type: legislation

text:
 |
 52011PC0452
 Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLEmaidir le ceanglais stuamachta i gcomhair institiúidí creidmheasa agus gnólachtaí infheistíochtaCuid 1(Téacs atá ábhartha maidir leis an LEE) /* COIM/2011/0452 leagan deireanach */
 MEABHRÁN
 MÍNIÚCHÁIN
 1.
 Comhthéacs an ghnímh atá beartaith0065
 1.1.
 Forais agus cuspóirí an togra
 Léirigh méid na géarchéime airgeadais go
 bhfuil rioscaí doghlactha ag baint leis an gcaoi a rialáiltear na hinstitiúidí
 airgeadais faoi láthair. De réir mheastacháin an Ciste Airgeadaíochta
 Idirnáisiúnta, b’fhiú beagnach EUR 1 trilliún na caillteanais a
 thabhaigh institiúidí creidmheasa na hEorpa idir 2007 agus 2010 de dheasca na
 géarchéime. Is ionann sin agus 8 % de OTI an AE.
 D'fhonn cobhsaíocht a thabhairt ar ais san
 earnáil baincéireachta agus a chinntiú go gcuirfear creidmheas ar fáil don
 fhíorgheallagar, ghlac an AE agus Ballstáit an AE réimse leathan beartas nach
 raibh a leithéid ann riamh cheana, beartais a dtitfidh a gcostais ar an
 gcáiníocóir sa deireadh thiar. Sa chomhthéacs seo, thug an Coimisiún faomhadh
 do EUR 4.6 trilliún a chaitheamh mar bhearta státchabhrach d'institiúidí
 airgeadais, agus baineadh leas éifeachtach as breis agus EUR 2 trilliún
 den mhéid sin in 2008 agus in 2009.
 Ní mór athchóiriú ó bhonn a bheith ag dul le leibhéal
 na tacaíochta fioscaí atá á cur ar fáil d'institiúidí creidmheasa, athchóiriú a
 thabharfaidh aghaidh ar na heasnaimh a tháinig chun solais le linn na
 géarchéime. Chuige sin, tá roinnt leasuithe molta ag an gCoimisiún cheana féin
 don reachtaíocht baincéireachta a tháinig i bhfeidhm in 2009 (Treoir um Cheanglais
 Chaipitil II) agus in 2010 (Treoir um Cheanglais Chaipitil III).
 Tá nithe sa togra seo a forbraíodh agus a comhaontaíodh go hidirnáisiúnta agus
 a bhaineann le caighdeán i dtaca le caipiteal agus leachtacht institiúidí
 creidmheasa, caighdeáin a dtugtar Basel III orthu. Ina cheann sin déanann an
 togra comhchuibhiú ar fhorálacha eile sa reachtaíocht atá ann faoi láthair.
 Tugtar míniú mionchruinn i Roinn 5 thíos ar na roghanna rialála a
 rinneadh.
 I dTreoir 2006/48/CE ó Pharlaimint na
 hEorpa agus ón gComhairle an 14 Meitheamh 2006 maidir le dul i mbun
 an ghnó a ghabhann le foras creidmheasa agus leanúint den ghnó sin tá forálacha
 a bhfuil dlúthbhaint acu le rochtain ar ghnó na n‐institiúidí creidmheasa
 (amhail forálacha a rialaíonn údarú an ghnó, feidhmiú shaoirse na bunaíochta,
 cumhachtaí maoirsithe údarás na mBallstát baile agus na mBallstát aíochta ina
 leith sin, agus athbhreithniú maoirseachta ar na hinstitiúidí creidmheasa). Tá na nithe sin clúdaithe ag an togra nua le haghaidh
 Treorach maidir le rochtain ar ghníomhaíochtaí ghnó na n‐institiúidí
 creidmheasa agus maoirseacht stuamachta ar institiúidí creidmheasa agus ar
 ghnólachtaí infheistíochta; aon phacáiste amháin is ea an Treoir sin agus an
 togra seo. Mar sin féin, leagtar amach i dTreoir 2006/48/CE, go háirithe sna
 hiarscríbhinní a ghabhann léi, rialacha stuamachta freisin. D'fhonn cóineasú a
 dhéanamh ar na forálacha reachtacha a eascraíonn as trasuíomh Threoracha 2006/48/CE
 agus 2006/49/CE sa dlí náisiúnta agus d'fhonn a áirithiú go gcuirfear na
 rialacha stuamachta céanna i bhfeidhm go díreach orthu, rud atá riachtanach ó
 thaobh fheidhmiú an margaidh inmheánaigh, is iad na rialacha stuamachta seo
 ábhar an togra seo le haghaidh Rialacháin.
 Ar mhaithe le soiléire, déanann
 an togra seo na ceanglais stuamachta ar institiúidí creidmheasa agus ar
 ghnólachtaí infheistíochta a thabhair le chéile; tagann an dara ceann acu sin
 faoi Threoir 2006/49/CE faoi láthair.
 1.1.1.
 Fadhbanna ar tugadh aghaidh orthu - eilimintí nua faoi Basel III
 Ceapadh an togra seo chun dul i ngleic le
 heasnaimh rialála sna réimsí seo a leanas:
 Bainistiú riosca leachtachta (Cuid a Sé): Léirigh an ghéarchéim go raibh na cleachtais
 maidir le bainistiú riosca leachtachta neamhleor le dul i ngleic i gceart leis
 na rioscaí a bhaineann le hurrúsú i gcomhair oibríochtaí 'tionscain agus dáil',
 úsáid ionstraimí casta airgeadais agus spleáchas ar ionstraimí aibíochta
 gearrthéarma le haghaidh maoiniú mórdhíola. Is é sin ba chúis le dul in éag
 roinnt institiúidí airgeadais, leis an díobháil a rinneadh do shláine airgeadais
 a lán institiúidí eile, le cobhsaíocht airgeadais a bheith curtha i mbaol agus leis
 an ngá tacaíocht phoiblí a chur ar fáil. Cé go bhfuil cuid de na Ballstáit ag
 cur caighdeán rialála cainníochta de chineál éigin i bhfeidhm faoi láthair
 maidir le leachtacht, níl aon córas rialála comhchuibhithe atá follasach go
 leor leagtha síos ar leibhéal an AE maidir leis an dóigh iomchuí le leibhéil
 leachtachta gearrthéarmacha agus fadtéarmacha a láimhseáil. Cuireann an
 éagsúlacht atá le sonrú sna caighdeáin náisiúnta reatha bac le cumarsáid idir
 údaráis maoirseachta agus cuireann sí costais bhreise tuairiscithe ar
 institiúidí trasteorann.
 Sainmhíniú ar
 chaipiteal (Cuid a Dó Teideal I): Níor leor cainníocht ná cáilíocht an chaipitil a bhí ag na
 hinstitiúidí nuair a tháinig an géarchéim. Nuair a chuirtear san áireamh na
 rioscaí a bhí ag bagairt orthu is léir nach raibh go leor ionstraimí caipitil ardcháilíochta
 ag a lán institiúidí chun tionchar na gcaillteanas a iompar go héifeachtach de
 réir mar a thiocfadh siad chun cinn agus cabhrú chun an institiúid a chaomhnú
 mar ghnóthas leantach. Measadh go bhféadfadh ionstraimí caipitil de Leibhéal
 Hibrideach 1 (hibridí) caillteanais a iompar ar bhonn gnóthais leantaigh, ach
 nuair a tháinig an crú ar an tairne fuarthas amach nach raibh siad éifeachtach.
 Ní raibh ionstraimí caipitil Leibhéal 2 in ann a bhfeidhm a chomhlíonadh maidir
 le caillteanais a iompar óir nuair a d’éirigh institiúid dócmhainneach ba minic
 nár ligeadh dí teip. Maidir le cáilíocht na n‐ionstraimí chaipitil a bhí
 riachtanach chun caillteanais gan choinne a iompar de thoradh rioscaí sa leabhar
 trádála, fuarthas amach go raibh siad chomh hard le rioscaí an leabhair neamhthrádála;
 fuarthas amach freisin nach raibh cáilíocht sách ard ag ionstraimí caipitil
 Leibhéal 3. Chuir rialtais tacaíocht nach bhfacthas a leithéid riamh roimhe sin
 ar fáil don earnáil baincéireachta in go leor tíortha chun cobhsaíocht
 airgeadais a chosaint. Gan comhchuibhiú go leor a bheith déanta san AE maidir
 le sainmhíniú a thabhairt ar cad is caipiteal ann faoi deara na deacrachtaí
 seo, agus is amhlaidh a bhí cineálach cur chuige an-éagsúil ag na Ballstáit
 maidir leis na gnéithe caipitil sin ba chóir a áireamh nó a eisiamh óna gcistí
 féin. Dá thoradh sin agus de thoradh an chaoi nár léirigh na cóimheasa rialála
 an fhíor-acmhainn a bhí ag institiúidí caillteanais a iompar, ní raibh sé ar
 chumas an mhargaidh shócmhainneacht institiúidí an AE a mheas go cruinn ná go
 seasta. Chuir sé sin uile le héagobhsaíocht airgeadais san AE.
 Riosca creidmheasa
 contrapháirtí (Cuid a Trí Teideal II Caibidil 6): Léirigh an ghéarchéim roinnt easnamh sa chóras rialála
 reatha maidir le riosca creidmheasa contrapháirtí a éiríonn as díorthaigh, as
 athcheannaigh agus as gníomhaíochtaí maoinithe urrús. Thaispeáin sí, leis, nár
 chinntigh na forálacha a bhí ann cheana go ndéanfaí bainistíocht cuí agus
 caipitliú leordhóthanach i gcomhair an chineáil sin riosca. Níor chuir na
 rialacha reatha dreasachtaí go leor ar fáil chun conarthaí díorthach thar an
 gcuntar arna nglanadh go déthaobhach a aistriú chuig imréiteach iltaobhach trí
 chontrapháirtithe lárnacha.
 Roghanna, discréid agus
 comhchuibhiú (an Rialachán ar fad):
 Cuireadh Treoir amháin in ionad seacht dTreoir baincéireachta in
 2000. Cuireadh leagan amach nua ar an dTreoir seo in 2006 nuair a bhí creat
 Basel II á thabhairt isteach san AE. Tá líon suntasacha roghanna agus
 discréide sna forálacha reatha dá bharr sin. Lena chois sin sin, tá cead tugtha
 do na Ballstáit rialacha níos déine a chur i bhfeidhm ná rialacha na Treorach.
 Mar thoradh air sin, tá leibhéal ard dibhéirseachta ann, rud a chuireann ualach
 trom ar ghnólachtaí atá ag feidhmiú ar bhonn trasteorann. Easpa soiléire dlí
 agus ní easpa cothroime a thagann as sin.
 1.1.2.
 Cuspóirí an togra
 Is é sprioc ginearálta an tionscnaimh seo a
 áirithiú go neartófar a éifeachtaí atá an rialú ar chaipiteal institiúidí san
 AE agus go gcuirfear srian leis an drochthionchar ar chosaint taisceoirí agus
 ar chomh‐thimthriallacht an chórais airgeadais, gan laghdú a theacht ar a
 iomaíoch atá tionscal baincéireachta an AE.
 1.2.
 Comhthéacs ginearálta
 Spreag an ghéarchéim airgeadais mór‐iarracht
 san AE agus ar fud an domhain chun beartais éifeachtacha a fhorbairt le dul i
 ngleic leis na fadhbanna is bunús leis an ngéarchéim sin. Rinne Grúpa
 Ardleibhéil a raibh an tUasal de Larosière ina chathaoirleach air moltaí chun
 athchóiriú a dhéanamh ar mhaoirseacht agus ar rialú airgeadais na hEorpa. Rinne
 Cumarsáid ón gCoimisiún breis mionsaothraithe orthu sin i Márta 2009. Tá
 athbhreithnithe iomadúla beartas sa togra seo agus tá siad liostaithe sa phlean
 gníomhaíochta mionsonraithe a ghabhann leis an Teachtaireacht sin.
 Ar leibhéal domhanda, léirigh Dearbhú an
 Ghrúpa G-20 an 2 Aibreán 2009 tiomantas iarrachtaí comhsheasmhacha
 idirnáisiúnta a dhéanamh chun aghaidh a thabhairt ar an ngéarchéim, feabhas a
 chur ar chainníocht agus ar cháilíocht an chaipitil sa chóras baincéireachta,
 beart forlíontach neamhriosca a thabhairt isteach chun teorainn a chur le fás
 ghiarála, creat a fhorbairt le haghaidh maoláin leachtachta níos láidre a
 bheith ag institiúidí airgeadais agus moltaí an Bhoird um Chobhsaíocht
 Airgeadais (FSB) a chur i bhfeidhm chun maolú a dhéanamh ar an comh‐thimthriallacht.
 Mar fhreagra ar shainordú an G-20, i Meán
 Fómhair 2009 tháinig an Ghrúpa Rialtóirí Banc Ceannais agus Ceannairí
 Maoirseachta (GHOS), comhlacht maoirseachta Choiste Basel um Maoirseacht ar
 Bhaincéireacht (CBMB) [1],
 tháinig siad ar chomhaontú faoi roinnt beart chun rialáil earnáil na
 baincéireachta a neartú. Thacaigh an FSB agus ceannairí an Ghrúpa G-20 leo ag a
 gcruinniú mullaigh in Pittsburgh an 24 agus 25 Meán Fómhair 2009.
 I mí na Nollag 2010, d'eisigh an CBMB rialacha
 mionsonraithe i gcomhair caighdeán rialála domhanda nua maidir le
 leordhóthanacht caipitil agus leachtachta institiúidí creidmheasa; Basel III
 a thugtar ar iomlán na gcaighdeán sin. Baineann an togra seo go díreach le
 caighdeáin rialála Basel III.
 Bhí an Coimisiún, ina cháil mar bhreathnadóir
 ar an CBMB, ag obair i ndlúth‐chomhpháirtíocht leis an CBMB ar fhorbairt
 na gcaighdeán sin, lena n‐áirítear measúnú a dhéanamh ar a n‐iarmhairt.
 Dá bhrí sin, leanann na bearta atá molta substaint
 prionsabal Basel III. D'fhonn an cuspóir dúbailte a bhaint amach arb é atá
 ann athléimneacht an chórais airgeadais domhanda a neartú agus cothroime a
 chinntiú, tá sé ríthábhachtach leagan níos treise de na ceanglais stuamachta a
 chur i bhfeidhm go comhsheasmhach ar fud an domhain.
 San am céanna, nuair a bhí
 an togra reachtach seo á fhorbairt, rinne an Coimisiún iarrachtaí faoi leith le
 cinntiú go dtabharfaí aghaidh mar is ceart ar mhórshainiúlachtaí agus ar mhórcheisteanna
 áirithe a bhaineann leis an Eoraip. Is fiú cuimhneamh nach bhfuil an AE cosúil le cuid de
 gheilleagair móra eile maidir le cur chun feidhme na bprionsabal rialála a
 ndearnadh comhaontú domhanda fúthu faoi choimirce an CBMB. Cuirtear na
 caighdeáin sin i bhfeidhm ar fud na hearnála baincéireachta go léir san AE,
 agus baineann siad le gach institiúid chreidmheasa agus, tríd is tríd, le gach
 gnólachta infheistíochta. Faoi mar a mhínítear níos mine i Roinn 4.2, ba é
 meas an AE i gcónaí gurb é cur chuige den sórt sin amháin a d’fhéadfadh
 cothroime a sholáthar san AE agus a chuirfeadh an tairbhe ghaolmhar is mó ar
 fáil maidir le cobhsaíocht airgeadais.
 Tá sé sin ar cheann de na cúiseanna gur cosúil
 go bhfuil údar maith le hoiriúnuithe áirithe ar phrionsabail Basel III, oiriúnuithe
 a thabharfadh aghaidh ar shainiúlacht agus saincheisteanna na hEorpa. Mar sin
 féin tá na hoiriúnuithe sin comhsheasmhach le cineál agus le cuspóirí
 athchóiriú Basel III.
 I gcomhthéacs níos leithne, ba chóir a
 thabhairt faoi deara go bhfuil sé ar cheann de thosaíochtaí an Choimisiúin
 maidir le hathchóiriú ar rialáil seirbhísí airgeadais AE féachaint chuige go
 bhfuil an earnáil baincéireachta in ann a chuspóir bunúsach a chomhlíonadh, is
 é sin, iasachtaí a thabhairt don bhfíorgheilleagar agus seirbhísí a sholáthar
 do shaoránaigh agus do ghnólachtaí san Eoraip. I ndáil leis sin, ghlac an
 Coimisiún an 18 Iúil Moladh faoi rochtain ar chuntas íocaíochta bunúsach[2].
 2.
 Torthaí na gcomhairliúchán leis na páirtithe leasmhara agus na
 measúnuithe tionchair
 2.1.
 Comhairliúchán le páirtithe leasmhara
 Lean seirbhísí an Choimisiúin obair na bhfóram
 idirnáisiúnta go dlúth, go háirithe obair an CBMB, a bhí i gceannas ar
 fhorbairt creata Basel III, agus ghlac siad páirt san obair sin. Bhí an Coiste Baincéireachta Eorpach (EBC) agus Coiste
 Eorpach na Maoirseoirí Baincéireachta (CEBS), agus a chomharba ó 2011, An
 tÚdarás Baincéireachta Eorpach (EBA), páirteach san obair agus chuathas i
 gcomhairle leo go forleathan. Chuidigh a gcuid tuairimí le hullmhú an togra seo
 agus leis an measúnú iarmharta a ghabhann leis.
 2.1.1.
 Coiste Eorpach na Maoirseoirí Baincéireachta (CEBS)
 Rinne CEBS staidéar cuimsitheach
 chainníochtúil ar thionchar an togra reachtaigh seo ar thionscal baincéireachta
 an AE. Ghlac 246 institiúid creidmheasa páirt sa staidéar. Chuir CEBS
 comhairliúcháin forleathan poiblí ar siúl agus chuir siad comhairle teicniúil
 ar fáil i nDeireadh Fómhair 2008 maidir le roghanna agus discréid náisiúnta.
 2.1.2.
 An Grúpa Oibre um an Treoir um Cheanglais
 Chaipitil
 I fhad a bhaineann le roghanna agus discréid
 náisiúnta, thionóil an Choimisiúin sé chruinniú den Mheitheal um an Treoir um
 Cheanglais Chaipitil (CRDWG) idir 2008 agus 2011, meitheal a n-ainmníonn an
 Coiste Baincéireachta Eorpach a ainmníonn a mbaill. Ina
 theannta sin, rinne foghrúpaí den CRDWG obair de chineál níos teicniúla i
 réimsí na leachtachta, an tsainmhínithe caipitil, cóimheas giarála agus rioscaí
 creidmheasa contrapháirtí .
 2.1.3.
 Comhairliúcháin phoiblí eile
 Reáchtáil an Coimisiún ceithre comhairliúchán
 phoiblí in 2009, 2010 agus 2011 a chuimsigh gach gné den togra seo. Reáchtáil
 seirbhísí an Choimisiúin éisteacht phoiblí oscailte i mí Aibreán 2010
 faoin togra seo agus d'fhreastail grúpaí uile na bpáirtithe leasmhara uirthi.
 Tá na freagraí a tugadh ar na comhairliúcháin
 phoiblí agus na tuairimí a nochtadh ag an éisteacht phoiblí le fáil ó thús
 deireadh na tuarascála ar an measúnú iarmharta a ghabhann leis seo. Tá na
 freagraí ar fáil ar shuíomh Gréasáin an Choimisiúin.
 Ina theannta sin,
 reáchtáil an Coimisiún comhairliúchán ar leith leis lucht tionscail, lena n‐áirítear
 an Grúpa Saineolaithe i Saincheisteanna Baincéireachta (GEBI) a bhunaigh an
 Coimisiún agus cumainn éagsúla de chuid an tionscail bhaincéireachta agus
 institiúidí aonair de chuid an AE.
 2.2.
 Measúnú iarmharta
 Rinneadh measúnú ar 27 rogha beartais agus
 cuireadh i gcomparáid iad d’fhonn aghaidh a thabhairt ar na saincheisteanna
 éagsúla a sainaithníodh.[3].
 Tá liosta sa Tábla thíos de na roghanna beartais faoi léith a bhaineann le
 gach sraith beartas mar aon le rangú orthu ó thaobh a n-éifeachtacht [4] agus n-éifeachtúlacht[5] coibhneasta maidir le cuspóirí
 beartais fadtéarmacha ábhartha a bhaint amach. Aibhsíodh
 na roghanna is fearr a sainaithníodh ar bhonn an rangaithe sin, agus pléitear
 iad sa chuid eile den roinn seo.
 An tacar roghanna Beartais || Roghanna Beartas || Critéir Chomparáide maidir le Roghanna Beartas
 Éifeachtacht || Éifeachtúlacht
 Feabhas a chur ar leordhóthanacht ceanglas caipitil || Feabhas a chur ar bhainistiú riosca banc || Cosc a chur le deiseanna arbatráiste rialála || Feabhas a chur ar ar shoiléire dhlíthiúil || An t‐ualach comhlíonta a laghdú || Feabhas a chur ar chothromaíocht || Feabhas a chur ar chomhoibriú maoirseachta agus ar chóineasú || Ceanglais stuamachta i gcomhair institiúidí airgeadais a bhfuil tábhacht shistéamach leo a ailíniú leis na rioscaí a bhaineann leo || Timthriallacht soláthair agus ceanglais chaipitil a laghdú
 Leachtacht - Cóimheas Clúdaigh Leachtachta || An cur chuigeatá ann faoi láthair a choinneáil || 3 || 3 || || || || || || || || 3
 CCL a thabhairt isteach faoi mar a shonraíodh é sa chomhairliúchán poiblí i bhFeabhra 2010 || 2 || 2 || || || || || || || || 1
 CCL a thabhairt isteach faoi mar a ghlac Coiste Basel leis faoi réir tréimhse breathnóireachta. || 1 || 1 || || || || || || || || 2
 Leachtacht - Cóimheas Glanchistiúchán Cobhsaí || An cur chuige reatha a choinneáil || 3 || 3 || || || || || || || || 3
 CGCC a thabhairt isteach faoi mar a shonraíodh é i gcomhairliúchán poiblí i bhFeabhra 2010 || 2 || 2 || || || || || || || || 2
 CGCC a thabhairt isteach faoi mar a ghlac Coiste Basel leis faoi réir tréimhse breathnóireachta || 1 || 1 || || || || || || || || 1
 Incháilitheacht ionstraimí caipitil agus cur i bhfeidhm coigeartaithe rialála || An cur chuige reatha a choinneáil || 5 || 5 || 5 || || || 5 || || 5 || 5 || 5
 Gan ach na critéir incháilitheachta a mhodhnú faoi mar a shonraíodh i gcomhairliúchán poiblí Feabhra 2010 || 4 || 4 || 4 || || || 4 || || 4 || 4 || 4
 Na critéir incháilitheachta a mhodhnú faoi mar a shonraíodh i gcomhairliúchán poiblí Feabhra 2010 || 1-3 || 1-3 || 1-3 || || || 2-3 || || 1 || 1-3 || 3
 Na critéir incháilitheachta a mhodhnú bunaithe ar chur chuige Basel || 1-3 || 1-3 || 1-3 || || || 2-3 || || 2-3 || 1-3 || 2
 Na critéir incháilitheachta agus coigeartuithe rialála a mhodhnú bunaithe ar chur chuige Basel faoi réir roinnt coigeartuithe i gcomhair sainiúlacht an AE || 1-3 || 1-3 || 1-3 || || || 1 || || 2-3 || 1-3 || 1
 Riosca creidmheasa an chontrapháirtí (RCC) || An cur chuige reatha a choinneáil || 3 || 3 || || || || || || 3 || 3 || 3
 Feabhsaigh an ceanglas maidir le Riosca creidmheasa an chontrapháirtí || 2 || 2 || || || || || || 2 || 2 || 2
 Feabhsaigh ceanglais Riosca creidmheasa an chontrapháirtí agus déan idirdhealú maidir le déileáil le neamhchosaintí i leith Contrapháirtithe Lárnacha || 1 || 1 || || || || || || 1 || 1 || 1
 Cóimheas giarála || An cur chuige reatha a choinneáil || 3 || 3 || || || || || || || 3 || 3
 Cóimheas giarála a thabhairt isteach faoi mar a shonraíodh é sa chomhairliúchán poiblí i bhFeabhra 2010 || 2 || 2 || || || || || || || 2 || 2
 Déan monatóireacht forleathan ar chóimheas giarála || 1 || 1 || || || || || || || 1 || 1
 Caipiteal maolánach || An cur chuige reatha a choinneáil || 4 || 4 || || || || || || || 4 || 4
 Caipiteal maolánach caomhnaithe || 1-2 || 1-3 || || || || || || || 3 || 2-3
 Caipiteal maolánach friththimthriallach || 3 || 1-3 || || || || || || || 1-2 || 2-3
 Déchaipiteal maolánach || 1-2 || 1-3 || || || || || || || 1-2 || 1
 Leabhar rialacha aonair || An cur chuige reatha a choinneáil || || || 4 || 4 || 4 || 4 || 4 || || || 4
 Comhchuibhiú íosta || || || 3 || 3 || 1-3 || 3 || 3 || || || 1-3
 Comhchuibhiú uasta || || || 1-2 || 1 || 1-3 || 1 || 1 || || || 1-3
 Comhchuibhiú uasta cé is moite de roinnt eisceachtaí || || || 1-2 || 2 || 1-3 || 2 || 2 || || || 1-3
 Ionstraim bheartais a roghnú || Leasaigh an Treoir um Cheanglais Chaipitil || || || 2 || 2 || 2 || || 2 || || || 2
 Cuir srian le raon feidhme na treorach um cheanglais chaipitil agus beartaigh rialachán || || || 1 || 1 || 1 || || 1 || || || 1
 Scála rangaithe na roghanna: 1 = an ceann is
 éifeachtaí/is éifeachtúla, 5 = an ceann is lú éifeachtacht / éifeachtúlacht
 2.2.1.
 Bearta beartais aonair
 Bainistiú riosca leachtachta (Cuid a Sé): D’fhonn athléimneacht na n‐institiúidí airgeadais ó thaobh
 riosca leachtachta de a neartú, tabharfar isteach Cóimheas Clúdaigh Leachtachta
 (CCL) tar éis tréimhse bhreathnóireachta agus athbhreithnithe in 2015. Chuirfeadh
 an CCL ceangal ar institiúidí glan‐eis‐sreafaí leachtachta a
 mheaitseáil laistigh de thréimhse 30 lá le maolán sócmhainní leachtacha 'ardcháilíochta'.
 Sna heis‐sreafaí (an t‐ainmneoir) sin bheadh curtha san áireamh suaití
 institiúid-sonracha agus suaití sistéamacha a bheadh ceaptha i bhfianaise
 fíordhálaí a bhí ann le linn na géarchéime airgeadais domhanda. Na forálacha ar
 liosta na sócmhainní leachtacha ardcháilíochta (an t‐uimhreoir) atá
 ceaptha na heis‐sreabhfaí sin a chlúdach, ba cheart go n-áiritheoidís go
 mbeadh na sócmhainní sin ar ardchaighdeán creidmheasa agus leachtachta. Ar
 bhonn an tsainmhínithe ar CCL atá tugtha in Basel III, meastar go dtiocfadh
 glansochair bhliantúla OTI idir 0.1 % agus 0.5 % as comhlíonadh an
 cheanglais sin san AE, mar gheall ar laghdú ar mhinicíocht géarchéimeanna
 sistéamacha.
 Chun aghaidh a thabhairt
 ar fhadhbanna cistiúcháin a eascraíonn as neamhréireanna aibíochta idir
 sócmhainní agus dliteanais, déanfaidh an Coimisiún machnamh faoi Chóimheas
 Glanchistiúcháin Chobhsaí (CGCC) a mholadh tar éis tréimhse breathnóireachta
 agus athbhreithnithe in 2018. Cheanglódh an CGCC ar institiúidí struchtúr fónta
 maoinithe a choimeád go ceann tréimhse níos faide ná aon bhliain amháin i gcás
 dálaí struis gnólacht‐sonrach, mar shampla meath suntasach a theacht ar a
 bhrabúsacht nó ar a shócmhainneacht. Chun na críche sin, chaithfí sócmhainní
 atá á gcistiú faoi láthair agus aon oibleagáidí teagmhasacha a bhaineann leis
 an gcistiú sin a mheaitseáil le foinsí cobhsaí.
 Sainmhíniú ar
 chaipiteal (Cuid a Dó): Cuireann an
 togra seo leis na hathruithe a rinneadh i dTreoir um Cheanglais Chaipitil II
 chun critéir incháilitheachta ionstraimí caipitil a neartú a thuilleadh. Ina
 theannta sin, tugann sé isteach comhchuibhiú suntasach maidir leis na
 hoiriúnuithe a rinneadh ar chothromas cuntasaíochta d'fhonn cinneadh a dhéanamh
 faoin méid caipitil rialála is stuama a aithint chun críocha rialúcháin. Mhéadódh
 an sainmhíniú nua comhchuibhithe sin go mór ar an méid caipitil rialála a mbeadh
 sé de cheangal ar institiúidí a bheith acu.
 Dhéanfaí na ceanglais nua
 maidir le caipiteal rialála gnóthas leantach – Gnáthchothromas Leibhéal 1 agus
 caipitil Leibhéal 1 – a chur chun feidhme de réir a chéile idir 2013 agus 2015.
 Chuirfí na coigeartuithe stuamachta nua chun feidhme de réir a chéile chomh
 maith, 20 % in aghaidh na bliana ó 2014 ar aghaidh, go dtí go scroichfeá
 100 % in 2018. Bhainfeadh forálacha marthanaithe os cionn 10 mbliana
 freisin le hionstraimí caipitil áirithe d'fhonn cuidiú chun trasdul réidh chuig
 na rialacha nua a áirithiú.
 Riosca creidmheasa
 contrapháirtí (Cuid a Trí, Teideal II, Caibidil 6): Neartófar na ceanglais maidir le bainistiú agus
 caipitliú riosca creidmheasa an chontrapháirtí. Ghearrfaí muirear breise
 caipitil ar institiúidí i gcomhair aon chaillteanais a d’fhéadfadh a bheith ag
 baint le meath a thiocfadh ar acmhainneacht creidmheasa contrapháirtí.
 Chuirfeadh sé sin cleachtais fónta chun cinn maidir leis an riosca seo a
 bhainistiú agus thabharfadh sé aitheantas dá fhálú agus chuirfeadh sé ar chumas
 institiúidí tionchar an mhuirir chaipitil sin a mhaolú. Ardófar an t‐ualú
 riosca maidir le neamhchosaint institiúidí airgeadais i gcomparáid leis an
 earnáil chorparáideach neamhairgeadais. Táthar ag súil go spreagfaidh an leasú
 sin éagsúlú ar riosca contrapháirtí i measc institiúidí níos lú agus, tríd is
 tríd, ba cheart go gcabhródh sé chun nach mbeadh an oiread sin
 idircheangailteachta idir institiúidí móra nó idir institiúidí a bhfuil
 tábhacht shistéamach ag baint leo. Chabhródh an togra freisin feabhas a chur ar
 na dreasachtaí chun ionstraimí thar an gcuntar a shocrú trí chontrapháirtithe
 lárnacha. Meastar gur ar mhórinstitiúidí an AE, den chuid is mó, a bheidh
 tionchar ag na tograí seo, os rud é nach mbaineann an riosca creidmheasa
 contrapháirtí ach le bainc a phléann go minic le maoiniú díorthach agus le hurrúis
 thar an gcuntar.
 Cóimheas giarála (Cuid
 a Seacht): Molann an Coimisiún
 freisin cóimheas giarála nach mbeadh bunaithe ar riosca a thabhairt isteach
 d'fhonn teorainn a chur le fás iomarcach giarála ar chláir chomhardaithe
 institiúidí creidmheasa agus gnólachtaí infheistíochta agus, ar an dóigh sin, cuidiú
 le srian a chur le timthriallacht iasachtaithe. Tabharfar isteach é sin mar
 ionstraim chun athbhreithniú maoirseachta a dhéanamh ar institiúidí, faoi mar a
 d'aontaigh CBMB. Déanfar monatóireacht ar thionchair an chóimheasa d’fhonn beart
 ceangailteach de chuid cholún a haon a dhéanamh de in 2018, tar éis
 athbhreithniú agus calabrú iomchuí a dhéanamh, i gcomhréir le comhaontuithe
 idirnáisiúnta.
 Leabhar rialacha aonair
 (Rialachán iomlán): Comhchuibhíonn
 an togra seo na cineálacha éagsúla cur chuige náisiúnta maoirseachta atá ann trí
 dheireadh a chur beagnach ar fad le roghanna agus discréid náisiúnta. Tá
 díolúine ar fáil i gcás roinnt réimsí dea-shainithe ina bhfuil dibhéirsiú ann i
 ngeall ar chúrsaí measúnaithe riosca nó sainiúlacht táirgí nó creataí dlíthiúla
 Ballstát, rud a ligeann do Bhallstáit rialacha níos déine a ghlacadh.
 2.2.2.
 Ionstraim bheartais
 Scarann an togra seo ceanglais stuamachta ó dhá
 réimse eile de chuid Treoir 2006/48/CE agus Treoir 2006/49/CE, i.e. údarú
 agus maoirseacht leanúnach a bheadh fós ann mar Threoir mar chuid de
 phacáiste an togra seo. Léiríonn sé seo difríochtaí
 in ábhar, i nádúr agus sna grúpaí ar a bhfuil sé dírithe.
 2.2.3.
 Tionchar carnach an phacáiste
 D’fhonn cur leis an measúnú a rinne sé féin ar
 thionchar Basel III, rinne an Coimisiún athbhreithniú ar roinnt staidéar a
 ullmhaíodh sna hearnálacha poiblí agus príobháideach araon. Is féidir achoimre
 a dhéanamh mar seo a leanas ar na príomhthorthaí:
 Meastar go méadóidh an togra seo agus an Treoir um
 Cheanglais Chaipitil III sócmhainní ualaithe ó thaobh riosca institiúidí
 móra creidmheasa faoi 24.5 % ach nach ndéanfaidh sé ach méadú beag 4.1 %
 i gcás institiúidí beaga. Meastar gur fiú €84 billiún faoi 2015 agus €460
 billiún faoi 2019 na cistí dílse a mbeidh orthu a bhailiú de thoradh an
 cheanglais nua agus de bhar an mhaoláin chaomhnaithe.
 Bheadh glanbhuntáistí
 soiléire fadtéarmacha eacnamaíocha ann dá dtarlódh méadú idir 0.3 % agus 2 %
 ar OTI an AE. Tagann siad ó laghdú ar mhinicíocht agus ar dhócúlacht na
 ngéarchéimeanna sistéamacha sin a bhfuiltear á dtuar.
 Meastar go ndéanfadh an
 togra laghdú idir 29 % go 89 % ar an dócúlacht go dtarlódh géarchéim
 shistéamach bhaincéireachta i seacht mBallstát nuair a bheadh a leithéid
 d’athchaipitliú déanta ag institiúidí creidmheasa go mbeadh cóimheas caipitil
 de 10.5 % ar a laghad acu san iomlán.
 Ina theannta sin, ba
 cheart go ndéanfadh ceanglais leachtachta agus caipitil níos airde, lena n‐áirítear
 an caipiteal maolánach friththimthriallach, laghdú freisin ar aimplitiúid na
 ngnáth‐thimthriallta gnó. Baineann sé seo go háirithe le gnóthais bheaga
 agus mheánmhéide a bhíonn ag brath níos mó ná cuideachtaí móra ar mhaoiniú ó
 institiúidí creidmheasa i rith an timthrialla eacnamaíoch.
 2.2.4.
 An t‐ualach riaracháin
 Is iad na hinstitiúidí sin a bhfuil níos mó
 gníomhaíochta trasteorann acu a bhainfeadh an tairbhe is mó as chomhchuibhiú na
 bhforálacha náisiúnta reatha toisc go meastar go laghdóidh na ciorruithe
 riaracháin na hualaí a bheidh orthu de bharr bearta Basel III.
 3.
 Monatóireacht agus meastóireacht a dhéanamh
 Tá na leasuithe atá beartaithe nasctha le Treoir 2006/48/CE
 agus Treoir 2006/49/CE a tugadh roimh an Rialachán seo. Ciallaíonn sin go ndéanfar monatóireacht ghrinn ar ghnéithe
 na Treorach roimhe seo agus ar na gnéithe nua a thabharfar isteach leis an
 Rialachán seo. Déanfar iniúchadh an‐ghrinn ar an gcóimheas ghiarála agus
 ar na bearta leachtachta nua ar bhonn na sonraí staidrimh a bhaileofar de réir na
 bhforálacha sa togra seo. Déanfar an mhonatóireacht agus an mheastóireacht ar
 leibhéal an AE (ÚBE/BCE - An Banc Ceannais Eorpach) agus ar an leibhéal
 idirnáisiúnta (CBMB) araon.
 4.
 Eilimintí dlí an togra
 4.1.
 Bunús dlí
 Cuireann Airteagal 114 (1) den CFAE bunús
 dlí ar fáil le haghaidh Rialacháin a chruthóidh forálacha aonfhoirmeacha atá
 dírithe ar fheidhmiú an mhargaidh inmheánaigh. De
 bhrí go rialaíonn an togra le haghaidh Treorach [le cur isteach ag an OP]
 rochtain ar ghníomhaíocht gnólachtaí agus go bhfuil sé bunaithe ar Airteagal 53
 den CFAE, ní mór na rialacha sin a scaradh ó na rialacha maidir le conas a
 dhéanfar na gníomhaíochtaí sin, agus chuige sin ní mór bunús nua dlí a
 sholáthar maidir leis an gcaoi a mbeidh na gníomhaíochtaí sin le déanamh.
 Leagann ceanglais
 stuamachta critéir síos chun meastóireacht a dhéanamh ar an riosca a bhaineann
 le gníomhaíochtaí áirithe baincéireachta agus ar na cistí is gá chun na rioscaí
 sin a fhrithchothromú. Ní dhéanann siad iontu féin rialáil ar rochtain ar
 ghníomhaíochtaí glactha taiscí ach rialaíonn siad an chaoi a gcuirtear
 gníomhaíochtaí den sórt sin i gcrích d'fhonn cosaint taisceoirí agus
 cobhsaíocht airgeadais a áirithiú. Déanann an Rialachán atá beartaithe
 athchóiriú chun éifeachta ar na ceanglais stuamachta i gcomhair institiúidí
 creidmheasa agus gnólachtaí infheistíochta, arna leagan amach faoi láthair in
 dhá Threoir ar leith (2006/48/CE agus 2006/49/CE), agus nascann sé le
 chéile iad in aon ionstraim dhlíthiúil amháin, agus déanann sé shimpliú mór ar
 an gcreat dlí is infheidhme.
 Faoi mar a luadh thuas (in
 ailt 1.1.1 agus 2.2.1), tá líon suntasach roghanna agus discréid sna forálacha
 reatha a thugann cead do na Ballstáit rialacha níos déine a chur i bhfeidhm ná
 iad sin atá i dTreoir 2006/48/CE agus i dTreoir 2006/49/CE. Bíonn
 leibhéal ard dibhéirseachta ann dá thoradh sin agus ní amháin go mbíonn
 fadhbanna ann ó thaobh cobhsaíochta airgeadais de faoi mar atá leagtha amach in
 alt 1.1.1 thuas, ach cuireann sé isteach freisin ar sholáthar seirbhísí
 trasteorann agus ar ghnó a bhunú i mBallstáit eile ós rud é go mbíonn ar
 institiúidí measúnú a dhéanamh ar shraith rialacha éagsúla gach uair ar mian leo
 dul i mbun gnó i mBallstát eile. Cruthaíonn sé éagothroime agus cuireann sé bac
 ar an margadh inmheánach agus lena chois sin cuireann sé bac le soiléire
 dhlíthiúil. Ós rud é nár éirigh leis an gcódú a rinneadh go dtí seo, ná leis na
 leaganacha eile a cuireadh i bhfeidhm, laghdú a dhéanamh ar dhibhéirseacht tá
 sé riachtanach Rialachán a ghlacadh chun rialacha aonfhoirmeacha a chur i
 bhfeidhm sna Ballstáit go léir d’fhonn dea-fheidhmiú an mhargaidh inmheánaigh a
 áirithiú.
 Dá ndéanfaí ceanglais
 stuama a mhúnlú i bhfoirm Rialacháin chinnteodh sé go mbeadh na ceanglais sin
 infheidhme go díreach ar institiúidí. Chinnteodh sé sin go mbeadh cothrom na Féinne
 ag cách trí Threoir a thrasuíomh agus riachtanais éagsúla náisiúnta a
 chosc. Léireodh an Rialachán atá beartaithe go soiléir go leanfadh institiúidí
 na rialacha céanna i margaí uile an AE, agus mhéadódh sé muinín i gcobhsaíocht
 institiúidí ar fud an AE. Lena chois sin chuirfeadh an Rialachán ar chumas an
 AE athruithe a chur i bhfeidhm níos tapa amach anseo, toisc gur féidir
 leasuithe a chur i bhfeidhm beagnach a luaithe a ghlactar leo. Chuirfeadh sé
 sin ar chumas an AE spriocdhátaí maidir le cur chun feidhme a bhaint amach a
 bhfuil comhaontú hidirnáisiúnta déanta fúthu agus forbairtí shuntasach sa
 mhargadh a leanúint.
 4.2.
 Coimhdeacht
 Tá na forálacha i gcomhréir le prionsabail na
 coimhdeachta agus na comhréireachta mar atá leagtha amach in Airteagal 5
 den CFAE, ós rud é nach féidir leis na Ballstáit cuspóirí an togra a bhaint
 amach go leordhóthanach, agus gur fearr mar sin is féidir leis an AE iad a
 bhaint amach. Ní théann na forálacha thar a bhfuil riachtanach chun na cuspóirí
 a bhfuiltear á saothrú a bhaint amach. Is é an AE amháin atá in ann a chinntiú
 go bhfuil institiúidí agus gnólachtaí infheistíochta atá ag feidhmiú i níos mó
 ná Ballstát amháin faoi réir na gceanglas stuamachta céanna agus sa tslí sin
 cothrom na Féinne a chinntiú, castacht rialála a laghdú, costais chomhlíonta
 gan údar maidir le gníomhaíochtaí trasteorann a sheachaint, comhtháthú breise a
 chur chun cinn i margadh an AE agus cabhrú le deireadh a chur le deiseanna
 arbatráiste rialála. Lena chois sin cinntíonn gníomhaíocht an AE ardleibhéal
 cobhsaíochta airgeadais san AE. Ós rud é go bhfuil na ceanglais stuamachta atá
 leagtha amach sa togra seo leagtha síos i reachtaíocht an AE le breis agus 20
 bliain tugann sé comhthacaíocht don argóint sin.
 Cuireann Airteagal 288 den CFAE rogha ar
 fáil idir hionstraimí dlíthiúla éagsúla. Dá bhrí sin tá Rialachán faoi réir
 phrionsabal na coimhdeachta, faoi mar atá ionstraimí eile dlí. Ní mór prionsabal na coimhdeachta a chothromú le
 prionsabail eile sna Conarthaí, mar shampla na saoirsí bunúsacha. Is ar na
 Ballstáit atá Treoracha 2006/48/CE agus 2006/49/CE dírithe go foirmiúil ach is
 ar ghnólachtaí atá siad dírithe sa deireadh thiar. Cuireann an Rialachán staid
 níos cothroime ar fáil toisc go mbíonn sé infheidhme go díreach agus nach gá measúnú
 a dhéanamh ar reachtaíocht i mBallstáit eile roimh gnó a thosú ós rud é go
 mbíonn na rialacha díreach mar an gcéanna. Fágann sé sin ualach oibre níos lú
 ar institiúidí. Is féidir moilleanna maidir le trasuíomh Treoracha a sheachaint
 chomh maith trí Rialachán a ghlacadh.
 4.3.
 Ról an ÚBE agus comhlíonadh Airteagal 290 agus
 291 den CFAE
 Iarrtar ar an ÚBE i níos mó ná 50 foráil den
 togra seo caighdeáin rialála agus cuir chun feidhme teicniúla a chur faoi
 bhráid an gCoimisiún chun na critéir a shonrú a leagtar amach i roinnt
 forálacha den Rialacháin seo agus chun a chinntiú go gcuirfear i bhfeidhm é go
 comhsheasmhach. Tá sé de chumhacht ag an gCoimisiún
 glacadh leo mar gníomhartha tarmligthe agus gníomhartha curtha chun feidhme.
 An 23 Meán
 Fómhair 2009, ghlac an Coimisiún le tograí le haghaidh Rialachán lena
 mbunaítear an ÚBE, EIOPA (an tÚdarás Eorpach um Árachas agus Pinsin Ghairme
 (EIOPA), agus ESMA (an tÚdarás Eorpach um Urrúis agus Margaí)[6]. I dtaca leis sin is mian leis an gCoimisiún a thabhairt chun cuimhne
 na Ráitis maidir le hAirteagail 290 agus 291 den CFAE a rinne sé ag
 glacadh dó an Rialacháin lenar bunaíodh na hÚdaráis Mhaoirseachta Eorpacha:
 "Maidir leis an bpróiseas chun glacadh le caighdeáin rialála, leagann an
 Coimisiún béim ar charachtar uathúil earnáil na seirbhísí airgeadais, a leanann
 as struchtúr Lamfalussy agus dar tugadh aitheantas go sainráite do i Dearbhú 39
 leis an CFAE. Mar sin féin, tá an-amhras ar an gCoimisiún nach bhfuil na
 srianta ar a ról agus é ag glacadh gníomhartha tarmligthe agus beart cur chun
 feidhme, nach bhfuil siad i gcomhréir le hAirteagail 290 agus 291 den
 CFAE.”
 4.4.
 Idirghníomhú agus comhsheasmhacht idir gnéithe
 éagsúla an phacáiste
 Aon phacáiste amháin an Rialachán seo agus an Treoir atá
 beartaithe [le cur isteach ag an OP]. Bheadh an pacáiste seo le cyr in áit na Threoir
 2006/48/CE agus Threoir 2006/49/CE. Ciallaíonn sé sin go mbeadh an Treoir agus
 an Rialachán araon ag plé le hinstitiúidí creidmheasa agus le gnólachtaí
 infheistíochta. Faoi láthair, níl na cinn dheireanacha ach 'i gceangal' le Treoir 2006/48/CE
 trí bhíthin Threoir 2006/49/CE. Níl i gcuid mhór de ach tagairtí do Threoir 2006/48/CE.
 Ar an ábhar sin dá nascfaí le chéile na forálacha is infheidhme maidir leis an
 dá chineál gnó sa phacáiste chuirfeadh sé feabhas ar inléiteacht na bhforálacha
 a rialaíonn iad. Lena chois sin, dhéanfaí na hiarscríbhinní fairsinge le
 Treoracha 2006/48/CE agus 2006/49/CE a chomhtháthú le chéile sna téarmaí
 achtaithe, rud a dhéanfadh tuilleadh simplithe ar an chaoi a gcuirfí i bhfeidhm
 iad.
 Tá leagtha amach sa togra le haghaidh
 Rialacháin na rialacháin stuamachta a bheadh infheidhme go díreach maidir le
 hinstitiúidí. Tá forálacha a bhaineann le húdarú
 institiúidí creidmheasa agus le feidhmiú saoirse bunaíochta agus le
 saorghluaiseacht seirbhísí le fáil fós sa togra le haghaidh Treorach. Ní bheadh
 sé sin ina ábhar imní ag gnólachtaí infheistíochta, toisc go rialaíonn Treoir 2004/39/CE
 ('MiFID') na cearta agus na hoibleagáidí comhfhreagracha. Bheadh na prionsabail
 ghinearálta maidir le maoirseacht na n‐institiúidí, atá dírithe ar na
 Ballstáit agus is gá a thrasuíomh sa dlí náisiúnta agus maidir le feidhmiú
 discréide, fós sa Treoir. Cuimsíonn sé sin go háirithe, malartú faisnéise,
 dáileadh na ndualgas ar mhaoirseoirí na tíre dúchais agus ar mhaoirseoirí na
 tíre aíochta agus feidhmiú cumhachtaí ceadaithe (a bheadh le tabhairt isteach
 as an nua). Bheadh na forálacha fós sa Treoir a rialaíonn an t‐athbhreithniú
 maoirseachta a dhéanann údaráis inniúla na mBallstát ar institiúidí. Déanann na
 forálacha sin fhorlíonadh ar na ceanglais ghinearálta stuamachta a leagtar síos
 sa Rialachán seo le haghaidh institiúidí trí shocruithe ar leith a bhfuil
 cinneadh déanta fúthu ag na húdaráis inniúla mar thoradh ar an athbhreithniú
 maoirseachta leanúnach atá á dhéanamh acu ar gach institiúid chreidmheasa agus
 gnólacht infheistíochta. Leagfaí amach raon feidhme a leithéid de shocruithe
 maoirseachta sa Treoir ós rud é gur cheart go mbeadh na húdaráis inniúla
 in ann a mbreith a thabhairt faoi na socruithe ba cheart a chur i bhfeidhm. Áirítear
 leis sin na próisis inmheánacha laistigh d'institiúid, go háirithe maidir le
 bainistíocht rioscaí agus na ceanglais maidir le rialachas corparáideach atá
 tugtha isteach as an nua.
 5.
 Míniú mionsonraithe ar an togra agus comparáid idir é agus Basel III
 Le cinntiú go gcuirfear Basel III i
 bhfeidhm go cothrom ar institiúidí an AE, tá a lán roghanna rialála déanta ag
 an gCoimisiún a bhfuil míniú le fáil orthu sa chaibidil seo.
 5.1.
 Comhchuibhiú uasta (An Rialachán ar Fad):
 Tá comhchuibhiú uasta riachtanach chun leabhar
 rialacha aonair a chur ar fáil. Dá mbeadh ceanglais
 níos déine a bheadh mí-oiriúnach agus neamh‐chomhordaithe i bhfeidhm i
 mBallstáit faoi leith d’fhéadfaidís na neamhchosaintí bunúsacha agus na rioscaí
 a aistriú chuig earnáil na scáthbhaincéireachta nó ó Bhallstát amháin den AE go
 Ballstát eile.
 Lena chois sin, tá na
 measúnuithe iarmharta a rinne Coiste Basel agus an Coimisiún Eorpach bunaithe
 ar na cóimheasa sonracha caipitil ar glacadh leo. Ní léir cén tionchar a
 d'fhéadfadh a bheith ann ó thaobh costais agus fáis de dá mbeadh ceanglais chaipitil
 níos airde i mBallstát amháin nó níos mó, agus d’fhéadfaí aithris a dhéanamh ar
 a chéile agus “ruathar go dtí an barr” a chur ar siúl ar fud an AE.
 Más rud é go bhfuil gá le ceanglais stuamachta
 níos déine ar leibhéal an AE, ba cheart go mbeadh bealaí ann chun an
 leabhar rialacha aonair a mhodhnú go sealadach dá réir sin. D'fhéadfadh an Coimisiún gníomh tarmligthe a ghlacadh a
 mhéadódh, go ceann tréimhse teoranta, ar leibhéal na gceanglas caipitil, mar
 aon le meáchan neamhchosaintí riosca áirithe, nó ceanglais níos déine
 stuamachta a fhorchur maidir le gach neamhchosaint atá ag earnáil amháin nó
 níos mó, ag réigiúin nó ag Ballstáit, nuair is gá sin chun aghaidh a thabhairt
 ar athruithe ar dhéine rioscaí micreastuamachta agus rioscaí macrastuamachta a
 thagann chun cinn ó fhorbairtí sa mhargadh tar éis theacht i bhfeidhm an
 Rialacháin seo, go háirithe ar mholadh nó ar thuairim an Bhoird Eorpaigh um
 Riosca Sistéamach (BERS).
 Tá trí bhealach sa togra
 seo agus sa togra le haghaidh Treorach a ghabhann a d'fhéadfadh na húdaráis
 inniúla aghaidh a thabhairt ar ábhair imní macrastuamachta ar an leibhéal
 náisiúnta:
 –
 D'fhéadfadh na Ballstáit coigeartú a dhéanamh ar na
 ceanglais chaipitil maidir le hiasachtaí a bhfuil réadmhaoin dhochorraithe
 tugtha mar urrús leo;
 –
 D'fhéadfadh na Ballstáit ceanglais bhreise
 chaipitil a fhorchur ar institiúidí aonair nó ar grúpaí institiúidí áit a
 mbeadh call leis i ngeall ar chúinsí sonracha faoi ‘Cholún 2', mar a thugtar
 air;
 –
 Is iad na Ballstáit a shocraíonn leibhéal an
 chaipitil mhaolánaigh fhriththimthriallaigh, rud a léiríonn na rioscaí sonracha
 maicreacnamaíocha i mBallstát ar leith. Dhéanfadh sé sin modhnú sonrach iarbhír
 ar na ceanglais chaipitil.
 Lena chois sin bheadh cead ag na Ballstáit
 cuid de na rialacha nua níos déine atá bunaithe ar Basel III a thabhairt
 isteach i rith na hidirthréimhse, i.e. iad a chur i bhfeidhm níos tapa ná mar
 atá leagtha amach in Basel III.
 5.2.
 Sainmhíniú ar chaipiteal (Cuid a Dó):
 5.2.1.
 Asbhaintí gabháltas suntasach i aonáin árachais
 agus in ilchuideachtaí airgeadais
 Ceanglaíonn Basel III go ndéanfadh bainc
 atá gníomhach go hidirnáisiúnta asbhaintí suntasacha a dhéanamh as a n‐infheistíochtaí
 neamh‐chomhdhlúite árachais féin. Tá sé d’aidhm aige sin a chinntiú nach
 gceadófar do bhanc caipiteal atá in úsáid ag fochuideachta árachais a áireamh
 mar a chistí féin. Cuireann Treoir 2002/87/CE um
 Ilchuideachtaí Airgeadais rialacha sonracha i bhfeidhm i gcomhair grúpaí, lena n‐áirítear
 gnólachtaí suntasacha baincéireachta nó infheistithe agus gnólachtaí árachais,
 chun aghaidh a thabhairt ar an ‘gcomhaireamh dúbailte’ caipitil seo. Tá Treoir 2002/87/CE
 bunaithe ar phrionsabail a nglactar leo ar fud an domhain le déileáil le
 rioscaí a bhaineann le hearnálacha éagsúla. Neartaíonn an togra seo an bealach
 a rachaidh na rialacha sin maidir le hIlchuideachtaí Airgeadais i bhfeidhm ar
 bhainc agus ar ghrúpaí gnólachtaí infheistíochta, le cinntiú go gcuirfear na
 Rialacha i bhfeidhm go daingean agus go comhsheasmhach. Tabharfar aghaidh ar
 aon athruithe eile is gá a dhéanamh nuair a bheidh athbhreithniú á dhéanamh ar Threoir 2002/87/CE
 in 2012.
 5.2.2.
 Cistí dílse den cháilíocht is airde - critéir,
 céimsiú as agus marthanú
 Faoi Basel III, ní féidir ach
 "gnáthscaireanna" a chomhlíonann critéir dhiana a áireamh mar
 ionstraimí cistí dílse ardcháilíochta i gcás na mbanc sin atá ina gcuideachtaí
 comhstoic agus atá gníomhach go hidirnáisiúta. Cuireann an togra critéir dhiana
 Basel III i bhfeidhm. Ní theorannaíonn sé do
 ghnáthscaireanna foirm dhlíthiúil na gné sin de cháilíocht is airde den
 chaipiteal a eisíonn institiúidí atá struchtúrtha mar chuideachtaí comhstoic. Braitheann
 an sainmhíniú a thugtar ar gnáthscaireanna ar dhlí na gcuideachtaí sna tíortha
 éagsúla. Cinnteoidh na critéir dhiana atá leagtha amach sa togra seo nach n‐aithneofar
 ach ionstraimí ardcháilíochta mar chaipitil rialála den chineál is airde. Faoi
 na critéir sin, ní ghlacfaí ach le hionstraimí atá ar chomhcháilíocht le
 gnáthscaireanna chun an t‐aitheantas seo a fháil. D'fhonn a áirithiú go
 mbeadh trédhearcacht iomlán ann maidir leis na hionstraimí aitheanta, ceanglaíonn
 an togra go dtiomsóidh, go gcothabhálfaidh agus go bhfoilseoidh an ÚBE liosta
 de na cineálacha ionstraime aitheanta.
 Cuireann Basel III
 tréimhse 10 mbliana ar fáil chun deireadh a chur de réir a chéile le
 hionstraimí áirithe arna n‐eisiúint ag cuideachtaí nach cuideachtaí
 comhstoic iad agus nach gcomhlíonann na rialacha nua. Ar bhealach atá
 comhsheasmhach leis na leasuithe a rinneadh ar chistí dílse le Treoir 2009/111/EC,
 agus leis an ngá atá lena chinntiú go gcaithfear go comhsheasmhach le
 cuideachtaí de chineálacha dleathacha éagsúla, tugann an togra seo (Cuid Deich,
 Teideal I, Caibidil 2) cead marthanú a dhéanamh ar ionstraimí ardcháilíochta
 arna n‐eisiúint ag cuideachtaí chomhstoic nach comhscaireanna iad, agus
 ar na cuntais scairbhisigh a bhaineann leo.
 Ceadaíonn Basel III
 deireadh a chur de réir a chéile i gcaipiteal rialála le hionstraimí arna n‐eisiúint
 roimh an 12 Meán Fómhair 2010 nach gcomhlíonann na rialacha nua,
 d'fhonn trasdul réidh go dtí na rialacha nua a áirithiú. Ó thaobh na socruithe
 idirthréimhseacha de tugtar an 'dáta scoir' air seo. Déanfar gach ionstraim
 nach gcomhlíonfaidh na rialacha nua agus a eiseofar i ndiaidh an dáta scoir a
 eisiamh go hiomlán ó 2013 amach ó chaipiteal rialála. Leagann an togra seo síos
 gurb é an dáta scoir an dáta a nglacfaidh an Coimisiún leis an togra seo. Tá sé
 sin riachtanach d'fhonn nach gcuirfear ceanglais an togra i bhfeidhm go
 haisghníomhach, rud nach mbeadh indéanta ó thaobh an dlí de.
 5.2.3.
 Cumainn frithpháirteacha, comharbhainc agus
 institiúidí cosúil leo
 Cinntíonn Basel III gur féidir na
 rialacha nua a chur i bhfeidhm ar ionstraimí ardcháilíocht na gcuideachtaí nach
 cuideachtaí comhstoic iad – cumainn frithpháirteacha, comharbhainc agus
 institiúidí cosúil leo. Sonraíonn an togra seo níos mine conas a chuirfear i
 bhfeidhm sainmhíniú caipitil Basel III ar ionstraimí caipiteal ardcháilíochta
 arna n‐eisiúint ag cuideachtaí nach cuideachtaí comhstoic iad.
 5.2.4.
 Leas mionlaigh agus ionstraimí caipitil áirithe
 arna n‐eisiúint ag fochuideachtaí
 Is éard is leas mionlaigh ann caipiteal
 fochuideachtaí áirithe ar le scairshealbhóir mionlaigh ó lasmuigh den ghrúpa é.
 Ní aithníonn Basel III leas mionlaigh – ná caipitil
 rialála áirithe arna eisiúint ag fochuideachtaí – ach amháin sa mhéid go bhfuil
 na fochuideachtaí sin ina n‐institiúidí (nó faoi réir na rialacha céanna)
 agus go n‐úsáidtear an caipiteal chun freastal ar cheanglais chaipitil
 agus an Maolán Caomhnaithe nua Caipitil, atá mar chúisín caipitil nua a
 chuireann srianta nua ar íocaíocht díbhinní agus ar íocaíocht chúpón agus bónas
 áirithe. Gléas macrastuamachta tábhachtach is ea an maolán caipitil nua eile –
 an Maolán Friththimthriallach, a fhéadfaidh maoirseoirí a fhorchur chun
 iasachtú a mhaolú nó a neartú i rith céimeanna éagsúla an timthrialla
 creidmheasa. Bunaítear próisis láidre leis an togra seo le go bhféadfaidh an AE
 comhordú a dhéanamh ar an leas a bhaineann na Ballstáit as an Maolán
 Friththimthriallach. Tugtar aitheantas don Maolán Friththimthriallach sa chur
 chuige atá leagtha amach sa togra seo nuair a úsáidtear é i gcomhair leasa
 mhionlaigh agus i gcomhair caipitil eile arna eisiúint ag fochuideachtaí. Aitheantas
 é sin ar an tábhacht a bhaineann leis an maolán agus leis an gcaipiteal a
 úsáidtear lena aghaidh, agus cuireann sé deireadh le haon dídhreasacht a
 d’fhéadfadh a bheith ann maidir leis an maolán a bheith ag teastáil.
 5.2.5.
 Asbhaint Sócmhainní Cánach Iarchurtha áirithe
 (DTAnna)
 Sócmhainn ar an gclár comhardaithe is ea DTA
 is féidir a úsáid chun costas cánach ioncaim a laghdú in aon tréimhse ina
 dhiaidh sin. Sonraíonn Basel III nach gá DTAnna áirithe a asbhaint ó
 chaipiteal. Déantar soiléiriú sa togra go n-áirítear ar na DTAnna sin a thiontaíonn
 go huathoibríoch ina n‐éileamh ar an stát nuair a bhí caillteanas ag
 gnólacht, sa chás go gcinntítear go bhfuil sé ar a gcumas caillteanais a iompar
 nuair is gá sin.
 5.3.
 Láimhseáil neamhchosaintí áirithe (Cuid a Trí,
 Teideal II Caibidil 2)
 5.3.1.
 Neamhchosaintí ar Fhiontair Bheaga agus Mheánmhéide
 a láimhseáil
 Faoi dhlí reatha an AE, is féidir le bainc
 leas a bhaint as ualaithe riosca fabhrach a chuirtear i bhfeidhm maidir le
 neamhchosaintí ar fhiontair bheaga agus mheánmhéide. Beidh an chóir fhabhrach
 seo fós ann faoi Basel III agus faoin dréacht‐togra chomh maith.
 Níor mhór athbhreithniú a dhéanamh ar chreat idirnáisiúnta Basel ar an gcéad
 dul síos chun ceanglais chaipitil níos tairbhí a chur ar fáil maidir le
 neamhchosaintí ar Fhiontair Bheaga agus Mheánmhéide. Tá
 an cheist seo faoi réir ag clásal athbhreithnithe sa togra.
 Tá sé ríthábhachtach go ndéanfar measúnú
 cúramach ar na hualaí riosca a bhaineann le hiasachtaí a thabhairt do Ghnóthais
 Bheaga agus Mheánmhéide. Ar an ábhar sin, iarradh ar an ÚBE anailís a dhéanamh
 agus tuairisc a sholáthar roimh 1 Meán Fómhair 2012 faoi na hualaí
 riosca atá ann faoi láthair, ag féachaint an féidir iad a laghdú, agus staidéar
 a dhéanamh ar chás ina ndéanfaí laghdú de thriain ar an staid reatha. Sa chomhthéacs seo, tá rún ag an gCoimisiún tuairisc a chur
 faoi bhráid Pharlaimint na hEorpa agus na Comhairle faoin anailís seo agus
 moltaí reachtaíochta a sholáthar maidir le hathbhreithniú a dhéanamh ar ualú
 riosca na bhfiontar beag agus meánmhéide de réir mar is cuí.
 Lena chois sin rachaidh an
 Coimisiún i gcomhairle leis an ÚBE laistigh de 24 mhí tar éis teacht i bhfeidhm
 an Rialachán sin, cuirfidh tuarascáil ar fáil faoi hiasachtaí a thabhairt do
 ghnóthais bheaga agus meánmhéide agus do dhaoine nádúrtha agus cuirfidh an
 tuarascáil sin faoi bhráid Pharlaimint na hEorpa agus na Comhairle mar aon le
 haon togra iomchuí.
 5.3.2.
 Mar a láimhseáiltear neamhchosaintí a eascraíonn ó
 ghníomhaíochtaí maoinithe trádála
 Meastar go ndéanfaidh CBMB cinneadh faoin
 cheist ar cheart nó nár cheart gan ceanglais níos tairbhí maidir le maoiniú
 trádála a shocrú go dtí go déanach in 2011. Dá bhrí sin, níl sé sin le feiceáil
 sa togra seo, ach tá clásal athbhreithnithe ann faoi láimhseáil na
 neamhchosaintí sin.
 5.4.
 Riosca creidmheasa contrapháirtí (Cuid a Trí,
 Teideal II, Caibidil 6)
 Éileoidh Basel III ar bhainc caipitil
 breise a choinneáil ina seilbh mar chosaint in aghaidh an baol go bhféadfadh
 meath teacht ar cháilíocht creidmheasa an chontrapháirtí. Thabharfadh
 an togra seo isteach an muirear caipitil nua sin. Mar sin féin, ní thugann Basel III ach aitheantas an‐teoranta
 do chaillteanais a scríobhann banc síos láithreach agus a mbíonn tionchar
 láithreach acu ar an gcuntas brabúis agus caillteanais (coigeartuithe luachála
 creidmheasa a thabhaítear). Ar bhonn an aiseolas a tugadh ar chomhairliúchán a
 reáchtáil an Coimisiún i mí Feabhra / Márta 2011 faoin gceist seo agus le
 tacaíocht a fháil ó thromlach mór na mBallstát, chuirfeadh an togra seo ar
 chumas na banc a baineann leas as an gcur chuige forbartha riosca creidmheasa
 aitheantas níos mó (is cuma cé chomh stuama is a bheadh sé) a thabhairt dá
 leithéid de chaillteanais agus dá bhrí sin thabharfadh sé léiriú níos fearr ar
 an gcleachtas coitianta atá ag a lán de bhainc an AE maidir le soláthar
 dhéanamh le haghaidh chaillteanais todhchaí.
 5.5.
 Leachtacht (Cuid a Sé)
 5.5.1.
 Ceanglas maidir le Clúdach Leachtachta
 Tá an Coimisiún meáite ar Riachtanas
 comhchuibhithe maidir le Clúdach Leachtachta a bheith ann faoi 2015. Ag an am
 céanna, ba cheart glacadh go han‐dáiríre le tréimhse bhreathnóireachta Basel III
 agus le neamhchinnteachtaí faoi iarmhairtí neamhbheartaithe a d’fhéadfadh
 tarlú. Cinntíonn na heilimintí seo a leanas nach dtabharfar isteach ceanglas
 ceangailteach go dtí go mbeidh athbhreithniú cuí déanta:
 –
 ceanglas ginearálta a chuirfear i bhfeidhm ó 2013
 amach ar na bainc clúdach cuí leachtachta a choinneáil, mar chéim thosaigh;
 –
 oibleagáid na heilimintí sin a thuairisciú do na
 húdaráis náisiúnta atá riachtanach le deimhniú go bhfuil clúdach leordhóthanach
 leachtacha á choinneáil acu ar bhonn na formáidí tuairiscithe aonfhoirmeacha
 sin atá forbartha ag an Údarás Baincéireachta Eorpach d'fhonn critéir Basel III
 a thástáil;
 –
 cumhacht a bheith ag an gCoimisiún chun an ceanglas
 maidir le clúdach leachtachta a shonrú tuilleadh i gcomhréir le conclúidí ón
 tréimhse breathnóireachta agus ó fhorbairtí idirnáisiúnta. Dá seachnófaí an nós imeachta reachtach fada (trí
 chomhchinnteoireacht a dhéanamh) d’fhéadfaí an leas is mó a bhaint as an
 tréimhse breathnóireachta agus d’fhéadfaí an obair calabrúcháin a chur siar go
 deireadh na tréimhse breathnóireachta.
 I gcás grúpaí institiúidí creidmheasa nó
 gnólachtaí infheistíochta, nó iad araon, beidh feidhm i bprionsabal ag an
 gceanglas maidir le clúdach leachtachta, ar leibhéal gach institiúide
 creidmheasa aonair nó gnólachta infheistíochta. Níl
 institiúidí creidmheasa agus gnólachtaí infheistíochta cosúil le brainsí, sa
 mhéid is nach bhfuil pearsantacht dhlíthiúil ag brainsí, agus tá na
 hinstitiúidí agus na gnólachtaí sin faoi réir oibleagáidí íocaíochta sa chaoi
 go bhféadfadh eis‐sreabhadh leachtachta tarlú faoi chúinsí strus. Ní
 féidir glacadh leis go tabharfaidh institiúidí creidmheasa nó gnólachtaí
 infheistíochta eile tacaíocht leachtachta d’institiúidí creidmheasa nó do
 gnólachtaí infheistíochta eile a bhaineann leis an ngrúpa céanna má bhíonn
 deacrachtaí acu freastal ar a gcuid oibleagáidí íocaíochta. Mar sin féin, beidh
 na húdaráis inniúla in ann an t‐iarratas a tharscaoileadh i leith
 institiúidí creidmheasa aonair nó gnólachtaí infheistíochta, faoi réir
 coinníollacha diana, agus na hinstitiúidí creidmheasa nó gnólachtaí
 infheistíochta a chur faoi réir ceanglais chomhdhlúite. Is féidir na
 coinníollacha diana sin a fháil in Airteagal 7 (1) agus cinnteoidh siad, inter
 alia, go mbeidh na forais chreidmheasa nó na gnólachtaí infheistíochta
 tiomanta do thacaíocht a thabhairt dá chéile, ar bhealach atá infheidhmithe go
 dlíthiúil, agus go mbeidh an cumas iarbhír acu é sin a dhéanamh.
 I gcás grúpa a bhfuil institiúidí creidmheasa
 nó gnólachtaí infheistíochta acu i roinnt Ballstát, ní mór d’údarás inniúil
 gach hinstitiúide creidmheasa aonair nó gnólachta infheistíochta díobh,
 comhaontú a dhéanamh le chéile go sásófar na coinníollacha maidir le
 tarscaoileadh á gcomhlíonadh, d’fhonn go mbeadh tharscaoileadh ar fáil maidir
 le haon cheanglas faoi leith. Tá tuilleadh
 coinníollacha in Airteagal 7 (2) a bhaineann le cásanna trasteorann den
 sórt sin le cois na gcoinníollacha atá in Airteagal 7 (1). Éilíonn na
 coinníollacha breise sin go gcaithfidh gach ceann de na húdaráis inniúla a bheith
 sásta maidir le bhainistíocht leachtachta an ghrúpa agus faoin méid leachtachta
 a gcaithfidh gach ceann d’institiúidí creidmheasa nó de ghnólachtaí
 infheistíochta an ghrúpa a bheith acu. Má tharlaíonn sé go mbíonn easaontas
 faoin scéal, beidh ar údarás inniúil gach institiúide chreidmheasa nó gnólachta
 infheistíochta cinneadh a dhéanamh ar a chonlán féin an mbeidh feidhm ag an
 tarscaoileadh.
 Tá seans ann go bhféadfadh an ÚBE idirghabháil
 a dhéanamh i gcás easaontais idir na húdaráis inniúla. Ní bheadh toradh na
 hidirghabhála sin ceangailteach ach amháin i gcás na gcoinníollacha atá in Airteagal 7(1).
 Is ag na húdaráis inniúla faoi leith a bheadh an
 focal scoir maidir leis na coinníollacha in Airteagal 7(2), i.e. maidir le
 leordhóthanacht bhainistíocht leachtachta an ghrúpa agus maidir le
 leordhóthanacht leachtachta na n‐institiúidí chreidmheasa nó na
 ngnólachtaí infheistíochta faoi leith.
 5.5.2.
 Ceanglas maidir le glanchistiúchán cobhsaí
 Tá an Coimisiún tiomanta go daingean do
 chaighdeán íosta a bhaint amach faoin ngceanglas maidir le glanchistiúchán cobhsaí
 roimh an 1 Eanáir 2018. Ós rud é go leagann
 Basel III amach tréimhse bhreathnóireachta go dtí 2018 i dtaca leis seo,
 bheadh go leor ama ann chun ceanglas maoinithe cobhsaí a ullmhú i bhfoirm togra
 comhchinnteoireachta a bheadh le comhaontú ag an bParlaimint agus ag an
 gComhairle roimh dheireadh na tréimhse breathnóireachta.
 5.6.
 Giaráil (Cuid a Seacht)
 Is é an Cóimheas Giarála an uirlis rialála nua
 san AE. De réir Basel III, níl sé i gceist ag an gCoimisiún Cóimheas
 Giarála a mholadh mar ionstraim ceangailteach ag an bpointe ama seo ach tá sé i
 gceist aige é a mholadh mar ghné bhreise ar féidir a chur i bhfeidhm ar bhainc
 faoi leith ar rogha údarás maoirseachta d’fhonn gluaiseacht go beart
 ceangailteach (‘colún a haon’) in 2018 a bheidh bunaithe ar athbhreithniú agus
 ar chalabrú iomchuí. Cheadódh oibleagáidí
 tuairiscithe go ndéanfaí athbhreithniú agus cinneadh eolasach faoina thabhairt
 isteach mar cheanglas i 2018. I gcomhréir Basel III, tá sé beartaithe go
 bhfoilseodh n‐institiúidí a gCóimheasa Giarála ó 2015 ar aghaidh.
 5.7.
 Teorainn Basel I (Cuid a Trí Déag)
 Éilíonn Basel II i gcás gnóthas a bhfuil
 rioscaí níos mó ag baint leo go gcoinneodh siad níos mó caipitil ná mar a
 d’éileofaí faoi Basel I. I gcás gnó níos lú riosca, éilíonn Basel II
 go gcoinneofaí níos lú caipitil ná mar a éilíonn Basel I. Tá sé seo
 amhlaidh toisc gur leagadh amach Basel II le go mbeadh sé níos íogaire ó
 thaobh riosca de ná Basel I.
 D’fhonn bainc a chosc ó bheith faoi réir ceanglas
 caipitil a bheadh ró-íseal, ní cheadaíonn Basel II caipitil níos ísle ná
 80 % den chaipiteal sin a bheadh ceangailte faoi Basel I. Chuaigh an ceanglas
 sin in éag ag deireadh na bliana 2009, ach thug Treoir 2010/76/CE éifeacht
 dó go dtí deireadh 2011. Ar bhonn an tsínidh a chuir CBMB leis an ceanglas seo
 i mí Iúil 2009 tugann an dréacht‐togra éifeacht dó go dtí 2015. Féadfaidh
 na húdaráis inniúla, tar éis dóibh dul i gcomhairle leis an ÚBE, bhfeidhm
 teorann Basel I a tharscaoileadh i gcás institiúide ar choinníoll go sásófar
 gach ceanglas maidir le hardmhodh a úsáid maidir le creidmheas agus rioscaí
 oibriúcháin.
 6.
 Impleachtaí buiséadacha
 Beidh ról tábhachtach ag an ÚBE i mbaint amach
 chuspóir an Rialacháin seo, mar iarrann na tograí air breis agus 50 caighdeán
 teicniúil ceangailteach (BTS) a fhorbairt maidir le saincheisteanna polasaí
 éagsúla. Thabharfaidh an Coimisiún formhuiniú do na
 caighdeáin sin sa deireadh thiar agus beidh ról an‐tábhachtach acu a
 chinntiú go gcuirfear forálacha atá an‐teicniúil chun feidhme go haonfhoirmeach
 ar fud an AE agus go mbeidh na beartais atá beartaithe ag feidhmiú sa chaoi atá
 ceaptha dóibh. D’fhonn an t‐ualach mór oibre seo a chur i gcrích bheadh
 breis acmhainní ag teastáil ón ÚBE ná mar atá tugtha dó faoi láthair i
 gcomhthéacs a bhunaithe faoi Rialachán (AE) 1093/2010. Tá tuilleadh
 mionsonraí leagtha amach sa ráiteas airgeadais reachtach a ghabhann leis.
 2011/0202 (COD)
 Togra le haghaidh
 RIALACHÁIN Ó PHARLAIMINT NA hEORPA AGUS
 ÓN gCOMHAIRLE
 maidir le ceanglais
 stuamachta i gcomhair institiúidí creidmheasa agus gnólachtaí infheistíochta
 (Téacs atá ábhartha maidir leis an LEE)
 TÁ PARLAIMINT NA hEORPA AGUS
 COMHAIRLE AN AONTAIS EORPAIGH,
 Ag féachaint don Chonradh ar Fheidhmiú an
 Aontais Eorpaigh, agus go háirithe Airteagal 114 de,
 Ag féachaint don togra ón gCoimisiún Eorpach,
 Tar éis dóibh an dréachtghníomh reachtach a
 chur chuig na Parlaimintí náisiúnta,
 Ag féachaint don tuairim ó Choiste Eacnamaíoch
 agus Sóisialta na hEorpa[7],
 Ag gníomhú dóibh i gcomhréir leis
 an ngnáthnós imeachta reachtach,
 De bharr an méid seo a leanas:
 (1)
 Sa dearbhú a rinne an Grúpa G-20 an 2 Aibreán 2009[8] maidir le Neartú an Chórais
 Airgeadais, iarradh go ndéanfaí iarrachtaí comhsheasmhacha idirnáisiúnta a
 mbeadh sé d’aidhm acu trédhearcacht, cuntasacht agus rialáil a neartú, trí
 fheabhas a chur ar mhéid agus ar cháilíocht an chaipitil atá sa chóras
 baincéireachta nuair a bheifí cinnte go mbeadh téarnamh eacnamaíoch ann. Iarradh
 sa dearbhú freisin go dtabharfaí isteach beart forlíontach nach mbeadh bunaithe
 ar riosca chun teorainn a chur le fás giarála sa chóras baincéireachta, agus
 creat a fhorbairt i gcomhair maolán leachtachta níos treise. Mar fhreagra ar an
 sainordú a sin thug an G20, i Meán Fómhair 2009 rinne Grúpa na nGobharnóirí
 Banc Ceannais agus na gCeann Maoirseachta (GHOS), comhaontú faoi roinnt beart
 chun rialáil na hearnála baincéireachta a neartú. Thacaigh ceannairí an Ghrúpa
 G20 leis na bearta sin ag a gcruinniú mullaigh in Pittsburg an 24–25 Meán
 Fómhair 2009 agus leagadh amach iad go mionchruinn i Nollaig 2009. I
 mí Iúil agus i Meán Fómhair 2010, d'eisigh GHOS dhá fhógra bhreise maidir le ceapadh
 agus le calabrú na mbeart nua sin, agus i mí na Nollag 2010, d'fhoilsigh
 Coiste Basel um Maoirseacht ar Bhaincéireacht (CBMB) na bearta deiridh, a
 dtugtar Basel III orthu anois.
 (2)
 Faoi chathaoirleacht Jacques de Larosière, d'iarr an
 Grúpa Ardleibhéil um Maoirseacht Airgeadais san AE ar an Aontas Eorpach rialáil
 níos comhchuibhithe airgeadais a fhorbairt. I bhfianaise an chreata
 maoirseachta Eorpaigh a bheidh ann amach anseo, leag Comhairle Eorpach an 18
 agus 19 Meitheamh 2009 béim ar an riachtanas géar atá le ‘Leabhar
 Rialacha Aonair Eorpach’ a bhunú a bhainfeadh le gach institiúid chreidmheasa
 agus gnólacht infheistíochta sa Mhargadh Aonair.
 (3)
 Rinneadh leasuithe suntasacha roinnt uaireanta ar Threoir 2006/48/CE
 ó Рharlaimint na hEorpa agus ón gComhairle an 14 Meitheamh 2006[9] a bhaineann le gnó na n‐institiúidí
 creidmheasa a ghlacadh agus a shaothrú agus ar Threoir 2006/49/CE ó
 Pharlaimint na hEorpa agus ón gComhairle an 14 Meitheamh 2006[10] maidir le leordhóthanacht
 caipitil gnólachtaí infheistíochta agus institiúidí creidmheasa
 (“institiúidí”). Tá a lán d’fhorálacha Threoir 2006/48/CE agus Threoir 2006/49/CE
 infheidhme maidir le hinstitiúidí creidmheasa agus gnólachtaí infheistíochta
 araon. D’fhonn na forálacha sin a chur i bhfeidhm go comhleanúnach, ba
 inmhianaithe an rud é iad a chumasc le chéile i reachtaíocht nua a ag a mbeadh
 feidhm maidir le hinstitiúidí creidmheasa agus gnólachtaí infheistíochta
 araon. Ar mhaithe le soiléireacht, ba cheart cuid dílis den reachtaíocht nua a
 dhéanamh de na forálacha atá sna hIarscríbhinní a ghabhann leis na Treoracha
 sin.
 (4)
 Ba cheart go mbeadh dhá ionstraim dhlíthiúla ar
 leith sa reachtaíocht nua, is é sin le rá, Treoir agus an Rialachán seo.
 Ba cheart go gcruthódh an dá ionstraim dlí sin an creat dlí a rialóidh rochtain
 ar ghníomhaíocht institiúidí creidmheasa agus gnólachtaí infheistíochta, ar an
 gcreat maoirseachta agus ar na rialacha stuamachta a bhainfidh leo. Ba cheart,
 dá bhrí sin an Rialachán sin a léamh in éineacht leis an Treoir.
 (5)
 Maidir le Treoir [le
 cur isteach ag an OP], arna bhunú ar Airteagal 53 (1) den CFAE, ba
 cheart a bheith ann na forálacha a bhaineann le rochtain ar ghníomhaíocht
 institiúidí creidmheasa agus gnólachtaí infheistíochta, na rialacha
 mionsonraithe maidir lena rialachas, a gcreat maoirseachta, amhail forálacha ag
 rialú údarú an ghnóthais, éadáil sealúchas incháilithe, feidhmiú saoirse bunaíochta
 agus saoirse seirbhísí a sholáthar, cumhachtaí maoirseachta údarás na mBallstát
 baile agus na mBallstát aíochta ina leith sin, agus na forálacha ag rialú an chaipitil
 tosaigh agus athbhreithniú maoirseachta na n‐institiúidí creidmheasa agus
 gnólachtaí infheistíochta.
 (6)
 Ba cheart a bheith sa Rialachán seo na ceanglais
 stuamachta i gcomhair institiúidí creidmheasa agus gnólachtaí infheistíochta a
 bhfuil baint acu le feidhmiú seirbhísí baincéireachta agus margaí airgeadais,
 agus leo sin amháin, agus a bhfuil sé d’aidhm acu cobhsaíocht airgeadais
 oibreoirí na margaí sin a áirithiú agus leibhéal ard cosanta a sholáthar
 d’infheisteoirí agus do thaisceoirí. Tá an gníomh dlí seo infheidhme go díreach
 agus tá sé d’aidhm aige cur le feidhmiú rianúil an mhargaidh inmheánaigh ar
 bhealach cinntitheach agus ba cheart, dá bhrí sin, é a bhunú ar fhorálacha Airteagal 114
 den CFAE, arna léiriú i gcomhréir le cásdlí comhsheasmhach Chúirt Bhreithiúnais
 an Aontais Eorpaigh.
 (7)
 Bíodh is go bhfuil méid áirithe comhchuibhithe
 déanta ag Treoracha 2006/48/CE agus 2006/49/CE ar rialacha na mBallstát i
 réimse na maoirseachta stuamachta, tá roinnt mhaith roghanna agus discréide
 iontu, agus tá cead fós ag na Ballstáit rialacha níos déine a chur i bhfeidhm
 ná iad siúd atá leagtha síos ag na Treoracha sin. Cothaíonn sé sin a oiread sin
 dibhéirseachta idir na rialacha náisiúnta éagsúla gur bac iad leis na saoirsí
 bunúsacha agus, dá bhrí sin, imríonn siad tionchar díreach sin ar fheidhmiú an
 mhargaidh inmheánaigh agus déanann siad mórshaobhadh ar an iomaíocht. Cuireann dibhéirseacht
 den sórt sin isteach go háirithe ar sholáthar seirbhísí trasteorann agus ar
 ghnó a bhunú i mBallstáit eile óir bíonn ar oibreoirí measúnú a dhéanamh ar
 shraith rialacha éagsúla agus iad a chomhlíonadh gach uair a bhíonn siad i mbun
 gnó i mBallstát eile. Ina theannta sin, is minic a bhíonn institiúidí
 creidmheasa agus gnólachtaí infheistíochta atá údaraithe i mBallstáit éagsúla
 faoi réir ceanglas éagsúil, rud a dhéanann saobhadh suntasach ar an iomaíocht. Bíonn
 dlíthe náisiúnta dibhéirseacha faoi deara bacainní le feidhmiú rianúil an
 mhargaidh inmheánaigh toisc na ndálaí éagothroma oibríochtúla agus na ndeacrachtaí
 eile a gcaithfidh institiúidí creidmheasa agus gnólachtaí infheistíochta a
 fheidhmíonn i gcórais dlíthiúla éagsúla ar fud an Aontais dul i ngleic leo.
 (8)
 D’fhonn deireadh a chur leis na baic ar thrádáil
 atá fós ann agus le mórshaobhadh ar iomaíocht de thoradh dlíthe náisiúnta a
 bheith dibhéirseach agus ionas nach dtiocfaidh na nithe sin chun cinn an
 athuair, tá sé riachtanach Rialachán a ghlacadh lena mbunófar rialacha
 aonfhoirmeacha a bheidh infheidhme i ngach Ballstát.
 (9)
 Dá ndéanfaí ceanglais stuamachta a mhúnlú i bhfoirm
 Rialacháin d'áiritheofaí go mbeadh na ceanglais sin infheidhme go díreach maidir
 leo. D'airitheodh sé sin go mbeadh dálaí aonfhoirmeacha ag cách trí chosc a
 chur le ceanglais dhibhéirseacha náisiúnta de thoradh ar Threoir a thrasuí.
 Leanfadh gach institiúid san Aontas na rialacha céanna de thoradh an Rialacháin
 seo, rud a chothódh muinín i leith cobhsaíochta institiúidí creidmheasa agus
 gnólachtaí infheistíochta, go mór mór in aimsir struis. Lena chois sin laghdódh
 Rialachán castacht rialála agus na costais chomhlíonta a sheasann gnólachtaí,
 go mór mór i gcás institiúidí creidmheasa agus gnólachtaí infheistíochta atá ag
 feidhmiú ar bhonn trasteorann, agus chabhródh sé le deireadh a chur le saobhadh
 iomaíochta. Cás ar leith iad na margaí réadmhaoine dochorraithe sa mhéid is go
 mbíonn cúrsaí forbartha eacnamaíocha agus dlínse éagsúil ó Bhallstát, réigiún
 nó ceantar áitiúil go chéile, agus ba cheart, dá bhrí sin, cead a bheith ag na
 húdaráis inniúla meáchain rioscaí níos airde a leagadh síos nó critéir níos
 déine a chur i bhfeidhm i bhfianaise na taithí atá acu ar chásanna
 mainneachtana agus ar fhorbairtí a mheastar a tharlóidh sa mhargadh maidir le
 neamhchosaintí arna n‐urrú le morgáistí ar réadmhaoin i limistéir
 áirithe.
 (10)
 I gcás nach ndéantar foráil sa Rialachán seo maidir
 le rialacha aonfhoirmeacha ba cheart go mbeadh sé de chumhacht ag na Ballstáit
 forálacha náisiúnta a choimeád nó a thabhairt isteach ar choinníoll nach dtagann
 siad salach ar dhlí an Aontais agus nach mbaineann siad bonn ó chur i bhfeidhm
 an dlí sin.
 (11)
 I gcás ina nglacann na Ballstáit le treoirlínte a
 bhfuil raon feidhme ginearálta acu, go háirithe i réimsí ina bhfuil an
 Coimisiún ag feitheamh le dréachtchaighdeáin teicniúla a ghlacadh, ní thiocfaidh
 na treoirlínte sin salach ar dhlí an Aontais agus ní bhainfidh siad bonn ó chur
 i bhfeidhm an dlí sin.
 (12)
 Ní chuireann an Rialachán seo bac ar na Ballstáit
 ceanglais choibhéiseacha a fhorchur ar ghnóthais nach dtagann faoi raon feidhme
 an Rialacháin.
 (13)
 Forlíontar na ceanglais ghinearálta stuamachta atá
 leagtha síos sa Rialachán seo le socruithe aonair a gcinneann na húdaráis
 inniúla orthu mar thoradh ar an athbhreithniú maoirseachta leanúnach a dhéanann
 siad ar gach institiúid chreidmheasa agus gnólacht infheistíochta. Ba cheart
 raon feidhme a leithéid de shocruithe maoirseachta a leagadh amach sa Treoir de
 bhrí gur cheart go mbeadh na húdaráis inniúla in ann a mbreith a thabhairt faoi
 na socruithe ba cheart a chur i bhfeidhm.
 (14)
 Níor cheart go gcuirfeadh an Rialachán seo isteach
 ar chumas na n údarás inniúil ceanglais shonracha a fhorchur faoin bpróiseas
 athbhreithnithe maoirseachta agus meastóireachta atá leagtha amach i dTreoir [le
 cur isteach ag an OP] agus ba cheart go gcuirfí na ceanglais sin in oiriúint do
 phróifíl shonrach riosca na n institiúidí creidmheasa agus na ngnólachtaí
 infheistíochta.
 (15)
 Bunaíodh an tÚdarás Baincéireachta Eorpach (ÚBE) le
 Rialachán (AE) Uimh. 1093/2010 ó Pharlaimint na hEorpa agus ón gComhairle an 24
 Iúil 2010 lena mbunaítear Údarás Maoirseachta Eorpach[11]. Is é aidhm an Rialacháin sin
 cáilíocht agus comhsheasmhacht na maoirseachta náisiúnta a uasghrádú agus an
 fhormhaoirseacht a dhéantar ar ghrúpaí trasteorann a neartú.
 (16)
 Cuireann Rialachán (AE) Uimh. 1093/2010 de cheangal
 ar an ÚBE gníomhú faoi raon feidhme Threoracha 2006/48/CE agus 2006/49/CE. Tá
 sé de cheangal ar an ÚBE freisin gníomhú maidir le gníomhaíochtaí institiúidí
 creidmheasa agus gnólachtaí infheistíochta i ndáil le saincheisteanna nach
 bhfuil clúdaithe go díreach sna Treoracha sin, ar choinníoll go bhfuil a
 leithéid de ghníomhaíochtaí riachtanach chun cur i bhfeidhm éifeachtach agus
 comhsheasmhach na n ionstraimí sin a áirithiú. Ba cheart don Rialachán seo ról
 agus feidhm an ÚBE a chur san áireamh agus éascú a dhéanamh ar fheidhmiú
 chumhachtaí sin an ÚBE atá leagtha amach sa Rialachán sin.
 (17)
 Tá ceanglais airgeadais choibhéiseacha riachtanach
 i gcomhair institiúidí creidmheasa agus gnólachtaí infheistíochta chun coimircí
 den chineál céanna a áirithiú i gcomhair coigilteoirí agus chun go mbeidh dálaí
 cothroma iomaíochta ann idir grúpaí inchomparáide d'institiúidí creidmheasa
 agus de ghnólachtaí infheistíochta.
 (18)
 Ós rud é go bhfuil institiúidí creidmheasa agus
 gnólachtaí infheistíochta sa mhargadh inmheánach in iomaíocht dhíreach le
 chéile, ba cheart go mbeadh ceanglais mhonatóireachta coibhéiseach ar fud an
 Aontais.
 (19)
 Má tharlaíonn sé aon uair le linn na maoirseachta
 gur gá méid na gcistí dílse comhdhlúite atá ag grúpa d'institiúidí creidmheasa
 agus de ghnólachtaí infheistíochta a chinneadh, ba cheart an ríomh a dhéanamh i
 gcomhréir leis an Rialachán seo.
 (20)
 De réir an Rialacháin seo, beidh feidhm ag an
 gceanglas maidir le cistí dílse, ar bhonn aonair agus ar bhonn comhdhlúite,
 mura dtograíonn na húdaráis inniúla deireadh a chur le feidhmiú maoirseachta ar
 bhonn aonair i gcás go measann siad gurb iomchuí sin. Gléasanna úsáideacha is
 ea maoirseacht aonair, maoirseacht chomhdhlúite agus maoirseacht chomhdhlúite
 trasteorann chun institiúidí creidmheasa agus gnólachtaí infheistíochta a fhormhaoirsiú.
 (21)
 Tá sé riachtanach go gcuirfear na ceanglais Chaipitil I
 bhfeidhm ar bhonn stádas comhdhlúite na n-institiúidí creidmheasa agus na
 ngnólachtaí infheistíochta atá i ngrúpa d'fhonn a áirithiú go bhfuil
 sócmhainneacht leordhóthanach ag na hinstitiúidí creidmheasa agus ag na
 gnólachtaí infheistíochta sin. D'fhonn a áirithiú go ndáilfear cistí dílse go
 hiomchuí laistigh den ghrúpa agus go bhfuil siad ar fáil chun coigiltis a
 chosaint más gá, ba cheart na ceanglais chaipitil a chur i bhfeidhm maidir le hinstitiúidí
 creidmheasa agus gnólachtaí infheistíochta aonair laistigh de ghrúpa, ach
 amháin más féidir an cuspóir sin a bhaint amach go héifeachtach ar shlí eile.
 (22)
 Maidir leis an modh cuntasaíochta ceart atá le
 húsáid chun cistí dílse a ríomh, lena leordhóthanacht le haghaidh an riosca ar
 a bhfuil an institiúid chreidmheasa nó an gnólacht infheistíochta neamhchosanta
 a ríomh, agus chun comhchruinniú neamhchosaintí a mheasúnú, ba cheart forálacha
 Threoir 86/635/CCE an 8 Nollaig 1986 ón gComhairle maidir le cuntais bhliantúla
 agus cuntais chomhdhlúite banc agus foras airgeadais eile[12] a chur san áireamh, Treoir a
 ionchorpraíonn oiriúnuithe áirithe a rinneadh ar fhorálacha Sheachtú Treoir
 83/349/CEE ón gComhairle an 13 Meitheamh 1983 maidir le cuntais chomhdhlúite[13] nó Rialachán (CE) Uimh. 1606/2002 ó Pharlaimint na hEorpa agus ón
 gComhairle an 19 Iúil 2002 maidir le feidhmiú caighdeán cuntasaíochta
 idirnáisiúnta[14], cibé ceann díobh sin a rialaíonn cuntasaíocht na n institiúidí
 creidmheasa agus na ngnólachtaí infheistíochta faoin dlí náisiúnta.
 (23)
 D’fhonn sócmhainneacht leordhóthanach a áirithiú tá
 sé tábhachtach ceanglais chaipitil a leagan síos lena n-ualaítear sócmhainní
 agus míreanna lasmuigh den chlár comhardaithe de réir mhéid an riosca.
 (24)
 An 26 Meitheamh 2004, ghlac an CBMB comhaontú réime
 maidir le cóineasú idirnáisiúnta ar thomhas caipitil agus ceanglais chaipitil
 ('creat Basel II'). Tá forálacha Threoracha 2006/48/CE agus 2006/49/CE atá
 ionchorpraithe sa Rialachán seo anois comhionann leis na forálacha i gcomhaontú
 réime Basel II. Dá réir sin, tá an Rialachán seo coibhéiseach le forálacha
 chomhaontuithe Basel II agus III toisc go bhfuil eilimintí forlíontacha Basel
 III ionchorpraithe ann.
 (25)
 Tá sé riachtanach aird a thabhairt ar éagsúlacht na
 n-institiúidí creidmheasa agus na ngnólachtaí infheistíochta san Aontas trí
 chineálacha éagsúla cur chuige a sholáthar chun ceanglais chaipitil ó thaobh
 riosca creidmheasa a ríomh, agus go mbeadh leibhéil éagsúla maidir le
 híogaireacht i leith riosca agus céimeanna éagsúla sofaisticiúlachta ar áireamh
 sna cineálacha cur chuige sin. Nuair a bhaintear leas as rátálacha seachtracha
 agus as meastacháin a dhéanann na h institiúidí creidmheasa agus na gnólachtaí
 infheistíochta féin ar pharaiméadair riosca creidmheasa aonair, cuirtear
 feabhas mór ar íogaireacht i leith riosca agus ar fhóntacht stuamachta na
 rialacha a bhaineann le riosca creidmheasa. Ba cheart go mbeadh dreasachtaí
 iomchuí ann d'institiúidí creidmheasa agus do ghnólachtaí infheistíochta chun
 bogadh i dtreo cineálacha cur chuige atá níos íogaire i leith riosca. Agus iad
 ag soláthar na meastachán atá riachtanach chun na cineálacha cur chuige maidir
 le riosca creidmheasa atá sa Rialachán seo a chur i bhfeidhm, ba cheart
 d'institiúidí creidmheasa agus do ghnólachtaí infheistíochta feabhas a chur ar
 phróisis tomhais agus bhainistithe riosca creidmheasa na n institiúidí
 creidmheasa agus na ngnólachtaí infheistíochta chun modhanna a cheapadh chun
 cinneadh a dhéanamh faoi cheanglais rialála cistí dílse institiúidí creidmheasa
 agus gnólachtaí infheistíochta, -a léireodh sofaisticiúlacht na bpróiseas atá
 ag institiúidí creidmheasa agus ag gnólachtaí infheistíochta aonair. I dtaca
 leis seo de, nuair atá sonraí á bpróiseáil i ndáil le tabhú agus bainistiú na
 neamhchosaintí ar chustaiméirí ba cheart a mheas go n-áirítear forbairt agus
 bailíochtú na gcóras um bainistiú agus tomhas riosca creidmheasa. Ní amháin go
 bhfónann sé sin do leas dlisteanach institiúidí creidmheasa agus gnólachtaí
 infheistíochta ach fónann sé freisin do chuspóir an Rialacháin seo maidir le
 modhanna níos fearr a úsáid chun riosca a thomhas agus a bhainistiú agus na
 modhanna sin a úsáid freisin chun críocha rialála cistí dílse.
 (26)
 Ba cheart na ceanglais chaipitil a bheith i
 gcomhréir leis na rioscaí a dtugtar aghaidh orthu. Go háirithe, ba cheart go
 léireofaí sna ceanglais chaipitil an laghdú ar leibhéil na rioscaí a thig nuair
 is líon mór neamhchosaintí atá sách beag atá i gceist.
 (27)
 I gcomhréir leis an gcinneadh ón CBMB, arna
 fhormhuiniú ag an GHOS an 10 Eanáir 2011, ba cheart gach ionstraim breise
 Leibhéal 1 agus Leibhéal 2 de chuid institiúide a dhíluacháil go hiomlán agus
 go buan nó an t-iomlán acu a thiontú ina Ghnáthothromas Leibhéal 1 tráth nach
 mbeidh an institiúid sin inmharthanach a thuilleadh.
 (28)
 Tugann forálacha an Rialacháin seo urraim do
 phrionsabal na comhréireachta, ag féachaint go háirithe d'éagsúlachtaí méide
 agus scála na n‐oibríochtaí agus do réimse gníomhaíochtaí institiúidí
 creidmheasa agus gnólachtaí infheistíochta. Ciallaíonn urraim a thabhairt do
 phrionsabal na comhréireachta freisin go dtugtar aitheantas do na nósanna
 imeachta rátála is simplí, fiú amháin i gCur Chuige Inmheánach Bunaithe ar
 Rátálacha ('Cur Chuige IRB'), chun neamhchosaintí miondíola a aithint.
 (29)
 Cuireann nádúr 'éabhlóideach' an Rialacháin seo ar
 chumas institiúidí creidmheasa agus gnólachtaí infheistíochta a rogha a
 dhéanamh idir trí chur chuige a bhfuil leibhéil éagsúla castachta ag baint leo.
 Chun gur féidir le hinstitiúidí creidmheasa agus gnólachtaí infheistíochta an‐bheag
 an Cur Chuige IRB atá níos íogaire ó thaobh riosca de a roghnú ba cheart na
 forálacha ábhartha a léamh sa chaoi go n‐áirítear leis na haicmí
 neamhchosaintí gach neamhchosaint atá, go díreach nó go hindíreach, á chur ar
 chomhchéim leo sa Rialachán seo. Mar riail ghinearálta, níor cheart do na
 húdaráis inniúla idirdhealú a dhéanamh idir na trí chur chuige maidir leis an
 bPróiseas Athbhreithniúcháin Mhaoirseoireachta, i.e. níor cheart go ndéanfaí
 maoirseacht níos déine ar institiúidí creidmheasa ná ar ghnólachtaí infheistíochta
 ar an ábhar go bhfuil siad ag feidhmiú de réir fhorálacha an Cur Chuige
 Caighdeánaithe, agus ar an ábhar sin amháin.
 (30)
 Ba cheart aitheantas níos mó a thabhairt do theicnící
 maolaithe riosca creidmheasa laistigh de chreat rialacha a ceapadh d’fhonn a
 chinntiú nach mbainfear an bonn ó shócmhainneacht trí aitheantas míchuí a
 thabhairt. An chomhthaobhacht baincéireachta a úsáidtear de ghnáth sna
 Ballstáit chun rioscaí creidmheasa a mhaolú, ba cheart go dtabharfaí aitheantas
 dó aon uair is féidir sa Chur Chuige Caighdeánaithe agus sna cineálacha eile
 chur chuige freisin.
 (31)
 D'fhonn a áirithiú go gcuirfear san áireamh mar is
 iomchuí i gceanglais Chaipitil Institiúidí creidmheasa agus gnólachtaí
 infheistíochta na rioscaí agus na laghduithe riosca a eascraíonn as
 infheistithe agus as gníomhaíochtaí urrúsaithe institiúidí creidmheasa agus
 gnólachtaí infheistíochta, is gá rialacha a bheith ann ina bhfuil foráil maidir
 le cóir atá riosca-íogair agus fónta ó thaobh stuamachta de a dhéanamh ar
 ghníomhaíochtaí agus infheistíochtaí den sórt sin.
 (32)
 Riosca suntasach atá ag institiúidí creidmheasa
 agus ag gnólachtaí infheistíochta is ea riosca oibriúcháin agus ní mór é a
 chlúdach le cistí dílse. Tá sé riachtanach aird a thabhairt ar éagsúlacht
 institiúidí creidmheasa agus gnólachtaí infheistíochta san Aontas trí chineálacha
 eile cur chuige a sholáthar chun ceanglais chaipitil ó thaobh riosca
 creidmheasa de a ríomh, cineálacha cur chuige ina mbeidh leibhéil éagsúla
 riosca íogaireachta agus leibhéil éagsúla sofaisticiúlachta. Ba cheart go
 mbeadh dreasachtaí iomchuí ann d'institiúidí creidmheasa agus do ghnólachtaí
 infheistíochta chun tosú ar chineálacha cur chuige atá níos íogaire ó thaobh
 riosca de a úsáid. De bhrí go mbíonn modhanna nua ag teacht chun cinn le riosca
 oibriúcháin a thomhas agus a bhainistiú, ba cheart na rialacha a choinneáil
 faoi athbhreithniú agus a thabhairt cothrom le dáta de réir mar is iomchuí, lena
 n-áirítear na rialacha maidir le muirir le haghaidh cineálacha éagsúla gnó agus
 maidir le haitheantas a thabhairt do mhodhanna maolaithe riosca. Ba cheart aird
 ar leith a thabhairt ar árachas a chur san áireamh sna cineálacha cur chuige
 simplí maidir le ceanglais chaipitil a ríomh i gcomhair riosca oibriúcháin.
 (33)
 Ba cheart go mbeadh monatóireacht agus rialú neamhchosaintí
 institiúide creidmheasa mar chuid lárnach den mhaoirseacht a dhéantar ar
 institiúid. Dá bhrí sin, d’fhéadfadh riosca do-ghlactha caillteanais a bheith
 ann de dhroim an iomarca neamhchosaintí a bheith ag cliant aonair nó ag grúpa
 cliant. Is féidir a mheas go bhféadfadh a leithéid de chás dochar a dhéanamh do
 shócmhainneacht institiúide creidmheasa.
 (34)
 Nuair atá cinneadh á dhéanamh faoi ghrúpa cliant
 atá nasctha le chéile a bheith ann nó as agus, dá bhrí sin, faoi aon riosca amháin
 a bheith sna neamhchosaintí, tá sé tábhachtach a chur san áireamh freisin
 rioscaí a eascraíonn ó chomhfhoinse mhaoinithe atá curtha ar fáil ag an
 institiúid creidmheasa nó ag an ngnólacht infheistíochta féin nó ag a g(h)rúpa
 airgeadais nó ag a p(h)áirtithe bainteacha.
 (35)
 Cé go bhfuil sé inmhianaithe luach na neamhchosanta
 a ríomh ar bhonn an mhodha a chuirtear ar fáil ar mhaithe le ceanglais chistí dhílse,
 is iomchuí rialacha a ghlacadh maidir le monatóireacht a dhéanamh ar
 neamhchosaintí móra ach gan ualuithe riosca ná céimeanna riosca a chur i
 bhfeidhm. Lena chois sin, ceapadh na teicnící maolaithe riosca creidmheasa a
 chuirtear i bhfeidhm sa chóras sócmhainneachta ar an tuiscint go mbeadh an
 riosca creidmheasa éagsúlaithe go maith. Ní bhíonn an riosca creidmheasa
 éagsúlaithe go maith i gcás neamhchosaintí móra a bhaineann le riosca
 comhchruinnithe in ainm amháin. Ba cheart, dá bhrí sin, torthaí na dteicnící
 sin a bheith faoi réir coimircí stuamachta. Sa chomhthéacs seo, tá sé
 riachtanach foráil a dhéanamh maidir le cosaint creidmheasa a athghnóthú go héifeachtach
 chun críocha neamhchosaintí móra.
 (36)
 Ós rud é gur féidir caillteanas a eascraíonn ó
 neamhchosaint ar institiúid chreidmheasa nó ar ghnólacht infheistíochta a
 bheith chomh dian le caillteanas ó aon neamhchosaint eile, ba cheart
 neamhchosaintí den sórt sin a láimhseáil agus a thuairisciú sa tslí chéanna is
 a dhéanfaí i gcás aon neamhchosaint eile. Mar sin féin, tá teorainn chainníochtúil
 mhalartacha tugtha isteach chun an tionchar díréireach a d'imreodh cur chuige
 den sórt sin ar institiúidí beaga a mhaolú. Ina theannta sin, d’fhonn feidhmiú
 rianúil na margaí airgeadais agus an bhonneagair a bhaineann leo a éascú
 cuirtear díolúine ar fáil i gcás neamhchosaintí an‐ghearrthéarmach a
 bhaineann le tarchur airgid, lena n‐áirítear cur i gcrích seirbhísí
 íocaíochta, agus seirbhísí imréitigh, socraíochta agus cumhdaigh do chliaint. Clúdaíonn
 na seirbhísí sin, mar shampla, cur i gcrích gníomhaíochtaí imréitigh agus
 glanta airgid agus gníomhaíochtaí comhchosúla a dhéantar chun socraíocht a
 éascú. Áirítear ar na neamhchosaintí gaolmhara neamhchosaintí a d'fhéadfadh gan
 a bheith intuartha, agus dá bhrí sin, nach mbeadh faoi smacht iomlán
 institiúide chreidmheasa, e.g. iarmhéideanna ar chuntais idirbhainc a
 eascraíonn ó íocaíochtaí cliant, lena n‐áirítear ús agus táillí curtha do
 shochar nó do dhochar, agus íocaíochtaí eile i gcomhair seirbhísí do chliaint,
 chomh maith le comhthaobhacht a thugtar nó a fhaightear.
 (37)
 Tá sé tábhachtach deireadh a chur leis an
 mí-ailíniú a tharlaíonn idir leas na ngnóthas sin a dhéanann iasachtaí a ‘athphacáistiú'
 mar urrúis intrádála agus ionstraimí airgeadais eile (tionscnóirí nó
 urraitheoirí) agus gnóthais a infheistíonn sna hurrúis nó sna hionstraimí sin
 (infheisteoirí). Tá sé tábhachtach freisin leas an tionscnóra nó an urraitheora
 agus leas na n‐infheisteoirí a ailíniú. Chuige sin, ba cheart don
 tionscnóir nó don urraitheoir leas suntasach a choinneáil sna bunsócmhainní. Tá
 sé tábhachtach dá bhrí sin go gcoinneoidh na tionscnóirí nó na hurraitheoirí
 neamhchosaint ar riosca na n‐iasachtaí atá i gceist. I dtéarmaí níos ginearálta,
 níor cheart idirbhearta urrúsaithe a struchtúrú sa chaoi go ndéantar cur i
 bhfeidhm an cheanglais choinneála a sheachaint, go háirithe trí leas a bhaint
 as táille nó struchtúr préimhe nó as an dá rud. Ba cheart a leithéid de
 choinneáil a bheith infheidhme i ngach cás ina bhfuil an tsubstaint eacnamaíoch
 urrúsaithe infheidhme, is cuma cén struchtúir dhlíthiúla nó ionstraimí a
 úsáidtear chun an tsubstaint eacnamaíoch sin a fháil. Go háirithe, nuair a
 dhéantar riosca creidmheasa a aistriú le hurrúsú, ba cheart d’infheisteoirí gan
 cinntí a dhéanamh go dtí go bhfuil a ndícheall cuí déanta acu, rud a mbeadh
 faisnéis leordhóthanach maidir leis an urrúsú ag teastáil lena aghaidh.
 (38)
 Níor cheart go ndéanfaí an ceanglas coinneála a
 chur i bhfeidhm níos mó ná uair amháin. Is leor i gcás aon urrúsú faoi leith go
 mbeadh duine amháin faoi réir an cheanglais, is cuma cé acu an tionscnóir, an t‐urraitheoir,
 nó an t‐iasachtóir bunaidh an duine sin. Mar an gcéanna, i gcás ina
 bhfuil urrúsuithe mar bhunús le hidirbhearta urrúsaithe, níor cheart an
 ceanglas coinneála a chur i bhfeidhm ach maidir leis an urrúsú atá faoi réir na
 hinfheistíochta. Níor cheart go mbeadh earraí infhaighte ceannaithe faoi réir
 an cheanglais choinneála má eascraíonn siad ó ghníomhaíocht chorparáideach ina n‐aistrítear
 nó ina ndíoltar iad ar lascaine chun gníomhaíocht den sórt sin a mhaoiniú. Ba
 cheart do na húdaráis inniúla a ndícheall cuí a dhéanamh agus iad ag cur i
 bhfeidhm an ualaithe riosca i ndáil le neamh‐chomhlíonadh mar aon leis na
 hoibleagáidí bainistíochta riosca a bhaineann le hurrúsú maidir le sáruithe
 beartais agus nósanna imeachta nach sáruithe beagbhríocha iad agus atá abartha
 don anailís ar na rioscaí bunúsacha.
 (39)
 Ba cheart an dícheall cuí a úsáid d'fhonn measúnú ceart
 a dhéanamh ar rioscaí a bhaineann le neamhchosaintí urrúsaithe i gcás an leabhair
 thrádála agus an leabhair neamhthrádála araon. Ina theannta sin, ní mór
 oibleagáidí an díchill chuí a bheith comhréireach. Ba cheart go gcabhródh
 nósanna imeachta an díchill chuí an mhuinín atá ag tionscnóirí, urraitheoirí
 agus infheisteoirí as a chéile a chothú. Dá bhrí sin, tá sé inmhianaithe go
 nochtfaí mar is ceart faisnéis ábhartha faoi nósanna imeachta an díchill chuí.
 (40)
 Bíonn stuamacht faoi leith ag teastáil nuair a
 thabhaíonn foras creidmheasa nó gnólacht infheistíochta neamhchosaint dá mháthairghnóthas
 féin nó do cheann d’fhochuideachtaí eile a mháthairghnóthais. Ba cheart na
 neamhchosaintí a thabhaíonn institiúidí creidmheasa agus gnólachtaí
 infheistíochta a bhainistiú ar bhealach iomlán neamhspleách, i gcomhréir le
 prionsabail na bainistíochta fónta, gan aird a thabhairt ar aon ní eile. Maidir
 le neamhchosaintí móra, ba cheart caighdeáin shonracha a leagan síos, lena n‐áirítear
 srianta níos déine maidir le neamhchosaintí arna dtabhú ag foras creidmheasa dá
 ghrúpa féin. Ní gá chaighdeáin den sórt sin a chur i bhfeidhm, áfach, nuair is
 cuideachta shealbhaíochta airgeadais nó institiúid chreidmheasa an máthairghnóthas,
 ná más institiúidí creidmheasa nó airgeadais na fochuideachtaí nó na gnóthais a
 thairgeann seirbhísí coimhdeachta, ar choinníoll go bhfuil gach gnóthas den
 sórt sin clúdaithe ag maoirseacht an fhorais chreidmheasa ar bhonn comhdhlúite.
 (41)
 I bhfianaise a íogaire ó thaobh riosca de atá na
 rialacha maidir le ceanglais chaipitil, tá sé inmhianaithe athbhreithniú leanúnach
 a dhéanamh ar cé acu atá éifeachtaí móra acu ar an timthriall eacnamaíoch nó
 nach bhfuil. Ag cur san áireamh dó tuairimí an Bhainc Cheannais Eorpaigh, ba cheart
 don Choimisiún tuairisc faoi na gnéithe seo a chur faoi bhráid Pharlaimint na
 hEorpa agus na Comhairle.
 (42)
 Ba cheart athbhreithniú a dhéanamh ar ceanglais
 chaipitil déileálaithe tráchtearraí, lena n‐áirítear na déileálaithe atá
 díolmhaithe faoi láthair ó cheanglais Threoir 2004/39/CE.
 (43)
 Sprioc thábhachtach eacnamaíoch agus pholaitiúil de
 chuid an Aontais is ea léirscaoileadh na margaí gáis agus leictreachais. Agus aird
 á tabhairt air sin, ba cheart i gcás na ceanglas caipitil agus na rialacha
 stuamachta eile atá le chur i bhfeidhm ar ghnólachtaí atá gníomhach sna margaí
 sin go mbeidís comhréireach agus nach gcuirfeadh siad isteach go míchuí le
 baint amach sprioc an léirscaoilte. Ba cheart an sprioc sin go háirithe a
 choinneáil i gcuimhne nuair atá athbhreithnithe á ndéanamh ar an Rialachán sin.
 (44)
 Ba cheart d’institiúidí creidmheasa agus do
 ghnólachtaí infheistíochta a infheistíonn in ath‐urrúsuithe a ndícheall
 cuí a dhéanamh maidir leis na hurrúsuithe bunúsacha agus maidir leis na
 neamhchosaintí neamh‐urrúsaithe is bunús leis hurrúsuithe bunúsacha sin.
 Ba cheart d’institiúidí creidmheasa agus do ghnólachtaí infheistíochta measúnú
 a dhéanamh féachaint an neamhchosaintí ath‐urrúsaithe iad neamhchosaintí
 i gcomhthéacs clár páipéar tráchtála sócmhainn‐bhunaithe, lena n‐áirítear
 iad siúd ina bhfaightear tráinsí de chomhthiomsuithe ar leithligh d’iasachtaí
 iomlána sa chás nach bhfuil aon cheann de na hiasachtaí ina n‐urrúsú ná
 ina n‐ath‐urrúsú ar neamhchosaint, agus i gcás gurb é díoltóir na n‐iasachtaí
 a chuireann an chéad chosaint ar fáil maidir le caillteanas ar gach
 infheistíocht díobh. Sa chás deireanach sin, níor cheart a mheas de ghnáth gur
 neamhchosaint ath‐urrúsaithe í saoráid leachtachta a bhaineann go sonrach
 le comhthiomsú áirithe toisc gur tráinse de chomhthiomsú amháin sócmhainní atá
 ann (is é sin le rá, chomhthiomsú na n‐iasachtaí iomlána is infheidhme)
 nach bhfuil aon neamhchosaintí urrúsaithe ann. Os a choinne sin, dá ndéanfaí
 feabhsú creidmheasa ar fud cláir ach nach gclúdódh sé ach cuid de na caillteanais
 sin ós cionn an méid cosanta a chuirfeadh an díoltóir ar fáil sna
 comhthiomsithe éagsúla, de ghnáth dhéanfadh sé sin trainsiú ar an riosca i gcomhthiomsú
 sócmhainní iolracha a mbeadh neamhchosaint urrúsaithe amháin ar a laghad ann,
 agus ar an ábhar sin ath‐urrúsú neamhchosaintí a bheadh ann. Mar sin
 féin, má dhéanann a leithéid de chlár maoiniú iomlán air féin le haicme amháin
 páipéir thráchtála, agus má tharlaíonn sé nach feabhsú creidmheasa ar fud an chláir
 ná ath‐urrúsú atá ann nó má tá thugann an institiúid chreidmheasa nó an
 gnólacht infheistíochta coimircíochta atá ag tabhairt urraíochta dó
 lántacaíocht don pháipéar tráchtála sa chaoi go bhfuil an t‐infheisteoir
 sa pháipéar tráchtála sin, agus ní an comhthiomsú sócmhainní is bunús leis,
 faoi lé maidir leis an riosca mainneachtana, níor cheart a mheas de ghnáth gur
 ath‐urrúsú ar neamhchosaint atá ann.
 (45)
 Na forálacha maidir le luacháil stuama a dhéanamh
 ar an leabhar trádála, ba cheart feidhm a bheith acu maidir le gach ionstraim a
 thomhaistear ar luach cóir, is cuma cé acu i leabhar trádála nó i leabhar
 neamhthrádála na n‐institiúidí creidmheasa nó na ngnólachtaí
 infheistíochta a dhéantar. Ní mór a shoiléiriú, sa chás go mbeadh sé mar
 thoradh ar luacháil stuama go mbeadh luach seilbhe níos ísle ann ná an luach a
 aithnítear go hiarbhír sa tréimhse chuntasaíochta, ba cheart luach absalóideach
 na difríochta a asbhaint ó na cistí dílse.
 (46)
 Ba cheart go mbeadh sé de rogha ag institiúidí
 creidmheasa agus ag gnólachtaí infheistíochta ceanglas caipitil a chur i bhfeidhm
 nó na suíomhanna urrúsúcháin sin a dtugtar meáchan riosca 1 250 %
 dóibh faoin Rialachán seo a aisbhaint ó ítimí de Ghnáthchothromas Leibhéal 1, is
 cuma cé acu sa leabhar trádála nó sa leabhar neamhthrádála atá na suíomhanna.
 (47)
 Níor cheart go mbeadh institiúidí tionscnóra nó institiúdí
 is urraitheoirí in ann dul timpeall ar an toirmeasc ar thacaíocht intuigthe a
 sholáthar trí leas a bhaint as a leabhair trádála chun a leithéid de thacaíocht
 a sholáthar.
 (48)
 Thug Treoir 2006/48/CE isteach meáchan riosca tosaíochta
 faoin gcur chuige caighdeánaithe i gcomhair neamhchosaintí ar fhiontair bheaga
 nó mheánmhéide nó ar dhaoine nádúrtha agus chuir sí an deis ar fáil d'institiúidí
 cur chuige inmheánach arna bhunú ar rátálacha a chur i bhfeidhm ina ndéanfadh
 siad féin an meáchan riosca a mheas, rud a léireodh iontaofacht na gcritéar
 frithgheallta ar leith a bheadh acu féin. Tá na hualaí riosca tosaíochta fós i
 bhfeidhm faoin Rialachán sin. Mar sin féin, ba cheart athbhreithniú a dhéanamh
 laistigh de 24 mí tar éis theacht i bhfeidhm an Rialacháin seo ar na buntáistí
 a d'fhéadfadh a bheith ag baint le hísliú an ualú riosca nó a fheidhm a leathnú
 chuig neamhchosaintí breise. Ba cheart go mbeadh athbhreithniú den sórt sin fianaise-bhunaithe
 agus go gcuirfí san áireamh ann sonraí iontaofa faoi chaillteanais creidmheasa
 de thoradh neamhchosaintí ar fhiontair bheaga nó mheánmhéide nó ar daoine
 nádúrtha le linn timthrialla eacnamaíoch iomláin. Ba cheart aird ar leith a
 thabhairt i gcomhthéacs an athbhreithnithe seo ar an tionchar atá ag iasachtaí
 a thabhairt do thomhaltóirí.
 (49)
 Gan dochar don nochtadh atá ceangailte go sainráite
 sa Rialachán seo, ba cheart go mbeadh sé d’aidhm ag na ceanglais maidir le
 nochtadh faisnéis chruinn chuimsitheach a chur ar fáil do rannpháirtithe margaidh
 maidir le próifíl riosca institiúidí faoi leith. Ar an ábhar sin ba cheart go gceanglófaí
 ar institiúidí creidmheasa agus ar ghnólachtaí infheistíochta faisnéis bhreise
 a nochtadh nach bhfuil liostaithe go sainráite sa Rialachán seo, nuair atá an
 nochtadh sin riachtanach chun an aidhm sin a bhaint amach.
 (50)
 I gcás go n‐ionchorpraíonn measúnú creidmheasa
 seachtrach i gcomhair suímh urrúsúcháin feidhm cosanta creidmheasa a chuireann
 an institiúid féin atá i mbun infheistithe ar fáil, níor cheart go mbeadh an
 institiúid in ann tairbhe a bhaint as an meáchan riosca níos ísle a eascraíonn
 ón gcosaint sin. Níor cheart go ndéanfaí asbhaint ó chaipiteal an urrúsaithe dá
 thoradh sin má tá bealaí eile ann chun meáchan riosca a mheas i gcomhréir le
 riosca iarbhír an tsuímh, agus gan cosaint chreidmheasa den sórt sin a chur san
 áireamh.
 (51)
 Ós rud é gur go lagmheasartha a chruthaigh siad le
 déanaí, ba cheart go neartófaí na caighdeáin maidir leis na múnlaí inmheánacha
 a úsáidtear chun ceanglais Chaipitil I gcomhair riosca an mhargaidh a
 ríomh. Go háirithe, ba cheart cur leis na rioscaí a ríomhann siad trí rioscaí
 creidmheasa sa leabhar trádála a chur san áireamh. Ina theannta sin, ba cheart
 go mbeadh comhpháirt sna muirir chaipitil a bheadh in ann ag coinníollacha
 struis chun ceanglais chaipitil a neartú i bhfianaise dhul in olcas dhálaí an
 mhargaidh agus d'fhonn an baol comh‐thimthriallachta a laghdú. Ba cheart
 d’institiúidí creidmheasa agus do ghnólachtaí infheistíochta tástálacha struis droim
 ar ais a dhéanamh freisin féachaint cad iad na cásanna a d'fhéadfadh
 inmharthanacht na hinstitiúide a chur i mbaol ach amháin más féidir leo a
 chruthú nach bhfuil gá lena leithéid de thástáil. Mar gheall ar na deacrachtaí
 bhí ann le déanaí agus a tháinig as cur chuige arna mbunú ar shamhlacha
 inmheánacha a úsáid le suíomhanna urrúsúcháin a mheas, ba cheart teorainn a
 chur le cumas institiúidí creidmheasa agus gnólachtaí infheistíochta rioscaí
 urrúsúcháin a mhúnlú sa leabhar trádála agus ba cheart muirear caipitil
 caighdeánaithe a bheith ina cheangal trí mhainneachtain i gcomhair suíomhanna
 urrúsúcháin sna leabhair thrádála.
 (52)
 Leagtar síos sa Rialachán sin eisceachtaí teoranta
 i gcomhair gníomhaíochtaí comhghaoil trádála áirithe, agus i gcomhréir leis na
 heisceachtaí sin féadfaidh an maoirseoir cead a thabhairt d’inistitiúid muirear
 cuimsitheach i leith caipitil riosca a ríomh faoi réir diancheanglas. I
 gcásanna den sórt sin ba cheart go gceanglófaí ar an institiúid na gníomhaíochtaí
 sin a chur faoi réir muirir chaipitil atá cothrom leis an muirear caipitil is
 airde i gcomhréir leis an gcur chuige a forbraíodh go hinmheánach agus atá
 cothrom le 8 % den mhuirear caipitil le haghaidh riosca shonraigh i
 gcomhréir leis an modh caighdeánaithe tomhais. Níor cheart go mbeadh sé ina
 cheangal muirear incriminteach riosca a ghearradh ar na neamhchosaintí sin ach
 ba cheart iad a ionchorprú i dtomhais an luacha faoi riosca agus i dtomhais an
 luacha faoi riosca faoi strus.
 (53)
 I bhfianaise chineál agus méid na gcaillteanas gan
 choinne a bhí ag institiúidí creidmheasa agus ag gnólachtaí infheistíochta i
 rith na géarchéime airgeadais agus eacnamaíochta, tá sé riachtanach tuilleadh
 feabhais a chur ar cháilíocht agus ar chomhchuibhiú na gcistí dílse a bhfuil sé
 de cheangail ar institiúidí creidmheasa agus gnólachtaí infheistíochta a
 choimeád ina seilbh. Ba cheart a bheith ina chuid de sin sainmhíniú nua a
 thabhairt isteach ar na gnéithe lárnacha caipitil atá ar fáil chun caillteanais
 gan choinne a sheasamh de réir mar a ráiníonn siad, feabhsuithe a chur ar an
 sainmhíniú ar caipitil hibride agus coigeartuithe stuamachta aonfhoirmeacha ar
 chistí dílse. Tá sé riachtanach freisin leibhéal na gcistí dílse a ardú go
 suntasach, lena n‐áirítear cóimheasa caipitil nua a cheapadh a bheidh
 dírithe ar ghnéithe lárnacha na gcistí dílse atá ar fáil chun caillteanais a sheasamh
 de réir mar a ráiníonn siad.
 (54)
 D’fhonn disciplín an mhargaidh a neartú agus
 cobhsaíocht airgeadais a mhéadú ní mór ceanglais níos mionsonraithe a thabhairt
 isteach maidir le foirm agus cineál caipiteal rialála agus na coigeartuithe
 stuamachta a rinneadh a nochtadh, d'fhonn a áirithiú go mbeidh eolas a ndóthain
 ag infheisteoirí agus taisceoirí faoi shócmhainneacht institiúidí creidmheasa
 agus gnólachtaí infheistíochta.
 (55)
 Ba cheart sainmhíniú nua ar chaipiteal agus ar
 cheanglais chaipitil rialála a thabhairt isteach agus aird á tabhairt ar na himthosca
 agus na dálaí náisiúnta éagsúla, agus is é an chaoi a dtiocfaidh laghdú i rith
 na tréimhse trasdula ar na héagsúlachtaí tosaigh sin. D’fhonn leanúnachas cuí i
 leibhéal na gcistí dílse a áirithiú, déanfar marthanú go ceann na
 hidirthréimhse ar instealltaí caipitil atá ann cheana san earnáil phoiblí.
 (56)
 Ceanglaíonn Treoir 2006/48/CE ar institiúidí
 creidmheasa cistí dílse atá ar a laghad comhionann le méideanna íosta arna sonrú
 a chur ar fáil go dtí an 31 Nollaig 2011. I bhfianaise iarmhairtí leanúnacha
 na géarchéime airgeadais in earnáil na baincéireachta agus leathnú ar na
 socruithe idirthréimhseacha ar ghlac an CBMB leo i gcomhair ceanglas caipitil,
 is iomchuí teorainn níos ísle a thabhairt isteach arís go ceann tréimhse
 teoranta go dtí go mbeidh go leor cistí dílse curtha ar bun i gcomhréir leis na
 socruithe idirthréimhseacha le haghaidh cistí dílse dá bhforáiltear sa
 Rialachán sin agus a chuirfear i bhfeidhm de réir a chéile ó 2013 go dtí 2019. Cuireann
 Treoir 2002/87/CE maidir le hIlchuideachtaí Airgeadais rialacha sonracha i
 bhfeidhm maidir le grúpaí, lena n‐áirítear gnólachtaí suntasacha
 baincéireachta nó infheistithe, chun aghaidh a thabhairt ar an ‘gcomhaireamh
 dúbailte’ caipitil seo. Tá Treoir 2002/87/CE
 bunaithe ar phrionsabail a nglactar leo ar fud an domhain le déileáil le
 rioscaí a bhfuil baint acu le hearnálacha éagsúla. Neartaíonn an togra seo an
 bealach a rachaidh na Rialacha seo le haghaidh Ilchuideachtaí Airgeadais i
 bhfeidhm ar ghrúpaí gnólachtaí infheistíochta agus baincéireachta, le cinntiú
 go gcuirfear na Rialacha i bhfeidhm go daingean comhsheasmhach. Tabharfar
 aghaidh ar aon athruithe eile is gá a dhéanamh nuair a bheidh athbhreithniú á dhéanamh
 ar Threoir 2002/87/CE in 2012.
 (57)
 Léirigh an ghéarchéim airgeadais gur ró-íseal i
 bhfad a mheas institiúidí creidmheasa agus gnólachtaí infheistíochta an
 leibhéal riosca creidmheasa contrapháirtí a bhain le díorthaigh thar an gcuntar
 (OTC). Spreag sé sin Ceannairí an G20, i Meán Fómhair 2009, chun a éileamh go
 ndéanfaí níos mó díorthach thar an gcuntar a imréiteach trí Contrapháirtí
 Lárnach (CCP). Ina theannta sin, maidir leis na díorthaigh thar an gcuntar nach
 bhféadfaí a imréiteach go lárnach, d'iarr siad iad a bheith faoi réir ceanglas
 níos airde maidir le cistí dílse d'fhonn na rioscaí níos airde a bhaineann leo a
 chur san áireamh níos fearr.
 (58)
 Tar éis do Cheannairí an G 20 é sin a iarradh,
 rinne an CBMB athrú ábhartha ar an gcóras riosca creidmheasa contrapháirtí, mar
 chuid de Basel III. Meastar go ndéanfaidh Basel III méadú suntasach ar na ceanglais
 cistí dílse a bhaineann le díorthaigh thar an gcuntar agus maidir le maoiniú
 idirbhearta urrúis i gcás institiúidí creidmheasa agus gnólachtaí
 infheistíochta agus meastar go gcruthófar dreasachtaí móra chun go mbainfeadh
 institiúidí creidmheasa agus gnólachtaí infheistíochta leas as contrapháirtithe
 lárnacha. Meastar go gcuirfidh Basel III tuilleadh dreasachtaí ar fáil
 chun bainistiú riosca ar neamhchosaintí creidmheasa contrapháirtí a neartú agus
 athbhreithniú a dhéanamh ar an gcóras reatha maidir le láimhseáil
 neamhchosaintí riosca creidmheasa ar chontrapháirtithe lárnacha.
 (59)
 Ba cheart cistí dílse breise a bheith ina seilbh ag
 institiúidí mar gheall ar an riosca maidir le coigeartú luachála creidmheasa a
 eascraíonn as díorthaigh thar an gcuntar. Ba cheart d’institiúidí comhghaol
 luacha sócmhainne níos airde a úsáid agus iad ag ríomh a gceanglas maidir le
 cistí dílse le haghaidh neamhchosaintí ar riosca creidmheasa contrapháirtí a
 eascraíonn ó dhíorthaigh thar an gcuntar agus ó idirbhearta maoinithe urrús
 chuig institiúidí airgeadais áirithe. Ba cheart d’institiúidí creidmheasa agus
 do ghnólachtaí infheistíochta freisin feabhas suntasach a chur ar thomhas agus
 ar bhainistiú riosca creidmheasa contrapháirtí agus é sin a dhéanamh trí
 aghaidh a thabhairt ar riosca comhghaolmhaireachta, ar chontrapháirtithe an‐ghiaráilte
 agus ar chomhthaobhachta, agus feabhsuithe comhfhreagracha a dhéanamh i réimse
 na tástála siarghabhálaí agus na tástála struis.
 (60)
 An mheicníocht iltaobhach glanluachála agus roinnte
 caillteanas a chuireann contrapháirtithe lárnacha ar fáil, is gnách go dtéann
 sí chun sochair do neamhchosaintí ar chontrapháirtithe lárnacha. Dá thoradh
 sin, bíonn riosca an‐íseal creidmheasa contrapháirtí ag baint leo agus ba
 cheart dá bhrí sin go mbeidís faoi réir ceanglas an‐íseal maidir le cistí
 dílse. Mar sin féin, ba cheart go mbeadh an ceanglas sin dearfa d'fhonn a
 áirithiú go ndéanfaidh institiúidí creidmheasa agus gnólachtaí infheistíochta
 rianú agus monatóireacht ar a neamhchosaintí ar chontrapháirtithe lárnacha mar
 chuid de dhea-bhainistíocht riosca agus d’fhonn a léiriú nach bhfuil
 neamhchosaintí trádála ar chontrapháirtithe lárnacha fiú saor ó riosca.
 (61)
 Is eárd atá i gciste mainneachtana contrapháirtí
 lárnaigh meicníocht a fhágann gur féidir caillteanais a roinnt (frithpháirtiú) ar
 bhaill imréitigh an chontrapháirtí lárnaigh. Úsáidtear é ar eagla go mbeadh na
 caillteanais a thabhódh an contrapháirtí lárnach níos mó ná éarlaisí agus
 ranníocaíochtaí an chiste mainneachtana a chuireann an comhalta imréitigh ar
 fáil agus aon chosaint eile a d'fhéadfadh an contrapháirtí lárnach a úsáid sula
 mbainfeadh sé leas as ranníocaíochtaí ciste mhainneachtana na gcomhaltaí imréitigh
 eile. Ina fhianaise sin, tá an riosca a bhaineann le neamhchosaintí ar
 ranníocaíochtaí ciste mainneachtana níos airde ná an riosca a bhaineann le
 neamhchosaintí trádála. Dá bhrí sin, ba cheart go mbeadh neamhchosaintí den
 chineál sin faoi réir ceanglais níos airde maidir le cistí dílse.
 (62)
 Ba cheart athróg a bheith in "caipitil
 hipitéiseach" contrapháirtí lárnaigh, athróg a bheadh riachtanach chun ceanglas cistí dílse a chinneadh
 maidir le neamhcosaint baill imréitigh i ngeall ar a ranníocaíochtaí le ciste
 mainneachtana contrapháirtithe lárnacha. Níor cheart a mheas gur aon ní eile é.
 Go háirithe, níor cheart a mheas gurb é sin an méid caipitil a chuireann an t‐údarás
 inniúil de cheangal ar an gcontrapháirtí lárnach a bheith ina seilbh aige.
 (63)
 An t‐athbhreithniú ar láimhseáil riosca
 creidmheasa contrapháirtí, go háirithe ceanglais níos airde a chur ar bun maidir
 le cistí dílse le haghaidh conarthaí díorthach déthaobhacha d'fhonn an riosca
 níos airde don chóras airgeadais a bhaineann leo sin a chur san áireamh, is
 cuid lárnach é d'iarrachtaí an Choimisiúin féachaint chuige go mbeidh na margaí
 díorthach éifeachtach sábháilte slán. Dá bhrí sin tá an Rialachán seo ina chomhlánú
 ar an togra le haghaidh Rialacháin ón gCoimisiún an 15 Meán
 Fómhair 2010 maidir le díorthaigh thar an gcuntar, contrapháirtithe lárnacha
 agus stórtha trádála[15].
 (64)
 Saintréithe de chuid blianta a tháinig roimh an
 ngéarchéim airgeadais ab ea an fás iomarcach a tháinig ar neamhchosaintí
 institiúidí creidmheasa agus gnólachtaí infheistíochta i gcoibhneas lena gcistí
 dílse (giaráil). Chuir caillteanais agus an easpa maoinithe le linn na
 géarchéime airgeadais iallach ar institiúidí creidmheasa agus ar ghnólachtaí
 infheistíochta laghdú suntasacha a dhéanamh ar a ngiaráil thar thréimhse
 ghearr. Mhéadaigh sé sin an chaoi a raibh phraghsanna sócmhainní á mbrú síos,
 rud ba chúis le tuilleadh caillteanas a bheith ag institiúidí creidmheasa agus
 ag gnólachtaí infheistíochta araon sa chaoi gur tháinig laghduithe breise ar
 gcistí dílse. Is é toradh a bhí ar an titim sin gur laghdaigh ar an gcreidmheas
 a bhí ar fáil don fhíorgheallagar agus go raibh an ghéarchéim níos doimhne agus
 níos faide.
 (65)
 Tá ceanglais riosca-bhunaithe maidir le cistí dílse
 fíor-riachtanach lena áirithiú go mbeidh go leor cistí dílse ann chun
 caillteanais gan choinne a chlúdach. Mar sin féin, léirigh an ghéarchéim nach
 leor na ceanglais sin iontu féin chun bac a chur le hinstitiúidí creidmheasa
 agus gnólachtaí infheistíochta riosca giarála iomarcach neamh-iniompartha a
 ghlacadh.
 (66)
 I mí Mheán Fómhair 2009, chuir ceannairí an G-20
 ceangal orthu féin rialacha a fhorbairt a nglacfaí leo go hidirnáisiúnta chun
 giaráil iomarcach a dhíspreagadh. Chun na críche sin, thacaigh siad le cóimheas
 giarála a thabhairt isteach mar bheart forlíontach ar chreat Basel II.
 (67)
 I mí na Nollag 2010, d'fhoilsigh an CBMB
 treoirlínte a thug sainmhíniú ar an modheolaíocht chun an cóimheas giarála a
 ríomh. Tá foráil sna rialacha sin go mbeidh tréimhse bhreathnóireachta ann ón 1 Eanáir 2013
 go dtí an 1 Eanáir 2017, tréimhse a ndéanfar monatóireacht lena linn ar
 an gcóimheas giarála, ar a chomhpháirteanna agus ar an gcaoi a bhfeidhmíonn sé
 i dtaca leis an gceanglas riosca-bhunaithe. Tá sé beartaithe ag an CBMB
 coigeartuithe deiridh a dhéanamh, i bhfianaise thorthaí na tréimhse breathnóireachta,
 ar shainmhíniú agus ar chalabrú an chóimheasa giarála sa chéad leath de 2017,
 d'fhonn ceanglas a dhéanamh de an 1 Eanáir 2018 ar bhonn
 athbhreithniú agus calabrú chuí. Déantar foráil i dtreoirlínte an CBMB freisin
 maidir leis an gcóimheas giarála agus a chomhpháirteanna a nochtadh ón 1 Eanáir 2015
 ar aghaidh.
 (68)
 Is uirlis rialála agus maoirseachta nua ag an AE an
 cóimheas giarála. I gcomhréir leis na comhaontuithe idirnáisiúnta, ba cheart é
 a thabhairt isteach ar dtús mar ghné bhreise a d'fhéadfaí cur i bhfeidhm ar
 institiúidí aonair ar rogha na n‐údarás maoirseachta. D'fhágfadh na
 hoibleagáidí tuairiscithe maidir le hinstitiúidí go bhféadfaí athbhreithniú
 agus calabrú cuí a dhéanamh air, d'fhonn ceanglas a dhéanamh in 2018.
 (69)
 Nuair a bheidh athbhreithniú á dhéanamh ar
 thionchar an chóimheasa giarála ar cineálacha éagsúla gnó, ba cheart aird ar
 leith a thabhairt ar chineálacha gnó a mheastar riosca íseal a bheith ag baint leo,
 mar shampla iasachtaí morgáiste agus iasachtaí speisialaithe a dhéantar le
 rialtais réigiúnacha, le húdaráis áitiúla nó le heintitis san earnáil phoiblí.
 (70)
 D'fhonn an t‐athbhreithniú a éascú, ba cheart
 d'institiúidí creidmheasa agus do ghnólachtaí infheistíochta monatóireacht a
 dhéanamh ar feadh na tréimhse breathnóireachta ar leibhéal an chóimheasa giarála,
 ar athruithe a thagann ar an leibhéal sin agus ar an riosca giarála mar chuid
 den phróiseas inmheánach measúnaithe ar leordhóthanacht caipitil (ICAAP). Ba
 cheart an mhonatóireacht a bheith ina cuid den phróiseas athbhreithniúcháin
 mhaoirseachta.
 (71)
 Tá tábhacht ag baint le srianta ar luach saothair
 athraitheach d’fhonn a chinntiú go ndéanfaidh institiúidí creidmheasa agus
 gnólachtaí infheistíochta a leibhéil caipitil a athshlánú nuair a bhíonn siad
 ag feidhmiú laistigh den raon maolánach. Tá institiúidí creidmheasa agus
 gnólachtaí infheistíochta faoi réir cheana féin ag an bprionsabal a deir nach
 mór dámhachtainí agus íocaíochtaí lánroghnacha a thugtar mar luach saothair
 athraitheach do na catagóirí foirne gairmiúla sin a bhfuil tionchar ábharach ag
 a gcuid gníomhaíochtaí gairmiúla ar phróifíl riosca na hinstitiúide, nach mór
 dóibh a bheith inbhuanaithe, ag féachaint do staid airgeadais na hinstitiúide.
 D'fhonn a áirithiú go ndéanfaidh na hinstitiúidí leibhéil a gcistí dílse a athshlánú
 gan mhoill, is iomchuí luach saothair athraitheach agus sochair phinsin
 lánroghnacha arna ndámhachtain a chur ar chomhréim le seasamh brabúis na
 hinstitiúide in aon tréimhse nach gcomhlíontar an maolán comhcheangailte lena
 linn.
 (72)
 Tá struchtúir dhea-rialachais, trédhearcacht agus
 nochtadh riachtanach d’fhonn beartais fhónta maidir le luach saothair a
 áirithiú. D'fhonn trédhearcacht leormhaith a áirithiú don mhargadh maidir leis
 na struchtúir luacha saothair agus an riosca a bhaineann leo, ba cheart
 d'institiúidí creidmheasa agus do gnólachtaí infheistíochta faisnéis
 mhionsonraithe a nochtadh maidir lena gcuid beartas i leith luach saothair, a
 gcleachtais agus, ar chúiseanna rúndachta, na méideanna comhiomlánaithe a
 thugtar do na baill foirne sin a bhfuil tionchar ábharach ag a ngníomhaíochtaí
 gairmiúla ar phróifíl riosca na hinstitiúide chreidmheasa nó an ghnólachta
 infheistíochta. Ba cheart an fhaisnéis sin go léir a
 chur ar fáil do na páirtithe leasmhara go léir.
 (73)
 Maidir le Treoir 95/46 ó Pharlaimint na hEorpa
 agus ón gComhairle an 24 Deireadh Fómhair 1995 maidir le daoine
 aonair a chosaint i dtaca le próiseáil sonraí pearsanta agus maidir le
 saorghluaiseacht sonraí den sórt sin[16]
 agus Rialachán (AE) Uimh. 45/2001 ó Pharlaimint na hEorpa agus ón
 gComhairle an 18 Nollaig 2000 maidir le daoine aonair a chosaint i
 ndáil le sonraí pearsanta a bheith á bpróiseáil ag institiúidí agus comhlachtaí
 an AE agus maidir le saorghluaiseacht sonraí den sórt sin[17], ba cheart iad a bheith lán‐infheidhme
 maidir le próiseáil sonraí pearsanta chun críocha an Rialacháin seo.
 (74)
 Ba cheart stoc sócmhainní leachtacha a bheith ina
 seilbh ag institiúidí creidmheasa agus ag gnólachtaí infheistíochta, stoc is féidir
 leo a úsáid chun ceanglais leachtachta a chlúdach le linn struis leachtachta
 gearrthéarmaí. Nuair a úsáideann siad an stoc sin, ba cheart dóibh plean a chur
 i bhfeidhm chun na sócmhainní leachtacha a athshlánú agus ba cheart do na
 húdaráis inniúla a áirithiú go bhfuil an plean leordhóthanach agus go gcuirtear
 i bhfeidhm é.
 (75)
 Ba cheart an stoc sócmhainní leachtacha a bheith ar
 fáil am ar bith le freastal ar eis‐sreabhadh leachtachta. Ba cheart
 leibhéal na gceanglas leachtachta le linn tréimhse de strus leachtachta
 gearrthéarmaí a chinneadh ar bhealach caighdeánach d’fhonn caighdeán
 aonfhoirmeach fóntachta a áirithiú agus cothromaíocht a sholáthar do chách. Ba
 cheart go n‐áiritheofaí nach mbeadh aon iarmhairtí neamhbheartaithe ag a
 leithéid de chinneadh caighdeánaithe ar mhargaí airgeadais, ar shíneadh
 creidmheasa ná ar fhás eacnamaíoch, agus ba cheart a chur san áireamh freisin
 samhlacha éagsúla gnó agus timpeallachtaí éagsúla maoinithe na n‐institiúidí
 creidmheasa agus na ngnólachtaí infheistíochta ar fud an Aontais. Chuige sin,
 ba cheart an ceanglas maidir le clúdach leachtachta a bheith faoi réir
 thréimhse bhreathnóireachta. Ar bhonn na dtuairimí sin agus le tacaíocht ón
 ÚBE, ba cheart don Choimisiún ceanglas maidir le clúdach leachtachta a
 dhaingniú nó a choigeartú le gníomh tarmligthe.
 (76)
 Le cois na gceanglas maidir le leachtacht
 ghearrthéarmach, ba cheart d’institiúidí creidmheasa agus do ghnólachtaí
 infheistíochta struchtúir mhaoinithe a ghlacadh freisin a mbeadh cobhsaíocht
 fhadtéarmach ag baint leis. D'aontaigh an CBMB i mí na Nollag 2010 go mbogadh
 an CGCC go dtí an caighdeán íosta roimh an 1 Eanáir 2018 agus go
 gcuirfeadh an CBMB dianphróisis tuairiscithe i bhfeidhm chun monatóireacht a
 dhéanamh ar an gcóimheas le linn tréimhse trasdula agus go leanfadh sé leis ag
 athbhreithniú impleachtaí na gcaighdeán sin ar mhargaí airgeadais, ar shíneadh
 creidmheasa agus ar ghás eacnamaíoch, agus go dtabharfadh sé aghaidh ar
 iarmhairtí neamhbheartaithe de réir mar is gá. Sa chaoi sin d'aontaigh an CBMB
 go mbeadh an CGCC faoi réir tréimhse bhreathnóireachta agus go mbeadh clásal
 athbhreithnithe ann freisin. Sa chomhthéacs seo, ba cheart don ÚBE a mheas, ar
 bhonn an tuairiscithe a cheanglaíonn an Rialachán seo, conas ba cheart ceanglas
 maidir le maoiniú cobhsaí a cheapadh. Ba cheart don Choimisiún tuarascáil a
 chur faoi bhráid na Comhairle agus Pharlaimint na hEorpa i bhfianaise an mheasúnaithe
 sin, mar aon le haon tograí iomchuí d'fhonn ceanglas den sórt sin a thabhairt
 isteach faoi 2018.
 (77)
 Laigí i rialachas corparáideach roinnt institiúidí
 creidmheasa agus gnólachtaí infheistíochta ba chúis, i bpáirt, leis na rioscaí
 iomarcacha místuama a bhí á nglacadh in earnáil na baincéireachta agus is é a
 bhí faoi deara cliseadh institiúidí aonair agus na fadhbanna sistéimeacha.
 (78)
 Ba cheart d'institiúidí creidmheasa agus do
 ghnólachtaí infheistíochta a gcuid socruithe maidir le rialachas corparáideach
 a nochtadh don phobal d'fhonn monatóireacht ar na cleachtais maidir le
 rialachas corparáideach atá ag institiúidí a éascú agus smacht an mhargaidh a
 fheabhsú. Ba cheart do comhlachtaí bainistíochta na n‐institiúidí sin
 faomhadh a thabhairt do ráiteas a dhearbhódh don phobal go bhfuil na socruithe
 sin leordhóthanach éifeachtúil agus ba cheart an ráiteas a nochtadh don phobal.
 (79)
 D'fhonn a áirithiú go gcóineasófar i leaba a chéile
 leibhéal na gcistí dílse agus na hoiriúnuithe stuamachta arna gcur i bhfeidhm
 maidir le sainiú na gcistí dílse ar fud an Aontais agus maidir le sainiú cistí
 dílse atá leagtha síos sa Rialachán seo le linn na hidirthréimhse seo, ba
 cheart na ceanglais cistí dílse sa Rialachán seo a thabhairt isteach de réir a
 chéile. Tá sé ríthábhachtach a chinntiú go ndéanfar sin i gcomhréir leis na
 feabhsuithe a rinne na Ballstáit le déanaí ar leibhéil na gcistí dílse arna
 gceangal agus ar na sainithe ar chistí dílse atá i bhfeidhm sna Ballstáit. Chun
 na críche sin, i rith na tréimhse trasdula ba cheart do na húdaráis inniúla cinneadh
 a dhéanamh, laistigh d’uasteorainneacha agus d’íosteorainneacha sainithe, cé
 chomh gasta ba cheart leibhéal na gcistí dílse agus na coigeartuithe stuamachta
 arna gceangal atá leagtha síos sa Rialachán seo a thabhairt isteach.
 (80)
 D'fhonn a áirithiú go ndéanfar go réidh an t-athrú ó
 na coigeartuithe stuamachta éagsúla atá i bhfeidhm faoi láthair sna Ballstáit
 go dtí an tacar coigeartuithe stuamachta atá leagtha síos sa Rialachán seo, ba
 cheart go mbeadh sé ar chumas na n‐údarás inniúil, le linn na
 hidirthréimhse, ceangal srianta a chur ar institiúidí oiriúnuithe stuamachta a
 dhéanamh ar a gcistí dílse atá de mhaolú ar an Rialachán seo.
 (81)
 D'fhonn a áirithiú go mbeidh go leor ama ag na hinstitiúidí
 na leibhéil nua arna gceangal maidir le cistí dílse agus an sainmhíniú nua atá
 tugtha orthu a chomhlíonadh, ba cheart deireadh a chur de réir a chéile idir an
 1 Eanáir 2013 agus an 31 Nollaig 2021 le hionstraimí
 caipitil áirithe nach gcomhlíonann an sainmhíniú ar chistí dílse atá leagtha
 síos sa Rialachán seo. Ina theannta sin, ba cheart stát‐ionstraimí
 áirithe a aithint ina i gcistí dílse go ceann tréimhse teoranta.
 (82)
 D'fhonn a áirithiú go ndéanfar cóineasú de réir a
 chéile ionsar rialacha aonfhoirmeacha maidir le nochtadh arna dhéanamh ag
 institiúidí chun faisnéis chruinn chuimsitheach a sholáthar do rannpháirtithe
 sa mhargadh maidir le próifíl riosca na n‐institiúidí faoi leith, ba
 cheart na ceanglais nochta a thabhairt isteach de réir a chéile.
 (83)
 D'fhonn aird a thabhairt ar fhorbairtí sa mhargadh
 agus ar taithí i bhfeidhmiú an Rialacháin seo, ba cheart go mbeadh sé de
 cheangal ar an gCoimisiún tuarascálacha a chur faoi bhráid Pharlaimint na
 hEorpa agus an Choimisiúin, de réir mar is cuí agus in éindí le haon tograí reachtacha,
 tuarascálacha faoi aon tionchar a d’fhéadfadh a bheith ag ceanglais chaipitil
 ar an timthriall eacnamaíoch, ceanglais maidir le híosmhéid cistí dílse i
 gcomhair neamhchosaintí i bhfoirm bannaí faoi chumhdach, neamhchosaintí móra, ceanglais
 leachtachta, giaráil, neamhchosaintí ar riosca creidmheasa arna aistriú, riosca
 creidmheasa contrapháirtí agus an modh neamhchosanta bunaidh, neamhchosaintí
 miondíola, an sainiú ar caipitil incháilithe, agus leibhéal chur chun feidhme
 an Rialacháin seo.
 (84)
 D’fhonn na ceanglais atá leagtha amach sa Rialachán
 seo a shonrú, ba cheart an chumhacht chun gnímh a ghlacadh i gcomhréir le hAirteagal 290
 den CFAE a tharmligean chuig an gCoimisiún maidir le coigeartuithe teicniúla a
 dhéanamh ar an Rialachán seo chun sainmhínithe a shoiléiriú lena áirithiú go
 gcuirfear an Rialachán seo i bhfeidhm go haonfhoirmeach nó chun forbairtí ar
 mhargaí airgeadais a chur san áireamh; d’fhonn an téarmaíocht a ailíniú le gnímh
 bhainteacha ina dhiaidh sin agus sainmhínithe a dhéanamh dá réir; chun
 coigeartú a dhéanamh ar fhorálacha an Rialacháin seo d’fhonn forbairtí sna
 caighdeáin chuntasaíochta nó i reachtaíocht an Aontais, nó maidir le cóineasú
 cleachtas maoirseachta a chur san áireamh; d’fhonn síneadh a chur le liosta na
 ranganna neamhchosaintí chun críche an Chur Chuige Caighdeánaithe nó Chur
 Chuige IRB d’fhonn forbairtí sna margaí airgeadais a chur san áireamh; méideanna
 áirithe a bhaineann leis na ranganna neamhchosaintí sin a choigeartú d’fhonn
 tionchar an bhoilscithe a chur san áireamh; liosta agus aicmiú na n‐ítimí
 sin atá lasmuigh den chlár comhardaithe a choigeartú; agus coigeartú a dhéanamh
 ar fhorálacha sonracha agus ar chritéir theicniúla maidir le láimhseáil riosca
 creidmheasa contrapháirtí, riosca creidmheasa, an Cur Chuige Caighdeánaithe
 agus Cur Chuige IRB, maolú riosca creidmheasa, urrúsú, riosca oibriúcháin,
 riosca margaidh, leachtacht, caipiteal maolánach, giaráil agus nochtadh d’fhonn
 forbairtí ar na margaidh airgeadais nó i gcaighdeáin chuntasaíochta nó i
 reachtaíocht an Aontais a chur san áireamh, nó maidir le cóineasú cleachtas
 maoirseachta agus tomhas riosca agus torthaí athbhreithnithe ar nithe éagsúla a
 bhaineann le raon feidhme Treoir 2004/39/CE.
 (85)
 Ba cheart an chumhacht sin chun gníomhartha a
 ghlacadh i gcomhréir le hAirteagal 290 den CFAE a tharmligean chuig an
 gCoimisiún freisin maidir le laghdú sealadach a fhorordú ar leibhéal na gcistí dílse
 nó ar na hualaí riosca sonraithe faoin Rialachán seo d'fhonn aird a thabhairt
 ar dhálaí ar leith; soiléiriú a dhéanamh ar dhíolúine neamhchosaintí áirithe ó
 chur i bhfeidhm fhorálacha an Rialacháin seo maidir le neamhchosaintí móra;
 méideanna a bhaineann le ríomh na gceanglas caipitil don leabhar trádála a
 shonrú d’fhonn aird a thabhairt ar fhorbairtí eacnamaíocha agus airgeadaíochta;
 coigeartú a dhéanamh ar chatagóirí na ngnólachtaí infheistíochta atá
 incháilithe le haghaidh maoluithe áirithe maidir le leibhéil na gcistí dílse
 atá riachtanach chun aird a thabhairt ar fhorbairtí sna margaí airgeadais;
 shoiléiriú a dhéanamh ar an gceanglas atá ar ghnólachtaí infheistíochta cistí
 dílse a bheith ina seilbh acu atá comhionann leis an gceathrú cuid dá
 bhforchostais seasta i rith na bliana roimhe sin chun cur i bhfeidhm
 aonfhoirmeach an Rialacháin seo a áirithiú; cinneadh a dhéanamh faoi eilimintí
 na gcistí dílse sin as ar cheart ionstraimí aonáin ábhartha atá i seilbh na
 hinstitiúide a asbhaint; forálacha idirthréimhseacha breise a thabhairt isteach
 maidir le cóireáil gnóthachan agus caillteanas achtúireach nuair atá dliteanais
 sochair phinsin shainithe institiúidí á dtomhas; leibhéal na gcistí dílse a
 mhéadú go sealadach; agus ceanglais leachtachta a shonrú.
 (86)
 Tá sé fíorthábhachtach go ndéanfaidh an Coimisiún
 comhairliúcháin iomchuí le linn na hoibre ullmhúcháin, lena n‐áirítear comhairliúchán
 le saineolaithe. Agus gníomhartha tarmligthe á n‐ullmhú agus á dtarraingt
 suas aige, ba cheart don Choimisiún a áirithiú go ndéanfar na doiciméid
 ábhartha a tharchur go comhuaineach, go tráthúil agus go hiomchuí chuig
 Parlaimint na hEorpa agus chuig an gComhairle.
 (87)
 Ba cheart go dtabharfaí de chumhacht don Choimisiún
 freisin, trí bhíthin nós imeachta práinne, méadú sealadach a ghlacadh ar
 leibhéal na gcistí dílse, ar an ualú riosca nó aon cheanglais stuamachta atá
 riachtanach chun freagra a thabhairt ar fhorbairtí sa mhargadh. Ba cheart go
 mbeadh na forálacha sin infheidhme go ceann tréimhse nach faide ná sé mhí, ach
 amháin má dhéanann Parlaimint na hEorpa nó an Chomhairle agóid in aghaidh na
 ngníomhartha tarmligthe laistigh de thréimhse sé seachtaine. Ba cheart don
 Choimisiún na cúiseanna a lua atá le húsáid a bhaint as an nós imeachta
 práinne.
 (88)
 Leis na caighdeáin theicniúla i seirbhísí airgeadais
 ba cheart go n-áiritheofaí comhchuibhiú, dálaí aonfhoirmeacha agus cosaint
 leordhóthanach taisceoirí, infheisteoirí agus tomhaltóirí ar fud an Aontais. Ós
 rud é gur comhlacht é an ÚBE a bhfuil saineolas an‐speisialaithe aige,
 b’éifeachtúil agus b’iomchuí an rud é a iarradh air dréachtchaighdeáin rialála
 agus forfheidhmithe, nach mbeadh roghanna beartais ag baint leo, a fhorbairt
 lena gcur faoi bhráid an Choimisiúin.
 (89)
 Ba cheart don Choimisiún glacadh leis na dréacht‐chaighdeáin
 theicniúla rialála arna bhforbairt ag an ÚBE i réimsí na gcomharchumann nó na n‐institiúidí
 dá samhail, ionstraimí áirithe cistí dílse, coigeartuithe stuamachta, asbhaintí
 as cistí dílse, ionstraimí breise cistí dílse, leasanna mionlaigh, seirbhísí
 atá coimhdeach le baincéireacht, láimhseáil coigeartuithe riosca creidmheasa,
 dóchúlacht mainneachtana, caillteanas i gcás mainneachtana, rialachas
 corparáideach, cur chuige maidir le hualú riosca sócmhainní, cóineasú cleachtas
 maoirseachta, leachtacht, agus na socruithe idirthréimhseacha le haghaidh cistí
 dílse, trí bhíthin gníomhartha tarmligthe de bhun Airteagal 290 den CFAE
 agus i gcomhréir le hAirteagail 10 go 14 de Rialachán (AE) Uimh 1093/2010.
 Tá sé tábhachtach go háirithe go ndéanfadh an Coimisiún comhairliúcháin iomchuí
 le linn na hoibre ullmhúcháin, lena n‐áirítear comhairliúchán le
 saineolaithe.
 (90)
 Ba cheart go dtabharfaí de chumhacht freisin don
 Choimisiún glacadh le bearta chun caighdeáin theicniúla a chur chun feidhme trí
 bhíthin gníomhartha cur chun feidhme de bhun Airteagal 291 den CFAE agus i
 gcomhréir le hAirteagal 15 de Rialachán (AE) Uimh. 1093/2010. Ba cheart dréachtú
 caighdeáin theicniúla a chur de chúram ar an ÚBE agus iad a chur faoi bhráid an
 Choimisiúin i dtaca le comhdhlúthú, comhchinntí, tuairisciú, nochtadh,
 neamhchosaintí arna n‐urrú ag morgáistí, measúnú riosca, cur chuige
 maidir le hualú riosca sócmhainní, ualuithe riosca agus sonrú neamhchosaintí
 áirithe, láimhseáil roghanna agus barántas, suíomhanna in ionstraimí cothromais
 agus in airgeadra eachtrach, úsáid a bhaint as samhlacha inmheánacha, ghiaráil,
 agus ítimí atá lasmuigh den chlár comhardaithe.
 (91)
 D’fhonn a áirithiú go mbeidh coinníollacha
 aonfhoirmeacha ann chun an Rialachán seo a chur chun feidhme, ba cheart
 cumhachtaí cur chun feidhme a thabhairt don Choimisiún. Ba cheart na cumhachtaí
 sin a fheidhmiú i gcomhréir le Rialachán (AE) Uimh. 182/2011 ó Pharlaimint
 na hEorpa agus ón gComhairle an 16 Feabhra 2011 lena leagtar síos na
 rialacha agus prionsabail ghinearálta a bhaineann le meicníochtaí le haghaidh
 rialú na mBallstát ar fheidhmiú a chumhachtaí cur chun feidhme ag an
 gCoimisiún,
 TAR ÉIS AN RIALACHÁN SEO A
 GHLACADH:
 CUID A hAON
 FORÁLACHA GINEARÁLTA
 Teideal I
 Ábhar, raon feidhme agus sainmhínithe
 Airteagal 1
 Raon feidhme
 Leagtar síos leis an Rialachán seo rialacha
 aonfhoirmeacha maidir le ceanglais stuamachta ghinearálta a gcaithfidh na
 hinstitiúidí go léir atá faoi mhaoirsiú Threoir [le
 cur isteach ag an OP] a chomhlíonadh i ndáil leis na nithe seo a leanas:
 (a)
 ceanglais cistí dílse a bhaineann le gnéithe de
 riosca creidmheasa, riosca margaidh, agus riosca oibriúcháin atá go hiomlán inchainníochtaithe,
 aonfhoirmeach agus caighdeánaithe;
 (b)
 ceanglais a chuireann teorainneacha le
 neamhchosaintí móra;
 (c)
 tar éis don ghníomh tarmligthe dá dtagraítear in
 Airteagal 444 a theacht i bhfeidhm, ceanglais leachtachta a bhaineann le
 gnéithe de riosca leachtachta atá go hiomlán inchainníochtaithe, aonfhoirmeach
 agus caighdeánaithe;
 (d)
 ceanglais tuairiscithe a
 bhaineann le pointí (a) go (c) agus le giaráil;
 (e)
 ceanglais maidir le foilsiú.
 Le contrapháirtithe lárnacha a bhaineann
 Airteagal 299.
 Ní rialaíonn an Rialachán
 seo na ceanglais atá ar údaráis inniúla maidir le foilsiú i réimse na rialála
 stuamachta agus na maoirseachta institiúidí mar atá leagtha amach i dTreoir [le
 cur isteach ag an OP].
 Airteagal 2
 Cumhachtaí maoirseoireachta
 D’fhonn a chinntiú go gcomhlíonfar an
 Rialachán seo, beidh na cumhachtaí ag na húdaráis inniúla atá leagtha amach i dTreoir [le cur isteach ag an OP] agus leanfaidh siad na
 nósanna imeachta atá inti.
 Airteagal 3
 Cur i bhfeidhm ceanglas níos déine ag institiúidí
 Ní chuirfidh an Rialachán seo cosc ar institiúidí
 cistí dísle agus a gcomhpháirteanna de bhreis orthu siúd a cheanglaítear leis
 an Rialachán seo a bheith ina seilbh acu, ná bearta a chur i bhfeidhm atá níos
 déine ná iad siúd a cheanglaítear leis an Rialachán seo.
 Airteagal 4
 Sainmhínithe
 Chun críocha an Rialacháin seo, beidh feidhm
 ag na sainmhínithe seo a leanas:
 (1)
 ciallaíonn ‘institiúid chreidmheasa’ gnóthas a
 bhfuil sé de ghnó aige taiscí nó cistí inaisíoctha eile a fháil ón bpobal agus
 creidmheasanna a dheonú dá chuntas féin;
 (2)
 ciallaíonn ‘udaráis inniúla’ údaráis phoiblí nó
 comhlachtaí atá aitheanta go hoifigiúil ag an dlí náisiúnta, agus a dtugann an
 dlí náisiúnta an chumhacht dóibh maoirseacht a dhéanamh ar institiúidí
 creidmheasa nó ar ghnólachtaí infheistíochta mar chuid den chóras maoirseachta atá
 i bhfeidhm sa Bhallstát lena mbaineann.
 (3)
 ciallaíonn ‘institiúid airgeadais’ gnóthas seachas
 institiúid chreidmheasa, arb é a phríomhghníomhaíocht sealúchas a fháil nó
 ceann amháin nó níos mó de na gníomhaíochtaí atá liostaithe i bpointe 2 go pointe
 12 agus i bpointe 15 d'Iarscríbhinn I de Threoir [le cur isteach ag
 an OP] a shaothrú;
 (4)
 ciallaíonn ‘institiúid’
 institiúid chreidmheasa nó gnólacht infheistíochta.
 (5)
 ciallaíonn ‘maoirseoir comhdhlúthaithe’ an t‐údarás
 inniúil atá freagrach as feidhmiú na maoirseachta, ar bhonn comhdhlúite, ar mháthairinstitiúidí
 an AE agus ar institiúidí arna rialú ag máthairinstitiúidí cuideachtaí
 sealbhaíochta airgeadais an AE nó ar mháthairchuideachtaí sealbhaíochta
 airgeadais measctha an AE.
 (6)
 ciallaíonn ‘gnólachtaí infheistíochta aitheanta de chuid tríú tíortha’ gnólachtaí a
 chomhlíonann gach ceann de na coinníollacha seo a leanas:
 (a) gnólachtaí
 a bheadh cumhdaithe ag an sainmhíniú ar ghnólacht infheistíochta, dá mbeidís
 bunaithe laistigh den Aontas;
 (b) gnólachtaí
 atá údaraithe i dtríú tír;
 (c) gnólachtaí
 atá faoi réir rialacha stuamachta a mheasann na húdaráis inniúla a bheith ar a
 laghad chomh dian leo siúd a leagtar síos leis an Rialachán seo nó le Treoir [le
 cur isteach ag an OP] agus a chomhlíonann na rialacha sin;
 (7)
 ciallaíonn ‘gnólacht áitiúil’ gnólacht a
 dhéileálann, ar mhaithe lena chuntas féin, todhchaíochtaí nó roghanna
 airgeadais nó díorthaigh eile ar na margaí airgid tirim agus gan d'aidhm acu
 ach fálú a dhéanamh ar shuíomhanna sna margaí díorthach, nó gnólacht a
 dhéileálann ar son cuntas ball eile de na margaí sin agus ráthú aige ó bhaill
 imréitigh de na margaí céanna, i gcás ina nglacann baill imréitigh na margaí
 céanna freagracht as feidhmíocht na gconarthaí a dhéanann an gnólacht sin;
 (8)
 ciallaíonn ‘gnólachtaí infheistíochta’ institiúidí
 faoi mar a shainmhínítear iad in Airteagal 4(1)(1) de Threoir 2004/39/CE
 atá faoi réir na gceanglas a fhorchuirtear leis an Treoir sin, seachas iad seo
 a leanas:
 (a) institiúidí creidmheasa;
 (b) gnólachtaí áitiúla;
 (c) gnólachtaí nach
 bhfuil údarú acu ach chun seirbhís comhairle infheistíochta a sholáthar nó
 orduithe a fháil agus a tharchur ó infheisteoirí gan airgead nó urrúis atá faoi
 úinéireacht ag a gcuid cliaint a bheith ina seilbh acu, agus nach bhféadfaidh,
 ar an ábhar sin, a bheith i bhfiacha leis na cliaint sin tráth ar bith.
 (9)
 ciallaíonn ‘gnóthas comhinfheistíochta (GC)’ Ciste
 Infheistíochta Malartach mar atá sainmhínithe in Airteagal 4(1)(a) de Threoir 2011/61/AE
 ó Pharlaimint na hEorpa agus ón gComhairle an 8 Meitheamh 2011 maidir
 le Bainisteoirí Cistí Infheistíochta Malartacha nó gnóthas le haghaidh
 comhinfheistíochta in urrúis inaistrithe mar atá sainmhínithe in Airteagal 1
 den Treoir 2009/65/CE ó Pharlaimint na hEorpa agus ón gComhairle maidir le
 dlíthe, rialacháin agus forálacha riaracháin a bhaineann le gnóthais le
 haghaidh comhinfheistíochta in urrúis inaistrithe a chomhordú.
 (10)
 ciallaíonn ‘údarú’ ionstraim arna heisiúint i
 bhfoirm ar bith ag na húdaráis ar ar deonaíodh an ceart an gnó a dhéanamh;
 (11)
 ciallaíonn ‘cás comhdhlúite’ an cás a thagann as ceanglais an rialacháin seo a chur
 i bhfeidhm i gcomhréir le Teideal II de Chaibidil 2 ar institiúid amháin
 amhail dá mba aon institiúid amháin í agus eintiteas amháin eile nó níos mó.
 (12)
 ciallaíonn ‘bonn comhdhlúite’ ar bhonn an cháis chomhdhlúite;
 (13)
 ciallaíonn ‘marcáil ón margadh’ luacháil suíomhanna
 ag praghsanna thráth dúnta an mhargaidh atá ar fáil gan dua agus a bhfuil
 foinse neamhspleách acu, lena n‐áirítear praghsanna malartaithe,
 praghsanna scáileáin nó meastacháin ó roinnt bróicéirí neamhspleácha
 creidiúnacha;
 (14)
 ciallaíonn ‘marcáil de réir samhla’ aon luacháil is
 gá a thagarmharcáil, a eachtarshuí nó a ríomh ar bhealach eile ó ionchur
 margaidh amháin nó níos mó;
 (15)
 ciallaíonn ‘fíorú neamhspleách ar phraghsanna’
 próiseas ina ndéantar praghsanna an mhargaidh nó ionchuir marcáil de réir
 samhla a fhíorú go rialta maidir le cruinneas agus neamhspleáchas.
 (16)
 ciallaíonn ‘brainse’ áit ghnó atá ina cuid spleách
 de réir dlí d’institiúid chreidmheasa agus a dhéanann go díreach na
 hidirbhearta uile nó cuid díobh ar cuid dhílis iad de ghnó na n‐institiúidí
 creidmheasa;
 (17)
 ciallaíonn ‘institiúid airgeadais' gnóthas seachas
 institiúid chreidmheasa, arb é a phríomhghníomhaíocht sealúchas a fháil nó
 ceann amháin nó níos mó de na gníomhaíochtaí atá liostaithe i bpointe 2 go pointe
 12 agus i bpointe 15 d’Iarscríbhinn I i dTreoir [Le cur isteach ag an
 OP] a shaothrú;
 (18)
 ciallaíonn ‘Ballstát baile’ an Ballstát ar tugadh
 údarú d’institiúid chreidmheasa ann;
 (19)
 ciallaíonn ‘Ballstát óstaigh’ an Ballstát a bhfuil brainse
 ag an institiúid chreidmheasa ann nó ina gcuireann sí seirbhísí ar fáil;
 (20)
 ciallaíonn ‘rialú’ an caidreamh idir máthairghnóthas
 agus fochuideachta, mar atá sainmhínithe in Airteagal 1 de Sheachtú Treoir 83/349/CEE
 ón gComhairle an 13 Meitheamh 1983 aran bhunú ar Airteagal 54 (3) (g)
 den Chonradh maidir le cuntais chomhdhlúite[18],
 nó caidreamh atá cosúil leis idir aon duine nádúrtha nó dlítheanach agus
 gnóthas;
 (21)
 ciallaíonn ‘sealúchas cáilitheach’ sealúchas
 díreach nó indíreach i ngnóthas arb ionann é agus 10 % nó níos mó den chaipiteal
 nó de na cearta vótála i gceist nó a fhágann gur féidir tionchar suntasach a
 imirt ar bhainistiú an ghnóthais sin;
 (22)
 ciallaíonn ‘aonáin na hearnála poiblí’ comhlachtaí
 riaracháin neamh‐thráchtála atá freagrach do rialtais láir, do rialtais
 áitiúla nó d'údaráis áitiúla, nó d'údaráis a fheidhmíonn na freagrachtaí céanna
 a fheidhmíonn údaráis réigiúnacha nó áitiúla, nó gnóthais neamh‐thráchtála
 atá faoi úinéireacht rialtas áitiúil nó údarás réigiúnach nó áitiúil ag a
 bhfuil socruithe ráthaíochta follasacha, agus d’fhéadfadh comhlachtaí féin‐riartha
 arna rialú ag dlí atá faoi mhaoirseacht phoiblí a bheith san áireamh freisin;
 (23)
 chun críocha Theideal IV de Chuid a Dó agus de
 Chuid a Cúig ciallaíonn ‘caipiteal cáilithe’ suim na nithe seo a leanas:
 (a) Gnáthchothromas Leibhéal 1;
 (b) Caipiteal Breise Leibhéal 1;
 (c) Caipiteal Leibhéal 2 atá cothrom le 25 %
 de na cistí dílse nó atá níos lú ná sin;
 (24)
 ciallaíonn ‘riosca oibriúcháin’ an riosca
 caillteanais a eascraíonn ó chórais, ó dhaoine nó ó phróisis inmheánaigh ar
 theip orthu nó nach raibh leormhaith, nó ó theagmhais sheachtracha, agus tá riosca
 dlíthiúil san áireamh freisin;
 (25)
 ciallaíonn ‘bainc cheannais’ na bainc cheannais
 náisiúnta atá ina gcomhaltaí den Chóras Eorpach Banc Ceannais agus den Bhanc
 Ceannais Eorpach, mura gcuirtear a mhalairt in iúl.
 (26)
 ciallaíonn ‘riosca caolúcháin’ an riosca go
 laghdófaí suim infhála trí chreidmheasanna airgid nó neamh‐airgid chuig
 an bhféichiúnaí;
 (27)
 ciallaíonn ‘dóchúlacht mainneachtana’ an dóchúlacht
 mainneachtana a bhaineann le contrapháirtí ar feadh tréimhse bliana;
 (28)
 ciallaíonn ‘caillteanas’, chun críocha Chuid a Trí,
 Teideal II, caillteanas eacnamaíoch, lena n‐áirítear éifeachtaí
 lascainí móra, agus costais ábhartha dhíreacha agus indíreacha a bhaineann hathghnóthú
 na hionstraime;
 (29)
 ciallaíonn ‘caillteanas i gcás mainneachtana’
 cóimheas an chaillteanais ar neamhchosaint de thoradh mainneachtana
 chontrapháirtí leis an tsuim gan íoc tráth na mainneachtana;
 (30)
 ciallaíonn ‘fachtóir coinbhéartaithe’ cóimheas mhéid
 an ghealltanais atá gan tarraingt go fóill agus a tharraingeofar agus a bheidh
 gan íoc tráth na mainneachtana, le méid an ghealltanais atá gan tarraingt go
 fóill; is í an teorainn mholta a chinnfidh fairsinge an ghealltanais, ach
 amháin má tá an teorainn neamh‐mholta níos airde;
 (31)
 ciallaíonn ‘caillteanas ionchasach’, chun críocha Chuid
 a Trí, Teideal II, cóimheas na méide a cheaptar a chaillfear ar
 neamhchosaint i ngeall ar mhainneachtain chontrapháirtí nó caolúchán thar
 thréimhse bliana leis an tsuim gan íoc tráth na mainneachtana;
 (32)
 ciallaíonn ‘maolú riosca creidmheasa’ teicníc a
 úsáideann institiúid chun an riosca creidmheasa a bhaineann le neamhchosaint nó
 neamhchosaintí atá fós i seilbh na hinstitiúide a laghdú;
 (33)
 ciallaíonn ‘cosaint creidmheasa
 chistithe’ teicníc maolaithe riosca creidmheasa ina dtagann an laghdú ar riosca
 creidmheasa ar neamhchosaint institiúide as ceart na hinstitiúide sin – i gcás
 mainneachtana an chontrapháirtí nó i gcás teagmhais chreidmheasa sainithe eile
 a bhaineann leis an gcontrapháirtí – sócmhainní nó méideanna áirithe a leachtú
 nó iad a chur á n-aistriú nó á leithreasú, iad a choinneáil, nó an neamhchosaint
 orthu a laghdú, nó an difear idir méid na neamhchosanta agus méid éilimh ar an
 institiúid a chur ina n-ionad;
 (34)
 ciallaíonn ‘cosaint
 neamhchistithe creidmheasa’ teicníc maolaithe riosca creidmheasa ina dtagann an
 laghdú ar riosca creidmheasa ar neamhchosaint institiúide as gealltanas tríú
 páirtí suim a íoc i gcás mainneachtana an iasachtaí nó i gcás teagmhais
 chreidmheasa sainithe eile;
 (35)
 ciallaíonn ‘idirbheart
 athcheannaigh’ aon idirbheart arna rialú ag comhaontú a thagann faoi shainmhíniú
 ‘comhaontú athcheannaigh’ nó ‘comhaontú athcheannaigh droim ar ais’;
 (36)
 ciallaíonn ‘ionstraim chomhshamhlaithe airgid’
 deimhniú éarlaise, bannaí lena n‐áirítear bannaí faoi chumhdach nó aon
 ionstraim neamh‐fho-ordaithe eile atá eisithe ag an institiúid, a bhfuil
 íocaíocht iomlán faighte ag an institiúid ina leith cheana féin agus a
 aisíocfar gan choinníoll ag a luach ainmniúil;
 (37)
 ciallaíonn ‘urrúsú’ idirbheart nó scéim ina ndéantar
 tráinsiú ar an riosca creidmheasa a bhaineann le neamhchosaint nó comhthiomsú
 neamhchosaintí, lena mbaineann an dá thréith seo a leanas:
 (a)
 tá na híocaíochtaí san idirbheart nó sa scéim ag
 brath ar fheidhmíocht na neamhchosanta nó an chomhthiomsaithe neamhchosaintí;
 (b)
 cinneann fo-ordú na dtráinsí dáileadh na
 gcaillteanas ar feadh shaolré leanúnach na hidirbhearta nó na scéime;
 (38)
 ciallaíonn ‘tráinse’ deighleog, arna bhunú de réir
 conartha, den riosca creidmheasa a bhaineann le neamhcosaint nó roinnt
 neamhchosaintí, i gcás ina mbaineann riosca caillteanais chreidmheasa le suíomh
 sa deighleog atá níos mó nó níos lú ná an riosca a bhaineann le suíomh dar méid
 chéanna i ngach deighleog eile den chineál céanna, gan aird a thabhairt ar chosaint
 creidmheasa arna chur ar fáil go díreach ag tríú páirtithe do shealbhóirí
 suíomhanna sa deighleog sin nó i ndeighleoga eile;
 (39)
 ciallaíonn ‘suíomh urrúsúcháin’ neamhchosaint ar
 urrúsúcháin;
 (40)
 ciallaíonn ‘ath‐urrúsú' urrúsú ina bhfuil an
 riosca a bhaineann le comhthiomsú bunúsach neamhchosaintí ina thráinsí agus go
 bhfuil ar a laghad ceann amháin de na neamhchosaintí bunúsacha ina suíomh
 urrúsúcháin;
 (41)
 ciallaíonn ‘suíomh ath‐urrúsúcháin’
 neamhchosaint ar ath‐urrúsúchán;
 (42)
 ciallaíonn ‘tionscnóir’ ceachtar díobh seo a
 leanas:
 (a)
 aonán a bhí páirteach, tríd an aonán féin nó trí
 aonáin ghaolmhara, go díreach nó go hindíreach, sa chomhaontú bunaidh a
 chruthaigh oibleagáidí nó oibleagáidí ionchasacha an fhéichiúnaithe, nó an
 fhéichiúnaithe ionchais, as ar tháinig an neamhchosaint arna urrúsú;
 (b)
 aonán a cheannaíonn neamhchosaintí tríú páirtí dá
 chuntas féin agus a dhéanann urrúsú orthu ina dhiaidh sin;
 (43)
 ciallaíonn ‘urraitheoir’ institiúid seachas
 institiúid tionscnóra a bhunaíonn agus a bhainistíonn clár páipéar tráchtála
 sócmhainn‐bhunaithe nó scéim urrúsaithe eile a cheannaíonn neamhchosaintí
 ó aonáin tríú páirtí;
 (44)
 ciallaíonn 'feabhsú
 creidmheasa' socrú conarthach trína ndéantar cáilíocht chreidmheasa suímh atá in
 urrúsú a fheabhsú le hais mar a bheadh sé murach sin, lena n‐áirítear
 feabhsú a thagann as tráinsí níos sóisearaí san urrúsú agus as cineálacha eile
 cosanta creidmheasa;
 (45)
 ciallaíonn ‘aonán
 sainchuspóireach urrúsúcháin (SSPE)’ iontaobhas corparáide nó aonán eile,
 seachas institiúid, arna eagrú chun urrúsú a dhéanamh, a bhfuil a
 ghníomhaíochtaí teoranta do na gníomhaíochtaí sin is iomchuí chun an cuspóir
 sin a bhaint amach, a bhfuil a struchtúr ceaptha oibleagáidí an SSPE a scaradh ó
 oibleagáidí na hinstitiúide tionscnóra, agus sealbhóirí leasanna tairbhiúla a
 bhfuil sé de cheart acu na leasa sin a ghealladh nó a mhalartú gan srian;
 (46)
 ciallaíonn ‘grúpa cliant
 nasctha’ aon cheann díobh seo a leanas:
 (a)
 dhá dhuine nádúrtha nó dhlítheanacha, nó níos mó, ar
 aon riosca amháin iad, mura léirítear a mhalairt, toisc go bhfuil smacht ag
 duine acu, go díreach nó go hindíreach, ar an duine nó ar na daoine eile, mura
 bhfuil feidhm ag an láimhseáil atá leagtha amach i bpointe (c);
 (b)
 dhá dhuine nádúrtha nó
 dhlítheanacha, nó níos mó, nach bhfuil aon ghaol smachta den chineál a
 dtagraítear dó i bpointe (a) eatarthu, ach atá le háireamh mar aon riosca
 amháin toisc go bhfuil an nasc chomh dlúth sin eatarthu gur dócha, dá mbeadh
 fadhbanna airgeadais ag duine amháin acu, go háirithe deacrachtaí maoinithe nó
 aisíocaíochta, go mbeadh deacrachtaí airgeadais ag an duine eile nó ag na duine
 eile go léir;
 (c)
 sa chás go bhfuil smacht ag rialtas láir ar aonán
 amháin nó níos mó agus agus go dtugtar ualú riosca 0 % do neamhchosaintí ar
 an rialtas láir seo de réir Airteagal 109 agus sa chás go bhfuil
 ráthaíocht fhollasach tugtha ag an rialtas láir sin i leith oibleagáidí uile
 gach aonáin den chineál sin, ní bhíonn grúpa cliant nasctha ann idir an rialtas
 láir agus na haonáin sin mar thoradh ar an smacht sin. Tá feidhm aige seo i
 gcás rialtas réigiúnach nó údarás áitiúil i gcás ina dtugtar ualú riosca 0 %
 do neamhchosaint ar na rialtais réigiúnacha nó údaráis áitiúla de réir Airteagal 110
 agus i gcás inar thug na rialtais áitiúla nó na húdaráis áitiúla ráthaíocht
 follasach i leith oibleagáidí uile gach aonáin den chineál sin.
 (47)
 ciallaíonn ‘malartáin aitheanta’ malartáin a
 chomhlíonann na coinníollacha seo a leanas go léir:
 (a)
 tá siad ar cheann de na margaí dá dtagraítear sa
 liosta arna fhoilsiú ag (ESMA) de réir Airteagal 47 de Threoir 2004/39/CE;
 (b)
 tá meicníocht imréitigh acu trína ndéantar conarthaí
 atá liostaithe in Iarscríbhinn IV a chur faoi réir ceanglas éarlaise
 laethúil a chuireann cosaint iomchuí ar fáil, i dtuairim na n‐údarás
 inniúil;
 (48)
 ciallaíonn ‘sochair phinsin lánroghnacha' sochair
 phinsin fheabhsaithe arna dtabhairt ar bhonn lánroghnach ag institiúid d'fhostaí
 mar chuid dá phacáiste luach saothair inathraithe, nach gcuimsíonn sochar
 fabhraithe a tugadh d'fhostaí faoi théarmaí scéim pinsean na cuideachta.
 (49)
 ciallaíonn ‘rannpháirtíocht’
 rannpháirtíocht de réir bhrí na chéad abairte in Airteagal 17 de Cheathrú Treoir 78/660/CEE
 ón gComhairle an 25 Iúil 1978 maidir le cuntais bhliantúla cineálacha
 áirithe cuideachtaí[19], nó úinéireacht, díreach nó indíreach, 20 % nó níos mó de na
 cearta vótála nó de chaipiteal gnóthais;
 (50)
 ciallaíonn ‘neamhchosaint’, chun críocha Chuid a
 Trí, Theideal II, sócmhainn nó ítim atá lasmuigh den chlár comhardaithe;
 (51)
 ciallaíonn ‘luach iasachta morgáiste’ luach na
 réadmhaoine arna chinneadh ag measúnú stuama ar indíoltacht na maoine sa
 todhchaí, ag cur san áireamh gnéithe inbhuanaithe fadtéarmacha na maoine,
 gnáthchoinníollacha an mhargaidh áitiúil, úsáid reatha agus úsáidí malartacha
 iomchuí na maoine;
 (52)
 ciallaíonn ‘margadhluach’, chun
 críocha réadmhaoine, an méid measta ba cheart a bheith ar an mhaoin ar í a
 mhalartú ar an dáta luachála idir ceannaitheoir toilteanach agus díoltóir
 toilteanach in idirbheart ar neamhthuilleamaí tar éis margaíochta cuí ina raibh
 na páirtithe ag gníomhú go heolasach, go stuama agus gan éigeantas;
 (53)
 ciallaíonn ‘creat cuntasaíochta
 iomchuí’ na rialacha cuntasaíochta a bhfuil an institiúid faoina réir faoi
 Rialachán (CE) Uimh. 1606/2002[20] ó
 Pharlaimint na hEorpa agus ón gComhairle an 19 Iúil 2002 maidir le
 caighdeáin chuntasaíochta idirnáisiúnta a chur chun feidhme agus Treoir 86/635/CEE
 na Comhairle an 8 Nollaig 1986 maidir le cuntais bhliantúla agus
 cuntais chomhdhlúite banc agus foras airgeadais eile[21];
 (54)
 ciallaíonn ‘ráta mainneachtana aon bhliana’
 cóimheas an lín mainneachtana a thit amach i rith tréimhse dar tús aon bhliain
 amháin roimh dáta T leis an líon féichiúnaithe a shanntar don ghrád nó don líon
 sin aon bhliain amháin roimh an dáta sin;
 (55)
 ciallaíonn ‘maoiniú amhantrach
 réadmhaoine’ iasachtaí ar mhaithe le héadáil nó forbairt nó tógáil talún a
 bhaineann leis an réadmhaoin sin, d'fhonn é a athdhíol chun brabús a dhéanamh;
 (56)
 ciallaíonn ‘comhaontú
 athcheannaigh’ agus ‘comhaontú athcheannaigh droim ar ais’
 aon chomhaontú ina n‐aistríonn institiúid nó a
 chontrapháirtí urrúis nó tráchtearraí nó cearta ráthaithe a bhaineann le haon
 cheann díobh seo a leanas:
 (a) teideal ar urrúis nó ar thráchtearraí nuair
 is malartán aitheanta a shealbhaíonn cearta na n‐urrúis nó na dtráchtearraí
 a d'eisigh an ráthaíocht, agus nuair nach dtugann an comhaontú cead don
 institiúid urrús nó tráchtearra ar leith a aistriú chuig níos mó ná
 contrapháirtí amháin san am céanna, faoi réir tiomantais iad a athcheannach;
 (b) urrúis nó tráchtearraí athsholáthraithe
 den chineál céanna ag praghas agus ar dháta sa todhchaí atá sainithe ag an
 aistreoir, nó ag praghas agus ar dháta a shaineoidh sé,
 agus arb é atá iontu comhaontú athcheannaigh ag
 an institiúid atá ag díol na n‐urrús nó na dtráchtearraí agus comhaontú
 ceannaigh droim ar ais ag an institiúid atá á gceannach.
 (57)
 ciallaíonn ‘ionstraimí airgeadais’ aon cheann díobh
 seo a leanas:
 (a)
 conradh a bhfuil mar thoradh air sócmhainn
 airgeadais i gcás páirtí amháin agus dliteanas airgeadais nó ionstraim
 cothromais i gcás an pháirtí eile;
 (b)
 aon ionstraim a shainítear i gCuid C d'Iarscríbhinn I
 a ghabhann le Treoir 2004/39/CE.
 (c)
 ionstraim airgeadais dhíorthach;
 (d)
 ionstraim phríomhúil airgeadais;
 (e)
 ionstraim airgid;
 Ní ionstraimí airgeadais na hionstraimí dá
 dtagraítear i bpointí (a) go (c) ach amháin sa chás go ndíorthaítear a luach ó
 phraghas ionstraime airgeadais bhunúsaaigh, ó ítim eile bhunúsach, ó ráta, nó ó
 innéacs.
 (58)
 ciallaíonn ‘caipiteal tosaigh’ suim agus cineálacha
 na gcistí dílse a shainítear in Airteagal 12 de Threoir [le cur
 isteach ag an OP] i dtaca le hinstitiúidí creidmheasa agus i dTeideal IV
 den Treoir sin i dtaca le gnólachtaí infheistíochta.
 (59)
 ciallaíonn ‘suíomhanna arna
 sealbhú le hintinn iad a thrádáil’ aon cheann díobh seo a leanas:
 (a)
 suíomhanna dílsithe agus suíomhanna a eascraíonn ó
 sheirbhísiú cliaint agus ó dhéanamh margaí;
 (b)
 suíomhanna atá ceaptha lena n-athdhíol sa
 ghearrtéarma;
 (c)
 suíomhanna atá ceaptha leas a bhaint as difríochtaí
 praghais gearrthéarmacha iarbhír nó ionchais idir praghsanna ceannaigh agus
 praghsanna díola nó as athróga eile ar phraghsanna nó ar an ráta úis;
 (60)
 ciallaíonn ‘máthairghnóthas’:
 (a) máthairghnóthas mar atá sainmhínithe in Airteagail 1
 agus 2 de Threoir 83/349/CEE;
 (b) chun críocha Roinn II
 de Chaibidil 3 agus 4 de Theideal VII, Theideal VII de Threoir [le cur
 isteach ag an OP] agus Chuid V den Rialachán seo, máthairghnóthas de réir bhrí Airteagal 1(1)
 de Threoir 83/349/CEE agus aon ghnóthas a bhfuil tionchar ceannasach aige
 ar aon ghnóthas eile;
 (61)
 Ciallaíonn ‘fochuideachta’:
 (a) fochuideachta mar atá sainmhínithe in Airteagail 1
 agus 2 de Threoir 83/349/CEE;
 (b) fochuideachta de réir
 bhrí Airteagal 1(1) de Threoir 83/349/CEE agus aon ghnóthas ar a
 bhfuil tionchar ceannasach ag máthairghnóthas;
 Gach fochuideachta de chuid fochuideachta, measfar
 gur fochuideachta í de chuid an ghnóthais atá ina mháthairghnóthas bunaidh
 aici;
 (62)
 ciallaíonn 'leabhar trádála' gach suíomh in
 ionstraimí airgeadais agus i dtráchtearraí arna sealbhú ag institiúid le
 hintinn trádála nó d’fhonn suíomhanna arna sealbhú le hintinn trádála a fhálú.
 (63)
 ciallaíonn ‘cuideachta
 shealbhaíochta airgeadais’ institiúid airgeadais ar institiúidí airgeadais a
 fochuideachtaí uile nó an chuid is mó díobh, a bhfuil ceann amháin ar a laghad
 de na fochuideachtaí sin ina institiúid, agus nach bhfuil ina cuideachta
 shealbhaíochta airgeadais mheasctha de réir bhrí Airteagal 2(15) de Threoir 2002/87/CE[22];
 (64)
 ciallaíonn ‘máthairinstitiúid i mBallstát’
 institiúid a bhfuil institiúid nó institiúid airgeadais mar fhochuideachta aici,
 a bhfuil rannpháirtíocht aici in institiúid den chineál sin agus nach bhfuil
 ina fochuideachta de chuid institiúide eile atá údaraithe sa Bhallstát céanna,
 ná ina fochuideachta de chuid cuideachta sealbhaíochta airgeadais nó de chuid
 cuideachta sealbhaíochta airgeadais measctha atá bunaithe sa Bhallstát céanna;
 (65)
 ciallaíonn ‘máthairinstitiúid AE’ máthairinstitiúid
 nach bhfuil ina fochuideachta ag institiúid eile atá údaraithe in aon
 Bhallstát, ná ina fochuideachta de chuid cuideachta sealbhaíochta airgeadais nó
 de chuid cuideachta sealbhaíochta airgeadais measctha atá bunaithe in aon
 Bhallstát;
 (66)
 ciallaíonn ‘máthairchuideachta
 shealbhaíochta airgeadais i mBallstát’ cuideachta shealbhaíochta airgeadais
 nach bhfuil ina fochuideachta ag institiúid eile atá údaraithe sa Bhallstát
 céanna, ná ina fochuideachta de chuid cuideachta sealbhaíochta airgeadais nó de
 chuid cuideachta sealbhaíochta airgeadais measctha atá bunaithe sa Bhallstát
 céanna;
 (67)
 ciallaíonn ‘máthairchuideachta shealbhaíochta
 airgeadais AE’ máthairchuideachta shealbhaíochta airgeadais nach bhfuil ina fochuideachta
 ag institiúid atá údaraithe in aon Bhallstát, ná ina fochuideachta de chuid
 cuideachta sealbhaíochta airgeadais nó de chuid cuideachta sealbhaíochta
 airgeadais measctha eile atá bunaithe in aon
 Bhallstát;
 (68)
 ciallaíonn ‘máthairchuideachta shealbhaíochta
 airgeadais mheasctha i mBallstát’ cuideachta shealbhaíochta airgeadais
 mheasctha nach bhfuil ina fochuideachta ag institiúid chreidmheasa eile atá
 údaraithe sa Bhallstát céanna, ná ina fochuideachta de chuid cuideachta sealbhaíochta
 airgeadais nó de chuid cuideachta sealbhaíochta airgeadais measctha atá
 bunaithe sa Bhallstát céanna;
 (69)
 ciallaíonn ‘máthairchuideachta shealbhaíochta
 airgeadais mheasctha AE’ máthairchuideachta shealbhaíochta airgeadais mheasctha
 nach bhfuil ina fochuideachta ag institiúid chreidmheasa atá údaraithe in aon
 Bhallstát, ná ina fochuideachta de chuid cuideachta sealbhaíochta airgeadais nó
 de chuid cuideachta sealbhaíochta airgeadais measctha eile atá bunaithe in aon
 Bhallstát;
 (70)
 tá le ‘saoráid trádála
 iltaobhach’ anseo agus an bhrí atá leis faoi Airteagal 4(15) de Threoir 2004/39/CE;
 (71)
 ciallaíonn 'cuideachta shealbhaíochta ghníomhaíochtaí
 measctha' máthairghnóthas nach cuideachta shealbhaíochta airgeadais ná
 institiúid ná cuideachta shealbhaíochta airgeadais mheasctha í, a bhfuil
 institiúid amháin ar a laghad i measc a fochuideachtaí;
 (72)
 ciallaíonn ‘dlúthnaisc’ staid ina bhfuil (a) dhá
 dhuine nádúrtha nó dhlítheanacha, nó níos mó, nasctha le chéile ar cheann de na
 bealaí seo a leanas:
 (a)
 rannpháirtíocht i bhfoirm úinéireachta, bíodh sé
 díreach nó i bhfoirm rialaithe, ar 20 % nó níos mó de na cearta vótála nó
 de chaipiteal an ghnóthais;
 (b)
 rialú;
 (c)
 iad go léir a bheith buan-nasctha leis an tríú
 duine trí ghaolmhaireacht rialaithe;
 (73)
 ciallaíonn ‘contrapháirtí lárnach’ aonán dlíthiúil
 a chuireann é féin idir contrapháirtithe trádála laistigh de mhargadh
 airgeadais amháin nó níos mó, agus a bhíonn ina cheannaitheoir ag gach díoltóir
 agus ina dhíoltóir ag gach ceannaitheoir;
 (74)
 ciallaíonn 'ciste mainneachtana' ciste arna bhunú
 ag contrapháirtí lárnach a bhfuil sé de chuspóir aige comharaíocht a dhéanamh
 ar na caillteanais a bhaineann do chontrapháirtí lárnach mar thoradh ar
 mhainneachtain nó dócmhainneacht comhalta imréitigh amháin nó níos mó dá chuid,
 i gcás nach bhfuil na héarlaisí ná na ranníocaíochtaí ciste mainneachtana arna
 soláthar ag na comhaltaí imréitigh sin leordhóthanach chun na caillteanais sin
 a chlúdach;
 (75)
 ciallaíonn ‘neamhchosaint trádála’ suim na
 neamhchosaintí a eascraíonn ó shócmhainní arna mbreacadh do chontrapháirtí
 lárnaigh, ó neamhchosaintí marcáil ón margadh i leith contrapháirtí lárnaigh
 agus ó neamhchosaintí a d'fhéadfadh a bheith ann sa todhchaí i leith
 contrapháirtí lárnaigh;
 (76)
 tá le ‘gnóthas
 árachais’ anseo an bhrí atá leis faoi Airteagal 13(1) de Threoir 2009/138/CE;
 (77)
 tá le ‘cuideachta
 shealbhaíochta árachais atá ag plé le gníomhaíochtaí measctha an bhrí atá leis faoi
 phointe (g) d’Airteagal 212(1) de Threoir 2009/138/CE;
 (78)
 tá le ‘gnóthas athárachais’ an
 bhrí atá leis faoi Airteagal 13(4) de Threoir 2009/138/CE;
 (79)
 tá le ‘gnóthas árachais tríú
 tír’an bhrí atá leis faoi Airteagal 13(3) de Threoir 2009/138/CE;
 (80)
 tá le ‘gnóthas athárachais tríú
 tír’ an bhrí atá leis faoi Airteagal 13(6) de Threoir 2009/138/CE;
 (81)
 ciallaíonn ‘margadh rialáilte’
 margadh dá dtagraítear sa liosta atá le foilsiú ag an Údarás Eorpach um Urrúis
 agus Margaí (ESMA) de réir Airteagal 47 de Threoir 2004/39/CE;
 (82)
 ciallaíonn ‘comhlacht bainistíochta’ an comhlacht
 ceannais atá ag institiúid a chuimsíonn na feidhmeanna maoirseachta agus
 bainistíochta, comhlacht a bhfuil an t‐údarás cinnteoireachta deiridh
 aige, agus a bhfuil sé de chumhacht aige straitéis, cuspóirí agus Treoir foriomlán
 na hinstitiúide a shocrú. Cuimseoidh an comhlacht
 bainistíochta daoine a threoraíonn gnó na hinstitiúide;
 (83)
 ciallaíonn 'comhlacht
 bainistíochta ag gníomhú ina feidhm mhaoirseachta' an comhlacht bainistíochta
 ag gníomhú ina fheidhm mhaoirseachta chun maoirseacht agus monatóireacht a
 dhéanamh ar chinnteoireacht na bainistíochta;
 (84)
 ciallaíonn ‘bainistíocht
 shinsearach’ na daoine a fheidhmíonn gnó feidhmiúcháin laistigh d’institiúid
 agus atá freagrach as agus cuntasach don chomhlacht bainistíochta maidir le
 bainistíocht laethúil na hinstitiúide;
 (85)
 ciallóidh ‘cuideachta shealbhaíochta airgeadais
 mheasctha' máthairghnóthas, seachas aonán rialaithe, arb ionann í, i dteannta a
 fhochuideachtaí, ar aonán rialáilte a bhfuil ceannoifig sa Chomhphobal ar a
 laghad ceann amháin acu, agus ilchuideachta airgeadais;
 (86)
 ciallaíonn ‘giaráil’ méid choibhneasta sócmhainní
 institiúide, oibleagáidí atá lasmuigh den chlár comhardaithe agus oibleagáidí
 teagmhasacha comhthaobhacht a íoc nó a sheachadadh nó a sholáthar, lena n‐áirítear
 oibleagáidí ó mhaoiniú faighte, tiomantais déanta, díorthaigh nó comhaontuithe
 athcheannaigh, cé is moite d’oibleagáidí nach féidir a chur i bhfeidhm ach
 amháin le linn leachtú institiúide, i gcomparáid le cistí dílse na hinstitiúide
 sin.
 Teideal II
 Leibhéal cur i bhfeidhm ceanglas
 Caibidil 1
 Cur i bhfeidhm ceanglas ar bhonn aonair
 Airteagal 5
 Prionsabail ghinearálta
 1.
 Comhlíonfaidh institiúidí na hoibleagáidí atá
 leagtha síos i gCuid a Dó go Cuid a Cúig ar bhonn aonair.
 2.
 Gach institiúid nach
 fochuideachta í sa Bhallstát ina bhfuil sí údaraithe agus maoirsithe, agus nach
 máthairghnóthas í, agus gach institiúid nach n-áirítear sa chomhdhlúthú de bhun
 Airteagal 17, comhlíonfaidh sí na hoibleagáidí atá leagtha síos in Airteagal 84
 ar bhonn aonair.
 3.
 Gach institiúid nach máthairghnóthas
 ná fochuideachta í, agus gach institiúid nach n-áirítear sa chomhdhlúthú de
 bhun Airteagal 17, comhlíonfaidh sí na hoibleagáidí atá leagtha síos i
 gCuid a hOcht ar bhonn aonair.
 4.
 Institiúidí seachas gnólachtaí
 infheistíochta nach bhfuil údaraithe chun na seirbhísí infheistíochta atá
 liostaithe i bpointí 3 agus 6 de Roinn A d’Iarscríbhinn I a ghabhann
 le Treoir 2004/39/CE a sholáthar, comhlíonfaidh siad na hoibleagáidí atá
 leagtha síos in Airteagail 401 agus 403 ar bhonn aonair.
 5.
 Comhlíonfaidh institiúidí na
 hoibleagáidí atá leagtha síos i gCuid a Seacht ar bhonn aonair.
 Airteagal 6
 Maolú ar chur chun feidhme ceanglas
 stuamachta ar bhonn aonair
 1.
 Féadfaidh na húdaráis inniúla cur chun feidhme Airteagal 5(1)
 a tharscaoileadh i leith aon fhochuideachta de chuid institiúide, i gcás ina
 bhfuil an fhochuideachta agus an institiúid faoi réir údarú agus maoirseachta an
 Bhallstáit lena mbaineann, agus i gcás ina bhfuil an fhochuideachta ar áireamh sa
 mhaoirseacht ar bhonn comhdhlúite ar an institiúid arb í an mháthairghnóthas í,
 agus i gcás ina gcomhlíontar na coinníollacha seo a leanas go léir, d’fhonn a
 áirithiú go ndáiltear cistí dílse go leordhóthanach ar an máthairghnóthas agus ar
 na fochuideachtaí:
 (a)
 ní ann d'aon bhac dlíthiúil, praiticiúil ná ábharach,
 ná súil le bac den sórt sin, leis an máthairghnótas cistí dílse a aistriú agus
 dliteanais a aisíoc go pras;
 (b)
 sásaíonn an máthairghnóthas an t‐údarás
 inniúil maidir le bainistíocht stuama na fochuideachta agus tá sé fógartha aige,
 le cead ón údarás inniúil, go ráthaíonn sé na gealltanais arna ndéanamh ag an
 bhfochuideachta, nó neachtar acu tá rioscaí an fhochuideachta diomaibhseach;
 (c)
 cuimsíonn nósanna imeachta rialaithe, tomhais agus
 meastóireachta riosca an mháthairchuideachta an fhochuideachta freisin;
 (d)
 tá os cionn 50 % de na cearta vótála a
 bhaineann le scaireanna i gcaipiteal na fochuideachta i seilbh na
 máthairchuideachta nó neachtar acu tá sé de cheart ag an máthairchuideachta
 formhór bhaill de chomhlacht bainistíochta na fochuideachta a cheapadh nó a
 chur as oifig.
 2.
 Féadfaidh údaráis inniúla an rogha dá bhforáiltear
 i mír 1 a fheidhmiú i gcás ina bhfuil an mháthairchuideachta ina cuideachta
 shealbhaíochta airgeadais nó ina cuideachta shealbhaíochta airgeadais mheasctha
 arna bunú in aon Bhallstát leis an institiúid, ar an gcoinníoll go bhfuil sí
 faoi réir na maoirseachta céanna a fheidhmítear maidir le hinstitiúidí, na
 caighdeáin atá leagtha síos in Airteagal 10(1) go háirithe.
 3.
 Féadfaidh na húdaráis inniúla
 cur chun feidhme Airteagal 5(1) a tharscaoileadh maidir le máthairinstitiúid
 i mBallstát, i gcás go bhfuil an institiúid sin faoi réir údarú agus
 maoirseachta an Bhallstáit lena mbaineann, go bhfuil sí cuimsithe faoin
 maoirseacht ar bhonn comhdhlúite, agus go gcomhlíontar na coinníollacha seo a
 leanas, d’fhonn a áirithiú go ndáiltear na cistí dílse go leormhaith ar an máthairchuideachta
 agus ar na fochuideachtaí:
 (a)
 ní ann d'aon bhac dlíthiúil, praiticiúil ná ábharach,
 ná súil le bac den sórt sin, leis an máthairinstitiúid cistí dílse a aistriú
 agus dliteanais a aisíoc go pras;
 (b)
 cuimsítear an mháthairinstitiúid i mBallstát leis na
 nósanna imeachta rialaithe, tomhais agus meastóireachta riosca atá ábhartha don
 mhaoirseacht comhdhlúite;
 An t‐údarás inniúil a bhaineann úsáid as an mír
 seo, cuirfidh sé údaráis inniúla na mBallstát eile go léir ar an eolas ina
 leith.
 Airteagal 7
 Maolú ar chur chun feidhme ceanglas
 leachtachta ar bhonn aonair
 1.
 Déanfaidh na húdaráis inniúla cur chun feidhme Airteagal 401
 a tharscaoileadh i bpáirt nó ina iomláine maidir le máthairinstitiúid agus maidir
 lena fochuideachtaí go léir san Aontas Eorpach, nó maidir le cuid acu, agus
 déanfaidh siad maoirseacht orthu mar fhoghrúpa leachtachta aonair, ar acht go
 gcomhlíonann siad na coinníollacha seo a leanas go léir:
 (a)
 comhlíonann an mháthairinstitiúid na hoibleagáidí
 go léir atá leagtha síos in Airteagal 401 agus in Airteagal 403 ar bhonn
 comhdhlúite nó, i gcás nach gcuimsíonn an foghrúpa an mháthairinstitiúid AE, ar
 bhonn fo-chomhdhlúite;
 (b)
 déanann an mháthairinstitiúid
 monatóireacht ar shuíomhanna leachtachta gach institiúide atá laistigh den
 ghrúpa nó den fhoghrúpa agus atá faoi réir na tarscaoilte, agus déanann sí
 maoirseacht ar na suíomhanna leachtachta sin i gcónaí;
 (c)
 tá na hinstitiúidí tar éis dul i gconarthaí ina
 ndéantar foráil maidir le saorghluaiseacht maoine eatarthu chun cur ar a gcumas
 a n‐oibleagáidí aonair agus comhpháirteacha a chomhlíonadh de réir mar a
 bhíonn siad dlite;
 (d)
 ní ann d'aon bhac dlíthiúil, praiticiúil ná ábharach,
 ná súil le bac den sórt sin, maidir le comhlíonadh na gconarthaí dá dtagraítear
 i (c);
 2.
 I gcás ina bhfuil institiúidí uile an fhoghrúpa
 leachtachta aonair údaraithe sa Bhallstát céanna, cuirfidh údaráis inniúla an
 Bhallstát sin mír 1 i bhfeidhm.
 I gcás ina bhfuil institiúidí uile an fhoghrúpa
 leachtachta aonair údaraithe i roinnt Ballstát, ní chuirfear mír 1 i bhfeidhm
 ach amháin tar éis an nós imeachta atá leagtha síos in Airteagal 19 a
 leanúint, agus ní dhéanfar é sin ach amháin i gcás institiúidí a n‐aontaíonn
 a n‐údaráis inniúla maidir leis na gnéithe seo a leanas:
 (a)
 leordhóthanacht eagrú agus cóireáil riosca
 leachtachta arna gceangal in Airteagal 84 de Threoir [le cur isteach
 ag an OP];
 (b)
 dáileadh méideanna, láthair
 agus úinéireacht na sócmhainní leachtacha arna gceangal atá le sealbhú laistigh
 den fhoghrúpa;
 (c)
 íoslíon sócmhainní leachtacha
 arna sealbhú ag institiúidí a bhfuil cur chun feidhme Airteagal 401
 tarscaoilte ina leith;
 (d)
 an gá atá le paraiméadair níos
 déine ná iad sin atá leagtha amach i gCuid a Sé, Teideal III.
 Féadfaidh údaráis inniúla mír 1 a chur i bhfeidhm
 freisin maidir le hinstitiúidí atá ina mbaill den scéim chosanta institiúideach
 chéanna dá dtagraítear in 108(7)(b), ar an gcoinníoll go gcomhlíonann siad na
 coinníollacha go léir atá leagtha síos in Airteagal 108(7). Sa chás sin, cinnfidh na húdaráis inniúla go bhfuil ceann amháin
 de na hinstitiúidí faoi réir na tarscaoilte chun Airteagal 401 a
 chomhlíonadh ar bhonn chás comhdhlúite na n‐institiúidí go léir san
 fhoghrúpa leachtachta aonair.
 3.
 I gcás ina bhfuil tarscaoileadh tugtha faoi mhír 1,
 féadfaidh na húdaráis inniúla cur chun feidhme Airteagail 403 a
 tharscaoileadh freisin.
 Airteagal 8
 An modh comhdhlúthaithe aonair
 1.
 Faoi réir mhír 2 agus mhír 3 den Airteagal seo agus
 Airteagal 134(3) de Threoir [le cur isteach ag an OP], féadfaidh na
 húdaráis inniúla cead a thabhairt do mháthairinstitiúidí, ag meas gach cás ar a
 fhiúntas féin, fochuideachtaí a chomhlíonann na coinníollacha atá leagtha síos
 i bpointí (c) agus (d) d’Airteagal 6(1) a ionchorprú i ríomh a gceanglas
 faoi Airteagal 5(1), i gcás gur leis an mháthairinstitiúid sin aon neamhchosaintí
 nó dliteanais ábharacha.
 2.
 Ní cheadófar an láimhseáil dá
 dtagraítear i mír 1 ach amháin i gcás ina léiríonn an mháthairinstitiúid go
 hiomlán do na húdaráis inniúla na dálaí agus na socruithe, lena n‐áirítear
 socruithe dlí, a fhágann nach bhfuil aon bhac praiticiúil ná dlíthiúil ábharach
 ann, agus nach bhfuil súil le bac den chineál sin, maidir le haistriú pras
 chistí dílse, ná aisíoc dliteanas nuair atá siad dlite ón bhfochuideachta chuig
 a mháthairchuideachta.
 3.
 I gcás ina bhfeidhmíonn údarás
 inniúil an discréid atá leagtha síos i mír 1, cuirfidh sé údaráis inniúla gach
 Ballstát eile ar an eolas ar bhonn rialta agus uair amháin sa bhliain ar a
 laghad, maidir le húsáid mhír 1 agus maidir leis na dálaí agus na
 socruithe dá dtagraítear i mír 2. I gcás ina bhfuil an fochuideachta i dtríú
 tír, cuirfidh na húdaráis inniúla an fhaisnéis chéanna ar fáil d’údaráis
 inniúla na tríú tíre sin freisin.
 Airteagal 9
 Tarscaoileadh maidir le hinstitiúidí creidmheasa atá
 cleamhnaithe go buan le comhlacht lárnach
 Féadfaidh údaráis inniúla cur chun feidhme na ceanglais
 atá leagtha amach i gCuid a Dó go Cuid a Ceathair agus i gCuid a Sé go Cuid a
 hOcht a tharscaoileadh maidir le hinstitiúid creidmheasa amháin nó níos mó atá
 lonnaithe in aon Bhallstát agus atá cleamhnaithe go buan le comhlacht lárnach a
 dhéanann maoirsiú orthu agus atá bunaithe in aon Bhallstát, má fhoráiltear an
 méid seo a leanas sa dlí náisiúnta:
 (a)
 is dliteanais chomhpháirteacha agus leithleacha iad
 gealltanais an chomhlachta lárnaigh agus institiúidí cleamhnaithe, nó tá
 gealltanais a institiúidí cleamhnaithe ráthaithe go hiomlán ag an gcomhlacht
 lárnach;
 (b)
 déantar monatóireacht ar shócmhainneacht agus ar
 leachtacht an chomhlachta lárnaigh agus na n‐institiúidí cleamhnaithe
 uile ina n‐iomlán ar bhonn chuntais chomhdhlúite na n‐institiúidí
 sin;
 (c)
 tá sé de chumhacht ag bainistíocht
 an chomhlachta lárnaigh treoracha a eisiúint do bhainistíocht na n‐institiúidí
 cleamhnaithe.
 Caibidil 2
 Comhdhlúthú stuamachta
 Roinn 1
 Cur
 i bhfeidhm ceanglas ar bhonn comhdhlúite
 Airteagal 10
 Láimhseáil ghinearálta
 1.
 Comhlíonfaidh máthairinstitiúidí i mBallstát, sa
 mhéid agus ar an modh a leagtar síos in Airteagal 16, na hoibleagáidí atá
 leagtha síos i gCuid a Dó go Cuid a Ceathair agus i gCuid a Seacht ar bhonn a
 gcáis chomhdhlúite.
 2.
 Comhlíonfaidh institiúidí arna
 rialú ag máthairchuideachta shealbhaíochta airgeadais nó máthairchuideachta
 shealbhaíochta airgeadais mheasctha i mBallstát, sa mhéid agus ar an modh a
 leagtar síos in Airteagal 16, na hoibleagáidí atá leagtha síos i gCuid a
 Dó go Cuid a Ceathair agus i gCuid a Seacht ar bhonn chás comhdhlúite na
 cuideachta sealbhaíochta airgeadais nó na cuideachta sealbhaíochta airgeadais
 measctha sin.
 I gcás ina bhfuil níos mó ná institiúid amháin
 rialaithe ag máthairchuideachta shealbhaíochta airgeadais nó ag
 máthairchuideachta shealbhaíochta airgeadais mheasctha i mBallstát, ní bheidh
 feidhm ag an gcéad fhomhír ach amháin i leith na hinstitiúide lena
 mbaineann maoirseacht ar bhonn comhdhlúite i gcomhréir le hAirteagal 106 de
 Threoir [le cur isteach ag an OP].
 3.
 Comhlíonfaidh máthairinstitiúidí agus institiúidí
 AE arna rialú ag máthairchuideachta shealbhaíochta airgeadais AE agus
 institiúidí arna rialú ag máthairchuideachta shealbhaíochta na hoibleagáidí atá
 leagtha síos in Airteagal 401 agus 403 ar bhonn chás comhdhlúite na
 máthairinstitiúide, na cuideachta sealbhaíochta airgeadais nó na cuideachta
 sealbhaíochta airgeadais measctha sin, má tá sa ghrúpa institiúid chreidmheasa
 nó gnólacht infheistíochta amháin nó níos mó atá údaraithe chun na seirbhísí
 infheistíochta atá liostaithe i bpointí 3 agus 6 de Rannán A d’Iarscríbhinn I
 do Threoir 2004/39/CE a sholáthar.
 4.
 I gcás ina gcuirtear Airteagal 9
 i bhfeidhm, comhlíonfaidh an comhlacht lárnach dá dtagraítear san Airteagal sin
 ceanglais Chuid a Dó go Cuid a Ceathair agus ceanglais Chuid a Seacht ar bhonn
 chás chomhdhlúite an chomhlachta lárnaigh. Beidh feidhm ag Airteagal 16 maidir leis an gcomhlacht
 lárnach agus láimhseálfar na hinstitiúidí cleamhnaithe mar fhochuideachtaí de
 chuid an chomhlachta lárnaigh.
 Airteagal 11
 Cuideachta shealbhaíochta airgeadais
 nó cuideachta shealbhaíochta airgeadais mheasctha ag a bhfuil fochuideachta atá
 ina hinstitiúid chreidmheasa agus fochuideachta atá ina gnólacht infheistíochta
 araon
 I gcás ina bhfuil ar a laghad institiúid
 chreidmheasa amháin agus gnólacht infheistíochta amháin mar fhochuideachtaí ag
 cuideachta shealbhaíochta airgeadais nó ag cuideachta shealbhaíochta airgeadais
 mheasctha, beidh na ceanglais a bhfuil feidhm leo ar bhonn chás chomhdhlúite na
 cuideachta creidmheasa airgeadais nó na cuideachta creidmheasa airgeadais
 measctha, beidh siad infheidhme maidir leis an institiúid chreidmheasa.
 Airteagal 12
 Cur i bhfeidhm ceanglas nochta ar
 bhonn comhdhlúite
 1.
 Comhlíonfaidh máthairinstitiúidí AE na hoibleagáidí
 atá leagtha síos i gCuid a hOcht ar bhonn a gcáis comhdhlúite.
 Nochtfaidh fochuideachtaí suntasacha de chuid
 mháthairinstitiúidí AE an fhaisnéis a shonraítear in Airteagail 424, 425,
 435 agus 436, ar bhonn aonair nó ar bhonn fo‐chomhdhlúite.
 2.
 Déanfaidh institiúidí arna rialú ag
 máthairchuideachta shealbhaíochta airgeadais AE nó ag máthairchuideachta
 shealbhaíochta airgeadais mheasctha AE na hoibleagáidí atá leagtha síos i gCuid
 a hOcht a chomhlíonadh ar bhonn chás comhdhlúite na cuideachta sealbhaíochta
 airgeadais nó na cuideachta sealbhaíochta airgeadais measctha sin.
 Nochtfaidh fochuideachtaí suntasacha de chuid
 máthairchuideachta shealbhaíochta airgeadais AE nó máthairchuideachta
 shealbhaíochta airgeadais mheasctha AE, an fhaisnéis a shonraítear in Airteagail 424
 agus 425, 435 agus 436, ar bhonn aonair nó ar bhonn fo-chomhdhlúite.
 3.
 Ní bheidh míreanna 1 agus 2 infheidhme go hiomlán
 ná go páirteach i leith máthairinstitiúidí AE, institiúidí arna rialú ag
 máthairchuideachta shealbhaíochta airgeadais AE ná máthairchuideachta
 shealbhaíochta airgeadais mheasctha AE, a mhéid a n‐áirítear iad laistigh
 de nochtuithe coibhéiseacha arna soláthar ar bhonn comhdhlúite ag máthairghnóthas
 atá bunaithe i dtríú tír.
 4. I gcás ina gcuirtear Airteagal 9
 i bhfeidhm, comhlíonfaidh an comhlacht lárnach dá dtagraítear san Airteagal sin
 ceanglais Chuid a hOcht ar bhonn chás comhdhlúite an chomhlachta lárnaigh. Beidh feidhm ag Airteagal 16(1) maidir leis an
 gcomhlacht lárnach agus láimhseálfar na hinstitiúidí cleamhnaithe mar
 fhochuideachtaí an chomhlachta lárnaigh.
 Airteagal 13
 Cur i bhfeidhm cheanglais Chuid a Cúig
 ar bhonn comhdhlúite
 1.
 Comhlíonfaidh máthairghnóthas agus a
 bhfochuideachtaí na hoibleagáidí atá leagtha síos i gCuid a Cúig ar bhonn
 comhdhlúite nó ar bhonn fo-chomhdhlúite faoi réir an Rialacháin seo, lena
 áirithiú go bhfuil na socruithe, na próisis agus na meicníochtaí a cheanglaítear
 leis na forálacha sin comhsheasmhach agus comhtháite agus gur féidir aon sonraí
 agus aon fhaisnéis atá ábhartha do chuspóir na maoirseachta a chur ar fáil. Go háirithe, áiritheoidh siad go gcuireann
 fochuideachtaí nach bhfuil faoi réir an Rialacháin seo socruithe, próisis agus
 meicníochtaí chun feidhme lena áirithiú go gcomhlíonfar na forálacha sin.
 2.
 Cuirfidh institiúidí ualú riosca breise i bhfeidhm
 i gcomhréir le hAirteagal 396 nuair a bheidh Airteagal 87 á chur i
 bhfeidhm ar bhonn comhdhlúite nó fo-chomhdhlúite, má sháraítear ceanglais Airteagal 394
 nó ceanglais Airteagal 395 ag leibhéal aonáin atá bunaithe i dtríú tír agus a
 áirítear sa chomhdhlúthú de réir Airteagal 16 má tá an sárú ábhartha de
 réir phróifíl riosca foriomlán an ghrúpa.
 3.
 Oibleagáidí a d’eascair ó Chuid
 a Cúig maidir le fochuideachtaí agus nach bhfuil faoi réir an Rialacháin seo, ní
 bheidh siad infheidhme más féidir leis an máthairinstitiúid AE nó institiúidí
 rialaithe ag máthairchuideachta shealbhaíochta airgeadais nó ag máthairchuideachta
 shealbhaíochta airgeadais mheasctha, más féidir leo a léiriú do na húdaráis
 inniúla go bhfuil cur chun feidhme Chuid a Cúig neamhdhleathach faoi rialacha
 na tríú tíre ina bhfuil an fochuideachta bunaithe.
 Airteagal 14
 Maolú ar chur chun feidhme cheanglais
 chistí dílse ar bhonn comhdhlúite maidir le grúpaí gnólachtaí infheistíochta
 1.
 Na húdaráis inniúla a mhaoirsíonn grúpaí ar bhonn
 comhdhlúite, féadfaidh siad, ag meas gach cás ar a fhiúntas féin, cur chun
 feidhme na gceanglas maidir le cistí dílse ar bhonn comhdhlúite a
 tharscaoileadh, ar an gcoinníoll go bhfuil na dálaí seo a leanas ann:
 (a)
 baineann gach gnólacht infheistíochta AE i ngrúpa
 den chineál sin úsáid as an ríomh malartach de mhéid iomlán an neamhchosanta ar
 riosca dá dtagraítear in Airteagal 90(2);
 (b)
 tá gach gnólacht infheistíochta
 i ngrúpa den chineál sin laistigh de na catagóirí dá dtagraítear in Airteagal 90(1)
 agus in Airteagal 91(1);
 (c)
 comhlíonann gach gnólacht
 infheistíochta AE i ngrúpa den chineál sin na ceanglais a fhorchuirtear in Airteagal 90
 ar bhonn aonair agus ag an am céanna asbhaineann sé óna ítimí de
 Ghnáthchothromas Leibhéal 1 aon dliteanas teagmhasach i bhfabhar gnólachtaí
 infheistíochta, institiúidí airgeadais, cuideachtaí bainistíochta sócmhainní
 agus gnóthais seirbhísí choimhdeacha, a bheadh comhdhlúite mura ndéanfaí sin;
 (d)
 aon chuideachta shealbhaíochta
 airgeadais atá ina máthairchuideachta shealbhaíochta airgeadais i mBallstát aon
 ghnólachta infheistíochta i ngrúpa den chineál sin, a bhfuil ar seilbh aici, ar
 a laghad, an méid caipitil atá sainmhínithe anseo mar shuim na nithe seo a
 leanas:
 (i) na hítimí dá dtagraítear in Airteagail 24(1),
 48(1) agus 59(1);
 (ii) suim luach iomlán,
 de réir na leabhar, aon sealúchais, éilimh fho-ordaithe agus ionstraimí dá
 dtagraítear in Airteagail 33(1)(h) agus (i), 53(1)(c) agus (d), agus
 63(1)(c) agus (d) i ngnólachtaí infheistíochta, in institiúidí infheistíochta, in
 institiúidí airgeadais, i gcuideachtaí bainistíochta sócmhainní agus i ngnóthais
 seirbhísí coimhdeacha a bheadh comhdhlúite mura ndéanfaí sin; agus
 (iii) suim iomlán aon
 dliteanais teagmhasaigh i bhfabhar gnólachtaí infheistíochta, institiúidí
 airgeadais, cuideachtaí bainistíochta sócmhainní agus gnóthas seirbhísí
 coimhdeacha, a bheadh comhdhlúite mura ndéanfaí sin;
 (e)
 ní chuimsíonn an grúpa institiúidí creidmheasa.
 I gcás ina gcomhlíontar critéir an chéad fho-ailt,
 beidh córais i bhfeidhm ag gach gnólacht infheistíochta AE chun monatóireacht
 agus rialú a dhéanamh ar fhoinsí caipitil agus maoinithe gach cuideachta
 sealbhaíochta airgeadais, gnólacht infheistíochta, institiúide airgeadais,
 cuideachta bainistíochta sócmhainní agus gnóthais seirbhísí coimhdeacha laistigh
 den ghrúpa.
 2.
 Féadfaidh na húdaráis inniúla an tarscaoileadh a
 chur i bhfeidhm freisin má tá suim níos ísle cistí dílse ag na cuideachtaí
 sealbhaíochta airgeadais ná an méid a ríomhtar faoi mhír 1(d), ach gan é a
 bheith níos ísle ná suim na gceanglas cistí dílse a fhorchuirtear ar bhonn
 aonair do ghnólachtaí infheistíochta, institiúidí airgeadais, cuideachtaí
 bainistíochta sócmhainní agus gnóthais seirbhísí coimhdeacha a bheadh
 comhdhlúite mura ndéanfaí sin, agus suim iomlán aon dliteanas teagmhasach i bhfabhar
 gnólachtaí infheistíochta, institiúidí airgeadais, cuideachtaí bainistíochta
 sócmhainní agus gnóthais seirbhísí coimhdeacha, a bheadh comhdhlúite mura
 ndéanfaí sin. Chun críocha na míre seo, is ceanglas barúlach cistí dílse atá sa
 cheanglas cistí dílse i gcás gnóthas infheistíochta tríú tíortha, institiúidí
 airgeadais, cuideachtaí bainistíochta sócmhainní agus gnóthas seirbhísí
 coimhdeacha.
 Airteagal 15
 Maoirseacht ar ghnólachtaí a
 tharscaoileadh ó chur chun feidhme ceanglas cistí dílse ar bhonn comhdhlúite
 Gnólachtaí infheistíochta i ngrúpa dár tugadh
 an tarscaoileadh dá bhforáiltear in Airteagal 14, cuirfidh siad na
 húdaráis inniúla ar an eolas maidir leis na rioscaí a d’fhéadfadh an bonn a
 bhaint óna suíomhanna airgeadais, lena n‐áirítear iad siúd a bhaineann le
 comhdhéanamh agus foinsí a gcistí dílse, caipiteal inmheánach agus maoiniú.
 I gcás ina dtarscaoileann
 na húdaráis inniúla an oibleagáid maoirseacht a dhéanamh ar bhonn comhdhlúite
 dá bhforáiltear in Airteagal 14, déanfaidh siad bearta iomchuí eile chun
 monatóireacht a dhéanamh ar na rioscaí, eadhon neamhchosaintí leathana, a
 bhaineann leis an ngrúpa ina iomláine, lena n‐áirítear aon ghnóthas nach
 bhfuil lonnaithe i mBallstát.
 I gcás ina dtarscaoileann
 na húdaráis inniúla cur chun feidhme cheanglais chistí dílse ar bhonn
 comhdhlúite de réir mar a fhoráiltear in Airteagal 14, beidh feidhm ag
 ceanglais Chuid a hOcht ar bhonn aonair.
 Roinn 2
 Modhanna
 chun comhdhlútú stuamachta a dhéanamh
 Airteagal 16
 Modhanna chun comhdhlúthú stuamachta a
 dhéanamh
 1.
 Na hinstitiúidí ar a gceanglaítear na ceanglais dá
 dtagraítear i Rannán 1 a chomhlíonadh, ar bhonn a stádas comhdhlúite, déanfaidh
 siad comhdhlúthú iomlán ar gach institiúid agus institiúid airgeadais atá ina
 bhfochuideachtaí aige, nó, nuair is ábhartha, ina bhfochuideachtaí ag an
 mháthairchuideachta shealbhaíochta airgeadais chéanna nó ag máthairchuideachta
 shealbhaíochta airgeadais mheasctha. Ní
 bheidh feidhm ag mír 2 go mír 8 den Airteagal seo i gcás ina bhfuil feidhm ag Airteagal 401
 agus ag Airteagal 403 ar bhonn cáis chomhdhlúite institiúide.
 2.
 Féadfaidh na húdaráis áitiúla
 comhdhlúthú comhréireach a cheadú, ag meas gach cás ar a fhiúntas féin, de réir
 an scair caipitil a shealbhaíonn an mháthairchuideachta san fhochuideachta. Ní
 cheadófar comhdhlúthú comhréireach ach amháin i gcás ina gcomhlíontar na
 coinníollacha seo a leanas go léir:
 (a)
 tá dliteanas an mháthairghnóthais teoranta don scair
 caipitil a shealbhaíonn sé san fhochuideachta i dtaca le dliteanas
 scairshealbhóirí nó ball eile;
 (b)
 tá sócmhainneacht na
 scairshealbhóirí nó na baill eile sásúil;
 (c)
 tá dliteanas na
 scairshealbhóirí agus na gcomhaltaí eile bunaithe go soiléir ar bhealach atá
 ceangailteach ó thaobh dlí de.
 3.
 I gcás ina bhfuil gnóthais nasctha lena chéile trí
 ghaol de réir bhrí Airteagal 12(1) de Threoir 83/349/CEE, socróidh na
 húdaráis inniúla conas a dhéanfar an comhdhlúthú.
 4.
 Na húdaráis inniúla atá freagrach as maoirseacht ar
 bhonn comhdhlúite, ceanglóidh siad an comhdhlúthú comhréireach de réir an scair
 chaipitil arna sealbhú de rannpháirtíochtaí in institiúidí agus in institiúidí
 airgeadais arna mbainistiú ag gnóthas a áirítear sa chomhdhlúthú mar aon le gnóthas
 amháin nó níos mó nach n‐áirítear sa chomhdhlúthú, i gcás ina bhfuil
 dliteanas na ngnóthas sin teoranta don scair den chaipiteal atá ina seilbh.
 5.
 I gcás rannpháirtíochtaí nó naisc chaipitiúla
 seachas iad sin dá dtagraítear i mír 1 agus i mír 2, cinnfidh na húdaráis
 inniúla an bhfuil comhdhlúthú le déanamh agus conas a dhéanfar é. Go háirithe,
 féadfaidh siad úsáid an mhodha chothromais a cheadú nó a cheangal. Mar sin
 féin, ní hionann an modh sin a úsáid agus na gnóthais lena mbaineann a bheith
 ar áireamh faoin maoirseacht ar bhonn comhdhlúite.
 6.
 Cinnfidh na húdaráis inniúla an bhfuil comhdhlúthú
 le déanamh agus conas a dhéanfar é sna cásanna seo a leanas:
 (a)
 i gcás ina bhfuil, i dtuairim na n‐údarás
 inniúil, tionchar suntasach ag institiúid ar institiúid amháin nó ar institiúid
 airgeadais amháin nó níos mó, ach gan seilbh a bheith aici ar rannpháirtíocht
 ná naisc chaipitiúla eile sna hinstitiúidí sin; agus
 (b)
 i gcás ina bhfuil dhá institiúid nó dhá institiúid
 airgeadais nó níos mó curtha faoi bhainistíocht aonair ach amháin má tá sé sin
 de bhun conartha nó clásail atá ina meabhráin nó ina n‐airteagail chomhlachais.
 Go háirithe, féadfaidh na húdaráis inniúla úsáid
 an mhodha dá bhforáiltear in Airteagal 12 de Threoir 83/349/CEE a
 cheadú, nó a cheangal. Ní hionann an modh sin a úsáid agus na gnóthais lena
 mbaineann a bheith ar áireamh faoin maoirseacht ar bhonn comhdhlúite.
 7.
 Forbróidh an ÚBE dréacht‐chaighdeáin
 theicniúla rialála d’fhonn na coinníollacha a shonrú a gcuirfear an comhdhlúthú
 i bhfeidhm dá réir sna cásanna dá dtagraítear i mír 2 go mír 6 den Airteagal seo.
 Cuirfidh an ÚBE na dréacht‐chaighdeáin
 theicniúla rialála sin faoi bhráid an Choimisiúin faoin 31 Nollaig 2016.
 Tugtar de chumhacht don Choimisiún chun na dréacht‐chaighdeáin
 theicniúla rialála dá dtagraítear sa chéad fhomhír a ghlacadh i gcomhréir leis
 an nós imeachta atá leagtha síos in Airteagal 15 de Rialachán (AE) Uimh. 1093/2010.
 8.
 I gcás ina bhfuil gá le maoirseacht comhdhlúite de
 bhun Airteagal 106 de Threoir [le cur isteach ag an OP], áireofar
 gnóthais seirbhísí coimhdeacha agus cuideachtaí bainistíochta sócmhainní, mar a
 shainítear iad i dTreoir 2002/87/CE i gcomhdhlúthuithe sna cásanna atá
 leagtha síos san Airteagal seo agus de réir na modhanna atá leagtha síos san Airteagal
 seo.
 Roinn 3
 Raon
 feidhme comhdhlúthaithe stuamachta
 Airteagal 17
 Aonáin arna n‐eisiamh ó raon
 feidhme an chomhdhlúthaithe stuamachta
 1.
 Aon institiúid, institiúid airgeadais nó gnóthas
 seirbhísí coimhdeacha atá ina fhochuideachta nó ina ghnóthas ina bhfuil seilbh
 ar rannpháirtíocht, ní gá í a áirithiú sa chomhdhlúthú i gcás ina bhfuil méid
 iomlán shócmhainní agus ítimí lasmuigh de chlár comhardaithe an ghnóthais lena
 mbaineann níos lú ná an ceann is ísle den dá shuim seo a leanas:
 (a) EUR 10 milliún;
 (b) 1 % de shuim iomlán shócmhainní agus
 ítimí lasmuigh de chlár comhardaithe an mháthairchuideachta nó an ghnóthais a
 shealbhaíonn an rannpháirtíocht.
 2.
 Sna cásanna thíos féadfaidh na húdaráis inniúla atá
 freagrach as maoirseacht a dhéanamh ar bhonn comhdhlúite de réir Airteagal 106
 de Threoir [le cur isteach ag an OP] cinneadh a dhéanamh, ag meas gach cás
 ar a fhiúntas féin, nach gá a áirithiú sa chomhdhlúthú institiúid, institiúid
 airgeadais nó gnóthas seirbhísí coimhdeacha atá ina fhochuideachta nó ina
 sealbhaítear rannpháirtíocht:
 (a)
 i gcás ina bhfuil an gnóthas lena mbaineann
 lonnaithe i dtríú tír ina bhfuil baic dhlíthiúla le haistriú na faisnéise is
 gá;
 (b)
 i gcás nach bhfuil ach tábhacht dhiomaibhseach ag
 an ngnóthas lena mbaineann i leith chuspóirí na monatóireachta ar institiúidí
 creidmheasa;
 (c)
 i gcás ina mbeadh sé mí‐oiriúnach
 nó míthreorach comhdhlúthú a dhéanamh ar shuíomh airgeadais an ghnóthais lena
 mbaineann, a fhad a bhaineann le cuspóirí na monatóireachta ar institiúidí
 creidmheasa, dar leis an údarás inniúil atá freagrach as maoirseacht a
 fheidhmiú ar bhonn comhdhlúite.
 3.
 Más rud é, sna cásanna dá dtagraítear i mír 1 agus
 i bpointe (b) de mhír 2, go gcomhlíonann roinnt gnóthas na critéir
 thuasluaite, áireofar iad sa chomhdhlúthú ina ainneoin sin i gcás ina bhfuil
 tábhacht dhiomaibhseach ag baint leo i dteannta a chéile i leith na gcuspóirí
 sainithe.
 Airteagal 18
 Comhchinntí maidir le ceanglais
 stuamachta
 1.
 Oibreoidh na húdaráis inniúla lena chéile agus iad
 i lánchomhairle le chéile:
 (a) i gcás iarratas ar an gcead dá
 dtagraítear in Airteagail 138(1), 146(9), 301(2), 277, 352 den Rialachán seo,
 faoi seach, arna chur isteach ag máthairinstitiúid AE agus a fhochuideachtaí,
 nó i gcomhpháirt a chéile ag fochuideachtaí mháthairchuideachta shealbhaíochta
 airgeadais AE nó máthairchuideachta shealbhaíochta airgeadais mheasctha AE,
 chun cinneadh a dhéanamh cé acu a thabharfar nó nach dtabharfar an cead atá á
 lorg agus chun na téarmaí agus na coinníollacha, más ann dóibh, a chinneadh, a
 mbeadh cead den chineál seo faoina réir.
 (b) chun críocha an láimhseáil
 idir-ghrúpa dá dtagraítear in Airteagal 410(8) agus 413(4) den Rialachán
 seo a chur i bhfeidhm i leith institiúidí nach bhfuil faoi réir Airteagal 7.
 Chuig an maoirseoir comhdhlúthaithe amháin a
 chuirfear iarratais isteach.
 Beidh san iarratas dá dtagraítear in
 Airteagal 301(2) cur síos ar an modheolaíocht a úsáideadh chun caipiteal
 riosca oibriúcháin a leithdháileadh ar aonáin an ghrúpa. Cuirfidh an t‐iarratas
 in iúl an bhfuil sé beartaithe éifeachtaí an éagsúlaithe a chur san áireamh sa
 chóras chun riosca a thomhas, agus má tá, cén chaoi a ndéanfar sin.
 2.
 Déanfaidh na húdaráis inniúla gach ní ar a gcumas
 chun teacht ar chomhchinneadh laistigh de sé mhí maidir leis na nithe seo:
 (d)
 an iarratas dá dtagraítear i mír 1(a);
 (e)
 an láimhseáil leachtachta idirghrúpa dá dtagraítear
 i mír 1(b).
 Beidh an comhchinneadh seo leagtha amach i
 ndoiciméad ina mbeidh an cinneadh lán‐réasúnaithe, doiciméad a chuirfidh
 an t‐údarás inniúil dá dtagraítear i mír 1 ar fáil don iarratasóir.
 3.
 Tosóidh an tréimhse dá dtagraítear i mír 2:
 (a) an dáta a fhaigheann an maoirseoir
 comhdhlúthaithe an t-iarratas iomlán dá dtagraítear i mír 1(a). Cuirfidh an
 maoirseoir comhdhlúthaithe an t‐iarratas iomlán ar aghaidh chuid na
 húdaráis inniúla eile gan mhoill;
 (b) an dáta a fhaigheann na húdaráis inniúla
 tuarascáil arna hullmhú ag an maoirseoir comhdhlúthaithe ag déanamh anailíse ar
 thiomantais idirghrúpa laistigh den ghrúpa.
 4.
 Mura dtagann na húdaráis inniúla ar chomhchinneadh laistigh
 de sé mhí, déanfaidh an maoirseoir comhdhlúthaithe a chinneadh féin maidir le
 mír 1(a) agus mír 1(b). Ní chuirfidh cinneadh an mhaoirseora comhdhlúthaithe
 maidir le mír 1(b) teorainn ar chumhachtaí na n‐údarás inniúil faoi Airteagal 100a
 de Threoir [le cur isteach ag an OP].
 Beidh an cinneadh leagtha amach i ndoiciméad ina
 bhfuil an cinneadh lán‐réasúnaithe agus cuirfear san áireamh ann tuairimí
 agus cúiseanna imní údaráis inniúla eile, arna gcur in iúl le linn na tréimhse
 sé mhí.
 Cuirfidh an maoirseoir comhdhlúthaithe an cinneadh
 seo ar fáil don mháthairinstitiúid AE, don mháthairchuideachta shealbhaíochta
 airgeadais AE nó don mháthairchuideachta shealbhaíochta airgeadais mheasctha AE
 agus d’údaráis inniúla eile.
 Más rud é, ag deireadh na tréimhse sé mhí, go
 bhfuil aon cheann de na húdaráis inniúla tar éis an t‐ábhar a chur faoi
 bhráid an ÚBE de réir Airteagal 19 de Rialachán (AE) Uimh. 1093/2010,
 cuirfidh an maoirseoir comhdhlúthaithe a chinneadh siar ar feitheamh aon
 chinneadh a d'fhéadfadh an ÚBE a dhéanamh de réir Airteagal 19(3) den
 Rialachán sin maidir leis an gcinneadh sin, agus déanfaidh sé a chinneadh i
 gcomhréir le cinneadh an ÚBE. Measfar gurb é an tréimhse sé mhí an tréimhse
 idir-réitigh de réir bhrí an Rialacháin sin. Déanfaidh an ÚBÉ an cinneadh
 laistigh d'aon mhí amháin. Ní chuirfear an t‐ábhar faoi bhráid an ÚBE tar
 éis dheireadh na tréimhse sé mhí ná tar éis do chomhchinneadh a bheith déanta.
 5.
 I gcás ina mbaineann máthairinstitiúid AE agus a
 fhochuideachtaí, fochuideachtaí mháthairchuideachta shealbhaíochta airgeadais
 AE nó máthairchuideachta shealbhaíochta airgeadais mheasctha AE úsáid as ardmhodh
 an tomhais dá dtagraítear in Airteagal 301(2) nó cur chuige IRB dá
 dtagraítear in Airteagal 138 ar bhonn aontaithe, ceadóidh na húdaráis
 inniúla an critéar cáilíochta atá leagtha síos in Airteagal 310 agus in
 Airteagal 311 nó i gCuid a Trí, Caibidil 3, Cuid a Sé faoi seach, a
 chomhlíonadh trí bhreithniú a dhéanamh ar an máthairchuideachta agus na
 fochuideachtaí i dteannta a chéile, ar bhealach atá i gcomhréir le struchtúr, modheolaíochtaí,
 próisis agus córais bhainistíochta riosca an ghrúpa.
 6.
 Beidh na cinntí dá dtagraítear i mír 2 agus i mír 4
 ceangailteach ar na húdaráis inniúla sna Ballstáit lena mbaineann.
 7.
 Forbróidh an ÚBE dréacht‐chaighdeáin
 theicniúla cur chun feidhme d’fhonn an próiseas a bhaineann leis an
 gcomhchinneadh dá dtagraítear i mír 1(a) a shonrú, maidir leis na hiarratais ar
 chead dá dtagraítear in Airteagail 138(1), 146(9), 301(2), 277, 352, agus
 don láimhseáil leachtachta idirghrúpa dá dtagraítear i mír 1(b) d’fhonn
 comhchinntí a éascú.
 Cuirfidh an ÚBE na caighdeáin theicniúla sin faoi
 bhráid an Choimisiúin faoin 31 Nollaig 2014.
 Tugtar cumhacht don Choimisiún na dréacht‐chaighdeáin
 theicniúla chur chun feidhme dá dtagraítear sa chéad fhomhír a ghlacadh i
 gcomhréir leis an nós imeachta atá leagtha síos in Airteagal 15 de
 Rialachán (AE) Uimh. 1093/2010.
 Airteagal 19
 Comhchinntí maidir le leibhéal cur i
 bhfeidhm na gceanglas leachtachta
 1.
 Ar iarratas ó mháthairinstitiúid AE nó ó
 mháthairchuideachta shealbhaíochta airgeadais AE nó ó mháthairchuideachta
 shealbhaíochta airgeadais mheasctha AE, déanfaidh an maoirseoir comhdhlúthaithe
 agus na húdaráis inniúla atá freagrach as maoirseacht a dhéanamh ar
 fhochuideachtaí mháthairinstitiúid AE nó máthairchuideachta shealbhaíochta
 airgeadais AE nó máthairchuideachta shealbhaíochta airgeadais mheasctha AE,
 déanfaidh siad gach a bhfuil ar a gcumas chun teacht ar chomhchinneadh lena
 sainaithneofar foghrúpa leachtachta amháin do chur chun feidhme Airteagail 7.
 Déanfar an comhchinneadh seo laistigh de sé mhí ón
 dáta a sheolann an maoirseoir comhdhlúthaithe isteach tuarascáil a
 shainaithníonn foghrúpaí leachtachta aonair ar bhonn na gcritéir atá leagtha
 síos in Airteagal 7. I gcás easaontú i rith na
 tréimhse sé mhí, rachaidh an maoirseoir comhdhlúthaithe i gcomhairle leis an
 ÚBE arna iarraidh sin d’aon cheann de na húdaráis inniúla eile atá i gceist.
 Féadfaidh an maoirseoir comhdhlúthaithe dul i gcomhairle leis an ÚBE as a
 stuaim féin.
 Féadfaidh an comhchinneadh
 srianta a chur freisin ar láthair agus ar úinéireacht sócmhainní leachtacha
 agus a cheangal go mbeidh íoslíon sócmhainní leachtacha ina seilbh ag
 institiúidí díolmhaithe ó chur chun feidhme Airteagal 401.
 Beidh an comhchinneadh lán‐réasúnaithe
 agus sonróidh sé na cúiseanna a bhí leis an gcinneadh sin. Seolfaidh an
 maoirseoir comhdhlúthaithe an cinneadh, na cúiseanna san áireamh, chuig
 máthairinstitiúid an fhoghrúpa leachtachta.
 2.
 Mura ndéantar comhchinneadh laistigh de shé mhí,
 tiocfaidh gach údarás inniúil atá freagrach as maoirseacht a dhéanamh ar bhonn
 aonair ar a chinneadh féin.
 Féadfaidh aon údarás inniúil ábhartha dul i
 gcomhairle leis an ÚBE i rith na tréimhse sé mhí maidir le cé acu atá coinníollacha
 (a) go (d) d’Airteagal 7(2) á gcomhlíonadh nó nach bhfuil, agus a chabhair
 a lorg de réir Airteagal 19 de Rialachán Uimh (AE) 1093/2010. Má tá sé sin déanta ag aon cheann de na húdaráis inniúla
 faoi dheireadh na tréimhse sé mhí, cuirfidh na húdaráis inniúla go léir lena
 mbaineann a gcinntí siar ar feitheamh chinneadh ón ÚBE. Glacfar cinneadh den
 chineál sin laistigh de thrí mhí ón iarratas a fháil. A luaithe a bheidh a
 chinneadh déanta ag an ÚBE, déanfaidh na húdaráis inniúla a gcinntí maidir le coinníollacha
 (a) go (d) d’Airteagal 7(1), i gcomhréir le cinneadh an ÚBE. Ní chuirfear
 an t‐ábhar faoi bhráid an ÚBE tar éis dheireadh na tréimhse sé mhí ná tar
 éis comhchinneadh a bheith déanta.
 Beidh an comhchinneadh dá dtagraítear i mír 1 agus
 an cinneadh dá dtagraítear san fhomhír roimhe seo ceangailteach de réir Airteagal 19(3)
 de Rialachán Uimh (CE) 1093/2010.
 3.
 Féadfaidh aon údarás inniúil ábhartha dul i
 gcomhairle leis an ÚBE i rith na tréimhse sé mhí maidir le cé acu atá
 coinníollacha (a) go (d) d’Airteagal 7(2) á gcomhlíonadh nó nach bhfuil. Sa
 chás sin, is féidir leis an ÚBE idirghabháil neamhcheangailteach a dhéanamh de
 réir Airteagal 31(c) de Rialachán Uimh (AE) 1093/2010. I gcás den chineál sin, cuirfidh na húdaráis inniúla go
 léir lena mbaineann a gcinntí siar ar feitheamh chur i gcrích na hidirghabhála
 neamhcheangailtí. Más rud é nach dtagann na húdaráis inniúla ar chinneadh
 laistigh de thrí mhí, i rith na hidirghabhála, tiocfaidh gach údarás inniúil
 atá freagrach as maoirseacht a dhéanamh ar bhonn aonair ar a chinneadh féin.
 4.
 Forbróidh an ÚBE dréacht‐chaighdeáin
 theicniúla cur chun feidhme d’fhonn an próiseas a bhaineann leis an
 gcomhchinneadh, dá dtagraítear san Airteagal seo, a shonrú, maidir le cur chun
 feidhme Airteagal 7, d’fhonn comhchinntí a éascú.
 Cuirfidh an ÚBE na dréacht‐chaighdeáin
 theicniúla cur chun feidhme sin faoi bhráid an Choimisiúin faoin 31 Nollaig 2016.
 Tugtar de chumhacht don Choimisiún na dréacht‐chaighdeáin
 theicniúla chur chun feidhme dá dtagraítear sa chéad fhomhír a ghlacadh i
 gcomhréir leis an nós imeachta atá leagtha síos in Airteagal 15 de
 Rialachán (AE) Uimh. 1093/2010.
 Airteagal 20
 Fo-chomhdhlúthú i gcás aonáin i dtríú
 tíortha
 Déanfaidh institiúidí fochuideachta na
 ceanglais atá leagtha síos i gCuid a Trí, Airteagal 84 agus i gCuid a Cúig
 a chur i bhfeidhm ar bhonn a suímh fhochomhdhlúite má tá acu, nó ag an
 máthairchuideachta i gcás gur cuideachta shealbhaíochta airgeadais nó
 cuideachta shealbhaíochta airgeadais mheasctha atá ann, institiúid nó
 institiúid airgeadais nó cuideachta bhainistíochta sócmhainní mar a shainítear
 í in Airteagal 2(5) Threoir 2002/87/CE mar fhochuideachta i dtríú
 tír, nó má tá rannpháirtíocht i ngnóthas den chineál sin ina seilbh acu.
 Airteagal 21
 Gnóthais i dtríú tíortha
 Chun críocha maoirseacht a chur i bhfeidhm ar
 bhonn comhdhlúite de réir na Caibidle seo, beidh feidhm ag na téarmaí ‘gnólacht
 infheistíochta’, ‘institiúid chreidmheasa’, ‘institiúid airgeadais’ agus
 ‘institiúid’ maidir le gnóthais atá bunaithe i dtríú tíortha freisin, ar gnóthais
 iad a chomhlíonfadh sainiú na dtéarmaí sin in Airteagal 16 dá mba san
 Aontas a bheidís bunaithe.
 CUID A DÓ
 CISTÍ DÍLSE
 Teideal I
 Sainmhínithe a bhaineann go sonrach le cistí dílse
 Airteagal 22
 Sainmhínithe
 Chun críocha na Coda seo, beidh feidhm ag na
 sainmhínithe seo a leanas:
 (1)
 tá le ‘ioncam cuimsitheach carntha eile’ an bhrí
 atá leis faoin gCaighdeán Cuntasaíochta Idirnáisiúnta (CCI) 1, de réir mar is
 infheidhme faoi Rialachán (CE) Uimh. 1606/2002;
 (2)
 ciallaíonn ‘ítimí árachais cistí
 dílse coimhdeacha’ cistí dílse de réir bhrí Airteagal 89 de Threoir 2009/138/CE;
 (3)
 ciallaíonn ‘caighdeán
 cuntasaíochta is infheidhme’ an caighdeán cuntasaíochta ábhartha is infheidhme
 faoi Threoir 86/635/CEE nó faoi Rialachán (CE) Uimh. 1606/2002 agus
 is infheidhme maidir leis an institiúid;
 (4)
 ciallaíonn ‘cistí dílse
 bunúsacha’ cistí dílse bunúsacha de réir bhrí Airteagal 88 de Threoir 2009/138/CE;
 (5)
 ciallaíonn ‘ítimí d'árachas cistí
 dílse de Leibhéal 1’ ítimí bunúsacha cistí dílse de chuid gnóthas atá faoi réir
 cheanglais Threoir 2009/138/CE i gcás ina n‐aicmítear na hítimí sin
 i Leibhéal 1 de réir bhrí Threoir 2009/138/CE i gcomhréir le mír 1 d’Airteagal 94
 den Treoir sin;
 (6)
 ciallaíonn 'ítimí breise
 d'árachas cistí dílse de Leibhéal 1' ítimí bunúsacha cistí dílse de chuid
 gnóthas atá faoi réir cheanglais Threoir 2009/138/CE i gcás ina n‐aicmítear
 na hítimí sin mar chaipiteal Leibhéal 1 de réir bhrí Threoir 2009/138/CE
 de réir mhír 1 d’Airteagal 94 den Treoir sin, agus ina bhfuil
 teorainn ar áirithiú na hítimí sin de bhun ghníomhartha tarmligthe arna
 nglacadh i gcomhréir le hAirteagal 99 den Treoir sin;
 (7)
 ciallaíonn ‘ítimí árachais
 chistí dílse Leibhéal 2’ ítimí bunúsacha cistí dílse de chuid gnóthas atá faoi
 réir cheanglais Threoir 2009/138/CE i gcás ina n‐aicmítear na hítimí
 sin i Leibhéal 2 de réir bhrí Threoir 2009/138/CE i gcomhréir le mír 2
 d’Airteagal 94 den Treoir sin;
 (8)
 ciallaíonn ‘ítimí d'árachas cistí
 dílse de Leibhéal 3’ ítimí árachais bunúsacha chistí dílse ghnóthais atá faoi
 réir cheanglais Threoir 2009/138/CE i gcás ina n‐aicmítear na hítimí
 sin i Leibhéal 3 de réir bhrí Threoir 2009/138/CE i gcomhréir le mír 3
 d’Airteagal 94 den Treoir sin;
 (9)
 tá le ‘sócmhainní cánach
 iarchurtha’ an bhrí atá leis faoin gcaighdeán cuntasaíochta is infheidhme;
 (10)
 ciallaíonn ‘sócmhainní cánach
 iarchurtha atá ag brath ar bhrabúsacht todhchaí sócmhainní cánach iarchurtha
 nach bhféadfar a luach todhchaí a réadú ach amháin sa chás go ngineann an
 institiúid brabús inchánach sa todhchaí;
 (11)
 tá le ‘dliteanais cánach
 iarchurtha’ an bhrí atá leis faoin gcaighdeán cuntasaíochta is infheidhme;
 (12)
 ciallaíonn ‘sócmhainní ciste
 pinsin le sochar sainithe’ sócmhainní ciste pinsean sainithe nó sócmhainní
 plean pinsean sainithe, de réir mar is infheidhme, arna ríomh tar éis iad a
 laghdú le méid na n‐oibleagáidí faoin bplean nó faoin gciste sin;
 (13)
 ciallaíonn ‘dáileacháin’
 íocaíocht díbhinní nó leas i bhfoirm ar bith;
 (14)
 tá le ‘gnóthas airgeadais’ an
 bhrí atá leis faoi phointí (b) agus (d) d’Airteagal 13(25) de Threoir 2009/138/CE;
 (15)
 tá le ‘cistí do rioscaí
 baincéireachta ginearálta’ an bhrí atá leis faoi Airteagal 38 de Threoir 86/635/CEE;
 (16)
 tá le ‘cáilmheas’ an bhrí atá
 leis faoin gcaighdeán cuntasaíochta is infheidhme;
 (17)
 ciallaíonn ‘sealúchas
 indíreach’ infheistíocht institiúide i dtríú páirtí, ar infheistíocht í a
 bhfuil ag gabháil léi neamhchosaint ar ionstraim chaipitil arna eisiúint ag
 aonán ábhartha, i gcás ina ndéantar an infheistíocht sin ar mhaithe le
 neamhchosaint a thabhú i leith na hionstraime caipitil sin, nó neamhchosaint d'aon
 chineál eile ar ionstraim, más rud é, i gcás luach na hionstraime a laghdú, nach
 mbeadh aon difear ábharach idir an caillteanas a thiocfadh as an neamhchosaint agus
 an caillteanas a thabhódh an institiúid ó shealúchas díreach na hionstraime;
 (18)
 tá le ‘sócmhainní doláimhsithe’
 an bhrí atá leis faoin gcaighdeán cuntasaíochta is infheidhme;
 (19)
 ciallaíonn ‘aonán oibriúcháin’
 aonán arna bhunú d'fhonn brabús a thuilleamh go neamhspleách;
 (20)
 ciallaíonn ‘ionstraimí caipitil
 eile’ ionstraimí caipitil arna n‐eisiúint ag aonáin ábhartha nach
 gcáilíonn mar ionstraimí Ghnáthchothromas Leibhéal 1, ionstraimí Breise
 Leibhéal 1, ionstraimí Breise Leibhéal 2, ítimí d'árachas cistí dílse de
 Leibhéal 1, ítimí breise d'árachas cistí dílse Leibhéal 1, ítimí d'árachas cistí
 dílse Leibhéal 2, ná ítimí árachais chistí dílse Leibhéal 3;
 (21)
 ciallaíonn ‘cúlchistí eile'
 cúlchistí de réir bhrí an chaighdeáin chuntasaíochta is infheidhme nach foláir
 a nochtadh faoin gcaighdeán cuntasaíochta is infheidhme, cé is moite d’aon mhéideanna
 ar áireamh cheana féin in ioncam cuimsitheach carntha eile nó i dtuilleamh coimeádta;
 (22)
 ciallaíonn ‘cistí dílse’ suim
 chaipiteal Leibhéal 1 agus caipiteal Leibhéal 2;
 (23)
 ciallaíonn ‘ionstraimí cistí
 dílse’ ionstraimí chaipitil arna n‐eisiúint ag an institiúid a cháilíonn
 mar ionstraimí Ghnáthchothromas Leibhéal 1, ionstraimí Breise Leibhéal 1 nó
 ionstraimí Breise Leibhéal 2;
 (24)
 tá le ‘brabús’ an bhrí atá leis
 faoin gcaighdeán cuntasaíochta is infheidhme;
 (25)
 ciallaíonn ‘tras‐shealúchas
 cómhalartach’ sealúchas de chuid institiúide ar ionstraimí cistí dílse nó
 ionstraimí caipitil eile arna n‐eisiúint ag aonáin ábhartha i gcás ina
 bhfuil ionstraimí cistí dílse arna n‐eisiúint ag an institiúid i seilbh
 na n‐aonán sin freisin;
 (26)
 ciallaíonn ‘aonán ábhartha’ aon
 cheann díobh seo a leanas:
 (a) institiúid eile;
 (b) institiúid
 airgeadais;
 (c) gnóthas árachais;
 (d) gnóthas árachais tríú
 tír;
 (e) gnóthas athárachais;
 (f) gnóthas athárachais
 tríú tír;
 (g) gnóthas airgeadais;
 (h) cuideachta
 shealbhaíochta árachais atá ag plé le gníomhaíochtaí measctha;
 (i) gnóthas atá eisiata
 ó raon feidhme Threoir 2009/138/CE i gcomhréir leis na ceanglais atá
 leagtha síos in Airteagal 4 den Treoir sin;
 (27)
 ciallaíonn ‘tuilleamh coimeádta’ brabúis agus
 caillteanais a thugtar ar aghaidh mar thoradh ar chur chun feidhme deiridh an
 bhrabúis nó an chaillteanais faoi na caighdeáin cuntasaíochta is infheidhme;
 (28)
 tá le ‘cuntas scairbhisigh’ an bhrí atá leis faoin
 gcaighdeán cuntasaíochta is infheidhme;
 (29)
 tá le ‘difríochtaí sealadacha’ an bhrí atá leis faoin
 gcaighdeán cuntasaíochta is infheidhme;
 Teideal II
 Eilimintí de chistí dílse
 Caibidil 1
 Caipiteal Leibhéal 1
 Airteagal 23
 Caipiteal Leibhéal 1
 Is éard atá i gcaipiteal
 Leibhéal 1 institiúide suim Ghnáthchothromas Leibhéal 1 agus chaipiteal breise
 Leibhéal 1 na hinstitiúide.
 Caibidil 2
 Gnáthchothromas Leibhéal 1
 Roinn 1
 Ítimí
 agus ionstraimí Ghnáthchothromais Leibhéal 1
 Airteagal 24
 Ítimí Ghnáthchothromais Leibhéal 1
 1.
 Is éard atá in ítimí Ghnáthchothromas Leibhéal 1
 institiúidí na nithe seo a leanas:
 (a)
 ionstraimí caipitil, ar an gcoinníoll go
 gcomhlíontar na coinníollacha atá leagtha síos in Airteagal 26;
 (b)
 na cuntais scairbhisigh a
 bhaineann leis na hionstraimí dá dtagraítear i bpointe (a).
 (c)
 tuilleamh coimeádta;
 (d)
 ioncam cuimsitheach carntha
 eile;
 (e)
 cúlchistí eile;
 (f)
 cistí do rioscaí baincéireachta
 ginearálta.
 2.
 Chun críocha phointe (c) de mhír 1, mura
 mbeidh cead faighte roimh ré ón údarás inniúil ní fhéadfaidh institiúidí
 brabúis eatramhacha nó brabúis dheireadh na bliana a chur ar áireamh i
 nGnáthchothromas Leibhéal 1 sula mbeidh cinneadh foirmiúil déanta ag an
 institiúid á dhearbhú brabús nó caillteanas deiridh na hinstitiúide don bhliain.
 Toileoidh an t‐údarás inniúil sin i gcás ina
 gcomhlíontar na coinníollacha seo a leanas:
 (a)
 tá athbhreithniú déanta ar na brabúis sin ag daoine
 atá neamhspleách ar an institiúid atá freagrach as iniúchadh a dhéanamh ar
 chuntais na hinstitiúide sin;
 (b)
 tá sé léirithe ag an institiúid
 chun shásamh an údaráis inniúil go bhfuil aon mhuirear nó díbhinn intuartha
 asbhainte ó mhéid na mbrabús sin.
 Tabharfaidh athbhreithniú ar bhrabúis eatramhacha
 nó ar bhrabúis deiridh bliana na hinstitiúide leibhéal leormhaith forchinntithe
 go bhfuil meastóireacht déanta ar na brabúis sin de réir na bprionsabal atá
 leagtha amach sa chaighdeán cuntasaíochta is infheidhme.
 3.
 Forbróidh an ÚBE dréacht‐chaighdeáin
 theicniúla rialála chun an bhrí atá le 'intuartha' a shonrú d’fhonn a chinneadh
 ar asbhaineadh aon dhíbhinn nó muirear intuartha.
 Cuirfidh an ÚBE na dréacht‐chaighdeáin
 theicniúla rialála sin faoi bhráid an Choimisiúin faoin 1 Eanáir 2013.
 Déantar cumhacht a tharmligean chuig an gCoimisiún
 chun na dréacht‐chaighdeáin theicniúla rialála dá dtagraítear sa chéad fhomhír a
 ghlacadh i gcomhréir leis an nós imeachta atá leagtha síos in Airteagail 10
 go hAirteagal 14 de Rialachán (AE) Uimh. 1093/2010.
 4.
 Déanfaidh an ÚBE liosta de na foirmeacha ionstraimí
 caipitil i ngach Ballstát a cháilíonn mar ionstraimí Ghnáthchothromas Leibhéal
 1 a bhunú, a chothabháil, agus a fhoilsiú. Bunóidh agus foilseoidh ÚBE an
 liosta sin roimh an 1 Eanáir 2013.
 Airteagal 25
 Ionstraimí caipitil cumann frithpháirteach, comharchumann
 nó institiúidí cosúla in ítimí Ghnáthchothromas Leibhéal 1
 1.
 Cuimseoidh ítimí Ghnáthchothromas Leibhéal 1 aon
 ionstraim chaipitil arna heisiúint ag institiúid faoina théarmaí reachtúla ar
 na gcoinníoll go gcomhlíontar na coinníollacha seo a leanas:
 (c)
 tá an institiúid den chineál sin a shainítear faoin
 dlí náisiúnta infheidhme agus a mheasann údaráis inniúla a bheith ina cumann
 frithpháirteach, ina comharchumann nó ina institiúid eile den chineál sin chun
 críocha na Coda seo;
 (d)
 comhlíontar na coinníollacha
 atá leagtha síos in Airteagal 26 agus in Airteagal 27;
 (e)
 níl aon ghné den ionstraim a
 d’fhéadfadh staid na hinstitiúide mar ghnóthas leantach a lagú i rith tréimhsí struis
 sa mhargadh.
 2.
 Forbróidh an ÚBE dréacht‐chaighdeáin
 theicniúla rialála d’fhonn an méid seo a leanas a shonrú:
 (a)
 na coinníollacha a ndéanfaidh údaráis inniúla
 cinneadh dá réir go gcáilíonn cineál gnóthais a aithnítear faoin dlí náisiúnta
 infheidhme mar chumann frithpháirteach, comharchumann nó institiúid eile den
 chineál sin chun críocha na Coda seo;
 (b)
 cineál agus méid iad seo a
 leanas:
 (i) gnéithe a d’fhéadfadh riocht institiúide a lagú mar ghnóthas leantach i
 rith tréimhsí struis sa mhargadh.
 (ii) an cineál struis sa mhargadh faoina bhféadfadh gnéithe den sórt sin staid
 na hinstitiúide mar gnóthas leantach a lagú.
 Cuirfidh an ÚBE na dréacht‐chaighdeáin
 theicniúla rialála sin faoi bhráid an Choimisiúin faoin 1 Eanáir 2013.
 Déantar cumhacht a tharmligean chuig an gCoimisiún
 chun na dréacht‐chaighdeáin theicniúla rialála dá dtagraítear sa chéad fhomhír a
 ghlacadh i gcomhréir leis an nós imeachta atá leagtha síos in Airteagal 10
 go hAirteagal 14 de Rialachán (AE) Uimh. 1093/2010.
 Airteagal 26
 Ionstraimí Ghnáthchothromas Leibhéal 1
 1.
 Ní cháileoidh ionstraimí caipitil mar ionstraimí
 Ghnáthchothromas Leibhéal 1 ach amháin má chomhlíontar na coinníollacha seo a
 leanas:
 (a)
 is í an institiúid féin a eisíonn na hionstraimí le
 cead roimh ré ó úinéirí na hinstitiúide, nó, i gcás ina bhfuil sé ceadmhach
 faoin dlí náisiúnta infheidhme, is é comhlacht bainistíochta na hinstitiúide a
 eisíonn;
 (b)
 tá na hionstraimí láníoctha agus níl a gceannach
 cistithe go díreach nó go hindíreach ag an institiúid;
 (c)
 comhlíonann na hionstraimí na coinníollacha seo a
 leanas go léir maidir lena n‐aicmiú:
 (i) cáilíonn siad mar chaipiteal de réir
 bhrí Airteagal 22 de Threoir 86/635/CEE;
 (ii) tá siad aicmithe mar chothromas de réir
 bhrí an chaighdeáin chuntasaíochta is infheidhme;
 (iii) tá siad aicmithe mar chaipiteal
 cothromais chun críocha dócmhainneacht chlár comhardaithe a chinneadh, nuair is
 infheidhme faoin dlí dócmhainneachta náisiúnta;
 (d)
 tá na hionstraimí nochta go soiléir agus go leithleach
 ar an gclár comhardaithe i ráitis airgeadais na hinstitiúide;
 (e)
 is ionstraimí síoraí iad;
 (f)
 ní féidir príomhshuim na n‐ionstraimí a
 laghdú ná a aisíoc, seachas i gceann de na cásanna seo a leanas:
 (i) leachtú na hinstitiúide;
 (ii) athcheannach
 lánroghnach na n‐ionstraimí nó bealaí lánroghnacha eile chun caipiteal a
 laghdú, i gcás ina bhfuil cead faighte roimh ré ag an institiúid ón údarás
 inniúil i gcomhréir le Airteagal 72;
 (g)
 ní thugtar le fios go sainráite nó go hintuigthe
 sna forálacha a rialaíonn na hionstraimí go ndéanfaí nó go bhféadfaí príomhmhéid
 na n‐ionstraimí a laghdú nó a aisíoc seachas trí leachtú na hinstitiúide,
 agus ní thugann an institiúid é sin le fios ar aon slí eile roimh ná le linn
 eisiúint na n‐ionstraimí, cé is moite de chás na n‐ionstraimí dá
 dtagraítear in Airteagal 25 ina bhfuil toirmeasc faoin dlí náisiúnta
 infheidhme ar an institiúid diúltú ionstraimí den chineál sin a fhuascailt;
 (h)
 comhlíonann na hionstraimí na
 coinníollacha seo a leanas maidir le dáileacháin:
 (i) níl aon dáileacháin fhabhracha ann, lena
 n‐áirítear i leith ionstraimí Ghnáthchothromas Leibhéal 1, agus ní chuirtear
 ar fáil leis na téarmaí lena rialaítear na hionstraimí cearta fabhracha i leith
 íoc na ndáileachán;
 (ii) is as ítimí indáilte amháin is féidir
 dáileacháin ar shealbhóirí na n‐ionstraimí a íoc;
 (iii) níl caidhp ná srian eile ar an
 uasleibhéal dáileacháin sna coinníollacha lena rialaítear na hionstraimí,
 seachas i gcás na n‐ionstraimí dá dtagraítear in Airteagal 25;
 (iv) ní chinntear an
 leibhéal dáileacháin ar bhonn na méide a íocadh as na hionstraimí tráth a n‐eisithe,
 seachas i gcás na n‐ionstraimí dá dtagraítear in Airteagal 25;
 (v) sna coinníollacha
 lena rialaítear na hionstraimí níl aon oibleagáid ar an institiúid dáileacháin
 a dhéanamh ar a sealbhóirí, agus níl aon oibleagáid den chineál sin ar an
 institiúid ar aon slí eile;
 (vi) ní ionann neamhíoc
 na ndáileachán agus mainneachtain na hinstitiúide;
 (i)
 i gcomparáid leis na hionstraimí caipitil uile arna
 n‐eisiúint ag an institiúid, ionsúnn na hionstraimí an chéad sciar
 caillteanas, is é sin an sciar is mó go comhréireach, de réir mar a tharlaíonn
 siad, agus ionsúnn gach ionstraim caillteanais sa mhéid chéanna is a ionsúnn gach
 ionstraim Ghnáthchothromas Leibhéal 1 eile iad;
 (j)
 tá na hionstraimí aicmithe faoi
 bhun gach éileamh eile i gcás dhócmhainneacht nó leachtacht na hinstitiúide;
 (k)
 tugann na hionstraimí an teidlíocht
 do na húinéirí éileamh a dhéanamh ar shócmhainní iarmharacha na hinstitiúidí,
 éileamh atá, i gcás leachtachta agus tar éis gach éileamh sinsearach a bheith
 íoctha, comhréireach le méid na n‐ionstraimí a eisíodh agus nach bhfuil
 socraithe nó faoi réir caidhpe, seachas i gcás na n‐ionstraimí caipitil
 dá dtagraítear in Airteagal 25;
 (l)
 níl na hionstraimí urraithe, nó
 ráthaithe ag aon cheann díobh seo a leanas:
 (i) an institiúid nó a fochuideachtaí;
 (i) an mháthairinstitiúid nó a
 fochuideachtaí;
 (i) an
 mháthairchuideachta shealbhaíochta airgeadais nó a fochuideachtaí;
 (iv) cuideachta
 shealbhaíochta ghníomhaíochtaí measctha nó a fochuideachtaí;
 (v) cuideachta shealbhaíochta airgeadais
 mheasctha agus a fochuideachtaí;
 (vi) aon ghnóthas a
 bhfuil dlúthnaisc aige le haonáin dá dtagraítear i bpointe (i) go pointe (v);
 (m)
 níl na hionstraimí faoi réir aon socrú, is cuma cé
 acu socrú conarthach nó conradh de chineál eile é, a chuireann le sinsearacht
 na n‐éileamh faoi na hionstraimí i gcás dócmhainneachta nó leachtachta.
 2.
 Comhlíonfar na coinníollacha atá leagtha síos i
 bpointe (i) de mhír 1 d’ainneoin díluacháil ar bhonn buan ar phríomhshuim
 ionstraimí Breise Leibhéal 1.
 3.
 Forbróidh an ÚBE dréacht‐chaighdeáin
 theicniúla rialála d’fhonn an méid seo a leanas a shonrú:
 (a)
 leaganacha agus cineálacha maoinithe indírigh ionstraimí
 caipitil;
 (b) an bhrí atá le hítimí indáilte chun críocha an méid atá ar fáil
 le dáileadh ar shealbhóirí ionstraimí chistí dílse institiúide a chinneadh.
 Cuirfidh an ÚBE na dréacht‐chaighdeáin
 theicniúla rialála sin faoi bhráid an Choimisiúin faoin 1 Eanáir 2013.
 Déantar
 cumhacht a tharmligean don Choimisiún chun na dréacht‐chaighdeáin
 theicniúla rialála dá dtagraítear sa chéad fhomhír a ghlacadh i gcomhréir
 leis an nós imeachta atá leagtha síos in Airteagail 10 go 14 de Rialachán
 (AE) Uimh. 1093/2010.
 Airteagal 27
 Ionstraimí caipitil arna n‐eisiúint ag cumainn fhrithpháirteacha,
 comharbhainc agus institiúidí atá cosúil leo
 1.
 Ionstraimí caipitil arna n‐eisiúint ag
 cumainn fhrithpháirteacha, comharbhainc agus institiúidí atá cosúil leo, ní
 cháileoidh siad mar ionstraimí Ghnáthchothromas Leibhéal 1 ach amháin má
 chomhlíontar na coinníollacha atá leagtha síos in Airteagal 26 agus san Airteagal
 seo.
 2.
 Comhlíonfar na coinníollacha seo a leanas maidir le
 fuascailt na n‐ionstraimí caipitil:
 (a)
 seachas i gcás ina dtoirmeasctear é faoin dlí
 náisiúnta infheidhme, beidh sé ar chumas na hinstitiúide fuascailte na n‐ionstraimí
 a dhiúltú;
 (b)
 i gcás ina bhfuil toirmeasc faoin dlí náisiúnta
 infheidhme ar an institiúid diúltú ionstraimí a fhuascailt, cuirfidh na
 forálacha a rialaíonn na hionstraimí ar chumas na hinstitiúide a bhfuascailt a
 theorannú;
 (c)
 ní teagmhas mainneachtana de chuid na hinstitiúide
 a bheidh i ndiúltú na hionstraimí a fhuascailt, ná i dteorainn a chur le fuascailt
 na n‐ionstraimí nuair is infheidhme.
 3.
 Ní fhéadfaidh caidhp ná srian ar an uasleibhéal
 dáileacháin a bheith sna hionstraimí caipitil ach amháin i gcás ina bhfuil an
 chaidhp nó an srian sin leagtha amach faoin dlí náisiúnta infheidhme nó faoi
 reacht na hinstitiúide.
 4.
 I gcás ina gcuireann na
 hionstraimí caipitil cearta ar fáil don úinéir maidir le cúlchistí na
 hinstitiúidí i gcás dócmhainneachta nó leachtachta atá teoranta do luach
 ainmniúil na n‐ionstraimí, beidh feidhm ag teorainn den chineál sin sa
 mhéid chéanna i gcás shealbhóirí uile gach ionstraim Ghnáthchothromas Leibhéal
 1 arna eisiúint ag an institiúid sin.
 5.
 I gcás ina dtugann na
 hionstraimí caipitil teidlíocht do na húinéirí éileamh a dhéanamh ar
 shócmhainní na hinstitiúidí i gcás dócmhainneachta nó leachtachta atá socraithe
 nó faoi réir caidhpe, beidh feidhm ag teorainn den chineál sin sa mhéid chéanna
 i gcás shealbhóirí uile gach ionstraim Ghnáthchothromas Leibhéal 1 arna
 eisiúint ag an institiúid.
 6.
 Forbróidh an ÚBE dréacht‐chaighdeáin
 theicniúla rialála chun sainiú a dhéanamh na cineálacha teorainneacha is gá ar
 fhuascailt, i gcás ina bhfuil toirmeasc faoin dlí náisiúnta infheidhme ar an
 institiúid diúltú ionstraimí cistí dílse a fhuascailt.
 Cuirfidh an ÚBE na dréacht‐chaighdeáin
 theicniúla rialála sin faoi bhráid an Choimisiúin faoin 1 Eanáir 2013.
 Déantar cumhacht a tharmligean chuig an gCoimisiún
 chun na dréacht‐chaighdeáin theicniúla rialála dá dtagraítear sa chéad fhomhír a
 ghlacadh i gcomhréir leis an nós imeachta atá leagtha síos in Airteagail 10
 go hAirteagal 14 de Rialachán (AE) Uimh. 1093/2010.
 Airteagal 28
 Na hiarmhairtí nuair a scoirtear de
 bheith ag comhlíonadh na gcoinníollacha maidir le hionstraimí Ghnáthchothromas
 Leibhéal 1
 Beidh
 feidhm acu seo a leanas, i gcás ionstraim Ghnáthchothromas Leibhéal 1, nuair a
 scoirtear de bheith ag comhlíonadh na gcoinníollacha atá leagtha síos in Airteagal 26
 agus in Airteagal 27 nuair atá siad infheidhme:
 (b)
 scoirfidh an ionstraim de bheith cáilithe mar
 ionstraim Ghnáthchothromas Leibhéal 1;
 (b)
 scoirfidh na cuntais scairbhisigh a bhaineann leis
 an ionstraim sin de bheith cáilithe mar mhíreanna Ghnáthchothromas Leibhéal 1.
 Roinn 2
 Scagairí
 stuamachta
 Airteagal 29
 Sócmhainní urrúsaithe
 1.
 Déanfaidh institiúid aon mhéadú ar a cothromas
 faoin gcaighdeán cuntasaíochta is infheidhme a eascraíonn as sócmhainní urrúsaithe
 a eisiúint ó aon eilimint de na cistí dílse, iad seo a leanas san áireamh:
 (a) méadú den chineál sin atá gaolmhar le
 hioncam éarlaise todhchaí a mbíonn gnóthachan ar dhíolachán don institiúid mar
 thoradh air;
 (b) i gcás gur tionscnóir an urrúsaithe an
 institiúid, gnóthachain ghlana a eascraíonn as caipitliú ioncaim todhchaí ó na
 sócmhainní urrúsaithe a chuireann feabhsú creidmheasa ar fáil do shuíomhanna
 san urrúsú.
 2.
 Forbróidh an ÚBE dréacht‐chaighdeáin
 theicniúla rialála d’fhonn na coincheapa maidir le gnóthachan ar dhíolachán dá
 dtagraítear i bpointe (a) de mhír 1 a shonrú a thuilleadh.
 Cuirfidh an ÚBE na dréacht‐chaighdeáin
 theicniúla rialála sin faoi bhráid an Choimisiúin faoin 1 Eanáir 2013.
 Déantar cumhacht a tharmligean chuig an gCoimisiún
 chun na dréacht‐chaighdeáin theicniúla rialála dá dtagraítear sa chéad fhomhír a
 ghlacadh i gcomhréir leis an nós imeachta atá leagtha síos in Airteagail 10
 go 14 de Rialachán (AE) Uimh. 1093/2010.
 Airteagal 30
 Fálú sreabhadh airgid agus athruithe
 ar luach dliteanas dílis
 Ní áireoidh
 institiúidí na hítimí seo a leanas in aon eilimint de na cistí dílse:
 (a)
 na cúlchistí luacha chóir a bhaineann le
 gnóthachain nó caillteanais ar fhálú sreabhadh airgid d’ionstraimí airgeadais
 nach bhfuil luacháilte ag luach cóir, lena n‐áirítear sreabhadh airgid
 réamh‐mheasta;
 (b)
 gnóthachain nó caillteanais ar dhliteanais na
 hinstitiúide atá luacháilte ag luach cóir a eascraíonn ó athruithe ar
 acmhainneacht creidmheasa dílse na hinstitiúide.
 Airteagal 31
 Coigeartuithe luacha breise
 1.
 Cuirfidh institiúidí ceanglais Airteagal 100 i
 bhfeidhm ar a sócmhainní uile arna dtomhas ag luach cóir nuair a ríomhtar méid a
 gcistí dílse agus asbhainfidh siad méid aon choigeartuithe luacha breise is gá
 ó Ghnáthchothromas Leibhéal 1.
 2.
 Forbróidh an ÚBE dréacht‐chaighdeáin
 theicniúla rialála d’fhonn a shonrú na coinníollacha dá réir a gcuirfear i
 bhfeidhm na ceanglais in Airteagal 100 dá dtagraítear, chun críocha mír 1.
 Cuirfidh an ÚBE na dréacht‐chaighdeáin
 theicniúla rialála sin faoi bhráid an Choimisiúin faoin 1 Eanáir 2013.
 Déantar cumhacht a tharmligean chuig an gCoimisiún
 chun na dréacht‐chaighdeáin theicniúla rialála dá dtagraítear sa chéad fhomhír a
 ghlacadh i gcomhréir leis an nós imeachta atá leagtha síos in Airteagail 10
 go 14 de Rialachán (AE) Uimh. 1093/2010.
 Airteagal 32
 Gnóthachain agus caillteanais neamhréadaithe
 arna dtomhas ag luach cóir
 Seachas
 i gcás na n-ítimí dá dtagraítear in Airteagal 30, ní dhéanfaidh
 institiúidí coigeartuithe chun gnóthachain nó caillteanais neamhréadaithe ar a
 sócmhainní nó ar a dliteanais arna dtomhas ag luach cóir, ní dhéanfaidh siad
 iad a bhaint óna gcistí dílse.
 Roinn 3
 Asbhaintí
 as ítimí de Ghnáthchothromas Leibhéal 1, díolúintí agus roghanna eile
 asbhainte
 Foroinn 1
 Asbhaintí
 as ítimí de Ghnáthchothromas Leibhéal 1
 Airteagal 33
 Asbhaintí as ítimí de Ghnáthchothromas
 Leibhéal 1
 1.
 Asbhainfidh institiúidí na nithe seo a leanas as
 ítimí de Ghnáthchothromas Leibhéal 1:
 (a)
 caillteanais don bhliain airgeadais reatha;
 (b)
 sócmhainní doláimhsithe;
 (c)
 sócmhainní cánach iarchurtha atá ag brath ar
 bhrabúsacht todhchaí;
 (d)
 i gcás institiúidí a ríomhann méideanna
 neamhchosanta atá ualaithe ó thaobh riosca trí úsáid a bhaint as an gcur chuige
 inmheánach bunaithe ar rátálacha, méideanna diúltacha a thig ó ríomh méideanna
 an chaillteanais ionchasaigh atá leagtha síos in Airteagal 154 agus
 Airteagal 155;
 (e)
 sócmhainní cistí pinsin le
 sochar sainithe na hinstitiúide;
 (f)
 sealúchais dhíreacha agus
 indíreacha d’ionstraimí dílse de Ghnáthchothromas Leibhéal 1 atá ag
 institiúid, lena n‐áirítear ionstraimí dílse de Ghnáthchothromas
 Leibhéal 1 atá d’oibleagáid iarbhír nó theagmhasach ar institiúid a
 cheannach de bhua oibleagáide conarthaí atá ann cheana;
 (g)
 sealúchais d’ionstraimí de
 Ghnáthchothromas Leibhéal 1 aonán ábhartha sa chás ina bhfuil tras‐sealúchas
 cómhalartach ag an institiúid leis na haonáin sin a measann an t‐údarás
 inniúil gur ceapadh é chun cistí dílse na hinstitiúide a bhoilsciú go saorga;
 (h)
 méid infheidhme na sealúchas
 díreach agus indíreach d'ionstraimí de Ghnáthchothromas Leibhéal 1 aonán
 ábhartha atá ag an institiúid i gcás nach bhfuil infheistíocht shuntasach ag an
 institiúid sna haonáin sin;
 (i)
 méid infheidhme na sealúchas
 díreach agus indíreach d’ionstraimí de Ghnáthchothromas Leibhéal 1 aonán
 ábhartha atá ag an institiúid i gcás ina bhfuil infheistíocht shuntasach ag an
 institiúid sna haonáin sin;
 (j)
 méid na n-ítimí is gá a
 asbhaint as ítimí de Chaipiteal Breise Leibhéal 1 de bhun
 Airteagal 53 a sháraíonn Caipiteal Breise Leibhéal 1 na hinstitiúide;
 (k)
 méid neamhchosanta na n-ítimí
 seo a leanas a cháilíonn i gcomhair ualú riosca 1 250 %, i gcás ina n‐asbhaineann
 an institiúid an méid neamhchosanta sin ó Ghnáthchothromas Leibhéal 1 mar
 mhalairt ar ualú riosca 1 250 % a chur i bhfeidhm:
 (i) sealúchais cháilitheacha lasmuigh den
 earnáil airgeadais;
 (ii) suíomhanna
 urrúsúcháin, i gcomhréir le hAirteagail 238(1)(b), 239(1)(b) agus 253;
 (iii) seachadtaí in
 aisce, i gcomhréir le hAirteagal 369(3);
 (l)
 aon mhuirear cánach a bhaineann le hítimí de
 Ghnáthchothromas Leibhéal 1 a bheidh intuartha tráth a ríofa, cé is moite
 de chás ina ndéanann an institiúid oiriúnú cuí ar mhéid na n-ítimí de
 Ghnáthchothromas Leibhéal 1 a mhéid is a laghdaíonn muirir chánach den
 sórt sin an t-uasmhéid ar féidir na hítimí sin a chur i bhfeidhm air chun
 rioscaí nó caillteanais a chumhdach.
 2.
 Forbróidh an ÚBE dréacht‐chaighdeáin
 theicniúla rialála d’fhonn an méid seo a leanas a shonrú:
 (a) ar dhóigh níos mionsonraithe, cur i
 bhfeidhm na n‐asbhaintí dá dtagraítear i bpointí (a), (c), (e) agus (l)
 de mhír 1;
 (b) na cineálacha ionstraimí caipitil atá ag
 institiúidí airgeadais, ag gnóthais árachais agus athárachais tríú tíre, agus
 ag gnóthais arna n‐eisiamh ó raon feidhme Threoir 2009/138/CE de
 réir Airteagal 4 den Treoir sin, a asbhainfear as na gnéithe seo a leanas
 de chistí dílse:
 (i) Ítimí de Ghnáthchothromas
 Leibhéal 1;
 (ii) Ítimí de Chaipiteal Breise
 Leibhéal 1;
 (iii) Ítimí de Chaipiteal Leibhéal 2.
 Cuirfidh an ÚBE na dréacht‐chaighdeáin
 theicniúla rialála sin faoi bhráid an Choimisiúin faoin
 1 Eanáir 2013.
 Déantar cumhacht a tharmligean chuig an gCoimisiún
 chun na dréacht‐chaighdeáin theicniúla rialála dá dtagraítear sa chéad
 fhomhír a ghlacadh i gcomhréir leis an nós imeachta atá leagtha síos in
 Airteagail 10 go 14 de Rialachán (AE) Uimh. 1093/2010.
 Airteagal 34
 Sócmhainní doláimhsithe a asbhaint
 Déanfaidh
 na hinstitiúidí na sócmhainní doláimhsithe a bheidh le hasbhaint a chinneadh
 mar seo a leanas:
 (a)
 laghdófar an méid atá le hasbhaint de réir mhéid na
 ndliteanas cánach iarchurtha gaolmhar a mhúchfaí dá dtiocfadh lagú ar na
 sócmhainní doláimhsithe nó dá mbainfí den chlár comhardaithe iad faoin
 gcaighdeán cuntasaíochta ábhartha;
 (b)
 cuimseoidh an méid atá le hasbhaint cáilmheas arna
 áireamh sa luacháil ar infheistíochtaí suntasacha na hinstitiúide.
 Airteagal 35
 Sócmhainní cánach iarchurtha atá ag
 brath ar bhrabúsacht todhchaí a asbhaint
 1.
 Déanfaidh institiúidí méid na sócmhainní cánach
 iarchurtha atá ag brath ar bhrabúsacht todhchaí a chaithfear a asbhaint i
 gcomhréir leis an Airteagal seo a chinneadh.
 2.
 Seachas i gcás ina gcomhlíontar na coinníollacha
 atá leagtha síos i mír 3, ríomhfar méid na sócmhainní cánach iarchurtha atá ag
 brath ar bhrabúsacht todhchaí gan é a laghdú de réir mhéid na ndliteanas cánach
 iarchurtha gaolmhar atá ag an institiúid.
 3.
 Féadfar méid na sócmhainní
 cánach iarchurtha atá ag brath ar bhrabúsacht todhchaí a laghdú de réir mhéid
 na ndliteanas cánach iarchurtha gaolmhar atá ag an institiúid, ar an gcoinníoll
 go gcomhlíontar na coinníollacha seo a leanas:
 (a)
 tagann na sócmhainní cánach iarchurtha sin agus na
 dliteanais chánach iarchurtha ghaolmhara sin araon ó dhlí cánach Ballstáit
 amháin nó tríú tír amháin;
 (b)
 ceadaíonn údarás cánachais an Bhallstáit sin nó an
 tríú tír sin sócmhainní cánach iarchurtha agus na dliteanais chánach iarchurtha
 ghaolmhara a fhritháireamh.
 4.
 Ní fhéadfar dliteanais chánach iarchurtha, a
 laghdaíonn méid na sócmhainní doláimhsithe nó na sócmhainní cistí pinsin le
 sochar sainithe a chaithfear a asbhaint, a áireamh faoi dhliteanais chánach
 iarchurtha ghaolmhara na hinstitiúide a úsáidtear chun críocha mhír 3.
 5.
 Déanfar méid na ndliteanas
 cánach iarchurtha gaolmhar dá dtagraítear i mír 4 a leithdháileadh orthu seo a
 leanas:
 (a)
 sócmhainní cánach iarchurtha atá ag brath ar
 bhrabúsacht todhchaí agus a thagann ó dhifríochtaí sealadacha nach n‐asbhaintear
 de réir Airteagal 45(1);
 (b)
 na sócmhainní cánach iarchurtha
 eile go léir atá ag brath ar bhrabúsacht todhchaí.
 Déanfaidh institiúidí na
 dliteanais chánach iarchurtha ghaolmhara a leithdháileadh de réir an chion de
 shócmhainní cánach iarchurtha atá ag brath ar bhrabúsacht todhchaí a bhfuil na
 hítimí dá dtagraítear i bpointí (a) agus (b) in ionannas leis.
 Airteagal 36
 Sócmhainní cánach iarchurtha nach bhfuil ag brath ar
 bhrabúsacht todhchaí
 1.
 Cuirfidh institiúidí ualú riosca i bhfeidhm i
 gcomhréir le Caibidil 2 nó Caibidil 3 de Theideal II de Chuid a Trí, de
 réir mar is infheidhme, maidir le sócmhainní cánach iarchurtha nach bhfuil ag
 brath ar bhrabúsacht todhchaí.
 2.
 Áireofar an méid seo a leanas le sócmhainní cánach
 iarchurtha nach bhfuil ag brath ar bhrabúsacht todhchaí:
 (a)
 ró-íocaíochtaí cánach a rinne an institiúid sa
 bhliain reatha;
 (b)
 caillteanais chánach na hinstitiúide sa bhliain
 reatha arna dtabhairt siar go blianta roimhe sin as a dtig éileamh ar, nó earra
 infhaighte ó, rialtas láir, rialtas réigiúnach nó údarás cánach áitiúil;
 (c)
 sócmhainní cánach iarchurtha a thig as difríochtaí
 sealadacha agus a bheidh dócmhainneach nó faoi leachtú, i gcás ina dtabhaíonn
 an institiúid caillteanas, agus a dhéanfar a ionadú, ar bhonn sainordaitheach
 agus uathoibríoch i gcomhréir leis an dlí náisiúnta is infheidhme, le héileamh
 ar rialtas láir an Bhallstáit ina bhfuil an institiúid corpraithe agus a
 dhéanfaidh caillteanais a chomhghabháil go dtí an leibhéal céanna le
 hionstraimí de Ghnáthchothromas Leibhéal 1 ar bhonn gnóthais leantaigh agus
 i gcás dhócmhainneacht nó leachtú na hinstitiúide.
 Airteagal 37
 Méideanna diúltacha a thig ó ríomh
 méideanna an chaillteanais ionchasaigh a asbhaint
 Ní
 dhéanfar an méid a bheidh le hasbhaint i gcomhréir le pointe (d)
 d'Airteagal 33(1) a laghdú i ngeall ar mhéadú i leibhéal na sócmhainní
 cánach iarchurtha atá ag brath ar bhrabúsacht todhchaí, nó ar éifeacht chánach
 bhreise eile, a d'fhéadfadh a bheith ann dá dtarlódh sé go méadódh soláthairtí
 go leibhéal an chaillteanais ionchasaigh dá dtagraítear i Roinn 3 de
 Chaibidil 3 de Theideal II.
 Airteagal 38
 Sócmhainní cistí pinsin le sochar
 sainithe a asbhaint
 1.
 Chun críocha phointe (e)
 d'Airteagal 33(1), déanfar méid na sócmhainní cistí pinsin le sochar
 sainithe a bheidh le hasbhaint a laghdú an méid seo leanas:
 (a)
 méid aon dliteanais cánach iarchurtha ghaolmhair
 arbh fhéidir go múchfaí é dá dtiocfadh lagú ar na sócmhainní nó dá ndéanfaí iad
 a bhaint den chlár comhardaithe faoin gcaighdeán cuntasaíochta is infheidhme;
 (b)
 méid na sócmhainní sa chiste pinsin le sochar
 sainithe nach bhfuil srian ar chumas na hinstitiúide iad a úsáid, ar an
 gcoinníoll go bhfuil toiliú roimh ré faighte ag an institiúid ón údarás
 inniúil. Na sócmhainní sin a úsáidtear chun an méid a asbhainfear a laghdú,
 cuirfear ualú riosca leo i gcomhréir le Caibidil 2 nó Caibidil 3 de
 Theideal II de Chuid a Trí, de réir mar is infheidhme.
 2.
 Forbróidh an ÚBE dréacht‐chaighdeáin
 theicniúla rialála d’fhonn na critéir a shonrú lena dtabharfaidh údarás inniúil
 cead d’institiúid méid na sócmhainní sa chiste pinsin le sochar sainithe, arna
 shainiú i bpointe (b) de mhír 1, a laghdú.
 Cuirfidh an ÚBE na
 dréacht‐chaighdeáin theicniúla rialála sin faoi bhráid an Choimisiúin
 faoin 1 Eanáir 2013.
 Déantar cumhacht a tharmligean chuig an gCoimisiún
 chun na dréacht‐chaighdeáin theicniúla rialála dá dtagraítear sa chéad
 fhomhír a ghlacadh i gcomhréir leis an nós imeachta atá leagtha síos in
 Airteagail 10 go 14 de Rialachán (AE) Uimh. 1093/2010.
 Airteagal 39
 Sealúchais d'ionstraimí dílse de
 Ghnáthchothromas Leibhéal 1 a asbhaint
 Chun críocha phointe (f) d’Airteagal 33(1), ríomhfaidh
 institiúidí sealúchais d’ionstraimí dílse de Ghnáthchothromas Leibhéal 1
 ar bhonn ollsuíomhanna fada faoi réir ag na heisceachtaí seo a leanas:
 (a)
 féadfaidh institiúidí méid na sealúchas
 d’ionstraimí dílse de Ghnáthchothromas Leibhéal 1 sa leabhar trádála a
 ríomh ar bhonn an ghlansuímh fhada ar an gcoinníoll go bhfuil an neamhchosaint
 bhunúsach chéanna ag na suíomhanna fada agus gearra agus nach bhfuil aon riosca
 contrapháirtí ag baint leis na suíomhanna gearra;
 (b)
 déanfaidh institiúidí an méid a asbhainfear i dtaca
 le sealúchais indíreacha sa leabhar trádála atá i bhfoirm sealúchas d’urrúis
 innéacsanna a chinneadh tríd an neamhchosaint bhunúsach ar ionstraimí dílse de
 Ghnáthchothromas Leibhéal 1 sna hinnéacsanna a ríomh;
 (c)
 féadfaidh institiúidí
 ollsuíomhanna fada in ionstraimí dílse de Ghnáthchothromas Leibhéal 1 sa
 leabhar trádála a thig ó shealúchais d’urrúis innéacsanna a ghlanluacháil i
 gcoinne suíomhanna gearra in ionstraimí dílse de Ghnáthchothromas Leibhéal 1
 a thig ó shuíomhanna gearra sna hinnéacsanna bunúsacha, lena n‐áirítear
 an cás ina bhfuil riosca contrapháirtí ag baint leis na suíomhanna gearra sin.
 Airteagal 40
 Infheistíocht shuntasach in aonán ábhartha
 Chun críocha asbhaint a dhéanamh, tiocfaidh infheistíocht
 shuntasach institiúide in aonán ábhartha chun cinn sa chás ina gcomhlíontar aon
 cheann de na coinníollacha seo a leanas:
 (a)
 tá os cionn 10 % de na hionstraimí de
 Ghnáthchothromas Leibhéal 1 arna n‐eisiúint ag an aonán sin faoi
 úinéireacht na hinstitiúide;
 (b)
 tá dlúthnaisc ag an institiúid leis an aonán sin
 agus tá ionstraimí de Ghnáthchothromas Leibhéal 1 arna n‐eisiúint ag
 an aonán sin faoi úinéireacht na hinstitiúide;
 (c)
 tá ionstraimí de Ghnáthchothromas Leibhéal 1
 arna n‐eisiúint ag an aonán sin faoi úinéireacht na hinstitiúide agus ní
 áirítear an t-aonán sa chomhdhlúthú de bhun Chaibidil 2 de Theideal II de
 Chuid a hAon, ach áirítear é sa chomhdhlúthú cuntasaíochta céanna leis an
 institiúid ar mhaithe le tuairisciú airgeadais faoin gcaighdeán cuntasaíochta
 is infheidhme.
 Airteagal 41
 Sealúchais d’ionstraimí de Ghnáthchothromas
 Leibhéal 1 aonán ábhartha a asbhaint i gcás ina bhfuil tras‐sealúchas
 cómhalartach a ceapadh go saorga chun cistí dílse a bhoilsciú ag institiúid
 Déanfaidh institiúidí na hasbhaintí dá
 dtagraítear i bpointí (g), (h) agus (i) d’Airteagal 33(1) i gcomhréir leis
 an méid seo a leanas:
 (a) déanfar sealúchais d’ionstraimí de
 Ghnáthchothromas Leibhéal 1 agus d’ionstraimí caipitil eile arna
 n-eisiúint ag aonáin ábhartha a ríomh ar bhonn na n‐ollsuíomhanna fada;
 (b) déanfar ítimí de
 chistí dílse d’árachas Leibhéal 1 a láimhseáil mar shealúchais
 d’ionstraimí de Ghnáthchothromas Leibhéal 1 chun críocha asbhainte.
 Airteagal 42
 Sealúchais d’ionstraimí de
 Ghnáthchothromas Leibhéal 1 aonán ábhartha a asbhaint
 Déanfaidh institiúidí na hasbhaintí a
 cheanglaítear faoi phointí (h) agus (i) d’Airteagal 33(1) i gcomhréir leis
 an méid seo a leanas:
 (a)
 féadfaidh siad sealúchais i leabhar trádála
 ionstraimí caipitil aonán ábhartha a ríomh ar bhonn an ghlansuímh fhada atá sa
 neamhchosaint bhunúsach chéanna ar an gcoinníoll go maitseálann aibíocht an
 tsuímh ghearr aibíocht an tsuímh fhada nó go bhfuil aibíocht iarmhair bliain
 amháin ar a laghad iontu;
 (b)
 déanfaidh siad an méid a asbhainfear i dtaca le
 sealúchais indíreacha i leabhar trádála ionstraimí caipitil aonán ábhartha atá
 i bhfoirm sealúchas d’urrúis innéacsanna a chinneadh tríd an neamhchosaint
 bhunúsach ar ionstraimí caipitil na n‐aonán ábhartha sna hinnéacsanna a
 ríomh.
 Airteagal 43
 Sealúchais a asbhaint i gcás nach
 bhfuil infheistíocht shuntasach ag institiúid in aonán ábhartha
 1.
 Chun críocha phointe (h)
 d’Airteagal 33(1), ríomhfaidh institiúidí an méid is infheidhme a
 asbhainfear tríd an méid dá dtagraítear i bpointe (a) a iolrú faoin bhfachtóir
 a dhíorthaítear ón ríomh dá dtagraítear i bpointe (b):
 (a)
 an méid comhiomlán a sháraíonn na sealúchais
 dhíreacha agus indíreacha d’ionstraimí de Ghnáthchothromas Leibhéal 1, de
 Chaipiteal Breise Leibhéal 1 agus de Chaipiteal Leibhéal 2 aonán
 ábhartha atá ag an institiúid 10 % de na hítimí de Ghnáthchothromas
 Leibhéal 1 atá ag an institiúid agus ríomhtar an méid comhiomlán sin tar
 éis iad seo a leanas a chur i bhfeidhm maidir leis na hítimí de
 Ghnáthchothromas Leibhéal 1:
 (i) Airteagail 29 go 32;
 (ii) na hasbhaintí dá
 dtagraítear i bpointí (a) go (g) agus (j) go (l) d’Airteagal 33(1), cé is
 moite den mhéid a bheidh le hasbhaint i dtaca le sócmhainní cánach iarchurtha
 atá ag brath ar bhrabúsacht todhchaí agus a thig ó dhifríochtaí sealadacha;
 (iii) Airteagal 41
 agus Airteagal 42;
 (b)
 méid na sealúchas díreach agus indíreach
 d’ionstraimí de Ghnáthchothromas Leibhéal 1 aonán ábhartha atá ag an
 institiúid arna roinnt ar mhéid comhiomlán na sealúchas díreach agus indíreach
 d’ionstraimí cistí dílse na n-aonán ábhartha sin atá ag an institiúid.
 2.
 Déanfaidh institiúidí suíomhanna frithgheallta arna
 sealbhú ar feadh 5 lá oibre nó níos giorra a eisiamh ón méid dá dtagraítear i
 bpointe (a) de mhír 1 agus ó ríomh an fhachtóra dá dtagraítear i bpointe
 (b) de mhír 1.
 3.
 Déanfaidh institiúidí cion na sealúchas
 d’ionstraimí de Ghnáthchothromas Leibhéal 1 a asbhaintear de bhun mhír 1 a
 chinneadh tríd an méid atá sonraithe i bpointe (a) a roinnt ar an méid atá
 sonraithe i bpointe (b):
 (a)
 méid na sealúchas is gá a asbhaint de bhun
 mhír 1;
 (b)
 méid comhiomlán na sealúchas díreach agus indíreach
 d’ionstraimí cistí dílse aonán ábhartha atá ag an institiúid agus nach bhfuil
 infheistíocht shuntasach ag an institiúid sna haonáin sin.
 4.
 Ní asbhainfear méid na sealúchas dá dtagraítear i
 bpointe (h) d’Airteagal 33(1) atá cothrom le nó níos lú ná 10 % de na
 hítimí de Ghnáthchothromas Leibhéal 1 atá ag an institiúid tar éis na
 forálacha atá leagtha síos i bpointí (a)(i) go dtí (iii) de mhír 1 a chur
 i bhfeidhm agus beidh siad faoi réir na n‐ualaí riosca is infheidhme i
 gcomhréir le Caibidil 2 nó Caibidil 3 de Theideal II de Chuid a Trí agus
 na gceanglas atá leagtha síos i dTeideal IV de Chuid a Trí, de réir mar is
 infheidhme.
 5.
 Déanfaidh institiúidí cion na sealúchas
 d’ionstraimí cistí dílse atá ualaithe de réir riosca a chinneadh tríd an méid
 atá sonraithe i bpointe (a) a roinnt ar an méid atá sonraithe i bpointe (b):
 (a)
 méid na sealúchas is gá a ualú de réir riosca de
 bhun mhír 4;
 (b)
 méid comhiomlán na sealúchas díreach agus indíreach
 d'ionstraimí cistí dílse aonán ábhartha atá ag an institiúid agus nach bhfuil
 infheistíocht shuntasach ag an institiúid sna haonáin sin.
 Airteagal 44
 Sealúchais d’ionstraimí de
 Ghnáthchothromas Leibhéal 1 a asbhaint i gcás ina bhfuil infheistíocht
 shuntasach ag institiúid in aonán ábhartha
 Chun
 críocha phointe (i) d’Airteagal 33(1), ní dhéanfar suíomhanna
 frithgheallta arna sealbhú ar feadh 5 lá oibre nó níos giorra a áireamh sa
 mhéid infheidhme a asbhainfear as ítimí de Ghnáthchothromas Leibhéal 1
 agus socrófar iad i gcomhréir le hAirteagal 41 agus Airteagal 42 agus le
 Foroinn 2.
 Foroinn 2
 Díolúintí
 ó asbhaint as ítimí de Ghnáthchothromas Leibhéal 1 agus roghanna eile
 asbhainte
 Airteagal 45
 Díolúintí tairsí ó asbhaint as ítimí
 de Ghnáthchothromas Leibhéal 1
 1.
 Le linn dóibh na hasbhaintí is gá de bhun phointí
 (c) agus (i) d’Airteagal 33(1) a dhéanamh, ní asbhainfidh institiúidí na
 hítimí atá liostaithe i bpointí (a) agus (b) atá, i bhfoirm chomhiomlán,
 cothrom le, nó níos lú ná, 15 % de Ghnáthchothromas Leibhéal 1:
 (a)
 sócmhainní cánach iarchurtha atá spleách ar
 bhrabúsacht todhchaí agus a thig ó dhifríochtaí sealadacha, agus atá, i bhfoirm
 chomhiomlán, cothrom le nó níos lú ná 10 % de na hítimí de
 Ghnáthchothromas Leibhéal 1 atá ag an institiúid a ríomhtar tar éis iad
 seo a leanas a chur i bhfeidhm:
 (i) Airteagail 29 go 32;
 (ii) pointí (a) go (h)
 agus (j) go (l) d’Airteagal 33(1), cé is moite de shócmhainní cánach
 iarchurtha atá ag brath ar bhrabúsacht todhchaí agus a thig ó dhifríochtaí
 sealadacha.
 (b)
 i gcás ina bhfuil infheistíocht shuntasach ag institiúid
 in aonán ábhartha, sealúchais dhíreacha agus indíreacha d’ionstraimí de
 Ghnáthchothromas Leibhéal 1 na n‐aonán sin atá ag an institiúid atá,
 i bhfoirm chomhiomlán, cothrom le nó níos lú ná 10 % de na hítimí de
 Ghnáthchothromas Leibhéal 1 atá ag an institiúid a ríomhtar tar éis iad
 seo a leanas a chur i bhfeidhm:
 (i) Airteagal 29 go 32;
 (ii) pointí (a) go (h)
 agus (j) go (l) d’Airteagal 33(1), cé is moite de shócmhainní cánach
 iarchurtha atá ag brath ar bhrabúsacht todhchaí agus a thig ó dhifríochtaí sealadacha.
 2.
 Déanfar ítimí nach n‐asbhaintear de bhun
 mhír 1 a ualú de réir riosca ag 250 % agus beidh siad faoi réir ag
 ceanglais Theideal IV de Chuid a Trí, de réir mar is infheidhme.
 Airteagal 46
 Díolúintí eile ó asbhaint, agus
 roghanna eile asbhainte, i gcás ina gcuirtear comhdhlúthú i bhfeidhm
 1.
 Mar rogha eile ar shealúchais atá ag institiúid in
 ionstraimí de Ghnáthchothromas Leibhéal 1 de chuid gnóthas árachais,
 gnóthas athárachais agus cuideachtaí sealbhaíochta árachais ina bhfuil
 infheistíocht shuntasach ag an institiúid, féadfaidh údaráis inniúla cead a
 thabhairt d’institiúidí modhanna 1, 2 nó 3 d’Iarscríbhinn I a ghabhann le
 Treoir 2002/87/CE a chur i bhfeidhm. Cuirfidh an
 institiúid an modh roghnaithe i bhfeidhm go leanúnach de réir a chéile.
 Ní fhéadfaidh institiúid modh 1 (comhdhlúthú
 cuntasaíochta) a chur i bhfeidhm ach amháin má fuair sí toiliú roimh ré ón
 údarás inniúil. Ní fhéadfaidh an t‐údarás inniúil toiliú den sórt sin a
 thabhairt ach amháin má tá sé sásta gur leor an leibhéal bainistíochta
 comhtháite agus an leibhéal de rialú inmheánach maidir leis na haonáin a
 chuirfí san áireamh faoi chuimsiú an chomhdhlúthaithe faoi mhodh 1.
 2.
 Ar mhaithe le cistí dílse a ríomh ar bhonn
 neamhspleách, ní dhéanfaidh institiúidí atá faoi réir maoirseachta ar bhonn
 comhdhlúite i gcomhréir le Caibidil 2 de Theideal II de Chuid a hAon
 sealúchais dá dtagraítear i bpointí (h) agus (i) d’Airteagal 33(1) in
 aonáin ábhartha atá san áireamh faoi chuimsiú na maoirseachta comhdhlúite a
 asbhaint.
 3.
 Féadfaidh údaráis inniúla cead
 a thabhairt d’institiúidí gan sealúchas ítime dá dtagraítear i bpointí (h) agus
 (i) d’Airteagal 33(1) a asbhaint sna cásanna seo a leanas:
 (a)
 i gcás ina bhfuil an sealúchas in aonán ábhartha
 atá ar áireamh sa mhaoirseacht fhorlíontach chéanna leis an institiúid i
 gcomhréir le Treoir 2002/87/CE;
 (b)
 i gcás ina bhfuil sealúchas in institiúid eile den
 sórt sin, nó ina hinstitiúid chreidmheasa lárnach nó réigiúnach, ag an
 institiúid dá dtagraítear in Airteagal 25 agus go gcomhlíontar na
 coinníollacha seo a leanas:
 (i) i gcás ina bhfuil an sealúchas in
 institiúid chreidmheasa lárnach nó réigiúnach, tá baint ag an institiúid a
 bhfuil an sealúchas sin aici leis an institiúid chreidmheasa lárnach nó
 réigiúnach sin i líonra faoi réir ag forálacha reachtúla nó dlíthiúla agus tá
 an institiúid chreidmheasa lárnach nó réigiúnach freagrach, faoi na forálacha
 sin, as oibríochtaí imréitigh airgid laistigh den líonra sin;
 (ii) tá na hinstitiúidí faoi chuimsiú na
 scéime cosanta institiúideach céanna dá dtagraítear in Airteagal 108(7);
 (iii) tá an cead dá
 dtagraítear in Airteagal 108(7) tugtha ag na húdaráis inniúla;
 (iv) comhlíonadh na
 coinníollacha atá leagtha síos in Airteagal 108(7);
 (v) déanfaidh an
 institiúid an clár comhardaithe comhdhlúite dá dtagraítear i bpointe (e) d’Airteagal 108(7)
 a tharraingt suas agus tabharfaidh sí tuairisc air do na húdaráis inniúla le
 minicíocht nach lú ná mar a cheanglaítear ceanglais cistí dílse a thuairisciú
 faoi Airteagal 95.
 (c)
 i gás ina bhfuil sealúchas ag
 institiúid chreidmheasa réigiúnach ina hinstitiúid chreidmheasa lárnach nó in
 institiúid chreidmheasa réigiúnach eile agus go gcomhlíontar na coinníollacha
 atá leagtha síos i bpointe (b)(i) go (v).
 4.
 Forbróidh an ÚBE, an EIOPA agus an ESMA, trí
 bhíthin an Chomhchoiste, dréacht‐chaighdeáin theicniúla rialála d’fhonn a
 shonrú chun críocha an Airteagail seo na coinníollacha maidir leis na modhanna
 ríofa atá liostaithe in Iarscríbhinn I, Cuid II agus
 Airteagal 228(1) de Threoir 2002/87/CE a chur i bhfeidhm chun críocha
 na roghanna eile asbhainte dá dtagraítear i mír 1 agus i bpointe (a) de
 mhír 3.
 Cuirfidh an ÚBE, an EIOPA, agus an ESMA na dréacht‐chaighdeáin
 theicniúla rialála sin faoi bhráid an Choimisiúin faoin
 1 Eanáir 2013.
 Déantar cumhacht a tharmligean chuig an gCoimisiún
 chun na dréacht‐chaighdeáin theicniúla rialála dá dtagraítear sa chéad
 fhomhír a ghlacadh i gcomhréir leis an nós imeachta atá leagtha síos in
 Airteagail 10 go 14 de Rialachán (AE) Uimh. 1093/2010.
 5.
 Forbróidh an ÚBE dréacht‐chaighdeáin
 theicniúla rialála d’fhonn na coinníollacha maidir le cur i bhfeidhm phointe
 (b) de mhír 3 a shonrú.
 Cuirfidh an ÚBE na dréacht‐chaighdeáin
 theicniúla rialála sin faoi bhráid an Choimisiúin faoin
 1 Eanáir 2013.
 Déantar cumhacht a tharmligean chuig an gCoimisiún
 chun na dréacht‐chaighdeáin theicniúla rialála dá dtagraítear sa chéad
 fhomhír a ghlacadh i gcomhréir leis an nós imeachta atá leagtha síos in
 Airteagail 10 go 14 de Rialachán (AE) Uimh. 1093/2010.
 Roinn 3
 Gnáthchothromas
 Leibhéal 1
 Airteagal 47
 Gnáthchothromas Leibhéal 1
 Is é atá i nGnáthchothromas
 Leibhéal 1 institiúide ítimí de Ghnáthchothromas Leibhéal 1 tar éis
 na coigeartuithe is gá de réir Airteagail 29 go 32, na hasbhaintí de bhun
 Airteagal 33 agus na díolúintí agus na roghanna eile asbhainte atá leagtha
 síos in Airteagail 45, 46 agus 74 a chur i bhfeidhm.
 Caibidil 3
 Caipiteal Breise Leibhéal 1
 Roinn 1
 Ítimí
 agus ionstraimí de Chaipiteal Breise Leibhéal 1
 Airteagal 48
 Ítimí de Chaipiteal Breise
 Leibhéal 1
 Is iad seo a leanas atá in ítimí de Chaipiteal
 Breise Leibhéal 1:
 (a)
 ionstraimí caipitil, i gcás ina gcomhlíontar na
 coinníollacha atá leagtha síos in Airteagal 49(1);
 (b)
 na cuntais scairbhisigh a bhaineann leis na
 hionstraimí dá dtagraítear i bpointe (a).
 Airteagal 49
 Ionstraimí de Chaipiteal Breise
 Leibhéal 1
 1.
 Ní cháileoidh ionstraimí caipitil mar ionstraimí de
 Chaipiteal Breise Leibhéal 1 ach amháin má chomhlíontar na coinníollacha
 seo a leanas:
 (a)
 tá na hionstraimí eisithe agus íoctha;
 (b)
 níl na hionstraimí ceannaithe ag aon cheann díobh
 seo a leanas:
 (i) an institiúid nó a fochuideachtaí;
 (ii) gnóthas ina bhfuil rannpháirtíocht ag
 an institiúid ann i bhfoirm úinéireachta dhíreach ar 20 % nó níos mó de na
 cearta vótála nó de chaipiteal an ghnóthais sin, nó i bhfoirm úinéireachta trí
 na nithe sin a rialú;
 (c)
 níl ceannach na n‐ionstraimí cistithe go
 díreach nó go hindíreach ag an institiúid;
 (d)
 tá na hionstraimí aicmithe níos ísle ná ionstraimí
 Chaipiteal Leibhéal 2 i gcás dhócmhainneacht na hinstitiúide;
 (e)
 níl na hionstraimí urraithe, nó ráthaithe ag aon
 cheann díobh seo a leanas:
 (i) an institiúid nó a fochuideachtaí;
 (i) an mháthairinstitiúid nó a
 fochuideachtaí;
 (i) an mháthairchuideachta shealbhaíochta
 airgeadais nó a fochuideachtaí;
 (iv) an chuideachta shealbhaíochta
 ghníomhaíochtaí measctha nó a fochuideachtaí;
 (v) an chuideachta shealbhaíochta airgeadais
 mheasctha agus a fochuideachtaí;
 (vi) aon ghnóthas a
 bhfuil dlúthnaisc aige le haonáin dá dtagraítear i bpointí (i) go (v);
 (f)
 níl na hionstraimí faoi réir ag aon socrú, idir
 shocrú conarthach nó eile, a chuireann le sinsearacht an éilimh faoi na
 hionstraimí atá dócmhainneach nó faoi leachtú;
 (g)
 is ionstraimí síoraí iad agus
 níl aon dreasacht áirithe sna forálacha lena rialaítear iad ionas go mbeidh an
 institiúid in ann iad a fhuascailt;
 (h)
 i gcás ina n‐áirítear
 céadrogha amháin ar cheannach nó níos mó sna forálacha lena rialaítear na
 hionstraimí, féadfar an chéadrogha ar cheannach a fheidhmiú ag lánrogha iomlán
 an eisitheora;
 (i)
 ní fhéadfar na hionstraimí a
 ghlaoch, a fhuascailt nó a athcheannach ach amháin i gcás ina gcomhlíontar na
 coinníollacha atá leagtha síos in Airteagal 72, agus tráth nach túisce ná
 cúig bliana tar éis dháta na heisiúna;
 (j)
 ní thugtar le fios go sainráite
 nó go hintuigthe sna forálacha lena rialaítear na hionstraimí go ndéanfaí nó go
 bhféadfaí na hionstraimí a ghlaoch, a fhuascailt nó a athcheannach agus ní
 thugann an institiúid le fios é sin ar aon shlí eile;
 (k)
 ní thugann an institiúid le
 fios go sainráite nó go hintuigthe go dtabharfadh an t‐údarás inniúil
 toiliú d’iarratas chun na hionstraimí a ghlaoch, a fhuascailt nó a athcheannach;
 (l)
 comhlíonann dáileacháin faoi na
 hionstraimí na coinníollacha seo a leanas:
 (i) íoctar amach as ítimí indáilte iad;
 (ii) ní mhodhnófar leibhéal na ndáileachán a
 dhéanfar faoi na hionstraimí bunaithe ar sheasamh creidmheasa na hinstitiúide,
 a máthairinstitiúide nó na máthairchuideachta sealbhaíochta airgeadais nó na
 cuideachta sealbhaíochta gníomhaíochtaí measctha;
 (iii) tugann na forálacha lena rialaítear na
 hionstraimí lánrogha don institiúid tráth ar bith na dáileacháin faoi na
 hionstraimí a chur ar ceal ar feadh tréimhse gan teorainn agus ar bhonn
 neamhcharnach, agus féadfaidh an institiúid íocaíochtaí cealaithe den sórt sin
 a úsáid gan srian chun a cuid oibleagáidí a chomhlíonadh de réir mar a bheidh
 siad dlite;
 (iv) ní hionann cealú na ndáileachán agus
 mainneachtain na hinstitiúide;
 (v) ní fhorchuireann an cealú dáileachán aon
 srianta ar an institiúid;
 (m)
 ní rannchuidíonn na hionstraimí le cinneadh go
 sáraíonn dliteanais institiúide a cuid sócmhainní, i gcás ina gcuimsíonn
 cinneadh den sórt sin tástáil dócmhainneachta faoin dlí náisiúnta is
 infheidhme;
 (n)
 ceanglaíonn na forálacha lena rialaítear na
 hionstraimí go ndéanfaí díluacháil ar mhéid phríomhshuim na n‐ionstraimí,
 nó go ndéanfaí na hionstraimí a chomhshó ina n-ionstraimí de Ghnáthchothromas
 Leibhéal 1, tráth a dtarlaíonn eachtra thucaide;
 (o)
 ní áirítear leis na forálacha lena rialaítear na
 hionstraimí aon ghné a d’fhéadfadh bac a chur ar athchaipitliú na hinstitiúide;
 (p)
 i gcás nach bhfuil na hionstraimí eisithe go
 díreach ag an institiúid, ag aonán oibriúcháin laistigh den chomhdhlúthú de
 bhun Chaibidil 2 de Theideal II de Chuid a hAon, ag an máthairinstitiúid,
 ag an máthairchuideachta shealbhaíochta airgeadais ná ag an gcuideachta
 shealbhaíochta ghníomhaíochtaí measctha, beidh na fáltais ar fáil láithreach
 gan teorainn agus i bhfoirm a chomhlíonfaidh na
 coinníollacha atá leagtha síos sa mhír seo maidir le haon cheann díobh seo a
 leanas:
 (i) an institiúid;
 (ii) aonán oibriúcháin laistigh den
 chomhdhlúthú de bhun Chaibidil 2 de Theideal II de Chuid a hAon;
 (iii) an mháthairinstitiúid;
 (iv) an mháthairchuideachta shealbhaíochta
 airgeadais;
 (iv) an chuideachta shealbhaíochta
 ghníomhaíochtaí measctha.
 2.
 Forbróidh an ÚBE dréacht‐chaighdeáin
 theicniúla rialála d’fhonn na nithe seo a leanas go léir a shonrú:
 (a)
 foirm agus cineál na ndreasachtaí fuascailte;
 (b)
 cineál na díluachála ar mhéid na príomhshuime;
 (c)
 na nósanna imeachta agus an t‐uainiú dóibh
 seo a leanas:
 (i) cinneadh a dhéanamh gur tharla eachtra
 thucaide;
 (ii) fógra a thabhairt don údarás inniúil
 agus do shealbhóirí na hionstraime gur tharla eachtra thucaide agus go ndéanfar
 díluacháil ar mhéid phríomhshuim na hionstraime nó go ndéanfar an ionstraim a
 chomhshó ina hionstraim de Ghnáthchothromas Leibhéal 1, de réir mar is
 infheidhme, i gcomhréir leis na forálacha lena rialaítear an ionstraim;
 (iii) méid phríomhshuim na hionstraime a
 dhíluacháil nó a chomhshó ina hionstraim de Ghnáthchothromas Leibhéal 1,
 de réir mar is infheidhme;
 (d)
 gnéithe d’ionstraimí a d’fhéadfadh bac a chur ar
 athchaipitliú na hinstitiúide;
 (e)
 aonáin shainchuspóireacha a úsáid chun ionstraimí
 cistí dílse a eisiúint go hindíreach.
 Cuirfidh an ÚBE na dréacht‐chaighdeáin
 theicniúla rialála sin faoi bhráid an Choimisiúin faoin
 1 Eanáir 2013.
 Déantar cumhacht a tharmligean chuig an gCoimisiún
 chun na dréacht‐chaighdeáin theicniúla rialála dá dtagraítear sa chéad
 fhomhír a ghlacadh i gcomhréir leis an nós imeachta atá leagtha síos in
 Airteagail 10 go 14 de Rialachán (AE) Uimh. 1093/2010.
 Airteagal 50
 Srianta ar dháileacháin faoi
 ionstraimí de Chaipiteal Breise Leibhéal 1 a chur ar ceal agus gnéithe a
 d’fhéadfadh bac a chur ar athchaipitliú na hinstitiúide
 Chun críocha phointí (l)(v) agus (o)
 d’Airteagal 49(1), d’fhéadfadh sé nach n‐áireofaí iad seo a leanas
 go háirithe sna forálacha lena rialaítear ionstraimí de Chaipiteal Breise
 Leibhéal 1:
 (a)
 ceanglas maidir le dáileacháin faoi na hionstraimí
 a dhéanamh i gcás ina ndéantar dáileachán faoi ionstraim arna heisiúint ag an
 institiúid atá aicmithe ar chomhchéim, nó níos ísle ná, ionstraim de Chaipiteal
 Breise Leibhéal 1, lena n‐áirítear ionstraim de Ghnáthchothromas
 Leibhéal 1;
 (b)
 ceanglas chun íocaíocht dáileacháin faoi ionstraimí
 de Ghnáthchothromas Leibhéal 1, de Chaipiteal Breise Leibhéal 1 nó de
 Chaipiteal Leibhéal 2 a chur ar ceal i gcás nach ndéantar dáileacháin faoi
 na hionstraimí sin de Chaipiteal Breise Leibhéal 1;
 (c)
 oibleagáid maidir le híocaíocht in aon fhoirm eile
 a chur in ionad na híocaíochta úis nó díbhinne. Ní bheidh an institiúid faoi
 réir ag oibleagáid den sórt sin ar aon shlí eile.
 Airteagal 51
 Ionstraimí de Chaipiteal Breise
 Leibhéal 1 a dhíluacháil nó a chomhshó
 Chun
 críocha phointe (n) d’Airteagal 49(1), beidh feidhm ag na forálacha
 seo a leanas maidir le hionstraimí de Chaipiteal Breise Leibhéal 1:
 (a) tarlóidh eachtra thucaide nuair a thitfidh
 an cóimheas de Ghnáthchothromas Leibhéal 1 atá ag an institiúid dá
 dtagraítear i bpointe (a) d’Airteagal 87 faoi bhun ceachtar díobh seo a
 leanas:
 (i) 5.125 %;
 (ii) leibhéal níos airde ná 5.125 %, i
 gcás inar chinntigh an institiúid é agus inar sonraíodh é sna forálacha lena
 rialaítear an ionstraim;
 (b) i gcás ina gceanglaíonn na forálacha
 lena rialaítear na hionstraimí iad a chomhshó ina ionstraimí de
 Ghnáthchothromas Leibhéal 1, tráth a dtarlaíonn eachtra thucaide, sonróidh
 na forálacha sin ceachtar díobh seo a leanas:
 (i) ráta comhshóite den sórt sin agus
 teorainn ar an méid comhshóite a cheadófar;
 (ii) raon ina na hionstraimí a chomhshó ina
 n-ionstraimí de Ghnáthchothromas Leibhéal 1;
 (c) i gcás ina gceanglaíonn na forálacha
 lena rialaítear na hionstraimí méid a bpríomhshuime a dhíluacháil tráth a
 dtarlaíonn eachtra thucaide, laghdófar na nithe seo a leanas ar fad sa
 díluacháil:
 (i) éileamh shealbhóir na hionstraime le
 linn leachtú na hinstitiúide;
 (ii) an méid a
 cheanglaítear a íoc i gcás ina ndéantar an ionstraim a ghlaoch;
 (iii) na dáileacháin a
 dhéantar faoin ionstraim.
 Airteagal 52
 Na hiarmhairtí nuair a scoirtear de
 bheith ag comhlíonadh na gcoinníollacha maidir le hionstraimí de Chaipiteal
 Breise Leibhéal 1
 Beidh
 feidhm ag an méid seo a leanas i gcás ina scoirtear, i gcás ionstraime de
 Chaipiteal Breise Leibhéal 1, de bheith ag comhlíonadh na gcoinníollacha
 atá leagtha síos in Airteagal 49(1):
 (a)
 scoirfidh an ionstraim de bheith cáilithe mar
 ionstraim de Chaipiteal Breise Leibhéal 1;
 (b)
 scoirfidh an chuid sin de na cuntais scairbhisigh a
 bhaineann leis an ionstraim sin de bheith cáilithe mar ítimí de Chaipiteal
 Breise Leibhéal 1.
 Roinn 2
 Asbhaintí
 as ítimí de Chaipiteal Breise Leibhéal 1
 Airteagal 53
 Asbhaintí as ítimí de Chaipiteal
 Breise Leibhéal 1
 Asbhainfidh
 institiúidí na nithe seo a leanas as ítimí de Chaipiteal Breise
 Leibhéal 1:
 (a)
 sealúchais dhíreacha agus indíreacha d’ionstraimí
 dílse de Chaipiteal Breise Leibhéal 1 atá ag institiúid, lena n‐áirítear
 ionstraimí dílse de Chaipiteal Breise Leibhéal 1 a d’fhéadfadh a bheith
 d’oibleagáid ar institiúid a cheannach mar thoradh ar oibleagáidí conarthacha
 atá ann cheana;
 (b)
 sealúchais d’ionstraimí de Chaipiteal Breise
 Leibhéal 1 aonán ábhartha ina bhfuil tras‐sealúchais chómhalartacha
 ag an institiúid leis na haonáin sin agus a mheasann an t‐údarás inniúil
 gur ceapadh iad chun cistí dílse na hinstitiúide a bhoilsciú go saorga;
 (c)
 méid infheidhme, a chinntear i gcomhréir le
 hAirteagal 57, na sealúchas díreach agus indíreach d'ionstraimí de
 Chaipiteal Breise Leibhéal 1 aonán ábhartha, i gcás nach bhfuil
 infheistíocht shuntasach ag institiúid sna haonáin sin;
 (d)
 sealúchais dhíreacha agus
 indíreacha d’ionstraimí de Chaipiteal Breise Leibhéal 1 aonán ábhartha atá
 ag an institiúid i gcás ina bhfuil infheistíocht shuntasach ag an institiúid
 sna haonáin sin, cé is moite de shuíomhanna frithgheallta arna sealbhú ar feadh
 5 lá oibre nó níos giorra;
 (e)
 méid na n-ítimí is gá a
 asbhaint as ítimí de Chaipiteal Leibhéal 2 de bhun Airteagal 63 a
 sháraíonn Caipiteal Leibhéal 2 na hinstitiúide;
 (f)
 aon mhuirear cánach a bhaineann
 le hítimí de Chaipiteal Breise Leibhéal 1 a bheidh intuartha tráth a
 ríofa, cé is moite de chás ina ndéanann an institiúid oiriúnú cuí ar mhéid na
 n-ítimí de Chaipiteal Breise Leibhéal 1 a mhéid is a laghdaíonn muirir
 chánach den sórt sin an t‐uasmhéid ar féidir na hítimí sin a chur i
 bhfeidhm air chun rioscaí nó caillteanais a chumhdach.
 Airteagal 54
 Sealúchais d’ionstraimí dílse de
 Chaipiteal Breise Leibhéal 1 a asbhaint
 Chun
 críocha phointe (a) d’Airteagal 53, ríomhfaidh institiúidí sealúchais
 d’ionstraimí dílse de Chaipiteal Breise Leibhéal 1 ar bhonn ollsuíomhanna
 fada faoi réir ag na heisceachtaí seo a leanas:
 (a)
 féadfaidh institiúidí méid na sealúchas
 d’ionstraimí dílse de Chaipiteal Breise Leibhéal 1 sa leabhar trádála a
 ríomh ar bhonn an ghlansuímh fhada ar an gcoinníoll go bhfuil an neamhchosaint
 bhunúsach chéanna ag na suíomhanna fada agus gearra agus nach bhfuil aon riosca
 contrapháirtí ag baint leis na suíomhanna gearra;
 (b)
 déanfaidh institiúidí an méid a asbhainfear i dtaca
 le sealúchais indíreacha d’ionstraimí dílse de Chaipiteal Breise
 Leibhéal 1 sa leabhar trádála atá i bhfoirm sealúchas d’urrúis innéacsanna
 a chinneadh tríd an neamhchosaint bhunúsach ar ionstraimí dílse de Chaipiteal
 Breise Leibhéal 1 sna hinnéacsanna a ríomh;
 (c)
 féadfaidh an institiúid
 ollsuíomhanna fada in ionstraimí dílse de Chaipiteal Breise Leibhéal 1 sa
 leabhar trádála a thig ó shealúchais d’urrúis innéacsanna a ghlanluacháil i
 gcoinne suíomhanna gearra in ionstraimí dílse de Chaipiteal Breise
 Leibhéal 1 a thig ó shuíomhanna gearra sna hinnéacsanna bunúsacha, lena n‐áirítear
 an cás ina bhfuil riosca contrapháirtí ag baint leis na suíomhanna gearra sin.
 Airteagal 55
 Sealúchais d'ionstraimí de Chaipiteal
 Breise Leibhéal 1 aonán ábhartha a asbhaint i gcás ina bhfuil tras‐sealúchas
 cómhalartach a ceapadh go saorga chun cistí dílse a bhoilsciú ag institiúid
 Déanfaidh institiúidí na hasbhaintí a
 cheanglaítear faoi phointí (b), (c) agus (d) d’Airteagal 53 i gcomhréir
 leis an méid seo a leanas:
 (a)
 déanfar sealúchais d’ionstraimí de Chaipiteal
 Breise Leibhéal 1 a ríomh ar bhonn na n‐ollshuíomhanna fada;
 (b)
 déanfar ítimí de chistí dílse d’árachas breise
 Leibhéal 1 a láimhseáil mar shealúchais d’ionstraimí de Chaipiteal Breise
 Leibhéal 1 chun críocha asbhainte.
 Airteagal 56
 Sealúchais d’ionstraimí de Chaipiteal
 Breise Leibhéal 1 aonán ábhartha a asbhaint
 Déanfaidh
 institiúidí na hasbhaintí a cheanglaítear faoi phointí (c) agus (d)
 d’Airteagal 53 i gcomhréir leis an méid seo a leanas:
 (a)
 ríomhfaidh siad sealúchais i leabhar trádála
 ionstraimí caipitil aonán ábhartha ar bhonn an ghlansuímh fhada atá sa
 neamhchosaint bhunúsach chéanna ar an gcoinníoll go maitseálann aibíocht an
 tsuímh ghearr aibíocht an tsuímh fhada nó go bhfuil aibíocht iarmhair bliain
 amháin ar a laghad iontu;
 (b)
 déanfaidh siad an méid a asbhainfear i dtaca le
 sealúchais indíreacha i leabhar trádála ionstraimí caipitil aonán ábhartha atá
 i bhfoirm sealúchas d’urrúis innéacsanna a chinneadh tríd an neamhchosaint
 bhunúsach ar ionstraimí caipitil na n‐aonán ábhartha sna hinnéacsanna a
 ríomh.
 Airteagal 57
 Sealúchais d'ionstraimí de Chaipiteal
 Breise Leibhéal 1 a asbhaint i gcás nach bhfuil infheistíocht shuntasach
 ag institiúid in aonán ábhartha
 1.
 Chun críocha phointe (c) d’Airteagal 53,
 ríomhfaidh institiúidí an méid is infheidhme a asbhainfear tríd an méid dá
 dtagraítear i bpointe (a) a iolrú faoin bhfachtóir a dhíorthaítear ón ríomh dá
 dtagraítear i bpointe (b):
 (a)
 an méid comhiomlán a sháraíonn na sealúchais
 dhíreacha agus indíreacha d’ionstraimí de Ghnáthchothromas Leibhéal 1, de
 Chaipiteal Breise Leibhéal 1 agus de Chaipiteal Leibhéal 2 aonán
 ábhartha atá ag an institiúid 10 % de na hítimí de Ghnáthchothromas
 Leibhéal 1 atá ag an institiúid agus ríomhtar an méid comhiomlán sin tar
 éis iad seo a leanas a chur i bhfeidhm:
 (i) Airteagail 29 go 32;
 (ii) pointí (a) go (g)
 agus (j) go (l) d’Airteagal 33(1), cé is moite de shócmhainní cánach
 iarchurtha atá ag brath ar bhrabúsacht todhchaí agus a thig ó dhifríochtaí
 sealadacha;
 (iii) Airteagal 41
 agus Airteagal 42;
 (b)
 méid na sealúchas díreach agus indíreach
 d’ionstraimí de Chaipiteal Breise Leibhéal 1 aonán ábhartha atá ag an
 institiúid arna roinnt ar mhéid comhiomlán na sealúchas díreach agus indíreach
 d’ionstraimí de Ghnáthchothromas Leibhéal 1, de Chaipiteal Breise
 Leibhéal 1 agus de Chaipiteal Leibhéal 2 na n-aonán ábhartha sin atá
 ag an institiúid.
 2.
 Déanfaidh institiúidí suíomhanna frithgheallta arna
 sealbhú ar feadh 5 lá oibre nó níos giorra a eisiamh ón méid dá dtagraítear i
 bpointe (a) de mhír 1 agus ó ríomh an fhachtóra dá dtagraítear i bpointe
 (b) de mhír 1.
 3.
 Déanfaidh institiúidí cion na sealúchas
 d’ionstraimí de Chaipiteal Breise Leibhéal 1 a asbhaintear a chinneadh
 tríd an méid atá sonraithe i bpointe (a) a roinnt ar an méid atá sonraithe i
 bpointe (b):
 (a)
 méid na sealúchas is gá a asbhaint de bhun
 mhír 1;
 (b)
 méid comhiomlán na sealúchas díreach agus indíreach
 d’ionstraimí cistí dílse aonán ábhartha atá ag an institiúid agus nach bhfuil
 infheistíocht shuntasach ag an institiúid sna haonáin sin.
 Roinn 3
 Caipiteal
 Breise Leibhéal 1
 Airteagal 58
 Caipiteal Breise Leibhéal 1
 Is é atá i gCaipiteal
 Breise Leibhéal 1 institiúide ítimí de Chaipiteal Breise Leibhéal 1
 tar éis na hítimí dá dtagraítear in Airteagal 53 a asbhaint agus tar éis
 Airteagal 74 a chur i bhfeidhm.
 Caibidil 4
 Caipiteal Leibhéal 2
 Roinn 1
 Ítimí
 agus ionstraimí de Chaipiteal Leibhéal 2
 Airteagal 59
 Ítimí de Chaipiteal Leibhéal 2
 Is iad seo a leanas atá in ítimí de Chaipiteal
 Leibhéal 2:
 (a)
 ionstraimí caipitil, i gcás ina gcomhlíontar na
 coinníollacha atá leagtha síos in Airteagal 60;
 (b)
 na cuntais scairbhisigh a
 bhaineann leis na hionstraimí dá dtagraítear i bpointe (a);
 (c)
 maidir le hinstitiúidí a
 ríomhann méideanna neamhchosanta atá ualaithe ó thaobh riosca i gcomhréir le
 Caibidil 2 de Theideal II, coigeartuithe ginearálta i leith riosca
 creidmheasa, agus éifeachtaí cánach san áireamh, go dtí 1.25 % de
 mhéideanna neamhchosanta atá ualaithe ó thaobh riosca arna ríomh i gcomhréir le
 Caibidil 2 de Theideal II de Chuid a Trí;
 (d)
 maidir le hinstitiúidí a dhéanann
 méideanna neamhchosanta atá ualaithe ó thaobh riosca a ríomh faoi Chaibidil 3
 de Theideal II, méideanna deimhneacha, agus éifeachtaí cánach san áireamh,
 a thig ón ríomh atá leagtha síos in Airteagal 154 agus Airteagal 155 go
 dtí 0.6 % de mhéideanna neamhchosanta atá ualaithe ó thaobh riosca a
 ríomhtar faoi Chaibidil 3 de Theideal II de Chuid a Trí.
 Airteagal 60
 Ionstraimí Leibhéal 2
 Cáileoidh
 ionstraimí caipitil mar ionstraimí de Chaipiteal Leibhéal 2 ar an
 gcoinníoll go gcomhlíontar na coinníollacha seo a leanas:
 (a)
 tá na hionstraimí eisithe agus a íoctha go hiomlán;
 (b)
 níl na hionstraimí ceannaithe ag aon cheann díobh
 seo a leanas:
 (i) an institiúid nó a fochuideachtaí;
 (ii) gnóthas ina bhfuil rannpháirtíocht ag an
 institiúid ann i bhfoirm úinéireachta dhíreach ar 20 % nó níos mó de na
 cearta vótála nó de chaipiteal an ghnóthais sin, nó i bhfoirm úinéireachta trí
 na nithe sin a rialú;
 (c)
 níl ceannach na n‐ionstraimí cistithe go
 díreach nó go hindíreach ag an institiúid;
 (d)
 tá an t‐éileamh ar mhéid phríomhshuim na n‐ionstraimí
 faoi na forálacha lena rialaítear na hionstraimí go hiomlán faoi réir
 fo-ordaithe maidir le héilimh gach creidiúnaí neamh-fho-ordaithe;
 (e)
 níl na hionstraimí urraithe, nó
 ráthaithe ag aon cheann díobh seo a leanas:
 (i) an institiúid nó a fochuideachtaí;
 (i) an mháthairinstitiúid nó a
 fochuideachtaí;
 (i) an mháthairchuideachta shealbhaíochta
 airgeadais nó a fochuideachtaí;
 (iv) an chuideachta shealbhaíochta
 ghníomhaíochtaí measctha nó a fochuideachtaí;
 (v) an
 chuideachta shealbhaíochta airgeadais mheasctha agus a fochuideachtaí;
 (vi) aon ghnóthas a
 bhfuil dlúthnaisc aige le haonáin dá dtagraítear i bpointí (i) go (v);
 (f)
 níl na hionstraimí faoi réir ag aon socrú a
 chuireann le sinsearacht an éilimh faoi na hionstraimí;
 (g)
 tá aibíocht bhunaidh 5 bliana ar a laghad ag na
 hionstraimí;
 (h)
 níl aon dreasacht sna forálacha lena rialaítear na
 hionstraimí ionas go mbeidh an institiúid in ann iad a fhuascailt;
 (i)
 i gcás ina n‐áirítear céadrogha amháin ar
 cheannach nó níos mó sna hionstraimí, féadfar na roghanna a fheidhmiú ag
 lánrogha iomlán an eisitheora;
 (j)
 ní fhéadfar na hionstraimí a ghlaoch, a fhuascailt
 nó a athcheannach ach amháin i gcás ina gcomhlíontar na coinníollacha atá
 leagtha síos in Airteagal 72, agus tráth nach túisce ná cúig bliana tar
 éis na heisiúna;
 (k)
 ní thugtar le fios ná le
 tuiscint sna forálacha lena rialaítear na hionstraimí go ndéanfaí nó go
 bhféadfaí na hionstraimí a fhuascailt nó a athcheannach seachas tráth a
 n-aibíochta agus ní thugann an institiúid an méid sin le fios ná le tuiscint ar
 aon shlí eile;
 (l)
 ní thugann na forálacha lena
 rialaítear na hionstraimí an ceart don sealbhóir dlús a chur faoi íocaíocht
 sceidealta an úis nó na príomhshuime amach anseo, ach amháin i gcás
 dhócmhainneacht nó leachtú na hinstitiúide;
 (m)
 ní mhodhnófar an leibhéal úis
 nó na híocaíochtaí díbhinne a bheidh dlite ar na hionstraimí bunaithe ar
 sheasamh creidmheasa na hinstitiúide, a máthairinstitiúide nó na
 máthairchuideachta sealbhaíochta airgeadais nó na cuideachta sealbhaíochta
 gníomhaíochtaí measctha;
 (n)
 i gcás nach bhfuil na
 hionstraimí eisithe go díreach ag an institiúid, ag aonán oibriúcháin laistigh
 den chomhdhlúthú de bhun Chaibidil 2 de Theideal II de Chuid a hAon, ag an
 máthairinstitiúid, ag an máthairchuideachta shealbhaíochta airgeadais ná ag an
 gcuideachta shealbhaíochta ghníomhaíochtaí measctha, beidh na fáltais ar fáil
 láithreach gan teorainn agus i bhfoirm a chomhlíonfaidh na coinníollacha atá
 leagtha síos sa mhír seo maidir le haon cheann díobh seo a leanas:
 (i) an institiúid;
 (ii) aonán oibriúcháin laistigh den
 chomhdhlúthú de bhun Chaibidil 2 de Theideal II de Chuid a hAon;
 (iii) an mháthairinstitiúid;
 (iv) an mháthairchuideachta shealbhaíochta
 airgeadais;
 (v) an chuideachta shealbhaíochta
 ghníomhaíochtaí measctha.
 Airteagal 61
 Ionstraimí de Chaipiteal Leibhéal 2
 a amúchadh
 Déantar
 an méid a cháilíonn ionstraimí de Chaipiteal Leibhéal 2 mar ítimí de
 Chaipiteal Leibhéal 2 sna 5 bliana deireanacha d’aibíocht na n‐ionstraimí
 a ríomh tríd an toradh a dhíorthaítear ón ríomh i bpointe (a) a iolrú faoin
 méid dá dtagraítear i bpointe (b) mar seo a leanas:
 (a)
 méid ainmniúil na n‐ionstraimí nó na n‐iasachtaí
 fo-ordaithe ar an gcéad lá den tréimhse dheireanach cúig bliana dá n‐aibíocht
 chonarthach roinnte ar líon na laethanta féilire sa tréimhse sin;
 (b)
 líon na laethanta féilire d’aibíocht chonarthach
 atá fágtha maidir leis na hionstraimí nó leis na hiasachtaí fo-ordaithe.
 Airteagal 62
 Na hiarmhairtí nuair a scoirtear de
 bheith ag comhlíonadh na gcoinníollacha maidir le hionstraimí de Chaipiteal
 Leibhéal 2
 Beidh
 feidhm ag an méid seo a leanas i gcás ina scoirtear de bheith ag comhlíonadh na
 gcoinníollacha atá leagtha síos in Airteagal 60:
 (a)
 scoirfidh an ionstraim de bheith cáilithe mar
 ionstraim de Chaipiteal Leibhéal 2;
 (b)
 scoirfidh an chuid de na cuntais scairbhisigh a
 bhaineann leis an ionstraim sin de bheith cáilithe mar ítimí de Chaipiteal
 Leibhéal 2.
 Roinn 2
 Asbhaintí
 as ítimí de Chaipiteal Leibhéal 2
 Airteagal 63
 Asbhaintí as ítimí de Chaipiteal
 Leibhéal 2
 Asbhainfear na nithe seo a leanas as ítimí de
 Chaipiteal Leibhéal 2:
 (a)
 sealúchais dhíreacha agus indíreacha d’ionstraimí
 dílse de Chaipiteal Leibhéal 2 atá ag institiúid, lena n‐áirítear
 ionstraimí dílse de Chaipiteal Leibhéal 2 a d’fhéadfadh a bheith
 d’oibleagáid ar institiúid a cheannach mar thoradh ar oibleagáidí conarthacha
 atá ann cheana;
 (b)
 sealúchais d’ionstraimí de Chaipiteal
 Leibhéal 2 aonán ábhartha ina bhfuil tras‐sealúchais chómhalartacha
 ag an institiúid leis na haonáin sin agus a mheasann an t‐údarás inniúil
 a gur ceapadh iad chun cistí dílse na hinstitiúide a bhoilsciú go saorga;
 (c)
 méid infheidhme, a chinntear i gcomhréir le
 hAirteagal 67, sealúchas díreach agus indíreach d’ionstraimí de Chaipiteal
 Leibhéal 2 aonán ábhartha, i gcás nach bhfuil infheistíocht shuntasach ag
 institiúid sna haonáin sin;
 (d)
 sealúchais dhíreacha agus
 indíreacha d’ionstraimí de Chaipiteal Leibhéal 2 aonán ábhartha atá ag an
 institiúid i gcás ina bhfuil infheistíocht shuntasach ag an institiúid sna
 haonáin sin, cé is moite de shuíomhanna frithgheallta arna sealbhú ar feadh
 tréimhse níos giorra ná 5 lá oibre.
 Airteagal 64
 Sealúchais d’ionstraimí dílse de
 Chaipiteal Leibhéal 2 agus d’iasachtaí fo-ordaithe a asbhaint
 Chun
 críocha phointe (a) d’Airteagal 63, déanfaidh institiúidí sealúchais
 a ríomh ar bhonn ollsuíomhanna fada faoi réir ag na heisceachtaí seo a leanas:
 (a)
 féadfaidh institiúidí méid na sealúchas sa leabhar
 trádála a ríomh ar bhonn an ghlansuímh fhada ar an gcoinníoll go bhfuil an
 neamhchosaint bhunúsach chéanna ag na suíomhanna fada agus gearra agus nach
 bhfuil aon riosca contrapháirtí ag baint leis na suíomhanna gearra;
 (b)
 déanfaidh institiúidí an méid a asbhainfear i dtaca
 le sealúchais indíreacha sa leabhar trádála atá i bhfoirm sealúchas d’urrúis
 innéacsanna a chinneadh tríd an neamhchosaint bhunúsach ar ionstraimí dílse de
 Chaipiteal Leibhéal 2 sna hinnéacsanna a ríomh;
 (c)
 féadfaidh institiúidí
 ollsuíomhanna fada in ionstraimí dílse de Chaipiteal Leibhéal 2 sa leabhar
 trádála a thig ó shealúchais d’urrúis innéacsanna a ghlanluacháil i gcoinne
 suíomhanna gearra in ionstraimí dílse de Chaipiteal Leibhéal 2 a thig ó
 shuíomhanna gearra sna hinnéacsanna bunúsacha, lena n‐áirítear an cás ina
 bhfuil riosca contrapháirtí ag baint leis na suíomhanna gearra sin.
 Airteagal 65
 Sealúchais d’ionstraimí de Chaipiteal
 Leibhéal 2 aonán ábhartha agus d’iasachtaí fo-ordaithe a asbhaint i gcás
 ina bhfuil tras‐sealúchas cómhalartach a ceapadh go saorga chun cistí
 dílse a bhoilsciú ag institiúid
 Déanfaidh institiúidí na hasbhaintí a
 cheanglaítear faoi pointí (b), (c) agus (d) d’Airteagal 63 i gcomhréir
 leis na forálacha seo a leanas:
 (a)
 déanfar sealúchais d’ionstraimí de Chaipiteal
 Leibhéal 2, lena n‐áirítear iasachtaí fo-ordaithe, a ríomh ar bhonn
 na n‐ollshuíomhanna fada;
 (b)
 déanfar sealúchais d’ítimí de chistí dílse
 d’árachas Leibhéal 2 agus Leibhéal 3 a láimhseáil mar shealúchais
 d’ionstraimí de Chaipiteal Leibhéal 2 chun críocha asbhainte.
 Airteagal 66
 Sealúchais d’ionstraimí de Chaipiteal
 Leibhéal 2 agus d’iasachtaí fo-ordaithe aonán ábhartha a asbhaint
 Déanfaidh
 institiúidí na hasbhaintí a cheanglaítear faoi phointí (c) agus (d)
 d’Airteagal 63 i gcomhréir leis an méid seo a leanas:
 (a)
 féadfaidh siad sealúchais i leabhar trádála
 ionstraimí caipitil aonán ábhartha a ríomh ar bhonn an ghlansuímh fhada atá sa
 neamhchosaint bhunúsach chéanna ar an gcoinníoll go maitseálann aibíocht an
 tsuímh ghearr aibíocht an tsuímh fhada nó go bhfuil aibíocht iarmhair bliain
 amháin ar a laghad iontu;
 (b)
 déanfaidh siad an méid a asbhainfear i dtaca le
 sealúchais indíreacha i leabhar trádála ionstraimí caipitil aonán ábhartha atá
 i bhfoirm sealúchas d’urrúis innéacsanna a chinneadh ar bhonn na neamhchosanta
 bunúsaí ar ionstraimí caipitil na n‐aonán ábhartha sna hinnéacsanna.
 Airteagal 67
 Ionstraimí de Chaipiteal Leibhéal 2 a asbhaint i gcás
 nach bhfuil infheistíocht shuntasach ag institiúid in aonán ábhartha
 1.
 Chun críocha phointe (c) d’Airteagal 63,
 ríomhfaidh institiúidí an méid is infheidhme a asbhainfear tríd an méid dá
 dtagraítear i bpointe (a) a iolrú faoin bhfachtóir a dhíorthaítear ón ríomh dá
 dtagraítear i bpointe (b):
 (a)
 an méid comhiomlán a sháraíonn na sealúchais
 dhíreacha agus indíreacha d’ionstraimí de Ghnáthchothromas Leibhéal 1, de
 Chaipiteal Breise Leibhéal 1 agus de Chaipiteal Leibhéal 2 aonán
 ábhartha atá ag an institiúid 10 % de na hítimí de Ghnáthchothromas
 Leibhéal 1 atá ag an institiúid agus ríomhtar an méid comhiomlán sin tar
 éis iad seo a leanas a chur i bhfeidhm:
 (i) Airteagail 29 go 32;
 (ii) pointí (a) go (g)
 agus (j) go (l) d’Airteagal 33(1), cé is moite den mhéid a bheidh le
 hasbhaint i dtaca le sócmhainní cánach iarchurtha atá ag brath ar bhrabúsacht
 todhchaí agus a thig ó dhifríochtaí sealadacha;
 (iii) Airteagal 41
 agus Airteagal 42;
 (b)
 méid na sealúchas díreach agus indíreach
 d’ionstraimí de Chaipiteal Leibhéal 2 aonán ábhartha atá ag institiúid
 arna roinnt ar mhéid comhiomlán na sealúchas díreach agus indíreach go léir atá
 ag an institiúid d’ionstraimí de Ghnáthchothromas Leibhéal 1, de
 Chaipiteal Breise Leibhéal 1 agus de Chaipiteal Leibhéal 2 na n‐aonán
 ábhartha sin.
 2.
 Déanfaidh institiúidí suíomhanna frithgheallta arna
 sealbhú ar feadh 5 lá oibre nó níos giorra a eisiamh ón méid dá dtagraítear i
 bpointe (a) de mhír 1 agus ó ríomh an fhachtóra dá dtagraítear i bpointe
 (b) de mhír 1.
 3.
 Déanfaidh institiúidí cion na sealúchas
 d’ionstraimí de Chaipiteal Leibhéal 2 a asbhaintear a chinneadh tríd an
 méid atá sonraithe i bpointe (a) a roinnt ar an méid atá sonraithe i bpointe
 (b):
 (a)
 méid iomlán na sealúchas is gá a asbhaint de bhun
 mhír 1;
 (b)
 méid comhiomlán na sealúchas díreach agus indíreach
 d’ionstraimí cistí dílse aonán ábhartha atá ag an institiúid agus nach bhfuil
 infheistíocht shuntasach ag an institiúid sna haonáin sin.
 Roinn 3
 Caipiteal
 Leibhéal 2
 Airteagal 68
 Caipiteal Leibhéal 2
 Is é atá
 i gCaipiteal Leibhéal 2 institiúide ítimí de Chaipiteal Leibhéal 2 na
 hinstitiúide tar éis na hítimí dá dtagraítear in Airteagal 63 a asbhaint
 agus tar éis Airteagal 74 a chur chun feidhme.
 Caibidil 5
 Cistí dílse
 Airteagal 69
 Cistí dílse
 Is é atá
 i gcistí dílse institiúide suim Chaipiteal Leibhéal 1 na hinstitiúide agus
 Chaipiteal Leibhéal 2 na hinstitiúide.
 Caibidil 6
 Ceanglais ghinearálta
 Airteagal 70
 Sealúchas d’ionstraimí caipitil aonán
 rialáilte nach gcáilíonn mar chaipiteal rialaitheach
 Ní
 asbhainfidh institiúidí as aon ghné de shealúchais de chistí dílse aonán
 airgeadais rialáilte de réir bhrí mhír 2 d’Airteagal 137(4) nach
 gcáilíonn mar chaipiteal rialaitheach an aonáin sin. Cuirfidh
 institiúidí ualú riosca i bhfeidhm maidir le sealúchais den sórt sin i
 gcomhréir le Caibidil 2 nó Caibidil 3 de Theideal II de Chuid a Trí, de
 réir mar is infheidhme.
 Airteagal 71
 Sealúchais indíreacha a thig ó
 shealúchais innéacsanna
 1.
 Mar rogha eile ar institiúid a bheith ag ríomh na
 neamhchosanta atá aici ar ionstraimí de Ghnáthchothromas Leibhéal 1, de
 Chaipital Breise Leibhéal 1 agus de Chaipiteal Leibhéal 2 aonán
 ábhartha atá in innéacsanna, féadfaidh institiúid, i gcás ina bhfuil toiliú
 roimh ré tugtha ag an údarás inniúil, meastachán coimeádach a úsáid ar
 neamhchosaint bhunúsach na hinstitiúide ar ionstraimí de Ghnáthchothromas
 Leibhéal 1, de Chaipiteal Breise Leibhéal 1 agus de Chaipiteal
 Leibhéal 2 aonán ábhartha atá ar áireamh sna hinnéacsanna sin.
 2.
 Ní thabharfaidh údarás inniúil
 toiliú uaidh ach amháin nuair atá sé léirithe ag an institiúid chun sástachta
 an údaráis inniúil go mbeadh sé ródhian ó thaobh na hoibre de ar an institiúid
 monatóireacht a dhéanamh ar a neamhchosaint bhunúsach ar ionstraimí de
 Ghnáthchothromas Leibhéal 1, de Chaipiteal Breise Leibhéal 1 agus de
 Chaipiteal Leibhéal 2 na n-aonán ábhartha sin atá ar áireamh sna
 hinnéacsanna.
 3.
 Forbróidh an ÚBE dréacht‐chaighdeáin
 theicniúla rialála d’fhonn an méid seo a leanas a shonrú:
 (a)
 cé chomh coimeádach is a chaithfear a bheith i
 meastacháin a úsáidtear mar rogha eile chun an neamhchosaint bhunúsach dá
 dtagraítear i mír 1 a ríomh;
 (b)
 an bhrí atá le ródhian ó thaobh
 na hoibre de chun críocha mhír 2.
 Cuirfidh an ÚBE na dréacht‐chaighdeáin
 theicniúla rialála sin faoi bhráid an Choimisiúin faoin
 1 Eanáir 2013.
 Déantar cumhacht a tharmligean chuig an gCoimisiún
 chun na dréacht‐chaighdeáin theicniúla rialála dá dtagraítear sa chéad
 fhomhír a ghlacadh i gcomhréir leis an nós imeachta atá leagtha síos in
 Airteagail 10 go 14 de Rialachán (AE) Uimh. 1093/2010.
 Airteagal 72
 Coinníollacha chun cistí dílse a
 laghdú
 Beidh
 toiliú roimh ré ón údarás inniúil de dhíth ar an institiúid chun iad seo a
 leanas a dhéanamh:
 (a)
 ionstraimí de Ghnáthchothromas Leibhéal 1 arna
 n‐eisiúint ag an institiúid ar shlí a cheadaítear faoin dlí náisiúnta is
 infheidhme a laghdú nó a athcheannach;
 (b)
 glaoch, fuascailt nó athcheannach ionstraimí de
 Chaipiteal Breise Leibhéal 1 nó de Chaipiteal Leibhéal 2 a chur i
 gcrích roimh dháta a n-aibíochta conarthaí.
 Airteagal 73
 Toiliú maoirseachta chun cistí dílse a
 laghdú
 1.
 Tabharfaidh an t‐údarás inniúil toiliú
 d’institiúid chun ionstraimí de Ghnáthchothromas Leibhéal 1, de Chaipiteal
 Breise Leibhéal 1 nó de Chaipiteal Leibhéal 2 a laghdú, a
 athcheannach, a ghlaoch nó a fhuascailt i gcás ina gcomhlíontar aon cheann de
 na coinníollacha seo a leanas:
 (a)
 tráth níos luaithe ná an beart nó an tráth céanna
 leis an mbeart dá dtagraítear in Airteagal 13, déanfaidh an institiúid na
 hionstraimí dá dtagraítear in Airteagal 72 a ionadú le hionstraimí cistí
 dílse a mbeidh an cháilíocht chéanna nó cáilíocht níos airde iontu faoi
 théarmaí atá inbhuanaithe maidir le hinniúlacht ioncaim na hinstitiúide;
 (b)
 léirigh an institiúid chun
 sástachta an údaráis inniúil go sáródh cistí dílse na hinstitiúide, tar éis an
 bhirt lena mbaineann, na ceanglais atá leagtha amach in Airteagal 87(1) a
 shárú d’éarlais a mheasann an t‐údarás inniúil a bheith suntasach agus
 ábhartha agus measann an t‐údarás inniúil go bhfuil staid airgeadais na
 hinstitiúide fónta thairis sin.
 2.
 I gcás ina ndéanfaidh institiúid beart dá
 dtagraítear i bpointe (a) d’Airteagal 72 agus go dtoirmisctear de réir an
 dlí náisiúnta is infheidhme diúltú d’ionstraimí de Ghnáthchothromas
 Leibhéal 1 dá dtagraítear in Airteagal 25 a fhuascailt, féadfaidh an
 t‐údarás inniúil na coinníollacha atá leagtha amach i mír 1 den Airteagal
 seo a tharscaoileadh ar an gcoinníoll go gceanglóidh an t‐údarás inniúil
 ar an institiúid teorainn a chur le fuascailt ionstraimí den sórt sin ar bhonn
 iomchuí.
 3.
 Glacfaidh an ÚBE dréacht‐chaighdeáin
 theicniúla rialála d’fhonn na nithe seo a leanas a shonrú:
 (a)
 an bhrí atá le hinbhuanaithe maidir le hinniúlacht
 ioncaim na hinstitiúide;
 (b)
 na bunúis iomchuí le teorannú na fuascailte dá
 dtagraítear i mír 2;
 (c)
 an próiseas agus na ceanglais sonraí a theastóidh
 nuair a dhéanfaidh institiúid iarratas ar thoiliú an údaráis inniúil chun beart
 atá liostaithe in Airteagal 72 a dhéanamh, lena n‐áirítear an
 teorainn ama chun iarratas den sórt sin a phróiseáil.
 Cuirfidh an ÚBE na dréacht‐chaighdeáin
 theicniúla rialála sin faoi bhráid an Choimisiúin faoin
 1 Eanáir 2013.
 Déantar cumhacht a tharmligean chuig an gCoimisiún
 chun na dréacht‐chaighdeáin theicniúla rialála dá dtagraítear sa chéad
 fhomhír a ghlacadh i gcomhréir leis an nós imeachta atá leagtha síos in
 Airteagail 10 go 14 de Rialachán (AE) Uimh. 1093/2010.
 Airteagal 74
 Tarscaoileadh sealadach ar asbhaint as
 cistí dílse
 1.
 I gcás ina sealbhaíonn institiúid scaireanna a
 cháilíonn mar ionstraimí de Ghnáthchothromas Leibhéal 1, de Chaipiteal
 Breise Leibhéal 1 nó de Chaipiteal Leibhéal 2 in aonán ábhartha ar
 bhonn sealadach agus go measann an t‐údarás inniúil go bhfuil na
 sealúchais sin ann chun críocha oibríochta cúnaimh airgeadais a ceapadh chun an
 t‐aonán sin a atheagrú agus a shábháil, féadfaidh an t‐údarás
 inniúil na forálacha maidir le hasbhaint a bhainfeadh leis na hionstraimí sin a
 tharscaoileadh ar bhonn sealadach.
 2.
 Forbróidh an ÚBE dréacht‐chaighdeáin
 theicniúla rialála chun an coincheap ‘sealadach’ a shonrú chun críocha
 mhír 1 agus chun na coinníollacha a shonrú ar dá réir a measann údarás
 inniúil gur chun críocha oibríochta cúnaimh airgeadais a ceapadh chun aonán
 ábhartha a atheagrú agus a shábháil iad na sealúchais shealadacha dá
 dtagraítear.
 Cuirfidh an ÚBE na dréacht‐chaighdeáin
 theicniúla rialála sin faoi bhráid an Choimisiúin faoin
 1 Eanáir 2013.
 Déantar cumhacht a tharmligean chuig an gCoimisiún
 chun na dréacht‐chaighdeáin theicniúla rialála dá dtagraítear sa chéad
 fhomhír a ghlacadh i gcomhréir leis an nós imeachta atá leagtha síos in
 Airteagail 10 go 14 de Rialachán (AE) Uimh. 1093/2010.
 Airteagal 75
 Athbhreithniú leanúnach ar cháilíocht
 na gcistí dílse
 1.
 Déanfaidh an ÚBE monatóireacht ar cháilíocht na n‐ionstraimí
 cistí dílse arna n‐eisiúint ag institiúidí ar fud an Aontais agus
 tabharfaidh sé fógra don Choimisiún láithreach i gcás ina bhfuil fianaise
 shuntasach ann go bhfuil meath ábhartha ar cháilíocht na n‐ionstraimí sin.
 2.
 Beidh an méid seo a leanas ar
 áireamh san fhógra:
 (a)
 míniú mionsonraithe ar chineál agus ar mhéid an
 mheatha atá aitheanta;
 (b)
 comhairle theicniúil maidir leis an mbeart de chuid
 an Choimisiúin a mheasann an ÚBE a bheith riachtanach.
 3.
 Tabharfaidh an ÚBE comhairle theicniúil don
 Choimisiún maidir le haon athruithe suntasacha a mheasann sé a theastaíonn don
 sainiúmhíniú ar chistí dílse mar thoradh ar aon cheann díobh seo a leanas:
 (a)
 forbairtí ábhartha i gcaighdeáin nó i gcleachtais
 an mhargaidh;
 (b)
 athruithe i gcaighdeáin ábhartha dlí nó
 cuntasaíochta;
 (c)
 forbairtí móra sa mhodheolaíocht a úsáideann an ÚBE
 chun tástáil struis a dhéanamh ar shócmhainneacht institiúidí.
 4.
 Tabharfaidh an ÚBE comhairle theicniúil don
 Choimisiún faoin 31 Nollaig 2013 ar bhealaí ina bhféadfaí gnóthachain
 neamhréadaithe ag a luach cóir a láimhseáil seachas iad a áireamh gan
 choigeartú faoi Ghnáthchothromas Leibhéal 1. Tabharfar
 aird i moltaí den sórt sin ar fhorbairtí ábhartha i gcaighdeáin chuntasaíochta
 idirnáisiúnta agus i gcomhaontuithe idirnáisiúnta maidir le caighdeáin
 stuamachta i gcomhair na mbanc.
 Teideal III
 Leas mionlaigh agus ionstraimí de Chaipiteal Breise
 Leibhéal 1 agus de Chaipiteal Leibhéal 2 arna n‐eisiúint ag
 fochuideachtaí
 Airteagal 76
 Leasanna mionlaigh atá cáilithe mar
 Ghnáthchothromas Leibhéal 1 comhdhlúite
 1.
 Is é atá i leasanna mionlaigh ná ionstraimí de
 Ghnáthchothromas Leibhéal 1 fochuideachta, móide an tuilleamh coimeádta
 gaolmhar agus cuntais scairbhisigh, i gcás ina gcomhlíontar na coinníollacha
 seo a leanas:
 (a)
 is ceann díobh seo a leanas an fhochuideachta:
 (i) institiúid;
 (ii) gnóthas atá faoi réir cheanglais an
 Rialacháin seo agus Threoir [le cur isteach ag an OP], de bhua an dlí náisiúnta
 is infheidhme,
 (c)
 áirítear an fhochuideachta iomlán sa chomhdhlúthú
 de bhun Chaibidil 2 de Theideal II de Chuid a hAon;
 (d)
 tá na hionstraimí sin de
 Ghnáthchothromas Leibhéal 1 faoi úinéireacht daoine seachas na gnóthais a
 áirítear sa chomhdhlúthú de bhun Chaibidil 2 de Theideal II de Chuid a
 hAon.
 2.
 Ní cháileofar mar Ghnáthchothromas Leibhéal 1 comhdhlúite
 leasanna mionlaigh atá cistithe go díreach nó go hindíreach, trí aonán
 sainchuspóireach nó ar shlí eile, ag an máthairinstitiúid, ag an
 máthairchuideachta shealbhaíochta airgeadais, ag an gcuideachta shealbhaíochta
 ghníomhaíochtaí measctha nó ag a gcuid fochuideachtaí.
 Airteagal 77
 Caipiteal cáilitheach Breise
 Leibhéal 1, Caipiteal cáilitheach Leibhéal 1 agus Leibhéal 2
 agus cistí dílse cáilitheacha
 Is é atá i gCaipiteal cáilitheach Breise
 Leibhéal 1, Caipiteal cáilitheach Leibhéal 1 agus Leibhéal 2
 agus i gcistí dílse cáilitheacha an leas mionlaigh, ionstraimí de Chaipiteal
 Breise Leibhéal 1, de Chaipiteal Leibhéal 1 nó Leibhéal 2, de
 réir mar is infheidhme, móide an tuilleamh coimeádta gaolmhar agus cuntais
 scairbhisigh fochuideachta, i gcás ina gcomhlíontar na coinníollacha seo a
 leanas:
 (a)
 is ceachtar díobh seo a leanas an fhochuideachta:
 (i) institiúid;
 (ii) gnóthas atá faoi réir cheanglais an
 Rialacháin seo agus Threoir [le cur isteach ag an OP], de bhua an dlí náisiúnta
 is infheidhme;
 (b)
 áirítear an fhochuideachta iomlán sa chomhdhlúthú
 de bhun Chaibidil 2 de Theideal II de Chuid a hAon;
 (c)
 tá na hionstraimí sin faoi
 úinéireacht daoine seachas na gnóthais a áirítear sa chomhdhlúthú de bhun
 Chaibidil 2 de Theideal II de Chuid a hAon.
 Airteagal 78
 Caipiteal cáilitheach Breise Leibhéal 1 agus
 Caipiteal cáilitheach Leibhéal 2 arna eisiúint ag aonán sainchuspóireach
 1.
 Níl ionstraimí de Chaipiteal Breise Leibhéal 1
 agus de Chaipiteal Leibhéal 2 arna n‐eisiúint ag aonán
 sainchuspóireach, agus an tuilleamh coimeádta gaolmhar agus cuntais
 scairbhisigh, ar áireamh i gCaipiteal cáilitheach Breise Leibhéal 1 nó i
 gCaipiteal cáilitheach Leibhéal 1 nó Leibhéal 2 nó i gcistí dílse
 cáilitheacha, de réir mar is infheidhme, ach amháin i gcás ina gcomhlíontar na
 coinníollacha seo a leanas:
 (a)
 tá an t‐aonán sainchuspóireach a eisíonn na
 hionstraimí sin ar áireamh go hiomlán sa chomhdhlúthú de bhun Chaibidil 2 de
 Theideal II de Chuid a hAon;
 (b)
 níl na hionstraimí, an tuilleamh coimeádta gaolmhar
 agus na cuntais scairbhisigh, ar áireamh i gCaipiteal cáilitheach Breise
 Leibhéal 1 ach amháin i gcás ina gcomhlíontar na coinníollacha atá leagtha
 amach in Airteagal 49(1);
 (c)
 níl na hionstraimí, an
 tuilleamh coimeádta gaolmhar agus na cuntais scairbhisigh, ar áireamh i
 gCaipiteal cáilitheach Leibhéal 2 ach amháin i gcás ina gcomhlíontar na
 coinníollacha atá leagtha amach in Airteagal 60;
 (d)
 is í an t‐aon sócmhainn
 atá ag an aonán sainchuspóireach a infheistíocht i gcistí dílse na
 fochuideachta sin, agus comhlíonann a foirm na coinníollacha iomchuí atá
 leagtha amach in Airteagal 49(1) nó Airteagal 60, de réir mar is
 infheidhme.
 I gcás ina measann an t‐údarás inniúil gur
 mionsócmhainní agus sócmhainní neamhthábhachtacha i gcás aonáin
 shainchuspóirigh iad na sócmhainní atá ag aonán sainchuspóireach, féadfaidh an
 t‐údarás inniúil an coinníoll atá sonraithe i bpointe (d) a
 tharscaoileadh.
 2.
 Forbróidh an ÚBE dréacht‐chaighdeáin
 theicniúla rialála d’fhonn na coincheapa ‘mionsócmhainní’ agus ‘sócmhainní
 neamhthábhachtacha’ dá dtagraítear i bpointe (d) de mhír 1 a shonrú.
 Cuirfidh an ÚBE na
 dréacht‐chaighdeáin theicniúla rialála sin faoi bhráid an Choimisiúin
 faoin 1 Eanáir 2013.
 Déantar cumhacht a tharmligean chuig an gCoimisiún
 chun na dréacht‐chaighdeáin theicniúla rialála dá dtagraítear sa chéad
 fhomhír a ghlacadh i gcomhréir leis an nós imeachta atá leagtha síos in
 Airteagail 10 go 14 de Rialachán (AE) Uimh. 1093/2010.
 Airteagal 79
 Leasanna mionlaigh atá ar áireamh i
 nGnáthchothromas Leibhéal 1 comhdhlúite
 Déanfaidh institiúidí méid na leasanna mionlaigh atá ag fochuideachta a
 áireofar i nGnáthchothromas Leibhéal 1 comhdhlúite a chinneadh tríd an
 toradh a bheidh ar an méid dá dtagraítear i bpointe (a) agus é iolraithe faoin
 gcéatadán dá dtagraítear i bpointe (b) a dhealú ó leasanna mionlaigh an ghnóthais
 sin:
 (a)
 Gnáthchothromas Leibhéal 1 na fochuideachta
 lúide an ceann is ísle díobh seo a leanas:
 (i) an méid de Ghnáthchothromas
 Leibhéal 1 atá ag an bhfochuideachta sin a theastaíonn chun an tsuim atá
 sa cheanglas atá leagtha amach i bpointe (a) d’Airteagal 87(1) agus an
 cómhaolán dá dtagraítear in Airteagal 122(2) de Threoir [le cur
 isteach ag an OP] a chomhlíonadh;
 (ii) an méid de
 Ghnáthchothromas Leibhéal 1 comhdhlúite a bhaineann leis an
 bhfochuideachta sin agus a theastaíonn ar bhonn comhdhlúite chun an tsuim atá
 sa cheanglas atá leagtha amach i bpointe (a) d’Airteagal 87(1) agus an
 cómhaolán dá dtagraítear in Airteagal 122(2) de Threoir [le cur
 isteach ag an OP] ) a chomhlíonadh;
 (b)
 leasanna mionlaigh na fochuideachta arna sloinneadh
 mar chéatadán de na hionstraimí go léir de Ghnáthchothromas Leibhéal 1 atá
 ag an ngnóthas sin móide an tuilleamh coimeádta gaolmhar agus na cuntais
 scairbhisigh.
 Airteagal 80
 Ionstraimí cáilitheacha
 Leibhéal 1 atá ar áireamh i gCaipiteal Leibhéal 1 comhdhlúite
 Déanfaidh
 institiúidí an méid de chaipiteal cáilitheach Leibhéal 1 a bheidh ag
 fochuideachta a áireofar i gCaipiteal Leibhéal 1 comhdhlúite a chinneadh
 tríd an toradh a bheidh ar an méid dá dtagraítear i bpointe (a) agus é
 iolraithe faoin gcéatadán dá dtagraítear i bpointe (b) a dhealú ó chaipiteal
 cáilitheach Leibhéal 1 an ghnóthais sin.
 (a)
 an ceann is ísle díobh seo a leanas:
 (i) an méid de Chaipiteal Leibhéal 1
 atá ag an bhfochuideachta a theastaíonn chun an tsuim atá sa cheanglas atá
 leagtha amach i bpointe (b) d’Airteagal 87(1) agus an cómhaolán dá
 dtagraítear in Airteagal 122(2) de Threoir [le cur isteach ag an OP]
 a chomhlíonadh;
 (ii) an méid de
 Chaipiteal Leibhéal 1 comhdhlúite a bhaineann leis an bhfochuideachta agus
 a theastaíonn ar bhonn comhdhlúite chun an tsuim atá sa cheanglas atá leagtha
 amach i bpointe (b) d’Airteagal 87(1) agus an cómhaolán dá dtagraítear in
 Airteagal 122(2) de Threoir [le cur isteach ag an OP] a chomhlíonadh;
 (b)
 caipiteal cáilitheach Leibhéal 1 na
 fochuideachta arna shloinneadh mar chéatadán de na hionstraimí go léir de
 Chaipiteal Leibhéal 1 atá ag an ngnóthas sin móide an tuilleamh coimeádta
 gaolmhar agus na cuntais scairbhisigh.
 Airteagal 81
 Caipiteal cáilitheach Leibhéal 1
 atá ar áireamh i gCaipiteal Breise Leibhéal 1 comhdhlúite
 Déanfaidh institiúidí an méid de chaipiteal cáilitheach Leibhéal 1
 a bheidh ag fochuideachta a áireofar i gCaipiteal Breise Leibhéal 1
 comhdhlúite a chinneadh trí leasanna mionlaigh an ghnóthais sin atá ar áireamh
 i nGnáthchothromas Leibhéal 1 comhdhlúite a dhealú ó chaipiteal
 cáilitheach Leibhéal 1 an ghnóthais sin atá ar áireamh i gCaipiteal
 Leibhéal 1 comhdhlúite.
 Airteagal 82
 Cistí dílse cáilitheacha atá ar
 áireamh i gcistí dílse comhdhlúite
 Déanfaidh
 institiúidí an méid de chistí dílse cáilitheacha a bheidh ag fochuideachta a
 áireofar i gcistí dílse comhdhlúite a chinneadh tríd an toradh a bheidh ar an
 méid dá dtagraítear i bpointe (a) agus é iolraithe faoin gcéatadán dá
 dtagraítear i bpointe (b) a dhealú ó chistí dílse cáilitheacha an ghnóthais
 sin.
 (a)
 an ceann is ísle díobh seo a leanas:
 (i) méid chistí dílse na fochuideachta a
 theastaíonn chun an tsuim atá sa cheanglas atá leagtha amach i bpointe (c)
 d’Airteagal 87(1) agus an cómhaolán dá dtagraítear in
 Airteagal 122(2) de Threoir [le cur isteach ag an OP] a chomhlíonadh;
 (ii) méid na gcistí dílse
 a bhaineann leis an bhfochuideachta agus a theastaíonn ar bhonn comhdhlúite
 chun an tsuim atá sa cheanglas atá leagtha amach i bpointe (c)
 d’Airteagal 87(1) agus an cómhaolán dá dtagraítear in
 Airteagal 122(2) de Threoir [le cur isteach ag an OP] a chomhlíonadh;
 (b)
 cistí dílse cáilitheacha an ghnóthais, arna
 sloinneadh mar chéatadán de na hionstraimí go léir de chistí dílse atá ag an
 bhfochuideachta agus atá ar áireamh in ítimí de Ghnáthchothromas
 Leibhéal 1, de Chaipiteal Breise Leibhéal 1 agus de Chaipiteal
 Leibhéal 2 agus an tuilleamh coimeádta gaolmhar agus na cuntais
 scairbhisigh.
 Airteagal 83
 Ionstraimí cáilitheacha de chistí
 dílse atá ar áireamh i gCaipiteal Leibhéal 2 comhdhlúite
 Déanfaidh
 institiúidí an méid de chistí dílse cáilitheacha a bheidh ag fochuideachta a
 áireofar i gCaipiteal Leibhéal 2 comhdhlúite a chinneadh trí chaipiteal
 cáilitheach Leibhéal 1 an ghnóthais atá ar áireamh i gcistí dílse
 comhdhlúite a dhealú ó chistí dílse cáilitheacha an ghnóthais sin atá ar
 áireamh i gCaipiteal Leibhéal 1 comhdhlúite.
 Teideal IV
 Sealúchais cháilitheacha lasmuigh den earnáil airgeadais
 Airteagal 84
 Ualú riosca agus toirmeasc ar shealúchais cháilitheacha
 lasmuigh den earnáil airgeadais
 1.
 Beidh sealúchas cáilitheach, ar mó a mhéid ná
 15 % de chaipiteal incháilithe na hinstitiúide, i ngnóthas nach ceann
 díobh seo a leanas é faoi réir ag na forálacha atá leagtha amach i mír 3:
 (a)
 aonán ábhartha;
 (b)
 gnóthas, nach aonán ábhartha é, a bhfuil
 gníomhaíochtaí ar bun aige a measann an t‐údarás inniúil gurb ionann iad
 agus na nithe seo a leanas:
 (i) síneadh díreach ar bhaincéireacht; nó
 (ii) seirbhísí atá coimhdeach le
 baincéireacht,
 (iii) léasú, fachtóireacht, bainistiú ar
 iontaobhais aonad, bainistiú ar sheirbhísí próiseála sonraí nó aon ghníomhaíocht
 eile dá samhail.
 2.
 Beidh méid iomlán na sealúchas cáilitheach atá ag
 institiúid i ngnóthais seachas na gnóthais sin dá dtagraítear in (a) agus (b)
 de mhír 1 agus ar mó iad ná 60 % dá chaipiteal incháilithe faoi réir
 na bhforálacha atá leagtha amach i mír 3.
 3.
 Cuirfidh údaráis inniúla na ceanglais atá leagtha
 amach i bpointe (a) nó i bpointe (b) i bhfeidhm maidir le sealúchais
 cháilitheacha na n-institiúidí dá dtagraítear i mír 1 agus mír 2:
 (q)
 cuirfidh institiúidí ualú riosca 1 250 % i
 bhfeidhm maidir leo seo a leanas:
 (i) méid na sealúchas cáilitheach dá
 dtagraítear i mír 1 ar mó iad ná 15 % den chaipiteal incháilithe;
 (ii) méid iomlán na sealúchas cáilitheach dá
 dtagraítear i mír 2 ar mó iad ná 60 % de chaipiteal incháilithe na
 hinstitiúide;
 (r)
 cuirfidh na húdaráis inniúla toirmeasc ar
 institiúidí sealúchais cháilitheacha dá dtagraítear i míreanna 1 agus 2 a
 bheith acu nuair is mó é a méid ná na céatadáin de chaipiteal incháilithe atá
 leagtha amach sna míreanna sin.
 4.
 Forbróidh an ÚBE dréacht‐chaighdeáin
 theicniúla rialála chun na gníomhaíochtaí seo a leanas a shonrú:
 (a)
 gníomhaíochtaí ar síneadh díreach ar bhaincéireacht
 iad;
 (s)
 gníomhaíochtaí a bhaineann le seirbhísí atá
 coimhdeach le baincéireacht;
 (t)
 gníomhaíochtaí dá samhail chun críocha
 phointe (b)(iii) de mhír 1.
 Cuirfidh an ÚBE na
 dréacht‐chaighdeáin theicniúla rialála sin faoi bhráid an Choimisiúin
 faoin 1 Eanáir 2013.
 Déantar cumhacht a tharmligean chuig an gCoimisiún
 chun na dréacht‐chaighdeáin theicniúla rialála dá dtagraítear sa chéad
 fhomhír a ghlacadh i gcomhréir leis an nós imeachta atá leagtha síos in
 Airteagail 10 go 14 de Rialachán (AE) Uimh. 1093/2010.
 Airteagal 85
 Rogha eile ar ualú riosca 1 250 %
 Mar rogha eile ar ualú riosca 1 250 % a
 chur i bhfeidhm maidir leis na méideanna ar mó iad ná na teorainneacha atá
 sonraithe i mír 1 agus mír 2 d’Airteagal 84, féadfaidh institiúidí na
 méideanna sin a asbhaint as ítimí de Ghnáthchothromas Leibhéal 1 i
 gcomhréir le pointe (k) d’Airteagal 33(1).
 Airteagal 86
 Eisceachtaí
 1.
 Ní dhéanfar scaireanna gnóthas nach dtagraítear
 dóibh i bpointí (a) agus (b) de mhír 1 a áireamh nuair a ríomhfar na
 teorainneacha do chaipiteal incháilithe atá sonraithe in Airteagal 84 i
 gcás ina gcomhlíontar aon cheann de na coinníollacha seo a leanas:
 (a) sealbhaítear na scaireanna sin go
 sealadach le linn athchóiriú airgeadais nó oibríocht tarrthála a bheith ar bun,
 (b) is suíomh
 frithgheallta arna shealbhú ar feadh 5 lá oibre nó níos giorra é sealúchas na
 scaireanna;
 (c) sealbhaítear na
 scaireanna sin in ainm na hinstitiúide féin agus thar ceann daoine eile.
 2.
 Ní dhéanfar scaireanna nach sócmhainní seasta
 airgeadais iad mar a shainítear in Airteagal 35(2) de
 Threoir 86/635/CEE a áireamh sa ríomh atá sonraithe in Airteagal 84.
 CUID A TRÍ
 CEANGLAIS CISTÍ DÍLSE
 Teideal I
 Ceanglais ghinearálta, luacháil agus tuairisciú
 Caibidil 1
 Leibhéal cistí dílse arna cheangal
 Roinn 1
 Ceanglais
 cistí dílse i gcomhair institiúidí
 Airteagal 87
 Ceanglais cistí dílse
 1.
 Faoi réir Airteagal 88 agus Airteagal 89,
 comhlíonfaidh institiúidí tráth ar bith na ceanglais cistí dílse seo a leanas:
 (a)
 cóimheas caipitil 4.5 % de Ghnáthchothromas
 Leibhéal 1;
 (b)
 cóimheas caipitil 6 % de Chaipiteal
 Leibhéal 1;
 (c)
 cóimheas caipitil iomlán 8 %.
 2.
 Ríomhfaidh institiúidí a gcóimheasa caipitil mar
 seo a leanas:
 (a)
 is ionann cóimheas Ghnáthchothromas Leibhéal 1
 agus Gnáthchothromas Leibhéal 1 na hinstitiúide, arna shloinneadh mar
 chéatadán de mhéid iomlán na neamhchosanta ar riosca;
 (b)
 is ionann cóimheas caipitil de Chaipiteal
 Leibhéal 1 agus Caipiteal Leibhéal 1 na hinstitiúide, arna shloinneadh
 mar chéatadán de mhéid iomlán na neamhchosanta ar riosca;
 (c)
 is ionann an cóimheas caipitil iomlán agus cistí
 dílse na hinstitiúide, arna shloinneadh mar chéatadán de mhéid iomlán na
 neamhchosanta ar riosca.
 3.
 Ríomhfar méid iomlán na neamhchosanta ar riosca mar
 shuim na bpointí seo a leanas (a) go (f) tar éis na forálacha atá leagtha amach
 i mír 4 a chur san áireamh:
 (a)
 na méideanna neamhchosanta atá ualaithe ó thaobh
 riosca i gcás riosca creidmheasa agus riosca caolúcháin, arna ríomh i gcomhréir
 le Teideal II de Chuid a Trí, maidir le gníomhaíochtaí gnó uile
 institiúide, cé is moite de mhéideanna neamhchosanta atá ualaithe ó thaobh
 riosca ó ghnó na hinstitiúide a bhaineann leis an leabhar trádála;
 (b)
 na ceanglais cistí dílse, arna
 gcinneadh i gcomhréir le Teideal IV de Chuid a Trí nó de Chuid a Ceathair,
 de réir mar is infheidhme, do ghnó institiúide a bhaineann leis an leabhar
 trádála, dóibh seo a leanas:
 (i) riosca an tsuímh;
 (ii) neamhchosaintí móra ar mó iad ná na
 teorainneacha atá sonraithe in Airteagail 384 go 390, a mhéid is ceadmhach
 d’institiúid na teorainneacha sin a shárú;
 (c)
 na ceanglais cistí dílse arna gcinneadh i gcomhréir
 le Teideal IV de Chuid a Trí nó Teideal V de Chuid a Trí, de réir mar is
 infheidhme, dóibh seo a leanas:
 (i) riosca malairte eachtraí;
 (ii) riosca socraíochta;
 (iii) riosca
 tráchtearraí;
 (d)
 na ceanglais cistí dílse arna ríomh i gcomhréir le
 Teideal VI i gcás riosca a bhaineann le coigeartú luachála creidmheasa na n‐ionstraimí
 díorthach thar an gcuntar seachas díorthaigh chreidmheasa atá aitheanta chun
 méideanna neamhchosanta atá ualaithe ó thaobh riosca a laghdú le haghaidh
 riosca creidmheasa;
 (e)
 ceanglais cistí dílse arna gcinneadh i gcomhréir le
 Teideal III de Chuid a Trí le haghaidh riosca oibriúcháin;
 (f)
 na méideanna neamhchosanta atá ualaithe ó thaobh
 riosca arna gcinneadh i gcomhréir le Teideal II de Chuid a Trí le haghaidh
 riosca contrapháirtí a thig as gnó na hinstitiúide a bhaineann leis an leabhar
 trádála do na cineálacha seo a leanas idirbheart agus comhaontuithe:
 (i) ionstraimí díorthacha thar an gcuntar
 agus díorthaigh chreidmheasa;
 (ii) idirbhearta athcheannaigh, idirbhearta
 iasachtaithe nó iasachtaíochta urrús nó tráchearraí bunaithe ar urrúis nó ar
 thráchtearraí;
 (iii) idirbhearta
 iasachtaithe éarlaise bunaithe ar urrúis nó ar thráchtearraí;
 (iv) idirbhearta
 socraíochta iarchurtha.
 4.
 Beidh feidhm ag na forálacha seo a leanas nuair a
 bheidh an méid iomlán neamhchosanta dá dtagraítear i mír 3 á ríomh:
 (a) áireofar sna ceanglais cistí dílse dá
 dtagraítear i bpointí (c) go (e) den mhír sin na ceanglais sin a thig ó
 ghníomhaíochtaí gnó uile institiúide;
 (b) déanfaidh institiúidí
 na ceanglais cistí dílse atá leagtha amach i bpointí (b) go (e) den mhír sin a
 iolrú faoi 12.5.
 Airteagal 88
 Ceanglas caipitil tosaigh ar ghnóthas
 leantach
 1.
 Ní fhéadfaidh cistí dílse institiúide titim faoin
 méid caipitil tosaigh arna cheangal tráth a údaraithe.
 2.
 Maidir le hinstitiúidí a bhí ar an bhfód cheana
 féin an 1 Eanáir 1993, nach mbaineann a gcuid cistí dílse amach an
 méid caipitil tosaigh arna cheangal, féadfaidh siad leanúint dá gcuid
 gníomhaíochtaí. Sa chás sin, ní fhéadfaidh cistí
 dílse na n‐institiúidí sin titim faoin leibhéal is airde a baineadh amach
 le héifeacht ón 22 Nollaig 1989.
 3.
 I gcás ina nglacann duine
 nádúrtha nó dlítheanach seachas an duine a raibh rialú aige ar an institiúid
 roimhe sin rialú ar institiúid atá laistigh den chatagóir dá dtagraítear i mír
 2, bainfidh cistí dílse na hinstitiúide sin amach an méid caipitil tosaigh arna
 cheangal.
 4.
 I gcás ina bhfuil cumasc á
 dhéanamh ar dhá institiúid nó níos mó atá laistigh den chatagóir dá dtagraítear
 i mír 2, ní thitfidh cistí dílse na hinstitiúide a thig as an gcumasc faoi
 chistí dílse iomlána na n‐institiúidí cumaiscthe tráth a ndéantar an
 cumasc, fad is nach bhfuil an méid caipitil tosaigh arna cheangal faighte.
 5.
 I gcás ina measann údaráis
 inniúla gur gá d’fhonn sócmhainneacht institiúide a áirithiú nach bhfuil an
 ceanglas atá leagtha amach i mír 1 comhlíonta, ní bheidh feidhm ag na forálacha
 atá leagtha amach i míreanna 2 go 4.
 Airteagal 89
 Maolú do ghnó beag a bhaineann leis an
 leabhar trádála
 1.
 Féadfaidh institiúidí an ceanglas caipitil dá
 dtagraítear i bpointe (b) de mhír 3 d’Airteagal 87 a ionadú le
 ceanglas caipitil arna ríomh i gcomhréir le pointe (a) den mhír sin maidir lena
 ngnó a bhaineann leis an leabhar trádála, ar an gcoinníoll go gcomhlíonann méid
 an ghnó atá acu laistigh agus lasmuigh den chlár comhardaithe a bhaineann leis
 an leabhar trádála na coinníollacha seo a leanas:
 (a)
 go mbíonn sé de ghnáth níos lú ná 5 % de na
 sócmhainní iomlána agus €15 milliún;
 (b)
 nach mbíonn sé riamh níos mó ná 6 % de na
 sócmhainní iomlána agus €20 milliún.
 2.
 Agus méid an ghnó laistigh agus lasmuigh den chlár
 comhardaithe á ríomh, déanfar luacháil ar ionstraimí fiachais ag a gcuid
 praghsanna ar an margadh nó ag a gcuid luachanna ainmniúla, ar chothromas ag a
 phraghsanna ar an margadh agus ar dhíorthaigh de réir luachanna ainmniúla nó
 margaidh na n‐ionstraimí is bunús leo. Déanfar suimiú ar shuíomhanna fada
 agus ar shuíomhanna gearra is cuma cén chomhartha atá acu.
 3.
 I gcás ina dteipfidh ar institiúid an coinníoll i
 bpointe (b) de mhír 1 a chomhlíonadh tabharfaidh sé fógra láithreach don
 údarás inniúil. Má chinneann an t‐údarás
 inniúil, tar éis measúnú a dhéanamh, nár comhlíonadh an ceanglas i bpointe (a)
 de mhír 1 agus má thugann sé fógra don institiúid ina leith sin, scoirfidh
 an institiúid d’úsáid a bhaint as mír 1 ón gcéad dáta tuairiscithe eile.
 Roinn 2
 Ceanglais
 cistí dílse i gcomhair gnólachtaí infheistíochta a
 bhfuil údarú teoranta acu seirbhísí infheistíochta a sholáthar
 Airteagal 90
 Ceanglais cistí dílse i gcomhair
 gnólachtaí infheistíochta a bhfuil údarú teoranta acu seirbhísí infheistíochta
 a sholáthar
 1.
 Chun críocha Airteagal 87(3), déanfaidh
 gnólachtaí infheistíochta nach bhfuil údaraithe na seirbhísí infheistíochta atá
 liostaithe i bpointí 3 agus 6 de Roinn A d’Iarscríbhinn I a ghabhann
 le Treoir 2004/39/CE a sholáthar an ríomh ar mhéid iomlán na neamhchosanta
 ar riosca atá sonraithe i mír 2 a úsáid.
 2.
 Déanfaidh gnólachtaí
 infheistíochta dá dtagraítear i mír 1 méid iomlán na neamhchosanta ar riosca a
 ríomh mar an ceann is airde díobh seo a leanas:
 (a)
 méid na n-ítimí dá dtagraítear i bpointí (a) go (d)
 agus (f) d’Airteagal 87(3) tar éis mír 87(4) a chur i bhfeidhm;
 (b)
 12.5 iolraithe faoin méid atá sonraithe in Airteagal 92.
 3.
 Tá gnólachtaí infheistíochta dá dtagraítear i mír 1
 faoi réir ag gach foráil eile maidir le riosca oibriúcháin atá leagtha amach i
 dTeideal VII, Caibidil 3, Roinn II, Foroinn 1 de Threoir [le cur
 isteach ag an OP].
 Airteagal 91
 Ceanglais cistí dílse i gcomhair gnólachtaí infheistíochta
 ina sealbhaítear caipiteal tosaigh mar atá leagtha amach in Airteagal 29
 de Threoir [le cur isteach ag an OP]
 1.
 Chun críocha Airteagal 87(3), úsáidfidh na
 catagóirí seo a leanas de ghnólachtaí infheistíochta ina sealbhaítear caipiteal
 tosaigh i gcomhréir le hAirteagal 29 de Threoir [le cur isteach ag an
 OP] an ríomh maidir le méid iomlán na neamhchosanta ar riosca atá sonraithe i
 mír 2:
 (a)
 gnólachtaí infheistíochta a dhéileálann ar a
 gcuntas féin amháin ar mhaithe le hordú cliaint a chomhlíonadh nó a chur i
 bhfeidhm nó ar mhaithe le dul isteach i gcóras socraíochta agus imréitigh nó i
 malartán aitheanta nuair a bheidh siad ag gníomhú i gcáil gníomhaireachta nó ag
 cur ordú cliaint i bhfeidhm;
 (b)
 gnólachtaí infheistíochta nach bhfuil airgead nó
 urrúis cliant ina seilbh;
 (c)
 gnólachtaí infheistíochta a ghabhann de dhéileáil
 ar a gcuntas féin amháin;
 (d)
 gnólachtaí infheistíochta nach bhfuil aon
 chustaiméirí seachtracha acu;
 (e)
 gnólachtaí infheistíochta a ndéantar feidhmiú agus
 socrú na n‐idirbheart sin ina leith faoi chúram institiúide imréitigh
 agus atá ráthaithe ag an institiúid imréitigh sin.
 2.
 Maidir le gnólachtaí infheistíochta dá dtagraítear
 i mír 1, ríomhfar méid iomlán na neamhchosanta ar riosca mar shuim na nithe seo
 a leanas:
 (a)
 pointí (a) go (d) agus (f) d’Airteagal 87(3)
 tar éis mír 87(4) a chur i bhfeidhm;
 (b)
 an méid dá dtagraítear in
 Airteagal 92 a iolrú faoi 12.5.
 3.
 Tá gnólachtaí infheistíochta dá dtagraítear i mír 1
 faoi réir ag gach foráil eile maidir le riosca oibriúcháin atá leagtha amach i
 dTeideal VII, Caibidil 3, Roinn 2, Foroinn 1 de Threoir [le cur
 isteach ag an OP].
 Airteagal 92
 Cistí dílse bunaithe ar Fhorchostais
 Sheasta
 1.
 I gcomhréir le hAirteagal 90 agus Airteagal
 91, sealbhóidh gnólacht infheistíochta caipiteal incháilithe d’aon cheathrú ar
 a laghad d’fhorchostais sheasta an ghnólachta infheistíochta sa bhliain roimhe
 sin.
 2.
 I gcás ina dtagann athrú ar
 ghnó gnólachta infheistíochta ón mbliain roimhe sin agus ina measann an t‐údarás
 inniúil go bhfuil sé ábhartha, féadfaidh an t‐údarás inniúil coigeartú a
 dhéanamh ar an gceanglas atá leagtha amach i mír 1.
 3.
 I gcás nach bhfuil gnó curtha i
 gcrích ag gnólacht infheistíochta ar feadh bliana amháin, ag tosú ar an lá a
 dtosaíonn an gnó, sealbhóidh gnólacht infheistíochta caipiteal incháilithe
 d’aon cheathrú ar a laghad de na forchostais sheasta atá réamh‐mheasta
 ina phlean gnó, cé is moite de chás ina gceanglaíonn an t‐údarás inniúil
 an plean gnó a choigeartú.
 4.
 Forbróidh an ÚBE dréacht‐chaighdeáin
 theicniúla rialála d’fhonn an méid seo a leanas a shonrú ar bhealach níos
 mionsonraithe:
 (a)
 ríomh an cheanglais caipiteal incháilithe d’aon
 cheathrú ar a laghad d’fhorchostais sheasta na bliana roimhe sin a shealbhú;
 (b)
 na coinníollacha ina ndéanfaidh an t‐údarás
 inniúil coigeartú ar an gceanglas caipiteal incháilithe d’aon cheathrú ar a
 laghad d’fhorchostais na bliana roimhe sin a shealbhú;
 (c)
 forchostais sheasta réamh‐mheasta a ríomh i
 gcás gnólachta infheistíochta nár chuir aon ghnó i gcrích ar feadh bliana
 amháin.
 Cuirfidh an ÚBE na dréacht‐chaighdeáin
 theicniúla rialála sin faoi bhráid an Choimisiúin faoin
 1 Eanáir 2013.
 Déantar cumhacht a tharmligean chuig an gCoimisiún
 chun na dréacht‐chaighdeáin theicniúla rialála dá dtagraítear sa chéad
 fhomhír a ghlacadh i gcomhréir leis an nós imeachta atá leagtha síos in
 Airteagail 10 go 14 de Rialachán (AE) Uimh. 1093/2010.
 Airteagal 93
 Cistí dílse do ghnólachtaí
 infheistíochta ar bhonn comhdhlúite
 1.
 I gcás gnólachtaí infheistíochta dá dtagraítear in
 Airteagal 90(1) i ngrúpa, i gcás nach n‐áirítear institiúidí
 creidmheasa sa ghrúpa sin, cuirfidh máthairghnólacht infheistíochta i mBallstát
 Airteagal 87 i bhfeidhm ag leibhéal comhdhlúite mar seo a leanas:
 (a)
 úsáidfidh sé an ríomh ar mhéid iomlán na
 neamhchosanta ar riosca atá sonraithe in Airteagal 90(2);
 (b)
 cistí dílse arna ríomh ar bhonn
 staid chomhdhlúite airgeadais an mháthairghnólachta infheistíochta.
 2.
 I gcás gnólachtaí infheistíochta dá dtagraítear in
 Airteagal 90(1) i ngrúpa, i gcás nach n‐áirítear institiúidí
 creidmheasa sa ghrúpa sin, cuirfidh gnólacht infheistíochta arna rialú ag
 cuideachta shealbhaíochta airgeadais Airteagal 87 i bhfeidhm ag leibhéal
 comhdhlúite mar seo a leanas:
 (a)
 úsáidfidh sé an ríomh ar mhéid iomlán na
 neamhchosanta ar riosca atá sonraithe in Airteagal 91(2);
 (b)
 cistí dílse arna ríomh ar bhonn
 staid chomhdhlúite airgeadais an mháthairghnólachta infheistíochta.
 Caibidil 2
 Ceanglais ríofa agus tuairiscithe
 Airteagal 94
 Luacháil
 Cuirfear luacháil na sócmhainní agus na
 n-ítimí lasmuigh den chlár comhardaithe i gcrích i gcomhréir leis an gcreat
 cuntasaíochta a bhfuil an institiúid faoina réir faoi Rialachán (CE)
 Uimh. 1606/2002 agus faoi Threoir 86/635/CEE.
 Airteagal 95
 Tuairisciú ar cheanglais cistí dílse
 1.
 Déanfaidh institiúidí a ríomhann ceanglais cistí
 dílse le haghaidh riosca an tsuímh na ceanglais cistí dílse sin a thuairisciú
 gach 3 mhí ar a laghad.
 Áireofar leis an tuairisciú sin faisnéis
 airgeadais arna tarraingt suas i gcomhréir leis an gcreat cuntasaíochta a
 bhfuil an institiúid faoina réir faoi Rialachán (CE) Uimh. 1606/2002 agus faoi
 Threoir 86/635/CEE a mhéid is gá leis sin chun léargas cuimsitheach a
 fháil ar phróifíl riosca gníomhaíochtaí institiúide.
 Tabharfaidh institiúidí
 tuairisc ar na hoibleagáidí atá leagtha amach in Airteagal 87 faoi dhó sa
 bhliain ar a laghad.
 Cuirfidh institiúidí na
 torthaí agus aon sonraí comhpháirteacha arna gceangal in iúl do na húdaráis
 inniúla.
 2.
 Forbróidh an ÚBE dréacht‐chaighdeáin
 theicniúla cur chun feidhme chun na formáidí aonfhoirmeacha, na minicíochtaí
 agus na dátaí tuairiscithe agus na réitigh TF a chuirfear i bhfeidhm san Aontas
 le haghaidh tuairisciú den sórt sin a shonrú. Beidh
 na formáidí tuairiscithe comhréireach le cineál, scála agus castacht
 ghníomhaíochtaí na n‐institiúidí.
 Cuirfidh an ÚBE na dréacht‐chaighdeáin
 theicniúla cur chun feidhme sin faoi bhráid an Choimisiúin faoin
 1 Eanáir 2013.
 Déantar cumhacht a tharmligean chuig an gCoimisiún
 chun na caighdeáin cur chun feidhme dá dtagraítear sa chéad fhomhír a
 ghlacadh i gcomhréir leis an nós imeachta atá leagtha amach in
 Airteagal 15 de Rialachán (AE) Uimh. 1093/2010.
 Airteagal 96
 Oibleagáidí sonracha maidir le
 tuairisciú
 1.
 Déanfaidh institiúidí na sonraí seo a leanas a
 thuairisciú do na húdaráis inniúla:
 (a)
 caillteanais a eascraíonn as iasachtú atá
 comhthaobhaithe le réadmhaoin chónaithe, go dtí 80 % den mhargadhluach nó
 80 % den luach iasachtaithe morgáiste in aon bhliain faoi leith mura
 gcinntear a mhalairt faoi Airteagal 119(2);
 (b)
 caillteanais fhoriomlána a
 eascraíonn as iasachtú atá comhthaobhaithe le réadmaoin chónaithe in aon
 bhliain faoi leith;
 (c)
 caillteanais a eascraíonn as
 iasachtú atá comhthaobhaithe le maoin thráchtála dhochorraithe, go dtí
 50 % den mhargadhluach nó 60 % den luach iasachtaithe morgáiste in
 aon bhliain faoi leith mura gcinntear a mhalairt faoi Airteagal 119(2);
 (d)
 caillteanais fhoriomlána a
 eascraíonn as iasachtú atá comhthaobhaithe le maoin thráchtála dhochorraithe in
 aon bhliain faoi leith.
 2.
 Foilseoidh na húdaráis inniúla ar bhonn comhiomlán
 agus bliantúil na sonraí atá sonraithe i bpointí (a) go (d) de mhír 1, mar
 aon le sonraí stairiúla, nuair atá siad ar fáil. Déanfaidh
 údarás inniúil, arna iarraidh sin ag údarás inniúil eile i mBallstát nó ag an
 ÚBE, faisnéis níos mionsonraithe faoi staid na margaí réadmhaoine cónaithe nó
 maoine tráchtála dochorraithe sa Bhallstát sin a chur ar fáil don údarás
 inniúil sin nó don ÚBE.
 3.
 Forbróidh an ÚBE dréacht‐chaighdeáin
 theicniúla cur chun feidhme d’fhonn an méid seo a leanas a shonrú:
 (a)
 formáidí aonfhoirmeacha, minicíochtaí agus dátaí
 tuairiscithe na n-ítimí dá dtagraítear i mír 1;
 (b)
 formáidí aonfhoirmeacha, minicíochtaí agus dátaí
 foilsithe na sonraí comhiomlána dá dtagraítear i mír 2.
 Cuirfidh an ÚBE na dréacht‐chaighdeáin
 theicniúla cur chun feidhme sin faoi bhráid an Choimisiúin faoin
 1 Eanáir 2013.
 Déantar cumhacht a
 tharmligean chuig an gCoimisiún chun na caighdeáin theicniúla cur chun feidhme
 dá dtagraítear sa chéad fhomhír a ghlacadh i gcomhréir leis an nós
 imeachta atá leagtha amach in Airteagal 15 de Rialachán (AE)
 Uimh. 1093/2010.
 Caibidil 3
 Leabhar trádála
 Airteagal 97
 Ceanglais maidir leis an Leabhar
 Trádála
 1.
 Beidh na suíomhanna sa leabhar trádála saor ó
 shrianta ar a gcumas trádála nó beifear in ann iad a fhálú.
 2.
 Beidh fianaise ann ar intinn trádála ar bhonn na
 straitéisí, na mbeartas agus na nósanna imeachta arna mbunú ag an institiúid
 chun an suíomh nó an phunann a bhainistiú i gcomhréir le hAirteagal 98.
 3.
 I gcomhréir le
 hAirteagal 99 agus Airteagal 100, bunóidh institiúidí córais agus
 rialuithe chun a leabhar trádála a bhainistiú agus déanfaidh siad cothabháil
 orthu.
 4.
 Féadfaidh institiúidí fálú
 inmheánach a áireamh sa ríomh ar cheanglais chaipitil le haghaidh riosca an
 tsuímh ar an gcoinníoll go bhfuil siad á sealbhú le hintinn trádála agus go
 gcomhlíontar ceanglais Airteagail 98 go 101.
 Airteagal 98
 An leabhar trádála a bhainistiú
 Agus í ag bainistiú a cuid suíomhanna nó a
 foirne suíomhanna sa leabhar trádála, comhlíonfaidh an institiúid na ceanglais
 seo a leanas ar fad:
 (a)
 beidh straitéis trádála a bheidh doiciméadaithe go
 soiléir, agus faofa ag an lucht bainistíocht sinsearaí, i bhfeidhm ag an
 institiúid don suíomh/ionstraim nó do na punanna, agus áireofar an tréimhse
 shealbhaíochta ionchasach ann;
 (b)
 beidh beartais agus nósanna imeachta a bheidh
 sainmhínithe go soiléir i bhfeidhm ag an institiúid d’fhonn bainistíocht
 ghníomhach a dhéanamh ar shuíomhanna a rachfar isteach iontu ar dheasc trádála.
 Áireofar na nithe seo a leanas sna beartais agus sna nósanna imeachta sin:
 (i) cé na suíomhanna is féidir dul isteach
 iontu agus cén deasc trádála a bheidh i gceist;
 (ii) socraítear teorainneacha suímh agus
 déantar monatóireacht orthu féachaint cé chomh hoiriúnach is atá siad;
 (iii) beidh an uathriail ag déileálaithe dul
 isteach i suíomh agus é a bhainistiú laistigh de theorainneacha a bheidh
 comhaontaithe agus de réir na straitéise faofa;
 (iv) tuairiscítear suíomhanna don lucht
 bainistíochta sinsearaí mar chuid lárnach de phróiseas bainistíochta riosca na
 hinstitiúide;
 (v) déanfar monatóireacht ghníomhach ar
 shuíomhanna agus tabharfar aird ar fhoinsí faisnéise an mhargaidh agus ar
 mheasúnú a dhéanfar ar an gcumas an suíomh nó na rioscaí comhpháirte a
 bhaineann leis a mhargú nó a fhálú, lena n‐áirítear measúnú, cáilíocht
 agus infhaighteacht ionchuir an mhargaidh sa phróiseas luachála, leibhéal
 láimhdeachais an mhargaidh, méideanna na suíomhanna a dhéantar a thrádáil ar an
 margadh;
 (c)
 beidh beartais agus nósanna imeachta a bheidh
 sainmhínithe go soiléir i bhfeidhm ag an institiúid chun monatóireacht a
 dhéanamh ar na suíomhanna i gcomparáid le straitéis trádála na hinstitiúide
 lena n‐áirítear monatóireacht ar láimhdeachas agus ar shuíomhanna a
 bhfuil an tréimhse shealbhaíochta a bhí i gceist leo ag an tús sáraithe ina
 leith.
 Airteagal 99
 Áireamh sa Leabhar Trádála
 1.
 Beidh beartais agus nósanna imeachta a bheidh
 sainmhínithe go soiléir i bhfeidhm ag institiúidí chun cinneadh a dhéanamh cén
 suíomh a áireofar sa leabhar trádála ar mhaithe lena gceanglais cistí dílse a
 ríomh, i gcomhréir leis na ceanglais atá leagtha amach in Airteagal 97
 agus an sainmhíniú ar leabhar trádála i gcomhréir le hAirteagal 4, agus cuirfear
 siad inniúlachtaí agus cleachtais bainistíochta riosca na hinstitiúide san
 áireamh. Tabharfaidh an institiúid doiciméadú iomlán
 ar cé mar atá sí ag comhlíonadh na mbeartas agus na nósanna imeachta sin agus
 déanfaidh sí iniúchadh inmheánach tréimhsiúil orthu.
 2.
 Beidh beartais agus nósanna
 imeachta a bheidh sainmhínithe go soiléir i bhfeidhm ag institiúidí maidir le
 bainistíocht fhoriomlán an leabhair trádála. Rachaidh na beartais agus na
 nósanna imeachta sin i ngleic leo seo a leanas ar a laghad:
 (a)
 na gníomhaíochtaí a mheasann an institiúid gur
 gníomhaíochtaí trádála iad agus go bhfuil siad mar chuid den leabhar trádála
 chun críocha ceanglas cistí dílse;
 (b)
 a mhéid is féidir suíomh a mharcáil go laethúil ón
 margadh trí thagairt a dhéanamh do mhargadh dhá threo leachtach, gníomhach;
 (c)
 maidir le suíomhanna atá marcáilte de réir samhla,
 an méid is féidir leis an institiúid:
 (i) rioscaí ábhartha an tsuímh ar fad a
 aithint;
 (ii) gach riosca ábhartha den suíomh a fhálú
 le hionstraimí a bhfuil margadh dhá threo leachtach, gníomhach ann ina leith;
 (iii) meastacháin
 iontaofa a dhíorthú do na príomhthoimhdí agus do na paraiméadair a úsáidtear sa
 tsamhail;
 (d)
 a mhéid is féidir leis an institiúid, agus a mhéid
 a cheanglaítear uirthi, luachálacha a ghiniúint don suíomh, luachálacha is
 féidir a bhailíochtú go seachtrach agus go comhleanúnach;
 (e)
 a mhéid a chuirfeadh srianta dlí nó ceanglais
 oibriúcháin eile bac ar chumas na hinstitiúide an suíomh a leachtú nó a fhálú
 go gearrthéarmach;
 (f)
 a mhéid is féidir leis an institiúid, agus a mhéid
 a cheanglaítear uirthi, rioscaí na suíomhanna laistigh dá hoibríocht trádála a
 bhainistiú;
 (g)
 a mhéid a fhéadfaidh an
 institiúid riosca nó suíomhanna a aistriú idir na leabhair neamhthrádála agus
 na leabhair trádála agus na critéir maidir le haistrithe den sórt sin.
 Airteagal 100
 Ceanglas maidir le Luacháil Stuama
 1.
 Beidh gach suíomh i leabhar trádála faoi réir na
 gcaighdeán maidir le luacháil stuama atá sonraithe san Airteagal seo. Áiritheoidh institiúidí go háirithe go mbainfidh an
 luacháil stuama a dhéanfar ar a gcuid suíomhanna sa leabhar trádála leibhéal
 cinnteachta iomchuí amach ag féachaint don mhianach dinimiciúil a bhaineann le
 suíomhanna leabhair thrádála, na héilimh a bhaineann le fóntacht stuamachta
 agus an modh oibríochta agus cuspóir na gceanglas caipitil maidir le suíomhanna
 leabhair trádála.
 2.
 Bunóidh institiúidí córais agus
 rialuithe a bheidh leordhóthanach chun meastacháin luachála stuama agus
 iontaofa a sholáthar agus déanfaidh siad cothabháil ar na córais agus na
 rialuithe sin. Áireofar na gnéithe seo a leanas ar a laghad sna córais agus sna
 rialuithe sin:
 (a)
 beartais agus nósanna imeachta doiciméadaithe don
 phróiseas luachála, lena n‐áirítear freagrachtaí a bheidh sainmhínithe go
 soiléir maidir leis na réimsí éagsúla a bhaineann leis an luacháil a chinneadh,
 foinsí faisnéise an mhargaidh agus athbhreithniú ar cé chomh hoiriúnach is atá
 siad, treoirlínte maidir le hionchuir dhobhraite a úsáid, a léiríonn toimhdí na
 hinstitiúide maidir le cad a d’úsáidfeadh rannpháirtithe sa mhargadh agus an suíomh
 á phraghsáil acu, minicíocht na luachála neamhspleáiche, uainiú na bpraghsanna
 scoir, nósanna imeachta chun luachálacha a choigeartú, nósanna imeachta
 fíorúcháin ad‐hoc agus deireadh míosa;
 (b)
 línte tuairiscithe don roinn a bheidh
 freagrach as an bpróiseas luachála a bheidh soiléir agus neamhspleách ón oifig
 thosaigh.
 Is comhalta den chomhlacht bainistíochta a bheidh
 ag deireadh na líne tuairiscithe.
 3.
 Déanfaidh institiúidí athluacháil ar shuíomhanna
 leabhair trádála ar bhonn laethúil ar a laghad.
 4.
 Déanfaidh institiúidí a gcuid suíomhanna a mharcáil
 ón margadh nuair is féidir sin a dhéanamh, lena n‐áirítear nuair a bheidh
 láimhseáil caipitil sa leabhar trádála á cur i bhfeidhm.
 5.
 Nuair a dhéanfar marcáil ón
 margadh, bainfidh institiúid leas as an taobh is stuama de thairiscint agsu
 atairiscint mura cruthaitheoir margaidh suntasach í an institiúid sa chineál
 ionstraime nó tráchtearra airgeadais áirithe atá i gceist agus gur féidir léi
 an cuntas a ghlanadh sa mheánmhargadh.
 6.
 Nuair nach féidir marcáil ón
 margadh a dhéanamh, déanfaidh institiúidí marcáil choimeádach de réir samhla ar
 a suíomhanna agus ar a bpunanna, lena n‐áirítear nuair a bheidh ceanglais
 cistí dílse á ríomh le haghaidh suíomhanna sa leabhar trádála.
 7.
 Comhlíonfaidh institiúidí na
 ceanglais seo a leanas nuair a bheidh siad ag marcáil de réir samhla:
 (a)
 beidh eolas ag an lucht bainistíochta sinsearaí ar
 na gnéithe den leabhar trádála nó de shuíomhanna eile a bhfuil luach cóir ag
 gabháil leo agus atá faoi réir ag marcáil de réir samhla agus tuigfidh siad ábharthacht
 na neamhchinnteachta a chruthófar leis sin sa tuairisciú ar an riosca/ar
 fheidhmíocht an ghnó;
 (b)
 déanfaidh institiúidí na hionchuir mhargaidh a
 fhoinsiú, nuair is féidir, i gcomhréir le praghsanna an mhargaidh, agus
 déanfaidh siad measúnú ar cé chomh hoiriúnach is atá ionchuir mhargaidh an
 tsuímh áirithe a bhfuil luach á chur air agus ar pharaiméadair na samhla agus
 déanfar é sin go minic;
 (c)
 nuair a bheidh fáil orthu, bainfidh institiúidí
 úsáid as modheolaíochtaí luachála atá glactha mar chleachtas ar an margadh i
 gcás ionstraimí nó tráchtearraí airgeadais áirithe;
 (d)
 i gcás gurb í an institiúid féin a fhorbraíonn an
 tsamhail, beidh sí bunaithe ar thoimhdí iomchuí, a bhfuil measúnú déanta orthu
 agus a bhfuil a ndúshlán tugtha ag páirtithe atá cáilithe go cuí agus atá
 neamhspleách ar an bpróiseas forbartha;
 (e)
 beidh nósanna imeachta foirmiúla i bhfeidhm ag
 institiúidí chun athruithe a rialú agus beidh cóip shlán den tsamhail ina
 seilbh acu agus úsáidfear í go tréimhsiúil chun luachálacha a sheiceáil;
 (f)
 tabharfar faoi deara i mbainistíocht riosca na
 laigeachtaí atá ag na samhlacha atá in úsáid agus conas is féidir na
 laigeachtaí sin a léiriú san aschur luachála; agus
 (g)
 beidh samhlacha institiúidí faoi réir ag
 athbhreithniú tréimhsiúil chun cruinneas a gcuid feidhmíochta a chinneadh, agus
 áireofar leis sin measúnú ar cé chomh hoiriúnach is atá na toimhdí ar bhonn
 leanúnach, anailís ar bhrabús agus ar chaillteanas i gcoinne fachtóirí riosca,
 luachanna glanta cuntais iarbhír a chur i gcomparáid le haschuir na samhla.
 Chun críocha phointe (d), forbrófar nó
 faomhfar an tsamhail go neamhspleách ar an deasc trádála agus déanfar tástáil
 neamhspleách uirthi, lena n‐áirítear bailíochtú ar an matamaitic, ar na
 toimhdí agus ar chur chun feidhme na mbogearraí.
 8.
 Déanfaidh institiúidí fíorú neamhspleách ar
 phraghsanna anuas ar mharcáil laethúil ón margadh nó marcáil de réir samhla. Déanfaidh duine nó aonad a bheidh neamhspleách ar dhaoine nó ar aonaid
 a fhaigheann buntáiste ón leabhar trádála fíorú ar phraghsanna an mhargaidh
 agus ar ionchuir na samhla, agus déanfar é sin uair amháin sa mhí ar a laghad,
 nó níos minice ag brath ar an gcineál margaidh nó gníomhaíochta trádála. I gcás nach bhfuil foinsí praghsála neamhspleácha ar fáil nó
 go bhfuil foinsí praghsála níos suibiachtúla, d’fhéadfadh sé go mbeadh bearta
 stuama amhail coigeartuithe ar an luacháil níos oiriúnaí.
 9.
 Bunóidh institiúidí nósanna
 imeachta chun coigeartuithe ar luachálacha a bhreithniú agus déanfaidh siad
 cothabháil ar na nósanna imeachta sin.
 10.
 Breithneoidh institiúidí go foirmiúil
 na coigeartuithe seo a leanas ar luacháil: raonta difríochta creidmheasa
 neamhthuillte, costais ghlanta cuntais, rioscaí oibriúcháin,
 luathfhoirceannadh, costais infheistíochta agus chistithe, costais riaracháin
 todhchaí agus, nuair is ábhartha, riosca de bharr samhaltaithe.
 11.
 Bunóidh institiúidí nósanna
 imeachta chun coigeartú don luacháil reatha ar aon suíomhanna beagleachtacha a
 ríomh agus déanfaidh siad cothabháil ar na nósanna imeachta sin, ar féidir leo
 go háirithe teacht ó theagmhais ar an margadh nó cásanna a bhaineann le
 hinstitiúid amhail suíomhanna comhchruinnithe agus/nó suíomhanna a bhfuil an
 tréimhse shealbhaíochta a bhí leagtha amach dóibh ag an tús sáraithe. Déanfaidh
 institiúidí, más gá, coigeartuithe den sórt sin anuas ar aon athruithe ar luach
 an tsuímh a bheidh riachtanach chun críocha tuairiscithe airgeadais agus
 dearfar coigeartuithe den sórt sin mar léiriú ar neamhleachtacht an tsuímh.
 Faoi na nósanna imeachta sin, breithneoidh institiúidí roinnt fachtóirí nuair a
 bheifear ag cinneadh an bhfuil gá le coigeartú luachála ar shuíomhanna
 beagleachtacha. Áirítear leis na fachtóirí sin:
 (a)
 an méid ama a thógfadh sé an suíomh nó na rioscaí
 laistigh den suíomh sin a fhálú amach;
 (b)
 luaineacht agus meán raonta difríochta
 tairisceana/atairisceana;
 (c)
 infhaighteacht na gcuótaí margaidh (líon agus
 céannacht na gcruthaitheoirí margaidh) agus luaineacht agus meán na méideanna
 trádála lena n‐áirítear méideanna trádála le linn tréimhsí anáis sa
 mhargadh;
 (d)
 comhdhlúthacht an mhargaidh;
 (e)
 aosú na suíomhanna;
 (f)
 a mhéid a bhíonn luacháil ag brath ar mharcáil de
 réir samhla;
 (g)
 an tionchar a bhíonn ag rioscaí
 eile de bharr samhaltaithe.
 12.
 Agus luachálacha tríú páirtí nó marcáil de réir
 samhla á n‐úsáid, breithneoidh institiúidí cibé a chuirfidh nó nach
 gcuirfidh siad coigeartú i bhfeidhm maidir le luacháil. Ina theannta sin,
 breithneoidh institiúidí an bhfuil gá le coigeartuithe a bhunú do shuíomhanna
 beagleachtacha agus déanfaidh siad athbhreithniú leanúnach ar a n‐oiriúnacht
 leantach.
 13.
 Maidir le táirgí casta, lena n‐áirítear
 neamhchosaintí urrúsaithe agus na díorthaigh chreidmheasa don n‐ú
 mainneachtain, déanfaidh institiúidí measúnú sainráite ar an ngá le
 coigeartuithe ar luacháil mar léiriú ar an riosca de bharr samhaltaithe a
 bhaineann le modheolaíocht luachála a d’fhéadfadh a bheith mícheart a úsáid
 agus an riosca de bharr samhaltaithe a bhaineann le paraiméadair chalabraithe
 dhobhraite (agus b’fhéidir mícheart) a úsáid sa tsamhail luachála.
 Airteagal 101
 Fálú inmheánach
 1.
 Comhlíonfaidh fálú inmheánach go háirithe na ceanglais
 seo a leanas:
 (a)
 ní bheidh sé i gceist go príomha ceanglais cistí
 dílse a sheachaint nó a laghdú leis;
 (b)
 déanfar é a dhoiciméadú i gceart agus beidh sé faoi
 réir faomhadh inmheánach áirithe agus nósanna imeachta iniúchta;
 (c)
 déileálfar leis ag coinníollacha an mhargaidh;
 (d)
 déanfar bainistiú dinimiciúil sa leabhar trádála ar
 an riosca margaidh a ghinfear leis an bhfálú inmheánach agus déanfar an
 bainistiú sin laistigh de na teorainneacha údaraithe;
 (e)
 déanfar monatóireacht chúramach
 air.
 Áiritheofar go ndéanfar monatóireacht air trí
 nósanna imeachta leordhóthanacha.
 2.
 Beidh feidhm ag ceanglais mhír 1 gan dochar do
 na ceanglais is infheidhme maidir leis an suíomh fálaithe sa leabhar
 neamhthrádála.
 3.
 De mhaolú ar mhír 1 agus ar mhír 2, nuair a
 dhéanann institiúid fálú ar neamhchosaint ar riosca creidmheasa leabhair
 neamhthrádála nó ar neamhchosaint ar riosca contrapháirtí ag úsáid díorthaigh
 chreidmheasa atá cláraithe ina leabhar trádála trí fhálú inmheánach, ní
 mheasfar go bhfuil an neamhchosaint ar riosca sa leabhar neamhthrádála nó an
 neamhchosaint ar riosca contrapháirtí fálaithe ar mhaithe le méideanna
 neamhchosanta atá ualaithe ó thaobh riosca a ríomh mura gceannaíonn an
 institiúid díorthach creidmheasa ó sholáthraí cosanta tríú páirtí incháilithe a
 chomhlíonann na ceanglais maidir le cosaint neamhchistithe creidmheasa sa
 leabhar neamhthrádála. Gan dochar do phointe (h) d’Airteagal 293, i
 gcás ina gceannaítear agus ina n‐aithnítear cosaint tríú páirtí den sórt
 sin mar fhálú ar neamhchosaint leabhair neamhthrádála ar mhaithe le ceanglais
 cistí dílse a ríomh, ní chuimseofar an fálú inmheánach nó seachtrach ar
 dhíorthach creidmheasa sa leabhar trádála ar mhaithe le ceanglais cistí dílse a
 ríomh.
 Teideal II
 Ceanglais cistí dílse le haghaidh riosca creidmheasa
 Caibidil 1
 Prionsabail ghinearálta
 Airteagal 102
 Cineálacha cur chuige maidir le riosca
 creidmheasa
 Cuirfidh institiúidí an Cur Chuige
 Caighdeánaithe dá bhforáiltear i gCaibidil 2 nó, má cheadaíonn na húdaráis
 inniúla é i gcomhréir le hAirteagal 138, an Cur Chuige Inmheánach Bunaithe
 ar Rátálacha dá bhforáiltear i gCaibidil 3, i bhfeidhm chun a gcuid méideanna
 neamhchosanta atá ualaithe ó thaobh riosca a ríomh chun críocha phointí (a)
 agus (f) d’Airteagal 87(3).
 Airteagal 103
 Teicníc um maolú riosca creidmheasa a
 úsáid faoin gCur Chuige Caighdeánaithe agus faoin gCur Chuige IRB
 1.
 Maidir le neamhchosaint a gcuirfidh institiúid an
 Cur Chuige Caighdeánaithe i bhfeidhm ina leith faoi Chaibidil 2 nó a gcuireann
 sí an Cur Chuige IRB i bhfeidhm ina leith faoi Chaibidil 3 ach gan a cuid
 meastachán LGD féin agus a fachtóirí coinbhéartachta féin a úsáid faoi
 Airteagal 146, féadfaidh an institiúid maolú riosca creidmheasa a úsáid i
 gcomhréir le Caibidil 4 nuair a bheidh sí ag ríomh méideanna neamhchosanta atá
 ualaithe ó thaobh riosca chun críocha phointí (a) agus (f)
 d’Airteagal 87(3) nó, mar is iomchuí, méideanna caillteanais ionchasaigh
 chun críocha an ríofa dá dtagraítear i bpointe (d) d’Airteagal 33(1) agus
 pointe (c) d’Airteagal 59.
 2.
 Maidir le neamhchosaint a
 gcuirfidh institiúid an Cur Chuige IRB i bhfeidhm ina leith trína cuid
 meastachán LGD féin agus a fachtóirí coibhéartachta féin a úsáid faoi
 Airteagal 146, féadfaidh an institiúid maolú riosca creidmheasa a úsáid i
 gcomhréir le Caibidil 3.
 Airteagal 104
 Neamhchosaintí urrúsaithe faoin gCur
 Chuige Caighdeánaithe agus faoin gCur Chuige IRB a láimhseáil
 1.
 I gcás ina n‐úsáideann institiúid an Cur
 Chuige Caighdeánaithe faoi Chaibidil 2 chun méideanna neamhchosanta atá
 ualaithe ó thaobh riosca a ríomh i dtaca leis an aicme neamhchosanta a sannfaí
 na neamhchosaintí urrúsaithe di faoi Airteagal 107, ríomhfaidh sí an méid
 neamhchosanta atá ualaithe ó thaobh riosca i dtaca le suíomh urrúsaithe i
 gcomhréir le hAirteagail 240, 241 agus 246 go 253. Féadfaidh institiúidí a úsáideann an Cur Chuige
 Caighdeánaithe cur chuige an mheasúnaithe inmheánaigh a úsáid freisin i gcás
 ina gceadaítear é sin faoi Airteagal 254(3).
 2.
 I gcás ina n‐úsáideann
 institiúid an Cur Chuige IRB faoi Chaibidil 3 chun méideanna neamhchosanta atá
 ualaithe ó thaobh riosca a ríomh i dtaca leis an aicme neamhchosanta a sannfaí
 an neamhchosaint urrúsaithe di faoi Airteagal 142, ríomhfaidh sí an méid
 neamhchosanta atá ualaithe ó thaobh riosca i gcomhréir le hAirteagail 240,
 241 agus 254 go 261.
 Cé is moite de chur chuige an mheasúnaithe
 inmheánaigh, i gcás nach n‐úsáidtear an Cur Chuige IRB ach amháin le
 haghaidh coda de na neamhchosaintí urrúsaithe is bunús le hurrúsú, úsáidfidh an
 institiúid an cur chuige a chomhfhreagraíonn don sciar is mó de na
 neamhchosaintí urrúsaithe is bunús leis an urrúsú sin.
 Airteagal 105
 Coigeartú i leith riosca creidmheasa a
 láimhseáil
 1.
 Déanfaidh institiúidí a chuirfidh an Cur Chuige
 Caighdeánaithe i bhfeidhm coigeartuithe ginearálta i leith riosca creidmheasa a
 láimhseáil i gcomhréir le hAirteagal 59 (c).
 2.
 Déanfaidh institiúidí a chuirfidh an Cur Chuige IRB
 i bhfeidhm coigeartuithe ginearálta i leith riosca creidmheasa a láimhseáil i
 gcomhréir le hAirteagal 155.
 Chun críocha an Airteagail seo agus Chaibidil 2
 agus Chaibidil 3, ní bheidh cistí le haghaidh riosca ginearálta baincéireachta
 san áireamh i gcoigeartuithe ginearálta agus sonracha i leith riosca
 creidmheasa.
 3.
 Déanfaidh institiúidí a úsáideann an Cur Chuige IRB
 agus a chuireann an Cur Chuige Caighdeánaithe i bhfeidhm maidir le cuid dá
 neamhchosaintí ar bhonn comhdhlúite nó aonair, cinneadh i gcomhréir le
 hAirteagal 143 agus Airteagal 145 faoin gcuid sin den choigeartú
 ginearálta i leith riosca creidmheasa a shannfar chun coigeartú ginearálta i
 leith riosca creidmheasa a láimhseáil faoin gCur Chuige Caighdeánaithe agus
 chun coigeartú ginearálta i leith riosca creidmheasa a láimhseáil faoin gCur
 Chuige IRB mar seo a leanas:
 (a)
 nuair is infheidhme, i gcás ina gcuireann
 institiúid atá ar áireamh sa chomhdhlúthú an Cur Chuige IRB i bhfeidhm go
 heisiach, sannfar coigeartuithe ginearálta i leith riosca creidmheasa na
 hinstitiúide don láimhseáil atá leagtha amach i mír 2;
 (b)
 nuair is infheidhme, i gcás ina
 gcuireann institiúid atá ar áireamh sa chomhdhlúthú an Cur Chuige
 Caighdeánaithe i bhfeidhm go heisiach, sannfar coigeartú ginearálta i leith
 riosca creidmheasa na hinstitiúide don láimhseáil atá leagtha amach i mír 1;
 (c)
 sannfar an t-iarmhar den
 choigeartú i leith riosca creidmheasa ar bhonn pro rata de réir an chion de na
 méideanna neamhchosanta atá ualaithe ó thaobh riosca atá faoi réir ag an gCur
 Chuige Caighdeánaithe agus atá faoi réir ag an gCur Chuige IRB.
 4.
 Forbróidh an ÚBE dréacht‐chaighdeáin
 theicniúla rialála chun ríomh na gcoigeartuithe sonracha i leith riosca
 creidmheasa agus na gcoigeartuithe ginearálta i leith riosca creidmheasa a
 shonrú faoin gcreat ábhartha cuntasaíochta maidir leo seo a leanas:
 (a)
 luach na neamhchosanta faoin gCur Chuige
 Caighdeánaithe dá dtagraítear in Airteagal 106 agus Airteagal 122;
 (b)
 luach na neamhchosanta faoin
 gCur Chuige IRB dá dtagraítear in Airteagail 162 go 164;
 (c)
 láimhseáil méideanna an
 chaillteanais ionchasaigh dá dtagraítear in Airteagal 155;
 (d)
 luach na neamhchosanta chun
 méideanna neamhchosanta atá ualaithe ó thaobh riosca a ríomh i dtaca leis an
 suíomh urrúsaithe dá dtagraítear in Airteagal 241 agus Airteagal 261;
 (e)
 mainneachtain a chinneadh faoi
 Airteagal 174;
 (f)
 faisnéis faoi choigeartú
 sonrach agus ginearálta i leith riosca creidmheasa dá dtagraítear in
 Airteagal 428.
 Cuirfidh an ÚBE na dréacht‐chaighdeáin
 theicniúla rialála sin faoi bhráid an Choimisiúin faoin
 1 Eanáir 2013.
 Déantar cumhacht a tharmligean chuig an gCoimisiún
 chun na caighdeáin rialála dá dtagraítear sa chéad fhomhír a ghlacadh i
 gcomhréir leis an nós imeachta atá leagtha amach in Airteagail 10 go 14 de
 Rialachán (AE) Uimh. 1093/2010.
 Caibidil 2
 Cur Chuige Caighdeánaithe
 Roinn 1
 Prionsabail
 ghinearálta
 Airteagal 106
 Luach na neamhchosanta
 1.
 Beidh luach na neamhchosanta ar
 ítim sócmhainne ionann leis an luach cuntasaíochta a bheidh fágtha tar éis
 na gcoigeartuithe sonracha i leith riosca creidmheasa a bheith curtha i
 bhfeidhm. Beidh luach na neamhchosanta
 ar ítim lasmuigh den chlár comhardaithe atá liostaithe in
 Iarscríbhinn I ionann leis an gcéatadán seo a leanas dá luach ainmniúil
 tar éis coigeartuithe i leith riosca creidmheasa shonraigh a bheith laghdaithe:
 (a)
 100 % más ítim lánriosca atá i gceist;
 (b)
 50 % más ítim mheánriosca atá i gceist;
 (c)
 20 % más ítim
 mheánriosca/íosriosca atá i gceist;
 (d)
 0 % más ítim íosriosca atá
 i gceist.
 Déanfar na hítimí lasmuigh den chlár comhardaithe
 dá dtagraítear sa dara habairt den chéad fhomhír a shannadh do chatagóirí
 riosca mar a thugtar le fios in Iarscríbhinn I.
 Nuair a bheidh an Modh
 Cuimsitheach Comhthaobhach Airgeadais faoi Airteagal 218 in úsáid ag
 institiúid, déanfar luach neamhchosanta na n‐urrús nó na dtráchtearraí a
 dhíolfar, a bhreacfar nó a thabharfar ar iasacht faoi idirbheart athcheannaigh
 nó faoi idirbheart iasachtaithe nó iasachtaíochta urrús nó tráchtearraí, agus
 idirbhearta iasachtaithe éarlaise, a mhéadú ag brath ar an gcoigeartú
 luaineachta a bheidh oiriúnach d’urrúis nó do thráchtearraí den sórt sin arna
 leagan síos in Airteagail 218 go 220.
 2.
 Déanfar an luach neamhchosanta a bheidh ag
 ionstraim dhíorthach atá liostaithe in Iarscríbhinn II a chinneadh i
 gcomhréir le Caibidil 6 agus cuirfear na héifeachtaí a bheidh ag conarthaí
 nuachana agus ag comhaontuithe glanluachála eile san áireamh chun críocha na
 modhanna sin i gcomhréir le Caibidil 6. Féadfar an luach neamhchosanta a bheidh
 ag idirbheart athcheannaigh, ag idirbhearta iasachtaithe nó iasachtaíochta
 urrús nó tráchtearraí, ag idirbhearta socraíochta iarchurtha agus ag
 idirbhearta iasachtaithe éarlaise a chinneadh i gcomhréir le Caibidil 6 nó
 Caibidil 4.
 3.
 I gcás ina mbeidh neamhchosaint
 faoi réir ag cosaint chistithe creidmheasa, féadfar an luach neamhchosanta a
 bheidh infheidhme maidir leis an ítim sin a mhodhnú i gcomhréir le Caibidil 4.
 Airteagal 107
 Aicmí neamhchosanta
 Sannfar gach neamhchosaint ar cheann de na
 haicmí neamhchosanta seo a leanas:
 (a)
 éilimh nó éilimh theagmhasacha ar rialtais láir nó
 ar bhainc cheannais;
 (b)
 éilimh nó éilimh theagmhasacha ar rialtais
 réigiúnacha nó ar údaráis áitiúla;
 (c)
 éilimh nó éilimh theagmhasacha ar aonáin san
 earnáil phoiblí;
 (d)
 éilimh nó éilimh theagmhasacha
 ar bhainc forbartha iltaobhacha;
 (e)
 éilimh nó éilimh theagmhasacha
 ar eagraíochtaí idirnáisiúnta;
 (f)
 éilimh nó éilimh theagmhasacha
 ar institiúidí;
 (g)
 éilimh nó éilimh theagmhasacha
 ar chorparáidí;
 (h)
 éilimh mhiondíola nó éilimh
 theagmhasacha miondíola;
 (i)
 éilimh nó éilimh theagmhasacha
 atá urraithe le morgáistí ar mhaoin dhochorraithe;
 (j)
 neamhchosaintí ar
 mhainneachtain;
 (k)
 éilimh i bhfoirm bannaí faoi
 chumhdach;
 (l)
 suíomhanna urrúsúcháin;
 (m)
 éilimh ar institiúidí agus ar
 chorparáidí le measúnú creidmheasa gearrthéarmach;
 (n)
 éilimh i bhfoirm aonad nó
 scaireanna i ngnóthais chomhinfheistíochta (GCanna);
 (o)
 éilimh iarmharacha;
 (p)
 ítimí eile.
 Airteagal 108
 Méideanna neamhchosanta atá ualaithe ó
 thaobh riosca a ríomh
 1.
 D’fhonn méideanna neamhchosanta atá ualaithe ó
 thaobh riosca a ríomh, cuirtear ualaí riosca i bhfeidhm maidir le gach neamhchosaint,
 mura mbaintear ó chistí dílse iad, i gcomhréir leis na forálacha i
 Roinn 2. Beidh cur i bhfeidhm na n‐ualaí riosca bunaithe ar an aicme
 neamhchosanta a bhfuil an neamhchosaint sannta di agus, a mhéid atá sonraithe i
 Roinn 2, ar a cháilíocht chreidmheasa. Féadfar cáilíocht chreidmheasa a
 chinneadh trí thagairt a dhéanamh do mheasúnuithe creidmheasa na nInstitiúidí
 um Measúnú Creidmheasa Seachtrach (dá ngairtear ‘ECAIanna’ anseo feasta) arna
 shainmhíniú in Airteagal 130 nó measúnuithe creidmheasa na
 nGníomhaireachtaí um Chreidmheas Onnmhairiúcháin i gcomhréir le Roinn 3.
 2.
 Ar mhaithe le hualú riosca a
 chur i bhfeidhm, dá dtagraítear i mír 1, iolrófar luach na neamhchosanta faoin
 ualú riosca atá sonraithe nó cinnte i gcomhréir le Roinn 2.
 3.
 I gcás ina mbeidh neamhchosaint
 faoi réir ag cosaint chreidmheasa féadfar an t‐ualú riosca is infheidhme
 maidir leis an ítim sin a mhodhnú i gcomhréir le Caibidil 4.
 4.
 Déanfar méideanna neamhchosanta
 atá ualaithe ó thaobh riosca le haghaidh neamhchosaintí urrúsaithe a ríomh i
 gcomhréir le Caibidil 5.
 5.
 Sannfar ualú riosca 100 %
 ar neamhchosaintí nach bhfuil aon ríomh a bhaineann leo ar fáil i Roinn 2.
 6.
 Cé is moite de neamhchosaintí
 as a dtagann dliteanais i bhfoirm ítimí de Ghnáthchothromas Leibhéal 1, de
 Chaipiteal Breise Leibhéal 1 nó de Chaipiteal Leibhéal 2, féadfaidh
 institiúid, faoi réir chead na n‐údarás inniúil, cinneadh a dhéanamh gan
 ceanglais mhír 1 den Airteagal seo a chur i bhfeidhm maidir le
 neamhchosaintí na hinstitiúide sin ar chontrapháirtí arb é a máthairghnóthas, a
 fochuideachta, fochuideachta de chuid a máthairghnóthas nó gnóthas atá nasctha
 trí ghaol de réir bhrí Airteagal 12(1) de Threoir 83/349/CEE é. Tá sé
 de chumhacht ag údaráis inniúla modh malartach den sórt sin a údarú má
 chomhlíontar na coinníollacha seo a leanas:
 (a)
 is é atá sa chontrapháirtí institiúid, cuideachta
 shealbhaíochta airgeadais nó cuideachta shealbhaíochta airgeadais mheasctha,
 institiúid airgeadais, cuideachta bhainistíochta sócmhainní nó gnóthas
 seirbhísí coimhdeacha faoi réir ceanglas stuamachta iomchuí;
 (b)
 tá an contrapháirtí ar áireamh sa chomhdhlúthú
 céanna leis an institiúid ar bhonn iomlán;
 (c)
 tá an contrapháirtí faoi réir
 ag an meastóireacht chéanna ar rioscaí, agus ag na nósanna imeachta tomhais
 agus rialaithe céanna leis an institiúid;
 (d)
 tá an contrapháirtí bunaithe sa
 Bhallstát céanna leis an institiúid;
 (e)
 níl aon bhac praiticiúil ná
 dlíthiúil ábhartha reatha ná ionchais ann maidir le haistriú pras cistí dílse
 nó aisíocaíocht dliteanas ón gcontrapháirtí chuig an institiúid.
 I gcás ina gcinnfidh institiúid, i gcomhréir leis
 an mír seo, gan ceanglais mhír 1 a chur i bhfeidhm, sannfaidh sí ualú
 riosca 0 %.
 7.
 Cé is moite de neamhchosaintí as a dtagann
 dliteanais i bhfoirm ítimí de Ghnáthchothromas Leibhéal 1, de Chaipiteal
 Breise Leibhéal 1 agus de Chaipiteal Leibhéal 2, féadfaidh
 institiúidí, faoi réir chead na n‐údarás inniúil, gan ceanglais
 mhír 1 den Airteagal seo a chur i bhfeidhm maidir le neamhchosaintí ar
 chontrapháirtithe a bhfuil scéim chosanta institiúideach déanta ag an
 institiúid leo ar comhaontú dliteanais conarthach nó reachtúil é a thugann
 cosaint do na hinstitiúidí agus a áirithíonn a gcuid leachtachta agus a gcuid
 sócmhainneachta go háirithe d’fhonn féimheacht a sheachaint i gcás ina bhfuil
 gá sin a dhéanamh. Tá sé de chumhacht ag údaráis
 inniúla modh malartach den sórt sin a údarú má chomhlíontar na coinníollacha
 seo a leanas:
 (a)
 níl na ceanglais atá leagtha amach i bpointí (a),
 (d) agus (e) de mhír 6 comhlíonta;
 (b)
 áirithíonn na socruithe go bhfuil an scéim chosanta
 institiúideach in ann tacaíocht a thabhairt atá riachtanach faoina thiomantas ó
 chistí atá ar fáil go héasca dó;
 (c)
 tá córais chonarthacha
 oiriúnacha agus aonfhoirmeacha sa scéim chosanta institiúideach chun
 monatóireacht agus aicmiú a dhéanamh ar riosca, agus a thugann léargas iomlán
 ar staid riosca gach comhalta aonair agus na scéime cosanta institiúidí trí
 chéile, agus féidearthachtaí ag gabháil leis chun tionchar a imirt; déanfaidh
 na córais sin monatóireacht iomchuí ar neamhchosaintí a mhainnigh i gcomhréir
 le hAirteagal 174(1);
 (d)
 déanann an scéim chosanta
 institiúideach a athbhreithniú féin ar riosca a chuirtear in iúl do na
 comhaltaí aonair;
 (e)
 déanann an scéim chosanta
 institiúideach ceachtar den dá thuarascáil seo a leanas a tharraingt suas agus
 a fhoilsiú gach bliain: tuarascáil chomhdhlúite ina mbeidh an clár
 comhardaithe, an cuntas brabúis agus caillteanais, an tuarascáil staide agus an
 tuarascáil ar riosca, a bhaineann leis an scéim chosanta institiúideach trí
 chéile; nó tuarascáil ina mbeidh an clár comhardaithe comhiomlánaithe, an
 cuntas brabúis agus caillteanais comhiomlánaithe, an tuarascáil staide agus an
 tuarascáil ar riosca, a bhaineann leis an scéim chosanta institiúideach trí
 chéile;
 (f)
 tá sé de dhualgas ar chomhaltaí
 na scéime cosanta institiúidí fógra roimh ré a thabhairt 24 mí ar a laghad más
 mian leo deireadh a chur leis an scéim chosanta institiúideach;
 (g)
 gheofar réidh le hil-úsáidí
 gnéithe atá incháilithe chun cistí dílse a ríomh (dá ngairtear ‘ilghiaráil’
 anseo feasta) chomh maith le cistí dílse ar bith a chruthaítear go míchuí idir
 comhaltaí na scéime cosanta institiúidí;
 (h)
 beidh an scéim chosanta
 institiúideach bunaithe ar bhallraíocht leathan d’institiúidí creidmheasa a
 mbeidh próifíl ghnó aonchineálach acu den chuid is mó;
 (i)
 déanann na húdaráis inniúla
 iomchuí leordhóthanacht na gcóras dá dtagraítear i bpointe (d) a fhaomhadh go
 rialta agus déanann siad monatóireacht orthu go rialta.
 I gcás ina gcinnfidh institiúid, i gcomhréir leis
 an mír seo, gan ceanglais mhír 1 a chur i bhfeidhm, sannfaidh sí ualú
 riosca 0 %.
 8.
 Déanfar méideanna neamhchosanta atá ualaithe ó
 thaobh riosca i gcás neamhchosaintí a thig ó ranníocaíocht réamhchistithe
 institiúide le ciste mainneachtana contrapháirtí lárnaigh agus neamhchosaintí
 trádála le contrapháirtí lárnach a chinneadh i gcomhréir le
 hAirteagail 296 go 300 de réir mar is infheidhme.
 Roinn 2
 Ualú
 riosca
 Airteagal 109
 Neamhchosaintí ar rialtais láir nó ar
 bhainc cheannais
 1.
 Déanfar ualú riosca 100 % a shannadh do
 neamhchosaintí ar rialtais láir agus ar bhainc cheannais, ach amháin má tá
 feidhm leis na láimhseálacha atá leagtha amach i míreanna 2 go 5.
 2.
 Déanfar ualú riosca i gcomhréir
 le Tábla 1 a shannadh do neamhchosaintí ar rialtais láir agus ar bhainc
 cheannais a bhfuil measúnú creidmheasa a rinne ECAI ainmnithe ar fáil ina leith
 agus comhfhreagraíonn an t‐ualú sin don mheasúnú creidmheasa a rinne an
 ECAI incháilithe i gcomhréir le hAirteagal 131.
 Tábla 1
 Céim cáilíochta creidmheasa || 1 || 2 || 3 || 4 || 5 || 6
 Ualú riosca || 0 % || 20 % || 50 % || 100 % || 100 % || 150 %
 3.
 Déanfar ualú riosca 0 % a shannadh do neamhchosaintí
 ar an mBanc Ceannais Eorpach.
 4.
 Déanfar ualú riosca 0 % a shannadh do
 neamhchosaintí ar rialtais láir agus ar bhainc cheannais Ballstát atá ainmnithe
 agus cistithe in airgeadra intíre an rialtais láir agus an bhainc cheannais
 sin.
 5.
 I gcás ina ndéanfaidh údaráis inniúla tríú tír a
 chuireann socruithe maoirseachta agus rialála i bhfeidhm atá cothrom ar a
 laghad leo sin san Aontas ualú riosca atá níos ísle ná an t-ualú riosca sin atá
 tugtha le fios i míreanna 1 go 2 a shannadh do neamhchosaintí ar a rialtas láir
 agus a mbanc ceannais atá ainmnithe agus cistithe san airgeadra intíre,
 féadfaidh institiúidí ualú riosca a chur i bhfeidhm maidir le neamhchosaintí
 den sórt sin ar an tslí chéanna.
 Chun críocha na míre seo, féadfaidh an Coimisiún,
 trí ghníomhartha cur chun feidhme a úsáid, agus faoi réir an nós imeachta
 scrúdúcháin dá dtagraítear in Airteagal 447(2), cinneadh a ghlacadh maidir
 lena gcuirfidh tríú tír socruithe maoirseachta agus rialála i bhfeidhm atá
 cothrom ar a laghad leis na socruithe sin atá i bhfeidhm san Aontas. In éagmais cinnidh den sórt sin, féadfaidh institiúidí
 leanúint den láimhseáil atá leagtha amach sa mhír seo a chur i bhfeidhm, go dtí
 an 1 Eanáir 2014, maidir le tríú tír i gcás ina bhfuil an tríú tír
 sin faofa ag na húdaráis inniúla iomchuí mar thír atá incháilithe don
 láimhseáil sin roimh an 1 Eanáir 2013.
 Airteagal 110
 Neamhchosaintí ar rialtais réigiúnacha
 nó ar údaráis áitiúla
 1.
 Déanfar neamhchosaintí ar rialtais láir agus ar
 údaráis áitiúla a ualú ó thaobh riosca mar neamhchosaintí ar institiúidí mura
 láimhseáiltear iad mar neamhchosaintí ar rialtais láir faoi mhíreanna 2 go 4. Ní chuirfear i bhfeidhm an chóir fhabhrach i gcás
 neamhchosaintí gearrthéarmacha atá sonraithe in Airteagal 115(2) agus
 Airteagal 114(2).
 2.
 Déanfar neamhchosaintí ar
 rialtais réigiúnacha nó ar údaráis áitiúla a láimhseáil mar neamhchosaintí ar
 an rialtas láir sin a bhfuil siad bunaithe ina dhlínse i gcás nach bhfuil aon
 difríocht ó thaobh riosca idir neamhchosaintí den sórt sin toisc go bhfuil
 cumhachtaí sonracha tiomsaithe ioncaim ag na rialtais réigiúnacha agus ag na
 húdaráis áitiúla, agus toisc go bhfuil socruithe institiúideacha sonracha ann a
 bhfuil sé d’éifeacht acu a riosca mainneachtana a laghdú.
 Forbróidh an ÚBE dréacht‐chaighdeáin
 theicniúla cur chun feidhme chun na neamhchosaintí ar rialtais réigiúnacha agus
 ar údaráis áitiúla a shonrú agus láimhseálfar iad mar neamhchosaintí ar
 rialtais láir bunaithe ar na critéir atá leagtha amach san fhomhír roimhe
 seo.
 Cuirfidh an ÚBE na dréacht‐chaighdeáin
 theicniúla sin faoi bhráid an Choimisiúin faoin 1 Eanáir 2014.
 Tugtar cumhacht don Choimisiún
 chun na caighdeáin theicniúla cur chun feidhme dá dtagraítear sa dara
 fomhír a ghlacadh i gcomhréir leis an nós imeachta atá leagtha amach in
 Airteagal 15 de Rialachán (AE) Uimh. 1093/2010.
 Roimh theacht i bhfeidhm na
 gcaighdeán teicniúil dá dtagraítear san fhomhír roimhe seo, féadfaidh
 institiúidí leanúint den láimhseáil atá leagtha amach sa chéad fhomhír a
 chur i bhfeidhm, i gcás gur chuir na húdaráis inniúla an láimhseáil sin i
 bhfeidhm roimh an 1 Eanáir 2013.
 3.
 Déanfar neamhchosaintí ar eaglaisí nó ar phobail
 reiligiúnacha arna gcomhdhéanamh i bhfoirm duine dhlítheanaigh faoin dlí
 poiblí, sa mhéid is go mbailíonn siad cánacha i gcomhréir le reachtaíocht a
 thugann de cheart dóibh sin a dhéanamh, a láimhseáil mar neamhchosaintí ar
 rialtais réigiúnacha agus ar údaráis áitiúla. Ní
 bheidh feidhm ag mír 2 sin áfach. Sa chás seo, chun críocha
 Airteagal 145(1)(a), ní eiseofar cead chun an Cur Chuige Caighdeánaithe a
 chur i bhfeidhm.
 4.
 I gcás ina ndéanfaidh údaráis
 inniúla dlínse tríú tír a chuireann socruithe maoirseachta agus rialála i
 bhfeidhm atá cothrom ar a laghad leo sin a chuirtear i bhfeidhm san Aontas
 neamhchosaintí ar rialtais réigiúnacha nó ar údaráis áitiúla a láimhseáil mar
 neamhchosaintí ar a rialtas láir féin agus nach bhfuil difríocht ar bith ó
 thaobh riosca idir neamhchosaintí den sórt sin toisc go bhfuil cumhachtaí
 sonracha tiomsaithe ioncaim ag an rialtas réigiúnach nó ag údaráis áitiúla agus
 mar gheall ar shocruithe institiúideacha sonracha chun an riosca mainneachtana
 a laghdú, féadfaidh institiúidí neamhchosaintí ar rialtais réigiúnacha agus ar
 údaráis áitiúla den sórt sin a ualú ar an tslí chéanna ó thaobh riosca.
 Chun críocha na míre seo, féadfaidh an Coimisiún,
 trí ghníomhartha cur chun feidhme a úsáid, agus faoi réir an nós imeachta
 scrúdúcháin dá dtagraítear in Airteagal 447(2), cinneadh a ghlacadh maidir
 lena gcuirfidh tríú tír socruithe maoirseachta agus rialála i bhfeidhm atá
 cothrom ar a laghad leis na socruithe sin atá i bhfeidhm san Aontas. In éagmais cinnidh den sórt sin, féadfaidh institiúidí
 leanúint den láimhseáil atá leagtha amach sa mhír seo a chur i bhfeidhm, go dtí
 an 1 Eanáir 2014, maidir le tríú tír i gcás ina bhfuil an tríú tír
 sin faofa ag na húdaráis inniúla iomchuí mar thír atá incháilithe don
 láimhseáil sin roimh an 1 Eanáir 2013.
 5.
 Déanfar ualú riosca 20 % a shannadh do
 neamhchosaintí ar rialtais réigiúnacha nó ar údaráis áitiúla na mBallstát nach
 dtagraítear dóibh i míreanna 2 go 4 agus atá ainmnithe agus cistithe in
 airgeadra intíre an rialtais láir agus an údaráis áitiúil sin.
 Airteagal 111
 Neamhchosaintí ar aonáin san earnáil
 phoiblí
 1.
 I gcás neamhchosaintí ar aonáin san earnáil phoiblí
 nach bhfuil measúnú creidmheasa a rinne ECAI ainmnithe ar fáil ina leith,
 déanfar ualú riosca a shannadh dóibh de réir na céime cáilíochta creidmheasa a
 bhfuil neamhchosaintí ar rialtas láir na dlínse ina bhfuil an t-aonán sin den
 earnáil phoiblí corpraithe sannta dó i gcomhréir le Tábla 2 seo a leanas:
 Tábla 2
 Céim cáilíochta creidmheasa a bhfuil an rialtas láir sannta dó || 1 || 2 || 3 || 4 || 5 || 6
 Ualú riosca || 20 % || 50 % || 100 % || 100 % || 100 % || 150 %
 I gcás neamhchosaintí ar aonáin san earnáil
 phoiblí atá corpraithe i dtíortha ina bhfuil an rialtas láir gan rátáil, beidh
 an t‐ualú riosca cothrom le 100 %.
 2.
 Déanfar neamhchosaintí ar aonáin san earnáil
 phoiblí a bhfuil measúnú creidmheasa a rinne ECAI ainmnithe ar fáil ina leith a
 láimhseáil i gcomhréir le hAirteagal 115. Ní
 chuirfear an chóir fhabhrach i bhfeidhm maidir leis na haonáin sin i gcás
 neamhchosaintí gearrthéarmacha atá sonraithe in Airteagal 114(2) agus
 Airteagal 115(2).
 3.
 I gcás neamhchosaintí ar aonáin
 san earnáil phoiblí a bhfuil aibíocht bhunaidh 3 mhí nó níos giorra ag gabháil
 leo, beidh an t‐ualú riosca cothrom le 20 %.
 4.
 Féadfar neamhchosaintí ar
 aonáin san earnáil phoiblí a láimhseáil mar neamhchosaintí ar an rialtas láir
 sin a bhfuil siad bunaithe ina dhlínse i gcás nach bhfuil aon difríocht ó
 thaobh riosca idir neamhchosaintí den sórt sin toisc go bhfuil ráthaíocht
 iomchuí ann ón rialtas láir.
 6.
 I gcás ina ndéanfaidh údaráis inniúla i ndlínse
 tríú tír, a chuireann socruithe maoirseachta agus rialála i bhfeidhm atá
 cothrom ar a laghad leo sin san Aontas Eorpach, neamhchosaintí ar aonáin san
 earnáil phoiblí a láimhseáil mar neamhchosaintí ar institiúidí, féadfaidh
 institiúidí ualú riosca a chur i bhfeidhm maidir le neamhchosaintí ar aonáin
 den sórt sin san earnáil phoiblí ar an tslí chéanna.
 5.
 Chun críocha na míre seo, féadfaidh an Coimisiún,
 trí ghníomhartha cur chun feidhme a úsáid, agus faoi réir an nós imeachta
 scrúdúcháin dá dtagraítear in Airteagal 447(2), cinneadh a ghlacadh maidir
 lena gcuirfidh tríú tír socruithe maoirseachta agus rialála i bhfeidhm atá
 cothrom ar a laghad leis na socruithe sin atá i bhfeidhm san Aontas. In éagmais cinnidh den sórt sin, féadfaidh institiúidí
 leanúint den láimhseáil atá leagtha amach sa mhír seo a chur i bhfeidhm, go dtí
 an 1 Eanáir 2014, maidir le tríú tír i gcás ina bhfuil an tríú tír
 sin faofa ag na húdaráis inniúla iomchuí mar thír atá incháilithe don
 láimhseáil sin roimh an 1 Eanáir 2013.
 6.
 Forbróidh an ÚBE dréacht‐chaighdeáin
 theicniúla cur chun feidhme chun na haonáin sin san earnáil phoiblí a fhéadfar
 a láimhseáil i gcomhréir le míreanna 1 agus 2 a shonrú.
 Cuirfidh an ÚBE na dréacht‐chaighdeáin
 theicniúla sin faoi bhráid an Choimisiúin faoin 1 Eanáir 2014.
 Tugtar cumhacht don Choimisiún chun na dréacht‐chaighdeáin
 theicniúla cur chun feidhme dá dtagraítear sa chéad fhomhír a ghlacadh i
 gcomhréir leis an nós imeachta atá leagtha amach in Airteagal 15 de
 Rialachán (AE) Uimh. 1093/2010.
 Roimh theacht i bhfeidhm na
 gcaighdeán teicniúil dá dtagraítear san fhomhír roimhe seo, féadfaidh
 institiúidí leanúint den láimhseáil atá leagtha amach sa chéad fhomhír a
 chur i bhfeidhm, i gcás gur chuir na húdaráis inniúla an láimhseáil sin i
 bhfeidhm roimh an 1 Eanáir 2013.
 Airteagal 112
 Neamhchosaintí ar bhainc forbartha
 iltaobhacha
 1.
 Déanfar neamhchosaintí ar bhainc forbartha
 iltaobhacha nach dtagraítear dóibh i mír 2 a láimhseáil ar an tslí chéanna le
 neamhchosaintí ar institiúidí. Ní
 chuirfear i bhfeidhm an chóir fhabhrach i gcás neamhchosaintí gearrthéarmacha
 mar atá sonraithe in Airteagal 115(2) agus Airteagal 114(2).
 Measfar gur Bainc Forbartha Iltaobhacha iad an
 Chorparáid Idir-Mheiriceánach Infheistíochta, Banc Trádála agus Forbartha na
 Mara Duibhe agus an Banc Lár-Mheiriceánach um Lánpháirtíocht Eacnamaíoch.
 2.
 Déanfar ualú riosca 0 % a shannadh do
 neamhchosaintí ar na bainc forbartha iltaobhacha seo a leanas:
 (a)
 an Banc Idirnáisiúnta Athfhoirgníochta agus
 Forbartha;
 (b)
 an Chorparáid Airgeadais Idirnáisiúnta;
 (c)
 an Banc Forbartha Idir-Mheiriceánach;
 (d)
 Banc Forbartha na hÁise;
 (e)
 Banc Forbartha na hAfraice;
 (f)
 Banc Forbartha Chomhairle na hEorpa;
 (g)
 an Banc Nordach Infheistíochta;
 (h)
 Banc Forbartha Mhuir Chairib;
 (i)
 an Banc Eorpach Athfhoirgníochta agus Forbartha;
 (j)
 an Banc Eorpach Infheistíochta;
 (k)
 an Ciste Eorpach Infheistíochta
 (l)
 an Ghníomhaireacht Iltaobhach Rathaithe
 Infheistíochtaí;
 (m)
 an tSaoráid Airgeadais Idirnáisiúnta um Imdhíonadh;
 (n)
 an Banc Ioslamach um
 Fhorbraíocht.
 3.
 Déanfar ualú riosca 20 % a shannadh don chion
 de chaipiteal neamhíoctha atá suibscríofa leis an gCiste Eorpach
 Infheistíochta.
 Airteagal 113
 Neamhchosaintí ar eagraíochtaí
 idirnáisiúnta
 Déanfar ualú riosca 0 % a shannadh do
 neamhchosaintí ar na heagraíochtaí idirnáisiúnta seo a leanas:
 (a)
 an tAontas Eorpach;
 (b)
 an Ciste Airgeadaíochta
 Idirnáisiúnta;
 (c)
 an Banc le haghaidh Socruithe
 Idirnáisiúnta;
 (d)
 an tSaoráid um Chobhsaíocht
 Airgeadais
 (e)
 institiúid airgeadais
 idirnáisiúnta arna bhunú ag dhá Bhallstát nó níos mó, a bhfuil sé mar aidhm
 aici cistiú a chur ar bun agus cúnamh airgeadais a thabhairt ar mhaithe lena
 cuid comhaltaí a bhfuil deacrachtaí móra maoinithe acu nó atá i mbaol
 deacrachtaí móra maoinithe.
 Airteagal 114
 Neamhchosaintí ar institiúidí
 1.
 Déanfar neamhchosaintí ar institiúidí a bhfuil
 measúnú creidmheasa a rinne ECAI ainmnithe ar fáil ina leith a ualú ó thaobh
 riosca i gcomhréir le hAirteagal 115. Déanfar
 neamhchosaintí ar institiúidí nach bhfuil measúnú creidmheasa a rinne ECAI
 ainmnithe ar fáil ina leith a ualú ó thaobh riosca i gcomhréir le
 hAirteagal 116.
 2.
 I gcás neamhchosaintí ar
 institiúidí a bhfuil aibíocht iarmhair trí mhí nó níos giorra iontu agus atá
 ainmnithe agus cistithe san airgeadra náisiúnta, déanfar ualú riosca a shannadh
 dóibh a bheidh catagóir amháin nach lú fabhar ná an t‐ualú riosca
 fabhrach, a thuairiscítear in Airteagal 109(4) agus Airteagal 109(5), atá
 sannta do neamhchosaintí ar a rialtas láir.
 3.
 Ní dhéanfar ualú riosca níos lú
 ná 20 % a shannadh d'aon neamhchosaintí a bhfuil aibíocht iarmhair trí mhí
 nó níos giorra iontu agus atá ainmnithe agus cistithe in airgeadra náisiúnta an
 iasachtaí.
 4.
 Féadfar neamhchosaint ar
 institiúid i bhfoirm cúlchistí íosta a cheanglaíonn an BCE nó banc ceannais
 Ballstáit iad a bheith sealbhaithe ag institiúid a ualú ó thaobh riosca mar
 neamhchosaintí ar bhanc ceannais an Bhallstáit atá i gceist ar an gcoinníoll:
 (a)
 go sealbhaítear na cúlchistí i gcomhréir le
 Rialachán (CE) Uimh. 1745/2003 ón mBanc Ceannais Eorpach an 12 Meán
 Fómhair 2003 maidir le cur i bhfeidhm na gcúlchistí íosta nó le rialachán
 athsholáthair ina dhiaidh sin nó i gcomhréir leis na ceanglais náisiúnta i
 ngach cás ábhartha atá coibhéiseach leis an Rialachán sin;
 (b)
 i gcás féimheachta nó dócmhainneachta na
 hinstitiúide ina sealbhaítear na cúlchistí, déantar na cúlchistí a aisíoc go
 hiomlán leis an institiúid ar shlí thráthúil agus ní chuirtear ar fáil iad chun
 fónamh do dhliteanais eile na hinstitiúide.
 5.
 Déanfar neamhchosaintí ar institiúidí airgeadais
 arna n‐údarú agus arna maoirsiú ag na húdaráis inniúla agus atá faoi réir
 ceanglas stuamachta atá coibhéiseach leo sin a chuirtear i bhfeidhm maidir le
 hinstitiúidí a láimhseáil mar neamhchosaintí ar institiúidí.
 Airteagal 115
 Neamhchosaintí ar institiúidí rátáilte
 1.
 I gcás neamhchosaintí ar institiúidí a bhfuil
 aibíocht iarmhair breis is trí mhí iontu a bhfuil measúnú creidmheasa a rinne
 ECAI ainmnithe ar fáil ina leith, déanfar ualú riosca a shannadh dóibh i
 gcomhréir le Tábla 3 a chomhfhreagraíonn don mheasúnú creidmheasa a rinne
 an ECAI incháilithe i gcomhréir le hAirteagal 131.
 Tábla 3
 Céim cáilíochta creidmheasa || 1 || 2 || 3 || 4 || 5 || 6
 Ualú riosca || 20 % || 50 % || 50 % || 100 % || 100 % || 150 %
 2.
 I gcás neamhchosaintí ar institiúid a bhfuil
 aibíocht iarmhair suas le trí mhí iontu agus a bhfuil measúnú creidmheasa a
 rinne ECAI ainmnithe ar fáil ina leith, déanfar ualú riosca a shannadh dóibh i
 gcomhréir le Tábla 4 a chomhfhreagraíonn don mheasúnú creidmheasa a rinne
 an ECAI incháilithe i gcomhréir le hAirteagal 131.
 Tábla 4
 Céim cáilíochta creidmheasa || 1 || 2 || 3 || 4 || 5 || 6
 Ualú riosca || 20 % || 20 % || 20 % || 50 % || 50 % || 150 %
 3.
 Is mar seo a leanas a bheidh an idirghníomhaíocht
 idir an tslí ina láimhseáiltear measúnú creidmheasa gearrthéarmach faoi
 Airteagal 126 agus an chóir fhabhrach ghinearálta a chuirtear i bhfeidhm
 maidir le neamhchosaintí gearrthéarmacha atá leagtha amach i mír 2:
 (a)
 Mura ndéantar aon mheasúnú ar neamhchosaint
 ghearrthéarmach, beidh feidhm ag an gcóir fhabhrach ghinearálta do
 neamhchosaintí gearrthéarmacha mar atá sonraithe i mír 2 maidir le gach
 neamhchosaint ar institiúidí a bhfuil aibíocht iarmhair suas le trí mhí iontu;
 (b)
 Má dhéantar measúnú
 gearrthéarmach agus má chinntear le measúnú den sórt sin go gcuirfear ualú
 riosca níos fabhraí nó ualú riosca comhionann i bhfeidhm seachas an chóir
 fhabhrach ghinearálta do neamhchosaintí gearrthéarmacha, mar atá sonraithe i
 mír 2, úsáidfear an measúnú gearrthéarmach i gcás na neamhchosanta sonraí sin
 amháin. Cuirfear an chóir fhabhrach ghinearálta do neamhchosaintí
 gearrthéarmacha, mar atá sonraithe i mír 2, i bhfeidhm maidir le neamhchosaintí
 gearrthéarmacha eile;
 (c)
 Má dhéantar measúnú
 gearrthéarmach agus má chinntear le measúnú den sórt sin go gcuirfear ualú
 riosca nach lú fabhar ná an chóir fhabhrach ghinearálta do neamhchosaintí
 gearrthéarmacha, mar atá sonraithe i mír 2, i bhfeidhm, ní úsáidfear an chóir
 fhabhrach ghinearálta do neamhchosaintí gearrthéarmacha agus déanfar an t‐ualú
 riosca céanna is a chuirtear i bhfeidhm leis an measúnú gearrthéarmach sonrach
 a shannadh do gach éileamh gearrthéarmach gan rátáil.
 Airteagal 116
 Neamhchosaintí ar institiúidí gan
 rátáil
 1.
 I gcás neamhchosaintí ar institiúidí nach bhfuil
 measúnú creidmheasa a rinne ECAI ainmnithe ar fáil ina leith, déanfar ualú
 riosca a shannadh dóibh de réir na céime cáilíochta creidmheasa a bhfuil
 neamhchosaintí ar rialtas láir na dlínse ina bhfuil an institiúid corpraithe
 sannta dó i gcomhréir le Tábla 5.
 Tábla 5
 Céim cáilíochta creidmheasa a bhfuil an rialtas láir sannta dó || 1 || 2 || 3 || 4 || 5 || 6
 Ualú riosca na neamhchosanta || 20 % || 50 % || 100 % || 100 % || 100 % || 150 %
 2.
 I gcás neamhchosaintí ar institiúidí gan rátáil atá
 corpraithe i dtíortha ina bhfuil an rialtas láir gan rátáil, beidh an t‐ualú
 riosca cothrom le 100 %.
 3.
 I gcás neamhchosaintí ar
 institiúidí gan rátáil a bhfuil aibíocht bhunaidh iarbhír de thrí mhí nó níos
 lú ag gabháil leo, beidh an t‐ualú riosca cothrom le 20 %.
 Airteagal 117
 Neamhchosaintí ar chorparáidí
 1.
 I gcás neamhchosaintí a bhfuil measúnú creidmheasa
 a rinne ECAI ainmnithe ar fáil ina leith, déanfar ualú riosca a shannadh dóibh
 i gcomhréir le Tábla 6 a chomhfhreagraíonn don mheasúnú creidmheasa a
 rinne an ECAI incháilithe i gcomhréir le hAirteagal 131.
 Tábla 6
 Céim cáilíochta creidmheasa || 1 || 2 || 3 || 4 || 5 || 6
 Ualú riosca || 20 % || 50 % || 100 % || 100 % || 150 % || 150 %
 2.
 I gcás neamhchosaintí nach bhfuil measúnú
 creidmheasa ar fáil ina leith, déanfar ualú riosca 100 % nó ualú riosca a
 rialtais láir, cibé acu is airde, a shannadh dóibh.
 Airteagal 118
 Neamhchosaintí ar mhiondíol
 Déanfar ualú riosca 75 % a shannadh do
 neamhchosaintí a chomhlíonann na critéir seo a leanas:
 (a) is ar dhuine nó ar dhaoine nádúrtha,
 nó ar fhiontar beag nó meánmhéide, a bheidh an neamhchosaint;
 (b) beidh an
 neamhchosaint ar cheann amhaín de líon suntasach neamhchosaintí a mbeidh
 tréithe cosúla acu sa mhéid is go laghdaítear go mór na rioscaí a bhaineann le
 hiasachtú den sórt sin;
 (c) i gcás an mhéid
 iomlán a bheidh dlite don institiúid agus do na máthairghnóthais agus a
 fochuideachtaí, lena n‐áirítear aon neamhchosaint ar mainneachtain, ag an
 bhféichiúnaí cliant nó ag grúpa cliant nasctha, gan éilimh nó éilimh
 theagmhasacha atá urraithe ar chomhthaobhacht a bhaineann le réadmhaoin
 chónaithe a áireamh, ní sháróidh sé, a mhéid is feasach don institiúid, EUR 1
 milliún. Déanfaidh an institiúid bearta réasúnta chun an t‐eolas sin a
 fháil.
 Ní bheidh urrúis incháilithe mar neamhchosaint
 ar mhiondíol.
 Beidh luach láithreach na n‐íocaíochtaí
 léasa íosta ar mhiondíol incháilithe mar neamhchosaint ar mhiondíol.
 Airteagal 119
 Neamhchosaintí arna n‐urrú le
 morgáistí ar mhaoin dhochorraithe
 1.
 I gcás neamhchosaint nó aon chuid de neamhchosaint
 atá urraithe go hiomlán le morgáiste ar mhaoin dhochorraithe, déanfar ualú
 riosca 100 % a shannadh di, i gcás nach gcomhlíontar na coinníollacha faoi
 Airteagal 120 agus Airteagal 121, cé is moite d’aon chuid den
 neamhchosaint atá sannta d’aicme neamhchosanta eile.
 Ní bheidh an chuid sin de neamhchosaint a
 láimhseáiltear mar neamhchosaint atá urraithe go hiomlán le maoin dhochorraithe
 níos airde ná an méid atá curtha i ngeall den mhargadhluach nó, sna Ballstáit
 sin a bhfuil critéir dhiana leagtha síos acu i bhforálacha reachtúla nó rialála
 chun measúnú a dhéanamh ar an luach iasachta morgáiste, luach iasachta
 morgáiste na maoine atá i gceist.
 2.
 Bunaithe ar na sonraí a bailíodh faoi
 Airteagal 96, agus aon táscairí iomchuí eile, déanfaidh na húdaráis
 inniúla measúnú tréimhsiúil, agus measúnú bliantúil ar a laghad, féachaint an
 bhfuil an t‐ualú riosca 35 % i gcás neamhchosaintí atá urraithe le
 morgáistí ar réadmhaoin chónaithe dá dtagraítear in Airteagal 120, agus an
 t‐ualú riosca 50 % i gcás neamhchosaintí atá urraithe ar mhaoin
 thráchtála dhochorraithe dá dtagraítear in Airteagal 121, is é sin le rá
 maoin atá suite ina chríoch, oiriúnach bunaithe ar thaithí mhainneachtana na
 neamhchosaintí atá urraithe le maoin dhochorraithe, agus forbairtí
 réamhbhreathnaitheacha sna margaí maoine dochorraithe á gcur san áireamh, agus
 féadfaidh siad ualú riosca níos airde nó critéir níos déine a shocrú ná iad sin
 atá leagtha amach in Airteagal 120(2) agus Airteagal 121(2), nuair is
 iomchuí, ar bhonn comaoineacha cobhsaíochta airgeadais. Déanfaidh an ÚBE comhordú ar na measúnuithe a dhéanfaidh na húdaráis
 inniúla.
 Rachaidh na húdaráis inniúla i gcomhairle leis an
 ÚBE maidir leis na coigeartuithe ar na hualaí riosca agus ar na critéir a
 chuirfear i bhfeidhm. Foilseoidh an ÚBE na hualaí
 riosca agus na critéir arna socrú ag na húdaráis inniúla le haghaidh
 neamhchosaintí dá dtagraítear in Airteagail 120, 121 agus 195.
 Forbróidh an ÚBE caighdeáin theicniúla rialála
 lena sonrófar na coinníollacha a c na húdaráis inniúla san áireamh nuair a
 bheidh ualaí riosca níos déine nó critéir níos déine á gcinneadh acu.
 Cuirfidh an ÚBE na dréacht‐chaighdeáin
 theicniúla sin faoi bhráid an Choimisiúin faoin 31 Nollaig 2014.
 Déantar cumhacht a tharmligean
 chuig an gCoimisiún chun na dréacht‐chaighdeáin theicniúla rialála dá
 dtagraítear sa chéad fhomhír a ghlacadh i gcomhréir leis an nós imeachta
 atá leagtha amach in Airteagail 10 go 14 de Rialachán (AE)
 Uimh. 1093/2010.
 3.
 Cuirfidh institiúidí Ballstáit amháin na hualaí
 riosca agus na critéir arna gcinneadh ag údaráis inniúla Ballstáit eile i
 bhfeidhm maidir le neamhchosaintí atá urraithe le morgáistí ar mhaoin
 thráchtála dhochorraithe agus ar réadmhaon chónaithe atá suite sa Bhallstát
 sin.
 Airteagal 120
 Neamhchosaintí arna n‐urrú go
 hiomlán le réadmhaoin chónaithe
 1.
 Mura gcinneann na húdaráis inniúla a mhalairt i
 gcomhréir le hAirteagal 119(2), is mar seo a leanas a láimhseálfar
 neamhchosaintí arna n‐urrú go hiomlán le morgáistí ar réadmhaoin
 chónaithe:
 (a)
 déanfar ualú riosca 35 % a shannadh do
 neamhchosaintí nó d’aon chuid de neamhchosaint arna n-urrú go hiomlán le
 morgáistí ar réadmhaoin chónaithe atá nó a bheidh áitithe nó ar cíos ag an
 úinéir, nó ag an úinéir tairbhiúil i gcás cuideachtaí infheistíochta pearsanta;
 (b)
 déanfar ualú riosca 35 % a shannadh do
 neamhchosaintí arna n‐urrú go hiomlán le scaireanna i gcuideachtaí
 tithíochta Fionlannacha, atá ag feidhmiú i gcomhréir leis an dlí Fionlannach
 1991 a bhaineann le cuideachtaí tithíochta nó le reachtaíocht choibhéiseach ina
 dhiaidh sin, maidir le réadmaoin chónaithe atá nó a bheidh áitithe nó ar cíos
 ag an úinéir;
 (c)
 déanfar ualú riosca 35 % a shannadh do
 neamhchosaintí ar thionónta faoi idirbheart léasaithe maoine maidir le
 réadmaoin chónaithe faoinarb í an institiúid an léasóir agus tá sé de rogha ag
 an tionónta í a cheannach, ar an gcoinníoll go bhfuil an neamhchosaint ar an
 institiúid urraithe go hiomlán lena húinéireacht ar an maoin.
 2.
 Ní mheasfaidh institiúidí go bhfuil neamhchosaint
 nó aon chuid de neamhchosaint urraithe go hiomlán chun críocha mhír 1, ach
 amháin nuair a chomhlíontar na coinníollacha seo a leanas:
 (a)
 ní bheidh luach na maoine ag brath go hábhartha ar
 cháilíocht chreidmheasa an iasachtaí. Féadfaidh
 institiúidí cásanna a eisiamh óna gcinneadh maidir le hábharthacht spleáchais
 den sórt sin nuair is fachtóirí maicreacnamaíocha amháin a imríonn tionchar ar
 luach na maoine agus ar fheidhmíocht an iasachtaí araon;
 (b)
 ní bheidh riosca an iasachtaí
 ag brath go hábhartha ar fheidhmíocht na maoine nó an tionscadail is bunús
 leis, ach ar chumas bunúsach an iasachtaí an fiachas a aisíoc ó fhoinsí eile,
 agus mar iarmhairt air sin, ní bheidh aisíoc na saoráide ag brath go hábhartha
 ar aon sreabhadh airgid arna ghiniúint ag an maoin bhunúsach agus í ag fónamh
 mar chomhthaobhacht. Maidir leis na foinsí eile sin, déanfaidh institiúidí an
 cóimheas uasta iasachta/ioncaim mar chuid dá mbeartas iasachtaithe agus
 gheobhaidh siad fianaise oiriúnach ar an ioncam iomchuí nuair a thabharfaidh
 siad an iasacht.
 (c)
 comhlíontar na ceanglais atá
 leagtha amach in Airteagal 203 agus na rialacha luachála atá leagtha amach
 in Airteagal 224(1);
 (d)
 an chuid den iasacht a bhfuil
 ualú riosca 35 % sannta di, ní sháróidh sí, mura gcinntear a mhalairt faoi
 Airteagal 119(2), 80 %, mura gcinntear a mhalairt faoi
 Airteagal 119(2), de mhargadhluach na maoine atá i gceist, nó 80 %,
 mura gcinntear a mhalairt faoi Airteagal 119(2), de luach iasachta
 morgáiste na maoine atá i gceist sna Ballstáit sin inar leagadh síos critéir
 dhiana i bhforálacha reachtúla nó rialála chun measúnú a dhéanamh ar an luach
 iasachta morgáiste.
 3.
 Féadfaidh institiúidí pointe (b) i mír 2 a
 mhaolú i gcás neamhchosaintí arna n‐urrú go hiomlán le morgáistí ar
 réadmhaoin chónaithe atá suite laistigh de chríoch Ballstáit, i gcás inar
 fhoilsigh údarás inniúil an Bhallstáit sin fianaise a léiríonn go bhfuil margadh
 réadmaoine cónaithe atá dea-fhorbartha agus seanbhunaithe sa chríoch sin ag a
 bhfuil rátaí caillteanais nach mó ná na teorainneacha seo a leanas:
 (a)
 caillteanais a eascraíonn ó iasachtú atá
 comhthaobhaithe le réadmhaoin chónaithe suas go dtí 80 % den mhargadhluach
 nó ní sháraíonn 80 % den luach iasachta morgáiste, mura gcinntear a
 mhalairt faoi Airteagal 119(2), 0,3 % de na hiasachtaí gan íoc atá
 comhthaobhaithe le réadmhaoin chónaithe in aon bhliain faoi leith;
 (b)
 caillteanais fhoriomlána a
 eascraíonn ó iasachtú atá comhthaobhaithe le réadmhaoin chónaithe nach mó ná
 0,5 % de na hiasachtaí gan íoc atá comhthaobhaithe le réadmhaoin chónaithe
 in aon bhliain faoi leith.
 4.
 I gcás nach gcomhlíontar ceann na teorainneacha dá
 dtagraítear i mír 3 in aon bhliain faoi leith, scoirfear de bheith incháilithe
 chun mír 3 a úsáid agus beidh feidhm ag an gcoinníoll atá i mír 2(b) go dtí go
 gcomhlíontar na coinníollacha i mír 3 i mbliain ina dhiaidh sin.
 Airteagal 121
 Neamhchosaintí arna n‐urrú go
 hiomlán le morgáistí ar mhaoin thráchtála dhochorraithe
 1.
 Mura gcinneann na húdaráis inniúla a mhalairt i
 gcomhréir le hAirteagal 119(2), is mar seo a leanas a láimhseálfar
 neamhchosaintí arna n‐urrú go hiomlán le morgáistí ar mhaoin thráchtála
 dhochorraithe:
 (a)
 féadfar ualú riosca 50 % a shannadh do
 neamhchosaintí nó d’aon chuid de neamhchosaint arna n-urrú go hiomlán le
 morgáistí ar oifigí nó ar áitribh thráchtála eile;
 (b)
 féadfar ualú riosca 50 % a
 shannadh do neamhchosaintí arna n‐urrú go hiomlán le scaireanna i
 gcuideachtaí tithíochta Fionlannacha, atá ag feidhmiú i gcomhréir leis an dlí
 Fionlannach 1991 a bhaineann le cuideachtaí tithíochta nó le
 reachtaíocht choibhéiseach ina dhiaidh sin, maidir le hoifigí nó áitribh
 thráchtála eile;
 (c)
 féadfar ualú riosca 50 % a
 shannadh do neamhchosaintí a bhaineann le hidirbhearta léasaithe maoine maidir
 le hoifigí nó áitribh thráchtála eile faoinarb í an institiúid an léasóir agus
 tá sé de rogha ag an tionónta í a cheannach, ar an gcoinníoll go bhfuil an
 neamhchosaint ar an institiúid urraithe go hiomlán lena húinéireacht ar an
 maoin.
 2.
 Tá cur i bhfeidhm mhír 1 faoi réir ag na
 coinníollacha seo a leanas:
 (a)
 ní bheidh luach na maoine ag brath go hábhartha ar
 cháilíocht chreidmheasa an iasachtaí. Féadfaidh
 institiúidí cásanna a eisiamh óna gcinneadh maidir le hábharthacht spleáchais
 den sórt sin nuair is fachtóirí maicreacnamaíocha amháin a imríonn tionchar ar
 luach na maoine agus ar fheidhmíocht an iasachtaí araon;
 (b)
 ní bheidh riosca an iasachtaí
 ag brath go hábhartha ar fheidhmíocht na maoine nó an tionscadail is bunús
 leis, ach ar chumas bunúsach an iasachtaí an fiachas a aisíoc ó fhoinsí eile,
 agus mar iarmhairt air sin, ní bheidh aisíoc na saoráide ag brath go hábhartha
 ar aon sreabhadh airgid arna ghiniúint ag an maoin bhunúsach agus í ag fónamh
 mar chomhthaobhacht;
 (c)
 comhlíontar na ceanglais atá
 leagtha amach in Airteagal 203 agus na rialacha luachála atá leagtha amach
 in 224(1);
 (d)
 déanfar ualú riosca 50 %,
 mura bhforáiltear a mhalairt faoi Airteagal 119(2), a shannadh don chuid
 sin den iasacht nach mó ná 50 % de mhargadhluach na maoine nó 60 %,
 mura bhforáiltear a mhalairt faoi Airteagal 119(2), de luach iasachta
 morgáiste na maoine atá i gceist sna Ballstáit sin inar leagadh síos critéir
 dhiana i bhforálacha reachtúla nó rialála chun measúnú a dhéanamh ar an luach
 iasachta morgáiste.
 3.
 Féadfaidh institiúidí pointe (b) i mír 2 a
 mhaolú i gcás neamhchosaintí arna n‐urrú go hiomlán le morgáistí ar
 mhaoin thráchtála atá suite laistigh de chríoch Ballstáit, i gcás inar
 fhoilsigh údarás inniúil an Bhallstáit sin fianaise a léiríonn go bhfuil
 margadh maoine dochorraithe atá dea-fhorbartha agus seanbhunaithe sa chríoch
 sin ag a bhfuil rátaí caillteanais nach mó ná na teorainneacha seo a leanas:
 (a)
 caillteanais a eascraíonn ó iasachtú atá
 comhthaobhaithe le maoin thráchtála dhochorraithe suas go dtí 50 % den
 mhargadhluach nó ní sháraíonn 60 % den luach iasachta morgáiste, mura
 gcinntear a mhalairt faoi Airteagal 119(2), 0,3 % de na hiasachtaí
 gan íoc atá comhthaobhaithe le maoin thráchtála dhochorraithe in aon bhliain
 faoi leith;
 (b)
 caillteanais fhoriomlána a
 eascraíonn ó iasachtú atá comhthaobhaithe le maoin thráchtála dhochorraithe
 nach mó ná 0.5 % de na hiasachtaí gan íoc atá comhthaobhaithe le maoin
 thráchtála dhochorraithe in aon bhliain faoi leith.
 4.
 I gcás nach gcomhlíontar ceann de na teorainneacha
 dá dtagraítear i mír 3 in aon bhliain faoi leith, scoirfear de bheith
 incháilithe chun mír 3 a úsáid agus beidh feidhm ag an gcoinníoll atá i mír
 2(b) go dtí go gcomhlíontar na coinníollacha i mír 3 i mbliain ina dhiaidh sin.
 Airteagal 122
 Neamhchosaintí ar mainneachtain
 1.
 Déanfar an t‐ualú riosca seo a leanas a
 shannadh don chuid neamhurraithe d’aon ítim a mhainnigh i gcomhréir le
 hAirteagal 174:
 (a)
 150 %, i gcás gur lú coigeartuithe sonracha i
 leith riosca creidmheasa ná 20 % den chuid neamhurraithe de luach na
 neamhchosanta mura gcuirfí na coigeartuithe sonracha sin i leith riosca
 creidmheasa i bhfeidhm;
 (b)
 100 %, i gcás gur lú
 coigeartuithe sonracha i leith riosca creidmheasa ná 20 % den chuid
 neamhurraithe de luach na neamhchosanta mura gcuirfí na coigeartuithe sonracha
 sin i leith riosca creidmheasa i bhfeidhm.
 2.
 Ar mhaithe leis an gcuid urraithe den ítim atá
 thar téarma a chinneadh, is í an chomhthaobhacht incháilithe agus na
 ráthaíochtaí incháilithe iad sin atá incháilithe chun críocha maolaithe riosca
 creidmheasa faoi Chaibidil 4.
 3.
 Déanfar ualú riosca 100 %,
 glan ar choigeartuithe luacha, a shannadh do neamhchosaintí arna n‐urrú
 go hiomlán le morgáistí ar réadmhaoin chónaithe i gcomhréir le
 hAirteagal 120 i gcás gur tharla mainneachtain i gcomhréir le
 hAirteagal 174 .
 4.
 Déanfar ualú riosca 100 %
 a shannadh do neamhchosaintí arna n‐urrú go hiomlán le morgáistí ar
 mhaoin thráchtála dhochorraithe i gcomhréir le hAirteagal 121 i gcás gur
 tharla mainneachtain i gcomhréir le hAirteagal 174.
 Airteagal 123
 Ítimí a mbaineann riosca an-ard leo
 1.
 Déanfaidh institiúidí ualú riosca 150 % a
 shannadh do neamhchosaintí, lena n‐áirítear neamhchosaintí i bhfoirm
 scaireanna nó aonad i nGnóthas Comhinfheistíochta a mbaineann riosca an-ard
 leo, nuair is iomchuí.
 2.
 Áireofar aon cheann de na
 hinfheistíochtaí seo a leanas le neamhchosaintí a mbaineann riosca an-ard leo:
 (a) infheistíochtaí i ngnólachtaí caipitil
 fiontair;
 (b) cistí infheistíochta malartacha arna
 sainiú le hAirteagal 4(1)(1) de Threoir 2011/61/AE;
 (c) maoiniú amhantrach ar mhaoin
 dhochorraithe.
 3.
 Agus measúnú á dhéanamh féachaint an bhfuil baint
 ag neamhchosaint seachas neamhchosaintí dá dtagraítear i mír 2 le riosca
 an-ard, cuirfidh institiúidí na saintréithe riosca seo a leanas san áireamh:
 (a)
 tá riosca ard caillteanais ann mar thoradh ar
 mhainneachtain an fhéichiúnaí;
 (b)
 ní féidir a mheas go leormhaith
 an dtagann an neamhchosaint faoi phointe (a).
 Eiseoidh an ÚBE treoirlínte ag sonrú cé na
 cineálacha neamhchosaintí a bhfuil riosca an-ard ag baint leo agus na dálaí
 faoina bhfuil sé sin amhlaidh.
 Glacfar leis na treoirlínte i
 gcomhréir le hAirteagal 16 de Rialachán (AE) Uimh. 1093/2010.
 Airteagal 124
 Neamhchosaintí i bhfoirm bannaí faoi
 chumhdach
 1.
 Le bheith incháilithe don chóir fhabhrach atá
 leagtha amach i mír 3, ciallóidh ‘bannaí faoi chumhdach’ bannaí mar atá
 sainmhínithe in Airteagal 52(4) de Threoir 2009/65/CE
 ó Pharlaimint na hEorpa agus ón gComhairle an 13 Iúil 2009 maidir le
 comhordú dlíthe, rialachán agus forálacha riaracháin a bhaineann le gnóthais le
 haghaidh comhinfheistíochta in urrúis inaistrithe (GCUI)[23] agus atá
 comhthaobhaithe le haon cheann de na sócmhainní incháilithe seo a leanas:
 (a)
 neamhchosaintí ar nó ráthaithe ag rialtais láir,
 bainc cheannais, aonáin san earnáil phoiblí, rialtais réigiúnacha agus údaráis
 áitiúla san Aontas;
 (b)
 neamhchosaintí ar nó ráthaithe
 ag rialtais láir tríú tíortha, bainc cheannais nach bhfuil san AE, bainc
 forbartha iltaobhacha, eagraíochtaí idirnáisiúnta a cháilíonn do bheart
 cáilíochta creidmheasa 1 mar atá leagtha amach sa Chaibidil seo, agus
 neamhchosaintí ar nó ráthaithe ag aonáin na hearnála poiblí nach bhfuil san AE,
 rialtais réigiúnacha nach bhfuil san AE agus údaráis áitiúla nach bhfuil san AE
 atá ualaithe ó thaobh riosca mar neamhchosaintí ar institiúidí nó ar rialtais
 láir agus ar bhainc cheannais i gcomhréir le hAirteagail 110(1), 110(2),
 111(1), 111(2) nó 111(4) faoi seach agus a cháilíonn don bheart cáilíochta
 creidmheasa mar atá leagtha amach sa Chaibidil seo, agus neamhchosaintí i
 gcomhthéacs an phointe seo a cháilíonn do bheart cáilíochta creidmheasa 2 mar
 atá leagtha amach sa Chaibidil seo, ar an gcoinníoll nach mó iad ná 20 %
 de mhéid ainmniúil na mbannaí faoi chumhdach gan íoc atá ag institiúidí
 eisiúna;
 (c)
 neamhchosaintí ar institiúidí a
 cháilíonn do bheart cáilíochta creidmheasa 1 mar atá leagtha amach sa Chaibidil
 seo. Ní bheidh neamhchosaint iomlán den sórt sin níos mó ná 15 % de mhéid
 ainmniúil na mbannaí faoi chumhdach gan íoc atá ag an institiúid eisiúna. Ní
 bheidh ceangal an teorainn 15 % a ríomh i gcás neamhchosaintí a tharla de
 dhroim tharchur nó bhainistiú íocaíochtaí na bhféichiúnaithe i leith iasachtaí,
 nó de bharr fáltais leachtachta maidir le hiasachtaí, arna n‐urrú le
 maoin dhochorraithe le sealbhóir na mbannaí faoi chumhdach. Ní bheidh neamhchosaintí
 ar institiúidí san AE a bhfuil aibíocht nach mó ná 100 lá ag gabháil leo
 cuimsithe faoi cheanglas bheart 1 ach cáileoidh na hinstitiúidí sin ar a laghad
 do bheart cáilíochta creidmheasa 2 mar atá leagtha amach sa Chaibidil seo;
 Féadfaidh na húdaráis
 inniúla, tar éis dul i gcomhairle leis an ÚBE, cur i bhfeidhm (c) a
 tharscaoileadh i bpáirt agus céim 2 den cháilíocht chreidmheasa a cheadú suas
 go dtí 10 % den neamhchosaint iomlán ar mhéid ainmniúil na mbannaí faoi
 chumhdach gan íoc atá ag an institiúid eisiúna, ar an gcoinníoll gur féidir
 fadhbanna móra comhchruinnithe a d’fhéadfadh tarlú sna Ballstáit lena mbaineann
 a dhoiciméadú mar gheall ar fheidhmiú an cheanglais faoi bheart cáilíochta
 creidmheasa 1 dá dtagraítear in (c);
 (d)
 iasachtaí arna n‐urrú le réadmhaoin chónaithe
 nó le scaireanna i gcuideachtaí tithíochta Fionlannacha dá dtagraítear in
 Airteagal 120(1)(b) suas go dtí an méid is ísle as méideanna
 phríomhshuimeanna na lian atá cónasctha le haon lian roimhe sin agus 80 %
 de luach na maoine atá curtha i ngeall nó iasachtaí arna n-urrú le haonaid
 shinsearacha arna n‐eisiúint ag Fonds Communs de Créances na
 Fraince nó ag aonáin urrúsúcháin choibhéiseacha arna rialú ag dlíthe Ballstáit
 a dhéanann urrúsú ar neamhchosaintí ar réadmhaoin chónaithe. I gcás ina n‐úsáidtear aonaid shinsearacha den sórt
 sin mar chomhthaobhacht, áiritheoidh an mhaoirseacht phoiblí speisialta chun
 sealbhóirí bannaí a chosaint mar a ndéantar foráil di in Airteagal 52(4)
 de Threoir 2009/65/CE ó Pharlaimint na hEorpa agus ón gComhairle an
 13 Iúil 2009 maidir le comhordú dlíthe, rialachán agus forálacha
 riaracháin a bhaineann le gnóthais le haghaidh comhinfheistíochta in urrúis
 inaistrithe (GCUI) go mbeidh na sócmhainní is bunús le haonaid den sórt sin,
 aon tráth le linn dóibh a bheidh áirithe sa chomhthiomsú cumhdaigh, comhdhéanta
 de 90 % ar a laghad de mhorgáistí ar réadmhaoin chónaithe atá cónasctha le
 haon lian roimhe sin suas go dtí an méid is ísle as méideanna na
 bpríomhshuimeanna atá dlite faoi na haonaid, méideanna phríomhshuimeanna na
 lian, agus 80 % de luach na maoine atá curtha i ngeall, go gcáileoidh na
 haonaid do bheart cáilíochta creidmheasa 1 mar atá leagtha amach sa Chaibidil
 seo agus nach mó aonaid den sórt sin ná 10 % de mhéid ainmniúil na
 heisiúna gan íoc;
 Ní bheidh ceangal an teorainn 90 % a ríomh i gcás
 neamhchosaintí a tharla de dhroim tharchur nó bhainistiú íocaíochtaí na
 bhféichiúnaithe i leith iasachtaí, nó de bharr
 fáltais leachtachta maidir le hiasachtaí, arna n‐urrú le
 réadmhaoin na n‐aonad sinsearach atá curtha i ngeall nó na n‐urrús
 fiachais;
 (e)
 iasachtaí arna n‐urrú le maoin thráchtála
 dhochorraithe nó le scaireanna i gcuideachtaí tithíochta Fionlannacha dá
 dtagraítear in Airteagal 121(1)(b) suas go dtí an méid is ísle as
 méideanna phríomhshuimeanna na lian atá cónasctha le haon lian roimhe sin agus
 60 % de luach na maoine atá curtha i ngeall nó iasachtaí arna n-urrú le
 haonaid shinsearacha arna n‐eisiúint ag Fonds Communs de Créances
 na Fraince nó ag aonáin urrúsúcháin choibhéiseacha arna rialú ag dlíthe
 Ballstáit a dhéanann urrúsú ar neamhchosaintí ar mhaoin thráchtála
 dhochorraithe. I gcás ina n‐úsáidtear aonaid
 shinsearacha den sórt sin mar chomhthaobhacht, áiritheoidh an mhaoirseacht
 phoiblí speisialta chun sealbhóirí bannaí a chosaint mar a ndéantar foráil di
 in Airteagal 52(4) de Threoir 2009/65/CE go mbeidh na sócmhainní is
 bunús le haonaid den sórt sin, aon tráth le linn dóibh a bheidh áirithe sa
 chomhthiomsú cumhdaigh, comhdhéanta de 90 % ar a laghad de mhorgáistí ar
 mhaoin thráchtála atá cónasctha le haon lian roimhe sin suas go dtí an méid is
 ísle as méideanna na bpríomhshuimeanna atá dlite faoi na haonaid, méideanna
 phríomhshuimeanna na lian, agus 60 % de luach na maoine atá curtha i
 ngeall, go gcáileoidh na haonaid do bheart cáilíochta creidmheasa 1 mar atá
 leagtha amach sa Chaibidil seo agus nach mó aonaid den sórt sin ná 10 % de
 mhéid ainmniúil na heisiúna gan íoc. Tá iasachtaí arna n‐urrú le maoin
 thráchtála dhochorraithe incháilithe i gcás ina ndéantar an cóimheas
 Iasachta/Luacha 60 % a shárú suas go dtí uasleibhéal 70 % más mó ná
 10 % ar a laghad an sárú a dhéanann luach na sócmhainní iomlána atá curtha
 i ngeall mar chomhthaobhacht do na bannaí faoi chumhdach ar an méid ainmniúil
 gan íoc ar an mbanna faoi chumhdach, agus go gcomhlíonann éileamh na sealbhóirí
 bannaí na ceanglais maidir le deimhneacht dhlíthiúil atá leagtha amach i
 gCaibidil 4. Beidh tús áite ag éileamh na sealbhóirí bannaí thar gach éileamh
 eile a dhéanfar ar an gcomhthaobhacht. Ní bheidh ceangal an teorainn 90
 % a ríomh i gcás neamhchosaintí a tharla de dhroim
 tharchur agus bhainistiú íocaíochtaí na bhféichiúnaithe i leith iasachtaí, nó
 de bharr fáltais leachtacha maidir le hiasachtaí, arna n‐urrú le maoin na
 n‐aonad sinsearach atá curtha i ngeall nó na n‐urrús fiachais;
 (f)
 iasachtaí arna n‐urrú ag
 longa i gcás nach ndéantar lian a chónascadh ach le haon liain roimhe seo
 laistigh de 60 % de luach na loinge atá curtha i ngeall.
 Áirítear freisin sna cásanna i bpointí (a) go (f)
 comhthaobhacht atá srianta go heisiach ag reachtaíocht chun sealbhóirí bannaí a
 chosaint i gcoinne caillteanas.
 2.
 Déanfaidh institiúidí, i gcás maoine dochorraithe a
 dhéanann bannaí faoi chumhdach a chomhthaobhú, na ceanglais atá leagtha amach
 in Airteagal 203 agus na rialacha luachála atá leagtha amach in Airteagal 224(1)
 a chomhlíonadh.
 3.
 I gcás bannaí faoi chumhdach a
 bhfuil measúnú creidmheasa a rinne ECAI ainmnithe ar fáil ina leith, déanfar
 ualú riosca a shannadh dóibh i gcomhréir le Tábla 6a a chomhfhreagraíonn
 don mheasúnú creidmheasa a rinne an ECAI incháilithe i gcomhréir le
 hAirteagal 131.
 Tábla 6a
 Céim cáilíochta creidmheasa || 1 || 2 || 3 || 4 || 5 || 6
 Ualú riosca || 10 % || 20 % || 20 % || 50 % || 50 % || 100 %
 4.
 I gcás bannaí faoi chumhdach nach bhfuil measúnú
 creidmheasa a rinne ECAI ainmnithe ar fáil ina leith, déanfar ualú riosca a
 shannadh dóibh ar bhonn an ualaithe riosca a sannadh do neamhchosaintí
 neamhurraithe sinsearacha ar an institiúid a eisíonn iad. Beidh feidhm ag an gcomhfhreagairt seo a leanas idir ualaí
 riosca:
 (a)
 má dhéantar ualú riosca 20 % a shannadh do na
 neamhchosaintí ar an institiúid, déanfar ualú riosca 10 % a shannadh don
 bhanna faoi chumhdach;
 (b)
 má dhéantar ualú riosca 50 % a shannadh do na
 neamhchosaintí ar an institiúid, déanfar ualú riosca 20 % a shannadh don
 bhanna faoi chumhdach;
 (c)
 má dhéantar ualú riosca 100 % a shannadh do na
 neamhchosaintí ar an institiúid, déanfar ualú riosca 50 % a shannadh don
 bhanna faoi chumhdach;
 (d)
 má dhéantar ualú riosca 150 % a shannadh do na
 neamhchosaintí ar an institiúid, déanfar ualú riosca 100 % a shannadh don
 bhanna faoi chumhdach.
 5.
 Níl bannaí faoi chumhdach a eisíodh roimh an
 31 Nollaig 2007 faoi réir ag ceanglais mhír 1 agus mhír 2. Cáilíonn siad don chóir fhabhrach faoi mhír 3
 go dtí a n‐aibíocht.
 Airteagal 125
 Ítimí atá in ionannas le suíomhanna
 urrúsaithe
 Déanfar méideanna neamhchosanta atá ualaithe ó
 thaobh riosca i dtaca le suíomhanna urrúsaithe a chinneadh i gcomhréir le
 Caibidil 5.
 Airteagal 126
 Neamhchosaintí ar institiúidí agus ar
 chorparáidí a bhfuil measúnú creidmheasa gearrthéarmach acu
 I gcás neamhchosaintí ar institiúidí agus ar
 chorparáidí a bhfuil measúnú creidmheasa gearrthéarmach a rinne ECAI ainmnithe
 ar fáil ina leith, déanfar ualú riosca a shannadh dóibh i gcomhréir le
 Tábla 7 a chomhfhreagraíonn don mheasúnú creidmheasa a rinne an ECAI
 incháilithe i gcomhréir le hAirteagal 131.
 Tábla 7
 Céim Cáilíochta Creidmheasa || 1 || 2 || 3 || 4 || 5 || 6
 Ualú riosca || 20 % || 50 % || 100 % || 150 % || 150 % || 150 %
 Airteagal 127
 Neamhchosaintí i bhfoirm aonaid nó
 scaireanna i ngnóthais chomhinfheistíochta (GCanna)
 1.
 Déanfar ualú riosca 100 % a shannadh do neamhchosaintí
 i bhfoirm aonad nó scaireanna i ngnóthais chomhinfheistíochta (dá ngairtear
 ‘GCanna’ anseo feasta), mura gcuirfidh an institiúid an modh measúnaithe ar
 riosca creidmheasa faoi mhír 2, nó cur chuige na trédhearcachta faoi mhír
 4 nó an cur chuige maidir le meánualach riosca faoi mhír 5 i bhfeidhm
 nuair a chomhlíontar na coinníollacha i mír 3.
 2.
 I gcás neamhchosaintí i bhfoirm
 aonad nó scaireanna in GCanna a bhfuil measúnú creidmheasa a rinne ECAI
 ainmnithe ar fáil ina leith, déanfar ualú riosca a shannadh dóibh i gcomhréir
 le Tábla 8 a chomhfhreagraíonn don mheasúnú creidmheasa a rinne an ECAI
 incháilithe i gcomhréir le hAirteagal 131.
 Tábla 8
 Céim cáilíochta creidmheasa || 1 || 2 || 3 || 4 || 5 || 6
 Ualú riosca || 20 % || 50 % || 100 % || 100 % || 150 % || 150 %
 3.
 Féadfaidh institiúidí an t-ualú riosca a shannfar
 do GC a chinneadh, má chomhlíontar na critéir incháilitheachta seo a leanas:
 (a)
 is cuideachta atá faoi réir maoirseachta i
 mBallstát a dhéanann bainistiú ar an GC nó, i gcás GC i dtríú tír, nuair a
 chomhlíontar na coinníollacha seo a leanas:
 (i) is cuideachta atá faoi réir maoirseachta
 a mheastar a bheith coibhéiseach leis an mhaoirseacht atá leagtha amach i
 reachtaíocht an Aontais a dhéanann bainistiú ar an GC;
 (ii) áirithítear go
 bhfuil dóthain comhair ann idir údaráis inniúla;
 (b)
 áirítear an méid seo a leanas i réamheolaire an GC
 nó i ndoiciméad coibhéiseach:
 (i) na catagóirí sócmhainní a bhfuil údarú
 ag an GC infheistiú iontu;
 (ii) má tá feidhm ag teorainneacha
 infheistíochta, na teorainneacha coibhneasta agus na modheolaíochtaí chun iad a
 ríomh;
 (c)
 tuairiscítear gnó an GC don údarás inniúil ar bhonn
 bliantúil ar a laghad ionas gur féidir measúnú a dhéanamh ar shócmhainní agus
 ar dhliteanais, agus ar ioncam agus ar oibríochtaí thar an tréimhse
 tuairiscithe.
 Chun críocha phointe (a), féadfaidh an
 Coimisiún, trí ghníomhartha cur chun feidhme a úsáid, agus faoi réir an nós
 imeachta scrúdúcháin dá dtagraítear in Airteagal 447(2), cinneadh a
 ghlacadh maidir lena gcuirfidh tríú tír socruithe maoirseachta agus rialála i
 bhfeidhm atá cothrom ar a laghad leis na socruithe sin atá i bhfeidhm san
 Aontas Eorpach. In éagmais cinnidh den sórt sin,
 féadfaidh institiúidí leanúint den láimhseáil atá leagtha amach sa mhír seo a
 chur i bhfeidhm, go dtí an 1 Eanáir 2014, maidir le tríú tír i gcás
 ina bhfuil an tríú tír sin faofa ag na húdaráis inniúla iomchuí mar thír atá
 incháilithe don láimhseáil sin roimh an 1 Eanáir 2013.
 4.
 I gcás inarb eol don institiúid neamhchosaintí
 bunúsacha an GC, féadfaidh sí na neamhchosaintí bunúsacha sin a chur san
 áireamh d’fhonn meánluach riosca a ríomh dá neamhchosaintí i bhfoirm aonad nó
 scaireanna sna GCanna i gcomhréir leis na modhanna atá leagtha amach sa
 Chaibidil seo. I gcás gur
 neamhchosaint i bhfoirm aonad nó scaireanna in GC eile a chomhlíonann critéir
 mhír 3 í neamhchosaint bhunúsach an GC, féadfaidh an institiúid
 neamhchosaintí bunúsacha an GC eile sin a chur san áireamh.
 5.
 I gcás nach eol d’institiúid
 neamhchosaintí bunúsacha an GC, féadfaidh sí meánluach riosca a ríomh dá
 neamhchosaintí i bhfoirm aonaid nó scaire sa GC i gcomhréir leis na modhanna
 atá leagtha amach sa Chaibidil seo faoi réir an bhoinn tuisceana go ndéanfaidh
 an GC infheistíocht ar dtús, go dtí an t‐uasmhéid a cheadaítear faoina
 shainordú, sna neamhchosaintí a mheallann an ceanglas caipitil is airde, agus
 go leanann sé ansin ag déanamh infheistíochtaí in ord íslitheach go dtí go
 mbainfear amach an uasteorainn infheistíochta iomlán.
 Féadfaidh institiúidí a bheith ag brath ar na tríú
 páirtithe seo a leanas chun ualú riosca a ríomh agus a thuairisciú maidir leis
 an GC, i gcomhréir leis na modhanna atá leagtha amach i mír 4 agus mír 5:
 (a)
 institiúid taisclainne nó institiúid taisclainne
 airgeadais an GC ar an gcoinníoll go ndéanann an GC infheistíocht eisiach in
 urrúis agus go ndéanann sé gach urrús a chur i dtaisce ag an institiúid
 taisclainne sin nó san institiúid airgeadais;
 (b)
 maidir le GC nach gcumhdaítear
 faoi phointe (a), cuideachta bhainistíochta an GC, ar an gcoinníoll go
 gcomhlíonann an GC na critéir atá leagtha amach i mír 3(a).
 Deimhneoidh iniúchóir seachtrach cruinneas an
 ríofa dá dtagraítear sa chéad fhomhír.
 Airteagal 128
 Neamhchosaintí ar chothromas
 1. Measfar gur neamhchosaintí ar chothromas iad na
 neamhchosaintí seo a leanas:
 (a) neamhchosaintí ar neamhfhiachas a
 chuireann fo-éileamh iarmharach in iúl ar shócmhainní nó ar ioncam an
 eisitheora;
 (b) neamhchosaintí ar
 fhiachas agus urrúis eile, comhpháirtíochtaí, díorthaigh, nó uirlisí eile, a
 bhfuil a dtábhacht eacnamaíoch cosúil leis na neamhchosaintí atá sonraithe i
 bpointe (a).
 2. Déanfar ualú riosca
 100 % a shannadh do neamhchosaintí ar chothromas, mura gceanglaítear iad a
 asbhaint i gcomhréir le Cuid a Dó, ualú riosca 250 % a shannadh dóibh i
 gcomhréir le hAirteagal 45(2), ualú riosca 1 250 % i gcomhréir
 le hAirteagal 84(3) nó déanfar iad a láimhseáil mar ítimí a bhfuil riosca
 an-ard ag baint leo i gcomhréir le hAirteagal 123.
 3. Déanfar
 infheistíochtaí in ionstraimí caipitil chothromais
 nó caipitil rialaithigh arna n‐eisiúint ag institiúidí a aicmiú mar
 éilimh iarmharacha, mura n‐asbhaintear iad as cistí dílse nó má mheallann
 siad ualú riosca 250 % faoi Airteagal 45(2) nó má láimhseáiltear iad
 mar ítimí a bhfuil riosca an-ard ag baint leo i gcomhréir le
 hAirteagal 123.
 Airteagal 129
 Ítimí eile
 1.
 Déanfar ualú riosca 100 % a shannadh do
 shócmhainní inláimhsithe de réir bhrí Airteagal 4(10) de
 Threoir 86/635/CEE.
 2.
 Déanfar ualú riosca 100 % a shannadh do
 réamhíocaíochtaí agus d’ioncam fabhraithe nach bhfuil institiúid ábalta an
 contrapháirtí a chinneadh ina leith i gcomhréir le Treoir 86/635/CEE.
 3.
 Déanfar ualú riosca 20 % a shannadh d'ítimí
 airgid atá á gcruinniú. Déanfar ualú riosca 0 % a shannadh d’airgead ar
 láimh agus d’ítimí airgid coibhéiseacha.
 4.
 Déanfar ualú riosca 0 % a shannadh
 d’órbhuillean arna shealbhú ina bhoghtaí féin nó ar bhonn leithdháilte, sa
 mhéid is go bhfuil sé clúdaithe ag dliteanais bhuillin.
 5.
 I gcás comhaontuithe díolacháin agus athcheannaigh
 sócmhainne agus réamhcheannacháin glan amach, is é an t‐ualú riosca a
 shannfar an t-ualú riosca sin a shannfar do na sócmhainní atá i gceist agus ní
 do na contrapháirtithe sna hidirbhearta.
 6.
 I gcás ina dtugann institiúid cosaint chreidmheasa
 do roinnt neamhchosaintí faoi théarmaí lena spreagfaidh an n-ú mainneachtain i
 measc na neamhchosaintí íocaíocht agus go ndéanfar an conradh a fhoirceannadh
 leis an teagmhas creidmheasa sin, agus i gcás ina bhfuil measúnú creidmheasa
 seachtrach ag an táirge ó ECAI incháilithe, déanfar na hualaí riosca atá
 leagtha amach i gCaibidil 5 a shannadh. Mura bhfuil rátáil ag an táirge ó ECAI incháilithe, déanfar
 comhiomlánú ar na hualaí riosca a áireofar sa bhascaed, cé is moite de
 neamhchosaintí n‐1, suas go huasmhéid 1250 % agus iolraithe faoi
 mhéid ainmniúil na cosanta arna soláthar ag an díorthach creidmheasa chun méid
 na sócmhainne a bheidh ualaithe ó thaobh riosca a fháil. Cinnfear na
 neamhchosaintí n‐1 a eiseofar ón gcomhiomlánú ar an mbonn go gcuimseoidh
 siad na neamhchosaintí sin a dtáirgeann gach ceann acu méid neamhchosanta níos
 ísle atá ualaithe ó thaobh riosca ná an méid neamhchosanta atá ualaithe ó
 thaobh riosca d’aon cheann de na neamhchosaintí atá áirithe sa chomhiomlánú.
 7.
 Is é a bheidh sa luach
 neamhchosanta i gcomhair léasanna na híocaíochtaí léasa íosta lascainithe. Is é
 a bheidh sna híocaíochtaí léasa íosta na híocaíochtaí thar an téarma léasa a
 cheanglaítear nó a cheanglófar ar an léasaí a dhéanamh agus aon céadrogha ar
 cheannach sladmhargaidh a bhfuil a fheidhmiú réasúnta cinnte. Féadfar a
 cheangal ar pháirtí seachas an léasaí íocaíocht a dhéanamh a bhaineann le luach
 iarmharach ar mhaoin léasaithe agus comhlíonann an oibleagáid íocaíochta sin an
 tsraith coinníollacha in Airteagal 197 maidir le hincháilitheacht
 soláthraithe cosanta chomh maith leis na ceanglais chun cineálacha eile
 ráthaíochtaí a aithint dá bhforáiltear in Airteagail 208 go 210, agus féadfar
 an oibleagáid íocaíochta sin a chur san áireamh mar chosaint neamhchistithe
 creidmheasa faoi Chaibidil 4. Déanfar na neamhchosaintí sin a shannadh don
 aicme neamhchosanta iomchuí i gcomhréir le hAirteagal 107. Nuair is luach
 iarmharach de shócmhainní léasaithe í an neamhchosaint, déanfar na méideanna
 neamhchosanta atá ualaithe ó thaobh riosca a ríomh mar seo a leanas: 1/t *
 100 % * luach na neamhchosanta, i gcás ina bhfuil t ar an méid is airde
 idir 1 agus an líon is gaire de bhlianta iomlána atá fágtha sa léas.
 Roinn 3
 Measúnú
 riosca creidmheasa a aithint agus a mhapáil
 Foroinn 1
 ECAIanna
 a aithint
 Airteagal 130
 ECAIanna
 1.
 Féadfar measúnú creidmheasa seachtrach a úsáid chun
 an t‐ualú riosca a bheidh ar neamhchosaint a chinneadh faoin gCaibidil
 seo ach amháin má d’eisigh ECAI incháilithe é nó má tá sé formhuinithe ag ECAI
 incháilithe i gcomhréir le Rialachán (CE) Uimh. 1060/2009.
 2.
 Is ionann ECAIanna incháilithe
 agus gach gníomhaireacht rátála creidmheasa a cláraíodh nó a deimhníodh i
 gcomhréir le Rialachán (CE) Uimh. 1060/2009 agus bainc cheannais a eisíonn
 rátálacha creidmheasa atá díolmhaithe ó Rialachán (CE) Uimh. 1060/2009.
 3.
 Foilseoidh an ÚBE liosta de na
 ECAIanna incháilithe.
 Foroinn 2
 Measúnuithe
 creidmheasa an ECAI a mhapáil
 Airteagal 131
 Measúnuithe creidmheasa an ECAI a
 mhapáil
 1.
 Forbróidh an ÚBE dréacht‐chaighdeáin cur chun
 feidhme le go sonrófar maidir le gach ECAI incháilithe cé na bearta cáilíochta
 creidmheasa atá leagtha amach i Roinn 2 lena gcomhfhreagraíonn measúnuithe
 creidmheasa ábhartha an ECAI incháilithe (‘mapáil’). Beidh
 na cinntí sin oibiachtúil agus comhsheasmhach.
 Cuirfidh an ÚBE na dréacht‐chaighdeáin cur
 chun feidhme sin faoi bhráid an Choimisiúin faoin 1 Eanáir 2014 agus
 cuirfidh an ÚBE dréacht‐chaighdeáin theicniúla athbhreithnithe faoi
 bhráid an Choimisiúin más gá.
 Tugtar cumhacht don Choimisiún na dréacht‐chaighdeáin
 theicniúla cur chun feidhme dá dtagraítear sa chéad fhomhír a ghlacadh i
 gcomhréir leis an nós imeachta atá leagtha amach in Airteagal 15 de
 Rialachán (AE) Uimh. 1093/2010.
 2.
 Nuair a bheidh mapáil na measúnuithe creidmheasa á
 cinneadh, comhlíonfaidh an ÚBE na ceanglais seo a leanas:
 (a)
 d’fhonn idirdhealú a dhéanamh idir na céimeanna
 coibhneasta riosca a dhéantar le gach measúnú creidmheasa, déanfaidh an ÚBE
 fachtóirí cainníochtúla a mheas amhail an ráta mainneachtana fadtéarmach a
 bhaineann le gach ítim a sanntar an measúnú creidmheasa céanna orthu. I gcás ECAIanna a bunaíodh le déanaí agus i gcás na
 ECAIanna sin nár thiomsaigh ach taifead gearr de shonraí mainneachtana, fiafróidh
 an ÚBE den ECAI cad a chreideann sé an ráta mainneachtana fadtéarmach a
 bhaineann le gach ítim ar a sanntar an measúnú creidmheasa céanna a bheith;
 (b)
 d’fhonn idirdhealú a dhéanamh idir na céimeanna
 coibhneasta riosca arna sloinneadh ag gach measúnú creidmheasa, déanfaidh an
 ÚBE fachtóirí cailíochtúla a mheas amhail an comhthiomsú eisitheoirí arna
 chumhdach ag an ECAI, raon na measúnuithe creidmheasa arna sannadh ag an ECAI,
 an bhrí atá le gach measúnú creidmheasa agus an sainmhíniú a thugann an ECAI ar
 mhainneachtain;
 (c)
 cuirfidh an ÚBE na rátaí mainneachtana a bhí mar
 thoradh ar gach measúnú creidmheasa ECAI áirithe i gcomparáid le tagarmharc atá
 tógtha ar bhonn na rátaí mainneachtana a bhí mar thoradh ag ECAIanna eile
 maidir le líon eisitheoirí a léiríonn leibhéal coibhéiseach de riosca
 creidmheasa;
 (d)
 i gcás ina bhfuil na rátaí mainneachtana a bhí mar
 thoradh ar mheasúnú creidmheasa ECAI áirithe níos airde ar bhonn ábhartha agus
 ar bhonn córasach ná an tagarmharc, déanfaidh an ÚBE céim cáilíochta creidmheasa
 níos airde sa scála measúnaithe cáilíochta creidmheasa a shannadh do mheasúnú
 creidmheasa an ECAI;
 (e)
 i gcás ina bhfuil an t‐ualú riosca gaolmhar
 ardaithe ag an ÚBE do mheasúnú creidmheasa sonrach ECAI áirithe, agus i gcás
 nach bhfuil na rátaí mainneachtana a bhí mar thoradh ar mheasúnú creidmheasa an
 ECAI sin níos airde a thuilleadh ar bhonn ábhartha agus ar bhonn córasach ná an
 tagarmharc, cinnfidh an ÚBE an chéim cáilíochta creidmheasa bhunaidh a chur ar
 ais sa scála measúnaithe cáilíochta creidmheasa do mheasúnú creidmheasa an
 ECAI.
 3.
 Forbróidh an ÚBE dréacht‐chaighdeáin cur chun
 feidhme chun na fachtóirí cainníochtúla dá dtagraítear i bpointe (a), na
 fachtóirí cailíochtúla dá dtagraítear i bpointe (b) agus an tagarmharc dá
 dtagraítear i bpointe (c) de mhír 2 a shonrú.
 Cuirfidh an ÚBE na dréacht‐chaighdeáin
 theicniúla cur chun feidhme sin faoi bhráid an Choimisiúin faoin
 1 Eanáir 2014.
 Tugtar cumhacht don Choimisiún na dréacht‐chaighdeáin
 theicniúla cur chun feidhme dá dtagraítear sa chéad fhomhír a ghlacadh i
 gcomhréir leis an nós imeachta atá leagtha amach in Airteagal 15 de
 Rialachán (AE) Uimh. 1093/2010.
 Foroinn 3
 Measúnuithe
 creidmheasa ó Ghníomhaireachtaí Creidmheasa Onnmhairiúcháin a úsáid
 Airteagal 132
 Measúnuithe creidmheasa ó
 Ghníomhaireachtaí Creidmheasa Onnmhairiúcháin
 a úsáid
 1.
 Chun críocha Airteagal 109, féadfaidh
 institiúidí measúnuithe creidmheasa ó Ghníomhaireacht Chreidmheasa
 Onnmhairiúcháin a úsáid, má chomhlíontar na coinníollacha seo a leanas:
 (a)
 is scór riosca na coitiantachta é ó Ghníomhaireachtaí
 Creidmheasa Onnmhairiúcháin atá rannpháirteach sa ‘Socrú maidir le Treoirlínte
 do Chreidmheasanna Onnmhairiúcháin a Fhaigheann Tacaíocht Oifigiúil’ de chuid
 an ECFE;
 (b)
 foilsíonn an Ghníomhaireacht
 Chreidmheasa Onnmhairiúcháin a measúnuithe creidmheasa, agus glacann an
 Ghníomhaireacht Chreidmheasa Onnmhairiúcháin le modheolaíocht chomhaontaithe an
 ECFE, agus tá baint ag an measúnú creidmheasa le ceann de na hocht
 íosphréimheanna árachais onnmhairiúcháin a bhunaítear le modheolaíocht
 chomhaontaithe an ECFE.
 2.
 I gcás neamhchosaintí a n‐aithnítear measúnú
 creidmheasa ó Ghníomhaireacht Chreidmheasa Onnmhairiúcháin ina leith chun
 críocha ualaithe riosca, déanfar ualú riosca a shannadh dóibh i gcomhréir le
 Tábla 9.
 Tábla 9
 MEIP || 0 || 1 || 2 || 3 || 4 || 5 || 6 || 7
 Ualú riosca || 0 % || 0 % || 20 % || 50 % || 100 % || 100 % || 100 % || 150 %
 3. Eiseoidh an ÚBE treoirlínte i
 gcomhréir le hAirteagal 16 de Rialachán 1093/2010 faoin
 1 Eanáir 2014 maidir leis na Gníomhaireachtaí Creidmheasa
 Onnmhairiúcháin is féidir le hinstitiúidí a úsáid i gcomhréir le mír 1.
 Roinn 4
 Measúnuithe
 creidmheasa an ECAI a úsáid chun ualaí riosca a chinneadh
 Airteagal 133
 Ceanglais ghinearálta
 Féadfaidh institiúid ECAI incháilithe amháin
 nó níos mó a ainmniú a úsáidfear chun ualaí riosca a bheidh le sannadh d’ítimí
 sócmhainne agus d’ítimí lasmuigh den chlár comhardaithe a chinneadh. Ní
 úsáidfear na measúnuithe creidmheasa ar bhonn roghnaitheach. Agus measúnú creidmheasa á úsáid, comhlíonfaidh institiúidí
 na ceanglais seo a leanas:
 (a) maidir le hinstitiúid a chinnfidh na
 measúnuithe creidmheasa arna ndéanamh ag ECAI incháilithe a úsáid d’aicme
 áirithe ítimí, úsáidfidh sí na measúnuithe creidmheasa sin ar bhonn
 comhsheasmhach maidir leis na neamhchosaintí go léir atá san aicme sin;
 (b) maidir le
 hinstitiúid a chinnfidh na measúnuithe creidmheasa arna ndéanamh ag ECAI
 incháilithe a úsáid, úsáidfidh sí iad ar bhealach leanúnach agus comhsheasmhach
 le himeacht ama;
 (c) ní úsáidfidh
 institiúid ach measúnuithe creidmheasa de chuid ECAI ina gcuirtear san áireamh
 na méideanna go léir, i bhfoirm príomhshuime agus úis, atá dlite di;
 (d) i gcás nach
 bhfuil ach measúnú creidmheasa amháin ar fáil ó ECAI ainmnithe a bhaineann le
 hítim rátáilte, úsáidfear an measúnú creidmheasa sin chun an t‐ualú
 riosca don ítim sin a chinneadh;
 (e) i gcás ina bhfuil
 dhá mheasúnú creidmheasa ar fáil ó ECAIanna ainmnithe agus go gcomhfhreagraíonn
 an dá cheann d’ualaí riosca difriúla le haghaidh ítime rátáilte, déanfar an t‐ualú
 riosca is airde a shannadh;
 (f) i gcás ina
 bhfuil níos mó ná dhá mheasúnú creidmheasa ar fáil ó ECAIanna ainmnithe a
 bhaineann le hítim rátáilte, tagrófar don dá mheasúnú a ghineann an dá ualú
 riosca is ísle. Má tá an dá ualú riosca is ísle difriúil, déanfar an t‐ualú
 riosca is airde díobh a shannadh. Más ionann an dá ualú riosca is ísle, déanfar
 an t‐ualú riosca sin a shannadh.
 Airteagal 134
 Measúnú creidmheasa a bhaineann le
 heisitheoir nó le heisiúint
 1.
 I gcás ina bhfuil measúnú creidmheasa ann a
 bhaineann le clár sonrach nó le saoráid shonrach eisiúna ar leis nó léi an ítim
 arb í an neamhchosaint í, úsáidfear an measúnú creidmheasa sin chun an t‐ualú
 riosca a shannfar don ítim sin a chinneadh.
 2.
 I gcás nach bhfuil aon mheasúnú
 creidmheasa atá infheidhme go díreach ann a bhaineann le hítim áirithe, ach go
 bhfuil measúnú creidmheasa ann a bhaineann le clár sonrach nó le saoráid
 shonrach eisiúna nach leis nó léi an ítim arb í an neamhchosaint í nó go bhfuil
 measúnú ginearálta creidmheasa ann a bhaineann leis an eisitheoir, úsáidfear an
 measúnú creidmheasa sin i gceachtar de na cásanna seo a leanas:
 (a)
 léiríonn sé ualú riosca níos airde ná mar a bheadh
 amhlaidh thairis sin agus rangaítear an neamhchosaint atá i gceist ar
 chomhchéim nó ar chéim níos sóisearaí i ngach cás i gcomparáid leis an gclár
 sonrach nó leis an tsaoráid shonrach eisiúna nó le neamhchosaintí neamhurraithe
 sinsearacha an eisitheora sin, de réir mar is iomchuí;
 (b)
 léiríonn sé ualú riosca níos
 ísle agus rangaítear an neamhchosaint atá i gceist ar chomhchéim nó ar chéim
 níos sinsearaí i ngach cás i gcomparáid leis an gclár sonrach nó leis an
 tsaoráid shonrach eisiúna nó le neamhchosaintí neamhurraithe sinsearacha an
 eisitheora sin, de réir mar is iomchuí.
 I ngach cás eile, láimhseálfar an neamhchosaint
 mar neamhchosaint gan rátáil.
 3.
 Níl sé i gceist le mír 1 agus mír 2 cur chun
 feidhme Airteagal 124 a chosc.
 4.
 Ní féidir measúnuithe
 creidmheasa a bhaineann le heisitheoirí laistigh de ghrúpa corparáideach a
 úsáid mar mheasúnú creidmheasa ar eisitheoir eile laistigh den ghrúpa
 corparáideach céanna.
 Airteagal 135
 Measúnuithe creidmheasa fadtéarmacha agus
 gearrthéarmacha
 1.
 Ní fhéadfar measúnuithe creidmheasa gearrthéarmacha
 a úsáid ach le haghaidh ítimí sócmhainne gearrthéarmaí agus ítimí lasmuigh den
 chlár comhardaithe ar neamhchosaintí ar institiúidí agus ar chorparáidí iad.
 2.
 Ní bheidh feidhm ag aon mheasúnú creidmheasa
 gearrthéarmach ach amháin maidir leis an ítim a dtagraíonn an measúnú
 creidmheasa gearrthéarmach dó, agus ní úsáidfear é chun ualaí riosca a dhíorthú
 maidir le hítim eile, cé is moite de na cásanna seo a leanas:
 (a)
 má dhéantar ualú riosca 150 % a shannadh do
 shaoráid rátáilte ghearrthéarmach, déanfar ualú riosca 150 % a shannadh
 freisin do gach neamhchosaint neamhurraithe gan rátáil maidir leis an
 bhféichiúnaí sin, bíodh siad gearrthéarmach nó fadtéarmach;
 (b)
 má dhéantar ualú riosca
 50 % a shannadh do shaoráid rátáilte ghearrthéarmach, ní dhéanfar ualú
 riosca níos ísle ná 100 % a shannadh d’aon neamhchosaint ghearrthéarmach
 gan rátáil.
 Airteagal 136
 Ítimí airgeadra intíre agus eachtraigh
 Ní féidir measúnú creidmheasa a thagraíonn
 d’ítim atá ainmnithe in airgeadra intíre an fhéichiúnaí a úsáid chun ualú
 riosca a dhíorthú do neamhchosaint eile maidir leis an bhféichiúnaí céanna sin
 atá ainmnithe in airgeadra eachtrach.
 Nuair a thagann neamhchosaint chun cinn trí
 rannpháirtíocht institiúide in iasacht arna shíneadh ag Banc Forbartha
 Iltaobhach a n‐aithnítear a stádas mar chreidiúnaí tosaíochta sa
 mhargadh, féadfar an measúnú creidmheasa ar ítim airgeadra intíre an
 fhéichiúnaí a úsáid ar mhaithe le hualú ó thaobh riosca a dhéanamh.
 Caibidil 3
 Cur Chuige Inmheánach Bunaithe ar Rátálacha
 Roinn 1
 Cead
 a thugann údaráis inniúla chun an cur chuige IRB a úsáid
 Airteagal 137
 IRB 0
 Sainmhínithe
 1.
 Chun críocha na Caibidle seo, beidh feidhm ag na
 sainmhínithe seo a leanas:
 (1) ciallaíonn ‘córas rátála’ gach modh, próiseas,
 rialuithe, córas bailiúcháin sonraí agus TF a thacaíonn le riosca creidmheasa a
 mheasúnú, neamhchosaintí a shannadh do ghráid nó do chomhthiomsuithe rátála,
 agus meastacháin ar mhainneachtain agus ar chaillteanais a forbraíodh le
 haghaidh cineálacha áirithe neamhchosaintí a chainníochtú;
 (2) ciallaíonn ‘cineál neamhchosaintí’ grúpa
 neamhchosaintí arna mbainistiú go haonchineálach agus atá foirmithe ag cineál
 áirithe saoráidí agus a d’fhéadfadh a bheith teoranta d’aonán amháin nó
 d’fho-fhoireann aonair aonán laistigh de ghrúpa ar an gcoinníoll go ndéantar
 bainistiú difriúil ar an gcineál céanna neamhchosaintí in aonáin eile den
 ghrúpa;
 (3) ciallaíonn ‘aonad gnó’ aon aonán
 eagraíochtúil nó dlíthiúil faoi leith, réimeanna gnó, suíomhanna tíreolaíocha;
 (4) ciallaíonn ‘aonán airgeadais rialáilte’
 aon cheann díobh seo a leanas:
 (a) na haonáin seo a leanas, lena n‐áirítear
 aonáin tríú tíortha, a thugann faoi ghníomhaíochtaí den chineál céanna, atá
 faoi réir maoirseachta stuamachta de bhun reachtaíocht an AE nó reachtaíocht
 tríú tír a chuireann ceanglais mhaoirseachta agus rialála stuamachta i bhfeidhm
 atá cothrom ar a laghad leo sin atá i bhfeidhm san Aontas:
 (i) institiúid chreidmheasa;
 (ii) gnólacht infheistíochta;
 (iii) gnóthas árachais;
 (iv) cuideachta shealbhaíochta airgeadais;
 (v) cuideachta shealbhaíochta ghníomhaíochtaí
 measctha.
 (b) aon aonán eile a chomhlíonann gach ceann
 de na coinníollacha seo a leanas:
 (i) déanann sé ceann amháin nó níos mó de na
 gníomhaíochtaí atá liostaithe in Iarscríbhinn I de Threoir [le cur
 isteach ag an OP] nó in Iarscríbhinn I de Threoir 2004/39/CE;
 (ii) is fochuideachta de chuid aonáin
 airgeadais rialáilte é;
 (iii) áirítear é sa mhaoirseacht stuamachta
 ar leibhéal comhdhlúite an ghrúpa;
 (c) aon aonán dá dtagraítear i bpointe (a)(i)
 go (v) nó i bpointe (b) nach bhfuil faoi réir ag ceanglais mhaoirseachta
 agus rialála stuamachta atá cothrom ar a laghad leo sin san Aontas ach atá ina
 chuid de ghrúpa atá faoi réir ag na socruithe sin ar bhonn comhdhlúite;
 (5) ciallaíonn ‘mór-aonán airgeadais
 rialáilte’ aon aonán airgeadais rialáilte ar mó ná, nó cothrom leis, an
 tairseach EUR 70 billiún iomlán a chuid sócmhainní, ar leibhéal an
 ghnólachta aonair sin nó ar leibhéal comhdhlúite an ghrúpa, i gcás ina n‐úsáidfear
 ráiteas airgeadais iniúchta is déanaí an mháthairghnóthais agus na
 bhfochuideachtaí comhdhlúite d’fhonn méid na sócmhainne a chinneadh;
 (6) ciallaíonn
 ‘aonán airgeadais neamhrialáilte’ aon aonán eile nach aonán rialáilte é ach a
 dhéanann ceann nó níos mó de na gníomhaíochtaí atá liostaithe in
 Iarscríbhinn I de Threoir [le cur isteach ag an OP] nó atá liostaithe
 in Iarscríbhinn I de Threoir 2004/39/CE;
 (7) ciallaíonn ‘grád féichiúnaí’ catagóir
 riosca laistigh de scála rátála féichiúnaí de chóras rátála, a sanntar
 d’fhéichiúnaithe ar bhonn sraith critéar rátála sonrach agus sainiúil, óna
 ndíorthaítear meastacháin PD;
 (8) ciallaíonn ‘grád
 saoráide’ catagóir riosca laistigh den scála saoráide atá ag córas rátála, a
 sanntar neamhchosaintí dó ar bhonn sraith critéar rátála sonrach agus sainiúil,
 óna ndíorthaítear meastacháin dhílse de Chaillteanas i gcás Mainneachtana;
 (9) ciallaíonn
 ‘seirbhíseoir’ aonán a bhainistíonn comhthiomsú d’earraí infhaighte ceannaithe
 nó na neamhchosaintí creidmheasa is bunús leo ar bhonn laethúil.
 2.
 Forbróidh an ÚBE dréacht‐chaighdeáin
 theicniúla rialála chun na coinníollacha a shonrú ar dá réir a dhéanfaidh
 údaráis inniúla measúnú ar choibhéis na gceanglas maoirseachta agus rialála
 stuamachta atá leagtha amach i reachtaíocht tríú tíortha.
 Cuirfidh an ÚBE na dréacht‐chaighdeáin
 theicniúla rialála sin faoi bhráid an Choimisiúin faoin
 1 Eanáir 2014.
 Déantar cumhacht a tharmligean
 chuig an gCoimisiún chun na dréacht‐chaighdeáin theicniúla rialála dá
 dtagraítear sa chéad fhomhír a ghlacadh i gcomhréir leis an nós imeachta
 atá leagtha síos in Airteagail 10 go 14 de Rialachán (AE)
 Uimh. 1093/2010.
 Airteagal 138
 Cead chun an Cur Chuige IRB a úsáid
 1.
 I gcás ina gcomhlíontar na coinníollacha atá
 leagtha amach sa Chaibidil seo, tabharfaidh an t‐údarás inniúil cead
 d’institiúidí an Cur Chuige Inmheánach Bunaithe ar Rátálacha (dá ngairtear ‘Cur
 Chuige IRB’ anseo feasta) a úsáid chun a gcuid méideanna neamhchosanta atá
 ualaithe ó thaobh riosca a ríomh.
 2.
 Beidh gá cead a iarraidh chun
 an Cur Chuige IRB a úsáid, lena n‐áirítear a meastacháin féin ar
 Chaillteanas i gcás Mainneachtana (dá ngairtear ‘LGD’ anseo feasta) agus beidh
 gá le fachtóirí coinbhéartachta do gach córas rátála, modhanna na samhla
 inmheánaí i dtaca le neamhchosaintí ar chothromas agus an cur chuige maidir le
 meastachán a thabhairt ar LGDanna agus ar fhachtóirí coinbhéartachta.
 3.
 Caithfidh institiúidí cead na n‐údarás
 inniúil a fháil dóibh seo a leanas:
 (a)
 athruithe ar raon feidhme córais rátála nó mhodh na
 samhlacha inmheánacha maidir le neamhchosaintí ar chothromas a bhfuair an
 institiúid cead a úsáid;
 (b)
 athruithe ábhartha ar chóras
 rátála nó ar mhodh na samhlacha inmheánacha maidir le neamhchosaintí ar
 chothromas a bhfuair an institiúid cead a úsáid.
 Beidh raon feidhme córais rátála comhdhéanta de na
 neamhchosaintí go léir den cineál ábhartha neamhchosanta ar forbraíodh an córas
 rátála sin lena aghaidh.
 4.
 Tabharfaidh institiúidí fógra do na húdaráis
 inniúla maidir le gach athrú ar na córais rátála agus ar chineálacha modhanna
 na samhlacha inmheánacha maidir le neamhchosaintí ar chothromas.
 5.
 Forbróidh an ÚBE dréacht‐chaighdeáin
 theicniúla rialála chun na coinníollacha a shonrú ar dá réir a ndéanfaidh
 institiúidí measúnú ar ábharthacht na n‐athruithe ar chórais rátála nó ar
 chineálacha modhanna na samhlacha inmheánacha maidir le neamhchosaintí ar
 chothromas faoin gCur Chuige IRB dá dtagraítear i mír 1 a bhfuil cead breise nó
 fógra ag teastáil ina leith.
 Cuirfidh an ÚBE na
 dréacht‐chaighdeáin theicniúla rialála sin faoi bhráid an Choimisiúin
 faoin 31 Nollaig 2013.
 Déantar cumhacht a
 tharmligean chuig an gCoimisiún chun na dréacht‐chaighdeáin theicniúla
 rialála dá dtagraítear sa chéad fhomhír a ghlacadh i gcomhréir leis an nós
 imeachta atá leagtha amach in Airteagail 10 go 14 de Rialachán (AE)
 Uimh. 1093/2010.
 Airteagal 139
 Measúnú na n‐údarás inniúil ar iarratas chun an Cur
 Chuige IRB a úsáid
 1.
 Ní thabharfaidh an t‐údarás inniúil cead
 d’institiúid, de bhun Airteagal 38, an Cur Chuige IRB a úsáid, lena n‐áirítear
 a meastacháin féin ar LGD agus fachtóirí coinbhéartachta a úsáid, ach amháin má
 tá an t‐údarás inniúil sásta gur comhlíonadh na ceanglais atá leagtha
 síos sa Chaibidil seo, go háirithe na ceanglais sin a leagadh síos i
 Roinn 6, agus go bhfuil córais na hinstitiúide chun neamhchosaintí ar
 riosca creidmheasa a bhainistiú agus a rátáil fónta agus curtha chun feidhme
 ina n-iomláine agus, go háirithe, gur léirigh an institiúid chun sástachta an
 údaráis inniúil gur comhlíonadh na caighdeáin seo a leanas:
 (a)
 tugann córais rátála na hinstitiúide deis measúnú
 fóinteach a dhéanamh ar thréithe an fhéichiúnaí agus na n-idirbheart,
 idirdhealú fóinteach a dhéanamh ar riosca agus meastacháin bheachta agus
 chomhsheasmhacha chainníochtúla a dhéanamh ar riosca;
 (b)
 tá rátálacha inmheánacha agus
 meastacháin ar mhainneachtain agus ar chaillteanas, a úsáidtear chun ceanglais
 cistí dílse agus córais agus próisis ghaolmhara a ríomh, fíor-riachtanach don
 phróiseas bainistíochta riosca agus cinnteoireachta, agus d’fheidhmeanna na
 hinstitiúide a bhaineann le formheas creidmheasa, leithdháileadh caipitil inmheánaigh
 agus rialachas corparáideach;
 (c)
 tá aonad rialaithe riosca
 creidmheasa san institiúid atá freagrach as córais rátála na hinstitiúide agus
 atá neamhspleách go hiomchuí agus saor ó thionchar míchuí;
 (d)
 bailíonn agus stórálann an
 institiúid na sonraí ábhartha go léir chun tacaíocht éifeachtach a thabhairt dá
 próiseas chun riosca creidmheasa a thomhas agus a bhainistiú;
 (e)
 déanann an institiúid
 doiciméadú ar a córais rátála agus ar an réasúnaíocht a bhaineann lena ndearadh
 agus déanann sí bailíochtú ar a córais rátála;
 (f)
 rinne an institiúid bailíochtú
 ar a córais rátála i dtréimhse ama iomchuí sula bhfaighidh sí cead an córas
 rátála sin nó modh na samhlacha inmheánacha a úsáid i gcás neamhchosaintí ar
 chothromas, rinne sí measúnú le linn na tréimhse sin féachaint an oireann na
 córais rátála sin agus modhanna sin na samhlacha inmheánacha i gcás
 neamhchosaintí ar chothromas do raon feidhme an chórais rátála, agus, bunaithe
 ar an measúnú a rinne sí, rinne sí athruithe is gá ar na córais rátála sin agus
 ar mhodhanna sin na samhlacha inmheánacha i gcás neamhchosaintí ar chothromas;
 (g)
 rinne an institiúid na
 ceanglais cistí dílse a thig óna cuid meastachán ar pharaiméadair riosca a
 ríomh faoin gCur Chuige IRB agus tá sí in ann an tuairisciú a cheanglaítear le
 hAirteagal 95 a chur isteach.
 Tá feidhm freisin leis
 na ceanglais chun an Cur Chuige IRB a úsáid, lena n‐áirítear a
 meastacháin féin ar LGD agus fachtóirí coinbhéartachta, i gcás inar chuir
 institiúid córas rátála, nó samhail arna húsáid laistigh de chóras rátála, a cheannaigh
 sí ó dhíoltóir tríú-páirtí, i bhfeidhm.
 2.
 Forbróidh an ÚBE caighdeáin theicniúla rialála chun
 na próisis a shonrú a mbeidh ar na údaráis inniúla a leanúint chun measúnú a
 dhéanamh féachaint ar chomhlíon institiúid na ceanglais chun an Cur Chuige IRB
 a úsáid.
 Cuirfidh an ÚBE na
 dréacht‐chaighdeáin theicniúla rialála sin faoi bhráid an Choimisiúin
 faoin 31 Nollaig 2014.
 Déantar cumhacht a
 tharmligean chuig an gCoimisiún chun na caighdeáin theicniúla rialála dá
 dtagraítear sa chéad fhomhír a ghlacadh i gcomhréir leis an nós imeachta
 atá leagtha amach in Airteagal 15 de Rialachán (AE) Uimh. 1093/2010.
 Airteagal 140
 Taithí roimhe seo maidir le cur chuige IRB a úsáid
 1.
 Institiúid a dhéanfaidh iarratas ar an gCur Chuige
 IRB a úsáid, beidh córais rátála i gcás na n‐aicmí neamhchosanta IRB atá
 i gceist in úsáid aici cheana féin a bhí i gcomhréir tríd is tríd leis na
 ceanglais atá leagtha amach i Roinn 6 ar mhaithe le riosca inmheánach a
 thomhas agus a bhainistiú ar feadh trí bliana ar a laghad sular cháiligh sí
 chun an Cur Chuige IRB a úsáid.
 2.
 Institiúid a dhéanfaidh iarratas ar a meastacháin
 féin ar LGDanna agus fachtóirí coinbhéartachta a úsáid, léireoidh sí chun
 sástachta na n‐údarás inniúil go raibh sí i mbun a cuid meastachán féin
 ar LGDanna agus fachtóirí coinbhéartachta a mheas agus a úsáid ar bhealach a
 bhí comhsheasmhach tríd is tríd leis na ceanglais maidir le meastacháin féin na
 bparaiméadar sin atá leagtha amach i Roinn 6 a úsáid le trí bliana ar a
 laghad sular cháiligh sí chun a meastacháin féin ar LGDanna agus fachtóirí
 coinbhéartachta a úsáid.
 3.
 I gcás ina sínfidh an
 institiúid úsáid an chur chuige IRB i ndiaidh an chéad chead a bheith faighte
 aici, is leor taithí na hinstitiúide chun ceanglais mhír 1 agus mhír 2 a
 chomhlíonadh maidir leis na neamhchosaintí breise a chumhdaítear. Má
 shíntear úsáid na gcóras rátála chuig neamhchosaintí atá an‐difriúil ó
 raon feidhme an chumhdaigh atá ann cheana, amhail is nach féidir glacadh leis
 go réasúnach gur leor í an taithí chun ceanglais na bhforálacha seo maidir leis
 na neamhchosaintí breise a chomhlíonadh, beidh feidhm ar leithligh ag ceanglais
 mhír 1 agus mhír 2 maidir leis na neamhchosaintí breise.
 Airteagal 141
 Bearta a ghlacfar i gcás ina scoirfear de bheith ag
 comhlíonadh cheanglais na Caibidle seo
 I gcás ina scoirfidh institiúid de bheith ag
 comhlíonadh na gceanglas atá leagtha amach sa Chaibidil seo, tabharfaidh sí
 fógra don údarás inniúil agus déanfaidh sí ceann de na nithe seo a leanas:
 (a) cuirfidh sí plean faoi bhráid an
 údaráis inniúil ionas go gcomhlíonfar na ceanglais arís go tráthúil;
 (b) taispeánfaidh sí
 chun sástachta na n‐údarás inniúil go bhfuil éifeacht an neamhchomhlíonta
 neamhábhartha.
 Airteagal 142
 Modheolaíocht chun neamhchosaint a
 shannadh d’aicmí neamhchosanta
 1.
 Beidh an mhodheolaíocht a úsáidfidh an institiúid
 chun neamhchosaintí a shannadh d’aicmí neamhchosanta difriúla iomchuí agus
 comhsheasmhach le himeacht ama.
 2.
 Déanfar gach neamhchosaint a
 shannadh do cheann de na haicmí neamhchosanta seo a leanas:
 (a)
 éilimh nó éilimh theagmhasacha ar rialtais láir
 agus ar bhainc cheannais;
 (b)
 éilimh nó éilimh theagmhasacha ar institiúidí;
 (c)
 éilimh nó éilimh theagmhasacha ar chorparáidí;
 (d)
 éilimh mhiondíola nó éilimh theagmhasacha
 miondíola;
 (e)
 éilimh iarmharacha;
 (f)
 suíomhanna urrúsúcháin;
 (g)
 sócmhainní eile oibleagáide neamhchreidmheasa.
 3.
 Déanfar na neamhchosaintí seo a leanas a shannadh
 don aicme atá leagtha amach i bpointe (a) de mhír 2:
 (a)
 neamhchosaintí ar rialtais réigiúnacha, ar údaráis
 áitiúla nó ar aonáin san earnáil phoiblí a láimhseáiltear mar neamhchosaintí ar
 rialtais láir faoi Airteagal 110 agus Airteagal 111.
 (b)
 neamhchosaintí ar Bhainc
 Forbartha Iltaobhacha dá dtagraítear in Airteagal 112(2) agus ar
 Eagraíochtaí Idirnáisiúnta, dá dtagraítear in Airteagal 113, a mheallann ualú
 riosca 0 % faoi na hAirteagail sin.
 4.
 Déanfar na neamhchosaintí seo a leanas a shannadh
 don aicme atá leagtha amach i bpointe (b) de mhír 2:
 (a)
 neamhchosaintí ar rialtais réigiúnacha agus ar
 údaráis áitiúla nach láimhseáiltear mar neamhchosaintí ar rialtais láir faoi
 Airteagal 110;
 (b)
 neamhchosaintí ar Aonáin san
 Earnáil Phoiblí a láimhseáiltear mar neamhchosaintí ar institiúidí faoi
 Airteagal 111(2); agus
 (c)
 neamhchosaintí ar Bhainc
 Forbartha Iltaobhacha nach sanntar ualú riosca 0 % dóibh faoi
 Airteagal 112.
 5.
 Le bheith incháilithe d’aicme na neamhchosaintí ar
 mhiondíol atá leagtha amach i bpointe (d) de mhír 2, comhlíonfaidh
 neamhchosaintí na critéir seo a leanas:
 (a)
 beidh ceann díobh seo a leanas i gceist leo:
 (i) duine nó daoine nádúrtha;
 (ii) fiontar beag nó
 meánmhéide, ar an gcoinníoll i gcás an fhiontair mheánmhéide nach sáróidh an
 méid iomlán a bheidh dlite don institiúid agus do na máthairghnóthais agus a
 fochuideachtaí, lena n‐áirítear aon neamhchosaint atá thar téarma, ag an
 bhféichiúnaí cliant nó ag an ngrúpa cliant nasctha, gan éilimh nó éilimh theagmhasacha
 atá urraithe ar chomhthaobhacht a bhaineann le réadmhaoin chónaithe a áireamh,
 a mhéid is feasach don institiúid, a rinne bearta réasúnta chun an cás a
 dheimhniú, EUR 1 milliún;
 (b)
 déanann an institiúid iad a láimhseáil sa
 bhainistíocht riosca a bhíonn ar bun aici agus déantar é sin go comhsheasmhach
 le himeacht ama agus ar bhealach dá samhail;
 (c)
 ní dhéantar bainistiú orthu
 chomh haonair is a dhéantar ar neamhchosaintí in aicme na neamhchosaintí ar
 chorparáidí;
 (d)
 tá gach ceann in ionannas le
 ceann as líon suntasach neamhchosaintí a bhainistítear ar an gcaoi chéanna.
 Anuas ar na neamhchosaintí atá liostaithe sa chéad
 fhomhír, áireofar luach láithreach na n‐íocaíochtaí léasa íosta ar
 mhiondíol in aicme na neamhchosaintí ar mhiondíol.
 6.
 Déanfar na neamhchosaintí seo a leanas a shannadh
 d'aicme na neamhchosaintí ar chothromas atá leagtha amach i bpointe (e) de
 mhír 2;
 (a)
 neamhchosaintí ar neamhfhiachas a chuireann
 fo-éileamh iarmharach in iúl ar shócmhainní nó ar ioncam an eisitheora;
 (b)
 neamhchosaintí ar fhiachas agus
 urrúis eile, comhpháirtíochtaí, díorthaigh, nó uirlisí eile, a bhfuil a
 dtábhacht eacnamaíoch cosúil leis na neamhchosaintí atá sonraithe i bpointe
 (a).
 7.
 Maidir le haon hoibleagáid chreidmheasa nach bhfuil
 sannta do na haicmí neamhchosanta atá leagtha amach i bpointí (a), (b), (d),
 (e) agus (f) de mhír 2, déanfar iad a shannadh d'aicme na neamhchosaintí
 ar chorparáidí dá dtagraítear i bpointe (c) den mhír sin.
 8.
 Laistigh d'aicme na neamhchosaintí ar chorparáidí
 atá leagtha amach i bpointe (c) de mhír 2, déanfaidh institiúidí
 neamhchosaintí a bhfuil na tréithe seo a leanas acu a aithint ar leithligh mar
 neamhchosaintí ar iasachtú speisialaithe:
 (a)
 is neamhchosaint ar aonán a cruthaíodh go sonrach
 chun sócmhainní fisiciúla a mhaoiniú nó a oibriú atá i gceist;
 (b)
 tugann na socruithe conarthacha
 roinnt mhaith rialaithe don iasachtóir ar na sócmhainní agus ar an ioncam a
 ghintear leo;
 (c)
 is é príomhfhoinse
 aisíocaíochta na hoibleagáide an t‐ioncam a ghintear leis na sócmhainní a
 bheith maoinithe, seachas an cumas neamhspleách atá ag fiontar tráchtála níos
 leithne.
 9.
 Déanfar luach iarmharach na maoine léasaithe a
 shannadh don aicme neamhchosanta atá leagtha amach i bpointe (g) de
 mhír 2, cé is moite a mhéid is atá luach iarmharach ar áireamh cheana féin
 sa neamhchosaint ar léas atá leagtha amach in Airteagal 162(4).
 Airteagal 143
 Coinníollacha maidir leis an gcur
 chuige IRB a chur chun feidhme thar aicmí difriúla neamhchosanta agus aonad gnó
 1.
 Cuirfidh institiúidí agus aon mháthairghnóthas agus
 a fochuideachtaí an Cur Chuige IRB chun feidhme maidir le gach neamhchosaint,
 mura bhfuair siad cead ó na húdaráis inniúla an Cur Chuige Caighdeánaithe a
 úsáid go buan i gcomhréir le hAirteagal 145.
 Faoi réir chead na n‐údarás inniúil, féadfar
 an cur chun feidhme a dhéanamh go seicheamhach feadh na n‐aicmí difriúla
 neamhchosanta, dá dtagraítear in Airteagal 142, laistigh den aonad gnó
 céanna, feadh aonad difriúil gnó sa ghrúpa céanna nó ar mhaithe lena
 meastacháin féin ar LGDanna nó fachtóirí coinbhéartachta a úsáid chun ualaí
 riosca a ríomh le haghaidh neamhchosaintí ar chorparáidí, neamhchosaintí ar
 institiúidí, agus ar rialtais láir agus ar bhainc cheannais.
 I gcás aicme na neamhchosaintí
 ar mhiondíol dá dtagraítear in Airteagal 142(5), féadfar an cur chun
 feidhme a dhéanamh go seicheamhach feadh na gcatagóirí neamhchosaintí lena
 gcomhfhreagraíonn an comhghaol difriúil in Airteagal 149.
 2.
 Cinnfidh an t‐údarás inniúil an tréimhse ama
 a cheanglófar ar institiúid, ar aon mháthairghnóthas agus a fochuideachtaí an
 cur chuige IRB a chur chun feidhme maidir le gach neamhchosaint. Beidh an tréimhse ama seo ar cheann a mheasann an t‐údarás
 inniúil gur tréimhse iomchuí í ar bhonn chineál agus scála na n‐institiúidí,
 aon mháthairghnóthas agus a fochuideachtaí, agus líon agus chineál na gcóras
 rátála a chuirfear chun feidhme.
 3.
 Déanfaidh institiúidí an cur
 chuige IRB a chur chun feidhme de réir na gcoinníollacha arna gcinneadh ag na
 húdaráis inniúla. Leagfaidh an t‐údarás inniúil amach na coinníollacha
 sin amhail is go n‐áirithíonn siad nach n‐úsáidfear go
 roghnaitheach an tsolúbthacht faoi mhír 1 ar mhaithe le ceanglais cistí
 dílse laghdaithe a bhaint amach maidir leis na haicmí neamhchosanta sin nó na
 haonaid ghnó atá le cur san áireamh fós sa Chur Chuige IRB nó chun a
 meastacháin féin ar LGDanna agus fachtóirí coinbhéartachta a úsáid.
 4.
 Institiúidí a thosaigh ag úsáid
 an Cur Chuige IRB tar éis an 1 Eanáir 2013 amháin, coinneoidh siad an
 cumas atá acu ceanglais cistí dílse a ríomh ag úsáid an Cur Chuige
 Caighdeánaithe i gcás a neamhchosaintí go léir le linn na tréimhse cur chun
 feidhme go dtí go dtabharfaidh na húdaráis inniúla fógra dóibh go bhfuil siad
 sásta go ndéanfar cur chun feidhme an chur chuige IRB a chríochnú le cinnteacht
 réasúnta.
 5.
 Institiúid a gceadófar di an Cur Chuige IRB a úsáid
 i gcás aon aicme neamhchosanta, ceadófar di an Cur Chuige IRB a úsáid d’aicme
 na neamhchosaintí ar chothromas, seachas nuair a thugtar cead don institiúid
 sin an Cur Chuige Caighdeánaithe a chur i bhfeidhm maidir le neamhchosaintí ar
 chothromas de bhun Airteagal 145.
 6.
 Forbróidh an ÚBE dréacht‐chaighdeáin
 theicniúla rialála chun na coinníollacha a shonrú ar dá réir a chinnfidh
 údaráis inniúla na coinníollacha faoina gceanglóidh siad ar institiúidí an cur
 chuige IRB a chur chun feidhme i gcomhréir leis an Airteagal seo.
 Cuirfidh an ÚBE na dréacht‐chaighdeáin
 theicniúla rialála sin faoi bhráid an Choimisiúin faoin
 31 Nollaig 2014.
 Déantar cumhacht a tharmligean
 chuig an gCoimisiún chun na dréacht‐chaighdeáin theicniúla rialála dá
 dtagraítear sa chéad fhomhír a ghlacadh i gcomhréir leis an nós imeachta
 atá leagtha síos in Airteagail 10 go 14 de Rialachán (AE)
 Uimh. 1093/2010.
 Airteagal 144
 Coinníollacha chun filleadh ar chur
 chuige nach bhfuil chomh sofaisticiúil céanna a úsáid
 1.
 Institiúid atá ag úsáid an Cur Chuige IRB, ní stadfaidh
 sí den chur chuige sin a úsáid agus an gCur Chuige Caighdeánaithe a úsáid ina
 ionad chun méideanna neamhchosanta atá ualaithe ó thaobh riosca a ríomh, mura
 gcomhlíonfar na coinníollacha seo a leanas:
 (a)
 léirigh an institiúid chun sástachta an údaráis
 inniúil nach bhfuil sé i gceist an Cur Chuige Caighdeánaithe a úsáid d’fhonn
 ceanglas cistí dílse na hinstitiúide a laghdú, go bhfuil sé riachtanach ar
 bhonn chineál agus chastacht na hinstitiúide agus nach mbeadh tionchar
 díobhálach ábhartha aige ar shócmhainneacht na hinstitiúide ná ar an gcumas atá
 inti riosca a bhainistiú go héifeachtach;
 (b)
 fuair an institiúid cead roimh
 ré ón údarás inniúil.
 2.
 Maidir le hinstitiúidí a fuair cead faoi
 Airteagal 146(9) chun a meastacháin féin ar LGDanna agus fachtóirí coinbhéartachta
 a úsáid, ní fhillfidh siad ar luachanna LGD agus fachtóirí coinbhéartachta dá
 dtagraítear in Airteagal 146(8) a úsáid, mura gcomhlíonfar na
 coinníollacha seo a leanas:
 (a) léirigh an institiúid chun sástachta an
 údaráis inniúil nach bhfuil sé i gceist na LGDanna agus na fachtóirí
 coinbhéartachta atá leagtha amach in Airteagal 146(8) a úsáid d’fhonn
 ceanglas cistí dílse na hinstitiúide a laghdú, go bhfuil sé riachtanach ar
 bhonn chineál agus chastacht na hinstitiúide agus nach mbeadh tionchar díobhálach
 ábhartha aige ar shócmhainneacht na hinstitiúide ná ar an gcumas atá inti
 riosca a bhainistiú go héifeachtach;
 (b) fuair an institiúid
 cead roimh ré ón údarás inniúil.
 3.
 Tá cur chun feidhme mhír 1 agus mhír 2 faoi réir na
 gcoinníollacha maidir leis an gcur chuige IRB arna chinneadh ag na húdaráis
 inniúla a rolladh amach i gcomhréir le hAirteagal 143 agus an cead maidir
 le páirtúsáid bhuan dá dtagraítear in Airteagal 145.
 Airteagal 145
 Coinníollacha maidir le páirtúsáid
 bhuan
 1.
 I gcás ina bhfuair institiúidí cead roimh ré ó na
 húdaráis inniúla, féadfaidh institiúidí a bhfuil cead faighte acu an Cur Chuige
 IRB a úsáid chun méideanna neamhchosanta atá ualaithe ó thaobh riosca agus
 méideanna an chaillteanais ionchasaigh d’aicme neamhchosanta amháin nó níos mó
 a ríomh, féadfaidh siad an Cur Chuige Caighdeánaithe a chur i bhfeidhm maidir
 leis na neamhchosaintí seo a leanas:
 (a)
 an aicme neamhchosanta atá leagtha amach in
 Airteagal 142(2)(a), i gcás ina bhfuil teorainn le líon na gcontrapháirtithe
 ábhartha agus go mbeadh sé ródhian ar an institiúid córas rátála a chur chun
 feidhme do na contrapháirtithe sin;
 (b)
 an aicme neamhchosanta atá
 leagtha amach in Airteagal 142(2)(b), i gcás ina bhfuil teorainn le líon na
 gcontrapháirtithe ábhartha agus go mbeadh sé ródhian ar an institiúid córas
 rátála a chur chun feidhme do na contrapháirtithe sin;
 (c)
 neamhchosaintí in aonaid ghnó
 nach bhfuil tábhachtach chomh maith le haicmí neamhchosanta atá neamhábhartha ó
 thaobh méide agus na próifíle riosca a bhraitear leo;
 (d)
 neamhchosaintí ar rialtais láir
 na mBallstát agus a gcuid rialtas réigiúnach, údarás áitiúil agus comhlachtaí
 riaracháin ar an gcoinníoll:
 (i) nach bhfuil aon difríocht ó thaobh
 riosca idir na neamhchosaintí ar an rialtas láir sin agus na neamhchosaintí
 eile sin i ngeall ar shocruithe poiblí sonracha, agus
 (ii) go ndéantar ualú riosca 0 % a
 shannadh do neamhchosaintí ar an rialtas láir faoi Airteagal 109(4);
 (e)
 neamhchosaintí institiúide ar chontrapháirtí arb é
 a máthairghnóthas, a fochuideachtaí nó fochuideachta a máthairghnóthais é ar an
 gcoinníoll gurb é atá sa chontrapháirtí ná institiúid nó cuideachta
 shealbhaíochta airgeadais, cuideachta shealbhaíochta airgeadais atá ag plé le
 gníomhaíochtaí measctha, institiúid airgeadais, cuideachta bhainistíochta
 sócmhainní nó gnóthas seirbhísí coimhdeacha atá faoi réir ag ceanglais
 stuamachta iomchuí nó gnóthas atá nasctha trí ghaolmhaireacht de réir bhrí
 Airteagal 12(1) de Threoir 83/349/CEE;
 (f)
 neamhchosaintí idir institiúidí
 a chomhlíonann na ceanglais atá leagtha amach in Airteagal 108(7);
 (g)
 neamhchosaintí cothromais ar
 aonáin a sannadh ualú riosca 0 % ar a gcuid oibleagáidí creidmheasa faoi
 Chaibidil 2 lena n‐áirítear na haonáin sin atá urraithe go poiblí áit is
 féidir ualú riosca 0 % a chur i bhfeidhm;
 (h)
 neamhchosaintí ar chothromas arna
 dtabhú faoi chláir reachtacha chun earnálacha sonraithe den gheilleagar a chur
 chun cinn a sholáthraíonn fóirdheontais mhóra le hinfheistiú don institiúid
 agus lena mbaineann roinnt formhaoirseachta agus srianta a chuireann an rialtas
 ar na hinfheistíochtaí cothromais áit a bhféadfaí neamhchosaintí den sórt sin a
 eisiamh, i bhfoirm chomhiomlán, ón gcur chuige IRB suas go dtí teorainn
 10 % de chistí dílse amháin;
 (i)
 neamhchosaintí a aithníodh in
 Airteagal 114(4) a chomhlíonann na coinníollacha atá sonraithe ann;
 (j)
 ráthaíochtaí Stáit agus
 ráthaíochtaí ath‐árachaithe Stáit dá dtagraítear in
 Airteagal 210(2).
 Ceadóidh na húdaráis inniúla an Cur Chuige
 Caighdeánaithe a chur i bhfeidhm maidir le neamhchosaintí ar chothromas dá
 dtagraítear i bpointí (g) agus (h) a ceadaíodh a láimhseáil mar sin i
 mBallstáit eile.
 2.
 Chun críocha mhír 1, beidh ábharthacht ag
 baint le haicme na neamhchosaintí ar chothromas a bheidh ag institiúid más mó a
 luach comhiomlán, gan neamhchosaintí ar chothromas arna dtabhú faoi chláir
 reachtacha dá dtagraítear i bpointe (g) de mhír 1 a áireamh, ar an meán
 thar an mbliain roimhe sin ná 10 % de chistí dílse na hinstitiúide. I gcás ina bhfuil líon na neamhchosaintí sin ar chothromas
 níos ísle ná 10 sealúchas aonair, beidh an tairseach sin ionann le 5 % de
 chistí dílse na hinstitiúide.
 3.
 Forbróidh an ÚBE dréacht‐chaighdeáin
 theicniúla rialála d’fhonn na coinníollacha maidir le pointí (a), (b) agus (c)
 de mhír 1 a chur i bhfeidhm a chinneadh.
 Cuirfidh an ÚBE na dréacht‐chaighdeáin
 theicniúla rialála sin faoi bhráid an Choimisiúin faoin
 31 Nollaig 2013.
 Déantar cumhacht a tharmligean chuig an gCoimisiún
 chun na dréacht‐chaighdeáin theicniúla rialála dá dtagraítear sa chéad
 fhomhír a ghlacadh i gcomhréir leis an nós imeachta atá leagtha síos in
 Airteagail 10 go 14 de Rialachán (AE) Uimh. 1093/2010.
 Roinn 2
 Méideanna
 neamhchosanta atá ualaithe ó thaobh riosca a ríomh
 Foroinn 1
 Láimhseáil
 de réir an chineáil neamhchosanta/aicme neamhchosanta
 Airteagal 146
 Láimhseáil de réir aicme neamhchosanta
 1.
 Déanfar méideanna neamhchosanta atá ualaithe ó
 thaobh riosca le haghaidh riosca creidmheasa ar neamhchosaintí atá i gceann de
 na haicmí neamhchosanta dá dtagraítear i bpointí (a) go (e) agus (g)
 d’Airteagal 142(2), mura n‐asbhaintear iad as cistí dílse, a ríomh i
 gcomhréir le Foroinn 2 ach amháin nuair a asbhaintear na neamhchosaintí
 sin as ítimí de Ghnáthchothromas Leibhéal 1, de Chaipiteal
 Breise Leibhéal 1 nó de Chaipiteal Leibhéal 2.
 2.
 Déanfar méideanna neamhchosanta
 atá ualaithe ó thaobh riosca le haghaidh riosca caolúcháin ar earraí infhaighte
 ceannaithe a ríomh i gcomhréir le hAirteagal 153. I gcás inar féidir le
 hinstitiúid dul ar iontaoibh iomlán díoltóra earraí infhaighte ceannaithe le
 haghaidh riosca mainneachtana agus riosca caolúcháin, ní bheidh feidhm ag forálacha
 an Airteagail seo agus Airteagal 147 agus Airteagal 154(1) go (4) maidir
 le hearraí infhaighte ceannaithe agus láimhseálfar an neamhchosaint mar
 neamhchosaint chomhthaobhaithe.
 3.
 Beidh an ríomh a dhéanfar ar
 mhéideanna neamhchosanta atá ualaithe ó thaobh riosca le haghaidh riosca
 creidmheasa agus riosca caolúcháin bunaithe ar na paraiméadair ábhartha a
 bhaineann leis an neamhchosaint atá i gceist. Orthu sin tá dóchúlacht
 mainneachtana (dá ngairtear ‘PD’ anseo feasta), LGD, aibíocht (dá ngairtear ‘M’
 anseo feasta) agus luach neamhchosanta na neamhchosanta. Féadfar PD agus LGD a
 mheas ar leithligh nó le chéile, i gcomhréir le Roinn 4.
 4.
 Déanfaidh institiúidí méideanna
 neamhchosanta atá ualaithe ó thaobh riosca a ríomh le haghaidh riosca
 creidmheasa ar neamhchosaint atá in aicme na neamhchosaintí ‘cothromas’ dá
 dtagraítear i bpointe (e) d’Airteagal 142(2) i gcomhréir le
 hAirteagal 150, ach amháin i gcás neamhchosaintí atá sainmhínithe i
 bpointe (c) d’Airteagal 146(6), i gcás ina bhfuil cead faighte acu roimh ré ó
 na húdaráis inniúla an cur chuige IRB a úsáid. Tabharfaidh údaráis inniúla cead
 d’institiúid modh na samhlacha inmheánacha atá leagtha amach in
 Airteagal 150(4) a úsáid, ar an gcoinníoll go gcomhlíonann an institiúid
 na ceanglais atá leagtha amach i bhForoinn 4 de Roinn 6. Maidir le
 méideanna neamhchosanta atá ualaithe ó thaobh riosca le haghaidh neamhchosaintí
 ar chontrapháirtí lárnach agus a thig ó ranníocaíochtaí réamh-mhaoinithe
 institiúidí le ciste mainneachtana an chontrapháirtí lárnaigh mar atá sainithe
 i bpointe (c) d’Airteagal 146(6), déanfar iad a ríomh i gcomhréir le hAirteagal
 151.
 5.
 Déanfar mhéideanna
 neamhchosanta atá ualaithe ó thaobh riosca le haghaidh riosca creidmheasa ar
 neamhchosaintí ar iasachtú speisialaithe a ríomh i gcomhréir le hAirteagal 148(4).
 6.
 Maidir le neamhchosaintí atá
 sna haicmí neamhchosanta dá dtagraítear i bpointí (a) go (d)
 d’Airteagal 142(2), cuirfidh institiúidí a meastacháin féin ar PDanna ar
 fáil i gcomhréir le hAirteagal 138 agus Roinn 6.
 7.
 Maidir le neamhchosaintí atá
 san aicme neamhchosanta dá dtagraítear i bpointe (d) d’Airteagal 142(2),
 cuirfidh institiúidí a meastacháin féin ar LGDanna agus fachtóirí
 coinbhéartachta ar fáil i gcomhréir le hAirteagal 138 agus Roinn 6.
 8.
 Maidir le neamhchosaintí atá
 sna haicmí neamhchosanta dá dtagraítear i bpointí (a) go (c)
 d’Airteagal 142(2), cuirfidh institiúidí na luachanna LGD atá leagtha
 amach in Airteagal 157(1), agus na fachtóirí coinbhéartachta atá leagtha
 amach in Airteagal 162(8) (a) go (d), i bhfeidhm ach amháin má ceadaíodh
 di a meastachán féin ar LGDanna agus fachtóirí coinbhéartachta a úsáid i gcás
 na n-aicmí neamhchosanta sin i gcomhréir le mír 9.
 9.
 Maidir le gach neamhchosaint
 atá sna haicmí neamhchosanta dá dtagraítear i bpointí (a) go (c)
 d’Airteagal 142(2), tabharfaidh an t‐údarás inniúil cead
 d’institiúidí a meastacháin féin ar LGDanna agus fachtóirí coinbhéartachta a
 úsáid i gcomhréir le hAirteagal 138 amháin.
 10.
 Déanfar na méideanna
 neamhchosanta atá ualaithe ó thaobh riosca le haghaidh neamhchosaintí
 urrúsaithe agus le haghaidh neamhchosaintí atá san aicme neamhchosanta dá
 dtagraítear i bpointe (f) d’Airteagal 142(2) a ríomh i gcomhréir le
 Caibidil 5.
 Airteagal 147
 Neamhchosaintí i bhfoirm aonad nó
 scaireanna i ngnóthais chomhinfheistíochta (GCanna) a láimhseáil
 1.
 I gcás ina gcomhlíonann neamhchosaintí i bhfoirm
 aonad nó scaireanna i ngnóthais chomhinfheistíochta (GCanna) na critéir atá
 leagtha amach in Airteagal 127(3) agus gurb eol don institiúid gach cuid
 nó codanna de neamhchosaintí bunúsacha an GC, cuirfidh an institiúid na
 neamhchosaintí bunúsacha sin san áireamh d’fhonn méideanna neamhchosanta atá
 ualaithe ó thaobh riosca agus méideanna an chaillteanais ionchasaigh a ríomh i
 gcomhréir leis na modhanna atá leagtha amach sa Chaibidil seo.
 I gcás gur neamhchosaint eile i bhfoirm aonad nó
 scaireanna in GC eile í neamhchosaint bhunúsach an GC, cuirfidh an chéad
 institiúid neamhchosaintí bunúsacha an GC eile san áireamh freisin.
 2.
 I gcás nach gcomhlíonann an institiúid na
 coinníollacha maidir leis na modhanna atá leagtha amach sa Chaibidil seo a
 úsáid do gach cuid nó codanna de neamhchosaintí bunúsacha an GC, déanfar
 méideanna neamhchosanta atá ualaithe ó thaobh riosca agus méideanna an
 chaillteanais ionchasaigh a ríomh i gcomhréir leis na cineálacha cur chuige seo
 a leanas:
 (a)
 maidir le neamhchosaintí atá san aicme
 neamhchosanta ‘cothromas’ dá dtagraítear in Airteagal 142(2)(e), cuirfidh
 institiúidí an cur chuige simplí maidir le hualú riosca i bhfeidhm atá leagtha
 amach in Airteagal 150(2);
 (b)
 maidir le gach neamhchosaint
 bhunúsach eile dá dtagraítear i mír 1, cuirfidh institiúidí an Cur Chuige
 Caighdeánaithe atá leagtha amach i gCaibidil 2 i bhfeidhm, faoi réir acu seo a
 leanas:
 (i) maidir le neamhchosaintí atá faoi réir
 ag ualú riosca sonrach i gcás neamhchosaintí gan rátáil nó atá faoi réir ag an
 gcéim cáilíochta creidmheasa a shaothraíonn an t‐ualú riosca is airde i
 gcás aicme neamhchosanta ar leith, déanfar an t‐ualú riosca a iolrú faoi
 fhachtóir a dó ach ní bheidh an t-ualú riosca níos airde ná 1250 %;
 (ii) maidir le gach neamhchosaint
 eile, ní mór an t‐ualú riosca a iolrú faoi fhachtóir 1,1 agus beidh sé
 faoi réir ualú íosta 5 %.
 Más rud é, chun críocha phointe (a), nach
 bhfuil an institiúid in ann idirdhealú a dhéanamh idir neamhchosaintí ar
 chothromas príobháideach, neamhchosaintí ar chothromas atá trádáilte ar an
 malartán agus neamhchosaintí ar chothromas eile, déanfaidh sí na neamhchosaintí
 lena mbaineann a láimhseáil mar neamhchosaintí ar chothromas eile. I gcás nach bhfuil ábharthacht ag baint leis na
 neamhchosaintí sin, de réir bhrí Airteagal 145(2), nuair a chuirtear le
 chéile iad le neamhchosaintí díreacha na hinstitiúide san aicme neamhchosanta
 sin, féadfar Airteagal 145(1) a chur i bhfeidhm faoi réir chead na n‐údarás
 inniúil.
 3.
 I gcás nach gcomhlíonann neamhchosaintí i bhfoirm
 aonad nó scaireanna in GC na critéir atá leagtha amach in
 Airteagal 127(3), nó nach eol don institiúid neamhchosaintí bunúsacha go
 léir an GC nó a chuid neamhchosaintí bunúsacha ar neamhchosaint i bhfoirm aonad
 nó scaireanna in GC atá ann, cuirfidh an institiúid na neamhchosaintí bunúsacha
 sin san áireamh agus ríomhfaidh sí méideanna neamhchosanta atá ualaithe ó
 thaobh riosca agus méideanna an chaillteanais ionchasaigh i gcomhréir leis na
 gcur chuige simplí maidir le hualú riosca atá leagtha amach in
 Airteagal 150(2).
 I gcás nach bhfuil an institiúid in ann idirdhealú
 a dhéanamh idir neamhchosaintí ar chothromas príobháideach, neamhchosaintí ar
 chothromas atá trádáilte ar an malartán agus neamhchosaintí ar chothromas eile,
 déanfaidh sí na neamhchosaintí lena mbaineann a láimhseáil mar neamhchosaintí
 ar chothromas eile. Déanfaidh sí neamhchosaintí ar
 chaipiteal nach cothromas é a shannadh don aicme neamhchosaintí ar chothromas
 eile.
 4.
 Mar rogha eile ar an modh a bhfuil cur síos déanta
 air i mír 4, féadfaidh institiúidí a ríomh féin a dhéanamh nó dul i muinín na
 dtríú páirtithe seo a leanas chun na méideanna neamhchosanta atá ualaithe ó
 thaobh riosca a ríomh agus a thuairisciú bunaithe ar neamhchosaintí bunúsacha
 an GC i gcomhréir leis na cineálacha cur chuige dá dtagraítear i bpointí (a)
 agus (b) de mhír 2 sna cásanna seo a leanas:
 (a)
 institiúid taisclainne nó institiúid airgeadais an
 GC ar an gcoinníoll go ndéanann an GC infheistíocht eisiach in urrúis agus go
 ndéanann sé gach urrús a chur i dtaisce ag an institiúid taisclainne sin nó san
 institiúid airgeadais;
 (b)
 maidir le GCanna eile, cuideachta bhainistíochta an
 GC, ar an gcoinníoll go gcomhlíonann cuideachta bhainistíochta an GC na critéir
 atá leagtha amach in Airteagal 127(3)(a).
 Deimhneoidh iniúchóir seachtrach cruinneas an
 ríofa.
 5.
 Forbróidh an ÚBE dréacht‐chaighdeáin
 theicniúla rialála d’fhonn na coinníollacha a shonrú lena bhféadfaidh údaráis
 inniúla cead a thabhairt d’institiúidí Airteagal 145(1) a úsáid faoi
 phointe (b) de mhír 2.
 Cuirfidh an ÚBE na dréacht‐chaighdeáin
 theicniúla rialála sin faoi bhráid an Choimisiúin faoin
 31 Nollaig 2013.
 Déantar cumhacht a tharmligean chuig an gCoimisiún
 chun na dréacht‐chaighdeáin theicniúla rialála dá dtagraítear sa chéad
 fhomhír a ghlacadh i gcomhréir leis an nós imeachta atá leagtha síos in
 Airteagail 10 go 14 de Rialachán (AE) Uimh. 1093/2010.
 Foroinn 2
 Méideanna
 neamhchosanta atá ualaithe ó thaobh riosca a ríomh do riosca creidmheasa
 Airteagal 148
 Méideanna neamhchosanta atá ualaithe ó
 thaobh riosca i gcás neamhchosaintí ar chorparáidí, institiúidí agus rialtais
 láir agus ar bhainc cheannais
 1.
 Faoi réir ag cur chun feidhme na láimhseálacha
 sonracha atá leagtha amach i míreanna 2, 3 agus 4, déanfar na méideanna
 neamhchosanta atá ualaithe ó thaobh riosca i gcás neamhchosaintí ar
 chorparáidí, institiúidí agus rialtais láir agus ar bhainc cheannais a ríomh de
 réir na foirmle seo a leanas:
 mar a bhfuil an t‐ualú riosca RW arna
 shainiú mar a leanas:
 (i) má tá PD = 0, beidh RW cothrom le 0;
 (ii) má tá PD = 1, i.e. le haghaidh
 neamhchosaintí a mhainnigh:
 –
 i gcás ina gcuireann institiúidí na luachanna LGD
 atá leagtha amach in Airteagal 157(1) i bhfeidhm, beidh RW cothrom le 0;
 –
 i gcás ina n‐úsáideann institiúidí a
 meastacháin féin ar LGDanna, beidh RW amhlaidh le ;
 mar a mbeidh an Meastachán is Fearr maidir leis an
 gCaillteanas Ionchasach (dá ngairtear ‘ELBE’ anseo feasta) ionann
 leis an meastachán is fearr atá ag an institiúid ar chaillteanas ionchasach don
 neamhchosaint a mhainnigh de réir Airteagal 177(1)(h);
 (iii) má tá , i.e., maidir le haon luach seachas mar atá faoi (i) nó (ii)
 mar a bhfuil
 N(x) = an fheidhm
 dáileacháin charnaigh d’athróg randamach normálta caighdeánach (i.e. an
 dóchúlacht go bhfuil athróg randamach normálta le meán de nialas agus
 athraitheas d’aon níos lú ná, nó cothrom le, x);
 G (Z) = an fheidhm
 dáileacháin charnaigh inbhéartaigh d’athróg randamach normálta caighdeánach
 (i.e. luach x sa chaoi is go bhfuil N(x) = z)
 R = an chomhéifeacht
 comhghaolúcháin, arna sainiú mar
 b = an fachtóir coinbhéartachta aibíochta, arna shainiú
 mar
 2.
 Maidir le gach neamhchosaint ar mhór-aonáin
 airgeadais rialáilte agus ar aonáin airgeadais neamhrialáilte, iolraítear
 comhéifeacht comhghaolúcháin mhír 1(iii) faoi 1.25 mar seo a leanas:
 3.
 Féadfar an méid neamhchosanta atá ualaithe ó thaobh
 riosca maidir le gach neamhchosaint a chomhlíonann na ceanglais atá leagtha
 amach in Airteagal 198 agus 212 a choigeartú de réir na foirmle seo a
 leanas:
 mar a bhfuil:
 PDpp = PD sholáthraí na cosanta.
 Déanfar RW a ríomh ag úsáid na foirmle ábhartha
 maidir le hualú riosca atá leagtha amach i bpointe 3 i gcás na neamhchosanta,
 PD an fhéichiúnaí agus LGD ó neamhchosaint dhíreach inchomparáide ar sholáthraí
 na cosanta. Ríomhfar an fachtóir aibíochta (b) ag úsáid an PD is ísle as measc
 PD sholáthraí na cosanta agus PD an fhéichiúnaí.
 4.
 Maidir le neamhchosaintí ar chuideachtaí ina bhfuil
 líon na ndíolachán bliantúil don ghrúpa comhdhlúite a bhfuil an gnólacht ina
 chuid de níos lú ná EUR 50 milliún, féadfaidh institiúidí an fhoirmle
 chomhghaoil seo a leanas i mír 1 (iii) a úsáid chun ualaí riosca ar
 neamhchosaintí ar chorparáidí a ríomh. San
 fhoirmle seo sloinntear S mar an díolachán bliantúil iomlán i milliúin Euro,
 mar a bhfuil EUR 5 milliún ≤ S ≤ EUR 50 milliún. Déanfar
 díolacháin thuairiscithe níos ísle ná EUR 5 milliún a láimhseáil amhail is
 go raibh siad ionann le EUR 5 milliún. I gcás earra infhaighte ceannaithe
 beidh an díolachán bliantúil iomlán ionann leis an meán ualaithe de réir
 neamhchosaintí aonair an chomhthiomsaithe.
 Déanfaidh institiúidí an díolachán bliantúil
 iomlán a chur in ionad shócmhainní iomlána an ghrúpa chomhdhlúite nuair nach
 táscaire fóinteach é an díolachán bliantúil iomlán ar mhéid an ghnólachta agus
 nuair is táscaire níos fóintí iad iomlán na sócmhainní ná an díolachán
 bliantúil iomlán.
 5.
 Maidir le neamhchosaintí ar iasachtú speisialaithe
 nach bhfuil institiúid in ann meastachán a thabhairt ar PDanna ina leith nó
 nach gcomhlíonann meastacháin PD na n‐institiúidí na ceanglais atá
 leagtha amach i Roinn 6, déanfaidh an institiúid ualaí riosca a shannadh
 do na neamhchosaintí sin de réir Thábla 1, mar seo a leanas:
 Tábla 1
 Aibíocht iarmhair || Catagóir 1 || Catagóir 2 || Catagóir 3 || Catagóir 4 || Catagóir 5
 Níos lú ná 2,5 bliain || 50 % || 70 % || 115 % || 250 % || 0 %
 Cothrom le, nó níos mó ná, 2,5 bliain || 70 % || 90 % || 115 % || 250 % || 0 %
 Agus ualaí riosca á sannadh do neamhchosaintí ar
 iasachtú speisialaithe, cuirfidh institiúidí na fachtóirí seo a leanas san
 áireamh: láidreacht airgeadais, an timpeallacht pholaitiúil agus dhlíthiúil, tréithe
 idirbhirt agus/nó sócmhainne, láidreacht an urraitheora agus an fhorbróra, lena
 n‐áirítear aon sruth ioncaim ó chomhpháirtíocht phríobháideach phoiblí,
 agus pacáiste slándála.
 6.
 Maidir lena gcuid earraí infhaighte ceannaithe
 corparáideacha, comhlíonfaidh institiúidí na ceanglais atá leagtha amach in
 Airteagal 180. Maidir le hearraí
 infhaighte ceannaithe corparáideacha a chomhlíonann freisin na coinníollacha
 atá leagtha amach in Airteagal 149(5), agus i gcás ina mbeadh sé ródhian
 ar institiúid na caighdeáin chainníochtaithe riosca a úsáid i gcás
 neamhchosaintí ar chorparáidí mar atá leagtha amach i Roinn 6 do na
 hearraí infhaighte sin, féadfar na caighdeáin chainníochtaithe riosca i gcás
 neamhchosaintí ar mhiondíol mar atá leagtha amach i Roinn 6 a úsáid.
 7.
 Maidir le hearraí infhaighte
 ceannaithe corparáideacha, lascainí ceannaigh inaisíoctha, ráthaíochtaí
 comhthaobhachta nó páirteacha a thugann cosaint céadchaillteanais ar
 chaillteanais mhainneachtana, caillteanais chaolúcháin, nó an dá cheann,
 féadfar iad a láimhseáil mar shuíomhanna céadchaillteanais faoi chreat
 urrúsaithe an IRB.
 8.
 I gcás ina dtugann institiúid cosaint chreidmheasa
 do roinnt neamhchosaintí faoi théarmaí lena spreagfaidh an n-ú mainneachtain i
 measc na neamhchosaintí íocaíocht agus go ndéanfar an conradh a fhoirceannadh
 leis an teagmhas creidmheasa sin, agus go bhfuil measúnú creidmheasa seachtrach
 ag an táirge ó ECAI incháilithe, déanfar na hualaí riosca atá leagtha amach i
 gCaibidil 5 a shannadh. Mura
 bhfuil rátáil ag an táirge ó ECAI incháilithe, déanfar comhiomlánú ar na hualaí
 riosca a áireofar sa bhascaed, cé is moite de neamhchosaintí n‐1, i gcás
 nach mó suim mhéid an chaillteanais ionchasaigh iolraithe faoi 12, 5 agus méid
 na neamhchosanta atá ualaithe ó thaobh riosca ná méid ainmniúil na cosanta arna
 tabhairt ag an díorthach creidmheasa iolraithe faoi 12,5. Cinnfear na
 neamhchosaintí n‐1 a eiseofar ón gcomhiomlánú ar an mbonn go gcuimseoidh
 siad na neamhchosaintí sin a dtáirgeann gach ceann acu méid neamhchosanta níos
 ísle atá ualaithe ó thaobh riosca ná an méid neamhchosanta atá ualaithe ó
 thaobh riosca d’aon cheann de na neamhchosaintí atá áirithe sa chomhiomlánú.
 Beidh feidhm ag ualú riosca 1250 % maidir le suíomhanna i mbascaed nach
 féidir le hinstitiúid an t‐ualú riosca a chinneadh ina leith faoin gcur
 chuige IRB.
 9.
 Forbróidh an ÚBE dréacht‐chaighdeáin
 theicniúla rialála d’fhonn na coinníollacha a shonrú lena gcuirfidh institiúidí
 na fachtóirí dá dtagraítear sa dara fomhír de mhír 5 san áireamh
 nuair a bheidh ualaí riosca á sannadh do neamhchosaintí ar iasachtú
 speisialaithe.
 Cuirfidh an ÚBE na dréacht‐chaighdeáin
 theicniúla rialála sin faoi bhráid an Choimisiúin faoin
 31 Nollaig 2014.
 Déantar cumhacht a tharmligean
 chuig an gCoimisiún chun na caighdeáin theicniúla rialála dá dtagraítear sa
 chéad fhomhír a ghlacadh i gcomhréir leis an nós imeachta atá leagtha
 amach in Airteagail 10 go 14 de Rialachán (AE) Uimh. 1093/2010.
 Airteagal 149
 Méideanna neamhchosanta atá ualaithe ó
 thaobh riosca i gcás neamhchosaintí ar mhiondíol
 1.
 Déanfar méideanna neamhchosanta atá ualaithe ó
 thaobh riosca i gcás neamhchosaintí ar mhiondíol a ríomh de réir na foirmle seo
 a leanas:
 mar a bhfuil an t‐ualú riosca RW arna
 shainiú mar a leanas:
 (i) má tá PD = 0, beidh RW cothrom le 0;
 (ii) má tá PD = 1, i.e. le haghaidh
 neamhchosaintí a mhainnigh, beidh RW amhail le ;
 mar a mbeidh ELBE ionann leis an
 meastachán is fearr atá ag an institiúid ar chaillteanas ionchasach don
 neamhchosaint a mhainnigh de réir Airteagal 177(1)(h);
 (iii) má tá , i.e., maidir le haon luach seachas mar atá faoi (i) nó (ii)
 mar a bhfuil
 N(x) = an fheidhm
 dáileacháin charnaigh d’athróg randamach normálta caighdeánach (i.e. an
 dóchúlacht go bhfuil athróg randamach normálta le meán de nialas agus
 athraitheas d’aon níos lú ná, nó cothrom le, x);
 G (Z) = an fheidhm
 dáileacháin charnaigh inbhéartaigh d’athróg randamach normálta caighdeánach
 (i.e. luach x sa chaoi is go bhfuil N(x) = z);
 R = an chomhéifeacht
 comhghaolúcháin, arna sainiú mar
 2.
 Féadfar an méid neamhchosanta atá ualaithe ó thaobh
 riosca maidir le gach neamhchosaint ar fhiontar beag agus meánmhéide mar atá
 sainithe in Airteagal 142(5) a chomhlíonann na ceanglais atá leagtha amach
 in Airteagal 198 agus Airteagal 212 a ríomh de réir Airteagal 148(3).
 3.
 Maidir le neamhchosaintí ar
 mhiondíol arna n‐urrú le comhthaobhacht maoine dochorraithe, cuirfear
 comhéifeacht comhghaolúcháin R de 0.15 in ionad an fhigiúir a thig ón
 bhfoirmle chomhghaoil i mír 1.
 4.
 Maidir le neamhchosaintí
 imrothlacha ar mhiondíol mar atá sainithe i bpointí (a) go (e), cuirfear
 comhéifeacht comhghaolúcháin R de 0.04 in ionad an fhigiúir a thig ón
 bhfoirmle chomhghaoil i mír 1.
 Cáileoidh neamhchosaintí mar neamhchosaintí
 imrothlacha cáilitheacha ar mhiondíol má chomhlíonann siad na coinníollacha seo
 a leanas:
 (a)
 is ar dhaoine aonair a dhéantar na neamhchosaintí;
 (b)
 is neamhchosaintí imrothlacha
 iad, tá siad neamhurraithe, agus sa mhéid is nach dtarraingítear láithreach iad
 agus iad inchealaithe go neamhchoinníollach ag an institiúid. Sa chomhthéacs
 sin, sainmhínítear neamhchosaintí imrothlacha mar neamhchosaintí ina
 gceadaítear iarmhéideanna custaiméirí luainiú bunaithe ar a gcuid cinntí
 iasacht a fháil agus a aisíoc, suas go dtí teorainn arna leagan síos ag an
 institiúid. Féadfar oibleagáidí neamhtharraingthe a bhreithniú mar oibleagáidí
 atá inchealaithe go neamhchoinníollach má cheadaítear sna téarmaí don
 institiúid iad a chur ar ceal go dtí an méid atá incheadaithe faoi reachtaíocht
 cosanta tomhaltóirí agus reachtaíocht ghaolmhar.
 (c)
 is ionann an neamhchosaint uasta
 ar dhuine aonair san fho-phunann agus EUR 100000 nó níos lú;
 (d)
 tá úsáid an chomhghaoil sa mhír
 seo teoranta do phunanna a thaispeáin luaineacht íseal maidir le rátaí
 caillteanais, i gcoibhneas lena meánleibhéal rátaí caillteanais, go háirithe
 laistigh de bhannaí íseal PD;
 (e)
 beidh an láimhseáil mar neamhchosaint imrothlach
 cháilitheach ar mhiondíol comhsheasmhach le saintréithe bunúsacha riosca na
 fo-phunainne.
 De mhaolú ar phointe (b), ní bheidh feidhm ag
 an gceanglas a bheith neamhurraithe maidir le saoráidí creidmheasa
 comhthaobhaithe atá nasctha le cuntas pá. Sa chás sin, ní chuirfear san áireamh
 méideanna a ghnóthófar ón gcomhthaobhacht sa mheastachán LGD.
 Déanfaidh údaráis inniúla athbhreithniú ar
 luaineacht choibhneasta na rátaí caillteanais ar fud na bhfo-phunann de
 neamhchosaintí imrothlacha cáilitheacha ar mhiondíol, chomh maith leis an
 bpunann comhiomlán de neamhchosaintí imrothlacha cáilitheacha ar mhiondíol,
 agus roinnfidh siad faisnéis faoi ghnáth‐shaintréithe na rátaí
 caillteanais de neamhchosaintí imrothlacha cáilitheacha ar mhiondíol ar fud na
 mBallstát.
 5.
 Le bheith incháilithe don láimhseáil mhiondíola,
 comhlíonfaidh na hearraí infhaighte ceannaithe na ceanglais atá leagtha amach
 in Airteagal 180 agus na coinníollacha seo a leanas:
 (a)
 Cheannaigh an institiúid na hearraí infhaighte ó
 dhíoltóirí tríú páirtí neamhghaolmhara, agus ní áirítear lena neamhchosaint ar
 fhéichiúnaí an earra infhaighte aon neamhchosaintí arna dtionscnamh go díreach
 nó go hindíreach ag an institiúid féin;
 (b)
 Ginfear na hearraí infhaighte
 ceannaithe ar neamhthuilleamaí idir an díoltóir agus an féichiúnaí. Dá bhrí
 sin, ní bheidh cuntais infhála idir chuideachtaí ná earraí infhaighte faoi réir
 ag cuntais chontra idir gnólachtaí a cheannaíonn óna chéile agus a dhíolann
 lena chéile incháilithe;
 (c)
 Tá éileamh ag an institiúid
 cheannaigh ar gach fáltas ó na hearraí infhaighte ceannaithe nó tá ús pro-rata
 aici sna fáltais; agus
 (d)
 Tá punann na n-earraí
 infhaighte ceannaithe éagsúlaithe a dhóthain.
 6.
 Maidir le hearraí infhaighte ceannaithe, lascainí
 ceannaigh inaisíoctha, ráthaíochtaí comhthaobhachta nó páirteacha a thugann
 cosaint céadchaillteanais ar chaillteanais mhainneachtana, caillteanais
 chaolúcháin, nó an dá cheann, féadfar iad a láimhseáil mar shuíomhanna
 céadchaillteanais faoi chreat urrúsaithe an IRB.
 7.
 Maidir le comhthiomsuithe hibrideacha d’earraí
 infhaighte miondíola ceannaithe, i gcás nach féidir le hinstitiúidí ceannaigh
 neamhchosaintí arna n‐urrú le comhthaobhacht maoine dochorraithe agus
 neamhchosaintí imrothlacha cáilitheacha ar mhiondíol a scaradh ó neamhchosaintí
 eile ar mhiondíol, beidh feidhm maidir leis na neamhchosaintí sin ag an
 bhfeidhm ualaithe riosca ar mhiondíol a tháirgeann na ceanglais cistí dílse is
 airde.
 Airteagal 150
 Méideanna neamhchosanta atá ualaithe ó
 thaobh riosca i gcás neamhchosaintí ar chothromas
 1.
 Socróidh institiúidí a gcuid méideanna
 neamhchosanta atá ualaithe ó thaobh riosca i gcás neamhchosaintí ar chothromas,
 cé is moite díobh sin a asbhaintear i gcomhréir le Cuid a Dó nó atá faoi réir
 ag ualú riosca 250 % i gcomhréir le hAirteagal 45, de réir na
 gcineálacha cur chuige atá leagtha amach i míreanna (2), (3) agus (4) agus
 cuirfidh siad i bhfeidhm iad maidir le punanna difriúla i gcás ina n‐úsáideann
 an institiúid féin cineálacha cur chuige difriúla go hinmheánach. I gcás ina n‐úsáideann institiúid cineálacha difriúla
 cur chuige, déanfar an rogha go comhsheasmhach agus ní chinnfear é trí
 chomaoineacha arbatráiste rialála.
 Féadfaidh institiúidí neamhchosaintí cothromais ar
 ghnóthais seirbhísí coimhdeacha a láimhseáil de réir mar a láimhseáiltear
 sócmhainní eile nach oibleagáid chreidmheasa iad.
 2.
 Faoin gcur chuige ualaithe riosca simplí, ríomhfar
 méid na neamhchosanta ualaithe ó thaobh riosca de réir na foirmle seo a leanas:
 Ualú riosca (RW) = 190 % i gcás neamhchosaintí
 ar chothromas príobháideach i bpunanna atá éagsúlaithe a ndóthain.
 Ualú riosca (RW) = 290 % i gcás
 neamhchosaintí ar chothromas atá trádáilte ar an malartán.
 Ualú riosca (RW) = 370 % do neamhchosaintí
 uile eile ar chothromas.
 Méid na neamhchosanta ualaithe ó thaobh riosca =
 RW * luach na neamhchosanta.
 I gcás suíomhanna gearra airgid agus ionstraimí
 díorthacha arna sealbhú sa leabhar neamhthrádála, féadfaidh siad suíomhanna
 fada a fhritháireamh sna stoic aonair chéanna ar an gcoinníoll gur ainmníodh go
 sainráite na hionstraimí sin mar fhálú ar neamhchosaintí ar chothromas sonrach
 agus go dtabharfaidh siad fálú ar feadh bliana eile ar a laghad. Láimhseálfar
 suíomhanna gearra eile amhail is gur suíomhanna fada iad agus beidh an t-ualú
 riosca ábhartha sannta do luach absalóideach gach suímh. I gcomhthéacs na
 suíomhanna mí‐oiriúnaithe maidir le haibíocht, is é an modh a úsáidfear
 ná an modh sin a úsáidtear i gcás neamhchosaintí ar chorparáidí mar atá leagtha
 amach in Airteagal 158(5).
 Féadfaidh institiúidí cosaint
 neamhchistithe creidmheasa a aithint a fuarthas ar neamhchosaint ar chothromas
 i gcomhréir leis na modhanna atá leagtha amach i gCaibidil IV.
 3.
 Faoin gcur chuige PD/LGD, déanfar na méideanna
 neamhchosanta atá ualaithe ó thaobh riosca a ríomh de réir na bhfoirmlí in
 Airteagal 148(1). Mura bhfuil dóthain faisnéise
 ag institiúidí chun úsáid a bhaint as an sainmhíniú ar mhainneachtain atá
 leagtha amach in Airteagal 174, déanfar fachtóir scálúcháin 1,5 a shannadh
 do na hualaí riosca.
 Ar leibhéal na neamhchosanta aonair, ní bheidh
 méid an chaillteanais ionchasaigh arna iolrú faoi 12,5 móide méid na
 neamhchosanta atá ualaithe ó thaobh riosca níos airde ná luach na neamhchosanta
 arna iolrú faoi 12,5.
 Féadfaidh institiúidí cosaint neamhchistithe
 creidmheasa a aithint a fuarthas ar neamhchosaint ar chothromas i gcomhréir
 leis na modhanna atá leagtha amach i gCaibidil IV. Beidh sé sin faoi réir LGD 90 % ar an neamhchosaint ar sholáthraí
 an fhálaithe. Maidir le neamhchosaintí ar chothromas príobháideach i bpunanna
 atá éagsúlaithe a ndóthain, féadfar LGD 65 % a úsáid. Chun na críocha sin
 beidh M cothrom le 5 bliana.
 4.
 Faoi mhodh na samhlacha inmheánacha, beidh méid na
 neamhchosanta ualaithe ó thaobh riosca cothrom leis an gcaillteanas ionchasach
 ar neamhchosaintí na hinstitiúide ar chothromas arna dhíorthú ag úsáid na
 samhlacha inmheánacha den luach faoi riosca faoi réir ag an 99ú peircintíl,
 eatramh muiníne aonfhoircneach den difríocht idir tuairisceáin ráithiúla agus
 ráta saor ó riosca iomchuí arna ríomh thar thréimhse shamplach fhadtéarmach,
 arna iolrú faoi 12.5. Ní bheidh na méideanna
 neamhchosanta atá ualaithe ó thaobh riosca ar leibhéal na punainne cothromais
 níos lú ná iomlán na suimeanna seo a leanas:
 (a)
 na méideanna neamhchosanta atá ualaithe ó thaobh
 riosca atá ceangailte faoin gCur Chuige PD/LGD; agus
 (b)
 méideanna comhfhreagracha an chaillteanais
 ionchasaigh arna iolrú faoi 12.5.
 Déanfar na méideanna dá dtagraítear i bpointí (a)
 agus (b) a ríomh ar bhonn na luachanna PD atá leagtha amach in
 Airteagal 161(1) agus na luachanna LGD comhfhreagracha atá leagtha amach
 in Airteagal 161(2).
 Féadfaidh institiúidí cosaint
 neamhchistithe creidmheasa a aithint a fuarthas ar shuíomh cothromais.
 Airteagal 151
 Méideanna neamhchosanta atá ualaithe ó
 thaobh riosca i gcás neamhchosaintí ar chothromas
 Socrófar méideanna neamhchosanta atá ualaithe
 ó thaobh riosca i gcás neamhchosaintí a thig ó ranníocaíocht réamhchistithe
 institiúide le ciste mainneachtana contrapháirtí lárnaigh agus neamhchosaintí
 trádála le contrapháirtí lárnach i gcomhréir le hAirteagail 296 go 300 de
 réir mar is infheidhme.
 Airteagal 152
 Méideanna neamhchosanta atá ualaithe ó
 thaobh riosca i gcás sócmhainní eile nach oibleagáid chreidmheasa iad
 Déanfar méideanna neamhchosanta atá ualaithe ó
 thaobh riosca i gcás sócmhainní eile nach oibleagáid chreidmheasa iad a ríomh
 de réir na foirmle seo a leanas:
 ,
 ach amháin sna cásanna seo a leanas:
 (a) airgead ar láimh agus ítimí
 coibhéiseacha airgid chomh maith le hórbhuillean arna shealbhú ina bhoghtaí
 féin nó ar bhonn leithdháilte, sa mhéid is go bhfuil sé clúdaithe ag dliteanais
 bhuillin, déanfar ualú riosca 0 % a shannadh dóibh;
 (b) nuair is luach
 iarmharach de shócmhainní léasaithe í an neamhchosaint, is mar seo a leanas a
 ríomhfar í:
 ,
 i gcás ina bhfuil t ar an méid
 is airde idir 1 agus an líon is gaire de bhlianta iomlána atá fágtha sa léas.
 Foroinn 3
 Méideanna
 neamhchosanta atá ualaithe ó thaobh riosca a ríomh le haghaidh
 Riosca caolúcháin ar earraí infhaighte ceannaithe
 Airteagal 153
 Méideanna neamhchosanta atá ualaithe ó thaobh riosca le
 haghaidh riosca caolúcháin ar earraí infhaighte ceannaithe
 1.
 Déanfaidh institiúidí na méideanna neamhchosanta
 atá ualaithe ó thaobh riosca le haghaidh riosca caolúcháin ar earraí infhaighte
 ceannaithe corparáideacha agus miondíola a ríomh de réir na foirmle atá leagtha
 amach in Airteagal 148(1).
 2.
 Déanfaidh institiúidí na paraiméadair ionchuir
 maidir le PD agus LGD a chinneadh i gcomhréir le Roinn 4.
 3.
 Déanfaidh institiúidí luach na neamhchosanta a
 chinneadh i gcomhréir le Roinn 5.
 4.
 Chun críocha an Airteagail seo, tá luach M ionann
 le bliain amháin.
 5.
 Déanfaidh na húdaráis inniúla institiúid a dhíolmhú
 ó na ceanglais maidir le méideanna neamhchosanta atá ualaithe ó thaobh riosca
 le haghaidh riosca caolúcháin ar earraí infhaighte ceannaithe corparáideacha
 agus miondíola i gcás inar léirigh an institiúid chun sástachta an údaráis
 inniúil go bhfuil an riosca caolúcháin neamhábhartha don institiúid sin.
 [1] Cuireann Coiste
 Basel um Maoirseacht ar Bhaincéireacht fóram ar fáil maidir le
 comhoibriú rialta faoi chúrsaí a bhaineann le maoirseacht ar bhaincéireacht. Tá
 sé d’aidhm aige cleachtais maoirseachta agus bainistithe riosca a chur chun
 cinn agus a neartú ar fud an domhain. Tá an ionadaithe ó na tíortha seo a
 leanas ar an gCoiste: an Airgintín, an Astráil, an Bhrasaíl, Ceanada, an tSín,
 Sainréigiún Riaracháin Hong Cong, an India, an Indinéis, an tSeapáin, an
 Chóiré, Meicsiceo, an Rúis, an Araib Shádach, Singeapór, an Afraic Theas, an
 Eilvéis, an Tuirc, na Stáit Aontaithe agus naoi mBallstát de chuid an AE: an Bheilg, an Fhrainc, an Ghearmáin, an
 Iodáil, Lucsamburg, an Ísiltír, an Spáinn, an tSualainn agus an Ríocht
 Aontaithe.
 [2] C(2011)4977.
 [3] Féach ar an measúnú iarmharta a ghabhann leis seo chun plé
 mionsonraithe a fháil faoi gach rogha beartais
 [4] Tomhaiseann an méid a bhaineann roghanna éagsúla na cuspóirí
 bainteacha amach
 [5] Tomhaiseann an méid ar féidir cuspóirí a bhaint amach ar leibhéal
 áirithe n‐acmhainní
 [6] COIM (2009) 501, COIM (2009) 502,
 COIM (2009) 503.
 [7] IO C , , lch .
 [8] http://www.g20.org/Documents/Fin_Deps_Fin_Reg_Annex_020409_-_1615_final.pdf.
 [9] IO L 177, 30.6.2006, lch 1.
 [10] IO L 177, 30.6.2006, lch 201.
 [11] IO L 331, 15.12.2010, lch. 12.
 [12] IO L 372, 31.12.1986, lch. 1.
 [13] IO L 193, 18.7.1983, lch. 1.
 [14] IO L 243, 11.9.2002, lch. 1.
 [15] COIM/2011/0484 críochnaitheach.
 [16] IO L 281, 23.11.1995, lch 31.
 [17] IO L 8, 12.1.2001, lch 1.
 [18] IO L 193, 18.7.1983, lch 1.
 [19] IO L 222, 14.8.1978, lch 11.
 [20] IO L 243, 11.9.2002, lch 1.
 [21] IO L 372, 31.12.1986, lch 1.
 [22] Treoir 2002/87/CE ó Рharlaimint na hЕorpa
 agus ón gComhairle an 16 Nollaig 2002 maidir le maoirseacht fhorlíontach ar institiúidí
 creidmheasa, ar ghnóthais árachais agus ar ghnólachtaí infheistíochta in
 ilchuideachta airgeadais (IO L 35, 11.2.2003, lch 1).
 [23] IO L 2, 17.11.2009, lch. 2.
 Roinn 3
 Méideanna
 an chaillteanais ionchasaigh
 Airteagal 154
 Láimhseáil de réir chineál na neamhchosanta
 1.
 Ríomhfar méideanna an chaillteanais ionchasaigh ar
 bhonn na bhfigiúirí ionchuir céanna maidir le PD, LGD agus luach na
 neamhchosanta do gach neamhchosaint atá á úsáid chun méideanna neamhchosanta
 atá ualaithe ó thaobh riosca a ríomh i gcomhréir le hAirteagal 146. I gcás neamhchosaintí a mhainnigh, nuair a úsáideann an
 institiúid a meastacháin LGD féin, is ionann an caillteanas ionchasach (‘EL’)
 agus an meastachán is fearr de chuid na hinstitiúide ar EL (‘ELBE,’)
 don neamhchosaint a mhainnigh, i gcomhréir le hAirteagal 177(1)(h).
 2.
 Ríomhfar méideanna an
 chaillteanais ionchasaigh do neamhchosaintí urrúsaithe i gcomhréir le Caibidil 5.
 3.
 Is ionann agus nialas méid an
 chaillteanais ionchasaigh do neamhchosaintí a bhaineann leis an aicme
 “sócmhainní eile gan oibleagáidí creidmheasa” dá dtagraítear i bpointe (g)
 in Airteagal 142(2) .
 4.
 Ríomhfar méideanna an
 chaillteanais ionchasaigh i gcás neamhchosaintí i bhfoirm scaireanna agus aonad
 gnóthas comhinfheistíochta dá dtagraítear in Airteagal 147 i gcomhréir
 leis na modhanna atá leagtha amach san Airteagal seo.
 5.
 Ríomhfar méideanna an
 chaillteanais ionchasaigh i gcás neamhchosaintí ar chorparáidí, ar institiúidí,
 ar rialtais láir agus ar bhainc cheannais agus ar neamhchosaintí ar mhiondíol
 de réir na bhfoirmlí seo a leanas:
 I gcás neamhchosaintí a mhainnigh (PD =1) nuair a úsáideann
 institiúidí a meastacháin LGD féin, beidh EL cothrom le ELBE, an
 meastachán is fearr de chuid na hinstitiúide ar an gcaillteanas ionchasach i
 gcás na neamhchosanta a mhainnigh, de réir Airteagal 177(1)(h).
 I gcás neamhchosaintí atá faoi
 réir na láimhseála atá leagtha amach in Airteagal 148(3), beidh EL cothrom
 le 0.
 6.
 Is de réir Thábla 2 a shannfar luachanna EL na
 neamhchosaintí ar iasachtú speisialaithe i gcás ina n-úsáideann institiúidí na
 modhanna atá leagtha amach in Airteagal 148(6) maidir le hualuithe riosca
 a shannadh.
 Tábla 2
 Aibíocht Iarmhair || Catagóir 1 || Catagóir 2 || Catagóir 3 || Catagóir 4 || Catagóir 5
 Níos lú ná 2.5 bliain || 0 % || 0.4 % || 2.8 % || 8 % || 50 %
 Cothrom le 2.5 bliain nó níos mó ná sin || 0.4 % || 0.8 % || 2.8 % || 8 % || 50 %
 7.
 Is de réir na foirmle seo thíos a ríomhfar
 méideanna an chaillteanais ionchasaigh maidir le neamhchosaintí ar chothromas i
 gcás ina ríomhtar na méideanna neamhchosanta atá ualaithe ó thaobh riosca de
 réir chur chuige simplí an ualaithe riosca:
 Is iad seo a leanas luachanna EL:
 Caillteanas ionchasach (EL) = 0.8 % do
 neamhchosaintí ar chothromas príobháideach i bpunanna atá éagsúlaithe a
 ndóthain.
 Caillteanas ionchasach (EL) = 0.8 % do
 neamhchosaintí ar chothromas arna thrádáil ar an stocmhalartán.
 Caillteanas ionchasach (EL) = 2.4 % do gach
 neamhchosaint eile ar chothromas.
 8.
 Is de réir na bhfoirmlí seo thíos a ríomhfar
 méideanna an chaillteanais ionchasaigh maidir le neamhchosaintí ar chothromas sa
 chás ina ríomhtar na méideanna neamhchosanta atá ualaithe ó thaobh riosca de
 réir an chuir chuige PD/LGD :
 9.
 Is ionann agus 0% méideanna an chaillteanais
 ionchasaigh maidir le neamhchosaintí ar chothromas i gcás ina ríomhtar na
 méideanna neamhchosanta atá ualaithe ó thaobh riosca de réir chur chuige na
 samhlacha inmheánacha.
 10.
 Ríomhfar méideanna an
 chaillteanais ionchasaigh maidir le riosca caolúcháin na n-earraí infhaighte
 ceannaithe de réir na foirmle seo a leanas:
 11.
 I gcás neamhchosaintí a thagann as díorthaigh thar
 an gcuntar, féadfaidh institiúid atá ag ríomh na méideanna neamhchosanta atá
 ualaithe ó thaobh riosca i gcomhréir leis an gCaibidil seo méideanna an
 chaillteanais ionchasaigh do thacar glanluachála ar leith a laghdú le méid an
 choigeartaithe luachála creidmheasa don tacar glanluachála sin, méid atá
 aitheanta cheana féin ag an institiúid mar dhíluacháil a tabhaíodh. Ní bheidh
 méid an chaillteanais ionchasaigh dá thoradh níos lú ná nialas.
 Airteagal 155
 Méideanna an chaillteanais ionchasaigh a láimhseáil
 Dealóidh na hinstitiúidí méideanna an
 chaillteanais ionchasaigh arna ríomh i gcomhréir le hAirteagal 154(2)(3)
 agus (7) ó na coigeartuithe sonracha agus ginearálta ar an riosca creidmheasa a
 bhaineann leis na neamhchosaintí sin. Láimhseálfar
 lascainí ar neamhchosaintí sa chlár comhardaithe arna gceannach agus iad ar
 mainneachtain de réir Airteagal 162(1) ar an tslí chéanna le coigeartuithe
 sonracha i leith riosca creidmheasa. Ní úsáidfear coigeartuithe sonracha i
 leith riosca creidmheasa ar neamhchosaintí ar mainneachtain chun caillteanas
 ionchasach ar neamhchosaintí eile a chumhdach. Ní áireofar sa ríomh seo
 méideanna an chaillteanais ionchasaigh do neamhchosaintí urrúsaithe agus do
 choigeartuithe sonracha agus ginearálta i leith riosca creidmheasa a bhaineann
 leis na neamhchosaintí sin.
 Roinn 4
 PD,
 LGD agus aibíocht
 Foroinn 1
 Neamhchosaintí ar chorparáidí, institiúidí agus
 rialtais láir agus ar bhainc cheannais
 Airteagal 156
 Dóchúlacht mainneachtana (PD)
 1.
 Beidh PD de chuid neamhchosanta ar chorparáid nó ar
 institiúid cothrom le 0.03 % ar a laghad.
 2.
 I gcás earraí infhaighte corparáideacha ceannaithe
 nach bhfuil institiúid in ann meastachán a dhéanamh ar PDanna ina leith nó i
 gcás nach gcomhlíonann meastacháin PD na hinstitiúide do na ceanglais atá
 leagtha amach i Roinn 6, cinnfear PDanna na neamhchosaintí sin de réir
 na modhanna seo mar a leanas:
 (a)
 i gcás éileamh sinsearach ar earraí infhaighte
 corparáideacha ceannaithe, is éard a bheidh in PD meastachán EL na
 hinstitiúide arna roinnt ar LGD do na hearraí infhaighte sin;
 (b)
 i gcás fo-éileamh ar earraí infhaighte
 corparáideacha ceannaithe, is é meastachán EL na hinstitiúide a bheidh in PD;
 (c)
 institiúid a mbeidh cead faighte aici ón údarás
 inniúil úsáid a bhaint as a meastacháin LGD féin le haghaidh neamhchosaintí
 corparáideacha de bhun Airteagal 138 agus ar féidir léi a meastacháin EL
 le haghaidh earraí infhaighte corparáideacha ceannaithe a mhiondealú ina PDanna
 agus ina LGDanna ar shlí a mheasfaidh an t-údarás inniúil a bheith iontaofa,
 féadfaidh sí úsáid a bhaint as an meastachán PD a thig ón miondealú seo.
 3.
 100 % an PD a bheidh ag féichiúnaithe
 mainneachtana.
 4.
 Féadfaidh institiúidí cosaint neamhchistithe
 creidmheasa sa PD a chur san áireamh i gcomhréir le forálacha Chaibidil 4. I gcás riosca caolúcháin, mar aon le soláthraithe na
 cosanta dá dtagraítear in Airteagal 197(1)(g), tá díoltóir na n-earraí
 infhaighte ceannaithe incháilithe má chomhlíontar na coinníollacha seo a
 leanas:
 (a) tá measúnú creidmheasa ag an aonán
 corparáideach ó IMCS aitheanta a bhfuil sé deimhnithe ag an ÚBE go mbaineann sé
 le beart cáilíochta creidmheasa 3 nó le beart níos airde, de réir na rialacha
 ualaithe riosca maidir le neamhchosaintí ar chorparáidí faoi Chaibidil 2;
 (b) i gcás institiúidí a
 dhéanann méideanna neamhchosanta atá ualaithe ó thaobh riosca agus méideanna an
 chaillteanais ionchasaigh a ríomh de réir an chuir chuige IRB, níl measúnú
 creidmheasa ó IMCS aitheanta ag an aonán corparáideach agus tá sé rátáilte go
 hinmheánach mar chorparáidí a bhfuil PD acu atá coibhéiseach leis an PD a
 bhaineann le measúnuithe creidmheasa IMCSanna a bhfuil sé deimhnithe ag an ÚBE
 go mbaineann siad le beart cáilíochta creidmheasa 3 nó le beart níos airde de
 réir na rialacha ualaithe riosca maidir le neamhchosaintí ar chorparáidí faoi
 Chaibidil 2;
 5.
 Féadfaidh institiúidí a úsáideann a meastacháin LGD
 féin cosaint neamhchistithe creidmheasa a aithint trí bhíthin na PDanna a
 choigeartú faoi réir Airteagal 157(3).
 6.
 I gcás riosca caolúcháin i
 leith earraí infhaighte corparáideacha ceannaithe, beidh PD cothrom le
 meastachán EL na hinstitiúide ar an riosca caolúcháin. Institiúid a mbeidh cead
 faighte aici ón údarás inniúil de bhun Airteagal 138 úsáid a bhaint as a
 meastacháin LGD féin le aghaidh neamhchosaintí corparáideacha agus ar féidir
 léi a meastacháin EL le haghaidh earraí infhaighte corparáideacha ceannaithe a
 mhiondealú ina PDanna agus ina LGDanna ar shlí a mheasfaidh an t-údarás inniúil
 a bheith iontaofa, féadfaidh sí úsáid a bhaint as an meastachán PD a thig ón
 miondealú seo. Féadfaidh institiúidí cosaint neamhchistithe creidmheasa a
 aithint sa PD i gcomhréir le forálacha Chaibidil 4. I gcás riosca caolúcháin,
 mar aon le soláthraithe na cosanta dá dtagraítear in Airteagal 197(1)(g),
 tá díoltóir na n-earraí infhaighte ceannaithe incháilithe ar an gcoinníoll go
 gcomhlíontar na coinníollacha atá leagtha amach i mír 4:
 7.
 De mhaolú ar
 Airteagal 197(1)(g), tá na haonáin chorparáideacha a chomhlíonann na
 coinníollacha atá leagtha amach i mír 4 incháilithe.
 Aon institiúid a mbeidh cead faighte aici ón
 údarás inniúil de bhun Airteagal 138 a meastacháin LGD féin a úsáid do
 riosca caolúcháin i leith earraí infhaighte corparáideacha ceannaithe,
 féadfaidh sí cosaint neamhchistithe creidmheasa a aithint trí bhíthin na PDanna
 a choigeartú faoi réir Airteagal 157(3).
 Airteagal 157
 Caillteanas i gcás Mainneachtana (LGD)
 1.
 Úsáidfidh institiúidí na luachanna LGD seo a leanas
 i gcomhréir le hAirteagal 146(8):
 (a) neamhchosaintí sinsearacha gan comhthaobhacht
 incháilithe: 45 %;
 (b) fo-neamhchosaintí gan
 comhthaobhacht incháilithe: 75 %;
 (c) féadfaidh institiúidí
 cosaint chistithe creidmheasa agus cosaint neamhchistithe creidmheasa a aithint
 san LGD i gcomhréir le Caibidil 4;
 (d) is féidir luach LGD
 11.25 % a shannadh do bhannaí faoi chumhdach mar atá sainithe in
 Airteagal 124;
 (e) i gcás neamhchosaintí
 sinsearacha ar earraí infhaighte corparáideacha ceannaithe, nuair nach
 gcomhlíonann meastacháin PD na hinstitiúide na ceanglais atá leagtha amach i
 Roinn 6: 45 %;
 (f) i gcás
 fo-neamhchosaintí ar earraí infhaighte corparáideacha ceannaithe, nuair nach
 féidir le hinstitiúid meastachán a dhéanamh ar PDanna nó i gcás nach
 gcomhlíonann meastacháin PD na hinstitiúide na ceanglais atá leagtha amach i
 Roinn 6: 100 %;
 (g) i gcás riosca
 caolúcháin i leith earraí infhaighte corparáideacha ceannaithe: 75 %.
 2.
 I gcás riosca caolúcháin agus mainneachtana, má tá
 cead faighte ag institiúid ón údarás inniúil a meastacháin LGD féin a úsáid le
 haghaidh neamhchosaintí corparáideacha de bhun Airteagal 138 agus más
 féidir léi a meastacháin EL le haghaidh earraí infhaighte corparáideacha
 ceannaithe a mhiondealú ina PDanna agus ina LGDanna ar shlí a mheasfaidh an
 t-údarás inniúil a bheith iontaofa, féadfar úsáid a bhaint as an meastachán LGD
 le haghaidh earraí infhaighte corparáideacha ceannaithe.
 3.
 Má tá cead faighte ag
 institiúid ón údarás inniúil a meastacháin LGD féin le haghaidh neamhchosaintí
 ar chorparáidí, institiúidí, rialtais láir agus ar bhainc cheannais a úsáid de
 bhun Airteagal 138, féadfar cosaint neamhchistithe creidmheasa a aithint
 trí bhíthin an PD nó an LGD a choigeartú faoi réir na gceanglas atá sonraithe i
 Roinn 6 agus faoi réir chead na n-údarás inniúil. Ní shannfaidh institiúid
 PD ná LGD coigeartaithe do neamhchosaintí faoi ráthaíocht ar chaoi gurbh ísle
 an t-ualú riosca coigeartaithe ná an t-ualú riosca a bheadh ag neamhchosanaint
 dhíreach inchomparáide ar an ráthóir.
 4.
 Chun críocha na ngealltanas dá
 dtagraítear in Airteagal 148(3), is éard a bheidh in LGD na neamhchosanta
 dírí inchomparáide ar sholáthraí na cosanta an LGD a bhaineann le saoráid
 neamhfhálaithe chun an ráthóra, nó le saoráid neamhfhálaithe an fhéichiúnaí;
 beidh sé sin de réir an méid a thugann an fhianaise atá le fáil agus struchtúr
 na ráthaíochta le tuiscint , maidir le cé acu ar staid airgeadais an ráthóra
 nó an fhéichiúnaí a bhraithfeadh an méid a ghnóthófaí i gcás ina mainneodh an
 ráthóir agus an féichiúnaí araon le linn shaolré an idirbhirt fhálaithe.
 Airteagal 158
 Aibíocht
 1.
 Institiúidí nach bhfuil cead faighte acu úsáid a
 bhaint as a gcuid LGDanna agus fachtóirí coinbhéartachta féin le haghaidh
 neamhchosaintí ar chorparáidí, institiúidí nó rialtais láir agus ar bhainc
 cheannais, déanfaidh siad luach aibíochta (M) 0.5 bliain a shannadh do neamhchosaintí
 a thagann as idirbhearta athcheannaigh nó as idirbhearta iasachtaithe nó
 iasachtaíochta i leith urrús nó tráchtearraí, agus luach (M) 2.5 bliain a
 shannadh do gach neamhchosaint eile.
 De rogha air sin, mar chuid den chead dá
 dtagraítear in Airteagal 138, cinnfidh na húdaráis inniúla cé acu a
 úsáidfidh nó nach n-úsáidfidh an institiúid aibíocht (M) do gach neamhchosaint,
 mar atá leagtha amach faoi mhír 2.
 2.
 Institiúidí a bhfuil cead faighte acu ón údarás
 inniúil úsáid a bhaint as a LGDanna agus fachtóirí coinbhéartachta féin le
 haghaidh neamhchosaintí ar chorparáidí, institiúidí nó rialtais láir agus ar
 bhainc cheannais de bhun Airteagal 138, ríomhfaidh siad M do gach ceann de
 na neamhchosaintí sin mar atá leagtha amach in (a) go (e) agus faoi réir mhír 3
 go mír 5. I ngach cás, ní bheidh M níos mó ná 5
 bliana:
 (a) I gcás ionstraime atá faoi réir sceideal
 sreafa airgid, ríomhfar M de réir na foirmle seo a leanas:
 mar a gciallaíonn CFt na sreafaí airgid
 (an phríomhshuim, íocaíochtaí úis agus táillí), a bhfuil oibleagáid chonarthach
 ar an bhféichiúnaí a íoc i dtréimhse t;
 (b) i gcás díorthach atá faoi réir
 máistir-chomhaontú glanluachála, is éard a bheidh in M meánaibíocht ualaithe
 iarmhair na neamhchosanta, mar a mbeidh aon bhliain amháin ar a laghad in M,
 agus úsáidfear méid barúlach gach neamhchosanta chun an aibíocht a ualú;
 (c) i gcás neamhchosaintí
 a thagann as idirbhearta in ionstraimí díorthacha atá lánchomhthaobhaithe , nó
 geall leis, (arna liostú in Iarscríbhinn II) agus as idirbhearta iasachta
 éarlaise atá lánchomhthaobhaithe, nó geall leis, agus atá faoi réir máistir‐chomhaontú
 glanluachála, is éard a bheidh in M meánaibíocht ualaithe iarmhair na
 n-idirbheart, mar a mbeidh 10 lá ar a laghad in M;
 (d) i gcás idirbheart
 athcheannaigh nó idirbheart i leith urrús nó tráchtearraí a iasachtú nó a fháil
 ar iasacht atá faoi réir máistir-chomhaontú glanluachála, is éard a bheidh in M
 meánaibíocht ualaithe iarmhair na n-idirbheart mar a mbeidh 5 lá ar a
 laghad in M. Úsáidfear méid barúlach gach idirbhirt d’fhonn an aibíocht a ualú;
 (e) maidir le hinstitiúid
 a bhfuil cead faighte aici ón údarás inniúil de bhun Airteagal 138 a
 meastacháin PD féin a úsáid le haghaidh earraí infhaighte corparáideacha
 ceannaithe, i gcás méideanna a tarraingíodh beidh M cothrom le meánaibíocht
 ualaithe na neamhchosanta ar earraí infhaighte ceannaithe, mar a mbeidh
 90 lá ar a laghad in M. Úsáidfear luach céanna seo M do mhéideanna
 neamhtharraingthe faoi shaoráid thiomanta ceannaigh ar an gcoinníoll go bhfuil
 sa tsaoráid cúnaint éifeachtacha, truicir um luathamúcadh, nó gnéithe eile a
 chosnaíonn an institiúid ceannaigh ar aon mheath suntasach ar cháilíocht na
 n-earraí infhaighte todhchaí a cheanglófar uirthi a cheannach le linn théarma
 na saoráide. In éagmais cosaintí éifeachtacha den sórt sin, ríomhfar M do
 mhéideanna neamhtharraingthe mar shuim an infháltais fhéideartha is faide ó
 dháta de réir an chomhaontaithe ceannaigh agus aibíocht iarmhair na saoráide
 ceannaigh, mar a mbeidh 90 lá ar a laghad in M;
 (f) i gcás aon ionstraime seachas iad siúd
 atá luaite sa phointe seo nó i gcás nach bhfuil an institiúid in ann M a ríomh
 mar atá leagtha amach in (a), is éard a bheidh in M an tréimhse is faide a
 bheidh fágtha (i mblianta) a bheidh ceadaithe don fhéichiúnaí le go
 gcomhlíonfadh sé a oibleagáidí conarthacha, mar a mbeidh aon bhliain amháin ar
 a laghad in M;
 (g) i gcás institiúidí a
 úsáideann Modh na Samhla Inmheánaí mar atá leagtha amach i Roinn 6 de Chaibidil 6
 chun luachanna na neamhchosanta a ríomh, ríomhfar M do na neamhchosaintí ar a
 gcuireann siad an modh sin i bhfeidhm agus ar mó ná bliain amháin aibíocht an
 chonartha is faide ó dháta acu sa tacar glanluachála, de réir na foirmle seo a
 leanas:
 mar a bhfuil:
 = athróg táscaire arb ionann a luach sa tréimhse todhchaí tk
 agus 0 má tá tk > 1 bliain agus 1 má tá tk ≤ 1
 = an neamhchosaint
 ionchasach ag tréimhse todhchaí tk;
 = an neamhchosaint ionchasach éifeachtach ag tréimhse todhchaí tk;
 = an fachtóir lascaine saor ó riosca don tréimhse
 todhchaí tk;
 (h) féadfaidh
 institiúid a úsáideann samhail inmheánach chun coigeartú leataobhach ar
 luacháil creidmheasa a ríomh úsáid a bhaint as an ré iarbhír creidmheasa arna
 meas ag an tsamhail inmheánach mar M, faoi réir chead na n-údarás inniúil.
 Faoi réir mhír 2, cuirfear an fhoirmle atá i bpointe (a)
 i bhfeidhm maidir le tacair ghlanluachála ar lú ná bliain amháin an aibíocht
 tosaigh acu;
 (i) i gcás
 institiúidí a úsáideann Modh na Samhla Inmheánaí atá leagtha amach i Roinn 6
 de Chaibidil 6, chun luachanna na neamhchosanta a ríomh, agus a bhfuil cead
 samhla inmheánaí acu le haghaidh an riosca shonraigh a bhaineann le suíomhanna
 fiachais arna dtrádáil i gcomhréir le Roinn a Trí, Teideal IV, Caibidil 5,
 socrófar M ar 1 san fhoirmle atá leagtha amach in Airteagal 148(1), ar an
 gcoinníoll gur féidir leis an institiúid a thaispeáint do na húdaráis inniúla
 go bhfuil iarmhairtí imirce rátála ar áireamh sa tsamhail inmheánach don Riosca
 sonrach a bhaineann le suíomhanna fiachais intrádála, a chuirtear i bhfeidhm in
 Airteagal 373;
 (j) chun críocha Airteagal 148(3),
 beidh M cothrom le haibíocht iarmhír na cosanta creidmheasa ach gan é a bheith
 níos giorra ná bliain amháin.
 3.
 Nuair is gá an doiciméadacht a ataisceadh agus a
 athluacháil gach lá agus go bhfuil forálacha inti lena gceadaítear leachtú nó
 fritháireamh pras na comhthaobhachta i gcás mainneachtana nó i gcás nach
 ndéantar an t‐ataisceadh, beidh M cothrom le lá amháin ar a laghad i gcás
 na nithe seo a leanas:
 (a) ionstraimí díorthacha atá láncomhthaobhaithe,
 nó geall leis, arna liostú in Iarscríbhinn II;
 (b) idirbhearta iasachta
 éarlaise atá lánchomhthaobhaithe nó geall leis;
 (c) idirbhearta
 athcheannaigh, idirbhearta iasachtaithe nó iasachtaíochta i leith urrús nó
 tráchtearraí.
 Ina theannta sin, i gcás neamhchosaintí
 gearrthéarmacha cáilitheacha nach cuid iad de mhaoiniú leanúnach an fhéichiúnaí
 ar an institiúid, beidh M cothrom le lá amháin ar a laghad. Áireofar iad seo a leanas ar neamhchosaintí gearrthéarmacha
 cáilitheacha:
 (a) neamhchosaintí ar institiúidí a thagann
 as oibleagáidí malairte eachtraí a ghlantar;
 (b) idirbhearta
 maoiniúcháin trádála gearrthéarmacha atá féinleachtaitheach, litreacha
 creidmheasa allmhairiúcháin agus onnmhairiúcháin agus idirbhearta dá samhail ag
 a bhfuil aibíocht iarmhair suas le bliain amháin;
 (c) neamhchosaintí a
 thagann as díol agus ceannach urrús a ghlantar laistigh den ghnáth‐thréimhse
 sheachadta nó laistigh de dhá lá gnó;
 (d) neamhchosaintí a
 thagann as aistrithe socraíochtaí airgid de shreang agus socraíochtaí
 idirbhearta ríomhíocaíochta agus costais réamhíoctha, lena n-áirítear
 rótharraingtí a thagann as idirbhearta loicthe nach faide iad ná líon gearr, socruithe
 de laethanta gnó arna chomhaontú.
 4.
 I gcás neamhchosaintí ar chorparáidí atá lonnaithe
 san Aontas agus ar lú a ndíolacháin chomhdhlúite agus a sócmhainní comhdhlúite
 ná EUR 500 milliún, beidh de rogha ag institiúidí M a shocrú go seasmhach mar
 atá leagtha amach i mír 1 seachas mír 2 a chur i bhfeidhm. Féadfaidh institiúidí iomlán sócmhainní is fiú 1000 milliún
 a chur in ionad iomlán sócmhainní is fiú 500 milliún i gcás corparáidí ar leo,
 agus a ligeann ar cíos, réadmhaoin chónaithe neamh-amhantrach go príomha.
 5.
 Láimhseálfar neamhréireanna
 aibíochta mar a shonraítear i gCaibidil 4.
 Foroinn 2
 Neamhchosaintí
 ar mhiondíol
 Airteagal 159
 Dóchúlacht mainneachtana (PD)
 1.
 Beidh PD aon neamhchosanta cothrom le 0.03 %
 ar a laghad.
 2.
 Beidh PD féichiúnaithe, nó PD
 neamhchosaintí ar mainneachtain má úsáidtear cur chuige oibleagáide, beidh sé cothrom
 le 100 %.
 3.
 I gcás riosca caolúcháin ar
 earraí infhaighte ceannaithe, socrófar PD ar luach atá cothrom le meastacháin
 EL ar riosca caolúcháin. Más féidir le hinstitiúid a meastacháin EL ar riosca
 caolúcháin na n-earraí infhaighte ceannaithe a mhiondealú ina PDanna agus ina
 LGDanna ar shlí a mheasfaidh an t-údarás inniúil a bheith iontaofa, féadfar an
 meastachán PD a úsáid.
 4.
 Is féidir cosaint
 neamhchistithe creidmheasa a chur san áireamh trí bhíthin na PDanna a
 choigeartú faoi réir Airteagal 160(2). I gcás riosca caolúcháin, mar aon
 le soláthraithe na cosanta dá dtagraítear in Airteagal 197(1)(g), tá
 díoltóir na n-earraí infhaighte ceannaithe incháilithe má chomhlíontar na
 coinníollacha atá leagtha amach in Airteagal 156(4).
 Airteagal 160
 Caillteanas i gcás Mainneachtana (LGD)
 1.
 Cuirfidh na hinstitiúidí a meastacháin féin ar
 LGDanna ar fáil faoi réir na gceanglas atá sonraithe i Roinn 6 agus ar an
 gcoinníoll go bhfaighidh siad cead ó na húdaráis inniúla i gcomhréir le hAirteagal 138.
 I gcás riosca caolúcháin ar earraí infhaighte
 ceannaithe, úsáidfear luach LGD atá cothrom le 75 %. Más féidir le
 hinstitiúid a meastacháin EL ar riosca caolúcháin na n-earraí infhaighte
 ceannaithe a mhiondealú ina PDanna agus ina LGDanna ar bhealach iontaofa,
 féadfaidh an institiúid a meastachán LGD féin a úsáid.
 2.
 Féadfar cosaint neamhchistithe
 creidmheasa a aithint mar ghné atá incháilithe ach na meastacháin PD nó LGD a
 choigeartú faoi réir na gceangaltas atá sonraithe in Airteagal 179(1)2
 agus (3) agus faoi réir chead na n-údarás inniúil ag tacú le neamhchosaint ar
 leith nó le comhthiomsú neamhchosaintí. Ní shannfaidh institiúid PD ná LGD coigeartaithe
 do neamhchosaintí faoi ráthaíocht ar chaoi gurbh ísle an t-ualú riosca
 coigeartaithe ná an t-ualú riosca a bheadh ag neamhchosaint dhíreach
 inchomparáide ar an ráthóir.
 3.
 Chun críocha Airteagal 149(2),
 is ionann LGD na neamhchosanta dírí inchomparáide ar sholáthraí na cosanta agus
 an LGD a bhaineann le saoráid neamhfhálaithe chun an ráthóra, é sin nó saoráid
 neamhfhálaithe an fhéichiúnaí, nó neachtar acu saoráid neamhfhálaithe an
 fhéichiúnaí; beidh sé sin de réir an méid a thugann an fhianaise atá le fáil
 agus struchtúr na ráthaíochta le tuiscint maidir le cé acu ar staid airgeadais
 an ráthóra nó an fhéichiúnaí a bhraithfeadh an méid a ghnóthófaí i gcás ina
 mainneodh an ráthóir agus an féichiúnaí araon le linn shaolré an idirbhirt
 fhálaithe.
 4.
 An meánluach LGD ualaithe ó
 thaobh na neamhchosanta do gach neamhchosaint arna hurrú le réadmhaoin
 chónaithe agus gan ráthaíochtaí ó rialtais láir acu, ní bheidh sé níos ísle ná
 10 %.
 An meánluach LGD ualaithe ó thaobh na
 neamhchosanta do gach neamhchosaint ar mhiondíol arna hurrú le réadmhaoin
 tráchtála agus gan ráthaíochtaí ó rialtais láir acu, ní bheidh sé níos ísle ná
 15 %.
 Foroinn 3
 Neamhchosaintí
 ar chothromas faoi réir an Mhodha Pd/Lgd
 Airteagal 161
 Neamhchosaintí ar chothramas faoi réir
 an mhodha PD/LGD
 1.
 Cinnfear PDanna de réir na modhanna a úsáidtear le
 haghaidh neamhchosaintí corparáideacha.
 Beidh feidhm ag na PDanna íosta seo a leanas:
 (a) 0.09 % i gcás neamhchosaintí ar chothromas
 arna thrádáil ar an stocmhalartán i gcás gur cuid de chaidreamh fadtéarmach
 leis an gcustaiméir í an infheistíocht;
 (b) 0.09 % i gcás
 neamhchosaintí nach neamhchosaintí ar chothromas arna dtrádáil ar an stocmhalartán iad, má tá na fáltais ar
 an infheistíocht bunaithe ar shreafaí rialta agus tréimhsiúla airgid nach
 dtagann as gnóthachain chaipitiúla;
 (c) 0.40 % i gcás
 neamhchosaintí ar chothromas arna
 thrádáil ar an stocmhalartán lena n-áirítear suíomhanna gearra eile mar atá
 leagtha amach in Airteagal 150(2);
 (d) 1.25 % i gcás
 gach neamhchosanta eile ar chothromas lena n-áirítear suíomhanna gearra eile mar atá leagtha
 amach in Airteagal 150(2);
 2.
 Maidir le neamhchosaintí ar chothromas príobháideach
 i bpunanna atá éagsúlaithe a ndóthain, féadfar LGD 65 % a shannadh dóibh.
 Sannfar LGD 90 % do gach neamhchosaint eile den sórt sin.
 3.
 Beidh an M a shannfar do gach
 neamhchosaint cothrom le 5 bliana.
 Roinn 5
 Luach
 na neamhchosanta
 Airteagal 162
 Neamhchosaintí ar chorparáidí,
 institiúidí, rialtais láir agus ar bhainc cheannais agus neamhchosaintí ar
 mhiondíol
 1.
 Mura dtugtar a mhalairt le fios, is ionann luach
 neamhchosanta na neamhchosaintí laistigh den chlár comhardaithe agus an luach
 cuntasaíochta, arna thomhas gan aon choigeartuithe i leith an riosca
 creidmheasa a chur san áireamh.
 Tá feidhm ag an riail seo freisin maidir le
 sócmhainní a ceannaíodh ar phraghas nach ionann é agus an méid atá dlite.
 I gcás sócmhainní ceannaithe, meastar gur lascaine
 ar an difríocht idir an méid atá dlite agus an luach cuntasaíochta a fhanann ar
 chlár comhardaithe na hinstitiúide agus í ag ceannach na sócmhainne, tar éis di
 na coigeartuithe sonracha ar an riosca creidmheasa a chur i bhfeidhm, más mó an
 méid atá dlite, agus meastar gur préimh í más lú an méid atá dlite.
 2.
 Ríomhfar an luach neamhchosanta i gcomhréir le Caibidil 4
 i gcás ina n-úsáideann institiúidí Máistir-chomhaontuithe glanluachála maidir
 le hidirbhearta athcheannaigh nó maidir le hidirbhearta iasachtaithe nó
 iasachtaíochta i leith urrús nó tráchtearraí.
 3.
 I gcás glanluachála iasachtaí
 agus taiscí laistigh den chlár comhardaithe, cuirfidh institiúidí isteach ar na
 modhanna atá leagtha amach i gCaibidil 4 chun luach na neamhchosanta a
 ríomh.
 4.
 Beidh luach na neamhchosanta do
 léasanna cothrom leis na híocaíochtaí léasa íosta lascainithe. Beidh na
 híocaíochtaí léasa íosta comhdhéanta de na híocaíochtaí a cheanglaítear nó is
 féidir a cheangal ar an léasaí a dhéanamh i rith théarma an léasa agus aon
 rogha margaidh (i.e. rogha a bhfuil a feidhmiú réasúnta cinnte). Más féidir a
 cheangal ar pháirtí seachas an léasaí íocaíocht a dhéanamh a bhaineann le luach
 iarmharach sócmhainne léasaithe agus má chomhlíonann an oibleagáid íocaíochta
 sin an tacar coinníollacha atá in Airteagal 197 maidir le hincháilitheacht
 sholáthraithe na cosanta, chomh maith leis na ceanglais maidir le cineálacha
 eile ráthaíochtaí a aithint mar a fhoráiltear in Airteagal 208, féadfar an
 oibleagáid íocaíochta sin a chur san áireamh mar chosaint neamhchistithe
 creidmheasa i gcomhréir le Caibidil 4.
 5.
 I gcás aon mhíre atá liostaithe
 in Iarscríbhinn II, cinnfear luach na neamhchosanta de réir na modhanna
 atá leagtha amach i gCaibidil 6 agus ní chuirfear aon choigeartú i leith
 an riosca creidmheasa san áireamh.
 6.
 Is ionann luach na
 neamhchosanta a úsáidfear chun na méideanna neamhchosanta atá ualaithe ó thaobh
 riosca d’earraí infhaighte ceannaithe a ríomh agus an luach arna ríomh de réir
 mhír 1 lúide na ceanglais cistí dílse le haghaidh an riosca caolúcháin roimh an
 maolú riosca creidmheasa.
 7.
 I gcás neamhchosanta i bhfoirm
 urrús nó tráchtearraí a díoladh, a breacadh chun cuntais nó a tugadh ar iasacht
 faoi idirbhearta athcheannaigh nó idirbhearta iasachtaithe nó iasachtaíochta i
 leith urrús nó tráchtearraí, idirbhearta socraíochta iarchurtha agus
 idirbhearta iasachta éarlaise, is ionann luach na neamhchosanta agus luach na
 n-urrús nó na dtráchtearraí arna chinneadh i gcomhréir le hAirteagal 94. I
 gcás ina n-úsáidfear an Modh Cuimsitheach Comhthaobhach Airgeadais de réir mar
 atá sé leagtha amach in Airteagal 218, méadófar luach na neamhchosanta den
 choigeartú luaineachta is iomchuí d’urrúis nó do thráchtearraí den sórt sin,
 mar atá leagtha amach ann. Féadfar luach neamhchosanta na n-idirbheart
 athcheannaigh, na n-idirbheart iasachtaithe nó iasachtaíochta i leith urrús nó
 tráchtearraí, na n-idirbheart socraíochta iarchurtha agus na n-idirbheart
 iasachta éarlaise a chinneadh i gcomhréir le Caibidil 6 nó le hAirteagal 215(2).
 8.
 Ríomhfar luach neamhchosanta na
 n-ítimí seo a leanas mar an méid atá tiomanta ach nár tarraingíodh fós arna
 iolrú faoi fhachtóir coinbhéartachta. Úsáidfidh na hinstitiúidí na fachtóirí
 coinbhéartachta seo a leanas i gcomhréir le hAirteagal 146(8):
 (a) i gcás línte creidmheasa is féidir leis
 an institiúid a chealú go neamhchoinníollach aon tráth gan fógra a thabhairt
 roimh ré, nó lena ndéantar foráil go hiarbhír gur féidir iad a chealú go huathoibríoch
 má thagann meath ar chreidmheasacht an iasachtaí, cuirfear fachtóir
 coinbhéartachta 0 % i bhfeidhm. Chun fachtóir
 coinbhéartachta 0 % a chur i bhfeidhm, déanfaidh institiúidí monatóireacht
 ghníomhach ar staid airgeadais an fhéichiúnaí agus cuirfidh a gcórais rialaithe
 inmheánaigh ar a gcumas aon mheathlú ar cháilíocht chreidmheasa an fhéichiúnaí
 a bhrath láithreach. Féadfar a mheas go bhfuil na línte creidmheasa
 neamhtharraingthe inchealaithe go neamhchoinníollach má cheadaíonn na téarmaí
 don institiúid iad a chealú an oiread is atá ceadaithe faoin reachtaíocht um
 chosaint tomhaltóirí agus faoin reachtaíocht ghaolmhar.
 (b) i gcás litreacha
 creidmheasa gearrthéarmacha a thagann as gluaiseacht earraí, cuirfear fachtóir
 coinbhéartachta 20 % i bhfeidhm maidir leis na hinstitiúidí eisiúna agus
 na hinstitiúid daingniúcháin araon;
 (c) i gcás ceangaltais
 cheannaigh neamhtharraingthe i leith earraí infhaighte ceannaithe imrothlacha
 is féidir a chealú go neamhchoinníollach nó a dhéanann foráil go bhféadfaidh an
 institiúid iad a chealú tráth ar bith gan fógra a thabhairt roimh ré, cuirfear
 fachtóir coinbhéartachta 0 % i bhfeidhm. Chun fachtóir coinbhéartachta 0 %
 a chur i bhfeidhm, déanfaidh institiúidí monatóireacht ghníomhach ar staid
 airgeadais an fhéichiúnaí agus cuirfidh a gcórais rialaithe inmheánaigh ar a
 gcumas aon mheath ar cháilíocht chreidmheasa an fhéichiúnaí a bhrath
 láithreach;
 (d) i gcás línte
 creidmheasa eile, saoráidí eisiúna nótaí (NIFanna) agus saoráidí frithgheallta
 imrothlacha (RUFanna), cuirfear fachtóir coinbhéartachta 75 % i bhfeidhm;
 (e) féadfaidh institiúidí
 a chomhlíonann na ceanglais maidir le húsáid a bhaint as a meastacháin féin ar
 fhachtóirí coinbhéartachta, mar a shonraítear i Roinn 6, a meastacháin
 féin a úsáid thar chineálacha táirgí éagsúla mar a luaitear i bpointí (a) go
 (d), faoi réir chead na n-údarás inniúil.
 9.
 I gcás ina dtagraítear i gceangaltas do shíneadh ceangaltais
 eile, is é an ceann is ísle den dá fhachtóir coinbhéartachta a bhaineann leis
 an gceangaltas aonair a úsáidfear.
 10.
 I gcás ítimí lasmuigh den chlár comhardaithe,
 seachas iad sin ar a bhfuil trácht i bpointí 1 go 8, beidh luach na
 neamhchosanta dóibh uile cothrom leis an gcéatadán seo a leanas dá luach:
 (a) 100 % más ítim lánriosca atá i
 gceist;
 (b) 50 % más ítim mheánriosca atá i
 gceist;
 (c) 20 % más ítim mheánriosca/íosriosca
 atá i gceist;
 (d) 0 % más ítim íosriosca atá i gceist.
 Chun críocha na míre seo sannfar na hítimí
 lasmuigh den chlár comhardaithe do chatagóirí riosca mar a thugtar le fios in Iarscríbhinn I.
 Airteagal 163
 Neamhchosaintí ar chothromas
 1.
 Beidh luach na neamhchosanta i gcás neamhchosaintí
 ar chothromas cothrom leis an luach cuntasaíochta a bheidh fágtha nuair a
 chuirfear an coigeartú sonrach ar an riosca creidmheasa i bhfeidhm.
 2.
 Beidh luach na neamhchosanta do neamhchosaintí ar chothromas
 lasmuigh den chlár comhardaithe cothrom lena luach ainmniúil nuair a laghdófar
 a luach ainmniúil le coigeartuithe sonracha ar an riosca creidmheasa don
 neamhchosaint seo.
 Airteagal 164
 Sócmhainní eile nach sócmhainní oibleagáide creidmheasa
 iad.
 Is ionann luach na neamhchosanta i gcás
 sócmhainní eile nach sócmhainní oibleagáide creidmheasa iad agus an luach
 cuntasaíochta a bheidh fágtha nuair a chuirfear coigeartuithe sonracha ar an
 riosca creidmheasa i bhfeidhm.
 Roinn 6
 ceanglais
 maidir leis an gcur
 chuige IRB
 Foroinn 1
 Córais rátála
 Airteagal 165
 Prionsabail ghinearálta
 1.
 I gcás ina n-úsáideann institiúid roinnt córas
 rátála , doiciméadófar an réasúnaíocht ba bhun le féichiúnaí nó idirbheart a
 shannadh do chóras rátála ar leith agus déanfar sin ar bhealach a léiríonn mar
 is ceart leibhéal an riosca.
 2.
 Déanfar athbhreithniú
 tréimhsiúil ar chritéir agus ar phróisis an tsannta lena chinneadh an bhfuil
 siad iomchuí i gcónaí don phunann reatha agus do na dálaí seachtracha.
 3.
 I gcás ina n-úsáideann
 institiúid meastacháin dhíreacha ar pharaiméadair riosca, is féidir a mheas gur
 aschuir grád ar scála rátála leanúnach iad.
 Airteagal 166
 Struchtúr na gcóras rátála
 1.
 Comhlíonfaidh struchtúr na gcóras rátála maidir le
 neamhchosaintí ar chorparáidí, institiúidí agus rialtais láir agus ar bhainc
 cheannais na ceanglais seo a leanas:
 (a) cuirfear saintréithe riosca an
 fhéichiúnaí agus an idirbhirt san áireamh sa chóras rátála;
 (b) beidh scála rátála féichiúnaí sa chóras
 rátála nach léireoidh ach an cainníochtú ar riosca mainneachtana an
 fhéichiúnaí. Beidh ar a laghad 7 ngrád sa scála
 rátála féichiúnaí d’fhéichiúnaithe neamh-mhainneachtana agus ceann amháin
 d'fhéichiúnaithe mainneachtana;
 (c) déanfaidh institiúid
 doiciméadú ar an ngaol atá idir na gráid féichiúnaí ar bhonn leibhéal an riosca
 mainneachtana a bhaineann le gach grád agus ar bhonn na gcritéar a úsáidtear
 d’fhonn an leibhéal sin de riosca mainneachtana a aithint;
 (d) institiúidí a
 bhfuil punanna acu atá comhchruinnithe i ndeighleog mhargaidh ar leith agus i
 raon riosca mainneachtana ar leith, beidh a ndóthain grád féichiúnaí acu
 laistigh den raon sin le nach mbeidh an iomarca féichiúnaithe comhchruinnithe
 in aon ghrád ar leith. I gcás comhchruinnithe suntasacha in aon ghrád amháin,
 tabharfar fianaise eimpíreach dhiongbháilte go gcumhdaíonn an grád féichiúnaí
 banda réasúnta caol PD agus go bhfuil riosca mainneachtana gach féichiúnaí sa
 ghrád sin laistigh den bhanda sin;
 (e) le go mbeidh sé
 ceadmhach córas rátála a úsáid chun ceanglais cistí dílse a ríomh ar bhonn a
 meastacháinLGD féin, ní mór scála rátála saoráidí ar leith a bheith sa chóras
 rátála nach léiríonn ach saintréithe na n-idirbheart a bhaineann le LGD. Beidh
 i sainiú an ghráid saoráide cur síos ar an gcaoi a sanntar neamhchosaintí don
 ghrád sin agus cur síos ar na critéir a úsáidtear chun leibhéal an riosca sna
 gráid éagsúla a aithint;
 (f) i gcás
 comhchruinnithe suntasacha in aon ghrád saoráide ar leith, tabharfar fianaise
 eimpíreach dhiongbháilte go gcumhdaíonn an grád saoráide banda réasúnta caol
 LGD agus go bhfuil riosca gach neamhchosanta sa ghrád sin laistigh den bhanda
 sin.
 2.
 Institiúidí a úsáideann na modhanna atá leagtha
 amach in Airteagal 148(5) chun ualuithe riosca a shannadh do neamhchosaintí ar
 iasachtú speisialaithe, tá siad díolmhaithe ón gceanglas scála rátála
 féichiúnaí a bheith acu nach léiríonn ach an cainníochtú ar riosca
 mainneachtana an fhéichiúnaí i leith na neamhchosaintí sin. Beidh ar a laghad 4 ghrád ag na hinstitiúidí sin do na
 neamhchosaintí sin ar fhéichiúnaithe neamh-mhainneachtana agus grád amháin ar a
 laghad d'fhéichiúnaithe mainneachtana;
 3.
 Comhlíonfaidh struchtúr na
 gcóras rátála do neamhchosaintí ar mhiondíol na ceanglais seo a leanas:
 (a) léireofar an riosca féichiúnaí agus an
 riosca idirbhirt araon sna córais rátála, agus gabhfar saintréithe iomchuí uile
 an fhéichiúnaí agus an idirbhirt iontu;
 (b) áiritheoidh leibhéal difreála an riosca
 gur leor líon na neamhchosaintí in aon ghrád nó in aon chomhthiomsú ar leith le
 gur féidir cainníochtú agus bailíochtú fóinteach a dhéanamh ar na saintréithe
 caillteanais ar leibhéal an ghráid nó an chomhthiomsaithe. Dáilfear na neamhchosaintí agus na féichiúnaithe ar na
 gráid nó na comhthiomsuithe ar chaoi nach mbeidh an iomarca comhchruinnithe
 ann;
 (c) , fágfaidh próiseas sannta na
 neamhchosaintí do ghráid agus do chomhthiomsuithe go bhféadfar difreáil
 fhóinteach a dhéanamh ar na rioscaí, go ngrúpálfar na neamhchosaintí atá
 aonchineálach a ndóthain agus go bhféadfar meastachán beacht comhsheasmhach a
 dhéanamh ar shaintréithe an chaillteanais ar leibhéal an ghráid nó an
 chomhthiomsaithe. I gcás earraí infhaighte
 ceannaithe, léireoidh an ghrúpáil cleachtaí frithgheallta an díoltóra agus
 ilchineálacht a chustaiméirí;
 4.
 Cuirfidh na hinstitiúidí na spreagaithe riosca seo
 a leanas san áireamh agus iad ag sannadh neamhchosaintí do ghráid nó do
 chomhthiomsuithe.
 (a) saintréithe an riosca féichiúnaí;
 (b) saintréithe an riosca
 idirbhirt, lena n-áirítear na cineálacha táirge nó comhthaobhachta nó iad
 araon. Tabharfaidh institiúidí go sainráite faoi chásanna mar a dtéann an
 chomhthaobhacht chéanna chun tairbhe do roinnt neamhchosaintí ;
 (c) faillí, ach amháin i
 gcás ina dtaispeánann an institiúid chun sástachta a údaráis inniúil nach
 spreagaí ábhartha riosca don neamhchosaint í an fhaillí.
 Airteagal 167
 Sannadh do ghráid nó do chomhthiomsuithe
 1.
 Beidh sainmhínithe, próisis agus critéir ar leith
 ag institiúid chun neamhchosaintí a shannadh do ghráid nó do chomhthiomsuithe
 laistigh de chóras rátála a chomhlíonann na ceanglais seo a leanas:
 (a) beidh sainmhínithe agus critéir na
 ngrád agus na gcomhthiomsuithe mionsonraithe a ndóthain le gur féidir leo siúd
 a bhfuil sé de chúram orthu rátálacha a shannadh na féichiúnaithe nó na
 saoráidí a bhfuil an riosca céanna ag baint leo a shannadh go comhsheasmhach
 don ghrád nó don chomhthiomsú céanna. Beidh an
 chomhsheasmhacht sin le fáil thar línte gnó, ranna agus suíomhanna
 geografacha;
 (b) cuirfidh doiciméadú
 an phróisis rátála ar chumas tríú páirtithe sannadh na neamhchosaintí do ghráid
 nó do chomhthiomsuithe a thuiscint, an sannadh do ghráid nó do chomhthiomsuithe
 a mhacasamhlú agus meastachán a dhéanamh ar oiriúnacht an tsannta don ghrád nó
 don chomhthiomsú;
 (c) ina theannta sin,
 beidh na critéir comhsheasmhach le caighdeáin inmheánacha iasachtaithe na
 hinstitiúide agus lena beartais maidir leis an gcaoi a bpléitear le
 féichiúnaithe nó le saoráidí anásta.
 2.
 Cuirfidh institiúid gach faisnéis ábhartha san
 áireamh agus í ag sannadh féichiúnaithe agus saoráidí do ghráid nó do
 chomhthiomsuithe. Faisnéis nuashonraithe a beidh inti agus cuirfidh sí ar
 chumas na hinstitiúide réamhaisnéis a dhéanamh ar fheidhmíocht todhchaí na
 neamhchosanta. Dá laghad faisnéis a bheidh ag an
 institiúid, is ea is coimeádaí a bheidh sí agus í ag sannadh neamhchosaintí do
 ghráid nó do chomhthiomsuithe féichiúnaithe nó saoráidí. Má bhaineann
 institiúid úsáid as rátáil sheachtrach mar phríomhfhachtóir chun sannadh rátála
 inmheánaí a chinneadh, áiritheoidh an institiúid go gcuirfear faisnéis ábhartha
 eile san áireamh.
 Airteagal 168
 Sannadh na neamhchosaintí
 1.
 I gcás neamhchosaintí ar chorparáidí, institiúidí
 agus rialtais láir agus ar bhainc cheannais, sannfar na neamhchosaintí i
 gcomhréir leis na critéir seo a leanas:
 (a) sannfar gach féichiúnaí do ghrád
 féichiúnaí ar leith mar chuid den phróiseas chun creidmheas a fhaomhadh;
 (b) i gcás na n-institiúidí sin a bhfuil cead
 faighte acu ón údarás inniúil a meastacháin féin ar LGDanna agus ar fhachtóirí
 coinbhéartachta a úsáid de bhun Airteagal 138, sannfar gach neamhchosaint
 do ghrád saoráide freisin mar chuid den phróiseas chun creidmheas a fhaomhadh;
 (c) institiúidí a úsáideann na modhanna atá
 leagtha amach in Airteagal 148(5) chun ualuithe riosca a shannadh do
 neamhchosaintí ar iasachtú speisialaithe, sannfaidh siad gach ceann de na
 neamhchosaintí sin do ghrád ar leith i gcomhréir le hAirteagal 166(2);
 (d) déanfar rátáil ar leith ar gach aonán
 dlíthiúil ar leith ar a bhfuil an institiúid neamhchosanta. Beidh beartais iomchuí ag institiúid maidir leis an gcaoi a
 bpléifear le cliaint aonair ar féichiúnaithe iad agus le grúpaí de chliaint atá
 bainteach le chéile;
 (e) déanfar neamhchosaintí leithleacha ar an
 bhféichiúnaí céanna a shannadh don ghrád féichiúnaí céanna, beag beann ar aon
 difríocht idir cineál gach idirbhirt ar leith. Mar
 sin féin, i gcás ina mbíonn gráid éagsúla ag an bhféichiúnaí céanna de bharr
 neamhchosaintí leithleacha, beidh feidhm ag an méid seo a leanas:
 (i) riosca aistrithe tíre, rud a bhíonn ag
 brath ar cé acu in airgeadra áitiúil nó in airgeadra eachtrach a ainmnítear na
 neamhchosaintí;
 (ii) féadfar láimhseáil ráthaíochtaí
 gaolmhara ar neamhchosaint a léiriú i sannadh coigeartaithe do ghrád féichiúnaí;
 (iii) toirmeascann an reachtaíocht maidir le
 cosaint tomhaltóirí, rúndacht bhaincéireachta nó reachtaíocht eile malartú
 sonraí na gcliant.
 2.
 I gcás neamhchosaintí ar mhiondíol, sannfar gach
 neamhchosaint do ghrád nó do chomhthiomsú ar leith mar chuid den phróiseas chun
 creidmheas a fhaomhadh.
 3.
 I gcás sanntaí do ghráid agus do chomhthiomsuithe,
 doiciméadóidh institiúidí na cásanna ina bhféadfaidh breithiúnas daonna
 ionchuir agus aschuir an phróisis sannta a shárú agus an pearsanra a bhfuil de
 chúram orthu na sáruithe sin a fhaomhadh. Doiciméadóidh
 institiúidí na sáruithe sin agus déanfaidh siad nóta den phearsanra atá
 freagrach. Déanfaidh institiúidí anailís ar fheidhmíocht na neamhchosaintí ar
 sáraíodh a sanntaí. Áireofar san anailís sin measúnú ar fheidhmíocht na
 neamhchosaintí ar sháraigh duine ar leith a rátáil, agus cuirfear an pearsanra
 freagrach uile san áireamh.
 Airteagal 169
 Sláine an phróisis sannta
 1.
 I gcás neamhchosaintí ar chorparáidí, institiúidí
 agus rialtais láir agus ar bhainc cheannais, comhlíonfaidh an próiseas sannta
 na ceanglais sláine seo a leanas:
 (a) Is páirtí neamhspleách nach mbaineann aon
 tairbhe dhíreach as aon chinneadh síneadh a chur leis an gcreidmheas a
 dhéanfaidh nó a fhaomhfaidh na sanntaí agus na hathbhreithnithe tréimhsiúla ar
 na sanntaí;
 (b) Nuashonróidh institiúidí na sanntaí uair
 amháin in aghaidh na bliana ar a laghad. Déanfar
 athbhreithnithe níos minice ar fhéichiúnaithe ardriosca agus ar neamhchosaintí
 a bhfuil fadhb ag baint leo. Gabhfaidh institiúidí sannadh nua ar láimh má
 bhíonn faisnéis ábhartha ar an bhféichiúnaí nó ar an neamhchosaint ar fáil;
 (c) Beidh próiseas éifeachtach ag institiúid
 chun faisnéis ábhartha maidir le saintréithe féichiúnaí a dhéanann difear do
 PDanna agus faisnéis maidir le saintréithe idirbhirt a dhéanann difear do
 LGDanna nó d'fhachtóirí coinbhéartacha a fháil agus a nuashonrú.
 2.
 I gcás neamhchosaintí ar mhiondíol, uair amháin in
 aghaidh na bliana ar a laghad nuashonróidh institiúid na sanntaí féichiúnaí
 agus saoráide nó déanfaidh sí athbhreithniú ar shaintréithe caillteanais agus
 ar stádas faillí gach comhthiomsaithe aitheanta de rioscaí, cibé acu is
 infheidhme. Uair amháin ar a laghad in aghaidh na
 bliana arís eile, déanfaidh institiúid athbhreithniú i sampla ionadaíoch ar
 stádas neamhchosaintí ar leith laistigh de gach comhthiomsú, lena áirithiú go
 sannfar na neamhchosaintí don chomhthiomsú ceart i gcónaí.
 3. Forbróidh an ÚBE caighdeáin
 theicniúla rialála chun na coinníollacha a shonrú ar dá réir a n-áiritheoidh na
 hinstitiúidí sláine an phróisis sannta agus measúnú neamhspleách rialta ar
 rioscaí.
 Déanfaidh an ÚBE na dréachtchaighdeáin theicniúla
 rialála dá dtagraítear sa chéad fhomhír a chur faoi bhráid an Choimisiúin faoin
 31 Nollaig 2014.
 Déantar cumhacht a tharmligean
 chuig an gCoimisiún chun na caighdeáin theicniúla rialála dá dtagraítear sa
 chéad fhomhír a ghlacadh i gcomhréir leis an nós imeachta atá leagtha síos in
 Airteagail 10 go 14 de Rialachán (AE) Uimh. 1093/2010.
 Airteagal 170
 Úsáid samhlacha
 Má úsáideann institiúid samhlacha staitistiúla
 agus modhanna meicniúla eile chun neamhchosaintí a shannadh do ghráid nó do
 chomhthiomsuithe féichiúnaí nó saoráide, comhlíonfar na ceanglais seo a leanas:
 (a) beidh acmhainn mhaith réamhaisnéise
 ag an tsamhail agus ní chuirfear na riachtanais chaipitil as a riocht de bharr
 í a úsáid. Beidh na hathróga ionchuir ina mbonn
 réasúnta éifeachtach ag na réamhaisnéisí a a sholáthrófar. Ní bheidh aon
 laofacht ábhartha sa tsamhail;
 (b) beidh próiseas i
 bhfeidhm ag an institiúid chun na hionchuir sonraí sa tsamhail a sheiceáil,
 lena n-airítear measúnú ar bheachtas, ar chomhláine agus ar oiriúnacht na
 sonraí;
 (c) beidh na sonraí
 a úsáidfear chun an tsamhail a thógáil ionadaíoch do dhaonra fhéichiúnaithe nó
 neamhchosaintí iarbhír na hinstitiúide;
 (d) beidh timthriall
 rialta bailíochtaithe samhla ag an institiúid lena n-áireofar monatóireacht ar
 fheidhmíocht agus ar chobhsaíocht na samhla, athbhreithniú ar shonraíocht na
 samhla agus tástáil ar aschuir na samhla in aghaidh na dtorthaí;
 (e) comhlánóidh an
 institiúid an tsamhail staitistiúil le breithiúnas daonna agus le
 formhaoirseacht dhaonna chun athbhreithniú a dhéanamh ar na sanntaí atá
 bunaithe ar an tsamhail agus lena áirithiú go n-úsáidfear na samhlacha go
 hiomchuí. Is é aidhm a bheidh ag na nósanna imeachta athbhreithnithe na
 hearráidí a thagann as laigí na samhla a aimsiú agus a theorannú. Déanfaidh an
 breithiúnas daonna gach faisnéis ábhartha nár cuireadh san áireamh sa tsamhail
 a chur san áireamh. Doiciméadóidh an institiúid an chaoi nach mór an
 breithiúnas daonna agus torthaí na samhla a thabhairt le chéile.
 Airteagal 171
 Doiciméadú na gcóras rátála
 1.
 Doiciméadóidh institiúidí dearadh agus mionsonraí
 oibríochta a córas rátála. Cuirfidh an doiciméadú fianaise ar fáil go
 bhfuiltear ag comhlíonadh ceanglas na Roinne seo, agus déileálfaidh sé le
 hábhair lena n-áirítear difreáil punann, critéir rátála, freagrachtaí na bpáirtithe
 a rátálann na féichiúnaithe agus na neamhchosaintí, minicíocht na
 n-athbhreithnithe ar shanntaí agus an mhaoirseacht bhainistíochta ar an
 bpróiseas rátála.
 2.
 Doiciméadóidh an institiúid an
 réasúnaíocht is bun leis na critéir rátála arna roghnú aici agus an anailís a
 thacaíonn leis an rogha sin. Doiciméadóidh an institiúid aon athrú mór a
 dhéanfar ar an bpróiseas rátála riosca agus beidh an doiciméadú ag tacú leis na
 hathruithe a rinneadh ar an bpróiseas rátála riosca ón uair a rinne na húdaráis
 inniúla athbhreithniú go deireanach air a aithint. Déanfar doiciméadú freisin
 ar eagrú an tsannta rátála, lena n-áirítear an próiseas sannta rátála agus an
 struchtúr rialaithe inmheánaigh.
 3.
 Doiciméadóidh an institiúid na
 sainmhínithe ar leith ar mhainneachtain agus ar chaillteanas a úsáidtear go
 hinmheánach agus áiritheoidh sí go mbeidh siad comhsheasmhach leis na
 sainmhínithe atá leagtha amach sa Rialachán seo.
 4.
 I gcás ina n-úsáideann an
 institiúid samhlacha staitistiúla sa phróiseas rátála, doiciméadóidh an
 institiúid a modheolaíochtaí. Déanfar an méid seo a leanas sa doiciméadacht sin:
 (a) achoimre mhionsonraithe a sholáthar ar an
 teoiric, ar na toimhdí agus ar an mbunús matamaiticiúil agus eimpiriciúil is
 bonn le sannadh na meastachán do ghráid, d’fhéichiúnaithe aonair, do
 neamhchosaintí nó do comhthiomsuithe, agus ar an bhfoinse/na foinsí sonraí a
 úsáideadh chun an tsamhail a mheas;
 (b) dianphróiseas
 staitistiúil a bhunú, lena n-áirítear trialacha feidhmíochta as am agus as
 sampla chun an tsamhail a bhailíochtú;
 (c) na dálaí a thabhairt
 le fios nach n-oibríonn an tsamhail go éifeachtach iontu.
 5.
 Léireoidh an institiúid chun sástachta an údaráis
 inniúil go bhfuil ceanglais an Airteagail seo á gcomhlíonadh, i gcás ina bhfuil
 córas rátála, nó samhail a úsáidtear laistigh de chóras rátála, faighte ag
 institiúid ó dhíoltóir tríú páirtí agus go ndiúltaíonn sé rochtain a thabhairt
 don institiúid ar fhaisnéis a bhaineann le modheolaíocht an chórais rátála nó
 na samhla sin, nó ar shonraí bunúsacha a úsáideadh chun an mhodheolaíocht nó
 an tsamhail sin a fhorbairt, nó go dteorannaíonn sé an fhaisnéis sin, ar an
 mbonn go bhfuil an fhaisnéis sin dílsithe.
 Airteagal 172
 Cothabháil sonraí
 1.
 Cruinneoidh agus stórálfaidh institiúidí sonraí ar
 ghnéithe a bhaineann lena rátálacha inmheánacha mar a cheanglaítear faoi Chuid
 a hOcht.
 2.
 I gcás neamhchosaintí ar
 chorparáidí, ar institiúidí agus ar rialtais láir agus ar bhainc cheannais,
 baileoidh agus stórálfaidh institiúidí na nithe seo a leanas:
 (a) tuairiscí iomlána rátála ar fhéichiúnaithe
 agus ar ráthóirí aitheanta;
 (b) na dátaí ar ar sannadh na rátálacha;
 (c) na príomhshonraí agus
 an mhodheolaíocht a úsáideadh le teacht ar an rátáil;
 (d) an duine atá
 freagrach as an sanndh rátála;
 (e) céannacht na
 bhféichiúnaithe agus na neamhchosaintí a mhainnigh;
 (f) dáta agus na dálaí na
 mainneachtana sin;
 (g) sonraí maidir leis na PDanna agus na
 rátaí mainneachtana réadaithe a bhaineann le gráid rátála agus le himirce
 rátálacha.
 3.
 Institiúidí nach n-úsáideann a meastacháin féin ar
 LGDanna agus ar fhachtóirí coinbhéartachta, baileoidh siad agus stórálfaidh
 siad sonraí ar chomparáidí idir LGDanna réadaithe agus na luachanna mar atá
 leagtha amach in Airteagal 157(1) agus idir fachtóirí coinbhéartachta
 réadaithe agus na luachanna mar atá leagtha amach in Airteagal 162(8).
 4.
 Baileoidh agus stórálfaidh
 institiúidí a úsáideann a meastacháin féin ar LGDanna agus ar fhachtóirí
 coinbhéartachta na nithe seo a leanas:
 (a) tuairiscí iomlána na sonraí ar na
 rátálacha saoráide agus ar na meastacháin ar LGD agus ar fhachtóirí
 coinbhéarthachta a bhaineann le gach aon scála rátála;
 (b) na dátaí ar ar
 sannadh na rátálacha agus ar a ndearnadh na meastacháin;
 (c) na príomhshonraí agus
 an mhodheolaíocht a úsáideadh le teacht ar na rátálacha saoráide agus ar na
 meastacháin ar LGD agus ar fhachtóirí coinbhéartachta;
 (d) an duine a shann an
 rátáil saoráide agus an duine a sholáthair na meastacháin ar LGD agus ar
 fhachtóirí coinbhéartachta;
 (e) sonraí maidir leis na
 LGDanna agus na fachtóirí coinbhéartachta measta agus réadaithe a bhaineann le
 gach neamhchosaint a mhainnigh;
 (f) sonraí maidir le LGD
 na neamhchosanta roimh mheastóireacht a dhéanamh ar iarmhairtí ráthaíochta nó
 díorthaigh chreidmheasa agus ina dhiaidh sin, i gcás na n‐institiúidí sin
 a chuireann i gcuntas sa LGD an chaoi a maolaíonn na ráthaíochtaí nó na
 díorthaigh chreidmheasa an riosca creidmheasa;
 (g) sonraí maidir le
 comhpháirteanna an chaillteanais i gcás gach neamhchosanta a mhainnigh.
 5.
 I gcás neamhchosaintí ar mhiondíol, baileoidh agus
 stórálfaidh institiúidí na nithe seo a leanas:
 (a) na sonraí á úsáidtear agus neamhchosaintí
 á sannadh do ghráid nó do chomhthiomsuithe;
 (b) sonraí maidir leis na
 PDanna, na LGDanna agus na fachtóirí coinbhéartachta measta a bhaineann le
 gráid nó le comhthiomsuithe neamhchosaintí;
 (c) céannacht na
 bhféichiúnaithe agus na neamhchosaintí a mhainnigh;
 (d) i gcás neamhchosaintí
 a mhainnigh, sonraí maidir leis na gráid nó na comhthiomsuithe ar sannadh dóibh
 an neamhchosaint i rith na bliana roimh an mainneachtain agus na torthaí réadaithe
 ar LGD nó ar an bhfachtóir coinbhéartachta;
 (e) sonraí maidir le
 rátaí caillteanais i gcás neamhchosaintí imrothlacha ar mhiondíol.
 Airteagal 173
 Tástálacha struis a úsáidtear chun leordhóthanacht
 caipitil a mheasúnú
 1.
 Beidh próisis fhónta tástála struis ar bun ag
 institiúid le leordhóthanacht a caipitil a mheasúnú. Is é a bheidh sa tástáil
 struis na cora nó na hathruithe a aithint a d’fhéadfadh teacht ar dhálaí
 eacnamaíocha a bhféadfadh éifeachtaí díobhálacha a bheith acu ar neamhchosaintí
 creidmheasa na hinstitiúide agus measúnú ar chumas na hinstitiúide athruithe
 den chineál sin a sheasamh.
 2.
 Déanfaidh institiúid tástáil
 struis go rialta ar an riosca creidmheasa le measúnú a dhéanamh ar an éifeacht
 a d’fhéadfadh a bheith ag dálaí ar leith ar cheanglais chaipitil iomlána do
 riosca creidmheasa. Is í an institiúid a roghnóidh an tástáil, faoi réir
 athbhreithniú maoirseachta. Beidh an tástáil a dhéanfar fóinteach agus cuirfear
 i gcuntas na héifeachtaí a bheadh ag cásanna cúlaithe eacnamaíochta atá géar ach
 dealraitheach. Déanfaidh institiúid measúnú ar an imirce ina rátálacha faoi na
 cásanna á áirítear sa tástáil struis. Áireofar formhór mór de neamhchosaintí
 iomlána na hinstitiúide i bpunanna anásta.
 3.
 Institiúidí a bhaineann úsáid
 as an láimhseáil atá leagtha amach in Airteagal 148(3), cuirfidh siad san
 áireamh sa chreat tástála struis atá acu an éifeacht a bheadh ag meath ar
 cháilíocht chreidmheasa sholáthraithe na cosanta, go háirithe an éifeacht a
 bheadh ag soláthraithe cosanta nach gcomhlíonann na critéir incháilitheachta.
 4.
 Forbróidh an ÚBE dréachtchaighdeáin theicniúla cur
 chun feidhme le brí na gcásanna cúlaithe eacnamaíochta atá géar ach
 dealraitheach, dá dtagraítear i mír 2, a shonrú níos mionchruinne:
 Cuirfidh an ÚBE na dréachtchaighdeáin
 theicniúla cur chun feidhme sin faoi bhráid an Choimisiúin faoin 1 Eanáir 2013.
 Tugtar cumhacht don Choimisiún na
 dréachtchaighdeáin theicniúla cur chun feidhme dá dtagraítear sa chéad fhomhír
 a ghlacadh i gcomhréir leis an nós imeachta atá leagtha síos in Airteagal 15
 de Rialachán (AE) Uimh. 1093/2010.
 Foroinn 2
 Cainníochtú
 riosca
 Airteagal 174
 Mainneachtain féichiúnaí
 1.
 Agus na paraiméadair riosca a bhainfidh leis na
 gráid agus leis na comhthiomsuithe rátála á gcainníochtú acu, leanfaidh
 institiúidí an cur chuige seo a leanas agus cinneadh á dhéanamh acu cé acu atá
 an féichiúnaí tar éis mainneachtain nó nach bhfuil. Chun
 críocha na Caibidle seo, beidh féichiúnaí ar mainneachtain má tharlaíonn
 ceachtar den dá rud seo:
 (a) measann an institiúid nach dócha go
 n-íocfaidh an féichiúnaí iomlán a oibleagáidí creidmheasa leis an institiúid,
 leis an máthairchuideachta nó le ceann ar bith dá fochuideachtaí gan an
 institiúid dul i muinín birt ar nós urrús a réadú;
 (b) tá an féichiúnaí thar
 téarma níos faide ná 90 lá in aon oibleagáid chreidmheasa ábhartha i
 leith na hinstitiúide, an mháthairghnóthais nó ceann ar bith dá fochuideachtaí;
 I gcás rótharraingtí, tosaíonn na laethanta thar
 téarma a luaithe a sháraíonn an féichiúnaí teorainn mholta, a luaithe a mholtar
 teorainn dó atá níos lú ná na suimeanna gan íoc, nó a luaithe atá creidmheas
 tarraingthe aige gan údarás, nuair atá an méid bunúsach ábhartha.
 I gcás neamhchosaintí ar mhiondíol, cuirfear an
 mhainneachtain ar leibhéal na saoráide san áireamh freisin chun críocha mhír 2.
 Cuimsíonn teorainn mholta aon teorainn
 chreidmheasa a chinn an institiúid agus a d’fhógair an institiúid don
 fhéichiúnaí.
 I gcás cártaí creidmheasa,
 tosaíonn na laethanta thar téarma ar an dáta a bhfuil an íosíocaíocht dlite.
 I ngach cás, beidh an
 neamhchosaint atá thar téarma níos airde ná tairseach áirithe, arna sainiú ag
 na húdaráis inniúla. Cuirfear i gcuntas sa tairseach seo an leibhéal riosca is
 dóigh leis an údarás inniúil a bheith réasúnta.
 Beidh beartais dhoiciméadaithe
 ag institiúidí i leith áireamh na laethanta thar téarma, go háirithe maidir le
 hathaosú na saoráidí agus le síntí, leasuithe nó iarchur a cheadú,
 athnuachaintí, agus glanluacháil a dhéanamh ar chuntais atá ann cheana.
 Cuirfear na beartais sin i bhfeidhm go comhsheasmhach le himeacht ama, agus
 beidh siad i gcomhréir le próisis chinnteoireachta agus le bainistíocht riosca
 inmheánach na hinstitiúide.
 2.
 Chun críocha phointe (a) de mhír 1, áireofar na heilimintí
 seo a leanas mar tháscairí ar mhídhóchúlacht na híocaíochta:
 (a) tugann an institiúid an stádas
 “neamhfhabhraithe” don oibleagáid chreidmheasa;
 (b) sainaithníonn an
 institiúid coigeartú sonrach i leith riosca creidmheasa a thig ó mheathlú
 suntasach atá le sonrú sa cháilíocht chreidmheasa tar éis don institiúid
 glacadh leis an neamhchosaint;
 (c) díolann an institiúid
 an oibleagáid chreidmheasa faoi chaillteanas eacnamaíoch ábhartha a bhaineann
 le creidmheas;
 (d) toilíonn an
 institiúid le hathchóiriú anásta na hoibleagáide creidmheasa i gcás inar dóigh
 go mbeadh mar thoradh air oibleagáid airgeadais níos lú mar gur maitheadh nó
 gur cuireadh siar an phríomhshuim, an t-ús nó, nuair is iomchuí, na táillí. Cuimsíonn
 sé sin, i gcás na neamhchosaintí ar chothromas a mheasúnaítear faoi Chur Chuige PD/LGD, athchóiriú anásta
 ar an gcothromas féin;
 (e) tá an institiúid tar
 éis iarratas oifigiúil a dhéanamh ar ordú féimheachta nó ordú dá leithéid i
 leith oibleagáid chreidmheasa an fhéichiúnaí i leith na hinstitiúide, an
 mháthairghnóthais nó ceann ar bith dá fochuideachtaí;
 (f) tá an féichiúnaí tar éis féimheacht a
 iarraidh nó breithníodh é ina fhéimheach nó tá sé tar éis cosaint dá samhail a
 iarraidh nó a fháil i gcás ina mbacfaí nó ina gcuirfí moill ar aisíocaíocht na
 hoibleagáide creidmheasa i leith na hinstitiúide, na máthairchuideachta nó
 ceann ar bith dá fochuideachtaí dá bharr.
 3.
 Institiúidí a úsáideann sonraí seachtracha nach
 bhfuil comhsheasmhach iontu féin leis an sainmhíniú ar mhainneachtain atá
 leagtha síos i mír 1, déanfaidh siad na coigeartuithe iomchuí le go mbeidh siad
 coibhéiseach, tríd is tríd, leis an sainmhíniú ar mhainneachtain.
 4.
 Má mheasann an institiúid go
 bhfuil neamhchosaint a mhainnigh cheana de chineál a chiallaíonn nach bhfuil
 feidhm a thuilleadh le truicear mainneachtana, rátálfaidh an institiúid an
 féichiúnaí nó an tsaoráid mar a dhéanfadh sí i gcás neamhchosanta nár
 mhainnigh. Dá spreagfaí sainiú na mainneachtana ina dhiaidh sin, mheasfaí go
 mbeadh mainneachtain eile ann.
 5.
 Forbróidh an ÚBE
 dréachtchaighdeáin theicniúla rialála chun na coinníollacha a shonrú ar dá réir
 a chinnfidh údarás inniúil an tairseach dá dtagraítear i mír 1.
 Cuirfidh an ÚBE na dréachtchaighdeáin theicniúla
 rialála sin faoi bhráid an Choimisiúin faoin 31 Nollaig 2014.
 Déantar cumhacht a tharmligean
 chuig an gCoimisiún chun na caighdeáin theicniúla rialála dá dtagraítear sa
 chéad fhomhír a ghlacadh i gcomhréir leis an nós imeachta atá leagtha síos in Airteagail 10
 go 14 de Rialachán (AE) Uimh. 1093/2010.
 6.
 Eiseoidh an ÚBE treoirlínte maidir le cur chun
 feidhme an Airteagail seo. Glacfar na treoirlínte sin
 i gcomhréir le hAirteagal 16 de Rialachán (AE) Uimh. 1093/2010.
 Airteagal 175
 Ceanglais fhoriomlána maidir le meastachán a dhéanamh
 1.
 Agus na paraiméadair riosca a bhainfidh leis na
 gráid agus leis na comhthiomsuithe rátála á gcainníochtú acu, cuirfidh
 institiúidí na ceanglais seo a leanas i bhfeidhm.
 (a) beidh gach sonra, faisnéis agus modh ábhartha
 ar áireamh i meastacháin féin na hinstitiúide ar na paraiméadair riosca, PD,
 LGD, fachtóirí coinbhéartachta agus EL. Díorthófar na
 meastacháin trí úsáid a bhaint as an taithí stairiúil agus as an bhfianaise
 eimpíreach araon, gan dul i muinín ceisteanna breithiúnais amháin. Beidh na
 meastacháin dealraitheach agus iomasach agus iad bunaithe ar spreagaí gach
 paraiméadair riosca faoi seach. Dá laghad sonraí a bheidh ag institiúid, is
 amhlaidh is coimeádaí a bheidh sí ina meastachán;
 (b) beidh institiúid in ann miondealú a chur
 ar fáil ar stair a chaillteanais maidir le minicíocht na mainneachtana, LGD,
 fachtóir coinbhéartachta, nó caillteanas i gcás ina n‐úsáidtear meastachán
 EL, ar bhonn na bhfachtóirí a mheasann sí a bheith ina spreagaithe le gach
 paraiméadair riosca faoi leith. Beidh an taithí
 fhadtéarmach curtha san áireamh i meastacháin na hinstitiúide;
 (c) cuirfear san áireamh aon athrú a
 thiocfaidh ar an gcleachtas iasachtaithe nó ar an bpróiseas chun fiacha a ghnóthú
 dá dtagraítear in Airteagal 176(1)(h), Airteagal 176(1)(j), Airteagal
 176(2)(e), an dara fomhír d'Airteagal 177(2), Airteagal 178(1)(f) agus an dara
 fomhír d'Airteagal 178(3). Cuirfear san áireamh i meastacháin
 na hinstitiúide impleachtaí an dul chun cinn teicniúil agus sonraí nua agus
 faisnéis eile, de réir mar a chuirfear iad sin ar fáil. Déanfaidh na
 hinstitiúidí athbhreithniú ar a meastacháin nuair a thiocfaidh faisnéis nua
 chun solais agus ar a laghad uair amháin in aghaidh na bliana;
 (d) beidh líon na neamhchosaintí atá san
 áireamh sna sonraí a úsáideadh le haghaidh an mheastacháin, na caighdeáin
 iasachtaithe a úsáideadh nuair a gineadh na sonraí, agus saintréithe ábhartha eile,
 beidh siad inchomparáide leo siúd a bhaineann le neamhchosaintí agus le
 caighdeáin na hinstitiúide. Beidh dálaí an mhargaidh
 nó dálaí eacnamaíocha is bonn leis na sonraí ábhartha do na dálaí reatha nó
 ionchasacha. Beidh líon na neamhchosaintí sa sampla agus an tréimhse shonraí a
 úsáideadh le haghaidh an chainníochtú leordhóthanach le go mbeidh muinín ag an
 institiúid as beachtas agus as stóinseacht a meastachán;
 (e) i gcás earraí infhaighte ceannaithe,
 cuirfear i gcuntas sna meastacháin gach faisnéis iomchuí a bheidh ar fáil don
 institiúid cheannaigh maidir le caighdeán na n-earraí infhaighte bunúsacha,
 lena n-áirítear sonraí maidir le comhthiomsuithe comhchosúla arna gcur ar fáil
 ag an díoltóir, ag an institiúid cheannaigh, nó ag foinsí seachtracha. Déanfaidh an institiúid cheannaigh meastóireacht ar aon
 sonra a chuirtear san áireamh arbh é an díoltóir a chuir ar fáil é;
 (f) cuirfidh institiúid éarlais
 choimeádachais lena meastacháin a bhaineann le raon ionchasach na n-earráidí
 meastacháin. I gcás ina measann an institiúid nó an
 t-údarás inniúil nach bhfuil na modhanna agus na sonraí sásúil nó go bhfuil
 raon ionchasach na n‐earráidí níos mó, bheidh an éarlais choimeádachais
 níos mó.
 I gcás ina n-úsáideann institiúidí meastacháin
 éagsúla chun na hualuithe riosca a ríomh nó chun críocha inmheánacha,
 doiciméadófar é sin agus beidh sé réasúnta. Más
 féidir le hinstitiúidí a léiriú dá n-údaráis inniúla go ndearnadh coigeartuithe
 iomchuí ar na sonraí a bailíodh roimh an 1 Eanáir 2007 sa chaoi is go
 bhfuil siad coibhéiseach, tríd is tríd, leis an sainmhíniú ar mhainneachtain
 atá leagtha síos in Airteagal 174 nó le caillteanas, féadfaidh údaráis
 inniúla roinnt solúbthachta a cheadú do na hinstitiúidí maidir le cur chun
 feidhme na gcaighdeán arna gceangal maidir le sonraí.
 2.
 I gcás ina n-úsáideann institiúid sonraí atá
 comhthiomsaithe thar institiúidí éagsúla, comhlíonfaidh sí na ceanglais seo a
 leanas:
 (a) tá córais rátála agus critéir na
 n-institiúidí eile sa chomhthiomsú cosúil lena cuid córas rátála agus critéar
 féin;
 (b) tá an comhthiomsú
 ionadaíoch don phunann a n-úsáidtear na sonraí comhthiomsaithe lena aghaidh;
 (c) úsáideann an
 institiúid na sonraí comhthiomsaithe go comhsheasmhach le himeacht ama dá
 meastacháin;
 (d) leanfaidh an institiúid de bheith freagrach
 as sláine a córais rátála;
 (e) coimeádfaidh an
 institiúid ar bun an t-eolas atá ag a foireann ar chórais rátála i gcónaí, lena
 n‐áirítear an cumas monatóireacht agus iniúchóireacht éifeachtach a
 dhéanamh ar an bpróiseas rátála.
 Airteagal 176
 Ceanglais a bhaineann go sonrach le meastacháin ar PD
 1.
 Agus na paraiméadair riosca a bhainfidh leis na
 gráid agus leis na comhthiomsuithe rátála á gcainníochtú acu, déanfaidh na
 hinstitiúidí na ceanglais seo a leanas a bhaineann go sonrach le meastachán ar
 PD a chur i bhfeidhm maidir le neamhchosaintí ar chorparáidí, ar institiúidí,
 agus ar rialtas láir agus ar bhainc cheannais:
 (a) déanfaidh institiúidí meastachán ar PDanna
 de réir grád féichiúnaí ar bhonn meán fadtréimhseach rátaí mainneachtana aon
 bhliain amháin. Cuirfear san áireamh i meastacháin PD
 féichiúnaithe atá dianghiaráilte nó féichiúnaithe ar sócmhainní trádáilte den
 chuid is mó a sócmhainní feidhmíocht na bunsócmhainní ar bhonn tréimhsí
 luaineachta anásta;
 (b) i gcás earraí infhaighte corparáideacha
 ceannaithe féadfaidh institiúidí an Caillteanas Ionchasach (EL anseo feasta) de
 réir an ghráid féichiúnaí a mheas ar bhonn meán fadtréimhseach rátaí
 mainneachtana réadaithe aon bhliain amháin.
 (c) má dhéanann institiúid na
 meánmheastacháin fhadtréimhseacha ar PDanna agus LGDanna i leith earraí
 infhaighte corparáideacha ceannaithe ó mheastachán EL, agus ar mheastachán
 iomchuí ar PD nó ar LGD, comhlíonfaidh an próiseas chun na caillteanais iomlána
 a mheas na caighdeáin ghinearálta maidir le meastacháin ar PDanna agus LGDanna
 atá leagtha amach sa chuid seo, agus beidh an toradh comhsheasmhach le
 coincheap an LGD mar atá sé leagtha amach in Airteagal 177(1)(a);
 (d) ní bhainfidh institiúidí úsáid as
 teicnící measta PD gan anailís a chur mar thaca leo. Cuirfidh
 institiúidí san áireamh an tábhacht a bhaineann le breithiúnas maidir le
 torthaí na dteicnící a chur le chéile agus coigeartuithe a dhéanamh i ngeall ar
 easnamh na dteicnící agus na faisnéise;
 (e) sa mhéid go n-úsáideann institiúid sonraí
 maidir leis an taithí inmheánach ar an mainneachtain chun PDanna a mheas,
 cuirfear san áireamh sna meastacháin na caighdeáin frithgheallta agus na
 difríochtaí sa chóras rátála a ghin na sonraí agus an córas rátála reatha. I gcás ina bhfuil athrú ar chaighdeáin frithgheallta nó ar
 na córais rátála, cuirfidh an institiúid éarlais choimeádachais lena meastachán
 PD;
 (f) sa mhéid go gcomcheanglaíonn nó go
 mapálann institiúid a gráid inmheánacha leis an scála a úsáideann ECAI nó
 eagraíochtaí dá leithéid agus go sannann sí ansin an ráta mainneachtana atá le
 haithint ar ghráid na heagraíochta seachtraí do ghráid na hinstitiúide, beidh
 na mapálacha bunaithe ar chomparáid idir na critéir rátála inmheánacha agus na
 critéir a úsáideann an eagraíocht sheachtrach agus ar chomparáid idir na
 rátálacha inmheánacha agus na rátálacha seachtracha i gcás aon fhéichiúnaí atá
 i bpáirt acu. Seachnófar laofachtaí nó neamhréireanna
 sa chur chuige mapála nó sna bunsonraí. Beidh critéir na heagraíochta seachtraí
 is bunús leis na sonraí a úsáidfear don chainníochtú dírithe ar an riosca mainneachtana
 amháin agus ní chuirfidh siad saintréithe na n-idirbheart san áireamh. Áireofar
 san anailís a dhéanfaidh an institiúid comparáid idir na sainmhínithe ar
 mhainneachtain arna n-úsáid, faoi réir na gceanglas in Airteagal 174.
 Doiciméadóidh an institiúid bunús na mapála;
 (g) sa mhéid go n-úsáideann institiúid
 samhlacha staitistiúla chun mainneachtain a thuar, is ceadmhach meastachán a
 dhéanamh ar na PDanna mar mheán simplí na meastachán ar dhóchúlacht
 mainneachtana féichiúnaithe aonair in aon ghrád ar leith. An úsáid a bhainfidh an institiúid as samhlacha um
 dhóchúlacht mainneachtana chun na críche seo, comhlíonfaidh sí na caighdeáin
 atá leagtha amach in Airteagal 28;
 (h) is cuma cé acu foinsí sonraí seachtracha,
 inmheánacha nó comhthiomsaithe, nó meascán den trí rud sin a úsáideann an
 institiúid dá meastachán PD, beidh fad na tréimhse breathnóireachta stairiúla
 bunúsaí cothrom le cúig bliana ar a laghad i gcás foinse amháin díobh ar a
 laghad. Más faide ná sin an tréimhse bhreathnóireachta
 a bheidh le fáil d'aon fhoinse ar leith agus má tá na sonraí sin ábhartha, is í
 an tréimhse is faide a úsáidfear. Tá feidhm aige sin freisin maidir leis an
 gCur Chuige PD/LGD i leith cothromais. Faoi réir chead na n-údarás inniúil,
 institiúidí nach mbeidh cead faighte acu ón údarás inniúil de bhun Airteagal 138
 a meastacháin féin ar LGD ná ar fhachtóirí coinbhéartachta a úsáid, féadfaidh
 siad sonraí ábhartha a chumhdóidh tréimhse dhá bhliain a úsáid le linn dóibh an
 Cur Chuige IRB a chur i bhfeidhm. Cuirfear aon bhliain amháin in aghaidh na
 bliana leis an tréimhse a bheidh le cumhdach gach bliain nó go gcumhdóidh na
 sonraí ábhartha tréimhse cúig bliana.
 2.
 I gcás neamhchosaintí ar mhiondíol, beidh feidhm ag
 na ceanglais seo a leanas:
 (a) déanfaidh institiúidí meastacháin ar PDanna
 de réir an ghráid nó an chomhthiomsaithe féichiúnaí ar bhonn meán
 fadtréimhseach rátaí mainneachtana aon bhliain amháin.
 (b) féadfar meastacháin PD a dhéanamh freisin
 ar bhonn na gcaillteanas a bheidh réadaithe agus ar bhonn meastachán ábhartha ar
 LGDanna;
 (c) measfaidh na hinstitiúidí gurb iad na
 sonraí inmheánacha maidir le neamhchosaintí a shannadh do ghráid nó do
 chomhthiomsuithe príomhfhoinse na faisnéise chun meastachán a dhéanamh ar
 shaintréithe an chaillteanais. Féadfaidh institiúidí
 úsáid a bhaint as sonraí seachtracha (lena n-áirítear sonraí comhthiomsaithe)
 nó samhlacha staitistiúla don chainníochtú ar an gcoinníoll go mbeidh nasc
 láidir idir na nithe seo a leanas:
 (i) próiseas na hinstitiúide maidir le
 neamhchosaintí a shannadh do ghráid nó do chomthiomsuithe agus an próiseas a
 úsáideann foinse na sonraí seachtracha;
 (ii) próifíl riosca
 inmheánach na hinstitiúide agus comhdhéanamh na sonraí seachtracha;
 (d) má dhéanann institiúid na
 meánmheastacháin fhadtréimhseacha ar PD agus LGD i leith an mhiondíola a
 dhíorthú ó mheastachán ar chaillteanais iomlána agus ar mheastachán ábhartha ar
 PD nó an LGD, comhlíonfaidh an próiseas chun meastachán a dhéanamh ar na
 caillteanais iomlána na caighdeáin ghinearálta maidir leis meastacháin PD agus
 LGD atá leagtha amach sa chuid seo, agus beidh an toradh comhsheasmhach le
 coincheap an LGD mar atá sé leagtha amach i bpointe (a) d’Airteagal 177(1);
 (e) is cuma cé acu foinsí sonraí seachtracha,
 inmheánacha nó comhthiomsaithe, nó meascán den trí rud sin a úsáideann an
 institiúid dá meastachán ar shaintréithe an chaillteanais, beidh fad na
 tréimhse breathnóireachta stairiúla bunúsaí cothrom le cúig bliana ar a laghad
 d’fhoinse amháin díobh ar a laghad. Más faide ná sin
 an tréimhse bhreathnóireachta a bheidh le fáil d’aon fhoinse ar leith agus má
 tá na sonraí sin ábhartha, is í an tréimhse is faide a úsáidfear. Ní gá gur
 comhthábhachtach leis an institiúid na sonraí stairiúla agus sonraí is déanaí
 más fearr an réamhtháscaire iad seo ar na rátaí caillteanais. Faoi réir chead
 na n-údarás inniúil, féadfaidh institiúidí, le linn dóibh an Cur Chuige IRB a
 chur chun feidhme, sonraí ábhartha a chumhdóidh tréimhse dhá bhliain a úsáid.
 Is mó d’aon bhliain an tréimhse a bheidh le cumhdach gach bliain nó go
 gcumhdóidh na sonraí ábhartha tréimhse cúig bliana;
 (f) sainaithneoidh institiúidí na hathruithe
 ionchasacha ar na paraiméadair riosca thar shaolré na neamhchosaintí
 creidmheasa (éifeachtaí stálaithe) agus déanfaidh siad anailís orthu.
 I gcás earraí infhaighte ceannaithe, féadfaidh
 institiúidí sonraí tagartha inmheánacha agus seachtracha a úsáid. Bainfidh na
 hinstitiúidí úsáid as gach foinse sonraí ábhartha mar phointí comparáide.
 3.
 Forbróidh an ÚBE dréachtchaighdeáin theicniúla
 rialála chun an méid seo a leanas a shonrú:
 (a) na dálaí ar dá réir a fhéadfaidh na
 húdaráis inniúla na ceadanna sin a thabhairt dá dtagraítear i bpointe (h)
 de mhír 1 agus i bpointe (e) de mhír 2;
 (b) na dálaí ar dá réir a
 mheasúnóidh údaráis inniúla modheolaíocht institiúide maidir le PD a mheas de
 bhun Airteagal 138.
 Cuirfidh an ÚBE na dréachtchaighdeáin theicniúla
 rialála dá dtagraítear sa chéad fhomhír faoi bhráid an Choimisiúin faoin 31 Nollaig 2014.
 Déantar cumhacht a tharmligean chuig an gCoimisiún
 chun na caighdeáin theicniúla rialála dá dtagraítear sa chéad fhomhír a
 ghlacadh i gcomhréir leis an nós imeachta atá leagtha síos in Airteagail 10
 go 14 de Rialachán (AE) Uimh. 1093/2010.
 Airteagal 177
 Ceanglais a bhaineann go sonrach le meastacháin LGD féin
 1.
 Agus na paraiméadair riosca a bhainfidh leis na
 gráid agus leis na comhthiomsuithe rátála á gcainníochtú acu, cuirfidh
 institiúidí na ceanglais seo a leanas a bhaineann go sonrach le meastacháin LGD
 féin i bhfeidhm.
 (a) déanfaidh institiúidí meastachán ar LGDanna
 de réir an ghráid nó an chomhthiomsaithe saoráide ar bhonn na meán-LGDanna
 réadaithe de réir an ghráid nó an chomhthiomsaithe saoráide, ag baint úsáide di
 as gach mainneachtain a breathnaíodh laistigh de na foinsí sonraí (an meán
 mainneachtain-ualaithe);
 (b) úsáidfidh institiúidí meastacháin LGD atá
 ábhartha do chor chun donais eacnamaíoch má tá siad sin níos coimeádaí ná an
 meán fadtréimhseach. Sa mhéid go meastar go
 soláthróidh córas rátála LGDanna réadaithe ar leibhéal seasmhach de réir an
 ghráid nó an chomhthiomsaithe thar imeacht ama, déanfaidh institiúidí
 coigeartuithe ar a meastacháin ar pharaiméadair riosca de réir an ghráid nó an
 chomhthiomsaithe chun iarmhairt an choir chun donais sa gheilleagar ar an
 gcaipiteal a theorannú;
 (c) breithneoidh institiúid a mhéid a
 bhraitheann riosca an fhéichiúnaí agus riosca na comhthaobhachta nó sholáthraí
 na comhthaobhachta ar a chéile. Caithfear go
 coimeádach leis na cásanna ina bhfuil spleáchas suntasach;
 (d) déileálfar go coimeádach le
 neamhréireanna airgeadra idir an bhunoibleagáid agus an chomhthaobhacht maidir
 le measúnú na hinstitiúide ar an LGD;
 (e) sa mhéid go gcuirfear san áireamh sna
 meastacháin LGD comhthaobhacht a bheith ann, ní bheidh na meastacháin sin
 bunaithe ar mhargadhluach measta na comhthaobhachta sin amháin. Cuirfear san áireamh sna meastacháin LGD cén chaoi a
 rachadh sé i gcion ar na hinstitiúidí gan a bheith in ann a gcomhthaobhacht a
 ghabháil go gasta agus í a leachtú;
 (f) sa mhéid go gcuirfear san áireamh sna
 meastacháin LGD comhthaobhacht a bheith ann, bunóidh na hinstitiúidí ceanglais
 inmheánacha maidir le bainistiú na comhthaobhachta, deimhneacht dhlíthiúil agus
 bainistíocht riosca a bheidh comhsheasmhach, tríd is tríd, leis na cinn atá
 leagtha amach i gCaibidil 4, Roinn 3;
 (g) sa mhéid go gcuireann an institiúid an
 chomhthaobhacht san áireamh maidir le luach na neamhchosanta ar riosca
 creidmheasa an chontrapháirtí a chinneadh de réir Chaibidil 6, Roinn 5 nó
 6, ní chuirfear san áireamh sna meastacháin LGD aon suim a bhfuiltear ag súil a
 ghnóthú ón gcomhthaobhacht;
 (h) maidir le sainchás na neamhchosaintí atá
 ar mainneachtain cheana, úsáidfidh an institiúid suim an mheastacháin is fearr
 atá aici ar an gcaillteanas ionchasach do gach neamhchosaint díobh de réir
 dálaí eacnamaíocha reatha agus stádas na neamhchosanta agus an fhéidearthacht
 go mbeidh caillteanais eile ann nach bhfuil súil leo i rith na tréimhse aisghnóthaithe;
 (i) sa mhéid go gcaipitlítear táillí gan íoc
 déanacha i ráiteas ioncaim na hinstitiúide, cuirfear iad sin le tomhas na
 hinstitiúide ar an neamhchosaint agus ar an gcaillteanas;
 (j) i gcás neamhchosaintí ar chorparáidí, ar
 institiúidí agus ar rialtais láir agus ar bhainc cheannais, bunófar na
 meastacháin LGD ar shonraí cúig bliana ar a laghad, agus cuirfear bliain amháin
 in aghaidh na bliana leis an tréimhse sin tar éis a chuir chun feidhme nó go
 sroichfear seacht mbliana ar a laghad, i gcás aon fhoinse sonraí amháin ar a
 laghad. Más faide ná sin an tréimhse bhreathnóireachta
 a bheidh le fáil d’aon fhoinse ar leith agus má tá na sonraí ábhartha, is í an
 tréimhse is faide a úsáidfear.
 2.
 I gcás neamhchosaintí ar mhiondíol, féadfaidh
 institiúidí an méid seo a leanas a dhéanamh:
 (b) na meastacháin LGD a dhíorthú ó na
 caillteanais réadaithe agus ar mheastacháin ábhartha ar PDanna;
 (b) tarraingtí todhchaí a chur san áireamh
 ina bhfachtóirí coinbhéartachta nó ina meastacháin LGD;
 (c) I gcás earraí infhaighte ceannaithe,
 sonraí tagartha inmheánacha agus seachtracha a úsáid chun LGDanna a mheas.
 I gcás neamhchosaintí ar mhiondíol, bunófar
 meastacháin LGD ar shonraí thar chúig bliana ar a laghad. Ní gá gur
 comhthábhachtach leis an institiúid na sonraí stairiúla agus sonraí is déanaí
 más fearr an réamhtháscaire na sonraí is déanaí i leith na rátaí caillteanais. Faoi réir chead na n-údarás inniúil, féadfaidh institiúidí,
 le linn dóibh an Cur Chuige IRB a chur chun feidhme, sonraí ábhartha a
 chumhdóidh tréimhse dhá bhliain a úsáid. Cuirfear aon bhliain amháin in aghaidh
 na bliana leis an tréimhse a bheidh le cumhdach gach bliain nó go gcumhdóidh na
 sonraí ábhartha tréimhse cúig bliana.
 3.
 Forbróidh an ÚBE dréachtchaighdeáin theicniúla
 rialála chun an méid seo a leanas a shonrú:
 (a) cineál, géire agus fad an choir chun
 donais eacnamaíoch dá dtagraítear i mír 1;
 (b) na coinníollacha ar dá réir a fhéadfaidh
 údarás inniúil cead a thabhairt d’institiúid, de bhun mhír 3, sonraí ábhartha
 a chumhdaíonn tréimhse dhá bhliain a úsáid, nuair a chuireann an institiúid an
 cur chuige IRB chun feidhme.
 Cuirfidh an ÚBE na dréachtchaighdeáin theicniúla
 rialála dá dtagraítear sa chéad fhomhír faoi bhráid an Choimisiúin faoin 31 Nollaig 2014.
 Déantar cumhacht a tharmligean chuig an gCoimisiún
 chun na dréachtchaighdeáin theicniúla rialála dá dtagraítear sa chéad fhomhír a
 ghlacadh i gcomhréir leis an nós imeachta atá leagtha síos in Airteagail 10
 go 14 de Rialachán (AE) Uimh. 1093/2010.
 Airteagal 178
 Ceanglais a bhaineann go sonrach le meastacháin féin ar
 fhachtóirí coinbhéartachta
 1.
 Agus na paraiméadair riosca a bhainfidh leis na
 gráid agus leis na comhthiomsuithe rátála á gcainníochtú acu, déanfaidh institiúidí
 na ceanglais seo a leanas a bhaineann go sonrach le meastacháin féin ar
 fhachtóirí coinbhéartachta a chur i bhfeidhm:
 (a) déanfaidh institiúidí fachtóirí
 coinbhéartachta a mheas de réir an ghráid nó an chomhthiomsaithe saoráide ar
 bhonn mheán na bhfachtóirí coinbhéartachta réadaithe de réir an ghráid nó an
 chomhthiomsaithe saoráide, ag baint úsáide di as an meán mainneachtain-ualaithe
 a thig ó gach mainneachtain a breathnaíodh laistigh de na foinsí sonraí;
 (b) úsáidfidh na hinstitiúidí meastacháin ar
 fhachtóirí coinbhéartachta LGD atá ábhartha do chor chun donais eacnamaíoch má
 tá siad níos coimeádaí ná an meán fadtréimhseach. Sa
 mhéid go meastar go soláthróidh córas rátála fachtóirí coinbhéartachta
 réadaithe ar leibhéal seasmhach de réir an ghráid nó an chomhthiomsaithe thar
 imeacht ama, déanfaidh institiúidí coigeartuithe ar a meastacháin ar
 pharaiméadair riosca de réir an ghráid nó an chomhthiomsaithe chun éifeacht an
 choir chun donais eacnamaíoch ar an gcaipiteal
 a theorannú;
 (c) cuirfear san áireamh i meastacháin na
 n-institiúidí ar fhachtóir coinbhéartachta go bhféadfadh an féichiúnaí
 tarraingtí breise a dhéanamh go dtí go spreagfar teagmhas mainneachtana agus
 ina dhiaidh. Cuimseofar sa mheastachán ar an
 bhfachtóir coinbhéartachta éarlais choimeádachais níos mó más féidir súil a
 bheith acu go réasúnach le comhghaol deimhneach níos láidre idir minicíocht na
 mainneachtana agus méad an fhachtóra coinbhéartaigh;
 (d) le linn dóibh teacht ar mheastacháin ar
 fhachtóirí coinbhéartachta, cuirfidh na hinstitiúidí san áireamh na beartais
 agus na straitéisí sonracha lenar ghlac siad maidir leis an monatóireacht ar
 chuntais agus le próiseáil na n-íocaíochtaí. Cuirfidh
 na hinstitiúidí san áireamh freisin a mhéid atá siad ábalta agus toilteanach
 tarraingtí eile a chosc i ndálaí atá gar don mhainneachtain, amhail sáruithe
 cúnaint nó teagmhais mhainneachtana theicniúla eile;
 (e) beidh córais agus nósanna imeachta
 leormhaithe ar bun ag institiúidí le monatóireacht a dhéanamh ar mhéideanna
 saoráide, ar mhéideanna gan íoc i gcomparáid leis na línte atá tiomanta agus ar
 na hathruithe ar na méideanna gan íoc de réir an fhéichiúnaí agus an ghráid. Beidh an institiúid i riocht monatóireacht a dhéanamh go
 laethúil ar aon iarmhéid gan íoc;
 (f) Má úsáideann institiúidí meastacháin
 éagsúla ar na fachtóirí coinbhéartachta le méideanna na neamhchosanta atá
 ualaithe ó thaobh riosca a ríomh agus chun críocha inmheánacha, doiciméadófar é
 sin agus beidh sé réasúnta.
 2.
 I gcás neamhchosaintí ar chorparáidí, ar
 institiúidí agus ar rialtais láir agus bhainc cheannais, bunófar na meastacháin
 ar na fachtóirí coinbhéartachta ar shonraí cúig bliana ar a laghad, agus
 cuirfear bliain amháin in aghaidh na bliana leis an tréimhse sin tar éis a
 chuir chun feidhme nó go sroichfear seacht mbliana ar a laghad, i gcás aon
 fhoinse sonraí amháin ar a laghad. Más faide ná sin an tréimhse bhreathnóireachta
 a bheidh le fáil d’aon fhoinse ar leith agus má tá na sonraí ábhartha, is í an
 tréimhse is faide a úsáidfear.
 3.
 I gcás neamhchosaintí ar
 mhiondíol, féadfaidh institiúidí tarraingtí todhchaí a áireamh ina bhfachtóirí
 coinbhéartachta nó ina meastacháin LGD.
 I gcás neamhchosaintí ar mhiondíol, bunófar
 meastacháin ar fhachtóirí coinbhéartachta ar shonraí thar cúig bliana ar a
 laghad. Ní gá gur comhthábhachtach leis an institiúid
 na ceanglais maidir le sonraí stairiúla dá dtagraítear i mír 1(a) más fearr an
 réamhtháscaire iad na sonraí is déanaí ar íostarraingtí. Faoi réir chead na
 n-údarás inniúil, féadfaidh institiúidí, le linn dóibh an Cur Chuige IRB a chur
 chun feidhme, sonraí ábhartha a chumhdóidh tréimhse dhá bhliain a úsáid. Cuirfear
 aon bhliain amháin in aghaidh na bliana leis an tréimhse a bheidh le cumhdach
 gach bliain nó go gcumhdóidh na sonraí ábhartha tréimhse cúig bliana.
 4.
 Forbróidh an ÚBE dréachtchaighdeáin theicniúla
 rialála chun an méid seo a leanas a shonrú:
 (a) cineál, géire agus fad an choir sa
 gheilleagar dá dtagraítear i mír 1;
 (b) na coinníollacha ar dá réir a fhéadfaidh
 údarás inniúil cead a thabhairt d’institiúid sonraí ábhartha a chumhdaíonn
 tréimhse dhá bhliain a úsáid nuair a chuireann an institiúid an cur chuige IRB
 chun feidhme den chéad uair.
 Cuirfidh an ÚBE na dréachtchaighdeáin theicniúla
 rialála dá dtagraítear sa chéad fhomhír faoi bhráid an Choimisiúin faoin 31 Nollaig 2014.
 Déantar cumhacht a tharmligean chuig an gCoimisiún
 chun na caighdeáin theicniúla rialála dá dtagraítear sa chéad fhomhír a
 ghlacadh i gcomhréir leis an nós imeachta atá leagtha síos in Airteagail 10
 go 14 de Rialachán (AE) Uimh. 1093/2010.
 Airteagal 179
 Ceanglais maidir le measúnú a dhéanamh ar iarmhairt
 ráthaíochtaí agus díorthaigh chreidmheasa ar neamhchosaintí ar chorparáidí, ar
 institiúidí agus ar rialtais láir agus ar bhainc cheannais nuair a úsáidtear
 meastacháin féin ar LGD agus neamhchosaintí ar mhiondíol
 1.
 Beidh feidhm ag na ceanglais seo a leanas maidir le
 ráthóirí agus ráthaíochtaí incháilithe:
 (a) beidh ag institiúidí critéir atá
 sonraithe go soiléir maidir leis na cineálacha ráthóirí a aithníonn siad chun
 na méideanna neamhchosanta atá ualaithe ó thaobh riosca a ríomh;
 (b) i gcás ráthóirí aitheanta beidh feidhm ag
 na rialacha céanna sin a bhaineann le féichiúnaithe mar atá leagtha amach in Airteagail 167,
 168 agus 169;
 (c) beidh an ráthaíocht fianaithe i
 scríbhinn, beidh sí neamh-inchealaithe ó thaobh an ráthóra, beidh sí i bhfeidhm
 nó go gcomhlíonfar an oibleagáid ina hiomláine (go feadh mhéid agus bhrí na
 ráthaíochta) agus beidh sí inchurtha i bhfeidhm le dlí i gcoinne an ráthóra i
 ndlínse ina bhfuil sócmhainní ag an ráthóir a fhéadfar a urghabháil chun
 breithiúnas a fhorfheidhmiú. Ráthaíochtaí
 coinníollacha lena leagtar síos téarmaí a shonraíonn na coinníollacha nach
 bhféadfar oibleagáid chomhlíonta a chur ar an ráthóir fúthu, féadfar iad a
 aithint faoi réir chead na n-údarás inniúil. Tabharfaidh na critéir shannacháin
 aghaidh go leormhaith ar aon laghdú a d’fhéadfadh teacht ar an éifeacht
 mhaolaithe riosca.
 2.
 Beidh ag institiúid critéir atá sonraithe go
 soiléir maidir leis na gráid, na comhthiomsuithe nó na meastacháin LGD a
 choigeartú agus, i gcás earraí infhaighte ceannaithe incháilithe agus
 miondíola, an próiseas maidir le neamhchosaintí a shannadh do ghráid nó do
 comhthiomsuithe, chun iarmhairt na ráthaíochtaí ar ríomh na méideanna
 neamhchosanta atá ualaithe ó thaobh riosca a chur san áireamh. Comhlíonfaidh na
 critéir sin na ceanglais atá leagtha amach in Airteagail 179 go 169.
 Beidh na critéir dealraitheach iomasach.
 Tabharfaidh siad aghaidh ar chumas agus ar thoil an ráthóra feidhmiú faoin
 rathaíocht, an uair is dócha a dhéanfaidh an ráthóir aon íocaíocht, a mhéid atá
 cumas an ráthóra maidir leis na téarmaí a chomhlíonadh comhghaolaithe le cumas
 an fhéichiúnaí an aisíocaíocht a dhéanamh agus a mhéid a fhanann an riosca
 iarmharach i leith an fhéichiúnaí.
 3.
 Beidh feidhm freisin ag na ceanglais maidir le ráthaíochtaí
 san Airteagal seo i leith díorthaigh chreidmheasa aonainm. I gcás neamhréire idir an bhunoibleagáid agus oibleagáid
 tagartha an díorthaigh chreidmheasa nó an oibleagáid lena gcinntear ar tharla
 teagmhas creidmheasa nó nár tharla, beidh feidhm ag na ceanglais atá leagtha
 amach in Airteagal 211(2). Maidir le neamhchosaintí ar mhiondíol agus ar
 earraí infhaighte ceannaithe incháilithe, tá feidhm ag an mír seo maidir leis
 an bpróiseas chun na neamhchosaintí a shannadh do ghráid nó do chomhthiomsuithe;
 Tabharfaidh na critéir faoi struchtúr
 eisíocaíochta an díorthaigh chreidmheasa agus measúnóidh siad go coimeádach a
 iarmhairt ar leibhéal agus ar uanú na n-aisghnóthuithe. Cuirfidh an institiúid
 san áireamh a mhéid atá cineálacha eile riosca iarmharaigh fanta.
 4.
 Ní bheidh feidhm ag na ceanglais atá leagtha amach
 i míreanna 1 go 3 le ráthaíochtaí a sholáthair institiúidí, rialtas láir agus
 bainc cheannais, ná maidir le aonáin chorparáideacha a chomhlíonann na
 ceanglais atá leagtha síos in Airteagal 197(1)(g), má tá cead faighte ag
 an institiúid an Cur Chuige Caighdeánaithe a chur i bhfeidhm i gcás
 neamhchosaintí ar aonáin den chineál sin de bhun Airteagal 145. Sa chás sin beidh feidhm ag ceanglais Chaibidil 4.
 5.
 I gcás ráthaíochtaí miondíola,
 tá feidhm freisin ag na ceanglais atá leagtha amach i míreanna 1 go 3 maidir le
 sannadh na neamhchosaintí do ghráid nó do chomhthiomsuithe, agus le meastacháin
 ar PD a dhéanamh.
 6.
 Forbróidh an ÚBE dréachtchaighdeáin theicniúla
 rialála chun na coinníollacha a shonrú ar dá réir a fhéadfaidh údaráis inniúla
 cead a thabhairt ráthaíochtaí coinníollacha a aithint.
 Cuirfidh an ÚBE na dréachtchaighdeáin theicniúla
 rialála dá dtagraítear sa chéad fhomhír faoi bhráid an Choimisiúin faoin 31 Nollaig 2014.
 Déantar cumhacht a tharmligean chuig an gCoimisiún
 chun na caighdeáin theicniúla rialála dá dtagraítear sa chéad fhomhír a
 ghlacadh i gcomhréir leis an nós imeachta atá leagtha síos in Airteagail 10
 go 14 de Rialachán (AE) Uimh. 1093/2010.
 Airteagal 180
 Ceanglais maidir le hearraí infhaighte ceannaithe
 1.
 Agus na paraiméadair riosca á gcainníochtú acu a
 bhainfidh leis na gráid agus leis na comhthiomsuithe rátála d’earraí infhaighte
 ceannaithe, áiritheoidh institiúidí go gcomhlíonfar na coinníollacha atá
 leagtha síos i míreanna 2 go 6.
 2.
 Áiritheoidh struchtúr na
 saoráide, i ngach cás is féidir a thuar, go mbeidh úinéireacht agus rialú
 iarbhír ag an institiúid ar gach íocaíocht airgid a thagann as na hearraí
 infhaighte. Nuair a dhéanann an féichiúnaí íocaíochtaí díreacha le díoltóir nó
 le seirbhíseoir, deimhneoidh an institiúid go rialta go gcuirfear na
 híocaíochtaí ina n-iomláine ar aghaidh de réir théarmaí a bheidh aontaithe de
 réir conartha. Beidh nósanna imeachta ag institiúidí lena áirithiú go mbeidh
 úinéireacht na n-earraí infhaighte agus na bhfáltas airgid cosanta ar bhaic
 fhéimheachta nó ar agóidí dlí a d’fhéadfadh moill shuntasach a chur ar chumas
 an iasachtóra na hearraí infhaighte a leachtú nó a shannadh nó na fáltais
 airgid a rialú.
 3.
 Déanfaidh an institiúid
 monatóireacht ar cháilíocht na n-earraí infhaighte ceannaithe agus freisin ar
 staid airgeadais an díoltóra agus an tseirbhíseora. Beidh feidhm ag an méid seo
 a leanas:
 (a) déanfaidh an institiúid measúnú ar an
 gcomhghaol atá idir cáilíocht na n-earraí infhaighte ceannaithe agus staid
 airgeadais an díoltóra agus an tseirbhíseora, beidh beartais agus nósanna
 imeachta inmheánacha ar bun aici a mbeidh ina gcosaint iomchuí ar aon teagmhas,
 lena n-áirítear rátáil riosca inmheánach a shannadh do gach díoltóir agus gach
 seirbhíseoir;
 (b) beidh beartais agus
 nósanna imeachta soiléire éifeachtacha ag an institiúid le hincháilitheacht an
 díoltóra agus an tseirbhíseora a chinneadh. Déanfaidh an institiúid nó a
 gníomhaire athbhreithnithe tréimhsiúla ar dhíoltóirí agus ar sheirbhíseoirí le
 beachtas thuarascálacha an díoltóra nó an tseirbhíseora a dheimhniú, le calaois
 nó laigí oibriúcháin a aimsiú agus le cáilíocht bheartais chreidmheasa an
 díoltóra agus cáilíocht bheartais agus nósanna imeachta bailiúcháin an
 tseirbhíseora a dheimhniú. Doiciméadófar torthaí na n-athbhreithnithe sin;
 (c) measúnóidh an
 institiúid saintréithe na gcomhthiomsaithe d’earraí infhaighte ceannaithe, lena
 n-áirítear ró-airleacain, stair riaráistí agus dhrochfhiacha an díoltóra agus
 stair a lamháltas in aghaidh drochfhiach, téarmaí íocaíochta agus cuntais
 contra ionchasacha;
 (d) beidh beartais agus
 nósanna imeachta éifeachtacha ag an institiúid le monatóireacht a dhéanamh ar
 bhonn comhiomláin ar chomhchruinnithe féichiúnaithe aonair trasna
 comhthiomsuithe d’earraí infhaighte ceannaithe agus laistigh díobh;
 (e) áiritheoidh an
 institiúid go bhfaighidh sí tuarascálacha tráthúla mionsonraithe a ndóthain ón
 seirbhíseoir ar aosú agus ar chaolú na n-earraí infhaighte lena áirithiú go
 gcomhlíonfar critéir incháilitheachta na hinstitiúide agus na beartais
 airleacain a rialaíonn na hearraí infhaighte ceannaithe, agus le modh
 éifeachtach a chur ar fáil le monatóireacht a dhéanamh ar théarmaí díolta agus
 caolúcháin an díoltóra agus iad sin a dhaingniú.
 4.
 Beidh córais agus nósanna imeachta ag an institiúid
 le haon mheath ar staid airgeadais an díoltóra agus ar cháilíocht na n-earraí
 infhaighte ceannaithe a bhrath go luath, agus le haghaidh a thabhairt go
 réamhghníomhach ar aon fhadhb a bheadh ag teacht chun cinn. Go háirithe, beidh beartais, nósanna imeachta agus córais
 fhaisnéise shoiléire agus éifeachtacha ag an institiúid le monatóireacht a
 dhéanamh ar aon sárú cúnaint agus beidh beartais agus nósanna imeachta soiléire
 éifeachtacha aici le caingne dlí a thionscnamh agus le plé le hearraí infhaighte
 ceannaithe fadhbacha.
 5.
 Beidh beartais agus nósanna
 imeachta soiléire éifeachtacha ag an institiúid le rialú a dhéanamh ar earraí
 infhaighte ceannaithe, ar an gcreidmheas agus ar an airgead tirim. Go háirithe,
 sonróidh beartais inmheánacha scríofa gach eilimint ábhartha sa chlár chun
 earraí infhaighte a cheannach, lena n-áirítear na rátaí airleacain, an
 chomhthaobhacht incháilithe, an doiciméadacht riachtanach, na srianta ar
 chomhchruinniú agus an chaoi nach mór fáltais airgid a láimhseáil. Áireofar sna
 gnéithe sin gach toisc ábhartha agus iomchuí, lena n-áirítear staid airgeadais
 an díoltóra agus an tseirbhíseora, na comhchruinnithe riosca, agus treochtaí
 maidir le cáilíocht na n-earraí infhaighte ceannaithe agus cáilíocht bhonn
 custaiméirí an díoltóra, agus áiritheoidh na córais inmheánacha nach dtabharfar
 cistí ar airleacan gan comhthaobhacht agus doiciméadacht tacaíochta a bheith
 ann.
 6.
 Beidh próiseas inmheánach
 éifeachtach ag an institiúid chun measúnú a dhéanamh ar chomhlíonadh na
 mbeartas agus na nósanna imeachta inmheánacha ar fad. Beidh sa phróiseas sin
 iniúchóireacht rialta ar gach staid chriticiúil de chlár a hinstitiúide chun
 earraí infhaighte a cheannach, deimhniú go bhfuil na dualgais arna ndeighilt
 idir measúnú an díoltóra agus an tseirbhíseora agus measúnú an fhéichiúnaí, ar
 an gcéad dul síos, agus, ar an dara dul síos, idir measúnú an díoltóra agus an
 tseirbhíseora agus iniúchadh allamuigh an díoltóra agus an tseirbhíseora, agus
 an mheastóireacht ar na hoibríochtaí cúloifige, agus beidh béim ar leith ann ar
 na cáilíochtaí, an taithí, na leibhéil soláthair foirne agus na córais
 uathoibrithe tacaíochta.
 Foroinn 3
 Bailíochtú
 na meastachán inmheánach
 Airteagal 181
 Bailíochtú na meastachán inmheánach
 Déanfaidh institiúidí bailíochtú ar a gcuid
 meastachán faoi réir na gceanglas seo a leanas:
 (a) beidh córais stóinsithe i bhfeidhm
 ag an institiúid chun cruinneas agus comhsheasmhacht na gcóras rátála agus na
 bpróiseas a bhailíochtú, mar aon leis an meastachán ar gach paraiméadar riosca
 ábhartha. Cuirfidh an próiseas bailíochtaithe
 inmheánach ar chumas na hinstitiúide measúnú a dhéanamh ar fheidhmiú na gcóras
 rátála agus na meastachán riosca inmheánach go comhsheasmhach agus go
 fóinteach;
 (b) déanfaidh institiúidí comparáid go
 rialta idir na rátaí mainneachtana a réadaíodh agus PDanna measta gach gráid
 agus, má tá na rátaí mainneachtana lasmuigh den raon a bhfuil súil leis sa
 ghrád sin, déanfaidh na hinstitiúidí anailís shonrach ar na cúiseanna is bun
 leis an diall. Institiúidí a úsáideann a meastacháin LGD
 féin agus a bhfachtóirí coinbhéartachta féin, déanfaidh siad anailís den
 chineál céanna i gcás na meastachán sin. Bainfear úsáid as sonraí stairiúla a
 chumhdaíonn an tréimhse is faide is féidir sna comparáidí sin. Tabharfaidh an
 institiúid tuairisc ar na modhanna agus ar na sonraí a úsáideadh i gcomparáidí
 den sórt sin. Tabharfar an anailís agus an doiciméadacht cothrom le dáta uair
 amháin in aghaidh na bliana ar a laghad;
 (c) úsáidfidh institiúidí uirlisí
 bailíochtaithe cainníochtúla eile freisin mar aon le comparáidí le foinsí
 sonraí seachtracha ábhartha. Bunófar an anailís ar
 shonraí atá oiriúnach don phunann, a nuashonraítear go rialta agus a
 chumhdaíonn tréimhse bhreathnóireachta ábhartha. Bunófar measúnuithe
 inmheánacha na n-institiúidí maidir le feidhmiú a gcóras rátála ar an tréimhse
 is faide is féidir;
 (d) beidh na modhanna agus na sonraí a
 úsáidfear don bhailíochtú cainníochtúil comhsheasmhach le himeacht aimsire. Tuairisceofar na hathruithe ar na modhanna agus ar na
 sonraí meastacháin agus bailíochtaithe (foinsí na sonraí agus na tréimhsí a chumhdaíonn
 siad);
 (e) beidh caighdeáin fhónta inmheánacha
 ag na hinstitiúidí le haghaidh cásanna ina bhfuil na diallais ó na luachanna
 ionchasacha sna PDanna, sna LGDanna, sna fachtóirí coinbhéartachta agus sna
 caillteanais iomlána, nuair a úsáidtear an EL, suntasach a ndóthain le bheith
 in amhras faoi bhailíocht na meastachán. Cuirfear san
 áireamh sna caighdeáin sin timthriallta gnó agus inathraitheachtaí córasacha comhchosúla
 i stair an mhainneachtana. Más airde i gcónaí na luachanna réadaithe ná na
 luachanna ionchasacha, leasóidh an institiúid na meastacháin in airde chun a
 stair mhainneachtana agus chaillteanais a chur san áireamh iontu;
 Foroinn 4
 Ceanglais
 maidir le neamhchosaintí ar chothromas de réir chur chuige na samhlacha
 inmheánacha
 Airteagal 182
 Ceanglas maidir le cistí dílse agus
 cainníochtú riosca
 D'fhonn na ceanglais maidir le cistí dílse a
 ríomh, comhlíonfaidh institiúidí na caighdeáin seo a leanas:
 (b)
 beidh an meastachán ar an gcaillteanas ionchais
 stóinsithe go leor le gluaiseachtaí díobhálacha margaidh a bhaineann le próifíl
 riosca fhadtéarmach na hinstitiúide a chur sa chuntas. Léireoidh
 na sonraí a úsáidfear d’fhonn na dáileacháin ioncaim a léiriú an tréimhse
 shamplach is faide dá bhfuil sonraí ar fáil atá fóinteach maidir le próifíl
 riosca na neamhchosaintí sonracha ar chothromas na
 hinstitiúide a léiriú. Beidh na sonraí a úsáidfear leordhóthanach chun
 meastacháin choimeádacha ar an gcaillteanas a chur ar fáil a bheidh stóinsithe
 agus iontaofa go staitistiúil agus nach mbeidh bunaithe ar an mbreithiúnas
 pearsanta ná ar chúrsaí suibiachtúla amháin. Cuirfidh an turraing a úsáidfear
 meastachán coimeádach ar fáil de na caillteanais ionchasacha thar thimthriall
 fadtéarmach ábhartha margaidh nó gnó. Déanfaidh an institiúid anailís
 eimpíreach ar na sonraí atá ar fáil agus ina theannta sin coigeartuithe atá bunaithe
 ar fhachtóirí éagsúla d’fhonn samhlacha aschuir a fháil atá réalaíoch agus
 coimeádach mar is cuí. Agus iad ag ceapadh samhlach 'Luach faoi Riosca' (VaR)
 chun measúnú a dhéanamh ar na caillteanais ráithiúla ionchasacha, féadfaidh
 institiúidí sonraí ráithiúla a úsáid nó coibhéis ráithiúil a dhéanamh de
 shonraí tréimhse níos giorra, ag baint úsáide as modh anailíse iomchuí arna
 thacú ag fianaise eimpíreach agus próiseas réasúnaíochta agus fianaise
 dea-fhorbartha doiciméadaithe. Cuirfear cur chuige dá leithéid chun feidhme go
 comhsheasmhach agus go coimeádach thar thréimhse ama. I gcás nach bhfuil ach
 méid teoranta sonraí ábhartha ar fáil, cuirfidh an institiúid éarlaisí
 choimeádachais iomchuí leo;
 (c)
 déanfaidh na samhlacha a
 úsáidfear gach riosca ábhartha atá cuimsithe sa toradh ar chothromas
 a ghabháil go hiomchuí, lena n-áirítear an riosca
 margaidh ginearálta agus an neamhchosaint ar riosca sonrach a bhaineann le
 punann cothromais na hinstitiúide. Míneofar go
 leormhaith sna samhlacha inmheánacha na hathruithe stairiúla ar phraghsanna,
 gabhfaidh siad méid na gcomhchruinnithe féideartha agus na hathruithe ar a
 gcomhdhéanamh sin, agus beidh siad in ann ag dálaí margaidh díobhálacha. Beidh líon
 na neamhchosaintí ar riosca arna léiriú sna sonraí a úsáidfear le haghaidh an
 mheastacháin an-chosúil, nó ar a laghad beidh siad inchomparáide, le
 neamhchosaintí na hinstitiúide ar chothromas;
 (d)
 beidh an tsamhail inmheánach ag
 teacht le próifíl riosca agus le castacht phunann cothromais na hinstitiúide.
 Má tá sealúchais ábhartha ag institiúid agus luachanna acu atá de chineál atá thar
 a bheith neamhlíneach, ceapfar na samhlacha inmheánacha sa chaoi is go
 ngabhfaidh siad go hiomchuí na rioscaí a bhaineann le hionstraimí den sórt sin;
 (e)
 beidh mapáil na suíomhanna
 aonair i leith seachshonraí, innéacsanna margaidh agus fachtóirí riosca
 dealraitheach, iomasach agus fónta ó thaobh an choincheapa;
 (f)
 taispeánfaidh institiúidí trí bhíthin
 anailíse eimpírí oiriúnacht na bhfachtóirí riosca, lena n‐áirítear an
 cumas atá acu an riosca sonrach agus an riosca ginearálta araon a chumhdach;
 (g)
 sna meastacháin ar luaineacht
 fháltais na neamhchosaíntí ar chothromas, ionchorprófar na sonraí, an fhaisnéis
 agus na modhanna ábhartha atá ar fáil. Úsáidfear sonraí inmheánacha a
 athbhreithníodh go neamhspleách nó sonraí ó fhoinsí seachtracha, lena
 n-áirítear sonraí comhthiomsaithe;
 (h)
 beidh clár dian cuimsitheach
 tástála struis i bhfeidhm.
 Airteagal 183
 Próiseas agus rialú an bhainistithe riosca
 Maidir le forbairt agus le húsáid samhlacha
 inmheánacha chun críocha an cheanglais a bhaineann le cistí dílse, bunóidh
 institiúidí beartais, nósanna imeachta agus rialuithe d’fhonn sláine na samhla
 agus an phróisis samhaltaithe a áirithiú. Cuimseoidh
 na beartais, na nósanna imeachta agus na rialuithe an méid seo a leanas:
 (i)
 lánchomhtháthú iomlán na samhla inmheánaí i gcórais
 ghinearálta faisnéise bainistíochta na hinstitiúide agus i mbainistiú na
 punainne cothromais sa leabhar neamhthrádála. Déanfar
 na samhlacha inmheánacha a lánpháirtiú go hiomlán i mbonneagar bainistíochta
 riosca na hinstitiúide má úsáidtear iad go háirithe chun feidhmiú na punainne cothromais
 a thomhas agus a mheasúnú, lena n-áirítear an feidhmiú riosca-choigeartaithe,
 sannadh an chaipitil eacnamaíoch do na neamhchosaintí ar chothromas agus
 measúnú ar leordhóthanacht fhoriomlán an chaipitil, agus an próiseas
 bainistithe infheistíochta;
 (j)
 córais bhainistíochta, nósanna
 imeachta agus feidhmeanna rialaithe seanbhunaithe d’fhonn athbhreithniú
 tréimhsiúil neamhspleách ar gach gné den phróiseas samhaltaithe inmheánach a
 áirithiú, lena n-áirítear na leasuithe ar an tsamhail a fhormheas, ionchuir na
 samhla a phromhadh agus athbhreithniú ar thorthaí na samhla, amhail
 ríomhaireacht an riosca a fhíorú go díreach. Déanfar measúnú sna
 hathbhreithnithe sin ar chruinneas, ar chomhláine agus ar oiriúnacht ionchuir
 agus thorthaí na samhla agus díreoidh siad ar earráidí féideartha a bhaineann
 le laigí aithnidiúla a aimsiú agus a theorannú, agus chomh maith ar laigí nach
 aithnid a bheadh sa tsamhail a shainaithint. Féadfaidh aonad inmheánach
 neamhspleách, nó tríú páirtí seachtrach neamhspleách athbhreithnithe den sórt
 sin a dhéanamh;
 (k)
 córais agus nósanna imeachta
 leordhóthanacha chun monatóireacht a dhéanamh ar theorainneacha infheistíochta
 agus neamhchosaintí ar riosca na neamhchosaintí ar chothromas;
 (l)
 beidh na haonaid atá freagrach
 as dearadh agus cur chun feidhme na samhla neamhspleách ó thaobh feidhme de ar
 na haonaid atá freagrach as infheistíochtaí aonair a bhainistiú;
 (m)
 beidh na páirtithe atá
 freagrach as aon ghné den phróiseas samhaltaithe incháilithe mar ba cheart.
 Sannfaidh an bhainistíocht a ndóthain acmhainní sciliúla inniúla d’fheidhm an
 tsamhaltaithe.
 Airteagal 184
 Bailíochtú agus doiciméadú
 Beidh córais stóinsithe i bhfeidhm ag
 institiúidí chun cruinneas agus comhsheasmhacht a gcuid samhlacha inmheánacha
 agus a gcuid próiseas samhaltaithe a bhailíochtú. Tabharfar
 tuairisc maidir le gach gné ábhartha de na samhlacha inmheánacha agus den
 phróiseas samhaltaithe agus den bhailíochtú.
 Beidh bailíochtú agus
 doiciméadú shamhlacha inmheánacha agus phróisis samhaltaithe na n-institiúidí
 faoi réir na gceanglas seo a leanas:
 (a)
 bainfidh institiúidí úsáid as an bpróiseas
 bailíochtaithe inmheánach chun measúnú a dhéanamh ar fheidhmiú a gcuid
 samhlacha agus a gcuid próiseas ar bhealach comhsheasmhach fóinteach;
 (b)
 beidh na modhanna agus na sonraí a úsáidfear don
 bhailíochtú cainníochtúil comhsheasmhach go fadtéarmach. Tabharfar tuairisc ar
 athruithe ar na modhanna meastacháin agus bailíochtaithe agus ar na sonraí,
 lena n-áirítear foinsí na sonraí agus na tréimhsí a chumhdaíonn siad;
 (c)
 déanfaidh institiúidí comparáidí rialta idir an
 toradh iarbhír ar chothromas, arna ríomh agus leas á bhaint as na gnóthachain
 agus caillteanais réadaithe agus neamhréadaithe, agus meastacháin de réir
 samhlacha. Bainfidh na comparáidí seo úsáid as sonraí
 stairiúla a chumhdaíonn an tréimhse is faide is féidir. Tabharfaidh an
 institiúid tuairisc ar na modhanna agus ar na sonraí a úsáideadh i gcomparáidí
 den sórt sin. Tabharfar an anailís agus an doiciméadacht cothrom le dáta uair
 amháin in aghaidh na bliana ar a laghad;
 (d)
 úsáidfidh an institiúid uirlisí bailíochtaithe
 cainníochtúla eile freisin, mar aon le comparáidí le foinsí sonraí seachtracha.
 Bunófar an anailís ar shonraí atá oiriúnach don
 phunann, a nuashonraítear go rialta agus a chumhdaíonn tréimhse
 bhreathnóireachta ábhartha. Bunófar measúnuithe inmheánacha na n-institiúidí
 maidir le feidhmiú a gcuid samhlacha ar an tréimhse is faide is féidir;
 (e)
 beidh caighdeáin fhónta inmheánacha ag an
 institiúid chun aghaidh a thabhairt ar chásanna ina gcaitheann an chomparáid
 idir an toradh iarbhír ar chothromas agus meastacháin na
 samhlacha amhras ar bhailíocht na meastachán nó na samhlacha. Cuirfidh na caighdeáin sin san áireamh timthriallta gnó
 agus inathraitheachtaí córasacha den sórt céanna i dtoradh ar chothromas.
 Tabharfar tuairisc ar gach coigeartú a dhéanfar ar na samhlacha inmheánacha mar
 fhreagairt ar athbhreithnithe ar shamhlacha agus beidh siad comhsheasmhach le
 caighdeáin athbhreithnithe samhlacha na hinstitiúide;
 (f)
 déanfar tuairisciú ar an tsamhail inmheánach agus
 ar an bpróiseas samhaltaithe, lena n-áirítear freagrachtaí na bpáirtithe a
 bhfuil baint acu leis an samhaltú agus na próisis fhormheasta agus
 athbhreithnithe a chuirtear i bhfeidhm maidir leis an tsamhail.
 Foroinn 5
 rialachas
 inmheánach agus formhaoirseacht
 Airteagal 185
 Rialachas Corparáideach
 1.
 Formheasfaidh comhlacht bainistíochta na
 hinstitiúide nó coiste ainmnithe den chomhlacht sin, mar aon leis an
 mbainistíocht shinsearach, gach gné de na próisis rátála agus meastacháin. Beidh tuiscint ghinearálta ag na páirtithe sin ar chórais
 rátála na hinstitiúide agus miontuiscint acu ar na tuarascálacha bainistíochta
 bainteacha.
 2.
 Beidh an bhainistíocht
 shinsearach faoi réir na gceanglas seo a leanas:
 (a) fógróidh siad don chomhlacht
 bainistíochta nó don choiste ainmnithe den chomhlacht sin aon athrú ábhartha
 ar, nó aon eisceacht ó, na beartais bhunaithe a dhéanfaidh difear ábhartha d'oibríochtaí
 chórais rátála na hinstitiúide;
 (b) beidh tuiscint mhaith acu ar dhearadh
 agus ar oibríochtaí na gcóras rátála;
 (c) áiritheoidh siad go seasta go bhfuil na
 córais rátála ag feidhmiú mar ba cheart;
 Cuirfidh na haonaid rialaithe riosca creidmheasa
 an bhainistíocht shinsearach ar an eolas faoi fheidhmiú an phróisis rátála,
 faoi ghnéithe nár mhór a fheabhsú agus faoi stádas na n‐iarrachtaí atá
 déanta le feabhas a chur ar easnaimh a sainaithníodh roimhe sin.
 3.
 Beidh an anailís inmheánach a dhéanfar de réir na
 rátálacha ar phróifíl riosca creidmheasa na hinstitiúide ina cuid bhunúsach den
 tuairisciú bainistíochta chun na bpáirtithe sin. Áireofar
 sa tuairisciú, ar a laghad, an phróifíl riosca de réir an ghráid, an imirce
 thar na gráid, meastachán ar na paraiméadair ábhartha de réir an ghráid agus
 comparáidí idir na rátaí mainneachtana a réadaíodh agus, má úsáidtear
 meastacháin, comparáidí idir na LGDanna a réadaíodh agus na fachtóirí
 coinbhéartachta a réadaíodh in aghaidh na n-ionchas agus in aghaidh thorthaí na
 tástála struis. Braithfidh minicíocht an tuairiscithe ar thábhacht agus ar
 chineál na faisnéise agus ar leibhéal an fhaighteora.
 4.
 Forbróidh an ÚBE
 dréachtchaighdeáin theicniúla rialála lena sonrófar níos mine na ceanglais atá
 leagtha síos san Airteagal seo ar an gcomhlacht bainistíochta, ar an gcoiste ainmnithe
 den chomhlacht sin agus ar an mbainistíocht shinsearach.
 Cuirfidh an ÚBE na dréachtchaighdeáin theicniúla
 rialála dá dtagraítear sa chéad fhomhír faoi bhráid an Choimisiúin faoin 31 Nollaig 2014.
 Déantar cumhacht a tharmligean chuig an gCoimisiún
 chun na caighdeáin theicniúla rialála dá dtagraítear sa chéad fhomhír a
 ghlacadh i gcomhréir leis an nós imeachta atá leagtha síos in Airteagail 10
 go 14 de Rialachán (AE) Uimh. 1093/2010.
 Airteagal 186
 Rialú riosca creidmheasa
 1.
 Beidh an t-aonad rialaithe riosca creidmheasa
 neamhspleách ar na feidhmeanna pearsanra agus na feidhmeanna bainistíochta atá
 freagrach as neamhchosaintí a thionscnamh nó a athnuachan agus tuairisceoidh sé
 go díreach chun na bainistíochta sinsearaí. Beidh an t-aonad freagrach as
 dearadh nó roghnú, cur chun feidhme agus feidhmíocht na gcóras rátála, agus
 formhaoirseacht orthu. Ullmhóidh sé tuairiscí go rialta maidir le haschur na
 gcóras rátála agus déanfaidh sé anailís orthu.
 2.
 Cuimseoidh réimsí freagrachta an aonaid nó na
 n-aonad rialaithe riosca creidmheasa:
 (a) gráid agus comhthiomsuithe a thástáil
 agus monatóireacht a dhéanamh orthu;
 (b) tuairiscí achoimre ó
 chórais rátála na hinstitiúide a ullmhú agus anailís a dhéanamh orthu;
 (c) nósanna imeachta a
 chur chun feidhme chun a dheimhniú go bhfuil sainmhínithe na ngrád agus na
 gcomhthiomsuithe á gcur i bhfeidhm go comhsheasmhach thar ranna agus thar
 limistéir gheografacha;
 (d) aon athruithe ar an
 bpróiseas rátála a athbhreithniú agus a dhoiciméadú, lena n-áirítear na
 cúiseanna atá leis na hathruithe;
 (e) athbhreithniú a
 dhéanamh ar na critéir rátála chun a mheas an bhfuil siad fós réamhfháistineach
 maidir le riosca. Déanfar na hathruithe ar an bpróiseas rátála, agus ar
 chritéir nó ar pharaiméadair rátála aonair a dhoiciméadú agus a choinneáil;
 (f) rannpháirtíocht
 ghníomhach i ndearadh nó roghnú, i gcur chun feidhme agus i mbailíochtú na
 samhlacha a úsáidtear sa phróiseas rátála;
 (g) formhaoirseacht agus
 maoirseacht ar shamhlacha a úsáidtear sa phróiseas rátála;
 (h) athbhreithniú
 leanúnach agus athruithe ar shamhlacha a úsáidtear sa phróiseas rátála.
 3.
 Féadfaidh institiúidí a úsáideann sonraí
 comhthiomsaithe de réir Airteagal 175(2) agus Airteagal 175(3) na
 cúraimí seo a leanas a sheachfhoinsiú:
 (a) faisnéis a
 tháirgeadh atá ábhartha maidir le gráid agus comhthiomsuithe a thástáil agus
 monatóireacht a dhéanamh orthu;
 (b) tuairiscí achoimre a
 tháirgeadh ó chórais rátála na hinstitiúide;
 (c) faisnéis a tháirgeadh
 atá ábhartha maidir le hathbhreithniú a dhéanamh ar na critéir rátála chun a
 mheas an bhfuil siad fós réamhfháistineach maidir le riosca;
 (d) athruithe ar an
 bpróiseas rátála, ar chritéir nó ar pharaiméadair rátála aonair a dhoiciméadú;
 (e) faisnéis a tháirgeadh
 atá ábhartha don athbhreithniú leanúnach ar shamhlacha a úsáidtear sa phróiseas
 rátála agus do na hathruithe orthu.
 4.
 Áiritheoidh institiúidí a bhainfidh úsáid as mír 3
 go bhfuil rochtain ag na húdaráis inniúla ar an bhfaisnéis iomchuí go léir ón
 tríú páirtí atá riachtanach chun scrúdú a dhéanamh ar chomhlíonadh na
 gceanglas, agus go bhféadfaidh na húdaráis inniúla scrúduithe ar an láthair a
 dhéanamh a mhéid chéanna a dhéantar laistigh den institiúid.
 Airteagal 187
 Iniúchadh Inmheánach
 Déanfaidh an t-aonad iniúchta inmheánaigh nó
 aonad iniúchta neamhspleách inchomparáide eile athbhreithniú bliantúil ar a
 laghad ar chórais rátála na hinstitiúide agus ar a cuid oibríochtaí, lena n‐áirítear
 oibríochtaí na feidhme creidmheasa agus an meastachán ar PDanna, LGDanna, ELanna
 agus ar fhachtóirí coinbhéartachta. Áireofar sna
 réimsí athbhreithnithe comhlíonadh na ceanglais go léir is infheidhme.
 Caibidil 4
 Maolú riosca creidmheasa
 Roinn 1
 Sainmhínithe
 agus ceanglais ghinearálta
 Airteagal 188
 Sainmhínithe
 Chun críocha na Caibidle seo, beidh feidhm ag
 na sainmhínithe seo a leanas:
 (1)
 ciallaíonn 'institiúid iasachtaí' an institiúid ag
 a bhfuil an neamhchosaint i gceist;
 (2)
 Ciallaíonn 'idirbheart iasachta urraithe' aon
 idirbheart as a dtagann neamhchosaint atá urraithe ag comhthaobhacht nach bhfuil
 foráil ann lena mbronntar ar an institiúid an ceart chun éarlais a fháil ar a
 laghad gach lá;
 (3)
 Ciallaíonn 'idirbheart caipitil
 atá faoi thionchar an mhargaidh' aon idirbheart as a dtagann neamhchosaint atá
 urraithe ag comhthaobhacht nach bhfuil foráil ann lena mbronntar ar an
 institiúid an ceart chun éarlais a fháil ar a laghad gach lá;
 (4)
 Ciallaíonn 'gnóthas
 comhinfheistíochta bunúsach' gnóthas comhinfheistíochta a bhfuil infheistíocht
 déanta ag gnóthas comhinfheistíochta eile ina scaireanna nó a aonaid.
 Airteagal 189
 Prionsabail maidir le héifeacht teicnící maolaithe riosca
 creidmheasa a aithint
 1.
 Maidir le haon neamhchosaint a bhfaigheann
 institiúid maolú ar an riosca creidmheasa ina leith, ní bheidh méid na
 neamhchosanta atá ualaithe ó thaobh riosca nó méid an chaillteanais ionchasaigh
 a bhaineann leis an neamhchosaint níos airde ná neamhchosaint ata comhionann i
 ngach slí eile ach nach bhfuil maolú riosca creidmheasa ag institiúid ina
 leith.
 2.
 I gcás ina bhfuil cosaint
 creidmheasa faoi Chaibidil 2 nó faoi Chaibidil 3, de réir mar is iomchuí,
 curtha san áireamh cheana maidir leis an méid neamhchosanta atá ualaithe ó
 thaobh riosca, ní chuirfidh na hinstitiúidí an chosaint creidmheasa sin san
 áireamh sna ríomhanna faoin gCaibidil seo.
 3.
 I gcás ina gcomhlíontar na
 forálacha atá i Roinn 2 agus Roinn 3, féadfaidh institiúidí ríomh na
 méideanna neamhchosanta atá ualaithe ó thaobh riosca a mhodhnú faoin gCur
 Chuige Caighdeánaithe agus féadfaidh siad ríomh na méideanna neamhchosanta atá
 ualaithe ó thaobh riosca agus méideanna an chaillteanais ionchasaigh a mhodhnú
 faoin gCur Chuige IRB i gcomhréir le forálacha Ranna 4, 5, agus 6.
 4.
 Láimhseálfaidh institiúidí mar
 chomhthaobhacht aon airgead tirim, urrúis nó tráchtearraí a cheannaítear, a
 fhaightear ar iasacht nó a fhaightear in idirbheart athcheannaigh nó in
 idirbherart maidir le hurrúis nó tráchtearraí a iasachtú nó a fháil ar iasacht.
 5.
 I gcás ina bhfuil níos mó ná
 cineál amháin maolaithe riosca creidmheasa lena gcumhdaítear neamhchosaint
 amháin ag institiúid a bhfuil méideanna neamhchosanta atá ualaithe ó thaobh
 riosca á ríomh aici faoin gCur Chuige Caighdeánaithe, déanfaidh sí an dá ní seo
 a leanas:
 (a) an neamhchosaint a fhoroinnt sna codanna
 atá cumhdaithe ag gach aon chineál uirlise maolaithe riosca creidmheasa;
 (b) an méid neamhchosanta
 atá ualaithe ó thaobh riosca a ríomh maidir le gach cuid a fhaightear i bpointe (a)
 ar leithligh i gcomhréir le forálacha Chaibidil 2 agus na Caibidle seo.
 6.
 Maidir le hinstitiúid a bhfuil méideanna
 neamhchosanta atá ualaithe ó thaobh riosca á ríomh aici faoin gCur Chuige
 Caighdeánaithe, i gcás ina gcumhdaíonn sí neamhchosaint amháin le cosaint
 creidmheasa arna soláthar ag soláthraí na cosanta amháin agus ina bhfuil
 aibíochtaí éagsúla ag an gcosaint sin, déanfaidh sí an dá ní seo a leanas:
 (a) an neamhchosaint a fhoroinnt sna codanna
 atá cumhdaithe ag gach aon chineál uirlise maolaithe riosca creidmheasa;
 (b) an méid neamhchosanta
 atá ualaithe ó thaobh riosca a ríomh maidir le gach cuid a fhaightear i bpointe (a)
 ar leithligh i gcomhréir le forálacha Chaibidil 2 agus na Caibidle seo.
 Airteagal 190
 Prionsabail lena rialaítear incháilitheacht teicnící
 maolaithe riosca creidmheasa
 1.
 An teicníc a úsáidfidh an institiúid iasachta chun
 cosaint creidmheasa a chur ar fáil, mar aon leis na gníomhaíochtaí agus na
 bearta a dhéanfaidh an institiúid iasachtaí sin agus na nósanna imeachta agus
 na beartais a chuirfidh sí chun feidhme, beidh siad de shaghas go mbeidh
 socruithe cosanta creidmheasa mar thoradh orthu a bheidh éifeachtach agus
 inchurtha i bhfeidhm le dlí i ngach dlínse iomchuí.
 2.
 Déanfaidh an institiúid
 iasachtaí gach céim is iomchuí chun éifeachtacht an tsocraithe cosanta
 creidmheasa a áirithiú agus chun aghaidh a thabhairt ar na rioscaí a bhaineann
 leis an socrú sin.
 3.
 I gcás cosanta creidmheasa
 cistithe, beidh na sócmhainní a mbraitear orthu i gcomhair cosanta incháilithe
 chun críche maolaithe riosca creidmheasa i gcás ina gcomhlíonfaidh siad an dá
 choinníoll seo a leanas, agus sa chás sin amháin:
 (a) tá siad san áireamh i liosta na
 sócmhainní incháilithe atá leagtha amach in Airteagail 193 go 196, de réir
 mar is infheidhme;
 (b) tá siad leachtach a
 ndóthain agus tá a luach thar thréimhse ama seasmhach a dhóthain le cinnteacht
 a thabhairt maidir leis an gcosaint creidmheasa a atá bainte amach, ag
 féachaint don chur chuige a úsáideadh chun méideanna neamhchosanta atá ualaithe
 ó thaobh riosca a ríomh agus ag féachaint don mhéid aitheanta atá ceadaithe.
 4.
 I gcás cosanta creidmheasa cistithe, beidh sé de
 cheart ag an institiúid iasachtaí na sócmhainní óna ndíorthaítear an chosaint a
 leachtú nó a choinneáil, ar shlí thráthúil, i gcás mhainneachtain,
 dhócmhainneacht nó fhéimheacht — nó teagmhas creidmheasa eile arna leagan amach
 i ndoiciméadacht an idirbhirt — an fhéichiúnaí, agus, más infheidhme, an choimeádaí
 a bhfuil an comhthaobhacht aige. Ní bheidh méid an
 chomhghaoil idir luach na sócmhainní a mbraitear orthu i gcomhair cosanta agus
 caighdeán creidmheasa an fhéichiúnaí ró-ard.
 5.
 I gcás cosanta neamhchistithe
 creidmheasa, cáileoidh soláthraí na cosanta mar sholáthraí cosanta incháilithe
 sa chás ina gcomhlíonfar na coinníollacha seo a leanas, agus sa chás sin
 amháin:
 (a) tá soláthraí na cosanta san áireamh i
 liosta de sholáthraithe na cosanta incháilithe atá leagtha amach i Roinn 2;
 (b) tá soláthraí na cosanta
 iontaofa a dhóthain;
 (c) comhlíonann an comhaontú cosanta na
 critéir go léir a leagtar síos i mír 6.
 6.
 I gcás cosanta neamhchistithe creidmheasa,
 cáileoidh comhaontú cosanta mar chomhaontú cosanta incháilithe sa chás ina
 gcomhlíonfar an dá choinníoll seo a leanas, agus sa chás sin amháin:
 (a) tá sé san áireamh i liosta na
 gcomhaontuithe cosanta incháilithe atá leagtha amach in Airteagail 197 go
 199, de réir mar is infheidhme;
 (b) tá sé éifeachtach
 agus inchurtha i bhfeidhm ó thaobh dlí de sna dlínsí dlíthiúla, ionas gur
 féidir cinnteacht iomchuí a chur ar fáil maidir leis an gcosaint creidmheasa atá
 baint amach, ag féachaint don chur chuige a úsáidtear chun méideanna
 neamhchosanta atá ualaithe ó thaobh riosca a ríomh agus ag féachaint don mhéid
 aitheanta atá ceadaithe.
 7.
 Comhlíonfaidh cosaint creidmheasa na ceanglais atá
 leagtha amach i Roinn 3.
 8.
 Beidh an institiúid ábalta a léiriú do na húdaráis
 inniúla go bhfuil próisis leordhóthanacha bainistithe riosca aici chun na
 rioscaí a rialú a bhféadfadh sí a bheith neamhchosanta orthu mar thoradh ar
 chleachtais maolaithe riosca creidmheasa a chur i gcrích.
 9.
 D'ainneoin go gcuirtear maolú
 riosca creidmheasa san áireamh d’fhonn méideanna neamhchosanta atá ualaithe ó
 thaobh riosca a ríomh agus, nuair is ábhartha, méideanna an chaillteanais
 ionchasaigh a ríomh, leanfaidh institiúidí orthu de bheith ag tabhairt faoi
 mheasúnú riosca creidmheasa ar an neamhchosaint bhunúsach iomlán agus beidh
 siad in ann comhlíonadh an cheanglais sin a léiriú do na húdaráis inniúla. I
 gcás idirbheart athcheannaigh nó idirbheart maidir le hurrúis nó tráchtearraí a
 iasachtú nó a fháil ar iasacht, measfar gurb ionann an neamhchosaint bhunúsach,
 chun críocha na míre seo amháin, agus glanmhéid na neamhchosanta.
 10.
 Forbróidh an ÚBE
 dréachtchaighdeáin theicniúla rialála d’fhonn an méid seo a leanas a shonrú:
 (a) cad is sócmhainní atá leachtach a
 ndóthain ann agus cathain is féidir a mheas go bhfuil luachanna sócmhainne
 cobhsaí a ndóthain chun críche mhír 3;
 (b) cén comhghaol atá
 idir luach na sócmhainní a mbraitear orthu i gcomhair cosanta agus cáilíocht
 chreidmheasa an fhéichiúnaí a mheastar a bheith ró-ard chun críche mhír 4;
 (c) cathain a mheastar
 soláthraí na cosanta a bheith iontaofa a dhóthain chun críocha phointe b de mhír 5.
 Cuirfidh an ÚBE na dréachtchaighdeáin theicniúla
 rialála sin faoi bhráid an Choimisiúin faoin 31 Nollaig 2013.
 Déantar cumhacht a tharmligean chuig an gCoimisiún
 chun na dréachtchaighdeáin theicniúla rialála dá dtagraítear sa chéad fhomhír a
 ghlacadh i gcomhréir leis an nós imeachta atá leagtha síos in Airteagail 10
 go 14 de Rialachán (AE) Uimh. 1093/2010.
 Roinn 2
 Foirmeacha
 incháilithe maolaithe riosca creidmheasa
 Foroinn 1
 Cosaint
 chistithe creidmheasa
 Airteagal 191
 Glanluacháil laistigh den chlár comhardaithe
 Féadfaidh institiúid úsáid a bhaint as
 glanluacháil laistigh den chlár comhardaithe ar éilimh fhrithpháirteacha idir í
 féin agus a contrapháirtí mar fhoirm incháilithe maolaithe riosca creidmheasa.
 Gan dochar d'Airteagal 192,
 tá incháilitheacht teoranta d'iarmhéideanna airgid cómhalartacha idir an
 institiúid agus an contrapháirtí. Féadfaidh institiúidí méideanna neamhchosanta
 atá ualaithe ó thaobh riosca a mhodhnú agus, nuair is iomchuí, méideanna an
 chaillteanais ionchasaigh a mhodhnú le haghaidh iasachtaí agus taiscí a fuair
 siad féin agus atá faoi réir comhaontú glanluachála laistigh den chlár
 comhardaithe, agus chun na críche sin amháin.
 Airteagal 192
 Máistir-chomhaontuithe glanluachála lena gcumhdaítear
 idirbhearta athcheannaigh nó idirbhearta maidir le hurrúis nó tráchtearraí a
 iasachtú nó a fháil ar iasacht nó idirbhearta caipitil eile atá faoi thionchar
 an mhargaidh
 Institiúidí a ghlacann an Modh Cuimsitheach
 Comhthaobhach Airgeadais atá leagtha amach in Airteagal 218, féadfaidh
 siad a chur san áireamh éifeachtaí conarthaí déthaobhacha glanluachála lena
 gclúdaítear idirbhearta athcheannaigh, idirbhearta maidir le hurrúis nó
 tráchtearraí a iasachtú nó a fháil ar iasacht, nó idirbhearta caipitil eile atá
 faoi thionchar an mhargaidh, le contrapháirtí. Gan
 dochar d'Airteagal 293, an chomhthaobhacht a ghlacfar agus na hurrúis nó
 na tráchtearraí a gheofar ar iasacht laistigh de chomhaontuithe nó
 d’idirbhearta den sórt sin, comhlíonfaidh siad na ceanglais incháilitheachta
 maidir le comhthaobhacht atá leagtha amach in Airteagail 193 agus 194.
 Airteagal 193
 Incháilitheacht na comhthaobhachta faoi gach cineál cur
 chuige agus gach modh
 1.
 Féadfaidh institiúidí na nithe seo a leanas a úsáid
 mar chomhthaobhacht cháilithe faoi gach cineál cur chuige agus gach modh:
 (a) airgead i dtaisce leis an institiúid
 iasachtaí, nó ionstraimí comhshamhlaithe airgid arna sealbhú aici;
 (b) urrúis fiachais arna
 n-eisiúint ag rialtais láir nó ag bainc cheannais, a bhfuil measúnú creidmheasa
 ina leith ag ECAI nó ag gníomhaireacht chreidmheasa onnmhairiúcháin a
 aithnítear a bheith incháilithe chun críocha Chaibidil 2, a bhfuil sé
 deimhnithe ag an ÚBE go mbaineann sé le céim 4 den cháilíocht chreidmheasa nó
 le céim níos airde, de réir na rialacha ualaithe riosca maidir leis na
 neamhchosaintí ar rialtais láir agus ar bhainc cheannais faoi Chaibidil 2;
 (c) urrúis fiachais arna
 n-eisiúint ag institiúidí, a bhfuil measúnú creidmheasa ina leith ag ECAI
 incháilithe a bhfuil sé deimhnithe ag an ÚBE go mbaineann sé le céim 3 den
 cháilíocht chreidmheasa nó le céim níos airde, de réir na rialacha ualaithe
 riosca maidir leis na neamhchosaintí ar institiúidí faoi Chaibidil 2;
 (d) urrúis fiachais arna
 n-eisiúint ag aonáin eile, a bhfuil measúnú creidmheasa ina leith ag ECAI
 incháilithe a bhfuil sé deimhnithe ag an ÚBE go mbaineann sé le céim 3 den
 cháilíocht chreidmheasa nó le céim níos airde, de réir na rialacha ualaithe
 riosca maidir leis na neamhchosaintí ar chorparáidí faoi Chaibidil 2;
 (e) urrúis fiachais a
 bhfuil measúnú creidmheasa gearrthéarmach ina leith ag ECAI incháilithe a
 bhfuil sé deimhnithe ag an ÚBE go mbaineann sé le céim 3 den cháilíocht
 chreidmheasa nó le céim níos airde, de réir na rialacha ualaithe riosca maidir
 le neamhchosaintí gearrthéarmacha faoi Chaibidil 2;
 (f) cothromas nó na
 bannaí in‐chomhshóite a áirítear i bpríomhinnéacs;
 (g) ór;
 (h) suíomhanna
 urrúsúcháin nach suíomhanna ath-urrúsúcháin iad, a bhfuil measúnú creidmheasa
 seachtrach ina leith ag ECAI incháilithe a bhfuil sé deimhnithe ag an ÚBE go
 mbaineann sé le céim 3 den cháilíocht chreidmheasa nó le céim níos airde, de
 réir na rialacha ualaithe riosca maidir le neamhchosaintí urrúsúcháin faoi gcur
 chuige a shonraítear i gCaibidil 5, Roinn 3, Foroinn 3.
 2.
 Chun críocha phointe (b) de mhír 1, áireofar in
 ‘urrúis fiachais arna n-eisiúint ag rialtais láir nó ag bainc cheannais’ iad
 seo ar fad a leanas:
 (a) urrúis fiachais arna n-eisiúint ag
 rialtais réigiúnacha nó ag údaráis áitiúla, a láimhseáiltear neamhchosaintí
 orthu mar neamhchosaintí ar an rialtas láir a bhfuil siad bunaithe ina dhlínse,
 faoi Airteagal 110(2);
 (b) urrúis fiachais arna
 n-eisiúint ag aonáin earnála poiblí a láimhseáiltear mar neamhchosaintí ar
 rialtais láir i gcomhréir le hAirteagal 111(4);
 (c) urrúis fiachais arna
 n-eisiúint ag bainc forbartha iltaobhacha a sanntar ualú riosca 0 % dóibh
 faoi Airteagal 112(2);
 (d) urrúis fiachais arna
 n-eisiúint ag eagraíochtaí idirnáisiúnta a sanntar ualú riosca 0 % dóibh
 faoi Airteagal 113;
 3.
 Chun críocha phointe (c) de mhír 1, áireofar in
 ‘urrúis fiachais arna n-eisiúint ag institiúidí’ iad seo ar fad a leanas:
 (a) urrúis fiachais arna n-eisiúint ag
 rialtais réigiúnacha nó ag údaráis áitiúla seachas iad sin a láimhseáiltear
 neamhchosaintí orthu mar neamhchosaintí ar an rialtas láir a bhfuil siad
 bunaithe ina ndlínse faoi Airteagal 110.
 (b) urrúis fiachais arna
 n-eisiúint ag aonáin earnála poiblí, a láimhseáiltear neamhchosaintí orthu de
 réir Airteagal 111(1) agus 111(2);
 (c) urrúis fiachais arna
 n-eisiúint ag bainc forbartha iltaobhacha seachas iad sin a sanntar ualú riosca
 0 % dóibh faoi Airteagal 112(2);
 4.
 Urrúis fiachais a eisíonn institiúidí eile agus
 nach bhfuil measúnú creidmheasa ina leith ag ECAI incháilithe, féadfaidh
 institiúid iad a úsáid mar chomhthaobhacht incháilithe i gcás ina
 gcomhlíonfaidh na hurrúis fiachais sin na critéir seo a leanas ar fad:
 (a) tá siad liostaithe ar mhalartán
 aitheanta;
 (b) cáilíonn siad mar
 fhiachas sinsearach;
 (c) maidir leis na
 heisiúintí rátáilte ón institiúid eisithe a mbaineann an tsinsearacht chéanna
 leo, tá measúnú creidmheasa ina leith ag ECAI incháilithe a bhfuil sé cinnte ag
 an ÚBE go mbaineann sé le céim 3 den cháilíocht chreidmheasa nó le céim níos
 airde de réir na rialacha ualaithe riosca maidir le neamhchosaintí ar
 institiúidí nó neamhchosaintí gearrthéarmacha faoi Chaibidil 2;
 (d) níl aon fhaisnéis ag
 an institiúid iasachtaí a thabharfadh le fios go mbeadh údar le measúnú
 creidmheasa a bheadh níos ísle ná an ceann a shonraítear i (c);
 (e) is leor leachtacht
 mhargaidh na hionstraime chun na críocha sin.
 5.
 Féadfaidh institiúidí aonaid nó scaireanna i ngnóthais
 chomhinfheistíochta a úsáid mar chomhthaobhacht incháilithe i gcás ina
 gcomhlíonfar an dá choinníoll seo a leanas:
 (a) tá praghas luaite poiblí laethúil ag na
 haonaid nó ag na scaireanna;
 (b) tá na gnóthais
 chomhinfheistíochta teoranta d’infheistiú in ionstraimí atá incháilithe d'aitheantas
 faoi mhíreanna 1 agus 2.
 I gcás ina n-infheistíonn GC i scaireanna nó in
 aonaid GC eile, beidh na coinníollacha atá leagtha síos i bpointí (a) agus (b)
 den chéad fhomhír i bhfeidhm go cothrom maidir le haon GC bunúsach den sórt
 sin.
 I gcás ina n-úsáideann gnóthas
 comhinfheistíochta ionstraimí díorthaigh chun infheistíochtaí ceadaithe a
 fhálú, ní choiscfear incháilitheacht aonad ná scaireanna sa ghnóthas sin mar
 chomhthaobhacht dá bharr sin.
 6.
 Chun críocha mhír 5, i gcás nach bhfuil
 gnóthas comhinfheistíochta nó aon cheann dá ghnóthais chomhinfheistíochta
 bhunúsacha teoranta d'infheistiú in ionstraimí atá incháilithe faoi mhír 1
 agus mhír 4, féadfaidh institiúidí aonaid nó scaireanna sa GC sin a úsáid
 mar chomhthaobhacht go dtí méid atá cothrom le luach na sócmhainní incháilithe
 arna sealbhú ag an GC sin, á ghlacadh leis gur infheistigh an GC nó aon cheann
 dá ghnóthais chomhinfheistíochta bhunúsacha i sócmhainní neamh-incháilithe go
 dtí an t-uasmhéid a cheadaítear faoina gcuid sainorduithe féin.
 I gcás ina bhféadfadh luach diúltach a bheith ag
 sócmhainní neamh-incháilithe mar gheall ar dhliteanais nó ar dhliteanais
 theagmhasacha a thig ó úinéireacht, déanfaidh institiúidí an dá ní seo a
 leanas:
 (a) ríomhfaidh siad luach iomlán na
 sócmhainní neamh-incháilithe;
 (b) i gcás ina bhfuil an
 méid a gheofar faoi phointe (a) diúltach, dealóidh siad an méid sin ó luach
 iomlán na sócmhainní incháilithe.
 7.
 Maidir le pointí (b) go (e) de mhír 1, i gcás
 ina bhfuil dhá mheasúnú creidmheasa ag urrús ó ECAIanna incháilithe, cuirfidh
 institiúidí an measúnú is lú fabhar i bhfeidhm. I gcás ina bhfuil níos mó ná
 dhá mheasúnú creidmheasa ag urrús ó ECAIanna incháilithe, cuirfidh institiúidí
 an dá mheasúnú is fabhraí i bhfeidhm. I gcás ina bhfuil an dá mheasúnú
 creidmheasa is fabhraí éagsúil, cuirfidh institiúidí an measúnú is lú fabhar i
 bhfeidhm.
 8.
 Forbróidh an tÚdarás Eorpach Urrús agus Margaí
 (ESMA) dréachtchaighdeáin theicniúla rialála chun na coinníollacha maidir le
 príomhinnéacs a aithint dá dtagraítear i bpointe (f) de mhír 1, i bpointe (a)
 d’Airteagal 194(1), in Airteagal 219(1) agus (4), agus i bpointe (e)
 d’Airteagal 293(2).
 Cuirfidh ESMA na dréachtchaighdeáin theicniúla
 rialála sin faoi bhráid an Choimisiúin faoin 31 Nollaig 2013.
 Déantar cumhacht a tharmligean chuig an gCoimisiún
 chun na dréachtchaighdeáin theicniúla rialála dá dtagraítear sa chéad fhomhír a
 ghlacadh i gcomhréir leis an nós imeachta atá leagtha síos in Airteagail 10
 go 14 de Rialachán (AE) Uimh. 1095/2010.
 9.
 Ullmhóidh an ÚBE dréachtchaighdeáin theicniúla
 rialála chun an mhodheolaíocht a shonrú le haghaidh ríomh mhéid na n-aonad nó
 na scaireanna i GC ar féidir le hinstitiúidí a úsáid mar chomhthaobhacht dá
 dtagraítear i mír 6 agus in Airteagal 194 (2).
 Cuirfidh an ÚBE na dréachtchaighdeáin theicniúla
 rialála sin faoi bhráid an Choimisiúin faoin 31 Nollaig 2013.
 Déantar cumhacht a tharmligean
 chuig an gCoimisiún chun na dréachtchaighdeáin theicniúla rialála dá
 dtagraítear sa chéad fhomhír a ghlacadh i gcomhréir leis an nós imeachta atá
 leagtha síos in Airteagail 10 go 14 de Rialachán (AE) Uimh. 1093/2010.
 10.
 Forbróidh ESMA dréachtchaighdeáin theicniúla cur
 chun feidhme d’fhonn an méid seo a leanas a shonrú:
 (a) na príomhinnéacsanna a shainaithnítear i
 gcomhréir leis na coinníollacha dá dtagraítear i mír 8;
 (b) na malartuithe
 aitheanta dá dtagraítear i bpointe (a) de mhír 4 agus d'Airteagal 194(1),
 in Airteagal 219(1) agus (4), i bpointe (e) d'Airteagal 293(2),
 i bpointe (k) d'Airteagal 389(2), i bpointe (d) d'Airteagal 404(3),
 i bpointe (c) d'Airteagal 415(1), agus i bpointe 17 d'Iarscríbhinn IV,
 Cuid 3.
 Cuirfidh ESMA na dréachtchaighdeáin theicniúla cur
 chun feidhme sin faoi bhráid an Choimisiúin faoin 31 Nollaig 2014.
 Tugtar cumhacht don Choimisiún
 na dréachtchaighdeáin theicniúla cur chun feidhme sin dá dtagraítear sa chéad
 fhomhír a ghlacadh i gcomhréir leis an nós imeachta atá leagtha amach in Airteagal 15
 de Rialachán (AE) Uimh. 1095/2010.
 Airteagal 194
 Incháilitheacht bhreise na comhthaobhachta faoin Modh
 Cuimsitheach Comhthaobhach Airgeadais
 1.
 I dteannta na comhthaobhachta a bhunaítear in Airteagal 193,
 i gcás ina n-úsáideann institiúid an Modh Cuimsitheach Comhthaobhach Airgeadais
 atá leagtha amach in Airteagal 218, féadfaidh an institiúid sin na nithe
 seo a leanas a úsáid mar chomhthaobhacht incháilithe:
 (a) cothromais nó bannaí in-chomhshóite nach
 n-áirítear i bpríomhinnéacs ach a thrádáiltear ar mhalartán aitheanta;
 (b) aonaid nó scaireanna
 i ngnóthais chomhinfheistíochta i gcás ina gcomhlíontar an dá choinníoll seo a
 leanas:
 (i) tá praghas luaite poiblí laethúil ag na
 haonaid nó ag na scaireanna;
 (ii) tá an gnóthas
 comhinfheistíochta teoranta d’infheistiú in ionstraimí atá incháilithe d'aitheantas
 faoi Airteagal 193(1) agus (2) agus na hítimí a luaitear i bpointe (a)
 den fhomhír seo.
 I gcás ina n-infheistíonn GC i scaireanna nó in
 aonaid GC eile, beidh na coinníollacha atá leagtha síos i bpointí (a) agus (b)
 den mhír seo i bhfeidhm go cothrom maidir le haon GC bunúsach den sórt sin.
 Ní fhágfaidh ionstraimí
 díorthaigh a bheith á n-úsáid ag gnóthas comhinfheistíochta chun infheistíochtaí
 ceadaithe a fhálú go mbeidh cosc ar aonaid agus scaireanna sa ghnóthas sin a
 bheith incháilithe mar chomhthaobhacht.
 2.
 I gcás nach bhfuil gnóthas comhinfheistíochta ná
 aon cheann dá ghnóthais chomhinfheistíochta bhunúsacha teoranta d'infheistiú in
 ionstraimí atá incháilithe i gcomhair aitheantais faoi Airteagal 193(1)
 agus (2) agus sna nithe a luaitear i bpointe (a) de mhír 1, féadfaidh
 institiúidí aonaid nó scaireanna sa GC sin a úsáid mar chomhthaobhacht go dtí
 méid atá cothrom le luach na sócmhainní incháilithe arna sealbhú ag an GC sin,
 á ghlacadh leis gur infheistigh an GC nó aon cheann dá ghnóthais
 chomhinfheistíochta bhunúsacha i sócmhainní neamh-incháilithe go dtí an
 t-uasmhéid a cheadaítear faoina gcuid sainorduithe faoi seach.
 I gcás ina bhféadfadh luach diúltach a bheith ag
 sócmhainní neamh-incháilithe mar gheall ar dhliteanais nó ar dhliteanais
 theagmhasacha a thig ó úinéireacht, déanfaidh institiúidí an dá ní seo a
 leanas:
 (a) ríomhfaidh siad luach iomlán na
 sócmhainní neamh-incháilithe;
 (b) i gcás ina bhfuil an
 méid a gheofar faoi phointe (a) diúltach, dealóidh siad an méid sin ó luach
 iomlán na sócmhainní incháilithe.
 Airteagal 195
 Incháilitheacht bhreise do chomhthaobhacht faoin gCur Chuige
 IRB
 1.
 I dteannta na comhthaobhachta a bhunaítear in Airteagail 193
 agus 194, féadfaidh institiúidí a ríomhann méideanna neamhchosanta atá ualaithe
 ó thaobh riosca agus méideanna an chaillteanais ionchasaigh faoin gCur Chuige
 IRB na cineálacha comhthaobhachta seo a úsáid freisin:
 (a) comhthaobhacht réadmhaoine i gcomhréir le
 míreanna 2 go 6;
 (b) earraí infhaighte i
 gcomhréir le mír 7;
 (c) comhthaobhacht
 fhisiceach eile i gcomhréir le míreanna 8 agus 10;
 (d) léasú i gcomhréir le
 mír 9.
 2.
 Mura sonrófar a mhalairt faoi Airteagal 119(2),
 féadfaidh institiúidí comhthaobhacht incháilithe a úsáid mar réadmhaoin
 chónaithe atá nó a bheidh á háitiú nó á ligean ar cíos ag an úinéir, nó ag an
 úinéir tairbhiúil i gcás cuideachtaí infheistíochta pearsanta, agus réadmhaoin
 tráchtála, lena n-áirítear oifigí agus áitribh thráchtála eile, i gcás ina
 gcomhlíonfar an dá choinníoll seo a leanas:
 (a) ní bhraitheann luach na réadmhaoine go
 hábhartha ar cháilíocht chreidmheasa an fhéichiúnaí. Féadfaidh
 institiúidí cásanna a fhágáil ar lár i gcás go mbíonn tionchar ag tosca atá go
 hiomlán maicreacnamaíoch ar luach na maoine agus ar fheidhmíocht an iasachtaí
 araon óna gcinneadh maidir le hábharthacht spleáchais den sórt sin;
 (b) ní bhraitheann riosca
 an iasachtaí go hábhartha ar fheidhmíocht na réadmhaoine bunúsaí ná an
 tionscadail bhunúsaigh, ach ar chumas bunúsach an iasachtaí an fiachas a aisíoc
 ó fhoinsí eile, agus mar thoradh air sin, ní bheidh aisíocaíocht na saoráide ag
 brath go hábhartha ar aon sreabhadh airgid arna ghiniúint ag an réadmhaoin
 bhunúsach a fheidhmíonn mar chomhthaobhacht.
 3.
 Féadfaidh institiúidí a úsáid mar réadmhaoin
 chónaitheach incháilithe aon scaireanna comhthaobhachta i gcuideachtaí
 tithíochta chónaithe Fionlannacha atá ag feidhmiú i gcomhréir leis an dlí
 Fionlannach maidir le cuideachtaí tithíochta (1991), nó i gcomhréir le reachtaíocht
 choibéiseach iardain, i leith réadmhaoine cónaithe atá nó a bheidh á háitiú nó
 á ligean ar cíos ag an úinéir, ar choinníoll go bhfuil na coinníollacha i mír 2
 á gcomhlíonadh.
 4.
 Féadfaidh institiúidí a úsáid
 mar réadmhaoin tráchtala incháilithe aon scaireanna i gcuideachtaí tithíochta Fionlannacha atá ag feidhmiú i gcomhréir leis
 an dlí Fionlannach maidir le cuideachtaí tithíochta (1991), nó i gcomhréir le
 reachtaíocht choibhéiseach iardain, ar choinníoll go gcomhlíontar coinníollacha
 mhír 2.
 5.
 Féadfaidh institiúidí maolú ó
 phointe (b) de mhír 2 i gcás neamhchosaintí arna n-urrú le réadmhaoin
 chónaithe atá lonnaithe laistigh de chríoch Ballstáit, más rud é gur fhoilsigh
 údarás inniúil an Bhallstáit sin fianaise lena léirítear go bhfuil margadh
 réadmhaoine cónaithe dea-fhorbartha agus fadbhunaithe sa chríoch sin ag a
 bhfuil rátaí caillteanais nach sáraíonn aon cheann de na teorainneacha seo a
 leanas:
 (a) ní mó ná 0.3 % de na hiasachtaí gan
 íoc arna gcomhthaobhú le réadmhaoin chónaithe in aon bhliain faoi leith na caillteanais
 atá ag teacht ó iasachtaí arna gcomhthaobhú le réadmhaoin chónaithe suas le 80 %
 den mhargadhluach nó 80 % den luach iasachta morgáiste, mura bhforáiltear a
 mhalairt faoi Airteagal 119(2).
 (b) ní mó ná 0.5 %
 de na hiasachtaí gan íoc arna gcomhthaobhú le réadmhaoin chónaithe in aon
 bhliain faoi leith na caillteanais fhoriomlána atá ag teacht ó iasachtaí arna
 gcomhthaobhú le réadmhaoin chónaithe in aon bhliain faoi leith.
 6.
 Féadfaidh institiúidí maolú ó phointe (b) de mhír 2
 i gcás réadmhaoine tráchtala atá lonnaithe laistigh de chríoch Ballstáit, más
 rud é gur fhoilsigh údarás inniúil an Bhallstáit sin fianaise lena léirítear go
 bhfuil margadh maoine cónaithe dea-fhorbartha agus fadbhunaithe sa chríoch sin
 ag a bhfuil rátaí caillteanais a chomhlíonann na coinníollacha seo a leanas:
 (a)
 caillteanais atá ag teacht ó iasachtaí arna
 gcomhthaobhú le réadmhaoin tráchtála suas le 50 % den mhargadhluach nó 60%
 den luach iasachta morgáiste, ní mó iad ná 0.3 % de na hiasachtaí gan íoc
 arna gcomhthaobhú le réadmhaoin in aon bhliain faoi leith;
 (b)
 caillteanais fhoriomlána atá ag teacht ó iasachtaí
 arna gcomhthaobhú le réadmhaoin tráchtála, ní mó iad ná 0.5% de na hiasachtaí
 gan íoc arna gcomhthaobhú le réadmhaoin tráchtála in aon bhliain faoi leith.
 I gcás nach gcomhlíonfar ceachtar de na
 coinníollacha i bpointí (a) agus (b) den chéad fhomhír in aon bhliain faoi
 leith, ní úsáidfidh institiúidí an láimhseáil atá sonraithe san fhomhír sin go
 dtí go gcomhlíonfar na coinníollacha i mbliain ina dhiaidh sin.
 7.
 Féadfaidh institiúidí earraí infhaighte a bhaineann
 le hidirbheart nó le hidirbhearta tráchtála ag a bhfuil aibíocht tosaigh níos
 lú ná bliain amháin nó cothrom le bliain amháin a úsáid mar mhéideanna
 comhthaobhachta incháilithe. Ní áirítear ar earraí
 infhaighte incháilithe na cinn a bhaineann le hurrúsuithe, le
 fo-rannpháirteachas, le díorthaigh chreidmheasa ná le méideanna atá dlite ó
 pháirtithe cleamhnaithe.
 8.
 Tabharfaidh údaráis inniúla
 cead d’institiúid comhthaobhacht fhisiceach de chineál seachas na cinn atá
 léirithe i míreanna 2 go 6 a úsáid mar comhthaobhacht incháilithe i gcás ina
 gcomhlíonfar na coinníollacha ar fad a leanas:
 (a) tá margaí leachtacha ann, arna bhfianú ag
 idirbhearta minice, chun comhthaobhacht a dhiúscairt ar mhodh atá gasta agus
 éifeachtúil ó thaobh an gheilleagair de. Déanfaidh
 institiúidí measúnú ar an gcoinníoll seo go tréimhsiúil agus i gcás inar léir
 ón fhaisnéis go bhfuil athruithe ábhartha sa mhargadh;
 (b) tá praghsanna margaidh ann don
 chomhthaobhacht atá dea-bhunaithe agus ar fáil don phobal. Féadfaidh
 institiúidí a mheas gur praghsanna dea-bhunaithe iad praghsanna an mhargaidh i
 gcás ina dtagann siad as foinsí iontaofa faisnéise amhail innéacsanna poiblí
 agus gur léiriú iad ar phraghas na n-idirbheart faoi ghnáthdhálaí. Féadfaidh
 institiúidí a mheas gur praghsanna atá fáil don phobal iad praghsanna an
 mhargaidh, sa chás go nochtar praghsanna, go bhfuil rochtain éasca orthu, agus
 gur féidir iad a fháil go rialta agus gan aon ualach míchuí riaracháin nó
 airgeadais ag baint leo;
 (c) déanann an institiúid
 anailís ar phraghsanna an mhargaidh, ar an am agus ar na costais a bhaineann
 leis an gcomhthaobhacht a réadú agus ar na fáltais réadaithe ón
 gcomhthaobhacht;
 (d) léiríonn an
 institiúid nach bhfuil na fáltais réadaithe ón gcomhthaobhacht faoi 70% de
 luach na comhthaobhachta i níos mo ná 10% de na leachtuithe ar fad i gcás
 cineál áirithe comhthaobhachta. I gcás ina bhfuil luaineacht ábhartha i
 bpraghsanna an mhargaidh, léireoidh hinstitiúidí chun sástachta na n-údarás
 inniúil go bhfuil a luacháil ar an gcomhthaobhacht sách coimeádach.
 Doiciméadóidh an institiúid comhlíonadh na
 gcoinníollacha atá sonraithe i bpointí (a) go (d) sa chéad fhomhír agus na
 coinníollacha sin atá sonraithe in Airteagal 205.
 I ndiaidh theacht i bhfeidhm
 na gcaighdeán teicniúil cur chun feidhme dá dtagraítear i mír 10, tabharfaidh
 na húdaráis inniúla cead d’institiúidí na cineálacha sin de chomhthaobhachtaí
 fisiceacha eile a áirítear sna caighdeáin sin a úsáid agus na cineálacha sin
 amháin.
 9.
 Faoi réir fhorálacha Airteagal 225(2), i gcás
 ina gcomhlíonfar na ceanglais atá leagtha amach in Airteagal 206, féadfar
 neamhchosaintí a thagann as idirbhearta trína léasaíonn institiúid maoin le
 tríú páirtí a láimhseáil ar an tslí chéanna a láimhseáiltear iasachtaí atá
 comhthaobhaithe leis an gcineál maoine atá léasaithe.
 10.
 Forbróidh an ÚBE dréachtchaighdeáin theicniúla cur
 chun feidhme d'fhonn a shonrú na cineálacha comhthaobhachtaí fisiceacha a
 gcomhlíontar na coinníollacha dá dtagraítear i bpointí (a) agus (b) de mhír 8
 lena n-aghaidh, agus é sin bunaithe ar na critéir atá leagtha amach sna pointí
 sin.
 Cuirfidh an ÚBE na dréachtchaighdeáin theicniúla
 cur chun feidhme sin faoi bhráid an Choimisiúin faoin 31 Nollaig 2014.
 Tugtar cumhacht don Choimisiún
 na dréachtchaighdeáin theicniúla cur chun feidhme dá dtagraítear sa chéad
 fhomhír a ghlacadh i gcomhréir leis an nós imeachta atá leagtha síos in Airteagal 15
 de Rialachán (AE) Uimh. 1093/2010.
 Airteagal 196
 Cosaint chistithe creidmheasa eile
 Féadfaidh institiúidí an chosaint chistithe
 creidmheasa eile seo a leanas a úsáid mar chomhthaobhacht incháilithe:
 (a) airgead i dtaisce le hinstitiúid
 tríú páirtí i socrú neamhchoinneála nó ionstraimí comhshamhlaithe airgid atá
 ina seilbh agus atá curtha i ngeall don institiúid iasachtaí;
 (b) polasaithe árachas saoil atá curtha
 i ngeall don institiúid iasachtaí;
 (c) ionstraimí arna
 n-eisiúint ag institiúidí tríú páirtí a athcheannóidh an institiúid sin arna
 iarraidh sin.
 Foroinn 2
 Cosaint
 neamhchistithe creidmheasa
 Airteagal 197
 Incháilitheacht sholáthraithe na cosanta faoi gach cur
 chuige
 1.
 Féadfaidh institiúidí na páirtithe seo a leanas a
 úsáid mar sholáthraithe incháilithe na cosanta neamhchistithe creidmheasa:
 (a) rialtais láir agus bainc cheannais;
 (b) rialtais réigiúnacha
 nó údaráis áitiúla;
 (c) bainc forbartha
 iltaobhacha;
 (d) neamhchosaintí ar
 eagraíochtaí idirnáisiúnta a sanntar ualú riosca 0 % dóibh faoi Airteagal 112;
 (e) aonáin earnála poiblí
 a láimhseáiltear éilimh orthu i gcomhréir le hAirteagal 111;
 (f) institiúidí;
 (g) aonáin
 chorparáideacha eile, lena n-áirítear máthair-aonáin chorparáideacha, fo-aonáin
 chorparáideacha agus aonáin chorparáideacha chleamhnaithe na hinstitiúide, i
 gcás ina gcomhlíonfar ceachtar de na coinníollacha seo a leanas:
 (i) tá measúnú creidmheasa ag na haonáin
 chorparáideacha eile sin ó ECAI aitheanta a bhfuil sé deimhnithe ag an ÚBE go
 mbaineann sé le Céim 2 den cháilíocht chreidmheasa nó le céim níos airde, de
 réir na rialacha ualaithe riosca maidir le neamhchosaintí faoi Chaibidil 2;
 (ii) i gcás institiúidí
 a ríomhann méideanna neamhchosanta atá ualaithe ó thaobh riosca agus méideanna
 an chaillteanais ionchasaigh de réir an Chuir Chuige IRB, níl measúnú
 creidmheasa ó ECAI aitheanta ag na haonáin chorparáideacha eile sin agus tá
 siad rátáilte go hinmheánach mar chorparáidí a bhfuil PD acu atá coibhéiseach
 leis an PD a bhaineann le measúnuithe creidmheasa ECAIanna a bhfuil sé
 deimhnithe ag an ÚBE go mbaineann siad le Céim 2 den cháilíocht chreidmheasa nó
 le céim níos airde, de réir na rialacha ualaithe riosca maidir le
 neamhchosaintí ar chorparáidí faoi Chaibidil 2.
 2.
 I gcás ina ríomhann institiúidí méideanna
 neamhchosanta atá ualaithe ó thaobh riosca agus méideanna an chaillteanais
 ionchasaigh de réir an Chuir Chuige IRB, le bheith incháilithe mar sholáthraí
 na cosanta neamhchistithe creidmheasa, déanfaidh an institiúid ráthóir a rátáil
 go hinmheánach i gcomhréir le forálacha Roinn 6 de Chaibidil 3.
 Féadfaidh institiúidí úsáid mar sholáthraithe incháilithe
 na cosanta neamhchistithe creidmheasa a bhaint as institiúidí airgeadais eile
 arna n-údarú agus arna maoirsiú ag na húdaráis inniúla atá freagrach as údarú
 agus maoirsiú na n-institiúidí agus atá faoi réir ceanglais stuamachta atá
 cothrom leo sin a chuirtear chun feidhme maidir le hinstitiúidí.
 Foilseoidh agus coinneoidh údaráis inniúla liosta
 de sholáthraithe incháilithe eile sin na cosanta neamhchistithe creidmheasa, nó
 na critéir threorach chun soláthraithe incháilithe eile sin na cosanta neamhchistithe
 creidmheasa a shainaithint, mar aon le cur síos ar na ceanglais stuamachta
 infheidhme, agus roinnfidh siad a liosta le húdaráis inniúla eile i gcomhréir
 le hAirteagal 112 den Treoir [le cur isteach ag an OP].
 Airteagal 198
 Incháilitheacht sholáthraithe na cosanta de réir an Chuir
 Chuige IRB a cháilíonn don láimhseáil atá leagtha amach in Airteagal 148(4)
 Féadfaidh institiúidí úsáid a bhaint as institiúidí,
 gnóthais árachais agus as athárachais agus gníomhaireachtaí creidmheasa
 onnmhairiúcháin mar sholáthraithe incháilithe na cosanta neamhchistithe
 creidmheasa a cháilíonn don láimhseáil atá leagtha amach in Airteagal 148(4)
 i gcás ina gcomhlíonann siad na coinníollacha seo a leanas:
 (a) tá saineolas a ndóthain acu ar
 chosaint neamhchistithe creidmheasa a sholáthar;
 (b) déantar iad a
 rialú ar mhodh atá coibhéiseach leis na rialacha atá leagtha síos sa Rialachán
 seo, nó, bhí measúnú creidmheasa acu tráth a soláthraíodh an chosaint
 creidmheasa, ó ECAI aitheanta a bhfuil sé deimhnithe ag an ÚBE go mbaineann sé
 le céim 3 den cháilíocht chreidmheasa nó le céim níos airde, de réir na
 rialacha ualaithe riosca maidir le neamhchosaintí ar chorparáidí atá leagtha
 amach i gCaibidil 2;
 (c) tráth a
 soláthraíodh an chosaint creidmheasa, nó ar feadh tréimhse ar bith ina dhiaidh
 sin, bhí rátáil inmheánach acu ag a raibh PD atá coibhéiseach leis an PD a
 bhaineann le céim 2 nó níos airde den cháilíocht chreidmheasa, nó atá níos ísle
 ná an PD sin, i gcomhréir leis na rialacha ualaithe riosca maidir le
 neamhchosaintí ar chorparáidí atá leagtha amach i gCaibidil 2;
 (d) tá rátáil
 inmheánach acu ag a bhfuil PD atá coibhéiseach leis an PD a bhaineann le céim 2
 nó níos airde den cháilíocht chreidmheasa, nó atá níos ísle ná an PD sin, i
 gcomhréir le rialacha ualú riosca na neamhchosaintí ar chorparáidí mar atá
 leagtha amach i gCaibidil 2.
 Chun críche an Airteagail seo, ní rachaidh aon
 fhrithráthaíocht fhollasach ón rialtas láir chun tairbhe na cosanta creidmheasa
 arna soláthar ag gníomhaireachtaí creidmheasa onnmhairiúcháin.
 Foroinn 3
 Cineálacha
 de dhíorthaigh chreidmheasa
 Airteagal 199
 Incháilitheacht na ndíorthach creidmheasa
 1.
 Féadfaidh institiúidí na cineálacha seo a leanas de
 dhíorthaigh chreidmheasa, agus ionstraimí a a bheadh comhdhéanta de dhíorthaigh
 chreidmheasa den sórt sin nó de chinn a bhfuil éifeacht eacnamaíoch
 chomhchosúil acu, a úsáid mar chosaint creidmheasa incháilithe:
 (a) babhtálacha mainneachtain chreidmheasa;
 (b) babhtálacha an
 toraidh iomláin;
 (c) nótaí
 creidmheas-nasctha, go feadh mhéid a cistithe airgid.
 I gcás ina gceannaíonn institiúid cosaint
 creidmheasa trí bhabhtáil an toraidh iomláin agus ina ndéanann sí taifead ar na
 glaníocaíochtaí arna bhfáil ar an mbabhtáil mar ghlanioncam, ach nach ndéanann
 sí taifeadadh ar an meath fritháirimh i luach na sócmhainne atá cosanta faoi
 laghduithe i luach cothrom nó trí mhéid breise a bheith curtha le cúlchistí, ní
 cháilíonn an chosaint creidmheasa sin mar chosaint creidmheasa incháilithe.
 2.
 I gcás ina ndéanann institiúid fálú inmheánach ag
 baint úsáide as díorthach creidmheasa, ionas go gcáileofar an chosaint
 creidmheasa mar chosaint creidmheasa incháilithe chun críche na Caibidle seo,
 déanfar an riosca creidmheasa a aistríodh chuig an leabhar trádála a aistriú
 chuig tríú páirtí nó páirtithe.
 I gcás ina ndearnadh fálú inmheánach de réir na
 chéad fhomhíre agus inar comhlíonadh na ceanglais i bhForoinn 2, cuirfidh
 institiúidí na rialacha atá leagtha amach i Roinn 4 go 6 i bhfeidhm maidir
 le méideanna neamhchosanta atá ualaithe ó thaobh riosca agus méideanna an
 chaillteanais ionchasaigh a ríomh i gcás ina bhfaigheann siad cosaint
 neamhchistithe creidmheasa.
 Roinn 3
 ceanglais
 Foroinn 1
 Cosaint
 chistithe creidmheasa
 Airteagal 200
 Ceanglais maidir le comhaontuithe
 glanluachála laistigh den chlár chomhardaithe (seachas máistir-chomhaontuithe
 glanluachála lena gclúdaítear idirbhearta athcheannaigh, idirbhearta maidir le
 hurrúis nó tráchtearraí a iasachtú nó a fháil ar iasacht nó idirbhearta
 caipitil eile atá faoi thionchar an mhargaidh)
 Comhaontuithe glanluachála laistigh den chlár
 chomhardaithe, seachas máistir-chomhaontuithe glanluachála lena gclúdaítear
 idirbhearta athcheannaigh, idirbhearta maidir le hurrúis nó tráchtearraí a
 iasachtú nó a fháil ar iasacht nó idirbhearta caipitil eile atá faoi thionchar
 an mhargaidh, cáileoidh siad mar fhoirm incháilithe de mhaolú riosca
 creidmheasa i gcás ina gcomhlíonfar na coinníollacha seo a leanas ar fad:
 (a) tá éifeacht dlí ag na comhaontuithe
 sin agus tá siad inchurtha i bhfeidhm ó thaobh dlí, i ngach dlínse ábhartha,
 lena n-áirítear i gcás dócmhainneachta nó féimheachta contrapháirtí;
 (b) is féidir le
 hinstitiúidí na sócmhainní nó na dliteanais atá faoi réir na gcomhaontuithe sin
 a chinneadh aon tráth;
 (c) déanann
 institiúidí monatóireacht ar na rioscaí a bhaineann le foirceannadh na cosanta
 creidmheasa agus rialaíonn siad iad ar bhonn leanúnach;
 (d) déanann
 institiúidí monatóireacht ar na neamhchosaintí ábhartha agus rialaíonn siad iad
 ar bhonn glanluachála agus ar bhonn leanúnach.
 Airteagal 201
 Ceanglais maidir le
 máistir-chomhaontuithe glanluachála lena gclúdaítear idirbhearta athcheannaigh
 nó idirbhearta maidir le hurrúis nó tráchtearraí a iasachtú nó a fháil ar
 iasacht nó idirbhearta caipitil eile atá faoi thionchar an mhargaidh
 Máistir-chomhaontuithe glanluachála lena
 gclúdaítear idirbhearta athcheannaigh, idirbhearta maidir le hurrúis nó
 tráchtearraí a iasachtú nó a fháil ar iasacht nó idirbhearta caipitil eile atá
 faoi thionchar an mhargaidh, cáileoidh siad mar fhoirm incháilithe de mhaolú
 riosca creidmheasa i gcás ina gcomhlíonfaidh an chomhthaobhacht a bheidh curtha
 ar fáil faoi na comhaontuithe sin na ceanglais uile dá dtagraítear in Airteagal 202(1)
 agus i gcás ina gcomhlíonfar na coinníollacha seo a leanas ar fad:
 (a) tá éifeacht dlí ag na comhaontuithe
 sin agus tá siad inchurtha i bhfeidhm ó thaobh dlí, i ngach dlínse ábhartha,
 lena n-áirítear i gcás dócmhainneachta nó féimheachta contrapháirtí;
 (b) tugtar an ceart iontu don pháirtí
 neamh-mhainneachtana gach idirbheart a fhoirceannadh nó a dhúnadh go tráthúil
 faoin gcomhaontú i gcás mainneachtana, lena n-áirítear i gcás féimheachta nó
 dócmhainneachta contrapháirtí;
 (c) déantar foráil
 leo maidir le gnóthachain agus caillteanais a ghlanluacháil ar idirbhearta a
 dúnadh faoi chomhaontú sa chaoi is go mbeidh aon ghlanluach amháin ag páirtí
 amháin ar an bpáirtí eile.
 Airteagal 202
 Ceanglais maidir le comhthaobhacht
 airgeadais
 1.
 Faoi na cineálacha cur chuige agus modhanna uile,
 cáileoidh comhthaobhacht airgeadais agus óir mar chomhthaobhacht incháilithe i
 gcás ina gcomhlíonfar na ceanglais uile atá leagtha síos i míreanna 2 go 4.
 2.
 Ní bheidh comhghaol deimhneach
 ábhartha idir cáilíocht chreidmheasa an fhéichiúnaí agus luach na
 comhthaobhachta.
 Ní cháileofar urrúis arna n-eisiúint ag an
 bhféichiúnaí, ná ag aon aonán grúpa gaolmhar, mar chomhthaobhacht incháilithe. D’ainneoin sin, cáilítear eisiúintí an fhéichiúnaí féin de
 bhannaí faoi chumhdach a thagann faoi chuimsiú théarmaí Airteagal 124 mar
 chomhthaobhacht incháilithe nuair a bhreactar iad mar chomhthaobhacht atá faoi
 réir idirbhearta athcheannaigh, ar an gcoinníoll go gcomhlíonfaidh siad an
 coinníoll atá leagtha amach sa chéad fhomhír.
 3.
 Comhlíonfaidh institiúidí aon cheanglais chonarthacha
 nó reachtúla i ndáil le hin‐fhorfheidhmitheacht na socruithe
 comhthaobhachta faoin dlí is infheidhme maidir lena leas sa chomhthaobhacht,
 agus déanfaidh siad na bearta is gá d’fhonn é sin a áirithiú.
 Beidh athbhreithniú dlíthiúil leordhóthanach
 déanta ag institiúidí lena ndearbhaítear in‐fhorfheidhmitheacht na
 socruithe comhthaobhachta i ngach dlínse iomchuí. Déanfaidh siad
 athbhreithnithe den chineál sin arís de réir mar is gá d’fhonn
 in-fhorfheidhmitheacht leanúnach a áirithiú.
 4.
 Comhlíonfaidh institiúidí na ceanglais oibriúcháin
 uile a leanas:
 (a) déanfaidh siad na socruithe
 comhthaobhachta a dhoiciméadú mar is cuí agus beidh nósanna imeachta soiléire
 agus stóinsithe i bhfeidhm acu le haghaidh leachtú tráthúil na comhthaobhachta;
 (b) úsáidfidh siad
 nósanna imeachta agus próisis stóinsithe chun rialú a dhéanamh ar rioscaí a
 thagann as úsáid comhthaobhachta, lena n-áirítear rioscaí cosanta creidmheasa
 teipthe nó laghdaithe, rioscaí measúnaithe, rioscaí a bhaineann le foirceannadh
 na cosanta creidmheasa, riosca comhchruinnithe a thagann as úsáid
 comhthaobhachta agus as an idirghníomhaíocht le próifíl riosca fhoriomlán na
 hinstitiúide;
 (c) beidh beartais agus próisis
 dhoiciméadaithe i bhfeidhm acu a bhaineann le cineálacha agus méideanna na
 comhthaobhachta a nglactar leo;
 (d) ríomhfaidh siad margadhluach na
 comhthaobhachta, agus déanfaidh siad é a athluacháil dá réir sin, uair amháin
 gach sé mhí ar a laghad agus aon am a mbeidh cúis acu le creidiúint gur bhfuil
 laghdú suntasach tagtha ar mhargadhuach na comhthaobhachta;
 (e) i gcás in bhfuil an chomhthaobhacht i
 seilbh tríú páirtí, déanfaidh siad bearta réasúnta lena áirithiú go
 leithscarfaidh an tríú páirtí an chomhthaobhacht óna sócmhainní féin;
 (f) áiritheoidh siad go ndíreoidh siad
 acmhainní leordhóthanacha ar fheidhmiú ordúil na gcomhaontuithe éarlaise le
 díorthaigh thar an gcuntar agus contrapháirtithe um maoiniú urrús, mar a
 thomhaistear é le tráthúlacht agus beachtas a nglaonna amach agus leis an aga
 freagartha ar ghlaonna isteach;
 (g) beidh beartais bhainistíochta i leith
 comhthaobhachta i bhfeidhm acu d’fhonn monatóireacht a dhéanamh ar an méid seo
 a leanas agus chun é a rialú agus a thuairisciú:
 (i) na rioscaí ar a mbíonn siad
 neamhchosanta de thoradh na gcomhaontuithe éarlaise;
 (ii) an
 riosca comhchruinnithe do chineálacha éagsúla de shócmhainní comhthaobhachta;
 (iii) athúsáid na comhthaobhachta lena
 n-áirítear na heasnaimh leachtachta a d’fhéadfadh tarlú mar thoradh ar athúsáid
 na comhthaobhachta a fhaightear ó chontrapháirtithe;
 (iv) géilleadh na gceart maidir le
 comhthaobhacht breactha go dtí contrapháirtithe.
 5.
 Chomh maith leis na ceanglais atá leagtha amach i
 mír 1 go 4, chun go gcáileofar comhthaobhacht airgeadais mar chomhthaobhacht
 incháilithe faoin Modh Simplí Comhthabhach Airgeadais beidh aibíocht iarmhair
 na cosanta ar a laghad chomh fada le haibíocht iarmhair na neamhchosanta.
 Airteagal 203
 Ceanglais maidir le comhthaobhacht
 réadmhaoine
 1.
 Cáileofar réadmhaoin mar chomhthaobhacht
 incháilithe i gcás ina gcomhlíonfar na ceanglais uile atá leagtha síos i
 míreanna 2 go 5 agus sa chás sin amháin.
 2.
 Comhlíonfar na ceanglais seo a
 leanas maidir le deimhneacht dhlíthiúil:
 (a) beidh morgáiste nó muirear inchurtha i
 bhfeidhm i ngach dlínse a bheidh iomchuí an tráth a chuirfear an comhaontú
 creidmheasa i gcrích agus déanfar é a chomhdú mar is cuí ar bhonn tráthúil;
 (b) comhlíonadh gach
 ceanglas dlíthiúil maidir leis an ngealltán a bhunú;
 (c) fágann an comhaontú
 cosanta agus an próiseas dlíthiúil is bonn leis go bhfuil sé ar chumas na
 hinstitiúide luach na cosanta a réadú laistigh de fhráma ama réasúnta.
 3.
 Comhlíonfar na ceanglais seo a leanas maidir le
 monatóireacht a dhéanamh ar luachanna maoine agus ar luacháil maoine:
 (a) déanfaidh institiúidí monatóireacht ar
 luach na maoine go minic agus uair amháin sa bhliain ar a laghad i gcás
 réadmhaoine tráchtala agus uair amháin gach trí bliana i gcás réadmhaoine cónaithe.
 Déanfaidh institiúidí monatóireacht níos minice i
 gcás ina dtagann athruithe móra ar dhálaí an mhargaidh;
 (b) déanfar athbhreithniú ar an luacháil
 réadmhaoine nuair is léir ón bhfaisnéis atá ar fáil d’institiúidí go bhféadfadh
 sé gur tháinig laghdú ábhartha ar luach na maoine i gcoibhneas le praghsanna
 ginearálta an mhargaidh agus déanfaidh luachálaí ag a bhfuil na cáilíochtaí, an
 taithí agus an cumas cuí chun luacháil a chur i gcrích agus atá neamhspleách ón
 bpróiseas cinnteoireachta creidmheasa an t-athbhreithniú sin. I gcás iasachtaí os cionn EUR 3 mhilliún nó 5 % de
 chistí dílse na hinstitiúide, déanfaidh luachálaí den sórt sin athbhreithniú ar
 luacháil na maoine gach trí bliana ar a laghad.
 Féadfaidh institiúidí modhanna staitistiúla a
 úsáid chun monatóireacht a dhéanamh ar luach na maoine agus chun maoin a
 shainaithint ar gá athluacháil le déanamh uirthi.
 4.
 Déanfaidh institiúidí cineálacha na réadmhaoine
 cónaithe agus tráchtála a nglacann siad leo agus a mbeartais iasachtaithe i
 dtaca leis sin a dhoiciméadú go soiléir.
 5.
 Beidh nósanna imeachta i
 bhfeidhm ag institiúidí chun fíorú go bhfuil an mhaoin a bheidh glactha mar
 chosaint creidmheasa árachaithe a dóthain i gcoinne riosca damáiste.
 Airteagal 204
 Ceanglais maidir le hearraí infhaighte
 gan íoc
 1.
 Cáileofar earraí infhaighte mar chomhthaobhacht
 incháilithe i gcás ina gcomhlíonfar na ceanglais ar fad atá leagtha síos i
 míreanna 2 go 3.
 2.
 Comhlíonfar na ceanglais seo a
 leanas maidir le deimhneacht dhlíthiúil:
 (a) beidh an mheicníocht dhlíthiúil lena
 soláthrófar an chomhthaobhacht d’institiúid iasachtaí stóinsithe agus
 éifeachtach agus áiritheoidh sí go mbeidh cearta soiléire ag an institiúid ar
 na fáltais;
 (b) déanfaidh institiúidí
 gach beart is gá chun riachtanais áitiúla a chomhlíonadh maidir le
 hin-fhorfheidhmitheacht leas urrúis. Beidh éileamh chéadtosaíochta ag
 institiúidí iasachtaí ar an gcomhthaobhacht cé go bhféadfadh sé go mbeadh
 éilimh den sórt sin faoi réir éileamh na gcreidiúnaithe tosaíochta dá
 bhforáiltear i bhforálacha reachtaíochta;
 (c) beidh athbhreithniú dlíthiúil
 leordhóthanach déanta ag institiúidí lena ndearbhaítear in‐fhorfheidhmitheacht
 na socruithe comhthaobhachta i ngach dlínse iomchuí;
 (d) déanfaidh siad a
 socruithe comhthaobhachta a dhoiciméadú mar is cuí agus beidh nósanna imeachta
 soiléire agus stóinsithe i bhfeidhm acu maidir le comhthaobhacht a bhailiú go
 tráthúil;
 (e) beidh nósanna
 imeachta i bhfeidhm ag institiúidí lena n-áiritheofar go gcomhlíonfar aon
 choinníollacha dlíthiúla is gá chun mainneachtain iasachtaí a dhearbhú agus
 comhthaobhacht a bhailiú go tráthúil;
 (f) i gcás anáis nó
 mainneachtana airgeadais iasachtaí, beidh údarás dlíthiúil ag institiúidí na
 hearraí infhaighte a dhíol le páirtithe eile nó a shannadh dóibh gan toiliú
 fhéichiúnaithe na n-earraí infhaighte.
 3.
 Comhlíonfar na ceanglais seo a leanas maidir le
 bainistíocht riosca:
 (a) beidh próiseas fónta i bhfeidhm ag
 institiúid chun an riosca creidmheasa a bhaineann leis na hearraí infhaighte a
 chinneadh. Áireofar i bpróiseas den sórt sin anailísí
 ar ghnólacht agus ar thionscal an iasachtaí agus ar na cineálacha custaiméirí
 lena ndéanann an t-iasachtaí sin gnó. I gcás go mbraitheann institiúidí ar a
 n-iasachtaithe chun riosca creidmheasa na gcustaiméirí a fhionnadh, déanfaidh
 an institiúid athbhreithniú ar chleachtais chreidmheasa an iasachtaí d’fhonn a
 chreidiúnaí agus a fhónta atá siad a fhionnadh;
 (b) léireoidh an
 difríocht idir méid na neamhchosanta agus luach na n-earraí infhaighte na
 fachtóirí iomchuí uile, lena n-áirítear costas an bhailithe, comhchruinniú
 laistigh de chomhthiomsú na n-earraí infhaighte arna gcur i ngeall ag iasachtaí
 ar leith, agus an comhchruinniú riosca a d’fhéadfadh a bheith ann laistigh de
 neamhchosaintí iomlána na hinstitiúide os cionn an méid a rialaítear le
 modheolaíocht ghinearálta na hinstitiúide. Déanfaidh institiúidí próiseas
 monatóireachta leanúnach atá oiriúnach do na hearraí infhaighte. Déanfaidh siad
 athbhreithniú, ar bhonn rialta chomh maith, ar chomhlíonadh cúnant iasachtaí,
 srianta comhshaoil, agus ceanglas dlíthiúil eile;
 (c) déanfar earraí
 infhaighte arna gcur i ngeall ag iasachtaí a éagsúlú agus ní dhéanfar iad a a
 chomhghaolú go míchuí leis an iasachtaí sin. I gcás go bhfuil comhghaol
 deimhneach ábhartha i gceist, cuirfidh institiúidí riosca coimhdeach san
 áireamh i socrú na n-éarlaisí le haghaidh chomhthiomsú na comhthaobhachta ina
 hiomláine;
 (d) ní úsáidfidh
 institiúidí earraí infhaighte ó chleamhnaithe iasachtaí, lena n-áirítear
 fochuideachtaí agus fostaithe, mar chosaint creidmheasa incháilithe;
 (e) beidh próiseas
 doiciméadaithe i bhfeidhm ag institiúid trína mbaileofar íocaíochtaí infhála i
 gcásanna anáis. Beidh na saoráidí riachtanacha ag institiúidí le híocaíochtaí a
 bhailiú fiú amháin más gnách leo brath ar a gcuid iasachtaithe lena mbailiú.
 Airteagal 205
 Ceanglais maidir le comhthaobhacht
 fhisiceach eile
 Cáileoidh comhthaobhacht fhisiceach seachas
 comhthaobhacht réadmhaoine mar chomhthaobhacht incháilithe faoin gChur Chuige
 IRB i gcás ina gcomhlíonfar na coinníollacha seo a leanas ar fad:
 (a) beidh an comhaontú comhthaobhachta faoina
 soláthraítear an chomhthaobhacht fhisiceach d’institiúid éifeachtach agus
 inchurtha i bhfeidhm le dlí i ngach dlínse iomchuí agus cuirfear ar chumas na
 hinstitiúide sin luach na comhthaobhachta a réadú laistigh d'amchlár réasúnta;
 (b) cé is moite de na héilimh
 thosaíochta incheadaithe dá dtagraítear in Airteagal 204(2)(b), ní
 cháileofar ach túsliain nó muirir ar chomhthaobhacht mar chomhthaobhacht
 incháilithe agus beidh tús áite ag institiúid thar gach iasachtaí eile ó thaobh
 fháltais réadaithe na comhthaobhachta;
 (c) déanfaidh
 institiúidí monatóireacht ar luach na comhthaobhachta go minic agus uair amháin
 sa bhliain ar a laghad. Déanfaidh institiúidí monatóireacht níos minice sa chás
 go bhfuil an margadh faoi réir athruithe suntasacha dálaí;
 (d) áireofar ar an
 gcomhaontú iasachta tuairiscí mionsonraithe ar an gcomhthaobhacht mar aon le
 sonraíochtaí mionsonraithe ar mhodh agus ar mhinicíocht an athluachála;
 (e) déanfaidh
 institiúidí na cineálacha comhthaobhachta fisicí a nglacann siad leo agus na
 beartais agus na cleachtais atá i bhfeidhm acu maidir le méid iomchuí gach
 cineáil chomhthaobhachta i gcoibhneas le méid na neamhchosanta a dhoiciméadú go
 soiléir i mbeartais agus i nósanna imeachta creidmheasa a bheidh ar fáil lena
 scrúdú;
 (f) tabharfar
 aghaidh i mbeartais chreidmheasa institiúidí maidir le struchtúr na
 n-idirbheart ar cheanglais chomhthaobhachta iomchuí i gcoibhneas le méid na
 neamhchosanta, an cumas an chomhthaobhacht a leachtú go héasca, an cumas
 praghas nó margadhluach a bhunú go hoibiachtúil, an mhinicíocht lenar féidir an
 luach a fháil go héasca, lena n-áirítear breithmheas gairmiúil nó luacháil
 ghairmiúil, agus luaineacht nó ionadaí luaineacht luach na comhthaobhachta;
 (g) cuirfear san
 áireamh ina iomláine gach meath nó dífheidhmeacht maidir leis an
 gcomhthaobhacht sa luacháil tosaigh agus san athluacháil araon. Le linn
 d’institiúidí luacháil agus athluacháil a dhéanamh, tabharfaidh siad aird faoi
 leith ar an tionchar a bhíonn ag imeacht ama ar chomhthaobhachtaí atá íogair ó
 thaobh cúrsaí faisin nó dáta;
 (h) beidh an ceart
 ag institiúidí iniúchadh fisiceach a dhéanamh ar an gcomhthaobhacht. Beidh
 beartais agus nósanna imeachta i bhfeidhm acu freisin ina dtabharfar aghaidh ar
 fheidhmiú a gcirt chun iniúchadh fisiceach a dhéanamh;
 (i) beidh an
 chomhthaobhacht a nglacfar leis mar chosaint árachaithe a dóthain i gcoinne
 riosca damáiste agus beidh nósanna imeachta i bhfeidhm ag institiúidí chun
 monatóireacht a dhéanamh air sin.
 Airteagal 206
 Ceanglais maidir le déileáil le
 neamhchosaintí mar neamhchosaintí comhthaobhaithe
 Láimhseálfaidh institiúidí neamhchosaintí a
 thagann as idirbhearta léasaithe mar neamhchosaintí atá comhthaobhaithe leis an
 gcineál réadmhaoine atá léasaithe, i gcás ina gcomhlíonfar na coinníollacha seo
 a leanas ar fad:
 (a) comhlíonfar na coinníollacha atá
 leagtha amach in Airteagal 203 nó 205, de réir mar cuí, maidir leis an
 gcineál réadmhaoine a bheidh léasaithe le cáiliú mar chomhthaobhacht
 incháilithe;
 (b) tá bainistíocht
 riosca stóinsithe i bhfeidhm ag an léasóir maidir leis an úsáid a bhaintear as
 an tsócmhainn léasaithe, an suíomh ina bhfuil sí agus an aois atá aici agus an
 tréimhse atá beartaithe í a úsáid, lena n-áirítear monatóireacht iomchuí a
 dhéanamh ar luach an urrúis;
 (c) tá úinéireacht
 dhlíthiúil ag an léasóir ar an tsócmhainn agus tá sé ábalta a chearta mar
 úinéir a fheidhmiú go tráthúil;
 (d) sa chás nár
 fionnadh é sin agus leibhéal an LGD á ríomh, níl an difríocht idir luach an
 méid gan amúchadh agus margadhluach an urrúis chomh mór sin is go ndéanfaí meastachán
 thar ceart ar an maolú riosca creidmheasa a chuirtear i leith na sócmhainní
 léasaithe.
 Airteagal 207
 Ceanglais maidir le cosaint chistithe
 creidmheasa eile
 1.
 Le bheith incháilithe don láimhseáil atá leagtha
 amach in Airteagal 227(1), maidir le hairgead i dtaisce le hinstitiúid
 tríú páirtí nó ionstraimí comhshamhlaithe airgid ina seilbh, comhlíonfar na
 coinníollacha seo a leanas ar fad:
 (a) tá éileamh an iasachtaí i gcoinne na
 hinstitiúide tríú páirtí curtha i ngeall go hoscailte nó sannta don institiúid
 iasachtaí agus tá an gealltán nó an sannadh sin éifeachtach agus inchurtha i
 bhfeidhm le dlí i ngach dlínse iomchuí;
 (b) tugtar fógra don institiúid tríú páirtí
 maidir leis an ngealltán nó an sannadh;
 (c) mar thoradh ar an
 bhfógra, ní féidir leis an institiúid tríú páirtí íocaíochtaí a dhéanamh leis
 an institiúid iasachtaí agus sin amháin nó le páirtithe eile mura bhfaigheann
 sí toiliú na hinstitiúide iasachtaí roimh ré;
 (d) tá an gealltán nó an
 sannadh neamhchoinníollach agus neamh-inchúlghairthe.
 2.
 Cáileoidh polasaithe árachas saoil atá curtha i
 ngeall don institiúid iasachtaí mar chomhthaobhacht incháilithe i gcás ina
 gcomhlíonfar na coinníollacha seo a leanas ar fad:
 (a) tá an polasaí árachas saoil curtha i
 ngeall nó sannta go hoscailte don institiúid iasachtaí;
 (b) tugtar fógra maidir
 leis an ngealltán nó an sannadh don chuideachta atá ag soláthar an árachais
 saoil agus ní fhéadfaidh sí méideanna atá iníoctha faoin gconradh a íoc gan
 toiliú na hinstitiúide iasachtaí roimh ré;
 (c) tá sé de cheart ag an
 institiúid iasachtaí an polasaí a chur ar ceal agus an luach géilliúna a fháil
 i gcás mhainneachtain an iasachtaí;
 (d) cuirtear in iúl don
 institiúid aon íocaíochtaí faoin bpolasaí nach ndearna sealbhóir an pholasaí;
 (e) cuirtear an chosaint
 creidmheasa ar fáil go ceann théarma na hiasachta. Sa chás nach féidir é sin a
 dhéanamh toisc go gcríochnaíonn an caidreamh árachais sular n-éagann an
 caidreamh iasachta, cinnteoidh an institiúid go n-úsáidfear an méid a thagann
 ón gconradh árachais mar urrús don institiúid go dtí deireadh thréimhse an
 chomhaontaithe creidmheasa;
 (f) tá an gealltán nó an sannadh éifeachtach
 agus inchurtha i bhfeidhm go dlíthiúil an tráth a chuirfear an comhaontú
 creidmheasa i gcrích;
 (g) dearbhaíonn an chuideachta atá ag
 soláthar an árachais an luach géilliúna agus tá sé neamh-inlaghdaithe;
 (h) tá an luach géilliúna
 le híoc go tráthúil ag an gcuideachta atá ag soláthar an árachais saoil, arna
 iarraidh sin;
 (i) ní iarrfar an luach
 géilliúna gach toiliú na hinstitiúide roimh ré;
 (j) tá an chuideachta
 atá ag soláthar an árachais saoil faoi réir Threoir 2009/138/CE ó
 Рharlaimint na hЕorpa agus ón gComhairle nó tá sí faoi réir
 maoirseachta ag údarás inniúil tríú tír a chuireann socruithe maoirseachta agus
 rialála i bhfeidhm atá coibhéiseach ar a laghad leis na cinn a chuirtear i
 bhfeidhm san Aontas.
 Foroinn 2
 Cosaint
 neamhcistithe creidmheasa agus nótaí creidmheas-nasctha
 Airteagal 208
 Ceanglais a bhaineann le ráthaíochtaí agus le díorthaigh
 chreidmheasa araon
 1.
 Faoi réir Airteagal 209(1), cáileoidh cosaint
 creidmheasa a eascraíonn ó ráthaíocht nó ó dhíorthaigh chreidmheasa mar
 chosaint neamhchistithe creidmheasa incháilithe i gcás ina gcomhlíonfar na
 coinníollacha seo a leanas ar fad:
 (a) is cosaint creidmheasa dhíreach í an
 chosaint creidmheasa;
 (b) tá méid na cosanta
 creidmheasa sainithe go soiléir;
 (c) níl aon chlásal i gconradh
 na cosanta creidmheasa, a bhfuil a chomhlíonadh faoi rialú díreach an
 iasachtóra, a d'fhágfadh:
 (i) go bhféadfadh soláthraí na cosanta an
 chosaint a chealú go haontaobhach;
 (ii) go dtiocfadh laghdú
 ar chostas éifeachtach na cosanta mar thoradh ar cháilíocht chreidmheasa na
 neamhchosanta faoi chosaint a bheadh ag meathlú;
 (iii) go bhféadfaí cosc a
 chur ar oibleagáid a bheith ar sholáthraí na cosanta íocaíocht a dhéanamh go
 tráthúil i gcás ina mainneodh an féichiúnaí bunaidh íocaíochtaí atá dlite ar
 bith a íoc, nó i gcás ina mbeadh an conradh léasaithe éagtha chun críocha luach
 iarmharach ráthaithe a aithint faoi Airteagail 129(7) agus 162(4);
 (iv) go bhféadfadh
 soláthraí na cosanta aibíocht na cosanta creidmheasa a laghdú;
 (d) tá an chosaint chreidmheasa éifeachtach
 agus inchurtha i bhfeidhm go dlíthiúil i ngach dlínse is iomchuí tráth an
 comhaontú creidmheasa a thabhairt i gcrích.
 2.
 Léireoidh institiúid d’údaráis inniúla go bhfuil córais
 i bhfeidhm aici chun comhchruinniú riosca a d’fhéadfadh teacht chun cinn de thoradh
 na húsáide a bhaineann sí as ráthaíochtaí agus díorthaigh chreidmheasa a
 bhainistiú. Beidh institiúid ábalta an chaoi a n‐idirghníomhaíonn
 a straitéis maidir leis an úsáid a bhaineann sí as díorthaigh chreidmheasa agus
 as ráthaíochtaí leis an bhainistíocht a dhéanann sí ar a próifíl riosca
 fhoriomlán a léiriú chun sástachta na n-údarás inniúil.
 3.
 Comhlíonfaidh institiúidí aon
 cheanglais chonartha agus reachtúla i leith in‐fhorfheidhmitheacht a
 gcosanta neamhchistithe creidmheasa faoin dlí is infheidhme maidir lena leas sa
 chosaint chreidmheasa, agus déanfaidh siad na bearta is gá d’fhonn é sin a
 áirithiú.
 Beidh athbhreithniú dlíthiúil leordhóthanach
 déanta ag institiúidí lena ndearbhaítear in‐fhorfheidhmitheacht na
 cosanta neamhchistithe creidmheasa i ngach dlínse iomchuí. Déanfaidh siad
 athbhreithniú den sórt sin arís de réir mar is gá d’fhonn
 in-fhorfheidhmitheacht leanúnach a áirithiú.
 Airteagal 209
 Frithráthaíochtaí cheannasacha agus frithráthaíochtaí eile
 de chuid na hearnála poiblí
 1.
 Féadfaidh institiúidí an neamhchosaint atá
 liostaithe i mír 2 a láimhseáil mar neamhchosaint atá faoi chosaint ráthaíochta
 arna soláthar ag na haonáin atá liostaithe sa mhír sin, ar an gcoinníoll go
 gcomhlíonfar na coinníollacha seo a leanas ar fad:
 (a) cumhdaítear gach eilimint riosca
 creidmheasa den éileamh faoin bhfrithráthaíocht;
 (b) comhlíonann an
 ráthaíocht bhunaidh agus an fhrithráthaíocht na ceanglais le haghaidh
 ráthaíochtaí atá leagtha amach in Airteagail 208 agus 210(1), ach amháin
 nach gcaithfidh an fhrithráthaíocht a bheith díreach;
 (c) tá an cumhdach
 stóinsithe agus ní léir ó aon rud san fhianaise stairiúil nach bhfuil cumhdach
 na frithráthaíochta coibhéiseach le cumhdach ráthaíochta dírí ón aonán i gceist.
 2.
 Beidh feidhm ag an láimhseáil atá leagtha síos i
 mír 1 maidir le neamhchosaintí faoi chosaint ráthaíochta arna bhfrithráthú ag
 aon cheann de na haonáin seo a leanas:
 (a) rialtas láir nó banc ceannais;
 (b) rialtas réigiúnach nó
 údarás áitiúil;
 (c) aonán earnála poiblí,
 a láimhseáiltear éilimh air mar éilimh ar an rialtais láir i gcomhréir le hAirteagal 111(4);
 (d) banc forbartha
 iltaobhach nó eagraíocht idirnáisiúnta, dá sanntar ualú riosca 0 % faoi
 Chaibidil 2 nó de bhrí Chaibidil 2;
 (e) aonán earnála poiblí,
 a láimhseáiltear éilimh orthu i gcomhréir le hAirteagail 111(1) agus
 111(2).
 3.
 Cuirfidh institiúidí an láimhseáil atá leagtha
 amach i mír 1 i bhfeidhm freisin maidir le neamhchosaint nach bhfuil
 frithráthaithe ag aon aonán atá liostaithe i mír 2 i gcás ina mbeidh
 frithráthaíocht na neamhchosanta sin ráthaithe go díreach ag ceann de na
 haonáin sin agus i gcás ina gcomhlíonfar na coinníollacha atá liostaithe i mír
 1.
 Airteagal 210
 Ceanglais bhreise maidir le ráthaíochtaí
 1.
 Cáileoidh ráthaíochta mar chosaint neamhchistithe
 creidmheasa incháilithe i gcás ina gcomhlíonfar na coinníollacha ar fad in Airteagal 208
 agus na coinníollacha seo a leanas ar fad:
 (a) ar mhainneachtain cháilitheach an
 chontrapháirtí, nó ar an méid dlite gan a bheith íoctha aige, tá an ceart ag an
 institiúid iasachtaí an ráthóir a thóraíocht go tráthúil i leith airgid ar bith
 atá dlite faoin éileamh a bhfuil an chosaint á soláthar ina leith agus ní
 bheidh ar an institiúid iasachtaí an ráthóir a thóraíocht ar dtús chun
 íocaíocht a fháil;
 I gcás cosanta neamhchistithe creidmheasa ina
 gcuimsítear iasachtaí morgáiste áit chónaithe, tá tréimhse 24 mí ann chun na
 ceanglais in Airteagal 208(1)(c)(iii) agus sa chéad fhomhír a chomhlíonadh.
 (b) is oibleagáid atá doiciméadaithe go
 sainráite arna gabháil ag an ráthóir atá sa ráthaíocht;
 (c) comhlíontar ceachtar
 de na coinníollacha seo a leanas:
 (i) cumhdaítear gach cineál íocaíochta atáthar
 ag súil go ndéanfadh an féichiúnaí maidir leis an éileamh faoin ráthaíocht;
 (ii) i gcás ina ndéantar
 cineálacha faoi leith íocaíochta a eisiamh ón ráthóir, tá luach na ráthaíochta
 coigeartaithe ag an institiúid iasachtaí chun an cumhdach teoranta a léiriú.
 2.
 I gcás na ráthaíochtaí a sholáthraítear i
 gcomhthéacs comhscéimeanna ráthaíochta nó a sholáthraíonn nó a fhrithráthaíonn
 na haonáin dá dtagraítear in Airteagal 209(1), measfar go mbeidh na
 ceanglais i bpointe (a) de mhír 1 comhlíonta i gcás ina gcomhlíonfar
 ceachtar de na coinníollacha seo a leanas:
 (a) tá an ceart ag an institiúid iasachtaí
 íocaíocht shealadach a fháil go tráthúil ón ráthóir, ar íocaíocht í a
 chomhlíonann an dá choinníoll seo a leanas:
 (i) léiríonn sé meastachán stóinsithe ar an
 gcaillteanas, lena n-áirítear caillteanais a thig ón ús gan a bheith íoctha
 agus cineálacha eile íocaíochta a bhfuil oibleagáid ar an iasachtaí iad a dhéanamh,
 ar méideanna iad is dócha a thabhóidh an institiúid iasachtaí;
 (ii) tá sé comhréireach
 le cumhdach na ráthaíochta;
 (b) is féidir leis an institiúid iasachtaí a
 léiriú chun sástachta na n-údarás inniúil go dtugann éifeachtaí na ráthaíochta,
 a chumhdóidh caillteanais a thig ó ús gan a bheith íoctha agus cineálacha
 íocaíochta eile a bhfuil oibleagáid ar an iasachtaí iad a dhéanamh freisin, go
 dtugann siad údar le láimhseáil den sórt sin.
 Airteagal 211
 Ceanglais bhreise maidir le díorthaigh chreidmheasa
 1.
 Cáileoidh díorthaigh chreidmheasa mar chosaint
 neamhchistithe creidmheasa incháilithe i gcás ina gcomhlíonfar na coinníollacha
 ar fad in Airteagal 208 agus na coinníollacha seo a leanas ar fad:
 (a) áirítear ar na teagmhais chreidmheasa atá
 sonraithe sa chonradh díorthach creidmheasa:
 (i) mainneachtain na méideanna atá dlite
 faoi théarmaí na bunoibleagáide a íoc atá i bhfeidhm tráth na mainneachtana
 sin, agus tréimhse chairde ann atá an-chosúil leis an tréimhse chairde nó atá
 níos giorra ná an tréimhse chairde sa bhunoibleagáid;
 (ii) féimheacht,
 dócmhainneacht nó neamhábaltacht an fhéichiúnaí a fhiacha a íoc, nó
 mainneachtain nó admháil i scríbhinn an fhéichiúnaí maidir lena neamhábaltacht
 go ginearálta a fhiacha a íoc de réir mar a thagann siad chun bheith dlite,
 agus teagmhais comhchosúla.
 (iii) athchóiriú na
 bunoibleagáide trí bhíthin na príomhshuime, an úis nó na dtáillí as a dtig
 teagmhas caillteanas creidmheasa a mhaitheamh nó a chur siar;
 (b) i gcás ina ndéantar foráil do
 shocraíochtaí airgid le díorthaigh chreidmheasa:
 (i) tá próiseas luachála stóinsithe i
 bhfeidhm ag institiúidí d’fhonn caillteanas a mheas go hiontaofa;
 (ii) tá tréimhse ann atá
 sonraithe go soiléir chun luachálacha na bunoibleagáide a fháil tar éis an
 teagmhais chreidmheasa;
 (c) i gcás ina bhfuil ceart agus cumas
 cheannaitheoir na cosanta an bhunoibleagáid a aistriú chuig soláthraí na
 cosanta ag teastáil chun socrú a dhéanamh, foráiltear le téarmaí na
 bunoibleagáide nach gcoinneofar siar gan chall aon toiliú a bheadh ag teastáil
 chun aistriú den chineál sin a dhéanamh;
 (d) tá sainithe go
 soiléir céannacht na bpáirtithe atá freagrach as a chinneadh cé acu a tharla
 teagmhas creidmheasa nó nár tharla;
 (e) níl sé faoi
 sholáthraí na cosanta agus faoi-sean amháin an teagmhas creidmheasa a
 chinneadh;
 (f) tá sé de cheart nó
 de chumas ag ceannaitheoir na cosanta teagmhas creidmheasa a tharla a chur in
 iúl do sholáthraí na cosanta.
 I gcás nach n-áirítear athchóiriú na
 bunoibleagáide ar na teagmhais chreidmheasa mar a thuairiscítear i bpointe (a)(iii),
 d’fhéadfadh an chosaint creidmheasa a bheith incháilithe mar sin féin faoi réir
 laghdaithe sa luach mar atá sonraithe in Airteagal 228(2);
 2.
 Aon neamhréir idir an bhunoibleagáid agus an
 oibleagáid tagartha faoin díorthach creidmheasa arb í an oibleagáid a úsáidtear
 ar mhaithe le luach na socraíochta airgid a chinneadh nó idir an bhunoibleagáid
 agus an oibleagáid a úsáidtear lena chinneadh cé acu a tharla nó nár tharla
 teagmhas creidmheasa, ní ceadmhach í a úsáid ach i gcás go gcomhlíonfar an dá
 choinníoll seo a leanas:
 (a) tá an oibleagáid tagartha nó an
 oibleagáid a úsáidtear lena chinneadh cé acu a tharla nó nár tharla teagmhas
 creidmheasa, de réir mar a bheidh, ar chomhchéim leis an mbunoibleagáid nó tá
 sí sóisearach dó.
 (b) tá an féichiúnaí
 céanna ag an mbunoibleagáid agus ag an oibleagáid tagartha nó an oibleagáid a
 úsáidtear lena chinneadh cé acu a tharla nó nár tharla teagmhas creidmheasa, de
 réir mar a bheidh, agus tá clásail um thrasmhainneachtain nó um thras‐luathú
 is inchurtha i bhfeidhm le dlí i bhfeidhm.
 Airteagal 212
 Ceanglais le cáiliú don láimhseáil atá leagtha amach in Airteagal 148(4)
 1.
 Le bheith incháilithe don láimhseáil atá leagtha
 amach in Airteagal 148(4), comhlíonfaidh cosaint creidmheasa a thig as
 ráthaíocht nó as díorthach creidmheasa na coinníollacha seo a leanas :
 (a) Is i leith ceann de na neamhchosaintí seo
 a leanas atá an bhunoibleagáid:
 (a) neamhchosaint chorparáideach arna sainiú
 in Airteagal 142, gan gnóthais árachais nó athárachais a áireamh;
 (ii) neamhchosaint ar
 rialtas réigiúnach, údarás áitiúil nó ar aonán earnála poiblí nach
 láimhseáiltear mar neamhchosaint ar rialtas láir nó ar bhanc ceannais i
 gcomhréir le hAirteagal 142;
 (iii) neamhchosaint ar
 fhiontar beag nó meánmhéide, atá aicmithe mar neamhchosaint ar mhiondíol i
 gcomhréir le hAirteagal 142(5);
 (b) Níl na bunfhéichiúnaithe ina gcomhaltaí
 den ghrúpa céanna le soláthraí na cosanta;
 (b) tá an neamhchosaint
 fálaithe le ceann de na hionstraimí seo a leanas:
 (i) díorthaigh chreidmheasa neamhchistithe
 aonainm nó ráthaíochtaí aonainm;
 (ii) táirgí bascaeid den chéad
 mhainneachtain
 (iii) táirgí bascaeid don
 n-ú mainneachtain
 (d) comhlíonann an chosaint creidmheasa na
 ceanglais atá leagtha amach in Airteagail 208, 210 agus 211;
 (e) níl an t-ualú riosca
 a bhaineann leis an neamhchosaint roimh an láimhseáil in Airteagal 148(4)
 san áireamh in aon ghné den chosaint creidmheasa;
 (f) tá an ceart ag
 institiúid agus is féidir léi bheith ag coinne le híocaíocht a fháil ón
 soláthraí cosanta gan a bheith uirthi caingean dlí a thionscnamh chun an
 contrapháirtí a thóraíocht chun go n-íocfaidh sé. A mhéad is féidir, déanfaidh
 an institiúid bearta lena dheimhniú di féin go bhfuil an soláthraí cosanta
 toilteanach íoc go pras dá dtarlódh teagmhas creidmheasa;
 (g) glacann an chosaint
 creidmheasa cheannaithe chuici féin na caillteanais chreidmheasa uile ar an
 gcuid fhálaithe de neamhchosaint a thagann chun cinn mar gheall ar theagmhais
 chreidmheasa a tharlaíonn atá leagtha amach sa chonradh;
 (h) I gcás ina ndéantar
 foráil i struchtúr eisíocaíochta na cosanta creidmheasa maidir le socraíocht
 fhisiceach, tá deimhneacht dhlíthiúil ann gur féidir iasacht, banna nó
 dliteanas teagmhasach a sheachadadh;
 (i) i gcás ina mbeidh sé
 beartaithe ag institiúid oibleagáid seachas an bhunoibleagáid a sheachadadh,
 áiritheoidh sí go bhfuil an oibleagáid inseachadta sách leachtach ionas go
 mbeadh ar chumas na hinstitiúide í a cheannach lena seachadadh i gcomhréir leis
 an gconradh;
 (j) tá téarmaí agus
 coinníollacha na socruithe cosanta creidmheasa dearbhaithe le dlí i scríbhinn
 ag soláthraí na cosanta agus an institiúid araon;
 (k) tá próiseas i
 bhfeidhm ag institiúidí d’fhonn comhghaol iomarcach a bhrath idir acmhainneacht
 creidmheasa sholáthraí na cosanta agus féichiúnaí na neamhchosanta bunúsaí
 toisc go mbraitheann a bhfeidhmíocht ar chomhfhachtóirí thar an bhfachtóir
 riosca sistéamach;
 (l) i gcás cosanta i
 gcoinne riosca caolúcháin, níl díoltóir na n-earraí infhaighte ceannaithe ina
 chomhalta den ghrúpa céanna agus atá soláthraí na cosanta.
 2.
 Chun críocha phointe (c)(ii) de mhír 1,
 cuirfidh institiúidí an láimhseáil atá leagtha amach in Airteagal 148(4) i
 bhfeidhm maidir leis an tsócmhainn laistigh den bhascaed ag a bhfuil an méid is
 ísle neamhchosanta atá ualaithe ó thaobh riosca.
 3.
 Chun críocha phointe (c)(iii)
 de mhír 1, ní cháileoidh an chosaint arna fáil lena háireamh faoin gcreat
 sin i gcás ina bhfuarthas cosaint mhainneachtana (n-1)ú incháilithe chomh maith
 nó i gcás inar mhainnigh (n-1) de na sócmhainní laistigh den bhascaed cheana.
 Más amhlaidh atá sé, cuirfidh institiúidí an láimhseáil atá leagtha amach in Airteagal 148(4)
 i bhfeidhm maidir leis an tsócmhainn laistigh den bhascaed ag a bhfuil an méid
 is ísle neamhchosanta atá ualaithe ó thaobh riosca.
 Roinn 4
 Éifeachtaí
 an mhaolaithe riosca creidmheasa a ríomh
 Foroinn 1
 Cosaint
 chistithe creidmheasa
 Airteagal 213
 Nótaí creidmheas-nasctha
 Féadfar infheistíochtaí i nótaí
 creidmheas-nasctha arna n-eisiúint ag institiúid iasachtaí a láimhseáil mar
 chomhthaobhacht airgid d’fhonn éifeacht na cosanta cistithe creidmheasa a ríomh
 i gcomhréir leis an bhFoRoinn seo, ar an gcoinníoll go gcáileoidh an
 bhabhtáil mainneachtain chreidmheasa atá leabaithe sa nóta creidmheas-nasctha
 mar chosaint neamhchistithe creidmheasa incháilithe.
 Airteagal 214
 Glanluacháil laistigh den chlár comhardaithe
 Láimhseálfar iasachtaí agus taiscí leis an
 institiúid iasachtaí atá faoi réir glanluachálá laistigh den chlár comhardaithe
 mar chomhthaobhacht airgid d’fhonn éifeacht na cosanta cistithe creidmheasa a
 ríomh maidir leis na hiasachtaí agus na taiscí sin de chuid na hinstitiúide
 iasachtaí atá faoi réir glanluachálá laistigh den chlár comhardaithe atá
 ainmnithe san airgeadra céanna.
 Airteagal 215
 An Cur Chuige Maoirseachta maidir le Coigeartuithe Luaineachta
 nó an Cur Chuige bunaithe ar a Mheastacháin Féin maidir le Coigeartuithe
 Luaineachta a úsáid le haghaidh máistir-chomhaontuithe glanluachála
 1.
 Nuair a ríomhann institiúidí ‘luach na
 neamhchosanta lánchoigeartaithe’ (E*) maidir leis na neamhchosaintí
 atá faoi réir máistir-chomhaontú glanluachála incháilithe ina gcuimsítear
 idirbhearta athcheannaigh nó idirbhearta maidir le hurrúis nó tráchtearraí a
 iasachtú nó a fháil ar iasacht nó idirbhearta caipitil eile atá faoi thionchar
 an mhargaidh, ríomhfaidh siad na coigeartuithe luaineachta is gá dóibh a chur i
 bhfeidhm tríd an gCur Chuige Maoirseachta maidir le Coigeartuithe Luaineachta
 nó tríd an gCur Chuige bunaithe ar a Meastacháin Féin maidir le Coigeartuithe
 Luaineachta a úsáid (‘Cur Chuige bunaithe ar a Meastacháin Féin’) arna leagan
 amach in Airteagail 218 go 221 maidir leis an Modh Cuimsitheach
 Comhthaobhach Airgeadais.
 Beidh úsáid an Chuir Chuige bunaithe ar a
 Mheastacháin Féin faoi réir na gcoinníollacha agus na gceanglas céanna is
 infheidhme faoin Modh Cuimsitheach Comhthaobhach Airgeadais.
 2.
 Chun críocha E* a ríomh, comhlíonfar na
 coinníollacha seo a leanas:
 (a) ríomhfaidh institiúidí an suíomh glan i
 ngach grúpa urrús nó i ngach cineál tráchtearra trí bhíthin an méid i bpointe (i)
 a dhealú ón méid i bpointe (ii):
 (i) luach iomlán grúpa urrús nó tráchtearraí
 den chineál céanna a iasachtaíodh, a díoladh nó a soláthraíodh faoin
 máistir-chomhaontú glanluachála;
 (ii) luach iomlán grúpa
 urrús nó tráchtearraí den chineál céanna a fuarthas ar iasacht, a ceannaíodh nó
 a fuarthas faoin gcomhaontú;
 (b) ríomhfaidh institiúidí an suíomh glan i
 ngach airgeadra, seachas airgeadra socraíochta an mháistir-chomhaontaithe
 glanluachála, trí bhíthin an méid i bpointe (i) a dhealú ón méid i bpointe (ii):
 (i) suim luach iomlán na n-urrús atá
 ainmnithe san airgeadra sin a iasachtaíodh, a díoladh nó a soláthraíodh faoin
 máistir-chomhaontú glanluachála agus méid an airgid thirim san airgeadra sin a
 iasachtaíodh nó a aistríodh faoin gconradh;
 (ii) suim luach iomlán
 na n-urrús atá ainmnithe san airgeadra sin a fuarthas ar iasacht, a ceannaíodh
 nó a fuarthas faoin gcomhaontú agus méid an airgid thirim san airgeadra sin a
 fuarthas ar iasacht nó a fuarthas faoin gconradh;
 (c) cuirfidh institiúidí an coigeartú
 luaineachta is iomchuí do ghrúpa ar leith urrús nó do shuíomh airgid i bhfeidhm
 maidir le luach absalóideach an tsuímh ghlain dheimhnigh nó dhiúltaigh sna
 hurrúis sa ghrúpa sin;
 (d) cuirfidh institiúidí an coigeartú
 luaineachta maidir le riosca malairte eachtraí (fx) i bhfeidhm maidir leis an
 suíomh glan deimhneach nó diúltach i ngach airgeadra seachas airgeadra
 socraíochta an mháistir-chomhaonaithe glanluachála.
 3.
 Ríomhfaidh institiúidí E* de réir na
 foirmle seo a leanas:
 mar a bhfuil:
 Ei = luach
 neamhchosanta gach neamhchosanta ar leith faoin gcomhaontú a bheadh i bhfeidhm
 in éagmais na cosanta creidmheasa, i gcás ina ríomhann institiúidí méideanna
 neamhchosanta atá ualaithe ó thaobh riosca faoin gCur Chuige Caighdeánaithe nó
 i gcás ina ríomhann siad na méideanna neamhchosanta atá ualaithe ó thaobh
 riosca agus méideanna an chaillteanais ionchasaigh faoin gCur Chuige IRB;
 Ci = luach
 na n-urrús i ngach aon ghrúpa nó tráchtearraí den chineál céanna a fuarthas ar
 iasacht, a ceannaíodh nó a fuarthas nó an t-airgead a fuarthas ar iasacht nó a
 fuarthas maidir le gach aon neamhchosaint I;
 = an suíomh glan (deimhneach nó diúltach) i ngrúpa ar leith
 urrús j;
 = an
 suíomh glan (deimhneach nó diúltach) in airgeadra ar leith k seachas airgeadra
 socraíochta an chomhaontuithe arna ríomh faoi phointe (b) de mhír 2;
 = an
 coigeartú luaineachta is iomchuí do ghrúpa áirithe urrús j;
 = coigeartú
 luaineachta airgeadra k i leith airgeadra eachtraigh.
 4.
 Ar mhaithe le méideanna neamhchosanta atá ualaithe
 ó thaobh riosca agus méideanna an chaillteanais ionchasaigh le haghaidh
 idirbheart athcheannaigh nó idirbhearta maidir le hurrúis nó tráchtearraí a
 iasachtú nó a fháil ar iasacht nó idirbhearta caipitil eile atá faoi thionchar
 an mhargaidh a chumhdaítear faoin máistir-chomhaontú glanluachála a ríomh,
 úsáidfidh institiúidí E* arna ríomh faoi mhír 3 mar luach
 neamhchosanta na neamhchosanta ar an gcontrapháirt a thagann as na hidirbhearta
 atá faoi réir an mháistir-chomhaontaithe glanluachála chun críocha Airteagal 108
 faoin gCur Chuige Caighdeánaithe nó chun críocha Chaibidil 3 faoin gCur Chuige
 IRB.
 5.
 Chun críocha mhíreanna 2 agus
 3, ciallaíonn ‘grúpa urrús’ urrúis a eisíonn an t-aonán céanna, urrúis ag a
 bhfuil an dáta eisiúna céanna, an aibíocht chéanna, atá faoi réir na dtéarmaí
 agus na gcoinníollacha céanna, agus atá faoi réir na dtréimhsí leachtaithe
 céanna arna léiriú in Airteagail 219 agus 220, de réir mar is infheidhme.
 Airteagal 216
 Cur Chuige na Samhlacha Inmheánacha a úsáid le haghaidh máistir-chomhaontuithe
 glanluachála
 1.
 Mar mhalairt ar an gCur Chuige Maoirseachta maidir
 le Coigeartuithe Luaineachta nó ar an gCur Chuige bunaithe ar a Meastacháin
 Féin a úsáid chun luach na neamhchosanta lánchoigeartaithe a ríomh (E*)
 a thig ó mháisitir-chomhaontú glanluachála incháilithe a chur i bhfeidhm ag cuimsiú
 idirbheart athcheannaigh nó idirbheart maidir le hurrúis nó tráchtearraí a
 iasachtú nó a fháil ar iasacht nó idirbheart caipitil eile atá faoi thionchar
 an mhargaidh seachas idirbhearta díorthach, féadfaidh institiúidí, faoi réir
 chead na n-údarás inniúil, cur chuige na samhlacha inmheánacha a úsáid ina
 gcuirtear san áireamh éifeachtaí comhghaolaithe idir na suíomhanna urrúis atá
 faoi réir an mháistir-chomhaontaithe glanluachála mar aon le leachtacht na
 n-ionstraimí lena mbaineann.
 2.
 Faoi réir chead na n-údarás inniúil, féadfaidh
 institiúidí a samhlacha inmheánacha féin a úsáid chomh maith le haghaidh
 idirbheart iasachta éarlaise, i gcás ina bhfuil na hidirbhearta cuimsithe faoi
 mháistir-chomhaontú déthaobhach glanluachála a chomhlíonann na ceanglais atá leagtha
 amach i gCaibidil 6, Roinn 7.
 3.
 Féadfaidh institiúid cur chuige
 na samhlacha inmheánacha a úsáid is cuma cé acu an Cur Chuige Caighdeánaithe nó
 an Cur Chuige IRB atá roghnaithe acu chun méideanna neamhchosanta atá ualaithe
 ó thaobh riosca a ríomh. Mar sin féin, i gcás ina bhféachann institiúid le cur
 chuige na samhlacha inmheánacha a úsáid, déanfaidh sí amhlaidh i gcás gach
 contrapháirtí agus gach urrúis, gan punanna neamhábhartha a áireamh i gcás ina
 bhféadfaidh sí an Cur Chuige Maoirseachta maidir le Coigeartuithe Luaineachta
 nó an Cur Chuige bunaithe ar a Meastacháin Féin atá leagtha síos in Airteagal 215
 a úsáid.
 Féadfaidh institiúidí a bhfuil cead faighte acu
 samhail inmheánach na bainistíochta riosca a úsáid faoi Theideal IV, Caibidil 5
 cur chuige na samhlacha inmheánacha a úsáid. I gcás
 nach bhfuil cead den sórt sin faighte ag institiúid, féadfaidh sí iarratas a
 dhéanamh ar na húdaráis inniúla fós chun cead a fháil cur chuige na samhlacha
 inmheánacha a úsáid chun críocha an Airteagail seo.
 4.
 Ní thabharfaidh údaráis inniúla cead d’institiúid
 cur chuige na samhlacha inmheánacha a úsáid ach amháin i gcás inar deimhin leo
 go bhfuil córas na hinstitiúide maidir leis na rioscaí a thagann as na
 hidirbhearta a chuimsíonn an máistir-chomhaontú glanluachála slán ar bhonn
 coincheapúil agus curtha chun feidhme le hionracas agus i gcás ina gcomhlíonfar
 na caighdeáin cháilíochtúla seo a leanas:
 (a) tá an tsamhail tomhas riosca inmheánach a
 úsáidtear chun luaineacht praghsanna fhéideartha a ríomh le haghaidh na n-idirbheart
 comhtháite go dlúth le próiseas bainistithe riosca laethúil na hinstitiúide
 agus úsáidtear í mar an bhonn le neamhchosaintí ar riosca a thuairisciú do
 bhainistíocht shinsearach na hinstitiúide;
 (b) tá aonad rialaithe
 riosca ag an institiúid a chomhlíonann na ceanglais seo a leanas:
 (i) tá
 sé neamhspleách ar aonaid trádála gnó agus tuairiscíonn sé go díreach don
 bainistíocht shinsearach;
 (ii) tá sé freagrach as córas bainistíochta riosca na
 hinstitiúide a dhearadh agus a chur chun feidhme;
 (iii) déanann sé tuairiscí laethúla ar aschur na samhla
 tomhas riosca agus ar na bearta iomchuí atá le déanamh i dtéarmaí teorainneacha
 suímh agus déanann sé anailís orthu.
 (c) athbhreithnítear na tuairiscí laethúla a
 dhéantar san aonad rialaithe riosca ar leibhéal bainistíochta ag a bhfuil
 údarás leordhóthanach le laghduithe a fhorfheidhmiú ar shuíomhanna a glacadh agus
 le laghduithe ar neamhchosaint fhoriomlán ar riosca a fhorfheidhmiú;
 (d) tá a dóthain ball
 foirne ag an institiúid san aonad rialaithe riosca atá oilte i samhlacha
 sofaisticiúla a úsáid;
 (e) tá nósanna imeachta
 bunaithe ag an institiúid le monatóireacht a dhéanamh ar shraith
 dhoiciméadaithe de bheartais agus rialuithe inmheánacha a bhaineann le feidhmiú
 foriomlán an chórais chun riosca a thomhas agus lena áirithiú go gcomhlíonfar
 na beartais agus na rialuithe sin;
 (f) tá cuntas teiste
 cruthaithe ag samhlacha na hinstitiúide maidir le cruinneas réasúnta i rioscaí
 a thomhas arna léiriú trí thástáil a théann siar ar a haschur ag úsáid sonraí
 bliana ar a laghad;
 (g) déanann an institiúid
 dianchlár tástála struis go minic agus déanann an bhainistíocht shinsearach
 athbhreithniú ar thorthaí na dtástálacha sin agus léirítear iad sna beartais
 agus sna teorainneacha a shocraíonn sí;
 (h) déanann an
 institiúid, mar chuid dá próisis iniúchóireachta inmheánaí rialta,
 athbhreithniú neamhspleách ar a córas chun riosca a thomhas. San áireamh san
 athbhreithniú sin beidh gníomhaíochtaí na n-aonad trádála gnó agus an aonaid
 rialaithe riosca neamhspleách araon.
 (i) uair amháin sa
 bhliain ar a laghad, déanann an institiúid athbhreithniú ar a córas
 bainistíochta riosca;
 (j) comhlíonann an
 tsamhail inmheánach na ceanglais atá leagtha síos in Airteagal 286(8) agus
 (9) agus in Airteagal 288.
 5.
 Gabhfar líon leordhóthanach fachtóirí riosca sa
 tsamhail tomhas riosca d’fhonn na rioscaí praghais ábhartha uile a ghabháil.
 Féadfaidh institiúid comhghaoil eimpíreacha úsáid
 laistigh de chatagóirí riosca agus thar chatagóirí riosca i gcás ina bhfuil a
 córas tomhaiste comhghaol fónta agus go gcuirtear chun feidhme é go hionraic.
 6.
 Déanfaidh institiúidí atá ag úsáid chur chuige na
 samhlacha inmheánacha E* a ríomh de réir na foirmle seo a leanas:
 mar a bhfuil:
 Ei = luach neamhchosanta gach
 neamhchosanta ar leith faoin gcomhaontú a bheadh i bhfeidhm in éagmais na
 cosanta creidmheasa, i gcás ina ríomhann institiúidí na méideanna neamhchosanta
 atá ualaithe ó thaobh riosca faoin gCur Chuige Caighdeánaithe nó i gcás ina
 ríomhann siad na méideanna neamhchosanta atá ualaithe ó thaobh riosca agus
 méideanna an chaillteanais ionchasaigh faoin gCur Chuige IRB;
 Ci = luach na n-urrús a
 fuarthas ar iasacht, a ceannaíodh nó a fuarthas nó an t-airgead a fuarthas ar
 iasacht nó a fuarthas maidir le gach aon neamhchosaint i den sórt sin.
 Agus méideanna neamhchosanta atá ualaithe ó thaobh
 riosca á ríomh ag úsáid samhlacha inmheánacha, úsáidfidh institiúidí aschur
 shamhail an lae gnó roimhe sin.
 7.
 Beidh ríomh an athraithe a d’fhéadfadh tarlú i
 luach dá dtagraítear i mír 6 faoi réir na gcaighdeán seo a leanas ar fad:
 (a) déanfar é gach lá ar a laghad;
 (b) beidh sé bunaithe ar
 eatramh muiníne aonfhoircneach 99ú peircintíl;
 (c) beidh sé bunaithe ar
 thréimhse leachtaithe atá coibhéiseach le 5 lá, ach amháin i gcás idirbheart
 seachas idirbhearta athcheannaigh i leith urrús nó idirbheart maidir le hurrúis
 a iasachtú nó a fháil ar iasacht mar a n-úsáidfear tréimhse leachtaithe atá
 coibhéiseach le 10 lá;
 (d) beidh sé bunaithe ar
 thréimhse bhreathnóireachta stairiúil éifeachtach bliain amháin ar a laghad ach
 amháin i gcás ina mbeidh údar le tréimhse bhreathnóireachta níos giorra mar
 gheall ar bhorradh suntasach i luaineacht praghsanna;
 (e) déanfar an tacar
 sonraí a úsáidtear sa ríomh a nuashonrú gach trí mhí.
 I gcás ina bhfuil idirbheart athcheannaigh ag
 institiúid, nó idirbheart maidir le hurrúis nó tráchtearraí a iasachtú nó a
 fháil ar iasacht agus idirbheart iasachta éarlaise nó idirbheart dá shamhail nó
 tacar glanluachála a chomhlíonann na critéir atá leagtha amach in Airteagal 279(2)
 agus (3), beidh an íostréimhse shealbhaíoctha i gcomhréir leis an tréimhse
 éarlaise faoi riosca a bheadh i bhfeidhm faoi na míreanna sin, i gcomhar le hAirteagal 279(4).
 8.
 Ar mhaithe le ríomh na méideanna neamhchosanta atá
 ualaithe ó thaobh riosca agus méideanna an chaillteanais ionchasaigh le haghaidh
 idirbheart athcheannaigh nó le haghaidh idirbheart maidir le hurrúis nó
 tráchtearraí a iasachtú nó a fháil ar iasacht nó idirbhearta caipitil eile atá
 faoi thionchar an mhargaidh a chuimsíonn an máistir-chomhaontú glanluachála,
 úsáidfidh institiúidí E* arna
 ríomh faoi mhír 6 mar luach na neamhchosanta den neamhchosaint ar an
 gcontrapháirt a thagann as na hidirbhearta atá faoi réir an
 mháistir-chomhaontaithe glanluachála chun críocha Airteagal 108 faoin gCur
 Chuige Caighdeánaithe nó chun críocha Chaibidil 3 faoin gCur Chuige IRB.
 9.
 Forbróidh an ÚBE dréachtchaighdeáin theicniúla
 rialála d’fhonn an méid seo a leanas a shonrú:
 (a) cad is punann neamhábhartha ann chun
 críocha mhír 3;
 (b) na critéir lena
 chinneadh an bhfuil an tsamhail inmheánach fónta agus curtha chun feidhme le
 hionracas chun críocha mhíreanna 4 agus 5.
 Cuirfidh an ÚBE na dréachtchaighdeáin theicniúla
 rialála sin faoi bhráid an Choimisiúin faoin 31 Nollaig 2014.
 Déantar cumhacht a tharmligean
 chuig an gCoimisiún chun na dréachtchaighdeáin theicniúla rialála dá
 dtagraítear sa chéad fhomhír a ghlacadh i gcomhréir leis an nós imeachta atá
 leagtha síos in Airteagail 10 go 14 de Rialachán (AE) Uimh. 1093/2010.
 Airteagal 217
 Modh Simplí Comhthaobhach Airgeadais
 1.
 Ní fhéadfaidh institiúidí an Modh Simplí
 Comhthaobhach Airgeadais a úsáid ach amháin i gcás ina ríomhann siad méideanna
 neamhchosanta atá ualaithe ó thaobh riosca faoin gCur Chuige Caighdeánaithe. Ní úsáidfidh institiúidí an Modh Simplí Comhthaobhach
 Airgeadais agus an Modh Cuimsitheach Comhthaobhach Airgeadais araon, ach amháin
 chun críocha Airteagail 143(1) agus 145(1). Ní úsáidfidh institiúidí an
 eisceacht seo go roghnaitheach ar mhaithe le ceanglais cistí dílse a bhaint
 amach nó ar mhaithe le arbatráiste rialála a stiúradh.
 2.
 Faoin Modh Simplí Comhthaobhach
 Airgeadais sannfaidh institiúidí luach atá cothrom lena margadhluach do
 comhthaobhacht airgeadais incháilithe arna chinneadh i gcomhréir le pointe (d)
 d’Airteagal 202(4).
 3.
 Sannfaidh institiúidí an t-ualú
 riosca a shannfaidís faoi Chaibidil 2 mar a raibh neamhchosaint dhíreach ag an
 institiúid iasachtaí ar an ionstraim chomhthaobhachta do na codanna sin de
 luachanna na neamhchosanta atá comhthaobhaithe le margadhluach na
 comhthaobhachta incháilithe. Chun na críocha sin, beidh luach neamhchosanta na
 hítime lasmuigh den chlár comhardaithe atá liostaithe in Iarscríbhinn I
 cothrom le 100% de luach na hítime seachas luach na neamhchosanta atá sonraithe
 in Airteagal 106(1) a bheith ann.
 Beidh an t-ualú riosca a bhaineann leis an gcuid
 chomhthaobhaithe cothrom le 20 % ar a laghad ach amháin mar atá sonraithe
 i míreanna 4 go 6. Cuirfidh institiúidí an t-ualú
 riosca a shannfaidís do neamhchosaint neamhurraithe ar an gcontrapháirtí faoi
 Chaibidil 2 i bhfeidhm maidir leis an gcuid eile de luach na neamhchosanta.
 4.
 Sannfaidh institiúidí ualú riosca 0 % don
 chuid chomhthaobhaithe den neamhchosaint a thagann as idirbhearta athcheannaigh
 agus idirbhearta maidir le hurrúis a iasachtú nó a fháil ar iasacht a
 chomhlíonann na critéir in Airteagal 222. I gcás
 nach príomhpháirtí sa mhargadh é an contrapháirtí san idirbheart, sannfaidh
 institiúidí ualú riosca 10 %.
 5.
 Sannfaidh institiúidí ualú
 riosca 0 %, de réir mhéid an tsoláthair urrúis chomhthaobhaigh, do
 luachanna na neamhchosanta arna gcinneadh faoi Chaibidil 6 i gcás na
 n-ionstraimí díorthacha atá liostaithe in Iarscríbhinn II agus faoi réir
 marcáil laethúil ón margadh, luachanna a bheidh comhthaobhaithe le hairgead nó
 le hionstraimí comhshamhlaithe airgid i gcás nach bhfuil neamhréir airgeadra i
 gceist.
 Sannfaidh institiúidí ualú riosca 10 %, de
 réir mhéid an tsoláthair urrúis chomhthaobhaigh, do luachanna neamhchosanta na
 n-idirbheart sin a bheidh comhthaobhaithe le hurrúis fiachais arna n-eisiúint
 ag rialtais láir nó ag bainc cheannais dá sanntar ualú riosca 0 % faoi
 Chaibidil 2.
 6.
 I gcás idirbheart seachas na cinn sin dá
 dtagraítear i míreanna 4 agus 5, féadfaidh institiúidí ualú riosca 0 % a
 shannadh i gcás ina mbeidh an neamhchosaint agus an chomhthaobhacht ainmnithe
 san airgeadra céanna, agus i gcás ina gcomhlíonfar ceachtar de na coinníollacha
 seo a leanas:
 (a) airgead i dtaisce nó ionstraim
 chomhshamhlaithe airgid is ea an chomhthaobhacht;
 (b) tá an chomhthaobhacht
 i bhfoirm urrúis fiachais arna n-eisiúint ag rialtas láir nó ag bainc cheannais
 a cháilíonn d’ualú riosca 0 % faoi Airteagal 109, agus rinneadh
 lascaine 20 % ar a mhargadhluach.
 7.
 Chun críocha mhíreanna 5 agus 6, áireofar ar
 ‘urrúis fiachais arna n-eisiúint ag rialtais láir nó ag bainc cheannais’ na
 nithe seo a leanas:
 (a) urrúis fiachais arna n-eisiúint ag
 rialtais réigiúnacha nó ag údaráis áitiúla, neamhchosaintí a láimhseáiltear mar
 neamhchosaintí ar an rialtas láir a bhfuil siad bunaithe ina dhlínse faoi Airteagal 110;
 (b) urrúis fiachais arna
 n-eisiúint ag bainc forbartha iltaobhacha a sanntar ualú riosca 0 % dóibh
 faoi Airteagal 112(2) nó de bhua Airteagal 112(2);
 (c) urrúis fiachais arna
 n-eisiúint ag eagraíochtaí idirnáisiúnta a sanntar ualú riosca 0 % dóibh
 faoi Airteagal 113.
 Airteagal 218
 Modh Cuimsitheach Comhthaobhach Airgeadais
 1.
 D’fhonn luaineacht praghsanna a chur san áireamh,
 cuirfidh institiúidí coigeartuithe luaineachta i bhfeidhm maidir le
 margadhluach na comhthaobhachta, mar atá leagtha amach in Airteagail 219
 go 222, agus comhthaobhacht airgeadais á luacháil chun críocha an Mhodha
 Chuimsithigh Chomhthaobhaigh Airgeadais.
 I gcás ina mbeidh comhthaobhacht ainmnithe in
 airgeadra atá éagsúil leis an airgeadra ina bhfuil an neamhchosaint bhunúsach
 ainmnithe, cuirfidh institiúidí coigeartú leis a léireoidh luaineacht airgeadra
 ar an gcoigeartú luaineachta atá iomchuí don chomhthaobhacht mar atá leagtha
 amach in Airteagail 219 go 222.
 I gcás idirbheart díorthach
 thar an gcuntar arna gcumhdach faoi chomhaontuithe glanluachála a aithníonn na
 húdaráis inniúla faoi Chaibidil 6, cuirfidh institiúidí coigeartú luaineachta i
 bhfeidhm a léireoidh luaineacht airgeadra ar an gcoigeartú luaineachta nuair a
 bheidh neamhréir idir an t-airgeadra comhthaobhachta agus an t-airgeadra
 socraíochta. Fiú nuair atá airgeadraí éagsúla i gceist sna hidirbhearta arna
 gcumhdach faoin gcomhaontú glanluachála, cuirfidh institiúidí coigeartú
 luaineachta aonair i bhfeidhm.
 2.
 Ríomhfaidh institiúidí luach na comhthaobhachta
 arna choigeartú de réir na luaineachta (CVA) nach mór dóibh a chur
 san áireamh mar seo a leanas:
 mar a bhfuil:
 C = luach na comhthaobhachta;
 HC = an coigeartú luaineachta is iomchuí don
 chomhthaobhacht, arna ríomh faoi Airteagail 219 agus 222;
 Hfx = an
 coigeartú luaineachta is iomchuí do neamhréir airgeadra, arna ríomh faoi Airteagail 219
 agus 222.
 Úsáidfidh institiúidí an fhoirmle sa mhír seo agus
 luach na comhthaobhachta arna choigeartú de réir na luaineachta á ríomh acu le
 haghaidh gach idirbhirt seachas na hidirbhearta sin atá faoi réir
 mháistir-chomhaontuithe glanluachála aitheanta a bhfuil feidhm ag na forálacha
 atá leagtha amach in Airteagail 215 agus 216 maidir leo.
 3.
 Ríomhfaidh institiúidí luach na neamhchosanta arna
 choigeartú de réir na luaineachta(CVA) nach mór dóibh a chur san
 áireamh mar seo a leanas:
 mar a bhfuil:
 E = luach na
 neamhchosanta mar a chinnfí é faoi Chaibidil 2 nó faoi Chaibidil 3 de réir mar
 is iomchuí i gcás nach raibh an neamhchosaint comhthaobhaithe;
 HC = an coigeartú luaineachta
 is iomchuí don neamhchosaint, arna ríomh faoi Airteagail 219 agus 222;
 I gcás idirbheart díorthach thar an gcuntar
 ríomhfaidh institiúidí EVA mar seo a leanas:
 .
 4.
 Chun críocha E a ríomh i mír 3, beidh feidhm ag an
 méid seo a leanas:
 (a) i gcás institiúidí a ríomhann méideanna
 neamhchosanta atá ualaithe ó thaobh riosca faoin gCur Chuige Caighdeánaithe,
 beidh luach neamhchosanta ítime lasmuigh den chlár comhardaithe atá liostaithe
 in Iarscríbhinn I cothrom le 100% de luach na hítime sin seachas a bheith
 cothrom le luach na neamhchosanta atá sonraithe in Airteagal 106(1);
 (b) maidir le
 hinstitiúidí a ríomhann méideanna neamhchosanta atá ualaithe ó thaobh riosca
 faoin gCur Chuige IRB, ríomhfaidh siad luach neamhchosanta na n-ítimí atá
 liostaithe in Airteagal 162(8) go (10) trí fhachtóir coinbhéartachta 100 %
 a úsáid seachas na fachtóirí coinbhéartachta nó na céatadáin atá sonraithe sna
 míreanna sin.
 5.
 Ríomhfaidh institiúidí luach na neamhchosanta lánchoigeartaithe,
 agus éifeachtaí luaineachta agus maolaithe riosca na comhthaobhachta á gcur san
 áireamh mar a leanas:
 mar a bhfuil:
 CVAM = CVAarna choigeartú tuilleadh le haghaidh aisioncronacht
 aibíochta ar bith i gcomhréir le forálacha Roinn 5;
 E* = luach na neamhchosanta lánchoigeartaithe.
 6.
 Féadfaidh institiúidí coigeartuithe luaineachta a
 ríomh tríd an gCur Chuige Maoirseachta maidir le Coigeartuithe Luaineachta dá
 dtagraítear in Airteagal 219 nó tríd an gCur Chuige bunaithe ar a
 Meastacháin Féin dá dtagraítear in Airteagal 220 a úsáid.
 Féadfaidh institiúid an Cur Chuige Maoirseachta
 maidir le Coigeartuithe Luaineachta nó an Cur Chuige bunaithe ar a Meastacháin
 Féin a úsáid is cuma cé acu an Cur Chuige Caighdeánaithe nó an Cur Chuige IRB
 atá roghnaithe acu chun na méideanna neamhchosanta atá ualaithe ó thaobh riosca
 a ríomh.
 Mar sin féin, i gcás ina n-úsáideann institiúid an
 Cur Chuige bunaithe ar a Meastacháin Féin, déanfaidh sí amhlaidh do raon iomlán
 na gcineálacha ionstraime, gan punanna neamhábhartha a áireamh mar a
 bhféadfaidh sí an Cur Chuige Maoirseachta maidir le Coigeartuithe Luaineachta a
 úsáid.
 7.
 Mar a bhfuil an chomhthaobhacht comhdhéanta de
 roinnt ítimí incháilithe, ríomhfaidh institiúidí an coigeartú luaineachta mar
 seo a leanas:
 mar a bhfuil:
 ai = an cion de luach na hítime incháilithe i luach iomlán na
 comhthaobhachta;
 Hi = an
 coigeartú luaineachta is infheidhme maidir leis an ítim incháilithe i.
 Airteagal 219
 Coigeartú luaineachta de réir maoirseachta faoin Modh
 Cuimsitheach Comhthaobhach Airgeadais
 1.
 Is iad na coigeartuithe luaineachta a bheidh le cur
 i bhfeidhm ag institiúidí faoin gCur Chuige Maoirseachta maidir le
 Coigeartuithe Luaineachta, ag glacadh leis go ndéantar athluacháil laethúil, iad
 sin atá leagtha amach i dTáblaí 1 go 4 den mhír seo.
 COIGEARTUITHE LUAINEACHTA
 Tábla 1
 An chéim den cháilíochta chreidmheasa lena mbaineann an measúnú creidmheasa ar an urrús fiachais. || Aibíocht Iarmhair || Coigeartuithe luaineachta le haghaidh urrús fiachais arna n-eisiúint ag aonáin a bhfuil cur síos orthu i gCuid 1, Airteagal 193(b) || Coigeartuithe luaineachta le haghaidh urrús fiachais arna n-eisiúint ag aonáin a bhfuil cur síos orthu i gCuid 1, Airteagal 193(c) agus (d) || Coigeartuithe luaineachta le haghaidh suíomhanna urrúsúcháin agus a chomhlíonann na critéir atá leagtha amach i gCuid 1, Airteagal 193(h)
 || || tréimhse leachtaithe 20 lá ( %) || tréimhse leachtaithe 10 lá ( %) || tréimhse leachtaithe 5 lá ( %) || tréimhse leachtaithe 20 lá ( %) || tréimhse leachtaithe 10 lá ( %) || tréimhse leachtaithe 5 lá ( %) || tréimhse leachtaithe 20 lá ( %) || tréimhse leachtaithe 10 lá ( %) || tréimhse leachtaithe 5 lá ( %)
 1 || ≤ 1 bhliain || 0.707 || 0.5 || 0.354 || 1.414 || 1 || 0.707 || 2.829 || 2 || 1.414
 || >1 ≤ 5 bliana || 2.828 || 2 || 1.414 || 5.657 || 4 || 2.828 || 11.314 || 8 || 5.657
 || > 5 bliana || 5.657 || 4 || 2.828 || 11.314 || 8 || 5.657 || 22.628 || 16 || 11.313
 2-3 || ≤ 1 bhliain || 1.414 || 1 || 0.707 || 2.828 || 2 || 1.414 || 5.657 || 4 || 2.828
 || >1 ≤ 5 bliana || 4.243 || 3 || 2.121 || 8.485 || 6 || 4.243 || 16.971 || 12 || 8.485
 || > 5 bliana || 8.485 || 6 || 4.243 || 16.971 || 12 || 8.485 || 33.942 || 24 || 16.970
 4 || ≤ 1 bhliain || 21.213 || 15 || 10.607 || N/B || N/B || N/B || N/B || N/B || N/B
 || >1 ≤ 5 bliana || 21.213 || 15 || 10.607 || N/B || N/B || N/B || N/B || N/B || N/B
 || > 5 bliana || 21.213 || 15 || 10.607 || N/B || N/B || N/B || N/B || N/B || N/B
 Tábla 2
 An chéim den cháilíochta chreidmheasa lena bhfuil baint ag measúnú creidmheasa ar urrús fiachais gearrthéarmach || Coigeartuithe luaineachta le haghaidh urrúis fiachais arna n-eisiúint ag aonáin, ar a gcuirtear síos i gCuid 1, Airteagal 193(b), le measúnuithe creidmheasa gearrthéarmacha || Coigeartuithe luaineachta le haghaidh urrús fiachais arna n-eisiúint ag aonáin ar a gcuirtear síos i gCuid 1, Airteagal 193(c) agus (d), le measúnuithe creidmheasa gearrthéarmacha
 || tréimhse leachtaithe 20 lá ( %) || tréimhse leachtaithe 10 lá ( %) || tréimhse leachtaithe 5 lá ( %) || tréimhse leachtaithe 20 lá ( %) || tréimhse leachtaithe 10 lá ( %) || tréimhse leachtaithe 5 lá ( %)
 1 || 0.707 || 0.5 || 0.354 || 1.414 || 1 || 0.707
 2-3 || 1.414 || 1 || 0.707 || 2.828 || 2 || 1.414
 Tábla 3
 Cineálacha eile comhthaobhachta nó neamhchosanta
 || tréimhse leachtaithe 20 lá ( %) || tréimhse leachtaithe 10 lá ( %) || tréimhse leachtaithe 5 lá ( %)
 Cothromais Phríomhinnéacs, Bannaí In-chomhshóite Príomhinnéacs || 21.213 || 15 || 10.607
 Cothromas eile nó Bannaí In‐chomhshóite atá liostaithe ar mhalartán aitheanta || 35.355 || 25 || 17.678
 Airgead tirim || 0 || 0 || 0
 Ór || 21.213 || 15 || 10.607
 Tábla 4
 Coigeartú luaineachta le haghaidh neamhréire airgeadra
 tréimhse leachtaithe 20 lá ( %) || tréimhse leachtaithe 10 lá ( %) || tréimhse leachtaithe 5 lá ( %)
 11.314 || 8 || 5.657
 2.
 Beidh ríomh na gcoigeartuithe luaineachta i
 gcomhréir le mír 1 faoi réir na gcoinníollacha seo a leanas:
 (a) i gcás idirbheart iasachta urraithe beidh
 an tréimhse leachtaithe cothrom le 20 lá gnó ;
 (b) i gcás idirbheart
 athcheannaigh, ach amháin a mhéid is a bhaineann na hidirbhearta sin le
 haistriú na dtráchtearraí nó na gceart faoi ráthaíocht a bhaineann le teideal
 chun tráchtearraí, agus idirbhearta maidir le hurrúis a iasachtú nó a fháil ar
 iasacht, beidh an tréimhse leachtaithe cothrom le 5 lá gnó;
 (c) i gcás idirbheart
 caipitil eile faoi thionchar an mhargaidh, beidh an tréimhse leachtaithe
 cothrom le 10 lá gnó;
 I gcás ina bhfuil idirbheart nó tacar glanluachála
 ag institiúid trína gcomhlíontar na critéir atá leagtha amach in Airteagal 279(2)
 and (3), beidh an íostréimhse shealbhaíochta i gcomhréir leis an tréimhse
 éarlaise faoi riosca a bheadh i bhfeidhm faoi na míreanna sin.
 3.
 I dTáblaí 1 go 4 de mhír 1 agus i míreanna 4
 go 6, is ionann an chéim den cháilíocht chreidmheasa lena mbaineann measúnú
 creidmheasa ar an urrús fiachais agus an chéim den cháilíocht chreidmheasa lena
 gcinneann an ÚBE an measúnú creidmheasa a bheidh le comhcheangal faoi Chaibidil
 2.
 Ar mhaithe leis an gcéim den cháilíocht
 chreidmheasa lena mbaineann measúnú creidmheasa ar an urrús fiachais dá
 dtagraítear san chéad fhomhír a chinneadh, tá feidhm ag Airteagal 193(7)
 chomh maith.
 4.
 I gcás urrús neamhcháilithe nó tráchtearraí arna
 n-iasachtú nó arna ndíol faoi idirbhearta athcheannaigh nó idirbhearta maidir
 le hurrúis nó tráchtearraí a iasachtú nó a fháil ar iasacht, baineann an
 coigeartú luaineachta céanna leo is a bhaineann leis an gcothromas neamh‐phríomhinnéacs
 atá liostaithe ar mhalartán aitheanta.
 5.
 I gcás aonaid incháilithe i
 ngnóthais chomhinfheistíochta, tá an coigeartú luaineachta cothrom leis na
 meánchoigeartuithe luaineachta ualaithe a mbeadh feidhm acu, ag féachaint do
 thréimhse leachtaithe an idirbhirt atá sonraithe i mír 2, maidir leis na
 sócmhainní inar infheistigh an ciste.
 I gcás nach eol don institiúid cad iad na
 sócmhainní inar infheistigh an ciste, tá an coigeartú luaineachta cothrom leis
 an gcoigeartú luaineachta is airde a mbeadh feidhm aige maidir le ceann ar bith
 de na sócmhainní a bhfuil sé de cheart ag an gciste infheistiú iontu.
 6.
 I gcás urrús fiachais gan rátáil arna n-eisiúint ag
 institiúidí agus a chomhlíonann na critéir incháilitheachta in Airteagal 193(4)
 is ionann an coigeartú luaineachta agus an coigeartú luaineachta a dhéantar ar
 urrúis arna n-eisiúint ag institiúidí nó ag corparáidí a bhfuil measúnú
 creidmheasa seachtrach acu a bhaineann le céimeanna 2 nó 3 den cháilíocht
 chreidmheasa.
 Airteagal 220
 A mheastacháin féin ar choigeartuithe luaineachta faoin
 Modh Cuimsitheach Comhthaobhach Airgeadais
 1.
 Tabharfaidh na húdaráis inniúla cead d’institiúidí
 a meastacháin luaineachta féin a úsáid chun na coigeartuithe luaineachta a
 bheidh le cur i bhfeidhm maidir le comhthaobhacht agus neamhchosaintí a ríomh i
 gcás ina gcomhlíonfaidh na hinstitiúidí sin na ceanglais atá leagtha amach i
 míreanna 2 agus 3. Institiúidí a mbeidh cead faighte
 acu a meastacháin luaineachta féin a úsáid, ní rachaidh siad i muinín modhanna
 eile arís ach amháin má léiríonn siad cúis mhaith a bheith leis sin agus beidh
 sé faoi réir chead na n-údarás inniúil.
 I gcás urrús fiachais ag a bhfuil measúnú
 creidmheas ó ECAI aitheanta atá coibhéiseach le grád infheistíochta nó níos
 airde, féadfaidh institiúidí meastachán luaineachta a ríomh do gach catagóir
 den urrús.
 I gcás urrús fiachais ag
 bhfuil measúnú creidmheas ó ECAI aitheanta atá coibhéiseach le grád
 infheistíochta nó níos ísle ná sin, agus i gcás gach comhthaobhachta
 incháilithe eile, féadfaidh institiúidí na coigeartuithe luaineachta a ríomh
 maidir le gach ítim ar leith.
 Déanfaidh institiúidí a
 úsáideann an Cur Chuige bunaithe ar a Meastacháin féin luaineacht na
 comhthaobhachta nó na neamhréire malairte eachtraí a mheas gan comhghaoil ar
 bith idir an t-urrús neamhurraithe, an chomhthaobhacht nó rátaí malairte a chur
 san áireamh.
 Agus catagóirí ábhartha á gcinneadh, cuirfidh
 institiúidí cineál eisitheora an urrúis, measúnú creidmheasa seachtrach na
 n-urrús, a n-aibíocht iarmhair, agus a marthanacht leasaithe san áireamh. Beidh na meastacháin luaineachta ionadaíoch do na hurrúis a
 bheidh curtha ar áireamh sa chatagóir ag an institiúid .
 2.
 Beidh ríomh na gcoigeartuithe luaineachta faoi réir
 na gcritéar seo a leanas ar fad:
 (a) bunóidh institiúidí an ríomh ar eatramh
 muiníne aonfhoircneach 99ú peircintíl,
 (b) bunóidh institiúidí an ríomh ar na
 tréimhse leachtaithe seo a leanas:
 (i) 20 lá
 gnó i gcás idirbhearta iasachta urraithe;
 (ii) 5 lá gnó i gcás idirbhearta athcheannaigh, ach amháin a mhéid a bhaineann
 na hidirbhearta sin le haistriú na dtráchtearraí nó na gceart faoi ráthaíocht a
 bhaineann le teideal chun idirbheart maidir le hurrúis nó tráchtearraí a
 iasachtú nó a fháil ar iasacht;
 (iii) 10 lá gnó i gcás idirbheart caipitil eile faoi thionchar an mhargaidh;
 (c) féadfaidh institiúidí uimhreacha
 coigeartúcháin luaineachta a úsáid arna ríomh de réir tréimhsí leachtaithe níos
 giorra nó níos faide, arna méadú nó arna laghdú ó scála ar an tréimhse
 leachtaithe atá leagtha amach i bpointe (b) maidir leis an gcineál idirbhirt
 atá i gceist, ag úsáid na foirmle um fhréamh chearnach ama:
 mar a bhfuil:
 TM = an
 tréimhse leachtaithe iomchuí;
 HM = an coigeartú
 luaineachta arna bhunú ar an tréimhse leachtaithe TM;
 HM = an coigeartú luaineachta arna bhunú ar an tréimhse
 leachtaithe TM.
 (d) cuirfidh institiúidí neamhleachtacht na
 sócmhainní ísealcháilíochta san áireamh. Déanfaidh
 siad an tréimhse leachtaithe a choigeartú in airde i gcásanna ina bhfuil amhras
 faoi leachtacht na comhthaobhachta. Ina theannta sin sainaithneoidh siad
 cásanna ina bhféadfadh an luaineacht fhéideartha bheith measta faoi bhun an
 chirt sna sonraí stairiúla. Déileálfar le cásanna den sórt sin le cás struis;
 (e) beidh fad na tréimhse breathnóireachta
 stairiúla a úsáideann institiúidí chun coigeartuithe luaineachta a ríomh
 cothrom le bliain amháin ar a laghad. I gcás
 institiúidí a úsáideann scéim ualaithe nó modhanna eile don tréimhse bhreathnóireachta
 stairiúil, beidh fad na tréimhse breathnóireachta éifeachtaí cothrom le bliain
 amháin ar a laghad. Féadfaidh na húdaráis inniúla a cheangal ar institiúid a
 coigeartuithe luaineachta a ríomh ag úsáid tréimhse bhreathnóireachta níos
 giorra i gcás ina bhfuil údar leis sin, dar leis na húdaráis inniúla, mar
 gheall ar bhorradh suntasach i luaineacht praghsanna;
 (f) déanfaidh institiúidí a dtacair shonraí
 a nuashonrú agus ríomhfaidh siad coigeartuithe luaineachta uair amháin gach trí
 mhí ar a laghad. Déanfaidh siad athmheasúnú ar a
 dtacair shonraí chomh maith nuair a bheidh praghsanna an mhargaidh faoi réir
 athruithe ábhartha.
 3.
 Déanfar na critéir cháilíochtúla seo a leanas a
 chomhlíonadh maidir leis na coigeartuithe luaineachta a mheas:
 (a) úsáidfidh institiúidí na meastacháin
 luaineachta sa phróiseas bainistithe riosca ó lá go lá agus maidir lena
 teorainneacha inmheánacha neamhchosanta chomh maith.
 (b) i gcás ina bhfuil an tréimhse leachtaithe
 a úsáideann institiúid ina próiseas bainistithe riosca ó lá go lá níos faide ná
 an tréimhse atá leagtha amach sa Roinn seo le haghaidh an chineáil idirbhirt
 atá i gceist, déanfaidh an institiúid sin a coigeartuithe luaineachta a mhéadú ó
 scála i gcomhréir leis an bhfoirmle um fhréamh chearnach ama atá leagtha amach
 i bpointe (c) de mhír 2;
 (c) beidh nósanna imeachta i bhfeidhm ag
 institiúid le monatóireacht a dhéanamh ar shraith dhoiciméadaithe de bheartais
 agus rialuithe inmheánacha a bhaineann le feidhmiú a córais chun coigeartuithe
 luaineachta a mheas agus chun na coigeartuithe luaineachta sin a chomhtháthú
 lena próiseas bainistithe riosca agus lena áirithiú go gcomhlíonfar na beartais
 agus na rialuithe sin.
 (d) déanfar athbhreithniú neamhspleách ar
 chóras na hinstitiúide chun coigeartuithe luaineachta a mheas ar bhonn rialta
 laistigh de phróiseas iniúchóireachta inmheánach féin na hinstitiúide. Déanfar athbhreithniú ar an gcóras iomlán chun
 coigeartuithe luaineachta a mheas agus chun na meastacháin sin a chomhtháthú le
 próiseas bainistithe riosca na hinstitiúide uair amháin sa bhliain ar a laghad.
 Cuimseofar na gnéithe seo a leanas ar a laghad san athbhreithniú sin:
 (i) comhtháthú na gcoigeartuithe luaineachta
 measta sa bhainistíocht riosca laethúil;
 (ii) bailíochtú aon athraithe shuntasaigh ar
 an bpróiseas chun coigeartuithe luaineachta a mheas;
 (iii) fíorú ar chomhsheasmhacht, ar
 thráthúlacht agus ar iontaofacht na bhfoinsí sonraí a úsáidtear d’fhonn an
 córas chun meastachán a dhéanamh ar choigeartuithe luaineachta a rith, lena
 n-áirítear neamhspleáchas na bhfoinsí sonraí sin;
 (iv) cruinneas agus oiriúnacht na dtoimhdí
 luaineachta;
 Airteagal 221
 Coigeartú luaineachta a mhéadú ó scála faoin Modh
 Cuimsitheach Comhthaobhach Airgeadais
 Is iad na coigeartuithe luaineachta atá
 leagtha amach in Airteagal 219 na coigeartuithe luaineachta a chuirfidh
 institiúid i bhfeidhm i gcás ina ndéantar athluacháil laethúil. Mar an gcéanna, i gcás ina n-úsáideann institiúid a
 meastacháin féin ar na coigeartuithe luaineachta i gcomhréir le hAirteagal 220,
 ríomhfaidh sí iad sa chéad dul síos ar bhonn na hathluachála laethúla. I gcás
 nach ndéantar an athluacháil gach lá, cuirfidh institiúidí coigeartuithe
 luaineachta níos mó i bhfeidhm. Ríomhfaidh institiúidí iad trí choigeartuithe
 luaineachta na hathluachála laethúla a mhéadú ó scála, ag úsáid na foirmle um
 fhréamh chearnach ama a leanas:
 mar a bhfuil:
 H = an
 coigeartú luaineachta atá le cur i bhfeidhm;
 HM = an coigeartú luaineachta i gcás ina ndéantar athluacháil laethúil;
 NR = líon iarbhír na laethanta gnó idir athluachálacha;
 TM = an tréimhse leachtaithe don chineál idirbhirt lena
 mbaineann.
 Airteagal 222
 Coinníollacha maidir le coigeartú luaineachta 0 % a
 chur i bhfeidhm faoin modh Cuimsitheach Comhthaobhach Airgeadais
 1.
 I gcás idirbheart athcheannaigh agus idirbheart
 maidir le hurrúis a iasachtú nó a fháil ar iasacht, i gcás ina n-úsáideann
 institiúid an Cur Chuige Maoirseachta maidir le Coigeartuithe Luaineachta faoi Airteagal 219
 nó an Cur Chuige bunaithe ar a Meastacháin Féin faoi Airteagal 220 agus i
 gcás ina gcomhlíontar na coinníollacha atá leagtha amach i bpointí (a) go (h)
 de mhír 2, féadfaidh institiúidí coigeartú luaineachta 0 % a chur i
 bhfeidhm in ionad na gcoigeartuithe luaineachta arna ríomh faoi Airteagail 219
 go 221 a chur i bhfeidhm. Ní úsáidfidh institiúidí a
 úsáideann cur chuige na samhlacha inmheánacha atá leagtha amach in Airteagal 216
 an láimhseáil atá leagtha síos san Airteagal seo.
 2.
 Féadfaidh institiúidí coigeartú luaineachta 0 %
 a chur i bhfeidhm i gcás ina gcomhlíontar na coinníollacha seo a leanas ar fad:
 (a) Urrúis in airgead tirim nó urrúis
 fiachais arna n-eisiúint ag rialtas láir nó ag bainc cheannais incháilithe is
 ea an neamhchosaint agus an chomhthaobhacht de réir bhrí Airteagal 193(1)(b)
 agus cáilíonn siad d’ualú riosca 0 % faoi Chaibidil 2;
 (b) tá an neamhchosaint
 agus an chomhthaobhacht araon ainmnithe san airgeadra céanna;
 (c) ní faide ná lá amháin
 aibíocht an idirbhirt nó tá an neamhchosaint agus an chomhthaobhacht araon faoi
 réir marcáil laethúil ón margadh nó ataisceadh laethúil;
 (d) ní faide ná ceithre
 lá gnó an tréimhse idir an mharcáil laethúil dheireanach ón margadh sular
 mhainnigh an contrapháirtí ataisceadh a déanamh agus leachtú na
 comhthaobhachta;
 (e) socraítear an
 t-idirbheart thar chóras socraíochta atá cruthaithe don chineál sin idirbhirt;
 (f) is é atá sa
 doiciméadacht ina gcuimsítear an comhaontú nó an t-idirbheart an doiciméadacht
 mhargaidh chaighdeánach le haghaidh idirbheart athcheannaigh nó idirbheart
 maidir le hurrúis a iasachtú nó a fháil ar iasacht laistigh de na hurrúis lena
 mbaineann;
 (g) tá an t-idirbheart
 faoi rialú ag doiciméadacht ina sonraítear gur féidir an t-idirbheart a
 fhoirceannadh láithreach i gcás ina mainníonn an contrapháirtí oibleagáid a
 chomhlíonadh maidir le hairgead tirim nó urrúis nó éarlais a sheachadadh nó má
 mhainníonn sé ar shlí eile;
 (h) measann na húdaráis
 inniúla gur príomhpháirtí sa mhargadh é an contrapháirtí.
 3.
 Áireofar ar na príomhpháirtithe sa mhargadh dá
 dtagraítear i bpointe (h) de mhír 2 na haonáin seo a leanas:
 (a) na haonáin atá
 luaite in Airteagal 193(1)(b), neamhchosaintí dá sanntar ualú riosca 0 %
 faoi Chaibidil 2;
 (b) institiúidí;
 (c) gnóthais airgeadais
 eile, lena n-áirítear gnóthais árachais, neamhchosaintí dá sanntar ualú riosca
 20 % faoin gCur Chuige Caighdeánaithe nó, i gcás institiúidí a ríomhann
 méideanna neamhchosanta atá ualaithe ó thaobh riosca agus méideanna an
 chaillteanais ionchasaigh de réir an Chuir Chuige IRB, nach bhfuil measúnú
 creidmheasa acu ó ECAI aitheanta agus atá rátáilte go hinmheánach mar ghnóthais
 ag a bhfuil PD atá coibhéiseach leis an PD a bhaineann le measúnuithe
 creidmheasa ECAIanna a bhfuil sé deimhnithe ag an ÚBE go mbaineann siad le céim
 2 den cháilíocht chreidmheasa nó le céim níos airde de réir na rialacha
 ualaithe riosca maidir le neamhchosaintí ar chorparáidí faoi Chaibidil 2;
 (d) gnóthais
 chomhinfheistíochta rialáilte atá faoi réir riachtanais chaipitil nó ghiarála;
 (e) cistí pinsean
 rialáilte;
 (f) eagraíochtaí
 aitheanta imréitigh.
 Airteagal 223
 Méideanna neamhchosanta atá ualaithe ó thaobh riosca agus
 méideanna an chaillteanais ionchasaigh a ríomh faoin modh Cuimsitheach
 Comhthaobhach Airgeadais
 1.
 Faoin gCur Chuige Caighdeánaithe, úsáidfidh
 institiúidí E* arna ríomh
 faoi Airteagal 218(5) mar luach na neamhchosanta chun críocha Airteagal 108.
 I gcás ítimí lasmuigh den chlár comhardaithe atá
 liostaithe in Iarscríbhinn 1, úsáidfidh institiúidí E*
 mar an luach a bhfuil na céatadáin atá sonraithe in Airteagal 106(1) le
 cur i bhfeidhm maidir leis chun luach na neamhchosanta a ríomh.
 2.
 Faoin gCur Chuige IRB,
 úsáidfidh institiúidí an LGD iarbhír (LGD*) mar an LGD chun críocha Chaibidil 3. Déanfaidh
 institiúidí LGD* a ríomh mar seo a leanas:
 mar a bhfuil:
 LGD = an
 LGD a mbeadh feidhm aige maidir leis an neamhchosaint faoi Chaibidil 3 áit nach
 raibh an neamhchosaint comhthaobhaithe;
 E
 = luach na neamhchosanta arna thuairisciú faoi Airteagal 29(2);
 E* = luach na neamhchosanta lánchoigeartaithe
 arna ríomh faoi Airteagal 29(2).
 Airteagal 224
 Prionsabail luachála do chomhthaobhacht incháilithe eile faoin
 gCur Chuige IRB
 1.
 I gcás comhthaobhachta réadmhaoine, déanfaidh
 luachálaí neamhspleách an chomhthaobhacht a luacháil ar an margadhluach nó níos
 ísle ná an margadhluach. Ceanglóidh institiúid ar an
 luachálaí neamhspleách an margadhluach a dhoiciméadú ar mhodh trédhearcach
 soiléir.
 Sna Ballstáit sin a bhfuil critéir dhiana leagtha
 síos acu chun measúnú a dhéanamh ar an luach iasachta morgáiste i bhforálacha
 reachtúla nó rialúcháin, féadfaidh luachálaí neamhspleách an mhaoin a luacháil
 ina ionad ar an luach iasachta morgáiste nó níos ísle ná an luach iasachta
 morgáiste. Ní áireoidh an luachálaí neamhspleách gnéithe amhantracha le linn dó
 an luach iasachta morgáiste a ríomh agus déanfaidh sé an luach sin a
 dhoiciméadú ar mhodh trédhearcach agus soiléir.
 Beidh luach na comhthaobhachta
 cothrom leis an margadhluach nó leis an luach iasachta morgáiste arna laghdú de
 réir mar is iomchuí d’fhonn torthaí na monatóireachta a cheanglaítear faoi Airteagal 203(3)
 a léiriú, agus d’fhonn aon éileamh tosaíochta ar an maoin a áireamh.
 2.
 I gcás earraí infhaighte, beidh luach na n-earraí
 infhaighte cothrom leis an méid is infhaighte.
 3.
 Déanfaidh institiúidí
 comhthaobhacht fhisiceach seachas réadmhaoin a luacháil ar a margadhluach, rud
 a ríomhfaidh siad mar an méid measta ar a ndéanfaí an mhaoin a mhalartú dáta na
 luachála idir ceannaitheoir toilteanach agus díoltóir toilteanach in idirbheart
 ar neamhthuilleamaí.
 Airteagal 225
 Méideanna neamhchosanta atá ualaithe ó thaobh riosca agus
 méideanna an chaillteanais ionchasaigh i leith comhthaobhachta incháilithe eile
 faoin gCur Chuige IRB
 1.
 Úsáidfidh institiúidí LGD *arna ríomh i
 gcomhréir leis an mír seo agus mír 2 mar an LGD chun críocha Chaibidil 3.
 I gcás ina bhfuil an cóimheas idir luach na
 comhthaobhachta agus luach na neamhchosanta faoin íosleibhéal is gá ó thaobh
 urrús comhthaobhach a sholáthar i leith na neamhchosanta (C*) mar
 atá leagtha síos i dTábla 5, is é LGD*an LGD atá leagtha síos i gCaibidil 3
 le haghaidh neamhchosaintí neamh-chomhthaobhaithe ar an gcontrapháirtí. Chun na
 críocha seo, ríomhfaidh institiúidí luach neamhchosanta na n-ítimí atá
 liostaithe in Airteagail 162(8) go (10) trí fhachtóir coinbhéartachta nó
 trí chéatadán de 100 % a úsáid seachas na fachtóirí coinbhéartachta nó na
 céatadáin atá sonraithe sna míreanna sin.
 Sa chás gur mó an cóimheas
 idir luach na comhthaobhachta agus luach na neamhchosanta ná leibhéal tairsí C** eile atá níos airde mar atá leagtha síos
 i dTábla 5, beidh LGD*leagtha síos i dTábla 5 sa chás sin.
 Sa chás nach mbaintear amach an leibhéal de sholáthar
 urrúis chomhthaobhaigh C** is gá i leith na neamhchosanta ina hiomláine,
 measfaidh institiúidí gur dhá neamhchosaint atá sa neamhchosaint — ceann amháin
 a chomhfhreagraíonn don chuid a mbaintear amach an leibhéal is gá ó thaobh
 urrús comhthaobhach a sholáthar C** ina leith agus ceann eile a
 chomhfhreagraíonn don chuid eile.
 2.
 Tá leagtha amach i dTábla 5 den mhír seo an LGD**
 is infheidhme agus na leibhéil de sholáthar urrúis chomhthaobhaigh is gá i
 leith codanna urraithe na neamhchosaintí.
 Tábla 5
 LGD íosta le haghaidh codanna urraithe de neamhchosaintí
 || LGD* le haghaidh éilimh shinsearacha nó éilimh theagmhasacha || LGD* le haghaidh éilimh shóisearacha nó éilimh theagmhasacha || Íosleibhéal is gá ó thaobh urrús comhthaobhach a sholáthar i leith na neamhchosanta (C*) || Íosleibhéal is gá ó thaobh urrús comhthaobhach a sholáthar i leith na neamhchosanta (C**)
 Earraí infhaighte || 35 % || 65 % || 0 % || 125 %
 Réadmhaoin chónaithe/eastát réadach tráchtála || 35 % || 65 % || 30 % || 140 %
 Comhthaobhacht eile || 40 % || 70 % || 30 % || 140 %
 3.
 Mar mhalairt ar an láimhseáil i míreanna 1 agus 2,
 agus faoi réir Airteagal 119(2), féadfaidh institiúidí ualú riosca 50 %
 a shannadh don chuid den neamhchosaint atá lánchomhthaobhaithe le réadmhaoin
 chónaithe nó le réadmhaoin tráchtála atá lonnaithe laistigh de chríoch
 Ballstáit laistigh de na teorainneacha atá leagtha amach in Airteagail 20(2)(d)
 agus 121(2)(d) faoi seach i gcás ina gcomhlíonfar na coinníollacha ar fad in Airteagal 195(6).
 Airteagal 226
 Méideanna neamhchosanta atá ualaithe ó thaobh riosca agus
 méideanna an chaillteanais ionchasaigh i gcás comhthiomsuithe measctha
 comhthaobhachta
 1.
 Ríomhfaidh institiúid luach an LGD * a
 úsáidfidh sí mar an LGD chun críocha Chaibidil 3 i gcomhréir le míreanna 2 agus
 3 i gcás ina gcomhlíonfar an dá choinníoll seo a leanas:
 (a) úsáideann an institiúid an Cur Chuige IRB
 d’fhonn méideanna neamhchosanta atá ualaithe ó thaobh riosca agus méideanna an
 chaillteanais ionchasaigh a ríomh;
 (b) tá neamhchosaint
 comhthaobhaithe le comhthaobhacht airgeadais agus le comhthaobhacht incháilithe
 araon.
 2.
 Maidir le luach na neamhchosanta arna choigeartú i
 bhfianaise na luaineachta, arna fháil tríd an gcoigeartú luaineachta atá
 leagtha amach in Airteagal 218(5) a chur i bhfeidhm maidir le luach na
 neamhchosanta, ceanglófar ar institiúidí é a fhoroinnt ina chodanna ionas gur
 féidir leo na codanna seo a leanas a fháil de réir mar is cuí; an chuid atá
 faoi chumhdach comhthaobhacht airgeadais incháilithe, an chuid atá faoi
 chumhdach earraí infhaighte, an chuid atá faoi chumhdach comhthaobhacht
 réadmhaoin tráchtála nó réadmhaoin chónaithe, an chuid atá faoi chumhdach
 comhthaobhacht incháilithe eile, agus an chuid neamhurraithe.
 3.
 Is i gcomhréir le forálacha
 iomchuí na Caibidle seo a ríomhfaidh institiúidí LGD*
 gach cuid den neamhchosaint atá faighte i mír 2 ar
 leithligh.
 Airteagal 227
 Cosaint chistithe creidmheasa eile
 1.
 I gcás ina gcomhlíonfar na coinníollacha atá
 leagtha amach in Airteagal 207(1), féadfar taiscí le hinstitiúidí tríú
 páirtí a láimhseáil mar ráthaíocht ón institiúid tríú páirtí.
 2.
 I gcás ina gcomhlíonfar na coinníollacha
 atá leagtha amach in Airteagal 207(2), déanfaidh institiúidí an cion den
 neamhchosaint atá comhthaobhaithe le luach géilliúna reatha na bpolasaithe
 árachais atá curtha i ngeall don institiúid iasachtaí a láimhseáil mar seo a
 leanas:
 (a) i gcás ina mbeidh an neamhchosaint faoi
 réir an Chuir Chuige Chaighdeánaigh, déanfar í a ualú ó thaobh riosca ag úsáid
 na n-ualuithe riosca atá sainithe i mír 3;
 (b) i gcás ina bhfuil an
 neamhchosaint faoi réir an Chuir Chuige IRB ach nach bhfuil sí faoi réir meastacháin
 LGD féin na hinstitiúide, sannfar LGD 40 % di.
 I gcás neamhréir airgeadra, laghdóidh institiúidí
 an luach géilliúna reatha i gcomhréir le hAirteagal 228(3), arb é luach na
 cosanta creidmheasa luach géilliúna reatha an pholasaí árachas saoil.
 3.
 Chun críocha phointe (a) de mhír 2, sannfaidh
 institiúidí na hualuithe riosca seo a leanas ar bhonn an ualaithe riosca arna
 shannadh do neamhchosaint neamhurraithe shinsearach ar an ngnóthas a
 sholáthraíonn an t-árachas saoil:
 (a) ualú riosca 20 %, mar a bhfuil ualú
 riosca 20 % sannta don neamhchosaint neamhurraithe shinsearach ar an
 gcuideachta a sholáthraíonn an t-árachas saoil;
 (b) ualú riosca 35 %,
 mar a bhfuil ualú riosca 50 % sannta don neamhchosaint neamhurraithe
 shinsearach ar an gcuideachta a sholáthraíonn an t-árachas saoil;
 (c) ualú riosca 70 %,
 mar a bhfuil ualú riosca 100 % sannta don neamhchosaint neamhurraithe
 shinsearach ar an gcuideachta a sholáthraíonn an t-árachas saoil;
 (d) ualú riosca 150 %,
 mar a bhfuil ualú riosca 150 % sannta don neamhchosaint neamhurraithe
 shinsearach ar an gcuideachta a sholáthraíonn an t-árachas saoil;
 4.
 Féadfaidh institiúidí ionstraimí arna
 n-athcheannach ar iarraidh atá incháilithe faoi Airteagal 196(c) a
 láimhseáil mar ráthaíocht ón institiúid eisiúna. Beidh
 luach na cosanta creidmheasa cothrom leis na méideanna seo a leanas:
 (a) mar a n-athcheannófar an ionstraim ar a
 haghaidhluach, beidh luach na cosanta cothrom leis an méid sin;
 (a) mar a n-athcheannófar
 an ionstraim ar phraghas an mhargaidh, beidh luach na cosanta cothrom le luach
 na hionstraime arna luacháil ar an dóigh chéanna leis na hurrúis fiachais atá
 sonraithe in Airteagal 193(4).
 Foroinn 2
 Cosaint
 neamhchistithe creidmheasa
 Airteagal 228
 Luacháil
 1.
 Ar mhaithe le héifeachtaí na cosanta neamhchistithe
 creidmheasa a ríomh i gcomhréir leis an bhForoinn seo, is éard a bheidh i luach
 na cosanta neamhchistithe creidmheasa (G) an méid a bhfuil sé geallta ag
 soláthraí na cosanta a íoc i gcás ina mainníonn an t-iasachtaí nó nach n‐íocann
 sé nó i gcás ina dtarlaíonn teagmhais chreidmheasa shonraithe eile.
 2.
 Más rud é nach n-áirítear mar
 theagmhas creidmheasa i ndíorthach creidmheasa athchóiriú na bunoibleagáide a
 bhaineann le príomhshuim, ús nó táillí a mhaitheamh nó a chur ar atráth as a
 dtig teagmhas caillteanais chreidmheasa, beidh feidhm ag an méid seo a leanas:
 (a) i gcás nach mó ná luach na neamhchosanta
 an méid atá geallta ag soláthraí na cosanta a íoc, déanfaidh institiúidí luach
 na cosanta creidmheasa arna ríomh faoi mhír 1 a laghdú 40 %;
 (b) i gcás ar mó ná luach
 na neamhchosanta an méid atá geallta ag soláthraí na cosanta a íoc, ní bheidh
 luach na cosanta creidmheasa níos airde ná 60 % de luach na neamhchosanta.
 3.
 I gcás ina bhfuil an chosaint neamhchistithe
 creidmheasa ainmnithe in airgeadra atá difriúil ón airgeadra ina bhfuil an
 neamhchosaint ainmnithe, laghdóidh institiúidí luach na cosanta creidmheasa trí
 choigeartú luaineachta a chur i bhfeidhm mar a leanas:
 mar a bhfuil:
 G* = méid na cosanta
 creidmheasa arna choigeartú i leith riosca malairte eachtraí,
 G* = méid ainmniúil na cosanta
 creidmheasa;
 Hfx = an coigeartú luaineachta le haghaidh
 neamhréire airgeadra ar bith idir an chosaint chreidmheasa agus an
 bhunoibleagáid arna chinneadh i gcomhréir le mír 4.
 I gcás nach bhfuil neamhréir airgeadra ar bith i
 gceist tá Hfx cothrom le nialas.
 4.
 Bunóidh institiúidí na coigeartuithe luaineachta le
 haghaidh neamhréire airgeadra ar bith ar thréimhse leachtaithe 10 lá gnó, ag
 glacadh leis go ndéantar athluacháil laethúil, agus féadfaidh siad iad a ríomh
 bunaithe ar an gcur chuige Maoirseachta maidir le Coigeartuithe Luaineachta nó
 ar an gCur Chuige bunaithe ar a Meastacháin Féin mar atá leagtha amach in
 Airteagal 219 agus Airteagal 220 faoi seach. Déanfaidh
 institiúidí na coigeartuithe luaineachta a mhéadú ó scála i gcomhréir le
 hAirteagal 221.
 Airteagal 229
 Méideanna neamhchosanta atá ualaithe ó thaobh riosca agus
 méideanna an chaillteanais ionchasaigh i gcás cosanta páirtí agus tráinsiú
 I gcás ina n-aistríonn institiúid cuid de
 riosca na hiasachta i dtráinse amháin nó níos mó, beidh feidhm ag na rialacha
 atá leagtha amach i gCaibidil 5. Féadfaidh
 institiúidí tairseacha ábharthachta ar íocaíochtaí nach ndéanfar íocaíocht ar
 bith fúthu a mheas i gcás caillteanais a bheadh coibhéiseach le suíomhanna
 céadchaillteanais coinnithe agus a chuirfeadh aistriú riosca i dtráinsí faoi
 deara.
 Airteagal 230
 Méideanna neamhchosanta atá ualaithe ó thaobh riosca a
 ríomh faoin gCur Chuige Caighdeánaithe
 1.
 Chun críocha Airteagal 108(3), déanfaidh
 institiúidí na méideanna neamhchosanta atá ualaithe ó thaobh riosca a ríomh i
 gcomhréir leis an bhfoirmle seo a leanas:
 mar a bhfuil:
 E = luach na
 neamhchosanta i gcomhréir le hAirteagal 106; chun na críche sin, beidh
 luach neamhchosanta ítime atá lasmuigh den chlár comhardaithe atá liostaithe in
 Iarscríbhinn I cothrom le 100 % dá luach seachas luach na
 neamhchosanta atá sonraithe in Airteagal 106(1);
 GA = méid
 na cosanta riosca creidmheasa arna ríomh faoi Airteagal 228(3) (G*)
 arna choigeartú tuilleadh le haghaidh aisioncronachta aibíochta ar bith mar atá
 leagtha síos i Roinn 5;
 r
 = ualú riosca na neamhchosaintí ar an bhféichiúnaí mar atá sonraithe faoi
 Chaibidil 2;
 g= ualú
 riosca na neamhchosaintí ar sholáthraí na cosanta mar atá sonraithe faoi
 Chaibidil 2.
 2.
 I gcás ar lú an méid cosanta (GA) ná an
 neamhchosaint (E), ní fhéadfaidh institiúidí an fhoirmle atá sonraithe i mír 1
 a chur i bhfeidhm ach amháin i gcás ina bhfuil na codanna cosanta agus na
 codanna neamhchosanta den neamhchosaint ar chomhshinsearacht.
 3.
 Féadfaidh institiúidí an láimhseáil dá bhforáiltear
 in Airteagal 109(4) agus (5) a leathnú chun neamhchosaintí nó codanna de
 neamhchosaintí atá ráthaithe ag an rialtas láir nó ag an mbanc ceannais a
 chlúdach, i gcás ina bhfuil an ráthaíocht ainmnithe in airgeadra intíre an
 iasachtaí agus ina bhfuil an neamhchosaint cistithe san airgeadra sin.
 Airteagal 231
 Méideanna neamhchosanta atá ualaithe ó thaobh riosca agus
 méideanna an chaillteanais ionchasaigh a ríomh faoin gCur Chuige IRB
 1.
 I gcás na coda cumhdaithe de luach na neamhchosanta
 (E), atá bunaithe ar luach coigeartaithe na cosanta creidmheasa GA,
 chun críocha Roinn 3 de Chaibidil 3, d’fhéadfadh sé gurb é an PD PD
 sholáthraí na cosanta, nó PD idir PD an iasachtaí agus PD an ráthóra i gcás ina
 meastar nach dteastaíonn ionadú iomlán. I gcás
 fo-neamhchosaintí agus cosanta neamhchistithe neamh-fho-ordaithe, d’fhéadfadh
 sé gurb é an LGD atá le cur i bhfeidhm ag institiúidí chun críocha Roinn 3
 de Chaibidil 3 an LGD a bhaineann le héilimh shinsearacha.
 2.
 I gcás aon choda
 neamhchumhdaithe de luach na neamhchosanta (E) is é an PD PD an iasachtaí agus
 is é an LGD LGD na neamhchosanta bunúsaí.
 3.
 Is é GA luach G* arna ríomh faoi
 Airteagal 228(3) arna choigeartú tuilleadh le haghaidh aon aisioncronachta
 aibíochta mar atá leagtha síos i Roinn 5. Is é E
 luach na neamhchosanta de réir Roinn 4 de Chaibidil 3. Chun na críche sin,
 ríomhfaidh institiúidí luach neamhchosanta na n‐ítimí atá liostaithe in
 Airteagal 162(8) go (10) trí fhachtóir coinbhéartachta nó céatadán
 100 % a úsáid seachas na fachtóirí coinbhéartachta nó na céatadáin atá
 sonraithe sna míreanna sin.
 Roinn 5
 Aisioncronacht
 aibíochta
 Airteagal 232
 Aisioncronacht aibíochta
 1.
 Chun méideanna neamhchosanta atá ualaithe ó thaobh
 riosca a ríomh, tarlaíonn aisioncronacht aibíochta nuair atá aibíocht iarmhair
 na cosanta creidmheasa níos lú ná aibíocht iarmhair na neamhchosanta faoi
 chosaint. I gcás ina bhfuil aibíocht iarmhair na cosanta níos lú ná trí mhí
 agus go bhfuil aibíocht na cosanta níos lú ná aibíocht na neamhchosanta bunúsaí
 ní cháilíonn an chosaint sin mar chosaint chreidmheasa incháilithe.
 2.
 I gcás ina bhfuil
 aisioncronacht aibíochta ann, ní cháileoidh an chosaint chreidmheasa mar
 chosaint chreidmheasa incháilithe i gcás ina gcomhlíonfar ceachtar de na
 coinníollacha seo a leanas:
 (a) tá aibíocht tosaigh na cosanta níos lú ná
 bliain amháin;
 (b) neamhchosaint
 ghearrthéarmach is ea an neamhchosaint arna sonrú ag na húdaráis inniúla mar
 neamhchosaint atá faoi réir íosráta ríofa aon lae seachas íosráta ríofa aon
 bhliana maidir leis an luach aibíochta (M) faoi Airteagal 158(3).
 Airteagal 233
 Aibíocht na cosanta creidmheasa
 1.
 Faoi réir uastréimhse 5 bliana, is éard a bheidh in
 aibíocht iarbhír na cosanta bunúsaí an tréimhse is faide is féidir a bheith
 fágtha sula mbeidh an féichiúnaí in ainm a oibleagáidí a chomhlíonadh. Faoi réir
 mhír 2, is éard a bheidh in aibíocht na cosanta creidmheasa an tréimhse go
 dtí an dáta is luaithe a bhféadfaidh an chosaint foirceannadh nó a bhféadfar í
 a fhoirceannadh.
 2.
 I gcás inar féidir an chosaint
 a fhoirceannadh de rogha dhíoltóir na cosanta, measfaidh institiúidí gurb í
 aibíocht na cosanta an tréimhse go dtí an dáta is luaithe ar a bhféadfar an
 rogha sin a fheidhmiú. I gcás inar féidir an chosaint a fhoirceannadh de rogha
 cheannaitheoir na cosanta agus ina bhfuil dreasacht dhearfach i dtéarmaí an tsocraithe
 ag túsphointe na cosanta don institiúid an t-idirbheart a ghlaoch roimh an
 aibíocht chonarthach, glacfaidh institiúid leis gurb í aibíocht na cosanta an
 tréimhse go dtí an dáta is luaithe ar a bhféadfaí an rogha sin a fheidhmiú; ar
 shlí eile féadfaidh an institiúid a mheas nach ndéanann rogha den sórt sin
 difear d’aibíocht na cosanta.
 3.
 I gcás nach gcuirtear cosc ar
 dhíorthach creidmheasa foirceannadh sula n-éagfaidh aon tréimhse chairde a
 bhfuil gá léi chun go dtarlódh mainneachtain ar an mbunoibleagáid mar gheall ar
 mhainneachtain an méid atá dlite a íoc, laghdóidh institiúidí aibíocht na
 cosanta le fad na tréimhse cairde.
 Airteagal 234
 Cosaint a luacháil
 1.
 I gcás idirbheart atá faoi réir cosanta cistithe
 creidmheasa faoin Modh Simplí Comhthaobhach Airgeadais, nuair atá
 aisioncronacht ann idir aibíocht na neamhchosanta agus aibíocht na cosanta, ní
 cháilíonn an chomhthaobhacht mar chosaint chistithe creidmheasa incháilithe.
 2.
 I gcás idirbheart atá faoi réir cosanta cistithe
 creidmheasa faoin Modh Cuimsitheach Comhthaobhach Airgeadais, léireoidh
 institiúidí aibíocht na cosanta creidmheasa agus na neamhchosanta i luach
 coigeartaithe na comhthaobhachta de réir na foirmle seo a leanas:
 mar a bhfuil:
 CVA = luach
 na comhthaobhachta arna choigeartú de réir luaineachta mar atá sonraithe in
 Airteagal 218(2) nó méid na neamhchosanta, cibé acu is ísle;
 t
 = líon na mblianta atá fágtha go dtí dáta aibíochta na cosanta creidmheasa
 arna ríomh de réir Airteagal 233, nó luach T, cibé acu is ísle;
 T
 = líon na mblianta atá fágtha go dtí dáta aibíochta na cosanta creidmheasa
 arna ríomh de réir Airteagal 233, nó 5 bliana, cibé acu is ísle;
 t*
 = 0.25.
 Úsáidfidh institiúidí CVAM mar CVA
 arna choigeartú tuilleadh le haghaidh aisioncronachta aibíochta san fhoirmle
 chun luach na neamhchosanta atá coigeartaithe go hiomlán (E*) a
 ríomh mar atá leagtha amach in Airteagal 218(5).
 3.
 I gcás idirbheart atá faoi réir cosanta
 neamhchistithe creidmheasa, léireoidh institiúidí aibíocht na cosanta
 creidmheasa agus na neamhchosanta i luach coigeartaithe na cosanta creidmheasa
 de réir na foirmle seo a leanas:
 mar a bhfuil:
 G* = méid na cosanta arna choigeartú i
 leith neamhréire airgeadra ar bith;
 GA = G* arna
 choigeartú i leith aisioncronachta aibíochta ar bith;
 t = líon na
 mblianta atá fágtha go dtí dáta aibíochta na cosanta creidmheasa arna ríomh i
 gcomhréir le hAirteagal 233, nó luach T, cibé acu is ísle;
 T
 = líon na mblianta atá fágtha go dtí dáta aibíochta na neamhchosanta arna
 ríomh i gcomhréir le hAirteagal 233, nó 5 bliana, cibé acu is ísle;
 t*
 = 0.25.
 Úsáidfidh institiúidí GA mar luach na
 cosanta chun críocha Airteagail 228 go 231.
 Roinn 6
 Teicnící
 bascaeid um maolú riosca creidmheasa
 Airteagal 235
 Díorthaigh chreidmheasa don chéad mhainneachtain
 I gcás ina bhfaigheann institiúid cosaint chreidmheasa
 le haghaidh roinnt neamhchosaintí faoi na téarmaí go spreagfaidh an chéad
 mhainneachtain i measc na neamhchosaintí íocaíocht agus go ndéanfar an conradh
 a fhoirceannadh mar gheall ar an teagmhas creidmheasa sin, féadfaidh an
 institiúid modhnú a dhéanamh ar ríomh an mhéid neamhchosanta atá ualaithe ó
 thaobh riosca agus, de réir mar is iomchuí, ar ríomh mhéid an chaillteanais
 ionchasaigh i leith na neamhchosanta, a mbeadh, in éagmais na cosanta
 creidmheasa, an méid is ísle den dá mhéid seo a leanas mar thoradh air i
 gcomhréir leis an gCaibidil seo, ach amháin i gcás ina bhfuil luach na
 neamhchosanta níos lú ná, nó cothrom le, luach na cosanta creidmheasa:
 (a) an méid neamhchosanta atá ualaithe ó
 thaobh riosca faoin gCur Chuige Caighdeánaithe;
 (b) an méid neamhchosanta atá ualaithe ó
 thaobh riosca faoin gCur Chuige IRB móide méid an chaillteanais ionchasaigh atá
 iolraithe faoi 12.5.
 Airteagal 236
 Díorthaigh chreidmheasa don n-ú mainneachtain
 I gcás ina spreagann an n-ú mainneachtain i
 measc na neamhchosaintí íocaíocht faoin gcosaint chreidmheasa, ní fhéadfaidh an
 institiúid atá ag ceannach na cosanta ach an chosaint a bhaineann le ríomh
 méideanna neamhchosanta atá ualaithe ó thaobh riosca agus, de réir mar is
 iomchuí, le ríomh mhéideanna an chaillteanais ionchasaigh a aithint i gcás ina
 bhfuarthas cosaint freisin le haghaidh mainneachtain 1 go n-1 nó i gcás gur
 tharla n-1 mainneachtain cheana. Sna cásanna sin,
 féadfaidh an institiúid modhnú a dhéanamh ar ríomh an mhéid neamhchosanta atá
 ualaithe ó thaobh riosca agus, de réir mar is iomchuí, ar ríomh mhéid an
 chaillteanais ionchasaigh i leith na neamhchosanta a mbeadh, in éagmais na
 cosanta creidmheasa, an n-ú méid is ísle den dá mhéid dá dtagraítear i bpointí
 (a) agus (b) d’Airteagal 235.
 Comhlíonfaidh na
 neamhchosaintí uile sa bhascaed na ceanglais atá leagtha síos in Airteagal
 199(2) agus Airteagal 211(1)(d)
 Caibidil 5
 Urrúsú
 Roinn 1
 Sainmhínithe
 Airteagal 237
 Sainmhínithe
 Chun críocha na Caibidle seo, beidh feidhm ag
 na sainmhínithe seo a leanas:
 (1)
 ciallaíonn ‘barrachas an raon difríochta’ muirir
 airgeadais a bhailítear agus ioncam ó tháillí eile a fhaightear maidir leis na
 neamhchosaintí urrúsaithe, gan costais agus speansais a áireamh;
 (2)
 ciallaíonn ‘céadrogha ar cheannach farasbairr’
 rogha chonarthach atá ag an tionscnóir na suíomhanna urrúsúcháin a athcheannach
 nó a mhúchadh sula mbeidh na neamhchosaintí bunúsacha ar fad aisíoctha, i gcás
 ina dtiteann méid na neamhchosaintí gan íoc faoi leibhéal sonraithe;
 (3)
 ciallaíonnn ‘saoráid
 leachtachta’ an suíomh urrúsúcháin a thagann as comhaontú conarthach cistiú a
 chur ar fáil chun tráthúlacht sreafaí airgid chuig infheisteoirí a áirithiú;
 (4)
 ciallaíonn ‘KIRB’ 8 % de na méideanna neamhchosanta
 atá ualaithe ó thaobh riosca a ríomhfaí faoi Chaibidil 3 i leith na neamhchosaintí
 urrúsaithe, i gcás nach mbeidís urrúsaithe, móide méid na gcaillteanas
 ionchasach a bhaineann leis na neamhchosaintí sin arna ríomh faoin gCaibidil
 sin;
 (5)
 ciallaíonn ‘modh bunaithe ar rátálacha’ an modh
 chun méideanna neamhchosanta atá ualaithe ó thaobh riosca le haghaidh
 suíomhanna urrúsúcháin a ríomh i gcomhréir le hAirteagal 256;
 (6)
 ciallaíonn ‘modh na foirmle
 maoirseachta’ an modh chun méideanna neamhchosanta atá ualaithe ó thaobh riosca
 le haghaidh shuíomhanna urrúsúcháin a ríomh i gcomhréir le hAirteagal 257;
 (7)
 ciallaíonn ‘suíomh gan rátáil’
 suíomh urrúsúcháin nach ndearnadh measúnú creidmheasa incháilithe ó ECAI
 incháilithe air mar atá sainmhínithe i Roinn 4;
 (8)
 ciallaíonn ‘suíomh rátáilte’
 suíomh urrúsúcháin a ndearnadh measúnú creidmheasa incháilithe ó ECAI
 incháilithe air mar atá sainmhínithe i Roinn 4;
 (9)
 ciallaíonn ‘clár páipéar
 tráchtála bunaithe ar shócmhainní (ABCP)’ clár urrúsuithe ar i bhfoirm páipéir
 thráchtála le haibíocht tosaigh aon bhliana nó níos lú atá na hurrúis arna
 n-eisiúint aige den chuid is mó;
 (10)
 ciallaíonn ‘urrúsú
 traidisiúnta’ urrúsú a bhaineann le haistriú eacnamaíoch na neamhchosaintí atá
 á n-urrúsú. Tarlóidh sé sin trí úinéireacht na neamhchosaintí urrúsaithe a
 aistriú ón institiúid tionscnóra nó trí fho-rannpháirtíocht. Ní ionann na
 hurrúis a eisíodh agus oibleagáidí íocaíochta na hinstitiúide tionscnóra;
 (11)
 ciallaíonn ‘urrúsú sintéiseach
 ’ urrúsú i gcás ina mbaintear aistriú riosca amach trí dhíorthaigh chreidmheasa
 nó ráthaíochtaí a úsáid, agus go bhfágtar na neamhchosaintí atá á n-urrúsú mar
 neamhchosaintí na hinstitiúide tionscnóra;
 (12)
 ciallaíonn ‘neamhchosaint
 imrothlach’ neamhchosaint trína gceadaítear iarmhéideanna custaiméara atá gan
 íoc luainiú bunaithe ar a gcuid cinntí iasacht a fháil agus a aisíoc, suas go
 dtí teorainn chomhaontaithe;
 (13)
 ciallaíonn 'soláthar um
 luathamúchadh' clásal conarthach laistigh d’urrúsú neamhchosaintí imrothlacha
 lena gceanglaítear, i gcás ina dtarlaíonn teagmhais shainithe, go ndéanfar
 suíomhanna infheisteoirí a fhuascailt roimh an aibíocht tosaigh a luadh leis na
 hurrúis a eisíodh;
 (14)
 ciallaíonn ‘tráinse
 céadchaillteanais’ an tráinse is fo-ordaithe atá ann in urrúsú ar a mbeidh an
 chéad chaillteanas a thabhaítear ar na neamhchosaintí urrúsaithe agus trína
 soláthraítear cosaint don dara caillteanas, agus nuair is iomchuí, do thráinsí
 ar chéim níos airde.
 Roinn 2
 Aistriú
 riosca shuntasaigh a aithint
 Airteagal 238
 Urrúsú traidisiúnta
 1.
 Féadfaidh institiúid tionscnóra de chuid urrúsaithe
 thraidisiúnta neamhchosaintí urrúsaithe a eisiamh le linn di méideanna neamhchosanta
 atá ualaithe ó thaobh riosca agus méideanna an chaillteanais ionchasaigh a
 ríomh i gcás ina gcomhlíontar ceachtar de na coinníollacha seo a leanas:
 (a) meastar gur aistríodh riosca creidmheasa
 suntasach a bhaineann leis na neamhchosaintí urrúsaithe chuig tríú páirtithe;
 (b) cuireann an
 institiúid tionscnóra ualú riosca 1250 % i bhfeidhm maidir leis na
 suíomhanna urrúsúcháin go léir atá ina seilbh laistigh den urrúsú seo nó
 asbhaineann sí na suíomhanna urrúsúcháin sin as na hítimí de Ghnáthchothromas
 Leibhéal 1 i gcomhréir le hAirteagal 33(1)(k).
 2.
 Measfar gur aistríodh riosca creidmheasa suntasach
 sna cásanna seo a leanas:
 (a) na méideanna neamhchosanta atá ualaithe ó
 thaobh riosca na suíomhanna urrúsúcháin mezzanine atá i seilbh na hinstitiúide
 tionscnóra laistigh den urrúsú sin, ní sháraíonn siad 50 % de mhéideanna
 neamhchosanta ualaithe ó thaobh riosca na suíomhanna urrúsúcháin mezzanine go
 léir atá laistigh den urrúsú sin;
 (b) i gcás nach bhfuil
 aon suíomhanna urrúsúcháin mezzanine laistigh d’urrúsú ar leith agus gur féidir
 leis an tionscnóir a léiriú go ndéanann luach neamhchosanta na suíomhanna
 urrúsúcháin a bheadh faoi réir a n-asbhainte ó chistí dílse nó faoi réir ualú
 riosca 1250 % meastachán réasúnaithe ar an gcaillteanas ionchasach ar na neamhchosaintí
 urrúsaithe a shárú faoi chorrlach suntasach, ní bheidh níos mó ná 20 % de
 luachanna neamhchosanta na suíomhanna urrúsúcháin a bheadh faoi réir a
 n-asbhainte ó chistí dílse ná faoi réir ualú riosca 1250 % i seilbh na
 hinstitiúide tionscnóra.
 I gcás nach bhfuil bonn cirt, mar gheall ar
 aistriú riosca creidmheasa ar chóimhéid chuig tríú páirtithe, leis an laghdú
 féideartha ar mhéideanna neamhchosanta atá ualaithe ó thaobh riosca a
 bhainfeadh an institiúid tionscnóra amach tríd an urrúsú seo, féadfaidh an
 t-údarás inniúil a chinneadh ar bhonn gach cáis ar leith nach measfar gur
 aistríodh riosca creidmheasa suntasach chuig tríú páirtithe.
 3.
 Chun críocha mhír 2, ciallaíonn suíomhanna
 urrúsúcháin mezzanine suíomhanna urrúsúcháin a bhfuil feidhm ag ualú riosca
 níos ísle ná 1250 % maidir leo agus atá níos sóisearaí ná an suíomh is
 sinsearaí laistigh den urrúsú sin agus níos sóisearaí ná aon suíomh urrúsúcháin
 laistigh den urrúsú sin dá sanntar ceachtar de na nithe seo a leanas i
 gcomhréir le Roinn 4:
 (a) i gcás suímh urrúsúcháin atá faoi réir
 Roinn 3, Foroinn 3, céim 1 den cháilíocht chreidmheasa;
 (b) i gcás suímh
 urrúsúcháin atá faoi réir phointí Roinn 3, Foroinn 4 céim 1 nó céim 2
 den cháilíocht chreidmheasa.
 4.
 Mar mhalairt ar mhír 2 agus mhír 3, tabharfaidh
 údaráis inniúla cead d'institiúidí tionscnóra riosca creidmheasa suntasach a
 mheas mar riosca a aistríodh i gcás inar féidir leis an institiúid tionscnóra a
 léiriú, i ngach cás d’urrúsú, go bhfuil bonn cirt, mar gheall ar aistriú riosca
 creidmheasa ar chóimhéid chuig tríú páirtithe, leis an laghdú ar cheanglais
 cistí dílse a bhaineann an tionscnóir amach leis an urrúsú.
 Ní thabharfar cead ach amháin i gcás ina
 gcomhlíonfaidh an institiúid na coinníollacha seo a leanas go léir:
 (a) tá beartais agus modheolaíochtaí
 riosca-íogaire mar is iomchuí i bhfeidhm ag an institiúid chun an t-aistriú
 riosca a mheasúnú;
 (b) d’aithin an
 institiúid an t-aistriú riosca creidmheasa chuig tríú páirtithe i ngach cás ar
 mhaithe le bainistíocht riosca inmheánach agus leithdháileadh caipitil
 inmheánach na hinstitiúide.
 5.
 Chomh maith leis na ceanglais atá leagtha amach i
 míreanna 1 go 4, de réir mar is infheidhme, comhlíonfar na coinníollacha seo a
 leanas ar fad:
 (a) léiríonn an doiciméadacht urrúsúcháin
 tábhacht eacnamaíoch an idirbhirt;
 (b) ní ceadmhach don
 institiúid tionscnóra agus dá creidiúnuithe teacht ar na neamhchosaintí
 urrúsaithe fiú i gcás féimheachta agus i gcás glacadóireachta. Beidh tuairim
 dlíodóra cháilithe mar thaca leis sin;
 (c) ní ionann na hurrúis
 arna n-eisiúint agus oibleagáidí íocaíochta ar an institiúid tionscnóra;
 (d) ní choimeádann an institiúid tionscnóra
 rialú éifeachtach nó indíreach ar na neamhchosaintí aistrithe. Measfar go mbeidh rialú éifeachtach coimeádta ag tionscnóir
 ar na neamhchosaintí aistrithe má tá sé de cheart aige na neamhchosaintí a
 aistríodh roimhe sin a athcheannach ón aistrí d’fhonn a dtairbhí a réadú nó má
 tá sé faoi oibleagáid an riosca aistrithe a ghlacadh arís. Má tá institiúid
 tionscnóra ag coimeád na gceart nó na n-oibleagáidí seirbhísithe i leith
 neamhchosaintí, ní leor é sin ann féin mar rialú indíreach ar na
 neamhchosaintí;
 (e) comhlíonfaidh an doiciméadacht
 urrúsúcháin na coinníollacha seo a leanas ar fad:
 (i) níl clásail inti lena gceanglaítear ar
 an institiúid tionscnóra, ach amháin i gcás forálacha um luathamúchadh,
 suíomhanna laistigh den urrúsú a fheabhsú, lena n-áirítear, ach gan a bheith
 teoranta do, na neamhchosaintí bunúsacha ar chreidmheas a athrú nó an toradh is
 iníoctha le hinfheisteoirí a mhéadú mar fhreagairt ar mheathlú ar cháilíocht
 chreidmheasa na neamhchosaintí urrúsaithe;
 (ii) níl clásail inti
 lena méadaítear an toradh is iníoctha le sealbhóirí suíomhanna laistigh den
 urrúsú mar fhreagairt ar mheathlú ar cháilíocht chreidmheasa an
 chomhthiomsaithe bhunúsaigh;
 (iii) cuirtear in iúl go soiléir inti, nuair
 is infheidhme, nach féidir leis an tionscnóir ná urraitheoir suíomhanna
 urrúsúcháin a cheannach ná a athcheannach thar a oibleagáidí conarthacha ach de
 réir coinníollacha ar neamhthuilleamaí;
 (f) i gcás ina bhfuil céadrogha ar cheannach
 farasbairr ann, comhlíonfaidh an rogha sin na coinníollacha seo a leanas
 freisin:
 (i) tá sí infheidhmithe de rogha na
 hinstitiúide tionscnóra;
 (ii) ní féidir í a
 fheidhmiú ach amháin nuair atá 10 % nó níos lú de luach bunaidh na neamhchosaintí
 urrúsaithe fós gan amúchadh;
 (iii) níl sí struchtúraithe ionas nach
 leithdháilfear caillteanais ar shuíomhanna feabhsaithe creidmheasa ná ar
 shuíomhanna eile atá i seilbh infheisteoirí agus níl sé struchtúraithe ar shlí
 ar bith eile chun feabhsú creidmheasa a chur ar fáil.
 6.
 Coinneoidh na húdaráis inniúla an ÚBE ar an eolas
 faoi na cásanna sonracha, dá dtagraítear i mír 2, i gcás nach bhfuil bonn cirt
 leis an laghdú féideartha ar mhéideanna neamhchosanta atá ualaithe ó thaobh
 riosca mar gheall ar aistriú riosca creidmheasa ar chóimhéid chuig tríú
 páirtithe, ná mar gheall ar an úsáid a bhaineann institiúidí as mír 4.
 Déanfaidh an ÚBE monatóireacht ar an raon cleachtas sa réimse seo agus eiseoidh
 sé treoirlínte i gcomhréir le hAirteagal 16 de Rialachán (AE) Uimh. 1093/2010.
 Airteagal 239
 Urrúsú sintéiseach
 1.
 Féadfaidh institiúid tionscnóra de chuid urrúsaithe
 shintéisigh méideanna neamhchosanta atá ualaithe ó thaobh riosca agus, mar is
 iomchuí, méideanna an chaillteanais ionchasaigh a ríomh le haghaidh na
 neamhchosaintí urrúsaithe i gcomhréir le hAirteagal 244, má chomhlíontar
 ceachtar de na nithe seo a leanas:
 (a) meastar gur aistríodh riosca creidmheasa
 suntasach chuig tríú páirtithe trí chosaint neamhchistithe creidmheasa nó trí
 chosaint chistithe creidmheasa;
 (b) cuireann an
 institiúid tionscnóra ualú riosca 1250 % i bhfeidhm maidir leis na
 suíomhanna urrúsúcháin go léir atá ina seilbh laistigh den urrúsú sin nó
 asbhaineann sí na suíomhanna urrúsúcháin sin as ítimí de Ghnáthchothromas
 Leibhéal 1 i gcomhréir le hAirteagal 33(1)(k).
 2.
 Measfar gur aistríodh riosca creidmheasa suntasach
 má chomhlíontar ceachtar de na coinníollacha seo a leanas:
 (a) ní sháraíonn méideanna neamhchosanta
 ualaithe ó thaobh riosca na suíomhanna urrúsúcháin mezzanine atá i seilbh na
 hinstitiúide tionscnóra san urrúsú sin 50 % de mhéideanna neamhchosanta
 ualaithe ó thaobh riosca na suíomhanna urrúsúcháin mezzanine go léir san urrúsú
 sin.
 (b) i gcás nach bhfuil
 aon suíomhanna urrúsúcháin mezzanine in urrúsú ar leith agus gur féidir leis an
 tionscnóir a léiriú go ndéanann luach neamhchosanta na suíomhanna urrúsúcháin a
 bheadh faoi réir a n-asbhainte ó chistí dílse nó faoi réir ualú riosca
 1250 % meastachán réasúnaithe ar an gcaillteanas ionchasach ar na
 neamhchosaintí urrúsaithe a shárú faoi chorrlach suntasach, ní bheidh níos mó
 ná 20 % de luachanna neamhchosanta na suíomhanna urrúsúcháin a bheadh faoi
 réir a n-asbhainte ó chistí dílse ná faoi réir ualú riosca 1250 % i seilbh
 na hinstitiúide tionscnóra.
 (c) i gcás nach bhfuil bonn cirt, mar gheall
 ar aistriú riosca creidmheasa ar chóimhéid chuig tríú páirtithe, leis an laghdú
 féideartha ar mhéideanna neamhchosanta atá ualaithe ó thaobh riosca a
 bhainfeadh an institiúid tionscnóra amach tríd an urrúsú seo, féadfaidh an
 t-údarás inniúil a chinneadh ar bhonn gach cáis ar leith nach measfar gur
 aistríodh riosca creidmheasa suntasach chuig tríú páirtithe.
 3.
 Chun críocha mhír 2, ciallaíonn suíomhanna
 urrúsúcháin mezzanine suíomhanna urrúsúcháin lena mbaineann ualú riosca níos
 ísle ná 1250 % agus atá níos sóisearaí ná an suíomh is sinsearaí san
 urrúsú agus níos sóisearaí ná aon suíomh urrúsúcháin san urrúsú seo dá sanntar
 ceachtar de na nithe seo a leanas i gcomhréir le Roinn 4:
 (a) i gcás suímh urrúsúcháin atá faoi réir
 Roinn 3, Foroinn 3, céim 1 den cháilíocht chreidmheasa;
 (b) i gcás suímh
 urrúsúcháin atá faoi réir Roinn 3, Foroinn 4, céim 1 nó céim 2 den
 cháilíocht chreidmheasa.
 4.
 Mar mhalairt ar mhír 2 agus mhír 3, tabharfaidh
 údaráis inniúla cead d'institiúidí tionscnóra riosca creidmheasa suntasach a
 mheas mar riosca a aistríodh i gcás inar féidir leis an institiúid tionscnóra a
 léiriú, i ngach cás d’urrúsú, go bhfuil bonn cirt, mar gheall ar aistriú riosca
 creidmheasa ar chóimhéid chuig tríú páirtithe, leis an laghdú ar cheanglais
 cistí dílse a bhaineann an tionscnóir amach leis an urrúsú.
 Ní thabharfar cead ach amháin i gcás ina
 gcomhlíonfaidh an institiúid na coinníollacha seo a leanas go léir:
 (a) tá beartais agus modheolaíochtaí
 riosca-íogaire mar is iomchuí i bhfeidhm ag an institiúid chun an t-aistriú
 riosca a mheasúnú;
 (b) d’aithin an
 institiúid an t-aistriú riosca creidmheasa chuig tríú páirtithe i ngach cás ar
 mhaithe le bainistíocht riosca inmheánach agus leithdháileadh caipitil
 inmheánach na hinstitiúide.
 5.
 Chomh maith leis na ceanglais atá leagtha amach i
 míreanna 1 go 4, de réir mar is infheidhme, comhlíonfaidh an t-aistriú na
 coinníollacha seo a leanas:
 (a) léiríonn an doiciméadacht urrúsúcháin
 tábhacht eacnamaíoch an idirbhirt;
 (b) an chosaint
 chreidmheasa trína n-aistrítear an riosca creidmheasa, comhlíonann sí
 Airteagal 242(2);
 (c) níl téarmaí ná
 coinníollacha a dhéanann na nithe seo a leanas ar áireamh sna hionstraimí a
 úsáidtear chun riosca creidmheasa a aistriú:
 (i) tairseacha ábharthachta suntasacha a
 fhorchur a measfar nár spreagadh cosaint chreidmheasa fúthu má tharlaíonn
 teagmhas creidmheasa;
 (ii) foirceannadh na cosanta a cheadú mar
 gheall ar mheathlú ar cháilíocht chreidmheasa na neamhchosaintí bunúsacha;
 (iii) ach amháin i
 gcás forálacha um luathamúchadh, a cheangal ar an institiúid tionscnóra
 suíomhanna laistigh den urrúsú a fheabhsú;
 (iv) costas cosanta
 creidmheasa na hinstitiúide nó an toradh is iníoctha le sealbhóirí suíomhanna
 laistigh den urrúsú a mhéadú mar fhreagairt ar mheathlú ar cháilíocht
 chreidmheasa an chomhthiomsaithe bhunúsaigh;
 (d) tuairim a fháil ó dhlíodóir cáilithe lena
 ndeimhnítear in-fhorfheidhmitheacht na cosanta creidmheasa i ngach dlínse
 ábhartha;
 (e) cuirfear in iúl go
 soiléir sa doiciméadacht urrúsúcháin, nuair is infheidhme, nach féidir leis an
 tionscnóir ná urraitheoir suíomhanna urrúsúcháin a cheannach ná a athcheannach
 thar a oibleagáidí conarthacha ach de réir coinníollacha ar neamhthuilleamaí;
 (f) i gcás ina bhfuil céadrogha ar cheannach farasbairr ann, comhlíonann an
 rogha sin na coinníollacha seo a leanas freisin:
 (i) tá sí infheidhmithe de rogha na
 hinstitiúide tionscnóra;
 (ii) ní féidir í a
 fheidhmiú ach amháin nuair atá 10 % nó níos lú de luach bunaidh na
 neamhchosaintí urrúsaithe fós gan amúchadh;
 (iii) níl sí struchtúraithe ionas nach
 leithdháilfear caillteanais ar shuíomhanna feabhsaithe creidmheasa ná ar
 shuíomhanna eile atá i seilbh infheisteoirí agus níl sé struchtúraithe ar shlí
 ar bith eile chun feabhsú creidmheasa a chur ar fáil.
 6.
 Coinneoidh na húdaráis inniúla an ÚBE ar an eolas
 faoi na cásanna sonracha, dá dtagraítear i mír 2, i gcás nach bhfuil bonn cirt
 leis an laghdú féideartha ar mhéideanna neamhchosanta atá ualaithe ó thaobh
 riosca mar gheall ar aistriú riosca creidmheasa ar chóimhéid chuig tríú
 páirtithe, ná mar gheall ar an úsáid a bhaineann institiúidí as mír 4.
 Déanfaidh an ÚBE monatóireacht ar an raon cleachtas sa réimse seo agus eiseoidh
 sé treoirlínte i gcomhréir le hAirteagal 16 de Rialachán (AE) Uimh. 1093/2010.
 Roinn 3
 Méideanna
 neamhchosanta atá ualaithe ó thaobh riosca a ríomh
 Foroinn 1
 Prionsabail
 Airteagal 240
 Méideanna neamhchosanta atá ualaithe ó thaobh riosca a
 ríomh
 1.
 I gcás inar aistrigh institiúid tionscnóra riosca
 creidmheasa suntasach a bhaineann le neamhchosaintí urrúsaithe i gcomhréir le
 Roinn 2, féadfaidh an institiúid sin:
 (a) i gcás urrúsú traidisiúnta, na
 neamhchosaintí atá urrúsaithe aici a eisiamh le linn di méideanna neamhchosanta
 atá ualaithe ó thaobh riosca, agus mar is iomchuí, méideanna an chaillteanais
 ionchasaigh a ríomh;
 (b) i gcás urrúsú
 sintéiseach, méideanna neamhchosanta atá ualaithe ó thaobh riosca agus, mar is
 iomchuí, méideanna an chaillteanais ionchasaigh a ríomh, i leith na
 neamhchosaintí urrúsaithe i gcomhréir le hAirteagal 244 agus Airteagal
 245.
 2.
 I gcás inar chinn an institiúid tionscnóra mír 1 a
 chur i bhfeidhm, ríomhfaidh sí na méideanna neamhchosanta ualaithe ó thaobh
 riosca atá leagtha síos sa Chaibidil seo i leith na suíomhanna a d’fhéadfadh sí
 a shealbhú laistigh den urrúsú sin.
 I gcás nár aistrigh an institiúid tionscnóra
 riosca creidmheasa suntasach nó gur chinn sí gan mír 1 a chur i bhfeidhm, ní gá
 di méideanna neamhchosanta atá ualaithe ó thaobh riosca a ríomh i leith aon
 suíomhanna a d’fhéadfadh a bheith aici laistigh den urrúsú atá i gceist ach
 leanfaidh sí de na neamhchosaintí urrúsaithe a áireamh le linn di méideanna
 neamhchosanta atá ualaithe ó thaobh riosca a ríomh amhail is nár urrúsaíodh
 riamh iad.
 3.
 I gcás ina bhfuil neamhchosaint ann ar thráinsí
 éagsúla laistigh d’urrúsú, measfar gur suíomh urrúsúcháin ar leith í an
 neamhchosaint ar gach aon tráinse. Measfar go mbeidh suíomhanna laistigh den
 urrúsú á sealbhú ag soláthraithe na cosanta creidmheasa do shuíomhanna
 urrúsúcháin. Áireofar ar shuíomhanna urrúsúcháin neamhchosaintí ar urrúsú a
 thagann as conarthaí díorthach ráta úis nó airgeadra.
 4.
 Mura n-asbhaintear suíomh urrúsúcháin as ítimí de
 Ghnáthchothromas Leibhéal 1 de bhun Airteagal 33(1)(k), áireofar an méid
 neamhchosanta atá ualaithe ó thaobh riosca in iomlán na méideanna neamhchosanta
 ualaithe ó thaobh riosca de chuid na hinstitiúide chun críocha
 Airteagal 87(3).
 5.
 Déanfar méid neamhchosanta
 ualaithe ó thaobh riosca de chuid suímh urrúsúcháin a ríomh tríd an ualú iomlán
 riosca ábhartha a chur i bhfeidhm maidir le luach neamhchosanta an tsuímh,
 luach a ríomhtar mar atá leagtha amach in Airteagal 241.
 6.
 Cinnfear an t-ualú iomlán
 riosca mar shuim an ualaithe riosca atá leagtha amach sa Chaibidil seo agus aon
 ualú riosca breise i gcomhréir le hAirteagal 396.
 Airteagal 241
 Luach na neamhchosanta
 1.
 Déanfar luach na neamhchosanta a ríomh mar seo a
 leanas:
 (a) i gcás ina ríomhann institiúid méideanna
 neamhchosanta atá ualaithe ó thaobh riosca faoi Fhoroinn 3, is é a bheidh
 i luach neamhchosanta suímh urrúsúcháin laistigh den chlár comhardaithe ná a
 luach cuntasaíochta a bheidh fágtha tar éis coigeartuithe sonracha i leith
 riosca creidmheasa a chur i bhfeidhm;
 (b) i gcás ina ríomhann
 institiúid méideanna neamhchosanta atá ualaithe ó thaobh riosca faoi
 Fhoroinn 4, is é a bheidh i luach neamhchosanta suímh urrúsúcháin laistigh
 den chlár comhardaithe ná an luach cuntasaíochta a ríomhfar gan aon
 choigeartuithe a rinneadh i leith riosca creidmheasa a chur san áireamh;
 (c) i gcás ina ríomhann institiúid méideanna
 neamhchosanta atá ualaithe ó thaobh riosca faoi Fhoroinn 3, is é a bheidh
 i luach neamhchosanta suímh urrúsúcháin lasmuigh den chlár comhardaithe ná a
 luach ainmniúil lúide aon choigeartú sonrach i leith riosca creidmheasa an
 tsuímh urrúsúcháin sin, arna iolrú faoi fhachtóir coinbhéartachta mar atá
 leagtha síos sa Chaibidil seo. Beidh an fachtóir
 coinbhéartachta cothrom le 100 % mura sonraítear a mhalairt;
 (d) i gcás ina ríomhann
 institiúid méideanna neamhchosanta atá ualaithe ó thaobh riosca faoi
 Fhoroinn 4, is é a bheidh i luach neamhchosanta suímh urrúsúcháin lasmuigh
 den chlár comhardaithe ná a luach ainmniúil arna iolrú faoi fhachtóir
 coinbhéartachta mar atá leagtha síos sa Chaibidil seo. Beidh an fachtóir
 coinbhéartachta cothrom le 100 % mura sonraítear a mhalairt;
 (e) Déanfar luach na neamhchosanta ar riosca
 creidmheasa an chontrapháirtí i gcás ionstrame díorthaí atá liostaithe in
 Iarscríbhinn II a chinneadh i gcomhréir le Caibidil 6.
 2.
 I gcás ina bhfuil dhá shuíomh fhorluiteacha nó níos
 mó laistigh d’urrúsú ag institiúid, ní áireoidh sí, a mhéid a bhfuil forluí
 eatarthu, ach an suíomh nó an chuid de shuíomh a thugann na méideanna
 neamhchosanta is airde atá ualaithe ó thaobh riosca le linn di méideanna
 neamhchosanta atá ualaithe ó thaobh riosca a ríomh. Féadfaidh
 an institiúid forluí den sórt sin a aithint idir ceanglais cistí dílse faoi
 riosca sonrach i leith suíomhanna sa leabhar trádála agus ceanglais cistí dílse
 i leith suíomhanna urrúsúcháin sa leabhar neamhthrádála, ar an gcoinníoll gur
 féidir leis an institiúid ceanglais cistí dílse i leith na suíomhanna iomchuí a
 ríomh agus a chur i gcomparáid le chéile. Chun críche na míre seo, bíonn forluí
 idir suíomhanna nuair a bhíonn na suíomhanna in ionannas, iomlán nó páirteach,
 le neamhchosaint ar an riosca céanna, sa chaoi is nach bhfuil ann ach
 neamhchosaint amháin, a mhéid a bhfuil forluí eatarthu.
 3.
 I gcás ina bhfuil feidhm ag
 Airteagal 263(c) maidir le suíomhanna san ABCP, féadfaidh an institiúid an
 t-ualú riosca atá sannta do shaoráid leachtachta a úsáid d’fhonn an méid
 neamhchosanta atá ualaithe ó thaobh riosca don ABCP a ríomh ar an gcoinníoll go
 bhfuil 100 % den ABCP atá eisithe ag an gclár cumhdaithe ag an tsaoráid
 seo nó ag saoráidí leachtachta eile agus go bhfuil na saoráidí leachtachta sin
 go léir ar chomhchéim leis an ABCP ionas gur suíomhanna forluiteacha iad.
 Cuirfidh an institiúid an úsáid a bhaineann sí as
 an láimhseáil sin in iúl do na húdaráis inniúla.
 Airteagal 242
 Maolú riosca creidmheasa a aithint le haghaidh suíomhanna
 urrúsúcháin
 1.
 Féadfaidh institiúid cosaint neamhchistithe
 creidmheasa nó cosaint chistithe creidmheasa a aithint a fuarthas maidir le
 suíomh urrúsúcháin i gcomhréir le Caibidil 4 agus faoi réir na gceanglas
 atá leagtha síos sa Chaibidil seo agus i gCaibidil 4.
 Níl i gcosaint chistithe creidmheasa incháilithe
 ach comhthaobhacht airgeadais atá incháilithe chun méideanna neamhchosanta atá
 ualaithe ó thaobh riosca a ríomh faoi Chaibidil 2 mar atá leagtha síos faoi
 Chaibidil 4 agus tá an aithint faoi réir chomhlíonadh na gceanglas ábhartha mar
 atá leagtha síos faoi Chaibidil 4.
 2.
 Níl i soláthraithe na cosanta cistithe creidmheasa
 incháilithe agus i soláthraithe na cosanta neamhchistithe creidmheasa ach
 amháin na soláthraithe sin atá incháilithe faoi Chaibidil 4 agus tá an aithint
 faoi réir chomhlíonadh na gceanglas ábhartha mar atá leagtha síos faoi Chaibidil
 4.
 3.
 De mhaolú ar mhír 2, déanfaidh ECAI aitheanta
 measúnú creidmheasa ar sholáthraithe incháilithe na cosanta neamhchistithe
 creidmheasa atá liostaithe in Airteagal 197, measúnú creidmheasa a mbeidh
 sé deimhnithe go mbaineann sé le céim 3 nó le céim níos airde den cháilíocht
 chreidmheasa faoi Airteagal 131 agus a raibh baint aige le céim 2 nó le
 céim níos airde den cháilíocht chreidmheasa an tráth ar aithníodh an chosaint
 chreidmheasa den chéad uair. Féadfaidh institiúidí a
 bhfuil cead acu an cur chuige IRB a chur i bhfeidhm maidir le neamhchosaint
 dhíreach ar sholáthraí na cosanta incháilitheacht a mheasúnú de réir na chéad
 abairte bunaithe ar PD sholáthraí na cosanta a bheith coibhéiseach leis an PD a
 bhaineann leis na céimeanna den cháilíocht chreidmheasa dá dtagraítear sa
 phointe sin.
 4.
 De mhaolú ar mhír 2, is ionann SSPEanna agus
 soláthraithe cosanta incháilithe i gcás ina bhfuil sócmhainní faoina
 n-úinéireacht a cháilíonn mar chomhthaobhacht airgeadais incháilithe agus i
 gcás nach bhfuil aon chearta ná cearta teagmhasacha ina leith atá ar chomhchéim
 nó ar chéim roimhe sin le cearta teagmhasacha na hinstitiúide atá ag fáil
 cosaint neamhchistithe creidmheasa agus i gcás ina gcomhlíontar na ceanglais go
 léir maidir le comhthaobhacht airgeadais faoi Chaibidil 4. Sna cásanna sin, ní bheidh in GA (méid na cosanta arna
 choigeartú i leith aon neamhréire airgeadra agus aisioncronachta aibíochta i
 gcomhréir le forálacha Chaibidil 4) ach margadhluach na sócmhainní sin arna
 choigeartú de réir luaineachta agus déanfar g (ualú riosca na neamhchosaintí ar
 sholáthraí na cosanta mar atá sonraithe faoin gCur Chuige Caighdeánaithe) a
 chinneadh mar an meáchan meánriosca ualaithe a mbeadh feidhm aige maidir leis
 na sócmhainní sin mar chomhthaobhacht airgeadais faoin gCur Chuige
 Caighdeánaithe.
 Airteagal 243
 Tacaíocht intuigthe
 1.
 Institiúid is urraitheoir, nó institiúid tionscnóra
 a bhain úsáid as Airteagal 240(1) agus (2) maidir le hurrúsú le linn di
 méideanna neamhchosanta atá ualaithe ó thaobh riosca a ríomh nó a bhfuil
 ionstraimí óna leabhar trádála díolta aici sa chaoi is nach gceanglaítear
 uirthi a thuilleadh cistí dílse a shealbhú maidir le rioscaí na n-ionstraimí
 sin, ní gá di tacaíocht a thabhairt don urrúsú thar a hoibleagáidí conarthacha
 ar mhaithe le caillteanais fhéideartha nó iarbhír a laghdú d’infheisteoirí. Ní mheasfar go soláthraíonn idirbheart tacaíocht má
 dhéantar é de réir coinníollacha ar neamhthuilleamaí agus má chuirtear san
 áireamh é le linn aistriú riosca suntasach a mheasúnú. Cuirfear aon idirbheart
 den chineál sin, is cuma an soláthraíonn sé tacaíocht nó nach soláthraíonn, in
 iúl do na húdaráis inniúla agus beidh sé faoi réir phróiseas athbhreithnithe
 agus faofa creidmheasa na hinstitiúide. Déanfaidh an institiúid, agus measúnú á
 dhéanamh aici maidir lena bhfuil an t-idirbheart struchtúraithe chun tacaíocht
 a chur ar fáil nó nach bhfuil, na nithe seo a leanas ar fad ar a laghad a
 mheas:
 (a) praghas an athcheannaigh;
 (b) suíomh caipitil agus
 leachtachta na hinstitiúide roimh an athcheannach agus ina dhiaidh;
 (c) feidhmiú na
 neamhchosaintí urrúsaithe;
 (d) feidhmiú na
 suíomhanna urrúsúcháin;
 2.
 Eiseoidh an ÚBE treoirlínte i gcomhréir le
 hAirteagal 16 de Rialachán (AE) Uimh. 1093/2010 maidir le míniú a
 thabhairt ar cad is coinníollacha ar neamhthuilleamaí agus idirbheart nach
 bhfuil struchtúraithe chun tacaíocht a sholáthar ann.
 3.
 Má theipeann ar institiúid
 tionscnóra nó ar institiúid is urraitheoir mír 1 a chomhlíonadh maidir le
 hurrúsú sealbhóidh an institiúid sin cistí dílse ar a laghad i gcoinne na neamhchosaintí
 urrúsaithe go léir amhail is nár urrúsaíodh riamh iad.
 Foroinn 2
 Méideanna
 neamhchosanta ualaithe ó thaobh riosca atá urrúsaithe faoi urrúsú sintéiseach
 arna ríomh ag institiúidí tionscnóra
 Airteagal 244
 Láimhseáil ghinearálta
 Le linn méideanna neamhchosanta atá ualaithe ó
 thaobh riosca i leith na neamhchosaintí urrúsaithe a ríomh, i gcás ina
 gcomhlíontar na coinníollacha in Airteagal 239, bainfidh institiúid
 tionscnóra an urrúsaithe shintéisigh úsáid as na modheolaíochtaí ríomhaireachta
 iomchuí atá leagtha amach sa Roinn seo agus ní na modheolaíochtaí atá leagtha
 amach i gCaibidil 2, faoi réir Airteagal 245. I gcás institiúidí atá ag ríomh méideanna neamhchosanta atá ualaithe ó
 thaobh riosca agus méideanna an chaillteanais ionchasaigh faoi Chaibidil 3,
 beidh méid an chaillteanais ionchasaigh i leith na neamhchosaintí sin cothrom
 le nialas.
 Tá feidhm ag na ceanglais
 atá leagtha amach sa chéad fhomhír maidir le comhthiomsú iomlán na
 neamhchosaintí atá ar áireamh san urrúsú. Faoi réir Airteagal 245,
 déanfaidh an institiúid tionscnóra méideanna neamhchosanta atá ualaithe ó
 thaobh riosca a ríomh i leith na dtráinsí go léir laistigh den urrúsú i
 gcomhréir le forálacha na Roinne seo lena n-áirítear na forálacha sin dá
 n-aithníonn an institiúid maolú riosca creidmheasa i gcomhréir le
 hAirteagal 242, agus sa chás sin féadfar an t-ualú riosca a bheidh le cur
 i bhfeidhm maidir leis an suíomh sin a mhodhnú i gcomhréir le Caibidil 4,
 faoi réir na gceanglas atá leagtha síos sa Chaibidil seo.
 Airteagal 245
 Aisioncronacht aibíochta in urrúsuithe sintéiseacha a
 láimhseáil
 Ar mhaithe le méideanna neamhchosanta atá
 ualaithe ó thaobh riosca a ríomh de réir Airteagal 244, déanfar aon
 aisioncronacht aibíochta idir an chosaint chreidmheasa faoina mbaintear amach
 an tráinsiú agus na neamhchosaintí urrúsaithe a chur san áireamh mar seo a
 leanas:
 (a) glacfar leis gurb í aibíocht na
 neamhchosaintí urrúsaithe aibíocht na neamhchosanta a bhfuil an aibíocht is
 faide aici, faoi réir uasteorainn cúig bliana. Cinnfear
 aibíocht na cosanta creidmheasa i gcomhréir le Caibidil 4;
 (b) déanfaidh institiúid tionscnóra
 neamhaird d'aon aisioncronacht aibíochta le linn méideanna neamhchosanta atá
 ualaithe ó thaobh riosca a ríomh i leith tráinsí arb ann dóibh de bhun na
 Roinne seo a bhfuil ualú riosca 1250 % acu. I
 gcás gach tráinse eile, cuirfear an tslí a láimhseáiltear aisioncronacht
 aibíochta atá leagtha amach i gCaibidil 4 i bhfeidhm de réir na foirmle
 seo a leanas:
 mar a bhfuil:
 RW*
 = méideanna neamhchosanta atá ualaithe ó thaobh riosca chun críocha
 Airteagal 87(3)(a);
 RWAss = méideanna neamhchosanta atá ualaithe ó thaobh riosca i leith
 neamhchosaintí murar urrúsaíodh riamh iad, arna ríomh ar bhonn pro rata;
 RWSP= méideanna neamhchosanta atá ualaithe ó thaobh riosca arna
 ríomh faoi Airteagal 244 mura raibh aon aisioncronacht aibíochta ann;
 T = aibíocht na neamhchosaintí bunúsacha arna sloinneadh
 i blianta;
 t = aibíocht na cosanta creidmheasa arna sloinneadh i
 mblianta;
 t*
 = 0.25.
 Foroinn 3
 Méideanna
 neamhchosanta atá ualaithe ó thaobh riosca a ríomh faoin gCur
 Chuige Caighdeánaithe
 Airteagal 246
 Ualuithe riosca
 Faoi réir Airteagal 247, déanfaidh an
 institiúid méid neamhchosanta atá ualaithe ó thaobh riosca de chuid suímh
 urrúsúcháin nó suímh ath-urrúsúcháin rátáilte a ríomh tríd an ualú riosca
 ábhartha a chur i bhfeidhm maidir le luach na neamhchosanta.
 Is é a bheidh san ualú riosca ábhartha an
 t-ualú riosca mar atá leagtha síos i dTábla 1, lena bhfuil baint ag measúnú
 creidmheasa an tsuímh i gcomhréir le Roinn 4.
 Tábla 1
 Céim Cáilíochta Creidmheasa || 1 || 2 || 3 || 4 (ach amháin le haghaidh measúnuithe creidmheasa seachas measúnuithe creidmheasa gearrthéarmacha) || gach céim cáilíochta creidmheasa eile
 Suíomhanna urrúsúcháin || 20% || 50% || 100% || 350% || 1250%
 Suíomhanna ath-urrúsúcháin || 40% || 100% || 225% || 650% || 1250%
 Faoi réir Airteagail 247 go 250, déanfar
 méid neamhchosanta atá ualaithe ó thaobh riosca de chuid suímh urrúsúcháin a
 ríomh trí ualú riosca 1250 % a chur i bhfeidhm.
 Airteagal 247
 Institiúidí tionscnóra agus institiúidí is urraitheoirí
 I gcás institiúide tionscnóra nó institiúide
 is urraitheoir, féadfar na méideanna neamhchosanta atá ualaithe ó thaobh riosca
 arna ríomh i leith a suíomhanna urrúsúcháin in aon urrúsú ar leith a theorannú
 do na méideanna neamhchosanta atá ualaithe ó thaobh riosca a ríomhfaí faoi
 láthair i leith na neamhchosaintí urrúsaithe i gcás nach mbeidís urrúsaithe
 faoi réir chur i bhfeidhm toimhdithe ualú riosca 150 % maidir leis na
 nithe seo a leanas:
 (a) na hítimí go léir atá ar
 mainneachtain faoi láthair;
 (b) na hítimí go
 léir a mbaineann riosca an-ard leo i gcomhréir le hAirteagal 123 i measc
 na neamhchosaintí urrúsaithe.
 Airteagal 248
 Suíomhanna gan rátáil a láimhseáil
 1.
 Ar mhaithe le méid neamhchosanta atá ualaithe ó
 thaobh riosca de chuid suímh urrúsúcháin gan rátáil a ríomh, féadfaidh
 institiúid an meáchan meánriosca ualaithe a chur i bhfeidhm a chuirfeadh
 institiúid a bhfuil seilbh aici ar na neamhchosaintí i bhfeidhm maidir leis na
 neamhchosaintí urrúsaithe faoi Chaibidil 2, arna iolrú faoin gciondáil chomhchruinnithe
 dá dtagraítear i mír 2. Chun na críche sin, beidh
 comhdhéanamh an chomhthiomsaithe de neamhchosaintí urrúsaithe ar eolas ag an
 institiúid i gcónaí.
 2.
 Beidh an chiondáil
 chomhchruinnithe cothrom le suim mhéideanna ainmniúla na dtráinsí go léir arna
 roinnt ar shuim mhéideanna ainmniúla na dtráinsí atá níos sóisearaí ná an
 tráinse ina bhfuil an suíomh á shealbhú atá ar chomhchéim leis an tráinse sin,
 lena n-áirítear an tráinse féin. Ní bheidh an t-ualú riosca a sholáthrófar níos
 airde ná 1250 % ná níos ísle ná aon ualú riosca is infheidhme maidir le
 tráinse rátáilte níos sinsearaí. I gcás nach féidir leis an institiúid an
 t-ualú riosca a chuirfí i bhfeidhm maidir leis na neamhchosaintí urrúsaithe a
 chinneadh faoi Chaibidil 2, cuirfidh sí ualú riosca 1250 % i bhfeidhm
 maidir leis an suíomh.
 Airteagal 249
 Suíomhanna urrúsúcháin a láimhseáil i dtráinse dara
 caillteanas nó i dtráinse níos fearr i gclár ABCP
 Faoi réir córa is mó fabhar a bheith ar fáil
 do shaoráidí leachtachta gan rátáil faoi Airteagal 250 féadfaidh
 institiúid ualú riosca atá cothrom leis an ualú riosca is airde idir ualú
 riosca 100 % agus an t‐ualú riosca is airde a chuirfeadh institiúid
 a bhfuil seilbh aici ar na neamhchosaintí i bhfeidhm maidir le haon cheann de
 na neamhchosaintí urrúsaithe faoi Chaibidil 2 a chur i bhfeidhm maidir le
 suíomhanna urrúsúcháin a chomhlíonann na coinníollacha seo a leanas:
 (a) beidh an suíomh urrúsúcháin i
 dtráinse atá i suíomh dara caillteanas nó i suíomh níos fearr ó thaobh an
 gheilleagair de laistigh den urrúsú agus soláthróidh an tráinse
 céadchaillteanais feabhsú creidmheasa fóinteach don tráinse dara caillteanas;
 (b) beidh cáilíocht
 an tsuímh urrúsúcháin coibhéiseach le grád infheistíochta nó le grád níos
 fearr;
 (c) is institiúid
 nach bhfuil suíomh sa tráinse céadchaillteanais aici a shealbhóidh an suíomh
 urrúsúcháin.
 Airteagal 250
 Saoráidí leachtachta gan rátáil a láimhseáil
 1.
 Féadfaidh institiúidí fachtóir coinbhéartachta
 50 % a chur i bhfeidhm maidir le méid ainmniúil saoráide leachtachta gan
 rátáil d’fhonn a luach neamhchosanta a chinneadh nuair a chomhlíontar na
 coinníollacha seo a leanas:
 (a) tá sé sonraithe agus teorannaithe go
 soiléir sa doiciméadacht a bhaineann leis an tsaoráid leachtachta na cúinsí
 faoinar féidir an tsaoráid a tharraingt;
 (b) ní fhéadfar an
 tsaoráid a tharraingt le go soláthrófar tacaíocht chreidmheasa trí
 chaillteanais a chuimsiú atá tabhaithe cheana féin tráth na tarraingthe agus,
 go háirithe, ní fhéadfar í a tharraingt le go soláthrófar leachtacht i leith
 neamhchosaintí ar mainneachtain tráth na tarraingthe nó le go bhfaighfear
 sócmhainní ar luach níos mó ná luach cóir;
 (c) ní úsáidfear an
 tsaoráid chun cistiú buan ná rialta a sholáthar don urrúsú;
 (d) ní dhéanfar aisíoc na
 dtarraingtí ar an tsaoráid a fho-ordú i leith éileamh infheisteoirí seachas i
 leith éileamh a thiocfaidh chun cinn i leith conarthaí díorthach ráta úis nó
 airgeadra, le táillí nó le híocaíochtaí eile den sórt sin, ná ní bheidh sé faoi
 réir a tharscaoilte ná a iarchurtha;
 (e) ní fhéadfar an
 tsaoráid a tharraingt tar éis do na feabhsuithe creidmheasa go léir is
 infheidhme a bhainfeadh an tsaoráid leachtachta tairbhe astu a bheith ídithe;
 (f) beidh foráil ar
 áireamh sa tsaoráid as a dtiocfaidh laghdú uathoibríoch ar an méid is féidir le
 méid na neamhchosaintí atá ar mainneachtain a tharraingt, nuair is é is brí le
 ‘mainneachtain’ an bhrí a shanntar dó faoi Chaibidil 3, nó i gcás ina mbeidh
 ionstraimí rátáilte i gceist i gcomhthiomsú na neamhchosaintí urrúsaithe, a
 dhéanann an tsaoráid a fhoirceannadh má théann meáncháilíocht an
 chomhthiomsaithe faoi bhun an ghráid infheistíochta.
 Is é an t-ualú riosca a bheidh le cur i bhfeidhm
 an t-ualú riosca is airde a chuirfeadh institiúid a bhfuil seilbh aici ar na
 neamhchosaintí i bhfeidhm maidir le haon cheann de na neamhchosaintí urrúsaithe
 faoi Chaibidil 2.
 2.
 Féadfar fachtóir coinbhéartachta 0 % a chur i
 bhfeidhm maidir le méid ainmniúil saoráide leachtachta atá inchealaithe go
 neamhchoinníollach chun luach neamhchosanta saoráidí airleacan airgid a
 chinneadh ar an gcoinníoll go gcomhlíontar na coinníollacha atá leagtha amach i
 mír 1 agus go bhfuil aisíoc na dtarraingtí ar an tsaoráid níos sinsearaí ná
 haon éilimh eile ar na sreafaí airgid a thagann as na neamhchosaintí
 urrúsaithe.
 Airteagal 251
 Ceanglais cistí dílse bhreise i leith urrúsú
 neamhchosaintí imrothlacha faoi réir clásal um luathamúchadh
 1.
 I gcás ina bhfuil urrúsú neamhchosaintí imrothlacha
 ann atá faoi réir clásail um luathamúchadh, ríomhfaidh an institiúid tionscnóra
 méid neamhchosanta breise atá ualaithe ó thaobh riosca i leith an riosca go
 bhféadfaidh leibhéil an riosca creidmheasa a bhfuil sí neamhchosanta orthu a
 mhéadú tar éis an clásal um luathamúchadh a oibriú, de réir an Airteagail seo.
 2.
 Ríomhfaidh an institiúid méid
 neamhchosanta atá ualaithe ó thaobh riosca i leith shuim luachanna
 neamhchosanta leas an tionscnóra agus leas an infheisteora.
 I gcás struchtúr urrúsúcháin ina gcuimsíonn na
 neamhchosaintí urrúsaithe neamhchosaintí imrothlacha agus neamhchosaintí
 neamh-imrothlacha, cuirfidh institiúid tionscnóra an láimhseáil atá leagtha
 amach i míreanna 3 go 6 i bhfeidhm maidir leis an gcuid sin den chomhthiomsú
 bunúsach ina bhfuil neamhchosaintí imrothlacha.
 Is é a bheidh i luach na
 neamhchosanta i gcás leas an tionscnóra luach na neamhchosanta i leith na coda
 barúlaí sin de chomhthiomsú ina bhfuil méideanna tarraingthe a dhíoltar le
 bheith laistigh d’urrúsú, agus a chinneann cion an luacha sin i ndáil le méid
 an chomhthiomsaithe iomláin a dhíoltar le bheith sa struchtúr cion na sreafaí
 airgid arna nginiúint le bailiúcháin príomhshuime agus úis agus méideanna
 gaolmhara eile nach bhfuil ar fáil chun íocaíochtaí a dhéanamh leo sin a bhfuil
 suíomhanna laistigh den urrúsú acu. Ní bheidh leas an tionscnóra faoi réir leas
 an infheisteora. Is é a bheidh i luach na neamhchosanta i gcás leas na n‐infheisteoirí
 luach na neamhchosanta i gcás na coda barúlaí de chomhthiomsú méideanna
 tarraingthe.
 Ríomhfar an méid neamhchosanta
 atá ualaithe ó thaobh riosca i leith luach na neamhchosanta i gcás leas an
 tionscnóra ar an dóigh a ríomhtar neamhchosaint pro rata ar neamhchosaintí
 urrúsaithe amhail is nár urrúsaíodh riamh iad.
 3.
 Tá tionscnóirí na gcineálacha seo a leanas d’urrúsú
 díolmhaithe ó mhéid neamhchosanta atá ualaithe ó thaobh riosca a ríomh i mír 1:
 (a) urrúsú neamhchosaintí imrothlacha faoina
 mbíonn infheisteoirí neamhchosanta i gcónaí ar gach tarraingt sa todhchaí ag
 iasachtaí ionas nach bhfillfidh an riosca i leith na saoráidí bunúsacha ar an
 institiúid tionscnóra fiú amháin tar éis teagmhas luathamúchadh tarlú;
 (b) urrúsú nach spreagtar clásal um
 luathamúchadh ach amháin mar gheall ar theagmhais nach mbaineann le feidhmíocht
 na sócmhainní urrúsaithe ná an institiúid tionscnóra, amhail athruithe ábhartha
 i rialacháin nó i ndlíthe cánach.
 4.
 I gcás institiúide tionscnóra atá faoi réir méid
 neamhchosanta breise atá ualaithe ó thaobh riosca a ríomh faoi réir mhír 1
 ní bheidh iomlán na méideanna neamhchosanta atá ualaithe ó thaobh riosca i
 leith a suíomhanna i leas na n-infheisteoirí agus na méideanna neamhchosanta
 atá ualaithe ó thaobh riosca arna ríomh faoi mhír 1 níos mó ná an ceann is
 mó díobh seo a leanas:
 (a) na méideanna neamhchosanta atá ualaithe ó
 thaobh riosca arna ríomh i leith a suíomhanna i leas na n-infheisteoirí;
 (b) na méideanna
 neamhchosanta atá ualaithe ó thaobh riosca a ríomhfadh institiúid a bhfuil
 seilbh aici ar na neamhchosaintí amhail is nár urrúsaíodh riamh iad maidir leis
 na neamhchosaintí urrúsaithe i méid atá cothrom le leas na n-infheisteoirí.
 Déanfar asbhaint gnóthachan glan, más ann dóibh, a
 thagann as caipitliú ioncaim todhchaí a cheanglaítear faoi
 hAirteagal 29(1), a láimhseáil lasmuigh den uasmhéid atá sonraithe san
 fhomhír roimhe seo.
 5.
 Cinnfear an méid neamhchosanta atá ualaithe ó
 thaobh riosca a bheidh le ríomh i gcomhréir le mír 1 trí luach na neamhchosanta
 i gcás leas na n-infheisteoirí a iolrú faoi thoradh an fhachtóra
 coinbhéartachta iomchuí mar a thugtar le fios i míreanna 6 go 9 agus faoin
 meáchan meánriosca ualaithe a mbeadh feidhm aige maidir leis na neamhchosaintí
 urrúsaithe más rud é nár urrúsaíodh na neamhchosaintí.
 Measfar gur clásal um luathamúchadh faoi rialú é
 clásal um luathamúchadh i gcás ina gcomhlíontar na coinníollacha seo a leanas
 go léir:
 (a) tá plean cistí dílse/leachtachta iomchuí
 i bhfeidhm ag an institiúid tionscnóra lena áirithiú go bhfuil dóthain cistí
 dílse agus leachtachta ar fáil i gcás luathamúchadh a bheith ann;
 (b) ar feadh ré an
 idirbhirt tá roinnt pro-rata ann idir leas an tionscnóra agus leas an
 infheisteora i leith íocaíochtaí úis agus príomhshuime, costas, caillteanas
 agus aisghabhálacha bunaithe ar chomhardú na n-earraí infhaighte gan íoc ag
 pointe tagartha amháin nó níos mó le linn gach míosa;
 (c) meastar gur leor an
 tréimhse amúchta chun 90 % den fhiachas iomlán (leas an tionscnóra agus
 leas an infheisteora) atá gan íoc ag tús na tréimhse luathamúchta a bheith
 aisíoctha nó aitheanta mar fhiachas ar mainneachtain;
 (d) nach n-aisíocfaí an
 fiachas níos gasta ná mar a d’aisíocfaí é de réir amúchadh dronlíneach thar an
 tréimhse atá leagtha amach i bpointe (c).
 6.
 I gcás urrúsuithe atá faoi réir ag clásal um
 luathamúchadh maidir le neamhchosaint ar mhiondíol atá neamhcheangailteach agus
 inchealaithe go neamhchoinníollach gan fógra roimh ré, i gcás ina spreagtear an
 luathamúchadh de bharr laghdú ar leibhéal barrachais an raon difríochta go
 leibhéal sonraithe, cuirfidh institiúidí leibhéal meánbharrachais trí mhí an
 raon difríochta i gcomparáid le leibhéil bharrachais an raon difríochta ar a
 gceanglaítear barrachas an raon difríochta a ghaistiú.
 I gcás nach gceanglaíonn an t-urrúsú barrachas an
 raon difríochta a ghaistiú, meastar go bhfuil an pointe gaisteoireachta 4.5
 pointe céatadáin níos airde ná leibhéal barrachais an raon difríochta ag a
 spreagtar luathamúchadh.
 Déanfear an fachtóir
 coinbhéartachta a bheidh le cur i bhfeidhm de réir leibhéal meánbharrachais
 iarbhír trí mhí an raon difríochta a chinneadh i gcomhréir le Tábla 2.
 Tábla 2
 || Urrúsuithe atá faoi réir ag clásal um luathamúchadh faoi rialú || Urrúsuithe atá faoi réir ag clásal um luathamúchadh neamhrialaithe
 Meánbharrachas 3 mhí an raon difríochta || Fachtóir coinbhéartachta || Fachtóir coinbhéartachta
 Os cionn leibhéal A || 0 % || 0 %
 Leibhéal A || 1 % || 5 %
 Leibhéal B || 2 % || 15%
 Leibhéal C || 10 % || 50 %
 Leibhéal D || 20 % || 100 %
 Leibhéal E || 40 % || 100 %
 Mar a bhfuil:
 (a) tagraíonn 'Leibhéal A' do leibhéil
 bharrachais an raon difríochta níos lú ná 133.33 % de leibhéal
 gaisteoireachta barrachais an raon difríochta ach nach lú ná 100 % den
 leibhéal gaisteoireachta sin;
 (b) tagraíonn 'Leibhéal B' do leibhéil
 bharrachais an raon difríochta níos lú ná 100% de leibhéal gaisteoireachta
 barrachais an raon difríochta ach nach lú ná 75 % den leibhéal
 gaisteoireachta sin;
 (c) tagraíonn 'Leibhéal C' do leibhéil
 bharrachais an raon difríochta níos lú ná 75 % de leibhéal gaisteoireachta
 barrachais an raon difríochta ach nach lú ná 50 % den leibhéal
 gaisteoireachta sin;
 (d) tagraíonn 'Leibhéal D' do leibhéil
 bharrachais an raon difríochta níos lú ná 50 % de leibhéal gaisteoireachta
 barrachais an raon difríochta ach nach lú ná 25 % den leibhéal gaisteoireachta
 sin;
 (e) tagraíonn 'Leibhéal E' do leibhéil
 bharrachais an raon difríochta níos lú ná 25 % de leibhéal gaisteoireachta
 barrachais an raon difríochta.
 7.
 I gcás urrúsuithe atá faoi réir ag clásal um
 luathamúchadh maidir le neamhchosaintí ar mhiondíol atá neamhcheangailteach
 agus inchealaithe go neamhchoinníollach gan fógra roimh ré agus i gcás ina
 spreagtar an luathamúchadh le luach cainníochtúil i leith ní eile seachas
 meánbharrachas 3 mhí an raon difríochta, féadfaidh institiúidí, faoi réir
 cead a fháil ó na húdaráis inniúla, láimhseáil a chur i bhfeidhm atá geall le
 bheith comhionann leis an láimhseáil atá leagtha síos i mír 6 maidir leis an
 bhfachtóir coinbhéartachta atá sonraithe a chinneadh. Tabharfaidh
 an t-údarás inniúil cead i gcás ina gcomhlíonfar na coinníollacha seo a leanas:
 (a) tá an láimhseáil seo níos oiriúnaí toisc
 gur féidir leis an ngnólacht tomhas cainníochtúil a shuíomh, i ndáil leis an
 luach cainníochtúil a spreagann luathamúchadh, atá coibhéiseach le leibhéal
 gaisteoireachta barrachais an raon difríochta;
 (b) mar thoradh ar an
 láimhseáil seo cruthaítear tomhas ar an riosca a bhféadfaidh an riosca
 creidmheasa a bhfuil an institiúid neamhchosanta air méadú chuige tar éis an
 clásal um luathamúchadh a oibriú, tomhas atá chomh stuama agus atá an tomhas a
 ríomhtar i gcomhréir le mír 6.
 8.
 Beidh gach urrúsú eile atá faoi réir ag clásal um
 luathamúchadh faoi rialú maidir le neamhchosaintí imrothlacha faoi réir
 fhachtóir coinbhéartachta 90 %.
 9.
 Beidh gach urrúsú eile atá faoi réir ag clásal um
 luathamúchadh neamhrialaithe maidir le neamhchosaintí imrothlacha faoi réir
 fhachtóir coinbhéartachta 100 %.
 Airteagal 252
 Maolú riosca creidmheasa i leith suíomhanna urrúsúcháin
 faoi réir ag an gCur Chuige Caighdeánaithe
 I gcás ina bhfaightear cosaint chreidmheasa i
 leith suímh urrúsúcháin, féadfar ríomh na méideanna neamhchosanta atá ualaithe
 ó thaobh riosca a mhodhnú i gcomhréir le Caibidil 4.
 Airteagal 253
 Méideanna neamhchosanta atá ualaithe ó thaobh riosca a
 laghdú
 I gcás ina sanntar ualú riosca 1250 % do
 shuíomh urrúsúcháin, féadfaidh institiúidí luach neamhchosanta an tsuímh a
 asbhaint as cistí dílse, i gcomhréir le hAirteagal 33(1)(k), mar mhalairt
 ar an suíomh a áireamh le linn dóibh méideanna neamhchosanta atá ualaithe ó
 thaobh riosca a ríomh. Chun na críocha sin, féadfaidh
 ríomh luach na neamhchosanta cosaint chistithe creidmheasa incháilithe a léiriú
 ar bhealach atá i gcomhréir le hAirteagal 252.
 I gcás ina mbaineann
 institiúid tionscnóra úsáid as an rogha sin, féadfaidh sí méid atá cothrom le
 12.5 oiread an méid a asbhaintear i gcomhréir le hAirteagal 33(1)(k) a
 asbhaint ón méid atá sonraithe in Airteagal 247 mar an méid neamhchosanta
 atá ualaithe ó thaobh riosca a ríomhfaí faoi láthair do na neamhchosaintí
 urrúsaithe i gcás nár urrúsaíodh iad.
 Foroinn 4
 Méideanna
 neamhchosanta atá ualaithe ó thaobh riosca a ríomh faoin gCur
 Chuige IRB
 Airteagal 254
 Ordlathas modhanna
 1.
 Úsáidfidh institiúidí na modhanna i gcomhréir leis
 an ordlathas seo a leanas:
 (a) i gcás suímh rátáilte nó suímh ar féidir rátáil
 bunaithe ar thátal a úsáid ina leith, úsáidfear an Modh Bunaithe ar Rátálacha
 atá leagtha amach in Airteagal 256 chun an méid neamhchosanta atá ualaithe
 ó thaobh riosca a ríomh;
 (b) i gcás suímh gan rátáil féadfaidh an
 institiúid Modh na Foirmle Maoirseachta atá leagtha amach in Airteagal 257
 a úsáid i gcás inar féidir léi meastacháin PD a dhéanamh, agus meastacháin EAD
 agus LGD nuair is infheidhme, mar ionchuir i Modh na Foirmle Maoirseachta i
 gcomhréir leis na ceanglais maidir le meastachán ar na paraiméadair sin faoin
 gCur Chuige Inmheánach Bunaithe ar Rátálacha i gcomhréir le Roinn 3. Ní féidir le hinstitiúid seachas an institiúid tionscnóra
 Modh na Foirmle Maoirseachta a úsáid ach ar an gcoinníoll go bhfaighfí cead ó
 na húdaráis inniúla, agus tabharfar an cead sin i gcás ina gcomhlíonfaidh an
 institiúid an coinníoll atá san abairt roimhe seo;
 (c) mar mhalairt ar
 phointe (b) agus i gcás suíomhanna gan rátáil agus sin amháin sna cláir ABCP,
 féadfaidh an institiúid úsáid a bhaint as cur chuige an Mheasúnaithe
 Inmheánaigh mar atá leagtha amach i mír 3 i gcás ina mbeidh cead tugtha ag na
 húdaráis inniúla a dhéanamh amhlaidh;
 (d) i ngach cás eile,
 sannfar ualú riosca 1250 % do shuíomhanna urrúsúcháin gan rátáil.
 2.
 Ar mhaithe le rátálacha bunaithe ar thátal a úsáid,
 déanfaidh institiúid measúnú creidmheasa bunaithe ar thátal atá coibhéiseach le
 measúnú creidmheasa ar shuíomh tagartha rátáilte a shannadh do shuíomh gan
 rátáil, suíomh tagartha rátáilte arb é an suíomh is sinsearaí é atá faoi réir
 an tsuímh urrúsúcháin gan rátáil atá i gceist ar gach slí agus a chomhlíonann
 na coinníollacha seo a leanas go léir:
 (a) ní foláir go mbeidh na suíomhanna
 tagartha faoi réir an tsuímh urrúsúcháin gan rátáil ar gach slí;
 (b) beidh aibíocht na
 suíomhanna tagartha cothrom le haibíocht an tsuímh gan rátáil atá i gceist nó
 níos faide ná í;
 (c) tabharfar aon rátáil bunaithe ar thátal
 cothrom le dáta chun aon athruithe i measúnú creidmheasa na suíomhanna tagartha
 a léiriú.
 3.
 Tabharfaidh na húdaráis inniúla cead d’institiúidí
 creidmheasa ‘Cur Chuige an Mheasúnaithe Inmheánaigh’ a úsáid mar atá leagtha
 amach i mír 4 i gcás ina gcomhlíonfar na coinníollacha seo a leanas go léir:
 (a) suíomhanna rátáilte a bheidh sna
 suíomhanna sa pháipéar tráchtála a bheidh eisithe ón gclár ABCP.
 (b) léireoidh measúnú
 inmheánach ar cháilíocht chreidmheasa an tsuímh an mhodheolaíocht mheasúnaithe
 atá ag ECAI incháilithe amháin nó níos mó agus atá ar fáil don phobal, chun
 urrúsú a rátáil atá bunaithe ar neamhchosaintí den chineál a urrúsaítear;
 (c) áireofar leis na
 ECAIanna, a mbeidh an mhodheolaíocht lena mbaineann léirithe de réir mar is gá
 i bpointe (b), na ECAIanna sin a mbeidh rátáil sheachtrach curtha ar fáil
 acu don pháipéar tráchtála a bheidh eisithe ón gclár ABCP. Beidh gnéithe cainníochtúla,
 amhail fachtóirí struis, a úsáidtear chun measúnú a dhéanamh ar an suíomh i
 leith cáilíochta creidmheasa ar leith chomh coimeádach ar a laghad agus atá na
 gnéithe a úsáidtear i modheolaíocht mheasúnaithe iomchuí na ECAIanna atá i
 gceist;
 (d) le linn don
 institiúid a modheolaíocht um measúnú inmheánach a fhorbairt, cuirfidh sí
 modheolaíochtaí rátálacha foilsithe iomchuí na ECAIanna incháilithe san áireamh
 faoina rátáiltear páipéar tráchtála an chláir ABCP. Déanfaidh an institiúid an
 ní sin a bheidh le cur san áireamh a dhoiciméadú agus a thabhairt cothrom le
 dáta go rialta, mar atá leagtha amach i bpointe (g);
 (e) beidh gráid rátála ar
 áireamh i modheolaíocht na hinstitiúide um measúnú inmheánach. Beidh na gráid
 rátála sin agus measúnuithe creidmheasa na ECAIanna incháilithe ag teacht le
 chéile. Déanfar an chaoi ina mbeidh siad ag teacht le chéile a dhoiciméadú go
 sainráite;
 (f) úsáidfear an
 mhodheolaíocht um measúnú inmheánach i bpróisis inmheánacha na hinstitiúide um
 bainistiú riosca, lena n-áirítear cinnteoireacht, bainistíocht faisnéise agus
 próisis maidir le leithdháileadh caipitil inmheánach na hinstitiúide;
 (g) déanfaidh iniúchóirí
 inmheánacha nó seachtracha, ECAI, nó feidhm inmheánach athbhreithnithe
 creidmheasa nó bainistíochta riosca na hinstitiúide athbhreithnithe rialta ar
 an bpróiseas measúnaithe inmheánaigh agus ar cháilíocht na measúnuithe
 inmheánacha arna ndéanamh ar cháilíocht chreidmheasa neamhchosaintí na
 hinstitiúide ar chlár ABCP. Má dhéanann feidhm inmheánach iniúchóireachta,
 athbhreithnithe creidmheasa, nó bainistíochta riosca na hinstitiúide an
 t-athbhreithniú, beidh na feidhmeanna sin neamhspleách ar réim gnó chlár ABCP,
 agus ar an gcaidreamh le custaiméirí chomh maith;
 (h) déanfaidh an
 institiúid feidhmíocht a rátálacha inmheánacha a rianú le himeacht ama chun
 meastóireacht a dhéanamh ar fheidhmíocht a modheolaíochta um measúnú inmheánach
 agus déanfaidh sí an mhodheolaíocht sin a chur in oiriúint, de réir mar is gá,
 nuair a bhíonn difríocht rialta idir feidhmíocht na neamhchosaintí agus an
 fheidhmíocht a léirítear de réir na rátálacha inmheánacha;
 (i) beidh caighdeáin
 frithgheallta i bhfoirm treoirlínte creidmheasa agus infheistíochta mar chuid
 den chlár ABCP. Le linn dó nó di cinneadh a dhéanamh faoi shócmhainní a
 cheannach, cuirfidh riarthóir an chláir ABCP na nithe seo a leanas san áireamh;
 cineál na sócmhainne a bheidh á ceannach, cineál agus luach airgeadúil na
 neamhchosaintí a thig as soláthar na saoráidí leachtachta agus na bhfeabhsuithe
 creidmheasa, an dáileachán caillteanais, agus aonrú dlíthiúil agus eacnamaíoch
 na sócmhainní aistrithe ón aonán a bheidh ag díol na sócmhainní. Déanfar
 anailís chreidmheasa ar phróifíl riosca dhíoltóir na sócmhainne agus áireofar
 anailís ar fheidhmíocht airgeadais roimhe seo agus ar fheidhmíocht airgeadais
 is dóigh a bheidh ann amach anseo, ar an suíomh reatha ar an margadh, ar
 iomaíochas is dócha a bheidh ann amach anseo, ar ghiaráil, ar shreabhadh
 airgid, ar chumhdach úis agus ar rátáil fiachais. Ina theannta sin, déanfar
 athbhreithniú ar chaighdeáin frithgheallta an díoltóra, ar chumas fiachas a
 sheirbhísiú, agus ar phróisis bhailiúcháin;
 (J) déanfar íoschritéir
 cháilitheacha i leith sócmhainní a shuíomh le caighdeáin frithgheallta an
 chláir ABCP agus déanfaidh na híoschritéir sin, go háirithe:
 (i) ceannach sócmhainní atá go mór i
 riaráiste nó a mhainnigh a eisiamh;
 (ii) ró-chomhchruinniú a theorannú do
 limistéar geografach nó féichiúnaí aonair;
 (iii) éirim na sócmhainní a bheidh le
 ceannach a theorannú;
 (k) Beidh beartais agus próisis bhailiúcháin
 ag an gclár ABCP a chuirfidh cumas oibriúcháin agus cáilíocht chreidmheasa an
 tseirbhíseora san áireamh. Maolóidh an clár ABCP riosca a bhaineann le
 feidhmíocht an díoltóra agus an tseirbhíseora ar mhodhanna éagsúla, amhail
 truicir a bheidh bunaithe ar cháilíocht chreidmheasa reatha a d’fhágfadh nach
 bhféadfaí cistí a mheascadh;
 (l) maidir le meastachán
 comhiomlánaithe ar chaillteanas ar chomhthiomsú sócmhainní a bhfuil an clár
 ABCP ag smaoineamh ar a cheannach, cuirfear gach foinse riosca fhéideartha,
 amhail riosca creidmheasa agus riosca caolúcháin san áireamh. Mura bhfuil méid
 na bhfeabhsuithe creidmheasa a sholáthair an díoltóir bunaithe ach ar
 chaillteanais a bhaineann le creidmheas agus orthu sin amháin, bunófar
 cúlchiste ar leith don riosca caolúcháin má tá riosca caolúcháin ábhartha i
 gcás an chomhthiomsaithe neamhchosaintí ar leith sin. Ina theannta sin, le linn
 méid a shocrú don leibhéal feabhsúcháin is gá, déanfaidh an clár athbhreithniú
 ar roinnt blianta d’fhaisnéis stairiúil, lena n-áirítear caillteanais,
 ciontóireacht, caoluithe, agus ráta láimhdeachais earraí infhaighte;
 (m) faoin gclár ABCP beidh
 gnéithe struchtúracha amhail tairseacha clabhsúir i gceist le linn
 neamhchosaintí a cheannach d’fhonn meathlú creidmheasa féideartha na punainne
 bunúsaí a mhaolú.
 4.
 Faoi Chur Chuige an Mheasúnaithe Inmheánaigh,
 sannfaidh an institiúid an suíomh gan rátáil do cheann amháin de na gráid
 rátála atá leagtha síos i bpointe (e) de mhír 3. Sannfar
 rátáil bunaithe ar thátal don suíomh agus beidh an rátáil sin mar an gcéanna
 leis na measúnuithe creidmheasa a fhreagraíonn don ghrád rátála mar atá leagtha
 síos i bpointe (e) de mhír 3. I gcás ina mbeidh an rátáil seo atá
 bunaithe ar thátal ar leibhéal an ghráid infheistíochta nó ar leibhéal níos fearr,
 tráth a ndéantar an t-urrúsú a thionscnamh, measfar gurb ionann é agus measúnú
 creidmheasa incháilithe ag ECAI incháilithe ar mhaithe le méideanna
 neamhchosanta atá ualaithe ó thaobh riosca a ríomh.
 5.
 Ní rachaidh institiúidí a mbeidh cead faighte acu
 chun Cur Chuige an Mheasúnaithe Inmheánaigh a úsáid i muinín modhanna eile arís
 mura gcomhlíontar na coinníollacha seo a leanas go léir:
 (b) beidh sé léirithe ag an institiúid chun
 sástachta an údaráis inniúil go bhfuil cúis mhaith ag an institiúid amhlaidh a
 dhéanamh;
 (b) fuair an institiúid
 cead roimh ré ón údarás inniúil.
 Airteagal 255
 Uasmhéideanna neamhchosanta atá ualaithe ó thaobh riosca
 I gcás institiúide tionscnóra, institiúide is
 urraitheoir, nó i gcás institiúidí eile ar féidir leo KIRB a ríomh,
 féadfar na méideanna neamhchosanta atá ualaithe ó thaobh riosca arna ríomh i
 leith a suíomhanna laistigh d’urrúsú a theorannú go dtí an méid sin a
 thabharfadh ceanglas cistí dílse faoi Airteagal 87(3) a bheadh cothrom le
 suim 8 % de na méideanna neamhchosanta atá ualaithe ó thaobh riosca a
 thabharfaí i gcás nár urrúsaíodh na sócmhainní urrúsaithe agus dá mbeidís ar
 chlár comhardaithe na hinstitiúide móide méideanna caillteanais ionchasaigh na
 neamhchosaintí sin.
 Airteagal 256
 Modh Bunaithe ar Rátálacha
 1.
 Faoin Modh Bunaithe ar Rátálacha, ríomhfaidh an
 institiúid méid neamhchosanta atá ualaithe ó thaobh riosca de chuid suímh
 urrúsúcháin nó suímh ath-urrúsúcháin rátáilte tríd an ualú riosca ábhartha a
 chur i bhfeidhm maidir le luach na neamhchosanta agus an toradh a iolrú faoi
 1.06.
 Is é a bheidh san ualú riosca ábhartha an t-ualú
 riosca mar atá leagtha síos i dTábla 4, lena bhfuil baint ag measúnú
 creidmheasa an tsuímh i gcomhréir le Roinn 4.
 Tábla 4
 Céim Cáilíochta Creidmheasa || Suíomhanna Urrúsúcháin || Suíomhanna Ath-Urrúsúcháin
 Measúnuithe creidmheasa seachas measúnuithe creidmheasa gearrthéarmacha || Measúnuithe creidmheasa gearrthéarmacha || A || B || C || D || E
 1 || 1 || 7% || 12% || 20% || 20% || 30%
 2 || || 8% || 15% || 25% || 25% || 40%
 3 || || 10% || 18% || 35% || 35% || 50%
 4 || 2 || 12% || 20% || || 40% || 65%
 5 || || 20% || 35% || || 60% || 100%
 6 || || 35% || 50% || 100% || 150%
 7 || 3 || 60% || 75% || 150% || 225%
 8 || || 100% || 200% || 350%
 9 || || 250% || 300% || 500%
 10 || || 425% || 500% || 650%
 11 || || 650% || 750% || 850%
 gach ceann eile agus gach ceann gan rátáil || 1250%
 Cuirfear na hualuithe i gcolún C de Thábla 4 i
 bhfeidhm i gcás nach suíomh ath-urrúsúcháin é an suíomh urrúsúcháin agus i gcás
 inar lú ná 6 líon éifeachtach na neamhchosaintí.
 I gcás na coda eile de na suíomhanna urrúsúcháin
 nach suíomhanna ath-urrúsúcháin iad, cuirfear na hualuithe i gcolún B i
 bhfeidhm mura bhfuil an suíomh sa tráinse is sinsearaí d’urrúsú, agus sa chás
 sin cuirfear na hualuithe i gcolún A i bhfeidhm.
 I gcás suíomhanna ath-urrúsúcháin cuirfear na
 hualuithe i gcolún E i bhfeidhm mura bhfuil an suíomh ath-urrúsúcháin sa
 tráinse is sinsearaí den ath-urrúsú agus nach suíomhanna ath-urrúsúcháin aon
 cheann de na neamhchosaintí bunúsacha iad féin, agus sa chás sin cuirfear colún
 D i bhfeidhm.
 Nuair atá cinneadh á dhéanamh faoin tráinse is
 sinsearaí, ní cheanglaítear méideanna atá dlite faoi chonarthaí díorthacha ráta
 úis nó airgeadra, táillí dlite, ná íocaíochtaí dá samhail a áireamh.
 Le linn líon éifeachtach na neamhchosaintí
 urrúsaithe a ríomh, láimhseáilfear neamhchosaintí iolracha ar fhéichiúnaí
 amháin mar neamhchosaint amháin. Ríomhfar líon éifeachtach na neamhchosaintí
 mar seo a leanas:
 nuair atá EADi in ionannas le suim luachanna
 neamhchosanta gach neamhchosanta ar an i-ú féichiúnaí. Má tá an sciar punainne
 lena mbaineann an neamhchosaint is mó, C1, ar fáil, féadfaidh an institiúid N a
 ríomh N mar 1/C1.
 2.
 Féadfar maolú riosca creidmheasa ar shuíomhanna
 urrúsúcháin a aithint i gcomhréir le hAirteagail 23(1) agus (4), faoi réir
 na gcoinníollacha in Airteagal 242.
 Airteagal 257
 Modh na Foirmle Maoirseachta
 1.
 Faoi Mhodh na Foirmle Maoirseachta, déanfar an
 t-ualú riosca do shuíomh urrúsúcháin a ríomh mar seo a leanas faoi réir
 íostairseach 20 % a bheith ann i gcás gach suímh ath-urrúsúcháin agus
 íostairseach 7 % a bheith ann i gcás gach suímh urrúsúcháin eile:
 mar a bhfuil:
 mar a bhfuil:
 ;
 ;
 ;
 ;
 ;
 ;
 ;
 ;
 ;
 τ
 = 1000;
 ω
 = 20;
 Beta [x; a, b] = an dáileadh béite carnach le
 paraiméadair a agus b arb é x a luach;
 T = tiús an tráinse ina bhfuil an suíomh ar seilbh, arna
 thomhas mar an cóimheas idir (a) méid ainmniúil an tráinse agus (b) suim mhéideanna
 ainmniúla na neamhchosaintí a urrúsaíodh. Maidir le hionstraimí díorthacha atá
 liostaithe in Iarscríbhinn II, bainfear úsáid as suim an athsholáthair
 reatha agus na neamhchosanta féideartha todhchaí ar chreidmheas arna ríomh i
 gcomhréir le Caibidil 6 in ionad an mhéid ainmniúil;
 KIRBR = an cóimheas de (a) KIRB le (b) suim luachanna na
 neamhchosanta de na neamhchosaintí a urrúsaíodh, agus sloinntear i bhfoirm
 dheachúil é;
 L = an leibhéal feabhsaithe creidmheasa arna thomhas mar
 an cóimheas idir méid ainmniúil gach tráinse atá mar fho-thráinse don tráinse
 ina bhfuil an suíomh á shealbhú go suim mhéideanna ainmniúla na neamhchosaintí
 a urrúsaíodh. Ní bheidh ioncam todhchaí caipitlithe ar áireamh san L arna
 thomhas. Féadfaidh suimeanna atá dlite ag contrapháirtithe le hionstraimí
 díorthacha atá liostaithe in Iarscríbhinn II atá in ionannas le tráinsí
 níos sóisearaí ná an tráinse atá i gceist a thomhas ag a gcostas athsholáthair
 reatha, gan na neamhchosaintí féideartha todhchaí ar chreidmheas, agus an
 leibhéal feabhsaithe á ríomh;
 N = líon éifeachtach na neamhchosaintí arna ríomh i
 gcomhréir le hAirteagal 256. I gcás ath-urrúsuithe, féachfaidh an
 institiúid ar líon na neamhchosaintí urrúsúcháin sa chomhthiomsú, seachas líon
 na neamhchosaintí bunúsacha sna comhthiomsuithe bunaidh óna dtagann na neamhchosaintí
 urrúsúcháin bunúsacha;
 ELGD = an
 meánchaillteanas i gcás mainneachtana ualaithe ó thaobh neamhchosanta, arna
 ríomh mar seo a leanas:
 mar a bhfuil:
 LGDi
 = an LGD meánach a bhaineann le gach
 neamhchosaint ar an iú féichiúnaí, i gcás ina ndéantar LGD a
 chinneadh i gcomhréir le Caibidil 3. I gcás ath-urrúsaithe, cuirfear LGD
 100 % i bhfeidhm maidir leis na suíomhanna urrúsaithe. Nuair a
 láimhseáiltear an riosca mainneachtana agus caolúcháin le haghaidh earraí
 infhaighte ceannaithe ar bhealach comhiomlán laistigh d’urrúsú, tógfar an
 t-ionchur LGDi mar mheán ualaithe den LGD don riosca creidmheasa
 agus den 75 % LGD don riosca caolúcháin. Is iad na muirir cistí dílse
 neamhspleácha a bhaineann leis an riosca creidmheasa agus leis an riosca
 caolúcháin faoi seach a bheidh sna hualuithe.
 2.
 I gcás nach bhfuil méid ainmniúil na neamhchosanta
 urrúsaithe is mó, C1, níos mó ná 3 % de shuim an mhéid
 ainmniúil de na neamhchosaintí urrúsaithe, féadfaidh an institiúid, chun
 críocha Mhodh na Foirmle Maoirseachta, a chinneadh go bhfuil LGD = 50% agus N
 cothrom le ceachtar díobh seo a leanas:
 mar
 a bhfuil:
 Cm
 = an cóimheas idir suim na méideanna ainmniúla de na
 neamhchosaintí ‘m’ is mó agus shuim na méideanna ainmniúla de na neamhchosaintí
 a urrúsaíodh. Féadfaidh an institiúid leibhéal ‘m’ a shocrú.
 Le haghaidh urrúsuithe ina bhfuil gach
 neamhchosaint urrúsaithe go hábhartha ina neamhchosaintí ar mhiondíol,
 féadfaidh institiúidí, faoi réir ceada ón údarás inniúil, Modh na Foirmle
 Maoirseachta a úsáid ag baint úsáide as an simpliú h=0 agus v=0, ar an
 gcoinníoll nach bhfuil líon éifeachtach na neamhchosaintí íseal agus nach
 bhfuil na neamhchosaintí thar a bheith comhchruinnithe.
 3.
 Coinneoidh na húdaráis inniúla an ÚBE ar an eolas
 maidir leis an úsáid a bhainfidh na hinstitiúidí as an mír roimhe seo.
 Déanfaidh an ÚBE monatóireacht ar an raon cleachtas sa réimse seo agus eiseoidh
 sé treoirlínte i gcomhréir le hAirteagal 16 de Rialachán (AE) Uimh. 1093/2010.
 4.
 Féadfar maolú riosca
 creidmheasa ar shuíomhanna urrúsúcháin a aithint i gcomhréir le míreanna 2 go 4
 d’Airteagal 259, faoi réir na gcoinníollacha in Airteagal 242.
 Airteagal 258
 Saoráidí leachtachta
 1.
 Féadfar fachtóir coinbhéartachta 0 % a chur i
 bhfeidhm maidir le méid ainmniúil saoráide leachtachta a chomhlíonann na coinníollacha
 atá leagtha amach in Airteagal 250(2) chun críocha luach na neamhchosanta
 le haghaidh suímh urrúsúcháin gan rátáil i bhfoirm saoráidí airleacan airgid a
 chinneadh.
 2.
 Nuair nach bhfuil sé praiticiúil don institiúid
 méideanna neamhchosanta atá ualaithe ó thaobh riosca a ríomh le haghaidh na
 neamhchosaintí urrúsaithe amhail is dá nár urrúsaíodh iad, féadfaidh
 institiúid, ar bhonn eisceachtúil, an modh a leagtar amach i mír 3 a chur i
 bhfeidhm go sealadach chun méideanna neamhchosanta atá ualaithe ó thaobh riosca
 a ríomh le haghaidh suímh urrúsúcháin gan rátáil i bhfoirm saoráide leachtacha
 a chomhlíonann na coinníollacha in Airteagal 250(1). Tabharfaidh
 institiúidí fógra do na hinstitiúidí inniúla faoin úsáid a bhainfidh siad as an
 gcéad abairt, chomh maith leis na fáthanna a bhí aici agus an tréimhse úsáide
 atá beartaithe.
 3.
 Féadfar an t-ualú riosca is airde a chuirfí i
 bhfeidhm faoi Chaibidil 2 i leith ceann ar bith de na neamhchosaintí
 urrúsaithe, dá mba rud é nach raibh siad urrúsaithe, a chur i bhfeidhm maidir
 leis an suíomh urrúsúcháin atá in ionannas le saoráid leachtachta a
 chomhlíonann na coinníollacha in Airteagal 250(1). Cuirfear fachtóir coinbhéartachta 100 % i bhfeidhm chun luach
 neamhchosanta an tsuímh a chinneadh.
 Airteagal 259
 Maolú riosca creidmheasa i leith
 suíomhanna urrúsúcháin faoi réir ag an gcur chuige IRB
 1.
 I gcás ina ndéantar méideanna neamhchosanta atá
 ualaithe ó thaobh riosca a ríomh ag úsáid Modha Bunaithe ar Rátálacha, féadfar
 luach na neamhchosanta nó an t-ualú riosca le haghaidh suímh urrúsúcháin a
 bhfuarthas cosaint chreidmheasa ina leith a mhodhnú i gcomhréir leis na
 forálacha i gCaibidil 4 de réir mar atá feidhm leo maidir le méideanna
 neamhchosanta atá ualaithe ó thaobh riosca a ríomh faoi Chaibidil 2.
 2.
 Maidir le cosaint chreidmheasa
 iomlán, i gcás ina ndéantar na méideanna neamhchosanta atá ualaithe ó thaobh
 riosca a ríomh ag baint úsáide as Modh na Foirmle Maoirseachta, beidh feidhm ag
 na ceanglais seo a leanas:
 (a) cinnfidh an institiúid ‘ualach iarmhír
 riosca’ an tsuímh. Déanfaidh sí é sin tríd an méid
 neamhchosanta atá ualaithe ó thaobh riosca a roinnt ar luach na neamhchosanta
 den suíomh agus an toradh a iolrú faoi 100;
 (b) i gcás cosanta cistithe creidmheasa,
 déanfar an méid neamhchosanta atá ualaithe ó thaobh riosca den suíomh
 urrúsúcháin a ríomh trí mhéid neamhchosanta an tsuímh atá coigeartaithe i leith
 na cosanta cistithe (E*), mar atá ríofa faoi Chaibidil 4 maidir le
 ríomh méideanna neamhchosanta atá ualaithe ó thaobh riosca faoi Chaibidil 2, ag
 glacadh leis gurb é E méid an tsuímh urrúsúcháin, a iolrú faoin ualach iarmhír
 riosca;
 (c) i gcás cosanta neamhchistithe
 creidmheasa, déanfar an méid neamhchosanta atá ualaithe ó thaobh riosca den
 suíomh urrúsúcháin a ríomh trí mhéid na cosanta, arna choigeartú i leith
 neamhréire airgeadra ar bith agus aisioncronachta aibíochta ar bith (GA)
 i gcomhréir leis na forálacha i gCaibidil 4, a iolrú faoi ualú riosca
 sholáthraí na cosanta; agus an méid sin a chur leis an méid a fhaightear trí
 mhéid an tsuímh urrúsúcháin lúide GA a iolrú faoin ualach iarmhír
 riosca.
 3.
 Maidir le cosaint pháirteach, i gcás ina ndéantar
 na méideanna neamhchosanta atá ualaithe ó thaobh riosca a ríomh ag baint úsáide
 as Modh na Foirmle Maoirseachta, beidh feidhm ag na ceanglais seo a leanas:
 (a) má chlúdaíonn an maolú riosca creidmheasa
 an chéad chaillteanas nó na chéad chaillteanais ar bhonn comhréireachta ar an
 suíomh urrúsúcháin, féadfaidh an institiúid mír 2 a chur i bhfeidhm;
 (b) i gcásanna eile, déileálfaidh an
 institiúid leis an suíomh urrúsúcháin mar dhá shuíomh nó níos mó, ag caitheamh
 leis an gcuid neamhchumhdaithe mar an suíomh a bhfuil an cháilíocht
 chreidmheasa is ísle aige. Ar mhaithe leis an méid
 neamhchosanta atá ualaithe ó thaobh riosca a ríomh don suíomh seo, beidh feidhm
 ag na forálacha in Airteagal 257 faoi réir ag na modhnuithe go ndéanfar T
 a choigeartú i leth e* i gcás cosanta cistithe creidmheasa;
 agus i leith T-g i gcás cosanta neamhchistithe creidmheasa, áit a seasann e*
 don chóimheas idir E* agus méid barúlach iomlán an chomhthiomsaithe bunúsaigh,
 sa chás gurb é E* méid coigeartaithe na neamhchosanta den suíomh
 urrúsúcháin arna ríomh i gcomhréir leis na forálacha i gCaibidil 4, de
 réir mar atá feidhm leo chun méideanna neamhchosanta atá ualaithe ó thaobh
 riosca a ríomh faoi Chaibidil 2, ag glacadh leis gurb é E méid an tsuímh
 urrúsúcháin; agus is é g an cóimheas idir méid ainmniúil na cosanta
 creidmheasa, arna choigeartú i leith aon neamhréire airgeadra nó
 aisioncronachta aibíochta i gcomhréir leis na forálacha i gCaibidil 4,
 agus suim mhéideanna neamhchosanta na neamhchosaintí urrúsaithe. I gcás cosanta neamhchistithe creidmheasa, cuirfear ualú
 riosca sholáthraí na cosanta i bhfeidhm maidir leis an gcuid sin den suíomh
 nach dtagann faoi luach coigeartaithe T.
 4.
 Maidir le cosaint neamhchistithe chreidmheasa, i
 gcás gur thug na húdaráis inniúla cead don institiúid méideanna neamhchosanta
 atá ualaithe ó thaobh riosca le haghaidh neamhchosaintí inchomparáide díreacha
 ar sholáthraí na cosanta a ríomh i gcomhréir le Caibidil 3, cinnfear ualú
 riosca g de na neamhchosaintí ar an soláthraí cosanta de réir
 Airteagal 230 mar a shonraítear i gCaibidil 3.
 Airteagal 260
 Ceanglais cistí dílse bhreise i leith urrúsú
 neamhchosaintí imrothlacha faoi réir clásal um luathamúchadh
 1.
 Chomh maith leis na méideanna neamhchosanta atá
 ualaithe ó thaobh riosca a ríomh i leith a cuid suíomhanna urrúsúcháin,
 déanfaidh institiúid tionscnóra méid neamhchosanta atá ualaithe ó thaobh riosca
 a ríomh de réir na modheolaíochta a leagtar amach in Airteagal 251 nuair a
 dhíolann sí neamhchosaintí imrothlacha isteach in urrúsú atá faoi réir clásail
 um luathamúchadh.
 2.
 De mhaolú ar
 Airteagal 251, is é suim na n-ítimí seo a leanas a bheidh i luach na
 neamhchosanta ar leas na dtionscnóirí:
 (a) luach neamhchosanta na coda barúlaí sin
 de chomhthiomsú de mhéideanna tarraingthe a dhíoltar isteach in urrúsú, agus
 arb é cion an luacha sin i ndáil le méid an chomhthiomsaithe iomláin a dhíoltar
 isteach sa struchtúr a chinneann cion na sreafaí airgid arna nginiúint trí
 bhailiúcháin príomhshuime agus úis agus méideanna gaolmhara eile nach bhfuil ar
 fáil chun íocaíochtaí a dhéanamh leo sin a bhfuil suíomhanna laistigh den
 urrúsú acu;
 (b) luach na
 neamhchosanta den chuid sin de chomhthiomsú de mhéideanna neamhtharraingthe na
 línte creidmheasa, ar díoladh na méideanna tarraingthe díobh isteach san
 urrúsú, arb ionann an cion den mhéid sin i leith méid iomlán na méideanna
 neamhtharraingthe sin agus an cion de luach na neamhchosanta, a ndéantar cur
 síos air i bpointe (a) ar luach na neamhchosanta de chomhthiomsú na
 méideanna tarraingthe a dhíoltar isteach san urrúsú.
 Ní bheidh leas an tionscnóra faoi réir leas an
 infheisteora.
 Is é a bheidh i luach na
 neamhchosanta i gcás leas na n-infheisteoirí ná luach na neamhchosanta i gcás
 na coda barúlaí den chomhthiomsú de na méideanna tarraingthe nach dtagann faoi
 phointe (a) móide luach na neamhchosanta den chuid sin den chomhthiomsú de
 mhéideanna neamhtharraingthe na línte creidmheasa, ar díoladh na méideanna
 tarraingthe díobh isteach san urrúsú, nach dtagann faoi phointe (b).
 3.
 Ríomhfar an méid neamhchosanta atá ualaithe ó
 thaobh riosca i leith luach na neamhchosanta i gcás leas an tionscnóra de réir
 phointe (a) de mhír 2 ar an dóigh a ríomhtar neamhchosaint pro rata ar
 mhéideanna tarraingthe urrúsaithe amhail is nár urrúsaíodh iad agus
 neamhchosaint pro rata ar mhéideanna neamhtharraingthe na línte creidmheasa, ar
 díoladh na méideanna tarraingthe díobh isteach san urrúsú.
 Airteagal 261
 Méideanna neamhchosanta atá ualaithe ó thaobh riosca a
 laghdú
 1.
 Féadfar an méid neamhchosanta atá ualaithe ó thaobh
 riosca de shuíomh urrúsúcháin a bhfuil ualú riosca 1250 % sannta dó a
 laghdú 12.5 uair méid aon choigeartuithe i leith riosca creidmheasa shonraigh a
 rinne an institiúid i ndáil leis na neamhchosaintí urrúsaithe. A mhéid is a chuirtear coigeartuithe i leith riosca
 creidmheasa shonraigh san áireamh don chuspóir seo, ní chuirfear san áireamh
 iad chun críocha an ríofa atá leagtha síos in Airteagal 155.
 2.
 Féadfar an méid neamhchosanta
 atá ualaithe ó thaobh riosca de shuíomh urrúsúcháin a laghdú 12.5 uair méid aon
 choigeartuithe i leith riosca creidmheasa shonraigh a rinne an institiúid i
 ndáil leis an suíomh.
 3.
 Mar a fhoráiltear in
 Airteagal 33(1)(k) maidir le suíomh urrúsúcháin a bhfuil ualú riosca
 1250 % i bhfeidhm ina leith, féadfaidh institiúidí luach neamhchosanta an
 tsuímh a asbhaint as cistí dílse mar mhalairt ar an suíomh a áireamh le linn
 dóibh méideanna neamhchosanta atá ualaithe ó thaobh riosca a ríomh, faoi réir
 ag an méid seo a leanas:
 (a) féadfar luach na neamhchosanta den suíomh
 a dhíorthú ó na méideanna neamhchosanta atá ualaithe ó thaobh riosca, ach
 laghdú ar bith a dhéantar i gcomhréir le mír 1 agus mír 2 a chur san áireamh;
 (b) féadfaidh ríomh luach
 na neamhchosanta cosaint chistithe incháilithe a léiriú ar bhealach atá i
 gcomhréir leis an modheolaíocht a leagtar síos in Airteagal 242 agus
 Airteagal 259;
 (c) i gcás ina mbaintear
 úsáid as Modh na Foirmle Maoirseachta chun na méideanna neamhchosanta atá
 ualaithe ó thaobh riosca a ríomh agus go bhfuil L < KIRBR agus [L+T] > KIRBR,
 féadfar an suíomh a láimhseáil mar dhá shuíomh le L cothrom le KIRBR
 don suíomh is sinsearaí.
 4.
 I gcás ina mbaineann institiúid úsáid as an rogha i
 mír 3, féadfaidh sí 12.5 uair an mhéid a asbhaintear i gcomhréir leis an mír
 sin a dhealú ón méid a shonraítear in Airteagal 255 mar an méid a
 d’fhéadfadh an méid neamhchosanta atá ualaithe ó thaobh riosca i ndáil lena
 suíomhanna in urrúsú a bheith teoranta dó.
 Roinn 4
 Measúnuithe
 Creidmheasa Seachtracha
 Airteagal 262
 ECAIanna a aithint
 1.
 Ní fhéadfaidh institiúidí measúnuithe creidmheasa
 ECAI a úsáid chun ualú riosca de chuid suímh urrúsúcháin a chinneadh ach amháin
 sa chás ina bhfuil an measúnú creidmheasa eisithe ag ECAI nó má tá sé
 formhuinithe ag ECAI incháilithe i gcomhréir le Rialachán (CE) Uimh. 1060/2009.
 2.
 Is ionann ECAIanna incháilithe
 agus gach gníomhaireacht rátála creidmheasa a cláraíodh nó a deimhníodh i
 gcomhréir le Rialachán (CE) Uimh. 1060/2009 agus bainc cheannais a eisíonn
 rátálacha creidmheasa atá díolmhaithe ó Rialachán (CE) Uimh. 1060/2009.
 3.
 Foilseoidh an ÚBE liosta de
 ECAIanna incháilithe.
 Airteagal 263
 Ceanglais a bheidh le comhlíonadh ag measúnuithe
 creidmheasa ECAIanna
 Chun críocha méideanna neamhchosanta atá
 ualaithe ó thaobh riosca a ríomh de réir Roinn 3, ní úsáidfidh institiúidí
 measúnú creidmheasa de chuid ECAI incháilithe ach amháin má chomhlíontar na
 coinníollacha seo a leanas:
 (a) ní bheidh neamhréir ar bith idir na
 cineálacha íocaíochtaí arna léiriú sa mheasúnú creidmheasa agus na cineálacha
 íocaíochtaí a bhfuil an institiúid ina dteideal faoin gconradh as a dtagann an
 suíomh urrúsúcháin atá i gceist;
 (b) beidh na
 measúnuithe creidmheasa, na nósanna imeachta, toimhdí na modheolaíochtaí agus
 na príomhghnéithe atá ina mbonn taca leis na measúnaithe foilsithe ag an ECAI.
 Chomh maith leis sin, beidh anailís caillteanais agus sreafaí airgid agus
 íogaireacht na rátálacha i leith athruithe i dtoimhdí bunúsacha na rátálacha,
 lena n-áirítear feidhmíocht shócmhainní an chomhthiomsaithe, foilsithe ag an
 ECAI. Ní mheasfar gur foilsíodh faisnéis nach gcuirtear ar fáil ach do líon
 teoranta aonán. Beidh na measúnuithe creidmheasa san áireamh i maitrís
 thrasdultach an ECAI;
 (c) ní bheidh an
 measúnú creidmheasa bunaithe nó bunaithe i bpáirt ar thacaíocht neamhchistithe
 arna soláthar ag an institiúid féin. I gcás mar sin, measfaidh an institiúid an
 suíomh ábhartha ar mhaithe le méideanna neamhchosanta atá ualaithe ó thaobh
 riosca a ríomh don suíomh sin de réir Roinn 3 amhail is go raibh sé gan
 rátáil.
 Beidh an ECAI tiomanta mínithe a fhoilsiú
 maidir le conas a bheidh tionchar ag feidhmíocht shócmhainní an
 chomhthiomsaithe ar an measúnú creidmheasa seo.
 Airteagal 264
 Measúnuithe creidmheasa a úsáid
 1.
 Féadfaidh institiúid ECAI incháilithe amháin nó
 níos mó a ainmniú, agus úsáidfear measúnuithe creidmheasa ón institiúid/ó na
 hinstitiúidí sin chun a méideanna neamhchosanta atá ualaithe ó thaobh riosca a
 ríomh faoin gCaibidil seo (‘ECAI ainmnithe’).
 2.
 Bainfidh institiúid úsáid as measúnuithe
 creidmheasa go comhsheasmhach agus ní go roghnaitheach i ndáil lena suíomhanna
 urrúsúcháin, i gcomhréir leis na prionsabail seo a leanas:
 (a) ní fhéadfaidh institiúid measúnuithe
 creidmheasa ECAI a úsáid dá suíomhanna i dtráinsí áirithe agus measúnuithe
 creidmheasa de chuid ECAI eile a úsáid dá suíomhanna i dtráinsí eile laistigh
 den urrúsú céanna a d’fhéadfadh a bheith nó gan a bheith rátáilte ag an gcéad
 ECAI;
 (b) i gcás ina bhfuil dhá mheasúnú
 creidmheasa ó ECAIanna ainmnithe ann maidir le suíomh, bainfidh an institiúid
 úsáid as an measúnú creidmheasa is lú fabhar;
 (c) i gcás ina bhfuil níos mó ná dhá mheasúnú
 creidmheasa ó ECAIanna ainmnithe ann maidir le suíomh, bainfear úsáid as an dá
 mheasúnú creidmheasa is fabhraí. Má tá an dá mheasúnú
 creidmheasa is fabhraí éagsúil, bainfear úsáid as an measúnú is lú fabhar.
 3.
 I gcás ina gcuirtear an chosaint chreidmheasa
 incháilithe faoi Chaibidil 4 ar fáil go díreach don SSPE, agus go léiríonn ECAI
 ainmnithe an chosaint sin i measúnú creidmheasa ar shuíomh, féadfar an t-ualú
 riosca a bhaineann leis an measúnú creidmheasa sin a úsáid. I gcás nach bhfuil
 an chosaint incháilithe faoi Chaibidil 4, ní aithneofar an measúnú creidmheasa.
 I gcás nach bhfuil an chosaint chreidmheasa á
 soláthar don SSPE ach go bhfuil sí á soláthar go díreach do shuíomh
 urrúsúcháin, ní aithneofar an measúnú creidmheasa.
 Airteagal 265
 Mapáil
 Forbróidh an ÚBE dréachtchaighdeáin theicniúla
 cur chun feidhme chun cinneadh a dhéanamh, maidir le gach ECAI incháilithe, cé
 acu de na céimeanna cáilíochta creidmheasa a leagtar amach sa Chaibidil seo a
 dhéanfar a chomhcheangal leis na measúnuithe creidmheasa ábhartha de chuid ECAI
 incháilithe. Beidh na cinntí sin oibiachtúil agus
 comhsheasmhach, agus tabharfar fúthu i gcomhréir leis na prionsabail seo a
 leanas:
 (a) déanfaidh an ÚBE idirdhealú idir na
 céimeanna coibhneasta riosca a chuirtear in iúl i ngach measúnú;
 (b) déanfaidh an ÚBE
 fachtóirí cainníochtúla a mheas, amhail rátaí mainneachtana agus/nó
 caillteanais agus feidhmíocht stairiúil na measúnuithe creidmheasa de chuid
 gach ECAI thar aicmí sócmhainne difriúla;
 (c) déanfaidh an ÚBE
 fachtóirí cáilíochtúla a mheas, amhail raon na n-idirbheart arna mheasúnú ag an
 ECAI, a mhodheolaíocht agus an bhrí atá lena measúnuithe creidmheasa, go
 háirithe cibé acu an ar chaillteanas ionchasach nó ar an gcéad chaillteanas
 Euro atá sé bunaithe;
 (d) déanfaidh an ÚBE
 iarracht a áirithiú go bhfuil suíomhanna urrúsúcháin maidir lena gcuirtear an
 t-ualú riosca céanna i bhfeidhm ar bhonn measúnuithe creidmheasa na ECAIanna
 incháilithe faoi réir ag céimeanna riosca creidmheasa coibhéiseacha. Déanfaidh
 an ÚBE leasú ar a chinneadh maidir leis an gcéim de cháilíocht chreidmheasa a
 ndéanfar measúnú creidmheasa ar leith a chomhcheangal léi a mheas, de réir mar
 is iomchuí.
 Cuirfidh an ÚBE na dréachtchaighdeáin
 theicniúla cur chun feidhme sin faoi bhráid an Choimisiúin faoin
 1 Eanáir 2014.
 Tugtar cumhacht don Choimisiún na
 dréachtchaighdeáin theicniúla cur chun feidhme dá dtagraítear sa chéad fhomhír
 a ghlacadh i gcomhréir leis an nós imeachta atá leagtha síos in
 Airteagal 15 de Rialachán (AE) Uimh. 1093/2010.
 Caibidil 6
 Riosca creidmheasa an chontrapháirtí
 Roinn 1
 sainmhínithe
 Airteagal 266
 Luach na neamhchosanta a chinneadh
 1.
 Cinnfidh institiúid luach na neamhchosanta a
 bhaineann le hionstraimí díorthacha atá liostaithe in Iarscríbhinn II i
 gcomhréir leis an gCaibidil seo.
 2.
 Féadfaidh institiúid luach neamhchosanta na
 n-idirbheart athcheannaigh, na n-idirbheart iasachtaithe nó iasachtaíochta i
 leith urrús nó tráchtearraí, na n-idirbheart socraíochta iarchurtha agus na
 n-idirbheart iasachtaithe éarlaise a chinneadh i gcomhréir leis an gCaibidil
 seo in ionad úsáid a bhaint as Caibidil 4.
 Airteagal 267
 Sainmhínithe
 Chun críocha na Caibidle seo agus Theideal VI,
 beidh feidhm ag na sainmhínithe seo a leanas:
 Téarmaí ginearálta
 (1)
 ciallaíonn ‘riosca creidmheasa an chontrapháirtí’
 (dá ngairtear ‘CCR’ anseo feasta) an riosca a d’fhéadfadh contrapháirtí in
 idirbheart mainneachtain roimh shocraíocht chríochnaitheach shreafaí airgid an
 idirbhirt;
 Cineálacha idirbheart
 (2)
 ciallaíonn ‘idirbhearta socraíochta iarchurtha’
 idirbhearta i gcás ina ngeallann contrapháirtí urrús, tráchtearra nó suim
 malairte eachtraí a sheachadadh i gcoinne airgid thirim, ionstraimí airgeadais
 eile, nó tráchtearraí, nó a mhalairt, ag dáta socraíochta nó seachadta arna
 shonrú i gconradh atá níos déanaí ná caighdeán an mhargaidh don chineál
 idirbhirt ar leith seo nó cúig lá gnó tar éis an dáta ina dtéann an institiúid
 i mbun an idirbhirt, cibé acu is luaithe;
 (3)
 ciallaíonn ‘idirbhearta iasachta éarlaise’
 idirbhearta ina síneann institiúid creidmheas i ndáil le hurrúis a cheannach, a
 dhíol, a iompar nó a thrádáil. Níl iasachtaí eile atá
 urraithe le comhthaobhacht i bhfoirm urrús san áireamh in idirbhearta iasachta
 éarlaise;
 Tacar glanluachála, tacar fálaithe agus
 téarmaí gaolmhara
 (4)
 ciallaíonn ‘tacar glanluachála’ grúpa idirbheart
 idir institiúid agus contrapháirtí amháin atá faoi réir ag socrú glanluachála
 déthaobhach is infheidhme le dlí a aithnítear faoi Roinn 7 agus
 Caibidil 4;
 (5)
 Déanfar gach idirbheart nach bhfuil faoi réir ag
 socrú glanluachála déthaobhach is infheidhme le dlí a aithnítear faoi
 Roinn 7 a láimhseáil mar a thacar glanluachála féin chun cuspóirí na
 Caibidle seo;
 (6)
 Faoi Mhodh na Samhla Inmheánaí
 a leagtar amach i Roinn 6, féadfar gach tacar glanluachála le
 contrapháirtí amháin a láimhseáil mar thacar glanluachála amháin má shocraítear
 luachanna margaidh ionsamhlaithe diúltacha na dtacar glanluachála aonair go 0
 sa mheastachán den neamhchosaint ionchasach (dá ngairtear ‘EE’ anseo feasta);
 (7)
 ciallaíonn ‘suíomh riosca’ uimhir riosca a shanntar
 d’idirbheart faoin Modh Caighdeánaithe a leagtar amach i Roinn 5 de réir
 algartaim réamhchinntithe;
 (8)
 ciallaíonn ‘tacar fálaithe’
 grúpa de shuíomhanna riosca a thagann as na hidirbhearta laistigh de thacar
 glanluachála amháin, sa chás nach n-úsáidtear ach iarmhéid na suíomhanna riosca
 sin chun luach na neamhchosanta a chinneadh faoin Modh Caighdeánaithe a leagtar
 amach i Roinn 5;
 (9)
 ciallaíonn ‘comhaontú éarlaise’
 comhaontú nó forálacha comhaontaithe faoinar gá do chontrapháirtí amháin
 comhthaobhacht a sholáthar do dhara contrapháirtí eile nuair a sháraíonn
 neamhchosaint den dara contrapháirtí sin ar an gcéad chontrapháirtí leibhéal
 sonraithe;
 (10)
 ciallaíonn ‘tairseach éarlaise’
 an méid is mó de neamhchosaint a fhanann gan íoc sula mbeidh ceart ag páirtí
 amháin glao a dhéanamh ar chomhthaobhacht;
 (11)
 ciallaíonn ‘tréimhse éarlaise
 faoi riosca’ an tréimhse ama ón malartú comhthaobhachta is déanaí ina
 gcuimsítear tacar glanluachála idirbheart le contrapháirtí mainneachtana go dtí
 go ndúntar amach na hidirbhearta agus go ndéantar an riosca margaidh atá ann dá
 bharr a ath-fhálú;
 (12)
 ciallaíonn ‘aibíocht iarbhír
 faoi Mhodh na Samhla Inmheánaí le haghaidh tacar glanluachála le haibíocht de
 níos mó ná bliain amháin’ cóimheas shuim na neamhchosanta ionchasaí thar
 shaolré na n-idirbheart sa tacar glanluachála lascainithe ag an ráta toraidh
 saor ó riosca, arna roinnt ar shuim na neamhchosanta ionchasaí thar bhliain
 amháin i dtacar glanluachála lascainithe ag an ráta saor ó riosca;
 (13)
 Féadfar an aibíocht iarbhír sin a oiriúnú chun an
 riosca tar-rollta a léiriú má dhéantar an neamhchosaint ionchasach a ionadú
 leis an neamhchosaint ionchasach iarbhír do thréimhsí réamhaisnéise níos lú ná
 bliain amháin;
 (14)
 ciallaíonn ‘glanluacháil trastáirgí’ idirbhearta de
 chatagóirí difriúla táirgí a áireamh laistigh den tacar glanluachála céanna de
 bhun na rialacha um Ghlanluacháil Trastáirgí a leagtar amach sa Chaibidil seo;
 (15)
 ciallaíonn ‘Margadhluach
 Reatha’ (dá ngairtear ‘CMV’ anseo feasta) chun críocha Roinn 5
 margadhluach glan den phunann idirbheart laistigh de thacar glanluachála, sa
 chás ina n‐úsáidtear na luachanna margaidh deimhneacha agus diúltacha
 araon chun an CMV a ríomh;
 Dáileacháin
 (16)
 ciallaíonn ‘dáileadh margadhluachanna’ réamhaisnéis
 maidir le dáileadh dóchúlachta de ghlan-mhargadhluachanna na n-idirbheart laistigh
 de thacar glanluachála do dháta sa todhchaí (an tréimhse réamhaisnéise), má
 thugtar margadhluach réadaithe na n-idirbheart sin ar dháta na réamhaisnéise;
 (17)
 ciallaíonn ‘dáileadh
 neamhchosaintí’ réamhaisnéis maidir le dáileadh dóchúlachta na margadhluachanna
 a ghintear trí áisc réamhaisnéise de ghlan-mhargadhluachanna diúltacha a shocrú
 cothrom le nialas;
 (18)
 ciallaíonn ‘dáileadh
 riosca-neodrach’ dáileadh margadhluachanna nó neamhchosaintí thar thréimhse ama
 sa todhchaí nuair a dhéantar an dáileadh a ríomh ag úsáid luachanna intuigthe
 an mhargaidh amhail luaineachtaí intuigthe;
 (19)
 ciallaíonn ‘dáileadh iarbhír’
 dáileadh margadhluachanna nó neamhchosaintí ag tréimhse ama sa todhchaí nuair a
 dhéantar an dáileadh a ríomh ag úsáid luachanna stairiúla nó réadaithe amhail
 luaineachtaí arna ríomh ag úsáid athruithe ar phraghsanna nó ar rátaí ón am atá
 thart;
 Aonaid tomhais agus coigeartuithe
 neamhchosanta
 (20)
 ciallaíonn ‘neamhchosaint reatha’ an ceann is mó
 idir nialas agus margadhluach idirbhirt nó punainne idirbheart laistigh de
 thacar glanluachála le contrapháirtí a chaillfí ar mhainneachtain an
 chontrapháirtí, ag glacadh leis nach ndéanfaí gnóthú ar luach na n-idirbheart
 sin i ndócmhainneacht nó i leachtacht;
 (21)
 ciallaíonn ‘neamhchosaint
 bhuaice’ peircintíl ard de dháileadh na neamhchosaintí ar dháta faoi leith sa
 todhchaí roimh dháta aibíochta an idirbhirt is faide sa tacar glanluachála;
 (22)
 ciallaíonn ‘neamhchosaint
 ionchasach’ (dá ngairtear ‘EE’ anseo feasta) an meán de dháileadh na
 neamhchosaintí ar dháta faoi leith sa todhchaí sula n-aibeoidh an t-idirbheart
 is faide sa tacar glanluachála;
 (23)
 ciallaíonn ‘neamhchosaint
 ionchasach iarbhír ar dháta sonrach’ (dá ngairtear ‘EE iarbhír’ anseo feasta)
 an ceann is mó idir neamhchosaint ionchasach ar an dáta sonrach sin nó an
 neamhchosaint ionchasach iarbhír ar an dáta roimhe sin;
 (24)
 ciallaíonn ‘neamhchosaint
 dheimhneach ionchasach’ (dá ngairtear ‘EPE’ anseo feasta) meán ualaithe le
 himeacht ama de neamhchosaintí ionchasacha, sa chás gurb iad na hualuithe an
 cion den tréimhse ama iomlán a bhfuil an neamhchosaint ionchasach aonair in
 ionannas léi;
 (25)
 Agus an ceanglas cistí dílse á ríomh, úsáidfidh
 institiúidí an meán thar an gcéad bhliain nó, má aibíonn gach ceann de na
 conarthaí laistigh den tacar glanluachála faoi cheann bliana amháin, thar an
 tréimhse ama go dtí go n-aibeoidh an conradh leis an aibíocht is faide sa tacar
 glanluachála.
 (26)
 ciallaíonn ‘neamhchosaint dheimhneach ionchasach
 iarbhír’ (dá ngairtear ‘EPE iarbhír’ anseo feasta), meán ualaithe den
 neamhchosaint ionchasach iarbhír thar an gcéad bhliain de thacar glanluachála
 nó, má aibíonn gach ceann de na conarthaí laistigh den tacar glanluachála faoi
 cheann bliana amháin, thar thréimhse ama an chonartha leis an aibíocht is faide
 sa tacar glanluachála, sa chás gurb iad na hualuithe an cion den tréimhse ama
 iomlán a bhfuil an neamhchosaint ionchasach aonair in ionannas leis;
 Rioscaí a bhaineann le CCR
 (27)
 ciallaíonn ‘riosca tar-rollta’ an méid faoina
 ndéantar an EPE a ghanniontráil nuair atáthar ag súil leis go ndéanfar
 idirbhearta sa todhchaí le contrapháirtí ar bhonn leanúnach;
 (28)
 Níl an neamhchosaint bhreise arna giniúint ag na
 hidirbhearta sin sa todhchaí ar áireamh agus EPE á ríomh;
 (29)
 ciallaíonn ‘contrapháirtí’ chun críocha
 Roinn 7 duine nádúrtha nó duine dlítheanach ar bith a dhéanann comhaontú
 glanluachála, agus a bhfuil an cumas conarthach aige nó aici é sin a dhéanamh;
 (30)
 ciallaíonn ‘comhaontú
 glanluachála trastáirge conarthach’ comhaontú conarthach déthaobhach idir
 institiúid agus contrapháirtí faoina gcruthaítear oibleagáid dhlíthiúil amháin
 (bunaithe ar ghlanluacháil na n-idirbheart atá clúdaithe) a chlúdaíonn gach
 máistir-chomhaontú déthaobhach agus gach idirbheart déthaobhach a bhaineann le
 catagóirí difriúla táirgí atá ar áireamh laistigh den chomhaontú;
 Chun críocha an tsainmhínithe seo, ciallaíonn
 ‘catagóirí difriúla táirgí’:
 (a) idirbhearta athcheannaigh, idirbhearta
 iasachtaithe agus iasachtaíochta i leith urrús agus tráchtearraí;
 (b) idirbhearta iasachta éarlaise;
 (c) na conarthaí atá liostaithe in
 Iarscríbhinn II;
 (31)
 ciallaíonn ‘cuid d’íocaíocht’ an íocaíocht a
 chomhaontaítear in idirbheart díorthach thar an gcuntar le próifíl líneach
 riosca ina sonraítear go ndéanfar ionstraim airgeadais a mhalartú le haghaidh
 íocaíochta.
 I gcás na n-idirbheart ina sonraítear go ndéanfar
 íocaíocht a mhalartú in aghaidh íocaíochta, beidh an dá chuid d’íocaíocht sin
 comhdhéanta de na híocaíochtaí comhlána comhaontaithe, lena n-áirítear méid
 barúlach an idirbhirt.
 Roinn 2
 Modhanna
 chun luach na neamhchosanta a ríomh
 Airteagal 268
 Modhanna chun luach na neamhchosanta a ríomh
 1.
 Cinnfidh institiúidí luach na neamhchosanta maidir
 leis na conarthaí atá liostaithe in Iarscríbhinn II ar bhonn ceann de na
 modhanna a leagtar amach i Ranna 3 go 6 i gcomhréir leis an Airteagal seo.
 Ní úsáidfidh institiúid nach bhfuil incháilithe
 don láimhseáil a leagtar amach in Airteagal 89 Modh na Neamhchosanta
 Tosaigh. Ní úsáidfidh institiúid Modh na
 Neamhchosanta Tosaigh chun luach na neamhchosanta a chinneadh maidir leis na
 conarthaí atá liostaithe i bpointe 3 d’Iarscríbhinn II.
 Féadfaidh grúpa institiúidí na
 modhanna a leagtar amach i Ranna 3 go 6 a úsáid i dteaglaim ar bhonn buan.
 Ní úsáidfidh institiúid amháin an Modh um Marcáil ón Margadh agus Modh na
 Neamhchosanta Tosaigh i dteaglaim ach amháin má úsáidtear ceann de na modhanna
 sna cásanna a leagtar amach in Airteagal 276(6).
 2.
 Féadfaidh institiúid luach na neamhchosanta a
 chinneadh maidir leis na hítimí seo a leanas ag baint úsáide as Modh na Samhla
 Inmheánaí a leagtar amach i Roinn 6 sa chás ina gceadaíonn na húdaráis
 inniúla é sin a dhéanamh i gcomhréir le mír 1 agus mír 2
 d’Airteagal 277.
 (a) na conarthaí atá liostaithe in
 Iarscríbhinn II;
 (b) idirbhearta athcheannaigh;
 (c) idirbhearta maidir le hurrúis nó
 tráchtearraí a iasachtú nó a fháil ar iasacht;
 (d) idirbhearta iasachta éarlaise;
 (e) idirbhearta socraíochta iarchurtha.
 3.
 Má cheannaíonn institiúid cosaint trí dhíorthach
 creidmheasa i gcoinne neamhchosanta ar leabhar neamhthrádála nó i gcoinne
 neamhchosanta ar riosca an chontrapháirtí, féadfaidh sí a ceanglas cistí dílse
 féin don neamhchosaint fhálaithe a ríomh i gcomhréir le ceachtar díobh seo a
 leanas:
 (a) Airteagal 228 go 231;
 (b) i gcomhréir le hAirteagal 148(3), nó
 Airteagal 179, sa chás gur tugadh cead i gcomhréir le hAirteagal 138.
 Nialas a bheidh i luach na neamhchosanta le
 haghaidh CCR i gcás na ndíorthach creidmheasa sin, ach amháin má chuireann
 institiúidí cur chuige (ii) i bpointe (h) d’Airteagal 293(2) i
 bhfeidhm.
 4.
 D’ainneoin mhír 3, féadfaidh institiúid rogha
 a dhéanamh gach díorthach creidmheasa nach bhfuil san áireamh sa leabhar
 trádála, agus a ceannaíodh mar chosaint i gcoinne neamhchosanta ar leabhar
 neamhthrádála nó i gcoinne neamhchosanta ar riosca creidmheasa an
 chontrapháirtí, a chur san áireamh go comhsheasmhach ar mhaithe le ceanglais
 cistí dílse chun riosca creidmheasa an chontrapháirtí a ríomh, i gcás ina
 n-aithnítear an chosaint chreidmheasa faoin Rialachán seo.
 5.
 I gcás ina láimhseálann institiúid babhtálacha
 mainneachtana creidmheasa arna ndíol ag institiúid mar chosaint chreidmheasa
 arna sholáthar ag an institiúid sin agus go bhfuil siad faoi réir ag ceanglas
 cistí dílse le haghaidh riosca creidmheasa den ionstraim bhunúsach don mhéid
 barúlach iomlán, beidh luach na neamhchosanta cothrom le nialas chun críocha
 CCR sa leabhar neamhthrádála.
 6.
 Faoi gach modh a leagtar amach
 i Ranna 3 go 6, beidh luach na neamhchosanta le haghaidh contrapháirtí
 áirithe cothrom le suim na luachanna neamhchosanta arna ríomh do gach tacar
 glanluachála leis an gcontrapháirtí sin.
 I gcás ina ndéanann institiúid méideanna neamhchosanta
 atá ualaithe ó thaobh riosca a thagann as díorthaigh thar an gcuntar a ríomh i
 gcomhréir le Caibidil 2, beidh luach na neamhchosanta le haghaidh tacar
 glanluachála áirithe d’ionstraimí díorthacha thar an gcuntar atá liostaithe in
 Iarscríbhinn II arna ríomh i gcomhréir leis an gCaibidil seo cothrom leis
 an gceann is mó idir nialas agus an difríocht idir suim na luachanna
 neamhchosanta thar gach tacar glanluachála leis an gcontrapháirtí agus suim CVA
 don chontrapháirtí arna aithint ag an institiúid mar dhíluacháil thabhaithe.
 7.
 Déanfaidh institiúidí luach na neamhchosanta le
 haghaidh neamhchosaintí a thagann as idirbhearta socraíochta iarchurtha a
 chinneadh trí cheann ar bith de na modhanna a leagtar amach i Ranna 3 go 6,
 beag beann ar an modh atá roghnaithe ag an institiúid chun díorthaigh thar an
 gcuntar agus idirbhearta athcheannaigh, idirbhearta iasachtaithe nó
 iasachtaíochta i leith urrús nó tráchtearraí agus idirbhearta iasachta éarlaise
 a láimhseáil. Agus ceanglais cistí dílse á ríomh le
 haghaidh idirbhearta socraíochta iarchurtha, féadfaidh institiúid a úsáideann
 an cur chuige a leagtar amach i gCaibidil 3 ualuithe riosca a shannadh
 faoin gcur chuige a leagtar amach i gCaibidil 2 ar bhonn buan agus beag
 beann ar ábharthacht suíomhanna den sórt sin.
 8.
 Maidir leis na modhanna a
 leagtar amach i Ranna 3 agus 4, glacfaidh an institiúid modheolaíocht
 chomhsheasmhach chun an méid barúlach a chinneadh, agus áiritheoidh sí go
 dtugann an méid barúlach atá le cur san áireamh tomhas iomchuí ar an riosca is
 gné den chonradh. I gcás ina ndéantar foráil sa chonradh maidir le hiolrú na
 sreafaí airgid, leasóidh institiúid an méid barúlach chun iarmhairtí an
 iolraithe ar struchtúr riosca an chonartha sin a chur san áireamh.
 Roinn 3
 Modh
 um Marcáil ón Margadh
 Airteagal 269
 Modh um Marcáil ón Margadh
 1.
 D’fhonn an costas athsholáthair reatha maidir le
 gach conradh a bhfuil luach deimhneach acu a chinneadh, déanfaidh institiúidí
 luachanna reatha margaidh a cheangal leis na conarthaí.
 2.
 D’fhonn an neamhchosaint fhéideartha todhchaí ar
 chreidmheas a chinneadh, déanfaidh institiúidí na méideanna barúlacha nó na
 luachanna bunúsacha, de réir mar is infheidhme, a iolrú faoi na céatadáin i
 dTábla 1 agus i gcomhréir leis na prionsabail seo a leanas:
 (a) láimhseálfar conarthaí nach dtagann faoi
 cheann de na cúig chatagóir a thugtar le fios i dTábla 1 mar chonarthaí a
 bhaineann le tráchtearraí seachas miotail lómhara;
 (b) maidir le conarthaí le malartuithe
 iolracha príomhshuime, déanfar na céatadáin a iolrú faoi líon na n-íocaíochtaí
 atá fágtha a bheidh fós le déanamh i gcomhréir leis an gconradh;
 (c) maidir le conarthaí a bhfuil struchtúr
 acu chun neamhchosaint gan íoc a shocrú tar éis dátaí íocaíochta sonraithe agus
 nuair a dhéantar na téarmaí a athshocrú le go mbeidh margadhluach nialasach ag
 an gconradh ar na dátaí sonraithe sin, beidh an aibíocht iarmhair cothrom leis
 an tréimhse idir an pointe sin agus an chéad dáta athshocraithe eile. I gcás conarthaí ráta úis a chomhlíonann na critéir sin
 agus a bhfuil aibíocht iarmhair d’os cionn bliana amháin acu, ní bheidh an
 céatadán níos lú ná 0.5%.
 Tábla 1
 Aibíocht iarmhair || Conarthaí ráta úis || Conarthaí a bhaineann le rátaí malairte eachtraí agus le hór || Conarthaí a bhaineann le cothromas || Conarthaí a bhaineann le miotail lómhara cé is moite d’ór || Conarthaí a bhaineann le tráchtearraí eile seachas miotail lómhara
 Bliain amháin nó níos lú || 0 % || 1 % || 6 % || 7 % || 10 %
 Os cionn bliana amháin, nach mó ná cúig bliana || 0.5 % || 5 % || 8 % || 7 % || 12 %
 Os cionn cúig bliana || 1.5 % || 7.5 % || 10 % || 8 % || 15%
 3.
 Maidir le conarthaí a bhaineann le tráchtearraí
 eile seachas ór, dá dtagraítear dóibh i bpointe 3 d’Iarscríbhinn II,
 féadfaidh institiúid, mar mhalairt ar na céatadáin i dTábla 1 a chur i
 bhfeidhm, na céatadáin i dTábla 2 a chur i bhfeidhm ar an gcoinníoll go
 leanfaidh an institiúid an cur chuige dréimire aibíochta leathnaithe a leagtar
 amach in Airteagal 350 le haghaidh na gconarthaí sin.
 Tábla 2
 Aibíocht iarmhair || Miotail lómhara (cé is moite d’ór) || Miotail neamhlómhara || Táirgí talmhaíochta (táirgí boga) || Eile, lena n-áirítear táirgí fuinnimh
 Bliain amháin nó níos lú || 2 % || 2,5 % || 3 % || 4 %
 Os cionn bliana amháin, nach mó ná cúig bliana || 5 % || 4 % || 5 % || 6 %
 Os cionn cúig bliana || 7,5 % || 8 % || 9 % || 10 %
 4.
 Is é luach na neamhchosanta suim an chostais
 athsholáthair reatha agus na neamhchosanta féideartha todhchaí ar chreidmheas.
 Roinn 4
 Modh
 na neamhchosanta tosaigh
 Airteagal 270
 Modh na Neamhchosanta Tosaigh
 1.
 Is ionann luach na neamhchosanta agus méid barúlach
 gach ionstraime iolraithe faoi na céatadáin a leagtar amach i dTábla 3.
 Tábla 3
 Aibíocht tosaigh || Conarthaí ráta úis || Conarthaí a bhaineann le rátaí malairte eachtraí agus le hór
 Bliain amháin nó níos lú || 0,5 % || 2 %
 Os cionn bliana amháin, nach mó ná dhá bhliain || 1 % || 5 %
 Liúntas breise maidir le gach bliain bhreise || 1 % || 3 %
 2.
 Féadfaidh institiúid rogha a dhéanamh an aibíocht
 tosaigh nó an aibíocht iarmhair a úsáid chun luach na neamhchosanta de
 chonarthaí ráta úis a ríomh.
 Roinn 5
 Modh
 caighdeánaithe
 Airteagal 271
 Modh caighdeánaithe
 1.
 Ní fhéadfaidh institiúidí an Modh Caighdeánaithe
 (dá ngairtear ‘SM’ anseo feasta) a úsáid ach amháin chun luach na neamhchosanta
 a ríomh le haghaidh díorthach thar an gcuntar agus idirbheart socraíochta
 iarchurtha.
 2.
 Agus an SM á chur i bhfeidhm, déanfaidh institiúidí
 luach na neamhchosanta a ríomh ar leithligh maidir le gach tacar glanluachála,
 glan ar chomhthaobhacht, mar seo a leanas:
 mar a bhfuil:
 CMV = margadhluach reatha na punainne idirbheart
 laistigh den tacar glanluachála le contrapháirtí, comhthaobhacht san áireamh,
 mar a bhfuil:
 mar a bhfuil:
 CMVi = margadhluach reatha idirbheart
 i;
 CMC = margadhluach reatha den chomhthaobhacht atá
 sannta don tacar glanluachála, mar a bhfuil:
 mar a bhfuil
 CMCl =
 margadhluach reatha chomhthaobhacht l;
 i = innéacs lena
 n-ainmnítear idirbheart;
 l = innéacs lena
 n-ainmnítear comhthaobhacht;
 j = innéacs lena
 n-ainmnítear catagóir tacar fálaithe;
 Tá na tacair fhálaithe chun na críche seo ag
 freagairt d’fhachtóirí riosca ar féidir suíomhanna riosca leis an gcomhartha
 malartach a fhritháireamh ina leith ionas go mbeidh suíomh riosca glan ann dá
 bharr ar a mbunaítear an beart neamhchosanta.
 RPTij =
 suíomh riosca ó idirbheart i i ndáil leis an tacar fálaithe j;
 RPClj =
 suíomh riosca ó chomhthaobhacht l i ndáil leis an tacar fálaithe j;
 CCRMj =
 iolraitheoir CCR a leagtar amach i dTábla 5 i ndáil leis an tacar fálaithe j;
 β = 1.4.
 3.
 Chun críocha an ríofa faoi mhír 2:
 (a) beidh comhartha deimhneach ag
 comhthaobhacht incháilithe a fhaightear ó chontrapháirtí agus beidh comhartha
 diúltach ag comhthaobhacht a bhreactar i leith contrapháirtí;
 (b) ní úsáidfear ach
 comhthaobhacht atá incháilithe faoi Airteagal 193(2) agus
 Airteagal 232 don SM;
 (c) féadfaidh
 institiúid neamhaird a dhéanamh den riosca ráta úis ó chodanna d’íocaíocht le
 haibíocht iarmhair de níos lú ná bliain amháin;
 (d) féadfaidh
 institiúid idirbhearta atá comhdhéanta de dhá chuid d’íocaíocht atá ainmnithe
 san airgeadra céanna a láimhseáil mar idirbheart comhiomlán amháin. Tá feidhm
 maidir leis an idirbheart comhiomlán ag an láimhseáil do na codanna
 d’íocaíocht.
 Airteagal 272
 Idirbhearta le próifíl líneach riosca
 1.
 Déanfaidh institiúidí idirbhearta le próifíl
 líneach riosca a mhapáil ar shuíomhanna riosca i gcomhréir leis na forálacha
 seo a leanas:
 (a) déanfar idirbhearta le próifíl líneach
 riosca le cothromas (lena n-áirítear innéacsanna cothromais), ór, miotail
 lómhara eile nó tráchtearraí eile mar ionstraim bhunúsach a mhapáil ar shuíomh
 riosca sa chothromas sin (nó innéacs cothromais) nó tráchtearra sin agus suíomh
 riosca ráta úis don chuid d’íocaíocht;
 (b) déanfar idirbhearta le próifíl líneach
 riosca le hionstraim fiachais mar ionstraim bhunúsach a mhapáil ar shuíomh
 riosca ráta úis don ionstraim fiachais agus suíomh riosca ráta úis eile don
 chuid d’íocaíocht;
 (c) déanfar idirbhearta
 le próifíl líneach riosca faoina sonraítear go ndéanfar íocaíocht a mhalartú i
 gcoinne íocaíochta, lena n-áirítear réamhchonarthaí i malairt eachtrach, a
 mhapáil ar shuíomh riosca ráta úis maidir le gach ceann de na codanna
 d’íocaíocht.
 Más rud é, faoi idirbheart a luaitear i
 bpointe (a), (b) nó (c), go bhfuil cuid d’íocaíocht nó an bhunionstraim
 fiachais ainmnithe in airgeadra eachtrach, mapálfar an chuid d’íocaíocht nó an
 bhunionstraim sin ar shuíomh riosca san airgeadra sin freisin.
 2.
 Chun críocha mhír 1, is é an méid a bheidh i
 suíomh riosca ó idirbheart le próifíl líneach riosca ná an luach barúlach
 iarbhír (praghas an mhargaidh iolraithe faoin gcainníocht) de na bunionstraimí
 airgeadais nó na tráchtearraí comhshóite in airgeadra intíre na hinstitiúide
 trí iolrú leis an ráta malairte iomchuí, cé is moite d’ionstraimí fiachais.
 3.
 Maidir le hionstraimí fiachais agus codanna
 d’íocaíocht, beidh méid an tsuímh riosca cothrom le luach barúlach iarbhír na
 n-íocaíochtaí comhlána gan íoc (lena n-áirítear an méid barúlach) comhshóite in
 airgeadra Bhallstát baile na hinstitiúide, arna iolrú faoi mharthanacht
 leasaithe na hionstraime fiachais nó na coda d’íocaíocht, cibé acu atá i
 gceist.
 4.
 Is é an méid a bheidh ag suíomh
 riosca ó bhabhtáil mainneachtana creidmheasa ná luach barúlach na hionstraime
 fiachais tagartha iolraithe faoin aibíocht iarmhair den bhabhtáil mainneachtana
 creidmheasa.
 Airteagal 273
 Idirbhearta le próifíl neamhlíneach riosca
 1.
 Socróidh institiúidí méid na suíomhanna riosca
 d’idirbhearta le próifíl neamhlíneach riosca i gcomhréir leis na míreanna seo a
 leanas.
 2.
 Beidh méid síumh riosca ó dhíorthach thar an
 gcuntar le próifíl neamhlíneach riosca, lena n‐áirítear roghanna agus
 roghtálacha, nach ionstraim fiachais í an bhunionstraim, cothrom le
 deiltechoibhéis an luacha bharúlaigh iarbhír den ionstraim airgeadais is bunús
 leis an idirbheart i gcomhréir le hAirteagal 274(1).
 3.
 Beidh méid suímh riosca ó
 dhíorthach thar an gcuntar le próifíl neamhlíneach riosca, lena n-áirítear
 roghanna agus roghtálacha, ar ionstraim fiachais nó cuid d’íocaíocht í an
 bhunionstraim, cothrom le deiltechoibhéis an luacha bharúlaigh iarbhír den
 ionstraim airgeadais nó den chuid d’íocaíocht, arna iolrú faoi mharthanacht
 leasaithe na hionstraime fiachais nó na coda d’íocaíocht, de réir mar a bheidh.
 4.
 Chun suíomhanna riosca a
 chinneadh, láimhseálfaidh institiúidí comhthaobhacht mar seo a leanas:
 (a) láimhseálfar comhthaobhacht a fhaightear
 ó chontrapháirtí mar éileamh ar an gcontrapháirtí faoi chonradh díorthach
 (suíomh fada) atá dlite ar an lá a dhéantar an cinneadh;
 (b) láimhseálfar comhthaobhacht atá breactha aici le contrapháirtí mar
 oibleagáid don chontrapháirtí (suíomh gearr) atá dlite ar an lá a dhéantar an
 cinneadh.
 Airteagal 274
 Suíomhanna riosca a ríomh
 1.
 Cinnfidh institiúid méid agus comhartha suímh
 riosca mar seo a leanas:
 (a) maidir le gach ionstraim nach ionstraimí
 fiachais iad:
 (i) mar luach barúlach iarbhír i gcás
 idirbhirt le próifíl líneach riosca;
 (ii) mar dheiltechoibhéis an luacha
 bharúlaigh, , i gcás idirbhirt
 le próifíl neamhlíneach riosca;
 mar a bhfuil:
 Ptag = praghas na bunionstraime, arna
 shloinneadh san airgeadra tagartha;
 V = luach na hionstraime airgeadais (i gcás rogha,
 is é praghas na rogha an luach);
 p = praghas na bunionstraime, arna shloinneadh san
 airgeadra céanna le V;
 (b) maidir le
 hionstraimí fiachais agus na codanna d’íocaíocht de na hidirbhearta ar fad:
 (i) mar luach barúlach iarbhír arna iolrú
 faoin marthanacht leasaithe i gcás idirbhirt le próifíl líneach riosca;
 (ii) mar
 dheiltechoibhéis an luacha bharúlaigh arna iolrú faoin marthanacht leasaithe, , i gcás idirbhirt
 le próifíl neamhlíneach riosca;
 mar a bhfuil:
 V = luach na hionstraime airgeadais (i gcás rogha,
 is é praghas na rogha é);
 r = leibhéal an ráta úis.
 Má tá V ainmnithe in airgeadra seachas an
 t-airgeadra tagartha, déanfar an díorthach a chomhshó san airgeadra tagartha
 trí iolrú a dhéanamh faoin ráta malairte iomchuí.
 2.
 Ar mhaithe leis na foirmlí i mír 1 a chur i
 bhfeidhm, déanfaidh institiúidí na suíomhanna riosca a ghrúpáil i dtacair
 fhálaithe. Déanfar méid an luacha absalóidigh de shuim na suíomhanna riosca atá
 ann dá bharr a ríomh maidir le gach tacar fálaithe. Beidh an suíomh riosca glan
 cothrom le toradh an ríofa sin agus déanfar é a ríomh chun críocha mhír 1
 mar seo a leanas:
 .
 Airteagal 275
 Suíomhanna maidir le riosca an ráta úis
 1.
 D’fhonn suíomhanna maidir le riosca an ráta úis a
 ríomh, cuirfidh institiúidí na forálacha seo a leanas i bhfeidhm.
 2.
 I gcás suíomhanna maidir le riosca an ráta úis a
 thig uathu seo a leanas:
 (a) éarlaisí airgid faighte ón gcontrapháirtí
 mar chomhthaobhacht;
 (b) codanna d’íocaíocht;
 (c) bunionstraimí
 fiachais,
 lena bhfuil feidhm ag muirear caipitil 1,60% nó
 níos lú i ngach cás i gcomhréir le Tábla 1 d’Airteagal 325, sannfaidh
 institiúidí na suíomhanna seo do cheann den sé thacar fálaithe i gcás gach
 airgeadra a leagtar amach i dTábla 4.
 Tábla 4
 || Rátaí úis le tagairt rialtais || Rátaí úis gan tagairt rialtais
 Aibíocht || < 1 bhliain >1 ≤ 5 bliana > 5 bliana || < 1 bhliain >1 ≤ 5 bliana > 5 bliana
 3.
 I gcás suíomhanna maidir le riosca an ráta úis ó
 bhunionstraimí fiachais nó ó chodanna d’íocaíocht lena bhfuil an ráta úis
 nasctha le ráta úis tagartha a léiríonn leibhéal úis ginearálta margaidh, beidh
 an aibíocht iarmhair cothrom le fad an eatraimh ama chomh fada leis an gcéad
 ath-choigeartú eile ar an ráta úis. I ngach cás eile,
 is é an saolré atá fágtha ag an mbunionstraim fiachais a bheidh ann, nó, i gcás
 coda d’íocaíocht, an saolré atá fágtha ag an idirbheart.
 Airteagal 276
 Tacair fhálaithe
 1.
 Bunóidh institiúidí tacair fhálaithe i gcomhréir le
 míreanna (2) go (5).
 2.
 Beidh tacar fálaithe amháin ann do gach eisitheoir
 d’ionstraim fiachais thagartha is bunús le babhtáil mainneachtana creidmheasa.
 Láimhseálfar babhtálacha mainneachtana creidmheasa
 bascaeid don n-ú mainneachtain mar seo a leanas:
 (a) beidh méid suímh riosca in ionstraim
 fiachais thagartha i mbascaed is bunús le babhtáil mainneachtana creidmheasa
 don n-ú mainneachtain cothrom le luach barúlach iarbhír na hionstraime fiachais
 tagartha, arna iolrú faoi mharthanacht leasaithe an díorthaigh don n‐ú
 mainneachtain i leith athrú i raon difríochta creidmheasa na hionstraime
 fiachais tagartha;
 (b) beidh tacar fálaithe
 amháin le haghaidh gach ionstraime fiachais i mbascaed is bunús le babhtáil
 mainneachtana creidmheasa ar leith ‘don n-ú mainneachtain’. Ní bheidh
 suíomhanna riosca ó bhabhtálacha mainneachtana creidmheasa difriúla don n-ú
 mainneachtain san áireamh sa tacar fálaithe céanna;
 (c) beidh an
 t-iolraitheoir CCR is infheidhme maidir le gach tacar fálaithe a chruthaítear
 le haghaidh ceann de na hionstraimí fiachais tagartha de chuid díorthaigh don
 n-ú mainneachtain mar seo a leanas:
 (i) 0.3% le haghaidh ionstraimí fiachais tagartha
 a bhfuil measúnú creidmheasa acu ó ECAI aitheanta atá coibhéiseach le céimeanna
 1 go 3 den cháilíocht chreidmheasa;
 (ii) 0.6% le haghaidh
 ionstraimí fiachais eile.
 3.
 I gcás suíomhanna maidir le riosca an ráta úis:
 (a) éarlaisí airgid atá breactha le
 contrapháirtí mar chomhthaobhacht nuair nach bhfuil oibleagáidí fiachais de
 riosca íseal sonrach gan íoc ag an gcontrapháirtí sin;
 (b) bunionstraimí
 fiachais,
 a bhfuil muirear caipitil níos mó ná 1.60% i
 bhfeidhm ina leith de réir Thábla 1 d’Airteagal 325, beidh tacar fálaithe
 amháin ann le haghaidh gach eisitheora.
 Nuair a dhéanann cuid
 d’íocaíocht aithris ar ionstraim fiachais den sórt sin, beidh tacar fálaithe
 amháin ann freisin do gach eisitheoir d’ionstraim fiachais thagartha.
 Féadfaidh institiúid
 suíomhanna riosca a thagann chun cinn as ionstraimí fiachais eisitheora ar
 leith, nó ó ionstraimí fiachais tagartha den eisitheoir céanna a ndéanann
 codanna d’íocaíocht aithris orthu, nó is bunús le babhtáil mainneachtana
 creidmheasa, a shannadh don tacar fálaithe céanna.
 4.
 Ní shannfar ionstraimí airgeadais bunúsacha nach
 ionstraimí fiachais iad don tacar fálaithe céanna ach amháin más ionstraimí
 comhionanna nó cosúla iad. I ngach cás eile sannfar iad do thacair fhálaithe ar
 leithligh.
 Chun críocha na míre seo, cinnfidh institiúidí an
 bhfuil na bunionstraimí cosúil le chéile nó nach bhfuil i gcomhréir leis na
 prionsabail seo a leanas:
 (a) i gcás cothromais, bíonn an bhunionstraim
 cosúil más rud é gurb é an t-eisitheoir céanna a d’eisigh í. Láimhseálfar
 innéacs cothromais mar eisitheoir ar leithligh;
 (b) i gcás miotal lómhar,
 bíonn an bhunionstraim cosúil más rud é gurb é an miotal céanna é. Láimhseálfar
 innéacs miotal lómhar mar mhiotal lómhar ar leithligh;
 (c) i gcás cumhachta
 leictrigh, tá an bhunionstraim cosúil más rud é go bhfuil na cearta agus
 oibleagáidí seachadta ag tagairt don eatramh ama lódála buaice nó neamhbhuaice
 céanna laistigh de thréimhse 24 uair an chloig ar bith;
 (b) i gcás tráchtearraí,
 tá an bhunionstraim cosúil más rud é gurb é an tráchtearra céanna é.
 Láimhseálfar innéacs tráchtearraí mar thráchtearra ar leithligh.
 5.
 Leagtar amach na hiolraitheoirí CCR (dá ngairtear
 ‘CCRM’ anseo feasta) le haghaidh na gcatagóirí difriúla tacar fálaithe sa tábla
 seo a leanas:
 Tábla 5
 || Catagóirí tacar fálaithe || CCRM
 1. || Rátaí Úis || 0.2 %
 2. || Rátaí Úis le haghaidh suíomhanna riosca ó ionstraim fiachais thagartha is bunús le babhtáil mainneachtana creidmheasa agus lena bhfuil feidhm ag muirear caipitil 1.60%, nó níos lú, ina leith faoi Thábla 1 de Chaibidil 2 de Theideal IV. || 0.3 %
 3. || Rátaí Úis le haghaidh suíomhanna riosca ó ionstraim fiachais nó ionstraim fiachais thagartha lena bhfuil feidhm ag muirear caipitil os cionn 1.60% ina leith faoi Thábla 1 de Chaibidil 2 de Theideal IV. || 0.6 %
 4. || Rátaí Malairte || 2.5 %
 5. || Cumhacht Leictreach || 4 %
 6. || Ór || 5 %
 7. || Cothromas || 7 %
 8. || Miotail Lómhara (seachas ór) || 8.5 %
 9. || Tráchtearraí eile (cé is moite de mhiotail lómhara agus cumhacht leictreach) || 10 %
 10. || Bunionstraimí de dhíorthaigh thar an gcuntar nach bhfuil i gceann ar bith de na catagóirí thuas || 10 %
 Déanfar bunionstraimí de dhíorthaigh thar an
 gcuntar, dá dtagraítear i bpointe 10 de Thábla 5, a shannadh do thacair
 fhálaithe aonair ar leithligh maidir le gach catagóir bunionstraime.
 6.
 Maidir le hidirbhearta le próifíl neamhlíneach
 riosca nó codanna d’íocaíocht agus idirbhearta le hionstraimí fiachais is bunús
 leo nach féidir leis an institiúid an deilt nó an mharthanacht leasaithe a
 chinneadh ina leith, de réir mar a bheidh, le samhail ionstraime atá faofa ag
 an údarás inniúil d’fhonn na ceanglais cistí dílse a chinneadh don riosca
 margaidh, déanfaidh an t-údarás inniúil méid na suíomhanna riosca agus na CCRMjanna
 is infheidhme a chinneadh go coimeádach, nó ceanglóidh sí ar an institiúid an
 modh a leagtar amach i Roinn 3 a úsáid. Ní aithneofar an ghlanluacháil (is
 é sin, cinnfear luach na neamhchosanta amhail is dá mbeadh tacar glanluachála
 ann nach bhfuil comhdhéanta ach d’idirbheart aonair).
 7.
 Beidh nósanna imeachta inmheánacha ag institiúid
 lena fhíorú, sula gcuirtear idirbheart i dtacar fálaithe, go bhfuil an
 t-idirbheart clúdaithe ag conradh glanluachála is infheidhme le dlí a
 chomhlíonann na ceanglais atá leagtha amach i Roinn 7.
 8.
 Beidh nósanna imeachta inmheánacha
 ag institiúid a úsáideann comhthaobhacht chun a CCR a mhaolú d’fhonn a fhíorú,
 sula ndéantar éifeacht na comhthaobhachta ina ríomhanna a aithint, go
 gcomhlíonann an chomhthaobhacht na caighdeáin um chinnteacht dhlíthiúil atá
 leagtha amach i gCaibidil 4.
 Roinn 6
 Modh
 na samhla inmheánaí
 Airteagal 277
 Modh na Samhla Inmheánaí
 1.
 Ar an gcoinníoll go bhfuil na húdaráis inniúla
 sásta gur chomhlíon institiúid an ceanglas i mír 2, tabharfaidh siad cead
 don institiúid sin Modh na Samhla Inmheánaí (IMM) a úsáid chun luach na
 neamhchosanta a ríomh le haghaidh ceann ar bith de na hidirbhearta seo a
 leanas:
 (a) idirbhearta in Airteagal 268(2)(a);
 (b) idirbhearta in
 Airteagal 268(2)(b), (c) agus (d);
 (c) idirbhearta
 in Airteagal 268(2)(a) go (d),
 I gcás ina dtugtar cead d’institiúid an IMM a
 úsáid chun luach na neamhchosanta a ríomh maidir le haon cheann de na
 hidirbhearta a luaitear i bpointí (a) go (c) den fhomhír roimhe seo, féadfaidh
 sí an IMM a úsáid maidir leis na hidirbhearta in Airteagal 268(2)(e) freisin.
 D’ainneoin an tríú fomhír in
 Airteagal 268(1), féadfaidh institiúid an rogha a dhéanamh gan an modh seo
 a chur i bhfeidhm i leith neamhchosaintí atá neamhábhartha ó thaobh méide agus
 riosca de. I gcás mar sin, cuirfidh an institiúid ceann de na modhanna a leagtar
 amach i Ranna 3 go 5 i bhfeidhm i leith na neamhchosaintí sin.
 2.
 Ní thabharfaidh na húdaráis inniúla cead
 d’institiúidí IMM a úsáid do na ríomhanna dá dtagraítear dóibh i mír 1 ach
 amháin má tá sé léirithe ag an institiúid go bhfuil sí ag comhlíonadh na
 gceanglas a leagtar amach sa Roinn seo, agus go bhfuil sé fíoraithe ag na
 húdaráis inniúla go bhfuil na córais chun an CCR a bhainistiú atá á gcoinneáil
 ag an institiúid slán agus curtha i bhfeidhm i gceart.
 3.
 Féadfaidh na húdaráis áitiúla cead a thabhairt
 d’institiúidí an IMM a chur i bhfeidhm go seicheamhach thar chineálacha
 difriúla idirbhirt ar feadh tréimhse teoranta. I rith na tréimhse sin de chur
 chun feidhme seicheamhach, féadfaidh institiúidí na modhanna a leagtar amach i
 Roinn 3 nó Roinn 5 a úsáid don chineál idirbhirt nach bhfuil an IMM
 in úsáid acu ina leith.
 4.
 Maidir le gach idirbheart
 díorthach thar an gcuntar agus idirbhearta socraíochta iarchurtha nach bhfuil
 cead faighte ag institiúid an IMM a úsáid ina leith faoi mhír 1, bainfidh
 an institiúid úsáid as na modhanna a leagtar amach i Roinn 3 nó
 Roinn 5.
 Féadfar na modhanna sin a úsáid i dteaglaim ar
 bhonn buan laistigh de ghrúpa. Laistigh d’institiúid, ní fhéadfar na modhanna
 sin a úsáid i dteaglaim ach amháin sa chás go n-úsáidtear ceann de na modhanna
 sin le haghaidh na gcásanna a leagtar amach in Airteagal 276(6).
 5.
 Ní fhillfidh institiúid a bhfuil cead faighte aici
 an IMM a úsáid i gcomhréir le mír 1 ar na modhanna a leagtar amach i
 Roinn 3 nó Roinn 5 ach amháin má fhaigheann sí cead ón údarás inniúil
 é sin a dhéanamh. Tabharfaidh na húdaráis inniúla cead den sórt sin má léiríonn
 an institiúid go bhfuil cúis mhaith leis.
 6.
 I gcás ina scoireann institiúid de chomhlíonadh na
 gceanglas atá leagtha amach sa Roinn seo, tabharfaidh sí fógra don údarás
 inniúil agus déanfaidh sí ceann de na nithe seo a leanas:
 7.
 cuirfidh sí plean faoi bhráid an údaráis inniúil
 ionas go gcomhlíonfar na ceanglais arís;
 8.
 taispeánfaidh sí chun sástachta an údaráis inniúil
 go bhfuil éifeacht an neamhchomhlíonta neamhábhartha.
 Airteagal 278
 Luach na neamhchosanta
 1.
 I gcás ina dtugtar cead d’institiúid an IMM a
 úsáid, i gcomhréir le hAirteagal 277(1), chun luach na neamhchosanta a
 ríomh le haghaidh roinnt de na hidirbhearta a luaitear sa mhír sin, nó iad ar
 fad, déanfaidh sí luach na neamhchosanta de na hidirbhearta sin a thomhas ar
 leibhéal an tacair ghlanluachála.
 Déanfaidh an tsamhail arna húsáid ag an institiúid
 chun na críche sin:
 (a) an dáileachán réamhaisnéise a shonrú le
 haghaidh athruithe i margadhluach an tacair ghlanluachála de thoradh ar
 chomhathruithe in athróga ábhartha an mhargaidh, amhail rátaí úis agus rátaí
 malairte eachtraí;
 (b) luach
 na neamhchosanta a ríomh don tacar glanluachála ar gach dáta sa todhchaí ar
 bhonn na gcomhathruithe in athróga an mhargaidh.
 2.
 Ionas go ndéanfaidh an tsamhail éifeachtaí an
 tsocraithe éarlaise a ghabháil, comhlíonfaidh samhail luach na comhthaobhachta
 na ceanglais chainníochtúla, cháilíochtúla agus sonraí don tsamhail IMM i
 gcomhréir leis an Roinn seo agus ní fhéadfaidh an institiúid ach comhthaobhacht
 airgeadais incháilithe mar a shainmhínítear in Airteagal 193(2) agus
 Airteagal 232 a chur san áireamh ina dáileacháin réamhaisnéise maidir le
 hathruithe i margadhluach an tacair ghlanluachála.
 3.
 Beidh an ceanglas cistí dílse
 do riosca creidmheasa an chontrapháirtí i ndáil leis na neamhchosaintí ar CCR a
 gcuireann institiúid an IMM i bhfeidhm ina leith, cothrom leis an gceann is
 airde díobh seo a leanas:
 (a) an ceanglas cistí dílse do na
 neamhchosaintí sin arna ríomh ar bhonn an EPE iarbhír ag úsáid sonraí reatha an
 mhargaidh;
 (b) an ceanglas cistí dílse do na
 neamhchosaintí sin arna ríomh ar bhonn an EPE iarbhír ag úsáid calabrú struis
 amháin do gach neamhchosaint ar CCR a gcuireann siad an IMM i bhfeidhm maidir
 leis.
 4.
 Cé is moite de na contrapháirtithe a aithnítear a
 bhfuil Sainriosca Comhghaolmhaireachta acu a thagann faoi raon feidhme mhír 4
 agus mhír 5 d’Airteagal 285, déanfaidh institiúidí luach na neamhchosanta
 a ríomh mar an toradh ar alfa (α) uair an EPE
 iarbhír, mar seo a leanas:
 mar a bhfuil:
 α = 1.4, ach
 amháin má bhíonn α níos airde de dhíth ar údaráis inniúla nó má cheadaíonn
 siad a meastacháin féin a úsáid i gcomhréir le mír 9;
 Déanfar an EPE iarbhír a ríomh
 trí mheastachán a dhéanamh den neamhchosaint ionchasach (EEt) mar an neamhchosaint mheánach ar dháta sa
 todhchaí t, i gcás ina ndéantar an meán a thógáil thar luachanna féideartha
 fachtóirí riosca margaidh ábhartha.
 Déanfaidh an tsamhail meastachán ar EE ar shraith
 dátaí sa todhchaí, t1, t2, t3, etc.
 5.
 Déanfar EE iarbhír a ríomh go hathchúrsach mar a
 leanas:
 mar a bhfuil:
 an dáta reatha curtha in iúl mar t0;
 Tá EEt0 iarbhír cothrom leis an
 neamhchosaint reatha.
 6.
 Is é atá in EPE iarbhír meán an EE iarbhír i rith
 na chéad bhliana de neamhchosaint todhchaí. Má aibíonn gach conradh sa tacar
 glanluachála faoi cheann bliana amháin, beidh an EPE cothrom le meán an EE go
 dtí go n‐aibeoidh gach conradh sa tacar glanluachála. Déanfar an EPE iarbhír a ríomh mar mheán ualaithe den EE
 iarbhír:
 i gcás ina gceadaíonn na hualuithe gur féidir an neamhchosaint todhchaí a ríomh ar dhátaí nach bhfuil an
 méid ama céanna eatarthu.
 7.
 Ríomhfaidh institiúidí an EE nó na bearta
 neamhchosanta buaice ar bhonn dáilte neamhchosaintí arb ionann iad agus
 neamh-normáltacht fhéideartha dháileadh na neamhchosaintí.
 8.
 Féadfaidh institiúid aonad
 tomhais den dáileadh arna ríomh ag an tsamhail a úsáid atá níos coimeádaí ná
 α iolraithe faoi EPE iarbhír arna ríomh i gcomhréir leis an gcothromóid i
 mír 4 maidir le gach contrapháirtí.
 9.
 D’ainneoin mhír 4,
 féadfaidh údaráis inniúla cead a thabhairt d’institiúidí a meastacháin féin ar
 alfa a úsáid sa chás seo a leanas:
 (a) beidh alfa cothrom leis an gcóimheas idir
 an caipiteal inmheánach ó ionsamhlú iomlán de neamhchosaint CCR thar
 chontrapháirtithe (uimhreoir) agus an caipiteal inmheánach bunaithe ar EPE
 (ainmneoir);
 (b) san ainmneoir,
 bainfear úsáid as EPE amhail is dá mba shuim sheasta gan íoc í.
 Nuair a dhéantar meastachán ar alfa i gcomhréir
 leis an mír seo, ní bheidh sé níos ísle ná 1.2.
 10.
 Ar mhaithe le meastachán a dhéanamh ar alfa faoi
 mhír 9, áiritheoidh institiúid go ndéanfar an t-uimhreoir agus an
 t-ainmneoir a ríomh ar bhealach atá comhsheasmhach leis an modheolaíocht
 ionsamhlaithe, sonraíochtaí na bparaiméadar agus comhdhéanamh na punainne. Beidh an cur chuige a úsáidfear chun meastachán a dhéanamh
 ar α bunaithe ar chur chuige na hinstitiúide maidir le caipiteal
 inmheánach; déanfar é a dhoiciméadú go maith agus beidh sé faoi réir ag
 bailíochtú neamhspleách. Ina theannta sin, déanfaidh institiúid athbhreithniú
 ar a cuid meastachán maidir le halfa ar bhonn ráithiúil ar a laghad, agus níos
 minice nuair a bhíonn éagsúlacht ar chomhdhéanamh na punainne ag amanna
 difriúla. Déanfaidh institiúid measúnú ar riosca na samhla freisin.
 11.
 Léireoidh institiúid chun sástachta
 na n-údarás inniúil go bhfuil a meastacháin inmheánacha den ghabháil alfa i
 bhfoinsí ábhartha spleáchais de dháileadh margadhluachanna idirbheart nó
 punanna idirbheart thar chontrapháirtithe. Cuirfear gráinneacht na bpunann san
 áireamh sna meastacháin inmheánacha ar alfa.
 12.
 Agus maoirseacht á déanamh ar
 úsáid na meastachán faoi mhír 9, tabharfaidh na húdaráis inniúla aird ar
 an éagsúlacht shuntasach i meastacháin den alfa a thagann chun cinn ón
 bhféidearthacht míshonraíocht a dhéanamh sna samhlacha a úsáidtear don
 uimhreoir, go háirithe nuair a bhíonn dronnacht i gceist.
 13.
 Nuair is iomchuí, beidh
 fachtóir an riosca creidmheasa mar choinníoll do na luaineachtaí agus na táblaí
 comhghaoil d’fhachtóirí an riosca margaidh a úsáidtear i gcomh-ionsamhlú an mhargaidh
 agus an riosca creidmheasa chun méaduithe féideartha i luaineacht nó comhghaol
 i gcor chun donais eacnamaíoch a léiriú.
 Airteagal 279
 Luach na neamhchosanta maidir le tacair ghlanluachála atá
 faoi réir ag comhaontú éarlaise
 1.
 Má tá an tacar glanluachála faoi réir ag comhaontú
 éarlaise agus luacháil laethúil marcála ón margadh, féadfaidh institiúid úsáid
 a bhaint as ceann de na bearta EPE seo a leanas:
 (a) EPE iarbhír, gan comhthaobhacht ar bith
 atá á sealbhú nó atá breactha mar éarlais a chur san áireamh móide
 comhthaobhacht ar bith breactha le contrapháirtí, neamhspleách ón bpróiseas
 laethúil luachála agus éarlaise nó ón neamhchosaint reatha;
 (b) Forlíontán a léiríonn an méadú féideartha
 sa neamhchosaint thar an tréimhse éarlaise faoi riosca, móide an ceann is mó
 idir:
 (i) an neamhchosaint reatha lena n-áirítear
 an chomhthaobhacht uile atá á sealbhú nó atá breactha, seachas comhthaobhacht
 atá glaoite nó faoi dhíospóid;
 (ii) an neamhchosaint ghlan is mó, lena
 n-áirítear comhthaobhacht faoin gcomhaontú éarlaise, nach spreagfadh glao ar
 chomhthaobhacht. Léireofar sa tsuim seo gach tairseach, íosmhéideanna
 aistrithe, méideanna neamhspleácha agus éarlaisí tosaigh is infheidhme faoi
 chomhaontú éarlaise;
 (c) Más rud é go ndéantar iarmhairtí
 socraithe éarlaise a ghabháil sa tsamhail agus an EE á ríomh, féadfaidh
 institiúid, faoi réir ceada ón údarás inniúil, beart EE na samhla a úsáid go
 díreach sa chothromóid in Airteagal 13(5). Ní
 bhronnfaidh údaráis inniúla cead den sórt sin ach amháin má dhéanann siad a
 fhíorú go ndéanann an tsamhail iarmhairtí an tsocraithe éarlaise a ghabháil i
 gceart agus meastachán á dhéanamh ar EE.
 Chun críocha phointe (b), déanfaidh institiúidí an
 forlíontán a ríomh mar an t-athrú deimhneach a bhfuiltear ag súil leis i luach
 marcála ón margadh na n-idirbheart i rith na tréimhse éarlaise faoi riosca.
 Léireofar athruithe ar luach comhthaobhachta ag baint úsáide as coigeartuithe
 luaineachta maoirseachta i gcomhréir le Roinn 3 de Chaibidil 4 nó sna
 meastacháin féin den choigeartú luaineachta sa Mhodh Cuimsitheach Comhthaobhach
 Airgeadais, ach ní dhéanfar talamh slán d’aon íocaíochtaí comhthaobhachta i
 rith na tréimhse éarlaise faoi riosca. Tá an tréimhse éarlaise faoi riosca faoi
 réir ag na híostréimhsí a leagtar amach i míreanna 2 go 4.
 2.
 Maidir le hidirbhearta atá faoi réir ag athshocrú
 laethúil éarlaise agus luacháil marcála ón margadh, ní bheidh an tréimhse
 éarlaise faoi riosca a úsáidtear chun críocha ionsamhlaithe ar luach na
 neamhchosanta le comhaontuithe éarlaise níos lú ná:
 (a) 5 lá gnó maidir le tacair
 ghlanluachála atá comhdhéanta d’idirbhearta athcheannaigh, idirbhearta
 iasachtaithe nó iasachtaíochta i leith urrús nó tráchtearraí agus idirbhearta
 iasachta éarlaise amháin;
 (b) 10 lá gnó maidir
 le gach tacar glanluachála eile;
 Beidh pointe (a) agus pointe (b) faoi réir ag na
 heisceachtaí seo a leanas:
 (i) maidir le gach tacar glanluachála ina
 bhfuil líon na dtrádálacha níos mó ná 5,000 ag tráth ar bith i rith ráithe, ní
 bheidh an tréimhse éarlaise faoi riosca don chéad ráithe eile níos lú ná
 20 lá gnó. Ní bheidh feidhm ag an eisceacht seo
 maidir le neamhchosaintí trádála institiúidí;
 (ii) maidir le tacair
 ghlanluachála ina bhfuil trádáil amháin nó níos mó lena bhfuil comhthaobhacht
 neamhleachtach i gceist, nó díorthach thar an gcuntar nach féidir a ionadú go
 héasca, ní bheidh an tréimhse éarlaise faoi riosca níos lú ná 20 lá gnó.
 Cinnfidh institiúid an bhfuil comhthaobhacht
 neamhleachtach nó nach bhfuil nó ar féidir díorthaigh thar an gcuntar a
 athsholáthar go héasca i gcomhthéacs na ndálaí anáis sa mhargadh, rud a
 chiallaíonn go bhfuil easpa margaí atá gníomhach go leanúnach ann i gcás ina
 bhfaigheadh contrapháirtí, laistigh de dhá lá nó níos lú ná sin, praghsanna
 iolracha reatha nach ndéanfadh an margadh a bhogadh ná praghas a léiriú lena
 ndéanfaí lascaine margaidh (i gcás comhthaobhachta) nó préimh (i gcás díorthach
 thar an gcuntar) a léiriú.
 Déanfaidh institiúid a mheas an bhfuil trádálacha
 agus urrúis arna sealbhú aici comhdhlúite i gcontrapháirtí áirithe nó nach
 bhfuil agus, dá bhfágfadh an contrapháirtí sin an margadh go rite, an mbeadh an
 institiúid in ann na trádálacha nó na hurrúis sin a athsholáthar nó nach
 mbeadh.
 3.
 Má bhí baint ag institiúid le níos mó ná dhá
 dhíospóid um ghlao ar éarlais maidir le tacar glanluachála áirithe nó le
 contrapháirtí áirithe thar an dá ráithe go díreach roimhe a mhair níos faide ná
 an tréimhse éarlaise atá infheidhme faoi mhír 2, bainfidh an institiúid
 úsáid as tréimhse éarlaise faoi riosca dhá oiread ar a laghad na tréimhse atá
 sonraithe i mír 2 le haghaidh an tacair ghlanluachála sin don dá ráithe ina
 dhiaidh sin.
 4.
 Maidir le hathshocrú éarlaise lena mbaineann
 tréimhse N lá, beidh an tréimhse éarlaise faoi riosca cothrom ar a laghad leis
 an tréimhse atá sonraithe i mír 2, F, móide N lá lúide lá amháin. Is é sin:
 Tréimhse Éarlaise faoi Riosca = F + N - 1
 5.
 Má tá éifeacht an tsocraithe éarlaise ar athruithe
 ar margadhluach an tacair ghlanluachála san áireamh sa tsamhail inmheánach,
 déanfaidh institiúid comhthaobhacht, seachas airgead tirim den airgeadra céanna
 ina bhfuil an neamhchosaint í féin, a shamhaltú go comhpháirteach leis an
 neamhchosaint ina ríomhanna um luach neamhchosanta maidir le díorthaigh thar an
 gcuntar agus idirbhearta maoinithe urrús.
 6.
 Mura bhfuil institiúid in ann comhthaobhacht a
 shamhaltú go comhpháirteach leis an neamhchosaint, ní dhéanfaidh sí éifeacht na
 comhthaobhachta a aithint ina ríomhanna den luach neamhchosanta maidir le
 díorthaigh thar an gcuntar agus idirbhearta maoinithe urrús seachas airgead
 tirim den airgeadra céanna ina bhfuil an neamhchosaint í féin, mura n‐úsáideann
 sí coigeartuithe luaineachta lena gcomhlíontar caighdeáin an mhodha
 chuimsithigh chomhthaobhaigh airgeadais lena meastacháin féin ar choigeartuithe
 luaineachta nó na coigeartuithe luaineachta maoirseachta caighdeánacha de réir
 Chaibidil 4.
 7.
 Tabharfaidh institiúid a úsáideann an IMM neamhaird
 ina samhlacha ar éifeacht laghdú i luach an neamhchosanta mar gheall ar aon
 chlásal i gcomhaontú comhthaobhachta óna dteastaíonn comhthaobhacht a fháil
 nuair a mheathlaíonn cáilíocht chreidmheasa an chontrapháirtí.
 Airteagal 280
 Bainistíocht ar CCR – Beartais, próisis agus córais
 1.
 Déanfaidh institiúid creat bainistíochta CCR a
 bhunú agus a chothabháil, lena gcuimsítear na nithe a leanas:
 (a) beartais, próisis agus córais chun aithint,
 tomhas, bainistíocht, faomhadh agus tuairisciú inmheánach a áirithiú maidir le
 CCR;
 (b) nósanna imeachta chun
 a áirithiú go gcomhlíontar na beartais, na próisis agus na córais sin.
 Beidh na beartais, na próisis agus na córais sin
 bunaithe ar bhonn coincheapúil fónta, arna bhfeidhmiú le hionracas agus arna
 ndoiciméadú. Áireofar leis an doiciméadú míniú ar na teicnící eimpíreacha a
 úsáideadh chun CCR a thomhas.
 2.
 Cuirfear rioscaí margaidh, leachtachta agus rioscaí
 dlíthiúla agus oibriúcháin a bhaineann le CCR san áireamh sa chreat
 bainistíochta riosca CCR a cheanglaítear le mír 1. Áiritheoidh
 an creat go háirithe go gcomhlíonann an institiúid na prionsabail seo a leanas:
 (a) ní dhéanann sí gnó le contrapháirtí gan a
 hacmhainneacht creidmheasa a mheasúnú;
 (b) cuireann sí riosca
 creidmheasa socraíochta agus réamhshocraíochta san áireamh go hiomlán;
 (c) déanann sí rioscaí
 den sórt sin a bhainistiú chomh cuimsitheach agus is féidir ar leibhéal an
 chontrapháirtí trí neamhchosaintí CCR a chomhiomlánú le neamhchosaintí
 creidmheasa eile ar fud an ghnólachta.
 3.
 Áiritheoidh institiúid a úsáideann an IMM go
 gcomfhreagraíonn a creat bainistíochta riosca CCR, chun sástachta an údaráis
 inniúil, do na rioscaí leachtachta a bhaineann leis na nithe seo a leanas go
 léir:
 (a) glaonna ionchasacha ar éarlais a
 thiocfadh isteach i gcomhthéacs malartuithe éarlaise athrúcháin nó cineálacha
 éarlaisí eile, amhail éarlais thosaigh nó neamhspleách, faoi shuaití
 neamhfhabhracha sa mhargadh;
 (b) glaonna ionchasacha a
 thiocfadh isteach ar aisíoc comhthaobhachta iomarcaí a dhéantar a thaisceadh ag
 contrapháirtithe;
 (c) glaonna mar thoradh
 ar íosghrádú ionchasach ar a measúnú seachtrach féin ar cháilíocht
 chreidmheasa.
 Áiritheoidh institiúid go bhfuil cineál agus scóip
 athúsáid na comhthaobhachta comhsheasmhach lena riachtanais leachtachta agus
 nach gcuirtear a cumas comhthaobhacht a bhreacadh nó a aisíoc ar bhealach
 tráthúil i gcontúirt.
 4.
 Beidh baint ghníomhach ag comhlacht bainistíochta
 agus lucht bainistíochta sinsearaí institiúide le bainistíocht an CCR, agus
 déanfaidh siad a áirithiú go ndéantar dóthain acmhainní a leithdháileadh ina
 leith. Beidh an lucht bainistíochta sinsearaí ar an
 eolas faoi theorainneacha agus thoimhdí na samhla a úsáidtear agus faoin
 tionchar a d’fhéadfadh a bheith ag na teorainneacha agus ag na toimhdí sin ar
 iontaofacht an aschuir trí phróiseas foirmiúil. Beidh an lucht bainistíochta
 sinsearaí ar an eolas freisin faoi neamhchinnteachtaí thimpeallacht an
 mhargaidh agus saincheisteanna oibríochta agus an dóigh a léirítear iad seo sa
 tsamhail.
 5.
 Déanfar athbhreithniú ar na
 tuarascálacha laethúla a ullmhaítear maidir le neamhchosaintí institiúide ar
 CCR de réir Airteagal 281(2)(b) ag leibhéal bainistíochta ag a mbeidh
 sinsearacht agus údarás leodhóthanach chun laghduithe i suíomhanna a ghlacann
 bainisteoirí creidmheasa nó trádálaithe aonair a fhorfheidhmiú chomh maith le
 laghduithe i neamhchosaint fhoriomlán na hinstitiúide ar CCR.
 6.
 Bainfear úsáid as creat
 bainistíochta CCR institiúide agus bunófar an creat sin de réir mhír 1 i
 gcomhcheangal le teorainneacha creidmheasa agus trádála inmheánacha. Beidh
 baint ag teorainneacha creidmheasa agus trádála le samhail tomhais riosca na
 hinstitiúide ar bhealach a bheidh comhsheasmhach thar am agus ar a mbeidh
 dea-thuiscint ag bainisteoirí credimheasa, ag trádálaithe agus ag bainistíocht
 shinsearach. Beidh próiseas foirmiúil ag institiúid chun sáruithe ar
 theorainneacha creidmheasa a thuairisciú don leibhéal bainistíochta iomchuí.
 7.
 Áireofar le tomhas institiúide
 ar CCR tomhas laethúil agus úsáid ionlae as línte creidmheasa. Déanfaidh an
 institiúid neamhchosaint reatha a thomhas le comhthaobhacht san áireamh agus
 glan ar chomhthaobhacht. Ar leibhéal na punainne agus an chontrapháirtí,
 déanfaidh an institiúid neamhchosaint nó neamhchosaint fhéideartha thodhchaí a
 ríomh agus déanfaidh sí monatóireacht orthu ag an eatramh muiníne a roghnóidh
 an institiúid. Cuirfidh an institiúid suíomhanna móra nó comhdhlúite san
 áireamh, lena n-áirítear suíomhanna a ghlacann grúpaí de chontrapháirtithe
 gaolmhara, tionscail agus an margadh.
 8.
 Déanfaidh institiúid clár dian
 rialta de thástáil struis a bhunú agus a chothabháil. Déanfaidh lucht
 bainistíochta sinsearaí athbhreithniú rialta ar thorthaí na tástála struis sin
 gach ráithe ar a laghad agus déanfar iad a léiriú i mbeartais agus i
 dteorainneacha CCR a leagfaidh an comhlacht bainistíochta nó an bhainistíocht
 shinsearach síos. I gcás ina ndéantar leochaileacht áirithe a nochtadh leis na
 tástálacha struis maidir le sraith imthosca áirithe, glacfaidh an institiúid
 céimeanna prasa chun na rioscaí sin a bhainistiú.
 Airteagal 281
 Struchtúir eagrúcháin maidir le bainistíocht riosca CCR
 1.
 Déanfaidh institiúid a úsáideann an IMM na nithe
 seo a leanas a bhunú agus a chothabháil:
 (a) aonad rialaithe riosca a chomhlíonann le mír
 2;
 (a) aonad bainistíochta
 comhthaobhachta a chomhlíonann le mír 3.
 2.
 Beidh an t-aonad rialaithe riosca freagrach as
 bainistíocht CCR na hinstitiúide a dhearadh agus a chur chun feidhme, lena
 n-áirítear bailíochtú tosaigh agus leanúnach na samhla, agus déanfaidh sé na
 feidhmeanna seo a leanas agus comhlíonfaidh sé na ceanglais seo a leanas:
 (a) beidh sé freagrach as córas bainistíochta
 CCR na hinstitiúide a dhearadh agus a chur chun feidhme;
 (b) déanfaidh sé
 tuarascálacha laethúla a tháirgeadh maidir le haschur shamhail tomhais riosca
 na hinstitiúide agus déanfaidh sé anailís air. Áireofar leis an anailís sin
 meastóireacht ar an gcaidreamh idir toisí luachanna na neamhchosaintí CCR agus
 teorainneacha trádála;
 (c) déanfaidh sé sláine
 na sonraí ionchuir a rialú agus déanfaidh sé tuarascálacha a tháirgeadh agus a
 anailísiú maidir le haschur shamhail tomhais riosca na hinstitiúide, lena
 n-áirítear meastóireacht ar an gcaidreamh idir toisí luachanna na neamhchosanta
 ar riosca agus teorainneacha creidmheasa agus trádála;
 (d) beidh sé neamhspleách
 ó aonaid atá freagrach as neamhchosaintí a thionscnamh, a athnuachan nó a
 thrádáil agus beidh sé saor ó thionchar míchuí;
 (e) beidh dóthain foirne
 ann;
 (f) déanfaidh sé
 tuairiscí a chur díreach chuig lucht bainistíochta sinsearaí na hinstitiúide;
 (g) beidh a chuid oibre
 comhtháite go dlúth le próiseas laethúil bainistithe riosca creidmheasa na
 hinstitiúide;
 (h) beidh a aschur ina
 chuid ríthábhachtach den phróiseas pleanála, monatóireachta agus rialaithe
 maidir le próifíl chreidmheasa agus riosca fhoriomláin na hinstitiúide.
 3.
 Cuirfidh an t-aonad bainistíochta comhthaobhachta
 na cúraimí agus na feidhmeanna seo a leanas i gcrích:
 (a) glaonna ar éarlais a ríomh agus a
 dhéanamh, díospóidí maidir le glaonna ar éarlais a bhainistiú agus leibhéil na
 méideanna neamhspleácha, éarlaisí tosaigh agus éarlaisí athrúcháin a
 thuairisciú go beacht ar bhonn laethúil;
 (b) sláine na sonraí a
 rialú a úsáidtear chun glaonna ar éarlais a dhéanamh, agus a áirithiú go bhfuil
 siad comhsheasmhach agus go ndéantar iad a réiteach go rialta le foinsí sonraí
 ábhartha uile laistigh den institiúid;
 (c) rianú a dhéanamh ar
 cé chomh mór is a dhéantar athúsáid ar chomhthaobhacht agus ar aon mhionathrú
 ar chearta na hinstitiúide ar an gcomhthaobhacht a thaisceann sí nó maidir leis
 an gcomhthaobhacht sin;
 (d) tuairisciú don
 leibhéal bainistíochta iomchuí maidir leis na cineálacha sócmhainní
 comhthaobhachta a athúsáidtear, agus téarmaí athúsáide den sórt sin lena
 n-áirítear an ionstraim, cáilíocht an chreidmheasa agus aibíocht;
 (e) rianú a dhéanamh ar
 chomhdhlúthacht chuig cineálacha aonair sócmhainní comhthaobhachta a nglacann
 an institiúid leo;
 (f) faisnéis
 bainistíochta comhthaobhachta a thuairisciú ar bhonn rialta, agus gach ráithe
 ar a laghad, don lucht bainistíochta sinsearaí, lena n-áirítear faisnéis maidir
 le cineál na comhthaobhachta a fhaightear agus a dhéantar a bhreacadh, méid,
 aosú agus an chúis maidir le díospóidí um ghlaonna ar éarlais. Léireofar
 claontaí sna figiúirí seo sa tuairisciú inmheánach sin.
 4.
 Déanfaidh lucht bainistíochta sinsearaí dóthain
 acmhainní a leithdháileadh ar an aonad bainistíochta comhthaobhachta a
 theastaíonn faoi mhír 1(b) lena áirithiú go mbaintear leibhéal iomchuí
 feidhmíochta oibríochta amach lena chórais, arna thomhas le tráthúlacht agus le
 beachtas na nglaonna ar éarlais arna ndéanamh ag an institiúid agus tráthúlacht
 fhreagra na hinstitiúide ar ghlaonna ar éarlaisí arna ndéanamh ag a
 contrapháirtithe. Áiritheoidh an lucht bainistíochta sinsearaí go mbeidh
 dóthain foirne ag an aonad chun glaonna agus díospóidí a phróiseáil ar bhealach
 tráthúil fiú faoi ghéarchéim throm sa mhargadh, agus chun cur ar chumas na
 hinstitiúide teorainn a chur le líon mór na ndíospóidí a tharlaíonn mar thoradh
 ar mhéideanna trádála.
 Airteagal 282
 Athbhreithniú ar chóras bainistíochta riosca CCR
 Déanfaidh institiúid athbhreithniú
 neamhspleách rialta ar a córas bainistíochta CCR trína próiseas iniúchta
 inmheánaigh. Áireofar leis an athbhreithniú sin
 gníomhaíochtaí na n-aonad bainistíochta rialaithe agus comhthaobhachta araon a
 cheanglaítear le hAirteagal 281 agus tabharfar aghaidh ar na nithe seo a
 leanas go sainiúil, ar a laghad:
 (a)
 leordhóthanacht dhoiciméadú an chórais agus an
 phróisis bhainistíochta CCR a cheanglaítear le hAirteagal 280;
 (b)
 eagrúchán an aonaid rialaithe
 CCR a cheanglaítear le hAirteagal 281(1)(a);
 (c)
 eagrúchán an aonaid
 bhainistíochta comhthaobhachta a cheanglaítear le hAirteagal 281(1)(b);
 (d)
 comhtháthú na mbeart CCR le
 bainistíocht laethúil riosca;
 (e)
 an próiseas faofa maidir le
 samhlacha praghsála riosca agus córais luachála arna n-úsáid ag pearsanra na
 hoifige tosaigh agus na cúloifige;
 (f)
 bailíochtú aon athraithe
 shuntasaigh ar an bpróiseas tomhais CCR;
 (g)
 raon feidhme an CCR arna
 ghabháil ag an tsamhail tomhais riosca;
 (h)
 sláine an chórais faisnéise bainistíochta;
 (i)
 beachtas agus iomláine na
 sonraí CCR;
 (j)
 léiriú beacht na dtéarmaí
 dlíthiúla i gcomhaontuithe comhthaobhachta agus glanluachála go tomhais
 luachanna neamhchosaintí;
 (k)
 fíorú ar chomhsheasmhacht, ar
 thráthúlacht agus ar iontaofacht na bhfoinsí sonraí a úsáidtear chun samhlacha
 a rith, lena n-áirítear neamhspleáchas foinsí sonraí den sórt sin;
 (l)
 beachtas agus oiriúnacht na
 dtoimhdí luaineachta agus comhghaolúcháin;
 (m)
 beachtas na ríomhanna luachála
 agus claochlaithe riosca;
 (n)
 fíorú ar bheachtas na samhla trí
 chúltástáil a dhéanamh go minic mar atá leagtha amach i bpointí (b) go (e)
 d’Airteagal 287(1);
 (o)
 comhlíonadh na gceanglas
 rialála ábhartha ag an aonad rialaithe agus aonad bainistíochta comhthaobhachta
 CCR.
 Airteagal 283
 Tástáil úsáide
 1.
 Áiritheoidh institiúidí go ndéanfar leithdháileadh
 na neamhchosaintí arna nginiúint ag an tsamhail a úsáidtear chun EPE iarbhír a
 ríomh a chomhtháthú go dlúth le próiseas bainistithe laethúil CCR na
 hinstitiúide, agus go gcuirfear aschur na samhla san áireamh sa phróiseas a bhaineann
 le faomhadh creidmheasa, bainistíocht CCR agus leithdháileadh caipitil
 inmheánaigh.
 2.
 Taispeánfaidh an institiúid chun sástachta na
 n-údarás inniúil go raibh sí ag baint úsáide as samhail chun leithdháileadh na
 neamhchosaintí a ríomh ar a bhfuil an ríomh EPE bunaithe lena gcomhlíontar,
 tríd is tríd, na ceanglais atá leagtha amach sa Roinn seo le haghaidh bliana
 amháin ar a laghad roimh fhaomhadh a fháil ó na húdaráis inniúla an IMM a úsáid
 i gcomhréir le hAirteagal 277.
 3.
 Beidh an tsamhail arna húsáid
 chun leithdháileadh neamhchosaintí ar CCR a ghiniúint ina cuid den chreat
 bainistíochta CCR a cheanglaítear le hAirteagal 280. Áireofar leis an
 gcreat sin tomhas ar úsáid línte creidmheasa, agus neamhchosaintí ar CCR á
 gcomhiomlánú le neamhchosaintí creidmheasa eile, agus leithdháileadh caipitil
 inmheánaigh.
 4.
 I dteannta an EPE, déanfaidh
 institiúid neamhchosaintí reatha a thomhas agus a bhainistiú. Nuair is iomchuí,
 déanfaidh an institiúid neamhchosaint reatha a thomhas le comhthaobhacht san
 áireamh agus glan ar chomhthaobhacht. Comhlíontar an tástáil úsáide má
 úsáideann institiúid bearta eile CCR, amhail neamhchosaint bhuaice, bunaithe ar
 leithdháileadh neamhchosaintí arna nginiúint ag an tsamhail chéanna a úsáidtear
 chun EPE a ríomh.
 5.
 Beidh an cumas córais ag
 institiúid EE a mheas ar bhonn laethúil más gá, mura dtaispeánann sí chun
 sástachta a n-údarás inniúil go dteastaíonn ríomh níos lú minicíochta óna
 neamhchosaintí ar CCR. Déanfaidh an institiúid EE a mheas feadh phróifíl ama de
 thréimhsí réamhaisnéise lena léirítear go leordhóthanach struchtúr ama sreafaí
 airgid sa todhchaí agus aibíocht na gconarthaí agus ar bhealach atá
 comhsheasmhach le hábharthacht agus le comhdhéanamh na neamhchosaintí.
 6.
 Déanfar neamhchosaint a
 thomhas, a mhonatóiriú agus a rialú thar shaolré na gconarthaí uile sa tacar
 glanluachála agus ní amháin thar shaolré tréimhse bliana amháin. Beidh nósanna
 imeachta i bhfeidhm ag an institiúid chun na rioscaí a aithint agus a rialú do
 chontrapháirtithe nuair a ardaítear an neamhchosaint thar thréimhse aon
 bhliana. Beidh an méadú ar neamhchosaint atá tuartha ina ionchur i samhail
 caipitil inmheánaigh na hinstitiúide.
 Airteagal 284
 Tástáil struis
 1.
 Beidh clár cuimsitheach um thástáil struis maidir
 le CCR ag an institiúid, lena n-áirítear úsáid a bhaint as chun ceanglais cistí
 dílse maidir le CCR a mheasúnú, lena gcomhlíontar na ceanglais atá leagtha síos
 i míreanna 2 go 10.
 2.
 Aithneofar teagmhais fhéideartha nó athruithe sa
 todhchaí sna dálaí eacnamaíocha a rachadh i gcion go mífhabhrach ar neamhchosaintí
 creidmheasa na hinstitiúide agus déanfar measúnú leis ar chumas na hinstitiúide
 dul i ngleic le hathruithe den sórt sin.
 3.
 Cuirfear na bearta struis faoin gclár i comparáid
 le teorainneacha riosca agus measfaidh an institiúid iad mar chuid den phróiseas
 atá leagtha amach in Airteagal 79 de Threoir [arna chur isteach ag OP].
 4.
 Déanfar trádalacha agus
 neamhchosaintí comhlána a ghabháil go cuimsitheach leis an gclár ar fud na
 bhfoirmeacha uile de riosca creidmheasa an chontrapháirtí ar leibhéal na
 gcontrapháirtithe sainiúla i bhfráma ama leordhóthanach chun tástáil struis
 rialta a dhéanamh.
 5.
 Déanfar foráil leis maidir le
 tástáil struis neamhchosanta ar bhonn míosúil ar a laghad ar phríomhfhachtóirí
 riosca don mhargadh amhail rátaí úis, FX (airgeadraí eachtracha), cothromas,
 raonta difríochta creidmheasa agus praghsanna tráchtearraí do chontrapháirtithe
 uile na hinstitiúide, d’fhonn comhchruinnithe mórthomhais i rioscaí treocha
 sainiúla a aithint agus cur ar chumas na hinstitiúide iad a laghdú nuair is gá.
 Maidir le tástáil struis ar neamhchosaintí - lena n-áirítear rioscaí
 aonfhachtóireacha, rioscaí ilfhachtóireacha agus riosaí neamhthreocha ábhartha
 - agus comhthástáil struis ar neamhchosaintí agus ar acmhainneacht creidmheasa
 déanfar iad ar leibhéal an chontrapháirtí shainiúil, ar leibhéal an ghrúpa
 contrapháirtithe agus ar leibhéal comhlán CCR ar fud na hinstitiúide.
 6.
 Cuirfear cásanna ráithiúla
 tástála struis ilfhachtóirgh i bhfeidhm agus déanfar measúnú ar rioscaí
 neamhthreocha ábhartha lena n-áirítear neamhchosaint cuar toraidh agus
 bunrioscaí. Mar íosmhéid, tabharfar faoi na cásanna a leanas ina dtarlaíonn na
 nithe seo a leanas le tástálacha struis ilfhachtóirigh:
 (a) teagmhais thromchúiseacha eacnamaíocha nó
 margaidh;
 (b) laghdú
 suntasach ar leachtacht leathan an mhargaidh;
 (c) tá suíomhanna á
 leachtú ag mór-idirghabhálaí airgeadais.
 7.
 Beidh déine shuaitheadh na bhfachtóirí riosca
 bunúsacha comhsheasmhach le cuspóir na tástála struis. Nuair a dhéantar
 sócmhainneacht faoi strus a mheasúnú, beidh suaitheadh na bhfachtóirí riosca
 bunúsacha de dhéine leordhóthanach chun timpeallachtaí margaí foircneacha
 stairiúla agus dálaí anáis foircneacha ach sochreidte sa mhargadh a ghabháil.
 Déanfar measúnú sna tástálacha struis ar thionchar suaite den sórt sin ar
 chistí dílse, ar cheanglais cistí dílse agus ar thuilleamh. D’fhonn
 monatóireacht laethúil a dhéanamh ar phunanna, ar fhálú, agus ar
 chomhchruinnithe a bhainistiú breithneofar sa chlár tástála cásanna de dhéine
 níos ísle agus de dhóchúlacht níos airde.
 8.
 Áireofar leis an gclár foráil, nuair is iomchuí,
 maidir le tástálacha struis droim ar ais chun cásanna diana, ach sochreidte, a
 aithint a bhféadfadh torthaí neamhfhabhracha suntasacha a bheith leo.
 Tabharfaidh tástáil struis droim ar ais cuntas ar an tionchar a bhíonn ag
 neamhlíneacht ábhartha sa phunann.
 9.
 Déanfar torthaí na tástála struis faoin gclár a
 thuairisciú go rialta, ar bhonn ráithiúil ar a laghad, don lucht bainistíochta
 sinsearaí. Clúdófar sna tuarascálacha agus san anailís ar na torthaí an
 tionchar is mó ar leibhéal na gcontrapháirtithe ar fud na punainne, chomh maith
 le comhchruinnithe ábhartha laistigh de dheighleoga na punainne (laistigh den
 tionscal céanna nó den réigiún céanna) agus claontaí ábhartha a bhaineann le
 punanna nó contrapháirtithe sainiúla.
 10.
 Beidh príomhról ag lucht bainistíochta sinsearaí i
 gcomhtháthú na tástála struis le creat bainistíochta riosca agus cultúr riosca
 na hinstitiúide agus déanfar a áirithiú go bhfuil na torthaí fóinteach agus go
 mbainfear úsáid astu chun CCR a bhainistiú. Déanfar
 torthaí na tástála struis maidir le neamhchosaintí suntasacha a mheasúnú i
 gcoinne treoirlínte lena léirítear fonn riosca na hinstitiúide, agus déanfar
 iad a atreorú chuig an lucht banistíochta sinsearaí le haghaidh plé agus gnímh
 nuair a dhéanfar rioscaí iomarcacha nó comhchruinnithe a aithint.
 Airteagal 285
 Riosca comhghaolmhaireachta
 1.
 Chun críocha an Airteagail seo:
 (a) tarlaíonn ‘riosca ginearálta
 comhghaolmhaireachta’ nuair a dhéantar dealraitheacht de mainneachtana ag
 contrapháirtithe a chur i gcomhchoibhneas deimhneach le fachtóirí ginearálta um
 rioscaí margaidh;
 (b) tarlaíonn ‘sainriosca
 comhghaolmhaireachta’ nuair atá baint dhlíthiúil idir an contrapháirtí agus
 eisitheoir an díorthaigh bhunúsaigh thar an gcuntar nó an idirbhirt um maoiniú
 urrús.
 2.
 Tabharfaidh institiúid aird chuí ar neamhchosaintí
 a d’fhéadfadh a bheith ina mbonn le méid suntasach de shainriosca agus de
 riosca ginearálta comhghaolmhaireachta.
 3.
 D’fhonn riosca ginearálta
 comhghaolmhaireachta a aithint, ceapfaidh institiúid tástáil struis agus
 anailísí ar chásanna chun fachtóirí riosca a chur faoi strus a bhaineann go
 neamhfhabhrach le hacmhainneacht creidmheasa contrapháirtithe. Lena leithéid de
 thástáil, tabharfar faoin bhféidearthacht go dtarlódh suaitheadh dian nuair a
 dhéantar na caidrimh idir fachtóirí riosca a athrú. Déanfaidh institiúid
 monatóireacht ar riosca ginearálta comhghaolmhaireachta de réir táirge,
 réigiúin, tionscail nó de réir catagóirí eile atá ábhartha don ghnó.
 4.
 Déanfaidh institiúid nósanna
 imeachta a chothabháil chun cásanna de riosca comhghaolmhaireachta a aithint, a
 rialú agus chun monatóireacht a dhéanamh orthu i gcás gach aonáin dhlíthiúil,
 ag tosú le tionscnamh idirbhirt agus ag leanúint feadh shaolré an idirbhirt.
 Déanfar idirbhearta le contrapháirtithe i gcás ina ndearnadh sainriosca
 comhghaolmhaireachta a aithint a láimhseáil i gcomhréir le mír 5.
 5.
 Déanfaidh institiúidí a
 gceanglas cistí dílse a ríomh le haghaidh CCR maidir le contrapháirtithe i gcás
 ina ndearnadh sainriosca comhghaolmhaireachta a aithint i gcomhréir leis na
 prionsabail seo a leanas:
 (a) tá sainriosca comhghaolmhaireachta ann
 ach ní dhéanfar na hionstraimí a áireamh sa tacar glanluachála céanna ina
 bhfuil idirbhearta eile leis an gcontrapháirtí, agus láimhseálfar gach ceann
 acu mar thacar glanluachála ar leith;
 (b) laistigh de thacar glanluachála ar leith
 den sórt sin, maidir le babhtálacha mainneachtana creidmheasa aonainm, is
 ionann luach na neamhchosanta agus an caillteanas ionchasach iomlán i luach an
 luacha chóir atá fágtha de na bunionstraimí bunaithe ar an toimhde go bhfuil an
 t-eisitheoir bunúsach faoi leachtú;
 (c) beidh an LGD d’institiúid a úsáideann an
 cur chuige atá leagtha amach i gCaibidil 3 cothrom le 100% le haghaidh
 idirbheart babhtála den sórt sin;
 (c) maidir le hinstitiúid a úsáideann an cur
 chuige atá leagtha amach i gCaibidil 2, beidh an t-ualú riosca infheidhme
 coibhéiseach leis sin a bhaineann le hidirbheart neamhurraithe;
 (e) maidir le gach idirbheart eile lena
 ndéantar aon ainm a thagairt i dtacar glanluachála ar leith den sórt sin, beidh
 luach na neamhchosanta cothrom le luach an idirbhirt bunaithe ar an toimhde go
 mainneoidh an bhunoibleagáid gan choinne;
 (f) a mhéid agus a úsáidtear ríomhanna um
 riosca margaidh leis seo le haghaidh ceanglas cistí dílse maidir le riosca mainneachtana
 agus riosca imirce incriminteach mar atá leagtha amach i dTeideal IV,
 Caibidil 5, Roinn 4 ina bhfuil toimhde LGD cheana féin, is é 100% an
 LGD a úsáidfear san fhoirmle.
 6.
 Déanfaidh institiúidí tuarascálacha rialta ar
 shainrioscaí agus rioscaí ginearálta comhghaolmhaireachta araon agus ar na
 céimeanna atá á ndéanamh chun na rioscaí sin a bhainistiú a thabhairt do lucht
 bainistíochta sinsearaí agus do choiste iomchuí an chomhlachta bainistíochta.
 Airteagal 286
 Sláine an phróisis samhaltaithe
 1.
 Áiritheoidh institiúid sláine an phróisis
 samhaltaithe mar atá leagtha amach in Airteagal 278 trí na bearta seo a
 leanas a ghlacadh ar a laghad:
 (a) léireofar téarmaí agus sonraíochtaí
 idirbheart leis an tsamhail ar bhealach tráthúil, iomlán agus coimeádach;
 (b) áireofar leis na
 téarmaí sin ar a laghad méideanna barúlacha, aibíocht, sócmhainní tagartha,
 socruithe faoi shocrú éarlaise agus socruithe glanluachála a bhainfidh leis an
 gconradh;
 (c) déanfar na téarmaí
 agus sonraíochtaí sin a choinneáil i mbunachar sonraí a bheidh faoi réir ag
 iniúchadh foirmiúil tréimhsiúil;
 (d) próiseas chun
 socruithe glanluachála a aithint óna dteastaíonn foireann dhlíthiúil chun a
 fhíorú go bhfuil glanluacháil faoi na socruithe sin infheidhme le dlí;
 (e) cuirfidh aonad neamhspleách an fíorú a
 cheanglaítear le pointe (d) isteach sa bhunachar sonraí atá luaite i
 bpointe (c);
 (f) beidh tarchur
 téarmaí idirbheart agus sonraí na sonraíochtaí chuig an tsamhail EPE faoi réir
 ag iniúchadh inmheánach;
 (g) beidh próisis ann
 chun réiteach foirmiúil a dhéanamh idir an tsamhail agus córais na sonraí
 foinseacha chun fíorú a dhéanamh ar bhonn leanúnach go bhfuil téarmaí agus
 sonraíochtaí idirbheart á léiriú i gceart, nó go coimeádach ar a laghad, in
 EPE.
 2.
 Bainfear úsáid as sonraí margaidh reatha chun
 neamhchosaintí reatha a chinneadh. Féadfaidh institiúid a samhail EPE a
 chalabrú agus sonraí margaidh stairiúla nó sonraí intuigthe ón margadh á
 n-úsáid chun paraiméadair na bpróiseas stocastach bunúsach a bhunú, amhail
 síobadh, luaineacht agus comhchoibhneas. Má úsáideann institiúid sonraí
 stairiúla, bainfidh sí úsáid as trí bliana ar a laghad de shonraí den sórt sin.
 Déanfar na sonraí a nuashonrú gach ráithe ar a
 laghad, agus níos minice más gá chun na dálaí margaidh a léiriú.
 Chun an EPE iarbhír a ríomh le calabrú struis,
 déanfaidh institiúid EPE iarbhír a chalabrú agus trí bliana de shonraí, lena
 n-áirítear tréimhse struis i dtaca le raonta difríochta creidmheasa a
 contrapháirtithe, a úsáid nó sonraí intuigthe ón margadh ó thréimhse struis den
 sórt sin.
 Cuirfidh an institiúid na ceanglais i míreanna 3,
 4 agus 5 i bhfeidhm chun na críche sin.
 3.
 Taispeánfaidh institiúid chun sástachta an údaráis
 inniúil, gach ráithe ar a laghad, go gcomhtharlaíonn an tréimhse struis a
 úsáidtear don ríomh faoin mír seo le tréimhse de bhabhtáil mainneachtana
 creidmheasa mhéadaithe nó raonta difríochta creidmheasa eile (amhail iasacht nó
 banna corparáideach) maidir le sampla ionadaíoch dá contrapháirtithe ag a
 bhfuil raonta difríochta creidmheasa trádáilte. I
 gcásanna nach bhfuil dóthain sonraí ag institiúid faoi raon difríochta
 creidmheasa a bhaineann le contrapháirtí, déanfaidh sí an contrapháirtí sin a
 mhapáil le sonraí sainiúla maidir le raon difríochta creidmheasa bunaithe ar
 réigiún, rátáil inmheánach agus cineálacha gnólachtaí.
 4.
 Sa tsamhail EPE maidir leis na
 contrapháirtithe uile, bainfear úsáid as sonraí stairiúla nó sonraí intuigthe,
 lena n-áirítear na sonraí ón tréimhse creidmheasa faoi strus agus bainfear
 úsáid as sonraí den sórt sin ar bhealach atá comhsheasmhach leis an modh a
 úsáidtear chun an tsamhail EPE a chalabrú le sonraí reatha.
 5.
 Chun meastóireacht a dhéanamh
 ar éifeachtacht an chalabraithe struis maidir le EEPE, déanfaidh institiúid
 roinnt punann tagarmharcála a chruthú atá leochaileach do na príomhfhachtóirí riosca
 ar a bhfuil an institiúid neamhchosanta. Déanfar an neamhchosaint ar na punanna
 tagarmharcála seo a ríomh ag úsáid (a) modheolaíocht struis bunaithe ar na
 luachanna margaidh reatha agus ar pharaiméadair shamhlacha atá calabraithe do
 dhálaí anáis sa mhargadh, agus (b) an neamhchosaint a rinneadh a ghiniúint sa
 tréimhse struis, ach an modh á chur i bhfeidhm atá leagtha amach sa Roinn seo
 (luach margaidh dheireadh na tréimhse struis, luaineachtaí, agus réitigh ón
 tréimhse struis trí bliana).
 Ceanglóidh na húdaráis inniúla ar institiúid an
 calabrú struis a choigeartú má athraíonn na neamhchosaintí ar na punanna
 tagarmharcála sin go suntasach óna chéile.
 6.
 Déanfaidh institiúid an tsamhail a chur faoi
 phróiseas bailíochtaithe atá léirithe go soiléir i mbeartais agus i nósanna
 imeachta na n-institiúidí. Maidir leis an bpróiseas
 bailíochtaithe:
 (a) sonrófar an cineál tástála is gá chun
 sláine na samhla a áirithiú agus dálaí a aithint faoi nach leor na toimhdí atá
 mar bhunús leis an tsamhail agus a bhféadfadh maolaisnéis i leith EPE a bheith
 mar thoradh orthu dá bhrí sin;
 (b) áireofar
 athbhreithniú ar chuimsitheacht na samhla.
 7.
 Déanfaidh institiúid monatóireacht ar na rioscaí
 ábhartha agus beidh próisis i bhfeidhm aici chun a meastachán ar EEPE a
 choigeartú nuair a éiríonn na rioscaí sin suntasach. Déanfaidh
 an institiúid na nithe seo a leanas agus an mhír seo á comhlíonadh:
 (a) a neamhchosaintí ar shainriosca
 comhghaolmhaireachta a tharlaíonn a aithint agus a bhainistiú mar atá sonraithe
 in Airteagal 285(1)(b) agus a neamhchosaintí ar riosca ginearálta
 comhghaolmhaireachta a tharlaíonn a aithint agus a bhainistiú mar atá sonraithe
 in Airteagal 285(1)(a);
 (b) maidir le
 neamhchosaintí lena mbaineann próifíl riosca atá ag dul i méid tar éis bliana
 amháin, déanfar comparáid ar bhonn rialta idir meastachán ar mhéid
 neamhchosanta thar bhliain amháin leis an méid neamhchosanta céanna thar
 shaolré na neamhchosanta;
 (c) maidir le
 neamhchosaintí a bhfuil aibíocht iarmhair níos lú ná aon bhliain amháin acu,
 déanfar comparáid ar bhonn rialta idir an costas athsholáthair (neamhchosaint
 reatha) agus próifíl na neamhchosanta réadaithe, agus déanfar sonraí a stóráil
 a cheadódh comparáid den sórt sin.
 8.
 Beidh nósanna imeachta inmheánacha ag institiúid
 lena fhíorú, sula n-áireofar idirbheart i dtacar glanluachála, go bhfuil an
 t-idirbheart clúdaithe ag conradh glanluachála isfheidhme le dlí lena
 gcomhlíontar na ceanglais atá leagtha amach i Roinn 7.
 9.
 Beidh nósanna imeachta
 inmheánacha ag institiúid a úsáideann comhthaobhacht chun a CCR a mhaolú lena
 fhíorú, sula ndéanfar éifeacht na comhthaobhachta ina ríomhanna a aithint, go
 gcomhlíonann an chomhthaobhacht na caighdeáin maidir le deimhneacht dhlíthiúil
 atá leagtha amach i gCaibidil 4.
 10.
 Déanfaidh an ÚBE monatóireacht ar an raon cleachtas
 sa réimse seo agus, i gcomhréir le hAirteagal 16 de Rialachán (AE)
 Uimh. 1093/2010, eiseoidh sé treoirlínte maidir le cur i bhfeidhm an
 Airteagail seo.
 Airteagal 287
 Ceanglais maidir leis an gcóras bainistíochta riosca
 1.
 Comhlíonfaidh institiúid na
 ceanglais seo a leanas:
 (a) comhlíonfaidh sí na ceanglais
 cháilíochtúla atá leagtha amach i gCuid 3, Teideal IV, Caibidil 5;
 (b) déanfaidh sí
 clár rialta de chúltástáil, agus na bearta riosca a ghineann an tsamhail á gcur
 i gcomparáid le bearta riosca réadaithe, agus athruithe hipitéiseacha bunaithe
 ar shuíomhanna statacha á gcur i gcomparáid le bearta réadaithe;
 (c) déanfaidh sí
 bailíochtú tosaigh agus athbhreithniú tréimhsiúil leanúnach ar samhail na
 neamhchosanta ar CCR agus ar na bearta riosca arna nginiúint léi. Beidh an
 bailíochtú agus an t-athbhreithniú neamhspleách ó fhorbairt na samhla;
 (d) beidh baint ag
 comhlacht bainistíochta agus lucht bainistíochta sinsearaí leis an bpróiseas
 rialaithe riosca agus áiritheoidh siad go leithdháilfear dóthain acmhainní ar rialú
 creidmheasa agus rialú riosca creidmheasa contrapháirtithe. I dtaca leis sin,
 déanfar athbhreithniú ar na tuarascálacha laethúla arna n-ullmhú ag an aonad
 rialaithe creidmheasa neamhspleách arna bhunú de réir Airteagal 281(1)(a)
 ar leibhéal bainistíochta ag a mbeidh sinsearacht agus údarás imleor chun
 laghduithe i suíomhanna a ghlacann trádálaithe aonair a fhorfheidhmiú chomh
 maith le laghduithe i neamhchosaint fhoriomlán na hinstitiúide ar riosca;
 (e) beidh an
 tsamhail inmheánach um thomhas neamhchosaintí ar riosca comhtháite go dlúth le
 próiseas laethúil um bainistiú riosca creidmheasa na hinstitiúide;
 (f) bainfear úsáid as an
 gcóras chun riosca a thomhas in éineacht le teorainneacha inmheánacha maidir le
 trádáil agus le neamhchosaint. I dtaca leis sin, beidh baint ag teorainneacha
 neamhchosanta le samhail tomhais riosca na hinstitiúide ar bhealach a bheidh
 comhsheasmhach thar am agus ar a mbeidh dea-thuiscint ag trádálaithe, an
 fheidhm chreidmheasa agus lucht bainistíochta sinsearaí;
 (g) áiritheoidh institiúid
 go bhfuil a córas bainistíochta riosca doiciméadaithe go leormhaith. Go
 háirithe, déanfaidh sí tacar doiciméadaithe de bheartais, rialuithe agus
 nósanna imeachta inmheánacha a choinneáil a bhaineann le hoibriú an chórais
 tomhais riosca, chomh maith le socruithe chun a áirithiú go gcomhlíontar na
 beartais sin;
 (h) déanfar athbhreithniú
 neamhspleách ar an gcóras tomhais riosca go rialta i bpróiseas iniúchta
 inmheánaigh na hinstitiúide. Áireofar leis an athbhreithniú sin gníomhaíochtaí
 na n-aonad trádála gnó agus an aonaid neamhspleáigh rialaithe riosca araon.
 Déanfar athbhreithniú ar an gcóras bainistithe riosca foriomlán ag eatraimh
 rialta (agus tráth nach lú ná uair amháin sa bhliain) agus tabharfar faoi na
 pointí go léir dá dtagraítear in Airteagal 282 go háirithe;
 (i) déanfar
 athbhreithniú tréimhsiúil ar an mbailíochtú leanúnach ar shamhlacha riosca
 creidmheasa contrapháirtithe, lena n-áirítear cúltástáil, ar leibhéal
 bainistíochta ag a mbeidh údarás leormhaith chun aghaidh a thabhairt ar laigí sna
 samhlacha.
 2.
 Cuirfidh údaráis inniúla an méid a chomhlíonann
 institiúid na ceanglais i mír 1 san áireamh agus an leibhéal alfa a shocrú acu,
 mar atá leagtha amach in Airteagal 278(4). Is
 iad na hinstitiúidí sin a chomhlíonann na ceanglais sin go hiomlán, agus na
 hinstitiúidí sin amháin, a bheidh incháilithe chun an fachtóir iolrúcháin íosta
 a chur i bhfeidhm.
 3.
 Déanfaidh institiúid an
 próiseas maidir le bailíochtú tosaigh agus bailíochtú leanúnach a samhala um
 neamhchosaint CCR agus maidir le ríomh na mbeart riosca a ghineann na samhlacha
 a dhoiciméadú go leibhéal mionsonraithe a chuirfeadh ar chumas tríú páirtí na
 bearta anailíse agus riosca, faoi seach, a athchruthú. Leagfar amach sa
 doiciméadú sin an mhinicíocht lena ndéanfar anailísí cúltástála agus aon bhailíochtú
 leanúnach eile a fheidhmiú, an dóigh a ndéanfar an bailíochtú a fheidhmiú
 maidir le sreafaí sonraí agus punanna agus na hanailísí a úsáidtear.
 4.
 Déanfaidh institiúid critéir a
 shainiú lena ndéanfar samhlacha na neamhchosanta ar CCR agus na samhlacha a
 thugann ionchur i ríomh na neamhchosanta a mheasúnú agus déanfaidh sí beartas i
 scríbhinn a choinneáil lena gcuirtear síos ar an bpróiseas trína ndéanfar
 feidhmíocht mhíshásúil a aithint agus a leigheas.
 5.
 Déanfaidh institiúid an dóigh
 ina ndéantar punanna contrapháirtithe ionadaíocha a chruthú a shainiú chun
 críocha shamhail na neamhchosanta ar CCR agus a bearta riosca a bhailíochtú.
 6.
 Déanfar níos mó ná staitistic
 amháin ó leithdháileadh réamhaisnéise a bhreathnú i mbailíochtú shamhlacha na
 neamhchosanta ar CCR agus a mbearta riosca lena dtáirgtear leithdháiltí
 réamhaisnéise.
 Airteagal 288
 Ceanglais bhailíochtaithe le haghaidh
 samhlacha EPE
 1.
 Mar chuid den bhailíochtú tosaigh agus leanúnach ar
 shamhail na neamhchosanta ar CCR agus a bearta riosca, áiritheoidh institiúid
 go gcomhlíonfar na ceanglais seo a leanas:
 (a) déanfaidh an institiúid cúltástáil ag
 úsáid sonraí stairiúla maidir le gluaiseachtaí i bhfachtóirí riosca an
 mhargaidh roimh an gcead ó na húdaráis inniúla i gcomhhréir le
 hAirteagal 277(1). Breithneofar roinnt tréimhsí
 ama um réamhaithrisí sainiúla sa chúltástáil chomh fada amach le haon bhliain
 ar a laghad, thar raon dátaí túsaithe éagsúla agus lena gclúdaítear raon
 leathan dálaí sa mhargadh;
 (b) déanfaidh an
 institiúid a úsáideann an cur chuige atá leagtha amach i mír 12(b)
 d’Airteagal 278 bailíochtú rialta ar a samhail lena thástáil an bhfuil
 neamhchosaintí réadaithe reatha comhsheasmhach le réamhaisnéisí thar na
 tréimhsí éarlaise ar fad laistigh d’aon bhliain. Má bhaineann aibíocht níos giorra
 ná aon bhliain le cuid de na trádálacha sa tacar glanluachála, agus má tá
 íogaireachtaí níos airde i dtaobh fachtóirí riosca ag an tacar glanluachála
 d’uireasa na dtrádálacha, cuirfear é seo san áireamh sa bhailíochtú;
 (c) déanfaidh sí cúltástáil ar fheidhmíocht
 shamhail na neamhchosanta ar CCR agus ar bhearta riosca ábhartha na samhla
 chomh maith leis na réamhaithrisí maidir le fachtóirí riosca margaidh. Maidir
 le trádálacha comhthaobhaithe, cuirfear ar áireamh leis na tréimhsí ama
 réamhaithrise na cinn lena léirítear tréimhsí tipiciúla éarlaise riosca a
 chuirtear i bhfeidhm i dtrádáil chomhthaobhaithe nó faoi chumhdach éarlaise;
 (d) má léirítear le
 bailíochtú na samhla go bhfuil an EPE iarbhír gannmheasta, gníomhóidh an
 institiúid mar is gá chun tabhairt faoi mhíchruinneas na samhla;
 (e) déanfaidh sí tástáil ar na samhlacha
 praghsála a úsáidtear chun neamhchosaint ar CCR a ríomh maidir le cás áirithe
 de shuaitheadh amach anseo d’fhachtóirí riosca margaidh mar chuid den phróiseas
 bailíochtaithe tosaigh agus leanúnach. Tabharfar
 fáthanna sna samhlacha praghsála le neamhlíneacht luacha rogha maidir le
 fachtóirí riosca margaidh;
 (f) déanfar an fhaisnéis a bhaineann go
 sainiúil le hidirbhearta atá riachtanach le bheith in ann neamhchosaintí a
 chomhiomlánú ar leibhéal an tacair ghlanluachála a ghabháil le samhail na
 neamhchosanta ar CCR. Deimhneoidh institiúid go
 ndéantar idirbhearta a shannadh don tacar glanluachála iomchuí laistigh den
 tsamhail;
 (g) áireofar le samhail
 na neamhchosanta ar CCR faisnéis a bhaineann go sainiúil le hidirbhearta chun
 éifeachtaí an tsocraithe éarlaise a ghabháil. Cuirfear an méid éarlaise reatha
 agus an éarlais a dhéanfaí a aistriú idir contrapháirtithe sa todhchaí araon
 san áireamh leis. Tabharfaidh samhail den sórt sin cuntas ar nádúr na
 gcomhaontuithe éarlaise atá aontaobhach nó déthaobhach, ar mhinicíocht na
 nglaonna ar éarlaisí, an tréimhse éarlaise faoi riosca, íostairseach na
 neamhchosanta nach bhfuil faoi chumhdach éarlaise atá an institiúid toilteanach
 a ghlacadh, agus íosmhéid an aistrithe. Déanfar an t‐athrú i leith
 marcáil ón margadh ar luach na comhthaobhachta a bhreactar a mheas le samhail
 den sórt sin nó cuirfear na rialacha atá leagtha amach i gCaibidil 4 i
 bhfeidhm;
 (h) áireofar le próiseas bailíochtaithe na
 samhla cúltástáil stairiúil statach ar chontrapháirtí ionadaíoch. Déanfaidh
 institiúid cúltástáil den sórt sin ar roinnt punann de chontrapháirtithe
 ionadaíocha atá iarbhír nó hipitéiseach ag eatraimh rialta. Roghnófar na punanna ionadaíocha sin ar bhonn a n-íogaireachta
 maidir leis na fachtóirí riosca ábhartha agus meascán de na fachtóirí riosca ar
 a bhfuil an institiúid neamhchosanta;
 (i) déanfaidh institiúid cúltástáil atá
 deartha chun tástáil a dhéanamh ar phríomhthoimhdí shamhail na neamhchosanta ar
 CCR agus ar na bearta riosca ábhartha, lena n-áirítear an caidreamh
 samhaltaithe idir éirimí an fhachtóra riosca chéanna, agus na caidrimh
 shamhaltaithe idir na fachtóirí riosca;
 (j) beidh feidhmíocht
 shamhlacha na neamhchosanta ar CCR agus a bearta riosca faoi réir ag cleachtas
 cúltástála iomchuí. Beidh an clár cúltástála in ann tearcfheidhmíocht i mbearta
 riosca na samhla EPE a aithint;
 (k) déanfaidh institiúid samhlacha na
 neamhchosanta ar CCR agus na bearta riosca uile a bhailíochtú chomh fada amach
 le tréimhsí ama ar cóimhéid le haibíocht na dtrádálacha atá cumhdaithe ag an
 tarscaoileadh IMM i gcomhréir le hAirteagal 277;
 (l) déanfaidh institiúid tástáil rialta ar
 na samhlacha praghsála a úsáidtear chun neamhchosaint contrapháirtithe a ríomh
 i gcoinne tagarmharcanna neamhspleácha iomchuí mar chuid den phróiseas
 leanúnach ar bhailíochtú na samhla;
 (m) áireofar measúnú ar leorgacht na
 feidhmíochta is déanaí sa bhailíochtú leanúnach ar shamhail na neamhchosanta ar
 CCR atá ag an institiúid agus na bearta riosca ábhartha;
 (n) déanfaidh institiúid measúnú ar an
 minicíocht lena ndéantar paraiméadair shamhail na neamhchosanta ar CCR a
 nuashonrú mar chuid den phróiseas ar bhailíochtú tosaigh agus leanúnach;
 (o) déanfar measúnú leis
 an mbailíochtú tosaigh agus leanúnach ar cibé acu atá ríomhanna na
 neamhchosanta maidir le leibhéal an chontrapháirtí agus an tacair ghlanluachála
 iomchuí nó nach bhfuil.
 2.
 Féadfar beart a úsáid atá níos coimeádaí ná an
 méadrach a úsáidtear chun luach na neamhchosanta rialála a ríomh maidir le gach
 contrapháirtí in áit an alfa arna iolrú ag an EPE iarbhír le cead roimh ré ó na
 húdaráis inniúla. Déanfar méid an choimeádachais
 ábhartha a mheasúnú ach faomhadh tosaigh a fháil ó na húdaráis inniúla agus le
 linn na n-athbhreithnithe maoirseachta rialta ar shamhlacha EPE. Déanfaidh
 institiúid an coimeádachas a bhailíochtú go rialta. Clúdófar na
 contrapháirtithe uile dá n-úsáidtear na samhlacha sa mheasúnú leanúnach ar
 fheidhmíocht na samhla.
 3.
 Má léirítear le cúltástáil nach
 bhfuil samhail beacht go leor, déanfaidh na húdaráis inniúla a gcead i leith na
 samhla a aisghairm, nó déanfaidh siad bearta iomchuí a fhorchur lena áirithiú
 go ndéanfar an tsamhail a fheabhsú go pras.
 Roinn 7
 Glanluacháil
 chonarthach
 Airteagal 289
 Glanluacháil chonarthach a aithint mar laghdú riosca
 1.
 Ní fhéadfaidh institiúidí a láimhseáil mar laghdú
 riosca i gcomhréir le hAirteagal 292 ach na cineálacha comhaontuithe seo a
 leanas a bhaineann le glanluacháil chonarthach i gcás ina bhfuil an comhaontú
 glanluachála aitheanta ag na húdaráis inniúla i gcomhréir le
 hAirteagal 290 agus i gcás ina gcomhlíonann an institiúid na ceanglais atá
 leagtha amach in Airteagal 291:
 (a) conarthaí déthaobhacha le haghaidh
 nuachana idir institiúid agus a contrapháirtí faoina ndéantar éilimh agus
 oibleagáidí frithpháirteacha a chónascadh go huathoibríoch ar bhealach ina
 ndéantar aon mhéid aonair glan a shocrú leis an nuachan gach uair atá sé
 infheidhme chun conradh singil nua a chruthú a chuirtear in áit na gconarthaí
 agus na n‐oibleagáidí uile roimhe sin idir páirtithe de bhun na
 gconarthaí sin agus tá sé ceangailteach ar na páirtithe;
 (b) comhaontuithe
 déthaobhacha eile idir institiúid agus a contrapháirtí;
 (c) comhaontuithe
 glanluachála trastáirgí conarthacha maidir le hinstitiúidí a úsáideann an modh
 atá leagtha amach i Roinn 6 i dtaca le hidirbhearta lasmuigh de raon
 feidhme an mhodha sin.
 Ní dhéanfar glanluacháil thar idirbhearta a
 dhéanann aonáin dhlíthiúla éagsúla i ngrúpa a aithint ar mhaithe leis na
 ceanglais cistí dílse a ríomh.
 Airteagal 290
 Comhaontuithe glanluachála conarthacha a aithint
 1.
 Ní dhéanfaidh údaráis inniúla comhaontú
 glanluachála conarthach a aithint ach amháin nuair a chomhlíontar na
 coinníollacha i mír 2, agus nuair is ábhartha, i mír 3.
 2.
 Comhlíonfaidh gach comhaontú glanluachála conarthach
 na coinníollacha uile a leanas a úsáideann institiúid ar mhaithe le luach na
 neamhchosanta a chinneadh sa Chuid seo:
 (a) thug an institiúid comhaontú glanluachála
 conarthach i gcrích lena contrapháirtí lena gcruthaítear oibleagáid dhlíthiúil
 aonair, lena gclúdaítear gach idirbheart atá ar áireamh, ionas go mbeadh sí i
 dteideal, i gcás mainneachtana ar thaobh an chontrapháirtí, an tsuim ghlan
 amháin de luachanna deimhneacha agus diúltacha maidir le marcáil ón margadh
 idirbheart aonair atá ar áireamh a fháil nó iad a íoc;
 (b) chuir an institiúid
 tuairimí dlíthiúla réasúnaithe i scríbhinn ar fáil do na húdaráis inniúla ionas
 nach mbeadh éilimh ná oibleagáidí na hinstitiúide níos mó ná na héilimh agus na
 hoibleagáidí sin dá dtagraítear i bpointe (a), i gcás ina ndéanfaí agóid
 dhlíthiúil i gcoinne an chomhaontaithe ghlanluachála. Déanfar tagairt don dlí
 is infheidhme sa tuairim dhlíthiúil:
 (i) an dlínse ina bhfuil an contrapháirtí
 corpraithe;
 (ii) má tá baint ag brainse gnóthais leis,
 atá suite i dtír eile seachas an tír ina bhfuil an gnóthas corpraithe, an
 dlínse ina bhfuil an brainse suite;
 (iii) an dlínse ina ndéantar na hidirbhearta
 aonair atá ar áireamh sa chomhaontú glanluachála a rialú lena dlí;
 (iv) an dlínse ina ndéantar aon chonradh nó
 comhaontú a rialú lena dlí atá riachtanach chun an ghlanluacháil chonarthach a
 chur i gcrích;
 (c) déantar an riosca creidmheasa i leith
 gach contrapháirtí a chomhiomlánú chun neamhchosaint dhlíthiúil aonair a
 chruthú thar idirbhearta le gach contrapháirtí. Déanfar
 an comhiomlánú sin a fhachtóiriú idir cuspóirí teorann creidmheasa agus
 cuspóirí caipitil inmheánaigh;
 (d) ní bheidh aon chlásal
 sa chonradh lena dtugtar cead, i gcás mainneachtana ar thaobh contrapháirtí, do
 chontrapháirtí neamh-mhainneachtana íocaíochtaí teoranta amháin a dhéanamh, nó
 gan íocaíochtaí ar bith a dhéanamh, le heastát an pháirtí mainneachtana, fiú má
 tá an páirtí mainneachtana ina ghlanchreidiúnaí.
 Beidh údaráis inniúla sásta go bhfuil an
 ghlanluacháil chonarthach bailí go dlíthiúil agus infhorghníomhaithe faoi dhlí
 gach dlínse dá dtagraítear i bpointe (b). Mura
 bhfuil ceann ar bith de na húdaráis inniúla sásta maidir leis sin, ní dhéanfar
 an comhaontú glanluachála conarthach a aithint mar laghdú riosca maidir le
 ceachtar de na contrapháirtithe. Cuirfidh údaráis inniúla é sin in iúl dá
 chéile dá réir sin.
 3.
 Féadfar na tuairimí dlíthiúla dá dtagraítear i
 bpointe (b) a tharraingt suas trí thagairt do chineálacha glanluachála
 conarthaí. Comhlíonfaidh comhaontuithe glanluachála trastáirge conarthacha na coinníollacha
 breise seo a leanas:
 (a) is í an tsuim ghlan dá dtagraítear in
 Airteagal 290(2)(a) an tsuim ghlan de na luachanna imréitigh deimhneacha
 agus diúltacha d’aon mháistir-chomhaontú déthaobhach aonair atá ar áireamh agus
 de luach deimhneach agus diúltach um marcáil ón margadh na n‐idirbheart
 aonair (an ‘Méid Glan Trastáirge’);
 (b) na tuairimí dlíthiúla
 dá dtagraítear in Airteagal 290(2)(b), tabharfar eolas ar bhailíocht agus
 ar infhorghníomhacht an chomhaontaithe glanluachála trastáirgí chonarthaigh
 iomláin faoina théarmaí agus ar thionchar an chomhaontaithe glanluachála ar
 fhorálacha ábhartha atá in aon mháistir-chomhaontú déthaobhach aonair atá ar
 áireamh.
 Airteagal 291
 Oibleagáidí na n-institiúidí
 1.
 Déanfaidh institiúid nósanna imeachta a bhunú agus
 a choinneáil lena áirithiú go ndéantar athbhreithniú ar bhailíocht dhlíthiúil
 agus ar infhorghníomhacht a glanluachála conarthaí ag féachaint d’athruithe ar
 dhlí na ndlínsí ábhartha dá dtagraítear in Airteagal 290(2)(b).
 2.
 Déanfaidh an institiúid an
 doiciméadacht riachtanach uile a bhaineann lena glanluacháil chonarthach a
 choinneáil ina comhaid.
 3.
 Cuirfidh an institiúid éifeachtaí na glanluachála
 isteach mar fhachtóir ina tomhas ar neamhchosaint chomhiomlán ar riosca
 creidmheasa gach contrapháirtí agus déanfaidh an institiúid an CCR a bhainistiú
 ar bhonn éifeachtaí an tomhais sin.
 4.
 I gcás na gcomhaontuithe
 glanluachála trastáirge conarthacha dá dtagraítear in Airteagal 289,
 déanfaidh an institiúid nósanna imeachta a choinneáil faoi
 Airteagal 290(2)(c) chun a fhíorú go bhfuil aon idirbheart atá le háireamh
 sa tacar glanluachála clúdaithe ag tuairim dhlíthiúil dá dtagraítear in
 Airteagal 290(2)(b).
 Agus an comhaontú glanluachála trastáirgí á chur
 san áireamh, leanfaidh an institiúid de bheith ag comhlíonadh na gceanglas
 maidir le glanluacháil dhéthaobhach a aithint agus ceanglais Chaibidil 4 maidir
 le maolú riosca creidmheasa a aithint, de réir mar is infheidhme, maidir le
 gach máistir-chomhaontú déthaobhach aonair agus idirbheart atá ar áireamh.
 Airteagal 292
 Na héifeachtaí a bhaineann le glanluacháil mar rud a
 laghdaíonn riosca a aithint
 1.
 Baineann an láimhseáil seo a leanas le
 comhaontuithe glanluachála conarthacha:
 (a) déanfar glanluacháil chun críocha Roinn 5
 agus Roinn 6 a aithint mar atá leagtha amach sna Ranna sin;
 (b) i gcás conarthaí le
 haghaidh nuachana, féadfar na méideanna glana aonair atá socraithe ag conarthaí
 den sórt sin, seachas na méideanna comhlána atá i gceist, a ualú.
 Nuair a chuirtear Roinn 3 i bhfeidhm,
 féadfaidh institiúidí an conradh le haghaidh nuachana a chur san áireamh agus
 na nithe seo a leanas á gcinneadh:
 (i) an costas athsholáthair reatha dá
 dtagraítear in Airteagal 269(1);
 (ii) méideanna barúlacha na príomhshuime nó
 luachanna bunúsacha dá dtagraítear in Airteagal 269(2).
 Nuair a chuirtear Roinn 4 i bhfeidhm, chun an
 méid barúlach dá dtagraítear in Airteagal 270(1) a chinneadh, féadfaidh
 institiúidí an conradh le haghaidh nuachana a chur san áireamh ar mhaithe le
 méid barúlach na príomhshuime a ríomh. I gcásanna den sórt sin cuirfidh
 institiúidí na céatadáin i dTábla 3 i bhfeidhm.
 (c) I gcás comhaontuithe glanluachála eile,
 cuirfidh institiúidí Roinn 3 i bhfeidhm mar seo a leanas:
 (i) déanfar an costas athsholáthair reatha
 dá dtagraítear in Airteagal 269(2) le haghaidh na gconarthaí atá ar
 áireamh i gcomhaontú glanluachála a fháil tríd an gcostas athsholáthair glan
 hipitéiseach iarbhír atá ina thoradh ar an gcomhaontú a chur san áireamh; i
 gcás ina bhfuil oibleagáid ghlan ina thoradh ar an nglanluacháil don institiúid
 a bhfuil an costas athsholáthair glan á ríomh aici, déanfar an costas
 athsholáthair reatha a ríomh mar ‘0’;
 (ii) déanfar an figiúr maidir le
 neamhchosaint fhéideartha todhchaí ar creidmheas dá dtagraítear in
 Airteagal 269(1) maidir le conarthaí uile i gcomhaontú glanluachála a
 laghdú de réir na foirmle a leanas:
 mar a bhfuil:
 PCEred
 = an figiúr laghdaithe maidir le neamhchosaint fhéideartha todhchaí ar
 chreidmheas i gcás na gconarthaí uile le contrapháirtí áirithe i gcomhaontú
 glanluachála déthaobhach atá bailí faoin dlí;
 PCEgross = suim na bhfigiúirí maidir le neamhchosaint fhéideartha
 todhchaí ar chreidmheas i gcás na gconarthaí uile le contrapháirtí áirithe atá
 san áireamh i gcomhaontú glanluachála déthaobhach atá bailí faoin dlí agus a
 dhéantar a ríomh trína mhéideanna barúlacha na príomhshuime a iolrú faoi na
 céatadáin atá leagtha amach i dTábla 1;
 NGR = an cóimheas glan/comhlán
 arna ríomh mar shainuimhir an chostais athsholáthair ghlain i gcás na
 gconarthaí uile le contrapháirtí áirithe (uimhreoir) i gcomhaontú glanluachála
 déthaobhach atá bailí faoin dlí agus an chostais athsholáthair chomhláin i gcás
 na gconarthaí uile leis an gcontrapháirtí sin (ainmneoir) i gcomhaontú
 glanluachála déthaobhach atá bailí faoin dlí.
 2.
 Nuair a dhéantar an neamhchosaint fhéideartha todhchaí
 ar chreidmheas a ríomh i gcomhréir leis an bhfoirmle thuas, féadfaidh
 institiúidí conarthaí a lánmheaitseálann atá ar áireamh sa chomhaontú
 glanluachála a láimhseáil mar a bheadh conradh singil ann le príomhshuim
 bharúlach atá coibhéiseach leis na fáltais ghlana.
 Agus Airteagal 270(1) á chur i bhfeidhm,
 féadfaidh institiúidí conarthaí a lánmheaitseálann atá ar áireamh sa chomhaontú
 glanluachála a láimhseáil mar a bheadh conradh singil ann le príomhshuim
 bharúlach atá coibhéiseach leis na fáltais ghlana, agus déanfar méideanna
 barúlacha na príomhshuime a iolrú faoi na céatadáin atá tugtha i dTábla 3.
 Chun críocha na míre seo, is
 ionann conarthaí a lánmheaitseálann agus réamhchonarthaí i malairt eachtrach nó
 conarthaí dá samhail ina bhfuil príomhshuim bharúlach atá coibhéiseach le
 sreafaí airgid thirim má tá na sreafaí airgid thirim dlite ar an dáta luacha
 céanna agus dlite go hiomlán san airgeadra céanna.
 3.
 Maidir le gach conradh eile i gcomhaontú
 glanluachála, féadfar na céatadáin is infheidhme a laghdú mar atá léirithe i
 dTábla 6:
 Tábla 6
 Aibíocht tosaigh || Conarthaí ráta úis || Conarthaí i malairt eachtrach
 Bliain amháin nó níos lú || 0,35 % || 1,50 %
 Níos mó ná bliana amháin ach nach faide ná dhá bhliain || 0,75 % || 3,75 %
 Lamháltas breise maidir le gach bliain bhreise || 0,75 % || 2,25 %
 4.
 I gcás conarthaí ráta úis, féadfaidh institiúidí,
 faoi réir ag faomhadh a n-údarás inniúil, aibíocht tosaigh nó aibíocht iarmhair
 a roghnú.
 Roinn 8
 Ítimí
 sa leabhar trádála
 Airteagal 293
 Ítimí sa leabhar trádála
 1.
 D’fhonn an tAirteagal seo a chur i bhfeidhm, beidh
 tagairt in Iarscríbhinn II d’ionstraimí díorthacha le haghaidh riosca
 creidmheasa a aistriú mar atá luaite i bpointe (8) Roinn C
 d’Iarscríbhinn I a ghabhann le Treoir 2004/39/CE.
 2.
 Agus méideanna neamhchosanta atá ualaithe ó thaobh riosca
 á ríomh maidir le riosca contrapháirtí i dtaca le hítimí sa leabhar trádála,
 comhlíonfaidh institiúidí na prionsabail seo a leanas:
 (a) i gcás díorthach creidmheasa um babhtáil
 an toraidh iomláin agus díorthach creidmheasa um babhtáil mainneachtana creidmheasa,
 chun figiúr a fháil maidir le neamhchosaint fhéideartha todhchaí ar chreidmheas
 faoin modh atá leagtha amach i Roinn 3, déanfar méid ainmniúil na
 hionstraime a iolrú faoi na céatadáin seo a leanas:
 (i) 5%, i gcás inar oibleagáid thagartha í,
 dá mba rud é go mbeadh neamhchosaint dhíreach na hinstitiúide mar thoradh
 uirthi, a bheadh ina hítim cháilitheach chun críocha Chuid a Trí, Teideal IV,
 Caibidil 2;
 (i) 10%, i gcás inar
 oibleagáid thagartha í, dá mba rud é go mbeadh neamhchosaint dhíreach na
 hinstitiúide mar thoradh uirthi, nach mbeadh ina hítim cháilitheach chun
 críocha Chuid a Trí, Teideal IV, Caibidil 2.
 I gcás institiúide a bhfuil a neamhchosaint a thig
 ó bhabhtáil mainneachtana creidmheasa in ionannas le suíomh fada san oibleagáid
 bhunúsach, féadfaidh 0 % a bheith sa chéatadán maidir le neamhcosaint
 fhéideartha todhchaí ar chreidmheas, mura bhfuil an bhabhtáil mainneachtana
 creidmheasa faoi réir socraíochta de bharr dhócmhainneacht an aonáin a bhfuil a
 neamhchosaint a thig ón mbabhtáil in ionannas le suíomh gearr san oibleagáid
 bhunúsach, cé nár mhainnigh an oibleagáid bhunúsach.
 Nuair a sholáthraítear leis an
 díorthach creidmheasa cosaint ‘don n-ú mainneachtain’ i measc roinnt
 oibleagáidí bunúsacha, cinnfidh institiúid cén ceann de na figiúirí céatadáin a
 fhorordaítear thuas atá infheidhme trí thagairt a dhéanamh don oibleagáid leis
 an n-ú cáilíocht chreidmheasa is ísle, agus, má thabhaíonn an institiúid í,
 bheadh sí ina hítim cháilitheach chun críocha Chuid a Trí, Teideal IV, Caibidil 2;
 (b) ní bhainfidh
 institiúidí úsáid as an Modh Simplí Comhthaobhach Airgeadais atá leagtha amach
 in Airteagal 217 chun éifeachtaí na comhthaobhachta airgeadais a aithint;
 (c) i gcás
 idirbheart athcheannaigh agus idirbheart iasachtaithe nó iasachtaíochta i leith
 urrús nó tráchtearraí a chuirtear sa leabhar trádála, féadfaidh institiúidí na
 hionstraimí airgeadais agus tráchtearraí uile a aithint mar chomhthaobhacht
 incháilithe atá le cur san áireamh sa leabhar trádála;
 (d) maidir le
 neamhchosaintí a thagann as ionstraimí díorthacha thar an gcuntar arna gcur sa
 leabhar trádála, féadfaidh institiúidí tráchtearraí atá incháilithe a áireamh
 sa leabhar trádála a aithint mar chomhthaobhacht incháilithe;
 (e) chun críocha
 coigeartuithe luaineachta a ríomh i gcás ina ndéantar ionstraimí airgeadais nó
 tráchtearraí den sórt sin nach bhfuil incháilithe faoi Chaibidil 5 a thabhairt
 ar iasacht, a dhíol nó a sholáthar, nó a fháil ar iasacht, a cheannach nó a
 fháil trí chomhthaobhacht nó trí mheán eile faoina leithéid d’idirbheart, agus
 nuair a úsáideann institiúid cur chuige na gcoigeartuithe luaineachta
 maoirseachta faoi Roinn 3 de Chaibidil 4, déanfaidh institiúidí ionstraimí
 agus tráchtearraí den sórt sin a láimhseáil ar an mbealach céanna agus a
 láimhseálann siad cothromas neamh-phríomhinnéacs ar mhalartán aitheanta;
 (f) i gcás ina bhfuil
 institiúid ag úsáid an cur chuige bunaithe ar a meastacháin féin de
 choigeartuithe luaineachta faoi Roinn 3 de Chaibidil 4 maidir le
 hionstraimí airgeadais nó tráchtearraí nach bhfuil incháilithe faoi Chaibidil
 4, ríomhfaidh sí coigeartuithe luaineachta do gach ítim ar leith. I gcás ina
 n-úsáideann institiúid Modh na Samhlacha Inmheánacha arna shainiú i
 gCaibidil 4, féadfaidh sí an cur chuige sin a chur i bhfeidhm sa leabhar
 trádála;
 (g) maidir le
 máistir-chomhaontuithe glanluachála a aithint ina gcuimsítear idirbhearta
 athcheannaigh nó idirbhearta iasachtaithe nó iasachtaíochta i leith urrús nó
 tráchtearraí nó idirbhearta caipitil eile atá faoi thionchar an mhargaidh, ní
 aithneoidh institiúidí ach glanluacháil thar shuíomhanna sa leabhar trádála
 agus sa leabhar neamhthrádála nuair a chomhlíonann na na hidirbhearta
 glanluacháilte na coinníollacha seo a leanas:
 (i) déantar gach idirbheart a mharcáil ón
 margadh ar bhonn laethúil;
 (ii) féadfar aon ítimí a
 fhaightear ar iasacht, a cheannaítear nó a fhaightear faoi na hidirbhearta a
 aithint mar chomhthaobhacht airgeadais incháilithe faoi Chaibidil 4 gan pointí
 (c) go (f) den mhír seo a chur i bhfeidhm;
 (h) i gcás gur cuid
 d’fhálú inmheánach é díorthach creidmheasa atá ar áireamh sa leabhar trádála
 agus go n-aithnítear an chosaint chreidmheasa faoin Rialachán seo i gcomhréir
 le hAirteagal 199, cuirfidh institiúidí ceann amháin de na modhanna seo a
 leanas i bhfeidhm:
 (i) láimhseálfaidh siad é amhail is nár thig
 aon riosca contrapháirtí ón suíomh sa díorthach creidmheasa sin;
 (ii) chun na ceanglais
 cistí dílse a ríomh maidir le riosca creidmheasa contrapháirtí, cuirfidh siad
 ar áireamh go comhsheasmhach na díorthaigh chreidmheasa go léir atá sa leabhar trádála
 agus atá ina gcuid d’fhálú inmheánach nó a ceannaíodh mar chosaint i gcoinne
 neamhchosanta ar CCR sa chás go bhfuil an chosaint chreidmheasa aitheanta mar
 chosaint incháilithe faoi Chaibidil 4.
 Roinn 9
 Ceanglais
 cistí dílse maidir le neamhchosaintí ar chontrapháirtí lárnach
 Airteagal 294
 Sainmhínithe
 Beidh feidhm ag na sainmhínithe seo a leanas
 chun críocha na Roinne seo:
 (1)
 ciallaíonn ‘gan baint le féimheacht’, maidir le
 sócmhainní, go bhfuil socruithe éifeachtacha i bhfeidhm lena n-áirithítear nach
 mbeidh na sócmhainní ar fáil do chreidiúnaithe contrapháirtí lárnaigh nó do
 chomhalta imréitigh i gcás dhócmhainneacht an chontrapháirtí lárnaigh nó an
 chomhalta imréitigh sin;
 (2)
 ciallaíonn ‘idirbheart a bhaineann le contrapháirtí
 lárnach’ conradh nó idirbheart atá liostaithe in Airteagal 295(1) idir
 cliant agus comhalta imréitigh a bhaineann go díreach le conradh nó idirbheart
 atá liostaithe in Airteagal 295(1) idir an comhalta imréitigh sin agus
 contrapháirtí lárnach;
 (3)
 ciallaíonn ‘comhalta imréitigh’
 gnóthas atá rannpháirteach i gcontrapháirtí lárnach agus atá freagrach as na
 hoibleagáidí airgeadais a thagann as an rannpháirtíocht sin a chomhlíonadh;
 (4)
 ciallaíonn ‘cliant’ gnóthas a
 bhfuil gaol conarthach aige le comhalta imréitigh a chuireann ar chumas an
 ghnóthais sin a idirbhearta leis an gcontrapháirtí lárnach sin a imréiteach;
 (5)
 ciallaíonn ‘ranníocaíocht réamh-mhaoinithe’
 ranníocaíocht le ciste mainneachtana contrapháirtí lárnaigh arna híoc ag
 institiúid.
 Airteagal 295
 Raon feidhme ábhartha
 1.
 Baineann an roinn seo leis na conarthaí agus
 idirbhearta seo a leanas fad agus atá siad gan réiteach le contrapháirtí
 lárnach:
 (a) na conarthaí atá liostaithe in
 Iarscríbhinn II agus díorthaigh chreidmheasa;
 (b) idirbhearta
 athcheannaigh;
 (c) idirbhearta
 iasachtaithe agus iasachtaíochta i leith urrús nó tráchtearraí;
 (d) idirbhearta
 socraíochta iarchurtha;
 (e) idirbhearta iasachta
 éarlaise;
 2.
 Déanfaidh institiúidí an láimhseáil a chur i
 bhfeidhm atá sonraithe in Airteagal 297 agus Airteagal 298 a ghabhann leis
 na conarthaí agus idirbhearta gan réiteach le contrapháirtí lárnach atá
 liostaithe i mír 1, ar an gcoinníoll go gcomhlíontar na coinníollacha seo ar
 fad a leanas:
 (a) tá chontrapháirtí lárnach atá i gceist
 údaraithe ina Bhallstát baile seirbhísí imréitigh a sholáthar i gcomhréir leis
 an dlí náisiúnta nó, i gcás contrapháirtí lárnaigh tríú tír nó contrapháirtí
 lárnaigh a sholáthraíonn seirbhísí i mBallstát seachas a Bhallstát baile,
 tugadh cead dó seirbhísí imréitigh a sholáthar sa Bhallstát sin i gcomhréir le
 dlí náisiúnta an Bhallstáit sin;
 (b) d’fhoilsigh údarás
 inniúil an chontrapháirtí lárnaigh dá dtagraítear i bpointe (a) doiciméad
 lena ndearbhaítear go gcomhlíonann an contrapháirtí lárnach na moltaí uile a
 bhaineann le contrapháirtithe lárnacha arna bhfoilsiú ag an gCoiste um Chórais
 Íocaíochta agus Socraíochta agus ag Coiste Teicniúil na hEagraíochta
 Idirnáisiúnta um Choimisiúin Urrús;
 (c) ní dhearna an
 contrapháirtí lárnach na conarthaí ná na hidirbhearta a dhiúltú.
 3.
 I gcás nach ndearnadh ceann amháin nó níos mó de na
 critéir atá liostaithe i mír 2 a chomhlíonadh, cuirfidh institiúidí an
 láimhseáil atá sonraithe in Airteagal 300 i bhfeidhm.
 Airteagal 296
 Idirbhearta na gcomhaltaí imréitigh agus na gcliant a
 láimhseáil
 1.
 Déanfaidh institiúidí monatóireacht ar a
 neamhchosaintí uile ar chontrapháirtithe lárnacha agus déanfaidh siad faisnéis
 a thuairisciú go rialta maidir leis na neamhchosaintí sin dá lucht
 bainistíochta sinsearaí agus do choistí iomchuí an chomhlachta bainistíochta.
 2.
 I gcás ina ngníomhaíonn
 institiúid mar chomhalta imréitigh, chun a chríocha féin nó mar idirghabhálaí
 airgeadais idir cliant agus contrapháirtí lárnach, ríomhfaidh sí na ceanglais
 cistí dílse dá neamhchosaintí ar chontrapháirtí lárnach i gcomhréirle
 hAirteagail 297 go 300.
 3.
 I gcas ina ngníomhaíonn institiúid
 mar chomhalta imréitigh, agus sa cháil sin, go ngníomhaíonn sí mar
 idirghabhálaí airgeadais idir cliant agus contrapháirtí lárnach, déanfaidh sí
 na ceanglais cistí dílse a ríomh dá hidirbhearta a bhaineann le contrapháirtí
 lárnach leis an gcliant i gcomhréir leis na Ranna eile den Chaibidil seo, de
 réir mar is infheidhme.
 4.
 I gcás gur cliant de chomhalta
 imréitigh í an institiúid, ríomhfaidh sí na ceanglais cistí dílse dá
 hidirbhearta a bhaineann le contrapháirtí lárnach leis an gcomhalta imréitigh sin
 i gcomhréir leis na Ranna eile den Chaibidil seo, de réir mar is infheidhme.
 5.
 Mar mhalairt ar an gcur chuige
 atá sonraithe i mír 4, i gcás gur cliant í an institiúid, féadfaidh sí na
 ceanglais cistí dílse dá hidirbhearta a bhaineann le contrapháirtí lárnach leis
 an gcomhalta imréitigh a ríomh i gcomhréir le hAirteagail 297 go 300 ar an
 gcoinníoll go gcomhlíontar na coinníollacha seo a leanas:
 (a) tá suíomhanna agus sócmhainní na
 hinstitiúide sin a bhaineann leis na hidirbhearta sin idirdhealaithe agus leithscartha,
 ar leibhéal an chomhalta imréitigh agus an chontrapháirtí lárnaigh araon, ó
 shuíomhanna agus sócmhainní an chomhalta imréitigh agus chliaint eile an
 chomhalta imréitigh sin agus mar gheall ar an leithscaradh sin níl baint ag na
 suíomhanna agus sócmhainní sin le féimheacht i gcás mhainneachtain nó
 dhócmhainneacht an chomhalta imréitigh nó duine amháin nó níos mó dá chliaint
 eile;
 (b) áirithítear le
 dlíthe, rialacháin, rialacha agus socruithe conarthacha ábhartha is infheidhme
 maidir leis an institiúid sin nó leis an gcontrapháirtí lárnach atá
 ceangailteach orthu i gcás mainneachtana nó dócmhainneachta i leith an
 chomhalta imréitigh, go ndéanfar suíomhanna na hinstitiúide a bhaineann leis na
 conarthaí agus idirbhearta sin agus an chomhthaobhacht chomhfhreagrach a
 aistriú chuig comhalta imréitigh eile laistigh den tréimhse éarlaise ábhartha
 faoi riosca.
 6.
 I gcás ina ndéanann institiúid a ghníomhaíonn mar
 chomhalta imréitigh socrú conarthach le cliant comhalta imréitigh eile d’fhonn
 iniomparthact na sócmhainní agus na suíomhanna dá dtagraítear i
 bpointe (b) de mhír 5 a áirithiú don chliant sin, féadfaidh an
 institiúid sin luach neamhchosanta de nialas a shannadh don oibleagáid
 theagmhasach a chruthaítear mar gheall ar an socrú conarthach sin.
 Airteagal 297
 Ceanglais cistí dílse maidir le
 neamhchosaintí trádála
 1.
 Cuirfidh institiúidí ualú riosca 2 % i
 bhfeidhm maidir le luachanna neamhchosanta a neamhchosaintí trádála uile le
 contrapháirtithe lárnacha.
 2.
 D’ainneoin mhír 1, i gcás
 ina bhfuil sócmhainní a bhreactar mar chomhthaobhacht do chontrapháirtí lárnach
 nó do chomhalta imréitigh neamhbhainteach le féimheacht i gcás ina n‐éireoidh
 an contrapháirtí lárnach, an comhalta imréitigh nó duine amháin nó níos mó de
 na cliaint eile dócmhainneach, féadfaidh institiúid luach neamhchosanta de
 nialas a shannadh do neamhchosaintí riosca creidmheasa contrapháirtithe maidir
 leis na sócmhainní sin.
 3.
 Ríomhfaidh institiúid luachanna
 neamhchosanta a neamhchosaintí trádála le contrapháirtí lárnach i gcomhréir
 leis na Ranna eile den Chaibidil seo, de réir mar is infheidhme.
 4.
 Ríomhfaidh institiúid méideanna
 neamhchosanta atá ualaithe ó thaobh riosca maidir lena neamhchosaintí trádala
 le contrapháirtithe lárnacha chun críocha Airteagal 108(8) agus Airteagal
 151 mar shuim luachanna neamhchosanta a neamhchosaintí trádála le
 contrapháirtithe lárnacha, arna ríomh i gcomhréir le mír 2 agus mír 3, agus
 arna n-iolrú faoin ualú riosca a chinntear i gcomhréir le mír 1.
 5.
 D’ainneoin mhír 1 agus mhír 2, i gcás ina ndéanann
 institiúid sócmhainní a bhreacadh mar chomhthaobhacht do chontrapháirtí
 lárnach, cuirfidh sí ualú riosca is infheidhme ar shlí eile faoi Chaibidil 2 go
 Caibidil 4 maidir le luachanna neamhchosanta arna ríomh i gcomhréir le mír 3 i
 bhfeidhm maidir leis na sócmhainní sin.
 Airteagal 298
 Ceanglais cistí dílse maidir le
 ranníocaíochtaí le ciste mainneachtana
 1.
 Beidh a gcistí dílse ag institiúidí a ghníomhaíonn
 mar chomhaltaí imréitigh chun na neamhchosaintí a thagann as a ranníocaíochtaí
 le ciste mainneachtana contrapháirtí lárnaigh a chumhdach. Ríomhfaidh siad an ceanglas cistí dílse le haghaidh na
 neamhchosaintí sin i gcomhréir leis an modheolaíocht atá leagtha amach san
 Airteagal seo.
 I gcás nach bhfuil cistí mainneachtana ar
 leithligh ag contrapháirtí lárnach le haghaidh idirbheart táirgí le rioscaí
 socraíochta mar atá leagtha amach i dTeideal V amháin agus le haghaidh
 conarthaí agus idirbheart atá liostaithe in Airteagal 295(1), ach ina
 ionad sin go n‐úsáideann sé an ciste mainneachtana céanna chun
 caillteanais a bhaineann leis na hidirbhearta agus conarthaí sin go léir a
 fhrithpháirtiú, cuirfidh institiúidí an mhodheolaíocht atá leagtha amach san
 Airteagal seo i bhfeidhm maidir lena gcuid ranníocaíochtaí uile leis an gciste
 mainneachtana sin.
 2.
 Déanfaidh institiúid an ceanglas cistí dílse (Ki)
 chun an neamhchosaint a thagann as a ranníocaíocht réamh-mhaoinithe (DFi)
 a chumhdach a ríomh mar seo a leanas:
 mar a bhfuil:
 β= an fachtóir comhchruinnithe a
 chuireann an contrapháirtí lárnach in iúl don institiúid;
 N= líon
 na gcomhaltaí imréitigh a chuireann an contrapháirtí lárnach in iúl don
 institiúid;
 DFCM= suim
 ranníocaíochtaí réamh-mhaoinithe chomhaltaí imréitigh uile an chontrapháirtí
 lárnaigh () a chuireann an contrapháirtí lárnach in iúl don institiúid;
 KCM= suim ceanglais chistí dílse chomhaltaí imréitigh uile an
 chontrapháirtí lárnaigh arna ríomh de réir na foirmle is infheidhme atá
 sonraithe i mír 3 ().
 I gcás ina bhfuil socrú conarthach ceangailteach i
 bhfeidhm ag contrapháirtí lárnach lena chomhaltaí imréitigh lena gceadaítear dó
 an éarlais tosaigh uile a fhaightear óna chomhaltaí imréitigh nó roinnt díobh a
 úsáid mar a bheidís ina ranníocaíochtaí réamh-mhaoinithe, déanfaidh an comhalta
 imréitigh an éarlais tosaigh sin a mheas mar ranníocaíochtaí réamh-mhaoinithe
 chun críocha an ríofa sa mhír seo.
 3.
 Déanfaidh institiúidí KCM a ríomh
 mar seo a leanas:
 (a) mar a bhfuil KCCP ≤
 DFCCP úsáidfidh institiúidí an fhoirmle seo a leanas:
 ;
 (b) mar a bhfuil DFCCP < KCCP ≤DF* úsáidfidh institiúidí an fhoirmle seo a leanas:
 ;
 (c) mar a bhfuil DF* < KCCP úsáidfidh institiúidí an fhoirmle seo a leanas:
 mar a bhfuil:
 DFCCP= acmhainní
 airgeadais réamh-mhaoinithe an chontrapháirtí lárnaigh a chuireann an
 contrapháirtí lárnach in iúl don institiúid;
 KCCP= caipiteal hipitéiseach an
 chontrapháirtí lárnaigh a chuireann an contrapháirtí lárnach in iúl don
 institiúid;
 DF = na ranníocaíochtaí réamh-mhaoinithe iomlána a
 chuireann an contrapháirtí lárnach in iúl don institiúid;
 DF*= ;
 = ;
 = an mheánranníocaíocht réamh-mhaoinithe, ,
 a chuireann an contrapháirtí lárnach in iúl don institiúid;
 c1= comhéifeacht chaipitil cothrom le;
 c2= comhéifeacht chaipitil cothrom le 100%;
 μ= 1.2.
 4.
 Déanfaidh institiúidí a ghníomhaíonn mar chomhaltaí
 imréitigh a gceanglas cistí dílse () a ríomh maidir leis an neamhchosaint a thagann as a ranníocaíochtaí
 atá geallta go conarthach () mar seo a leanas:
 (a) mar a bhfuil DF*≥KCCP, úsáidfidh institiúidí an fhoirmle
 seo a leanas:
 mar a bhfuil:
 c1= comhéifeacht chaipitil cothrom le;
 = suim na ranníocaíochtaí uile atá geallta go conarthach (), a chuireann an contrapháirtí lárnach in iúl don institiúid;
 (b) mar a bhfuil DF* < KCCP, úsáidfidh institiúidí an fhoirmle seo a leanas:
 .
 5.
 Déanfar méideanna neamhchosanta atá ualaithe ó
 thaobh riosca a thagann as ranníocaíocht réamh-mhaoinithe institiúide chun
 críocha Airteagal 108(8) agus Airteagal 151 a ríomh mar an ceanglas
 cistí dílse (Ki) arna chinneadh i gcomhréir le míreanna 2 go
 4 agus arna iolrú faoi 12.5.
 6.
 Ciallaíonn ‘ranníocaíocht atá geallta go
 conarthach’ ranníocaíocht le ciste mainneachtana contrapháirtí lárnaigh a
 cheanglófar go conarthach ar institiúid a íoc maidir le teagmhas sonraithe, ach
 nach bhfuil ina ranníocaíocht réamh-mhaoinithe.
 7.
 I gcás nach bhfuil ciste
 mainneachtana ag contrapháirtí lárnach agus nuair nach bhfuil socrú conarthach
 ceangailteach i bhfeidhm aige lena chomhaltaí imréitigh lena gceadaítear dó an
 éarlais tosaigh uile a fhaightear óna chomhaltaí imréitigh nó codanna di a
 úsáid mar a bheidís ina ranníocaíochtaí réamh-mhaoinithe, beidh feidhm ag an
 méid seo a leanas:
 (a) cuirfidh institiúidí an fhoirmle a leanas
 in ionad na foirmle chun ceanglas cistí dílse (Ki) a ríomh i mír 2:
 mar a bhfuil:
 IMi= an
 éarlais tosaigh arna breacadh ag comhalta imréitigh i le contrapháirtí lárnach;
 IM= suim na héarlaise tosaigh a chuireann an contrapháirtí
 lárnach in iúl don institiúid;
 (b) mar a bhfuil DFCCP cothrom le
 nialas, úsáidfidh institiúidí luach 1.6% le haghaidh c1 chun críocha
 an ríofa i mír 3.
 8.
 Mar a bhfuil KCCP cothrom le nialas, úsáidfidh institiúidí luach 1.6%
 le haghaidh c1 chun críocha an ríofa i mír 3 agus mír 4.
 Airteagal 299
 Caipiteal hipitéiseach contrapháirtí lárnaigh a ríomh
 1.
 Maidir le conarthaí agus idirbhearta atá liostaithe
 in Airteagal 295(1), déanfaidh contrapháirtí lárnach an caipiteal
 hipitéiseach a theastaíonn óna chomhaltaí imréitigh chun críocha na Roinne seo
 a ríomh mar seo a leanas:
 mar a bhfuil:
 EBRMi= luach na neamhchosanta roimh mhaolú
 an riosca atá cothrom le luach neamhchosanta an chontrapháirtí lárnaigh ar
 chomhalta imréitigh i a thagann as conarthaí agus idirbhearta atá liostaithe in
 Airteagal 295(1) arna ríomh gan an chomhthaobhacht a bhreacann an comhalta
 imréitigh sin a chur san áireamh;
 VMi= an éarlais athrúcháin a bhaineann le comhalta imréitigh i;
 IMi= an éarlais tosaigh
 arna breacadh ag comhalta imréitigh i le contrapháirtí lárnach;
 DFi= ranníocaíocht réamh-mhaoinithe chomhalta
 imréitigh i;
 RW = ualú riosca 20%;
 cóimheas caipitil= 8%.
 2.
 Chun críocha an ríofa a cheanglaítear le mír 1,
 beidh feidhm ag an méid seo a leanas:
 (a) déanfaidh contrapháirtí lárnach luach na
 neamhchosaintí atá aige ar a chomhaltaí imréitigh a ríomh i gcomhréir leis an
 Modh um Marcáil ón Margadh atá sonraithe in Airteagal 269. Nuair a dhéanann sé na luachanna sin a ríomh, asbhainfidh
 an contrapháirtí lárnach an chomhthaobhacht arna breacadh ag a chomhaltaí
 imréitigh óna neamhchosaintí, arna laghdú go hiomchuí ag na coigeartuithe luaineachta
 maoirseachta i gcomhréir leis an Modh Cuimsitheach Comhthaobhach Airgeadais atá
 sonraithe in Airteagal 219;
 (b) i gcás ina bhfuil an comhalta imréitigh i
 dteideal an éarlais athrúcháin a fháil ón gcontrapháirtí lárnach - ach nach
 bhfuair sé fós í - cuirfidh an contrapháirtí lárnach an méid comhfhreagrach VMi
 sa chothromóid le comhartha deimhneach. Os a choinne sin, nuair atá an
 contrapháirtí lárnach i dteideal éarlais athrúcháin a fháil ón gcomhalta
 imréitigh - ach nach bhfuair sé fós í - cuirfidh an contrapháirtí lárnach an
 méid comhfhreagrach VMi sa chothromóid le comhartha diúltach;
 (c) i gcás ina bhfuil neamhchosaint ag
 contrapháirtí lárnach ar chontrapháirtí lárnach amháin nó níos mó, déanfaidh sé
 neamhchosaint den sórt sin a láimhseáil amhail is gur neamhchosaint ar
 chomhaltaí imréitigh í agus cuirfidh sé aon éarlais nó ranníocaíochtaí
 réamh-mhaoinithe a fhaightear ó na contrapháirtithe lárnacha sin san áireamh
 chun KCCP a ríomh;
 (d) i gcás ina n-úsáidtear acmhainní
 airgeadais contrapháirtí lárnaigh i gcomhthreo, agus ar bhonn pro rata, le
 ranníocaíochtaí réamh-mhaoinithe a chomhaltaí imréitigh, déanfaidh an
 contrapháirtí lárnach méid comhfhreagrach na n-acmhainní sin a shuimiú le DFCM;
 (e) i gcás ina bhfuil socrú conarthach
 ceangailteach i bhfeidhm ag contrapháirtí lárnach lena chomhaltaí imréitigh
 lena gceadaítear dó an éarlais tosaigh uile a fhaightear óna chomhaltaí
 imréitigh nó codanna di a úsáid mar a bheidís ina ranníocaíochtaí
 réamh-mhaoinithe, déanfaidh an comhalta imréitigh an éarlais tosaigh sin a
 mheas mar ranníocaíochtaí réamh-mhaoinithe chun críocha an ríofa i mír 1 agus
 chun críocha an fhógra i bpointe (b) de mhír 4;
 (f) Cuirfidh contrapháirtí lárnach an
 fhoirmle seo a leanas in ionad na foirmle i bpointe (c)(ii)
 d’Airteagal 292(1):
 ;
 (g) i gcás nach bhfuil contrapháirtí lárnach
 in ann luach NGR a ríomh mar atá sainithe i bpointe (c)(ii)
 d’Airteagal 292(1), déanfaidh sé an méid seo a leanas:
 (i) tabharfaidh sé fógra maidir lena
 neamhábaltacht NGR a ríomh do na comhaltaí imréitigh sin ar institiúidí iad;
 (ii) ar feadh tréimhse trí mhí, féadfaidh sé
 luach NGR 0.3 a úsáid chun PCEred a ríomh mar atá sonraithe i
 bpointe (f);
 (h) i gcás ina mbeadh, ag deireadh na
 tréimhse atá sonraithe i bpointe (ii) de phointe (g), an contrapháirtí
 lárnach fós neamhábalta luach NGR a ríomh, déanfaidh sé an méid seo a leanas:
 (i) stadfaidh sé de KCCP a
 ríomh;
 (ii) tabharfaidh sé fógra do na comhaltaí
 imréitigh sin ar institiúidí iad gur stad sé de KCCP a ríomh;
 (i) d’fhonn an neamhchosaint fhéideartha
 todhchaí a ríomh maidir le roghanna agus roghtálacha faoin Modh um Marcáil ón
 Margadh atá sonraithe in Airteagal 269, déanfaidh contrapháirtí lárnach
 méid barúlach an chonartha a iolrú faoi luach absalóideach dheilt na rogha ()
 mar atá sainithe i bpointe (a) d’Airteagal 274(1);
 (j) i gcás ina bhfuil sé
 réamh-mheasta i rialacha contrapháirtí lárnaigh go n-úsáidfidh sé cuid dá
 acmhainní airgeadais chun a chaillteanais a chumhdach mar gheall ar
 mhainneachtain ceann amháin nó níos mó dá chomhaltaí imréitigh tar éis a chiste
 mainneachtana a bheith ídithe, ach sula nglaonn sé ar ranníocaíochtaí a
 chomhaltaí imréitigh atá geallta go conarthach, déanfaidh an contrapháirtí
 lárnach méid na n‐acmhainní airgeadais breise sin () a shuimiú le méid iomlán na ranníocaíochtaí réamh‐mhaoinithe
 (DF):
 .
 3.
 Déanfaidh contrapháirtí lárnach an ríomh a
 cheanglaítear le mír 1 ar bhonn ráithiúil ar a laghad nó níos minice má
 cheanglaíonn na húdaráis inniúla sin ar na comhaltaí imréitigh sin ar
 institiúidí iad.
 4.
 Cuirfidh contrapháirtí lárnach
 an fhaisnéis seo a leanas in iúl do na comhaltaí imréitigh sin ar institiúidí
 iad agus dá n-údaráis inniúla:
 (a) an caipiteal hipitéiseach (KCCP);
 (b) suim na
 ranníocaíochtaí réamh-mhaoinithe (DFCM) nó, i
 gcás nach bhfuil ciste mainneachtana ag contrapháirtí lárnach agus nach bhfuil
 socrú conarthach ceangailteach i bhfeidhm aige lena chomhaltaí imréitigh lena
 gceadaítear dó an éarlais tosaigh uile a fhaightear óna chomhaltaí imréitigh nó
 codanna di a úsáid amhail is gur ranníocaíochtaí réamh-mhaoinithe iad, suim na
 héarlaise tosaigh a fuarthas óna chomhaltaí imréitigh ();
 (c) suim a
 acmhainní airgeadais réamh-mhaoinithe a bhfuil ceangal air a úsáid - de réir an
 dlí nó mar gheall ar chomhaontú conarthach lena chomhaltaí imréitigh - chun a
 chaillteanais a chumhdach mar gheall ar mhainneachtain ceann amháin nó níos mó
 dá chomhaltaí imréitigh sula n-úsáideann sé ranníocaíochtaí ciste mainneachtana
 na gcomhaltaí imréitigh eile (DFCCP);
 (d) an
 mheánranníocaíocht réamh-mhaoinithe ();
 (e) líon iomlán a chomhaltaí imréitigh (N);
 (f) an fachtóir
 comhchruinnithe (β), mar atá sainithe i mír 5;
 (g) suim na
 ranníocaíochtaí uile atá geallta go conarthach ().
 Tabharfaidh an contrapháirtí lárnach fógra do na
 comhaltaí imréitigh sin ar institiúidí iad ar bhonn ráithiúil ar a laghad nó
 níos minice má cheanglaíonn na húdaráis inniúla sin ar na comhaltaí imréitigh
 sin.
 5.
 Ríomhfaidh an contrapháirtí lárnach an fachtóir
 comhchruinnithe (β) de réir na foirmle seo a
 leanas:
 mar a bhfuil:
 PCEred = an figiúr
 laghdaithe maidir le neamhchosaint fhéideartha todhchaí ar chreidmheas maidir
 le conarthaí agus idirbhearta uile contrapháirtí lárnaigh le comhalta imréitigh
 i.
 6.
 Cuirfidh institiúidí in iúl dá n-údaráis inniúla go
 bhfuair siad na bhfógraí dá dtagraítear i bpointe (i) de phointí (g) agus
 (h) de mhír 2 agus i mír 4.
 7.
 Forbróidh an ÚBE caighdeáin theicniúla cur chun
 feidhme chun an méid seo a leanas a shonrú:
 (a) minicíochtaí agus dátaí na ríomhanna dá
 dtagraítear i mír 1;
 (b) minicíocht, dátaí
 agus formáid aonfhoirmeach an fhógra atá sonraithe i mír 4;
 (c) cásanna ina bhféadfadh minicíochtaí níos
 airde de ríomh agus de thuairisciú ná na cinn atá leagtha amach faoi phointe a
 agus phointe b a bheith de dhíth ar údarás inniúil institiúide a ghníomhaíonn
 mar chomhalta imréitigh.
 Cuirfidh an ÚBE na dréachtchaighdeáin theicniúla
 cur chun feidhme sin faoi bhráid an Choimisiúin faoin 1 Eanáir 2014.
 Tugtar cumhacht don Choimisiún
 na dréachtchaighdeáin theicniúla cur chun feidhme dá dtagraítear sa chéad
 fhomhír a ghlacadh i gcomhréir leis an nós imeachta atá leagtha síos in
 Airteagal 15 de Rialachán (AE) Uimh. 1093/2010.
 Airteagal 300
 Ceanglais cistí dílse maidir le
 neamhchosaintí ar chontrapháirtithe lárnacha neamhchomhlíontacha agus maidir le
 neamhchosaintí ó idirbhearta neamhchomhlíontacha
 1.
 I gcás ina gcomhlíontar an coinníoll atá leagtha
 síos in Airteagal 295(3), déanfaidh institiúidí na nithe seo a leanas:
 (a) cuirfidh siad an Cur Chuige
 Caighdeánaithe i bhfeidhm maidir le riosca creidmheasa atá leagtha amach i
 gCaibidil 2 chun na luachanna neamhchosanta agus na méideanna atá ualaithe
 ó thaobh riosca a ríomh i leith neamhchosaintí trádála a gconarthaí agus a n‐idirbheart
 le contrapháirtí lárnach;
 (b) cuirfidh siad an fhoirmle seo a leanas i
 bhfeidhm chun an ceanglas cistí dílse a ríomh maidir le neamhchosaintí a
 thagann as a ranníocaíochtaí réamh-mhaoinithe agus as a ranníocaíochtaí atá
 geallta go conarthach;
 .
 I gcás ina gcomhlíontar gach coinníoll ach an
 coinníoll atá leagtha amach i bpointe (c) d’Airteagal 295(2),
 cuirfidh institiúidí pointe (a) i bhfeidhm maidir leis na neamhchosaintí
 trádála a bhaineann leis an gconradh nó idirbheart a dhiúltaigh contrapháirtí
 lárnach dó, chomh maith leis an láimhseáil atá sonraithe in Airteagal 298
 maidir leis na neamhchosaintí a thagann as a ranníocaíochtaí réamh-mhaoinithe
 agus as a ranníocaíochtaí atá geallta go conarthach araon.
 2.
 Déanfaidh institiúidí an ceanglas cistí dílse
 maidir lena neamhchosaintí ar chontrapháirtí a ríomh i gcomhréir le mír 3 sna
 cásanna seo a leanas:
 (a) fuair siad fógra ón gcontrapháirtí
 lárnach a cheanglaítear le pointe (h)(ii) d’Airteagal 299(2) gur stad
 an contrapháirtí lárnach de KCCP a ríomh;
 (b) cuirtear in iúl
 d’institiúidí - tar éis fógra poiblí nó fógra ó údarás inniúil an
 chontrapháirtí lárnaigh sin nó ón gcontrapháirtí lárnach féin - nach
 gcomhlíonfaidh an contrapháirtí lárnach atá i gceist an coinníoll atá leagtha
 amach i bpointe (a) d’Airteagal 295(2) níos mó;
 (c) scoirtear den
 choinníoll atá leagtha amach i bpointe (b) d’Airteagal 295(2) a
 chomhlíonadh.
 3.
 Laistigh de thrí mhí ón tráth a dtagann cás
 atá socraithe i bpointí (a) go (c) de mhír 2 chun cinn, nó níos luaithe i
 gcás ina gceanglaíonn údarás inniúil na hinstitiúide é, scoirfidh institiúid d’Airteagal 297 agus Airteagal 298 a chur i bhfeidhm chun
 ceanglais chistí dílse maidir le neamhchosaintí trádála agus ranníocaíochtaí
 ciste mainneachtana a ríomh, agus déanfaidh sí an méid seo
 a leanas ina ionad sin:
 (a) déanfaidh sí an ceanglas cistí dílse a
 ríomh maidir le neamhchosaintí trádála ar an gcontrapháirtí lárnach sin i
 gcomhréir le pointe (a) de mhír 1;
 (b) déanfaidh sí an ceanglas cistí dílse a
 ríomh maidir le neamhchosaintí a thagann as a ranníocaíochtaí réamh-mhaoinithe
 agus ranníocaíochtaí atá geallta go conarthach araon ar an gcontrapháirtí
 lárnach sin i gcomhréir le pointe (b) de mhír 1.
 Teideal III
 Ceanglais cistí dílse le haghaidh riosca oibriúcháin
 Caibidil 1
 Prionsabail ghinearálta lena rialaítear úsáid na
 gcineálacha éagsúla cur chuige
 Airteagal 301
 Cead agus fógra
 1.
 D’fhonn a bheith incháilithe chun an Cur Chuige
 Caighdeánaithe a úsáid, comhlíonfaidh institiúidí na critéir atá leagtha amach
 in Airteagal 309, i dteannta na gcaighdeán ginearálta um bainistíocht
 riosca atá leagtha amach in Airteagal 73 agus Airteagal 83 de Threoir
 [curtha isteach ag OP]. Tabharfaidh na hinstitiúidí
 fógra do na húdaráis inniúla roimh an gcur chuige caighdeánaithe a úsáid.
 Tabharfaidh na húdaráis inniúla cead do na
 hinstitiúidí táscaire ábhartha malartach a úsáid i gcomhair réimsí gnó na
 “baincéireachta miondíola" agus na “baincéireachta tráchtála" i gcás
 ina gcomhlíonfar na coinníollacha atá leagtha amach in Airteagal 308(2)
 agus Airteagal 309.
 2.
 Tabharfaidh na húdaráis inniúla cead do na
 hinstitiúidí Ardmhodhanna Tomhais a úsáid bunaithe ar a gcórais féin chun
 rioscaí oibriúcháin a thomhas, i gcás ina gcomhlíonfar na caighdeáin
 cháilíochtúla agus chainníochtúla go léir atá leagtha amach in Airteagal 310
 agus Airteagal 311 faoi seach agus i gcás ina gcomhlíonfaidh na
 hinstitiúidí na caighdeáin ghinearálta um bainistíocht riosca atá leagtha amach
 in Airteagal 73 agus Airteagal 83 de Threoir [curtha isteach ag OP]
 agus i Roinn II, Caibidil 3, Teideal VII den Treoir sin.
 Cuirfidh na hinstitiúidí isteach ar chead óna
 n-údaráis inniúla freisin i gcás inar mian leo síntí agus athruithe ábhartha a
 chur chun feidhme maidir leis na hArdmhodhanna Tomhais sin. Ní thabharfaidh na
 húdaráis inniúla cead ach amháin sna cásanna sin ina leanfadh institiúidí orthu
 ag comhlíonadh na gcaighdeán sin a shonraítear sa chéad fhomhír i ndiaidh na
 síntí agus na n‐athruithe ábhartha sin.
 3.
 Forbróidh an ÚBE dréachtchaighdeáin theicniúla
 rialála d’fhonn an méid seo a leanas a shonrú:
 (a)
 an mhodheolaíocht mheasúnaithe trína dtugann na
 húdaráis inniúla cead d’institiúidí leas a bhaint as Ardmhodhanna Tomhais;
 (b)
 na coinníollacha chun measúnú a dhéanamh ar
 ábharthacht na síntí agus na n-athruithe ar Ardmhodhanna Tomhais.
 Cuirfidh an ÚBE na dréachtchaighdeáin
 theicniúla rialála sin faoi bhráid an Choimisiúin faoin 31 Nollaig 2013.
 Déantar cumhacht a tharmligean chuig an
 gCoimisiún chun na caighdeáin theicniúla rialála dá dtagraítear sa chéad
 fhomhír a ghlacadh i gcomhréir leis an nós imeachta atá leagtha síos in Airteagail 10
 go 14 de Rialachán (AE) Uimh. 1093/2010.
 Airteagal 302
 Filleadh ar mhodhanna nach bhfuil chomh sofaisticiúil a
 úsáid
 1.
 Ní fhillfidh institiúidí a úsáideann an Cur
 Chuige Caighdeánaithe ar Chur Chuige an Bhuntáscaire mura gcomhlíonfar na
 coinníollacha i mír 3.
 2.
 Maidir le hinstitiúidí a
 úsáideann na hArdmhodhanna Tomhais ní fhillfidh siad ar an gCur Chuige
 Caighdeánaithe ná ar Chur Chuige an Bhuntáscaire mura gcomhlíonfar na
 coinníollacha i mír 3.
 3.
 Ní fhéadfaidh institiúid filleadh ar chur chuige
 nach bhfuil chomh sofaisticiúil i gcás riosca oibriúcháin ach amháin i gcás ina
 mbeidh an dá choinníoll seo a leanas comhlíonta:
 (a) tá sé léirithe ag an institiúid chun
 sástachta an údaráis inniúil nach bhfuil sé beartaithe cur chuige nach bhfuil
 chomh sofaisticiúil a úsáid d’fhonn ceanglais cistí dílse na hinstitiúide le
 haghaidh riosca oibriúcháin a laghdú, go bhfuil sé riachtanach ar bhonn chineál
 agus chastacht na hinstitiúide agus nach mbeadh tionchar díobhálach ábhartha
 aige ar shócmhainneacht na hinstitiúide ná ar a cumas riosca oibriúcháin a
 bhainistiú go héifeachtach;
 (b) tá cead faighte ag
 an institiúid roimh ré ón údarás inniúil.
 Airteagal 303
 Cineálacha éagsúla cur chuige a úsáid i dteannta a
 chéile
 1.
 Féadfaidh institiúidí leas a bhaint as
 cineálacha éagsúla cur chuige i dteannta a chéile ar an gcoinníoll go
 bhfaigheann siad cead ó na húdaráis inniúla. Tabharfaidh
 na húdaráis inniúla cead den sórt sin i gcás ina gcomhlíonfar na ceanglais atá
 leagtha amach i míreanna 2 go 4, de réir mar is infheidhme.
 2.
 Féadfaidh institiúid Ardmhodh Tomhais a úsáid i
 dteannta Chur Chuige an Bhuntáscaire nó an Chur Chuige Chaighdeánaithe, i gcás
 ina gcomhlíonfar an dá choinníoll seo a leanas:
 (a)
 gabhtar rioscaí oibriúcháin ar fad na
 hinstitiúide leis na cineálacha Cur Chuige a úsáideann sí i dteannta a chéile
 agus tá na húdaráis inniúla sásta leis an modheolaíocht atá in úsáid ag an
 institiúid chun gníomhaíochtaí difriúla, suíomhanna geografacha, struchtúir
 dhlíthiúla nó rannáin ábhartha eile arna gcinneadh ar bhonn inmheánach a
 chumhdach;
 (b)
 comhlíontar na critéir atá
 leagtha amach in Airteagal 309 agus na caighdeáin atá leagtha amach in Airteagal 310
 agus Airteagal 311 i gcás na coda sin de na gníomhaíochtaí atá cumhdaithe
 leis an gCur Chuige Caighdeánaithe agus leis na hArdmhodhanna Tomhais faoi
 seach.
 3.
 I gcás institiúidí ar mian leo Ardmhodh Tomhais
 a úsáid i dteannta Chur Chuige an Bhuntáscaire nó an Chur Chuige
 Chaighdeánaithe, féadfaidh údaráis inniúla na coinníollacha breise seo a leanas
 a fhorchur, cás ar chás, maidir le cead a thabhairt:
 (a)
 ar an dáta a chuirfear Ardmhodh Tomhais chun
 feidhme, go mbeidh cuid shuntasach de rioscaí oibriúcháin na hinstitiúide gafa
 leis an gCur Chuige sin;
 (b)
 tá an institiúid tiomanta an
 Ardmhodh Tomhais a chur i bhfeidhm i gcuid ábhartha dá hoibríochtaí laistigh de
 sceideal ama a cuireadh faoi bhráid na n-údarás inniúil agus a d’fhaomh siad.
 4.
 Ní fhéadfaidh institiúid cead a iarraidh ó
 údarás inniúil Cur Chuige an Bhuntáscaire agus an Cur Chuige Caighdeánaithe a
 úsáid i dteannta a chéile ach amháin i gcúinsí eisceachtúla, mar shampla
 gnóthas nua a fuarthas mar éadáil le déanaí agus a mbeadh idirthréimhse ag
 teastáil dó chun an Cur Chuige Caighdeánaithe a chur i bhfeidhm.
 Ní thabharfaidh údarás inniúil cead den sórt
 sin ach amháin i gcás ina bhfuil an institiúid tiomanta an Chur Chuige
 Caighdeánaithe a chur i bhfeidhm laistigh de sceideal ama a cuireadh faoi
 bhráid an údaráis inniúil agus a d’fhaomh siad.
 5.
 Forbróidh an ÚBE dréachtchaighdeáin theicniúla
 rialála d’fhonn an méid seo a leanas a shonrú:
 (a)
 na coinníollacha a úsáidfidh na húdaráis inniúla
 agus measúnú á dhéanamh acu ar an modheolaíocht dá dtagraítear i bpointe (a) de
 mhír 2;
 (b) na coinníollacha a úsáidfidh na
 húdaráis inniúla agus cinneadh á dhéanamh acu an bhforchuirfidh nó nach
 bhforchuirfidh siad na coinníollacha breise dá dtagraítear i mír 3.
 Cuirfidh an ÚBE na dréachtchaighdeáin
 theicniúla rialála sin faoi bhráid an Choimisiúin faoin 31 Nollaig 2016.
 Déantar cumhacht a tharmligean chuig an
 gCoimisiún chun na caighdeáin theicniúla rialála dá dtagraítear sa chéad
 fhomhír a ghlacadh i gcomhréir leis an nós imeachta atá leagtha síos in Airteagail 10
 go 14 de Rialachán (AE) Uimh. 1093/2010.
 Caibidil 2
 Cur chuige an bhuntáscaire
 Airteagal 304
 Ceanglas caipitil
 Faoi Chur Chuige an Bhuntáscaire, tá an
 ceanglas cistí dílse le haghaidh riosca oibriúcháin cothrom le 15 % den
 mheán thar thréimhse trí bliana den táscaire ábhartha arna shainiú in Airteagal 305.
 Déanfaidh institiúidí
 meán an táscaire a ríomh thar thréimhse trí bliana den táscaire ábhartha ar
 bhonn na dtrí bhreathóireacht dhá mhí dhéag is deireanaí ag deireadh na bliana
 airgeadais. Mura bhfuil figiúirí iniúchta ar fáil, féadfaidh institiúidí
 meastacháin ghnó a úsáid.
 Maidir le
 breathnóireacht ar bith, i gcás ina bhfuil an táscaire ábhartha diúltach nó
 cothrom le nialas, ní chuirfidh institiúidí an figiúr sin san áireamh le linn
 dóibh an meán thar thréimhse trí bliana a ríomh. Ríomhfaidh institiúidí an meán
 thar thréimhse trí bliana mar shuim na bhfigiúirí deimhneacha arna roinnt ar
 líon na bhfigiúirí deimhneacha.
 Airteagal 305
 Táscaire ábhartha
 1.
 I gcás institiúidí a chuireann na caighdeáin
 chuntasaíochta a bunaíodh le Treoir 86/635/CEE i bhfeidhm, bunaithe ar na
 catagóirí cuntasaíochta do chuntas brabúis agus caillteanais na n‐institiúidí
 faoi Airteagal 27 den Treoir sin, is é an táscaire ábhartha suim na
 n-eilimintí atá liostaithe i dTábla 1 den mhír seo. Cuirfidh institiúidí gach eilimint lena comhartha deimhneach
 nó lena comhartha diúltach san áireamh sa tsuim.
 Tábla 1
 1 Ús infhála agus ioncam dá shamhail
 2 Ús iníoctha agus muirir dá shamhail
 3 Ioncam ó scaireanna agus ó urrúis toraidh athraithigh/ toraidh sheasta
 4 Coimisiúin/táillí infhála
 5 Coimisiúin/táillí iníoctha
 6 Glanbhrabrús nó glanchaillteanas ar oibríochtaí airgeadais
 7 Ioncam oibriúcháin eile
 Déanfaidh institiúidí na heilimintí sin a
 choigeartú chun na cáilíochtaí seo a leanas a léiriú:
 (a)
 ríomhfaidh institiúidí an táscaire ábhartha sula
 n-asbhainfear aon soláthairtí agus speansais oibriúcháin. Áireoidh institiúidí mar speansais oibriúcháin na táillí a
 íocadh i leith eisfhoinsiú seirbhísí arna soláthar ag tríú páirtithe nach
 mathairchuideachta ná fochuideachta de chuid na hinstitiúide iad ná
 fochuideachta de chuid máthairchuideachta arb í máthairchuideachta na
 hinstitiúide í. Féadfaidh institiúidí an caiteachas ar eisfhoinsiú seirbhísí
 arna soláthar ag tríú páirtithe a úsáid chun an táscaire ábhartha a laghdú i
 gcás ina dtabhaítear an caiteachas ó ghnóthas atá faoi réir rialacha faoin
 Rialachán seo, nó faoi réir rialacha atá coibhéiseach leo;
 (b)
 ní bhainfidh institiúidí feidhm as na heilimintí
 seo a leanas le linn dóibh an táscaire ábhartha a ríomh:
 (i) brabúis/caillteanais ó dhíol ítimí ón
 leabhar neamhthrádála;
 (ii) ioncam ó ítimí
 urghnácha nó neamhrialta;
 (iii) ioncam
 díorthaithe ó árachas.
 (c)
 féadfaidh institiúidí athluacháil ítimí trádála
 a áireamh nuair is cuid den ráiteas brabúis agus caillteanais í. Nuair a
 chuireann institiúidí Airteagal 36(2) de Threoir 86/635/CEE i bhfeidhm,
 áireoidh siad athluacháil arna cur sa chuntas brabúis agus caillteanais.
 2.
 Nuair a chuireann institiúidí caighdeáin
 chuntasaíochta i bhfeidhm nach ionann iad agus na cinn a bunaíodh le Treoir 86/635/CEE,
 ríomhfaidh siad an táscaire ábhartha ar bhonn na sonraí is fearr a léiríonn an
 sainmhíniú atá leagtha amach san Airteagal seo.
 3.
 Forbróidh an ÚBE
 dréachtchaighdeáin theicniúla rialála d’fhonn an mhodheolaíocht a chinneadh
 chun an táscaire ábhartha dá dtagraítear i mír 2 a ríomh.
 Cuirfidh an ÚBE na dréachtchaighdeáin
 theicniúla rialála sin faoi bhráid an Choimisiúin faoin 31 Nollaig 2016.
 Déantar cumhacht a tharmligean chuig an
 gCoimisiún chun na caighdeáin theicniúla rialála dá dtagraítear sa chéad
 fhomhír a ghlacadh i gcomhréir leis an nós imeachta atá leagtha síos in Airteagail 10
 go 14 de Rialachán (AE) Uimh. 1093/2010.
 Caibidil 3
 Cur Chuige Caighdeánaithe
 Airteagal 306
 Ceanglas cistí dílse
 1.
 Faoin gCur Chuige Caighdeánaithe, roinnfidh
 institiúidí a ngníomhaíochtaí ar na réimeanna gnó atá leagtha amach i dTábla 2
 de mhír 4 agus i gcomhréir leis na prionsabail atá leagtha amach in Airteagal 307.
 2.
 Is mar mheán thar thréimhse
 trí bliana de shuim na gceanglas cistí dílse bliantúla thar gach réim gnó dá
 dtagraítear i dTábla 2 de mhír 4 a ríomhfaidh institiúidí an ceanglas
 cistí dílse le haghaidh riosca oibriúcháin. Tá ceanglas cistí dílse bliantúil
 gach aon réime gnó cothrom le toradh an bhéite-fhachtóra chomhfhreagraigh dá
 dtagraítear sa Tábla sin agus leis an gcuid den táscaire ábhartha arna mapáil
 go dtí an réim gnó reatha.
 3.
 In aon bhliain ar leith,
 féadfaidh institiúidí ceanglais cistí dílse dhiúltacha a thig ó chuid dhiúltach
 den táscaire ábhartha in aon réim gnó a fhritháireamh gan teorainn leis na ceanglais
 cistí dílse dheimhneacha i réimeanna gnó eile. Mar sin féin, i gcás ina bhfuil
 an ceanglas comhiomlán cistí dílse ar fud gach réime gnó i mbliain ar leith
 diúltach, tabharfaidh institiúidí luach nialais mar ionchur d’uimhreoir na
 bliana sin.
 4.
 Déanfaidh institiúidí meán
 thar thréimhse trí bliana den tsuim dá dtagraítear i mír 2 a ríomh ar
 bhonn na dtrí bhreathnóireacht dhá mhí dhéag is deireanaí ag deireadh na bliana
 airgeadais. Mura bhfuil figiúirí iniúchta ar fáil, féadfaidh institiúidí
 meastacháin ghnó a úsáid.
 Tábla 2
 Réim gnó || Liosta na ngníomhaíochtaí || Céatadán (Béite-fhactóir)
 Maoiniúchán corparáideach || Ionstraimí airgeadais a fhrithghealladh nó ionstraimí airgeadais a sholáthar ar bhonn oibleagáide daingne Seirbhísí a bhaineann le frithghealladh Comhairle infheistíochta Comhairle do ghnóthais faoi struchtúr caipitil, straitéis thionsclaíoch agus ábhair ghaolmhara, agus comhairle agus seirbhísí a bhaineann le cumaisc agus le ceannach gnóthas Taighde infheistíochta agus anailís airgeadais agus cineálacha eile moltaí ginearálta a bhaineann le hidirbhearta in ionstraimí airgeadais || 18 %
 Trádáil agus díolachán || Déileáil ar a chuntas féin Bróicéireacht airgid Orduithe i ndáil le hionstraim airgeadais amháin nó níos mó a ghlacadh agus a tharchur Orduithe a fhorghníomhú ar son cliant Ionstraimí airgeadais a sholáthar gan bonn oibleagáide daingne Oibriú Saoráidí Trádála Iltaobhacha || 18 %
 Bróicéireacht mhiondíola (Gníomhaíochtaí le daoine nádúrtha aonair nó le fiontair bheaga agus mheánmhéide a chomhlíonann na critéir atá leagtha amach in Airteagal 79 maidir le haicme na neamhchosanta ar mhiondíol) || Orduithe i ndáil le hionstraim airgeadais amháin nó níos mó a ghlacadh agus a tharchur Orduithe a fhorghníomhú ar son cliant Ionstraimí airgeadais a sholáthar gan bonn oibleagáide daingne || 12 %
 Baincéireacht tráchtála || Glacadh le taiscí agus le cistí inaisíoctha eile Iasachtú Léasú airgeadais Ráthaíochtaí agus oibleagáidí || 15 %
 Baincéireacht mhiondíola (Gníomhaíochtaí le daoine nádúrtha aonair nó le fiontair bheaga agus mheánmhéide a chomhlíonann na critéir atá leagtha amach in Airteagal 79 maidir le haicme na neamhchosanta ar mhiondíol) || Glacadh le taiscí agus le cistí inaisíoctha eile Iasachtú Léasú airgeadais Ráthaíochtaí agus oibleagáidí || 12 %
 Íocaíocht agus socraíocht || Seirbhísí tarchurtha airgid Modhanna íocaíochta a eisiúint agus a riar || 18 %
 Seirbhísí gníomhaireachta || Ionstraimí airgeadais a chumhdach agus a riar chun cuntais na gcliant, lena n-airítear feighlíocht agus seirbhísí gaolmhara amhail bainistíocht airgid thirim nó comhthaobhachta || 15 %
 Bainistíocht sócmhainní || Bainistíocht punainne GCUI a bhainistiú Cineálacha eile bainistíochta sócmhainní || 12 %
 Airteagal 307
 Prionsabail maidir le réimeanna gnó a mhapáil
 1.
 Forbróidh institiúidí beartais agus critéir
 shonracha chun an táscaire ábhartha i gcomhair réimeanna agus gníomhaíochtaí
 gnó reatha a mhapáil sa chreat caighdeánaithe atá leagtha síos in Airteagal 306
 agus déanfaidh siad doiciméadú orthu. Déanfaidh siad
 athbhreithniú agus coigeartú ar na beartais agus ar na critéir sin de réir mar
 is cuí le déileáil le rioscaí agus gníomhaíochtaí gnó atá ag athrú nó atá nua.
 2.
 Cuirfidh institiúidí na
 prionsabail seo a leanas i bhfeidhm maidir le réimeanna gnó a mhapáil:
 (a)
 mapálfaidh institiúidí na gníomhaíochtaí ina
 réimeanna gnó ar bhealach atá comheisiatach agus uileghabhálach le chéile;
 (b)
 murar féidir le hinstitiúidí
 aon ghníomhaíocht a mhapáil go héasca i gcreat na réimeanna gnó, agus más
 gníomhaíocht choimhdeach í a bhaineann le gníomhaíocht atá ar áireamh sa chreat
 oibre, déanfaidh na hinstitiúidí an ghníomhaíocht sin a mhapáil sa réim ghnó a
 dtugann sí tacaíocht di. I gcás ina bhfuil gníomhaíocht choimhdeach ag tacú le
 breis agus réim gnó amháin, úsáidfidh institiúidí critéar mapála oibiachtúil;
 (c)
 i gcás nach féidir
 gníomhaíocht a mhapáil i réim gnó ar leith bainfidh na hinstitiúidí feidhm as
 an réim gnó a thugann an céatadán is airde. Baineann an réim gnó chéanna le
 haon ghníomhaíocht choimhdeach a ghabhann leis an ngníomhaíocht sin freisin;
 (d)
 féadfaidh institiúidí
 modhanna praghsála inmheánacha a úsáid chun an táscaire ábhartha a
 leithdháileadh ar réimeanna gnó éagsúla. Féadfar costas arna ghiniúint i réim
 gnó amháin is féidir a iontráil go barúlach i réim gnó eile a ath-leithdháileadh
 ar an réim gnó lena mbaineann siad;
 (e)
 beidh an chaoi a mapálfar
 gníomhaíochtaí i réimeanna gnó chun críocha caipitil riosca oibriúcháin
 comhsheasmhach leis na catagóirí a úsáideann na hinstitiúidí i gcomhair rioscaí
 creidmheasa agus rioscaí margaidh;
 (f)
 beidh an lucht bainistíochta
 sinsearaí freagrach as an mbeartas mapála atá faoi rialú chomhlacht
 bainistíochta na hinstitiúide;
 (g)
 cuirfidh institiúidí an
 próiseas mapála i réimeanna gnó faoi réir athbhreithnithe neamhspleáigh.
 3.
 Forbróidh an ÚBE dréachtchaighdeáin theicniúla
 cur chun feidhme d’fhonn na coinníollacha a chinneadh ar dá réir a chuirfear na
 prionsabail i ndáil le mapáil réimeanna gnó dá bhforáiltear san Airteagal seo i
 bhfeidhm.
 Cuirfidh an ÚBE na dréachtchaighdeáin
 theicniúla cur chun feidhme sin faoi bhráid an Choimisiúin faoin 31 Nollaig 2017.
 Tugtar cumhacht don Choimisiún na caighdeáin
 theicniúla cur chun feidhme dá dtagraítear sa chéad fhomhír a ghlacadh i
 gcomhréir leis an nós imeachta atá leagtha síos in Airteagal 15 de
 Rialachán (AE) Uimh. 1093/2010.
 Airteagal 308
 Cur Chuige Caighdeánaithe Malartach
 1.
 Faoin gCur Chuige Caighdeánaithe Malartach, i
 gcás réimeanna gnó na “baincéireachta miondíola" agus na “baincéireachta
 tráchtála", cuirfidh institiúidí an méid seo a leanas i bhfeidhm:
 (a)
 táscaire normalaithe ioncaim is ea an táscaire ábhartha
 atá cothrom le méid ainmniúil na n-iasachtaí agus na n-airleacan arna n-iolrú
 faoi 0.035;
 (b)
 is éard atá sna hiasachtaí agus sna hairleacain
 méideanna iomlána tarraingthe sna punanna creidmheasa comhfhreagracha. I gcás
 réim gnó na “baincéireachta tráchtála”, cuirfidh institiúidí urrúis arna
 sealbhú sa leabhar neamhthrádála ar áireamh i méid ainmniúil na n-iasachtaí
 agus na n-airleacan.
 2.
 Ní mór d’institiúid na coinníollacha seo a
 leanas a chomhlíonadh le cead a bheith aici leas a bhaint as an gCur Chuige
 Caighdeánaithe Malartach:
 (a)
 is ó ghníomhaíochtaí baincéireachta miondíola nó
 tráchtála a fhaigheann sí ar a laghad 90 % dá hioncam;
 (b)
 beidh iasachtaí a bhfuil dóchúlacht ard
 mainneachtana ag baint leo ina gcion suntasach dá gníomhaíochtaí baincéireachta
 miondíola nó tráchtála;
 (c)
 is bonn iomchuí é an cur chuige caighdeánaithe
 malartach chun a ceanglas cistí dílse le haghaidh riosca oibriúcháin a ríomh.
 3.
 Forbróidh an ÚBE caighdeáin theicniúla rialála
 chun na coinníollacha maidir leis an gCur Chuige Caighdeánaithe Malartach dá
 dtagraítear i mír 2 a úsáid a shonrú tuilleadh.
 Cuirfidh an ÚBE na dréachtchaighdeáin
 theicniúla rialála sin faoi bhráid an Choimisiúin faoin 31 Nollaig 2016.
 Déantar cumhacht a tharmligean chuig an
 gCoimisiún chun na caighdeáin theicniúla rialála dá dtagraítear sa chéad
 fhomhír a ghlacadh i gcomhréir leis an nós imeachta atá leagtha síos in Airteagail 10
 go 14 de Rialachán (AE) Uimh. 1093/2010.
 Airteagal 309
 Critéir maidir leis an gcur chuige caighdeánaithe
 Is iad seo a leanas na critéir dá
 dtagraítear i bhfomhír 1 d’Airteagal 301(1):
 (a)
 beidh córas atá doiciméadaithe go maith i
 bhfeidhm ag institiúidí chun rioscaí oibriúchán a mheasúnú agus a bhainistiú
 agus beidh freagrachtaí soiléire sannta don chóras sin. Déanfaidh siad a neamhchosaintí ar rioscaí oibriúcháin a aithint agus
 sonraí ábhartha maidir le rioscaí oibriúcháin a rianú, lena n-áirítear sonraí a
 bhaineann le caillteanas ábhartha. Beidh an córas sin faoi réir a a
 athbhreithnithe go rialta ar bhonn neamhspleách.
 (b)
 beidh córais na hinstitiúide chun rioscaí
 oibriúcháin a mheas comhtháite go dlúth le próisis um bainistiú riosca na
 hinstitiúide sin. Beidh a haschur ina dhlúthchuid den
 phróiseas chun próifíl riosca oibriúcháin na hinstitiúide a rialú agus chun
 monatóireacht a dhéanamh uirthi;
 (c)
 cuirfidh institiúidí córas chun feidhme maidir
 le tuairisciú chuig an lucht bainistíochta sinsearaí faoina soláthraítear
 tuairiscí ar riosca oibriúcháin do na feidhmeanna ábhartha laistigh de na
 hinstitiúidí. Beidh nósanna imeachta ag institiúidí
 chun beart cuí a dhéanamh de réir an eolais atá sna tuarascálacha a thugtar don
 lucht bainistíochta.
 Caibidil 4
 Ardmhodhanna Tomhais
 Roinn 1
 Critéir cháilitheacha
 Airteagal 310
 Caighdeáin cháilíochtúla
 Is iad seo a leanas na caighdeáin
 cháilíochtúla dá dtagraítear in Airteagal 301(2):
 (a)
 déanfar córas inmheánach na hinstitiúide chun
 rioscaí oibriúcháin a thomhas a chomhtháthú go dlúth lena próisis laethúla
 bainistíochta riosca;
 (b)
 beidh feidhm neamhspleách
 bainistíochta riosca maidir le riosca oibriúcháin i bhfeidhm ag institiúidí;
 (c)
 beidh nósanna imeachta i bhfeidhm ag institiúidí
 chun tuairisciú rialta a dhéanamh ar neamhchosaintí ar rioscaí oibriúcháin agus
 ar thaithí chaillteanais agus beidh nósanna imeachta i bhfeidhm acu chun gníomh
 ceartaitheach cuí a dhéanamh;
 (d)
 beidh córas bainistíochta riosca na
 n-institiúidí doiciméadaithe go maith. Beidh
 gnáthaimh i bhfeidhm ag institiúidí chun comhlíonadh a chinntiú mar aon le
 beartais chun déileáil le neamhchomhlíonadh;
 (e)
 áiritheoidh institiúidí go ndéanfaidh iniúchóirí
 inmheánacha nó seachtracha athbhreithnithe rialta ar a bpróisis chun rioscaí
 oibriúcháin a bhainistiú agus ar a gcórais chun rioscaí oibriúcháin a thomhas;
 (f)
 feidhmeoidh próiseas bailíochtaithe inmheánach
 na n-institiúidí ar bhealach fónta agus éifeachtach;
 (g)
 beidh an sreabhadh sonraí
 agus na próisis a bhaineann le córas na n-institiúidí chun riosca a thomhas
 trédhearcach agus inrochtana.
 Airteagal 311
 Caighdeáin chainníochtúla
 1.
 Áirítear ar na caighdeáin chainníochtúla dá
 dtagraítear in Airteagal 301(2) na caighdeáin a bhaineann le próisis, le
 sonraí inmheánacha, le sonraí seachtracha, le hanailís ar chnámha scéil, le
 timpeallacht an ghnó agus le fachtóirí rialaithe inmheánaigh dá dtagraítear i
 míreanna 2 go 6 faoi seach.
 2.
 Is iad seo a leanas na
 caighdeáin a bhaineann le próisis:
 (a)
 ríomhfaidh institiúidí a gceanglas cistí dílse mar
 mhéid ina mbeidh caillteanas ionchasach agus caillteanas gan choinne ar
 áireamh, mura ndéantar caillteanas ionchasach a áireamh go sásúil ina
 gcleachtais ghnó inmheánacha. Gabhfaidh an beart um
 rioscaí oibriúcháin aon earrtheagmhais a d'fhéadfadh a bheith dian, agus beidh
 caighdeán na hiontaofachta lena mbaineann inchurtha le heatramh muiníne 99.9 %
 thar thréimhse bliana;
 (b)
 áireofar ar chóras na hinstitiúide chun rioscaí
 oibriúcháin a thomhas úsáid sonraí inmheánacha, sonraí seachtracha, anailís ar
 chnámha scéil agus fachtóirí a léiríonn timpeallacht an ghnó agus na córais
 rialaithe inmheánaigh mar atá leagtha amach i míreanna 3 go 6. Beidh cur chuige i bhfeidhm ag an institiúid a bheidh
 doiciméadaithe go maith chun úsáid na gceithre eilimint sin a ualú ina córas
 foriomlán chun rioscaí oibriúcháin a thomhas;
 (c)
 gabhfaidh córas na hinstitiúide chun riosca a
 thomhas na foinsí móra riosca a dhéanfaidh difear don chruth a bheidh ar an
 earr ar dháileadh measta na gcaillteanas;
 (d)
 ní fhéadfaidh institiúidí comhghaolta i
 gcaillteanais rioscaí oibriúcháin a aithint thar mheastacháin aonair ar rioscaí
 oibriúcháin ach amháin i gcás ina mbeidh córais fhónta acu chun comhghaolta a
 thomhas, go gcuirfear i bhfeidhm iad le hionracas, agus go gcuirfear san
 áireamh an neamhchinnteacht a bhaineann le haon mheastacháin ar chomhghaolta
 den sórt sin, go háirithe i dtréimhsí anáis. Déanfaidh institiúidí bailíochtú ar a gcuid toimhdí
 comhghaolúcháin ag baint úsáide as teicnící cainníochtúla agus cáilíochtúla
 iomchuí;
 (e)
 beidh córas na hinstitiúide chun riosca a thomhas
 comhsheasmhach go hinmheánach agus ní dhéanfar measúnuithe cáilíochtúla ná
 teicnící maolaithe riosca a aithnítear i réimsí eile den Rialachán seo a
 chomhaireamh níos mó ná uair amháin sa chóras sin.
 3.
 Is iad seo a leanas na caighdeáin a bhaineann le
 sonraí inmheánacha:
 (a)
 bunóidh institiúidí a mbearta um rioscaí
 oibriúcháin a ghintear go hinmheánach ar thréimhse stairiúil bhreathnóireachta
 cúig bliana ar a laghad. Nuair a thosaíonn institiúid an tArdmhodh Tomhais a
 úsáid den chéad uair, féadfaidh sí tréimhse bhreathnóireachta stairiúil trí
 bliana a úsáid;
 (b) beidh institiúidí in ann a gcuid sonraí
 stairiúla inmheánacha maidir le caillteanas a mhapáil sna réimeanna gnó arna
 sainmhíniú in Airteagal 306 agus sna cineálacha teagmhais arna sainmhíniú
 in Airteagal 313, agus na sonraí sin a sholáthar d'údaráis inniúla arna
 iarraidh sin dóibh. In imthosca eisceachtúla,
 féadfaidh institiúid teagmhais chaillteanais a dhéanfaidh difear don institiúid
 ar fad a leithdháileadh ar réim gnó bhreise na "n-ítimí
 corparáideacha". Beidh critéir oibiachtúla, dhoiciméadaithe ag institiúidí
 chun caillteanais a leithdháileadh ar réimeanna gnó agus ar chineálacha
 teagmhas sonraithe. Is sna bunachair sonraí rioscaí oibriúcháin a thaifeadfaidh
 institiúidí na caillteanais rioscaí oibriúcháin a bhaineann le riosca
 creidmheasa agus a bhíodh á n‐áireamh acu roimhe sin sna bunachair shonraí
 inmheánacha um riosca creidmheasa agus déanfaidh siad iad a aithint ar
 leithligh. Ní bheidh caillteanais den sórt sin faoi réir an mhuirir um riosca
 oibriúcháin, fad is a leanann institiúidí orthu ag déileáil leo mar riosca
 creidmheasa ar mhaithe le ceanglais cistí dílse a ríomh. Cuirfidh institiúidí
 na caillteanais rioscaí oibriúcháin a bhaineann le rioscaí margaidh san áireamh
 faoi réim an cheanglais cistí dílse le haghaidh riosca oibriúcháin:
 (c) beidh sonraí
 inmheánacha na hinstitiúide maidir le caillteanas cuimsitheach sa mhéid is go ngabhfaidh
 siad na gníomhaíochtaí agus na neamhchosaintí ábhartha go léir a bhaineann le
 gach fochóras agus suíomh geografach iomchuí. Beidh institiúidí in ann a léiriú
 nach mbeadh aon tionchar ábhartha ag aon ghníomhaíochtaí nó neamhchosaintí
 eisiata, cibé acu ina n-aonair nó i dteannta a chéile, ar na meastacháin
 fhoriomlána ar an riosca. Saineoidh institiúidí íostairseacha caillteanais
 iomchuí i leith sonraí inmheánacha maidir le caillteanas a bhailiú;
 (d) le cois faisnéis a bhailiú faoi
 mhéideanna an chaillteanais chomhláin, baileoidh institiúidí faisnéis faoi
 dháta an teagmhais chaillteanais, faoi mhéideanna an chaillteanais chomhláin a gnóthaíodh,
 mar aon le faisnéis thuairisciúil faoi na cúiseanna leis an teagmhas
 caillteanais nó na gníomhaithe nó na cúiseanna a spreag é;
 (e) maidir le sonraí caillteanais a thig ó
 theagmhas caillteanais i bhfeidhm láraithe nó i ngníomhaíocht a bhaineann le
 níos mó ná réim gnó amháin, agus iad siúd a thig ó theagmhais chaillteanais
 ghaolmhara thar thréimhse ama, beidh critéir shonracha i bhfeidhm ag institiúidí
 chun iad a shannadh thar imeacht ama;
 (f) beidh nósanna imeachta doiciméadaithe
 i bhfeidhm ag institiúidí chun measúnú a dhéanamh ar ábharthacht leanúnach
 shonraí an chaillteanais stairiúil, lena n-áirítear na cásanna inar féidir
 sáruithe ar bhreithiúnais, scálú nó coigeartuithe eile a úsáid, a mhéid is
 féidir iad a úsáid agus cé atá údaraithe chun cinntí den sórt sin a dhéanamh.
 4.
 Is iad seo a leanas na caighdeáin cháilitheacha a
 bhaineann le sonraí seachtracha:
 (a)
 bainfear leas as sonraí seachtracha ábhartha sa
 chóras atá ag institiúidí chun rioscaí oibriúcháin a thomhas, go háirithe nuair
 atá cúis ann lena chreidiúint go bhfuil an institiúid neamhchosanta ar
 chaillteanais, agus bíodh is nach minic a bhíonn sí neamhchosanta orthu go
 bhféadfaidís a bheith dian. Beidh próiseas córasach
 ag an institiúid chun cinneadh a dhéanamh cad iad na cásanna a n-úsáidfear
 sonraí seachtracha ina leith agus na modheolaíochtaí a úsáidfear chun na sonraí
 a ionchorprú ina córas tomhais;
 (b)
 déanfaidh institiúidí athbhreithnithe
 rialta ar na coinníollacha agus ar na cleachtais le haghaidh sonraí seachtracha
 agus déanfaidh siad iad a dhoiciméadú agus áiritheoidh siad go ndéanfar
 athbhreithniú neamhspleách tréimhsiúil orthu.
 5.
 Bainfidh an institiúid leas as anailís ar chnámha scéil
 bunaithe ar thuairim shaineolach mar aon le sonraí seachtracha le measúnú a
 dhéanamh ar a neamhchosaint ar theagmhais an-dian. Le
 himeacht ama, déanfaidh an institiúid bailíochtú agus athmheasúnú ar na
 measúnuithe sin trí iad a chur i gcomparáid le caillteanas iarbhír ó thaithí
 lena áirithiú go bhfuil siad réasúnta.
 6.
 Is iad seo a leanas na
 caighdeáin cháilitheacha a bhaineann le tosca thimpeallacht an ghnó agus le
 tosca rialaithe inmheánaigh:
 (a)
 cuimseofar príomhthosca thimpeallacht an ghnó agus
 na príomhthosca rialaithe inmheánaigh a d’fhéadfadh athrú a dhéanamh ar
 phróifíl riosca oibriúcháin na hinstitiúide i modheolaíocht na hinstitiúide
 chun riosca a mheasúnú i gcomhair an ghnólachta uile;
 (b)
 léireoidh institiúidí go bhfuil údar maith le gach
 toisc a roghnaíonn siad toisc gur gníomhaí a spreagann riosca í, bunaithe ar
 thaithí agus ar bhreithiúnas saineolaithe sna réimsí gnó lena mbaineann;
 (c)
 beidh sé ar chumas institiúidí a léiriú do na
 húdaráis inniúla go bhfuil údar maith leis na meastacháin ar an riosca a bheith
 íogair ó thaobh athruithe ar na fachtóirí agus ar ualú coibhneasta na
 bhfachtóirí éagsúla. Mar aon le hathruithe i riosca de bharr feabhsuithe i
 rialuithe riosca a ghabháil, gabhfar le creat na hinstitiúide chun rioscaí a
 thomhas na méaduithe a d’fhéadfadh teacht ar riosca i ngeall ar ghníomhaíochtaí
 níos casta a bheith ar siúl nó i ngeall ar mhéadú ar an méid gnó a bheidh le
 déanamh;
 (d)
 déanfaidh an institiúid a creat chun riosca a
 thomhas a dhoiciméadú agus áiritheoidh sí go mbeidh sé faoi réir a athbhreithnithe
 ar bhonn neamhspleách laistigh den institiúid agus ag údaráis inniúla. Le himeacht ama, déanfaidh institiúidí bailíochtú agus
 athmheasúnú ar an bpróiseas agus ar na torthaí trí iad a chur i gcomparáid leis
 an gcaillteanas inmheánach iarbhír ó thaithí agus le sonraí ábhartha
 seachtracha.
 7. Forbróidh
 an ÚBE dréachtchaighdeáin theicniúla rialála d’fhonn an méid seo a leanas a
 shonrú:
 (a)
 na coinníollacha chun measúnú a dhéanamh féachaint
 an bhfuil córas fónta agus an bhfuil sé á chur i bhfeidhm le hionracas chun
 críocha phointe (d) de mhír 2;
 (b)
 na cúinsí eisceachtúla sin ina
 bhféadfaidh institiúid teagmhais chaillteanas a leithdháileadh ar réim gnó
 bhreise dá dtagraítear i bpointe (b) de mhír 3.
 Cuirfidh an ÚBE na dréachtchaighdeáin theicniúla
 rialála sin faoi bhráid an Choimisiúin faoin 31 Nollaig 2016.
 Déantar cumhacht a tharmligean
 chuig an gCoimisiún chun na caighdeáin theicniúla rialála dá dtagraítear sa
 chéad fhomhír a ghlacadh i gcomhréir leis an nós imeachta atá leagtha síos in Airteagail 10
 go 14 de Rialachán (AE) Uimh. 1093/2010.
 Airteagal 312
 Tionchar an árachais agus na meicníochtaí eile chun riosca
 a aistriú
 1.
 Ceadóidh údaráis inniúla d’institiúidí tionchar an
 árachais a aithint faoi réir na gcoinníollacha atá leagtha amach i míreanna 2
 go 5 agus meicníochtaí eile chun riosca a aistriú i gcás inar féidir leis an
 institiúid a léiriú go mbainfear amach éifeacht mhaolaitheach shuntasach maidir
 le riosca.
 2.
 Beidh soláthraí an árachais údaraithe chun árachas
 nó athárachas a sholáthar agus beidh rátáil íosta aige maidir le hinniúlacht
 chun éilimh a íoc ó ECAI incháilithe a bhfuil sé deimhnithe ag an ÚBE go
 mbaineann sé le céim 3 den cháilíocht chreidmheasa nó le céim níos airde, de
 réir na rialacha ualaithe riosca maidir le neamhchosaintí ar institiúidí faoi
 Chaibidil 2.
 3.
 Comhlíonfaidh an t-árachas agus
 creat árachais na hinstitiúide na coinníollacha seo a leanas:
 (a)
 tá téarma tosaigh nach lú ná bliain amháin ag an
 bpolasaí árachais. I gcás polasaithe a bhfuil téarma
 iarmharach níos lú ná bliain amháin acu, déanfaidh institiúid caolchorrlaigh
 iomchuí a léireoidh tréimhse iarmharach an pholasaí atá ag meath, agus í sin
 chomh hard le caolchorrlach iomlán 100 % i gcás polasaithe a bhfuil
 tréimhse iarmharach 90 lá nó níos lú acu;
 (b)
 tá íostréimhse fógartha 90 lá ag
 an bpolasaí árachais chun an conradh a chealú;
 (c)
 níl aon eisceachtaí ná
 teorainneacha ag an bpolasaí árachais a spreagtar de bharr gníomhaíochtaí
 maoirseachta nó, i gcás institiúide teipthe, a chuirfeadh bac ar ghlacadóir nó
 ar leachtaitheoir na hinstitiúide an damáiste a d’fhulaing an institiúid nó na
 speansais a thabhaigh sí a ghnóthú, ach amháin i leith teagmhas a tharlódh tar
 éis imeachtaí glacadóireachta nó leachtaithe a thionscnamh i leith na
 hinstitiúide. Mar sin féin, féadfaidh an polasaí árachais aon fhíneáil, aon
 phionós, nó aon damáistí pionósacha a thig ó ghníomhaíochtaí na n-údarás
 inniúil a eisiamh;
 (d)
 léireoidh na ríomhanna
 maolaithe riosca an cumhdach árachais ar bhealach a bheidh trédhearcach ó
 thaobh an ghaoil atá aige le dóchúlacht iarbhír agus le tionchar an
 chaillteanais a bheidh in úsáid chun caipiteal rioscaí oibriúcháin a chinneadh
 ar an iomlán agus a bheidh comhsheasmhach leis an méid sin;
 (e)
 cuireann aonán tríú páirtí an
 t-árachas ar fáil. I gcás árachais a chuirtear ar fáil trí chuideachtaí faoi
 chuing nó trí chleamhnaithe, ní mór an neamhchosaint a roinnt ar aonán
 neamhspleách tríú páirtí a chomhlíonann na critéir cháilitheachta a leagtar
 amach i mír 2;
 (f)
 tá an creat chun árachas a aithint
 réasúnaithe agus doiciméadaithe go maith.
 4.
 Déanfar na heilimintí seo a leanas go léir a
 ghabháil leis an modheolaíocht chun árachas a aithint trí lascainí nó trí
 chaolchorrlaigh i méid na haitheanta árachais:
 (a)
 i gcás inar lú tréimhse iarmharach an pholasaí
 árachais ná bliain amháin:
 (i) tréimhse iarmharach an pholasaí
 árachais;
 (ii) téarmaí cealúcháin an pholasaí;
 (b)
 neamhchinnteacht na híocaíochta, chomh maith le
 neamhréireanna i gcumhdach na bpolasaithe árachais.
 5.
 Maidir leis an laghdú ar cheanglais cistí dílse
 i ngeall ar árachais agus ar mheicníochtaí eile um aistriú riosca a aithint, ní
 sháróidh sé 20 % de na ceanglas cistí dílse le haghaidh riosca oibriúcháin
 roimh theicnící maolaithe riosca a aithint.
 Airteagal 313
 Teagmhais chaillteanais a aicmiú de réir cineáil
 Is iad seo a leanas
 cineálacha na dteagmhas caillteanais dá dtagraítear i bpointe (b) d'Airteagal 311(3):
 Tábla 3
 Catagóir de Chineál Teagmhais || Sainmhíniú
 Calaois inmheánach || Caillteanais mar gheall ar ghníomhartha de chineál atá beartaithe chun calaois a dhéanamh, maoin a mhídhílsiú nó dul timpeall ar rialacháin, ar an dlí nó ar bheartas na cuideachta, ach gan éagsúlacht/teagmhais idirdhealaithe, a bhaineann le páirtí inmheánach amháin ar a laghad, a chur san áireamh
 Calaois sheachtrach || Caillteanais mar gheall ar ghníomhartha tríú páirtí de chineál atá beartaithe chun calaois a dhéanamh, maoin a mídhílsiú nó dul timpeall ar an dlí
 Cleachtais Fostaíochta agus Sábháilteacht san Ionad Oibre || Caillteanais a eascraíonn ó ghníomhartha atá ar neamhréir le dlíthe nó le comhaontuithe fostaíochta nó sláinte agus sábháilteachta, agus a eascraíonn ó éilimh chun díobháil phearsanta a ghnóthú a íoc, nó ó theagmhais éagsúlachta/idirdhealaithe
 Cliaint, Táirgí & Cleachtais Ghnó || Caillteanais a eascraíonn ó mhainneachtain neamhbheartaithe nó fhaillíoch oibleagáide gairmiúla i leith cliant sonrach a chomhlíonadh (lena n-áirítear ceanglais mhuiníneacha agus oiriúnachta), nó ó nádúr nó ó dhearadh táirge
 Damáiste do Shócmhainní Fisiceacha || Caillteanais a eascraíonn ó chaillteanas nó ó dhamáiste do shócmhainní fisiceacha de bharr tubaiste nádúrtha nó teagmhas eile
 Míshocracht ghnó agus teipeanna córais || Caillteanais a eascraíonn ó mhíshocracht ghnó nó ó theipeanna córais
 Forghníomhú, Seachadadh & Bainistíocht Próisis || Caillteanais ó phróiseáil idirbheart teipthe nó ó bhainistíocht próisis, ó chaidreamh le contrapháirtithe trádála agus le díoltóirí
 Teideal IV
 Ceanglais cistí dílse le haghaidh riosca margaidh
 Caibidil 1
 Forálacha Ginearálta
 Airteagal 314
 Lamháltais i leith ceanglas comhdhlúite
 1.
 Faoi réir mhír 2 agus ar mhaithe le
 glansuíomhanna agus ceanglais cistí dílse a ríomh i gcomhréir leis an Teideal
 seo ar bhonn comhdhlúite, agus ar mhaithe leis sin amháin, féadfaidh
 institiúidí suíomhanna in institiúid nó i ngnóthas amháin a úsáid chun
 suíomhanna in institiúid nó i ngnóthas eile a fhritháireamh.
 2.
 Ní fhéadfaidh institiúidí mír 1
 a chur i bhfeidhm ach amháin le cead ó na húdaráis inniúla, cead a thabharfar
 má chomhlíontar gach ceann de na coinníollacha seo a leanas:
 (a)
 tá cistí dílse leithdháilte go sásúil laistigh
 den ghrúpa;
 (b)
 ráthaítear leis an gcreat rialúcháin, dlíthiúil
 nó conarthach ina bhfeidhmíonn na hinstitiúidí go bhfuil tacaíocht airgeadais
 fhrithpháirteach laistigh den ghrúpa.
 3.
 I gcás ina bhfuil na gnóthais suite i dtríú
 tíortha, comhlíonfar gach ceann de na coinníollacha seo a leanas i dteannta na
 gcoinníollacha i mír 2:
 (a)
 tá na gnóthais sin údaraithe i dtríú tír agus
 comhlíonann siad an sainmhíniú ar institiúid chreidmheasa nó is gnólachtaí
 infheistíochta aitheanta tríú tír iad;
 (b)
 comhlíonann na gnóthais sin, ar bhonn aonair,
 ceanglais cistí dílse atá coibhéiseach leis na cinn sin atá leagtha síos sa
 Rialachán seo;
 (c)
 níl aon rialacháin sna tríú
 tíortha atá i gceist a d'fhéadfadh difear suntasach a dhéanamh d’aistriú cistí
 laistigh den ghrúpa.
 Caibidil 2
 Ceanglais cistí dílse le haghaidh riosca an tsuímh
 Roinn 1
 Forálacha ginearálta agus ionstraimí ar leith
 Airteagal 315
 Ceanglais cistí dílse le haghaidh riosca an tsuímh
 Beidh ceanglais cistí dílse na hinstitiúide
 le haghaidh riosca an tsuímh cothrom le suim na gceanglas cistí dílse le
 haghaidh riosca ginearálta agus sonrach a suíomhanna laistigh d’ionstraimí
 fiachais agus cothromais. Láimhseálfar suíomhanna urrúsúcháin sa leabhar
 trádála mar ionstraimí fiachais.
 Airteagal 316
 Glanluacháil
 1.
 Maidir le luach absalóideach fharasbarr shuíomhanna
 fada (gearra) na hinstitiúide ar shuíomhanna gearra (fada) na hinstitiúide sna
 heisiúintí cothromais, fiachais agus in-chomhshóite céanna agus sna
 todhchaíochtaí airgeadais, roghanna, barántais agus barántais chumhdaithe chomhionanna,
 beidh an luach sin cothrom le glansuíomh na hinstitiúide laistigh de gach ceann
 de na hionstraimí éagsúla sin. Láimhseálfar
 suíomhanna laistigh d’ionstraimí díorthacha mar atá leagtha síos in Airteagail 317
 go 319 agus an glansuíomh á ríomh. Agus ceanglais chaipitil le haghaidh riosca
 shonraigh á ríomh faoi Airteagal 325, déanfar neamhaird d’ionstraimí
 fiachais na hinstitiúide arna sealbhú ag an institiúid féin.
 2.
 Ní cheadófar aon
 ghlanluacháil idir suíomh in-chomhshóite agus suíomh fritháirimh san ionstraim
 is bunús leis, mura nglacann na húdaráis inniúla le cur chuige faoina gcuirtear
 san áireamh an dóchúlacht go gcomhshófaí suíomh in-chomhshóite faoi leith nó
 mura gceanglaíonn siad go gcumhdófar faoi cheanglas cistí dílse aon
 chaillteanas a d’fhéadfadh a bheith i gceist leis an suíomh a chomhshó. Cuirfear
 na cineálacha cur chuige sin nó na ceanglais cistí dílse sin in iúl don ÚBE. Déanfaidh
 an ÚBE monatóireacht ar an raon cleachtas sa réimse seo agus eiseoidh sé
 treoirlínte i gcomhréir le hAirteagal 16 de Rialachán (AE) Uimh. 1093/2010.
 3.
 Ní mór gach glansuíomh, is
 cuma cén comhartha atá air, a chomhshó gach lá in airgeadra tuairiscithe na
 hinstitiúide de réir an spotráta malartaithe atá i réim an tráth sin sula
 ndéantar é a chomhiomlánú.
 Airteagal 317
 Todhchaíochtaí ráta úis agus réamhchonarthaí
 1.
 Déanfar todhchaíochtaí ráta úis, comhaontuithe
 ar réamhráta (FRAnna) agus réamhoibleagáidí chun ionstraimí fiachais a
 cheannach nó a dhíol a láimhseáil mar theaglamaí de shuíomhanna fada agus de
 shuíomhanna gearra. Dá bhrí sin, láimhseálfar suíomh todhchaíochtaí a bhfuil
 ráta fada úis ag baint leis mar theaglaim d’iasacht a thiocfaidh in aibíocht
 dáta seachadta an chonartha todhchaíochtaí agus de shealúchas sócmhainne a
 bhfuil dáta aibíochta aige atá cothrom le dáta aibíochta na hionstraime nó an
 tsuímh bharúlaigh is bunús leis an gconradh todhchaíochtaí atá i gceist. Ar an
 gcaoi chéanna láimhseálfar FRA díolta mar shuíomh fada a bhfuil dáta aibíochta
 aige atá cothrom leis an dáta socraíochta móide an tréimhse chonartha, agus mar
 shuíomh gearr a bhfuil dáta aibíochta aige atá cothrom leis an dáta socraíochta.
 Cuirfear an sealúchas iasachta agus sócmhainne ar áireamh sa chéad chatagóir
 atá leagtha amach i dTábla 1 in Airteagal 325 d’fhonn an ceanglas
 cistí dílse le haghaidh riosca shonraigh i gcomhair todhchaíochtaí ráta úis
 agus FRAnna a ríomh. Láimhseálfar réamhoibleagáid
 chun ionstraim fiachais a cheannach mar theaglaim d’iasacht a thiocfaidh in
 aibíocht an dáta seachadta agus de (spot)suíomh fada san ionstraim fiachais
 féin. Cuirfear an iasacht ar áireamh sa chéad chatagóir atá leagtha amach i dTábla 1
 in Airteagal 325 chun críocha an riosca shonraigh, agus cuirfear an
 ionstraim fiachais faoin gcolún is iomchuí dó sa tábla céanna.
 2.
 Chun críocha an Airteagail seo, ciallaíonn
 ‘suíomh fada' suíomh ina bhfuil an ráta úis a gheobhaidh institiúid am éigin sa
 todhchaí socraithe aici, agus ciallaíonn ‘suíomh gearr' suíomh ina bhfuil an
 ráta úis a íocfaidh sí am éigin sa todhchaí socraithe aici.
 Airteagal 318
 Roghanna agus barántais
 1.
 Láimhseálfar roghanna agus barántais ar rátaí
 úis, ar ionstraimí fiachais, ar innéacsanna cothromais, ar thodhchaíochtaí
 airgeadais, ar bhabhtálacha agus ar airgeadraí eachtracha amhail is dá mba
 shuíomhanna iad a bhfuil luach acu atá cothrom le luach mhéid na bunionstraime
 dá dtagraíonn an rogha seo, arna iolrú faoina deilte chun críocha na Caibidle
 seo. Féadfar na suíomhanna deireanacha sin a
 ghlanluacháil i gcoinne aon suíomhanna fritháirimh sna hurrúis nó sna
 díorthaigh chomhionanna is bunús leo. Is í an deilte a úsáidfear, nuair is ábhartha,
 deilte na malairte lena mbaineann, arna ríomh ag na húdaráis inniúla nó, i gcás
 nach bhfuil sé sin ar fáil nó i gcás roghanna thar an gcuntar, faoi réir chead
 na n-údaráis inniúil, an deilte arna ríomh ag an institiúid féin ag baint
 úsáide as samhail iomchuí. Tabharfar cead má mheastar ráta athraithe luach na
 rogha nó luach an bharántais go hiomchuí leis an tsamhail i leith athruithe
 beaga i bpraghas margaidh na bunionstraime.
 2.
 Léireoidh institiúidí rioscaí eile go sásúil,
 seachas an riosca deilte a bhaineann le roghanna sna ceanglais cistí dílse.
 3.
 Forbróidh an ÚBE dréachtchaighdeáin theicniúla
 rialála lena saineofar réimse modhanna chun rioscaí eile, seachas riosca
 deilte, dá dtagraítear i mír 2 a léiriú sna ceanglais cistí dílse ar
 bhealach a thagann le scála agus le castacht ghníomhaíochtaí na n-institiúidí
 maidir le roghanna agus le barántais.
 Cuirfidh an ÚBE na dréachtchaighdeáin
 theicniúla rialála sin faoi bhráid an Choimisiúin faoin 1 Eanáir 2013.
 Déantar cumhacht a tharmligean chuig an
 gCoimisiún chun na caighdeáin theicniúla rialála dá dtagraítear sa chéad
 fhomhír a ghlacadh i gcomhréir le hAirteagail 10 go 14 de Rialachán (AE) Uimh. 1093/2010.
 Airteagal 319
 Babhtálacha
 Déileálfar le babhtálacha chun críocha
 riosca an ráta úis ar an mbonn céanna is a dhéileáiltear le hionstraimí ar an
 gclár comhardaithe. Dá bhrí sin, i gcás babhtála ráta úis faoina bhfaigheann
 institiúid ús de réir ráta chomhlúthaigh agus faoina n-íocann sí ús de réir
 ráta sheasta, láimhseálfar í amhail is dá mbeadh sí coibhéiseach le suíomh fada
 in ionstraim ráta chomhlúthaigh a bhfuil aibíocht aici atá coibhéiseach leis an
 tréimhse go dtí go socrófar ús an chéad uair eile agus le suíomh gearr in
 ionstraim ráta sheasta a bhfuil an aibíocht chéanna aici is atá ag an mbabhtáil
 féin.
 Airteagal 320
 Riosca ráta úis ar ionstraimí díorthacha
 1.
 Féadfaidh institiúidí a mharcálann ón margadh
 agus a bhainistíonn riosca ráta úis ar na hionstraimí díorthacha atá cumhdaithe
 in Airteagail 317 go 319 ar bhonn sreafa airgid lascainithe, faoi réir
 chead na n-údarás inniúil, leas a bhaint as samhlacha íogaireachta chun na
 suíomhanna dá dtagraítear sna hAirteagail sin a ríomh agus féadfaidh siad iad a
 úsáid le haghaidh aon bhanna a amúchtar thar a shaolré iarmharach seachas tríd
 an bpríomhshuim a aisíoc in aon íocaíocht deiridh amháin. Tabharfar an cead seo má ghineann na samhlacha sin
 suíomhanna a bhfuil an íogaireacht chéanna acu maidir le hathruithe sa ráta úis
 is atá ag na sreafaí airgid is bunús leo. Déanfar an íogaireacht seo a mheas faoi
 threoir gluaiseachtaí neamhspleácha i rátaí samplacha ar fud an chuair toraidh,
 a bhfuil pointe íogaireachta amháin ar a laghad acu i ngach aon cheann de na
 bannaí aibíochta atá leagtha amach i dTábla 2 in Airteagal 328.
 Déanfar na suíomhanna sin a áireamh agus ceanglais cistí dílse le haghaidh
 riosca sonrach na n-ionstraimí fiachais á ríomh.
 2.
 Féadfaidh institiúidí nach
 n-úsáideann samhlacha faoi mhír 1, suíomhanna laistigh d’ionstraimí díorthacha
 a chumhdaítear in Airteagail 317 go 319 agus a chomhlíonann na
 coinníollacha seo a leanas ar a laghad a láimhseáil mar shuíomhanna
 lán-fhritháirimh:
 (a)
 tá an luach céanna ar na suíomhanna agus tá siad
 ainmnithe san airgeadra céanna;
 (b)
 tá an ráta tagartha (i gcás suíomhanna ráta chomhlúthaigh)
 nó an cúpón (i gcás suíomhanna ráta sheasta) comhoiriúnaithe go dlúth;
 (c)
 freagraíonn an chéad dáta eile chun ús a shocrú,
 nó i gcas suíomhanna cúpóin seasta, an aibíocht iarmhair, do na srianta seo a
 leanas:
 (i) níos lú ná mí amháin agus dá bhrí sin:
 an lá céanna;
 (ii) idir mí amháin agus bliain amháin
 agus dá bhrí sin: laistigh de sheacht lá;
 (iii) níos mó ná bliain amháin agus dá bhrí
 sin: laistigh de 30 lá.
 Airteagal 321
 Díorthaigh chreidmheasa
 1.
 Nuair atá ceanglas cistí dílse le haghaidh riosca
 ginearálta agus riosca sonrach an pháirtí sin a ghlacann an riosca creidmheasa
 (‘díoltóir na cosanta’) á ríomh, mura sonraítear a mhalairt, úsáidfear méid
 barúlach an chonartha díorthach creidmheasa. D'ainneoin
 na chéad abairte, féadfaidh an institiúid rogha a dhéanamh an luach barúlach
 móide an t-athrú i margadhluach glan an díorthaigh chreidmheasa ó thráth
 tionscanta na trádála, arb ionann é agus athrú glan síos ó thaobh dhíoltóir na
 cosanta de agus a mbeadh comhartha diúltach air, a chur in ionad an luacha
 bharúlaigh. Ar mhaithe leis an muirear um riosca sonrach a ríomh, seachas i
 gcás babhtálacha an toraidh iomláin, beidh feidhm ag aibíocht an chonartha
 díorthach creidmheasa, seachas ag aibíocht na hoibleagáide. Déantar suíomhanna
 a chinneadh mar seo a leanas:
 (a)
 cruthaíonn babhtáil an toraidh iomláin suíomh
 fada i riosca ginearálta na hoibleagáide tagartha mar aon le suíomh gearr i
 riosca ginearálta an bhanna rialtais a bhfuil aibíocht aige atá coibhéiseach
 leis an tréimhse go dtí an chéad uair eile a shocrófar ús agus a sanntar ualú
 riosca 0 % dó faoi Theideal II, Caibidil 2. Cruthaíonn sí suíomh fada freisin i riosca sonrach na
 hoibleagáide tagartha;
 (b)
 ní chruthaíonn babhtáil mainneachtana
 creidmheasa suíomh i gcomhair riosca ghinearálta. Chun críocha riosca shonraigh,
 ní mór don institiúid suíomh fada sintéiseach a thaifeadadh in oibleagáid an
 aonáin tagartha, ach amháin sa chás go bhfuil rátáil sheachtrach á déanamh ar
 an díorthach agus comhlíonann sé na coinníollacha maidir le hítim féich
 cháilithigh, agus sa chás sin taifeadtar suíomh fada sa díorthach. Má tá
 íocaíochtaí préimhe nó úis dlite faoin toradh, ní mór na sreafaí airgid sin a
 léiriú mar shuíomhanna barúlacha i mbannaí rialtais;
 (c)
 cruthaíonn nóta creidmheas-nasctha aonainm
 suíomh fada i riosca ginearálta an nóta féin, mar tháirge ráta úis. Chun críche
 riosca shonraigh, cruthaítear suíomh fada sintéiseach in oibleagáid an aonáin
 tagartha. Cruthaítear suíomh fada breise in eisitheoir an nóta. I gcás ina
 bhfuil rátáil sheachtrach ag nóta creidmheas-nasctha agus ina gcomhlíonann sé
 na coinníollacha maidir le hítim féich cháilithigh, ní gá ach suíomh fada
 aonair mar aon le riosca sonrach an nóta a thaifeadadh;
 (d)
 chomh maith le suíomh fada i riosca sonrach
 eisitheoir an nóta, cruthaíonn nóta creidmheas-nasctha il-ainmneacha a
 sholáthraíonn cosaint chomhréireach suíomh laistigh de gach aonán tagartha,
 agus méid barúlach iomlán an chonartha sannta do na suíomhanna de réir an chion
 den mhéid barúlach iomlán atá in ionannas le gach neamhchosaint ar aonán
 tagartha. I gcás inar féidir níos mó ná oibleagáid amháin de chuid aonáin
 tagartha a roghnú, is de réir na hoibleagáide ag a bhfuil an t-ualú riosca is
 airde a chinntear an riosca sonrach.
 I gcás ina bhfuil rátáil sheachtrach ag nóta
 creidmheas-nasctha il-ainmneacha agus i gcás ina gcomhlíonann sé na
 coinníollacha maidir le hítim féich cháilithigh, ní gá ach suíomh fada
 aonair mar aon le riosca sonrach an nóta a thaifeadadh;
 (e)
 cruthaíonn creidmheas díorthach don chéad
 sócmhainn a mhainníonn suíomh don mhéid barúlach in oibleagáid gach aon aonán
 tagartha. I gcás ina bhfuil méid na híocaíochta uasta i leith teagmhas
 creidmheasa níos ísle ná an ceanglas cistí dílse faoin modh sin a luaitear sa
 chéad abairt den phointe seo, féadfar uasmhéid na híocaíochta a ghlacadh mar an
 ceanglas cistí dílse le haghaidh riosca shonraigh.
 Cruthaíonn díorthach creidmheasa don dara
 sócmhainn a mhainníonn suíomh don mhéid barúlach in oibleagáid gach aon aonán
 tagartha lúide ceann amháin (an ceann a bhfuil an ceanglas cistí dílse is ísle le
 haghaidh riosca shonraigh aici). I gcás ina bhfuil uasmhéid na híocaíochta i
 leith teagmhas creidmheasa níos ísle ná an ceanglas cistí dílse faoin modh sin
 a luaitear sa chéad abairt den phointe seo, féadfar an méid sin a ghlacadh mar
 an ceanglas cistí dílse le haghaidh riosca shonraigh.
 I gcás ina ndéantar rátáil sheachtrach ar
 dhíorthach creidmheasa don n-ú mainneachtain, ríomhfaidh díoltóir na cosanta an
 ceanglas cistí dílse le haghaidh riosca shonraigh ag baint leasa as rátáil an
 díorthaigh agus cuirfidh sé na hualuithe riosca urrúsúcháin faoi seach i
 bhfeidhm de réir mar is infheidhme;
 2.
 I gcás an pháirtí a aistríonn riosca creidmheasa
 (ceannaitheoir na cosanta), cinntítear na suíomhanna trí aithris a dhéanamh ar
 phrionsabal dhíoltóir na cosanta, cé is moite de nóta creidmheas-nasctha (nach
 bhfuil aon suíomh gearr san eisitheoir ag dul leis). Nuair atá an ceanglas
 cistí dílse le haghaidh ‘ceannaitheoir na cosanta’ á ríomh, úsáidfear méid
 barúlach an chonartha díorthach creidmheasa. D'ainneoin na chéad abairte,
 féadfaidh an institiúid rogha a dhéanamh an luach barúlach lúide an t-athrú glan
 ar mhargadhluach an díorthaigh chreidmheasa ó thráth tionscanta na trádála, is
 é sin le rá athrú glan síos ó thaobh cheannaitheoir na cosanta de agus a mbeadh
 comhartha diúltach air, a chur in ionad an luacha bharúlaigh. Má tharlaíonn sé tráth faoi leith, go bhfuil céadrogha ar
 cheannach i dteannta banna uaschéimnigh ann, láimhseáfar tráth den sórt sin mar
 aibíocht na cosanta.
 Airteagal 322
 Urrúis arna ndíol faoi chomhaontú athcheannaigh nó arna
 n-iasachtú
 AisTreoir na n-urrús nó na gceart faoi
 ráthaíocht a bhaineann le teidlíocht chun urrús i gcomhaontú
 athcheannaigh, agus iasachtóir na n-urrús in iasachtú urrús, cuirfidh siad na
 hurrúis sin ar áireamh agus ceanglas cistí dílse a ríomh faoin gCaibidil seo ar
 choinníoll gur suíomhanna sa leabhar trádála iad na hurrúis sin.
 Roinn 2
 Ionstraimí fiachais
 Airteagal 323
 Glansuíomhanna in ionstraimí fiachais
 Déanfar glansuíomhanna a aicmiú de réir an
 airgeadra ina bhfuil siad ainmnithe agus ríomhfaidh siad an ceanglas cistí
 dílse le haghaidh riosca ghinearálta agus riosca shonraigh i ngach airgeadra
 aonair ar leithligh.
 Foroinn 1
 Riosca sonrach
 Airteagal 324
 Uasteorainn ar an gceanglas cistí dílse le haghaidh
 glansuímh
 Féadfaidh an institiúid uasteorainn a chur
 ar an gceanglas cistí dílse le haghaidh riosca sonrach an ghlansuímh in
 ionstraim fiachais ar uasleibhéal féideartha an chaillteanais a bhaineann le
 riosca mainneachtana. I gcás suímh ghearr, is féidir an teorainn sin a ríomh
 mar athrú i luach toisc gur tháinig an ionstraim nó, i gcás inarb iomchuí sin,
 na hainmneacha is bunús léi chun bheith saor ó riosca mainneachtana láithreach.
 Airteagal 325
 Ceanglais cistí dílse le haghaidh ionstraimí fiachais
 nach ionstraimí urrúsúcháin iad
 1.
 Déanfaidh an institiúid a glansuíomhanna sa
 leabhar trádála in ionstraimí nach suíomhanna urrúsúcháin iad arna ríomh i
 gcomhréir le hAirteagal 31 a shannadh do na catagóirí iomchuí i dTábla 1
 ar bhonn a n-eisitheora nó a bhféichiúnaí, ar bhonn a measúnaithe creidmheasa
 inmheánaigh nó sheachtraigh, agus ar bhonn a n-aibíochta iarmhair, agus ansin
 déanfaidh sí iad a iolrú faoi na hualuithe a thaispeántar sa tábla sin. Suimeoidh sí a suíomhanna ualaithe a thig ó chur i bhfeidhm
 an Airteagail seo, is cuma más suíomhanna fada nó suíomhanna gearra iad,
 d'fhonn a ceanglas cistí dílse le haghaidh riosca shonraigh a ríomh.
 Tábla 1
 Catagóirí || Ceanglas cistí dílse le haghaidh riosca shonraigh
 Urrúis fiachais a gheobhadh ualú riosca 0 % faoin gcur chuige caighdeánaithe maidir le riosca creidmheasa. || 0 %
 Urrúis fiachais a gheobhadh ualú riosca 20 % nó 50 % faoin gcur chuige caighdeánaithe maidir le riosca creidmheasa agus ítimí cáilitheacha eile arna sainiú i mír 6. || 0,25 % (tréimhse iarmharach sé mhí nó níos lú go dtí aibíocht deiridh) 1.00 % (tréimhse iarmharach níos mó ná sé mhí agus suas go dtí 24 mí, agus é sin san áireamh, go dtí aibíocht deiridh) 1,60 % (téarma iarmharach níos mó ná 24 mí go dtí aibíocht)
 Urrúis fiachais a gheobhadh ualú riosca 100 % faoin gcur chuige caighdeánaithe maidir le riosca creidmheasa. || 8,00 %
 Fiachas a gheobhadh ualú riosca 150 % faoin gcur chuige caighdeánaithe maidir le riosca creidmheasa. || 12,00 %
 2.
 I gcás institiúidí a chuireann an cur chuige IRB
 i bhfeidhm maidir le haicme sin na neamhchosanta a bhfuil eisitheoir na
 hionstraime ina chuid de, d’fhonn a bheith incháilithe chun ualú riosca a fháil
 faoin gcur chuige caighdeánaithe maidir le riosca creidmheasa dá dtagraítear i mír 1,
 beidh rátáil inmheánach ag eisitheoir na neamhchosanta ag a mbeidh PD a bheidh
 coibhéiseach leis an PD nó níos ísle ná an PD a bhaineann leis an gcéim iomchuí
 den cháilíocht chreidmheasa faoin gcur chuige caighdeánaithe.
 3.
 Féadfaidh institiúidí na
 ceanglais riosca shonraigh a bhaineann le haon bhannaí a cháilíonn d’ualú
 riosca 10 % i gcomhréir leis an láimhseáil in Airteagal 124(3) a
 ríomh mar leath den cheanglas cistí dílse le haghaidh riosca shonraigh don dara
 catagóir i dTábla 1.
 4.
 I measc na n-ítimí cáilitheacha eile tá:
 (a)
 suíomhanna fada agus gearra i sócmhainní a
 cháilíonn do chéim cáilíochta chreidmheasa a fhreagraíonn do ghrád
 infheistíochta ar a laghad sa phróiseas mapála faoin gcur chuige caighdeánaithe
 maidir le riosca creidmheasa;
 (b)
 suíomhanna fada agus gearra i sócmhainní a
 bhfuil PD acu faoin gcur chuige IRB maidir le riosca creidmheasa, de bharr
 shócmhainneacht an eisitheora, nach bhfuil níos airde ná an ceann a bhaineann
 leis na sócmhainní dá dtagraítear faoi (a);
 (c)
 suíomhanna fada agus gearra
 i sócmhainní nach bhfuil measúnú creidmheasa ó institiúid ainmnithe um measúnú
 creidmheasa seachtrach ar fáil ina leith, agus a chomhlíonann gach ceann de na
 coinníollacha seo a leanas:
 (i) measann an institiúid lena mbaineann
 go bhfuil siad sách leachtach;
 (ii) tá an cháilíocht infheistíochta atá
 acu, de réir bhreithiúnas na hinstitiúide féin, ar a laghad coibhéiseach le cáilíocht
 infheistíochta na sócmhainní dá dtagraítear faoi phointe (a);
 (iii) tá siad liostaithe ar mhargadh
 rialáilte amháin ar a laghad i mBallstát nó ar stocmhalartán i dtríú tír ar
 choinníoll go n-aithníonn údaráis inniúla an Bhallstáit ábhartha an malartán;
 (d)
 suíomhanna fada agus gearra i sócmhainní arna
 n-eisiúint ag institiúidí faoi réir na gceanglas cistí dílse atá leagtha amach
 sa Rialachán seo a mheasann an institiúid lena mbaineann go bhfuil siad sách
 leachtach agus a bhfuil cáilíocht infheistíochta acu, de réir bhreithiúnas na
 hinstitiúide féin, atá coibhéiseach ar a laghad le cáilíocht infheistíochta na
 sócmhainní dá dtagraítear faoi phointe (a);
 (e)
 urrúis arna n-eisiúint ag institiúidí a mheastar
 a bheith de cháilíocht chreidmheasa atá coibhéiseach leis an gcáilíocht chreidmheasa,
 nó níos airde ná é, a bhaineann le céim 2 den cháilíocht chreidmheasa faoin
 gcur chuige caighdeánaithe maidir le riosca creidmheasa na neamhchosaintí ar
 institiúidí agus atá faoi réir socruithe maoirseachta agus rialála atá
 inchomparáide leis na socruithe faoin Rialachán seo.
 Beidh modheolaíocht dhoiciméadaithe i bhfeidhm
 ag institiúidí a bhaineann leas as pointe (c) nó pointe (d) chun measúnú a
 dhéanamh féachaint an gcomhlíonann na sócmhainní na ceanglais sna pointí sin,
 agus cuirfidh siad an mhodheolaíocht sin in iúl do na húdaráis inniúla.
 Airteagal 326
 Ceanglas cistí dílse le haghaidh ionstraimí urrúsúcháin
 1.
 I gcás ionstraimí sa leabhar trádála ar
 suíomhanna urrúsúcháin iad, déanfaidh an institiúid a glansuíomhanna arna ríomh
 i gcomhréir le hAirteagal 316(1) a ualú de réir na méideanna seo a leanas:
 (a)
 i gcás suíomhanna urrúsúcháin a bheadh
 faoi réir an Chur Chuige Chaighdeánaithe maidir le riosca
 creidmheasa i leabhar neamhthrádála na hinstitiúide céanna, 8 % den ualú
 riosca faoin gCur Chuige Caighdeánaithe faoi mar atá leagtha amach i gCaibidil 5;
 (b)
 i gcás suíomhanna urrúsúcháin a bheadh
 faoi réir an Chur Chuige Inmheánaigh Bunaithe ar Rátálacha i
 leabhar neamhthrádála na hinstitiúide céanna, 8 % den ualú riosca faoin gCur
 Chuige Inmheánach Bunaithe ar Rátálacha mar atá leagtha amach i gCaibidil 5.
 2.
 Féadfar Modh na Foirmle Maoirseachta atá leagtha
 amach in Airteagal 257 a úsáid i gcás inar féidir leis an institiúid
 meastacháin a dhéanamh ar PD, agus nuair is infheidhme ar luach na
 neamhchosanta agus ar LGD mar ionchuir i Modh na Foirmle Maoirseachta i
 gcomhréir leis na ceanglais maidir le meastachán a dhéanamh ar na paraiméadair
 sin faoin gCur Chuige Inmheánach Bunaithe ar Rátálacha i gcomhréir le Caibidil 2,
 Roinn 3.
 Maidir le hinstitiúid seachas an institiúid tionscnóra
 a d’fhéadfadh é a chur i bhfeidhm maidir leis an suíomh urrúsúcháin céanna ina
 leabhar neamhthrádála, ní féidir léi an modh sin a úsáid ach amháin faoi réir
 chead na n-údarás inniúil, cead a thabharfar nuair a chomhlíonann an institiúid
 an coinníoll atá san abairt roimhe seo.
 Mar mhalairt air sin, is féidir Meastacháin ar
 PD agus ar LGD mar ionchuir i Modh na Foirmle Maoirseachta a chinneadh freisin
 bunaithe ar na meastacháin a fhaightear ón gcur chuige IRC atá ag institiúid ar
 tugadh cead di úsáid a bhaint as samhail inmheánach i gcomhair riosca sonrach
 na n-ionstraimí fiachais. Ní fhéadfar an rogha
 deiridh sin a úsáid ach amháin faoi réir chead na n-údarás inniúil, cead a
 thabharfar má chomhlíonann na meastacháin sin na ceanglais chainníochtúla
 maidir leis an an gCur Chuige Inmheánach Bunaithe ar Rátálacha atá leagtha
 amach i gCaibidil 2, Roinn 3.
 I gcomhréir le hAirteagal 16 de Rialachán
 (AE) Uimh. 1093/2010, eiseoidh an ÚBE treoirlínte maidir le meastacháin ar PD
 agus ar LGD a úsáid mar ionchuir nuair atá na meastacháin sin bunaithe ar chur
 chuige IRC.
 3.
 I gcás suíomhanna urrúsúcháin atá faoi réir ualú
 riosca breise i gcomhréir le hAirteagal 396, cuirfear 8 % den ualú
 iomlán riosca i bhfeidhm.
 4.
 Suimeoidh institiúid a
 suíomhanna ualaithe a thig ó chur i bhfeidhm an Airteagail seo (is cuma más
 suíomhanna gearra nó suíomhanna fada iad) d'fhonn a ceanglas cistí dílse le haghaidh
 riosca shonraigh a ríomh.
 5.
 De mhaolú ar mhír 4, ar
 feadh idirthréimhse dar críoch 31 Nollaig 2013, déanfaidh an
 institiúid a glansuíomhanna fada ualaithe agus a glansuíomhanna gearra ualaithe
 a shuimiú ar leithligh. Beidh an ceann is mó den dá shuim sin ina cheanglas
 cistí dílse le haghaidh riosca shonraigh. Déanfaidh an institiúid suim iomlán a
 glansuíomhanna fada ualaithe agus a glansuíomhanna gearra ualaithe, arna
 miondealú de réir chineál na mbunsócmhainní, a thuairisciú gach ráithe, áfach,
 d’údarás inniúil an Bhallstáit bhaile.
 Airteagal 327
 Ceanglas cistí dílse maidir leis an bpunann trádála
 comhgaoil
 1.
 Is é a bheidh sa phunann trádála chomhghaoil
 suíomhanna urrúsúcháin mar aon le díorthaigh chreidmheasa don n-ú mainneachtain
 a chomhlíonann gach ceann de na critéir seo a leanas:
 (a)
 ní suíomhanna athurrúsúcháin iad, ná roghanna ar
 thráinse urrúsúcháin, ná aon díorthaigh eile de neamhchosaintí ar urrúsú nach
 soláthraíonn sciar pro-rata sna fáltais ó thráinse urrúsúcháin.
 (b)
 is ceann amháin díobh seo a leanas gach
 ionstraim thagartha:
 (i) ionstraimí aonainm, lena n-áirítear
 díorthaigh chreidmheasa aonainm, a bhfuil margadh dhá threo leachtach ann ina
 leith;
 (ii) innéacsanna a thrádáiltear de ghnáth
 bunaithe ar na haonáin tagartha sin.
 Meastar go bhfuil margadh dhá threo ann má
 dhéantar tairiscintí neamhspleácha bona fide chun earraí a cheannach agus a
 dhíol ionas gur féidir praghas a bhaineann go réasúnach leis an bpraghas díola
 deireanach nó le tairiscint iomaíoch bona fide agus luachanna tairisceana
 reatha a chinneadh laistigh de lá amháin agus a shocrú ar an bpraghas sin
 laistigh de thréimhse measartha gearr ag teacht le gnás trádála.
 2.
 Ní bheidh suíomhanna faoina ndéantar tagairt
 d’aon cheann díobh seo a leanas mar chuid den phunann trádála chomhghaoil:
 (a)
 bunionstraim is féidir a shannadh d’aicme na
 neamhchosanta ‘éilimh mhiondíola nó éilimh theagmhasacha mhiondíola' nó d’aicme
 na neamhchosanta ‘éilimh nó éilimh theagmhasacha arna n-urrú le morgáistí ar mhaoin
 dhochorraithe' faoin gcur chuige caighdeánaithe maidir le riosca creidmheasa i
 leabhar neamhthrádála na hinstitiúide;
 (b)
 éileamh ar aonán sainchuspóireach.
 3.
 Féadfaidh institiúid suíomhanna a áireamh sa
 phunann trádála chomhghaoil nach suíomhanna urrúsúcháin ná díorthaigh
 chreidmheasa don n-ú mainneachtain iad ach a fhálaíonn suíomhanna eile den
 phunann sin, ar choinníoll go bhfuil margadh dhá threo leachtach, mar a
 mhínítear san fhomhír dheireanach de mhír 1, ann don ionstraim sin nó dá bunionstraimí.
 4.
 Socróidh institiúid an ceann
 is mó mó de na méideanna seo a leanas mar cheanglas cistí dílse le haghaidh
 riosca shonraigh i gcás na punainne trádála comhghaoil:
 (a)
 an ceanglas cistí dílse iomlán le haghaidh riosca
 shonraigh a mbeadh feidhm aige maidir le glansuíomhanna fada na punainne
 trádála comhghaoil agus leo sin amháin;
 (b)
 an ceanglas cistí dílse iomlán le haghaidh riosca
 shonraigh a mbeadh feidhm aige maidir le glansuíomhanna gearra na punainne
 trádála comhghaoil agus leo sin amháin.
 Foroinn 2
 Riosca ginearálta
 Airteagal 328
 Riosca ginearálta a ríomh bunaithe ar aibíocht
 1.
 D’fhonn ceanglais cistí dílse le haghaidh riosca
 ghinearálta a ríomh, déanfar gach suíomh a ualú de réir aibíochta mar a
 mhínítear i mír 2 chun méid na gceanglas cistí dílse a cheanglaítear ina
 n-aghaidh a ríomh. Déanfar an ceanglas seo a laghdú nuair a a shealbhaítear
 suíomh ualaithe taobh le suíomh ualaithe urchomhaireach atá laistigh den bhanda
 aibíochta céanna. Déanfar laghdú ar an gceanglas freisin nuair atá na
 suíomhanna ualaithe urchomhaireacha i mbandaí aibíochta éagsúla, agus
 braithfidh méid an laghdaithe sin ar cibé atá nó nach bhfuil an dá shuíomh
 laistigh den chrios céanna, agus ar na criosanna áirithe ina bhfuil siad.
 2.
 Déanfaidh an institiúid a glansuíomhanna a
 shannadh do na bandaí aibíochta iomchuí i gcolún 2 nó i gcolún 3, de réir mar
 is iomchuí, i dTábla 2 i mír 4. Déanfaidh sí é sin ar bhonn na
 haibíochta iarmhair i gcás ionstraimí ráta sheasta agus ar bhonn na tréimhse go
 dtí go socrófar an chéad ráta úis eile i gcás na n-ionstraimí sin ar a bhfuil
 ráta athraitheach úis roimh an aibíocht deiridh. Déanfaidh sí idirdhealú
 freisin idir ionstraimí fiachais a bhfuil cúpón 3 % nó níos mó acu agus na
 cinn sin a bhfuil cúpón níos lú ná 3 % acu agus déanfaidh sí iad a
 leithdháileadh ar an dóigh sin ar cholún 2 nó ar cholún 3 i dTábla 2.
 Déanfaidh sí gach aon cheann díobh a iolrú faoin ualú i gcomhair an bhanda
 aibíochta atá i gceist i gcolún 4 i dTábla 2.
 3.
 Ina dhiaidh sin, ríomhfaidh an institiúid suim
 na suíomhanna fada ualaithe agus suim na suíomhanna gearra ualaithe i ngach aon
 bhanda aibíochta. Beidh suim na suíomhanna fada atá
 comhoiriúnaithe leis na suíomhanna gearra i mbanda aibíochta áirithe cothrom
 leis an suíomh ualaithe comhoiriúnaithe sa bhanda sin, agus beidh an suíomh
 iarmharach fada nó gearr cothrom leis an suíomh ualaithe gan chomhoiriúnú don
 bhanda céanna. Ríomhfar iomlán na suíomhanna ualaithe comhoiriúnaithe i ngach
 banda ansin.
 4.
 Ríomhfaidh an institiúid
 iomláin na suíomhanna fada ualaithe gan chomhoiriúnú i gcomhair na mbandaí atá
 ar áireamh i ngach aon cheann de na criosanna i dTábla 2 d'fhonn an suíomh
 fada ualaithe gan chomhoiriúnú a fháil i gcomhair gach creasa. Ar an gcaoi
 chéanna, déanfar suim na suíomhanna gearra ualaithe gan chomhoiriúnú i gcomhair
 gach aon bhanda i gcrios áirithe a shuimiú chun an suíomh gearr ualaithe gan
 chomhoiriúnú a ríomh le haghaidh an chreasa sin. Beidh an chuid sin den suíomh
 fada ualaithe gan chomhoiriúnú do chrios áirithe atá comhoiriúnaithe leis an
 suíomh gearr ualaithe gan chomhoiriúnú le haghaidh an chreasa chéanna cothrom
 leis an suíomh ualaithe comhoiriúnaithe le haghaidh an chreasa sin. Beidh an
 chuid sin den suíomh fada ualaithe gan chomhoiriúnú nó den suíomh gearr
 ualaithe gan chomhoiriúnú i gcomhair creasa nach féidir a chomhoiriúnú amhlaidh
 cothrom leis an suíomh ualaithe gan chomhoiriúnú i comhair an chreasa sin.
 Tábla 2
 Crios || Banda aibíochta || ||
 Cúpón 3 % nó níos mó || Cúpón níos lú ná 3 %
 1 || 0 ≤ 1 mhí || 0 ≤ 1 mhí || 0,00 || —
 > 1 ≤ 3 mhí || > 1 ≤ 3 mhí || 0,20 || 1,00
 > 3 ≤ 6 mhí || > 3 ≤ 6 mhí || 0,40 || 1,00
 > 6 ≤ 12 mhí || > 6 ≤ 12 mhí || 0,70 || 1,00
 2 || > 1 ≤ 2 bhliain || > 1,0 ≤ 1,9 bliain || 1,25 || 0,90
 > 2 ≤ 3 bliana || > 1,9 ≤ 2,8 bliain || 1,75 || 0,80
 > 3 ≤ 4 bliana || > 2,8 ≤ 3,6 bliain || 2,25 || 0,75
 3 || > 4 ≤ 5 bliana || > 3,6 ≤ 4,3 bliain || 2,75 || 0,75
 > 5 ≤ 7 mbliana || > 4,3 ≤ 5,7 bliain || 3,25 || 0,70
 > 7 ≤ 10 mbliana || > 5,7 ≤ 7,3 bliain || 3,75 || 0,65
 > 10 ≤ 15 bliana || > 7,3 ≤ 9,3 bliain || 4,50 || 0,60
 > 15 ≤ 20 bliain || > 9,3 ≤ 10,6 bliain || 5,25 || 0,60
 > 20 bliain || > 10,6 ≤ 12,0 bliain || 6,00 || 0,60
 || > 12,0 ≤ 20,0 bliain || 8,00 || 0,60
 || > 20 bliain || 12,50 || 0,60
 5.
 Beidh méid an tsuímh fhada nó an tsuímh ghearr
 ualaithe gan chomhoiriúnú i gcrios a haon atá comhoiriúnaithe leis an suíomh
 gearr nó fada ualaithe gan chomhoiriúnú i gcrios a dó cothrom leis an suíomh
 ualaithe comhoiriúnaithe idir crios a haon agus crios a dó. Déanfar an ríomh céanna ansin maidir leis an gcuid sin den
 suíomh ualaithe gan chomhoiriúnú i gcrios a dó atá fágtha agus an suíomh
 ualaithe gan chomhoiriúnú i gcrios a trí d’fhonn an suíomh ualaithe
 comhoiriúnaithe idir crios a dó agus crios a trí a ríomh.
 6.
 Féadfaidh an institiúid an
 t-ord atá i mír 5 a chasadh droim ar ais chun an suíomh ualaithe
 comhoiriúnaithe idir crios a dó agus crios a trí a ríomh sula ríomhann sí an
 suíomh idir crios a haon agus crios a dó.
 7.
 Déanfar fuílleach an tsuímh
 ualaithe gan chomhoiriúnú i gcrios a haon a chomhoiriúnú leis an bhfuílleach
 den suíomh sin i gcrios a trí tar éis dó a bheith comhoiriúnaithe le crios a
 dó, d’fhonn an suíomh ualaithe comhoiriúnaithe idir crios a haon agus crios a
 trí a fháil.
 8.
 Déanfar na suíomhanna
 iarmharacha a bheidh fágtha i ndiaidh na dtrí ríomh comhoiriúnaithe faoi leith
 i mír 5, mír 6 agus mír 7 a shuimiú.
 9.
 Déanfar ceanglas cistí dílse
 na hinstitiúide a ríomh mar shuim:
 (a)
 10 % de shuim na suíomhanna ualaithe
 comhoiriúnaithe i ngach banda aibíochta;
 (b)
 40 % den suíomh ualaithe comhoiriúnaithe i
 gcrios a haon;
 (c)
 30 % den suíomh ualaithe comhoiriúnaithe i
 gcrios a dó;
 (d)
 30 % den suíomh ualaithe comhoiriúnaithe i
 gcrios a trí;
 (e)
 40 % den suíomh ualaithe comhoiriúnaithe
 idir criosanna a haon agus a dó agus idir criosanna a dó agus a trí;
 (f)
 150 % den suíomh ualaithe comhoirúnaithe
 idir criosanna a haon agus a trí;
 (g)
 100 % de na suíomhanna ualaithe iarmharacha
 gan chomhoiriúnú.
 Airteagal 329
 Riosca ginearálta a ríomh bunaithe ar fhad tréimhse
 1.
 Féadfaidh institiúidí leas a bhaint as cur
 chuige a léiríonn fad tréimhse chun ceanglas cistí dílse le haghaidh riosca ghinearálta
 ar ionstraimí fiachais a ríomh, in ionad an chur chuige atá leagtha amach in Airteagal 328,
 ar choinníoll go ndéanann an institiúid amhlaidh ar bhonn comhsheasmhach.
 2.
 Faoin gcur chuige bunaithe
 ar fhad tréimhse dá dtagraítear i mír 1, tógfaidh an institiúid
 margadhluach gach ionstraime fiachais ar ráta seasta agus ríomhfaidh sí a
 thoradh go dtí aibíocht dá bhrí sin, arb ionann é agus an ráta lascaine
 intuigthe don ionstraim sin. I gcás ionstraimí ráta chomhlúthaigh, tógfaidh an
 institiúid margadhluach gach ionstraime agus ríomhfaidh sí a toradh, dá bhrí
 sin, ar an toimhde go mbeidh an phríomhshuim dlite nuair a bheifear in ann an
 ráta úis a athrú an chéad uair eile.
 3.
 Ina dhiaidh sin, ríomhfaidh
 an institiúid fad tréimhse leasaithe gach ionstraime fiachais ar bhonn na
 foirmle seo a leanas:
 mar a bhfuil:
 D = fad
 tréimhse arna ríomh de réir na foirmle seo a leanas:
 mar a bhfuil:
 R = toradh go dtí aibíocht;
 Ct = íocaíocht airgid i rith ama t;
 M = aibíocht iomlán.
 Ceartófar ríomh na tréimhse
 leasaithe i gcás ionstraimí fiachais atá faoi réir riosca réamhíocaíochta.
 Eiseoidh an ÚBE treoirlínte, i gcomhréir le hAirteagal 16 de Rialachán
 (AE) Uimh. 1093/2010, maidir leis an tslí ina gcuirtear ceartúcháin den chineál
 sin i bhfeidhm.
 4.
 Leithdhálfaidh an institiúid gach ionstraim
 fiachais ar an gcrios iomchuí i dTábla 3. Déanfaidh sé é sin ar bhonn fhad
 tréimhse leasaithe gach ionstraime.
 Tábla 3
 Crios || Fad tréimhse leasaithe (i mblianta) || Ús toimhdithe (athrú de réir %)
 1 || > 0 ≤ 1,0 || 1,0
 2 || > 1,0 ≤ 3,6 || 0,85
 3 || > 3,6 || 0,7
 5.
 Ríomhfaidh an institiúid an suíomh ualaithe ó
 thaobh faid tréimhse i gcás gach ionstraime trína praghas margaidh a iolrú
 faoina fad tréimhse leasaithe agus faoi athrú toimhdithe an ráta úis i gcás
 ionstraime a bhfuil an fad tréimhse leasaithe áirithe sin aici (féach colún 3 i
 dTábla 3).
 6.
 Ríomhfaidh an institiúid a suíomhanna fada
 ualaithe ó thaobh faid tréimhse agus a suíomhanna gearra ualaithe ó thaobh faid
 tréimhse laistigh de gach aon chrios. Beidh suim na suíomhanna fada atá
 comhoiriúnaithe leis na suíomhanna gearra i ngach aon chrios cothrom leis an
 suíomh comhoiriúnaithe ualaithe ó thaobh faid tréimhse don chrios sin.
 Ríomhfaidh an institiúid na suíomhanna gan
 chomhoiriúnú atá ualaithe ó thaobh faid tréimhse do gach aon chrios. Ansin
 leanfaidh sí na nósanna imeachta maidir le suíomhanna ualaithe gan chomhoiriúnú
 atá leagtha síos in Airteagal 328, míreanna 5 go 8.
 7.
 Ríomhfar ceanglas cistí dílse na hinstitiúide mar
 shuim na méideanna seo a leanas:
 (a)
 2 % den suíomh comhoiriúnaithe ualaithe ó
 thaobh faid tréimhse do gach aon chrios;
 (b)
 40 % de na suíomhanna comhoiriúnaithe
 ualaithe ó thaobh faid tréimhse idir criosanna a haon agus a dó agus idir
 criosanna a dó agus a trí;
 (c)
 150 % den suíomh comhoiriúnaithe ualaithe ó
 thaobh faid tréimhse idir criosanna a haon agus a trí;
 (d)
 100 % de na suíomhanna iarmharacha gan
 chomhoiriúnú, ualaithe ó thaobh faid tréimhse.
 Roinn 3
 Cothromas
 Airteagal 330
 Glansuíomhanna in ionstraimí cothromais
 1.
 Déanfaidh an institiúid suim a glansuíomhanna
 fada agus suim a glansuíomhanna gearra a ríomh ar leithligh i gcomhréir le hAirteagal 316.
 Beidh suim luachanna absalóideacha an dá fhigiúr
 cothrom lena suíomh comhlán foriomlán.
 2.
 Déanfaidh an institiúid an
 difríocht idir suim na nglansuíomhanna fada agus suim na nglansuíomhanna gearra
 a ríomh ar leithligh, i gcás gach margaidh. Beidh suim luachanna absalóideacha
 na ndifríochtaí sin cothrom lena glansuíomh foriomlán.
 3.
 Forbróidh an ÚBE
 dréachtchaighdeáin theicniúla rialála chun an téarma margaidh dá dtagraítear i mír 2
 a shainiú.
 Cuirfidh an ÚBE na dréachtchaighdeáin
 theicniúla rialála sin faoi bhráid an Choimisiúin faoin 1 Eanáir 2013.
 Déantar cumhacht a tharmligean chuig an
 gCoimisiún chun na caighdeáin theicniúla rialála dá dtagraítear san fhomhír roimhe
 seo a ghlacadh i gcomhréir leis an nós imeachta atá leagtha síos in Airteagail 10
 go 14 de Rialachán (AE) Uimh. 1093/2010.
 Airteagal 331
 Riosca sonrach ionstraimí cothromais
 Déanfaidh an institiúid a suíomh comhlán
 foriomlán a iolrú faoi 8 % d’fhonn a ceanglas cistí dílse le haghaidh
 riosca shonraigh a ríomh.
 Airteagal 332
 Riosca ginearálta ionstraimí cothromais
 Beidh an ceanglas cistí dílse le haghaidh
 riosca ghinearálta cothrom lena glansuíomh foriomlán arna iolrú faoi 8 %.
 Airteagal 333
 Innéacsanna stoic
 1.
 Forbróidh an ÚBE dréachtchaighdeáin theicniúla
 cur chun feidhme ina liostaítear na hinnéacsanna stoic a mbeidh ceann amháin nó
 níos mó de na láimhseálacha i mír 3 agus mír 4 ar fáil dóibh.
 Cuirfidh an ÚBE na dréachtchaighdeáin
 theicniúla sin faoi bhráid an Choimisiúin faoin 1 Eanáir 2014.
 Tugtar cumhacht don Choimisiún na caighdeáin
 theicniúla cur chun feidhme dá dtagraítear sa chéad fhomhír a ghlacadh i
 gcomhréir leis an nós imeachta atá leagtha síos in Airteagal 15 de
 Rialachán (AE) Uimh. 1093/2010.
 2.
 Roimh theacht i bhfeidhm na gcaighdeán teicniúil
 dá dtagraítear i mír 1, féadfaidh institiúidí leanúint den láimhseáil atá
 leagtha amach i mír 3 agus mír 4 a chur i bhfeidhm, i gcás ina mbeidh an
 láimhseáil sin curtha i bhfeidhm ag na húdaráis inniúla roimh an 1 Eanáir 2013.
 3.
 Féadfar todhchaíochtaí innéacsanna stoic arb
 ionann iad agus coibhéisí ualaithe ó thaobh deilte i leith na roghanna i
 dtodhchaíochtaí innéacsanna stoic agus in innéacsanna stoic, dá ngairtear
 ‘todhchaíochtaí innéacsanna stoic’ i dteannta a chéile anseo feasta, a
 mhiondealú ina suíomhanna i ngach aon cheann dá gcothromais bhunaithe. Féadfar
 na suíomhanna sin a láimhseáil mar shuíomhanna bunúsacha sa chothromas atá i
 gceist, agus féadfar iad a ghlanluacháil i gcoinne suíomhanna urchomhaireacha sa
 chothromas bunúsach féin. Tabharfaidh institiúidí fógra don údarás inniúil
 faoin leas a bhaineann siad as an láimhseáil seo.
 4.
 Sa chás nach miondealaítear
 todhchaíocht innéacsanna stoic ina suíomhanna bunúsacha, láimhseálfar í amhail
 is dá mba chothromas aonair í. Mar sin féin, is féidir neamhaird a dhéanamh den
 riosca sonrach ar an gcothromas aonair sin más rud é go bhfuil an todhchaíocht
 innéacsanna stoic atá i gceist á trádáil ar an stocmhalartán agus más innéacs
 atá éagsúlaithe go hiomchuí í.
 Roinn 4
 Frithghealladh
 Airteagal 334
 Glansuíomhanna a laghdú
 1.
 I gcás ina bhfrithghealltar fiachas agus
 ionstraimí cothromais, féadfaidh institiúid leas a bhaint as an nós imeachta
 seo a leanas chun a ceanglais cistí dílse a ríomh. Ríomhfaidh
 an institiúid a glansuíomhanna ar dtús trí na suíomhanna frithgheallta atá
 suibscríofa nó fo-fhrithgheallta ag tríú páirtithe ar bonn comhaontuithe
 foirmiúla a asbhaint. Laghdóidh an institiúid na glansuíomhanna ansin de réir
 na bhfachtóirí laghdaithe i dTábla 4 agus ríomhfaidh sí a ceanglais cistí dílse
 ag úsáid na suíomhanna frithgheallta laghdaithe.
 Tábla 4
 lá oibre 0: || 100 %
 lá oibre 1: || 90 %
 laethanta oibre 2 go 3: || 75 %
 lá oibre 4: || 50 %
 lá oibre 5: || 25 %
 i ndiaidh lá oibre 5: || 0 %
 Is éard a bheidh sa ‘lá oibre a náid' an lá
 oibre ar a dtabharfaidh an institiúid gealltanas gan choinníoll glacadh le líon
 áirithe urrús ar phraghas comhaontaithe.
 2.
 Cuirfidh na hinstitiúidí an leas a bhaineann
 siad as mír 1 in iúl do na húdaráis inniúla.
 Roinn 5
 Ceanglais cistí dílse riosca shonraigh le haghaidh suíomhanna atá
 fálaithe ag díorthaigh chreidmheasa
 Airteagal 335
 Lamháltas le haghaidh fálú ag díorthaigh chreidmheasa
 1.
 Tabharfar lamháltas le haghaidh fálú a chuireann
 díorthaigh chreidmheasa ar fáil, i gcomhréir leis na prionsabail atá leagtha
 amach i míreanna 2 go 6.
 2.
 Láimhseálfaidh institiúidí
 an suíomh sa díorthach creidmheasa mar ‘chéim’ amháin agus an suíomh fálaithe a
 bhfuil an méid ainmniúil céanna, nó nuair is infheidhme, an méid barúlach
 céanna, aige mar an ‘chéim' eile.
 3.
 Tabharfar lamháltas iomlán
 nuair a ghluaiseann luachanna an dá chéim ar malairt treonna agus má
 ghluaiseann siad an méid céanna i gcónaí tríd is tríd. Beidh an scéal amhlaidh
 sna cásanna seo a leanas:
 (a)
 ionstraimí atá comhionann le chéile go hiomlán
 atá sa dá chéim;
 (b)
 tá suíomh fada airgid fálaithe ag babhtáil ráta
 toraidh iomlán (nó vice versa) agus tá an oibleagáid tagartha comhoiriúnaithe
 go cruinn leis an neamhchosaint bhunúsach (i.e. an suíomh airgid). D’fhéadfadh
 aibíocht na babhtála féin a bheith difriúil ó aibíocht na neamhchosanta
 bunúsaí.
 Sna cásanna sin, ní chuirfear ceanglas cistí
 dílse le haghaidh riosca shonraigh i bhfeidhm maidir le ceachtar taobh den
 suíomh.
 4.
 Cuirfear fritháireamh 80 % i bhfeidhm nuair
 a ghluaiseann luachanna an dá chéim i malairt treonna agus nuair atá
 comhoiriúnú cruinn ann ó thaobh na hoibleagáide tagartha, ó thaobh aibíocht na
 hoibleagáide tagartha agus an díorthaigh chreidmheasa araon, agus ó thaobh airgeadra
 na neamhchosanta bunúsaí. Ina theannta sin, ní
 chuirfidh gnéithe tábhachtacha den chonradh díorthach creidmheasa faoi deara go
 mbeidh gluaiseacht praghsanna an díorthaigh chreidmheasa ag diall go hábhartha
 ó ghluaiseachtaí praghsanna an tsuímh airgid. A mhéid a ndéanann an
 t-idirbheart riosca a aistriú, cuirfear fritháireamh 80 % i bhfeidhm
 maidir le taobh an idirbhirt a bhfuil ceanglas cistí dílse níos airde aige,
 agus beidh na ceanglais riosca shonraigh ar an taobh eile cothrom le nialas.
 5.
 Tabharfar lamháltas páirteach,
 sna cásanna seo a leanas, in éagmais na gcásanna i mír 3 agus mír 4:
 (a)
 tagann an suíomh faoi mhír 3(b) ach tá
 neamhréir sócmhainní ann idir an oibleagáid tagartha agus an neamhchosaint
 bhunúsach. Mar sin féin,
 comhlíonann na suíomhanna na ceanglais seo a leanas:
 (i) tá an oibleagáid tagartha ar chomhchéim
 nó ar chéim níos sóisearaí ná an bhunoibleagáid;
 (ii) tá an féichiúnaí céanna ag an
 mbunoibleagáid agus ag an oibleagáid tagartha agus tá clásail um
 thrasmhainneachtain nó clásail um thras-luathú iontu atá infheidhme le dlí.
 (b)
 tagann an suíomh faoi mhír 3(a) nó faoi mhír 4
 ach tá neamhréir airgeadra nó aisioncronacht aibíochta ann idir an chosaint chreidmheasa
 agus an bhunsócmhainn. Áireofar neamhréir airgeadra
 den chineál sin sa cheanglas cistí dílse le haghaidh riosca malairte eachtraí;
 (c)
 tagann an suíomh faoi mhír 4
 ach tá neamhréir sócmhainní ann idir an suíomh airgid agus an díorthach
 creidmheasa. Mar sin féin, tá an bhunsócmhainn ar áireamh sna hoibleagáidí
 (inseachadta) i ndoiciméadacht an díorthaigh chreidmheasa.
 D'fhonn lamháltas páirteach a thabhairt, seachas
 na ceanglais cistí dílse le haghaidh riosca shonraigh a chur le gach taobh den
 idirbheart, ní bheidh feidhm ach ag an ceann is airde den dá cheanglas cistí
 dílse.
 6.
 I ngach cás nach dtagann faoi mhíreanna 3 go 5,
 déanfar ceanglas cistí dílse le haghaidh riosca shonraigh a ríomh ar leithligh
 don dá thaobh de na suíomhanna.
 Airteagal 336
 Lamháltas le haghaidh fálú ag díorthaigh chreidmheasa
 don chéad mhainneachtain agus don n-ú mainneachtain
 I gcás na ndíorthach creidmheasa don chéad
 mhainneachtain agus na ndíorthach creidmheasa don n-ú mainneachtain, beidh
 feidhm ag an láimhseáil seo a leanas maidir leis an lamháltas a bheidh le
 tabhairt i gcomhréir le hAirteagal 335:
 (a)
 i gcás ina bhfaigheann institiúid cosaint
 chreidmheasa i gcomhair roinnt aonán tagartha is bunús le díorthach creidmheasa
 faoi théarmaí lena sanntar go ndéanfar íocaíocht a luaithe is a tharlaíonn an
 chéad mhainneachtain agus go gcuirfidh an teagmhas creidmheasa sin deireadh
 leis an gconradh, feadfaidh an institiúid fritháireamh a dhéanamh ar riosca
 sonrach an aonáin tagartha sin lena bhfuil feidhm ag an muirear céatadáin is
 ísle um riosca sonrach i measc na n‐aonán tagartha bunúsach i gcomhréir
 le Tábla 1 in Airteagal 325;
 (b)
 i gcás ina spreagfar íocaíocht maidir le cosaint
 chreidmheasa a luaithe a tharlaíonn an n-ú mainneachtain sna neamhchosaintí, ní
 fhéadfaidh ceannaitheoir na cosanta an riosca sonrach sin a fhritháireamh ach
 amháin más rud é go bhfuil cosaint faighte chomh maith i gcomhair
 mainneachtainí 1 go n-1 nó nó má tá n-1 mainneachtain tarlaithe cheana féin. I
 gcásanna den sórt sin, leanfar den mhodheolaíocht atá leagtha amach thuas
 maidir le díorthaigh chreidmheasa don chéad mhainneachtain arna modhnú mar is
 iomchuí i gcomhair táirgí don n‐ú mainneachtain.
 Roinn 6
 Ceanglais cistí dílse le haghaidh GCanna
 Airteagal 337
 Ceanglais cistí dílse le haghaidh GCanna
 1.
 Gan dochar d’fhorálacha eile sa Roinn seo, beidh
 suíomhanna in GCanna faoi réir ceanglas cistí dílse le haghaidh riosca an
 tsuímh, arb éard a bheidh ann riosca sonrach agus riosca ginearálta, arb ionann
 é agus 32 %. Gan dochar d'Airteagal 342 ná
 d’Airteagal 356(2)(d) a ghlactar in éineacht le hAirteagal 342 ina
 n-úsáidfear an modh leasaithe le hór a láimhseáil atá leagtha amach sna pointí
 sin, beidh suíomhanna in GCanna faoi réir ceanglas cistí dílse le haghaidh riosca
 an tsuímh, arb éard a bheidh ann riosca sonrach agus riosca ginearálta, agus
 riosca malairte eachtraí 40 %.
 2.
 Mura dtugtar a mhalairt le
 fios in Airteagal 339, ní cheadaítear aon ghlanluacháil idir
 infheistíochtaí bunúsacha GC agus suíomhanna eile i seilbh na hinstitiúide.
 Airteagal 338
 Critéir ghinearálta maidir le GCanna
 Beidh GCanna incháilithe don chur chuige
 atá leagtha amach in Airteagal 339, i gcás ina mbeidh na coinníollacha seo
 a leanas go léir comhlíonta:
 (a)
 beidh siad seo a leanas go léir le fáil i
 réamheolaire an GC nó i ndoiciméad coibhéiseach:
 (i) catagóirí na sócmhainní a bhfuil an GC
 údaraithe infheistíocht a dhéanamh iontu;
 (ii) na teorainneacha coibhneasta agus na
 modheolaíochtaí chun iad a ríomh, más rud é go bhfuil feidhm ag teorainneacha
 infheistíochta;
 (iii) i gcás ina
 gceadaítear giaráil, an t-uasleibhéal giarála;
 (iv) i gcás ina
 gceadaítear idirbhearta díorthach creidmheasa thar an gcuntar nó idirbhearta
 athcheannaigh, nó iasachtú nó iasachtaíocht urrús a thabhairt i gcrích, beartas
 chun teorainn a chur le riosca contrapháirtí a eascraíonn as na hidirbhearta
 sin;
 (b)
 déanfar gnó an GC a thuairisciú i dtuarascálacha
 leathbhliantúla agus bliantúla chun go bhféadfar measúnú a dhéanamh ar na
 sócmhainní agus ar na dliteanais, ar ioncam agus ar oibríochtaí thar an
 tréimhse tuairiscithe;
 (c)
 is féidir scaireanna nó aonaid an GC a
 fhuascailt in airgead tirim, as sócmhainní an ghnóthais, ar bhonn laethúil arna
 iarraidh sin ag sealbhóir an aonaid;
 (d)
 coinneofar infheistíochtaí
 sa GC scartha ó shócmhainní bhainisteoir an GC;
 (e)
 déanfaidh an institiúid
 infheistíochta measúnú riosca sásúil ar an GC;
 (f)
 daoine ar gá maoirseacht a dhéanamh orthu de
 réir na Treorach (GCUI) nó de réir reachtaíochta coibhéisí a bheidh ina
 mbainisteoirí ar GCanna.
 Airteagal 339
 Modhanna sonracha i gcomhair GCanna
 1.
 I gcás ina bhfuil an institiúid ar an eolas faoi
 infheistíochtaí bunúsacha an GC ar bhonn laethúil, féadfaidh an institiúid na
 hinfheistíochtaí bunúsacha sin a chur san áireamh d'fhonn ceanglais cistí dílse
 le haghaidh riosca an tsuímh a ríomh, arb éard a bheidh ann riosca sonrach agus
 riosca ginearálta. Faoin gcur chuige seo, láimhseálfar suíomhanna in GCanna mar
 shuíomhanna in infheistíochtaí bunúsacha an GC. Ceadófar
 glanluacháil idir suíomhanna in infheistíochtaí bunúsacha an GC agus suíomhanna
 eile i seilbh na hinstitiúide, fad is a shealbhaíonn an institiúid méid
 leordhóthanach scaireanna nó aonad chun go mbeifear in ann iad a fhuascailt nó
 a chruthú mar mhalairt ar na hinfheistíochtaí bunúsacha.
 2.
 Féadfaidh institiúidí na
 ceanglais cistí dílse le haghaidh riosca an tsuímh a ríomh, arb éard a bheidh
 ann riosca sonrach agus riosca ginearálta, le haghaidh suíomhanna in GCanna trí
 ghlacadh leis go bhfuil suíomhanna ann arb ionann iad agus na suíomhanna sin
 atá riachtanach chun aithris a dhéanamh ar chomhdhéanamh agus ar fheidhmíocht
 an innéacs atá ginte go seachtrach nó an bhascaeid sheasta de chothromas nó d’urrús
 fiachais dá dtagraítear i bpointe (a) thíos, faoi réir na gcoinníollacha seo a
 leanas:
 (a)
 is é cuspóir shainordú an GC aithris a dhéanamh ar
 chomhdhéanamh agus ar fheidhmíocht innéacs atá ginte go seachtrach nó bascaeid
 sheasta de chothromas nó d’urrúis fiachais;
 (b)
 is féidir a léiriú go soiléir thar thréimhse sé mhí
 ar a laghad go bhfuil comhghaol íosta 0.9 idir gluaiseachtaí praghsanna
 laethúla an GC agus an t-innéacs nó an bascaed de chothromas nó d’urrúis fiachais.
 Ciallaíonn ‘comhghaol' sa chomhthéacs seo, an chomhéifeacht comhghaolúcháin
 idir an toradh laethúil ar an GC agus an t-innéacs nó ar an mbascaed de chothromas
 nó d’urrúis fiachais a rianaíonn sé.
 3.
 I gcás nach bhfuil an institiúid ar an eolas faoi
 infheistíochtaí bunúsacha an GC ar bhonn laethúil, féadfaidh an institiúid na
 ceanglais cistí dílse le haghaidh riosca an tsuímh a ríomh, arb éard a bheidh
 ann, riosca sonrach agus riosca ginearálta, faoi réir na gcoinníollacha seo a
 leanas:
 (a)
 glacfar leis go n-infheistíonn an GC ar dtús go dtí
 an t-uasmhéid a cheadaítear faoina shainordú sna haicmí sócmhainní sin a bhfuil
 an ceanglas cistí dílse is airde ag baint leo i leith riosca shonraigh agus
 riosca ghinearálta ar leithligh, agus ansin go leanann sé ar aghaidh ag
 infheistiú in ord íslitheach go dtí go mbainfear an teorainn uasta amach maidir
 le hinfheistíocht iomlán. Is mar shealúchas díreach
 sa suíomh a glacadh a láimhseálfar an suíomh sa GC;
 (b)
 cuirfidh institiúidí san áireamh an neamhchosaint
 indíreach is airde a d’fhéadfaidís a bhaint amach trí shuíomhanna giaráilte a
 ghlacadh tríd an GC nuair atá a gceanglas cistí dílse le haghaidh riosca shonraigh
 agus riosca ghinearálta á ríomh ar leithligh acu, tríd an suíomh sa GC a mhéadú
 go comhréireach suas go dtí an neamhchosaint uasta ar na hítimí infheistíochta bunúsacha
 a thig ón sainordú;
 (c)
 má sháraíonn an ceanglas
 cistí dílse le haghaidh riosca shonraigh agus riosca ghinearálta i dteannta a
 chéile de réir na míre seo an méid sin atá leagtha amach in Airteagal 337(1)
 cuirfear uasteorainn leis an gceanglas cistí dílse ar an leibhéal sin.
 4.
 Féadfaidh institiúidí dul i muinín na dtríú
 páirtithe seo a leanas chun ceanglais cistí dílse le haghaidh riosca an tsuímh i
 gcás suíomhanna in GCanna a thagann faoi réim mhír 1 go mír 4 a ríomh agus
 a thuairisciú, i gcomhréir leis na modhanna atá leagtha amach sa Chaibidil seo:
 (a)
 taisclann an GC ar choinníoll go n-infheistíonn
 an GC in urrúis amháin agus go gcuireann sé gach urrús i dtaisce sa taisclann
 seo;
 (b)
 i gcás GCanna eile, cuideachta bhainistíochta an
 GC, ar choinníoll go gcomhlíonann cuideachta bhainistíochta an GC na critéir
 atá leagtha amach i mír (3)(a) d’Airteagal 127.
 Deimhneoidh iniúchóir seachtrach go bhfuil an
 ríomh cruinn.
 Caibidil 3
 Ceanglais cistí dílse le haghaidh riosca malairte
 eachtraí
 Airteagal 340
 De minimis agus ualú maidir le riosca malairte eachtraí
 Más mó ná 2 % d’iomlán a cistí dílse
 suim ghlansuíomh foriomlán na hinstitiúide in airgeadra eachtrach agus
 ghlansuíomh óir na hinstitiúide, arna ríomh i gcomhréir leis an nós imeachta
 ata leagtha amach in Airteagal 341, lena n-áirítear aon suíomhanna in
 airgeadra eachtrach nó suíomhanna óir a ríomhtar ceanglais cistí dílse ina
 leith ag úsáid samhail inmheánach, ríomhfaidh an institiúid ceanglas cistí
 dílse le haghaidh riosca malairte eachtraí. Beidh an
 ceanglas cistí dílse le haghaidh riosca malairte eachtraí cothrom le suim a
 glansuímh fhoriomláin in airgeadra eachtrach agus a glansuímh óir san airgeadra
 tuairiscithe, arna iolrú faoi 8 %.
 Airteagal 341
 An glansuíomh foriomlán maidir le riosca malairte
 eachtraí a ríomh
 1.
 Ríomhfar glansuíomh oscailte na hinstitiúide i
 ngach airgeadra (lena n-áirítear an t-airgeadra tuairiscithe) agus in ór mar
 shuim na n-eilimintí a leanas (deimhneach nó diúltach):
 (a)
 an spotsuíomh glan (i.e. gach ítim shócmhainne
 lúide gach ítim dhliteanais, lena n‐áirítear ús fabhraithe, san
 airgeadra atá i gceist nó, maidir le hór, an spotsuíomh glan in ór);
 (b)
 an réamhshuíomh glan, is é sin na méideanna uile
 lena bhfáil lúide na méideanna uile lena n‐íoc faoi idirbhearta
 réamh-mhalairte agus óir, lena n-áirítear todhchaíochtaí airgeadra agus óir
 agus an phríomhshuim ar bhabhtálacha sealadacha airgeadraí nach n‐áirítear
 sa spotsuíomh;
 (c)
 ráthaíochtaí
 neamh-inchúlghairthe agus ionstraimí dá samhail ar deimhin go nglaofar iad agus
 ar dóigh dóibh a bheith do-aisghabhála;
 (d)
 coibhéis an deilte ghlan, nó
 coibhéis bunaithe ar dheilte, na roghanna malairte eachtraí agus óir iomlána de
 réir na leabhar;
 (e)
 margadhluach na roghanna
 eile.
 Is í an deilte a úsáidfear chun críocha phointe
 (d), nuair is ábhartha, deilte na malairte lena mbaineann, nó, i gcás nach
 bhfuil sin ar fáil, nó i gcás roghanna thar an gcuntar, faoi réir chead na
 n-údarás inniúil, an deilte arna ríomh ag an institiúid féin ag úsáid samhail
 iomchuí. Tabharfar cead má mheastar ráta athraithe
 luach na rogha nó luach an bharántais go hiomchuí leis an tsamhail i leith
 athruithe beaga i bpraghas margaidh na bunionstraime.
 Féadfaidh an institiúid
 ioncam/speansais todhchaí nár fabhraíodh fós ach atá fálaithe go hiomlán cheana
 a chur san áireamh má dhéanann sé é go comhsheasmhach.
 Féadfaidh an institiúid
 glansuíomhanna in airgeadraí ilchodacha a mhiondealú ina n-airgeadraí
 comhpháirte de réir na gcuótaí atá i bhfeidhm.
 2.
 Féadfar aon suíomhanna arna nglacadh d’aonghnó
 ag institiúid d’fhonn fálú i gcoinne éifeacht dhíobhálach an ráta malairte ar a
 gcóimheasa de réir Airteagal 87(1) a eisiamh nuair a dhéantar glansuíomhanna
 in airgeadra oscailte a ríomh, faoi réir chead na n-údarás inniúil. Beidh suíomhanna den sórt sin de chineál neamhthrádala nó
 struchtúrach agus beidh aon athrú i dtéarmaí a n-eisiaimh faoi réir ceada ar
 leith ó na húdaráis inniúla. Féadfar an láimhseáil chéanna faoi réir na
 gcoinníollacha céanna atá luaite thuas a chur i bhfeidhm maidir le suíomhanna
 na hinstitiúide a bhaineann le hítimí atá asbhainte cheana agus a cistí dílse á
 ríomh.
 3.
 Féadfaidh institiúid an
 glanluach láithreach a úsáid nuair a bheidh an glansuíomh oscailte i ngach
 airgeadra agus in ór á ríomh ar choinníoll go n-úsáideann an institiúid an cur
 chuige sin go comhsheasmhach.
 4.
 Déanfar glansuíomhanna
 gearra agus fada i ngach airgeadra seachas an t-airgeadra tuairiscithe agus an
 glansuíomh fada nó gearr in ór a chomhshó ag spotrátaí san airgeadra
 tuairiscithe. Beidh siad suimithe ansin ar leithligh chun iomlán na
 nglansuíomhanna gearra agus iomlán na nglansuíomhanna fada faoi seach a
 chruthú. Is é an ceann is airde den dá iomlán sin a bheidh i nglansuíomh
 foriomlán na hinstitiúide maidir le malairt eachtrach.
 5.
 Léireoidh institiúidí go
 leormhaith sna ceanglais cistí dílse na rioscaí eile a bhaineann le roghanna
 seachas an riosca deilte.
 6.
 Forbróidh an ÚBE dréachtchaighdeáin theicniúla
 rialála lena saineofar raon modhanna chun rioscaí eile, seachas an riosca
 deilte, a léiriú i gceanglais cistí dílse ar bhealach atá comhréireach le scála
 agus castacht ghníomhaíochtaí na n-institiúidí i roghanna.
 Cuirfidh an ÚBE na dréachtchaighdeáin theicniúla
 rialála sin faoi bhráid an Choimisiúin faoin 1 Eanáir 2013.
 Déantar cumhacht a tharmligean chuig an
 gCoimisiún chun na caighdeáin theicniúla rialála dá dtagraítear san fhomhír
 roimhe seo a ghlacadh i gcomhréir leis an nós imeachta atá leagtha síos in Airteagail 10
 go 14 de Rialachán (AE) Uimh. 1093/2010.
 Airteagal 342
 Riosca malairte eachtraí na GCanna
 1.
 Chun críocha Airteagal 341, beidh, i gcás GCanna,
 suíomh iarbhír an CUI maidir le hairgeadra eachtrach curtha san áireamh.
 2.
 Féadfaidh institiúidí dul i
 muinín thuairisciú na dtríú páirtithe seo a leanas maidir le suíomhanna in
 airgeadra eachtrach sa GC:
 (a)
 institiúid taisclainne an GC ar an gcoinníoll go
 ndéanann an GC infheistiú eisiach in urrúis agus go gcuireann sé gach urrús i
 dtaisce san institiúid taisclainne sin;
 (b)
 i gcás GCanna eile, cuideachta bhainistíochta an
 GC, ar choinníoll go gcomhlíonann cuideachta bhainistíochta an GC na critéir
 atá leagtha amach i bpointe (a) de mhír 3.
 Deimhneoidh iniúchóir seachtrach go bhfuil an
 ríomh cruinn.
 3.
 I gcás nach feasach d’institiúid na suíomhanna
 in airgeadra eachtrach atá in GC, glacfar leis go bhfuil an GC infheistithe go
 dtí an t-uasmhéid a cheadaítear faoi shainordú an GC maidir le hairgeadra
 eachtrach agus cuirfidh institiúidí san áireamh, maidir le suíomhanna sa
 leabhar trádála, an neamhchosaint indíreach ba mhó arbh fhéidir leo a bhaint
 amach trí shuíomhanna giaráilte a ghlacadh tríd an GC nuair atá a gceanglais
 cistí dílse le haghaidh riosca malairte eachtraí á ríomh. Déanfar sin tríd an suíomh sa GC a mhéadú go comhréireach
 go dtí an neamhchosaint uasta ar na hítimí infheistíochta bunúsacha a
 eascraíonn as an sainordú infheistíochta. Láimhseálfar suíomh toimhdithe an GC
 maidir le malairt eachtrach mar airgeadra ar leithligh de réir láimhseáil na n-infheistíochtaí
 in ór, faoi réir an athshocraithe gur féidir, nuair atá stiúradh infheistíocht
 an GC ar fáil, iomlán an tsuímh fhada a chur le hiomlán an tsuímh fhada
 oscailte in airgeadra eachtrach agus iomlán an tsuímh ghearr a chur le hiomlán
 an tsuímh ghearr oscailte in airgeadra eachtrach. Ní cheadófar glanluacháil
 idir shuíomhanna den sórt sin roimh an ríomh.
 Airteagal 343
 Airgeadraí dlúth-chomhghaolaithe
 1.
 Féadfaidh institiúidí ceanglais cistí dílse níos
 ísle a sholáthar i gcoinne suíomhanna in airgeadraí dlúth-chomhghaolaithe. Ní mheastar péire airgeadraí a bheith dlúth-chomhghaolaithe
 ach sa chás ina mbeadh dóchúlacht chaillteanais — arna ríomh ar bhonn sonraí
 ráta malairte na dtrí nó na gcúig bliana roimhe — ar shuíomhanna cothroma agus
 urchomhaireacha in airgeadraí den sórt sin thar an 10 lá oibre dar gcionn, ar 4 %
 nó níos lú é de luach an tsuímh chomhoiriúnaithe atá i gceist (arna luacháil i
 dtéarmaí an airgeadra thuairiscithe), ina mbeadh an dóchúlacht sin ar a laghad
 99 % nuair a d’úsáidfí tréimhse bhreathnóireachta trí bliana, nó 95 %
 nuair a d’úsáidfí tréimhse bhreathnóireachta cúig bliana. Beidh an ceanglas
 cistí dílse maidir leis an suíomh comhoiriúnaithe in dhá airgeadra dhlúth-chomhghaolaithe
 cothrom le 4 % arna iolrú faoi luach an tsuímh chomhoiriúnaithe.
 2.
 Le linn cheanglais na
 caibidle seo a ríomh, féadfaidh institiúidí neamhaird a dhéanamh de shuíomhanna
 in airgeadraí atá faoi réir comhaontaithe idir-rialtasaigh atá ceangailteach ó
 thaobh dlí de chun teorainn a chur lena n-athrúchán i gcoibhneas le hairgeadraí
 eile arna gcumhdach faoin gcomhaontú céanna. Ríomhfaidh institiúidí a
 suíomhanna comhoiriúnaithe in airgeadraí den sórt sin agus déanfaidh siad
 ceanglas cistí dílse a chur i bhfeidhm maidir leo nach lú ná leath an athrúcháin
 uasta cheadaithe atá leagtha síos sa chomhaontú idir-rialtasach atá i gceist i
 leith na n-airgeadraí lena mbaineann.
 3.
 Forbróidh an ÚBE dréachtchaighdeáin theicniúla cur
 chun feidhme ina liostaítear na hairgeadraí a chomhlíonann na ceanglais atá
 leagtha amach i mír 1.
 Cuirfidh an ÚBE na dréachtchaighdeáin
 theicniúla sin faoi bhráid an Choimisiúin faoin 1 Eanáir 2014.
 Tugtar cumhacht don Choimisiún na caighdeáin
 theicniúla cur chun feidhme dá dtagraítear sa tríú fomhír a ghlacadh i
 gcomhréir leis an nós imeachta atá leagtha síos in Airteagal 15 de
 Rialachán (AE) Uimh. 1093/2010.
 4.
 Féadfar an ceanglas cistí dílse maidir leis na
 suíomhanna comhoiriúnaithe in airgeadraí na mBallstát a bheidh rannpháirteach i
 ndara céim an aontais eacnamaíoch agus airgeadaíochta a ríomh mar 1,6 % de
 luach na suíomhanna comhoiriúnaithe sin.
 5.
 Ní bheidh ionchorpraithe sa ghlansuíomh oscailte
 foriomlán de réir Airteagal 341(4) ach na suíomhanna gan chomhoiriúnú in
 airgeadraí dá dtagraítear san Airteagal seo.
 Caibidil 4
 Ceanglais cistí dílse le haghaidh riosca tráchtearraí
 Airteagal 344
 Modh a roghnú maidir le riosca tráchtearraí
 Faoi réir Airteagail 345 go 347,
 ríomhfaidh institiúidí an ceanglas cistí dílse le haghaidh riosca tráchtearraí ag
 úsáid ceann de na modhanna atá leagtha amach in Airteagal 348, Airteagal 349
 nó Airteagal 350.
 Airteagal 345
 Gnó tráchtearraí coimhdeacha
 1.
 Féadfaidh institiúidí a bhfuil gnó tráchtearraí
 coimhdeacha talmhaíochta acu na ceanglais cistí dílse maidir lena stoc
 tráchtearraí fisiciúla a shocrú ag deireadh gach bliana le haghaidh na bliana
 dar gcionn i gcás ina gcomhlíontar na coinníollacha seo a leanas go léir:
 (a)
 tráth ar bith den bhliain tá cistí dílse ina
 seilbh maidir leis an riosca sin nach lú iad ná an meáncheanglas cistí dílse i
 leith an riosca sin a bheidh measta ar bhonn coimeádach le haghaidh na bliana
 dar gcionn;
 (b)
 déanfaidh sí luaineacht ionchasach maidir leis
 an bhfigiúr atá ríofa faoi phointe (a) a mheas ar bhonn coimeádach;
 (c)
 níl a meáncheanglas cistí
 dílse i leith an riosca sin níos mó ná 5 % dá cistí dílse nó EUR 1 milliún
 agus, ag cur an luaineacht atá measta i gcomhréir le (b) san áireamh, ní bheidh
 buaic ionchasach na gceanglas cistí dílse níos mó ná 6.5 % dá cistí dílse;
 (d)
 déanann an institiúid
 monatóireacht ar bhonn leanúnach féachaint an meastacháin réadúla iad na meastacháin
 arna ndéanamh faoi phointe (a) agus phointe (b).
 2.
 Tabharfaidh institiúidí fógra do na húdaráis
 inniúla faoin úsáid a bhaineann siad as an rogha dá ndéantar foráil i mír 1.
 Airteagal 346
 Suíomhanna i dtráchtearraí
 1.
 Sloinnfear gach suíomh i dtráchtearraí nó i
 ndíorthaigh tráchtearraí i dtéarmaí an aonaid tomhais chaighdeánaigh.
 Sloinnfear an spotphraghas i ngach tráchtearra san airgeadra tuairiscithe.
 2.
 Measfar go bhfuil suíomhanna in ór nó i
 ndíorthaigh óir faoi réir riosca malairte eachtraí agus láimhseálfar iad de
 réir Chaibidil 3 nó Chaibidil 5, mar is iomchuí, ar mhaithe le riosca
 tráchtearraí a ríomh.
 3.
 Chun críocha na Caibidle
 seo, féadfar suíomhanna ar suíomhanna maoinithe stoic amháin iad a eisiamh.
 4.
 Chun críocha Airteagal 349(1),
 is glansuíomh institiúide i ngach tráchtearra a bheidh I mbarrachas a
 suíomhanna fada thar a suíomhanna gearra, nó a mhalairt, sa tráchtearra céanna
 agus i dtodhchaíochtaí tráchtearraí, i roghanna agus i mbarántais chomhionanna.
 Láimhseálfar ionstraimí díorthacha, mar atá leagtha síos in Airteagal 347,
 mar shuíomhanna sa tráchtearra bunúsach.
 5.
 Ar mhaithe le suíomh i
 dtráchtearra a ríomh, láimhseálfar na suíomhanna seo a leanas mar shuíomhanna
 sa tráchtearra céanna:
 (a) suíomhanna i bhfochatagóirí éagsúla
 tráchtearraí i gcás ina bhfuil na fochatagóirí inseachadta i gcoinne a chéile;
 (b) suíomhanna i
 dtráchtearraí comhchosúla más dlúthionadaithe iad agus nuair is féidir
 comhghaol íosta 0.9 idir ghluaiseachtaí praghsanna a bhunú go soiléir thar
 íostréimhse bliana.
 Airteagal 347
 Ionstraimí áirithe
 1.
 Beidh todhchaíochtaí tráchtearraí agus réamhoibleagáidí
 tráchtearraí aonair a cheannach nó a dhíol ionchorpraithe sa chóras tomhais mar
 mhéideanna barúlacha i dtéarmaí an aonaid tomhais chaighdeánaigh agus sannfar
 aibíocht dóibh ag tagairt do dháta éaga.
 2.
 Babhtálacha tráchtearraí i gcás inar praghas
 seasta taobh amháin den idirbheart agus inar praghas an mhargaidh an taobh
 eile, láimhseálfar iad mar shraith suíomhanna atá cothrom le méid barúlach an
 chonartha agus, nuair is ábhartha, le suíomh amháin i gcomhréir le gach
 íocaíocht i leith na babhtála agus suite isteach sna bandaí aibíochta in Airteagal 348(1).
 Is suíomhanna fada iad na suíomhanna má bhíonn an
 institiúid ag íoc praghas seasta agus ag fáil praghas comhlúthach agus is
 suíomhanna gearra iad má bhíonn an institiúid ag fáil praghas seasta agus ag
 íoc praghas comhlúthach. Is gá babhtálacha tráchtearraí i gcás ina bhfuil
 taobhanna an idirbhirt i dtráchtearraí éagsúla a thuairisciú sa dréimire
 tuairiscithe ábhartha i leith chur chuige an dréimire aibíochta.
 3.
 Láimhseálfar roghanna agus
 barántais ar thráchtearraí agus ar dhíorthaigh tráchtearraí amhail is dá mba
 shuíomhanna iad atá cothrom i luach leis an mbunús lena mbaineann an rogha,
 arna iolrú faoi dheilte na rogha chun críocha na Caibidle seo. Féadfar na
 suíomhanna deireanacha sin a ghlanluacháil i gcoinne aon suíomhanna fritháirimh
 sa tráchtearra céanna nó sa díorthach céanna is bunús leo. Is í an deilte a
 úsáidfear, nuair is ábhartha, deilte na malairte lena mbaineann, faoi réir chead
 na n-údarás inniúil, i gcás nach bhfuil an cead sin ar fáil, nó i gcás roghanna
 thar an gcuntar, an deilte sin arna ríomh ag an institiúid féin ag úsáid
 samhail iomchuí. Tabharfar cead má mheastar ráta athraithe luach na rogha nó
 luach an bharántais go hiomchuí leis an tsamhail i leith athruithe beaga i
 bpraghas margaidh na bunionstraime.
 Léireoidh institiúidí go leormhaith sna
 ceanglais cistí dílse na rioscaí eile a bhaineann le roghanna seachas an riosca
 deilte.
 4.
 Forbróidh an ÚBE dréachtchaighdeáin theicniúla
 rialála lena saineofar raon modhanna chun rioscaí eile, seachas an riosca
 deilte, a léiriú i gceanglais cistí dílse ar bhealach atá comhréireach le scála
 agus castacht ghníomhaíochtaí na n-institiúidí i roghanna.
 Cuirfidh an ÚBE na dréachtchaighdeáin
 theicniúla rialála sin faoi bhráid an Choimisiúin faoin 1 Eanáir 2013.
 Déantar cumhacht a tharmligean chuig an
 gCoimisiún chun na caighdeáin theicniúla rialála dá dtagraítear sa chéad
 fhomhír a ghlacadh i gcomhréir le hAirteagail 10 go 14 de Rialachán (AE) Uimh. 1093/2010.
 5.
 I gcás inar ceann de na cinn a leanas an
 institiúid, cuirfidh sí na tráchtearraí lena mbaineann san áireamh agus a
 ceanglas cistí dílse le haghaidh riosca tráchtearraí á ríomh:
 (a) aisTreoir tráchtearraí nó ceart
 ráthaithe a bhaineann le teidlíocht chun na tráchtearraí i gcomhaontú
 athcheannaigh;
 (b) iasachtóir
 tráchtearraí i gcomhaontú maidir le tráchtearraí a iasachtú.
 Airteagal 348
 Cur chuige an dréimire aibíochta
 1.
 Úsáidfidh an institiúid dréimire aibíochta ar
 leithligh i gcomhréir le Tábla 1 le haghaidh gach tráchtearra. Sannfar
 gach suíomh sa tráchtearra sin do na bandaí aibíochta iomchuí. Sannfar stoic
 fhisiciúla don chéad bhanda aibíochta idir 0 mí agus 1 mhí, í sin san áireamh.
 Tábla 1
 Banda aibíochta (1) || Ráta difríochta (in %) (2)
 0 ≤ 1 mhí || 1,50
 > 1 ≤ 3 mhí || 1,50
 > 3 ≤ 6 mhí || 1,50
 > 6 ≤ 12 mhí || 1,50
 > 1 ≤ 2 bhliain || 1,50
 > 2 ≤ 3 bliana || 1,50
 > 3 bliana || 1,50
 2.
 Féadfar suíomhanna sa tráchtearra céanna a
 fhritháireamh agus a shannadh do na bandaí aibíochta iomchuí ar bhonn glan
 maidir leo seo a leanas:
 (a)
 suíomhanna i gconarthaí a thiocfaidh in aibíocht
 ar an dáta céanna;
 (b)
 suíomhanna i gconarthaí a thiocfaidh in aibíocht
 laistigh de 10 lá dá chéile má thrádáiltear iad ar mhargaí a bhfuil dátaí
 seachadta laethúla acu.
 3.
 Ríomhfaidh an institiúid suim na suíomhanna fada
 agus suim na suíomhanna gearra i ngach banda aibíochta. Beidh suim na
 suíomhanna fada atá comhoiriúnaithe leis na suíomhanna gearra i mbanda áirithe
 cothrom le suíomhanna comhoiriúnaithe sa bhanda sin, agus beidh an suíomh
 iarmharach fada nó gearr cothrom leis an suíomh gan chomhoiriúnú don bhanda
 céanna.
 4.
 Beidh an chuid sin den suíomh fada gan
 chomhoiriúnú maidir le banda aibíochta áirithe atá comhoiriúnaithe leis an
 suíomh gearr gan chomhoiriúnú, nó a mhalairt, maidir le banda aibíochta níos
 faide amach cothrom leis an suíomh comhoiriúnaithe idir dhá bhanda aibíochta. Beidh an suíomh gan chomhoiriúnú cothrom leis an gcuid sin
 den suíomh fada gan chomhoiriúnú nó den suíomh gearr gan chomhoiriúnú nach
 féidir a chomhoiriúnú amhlaidh.
 5.
 Ríomhfar ceanglas cistí
 dílse na hinstitiúide maidir le gach tráchtearra ar bhonn an dréimire aibíochta
 ábhartha mar shuim na nithe seo a leanas:
 (a)
 suim na suíomhanna fada agus gearra
 comhoiriúnaithe, arna hiolrú faoin ráta difríochta iomchuí mar atá tugtha le
 fios sa dara colún de Thábla 1 maidir le gach banda aibíochta agus arna hiolrú
 faoi spotphraghas an tráchtearra.
 (b)
 an suíomh comhoiriúnaithe idir dhá bhanda
 aibíochta maidir le gach banda aibíochta ina bhfuil suíomh gan chomhoiriúnú
 tugtha ar aghaidh, arna iolrú faoi 0,6 %, is é sin an ráta tugtha anonn,
 agus arna iolrú faoin spotphraghas don tráchtearra;
 (c)
 suim na suíomhanna
 iarmharacha gan chomhoiriúnú, arna hiolrú faoi 15 %, is é sin an ráta glan
 amach, agus arna hiolrú faoin spotphraghas don tráchtearra.
 6.
 Ríomhfar ceanglas cistí dílse na hinstitiúide le
 haghaidh riosca tráchtearraí mar shuim na gceanglas cistí dílse arna ríomh
 maidir le gach tráchtearra de réir mhír 5.
 Airteagal 349
 Cur chuige simplithe
 1.
 Ríomhfar ceanglas cistí dílse na hinstitiúide
 maidir le gach tráchtearra mar shuim na nithe seo a leanas:
 (a)
 15 % den suíomh glan, fada nó gearr, arna
 iolrú faoi spotphraghas an tráchtearra;
 (b)
 3 % den suíomh comhlán, fada móide gearr,
 arna iolrú faoi spotphraghas an tráchtearra;
 2.
 Ríomhfar ceanglas cistí dílse na hinstitiúide
 maidir le riosca tráchtearraí mar shuim na gceanglas cistí dílse arna ríomh
 maidir le gach tráchtearra de réir mhír 1.
 Airteagal 350
 Cur chuige an dréimire aibíochta sínte
 Féadfaidh institiúidí na rátaí íosta difríochta,
 tugtha anonn agus glan amach atá leagtha amach i dTábla 2 a leanas a úsáid
 seachas na rátaí sin atá luaite in Airteagal 348 ar an gcoinníoll go bhfuil
 na nithe seo a leanas comhlíonta ag na hinstitiúidí:
 (a)
 déanann siad gnó suntasach tráchtearraí;
 (b)
 tá punann tráchtearraí acu atá éagsúlaithe go
 hiomchuí;
 (c)
 níl siad fós in ann samhlacha inmheánacha a
 úsáid ar mhaithe leis an gceanglas cistí dílse le haghaidh riosca tráchtearraí
 a ríomh.
 Tabharfaidh institiúidí fógra dá n-údaráis
 inniúla maidir leis an úsáid a bhaineann siad as an Airteagal seo i dteannta le
 fianaise faoina n-iarrachtaí samhail inmheánach a chur chun feidhme ar mhaithe
 leis an gceanglas cistí dílse le haghaidh riosca tráchtearraí a ríomh.
 Tábla 2
 || Miotail lómhara (cé is moite d’ór) || Miotail neamhlómhara || Táirgí talmhaíochta || Eile, lena n-áirítear táirgí fuinnimh
 Ráta difríochta ( %) || 1,0 || 1,2 || 1,5 || 1,5
 Ráta tugtha anonn ( %) || 0,3 || 0,5 || 0,6 || 0,6
 Ráta glan amach ( %) || 8 || 10 || 12 || 15
 Caibidil 5
 Samhlacha inmheánacha a úsáid chun ceanglais cistí
 dílse a ríomh
 Roinn 1
 Cead agus ceanglais cistí dílse
 Airteagal 351
 Rioscaí sonracha agus rioscaí ginearálta
 Chun críocha na caibidle seo féadfar riosca
 an tsuímh ar ionstraim fiachais nó ar ionstraim cothromais intrádála nó ar
 dhíorthach díobh a roinnt ina dhá chomhpháirt. Beidh an chéad cheann cothrom
 lena chomhpháirt riosca shonraigh agus cuimseofar leis sin an riosca d’athrú i
 bpraghas na hionstraime lena mbaineann i ngeall ar fhachtóirí a bhaineann lena
 heisitheoir, nó i gcás díorthaigh, eisitheoir na bunionstraime. Cuimseofar leis
 an gcomhpháirt riosca ghinearálta riosca d’athrú i bpraghas na hionstraime i
 ngeall ar athrú i leibhéal na rátaí úis i gcás ionstraime fiachais intrádála nó
 díorthaigh fiachais nó i gcás cothromais nó díorthaigh cothromais i ngeall ar
 ghluaiseacht leathan sa mhargadh cothromais nach bhfuil baint aici le tréithe
 sonracha na n-urrús aonair.
 Airteagal 352
 Cead chun samhlacha inmheánacha a úsáid
 1.
 Tar éis dóibh a fhíorú gur chomhlíon an
 institiúid na ceanglais de réir ranna 2, 3 agus 4 mar atá ábhartha, tabharfaidh
 na húdaráis inniúla cead d’institiúidí a gceanglais cistí dílse a ríomh maidir
 le ceann amháin nó níos mó de na catagóirí riosca seo a leanas trína samhlacha
 inmheánacha a úsáid in áit na modhanna atá léirithe i gCaibidil 2 go Caibidil 4
 nó i gcomhcheangal leo;
 (a)
 riosca ginearálta ionstraimí cothromais;
 (b)
 riosca sonrach ionstraimí cothromais;
 (c)
 riosca ginearálta ionstraimí fiachais;
 (d)
 riosca sonrach ionstraimí fiachais;
 (e)
 riosca malairte eachtraí;
 (f)
 riosca tráchtearraí.
 2.
 I gcás catagóirí riosca nár tugadh an cead dá
 dtagraítear i mír 1 don institiúid ina leith chun a samhlacha inmheánacha
 a úsáid, leanfaidh an institiúid sin dá ceanglais cistí dílse a ríomh i
 gcomhréir leis na modhanna sin i gCaibidil 2, i gCaibidil 3 agus i gCaibidil 4
 mar is ábhartha. Beidh cead ó na húdaráis inniúla ag
 teastáil i ndáil le húsáid na samhlacha inmheánacha maidir le gach catagóir
 riosca. Éilítear cead ar leithligh ón údarás inniúil maidir le hathruithe
 ábhartha ar úsáid na samhlacha inmheánacha, maidir le síneadh ar úsáid na
 samhlacha inmheánacha, go háirithe maidir le catagóirí riosca breise, agus
 maidir le ríomh tosaigh an luacha faoi riosca anásta de réir Airteagal 354(2).
 3.
 Forbróidh an ÚBE dréachtchaighdeáin theicniúla
 rialála d’fhonn an méid seo a leanas a shonrú:
 (a)
 na coinníollacha chun measúnú a dhéanamh ar
 ábharthacht na síntí agus na n-athruithe ar úsáid samhlacha inmheánacha;
 (b)
 an mhodheolaíocht mheasúnaithe faoina dtugann na
 húdaráis inniúla cead d’institiúidí leas a bhaint as samhlacha inmheánacha.
 Cuirfidh an ÚBE na dréachtchaighdeáin theicniúla
 rialála sin faoi bhráid an Choimisiúin faoin 1 Eanáir 2013.
 Déantar cumhacht a
 tharmligean chuig an gCoimisiún chun na caighdeáin theicniúla rialála dá
 dtagraítear sa chéad fhomhír a ghlacadh i gcomhréir leis an nós imeachta atá
 leagtha síos in Airteagail 10 go 14 de Rialachán (AE) Uimh. 1093/2010.
 Airteagal 353
 Ceanglais cistí dílse nuair a úsáidtear samhlacha
 inmheánacha
 1.
 Gach institiúid a úsáideann samhail inmheánach, comhlíonfaidh
 sí, i dteannta le ceanglais cistí dílse arna ríomh de réir Chaibidil 2, Chaibidil
 3 agus Chaibidil 4 maidir leis na catagóirí riosca nár tugadh cead ina leith
 chun samhail inmheánach a úsáid, ceanglas cistí dílse arna shloinneadh mar
 shuim phointe (a) agus phointe (b):
 (a) an luach is airde de na luachanna a
 leanas:
 (i) a huimhir luacha faoi riosca (VaR) don
 lá roimhe arna ríomh sin i gcomhréir le hAirteagal 354(1) (VaRt-1);
 (ii) meán na n-uimhreacha luacha faoi
 riosca arna ríomh i gcomhréir le hAirteagal 354(1) do gach lá den seasca
 lá gnó roimhe sin (VaRavg), arna iolrú faoin bhfachtóir iolrúcháin
 (mc) de réir Airteagal 355;
 (b) an luach is airde de na luachanna a
 leanas:
 (i) a huimhir luacha faoi riosca anásta
 is déanaí atá ar fáil arna ríomh i gcomhréir le hAirteagal 354(2) (sVaRt-1);
 agus
 (ii) meán na n-uimhreacha luacha faoi
 riosca anásta arna ríomh sa mhodh agus leis an minicíocht atá sonraithe in Airteagal 354(2)
 le linn an seasca lá gnó roimhe sin (sVaRavg), arna iolrú faoin
 bhfachtóir iolrúcháin (ms) de réir Airteagal 355;
 2.
 Maidir le hinstitiúidí a úsáideann samhail
 inmheánach chun a gceanglas cistí dílse le haghaidh riosca sonrach na
 n-ionstraimí fiachais a ríomh, comhlíonfaidh siad ceanglas cistí dílse breise
 arna shloinneadh mar shuim phointe (a) agus phointe (b) a leanas:
 (a) an ceanglas cistí dílse arna ríomh de
 réir Airteagal 326 agus Airteagal 327 maidir le riosca sonrach na
 suíomhanna urrúsúcháin agus na ndíorthach creidmheasa don n-ú mainneachtain sa
 leabhar trádála cé is moite díobh sin atá ionchorpraithe i gceanglas cistí
 dílse le haghaidh riosca sonrach na punainne trádála comhghaoil i gcomhréir le Roinn 4
 agus, nuair is infheidhme, an ceanglas cistí dílse le haghaidh riosca shonraigh
 i gcomhréir le Caibidil 2, Roinn 6, maidir leis na suíomhanna sin in GCanna
 nach bhfuil na coinníollacha in Airteagal 339(1) ná na coinníollacha in Airteagal 339(2)
 comhlíonta ina leith.
 (b) an uimhir is airde de na huimhreacha a
 leanas:
 (i) an uimhir riosca is déanaí maidir
 leis an riosca incriminteach mainneachtana agus imirce i gcomhréir le Roinn 3;
 (ii) meán na
 huimhreach sin thar an 12 sheachtain roimhe.
 3.
 Institiúidí a bhfuil punann trádála comhghaoil
 acu, lena gcomhlíontar na ceanglais in Airteagal 327(1) go (3),
 comhlíonfaidh siad ceanglas cistí dílse breise arna ríomh mar an ceann is airde
 de na huimhreacha a leanas:
 (a) an uimhir riosca is déanaí maidir leis
 an bpunann trádála comhghaoil arna ríomh i gcomhréir le Roinn 5;
 (b) meán na huimhreach
 sin thar na 12 sheachtain roimhe;
 (c) 8 % den
 cheanglas cistí dílse, tráth a ríomhadh an uimhir riosca is déanaí dá
 dtagraítear i bpointe (a), a bheadh ríofa i gcomhréir le hAirteagal 327(4)
 maidir leis na suíomhanna sin uile atá ionchorpraithe sa tsamhail inmheánach
 maidir leis an bpunann trádála comhghaoil.
 Roinn 2
 Ceanglais ghinearálta
 Airteagal 354
 VaR agus VaR anáis a ríomh
 1.
 Beidh ríomh na huimhreach luacha faoi riosca dá
 dtagraítear in Airteagal 353 faoi réir na gceanglas seo a leanas:
 (a) ríomh laethúil na huimhreach luacha
 faoi riosca;
 (b) eatramh muiníne aonfhoircneach 99ú
 peircintíl;
 (c) tréimhse shealbhaíochta 10 lá;
 (d) tréimhse bhreathnóireachta stairiúil
 iarbhír 1 bhliana ar a laghad ach amháin nuair atá údar le tréimhse bhreathnóireachta
 níos giorra i ngeall ar bhorradh suntasach i luaineacht praghsanna;
 (e) nuashonruithe míosúla ar a laghad ar
 shraith sonraí.
 Féadfaidh an institiúid uimhreacha luacha faoi
 riosca a úsáid arna ríomh de réir tréimhsí sealbhaíochta níos giorra ná 10 lá
 atá scálaithe suas go 10 lá de réir modheolaíochta iomchuí a ndéantar
 athbhreithniú tréimhsiúil uirthi.
 2.
 Ina theannta sin, déanfaidh an institiúid ‘luach
 faoi riosca anásta’ a ríomh maidir leis an bpunann reatha ar bhonn
 seachtainiúil ar a laghad, i gcomhréir leis na ceanglais atá leagtha amach sa
 chéad mhír, le hionchur samhla den luach faoi riosca atá calabraithe do shonraí
 stairiúla ó thréimhse leanúnach 12 mhí d’anás airgeadais suntasach atá ábhartha
 do phunann na hinstitiúide. Beidh rogha na sonraí
 stairiúla sin faoi réir a athbhreithnithe gach bliain ar a laghad ag an
 institiúid, agus cuirfidh an institiúid fógra chuig na húdaráis inniúla maidir
 leis an toradh. Déanfaidh an ÚBE monatóireacht ar an raon cleachtas maidir le
 luach faoi riosca anásta a ríomh agus eiseoidh sé treoirlínte i gcomhréir le hAirteagal 16
 de Rialachán (AE) Uimh. 1093/2010 maidir leis na cleachtais sin.
 Airteagal 355
 Iarthástáil rialála agus fachtóirí iolrúcháin
 1.
 Déanfar torthaí na ríomhanna dá dtagraítear in Airteagal 354
 a mhéadú ó scála faoi na fachtóirí iolrúcháin (mc) agus (ms).
 2.
 Beidh fachtóirí iolrúcháin (mc) agus
 (ms) cothrom le 3 faoi seach móide suimeann idir 0 agus 1 i
 gcomhréir le Tábla 1. Beidh an tsuimeann sin
 spleách ar líon na róluaineachtaí i leith an 250 lá gnó is déanaí arna fhianú le
 hiarthástáil ar an uimhir luacha faoi riosca mar ata leagtha amach in Airteagal 354(1).
 Tábla 1
 Líon na róluaineachtaí || suimeann
 Níos lú ná 5 || 0,00
 5 || 0,40
 6 || 0,50
 7 || 0,65
 8 || 0,75
 9 || 0,85
 10 nó níos mó || 1,00
 3.
 Ríomhfaidh institiúidí na róluaineachtaí
 laethúla ar bhonn iarthástála ar athruithe hipitéiseacha agus iarbhír i luach
 na punainne. Athrú lá amháin i luach na punainne is
 ea róluaineacht ar mó í ná an uimhir luacha faoi riosca lá amháin gaolmhar arna
 giniúint ag samhail na hinstitiúide. Ar mhaithe leis an tsuimeann a chinneadh, déanfar
 líon na róluaineachtaí a mheas ar bhonn ráithiúil ar a laghad agus beidh siad
 cothrom leis an líon is airde de na róluaineachtaí faoi athruithe hipitéiseacha
 agus iarbhír i luach na punainne.
 Beidh iarthástáil ar athruithe hipitéiseacha i
 luach na punainne bunaithe ar chomparáid idir luach deiridh lae na punainne
 agus, ag glacadh leis nach bhfuil athruithe ar shuíomhanna, a luach ag deireadh
 an lae dar gcionn.
 Beidh iarthástáil ar athruithe iarbhír i luach
 na punainne bunaithe ar chomparáid idir luach deiridh lae na punainne agus a
 luach iarbhír ag deireadh an lae dar gcionn cé is moite de tháillí, de
 choimisiúin agus de ghlanioncam úis.
 4.
 Féadfaidh na húdaráis inniúla, i gcásanna aonair,
 teorainn a chur leis an tsuimeann go dtí suimeann a thig ó róluaineachtaí faoi
 athruithe hipitéiseacha, nuair nach dtagann líon na róluaineachtaí faoi athruithe
 iarbhír ó easpaí sa tsamhail inmheánach.
 5.
 D’fhonn ligean do na
 húdaráis inniúla monatóireacht a dhéanamh ar oiriúnacht na bhfachtóirí
 iolrúcháin ar bhonn leanúnach, tabharfaidh institiúidí fógra do na húdaráis
 inniúla go pras, agus tráth nach déanaí ná laistigh de chúig lá oibre, maidir
 le róluaineachtaí a thig óna gclár iarthástála.
 Airteagal 356
 Ceanglais maidir le riosca a thomhas
 1.
 Aon samhail inmheánach a úsáidtear chun ceanglais
 chaipitil a ríomh le haghaidh riosca an tsuímh, riosca malairte eachtraí,
 riosca tráchtearraí, agus aon samhail inmheánach le haghaidh trádála comhghaoil,
 comhlíonfaidh sí na ceanglais uile seo a leanas:
 (a)
 gabhfar na rioscaí praghais ábhartha uile go
 cruinn leis an tsamhail;
 (b)
 gabhfar líon dóthanach fachtóirí riosca leis an
 tsamhail, ag brath ar leibhéal gníomhaíochta na hinstitiúide sna margaí faoi
 seach. Ionchorpróidh an institiúid ina samhail ar a laghad na fachtóirí riosca
 atá ionchorpraithe ina samhail praghsála. Gabhfar
 leis an tsamhail tomhais riosca neamhlíneachtaí maidir le roghanna agus táirgí
 eile chomh maith le riosca comhghaoil agus riosca boinn. I gcás ina n-úsáidtear
 ionadaigh in áit fachtóirí riosca taispeánfaidh siad cuntas teiste maith i
 leith an tsuímh iarbhír arna shealbhú.
 2.
 Aon samhail inmheánach a úsáidfear chun ceanglais
 chaipitil a ríomh le haghaidh riosca an tsuímh, riosca malairte eachtraí nó riosca
 tráchtearraí, comhlíonfaidh sí na ceanglais uile a leanas:
 (a)
 ionchorprófar leis an tsamhail sraith fachtóirí
 riosca a fhreagraíonn do rátaí úis gach airgeadra ina bhfuil suíomhanna lena
 mbaineann íogaireacht ráta úis laistigh agus lasmuigh den chlár comhardaithe ag
 an institiúid. Déanfaidh an institiúid na cuair toraidh a shamhaltú ag úsáid
 ceann de na cineálacha cur chuige a bhfuil glactha leo go ginearálta. I gcás
 neamhchosaintí ábhartha ar riosca an ráta úis sna mórairgeadraí agus sna
 mórmhargaí, roinnfear an cuar toraidh ina shé dheighleog aibíochta ar a laghad
 chun na hathruithe i luaineachtaí rátaí feadh an chuair toraidh a ghabháil.
 Gabhfar leis an tsamhail freisin an riosca a bhaineann le gluaiseachtaí nach
 bhfuil comhghaolaithe ar bhealach iomlán foirfe idir chuair toraidh éagsúla;
 (b)
 ionchorprófar leis an tsamhail fachtóirí riosca
 a fhreagraíonn d’ór agus do na hairgeadraí eachtracha aonair ina bhfuil suíomhanna
 na hinstitiúide ainmnithe. I gcás GCanna cuirfear suíomhanna iarbhír maidir le
 hairgeadra eachtrach an GC san áireamh. Féadfaidh institiúidí dul i muinín
 tuairisciú tríú páirtí ar shuíomh an GC in airgeadra eachtrach i gcás ina
 bhfuil cruinneas na tuairisce sin áirithíthe go leormhaith. I gcás nach feasach
 d’institiúid suíomhanna an GC in airgeadra eachtrach, déanfar an suíomh sin a
 ghearradh amach agus a láimhseáil i gcomhréir le hAirteagal 342(3);
 (c)
 úsáidfear sa tsamhail fachtóir riosca ar
 leithligh maidir le gach margadh cothromais ar a laghad ina sealbhaíonn an
 institiúid suíomhanna suntasacha;
 (d)
 úsáidfear sa tsamhail fachtóir riosca ar
 leithligh maidir le gach tráchtearra ar a laghad ina sealbhaíonn an institiúid
 suíomhanna suntasacha. Ní mór a ghabháil leis an tsamhail freisin an riosca a
 bhaineann le gluaiseachtaí nach bhfuil comhghaolaithe ar bhealach iomlán foirfe
 idir tráchtearraí comhchosúla, nach comhionann iad, agus an neamhchosaint ar
 athruithe i réamhphraghsanna a thagann as aisioncronachtaí aibíochta. Cuirfear
 san áireamh inti freisin tréithe an mhargaidh, go háirithe dátaí seachadta agus
 an raon feidhme a chuirtear ar fáil do thrádálaithe chun suíomhanna a ghlanadh;
 (e)
 déanfar measúnú coimeádach le samhail inmheánach
 na hinstitiúide ar an riosca a thagann, i gcásanna margaidh réalaíocha, as
 suíomhanna is lú leachtacht agus suíomhanna le trédhearcacht ó thaobh
 praghsanna atá teoranta. Ina theannta sin, comhlíonfar íoschaighdeáin sonraí
 leis an tsamhail inmheánach. Beidh na hionadaigh coimeádach go hiomchuí agus ní
 úsáidfear iad ach amháin i gcás ina bhfuil na sonraí atá ar fáil neamhleor nó
 nach léirítear leo fhíorluaineacht suímh nó punainne.
 3.
 Ní fhéadfaidh institiúidí, i gcás aon samhail
 inmheánach arna húsáid chun críocha na Caibidle seo, comhghaolta eimpíreacha a
 úsáid laistigh de chatagóirí riosca agus thar chatagóirí riosca ach amháin i
 gcás ina bhfuil cur chuige na hinstitiúide maidir le comhghaolta a thomhas
 fónta agus á chur i bhfeidhm le le hionracas.
 Airteagal 357
 Ceanglais cháilíochtúla
 1.
 Beidh aon samhail arna húsáid chun críocha na
 Caibidle seo fónta ar bhonn coincheapúil agus curtha chun feidhme le hionracas
 agus, go háirithe, comhlíonfar léi na ceanglais cháilíochtúla uile a leanas:
 (a)
 aon samhail a úsáidtear chun ceanglais chaipitil
 a ríomh le haghaidh riosca an tsuímh, riosca malairte eachtraí nó riosca
 tráchtearraí, beidh sí comhtháite go dlúth le próiseas laethúil bainistithe
 riosca na hinstitiúide agus is féidir í a úsáid mar bhonn chun neamhchosaintí
 ar riosca a thuairisciú don lucht bainistíochta sinsearaí;
 (b)
 beidh aonad rialaithe riosca ag an institiúid
 atá neamhspleách ó aonaid trádála gnó agus a bheidh freagrach go díreach don lucht
 bainistíochta sinsearaí. Beidh an t-aonad freagrach as aon samhail inmheánach
 arna húsáid chun críocha na Caibidle seo a dhearadh agus a chur chun feidhme.
 Déanfar bailíochtú tosaigh agus leanúnach san aonad ar aon samhail inmheánach
 arna húsáid chun críocha na Caibidle seo. Ullmhófar tuairiscí laethúla agus
 déanfar anailís orthu san aonad maidir le haschur aon samhla inmheánaí arna
 húsáid chun ceanglais chaipitil a ríomh le haghaidh riosca an tsuímh, riosca
 malairte eachtraí agus riosca tráchtearraí agus maidir leis na bearta iomchuí
 atá le déanamh i dtéarmaí teorainneacha trádála;
 (c)
 beidh comhlacht bainistíochta agus lucht bainistíochta
 sinsearaí na hinstitiúide rannpháirteach go gníomhach sa phróiseas rialaithe
 riosca agus déanfar athbhreithniú ar na tuairiscí laethúla arna ndéanamh ag an
 aonad rialaithe riosca ar leibhéal bainistíochta a mbeidh údarás imleor aige chun
 laghduithe ar shuíomhanna arna nglacadh ag trádálaithe aonair agus laghduithe i
 neamhchosaint fhoriomlán na hinstitiúide ar riosca a fhorfheidhmiú;
 (d)
 beidh líon foirne imleor ag an institiúid a
 bhfuil scileanna acu in úsáid samhlacha inmheánacha sofaisticiúla, lena
 n-áirítear na samhlacha sin arna n-úsáid chun críocha na Caibidle seo, sna
 réimsí trádála, rialaithe riosca, iniúchta agus cúloifige;
 (e)
 beidh nósanna imeachta bunaithe ag an institiúid
 chun monatóireacht a dhéanamh ar shraith dhoiciméadaithe de bheartais agus de rialuithe
 inmheánacha a bhaineann le feidhmiú foriomlán a samhlacha inmheánacha agus chun
 a áirithiú go gcomhlíonfar iad, lena n-áirítear na cinn arna n-úsáid chun
 críocha na Caibidle seo;
 (f)
 beidh cuntas teiste cruthaithe maidir le
 beachtas réasúnta i dtomhas rioscaí ag aon samhail inmheánach arna húsáid chun
 críocha na Caibidle seo;
 (g)
 déanfaidh an institiúid dianchlár tástála struis
 go minic, lena n-áirítear tástálacha struis droim ar ais, lena gcuimsítear aon
 samhail inmheánach arna húsáid chun críocha na Caibidle seo agus déanfaidh an lucht
 bainistíochta sinsearaí athbhreithniú ar thorthaí na dtástálacha sin agus
 léireofar iad sna beartais agus sna teorainneacha a chuirtear ar bun. Tabharfar
 aghaidh sa phróiseas sin ar na nithe seo a leanas go háirithe: neamhleachtacht
 i margaí faoi dhálaí anáis sa mhargadh, riosca comhchruinnithe, margaí aontreo,
 rioscaí teagmhais agus rioscaí mainneachtana gan choinne, neamhlíneacht táirgí,
 suíomhanna atá go mór lasmuigh den airgead, suíomhanna faoi réir bearnú
 praghsanna agus rioscaí eile i gcas ina bhféadfadh sé nach ngabhfar iad go
 hiomchuí sna samhlacha inmheánacha. Léireoidh na suaití arna gcur i bhfeidhm
 cineál na bpunann agus an t-am a d’fhéadfadh a bheith i gceist chun na rioscaí
 a fhálú amach nó a bhainistiú faoi dhiandálaí margaidh;
 (h)
 déanfaidh an institiúid mar chuid dá próiseas
 iniúchóireachta inmheánach rialta, athbhreithniú neamhspleách ar a samhlacha
 inmheánacha, lena n-airítear na samhlacha arna n‐úsáid chun críocha na
 Caibidle seo.
 2.
 San áireamh san athbhreithniú dá dtagraítear i
 bpointe (h) den chéad mhír beidh gníomhaíochtaí na n-aonad trádála gnó agus an
 aonaid rialaithe riosca neamhspleách araon. Uair
 amháin sa bhliain ar a laghad, déanfaidh an institiúid athbhreithniú ar a
 próiseas foriomlán bainistithe riosca. Breithneofar na nithe seo a leanas san
 athbhreithniú:
 (a)
 leordhóthanacht dhoiciméadú an chórais agus an
 phróisis um bainistiú riosca agus eagrúchán an aonaid rialaithe riosca.
 (b)
 bearta riosca a chomhtháthú leis an
 mbainistíocht riosca laethúil agus sláine an chórais faisnéise bainistíochta;
 (c)
 an próiseas atá in úsáid ag an institiúid chun
 samhlacha praghsála riosca agus córais luachála atá in úsáid ag pearsanra na
 hoifige tosaigh agus na cúloifige a fhaomhadh;
 (d)
 raon feidhme na rioscaí arna ngabhadh ag an
 tsamhail tomhais rioscaí agus bailíochtú aon athruithe suntasacha sa phróiseas
 tomhais rioscaí;
 (e)
 beachtas agus iomláine na sonraí suíomhanna,
 beachtas agus oiriúnacht na dtoimhdí luaineachta agus comhghaoil, agus beachtas
 na ríomhanna luachála agus íogaireachta maidir le riosca.
 (f)
 an próiseas fíoraithe atá in úsáid ag an
 institiúid chun meastóireacht a dhéanamh ar chomhsheasmhacht, ar thráthúlacht
 agus ar iontaofacht na bhfoinsí sonraí a úsáidtear chun samhlacha inmheánacha a
 rith, lena n-áirítear neamhspleáchas na bhfoinsí sonraí sin;
 (g)
 an próiseas fíoraithe atá in úsáid ag an
 institiúid chun meastóireacht a dhéanamh ar an iarthástáil a dhéantar d’fhonn
 beachtas na samhlacha a mheasúnú.
 3.
 De réir mar a fhorbraítear teicnící agus
 dea-chleachtais, cuirfidh institiúidí na teicnící agus na cleachtais nua sin i
 bhfeidhm maidir le haon samhail inmheánach arna húsáid chun críocha na Caibidle
 seo.
 Airteagal 358
 Bailíochtú Inmheánach
 1.
 Beidh próisis ar bun ag institiúidí lena
 áirithiú go ndearna páirtithe atá cáilithe go cuí agus neamhspleách ón
 bpróiseas forbartha, bailíochtú leordhóthanach ar a samhlacha inmheánacha arna
 n-úsáid chun críocha na Caibidle seo lena áirithiú go bhfuil siad fónta ar
 bhonn coincheapúil agus go ngabhtar leo go leordhóthanach na rioscaí ábhartha
 uile. Déanfar an bailíochtú le linn don tsamhail
 inmheánach a bheith á forbairt i dtosach agus nuair a dhéantar aon athruithe
 suntasacha ar an tsamhail inmheánach. Déanfar an bailíochtú freisin ar bhonn
 tráthúil agus go háirithe i gcás ina raibh aon athruithe struchtúracha
 suntasacha sa mhargadh nó athruithe i gcomhdhéanamh na punainne a d’fhéadfadh
 amhras a tharraingt ar leordhóthanacht na samhla inmheánaí. De réir mar a
 fhorbraítear teicnící agus dea-chleachtais maidir le bailíochtú inmheánach,
 cuirfidh na hinstitiúidí na forbairtí sin i bhfeidhm. Ní bheidh bailíochtú leis
 an tsamhail inmheánach teoranta d’iarthástáil, ach áireoidh sé, ar a laghad, na
 nithe seo a leanas:
 (a)
 tástálacha lena léiriú gur iomchuí aon toimhdí a
 dhéantar laistigh den tsamhail inmheánach agus nach ndéantar leo
 gannmheastachán nó rómheastachán ar an riosca;
 (b)
 i dteannta na gclár iarthástála rialála,
 déanfaidh institiúidí a dtástálacha bailíochtaithe féin ar an tsamhail
 inmheánach, lena n-áirítear iarthástáil, maidir le rioscaí agus struchtúir a
 bpunann;
 (c)
 úsáid a bhaint as punanna hipitéiseacha lena
 áirithiú gur féidir cuntas a thabhairt leis an tsamhail inmheánach ar ghnéithe
 struchtúracha ar leith a d’fhéadfadh teacht chun cinn, mar shampla rioscaí
 ábhartha boinn agus riosca comhchruinnithe.
 2.
 Déanfaidh an institiúid iarthástáil ar athruithe
 iarbhír agus hipitéiseacha araon i luach na punainne.
 Roinn 3
 Ceanglais a bhaineann go sainiúil le rioscaí sonracha a shamhaltú
 Airteagal 359
 Ceanglais maidir le rioscaí sonracha a shamhaltú
 Maidir le samhail inmheánach arna húsáid
 chun ceanglais cistí dílse a ríomh le haghaidh riosca shonraigh agus samhail
 inmheánach maidir le trádáil chomhghaoil, comhlíonfaidh sí na ceanglais bhreise
 seo a leanas:
 (a) míneoidh sí na hathruithe
 stairiúla ar phraghsanna sa phunann;
 (b) gabhtar léi
 comhchruinnithe i dtéarmaí méide agus athruithe i gcomhdhéanamh na punainne;
 (c) tá sí
 stóinsithe in aghaidh timpeallachta díobhálaí;
 (d) déantar í a
 bhailíochtú le hiarthástáil dírithe ar mheasúnú a dhéanamh féachaint an
 bhfuiltear ag gabháil riosca sonrach go beacht. Má dhéanann an institiúid
 iarthástáil den sórt sin ar bhonn fo-phunann ábhartha, ní mór iad a roghnú ar
 mhodh comhsheasmhach;
 (e) gabhtar léi
 riosca boinn a bhaineann le hainm agus beidh sí íogair go háirithe i leith
 difríochtaí neamhghnácha ábhartha idir suíomhanna atá comhchosúil ach nach bhfuil
 comhionann;
 (f) gabhtar léi
 riosca teagmhais.
 Airteagal 360
 Eisiaimh ó shamhlachariosca shonraigh
 1.
 Nuair a dhéantar ceanglas cistí dílse le haghaidh
 riosca shonraigh a ríomh ag úsáid samhail inmheánach, féadfaidh institiúid na suíomhanna
 sin a gcomhlíonann sí ceanglas cistí dílse le haghaidh riosca shonraigh ina
 leith i gcomhréir le hAirteagal 353(3) a eisiamh.
 2.
 Féadfaidh institiúid rogha a dhéanamh gan rioscaí
 mainneachtana agus rioscaí imirce le haghaidh ionstraimí fiachais a ghabháil
 ina samhail inmheánach i gcás ina bhfuil sí ag gabháil na rioscaí sin de réir
 na gceanglas atá leagtha amach i Roinn 4.
 Roinn 4
 Samhail inmheánach maidir le riosca incriminteach mainneachtana agus
 imirce
 Airteagal 361
 Ceanglas maidir le samhail inmheánach IRC a bhunú
 Beidh samhail inmheánach maidir le riosca
 incriminteach mainneachtana agus imirce (samhail IRC) bunaithe ag
 institiúid a úsáideann samhail inmheánach chun ceanglais cistí dílse le haghaidh
 riosca shonraigh i leith ionstraimí fiachais a ríomh, d’fhonn rioscaí
 mainneachtana agus rioscaí imirce a suíomhanna leabhair trádála a ghabháil ar
 rioscaí incriminteacha iad ar na rioscaí arna ngabháil leis an mbeart luacha
 faoi riosca atá sonraithe in Airteagal 354(1). Léireoidh
 institiúid go gcomhlíonann a samhail inmheánach caighdeáin fóntachta atá inchomparáide
 leis an gcur chuige IRB maidir le riosca creidmheasa ag glacadh leis go bhfuil
 leibhéal seasmhach riosca ann, agus arna oiriúnú nuair is iomchuí chun tionchar
 leachtachta, comhchruinnithe, fálaithe agus roghnaíochta a léiriú.
 Airteagal 362
 Raon feidhme na samhla inmheánaí
 IRC
 Cumhdófar leis an tsamhail inmheánach IRC
 na suíomhanna uile atá faoi réir ceanglas cistí dílse le haghaidh riosca shonraigh
 ráta úis, lena n-airítear na suíomhanna sin atá faoi réir muirir chaipitil
 riosca 0 % de réir Airteagal 325, ach ní chumhdófar léi suíomhanna
 urrúsúcháin ná díorthaigh chreidmheasa don n-ú mainneachtain.
 Féadfaidh an institiúid, faoi réir chead na
 n-údarás inniúil, rogha a dhéanamh na suíomhanna cothromais liostaithe uile
 agus na suíomhanna díorthacha atá bunaithe ar chothromas liostaithe a áireamh. Tabharfar an cead má tá an cuimsiú sin comhsheasmhach leis
 an modh ina ndéanann an institiúid riosca a thomhas agus a bhainistiú go
 hinmheánach.
 Airteagal 363
 Paraiméadair na samhla inmheánaí IRC
 1.
 Úsáidfidh na hinstitiúidí an tsamhail inmheánach
 chun uimhir a ríomh lena ndéantar caillteanais i ngeall ar mhainneachtain agus
 i ngeall ar imirce rátálacha inmheánacha nó seachtracha a thomhas ag an eatramh
 muiníne 99,9 % thar thréimhse ionchasach bliana. Ríomhfaidh institiúidí an
 uimhir sin go seachtainiúil ar a laghad.
 2.
 Tacófar le toimhdí comhghaoil trí anailís a
 dhéanamh ar shonraí oibiachtúla i gcreat atá fónta ar bhonn coincheapúil.
 Léireofar go hiomchuí leis an tsamhail inmheánach comhchruinnithe eisitheora.
 Léireofar freisin comhchruinnithe a d’fhéadfadh a theacht chun cinn thar aicmí
 táirgí agus laistigh díobh faoi dhálaí anáis.
 3.
 Léireofar leis an tsamhail inmheánach IRC
 tionchar na gcomhghaolta idir teagmhais mhainneachtana agus teagmhais imirce. Ní léireofar tionchar na héagsúlachta idir, ar thaobh
 amháin, theagmhais mhainneachtana agus imirce agus, ar an taobh eile, fachtóirí
 riosca eile.
 4.
 Beidh an tsamhail inmheánach bunaithe ar an
 toimhde go mbeidh leibhéal seasmhach riosca ann thar thréimhse ionchasach
 bliana, rud a chiallaíonn i gcás suíomhanna aonair áirithe sa leabhar trádála
 nó sraitheanna suíomhanna a raibh mainneachtain nó imirce thar a dtréimhse
 leachtachta ionchasach i gceist leo, go ndéantar iad a athchomhardú ag deireadh
 a dtréimhse leachtachta ionchasaí chun an leibhéal riosca tosaigh a bhaint
 amach. De rogha air sin, féadfaidh institiúid rogha a dhéanamh toimhde suímh sheasta
 bliana a úsáid go comhsheasmhach.
 5.
 Socrófar na tréimhsí leachtachta ionchasacha de
 réir an ama a theastaíonn chun an suíomh a dhíol nó chun na rioscaí praghais
 ábhartha iomchuí uile a fhálú i margadh anáis, agus tabharfar aird ar leith ar
 mhéid an tsuímh. Léireofar leis na tréimhsí leachtachta ionchasacha an
 cleachtas iarbhír agus an taithí le linn tréimhsí anáis córasacha agus
 neamhghnácha araon. Déanfar an tréimhse leachtachta ionchasach a thomhas faoi
 thoimhdí coimeádacha agus beidh sé sách fada le nach mbeadh tionchar ábhartha
 ag an díol ná ag an bhfálú iontu féin ar an bpraghas ar a ndéanfaí an díol nó
 an fálú.
 6.
 Tá socrú na tréimhse leachtachta ionchasaí
 iomchuí i leith suímh nó sraithe suíomhanna faoi réir íostairsí trí mhí.
 7.
 Agus an tréimhse leachtachta ionchasach iomchuí
 i leith suímh nó sraithe suíomhanna á cinneadh, cuirfear beartais inmheánacha
 na hinstitiúide maidir le coigeartuithe luachála agus maidir le bainistíocht
 suíomhanna stálaithe san áireamh. Nuair a chinnfidh institiúid tréimhsí leachtachta
 ionchasacha i leith sraitheanna suíomhanna seachas i leith suíomhanna aonair,
 saineofar na critéir chun na sraitheanna suíomhanna a shainiú ar mhodh lena
 léirítear go fóinteach na difríochtaí leachtachta. Beidh na tréimhsí
 leachtachta ionchasacha níos mó i leith suíomhanna atá comhchruinnithe, rud a
 léiríonn an tréimhse níos faide a theastaíonn chun suíomhanna mar sin a
 leachtú. Léireofar leis an tréimhse leachtachta ionchasach i leith stóras
 urrúsúcháin an t-am chun na sócmhainní a fhorbairt, a dhíol agus a urrúsú, nó
 chun na fachtóirí riosca ábhartha a fhálú, faoi dhálaí anáis sa mhargadh.
 Airteagal 364
 Fálú a aithint sa tsamhail inmheánach IRC
 1.
 Féadfar fálú a ionchorprú i samhail inmheánach
 institiúide chun rioscaí incriminteach mainneachtana agus imirce a
 ghabháil. Féadfar na suíomhanna a ghlanluacháil i gcás ina dtagraítear don
 ionstraim airgeadais chéanna leis na suíomhanna fada agus na suíomhanna gearra.
 Éifeachtaí éagsúlaithe nó fálaithe a bhaineann le suíomhanna fada agus gearra
 lena mbaineann ionstraimí éagsúla nó urrúis éagsúla den fhéichiúnaí céanna, ní
 féidir iad a aithint ach trí na suíomhanna fada agus gearra sna hionstraimí
 éagsúla a shamhaltú go sainráite. Léireoidh na hinstitiúidí tionchar na rioscaí
 ábhartha a d’fhéadfadh tarlú le linn an eatraimh idir aibíocht an fhálaithe
 agus an tréimhse leachtachta ionchasach chomh maith leis an bhféidearthacht go
 dtarlódh rioscaí boinn suntasacha i straitéisí fálaithe, de réir na nithe seo a
 leanas: táirge, sinsearacht sa struchtúr caipitiúil, rátáil inmheánach nó
 sheachtrach, aibíocht, bliain/seanré, agus difríochtaí eile sna hionstraimí. Ní
 léireoidh institiúid fálú ach a mhéid is féidir é a chothabháil fiú amháin
 nuair atá féichiúnaí ag druidim le teagmhas creidmheasa nó eile.
 2.
 I gcás suíomhanna atá fálaithe trí straitéisí
 fálaithe dinimiciúla, féadfar athchothromú an fhálaithe laistigh de thréimhse
 leachtachta ionchasach an tsuímh fhálaithe a aithint ar an gcoinníoll go
 ndéanann an institiúid mar a leanas:
 (a)
 roghnaíonn sí athchothromú an fhálaithe a
 shamhaltú go comhsheasmhach thar shraith ábhartha na suíomhanna sa leabhar
 trádála;
 (b)
 léiríonn sí go bhfuil tomhas riosca níos fearr
 ann mar thoradh ar athchothromú a chuimsiú;
 (c)
 léiríonn sí go bhfuil na
 margaí i leith ionstraimí a fhónann mar fhálú sách leachtach le gur féidir
 athchothromú den sórt sin a dhéanamh fiú le linn tréimhsí anáis. Ní mór aon
 rioscaí iarmharacha a eascraíonn ó straitéisí fálaithe dinimiciúla a léiriú sa
 cheanglas cistí dílse.
 Airteagal 365
 Ceanglais shonracha maidir leis an tsamhail inmheánach
 IRC
 1.
 Sa tsamhail inmheánach chun rioscaí
 incriminteacha mainneachtana agus imirce a ghabháil, léireofar tionchar
 neamhlíneach na roghanna, na ndíorthach creidmheasa struchtúrtha, agus na
 suíomhanna eile lena mbaineann iompar neamhlíneach ábhartha i leith athruithe i
 bpraghsanna. Beidh aird chuí ag an institiúid freisin
 ar mhéid an riosca de bharr samhaltaithe atá intuigthe i luacháil agus meastachán
 ar na rioscaí praghais a bhaineann le táirgí den sórt sin.
 2.
 Beidh an tsamhail inmheánach
 bunaithe ar shonraí atá oibiachtúil agus cothrom le dáta.
 3.
 Mar chuid den athbhreithniú
 agus bailíochtú neamhspleách ar a samhlacha inmheánacha arna n-úsáid chun
 críocha na Caibidle seo, déanfaidh institiúid na nithe seo a leanas uile go
 háirithe:
 (a)
 a bhailíochtú go bhfuil a cur chuige i leith shamhaltú
 na gcomhghaolta agus na n‐athruithe i bpraghsanna oiriúnach dá punann,
 lena n-áirítear rogha agus ualuithe a fachtóirí riosca chórasaigh;
 (b)
 tástálacha struis éagsúla a dhéanamh, lena
 n-airítear anailís íogaireachta agus anailís ar chnámha scéil, chun réasúntacht
 chainníochtúil agus cháilíochtúil na samhla inmheánaí a mheasúnú, go hairithe
 maidir le láimhseáil comhchruinnithe. Ní bheidh tástálacha
 den sórt sin teoranta don réimse teagmhas a chonacthas go stairiúil;
 (c)
 bailíochtú cainníochtúil iomchuí a chur i bhfeidhm,
 lena n-áirítear tagarmharcanna samhaltaithe inmheánacha iomchuí.
 4.
 Beidh an tsamhail inmheánach comhsheasmhach le
 modheolaíochtaí inmheánacha um bainistíocht riosca na hinstitiúide arna n-úsáid
 chun rioscaí trádála a aithint, a thomhas agus a bhainistiú.
 5.
 Déanfaidh institiúidí a
 samhlacha inmheánacha a dhoiciméadú ionas go mbeidh a toimhdí comhghaolaithe
 agus a toimhdí samhaltaithe eile trédhearcach do na húdaráis inniúla.
 6.
 Déanfar measúnú coimeádach leis
 an tsamhail inmheánach ar an riosca a thagann as suíomhanna is lú leachtacht
 agus suíomhanna le trédhearcacht ó thaobh praghsanna atá teoranta faoi chásanna
 margaidh réalaíocha. Ina theannta sin, comhlíonfar íoschaighdeáin sonraí leis
 an tsamhail inmheánach. Beidh na hionadaigh coimeádach mar is cuí agus ní fhéadfar
 iad a úsáid ach amháin i gcás ina bhfuil na sonraí atá ar fáil neamhleor nó
 nach léirítear leo luaineacht fhíor an tsuímh nó na punainne.
 Airteagal 366
 Cineálacha cur chuige IRC nach bhfuil comhlíontach go hiomlán
 Má bhaineann institiúid úsáid as samhail
 inmheánach chun rioscaí incriminteacha mainneachtana agus imirce a
 ghabháil nach gcomhlíontar léi ceanglais uile Airteagal 363, Airteagal 364
 agus Airteagal 365 ach atá comhsheasmhach le modheolaíochtaí inmheánacha
 na hinstitiúide maidir le rioscaí incriminteacha mainneachtana agus
 imirce a aithint, a thomhas agus a bhainistiú, beidh an institiúid in ann a
 léiriú go soláthraítear lena samhail inmheánach ceanglas cistí dílse atá ar a
 laghad chomh hard leis an gceanglas a bheadh ann dá mbeadh sé bunaithe ar
 shamhail lena gcomhlíontar ceanglais na nAirteagal sin go hiomlán. Déanfaidh na húdaráis inniúla athbhreithniú bliantúil ar a
 laghad ar an gcomhlíonadh de réir na habairte roimhe seo. Déanfaidh an ÚBE
 monatóireacht ar an raon cleachtas maidir le samhlacha inmheánacha nach
 gcomhlíontar leo ceanglais uile Airteagal 363, Airteagal 364 agus Airteagal 365
 agus eiseoidh sé treoirlínte i gcomhréir le hAirteagal 16 de Rialachán
 (AE) Uimh. 1093/2010 maidir leis na cleachtais sin.
 ROINN 5
 Samhail
 inmheánach maidir le trádáil chomhghaoil
 Airteagal 367
 Ceanglais i leith samhla inmheánaí maidir le trádáil
 chomhghaoil
 1.
 Tabharfaidh na húdaráis inniúla cead
 d’institiúidí úsáid a bhaint as samhail inmheánach chun a gceanglais cistí
 dílse a ríomh le haghaidh na punainne trádála comhghaoil seachas de réir Airteagal 327
 má tá cead ag na hinstitiúidí sin samhail inmheánach a úsáid le haghaidh riosca
 sonrach na n-ionstraimí fiachais agus má chomhlíonann siad na ceanglais i
 míreanna 2 go 6 agus in Airteagail 365(1), 357, 358 agus 359.
 2.
 Úsáidfidh institiúidí an
 tsamhail inmheánach sin chun uimhir a ríomh lena ndéantar rioscaí praghais uile
 a thomhas go leormhaith ag an eatramh muiníne 99,9 % thar thréimhse
 ionchasach ama bliana faoi thoimhde de leibhéal seasmhach riosca, agus arna
 oiriúnú nuair is iomchuí chun tionchar leachtachta, comhchruinnithe, fálaithe
 agus roghnaíochta a léiriú. Ríomhfaidh institiúidí an uimhir sin go
 seachtainiúil ar a laghad.
 3.
 Beidh na rioscaí a leanas
 gafa go leormhaith ag an tsamhail dá dtagraítear i mír 1:
 (a)
 an riosca carnach a thagann as mainneachtainí
 iolracha i dtáirgí i dtráinsí, lena n-áirítear mainneachtainí á gcur in eagar
 ar mhodhanna difriúla;
 (b)
 riosca um raon difríochta creidmheasa, lena
 n-áirítear na héifeachtaí gáma agus trasgháma;
 (c)
 luaineacht na gcomhghaol intuigthe, lena
 n-áirítear an cros-éifeacht idir raonta difríochta agus comhghaolta;
 (d)
 riosca boinn, lena n-áirítear an dá riosca boinn
 a leanas araon;
 (i) an bonn idir raon difríochta innéacs
 agus raon difríochta sin a n-aonainmneacha comhpháirteacha;
 (ii) an bonn idir
 comhghaol intuigthe innéacs agus comhghaol sin na bpunann saincheaptha;
 (e)
 luaineacht sa rátáil téarnaimh, mar a bhaineann
 sí leis an gclaonadh ag rátaí téarnaimh tionchar a bheith acu ar phraghsanna i
 dtráinsí;
 (f)
 a mhéid a ionchorpraítear buntáistí ó fhálú
 dinimiciúil sa bheart cuimsitheach riosca, an riosca go dtarlódh sciorradh
 fálaithe agus costais fhéideartha a bhainfeadh le hathchothromú an fhálaithe sin;
 (g)
 aon rioscaí praghais ábhartha eile i suíomhanna
 sa phunann trádála comhghaoil.
 4.
 Úsáidfidh institiúid sonraí margaidh
 leordhóthanacha laistigh den tsamhail dá dtagraítear i mír 1 d’fhonn a
 áirithiú go ngabhtar léi go hiomlán rioscaí suntasacha na neamhchosaintí sin
 ina cur chuige inmheánach i gcomhréir leis na ceanglais atá leagtha amach san Airteagal
 seo. Beidh sí in ann a léiriú don údarás inniúil trí
 iarthástáil nó trí mhodhanna iomchuí eile gur féidir athrú stairiúil i
 bpraghasanna na dtáirgí sin a mhíniú go hiomchuí lena samhail.
 Beidh beartais agus nósanna imeachta iomchuí ag
 an institiúid d’fhonn na suíomhanna a bhfuil cead aici a ionchorprú sa
 cheanglas cistí dílse de réir an Airteagail seo a idirdhealú ó shuíomhanna eile
 nach bhfuil an cead sin aici ina leith.
 5.
 Maidir leis an bpunann de na suíomhanna uile atá
 ionchorpraithe sa tsamhail dá dtagraítear i mír 1, cuirfidh an institiúid
 sraith cásanna anáis sonracha, réamhshocraithe i bhfeidhm go rialta. Scrúdófar leis na cásanna anáis sin éifeachtaí anáis ar na
 nithe a leanas: rátaí mainneachtana, rátaí téarnaimh, raonta difríochta
 creidmheasa, riosca boinn, comhghaolta agus fachtóirí riosca iomchuí eile don
 phunann trádála comhghaoil. Cuirfidh an institiúid cásanna anáis i bhfeidhm go
 seachtainiúil ar a laghad agus tabharfaidh sí fógra ráithiúil ar a laghad do na
 húdaráis inniúla maidir leis na torthaí, lena n-áirítear comparáidí le ceanglas
 cistí dílse na hinstitiúide de réir an Airteagail sin. Tabharfar fógra do na
 húdaráis inniúla ar mhodh tráthúil maidir le haon chásanna ina dtaispeántar le
 torthaí na tástála struis go bhfuil an ceanglas cistí dílse sáraithe go
 hábhartha.
 6.
 Déanfar measúnú coimeádach
 leis an tsamhail inmheánach ar an riosca a thagann as suíomhanna is lú
 leachtacht agus suíomhanna le trédhearcacht ó thaobh praghsanna atá teoranta
 faoi chásanna margaidh réalaíocha. Ina theannta sin, comhlíonfar íoschaighdeáin
 sonraí leis an tsamhail inmheánach. Beidh na hionadaigh coimeádach mar is cuí
 agus ní fhéadfar iad a úsáid ach amháin i gcás ina bhfuil na sonraí atá ar fáil
 neamhleor nó nach léirítear leo luaineacht fhíor an tsuímh nó na punainne.
 Teideal V
 Ceanglais Cistí Dílse le haghaidh Riosca Socraíochta
 Airteagal 368
 Riosca socraíochta/seachadta
 I gcás ina bhfuil ionstraimí fiachais,
 cothromas, airgeadraí eachtracha agus tráchtearraí atá in idirbheart, cé is
 moite d’idirbhearta athcheannaigh agus d’idirbhearta iasachtaithe agus
 iasachtaíochta i leith urrús nó tráchtearraí, neamhshocraithe tar éis a ndátaí
 seachadta dlite, déanfaidh institiúid an difríocht sna praghsanna ar a bhfuil sí
 neamhchosanta a ríomh.
 Déantar an praghas a ríomh mar an difríocht
 idir an praghas socraíochta arna aontú i leith na hionstraime fiachais, an chothromais,
 an airgeadra eachtraigh nó an tráchtearra atá i gceist agus a luach reatha
 margaidh, i gcás ina bhféadfadh caillteanas don institiúid chreidmheasa a
 bheith mar thoradh ar na difríocht.
 Déanfaidh an institiúid
 an difríocht sin i bpraghsanna a iolrú faoin bhfachtóir iomchuí as cholún deas de
 Thábla 1 a leanas d’fhonn ceanglas cistí dílse na hinstitiúide le haghaidh riosca
 socraíochta a ríomh.
 Tábla 1
 Líon na laethanta oibre tar éis an dáta socraíochta dhlite || ( %)
 5 — 15 || 8
 16 — 30 || 50
 31 — 45 || 75
 46 nó níos mó || 100
 Airteagal 369
 Seachadtaí saor in aisce
 1.
 Beidh ceangal ar an institiúid a cistí dílse a
 shealbhú, mar atá leagtha amach i dTábla 2, i gcás ina dtarlaíonn na nithe
 seo a leanas:
 (a)
 d’íoc sí as urrúis, airgeadraí eachtracha nó
 tráchtearraí sula bhfuair sí iad nó tá urrúis, airgeadraí eachtracha nó
 tráchtearraí seachadta aici roimh di íocaíocht a fháil ina leith;
 (b)
 i gcás idirbheart trasteorann, tá lá amháin ar a
 laghad caite ó rinne sí an íocaíocht nó an seachadadh sin.
 Tábla 2
 Láimhseáil caipitil maidir le seachadtaí saor in aisce
 Colún 1 || Colún 2 || Colún 3 || Colún 4
 Cineál idirbhirt || Suas go dtí an chéad íocaíocht chonarthach nó an chéad chéim den seachadadh || Ón gcéad íocaíocht chonarthach nó ón gcéad chéim den seachadadh suas go ceithre lá tar éis an dara híocaíocht chonarthach nó an dara céim den seachadadh || Ó 5 lá gnó tar éis an dara híocaíocht chonarthach nó an dara céim den seachadadh go dtí múchadh an idirbhirt.
 Seachadadh saor in aisce || Muirear caipitiúil ar bith || Láimhseáil mar neamhchosaint || Láimhseáil mar neamhchosaint ar riosca ualaithe ag 1 250 %
 2.
 Agus ualú riosca á chur i bhfeidhm maidir le
 neamhchosaintí seachadta saor in aisce arna láimhseáil de réir Cholún 3 de
 Thábla 2, féadfaidh institiúid a úsáideann an Cur Chuige Inmheánach Bunaithe ar
 Rátálacha atá leagtha amach i gCuid a Trí, Teideal II, Caibidil 3
 PDanna a shannadh do chontrapháirtithe, nach bhfuil neamhchosaint leabhair
 neamhthrádála eile aici ina leith, ar bhonn rátáil sheachtrach an
 chontrapháirtí. Féadfaidh institiúidí a úsáideann a
 meastacháin féin ar ‘LGDanna’ an LGD atá leagtha amach in Airteagal 157(1)
 a chur i bhfeidhm maidir le neamhchosaintí seachadta saor in aisce arna
 láimhseáil de réir Cholún 3 de Thábla 2 ar an gcoinníoll go gcuireann siad i
 bhfeidhm é maidir le neamhchosaintí uile den sórt sin. De rogha air sin,
 féadfaidh institiúid a úsáideann an Cur Chuige Inmheánach Bunaithe ar Rátálacha
 atá leagtha amach i gCuid a Trí, Teideal II, Caibidil 3 ualuithe
 riosca an Chur Chuige Chaighdeánaithe a chur i bhfeidhm, mar atá leagtha amach
 i gCuid a Trí, Teideal II, Caibidil 2 ar an gcoinníoll go gcuireann
 sí i bhfeidhm iad maidir le neamhchosaintí uile den sórt sin nó féadfaidh sí
 ualú riosca 100 % a chur i bhfeidhm maidir le neamhchosaintí uile den sórt
 sin.
 Mura bhfuil méid na neamhchosanta deimhní a
 eascraíonn ó idirbhearta seachadta saor in aisce ábhartha, féadfaidh
 institiúidí ualú riosca 100 % a chur i bhfeidhm maidir leis na
 neamhchosaintí sin, cé is moite den chás in a bhfuil ualú riosca 1 250 %
 riachtanach de réir Cholún 4 de Thábla 2 i mír 1.
 3.
 De rogha ar ualú riosca 1 250 % a chur i
 bhfeidhm maidir le neamhchosaintí seachadta saor in aisce de réir Cholún 4 de
 Thábla 2 i mír 1, féadfaidh institiúidí an luach aistrithe móide
 neamhchosaint dheimhneach reatha na neamhchosaintí sin a asbhaint ó mhíreanna
 de Ghnáthchothromas Leibhéal 1 i gcomhréir le pointe (k) d’Airteagal 33(1).
 Airteagal 370
 Tarscaoileadh
 I gcás ina dtarlaíonn cliseadh ar fud an
 chórais i gcóras socraíochta nó imréitigh, féadfaidh údaráis inniúla an
 ceanglas cistí dílse arna ríomh mar atá leagtha amach in Airteagal 368
 agus Airteagal 369 a tharscaoileadh go dtí go mbeidh an cás ceartaithe. Sa chás sin, ní mheasfar gur mainneachtain chun críocha
 riosca chreidmheasa í mainneachtain an chontrapháirtí trádáil a shocrú.
 Teideal VI
 Ceanglais cistí dílse le haghaidh riosca um choigeartú
 luachála creidmheasa
 Airteagal 371
 An bhrí atá le coigeartú luachála creidmheasa
 Chun críocha an Teidil seo agus Chaibidil 6
 de Theideal III, ciallaíonn ‘Coigeartú Luachála Creidmheasa’ nó ‘CVA’ coigeartú
 ar luacháil mheánmhargaidh na punainne idirbheart le contrapháirtí. Léirítear leis an gcoigeartú sin margadhluach reatha riosca
 creidmheasa an chontrapháirtí i leith na hinstitiúide, ach ní léirítear leis margadhluach
 reatha riosca creidmheasa na hinstitiúide i leith an chontrapháirtí.
 Airteagal 372
 Raon feidhme
 1.
 Ríomhfaidh institiúid a ceanglais cistí dílse le
 haghaidh riosca CVA i gcomhréir leis an Teideal seo i leith ionstraimí díorthacha
 thar an gcuntar uile i dtaca lena gníomhaíochtaí gnó uile, cé is moite de
 dhíorthaigh chreidmheasa arna n-aithint chun méideanna neamhchosanta atá ualaithe
 ó thaobh riosca a laghdú i leith riosca creidmheasa.
 2.
 Agus cistí dílse a
 cheanglaítear le mír 1 á ríomh aici, cuirfidh institiúid idirbhearta um
 maoiniú urrús san áireamh má chinneann an t-údarás inniúil gur ábhartha iad
 neamhchosaintí na hinstitiúide ar riosca CVA a thagann as na hidirbhearta sin.
 3.
 Tá idirbhearta le contrapháirtí lárnach eisiata
 ó na ceanglais cistí dílse le haghaidh riosca CVA.
 Airteagal 373
 Ardmhodh
 1.
 Institiúid a bhfuil cead aici samhail inmheánach
 a úsáid maidir le riosca sonrach na n‐ionstraimí fiachais i gcomhréir le
 hAirteagal 352, déanfaidh sí, i gcás na n-idirbheart uile a bhfuil cead
 aici an IMM a úsáid ina leith chun luach neamhchosanta a chinneadh maidir leis
 an neamhchosaint ghaolmhar ar riosca creidmheasa an chontrapháirtí i gcomhréir
 le hAirteagal 277, na ceanglais cistí dílse le haghaidh riosca CVA a
 chinneadh trí thionchar na n‐athruithe i raonta difríochta na
 gcontrapháirtithe ar CVAnna chontrapháirtithe uile na n‐idirbheart sin a
 shamhaltú, ag cur fálú CVA atá incháilithe i gcomhréir le hAirteagal 375
 san áireamh.
 Úsáidfidh institiúid a samhail inmheánach chun
 na ceanglais cistí dílse le haghaidh riosca shonraigh a bhaineann le suíomhanna
 fiachais trádáilte a chinneadh agus cuirfidh sí eatramh muiníne 99 faoin gcéad
 i bhfeidhm agus tréimhse choibhéiseach sealbhaíochta 10 lá. Úsáidfear an
 tsamhail inmheánach ar shlí ina spreagtar athruithe i raonta difríochta na gcontrapháirtithe,
 ach nach samhaltaítear leis íogaireacht an CVA d’athruithe i bhfachtóirí
 margaidh eile, lena n-áirítear i luach sócmhainne tagartha, tráchtearra,
 airgeadra nó ráta úis díorthaigh.
 Déanfar ceanglais cistí
 dílse le haghaidh riosca CVA a ríomh i leith gach contrapháirtí i gcomhréir
 leis an bhfoirmle seo a leanas:
 mar a bhfuil:
 ti
 = tráth an i-ú hathluacháil, ag tosú
 ag t0=0;
 tT = an aibíocht
 chonarthach is faide thar na tacair ghlanluachála leis an gcontrapháirtí;
 si = raon difríochta an
 chontrapháirtí ag éirim ti, arna húsáid chun CVA an
 chontrapháirtí a ríomh. I gcás ina bhfuil raon
 difríochta bhabhtáil mainneachtana creidmheasa an chontrapháirtí ar fáil,
 úsáidfidh an institiúid an raon difríochta sin. I gcás nach bhfuil an raon
 difríochta sin maidir le babhtáil mainneachtana creidmheasa ar fáil, úsáidfidh
 an institiúid raon difríochta ionadach atá iomchuí ag féachaint do rátáil, do
 thionscal agus do réigiún an chontrapháirtí;
 LGDMKT = an caillteanas i gcás
 mhainneachtain an chontrapháirtí a bheidh bunaithe ar raon difríochta ionstraim
 mhargaidh an chontrapháirtí má tá ionstraim contrapháirtí ar fáil. I gcás nach
 bhfuil ionstraim contrapháirtí ar fáil, beidh sé bunaithe ar an raon difríochta
 atá iomchuí ag féachaint do rátáil, do thionscal agus do réigiún an
 chontrapháirtí. Tá an chéad fhachtóir laistigh den fhoirmle in ionannas le neastachán
 maidir leis an dóchúlacht imeallach intuigthe ón margadh go dtarlódh
 mainneachtain idir tráthanna ti-1 agus ti;
 EEi = an
 neamhchosaint ionchasach ar an gcontrapháirtí tráth na hathluachála ti,
 mar a shainítear é i bpointe 19 d’Airteagal 267, i gcás ina suimítear
 neamhchosaintí na dtacar glanluachála éagsúla don chontrapháirtí sin, agus i
 gcás ina dtugtar aibíocht is faide gach tacair ghlanluachála de réir na
 haibíochta conarthaí is faide laistigh den tacar glanluachála. Cuirfidh
 institiúid an láimhseáil dá dtagraítear i mír 2 i gcás trádála faoi
 chumhdach éarlaise i bhfeidhm, má úsáideann an institiúid an tomhas EPE dá
 dtagraítear i bpointe (a) nó i bpointe (b) d’Airteagal 279(1) maidir le
 trádálacha faoi chumhdach éarlaise;
 Di = an fachtóir lascaine saor
 ó riosca um mainneachtain ag tráth ti, mar a bhfuil D0
 =1.
 2.
 Nuair atá ceanglais cistí dílse le haghaidh riosca
 CVA i leith contrapháirtí á ríomh, bunóidh an institiúid gach ionchur ina
 samhail inmheánach maidir le riosca sonrach i leith ionstraimí fiachais ar na
 foirmlí seo a leanas (cibé acu is iomchuí):
 (a)
 i gcás ina bhfuil an tsamhail bunaithe ar
 íogaireachtaí na raonta difríochta creidmheasa maidir le héirimí sonracha,
 bunóidh an institiúid gach íogaireacht i raon difríochta creidmheasa (‘CS01 Rialála’)
 ar an bhfoirmle seo a leanas:
 ;
 (b) i gcás ina n-úsáideann an tsamhail
 íogaireachtaí na raonta difríochta creidmheasa d’athruithe comhthreomhara i
 raonta difríochta creidmheasa, úsáidfidh an institiúid an fhoirmle seo a leanas:
 ;
 (c) i gcás ina n-úsáideann an tsamhail
 íogaireachtaí den dara hord d’athruithe i raonta difríochta creidmheasa (raon
 difríochta gáma), ríomhfar na difríochtaí gáma bunaithe ar an bhfoirmle i mír 1.
 3.
 Institiúid atá ag úsáid an tomhas EPE maidir
 leis na díorthaigh thar an gcuntar chomhthaobhaithe dá dtagraítear i bpointe
 (a) nó i bpointe (b) d’Airteagal 279(1), déanfaidh sí na nithe seo a
 leanas araon agus í ag cinneadh ceanglais cistí dílse le haghaidh riosca CVA i
 gcomhréir le mír 1:
 (a)
 glacfaidh sí le próifíl EE sheasta;
 (b)
 socróidh sí EE cothrom leis an neamhchosaint
 ionchasach iarbhír arna ríomh faoi Airteagal 279(1)(b) i leith aibíochta
 atá cothrom leis an gceann is mó de na cinn a leanas:
 (i)
 leath na haibíochta is faide sa tacar glanluachála;
 (ii)
 meánaibíocht ualaithe bharúlach
 na n-idirbheart uile laistigh den tacar glanluachála.
 4.
 Institiúid a bhfuil cead aici ón údarás inniúil de
 réir Airteagal 277 IMM a úsáid chun luach na neamhchosanta a ríomh
 maidir leis an gcuid is mó dá gnó, ach a úsáideann an modh atá leagtha amach i
 Roinn 3 nó Roinn 4 de Theideal II, Caibidil 6 i leith punann
 níos lú, agus a bhfuil cead aici modh na samhlacha inmheánacha i leith riosca
 margaidh a úsáid maidir le riosca sonrach ionstraimí fiachais trádáilte i
 gcomhréir le hAirteagal 352, féadfaidh sí, faoi réir chead na n-údarás
 inniúil, ceanglais cistí dílse le haghaidh riosca CVA a ríomh i gcomhréir le
 mír 1 i leith na dtacar glanluachála neamh-IMM. Ní
 thabharfaidh údaráis inniúla an cead sin ach i gcás ina n-úsáideann an
 institiúid an modh atá leagtha amach i Roinn 3 nó Roinn 4 de Theideal
 II, Caibidil 6 maidir le líon teoranta de na punanna níos lú.
 Chun críocha ríomha faoin bhfomhír roimhe seo agus
 i gcás nach dtáirgtear próifíl neamhchosanta ionchasach leis an tsamhail IMM,
 déanfaidh an institiúid na nithe seo a leanas araon:
 (a)
 glacfaidh sí le próifíl EE sheasta;
 (b)
 socróidh sí EE cothrom le luach na neamhchosanta
 arna ríomh faoi na modhanna atá leagtha amach i Roinn 3 nó Roinn 5 de
 Theideal II, Caibidil 6, nó IMM i leith aibíochta cothrom leis an gceann
 is mó de na cinn a leanas:
 (i) leath na haibíochta is faide sa tacar
 glanluachála;
 (ii) meánaibíocht ualaithe bharúlach na
 n-idirbheart uile laistigh den tacar glanluachála.
 5.
 Cinnfidh institiúid na ceanglais cistí dílse le haghaidh
 riosca CVA mar shuim an Luacha faoi Riosca neamhanáis agus an Luacha faoi
 Riosca anáis, a ríomhfar mar a leanas:
 (a)
 maidir leis an Luach faoi Riosca neamhanáis,
 úsáidfear calabrúcháin paraiméadair reatha maidir leis an neamhchosaint
 ionchasach;
 (b)
 maidir leis an Luach faoi Riosca anáis, úsáidfear
 próifílí EE contrapháirtithe todhchaí lena n-úsáidtear calabrúchán anáis mar
 atá leagtha amach in Airteagal 286(2). Is í an
 tréimhse anáis bliana is déine atá ar áireamh laistigh den tréimhse anáis trí
 bliana arna húsáid i leith na bparaiméadar neamhchosanta an tréimhse anáis a
 úsáidfear i leith na bparaiméadar raon difríochta creidmheasa.
 6.
 Forbróidh EBA dréachtchaighdeáin theicniúla rialála
 chun na nithe seo a leanas a shonrú níos mionsonraithe:
 (a) an tslí ba cheart raon difríochta
 ionadach a chinneadh chun críocha LGDMKT a aithint chun críocha an
 ríomha a theastaíonn de réir mhír 1;
 (b) líon agus méid na bpunann lena
 gcomhlíontar an critéar maidir le líon teoranta de phunanna níos lú dá
 dtagraítear i mír 4.
 Cuirfidh an ÚBE na dréachtchaighdeáin theicniúla
 rialála sin faoi bhráid an Choimisiúin faoin 1 Eanáir 2013.
 Déantar cumhacht a tharmligean chuig an gCoimisiún
 chun na dréachtchaighdeáin theicniúla rialála dá dtagraítear sa chéad fhomhír a
 ghlacadh i gcomhréir leis an nós imeachta atá leagtha síos in Airteagail 10
 go 14 de Rialachán (AE) Uimh. 1093/2010.
 Airteagal 374
 Modh caighdeánaithe
 1.
 Institiúid nach ríomhann ceanglais cistí dílse
 le haghaidh riosca CVA i leith a comhpháirtithe i gcomhréir le hAirteagal 373,
 ríomhfaidh sí ceanglais cistí dílse punainne le haghaidh riosca CVA i leith
 gach contrapháirtí i gcomhréir leis an bhfoirmle seo a leanas, agus cuirfidh sí
 fálú CVA atá incháilithe i gcomhréir le hAirteagal 375 san áireamh:
 mar a bhfuil:
 h = tréimhse
 ionchasach riosca bliana (in aonaid de bhlianta); h = 1;
 wi = an t-ualú is infheidhme maidir le contrapháirtí
 "i".
 Mapálfar contrapháirtí "i" go ceann
 de na seacht n-ualú wi bunaithe ar mheasúnú creidmheasa seachtrach arna
 dhéanamh ag ECAI ainmnithe, mar atá leagtha amach i dTábla 1. Maidir le contrapháirtí nach bhfuil measúnú creidmheasa a
 rinne ECAI ainmnithe ar fáil ina leith:
 (a) déanfaidh institiúid a úsáideann an
 cur chuige i dTeideal II, Caibidil 3 rátáil inmheánach an
 chontrapháirtí a mhapáil go ceann de na measúnuithe creidmheasa seachtracha;
 (b) déanfaidh
 institiúid a úsáideann an cur chuige i dTeideal II, Caibidil 2 céim 3
 den cháilíocht chreidmheasa a shannadh don chontrapháirtí sin;
 = luach iomlán neamhchosanta ar riosca creidmheasa chontrapháirtí
 "i" (suimithe thar a dtacair ghlanluachála) lena n-áirítear éifeacht
 na comhthaobhachta i gcomhréir leis na modhanna atá leagtha síos i Ranna 3 go 6
 de Theideal II, Caibidil 6 mar is infheidhme maidir le ceanglas cistí
 dílse le haghaidh riosca creidmheasa contrapháirtí a ríomh i leith an
 chontrapháirtí sin.
 I gcás institiúide nach n-úsáideann an modh atá
 leagtha amach i Roinn 6 de Theideal II, Caibidil 6, déanfar an
 neamhchosaint a lascainiú tríd an gcomhéifeacht a leanas a chur i bhfeidhm:
 ;
 Bi = méid barúlach na bhfáluithe de bhabhtáil mainneachtana
 creidmheasa ceannaithe aonainm (suimithe má tá níos mó ná suíomh amháin i
 gceist) lena ndéantar tagairt do chontrapháirtí "i" agus arna úsáid
 chun riosca CVA a fhálú.
 Déanfar an méid barúlach a lascainiú tríd an gcomhéifeacht
 a leanas a chur i bhfeidhm:
 ;
 Bind = méid barúlach iomlán de bhabhtáil mainneachtana creidmheasa
 innéacs amháin nó níos mó de chosaint cheannaithe chun riosca CVA a fhálú.
 Déanfar an méid barúlach a lascainiú tríd an gcomhéifeacht
 a leanas a chur i bhfeidhm:
 ;
 wind
 = an t-ualach is infheidhme maidir le fálú innéacsanna.
 Mapálfaidh institiúid innéacsanna go dtí ceann
 de na seacht n-ualú wi bunaithe ar mheánraon difríochta innéacs
 ‘ind’;
 Mi
 = aibíocht iarbhír na n-idirbheart le contrapháirtí
 i.
 I gcás institiúide a úsáideann an modh atá
 leagtha amach i Roinn 6 de Theideal II, Caibidil 6, ríomhfar Mi i
 gcomhréir le hAirteagal 158(2)(f).
 I gcás institiúide nach n-úsáideann an modh atá
 leagtha amach i Roinn 6 de Theideal II, Caibidil 6 is é Mi
 an mheánaibíocht bharúlach ualaithe dá dtagraítear in Airteagal 158(2);
 = aibíocht na hionstraime fálaithe le
 Bi barúlach (ní mór na méideanna Mihedge Bi a
 shuimiú má tá níos mó ná suíomh amháin i gceist);
 Mind
 = aibíocht an fhálaithe innéacs ind.
 I gcás ina bhfuil níos mó ná suíomh fálaithe
 innéacs amháin i gceist, is é Mind an aibíocht ualaithe go barúlach.
 2.
 I gcás ina bhfuil contrapháirtí ar áireamh in
 innéacs a bhfuil babhtáil mainneachtana creidmheasa arna húsáid chun riosca
 creidmheasa an chontrapháirtí a fhálú bunaithe air, féadfaidh an institiúid an
 méid barúlach atá inchurtha i leith an chontrapháirtí sin i gcomhréir lena ualú
 aonáin tagartha a asbhaint ó mhéid barúlach an innéacs CDS agus é a láimhseáil
 mar fhálú aonainm (Bi) an chontrapháirtí aonair le haibíocht
 bunaithe ar aibíocht an innéacs.
 Tábla 1
 Céim cáilíochta creidmheasa || Ualú wi
 1 || 0.7 %
 2 || 0.8 %
 3 || 1.0 %
 4 || 2.0 %
 5 || 3.0 %
 6 || 10.0 %
 Airteagal 375
 Fálú incháilithe
 1.
 Ní ‘fálú incháilithe’ a bheidh i bhfálú ar
 mhaithe le ceanglais cistí dílse le haghaidh riosca CVA a ríomh i gcomhréir le
 hAirteagal 373 agus Airteagal 374 ach amháin nuair a úsáidtear é ar
 mhaithe le riosca CVA a mhaolú agus nuair a bhainistítear é ar an dóigh sin,
 agus más ceann de na cinn seo a leanas é:
 (a)
 babhtálacha mainneachtana creidmheasa aonainm nó
 ionstraimí fálaithe coibhéiseacha lena ndéantar tagairt dhíreach don
 chontrapháirtí;
 (b)
 babhtálacha mainneachtana creidmheasa
 innéacs, ar an gcoinníoll go léirítear sa Luach Faoi Riosca an bonn idir aon
 raon difríochta contrapháirtí aonair agus raonta difríochta na bhfáluithe um
 babhtáil mainneachtana creidmheasa innéacs.
 An ceanglas i bpointe (b), is é sin nach mór go
 léireodh an Luach Faoi Riosca an bonn idir aon raon difríochta contrapháirtí
 aonair agus raonta difríochta na bhfáluithe um babhtáil mainneachtana
 creidmheasa innéacs, beidh feidhm aige freisin i gcásanna ina n-úsáidtear
 ionadach i leith raoin difríochta contrapháirtí.
 I gcás na gcontrapháirtithe uile a n-úsáidtear
 ionadach ina leith, úsáidfidh institiúid amshraith ar bhonn réasúnta as grúpa
 ionadaíoch d’ainmneacha comhchosúla a bhfuil raon difríochta ar fáil ina leith.
 Mura léirítear an bonn idir aon raon difríochta
 contrapháirtí aonair agus raonta difríochta na bhfáluithe um babhtáil
 mainneachtana creidmheasa innéacs chun sástachta an údaráis inniúil, ní
 léireoidh an institiúid ach 50 % de mhéid barúlach na bhfáluithe innéacs
 sa Luach Faoi Riosca.
 Ní féidir na fáluithe dá
 dtagraítear i bpointe (b) a úsáid ach amháin ar mhaithe le ceanglais cistí
 dílse le haghaidh riosca CVA a ríomh i gcomhréir le hAirteagal 373.
 2.
 Ní chuirfidh institiúid cineálacha eile fáluithe
 riosca contrapháirtí ar áireamh agus ceanglais cistí dílse le haghaidh riosca
 CVA á ríomh acu. Go háirithe, ní fáluithe incháilithe ar mhaithe le ceanglais
 cistí dílse le haghaidh riosca CVA a ríomh iad babhtálacha mainneachtana
 creidmheasa i dtráinsí, babhtálacha mainneachtana creidmheasa don n-ú
 mainneachtain agus nótaí creidmheas-nasctha.
 3.
 Ní áireofar fálú incháilithe
 a áirítear agus ceanglais cistí dílse le haghaidh riosca CVA á ríomh nuair a
 ríomhtar ceanglais cistí dílse le haghaidh riosca shonraigh mar atá leagtha
 amach i dTeideal IV ná ní láimhseálfar é mar mhaolú riosca creidmheasa
 seachas i leith riosca creidmheasa contrapháirtí na punainne céanna idirbhirt.
 CUID A CEATHAIR
 NEAMHCHOSAINTÍ MÓRA
 Roinn 1
 Réim neamhchosaintí móra
 Airteagal 376
 Ábhar
 Déanfaidh institiúidí monatóireacht ar a
 neamhchosaintí móra agus rialóidh siad iad i gcomhréir leis an gCuid seo.
 Airteagal 377
 Raon feidhme diúltach
 Ní bheidh feidhm ag an gCuid seo maidir le
 gnólachtaí infheistíochta a chomhlíonann na critéir atá leagtha amach in Airteagal 90(1)
 nó Airteagal 91(1).
 Airteagal 378
 Sainmhíniú
 Beidh feidhm ag an sainmhíniú seo a leanas
 chun críocha na Coda seo:
 Chun críocha na Coda seo, ciallaíonn
 ‘Neamhchosaintí’ aon sócmhainn nó ítim lasmuigh den chlár comhardaithe dá
 dtagraítear i gCuid a Trí, Teideal II, Caibidil 2, gan ualuithe
 riosca ná céimeanna riosca.
 Airteagal 379
 Luach na neamhchosanta a ríomh
 1.
 Neamhchosaintí a thagann as na hítimí dá
 dtagraítear in Iarscríbhinn II, ríomhfar iad i gcomhréir le ceann de na
 modhanna atá leagtha amach i gCuid a Trí, Teideal II, Caibidil 6.
 2.
 Institiúidí a bhfuil cead acu Modh na Samhla
 Inmheánaí a úsáid i gcomhréir le hAirteagal 277, féadfaidh siad Modh na
 Samhla Inmheánaí a úsáid chun luach na neamhchosanta i leith na nithe seo a
 leanas a ríomh: idirbhearta athcheannaigh, idirbhearta maidir le hurrúis nó
 tráchtearraí a iasachtú nó a fháil ar iasacht, idirbhearta iasachta éarlaise
 agus idirbhearta socraíochta iarchurtha.
 3.
 Déanfaidh na hinstitiúidí sin a ríomhann a
 gceanglais cistí dílse dá gcuid gnó a bhaineann leis an leabhar trádála i
 gcomhréir le Cuid a Trí, Teideal IV, Caibidil 2, Airteagal 293,
 agus le Cuid a Trí, Teideal V agus, mar is iomchuí, le Cuid a Trí, Teideal IV,
 Caibidil 5 na neamhchosaintí ar chliaint aonair a thiocfaidh chun cinn ar
 an leabhar trádála a ríomh trí na hítimí seo a leanas a shuimiú:
 (a)
 barrachas deimhneach shuíomhanna fada na
 hinstitiúide thar a suíomhanna gearra i gcás na n-ionstraimí airgeadais uile
 arna n-eisiúint ag an gcliant atá i gceist, agus an glansuíomh i ngach ceann de
 na hionstraimí éagsúla á ríomh de réir na modhanna atá leagtha síos i gCuid a
 Trí, Teideal IV, Caibidil 2;
 (b)
 an neamhchosaint ghlan, i
 gcás fiachas nó ionstraim chothromais a fhrithghealladh;
 (c)
 na neamhchosaintí i ngeall
 ar na hidirbhearta, ar na comhaontuithe agus ar na conarthaí dá dtagraítear in Airteagal 293
 agus Airteagail 368 go 370 leis an gcliant atá i gceist, agus na neamhchosaintí
 sin á ríomh ar an modh atá leagtha síos sna hAirteagail sin maidir le luachanna
 na neamhchosanta a ríomh.
 Chun críocha phointe (b), ríomhtar an neamhchosaint
 ghlan trí na suíomhanna frithgheallta sin atá suibscríofa nó fo-fhrithgheallta
 ag tríú páirtithe ar bhonn comhaontaithe fhoirmiúil a asbhaint agus arna laghdú
 de réir na bhfachtóirí atá leagtha amach in Airteagal 334.
 Chun críocha phointe (b), cuirfidh
 institiúidí córais ar bun chun monatóireacht a dhéanamh ar a neamhchosaintí
 frithgheallta agus chun iad a rialú idir tráth an cheangaltais tosaigh agus an
 lá gnó dar gcionn i bhfianaise chineál na rioscaí arna dtabhú sna margaí atá i
 gceist.
 Chun críocha phointe (c),
 beidh Cuid a Trí, Teideal II, Caibidil 3 eisiata ón tagairt in Airteagal 293.
 4.
 Ríomhfar neamhchosaintí foriomlána ar chliaint
 aonair nó ar ghrúpaí cliant nasctha trí neamhchosaintí an leabhair trádála agus
 neamhchosaintí an leabhair neamhthrádála a shuimiú.
 5.
 Ríomhfar neamhchosaintí ar ghrúpaí cliant
 nasctha trí na neamhchosaintí ar chliaint aonair i ngrúpa a shuimiú.
 6.
 Ní áireofar aon cheann de na
 nithe seo a leanas mar neamhchosaintí:
 (a)
 i gcás idirbheart airgeadraí eachtracha,
 neamhchosaintí arna dtabhú sa ghnáthchúrsa socraíochta le linn an dá lá oibre
 tar éis íocaíochta;
 (b)
 i gcás idirbheart chun urrúis a cheannach nó a
 dhíol, neamhchosaintí arna dtabhú sa ghnáthchúrsa socraíochta le linn cúig lá
 oibre tar éis íoc as na hurrúis nó tar éis iad a sheachadadh, cibé acu is
 túisce;
 (c)
 i gcás ina soláthraítear tarchur airgid lena
 n-áirítear seirbhísí íocaíochta a dhéanamh, imréiteach agus socraíocht in aon
 airgeadra agus imréiteach comhfhreagrach ionstraimí baincéireachta nó
 ionstraimí airgeadais, seirbhísí glanta agus cumhdaigh do chliaint, fáltais
 mhoillithe i leith neamhchosaintí cistithe agus eile a thagann as gníomhaíocht
 cliaint nach maireann níos faide ná an lá gnó dar gcionn;
 (d)
 i gcás ina soláthraítear tarchur airgid lena
 n-áirítear seirbhísí íocaíochta a dhéanamh, imréiteach agus socraíocht in aon
 airgeadra agus baincéireacht chomhfhreagrach, neamhchosaintí ionlae ar
 institiúidí a sholáthraíonn na seirbhísí sin;
 (e)
 neamhchosaintí arna n-asbhaint as cistí dílse i
 gcomhréir le hAirteagail 33, 53 agus 63.
 7.
 D’fhonn a chinneadh gurb ann do ghrúpa cliant
 nasctha, i leith neamhchosaintí dá dtagraítear i bpointe (l) agus i bpointe (n)
 d’Airteagal 107 i gcás ina bhfuil neamhchosaint ar bhunsócmhainní ann,
 agus i leith na neamhchosaintí dá dtagraítear i bpointe (p) d’Airteagal 107
 i gcás ina bhfuil scéim agus neamhchosaint ar bhunsócmhainní ann, déanfaidh
 institiúid measúnú ar an scéim, ar a neamhchosaintí bunúsacha, nó ar an dá rud.
 Chun na críche sin, déanfaidh institiúid
 meastóireacht ar an tábhacht eacnamaíoch agus ar na rioscaí intuigthe i
 struchtúr an idirbhirt.
 8.
 Forbróidh an ÚBE dréachtchaighdeáin theicniúla
 rialála d’fhonn an méid seo a leanas a shonrú:
 (a)
 na neamhchosaintí dá dtagraítear i bpointe (p)
 d’Airteagal 107 atá faoi réir láimhseáil na míre seo;
 (b)
 na coinníollacha agus na
 modheolaíochtaí a úsáidtear chun a chinneadh gurb ann do ghrúpa cliant nasctha
 i leith na neamhchosaintí sin.
 Cuirfidh an ÚBE na dréachtchaighdeáin
 theicniúla rialála sin faoi bhráid an Choimisiúin faoin 1 Eanáir 2014.
 Déantar cumhacht a tharmligean chuig an
 gCoimisiún chun na caighdeáin theicniúla rialála dá dtagraítear sa chéad
 fhomhír a ghlacadh i gcomhréir leis an nós imeachta atá leagtha síos in Airteagail 10
 go 14 de Rialachán (AE) Uimh. 1093/2010.
 Airteagal 380
 Sainmhíniú ar institiúid chun
 críocha neamhchosaintí móra
 Ar mhaithe le luach neamhchosaintí a ríomh
 i gcomhréir leis an gCuid seo, ciallaíonn an téarma ‘institiúid' freisin aon
 ghnóthas príobháideach nó poiblí, lena n-áirítear a bhrainsí, a chomhlíonann an
 sainmhíniú ar ‘institiúid’ agus atá údaraithe i dtríú tír.
 Airteagal 381
 Sainmhíniú ar neamhchosaint mhór
 Measfar gur neamhchosaint mhór í
 neamhchosaint institiúide ar chliant nó ar ghrúpa cliant nasctha i gcás ina
 bhfuil a luach cothrom le, nó níos mó ná, 10 % dá caipiteal incháilithe.
 Airteagal 382
 Cumas neamhchosaintí móra a aithint
 agus a bhainistiú
 Beidh nósanna imeachta riaracháin agus
 cuntasaíochta fónta ag institiúid agus meicníochtaí rialaithe inmheánaigh
 leordhóthanacha chun críocha neamhchosaintí móra agus athruithe orthu ina
 dhiaidh sin a aithint, a bhainistiú, a thuairisciú, a thaifeadadh agus
 monatóireacht a dhéanamh orthu, i gcomhréir leis an Rialachán seo.
 Airteagal 383
 Ceanglais tuairiscithe
 1.
 Tabharfaidh institiúid fógra faoin bhfaisnéis seo
 a leanas do na húdaráis inniúla maidir le gach neamhchosaint mhór, lena
 n-áirítear neamhchosaintí móra atá eisiata ó chur i bhfeidhm Airteagal 384(1)
 (a)
 an cliant nó an grúpa cliant nasctha a aithint a
 bhfuil neamhchosaint mhór ag an institiúid orthu;
 (b)
 luach na neamhchosanta sula gcuirtear san
 áireamh éifeacht an mhaolaithe riosca creidmheasa, nuair is infheidhme;
 (c)
 i gcás ina n-úsáidtear é, cineál na cosanta
 creidmheasa cistithe nó neamhchistithe;
 (d) luach na
 neamhchosanta tar éis éifeacht an mhaolaithe riosca creidmheasa arna ríomh chun
 críocha Airteagal 384(1) a chur san áireamh.
 I gcás ina bhfuil institiúid faoi réir Chuid a
 Trí, Teideal II, Caibidil 3, cuirfear an 20 neamhchosaint is mó ar
 bhonn comhdhlúite atá aige ar fáil do na húdaráis inniúla, cé is moite de na neamhchosaintí
 sin atá eisiata ó chur i bhfeidhm Airteagal 384(1).
 2.
 Déanfar an tuairisciú faoi dhó sa bhliain ar a
 laghad.
 3.
 Forbróidh an ÚBE dréachtchaighdeáin theicniúla
 cur chun feidhme d’fhonn an méid seo a leanas a shonrú:
 (a) na formáidí aonfhoirmeacha le haghaidh
 an tuairiscithe dá dtagraítear i mír 2 a bheidh comhréireach le cineál, le
 scála agus le castacht ghníomhaíochtaí na n-institiúidí chomh maith leis na
 treoracha chun na formáidí sin a úsáid;
 (b) minicíochtaí agus
 dátaí an tuairiscithe dá dtagraítear i mír 2;
 (c) na réitigh
 teicneolaíochta faisnéise lena gcur i bhfeidhm i leith an tuairiscithe dá
 dtagraítear i mír 2.
 Cuirfidh an ÚBE na dréachtchaighdeáin
 theicniúla cur chun feidhme sin faoi bhráid an Choimisiúin faoin 1 Eanáir 2013.
 Tugtar cumhacht don Choimisiún na caighdeáin
 theicniúla cur chun feidhme dá dtagraítear sa chéad fhomhír a ghlacadh i
 gcomhréir leis an nós imeachta atá leagtha síos in Airteagal 15 de
 Rialachán (AE) Uimh. 1093/2010.
 Airteagal 384
 Teorainn na neamhchosaintí móra
 1.
 Tar éis éifeacht an mhaolaithe riosca
 creidmheasa a chur san áireamh i gcomhréir le hAirteagail 388 go 392, ní
 thabhóidh institiúid neamhchosaint ar chliant ná ar ghrúpa cliant nasctha a
 bhfuil a luach níos mó ná 25 % dá caipiteal incháilithe. I gcás inar
 institiúid an cliant sin, nó i gcás ina bhfuil institiúid amháin nó níos mó ná
 institiúid amháin ar áireamh i ngrúpa cliant nasctha, ní bheidh an luach sin
 níos airde ná 25 % de chaipiteal incháilithe na hinstitiúide nó
 EUR 150 milliún, cibé acu is airde, ar an gcoinníoll nach bhfuil suim
 luachanna na neamhchosaintí ar na cliaint nasctha uile nach institiúidí iad
 níos airde ná 25 % de chaipiteal incháilithe na hinstitiúide, tar éis
 éifeacht an mhaolaithe riosca creidmheasa a chur san áireamh i gcomhréir le hAirteagail 388
 go 392.
 I gcás ina bhfuil an méid EUR 150 milliún
 níos airde ná 25 % de chaipiteal incháilithe na hinstitiúide, tar éis
 éifeacht an mhaolaithe riosca creidmheasa a chur san áireamh i gcomhréir le hAirteagail 388
 go 392, ní ghabhfaidh luach na neamhchosanta thar theorainn réasúnta i dtéarmaí
 chaipiteal incháilithe na hinstitiúide. Cinnfidh an institiúid an teorainn sin
 i gcomhréir leis na beartais agus na nósanna imeachta dá dtagraítear in Airteagal 79
 de Threoir [inserted by OP], chun dul i ngleic le riosca comhchruinnithe agus
 chun é a rialú. Ní bheidh an teorainn sin níos airde
 ná 100 % de chaipiteal incháilithe na hinstitiúide.
 Féadfaidh údaráis inniúla teorainn níos ísle ná
 EUR 150 milliún a shocrú agus cuirfidh siad an ÚBE agus an Coimisiún ar an
 eolas faoi.
 2.
 Faoi réir Airteagal 385, comhlíonfaidh
 institiúid an teorainn ábhartha atá leagtha síos i mír 1 i gcónaí.
 3.
 Sócmhainní arb éard atá
 iontu éilimh agus neamhchosaintí eile ar gnólachtaí infheistíochta ó thríú tír
 aitheanta, féadfar iad a bheith faoi réir na láimhseála céanna mar atá leagtha
 síos i mír 1.
 4.
 Féadfar dul thar na
 teorainneacha atá leagtha síos san Airteagal seo maidir le neamhchosaintí ar
 leabhar trádála na hinstitiúide má chomhlíontar na coinníollacha seo a leanas:
 (a)
 ní théann an neamhchosaint sa leabhar trádála ar
 an gcliant nó ar an ngrúpa cliant atá i gceist thar an teorainn atá leagtha
 síos i mír 1, agus an teorainn sin arna ríomh ag tagairt do chaipiteal
 incháilithe, ionas go dtiocfaidh an barrachas chun cinn go hiomlán ar an leabhar
 trádála;
 (b)
 comhlíonann an institiúid
 ceanglas cistí dílse breise ar an mbarrachas i leith na teorann atá leagtha
 síos i mír 1 a ríomhtar i gcomhréir le hAirteagal 386 agus Airteagal 387;
 (c)
 i gcás ina bhfuil 10 lá nó
 níos lú ná sin caite ó tharla an barrachas, ní bheidh an neamhchosaint sa
 leabhar trádála ar an gcliant nó ar an ngrúpa cliant nasctha atá i gceist níos
 mó ná 500 % de chaipiteal incháilithe na hinstitiúide;
 (d)
 i gcás aon bharrachais a mhairfidh níos faide ná
 10 lá, ní bheidh sé, i gcomhiomlán, níos mó ná 600 % de chaipiteal
 incháilithe na hinstitiúide.
 I ngach cás inar sáraíodh an teorainn,
 tabharfaidh an institiúid fógra do na húdaráis inniúla gan mhoill faoi mhéid an
 bharrachais agus faoi ainm an chliaint lena mbaineann.
 Airteagal 385
 Ceanglais maidir le neamhchosaintí
 móra a chomhlíonadh
 1.
 Má théann neamhchosaintí, i gcás eisceachtúil,
 thar an teorainn atá leagtha síos in Airteagal 384(1), tabharfaidh an
 institiúid fógra do na húdaráis inniúla gan mhoill faoi luach an bharrachais
 agus féadfaidh siad, i gcúinsí a fhágann gur ceart dóibh é a dhéanamh, tréimhse
 theoranta a cheadú don institiúid ina bhféadfaidh sí an teorainn a
 chomhlíonadh.
 I gcás ina bhfuil feidhm leis an méid EUR 150
 milliún dá dtagraítear in Airteagal 384(1), féadfaidh na húdaráis inniúla,
 ar bhonn cáis ar chás, cead a thabhairt an teorainn 100 % i dtéarmaí cistí
 dílse na hinstitiúide a shárú.
 2.
 I gcás ina ndífheidhmítear faoi Airteagal 6(1)
 comhlíonadh na n-oibleagáidí arna bhforchur sa Chuid seo ag institiúid ar bhonn
 aonair nó ar bhonn fo-chomhdhlúite, nó i gcás ina bhfeidhmítear forálacha Airteagal 8
 maidir le cás na máthairinstitiúidí i mBallstát, ní mór bearta a dhéanamh
 d’fhonn leithdháileadh sásúil rioscaí laistigh den ghrúpa a áirithiú.
 Airteagal 386
 Ceanglais cistí dílse a ríomh
 maidir le neamhchosaintí móra sa leabhar trádála
 1.
 Ríomhfar an barrachas dá dtagraítear in Airteagal 384(4)(b)
 trí na comhpháirteanna den neamhchosaint trádála iomlán ar an gcliant nó ar an
 ngrúpa cliant atá i gceist a roghnú lena dtarraingítear na ceanglais riosca
 shonraigh is airde i gCuid a Trí, Teideal IV, Caibidil 2 nó na
 ceanglais in Airteagal 293 agus i gCuid a Trí, Teideal V, nó an dá
 rud, arb ionann an tsuim díobh agus méid an bharrachais dá dtagraítear i
 bpointe (a) d’Airteagal 384(4).
 2.
 I gcás aon bharrachais nár
 mhair níos faide ná 10 lá, is é 200 % de na ceanglais dá dtagraítear i mír 1
 a bheidh sa gceanglas caipitil breise i leith na gcomhpháirteanna sin.
 3.
 Amhail ó 10 lá tar éis don
 bharrachas tarlú, leithdháilfear comhpháirteanna an bharrachais, arna roghnú i
 gcomhréir le mír 1, ar an líne iomchuí i gColún 1 de Thábla 1 in ord
 ardaitheach na gceanglas riosca shonraigh i gCuid a Trí, Teideal IV, Caibidil 2
 agus/nó in ord ardaitheach na gceanglas in Airteagal 293 agus i gCuid a
 Trí, Teideal V. Beidh an ceanglas cistí dílse breise cothrom le suim na
 gceanglas riosca shonraigh i gCuid a Trí, Teideal IV, Caibidil 2 agus/nó
 suim na gceanglas in Airteagal 293 agus i gCuid a Trí, Teideal V,
 arna iolrú ag an bhfachtóir comhfhreagrach i gColún 2 de Thábla 1.
 Tábla 1
 Colún 1: Barrachas thar na teorainneacha (ar bhonn chéatadán an chaipitil incháilithe) || Colún 2: Fachtóirí
 Suas go 40 % || 200 %
 Ó 40 % go 60 % || 300 %
 Ó 60 % go 80 % || 400 %
 Ó 80 % go 100 % || 500 %
 Ó 100 % go 250 % || 600 %
 Os cionn 250 % || 900 %
 Airteagal 387
 Nósanna imeachta chun cosc a chur
 ar sheachaint na gceanglas cístí dílse breise
 Ní sheachnóidh institiúidí na ceanglais
 cistí dílse bhreise atá leagtha amach in Airteagal 386 a thabhóidís murach
 sin, ar neamhchosaintí a sháraíonn an teorainn atá leagtha síos in Airteagal 384(1)
 i gcás inar coinníodh na neamhchosaintí sin ar feadh níos mó ná 10 lá, trí na
 neamhchosaintí atá i gceist a aistriú go sealadach go cuideachta eile, laistigh
 den ghrúpa céanna nó lasmuigh de, agus/nó trí idirbhearta saorga a dhéanamh
 chun an neamhchosaint a ghlanadh le linn na tréimhse 10 lá agus neamhchosaint
 nua a chruthú.
 Déanfaidh institiúidí
 nósanna imeachta a chothabháil lena n-áirithítear go dtabharfar fógra
 láithreach do na húdaráis inniúla maidir le haon aistriú lena mbaineann an
 éifeacht dá dtagraítear sa chéad fhomhír.
 Airteagal 388
 Teicnící maolaithe creidmheasa
 incháilithe
 1.
 Chun críocha Airteagail 389 go 392 áireofar
 faoin téarma ‘ráthaíocht’ díorthaigh chreidmheasa a aithnítear faoi Chuid a
 Trí, Teideal II, Caibidil 4 seachas nótaí creidmheas-nasctha.
 2.
 Faoi réir mhír 3 den Airteagal
 seo, más rud é, faoi Airteagail 389 go 392 go gceadaítear cosaint
 chistithe nó neamhchistithe creidmheasa a aithint, beidh sé faoi réir ag na
 ceanglais incháilitheachta agus ceanglais eile atá leagtha amach i gCuid a Trí,
 Teideal II, Caibidil 4 a chomhlíonadh.
 3.
 I gcás ina dtéann institiúid i muinín Airteagal 390(2),
 beidh aithint cosanta cistithe creidmheasa faoi réir na gceanglas ábhartha faoi
 Chuid a Trí, Teideal II, Caibidil 3. Chun críocha na Roinne seo, ní
 chuirfidh institiúid an chomhthaobhacht dá dtagraítear in Airteagal 195,
 míreanna 3 go 5, san áireamh mura gceadaítear di é sin a dhéanamh faoi Airteagal 391.
 4.
 Déanfaidh institiúidí
 anailís, chomh fada agus is féidir, ar a gcuid neamhchosaintí ar eisitheoirí
 comhthaobhachta, ar sholáthraithe cosanta neamhchistithe creidmheasa agus ar
 bhunsócmhainní de bhun Airteagal 379(7) i dtaca le comhchruinnithe a
 d’fhéadfadh a bheith ann agus, nuair is iomchuí, déanfaidh siad beart agus
 tabharfaidh siad tuairisc dá n-údarás inniúil maidir le haon torthaí
 suntasacha.
 Airteagal 389
 Díolúintí
 1.
 Beidh díolúine ag na neamhchosaintí seo a leanas
 ó chur i bhfeidhm Airteagal 384(1):
 (a)
 ítimí sócmhainne arb éard iad éilimh ar rialtais
 láir nó ar bhainc cheannais dá sannfaí, i gcás ina mbeidís neamhurraithe, ualú
 riosca 0 % faoi Chuid a Trí, Teideal II, Caibidil 2;
 (b)
 ítimí sócmhainne arb éard
 iad éilimh ar eagraíochtaí idirnáisiúnta nó ar bhainc forbartha iltaobhacha dá
 sannfaí, i gcás ina mbeidís neamhurraithe, ualú riosca 0 % faoi Chuid a
 Trí, Teideal II, Caibidil 2;
 (c)
 ítimí sócmhainne arb éard iad éilimh a thugann
 anonn na ráthaíochtaí follasacha atá ag rialtais láir, ag bainc cheannais, ag
 eagraíochtaí idirnáisiúnta, ag bainc forbartha iltaobhacha nó ag aonáin earnála
 poiblí, i gcás ina sannfaí ualú riosca 0 % d’éilimh neamhurraithe ar an
 aonán a thugann an ráthaíocht faoi Chuid a Trí, Teideal II, Caibidil 2;
 (d)
 neamhchosaintí eile atá inchurtha i leith
 rialtas láir, banc ceannais, eagraíochtaí idirnáisiúnta, banc forbartha
 iltaobhacha nó aonán earnála poiblí, nó arna ráthú acu, i gcás ina sannfaí ualú
 riosca 0 % ar an aonán a bhfuil an neamhchosaint inchurtha ina leith nó a
 bhfuil sé ráthaithe ina leith faoi Chuid a Trí, Teideal II, Caibidil 2;
 (e)
 ítimí sócmhainne arb éard
 iad éilimh ar rialtais réigiúnacha nó ar údaráis áitiúla Ballstát i gcás ina
 sannfaí ualú riosca 0 % do na héilimh sin faoi Chuid a Trí, Teideal II,
 Caibidil 2 agus do neamhchosaintí eile ar na rialtais réigiúnacha nó ar na
 húdaráis áitiúla sin, nó arna ráthú acu, éilimh dá sannfaí ualú riosca 0 %
 faoi Chuid a Trí, Teideal II, Caibidil 2;
 (f)
 neamhchosaintí ar
 chontrapháirtithe dá dtagraítear in Airteagal 108(6) nó in Airteagal 108(7)
 dá sannfaí ualú riosca 0 % dóibh faoi Chuid a Trí, Teideal II, Caibidil 2.
 Neamhchosaintí nach gcomhlíonann na critéir sin, cibé acu atá díolúine acu ó Airteagal 384(1)
 nó nach bhfuil, láimhseálfar iad mar neamhchosaintí ar thríú páirtí;
 (g)
 ítimí sócmhainne agus
 neamhchosaintí eile arna n-urrú le comhthaobhacht i bhfoirm taisce airgid arna
 dtaisceadh leis an institiúid iasachta nó le hinstitiúid ar máthairchuideachta
 nó fochuideachta de chuid na hinstitiúide iasachta í;
 (h)
 ítimí sócmhainne agus
 neamhchosaintí eile arna n-urrú le comhthaobhacht i bhfoirm deimhnithe taisce
 arna n-eisiúint ag an institiúid iasachta nó ag institiúid ar
 máthairchuideachta nó fochuideachta de chuid na hinstitiúide iasachta í agus
 arna dtaisceadh le ceachtar díobh;
 (i)
 neamhchosaintí a thagann as
 saoráidí creidmheasa neamhtharraingthe atá aicmithe mar ítimí lasmuigh den
 chlár comhardaithe lena mbaineann íosriosca in Iarscríbhinn I agus ar an
 gcoinníoll gur tugadh comhaontú i gcrích leis an gcliant nó le grúpa cliant
 nasctha agus ní fhéadfar an tsaoráid a tharraingt ach amháin nuair a
 dheimhnítear nach gcuirfidh sé faoi deara go ndéanfar an teorainn atá
 infheidhme faoi Airteagal 384(1) a shárú;
 (j)
 neamhchosaintí trádála ar
 chontrapháirtithe lárnacha agus ranníocaíochtaí an chiste mainneachtana le contrapháirtithe
 lárnacha;
 (k)
 neamhchosaintí ar scéimeanna
 ráthaithe taiscí faoi Threoir 94/19/CE a thagann as cistiú na scéimeanna sin,
 má tá oibleagáid chonarthach nó dlí ar bhall-institiúidí na scéime an scéim a
 chistiú.
 Maidir le hairgead a fhaightear faoi nóta
 creidmheas-nasctha arna eisiúint ag an institiúid agus maidir le hiasachtaí
 agus taiscí contrapháirtí chuig an institiúid nó leis an institiúid atá faoi
 réir comhaontaithe glanluachála laistigh den chlár comhardaithe atá aitheanta
 faoi Chuid a Trí, Teideal II, Caibidil 4, measfar go dtiocfaidh siad
 faoi phointe (g).
 2.
 Féadfaidh Ballstáit nó údaráis inniúla díolúine
 iomlán nó pháirteach a thabhairt i leith na neamhchosaintí seo a leanas ó chur
 i bhfeidhm Airteagal 384(1):
 (a)
 bannaí faoi chumhdach a thagann faoi chuimsiú Airteagal 124(1)
 agus Airteagal 124(2);
 (b)
 ítimí sócmhainne arb éard iad éilimh ar rialtais
 réigiúnacha nó ar údaráis áitiúla Ballstát i gcás ina sannfaí ualú riosca 20 %
 do na héilimh sin faoi Chuid a Trí, Teideal II, Caibidil 2 agus neamhchosaintí
 eile ar na rialtais réigiúnacha nó ar na húdaráis áitiúla sin, nó arna ráthú
 acu, éilimh dá sannfaí ualú riosca 20 % faoi Chuid a Trí, Teideal II,
 Caibidil 2;
 (c)
 neamhchosaintí, lena n-áirítear
 rannpháirteachais nó cineálacha eile sealúchas, arna dtabhú ag institiúid i
 leith a máthairchuideachta, fochuideachtaí eile na máthairchuideachta nó a cuid
 fochuideachtaí féin, sa mhéid is go bhfuil na gnóthais sin faoi chumhdach ag an
 maoirseacht ar bhonn comhdhlúite a bhfuil an institiúid féin faoina réir, i
 gcomhréir leis an Rialachán seo nó le caighdeáin choibhéiseacha atá i bhfeidhm
 i dtríú tír; láimhseálfar neamhchosaintí nach gcomhlíonann na critéir sin, cibé
 acu atá díolúine acu ó Airteagal 384(1) nó nach bhfuil mar neamhchosaintí
 ar thríú páirtí;
 (d)
 ítimí sócmhainne arb éard
 iad éilimh, agus neamhchosaintí eile, lena n-áirítear rannpháirteachais nó
 cineálacha eile sealúchas, ar institiúidí creidmheasa réigiúnacha nó lárnacha
 lena bhfuil baint ag an institiúid chreidmheasa i líonra i gcomhréir le
 forálacha dlí nó reachtúla agus atá freagrach, faoi na forálacha sin, as
 oibríochtaí imréitigh airgid laistigh den líonra;
 (e)
 ítimí sócmhainne arb éard
 iad éilimh, agus neamhchosaintí eile ar institiúidí creidmheasa arna dtabhú ag
 institiúidí creidmheasa a fheidhmíonn ar bhonn neamhiomaíoch, a sholáthraíonn
 iasachtaí faoi chláir reachtacha nó faoina gcuid reachtanna, chun earnálacha
 sonraithe den gheilleagar a chur chun cinn faoi fhormhaoirseacht rialtais de
 chineál éigin agus srianta maidir le húsáid na n-iasachtaí, ar an gcoinníoll go
 dtiocfaidh na neamhchosaintí faoi seach as iasachtaí den sórt sin a chuirtear
 ar aghaidh chuig na tairbhithe trí institiúidí creidmheasa eile;
 (f)
 ítimí sócmhainne arb éard
 iad éilimh ar institiúidí agus neamhchosaintí eile orthu, ar an gcoinníoll nach
 gcuimsíonn na neamhchosaintí sin cistí dílse na n-institiúidí sin, nach maireann
 siad níos faide ná an chéad lá gnó eile agus nach bhfuil siad ainmnithe i
 mórairgeadra trádála;
 (g)
 ítimí sócmhainne arb éard
 iad éilimh ar bhainc cheannais i bhfoirm na gcúlchistí íosta is gá arna sealbhú
 ag na bainc cheannais sin atá ainmnithe ina gcuid airgeadraí náisiúnta;
 (h)
 ítimí sócmhainne arb éard
 iad éilimh ar rialtais láir i bhfoirm ceanglas leachtacha reachtúla arna
 sealbhú in urrúis rialtais atá ainmnithe agus cistithe ina gcuid airgeadraí
 náisiúnta ar an gcoinníoll go bhfuil, ag lánrogha an údaráis inniúil, measúnú
 creidmheasa na rialtas láir sin atá sannta ag ECAI ainmnithe de ghrád
 infheistíochta;
 (i)
 50 % de chreidmheasanna
 doiciméadacha íosriosca/meánriosca lasmuigh den chlár comhardaithe agus de
 shaoráidí creidmheasa neamhtharraingthe íosriosca/mheánriosca lasmuigh den
 chlár comhardaithe dá dtagraítear in Iarscríbhinn I agus faoi réir
 chomhaontú na n-údarás inniúil, 80 % de ráthaíochtaí seachas ráthaíochtaí
 iasachta a bhfuil bonn dlí nó rialála fúthu agus a thugtar dá gcuid comhaltaí trí
 chomhscéimeanna ráthaíochta a bhfuil stádas acu mar institiúidí creidmheasa;
 (j)
 ráthaíochtaí a cheanglaítear
 leis an dlí arna n-úsáid nuair a íoctar iasacht mhorgáiste atá maoinithe trí
 bhannaí morgáiste a eisiúint le hiasachtaí an mhorgáiste sula gcláraítear an
 morgáiste den uair dheiridh sa chlár talún, ar an gcoinníoll nach n-úsáidtear
 an ráthaíocht mar rud a laghdóidh an riosca a bhaineann leis na sócmhainní
 ualaithe ó thaobh riosca a ríomh;
 (k)
 sócmhainní arb éard iad
 éilimh agus neamhchosaintí eile ar mhalairtí aitheanta.
 Airteagal 390
 An éifeacht atá ag úsáid teicnící maolaithe
 riosca creidmheasa a ríomh
 1.
 Ar mhaithe le luach na neamhchosaintí a ríomh
 chun críocha Airteagal 384(1), féadfaidh institiúid ‘luach na
 neamhchosanta lánchoigeartaithe’ a úsáid arna ríomh faoi Chuid a Trí, Teideal II,
 Caibidil 4, ag cur an maolú riosca creidmheasa, coigeartuithe luaineachta,
 agus aon neamhréir aibíochta (E*) san áireamh.
 2.
 Institiúid atá ceadaithe a
 meastacháin féin ar LGDanna agus ar fhachtóirí coinbhéartachta a úsáid le
 haghaidh aicme na neamhchosanta faoi Chuid a Trí, Teideal II, Caibidil 3,
 féadfaidh sí, faoi réir cead a fháil ó na húdaráis inniúla, na héifeachtaí a
 bhaineann le comhthaobhacht airgeadais a aithint nuair atá luach na
 neamhchosaintí á ríomh chun críocha Airteagal 384(1).
 Ní thabharfaidh údaráis inniúla an cead dá
 dtagraítear san fhomhír roimhe seo ach amháin más féidir leis an institiúid
 meastachán a thabhairt ar éifeachtaí na comhthaobhachta airgeadais ar a cuid neamhchosaintí
 agus é sin a dhéanamh ar leithligh ó ghnéithe eile a bhaineann leis an LGD.
 Cuirfidh institiúid nósanna imeachta den sórt
 sin i bhfeidhm ionas go mbeidh na meastacháin a chuirfidh sí le chéile sách
 oiriúnach chun luach na neamhchosanta a laghdú ar mhaithe le forálacha Airteagal 384
 a chomhlíonadh.
 I gcás ina gceadaítear
 d’institiúid a cuid meastachán féin ar éifeachtaí na comhthaobhachta
 airgeadais a úsáid, déanfaidh sí é sin ar bhonn comhsheasmhach leis an gcur
 chuige a glacadh nuair a bhí ceanglais cistí dílse á ríomh i gcomhréir leis an
 Rialachán seo.
 Institiúidí atá ceadaithe
 chun a meastacháin féin ar LGDanna agus ar fhachtóirí coinbhéartachta a úsáid
 le haghaidh aicme na neamhchosanta faoi Chuid a Trí, Teideal II, Caibidil 3,
 nach ríomhann luach a gcuid neamhchosaintí ag úsáid an mhodha dá dtagraítear sa
 chéad fhomhír den mhír seo, féadfaidh siad an Modh Cuimsitheach Comhthaobhach
 Airgeadais nó an cur chuige atá leagtha amach in Airteagal 392(1)(b) a
 úsáid chun luach na neamhchosaintí a ríomh.
 3.
 Institiúid a bhaineann úsáid as an Modh
 Cuimsitheach Comhthaobhach Airgeadais nó a gceadaítear di an modh a bhfuil cur
 síos air i mír 2 den Airteagal seo a úsáid chun luach na neamhchosaintí a
 ríomh chun críocha Airteagal 384(1), déanfaidh sí tástálacha struis maidir
 lena gcomhchruinnithe ar riosca creidmheasa ar bhonn tréimhsiúil, lena
 n-áirítear maidir le luach inréadaithe aon chomhthaobhachta a ghlactar.
 Tabharfaidh na tástálacha struis tréimhsiúla
 sin dá dtagraítear sa chéad fhomhír aghaidh ar na rioscaí a thagann as
 athruithe a d’fhéadfadh a theacht ar dhálaí sa mhargadh a bhféadfadh tionchar
 díobhálach a bheith acu ar leordhóthanacht chistí dílse na n-institiúidí agus
 rioscaí a thagann as réadú na comhthaobhachta i riochtaí anáis.
 Beidh na tástálacha struis
 a dhéanfar leormhaith agus iomchuí chun an measúnú a dhéanamh ar rioscaí den
 sórt sin.
 I gcás ina léiríonn an
 tástáil struis tréimhsiúil luach inréadaithe níos ísle den chomhthaobhacht a
 glacadh ná mar a cheadófaí a chur san áireamh agus an Modh Cuimsitheach
 Comhthaobhach Airgeadais nó an modh a ndéantar cur síos air i mír 2 in
 úsáid de réir mar is iomchuí, déanfar luach na comhthaobhachta a cheadaítear a
 aithint le linn luach na neamhchosaintí a ríomh chun críocha Airteagal 384(1)
 a laghdú dá réir sin.
 Áireoidh institiúidí dá
 dtagraítear sa chéad fhomhír na nithe seo a leanas ina gcuid straitéisí chun
 aghaidh a thabhairt ar riosca comhchruinnithe:
 (a)
 beartais agus nósanna imeachta chun aghaidh a
 thabhairt ar rioscaí a eascraíonn as aisioncronachtaí aibíochta idir
 neamhchosaintí agus aon chosaint chreidmheasa maidir leis na neamhchosaintí
 sin;
 (b)
 beartais agus nósanna imeachta i gcás ina
 dtugann tástáil struis luach inréadaithe níos ísle de chomhthaobhacht a glacadh
 le fios ná mar a cuireadh san áireamh nuair a bhí an Modh Cuimsitheach Comhthaobhach
 Airgeadais nó an modh a ndéantar cur síos air i mír 2 in úsáid;
 (c)
 beartais agus nósanna imeachta a bhaineann le
 riosca comhchruinnithe a thagann as cur i bhfeidhm teicnící chun riosca
 creidmheasa a mhaolú, agus go háirithe neamhchosaintí móra ar chreidmheas
 indíreach, mar shampla ar eisitheoir urrús aonair a thógtar mar
 chomhthaobhacht.
 Airteagal 391
 Neamhchosaintí a thig as iasachtú
 morgáiste
 1.
 Ar mhaithe le luach neamhchosaintí nó aon chuid
 de neamhchosaint arna hurrú ag morgáistí ar réadmhaoin chónaithe a ríomh,
 féadfaidh institiúid luach na neamhchosanta a laghdú suas le 50 % de luach
 na réadmhaoine cónaithe lena mbaineann, i gcás ina gcomhlíontar ceachtar de na
 coinníollacha seo a leanas:
 (a)
 tá an neamhchosaint urraithe le morgáistí ar
 réadmhaoin chónaithe nó le scaireanna i gcuideachtaí tithíochta san Fhionlainn,
 atá ag feidhmiú i gcomhréir leis an dlí Fionlannach 1991 a
 bhaineann le cuideachtaí tithíochta nó le reachtaíocht
 choibhéiseach ina dhiaidh sin;
 (b)
 baineann an neamhchosaint le hidirbheart léasaithe
 faoina gcoinníonn an léasóir úinéireacht iomlán ar an réadmhaoin chónaithe atá
 ar léas a fhad is nach bhfuil rogha an léasaí í a cheannach feidhmithe ag an
 léasaí.
 Ríomhfar luach na maoine ar bhonn na gcaighdeán
 luachála stuama atá leagtha síos le dlí, le rialachán nó le forálacha
 riaracháin. Déanfar luacháil uair amháin gach trí bliana ar a laghad i gcás
 réadmhaoine cónaithe.
 Beidh feidhm ag na ceanglais in Airteagal 203
 agus in Airteagal 224(1) chun críocha na míre seo.
 Ciallóidh ‘réadmhaoin
 chónaithe’ áit chónaithe a áiteoidh an t-úinéir nó a bheidh ar cíos aige.
 2.
 Ar mhaithe le luach na neamhchosaintí nó aon
 chuid de neamhchosaint arna hurrú le morgáistí ar mhaoin thráchtála a ríomh, ní
 fhéadfaidh institiúid luach na neamhchosanta a laghdú suas le 50 % de
 luach na maoine tráchtála lena mbaineann ach amháin má cheadaíonn na húdaráis
 inniúla lena mbaineann sa Bhallstát ina bhfuil an mhaoin thráchtála lonnaithe do
 na neamhchosaintí seo a leanas ualú riosca 50 % a fháil ar bhonn na
 gcoinníollacha céanna atá leagtha amach in Airteagal 121:
 (a)
 neamhchosaintí arna n-urrú le morgáistí ar
 oifigí nó ar áitribh thráchtála eile, nó le scaireanna i gcuideachtaí
 tithíochta san Fhionlainn, atá ag feidhmiú i gcomhréir
 leis an dlí Fionlannach 1991 a bhaineann le cuideachtaí tithíochta nó le reachtaíocht choibhéiseach ina dhiaidh sin, maidir le hoifigí nó
 áitribh thráchtála eile;
 (b)
 neamhchosaintí a bhaineann le hidirbhearta
 léasaithe maoine maidir le hoifigí nó le háitribh thráchtála eile.
 Ríomhfar luach na maoine ar bhonn na gcaighdeán
 luachála stuama atá leagtha síos le dlí, le rialachán nó le forálacha
 riaracháin.
 Déanfar maoin thráchtála a thógáil agus a léasú
 go hiomlán agus saothrófar ioncam cíosa iomchuí leis.
 Airteagal 392
 Cur chuige ionadaíochta
 1.
 I gcás ina bhfuil neamhchosaint ar chliant
 ráthaithe ag tríú páirtí, nó urraithe le comhthaobhacht arna heisiúint ag tríú
 páirtí, féadfaidh institiúid:
 (a)
 an chuid den neamhchosaint atá ráthaithe a
 láimhseáil amhail is go bhfuil sí tabhaithe don ráthóir seachas don chliant ar
 an gcoinníoll go sannfaí don neamhchosaint neamhurraithe ar an ráthóir ualú
 riosca atá cothrom le, nó níos ísle ná, ualú riosca na neamhchosanta
 neamhurraithe ar an gcliant faoi Chuid a Trí, Teideal II, Caibidil 2;
 (b)
 an chuid den neamhchosaint
 arna comhthaobhú le margadhluach na comhthaobhachta aitheanta a láimhseáil
 amhail is go bhfuil sí tabhaithe don tríú páirtí seachas don chliant, má
 rinneadh urrúsú ar an neamhchosaint le comhthaobhacht agus ar an gcoinníoll go
 sannfaí do chuid chomhthaobhaithe na neamhchosanta ualú riosca atá cothrom le,
 nó níos ísle ná, ualú riosca na neamhchosanta neamhurraithe ar an gcliant faoi
 Chuid a Trí, Teideal II, Caibidil 2.
 Ní úsáidfidh an institiúid an cur chuige dá
 dtagraítear i bpointe (b) den chéad fhomhír i gcás ina bhfuil aisioncronacht ann
 idir aibíocht na neamhchosanta agus aibíocht na cosanta.
 Chun críocha na Coda seo,
 ní fhéadfaidh institiúid an Modh Cuimsitheach Comhthaobhach Airgeadais agus an
 láimhseáil dá bhforáiltear i bpointe (b) den chéad fhomhír a úsáid ach amháin i
 gcás ina gceadaítear di an Modh Cuimsitheach Comhthaobhach Airgeadais agus an
 Modh Simplí Comhthaobhach Airgeadais araon a úsáid chun críocha Airteagal 87.
 2.
 I gcás ina gcuireann institiúid pointe (a) de
 mhír 1 i bhfeidhm:
 (a)
 i gcás ina bhfuil an ráthaíocht ainmnithe in
 airgeadra atá difriúil ón airgeadra sin ina bhfuil an neamhchosaint ainmnithe, déanfar
 méid na neamhchosanta a mheasfar a bheith cumhdaithe a ríomh i gcomhréir leis
 na forálacha maidir le neamhréir airgeadra a láimhseáil le haghaidh cosanta neamhchistithe
 creidmheasa i gCuid a Trí, Teideal II, Caibidil 4;
 (b)
 láimhseálfar aisioncronacht
 idir aibíocht na neamhchosanta agus aibíocht na cosanta i gcomhréir leis na
 forálacha maidir le haisioncronacht aibíochta a láimhseáil i gCuid a Trí, Teideal II,
 Caibidil 4;
 (c)
 féadfar cumhdach páirteach a
 aithint i gcomhréir leis an láimhseáil atá leagtha amach i gCuid a Trí, Teideal II,
 Caibidil 4.
 CUID A CÚIG
 NEAMHCHOSAINTÍ AR RIOSCA
 CREIDMHEASA AISTRITHE
 Teideal I
 Forálacha ginearálta don Chuid seo
 Airteagal 393
 Raon feidhme an chur i bhfeidhm
 Beidh
 feidhm ag Teideal II agus Teideal III maidir le hurrúsuithe nua arna n-eisiúint
 an 1 Eanáir 2011 nó dá éis. Beidh feidhm ag
 Teideal II agus Teideal III, tar éis an 31 Nollaig 2014, maidir le
 hurrúsuithe atá ann cheana i gcás ina gcuirtear neamhchosaintí bunúsacha nua
 leis nó ina gcuirtear iad in ionad neamhchosaintí eile tar éis an dáta sin.
 Teideal II
 Ceanglais maidir le hinstitiúidí infheisteoirí
 Airteagal 394
 Leas coinnithe an eisitheora
 1.
 Maidir le hinstitiúid, seachas nuair atá sí ag
 gníomhú mar thionscnóir, mar urraitheoir nó mar iasachtóir bunaidh, ní fhéadfaidh
 sí a bheith neamhchosanta ar riosca creidmheasa suímh urrúsúcháin ina leabhar
 trádála ná ina leabhar neamhthrádála ach amháin má nochtaigh sí go sainráite
 don institiúid go gcoinneoidh sí, ar bhonn leanúnach, glanleas eacnamaíoch
 ábhartha nach mbeidh, in aon chás, níos lú ná 5 %.
 Ní cháileoidh ach ceann amháin díobh seo a
 leanas mar ghlanleas eacnamaíoch ábhartha nach lú é ná 5 % atá coinnithe:
 (a)
 nach lú ná 5 % de luach ainmniúil gach
 ceann de na tráinsí a dhíoltar nó a aistrítear chuig na hinfheisteoirí a
 choinneáil;
 (b)
 i gcás urrúsú neamhchosaintí imrothlacha, leas
 an tionscnóra de níos lú ná 5 % de luach ainmniúil na neamhchosaintí
 urrúsaithe a choinneáil;
 (c)
 neamhchosaintí a roghnaítear go randamach a
 choinneáil, cothrom le, nó níos lú ná, 5 % de mhéid ainmniúil na
 neamhchosaintí urrúsaithe, i gcás ina mbeadh na neamhchosaintí sin urrúsaithe
 laistigh den urrúsú murach sin, ar an gcoinníoll nach lú ná 100 ag an túsphointe
 líon na neamhchosaintí urrúsaithe féideartha;
 (d)
 an tráinse céadchaillteanais a choinneáil agus,
 más gá, tráinsí eile a bhfuil an phróifíl riosca chéanna nó níos déine acu ná
 iad sin a aistrítear chuig infheisteoirí nó a dhíoltar leo agus nach dtiocfaidh
 in aibíocht níos luaithe ná na cinn sin a aistrítear chuig infheisteoirí nó a
 dhíoltar leo, ionas go mbeidh an choinneáil ina hiomlán cothrom le, nó níos lú
 ná, 5 % de luach ainmniúil na neamhchosaintí urrúsaithe.
 Déantar glanleas eacnamaíoch a thomhas ag an
 túsphointe agus déanfar é a chothabháil ar bhonn leanúnach. Ní bheidh an
 glanleas eacnamaíoch, lena n-áirítear suíomhanna coinnithe, ús nó
 neamhchosaintí, faoi réir ag aon mhaolú riosca creidmheasa ná aon suíomhanna
 gearra ná aon fhálú eile agus ní dhíolfar é. Cinnfear
 an glanleas eacnamaíoch de réir an luacha ainmniúil ar ítimí atá lasmuigh den
 chlár comhardaithe.
 Ní dhéanfar na ceanglais
 choinneála a bhaineann le haon urrúsú faoi leith a chur i bhfeidhm níos mó ná
 uair amháin.
 2.
 I gcás ina ndéanann máthairinstitiúid
 chreidmheasa san AE nó cuideachta shealbhaíochta airgeadais san AE, nó ceann dá
 cuid fochuideachtaí, mar thionscnóir nó mar urraitheoir, urrúsú ar
 neamhchosaintí ó roinnt institiúidí creidmheasa, gnólachtaí infheistíochta nó
 institiúidí airgeadais eile atá san áireamh i raon feidhme na maoirseachta ar
 bhonn comhdhlúite, féadfar an ceanglas dá dtagraítear i mír 1 a
 chomhlíonadh ar bhonn chás comhdhlúite na máthairinstitiúide creidmheasa san AE
 nó na cuideachta sealbhaíochta airgeadais lena mbaineann san AE.
 Ní bheidh feidhm ag an gcéad fhomhír ach amháin
 i gcás inar thug institiúidí creidmheasa, gnólachtaí infheistíochta nó
 institiúidí airgeadais a chruthaigh na neamhchosaintí urrúsaithe tiomantas cloí
 leis na ceanglais atá leagtha amach in Airteagal 397 agus a chur ar fáil,
 ar mhodh tráthúil, don tionscnóir nó don urraitheoir agus don
 mháthairinstitiúid chreidmheasa san AE nó do chuideachta shealbhaíochta
 airgeadais san AE an fhaisnéis is gá chun na ceanglais dá dtagraítear in Airteagal 398
 a chomhlíonadh.
 3.
 Ní bheidh feidhm ag mír 1 i gcás inarb
 ionann na neamhchosaintí urrúsaithe agus éilimh nó éilimh theagmhasacha ar na
 haonáin seo a leanas nó arna ráthú go hiomlán, go neamhchoinníollach agus go
 neamh-inchúlghairthe acu:
 (a) rialtais láir nó bainc cheannais;
 (b) rialtais
 réigiúnacha, údaráis áitiúla agus aonáin earnála poiblí Ballstát;
 (c) institiúidí dá
 sanntar ualú riosca 50 % nó níos lú faoi Chuid a Trí, Teideal II, Caibidil 2;
 (d) bainc forbartha iltaobhacha.
 4.
 Ní bheidh feidhm ag mír 1 maidir leo seo a
 leanas:
 (a) idirbhearta atá bunaithe ar innéacs
 soiléir, trédhearcach agus inrochtana, ina bhfuil na haonáin thagartha is bunús
 leo comhionann leo sin atá ar áireamh in innéacs aonán a dhéantar a thrádáil go
 forleathan, nó ar urrúis intrádála eile iad seachas suíomhanna urrúsúcháin;
 (b) iasachtaí sindeacáite, earraí
 infhaighte ceannaithe nó babhtálacha mainneachtana creidmheasa i gcás nach
 n-úsáidtear na hionstraimí sin chun urrúsú a chumhdaítear faoi mhír 1 a
 phacáistiú agus/nó a fhálú.
 Airteagal 395
 Dícheall cuí
 1.
 Roimh infheistíocht a dhéanamh, agus de réir mar
 is iomchuí ina dhiaidh sin, beidh institiúidí in ann a léiriú do na húdaráis
 inniúla i gcás gach ceann dá gcuid suíomhanna urrúsúcháin aonair, go bhfuil
 tuiscint chuimsitheach agus chruinn acu ar bheartais agus ar nósanna imeachta
 foirmiúla atá curtha chun feidhme acu agus atá iomchuí dá leabhar trádála agus
 dá leabhar neamhthrádála agus ar chóimhéid le próifíl riosca a gcuid infheistíochtaí
 i suíomhanna urrúsúcháin chun iad seo a leanas a anailísiú agus a thaifeadadh:
 (a)
 faisnéis arna nochtadh faoi Airteagal 394(1),
 ag tionscnóirí nó ag urraitheoirí d’fhonn a shonrú cén glanleas eacnamaíoch atá
 acu, ar bhonn leanúnach, san urrúsú;
 (b)
 saintréithe riosca an tsuímh
 urrúsúcháin aonair;
 (c)
 saintréithe riosca na
 neamhchosaintí is bunús leis an suíomh urrúsúcháin;
 (d)
 clú agus taithí ó
 chaillteanais na dtionscnóirí nó na n-urraitheoirí in urrúsuithe roimhe seo in
 aicmí na neamhchosanta iomchuí is bunús leis an suíomh urrúsúcháin;
 (e)
 na ráitis agus an nochtadh
 arna ndéanamh ag na tionscnóirí nó ag na hurraitheoirí, nó ag a gcuid gníomhairí
 nó a gcomhairleoirí, i dtaca lena ndícheall cuí maidir leis na neamhchosaintí
 urrúsaithe agus, nuair is infheidhme, maidir le caighdeán na comhthaobhachta a
 thacaíonn leis na neamhchosaintí urrúsaithe;
 (f)
 nuair is infheidhme, na
 modheolaíochtaí agus na coincheapa ar a bhfuil luacháil na comhthaobhachta a
 thacaíonn leis na neamhchosaintí urrúsaithe bunaithe agus na beartais arna
 nglacadh ag an tionscnóir nó ag an urraitheoir chun neamhspleáchas an luachálaí
 a áirithiú;
 (g)
 gnéithe struchtúracha uile
 an urrúsaithe a bhféadfadh tionchar ábhartha a bheith acu ar fheidhmíocht
 shuíomh urrúsúcháin na hinstitiúide.
 Déanfaidh institiúidí a gcuid tástálacha
 struis féin go rialta a bheidh oiriúnach dá gcuid suíomhanna urrúsúcháin.
 Chuige sin, féadfaidh institiúidí dul i muinín samhlacha airgeadais arna
 bhforbairt ag ECAI ar an gcoinníoll gur féidir le hinstitiúidí a léiriú, nuair
 a iarrtar orthu, go ndearna siad cúram cuí sular infheistigh siad na toimhdí
 ábhartha maidir leis na samhlacha agus a struchtúrú a bhailíochtú agus chun
 tuiscint a fháil ar mhodheolaíocht, ar thoimhdí agus ar thorthaí.
 2.
 Bunóidh institiúidí, seachas nuair atá siad ag
 gníomhú mar thionscnóirí nó mar urraitheoirí nó mar iasachtóirí bunaidh,
 nósanna imeachta foirmiúla a bheidh oiriúnach dá leabhar trádála agus dá
 leabhar neamhthrádála agus a bheidh ar chóimhéid le próifíl riosca a gcuid infheistíochtaí
 i suíomhanna urrúsaithe d’fhonn monatóireacht a dhéanamh ar bhonn leanúnach
 agus ar mhodh tráthúil ar fhaisnéis feidhmíochta maidir leis na neamhchosaintí
 is bunús lena gcuid suíomhanna urrúsúcháin. Nuair is ábhartha, áireofar leis
 sin an cineál neamhchosanta, an céatadán d’iasachtaí atá níos mó ná 30, 60 agus
 90 lá thar téarma, rátaí mainneachtana, rátaí ríomhíocaíochta, iasachtaí á
 bhforiamh, cineál comhthaobhachta agus áitíocht na comhthaobhachta, agus
 dáileadh minicíochta na scór creidmheasa nó modhanna eile chun acmhainneacht
 creidmheasa a thomhas thar neamhchosaintí bunúsacha, éagsúlú tionscail agus
 tíreolaíoch, dáileadh minicíochta de chóimheasa iasachta i gcoinne luacha le
 bandaleithid a éascaíonn anailís íogaireachta leormhaith. I gcás inar
 suíomhanna urrúsúcháin iontu féin iad na neamhchosaintí bunúsacha, beidh ag
 institiúidí an fhaisnéis atá leagtha amach san fhomhír seo maidir leis na
 tráinsí urrúsúcháin bunúsacha, amhail ainm agus cáilíocht chreidmheasa an
 eisitheora, agus maidir le saintréithe agus feidhmíocht na gcomhthiomsuithe is
 bunús leis na tráinsí urrúsúcháin sin chomh maith.
 Beidh tuiscint bheacht ag institiúidí ar gach
 gné struchtúrach d’idirbheart urrúsúcháin a d’fhéadfadh tionchar ábhartha a
 bheith aige ar fheidhmíocht a gcuid neamhchosaintí ar an idirbheart amhail cascáidí
 conarthacha agus truicir a bhaineann le cascáidí, feabhsuithe creidmheasa,
 feabhsuithe leachtachta, tariseacha maidir leis an margadhluach, agus
 sainmhíniú ar mhainneachtain atá sainiúil don láimhseáil.
 Airteagal 396
 Ualú riosca breise
 I gcás nach gcomhlíonann institiúid na
 ceanglais in Airteagal 394 nó Airteagal 395 in aon cháil ábhartha mar
 gheall ar fhaillí nó ar mhainneachtain na hinstitiúide, forchuirfidh na
 húdaráis inniúla ualú riosca breise comhréireach nach lú ná 250 % den ualú
 riosca (uasteorainn 1250 % curtha air) a mbeidh feidhm aige maidir leis na
 suíomhanna urrúsúcháin iomchuí ar an tslí a shonraítear in Airteagal 240(6)
 nó Airteagal 326(3) faoi seach. Méadóidh an
 t-ualú riosca breise de réir a chéile le gach sárú a dhéanfar ina dhiaidh sin
 ar na forálacha maidir le dícheall cuí.
 Cuirfidh na húdaráis
 inniúla san áireamh na díolúintí d’urrúsuithe áirithe a thugtar in Airteagal 394(3)
 tríd an ualú riosca a d’fhorchuirfí murach sin faoin Airteagal seo a laghdú i
 leith urrúsú a bhfuil feidhm ag Airteagal 394(3) maidir leis.
 Teideal III
 Ceanglais le haghaidh institiúidí is urraitheoirí agus institiúidí
 tionscnóra
 Airteagal 397
 Critéir maidir le creidmheas a
 dheonú
 Cuirfidh institiúidí is urraitheoirí agus institiúidí
 tionscnóra na critéir fhónta dea-shainithe chéanna i bhfeidhm chun creidmheas a
 dheonú i gcomhréir le ceanglais Airteagal 77 de Threoir [inserted by OP]
 maidir le neamhchosaintí a bheidh le hurrúsú de réir mar a bheidh feidhm acu
 maidir le neamhchosaintí a bheidh le sealbhú ar a gcuid leabhar. Chuige sin, cuirfidh na hinstitiúidí is urraitheoirí agus na
 hinstitiúidí tionscnóra na próisis chéanna i bhfeidhm chun creidmheasanna a
 cheadú agus, nuair is iomchuí, iad a leasú, a athnuachan agus a athmhaoiniú.
 Cuirfidh institiúidí na caighdeáin anailíse chéanna i bhfeidhm maidir le
 heisiúintí urrúsuithe a cheannaítear ó thríú páirtithe a fhrithghealladh nó
 maidir le rannpháirteachais iontu, cibé acu a bheidh nó nach mbeidh
 rannpháirteachais nó frithghealladh den sórt sin á sealbhú ar a leabhar trádála
 nó neamhthrádála.
 I gcás nach
 gcomhlíontar na ceanglais dá dtagraítear sa chéad fhomhír den Airteagal seo, ní
 chuirfidh an institiúid tionscnóra Airteagal 240(1) i bhfeidhm agus ní
 cheadófar don institiúid tionscnóra sin na neamhchosaintí urrúsaithe a eisiamh
 ó ríomh a ceanglas caipitil faoin Rialachán seo.
 Airteagal 398
 Nochtadh d’infheisteoirí
 Nochtfaidh institiúidí is urraitheoirí agus
 institiúidí tionscnóra leibhéal a gceangaltais faoi Airteagal 394 d’fhonn
 glanleas eacnamaíoch a choimeád san urrúsú. Áiritheoidh
 institiúidí is urraitheoirí agus institiúidí tionscnóra go mbeidh rochtain
 éasca ar fáil ag infheisteoirí ionchasacha ar na sonraí iomchuí ábhartha go
 léir maidir le cáilíocht chreidmheasa agus feidhmíocht na neamhchosaintí
 bunúsacha aonair, sreafaí airgid agus comhthaobhacht a thacaíonn le
 neamhchosaint ar urrúsú chomh maith le faisnéis den sórt sin atá riachtanach
 chun tástálacha struis cuimsitheacha agus feasacha a dhéanamh maidir leis na
 sreafaí airgid agus na luachanna comhthaobhachta a thacaíonn leis na
 neamhchosaintí bunúsacha. Chun na críche sin, cinnfear sonraí a bheidh iomchuí
 go hábhartha amhail ar dháta an urrúsaithe agus, nuair is iomchuí, i ngeall ar
 chineál an urrúsaithe ina dhiaidh sin.
 Airteagal 399
 Coinníoll maidir le cur i bhfeidhm aonfhoirmeach
 1.
 Tabharfaidh an ÚBE tuairisc don Choimisiún go
 bliantúil ar bhearta arna nglacadh ag na húdaráis inniúla d'fhonn a áirithiú go
 gcomhlíonfaidh institiúidí na ceanglais a bhaineann le Teideal II agus Teideal III.
 2.
 Forbróidh an ÚBE
 dréachtchaighdeáin theicniúla cur chun feidhme d’fhonn cóineasú na gcleachtas
 maoirseachta a éascú i dtaca le hAirteagail 394 go 398, lena n-áirítear na
 bearta a ghlacfar i gcás ina sárófar na hoibleagáidí maidir le dícheall cuí
 agus bainistíocht riosca.
 Cuirfidh an ÚBE na dréachtchaighdeáin theicniúla
 cur chun feidhme sin faoi bhráid an Choimisiúin faoin 1 Eanáir 2014 .
 Tugtar cumhacht don Choimisiún chun na
 dréachtchaighdeáin theicniúla cur chun feidhme dá dtagraítear sa chéad fhomhír
 a ghlacadh i gcomhréir leis an nós imeachta atá leagtha síos in Airteagal 15
 de Rialachán (AE) Uimh. 1093/2010.
 CUID A SÉ
 LEACHTACHT
 Teideal I
 Sainmhínithe agus ceanglas maidir
 le cumhdach leachtachta
 Airteagal 400
 Sainmhínithe
 Chun críocha na Coda seo, beidh feidhm ag
 na sainmhínithe seo a leanas:
 (1)
 Ciallaíonn ‘custaiméir airgeadais’ custaiméir a
 dhéanann ceann nó níos mó de na gníomhaíochtaí atá liostaithe in Iarscríbhinn I
 de Threoir [inserted by OP] mar a bpríomhghnó, nó arb ionann iad agus ceann
 díobh seo a leanas:
 (a) institiúid chreidmheasa;
 (b) gnólacht infheistíochta;
 (c) SSPE;
 (d) GC;
 (e) scéim
 infheistíochta nach bhfuil neamhiata;
 (f) gnóthas árachais;
 (g) cuideachta shealbhaíochta airgeadais
 nó cuideachta shealbhaíochta ghníomhaíochtaí measctha.
 (2) Ciallaíonn ‘taisce miondíola’
 dliteanas i leith duine nádúrtha nó i leith fiontair bhig agus mheánmhéide i
 gcás gur lú ná EUR 1 milliún an dliteanas comhiomlán i leith cliant nó grúpa
 cliant nasctha den sórt sin.
 Airteagal 401
 Ceanglas maidir le cumhdach leachtachta
 1.
 Sealbhóidh institiúidí sócmhainní leachtacha i
 gcónaí, agus beidh suim luachanna na sócmhainní sin cothrom leis na
 heis-sreafaí leachtachta lúide na hinsreafaí leachtachta faoi dhálaí anáis nó
 níos mó ná iad, ionas go n-áiritheofar go gcoinneoidh institiúidí leibhéil
 maolán leachtachta atá leormhaith chun dul i ngleic le haon éagothroime a
 d’fhéadfadh a bheith idir insreafaí agus eis-sreafaí leachtachta faoi dhálaí
 anáis thar thréimhse ama gearr.
 2.
 Ní chuirfidh institiúidí insreafaí leachtachta
 dúbailte agus sócmhainní leachtacha i gcuntas.
 3.
 Féadfaidh institiúidí na sócmhainní leachtacha
 dá dtagraítear i mír 1 a úsáid chun a gcuid oibleagáidí faoi dhálaí
 anáis a chomhlíonadh mar atá sonraithe faoi Airteagal 402.
 4.
 Beidh feidhm go heisiach ag
 na forálacha atá leagtha amach i dTeideal II ar mhaithe le hoibleagáidí
 tuairiscithe a shonrú atá leagtha amach in Airteagal 403.
 Airteagal 402
 Ceanglais leachtachta a chomhlíonadh
 I gcás nach gcomhlíonann institiúid, nó go
 bhfuiltear ag súil nach gcomhlíonfaidh sí an ceanglas atá leagtha amach in Airteagal 401(1),
 tabharfaidh sí fógra láithreach do na húdaráis inniúla agus cuirfidh sí isteach
 gan aon mhoill mhíchuí chuig an údarás inniúil plean ionas go dtosófar ag
 comhlíonadh Airteagal 401 arís ar bhonn tráthúil. Go dtí go dtosófar ag
 comhlíonadh an Airteagail sin arís, tabharfaidh an institiúid tuairisc faoi na hítimí
 go laethúil faoi dheireadh gach lae gnó mura dtugann an t-údarás inniúil údarú
 maidir le minicíocht níos ísle agus moill níos faide. Ní dheonóidh údaráis
 inniúla údaruithe den sórt sin ach amháin nuair atá siad bunaithe ar chás faoi
 leith na hinstitiúide. Déanfaidh siad monatóireacht ar chur chun feidhme an
 phlean chun filleadh ar chomhlíonadh agus iarrfaidh siad tréimhse chomhlíonta
 níos tráthúla más cuí.
 Ní dhéanfaidh údaráis inniúla minicíocht
 tuairiscithe níos ísle nó moill tuairiscithe níos faide a údarú ach amháin ar
 bhonn cáis aonair institiúide. Déanfaidh siad monatóireacht ar chur chun
 feidhme an phlean chun filleadh ar chomhlíonadh dá dtagraítear san Airteagal sin
 agus iarrfaidh siad, más cuí, tréimhse chomhlíonta níos tráthúla ná mar atá
 leagtha amach sa phlean.
 Teideal II
 Tuairisciú maidir le leachtacht
 Airteagal 403
 Oibleagáidí tuairiscithe agus formáid an tuairiscithe
 1.
 Tabharfaidh institiúidí tuairisc do na húdaráis
 inniúla maidir leis na hítimí dá dtagraítear i dTeideal II agus Teideal III
 agus a gcomhpháirteanna, lena n-áirítear comhdhéanamh a gcuid sócmhainní
 leachtacha de réir Airteagal 404 agus Iarscríbhinn III. Ní bheidh an mhinicíocht tuairiscithe níos lú ná uair sa
 mhí i gcás an cheanglais i dTeideal II agus in Iarscríbhinn III agus
 nach lú ná uair sa ráithe i gcás ítimí dá dtagraítear i dTeideal III.
 2.
 Nuair a chinnfidh údarás inniúil go bhfuil
 riosca leachtachta suntasach ag institiúid in airgeadra eile nó brainse
 suntasach mar atá sainmhínithe in Airteagal 52 de Threoir [inserted by OP]
 i mBallstát aíochta ag úsáid airgeadra difriúil ná a Bhallstát baile,
 tabharfaidh an institiúid tuairisc ar leithligh d’údaráis inniúla na mBallstát
 baile maidir leis na hítimí atá ainmnithe san airgeadra roimhe sin nó
 innéacsaithe chuig an airgeadra sin.
 3.
 Forbróidh an ÚBE
 dréachtchaighdeáin theicniúla cur chun feidhme d’fhonn an méid seo a leanas a
 shonrú:
 (a)
 formáidí aonfhoirmeacha le treoracha gaolmhara
 maidir le tuairisciú mar aon le minicíochtaí, dátaí agus moillagaí an
 tuairiscithe. Beidh na formáidí agus na minicíochtaí tuairiscithe i gcomhréir
 le cineál, le scála agus le castacht ghníomhaíochtaí na n-institiúidí éagsúla
 agus áireofar orthu an tuairisciú atá riachtanach de réir mhír 1 agus mhír 2;
 (b)
 beidh meadarachtaí
 monatóireachta leachtachta breise riachtanach, d’fhonn cead a thabhairt
 d’údaráis inniúla léargas cuimsitheach a fháil ar an bpróifíl riosca
 leachtachta, a bheidh comhréireach le cineál, le scála agus le castacht
 ghníomhaíochtaí na hinstitiúide;
 (c)
 na réitigh TF a bheidh le cur i bhfeidhm i gcás
 tuairisciú den sórt sin trínar féidir rochtain leictreonach dhíreach agus
 láithreach a fháil ar thuairisciú na hinstitiúide nuair is gá sin le Treoir [inserted
 by OP] agus leis an Rialachán seo.
 n.
 Cuirfidh an ÚBE na
 dréachtchaighdeáin theicniúla sin faoi bhráid an Choimisiúin faoin 1 Eanáir 2013
 .
 Tugtar cumhacht don
 Choimisiún chun na dréachtchaighdeáin theicniúla cur chun feidhme dá
 dtagraítear sa chéad fhomhír a ghlacadh i gcomhréir le hAirteagal 15 de
 Rialachán (AE) Uimh. 1093/2010.
 4.
 Soláthróidh údaráis inniúla na mBallstát baile
 do na húdaráis inniúla agus don bhanc ceannais náisiúnta rochtain leictreonach
 dhíreach agus láithreach ar an tuairisciú aonair i gcomhréir leis an Airteagal
 seo ach sin a iarraidh orthu.
 5.
 Soláthróidh údaráis inniúla
 a fheidhmíonn maoirseacht ar bhonn comhdhlúite de réir Airteagal 107 de
 Threoir [inserted by OP] rochtain leictreonach dhíreach agus láithreach do na
 húdaráis seo a leanas maidir le gach tuairisc arna cur isteach ag an institiúid
 i gcomhréir leis an Airteagal seo:
 (a)
 na húdaráis inniúla agus banc ceannais náisiúnta
 na mBallstát aíochta ina bhfuil brainsí móra fochuideachtaí de chuid na
 máthairinstitiúide nó institiúidí arna rialú ag an máthairchuideachta
 shealbhaíochta airgeadais chéanna;
 (b)
 na húdaráis inniúla a bhfuil fochuideachtaí
 údaraithe acu den mháthairinstitiúid nó d’institiúidí arna rialú ag an
 máthairchuideachta shealbhaíochta airgeadais chéanna agus ag banc ceannais
 náisiúnta an Bhallstáit chéanna;
 (c)
 an ÚBE;
 (d)
 an BCE.
 6.
 Na húdaráis inniúla a thug údarú d’institiúid ar
 fochuideachta de mháthairinstitiúid nó de mháthairchuideachta shealbhaíochta
 airgeadais í, tabharfaidh siad do na húdaráis inniúla a dhéanfaidh maoirseacht
 ar bhonn comhdhlúite de réir Airteagal 106 de Threoir [inserted by OP], do
 bhanc ceannais an Bhallstáit ina bhfuil an institiúid údaraithe agus don ÚBE
 rochtain leictreonach dhíreach agus láithreach ar gach tuairisc arna cur
 isteach ag an institiúid i gcomhréir leis na formáidí aonfhoirmeacha dá dtagraítear
 i mír 3.
 Airteagal 404
 Tuairisc a thabhairt maidir le sócmhainní leachtacha
 1.
 Tabharfaidh institiúidí tuairisc orthu seo a
 leanas mar shócmhainní leachtacha mura bhfuil siad eisiata faoi mhír 2 agus ní
 dhéanfaidh siad é sin ach amháin má chomhlíonann na sócmhainní leachtacha na
 coinníollacha i mír 3:
 (a)
 airgead agus taiscí arna sealbhú le bainc
 cheannais a mhéid is gur féidir na taiscí sin a aistarraingt i dtréimhsí anáis;
 (b)
 sócmhainní inaistrithe a bhfuil cáilíocht
 leachtachta agus chreidmheasa an-ard ag baint leo;
 (c)
 sócmhainní inaistrithe atá in ionannas le
 héilimh ar rialtas láir de chuid Ballstáit nó tríú tír, nó arna ráthú acu, má
 thabhaíonn an institiúid riosca leachtachta sa Bhallstát nó sa tríú tír sin
 arna chumhdach aici trí na sócmhainní leachtacha sin a shealbhú;
 (d)
 sócmhainní inaistrithe a
 bhfuil cáilíocht leachtachta agus chreidmheasa ard ag baint leo.
 Go dtí go soláthrófar sainmhíniú aonfhoirmeach
 i gcomhréir le hAirteagal 481(2) ar cháilíocht leachtachta agus
 chreidmheasa ard agus an-ard, sainaithneoidh institiúidí iad féin in airgeadra
 faoi leith sócmhainní inaistrithe a bhfuil cáilíocht leachtachta agus
 chreidmheasa ard nó an-ard ag baint leo faoi seach. Go
 dtí go soláthrófar sainmhíniú aonfhoirmeach, féadfaidh údaráis inniúla, ag cur
 na gcritéar atá liostaithe in Airteagal 481(2) san áireamh, Treoir ghinearálta
 a thabhairt a leanfaidh institiúidí chun sócmhainní a bhfuil cáilíocht
 leachtachta agus chreidmheasa ard agus an-ard ag baint leo a shainaithint. In
 éagmais treorach den sórt sin, úsáidfidh institiúidí critéir a bheidh
 trédhearcach agus oibiachtúil chuige sin, lena n-áirítear roinnt de na critéir
 atá liostaithe in Airteagal 481(2) nó iad ar fad.
 2.
 Ní mheasfar gur sócmhainní leachtacha iad seo a
 leanas:
 (a)
 sócmhainní arna n-eisiúint ag institiúid chreidmheasa
 mura gcomhlíonann siad ceann de na coinníollacha seo a leanas:
 (i) is bannaí iad atá incháilithe don
 láimhseáil atá leagtha amach in Airteagal 124(3) nó (4);
 (ii) is bannaí iad
 mar a shainmhínítear in Airteagal 52(4) de Threoir 2009/65/CE seachas iad
 sin dá dtagraítear in (i);
 (iii) bhunaigh rialtas
 láir nó réigiúnach de chuid Ballstáit an institiúid chreidmheasa, tá an rialtas
 sin ina urraitheoir uirthi, agus tá an tsócmhainn ráthaithe ag an rialtas sin
 agus in úsáid chun iasachtaí fógraíochta a chistiú arna dtabhairt ar bhonn
 neamhiomaíoch, gan beann ar bhrabús d’fhonn a cuid cuspóirí beartais
 phoiblí a chur chun cinn;
 (b)
 sócmhainní arna n-eisiúint ag aon cheann díobh
 seo a leanas:
 (i) gnólacht infheistíochta;
 (ii) gnóthas
 árachais;
 (iii) cuideachta
 shealbhaíochta airgeadais;
 (iv) cuideachtaí
 sealbhaíochta gníomhaíochtaí measctha;
 (v) aon aonán eile a
 dhéanann ceann nó níos mó de na gníomhaíochtaí atá liostaithe in Iarscríbhinn I
 de Threoir [inserted by OP] mar a phríomhghnó.
 3.
 Ní dhéanfaidh institiúidí ach na cinn a
 chomhlíonann gach ceann de na coinníollacha seo a leanas a thuairisciú mar
 shócmhainní leachtacha:
 (a)
 ní eisíonn an institiúid féin ná a
 máthairinstitiúid ná a fo-institiúidí iad, ná fochuideachta eile dá
 máthairinstitiúidí nó dá máthairchuideachta sealbhaíochta airgeadais;
 (b)
 is comhthaobhacht
 incháilithe iad i ngnáthchúinsí i gcás riachtanas leachtachta ionlae agus
 saoráidí leachtachta thar oíche atá ag banc ceannais i mBallstát nó má
 shealbhaítear na sócmhainní leachtacha chun freagairt d’eis-sreafaí leachtachta
 in airgeadra tríú tír, de bhanc ceannais an tríú tír sin;
 (c)
 is féidir a bpraghas a
 chinneadh de réir foirmle atá éasca a ríomh bunaithe ar ionchuir atá ar fáil go
 poiblí agus nach dtéann i muinín toimhdí láidre mar a tharlaíonn de ghnáth i
 gcás táirgí struchtúrtha nó andúchasacha;
 (d)
 tá siad liostaithe ar
 mhalartán aitheanta;
 (e)
 tá siad intrádála ar mhargaí
 ina bhfuil comhaontú díolacháin nó athcheannaigh glan amach ina bhfuil líon mór
 agus éagsúil rannpháirtithe sa mhargadh, méid ard trádála, agus leithead agus
 doimhneacht margaidh.
 Ní bheidh feidhm ag an gcoinníoll i bpointe (b)
 i gcás sócmhainní leachtacha arna sealbhú chun freagairt d’eis-sreafaí
 leachtachta in airgeadra ina dtugtar sainmhíniú an-chaol ar fad ar
 incháilitheacht an bhainc cheannais. I gcás
 airgeadraí tríú tíortha, beidh feidhm ag an eisceacht sin agus ní bheidh feidhm
 aici ach amháin má chuireann údaráis inniúla an tríú tír an eisceacht chéanna i
 bhfeidhm agus má tá ceanglais tuairiscithe inchomparáide i bhfeidhm ag an tríú
 tír.
 4.
 Forbróidh an ÚBE dréachtchaighdeáin theicniúla
 cur chun feidhme ina liostaítear na hairgeadraí a chomhlíonann na coinníollacha
 dá dtagraítear sa dara fomhír i mír 3.
 Cuirfidh an ÚBE na dréachtchaighdeáin
 theicniúla sin faoi bhráid an Choimisiúin faoin 1 Eanáir 2013 .
 Tugtar cumhacht don
 Choimisiún na caighdeáin theicniúla cur chun feidhme dá dtagraítear sa chéad
 fhomhír a ghlacadh i gcomhréir leis an nós imeachta atá leagtha síos in Airteagal 15
 de Rialachán (AE) Uimh. 1093/2010.
 Roimh theacht i bhfeidhm na
 gcaighdeán teicniúil dá dtagraítear san fhomhír roimhe seo, féadfaidh
 institiúidí leanúint den láimhseáil atá leagtha amach sa chéad fhomhír a chur i
 bhfeidhm, i gcás inar chuir na húdaráis inniúla an láimhseáil sin i bhfeidhm
 roimh an 1 Eanáir 2013 .
 5.
 Féadfar scaireanna nó aonaid in GCanna a
 láimhseáil mar shócmhainní leachtacha suas go dtí méid absalóideach EUR 250
 milliún ar an gcoinníoll go gcomhlíontar na ceanglais in Airteagal 127(3)
 agus nach ndéanann an GC, seachas díorthaigh chun ráta úis nó riosca
 creidmheasa a mhaolú, infheistíocht ach i sócmhainní leachtacha amháin.
 6.
 I gcás ina scoireann
 sócmhainn leachtach de bheith incháilithe do mhír 1, féadfaidh institiúid glacadh
 leis, ina ainneoin sin, gur sócmhainn leachtach í ar feadh tréimhse breise 30
 lá féilire.
 Airteagal 405
 Ceanglais oibriúcháin le haghaidh sealúchas de
 shócmhainní leachtacha
 Ní dhéanfaidh an institiúid ach na
 sealúchais sin de shócmhainní leachtacha a chomhlíonann na coinníollacha seo a
 leanas a thuairisciú mar shócmhainní leachtacha:
 (a)
 tá siad éagsúlaithe go hiomchuí;
 (b)
 ní sócmhainní dá dtagraítear faoi phointí (a) go
 (c) d’Airteagal 404(1) iad níos lú ná 60 % de na sócmhainní
 leachtacha arna dtuairisciú ag an institiúid. Ní
 chuirfear sócmhainní den sórt sin atá dlite nó inghlaoite laistigh de 30 lá
 féilire i gcuntas sa chéatadán 60 % mura bhfuarthas na sócmhainní i
 gcoinne comhthaobhachta a cháilíonn freisin faoi phointí (a) go (c) d’Airteagal 404(1);
 (c)
 tá siad ar fáil go héasca le leachtú, de réir dlí
 agus de réir mar is praiticiúil aon tráth le linn an 30 lá dar gcionn, trí
 chomhaontuithe athcheannaigh nó díolacháin glan amach d’fhonn oibleagáidí a
 thiocfaidh chun bheith dlite a chomhlíonadh. Sócmhainní
 leachtacha dá dtagraítear in Airteagal 404(1) atá á sealbhú i dtríú
 tíortha ina bhfuil srianta aistrithe nó atá ainmnithe in airgeadraí nach bhfuil
 inmhalartaithe, ní mheasfar go mbeidh siad ar fáil ach amháin sa mhéid is go
 bhfuil siad ag freagairt d’eis-sreafaí sa tríú tír nó san airgeadra atá i
 gceist;
 (d)
 tá na sócmhainní leachtacha á rialú ag feidhm
 bhainistíochta leachtachta;
 (e)
 déantar leachtú go
 tréimhsiúil agus go bliantúil ar a laghad ar chuid de na sócmhainní leachtacha
 trí chomhaontuithe athcheannaigh nó díolacháin glan amach chun na críocha seo a
 leanas:
 (i) chun tástáil a dhéanamh ar rochtain
 na sócmhainní sin ar an margadh,
 (ii) éifeachtacht a cuid próiseas a
 thástáil chun na sócmhainní a leachtú,
 (iii) úsáideacht na sócmhainní a thástáil,
 (iv) an riosca a bhaineann le
 comharthaíocht dhiúltach le linn tréimhse anáis a íoslaghdú;
 (f)
 féadfar rioscaí praghsanna a bhaineann leis na
 sócmhainní a fhálú ach beidh na sócmhainní leachtacha faoi réir ag socruithe
 inmheánacha iomchuí a áirithíonn nach n-úsáidfear iad in oibríochtaí leanúnacha
 eile, lena n-áirítear:
 (i) fálú nó straitéisí trádála eile;
 (ii) feabhsuithe
 creidmheasa a thabhairt in idirbhearta struchtúrtha;
 (iii) chun costais
 oibriúcháin a chumhdach.
 (g)
 tá ainmníocht na sócmhainní leachtacha
 comhsheasmhach leis an dáileadh de réir airgeadra d’eis-sreafaí leachtachta tar
 éis insreafaí a bhfuil uasteorainn curtha orthu a asbhaint.
 Airteagal 406
 Luacháil na sócmhainní leachtacha
 1.
 Beidh luach na sócmhainne leachtaí a
 thuairisceofar ionann lena mhargadhluach, faoi réir ag caolchorrlaigh iomchuí
 trína léirítear an fad tréimhse, an creidmheas agus an riosca leachtachta agus
 gnáth-chaolchorrlaigh athcheannaigh i dtréimhsí anáis ghinearálta sa mhargadh.
 Ní bheidh na caolchorrlaigh níos lú ná 15 % i gcás na sócmhainní i bpointe
 (d) d’Airteagal 404(1). Má fhálaíonn an
 institiúid an riosca praghais a bhaineann le sócmhainn, cuirfidh sé san áireamh
 an sreabhadh airgid a d'eascair ó shocraíocht fhéideartha an fhálaithe.
 2.
 Beidh scaireanna nó aonaid in GCanna dá
 dtagraítear in Airteagal 404(5) faoi réir ag caolchorrlaigh, agus cuirfear
 na bunsócmhainní san áireamh mar seo a leanas:
 (a)
 0 % i gcás na sócmhainní i bpointe (a) d’Airteagal 404(1);
 (b)
 5 % i gcás na
 sócmhainní i bpointe (b) agus pointe (c) d’Airteagal 404(1);
 (c)
 20 % i gcás na
 sócmhainní i bpointe (d) d’Airteagal 404(1).
 Cuirfear an cur chuige trébhreathnaitheach i
 bhfeidhm mar seo a leanas:
 (a)
 i gcás gurb eol don institiúid na neamhchosaintí
 bunúsacha atá in GC, féadfaidh sí na neamhchosaintí bunúsacha sin a chur san
 áireamh d’fhonn iad a shannadh do phointí (a) go (d) d’Airteagal 404(1);
 (b)
 i gcás nach eol don institiúid na neamhchosaintí
 bunúsacha atá in GC, glacfar leis go ndéanfaidh an GC infheistíocht, go dtí an
 t-uasmhéid a cheadaítear faoina sainordú, in ord íslitheach sna cineálacha
 sócmhainne dá dtagraítear i bpointí (a) go (d) d’Airteagal 404(1) go dtí go
 sroichtear an teorainn infheistíochta iomlán uasta.
 3.
 Féadfaidh institiúidí dul i muinín na dtríú
 páirtithe seo a leanas chun na caolchorrlaigh a ríomh agus a thuairisciú maidir
 le scaireanna nó aonaid in GCanna, i gcomhréir leis na modhanna atá leagtha amach
 i bpointe (a) agus pointe (b) sa dara fomhír de mhír 2:
 (a)
 institiúid taisclainne an GC ar an gcoinníoll go
 ndéanann an GC infheistiú eisiach in urrúis agus go gcuireann sé gach urrús i
 dtaisce san institiúid taisclainne sin;
 (b)
 maidir le GCanna eile, cuideachta
 bhainistíochta an GC, ar an gcoinníoll go gcomhlíonann cuideachta
 bhainistíochta an GC na critéir atá leagtha amach in Airteagal 127(3)(a).
 Deimhneoidh iniúchóir seachtrach cruinneas na
 ríomhanna arna ndéanamh ag an institiúid taisclainne nó ag cuideachta
 bhainistíochta an GC.
 Airteagal 407
 Airgeadraí ina bhfuil teorainn le hinfhaighteacht
 sócmhainní leachtacha
 1.
 Déanfaidh an ÚBE measúnú ar an bhfáil a bheidh
 ag institiúidí ar na sócmhainní leachtacha dá dtagraítear i bpointe (b) d’Airteagal 404(1)
 sna hairgeadraí atá ábhartha d’institiúidí an AE.
 2.
 I gcás inar mó na riachtanais chuí-réasúnaithe
 le sócmhainní leachtacha i bhfianaise an cheanglais in Airteagal 401 ná
 infhaighteacht na sócmhainní leachtacha sin in airgeadra, beidh feidhm ag ceann
 amháin nó níos mó de na maoluithe seo a leanas:
 (a) de mhaolú ar phointe (b) d’Airteagal 405,
 féadfaidh sciar na sócmhainní de réir céatadáin dá dtagraítear i bpointí (a) go
 (c) d’Airteagal 404(1) sna sócmhainní leachtacha arna dtuairisciú ag an
 institiúid a bheith níos ísle ná 60 %;
 (b) de mhaolú ar phointe (g) d’Airteagal 405, féadfaidh
 ainmníocht na sócmhainní leachtacha a bheith ar neamhréir le dáileadh de réir
 airgeadra eis-sreafaí leachtachta tar éis insreafaí a bhfuil uasteorainn orthu
 a asbhaint.
 (c) i gcás airgeadraí tríú tíortha,
 féadfar línte creidmheasa ó bhanc ceannais an tríú tír sin, atá tiomanta go
 neamh-inchúlghairthe ar bhonn conarthach don 30 lá dar gcionn agus a bhfuil a
 bpraghsanna socraithe go cóir, neamhspleách ar an méid atá tarraingthe faoi
 láthair, a chur in ionad sócmhainní leachtacha riachtanacha ar an gcoinníoll go
 ndéanann údaráis inniúla an tríú tír an rud céanna agus go bhfuil ceanglais
 tuairiscithe inchomparáide i bhfeidhm ag an tríú tír.
 3.
 Beidh na maoluithe a chuirfear i bhfeidhm i gcomhréir
 le mír 2 comhréireach go hinbhéartach le hinfhaighteacht na sócmhainní
 ábhartha. Déanfar measúnú ar riachtanais chuí-réasúnaithe institiúidí, ag cur an
 cumas atá acu san áireamh laghdú a dhéanamh, trí bhainistíocht leachtachta
 fhónta, ar an ngá atá leis na sócmhainní leachtacha sin agus le sealúchais na
 sócmhainní sin ag rannpháirtithe eile sa mhargadh.
 4.
 Forbróidh an ÚBE
 dréachtchaighdeáin theicniúla cur chun feidhme ina liostaítear na hairgeadraí a
 chomhlíonann na coinníollacha atá leagtha amach san Airteagal seo.
 Cuirfidh an ÚBE na dréachtchaighdeáin
 theicniúla cur chun feidhme sin faoi bhráid an Choimisiúin faoin 1 Eanáir 2013
 .
 Tugtar cumhacht don
 Choimisiún chun na caighdeáin theicniúla rialála dá dtagraítear sa chéad
 fhomhír a ghlacadh i gcomhréir leis an nós imeachta atá leagtha amach in Airteagal 15
 de Rialachán (AE) Uimh. 1093/2010.
 5.
 Forbróidh an ÚBE dréachtchaighdeáin theicniúla
 rialála d’fhonn na heisceachtaí dá dtagraítear i mír 2 a shonrú.
 Cuirfidh an ÚBE na dréachtchaighdeáin
 theicniúla rialála sin faoi bhráid an Choimisiúin faoin 1 Eanáir 2013
 .
 Déantar cumhacht a tharmligean chuig an
 gCoimisiún chun na caighdeáin theicniúla cur chun feidhme dá dtagraítear sa
 chéad fhomhír a ghlacadh i gcomhréir leis an nós imeachta atá leagtha amach in Airteagail 10
 go 14 de Rialachán (AE) Uimh. 1093/2010.
 6.
 Tabharfaidh an ÚBE comhairle don Choimisiún
 faoin 31 Nollaig 2013 maidir leis na caolchorrlaigh iomchuí do
 shócmhainní arna sealbhú mar thoradh ar an maolú dá dtagraítear i bpointe (a)
 de mhír 2.
 Airteagal 408
 Eis-sreafaí leachtachta
 1.
 Ríomhfar eis-sreafaí leachtachta a bheidh le
 tuairisciú mar shuim na n-ítimí seo a leanas:
 (a)
 céatadáin an mhéid reatha gan íoc maidir le
 taiscí miondíola mar atá leagtha amach in Airteagal 409;
 (b)
 céatadáin na méideanna
 reatha gan íoc de dhliteanais eile a thiocfaidh chun bheith dlite, is féidir a
 ghlaoch lena n-íoc amach nó ina bhfuil ionchas intuigthe ag soláthraí an
 chistithe go n-aisíocfadh an institiúid an dliteanas le linn an 30 lá dar
 gcionn mar atá leagtha amach in Airteagal 410;
 (c)
 na heis-sreafaí breise dá
 dtagraítear in Airteagal 411;
 (d)
 an céatadán den uasmhéid is
 féidir a tharraingt sa 30 lá dar gcionn ó shaoráidí creidmheasa agus
 leachtachta neamhtharraingthe a cháilíonn mar shaoráidí meánriosca nó mar
 shaoráidí meánriosca go híosriosca faoi Iarscríbhinn I, mar atá leagtha
 amach in Airteagal 412;
 (e)
 na heis-sreafaí breise a
 aithníodh sa mheasúnú de réir mhír 2.
 2.
 Déanfaidh institiúidí measúnú rialta ar
 dhóchúlacht agus ar an méid a d’fhéadfadh a bheith in eis-sreafaí leachtachta
 sa 30 lá dar gcionn chomh fada is a bhaineann sé le táirgí nó seirbhísí, nach
 bhfuil gafa in Airteagail 410 go 412 agus arna dtairiscint nó arna n-urrú
 ag na hinstitiúidí sin nó a mheasfadh ceannaitheoirí féideartha go raibh baint
 acu leis na hinstitiúidí sin, lena n‐áirítear aon chomhaontuithe
 conarthacha amhail oibleagáidí eile lasmuigh den chlár comhardaithe agus
 oibleagáidí cistithe teagmhasacha. Déanfar measúnú ar
 na heis-sreafaí seo faoin toimhde a bhaineann le meascán de chás neamhghnách
 agus de chás anáis ar fud an mhargaidh.
 Chun an measúnú sin a dhéanamh, cuirfidh
 institiúidí san áireamh go háirithe damáistí ábhartha do chlú a d’fhéadfadh
 tarlú i ngeall ar thacaíocht leachtachta gan a bheith curtha ar fáil acu do
 tháirgí ná do sheirbhísí den sórt sin. Déanfaidh institiúidí táirgí agus
 seirbhísí a bhfuil an dóchúlacht agus an méid dá dtagraítear sa chead fhomhír ina
 leith ábhartha, a thuairisciú do na húdaráis inniúla uair sa bhliain ar a
 laghad agus cinnfidh na húdaráis inniúla na heis‐sreafaí a bheidh le
 sannadh.
 Tabharfaidh na húdaráis inniúla tuairisc ar bhonn
 bliantúil ar a laghad don ÚBE maidir leis na cineálacha táirgí nó seirbhísí a
 bhfuil eis-sreafaí cinntithe acu ina leith agus déanfar sin ar bhonn na
 dtuairiscí a gheofar ó institiúidí. Míneoidh siad
 freisin sna tuairiscí sin cén mhodheolaíocht a cuireadh i bhfeidhm chun na
 heis-sreafaí a chinneadh.
 3.
 Forbróidh an ÚBE dréachtchaighdeáin theicniúla
 rialála ina sonraítear an láimhseáil a dhéanfar ar tháirgí agus ar sheirbhísí
 dá dtagraítear i mír 2, agus sainaithneofar táirgí nó seirbhísí a
 chumhdófar chun na críocha sin agus na modhanna iomchuí a úsáidfear chun na
 heis-sreafaí a bheidh le sannadh a chinneadh.
 Cuirfidh
 an ÚBE na dréachtchaighdeáin theicniúla rialála sin faoi bhráid an Choimisiúin
 faoin 30 Meitheamh 2014.
 Déantar cumhacht a tharmligean chuig an
 gCoimisiún chun na caighdeáin theicniúla rialála dá dtagraítear sa chéad
 fhomhír a ghlacadh i gcomhréir leis an nós imeachta atá leagtha síos in Airteagail 10
 go 14 de Rialachán (AE) Uimh. 1093/2010.
 Airteagal 409
 Eis-sreafaí ar thaiscí miondíola
 1.
 Déanfaidh institiúidí méid na dtaiscí miondíola
 arna gcumhdach ag Scéim Ráthaithe Taiscí de réir Threoir 94/19/CE nó ag scéim
 ráthaithe taiscí choibhéiseach i dtríú tír a iolrú faoi 5 % ar a laghad i
 gcás ina bhfuil an taisce
 (a)
 ina cuid de ghaol seanbhunaithe, rud a
 chiallaíonn nach dóigh go ndéanfar í a aistarraingt;
 (b)
 á sealbhú i gcuntas idirbheartaíochta, lena
 n-áirítear cuntais a ndéantar tuarastail a chur chun sochair dóibh go minic.
 2.
 Déanfaidh institiúidí taiscí miondíola eile nach
 dtagraítear dóibh i mír 1 a iolrú faoi 10 % ar a laghad.
 3.
 Forbróidh an ÚBE
 dréachtchaighdeáin theicniúla cur chun feidhme d’fhonn na coinníollacha maidir
 le cur i bhfeidhm mhír 1 agus mhír 2 a chinneadh maidir le taiscí miondíola a
 shainaithint atá faoi réir ag eis-sreafaí níos airde ná iad sin atá sonraithe i
 mír 1 nó mír 2 agus sainmhínithe na dtáirgí sin agus na heis-sreafaí
 iomchuí chun críocha an Teidil seo. Cuirfear san áireamh sna caighdeáin sin an
 dóchúlacht atá ann go mbeidh eis-sreafaí leachtachta mar thoradh ar na taiscí
 sin sa 30 lá dar gcionn. Déanfar measúnú ar na heis-sreafaí sin faoin toimhde a
 bhaineann le meascán de chás neamhghnách agus de chás anáis ar fud an
 mhargaidh.
 Cuirfidh an ÚBE na dréachtchaighdeáin
 theicniúla cur chun feidhme sin faoi bhráid an Choimisiúin faoin 1 Eanáir 2013
 .
 Tugtar cumhacht don Choimisiún na caighdeáin
 theicniúla cur chun feidhme dá dtagraítear sa chéad fhomhír a ghlacadh i
 gcomhréir leis an nós imeachta atá leagtha síos in Airteagal 15 de
 Rialachán (AE) Uimh. 1093/2010.
 4.
 Déanfaidh institiúidí taiscí miondíola arna
 nglacadh acu i dtríú tíortha a iolrú faoi chéatadán níos airde ná a fhoráiltear
 i mír 1 agus mír 2, má fhoráiltear céatadán den sórt sin le ceanglais
 tuairiscithe inchomparáide i dtríú tíortha.
 5.
 Féadfaidh institiúidí
 catagóirí áirithe de thaiscí miondíola atá imscríofa go soiléir a eisiamh ó
 ríomh eis-sreafaí fad is go gcuirfidh an institiúid an méid seo a leanas i
 bhfeidhm, i ngach cás, i gcás chatagóir iomlán na dtaiscí sin, ach amháin má tá
 dálaí aonair cruatain ann don taisceoir, dálaí a bhfuil údar maith leo:
 (a)
 nach gceadaítear don taisceoir an taisce a
 aistarraingt laistigh de 30 lá;
 (b)
 i gcás aistarraingtí a dhéantar níos túisce ná
 30 lá, caithfidh an taisceoir pionós a íoc as aistarraingt luath a dhéanamh atá
 níos mó go hábhartha ná an t-ús a gheobhadh sé ar an aibíocht iarmhair a chailleadh
 murach an aistarraingt luath. D’ainneoin na habairte roimhe seo, ní gá go
 rachadh an pionós thar an ús a bheidh dlite don am a chuaigh thart ó aontaíodh
 téarma reatha na taisce.
 Airteagal 410
 Eis-sreafaí ar dhliteanais eile
 1.
 Déanfaidh institiúidí dliteanais a thig ó
 speansais oibriúcháin na hinstitiúide féin a iolrú faoi 0 %.
 2.
 Déanfaidh institiúidí
 dliteanais a thig ó iasachtú urraithe agus ó idirbhearta caipitil atá faoi
 thionchar an mhargaidh mar atá sainmhínithe in Airteagal 188 a iolrú fúthu
 seo a leanas má tá siad comhthaobhaithe le sócmhainní a cháileodh mar
 shócmhainní leachtacha de réir Airteagal 404:
 (a) 0 % suas go dtí luach na sócmhainní leachtacha de réir
 Airteagal 406;
 (b) 100 % don dliteanas atá fágtha.
 3.
 Déanfaidh institiúidí dliteanais a thig ó
 iasachtú urraithe agus idirbhearta caipitil atá faoi thionchar an mhargaidh mar
 atá sainmhínithe in Airteagal 188 a iolrú faoi 25 % mura gcáileodh na
 sócmhainní mar shócmhainní leachtacha de réir Airteagal 404 agus is é an t‐iasachtóir
 an banc ceannais nó aonán earnála poiblí eile de chuid an Bhallstáit inar údaraíodh
 an institiúid.
 4.
 Déanfaidh institiúidí an
 méid seo a leanas a iolrú:
 (a)
 dliteanais a thig ó thaiscí
 nach mór a bheith á gcothabháil ag an taisceoir d’fhonn
 seirbhísí imréitigh, coimeádta nó bainistíochta airgid a fháil ón institiúid;
 (b)
 dliteanais a thig ó thaiscí
 nach mór a bheith á gcothabháil ag aonán eile ar Comhalta é den scéim cosanta
 institiúideach chéanna i gcomhthéacs na gcúraimí coiteanna a chomhroinnt
 laistigh den scéim cosanta institiúideach a chomhlíonann ceanglais Airteagal 108(7)
 nó mar íostaisce dhlíthiúil nó reachtúil;
 faoi 5 % i gcás phointe (a) a mhéid is go
 bhfuil siad cumhdaithe ag Scéim Ráthaithe Taiscí de réir Threoir 94/19/CE nó ag
 scéim ráthaithe taiscí choibhéiseach i dtríú tír agus iolrú 25 % murach
 sin.
 Ní chumhdaíonn seirbhísí bainistíochta airgid,
 coimeádta nó imréitigh dá dtagraítear i bpointe (a) ach seirbhísí den sórt sin
 a mhéid is go gcuirtear ar fáil iad i gcomhthéacs gaoil seanbhhunaithe ar a
 bhfuil spleáchas substaintiúil ag an taisceoir. Ní
 chuimseofar iad díreach i seirbhísí baincéireachta comhfhreagraí nó i
 bpríomhsheirbhísí bróicéireachta agus beidh fianaise oibiachtúil ag an
 institiúid nach bhfuil an cliant ábalta na méideanna sin a aistarraingt thar
 thréimhse 30 lá gan cur isteach ar a fheidhmiú oibríochtúil.
 5.
 Déanfaidh institiúidí dliteanais a thig ó
 thaiscí cliant nach custaiméirí airgeadais iad a iolrú faoi 75 % sa mhéid
 is nach dtagann siad faoi mhír 4.
 6.
 Cuirfidh institiúidí earraí
 infhaighte agus iníoctha a mbeidh súil leo thar an tréimhse 30 lá ó na
 conarthaí atá liostaithe in Iarscríbhinn II san áireamh ar bhonn glan thar
 na contrapháirtithe agus iolróidh siad iad faoi 100 % i gcás glanmhéid a
 bheidh iníoctha. Ciallóidh an bonn glan freisin gan comhthaobhacht a bheidh le
 fáil a cháilíonn mar shócmhainní leachtacha faoi Airteagal 404 a áireamh.
 7.
 Déanfaidh institiúidí
 dliteanais eile nach dtiocfaidh faoi mhíreanna 1 go 5 a iolrú faoi 100 %.
 8.
 De mhaolú ar mhír 7,
 féadfaidh údaráis inniúla cead a thabhairt céatadán níos ísle a chur i bhfeidhm
 ar bhonn cáis ar chás i gcás ina gcomhlíontar gach ceann de na coinníollacha
 seo a leanas:
 (a)
 is ionann an taisceoir agus máthairinstitiúid nó
 fo-institiúid de chuid na hinstitiúide nó fochuideachta eile den
 mháthairinstitiúid chéanna nó atá nasctha leis an institiúid trí ghaol de réir
 bhrí Airteagal 12(1) de Threoir 83/349/CEE;
 (b)
 tá cúiseanna ann a bheith ag
 súil le heis-sreabhadh níos ísle thar na 30 lá dar gcionn fiú amháin faoi
 mheascán de chás neamhghnách agus de chás anáis ar fud an mhargaidh;
 (c)
 de mhaolú ar Airteagal 413,
 cuireann an taisceoir insreabhadh siméadrach comhfhreagrach nó insreabhadh níos
 coimeádaí i bhfeidhm;
 (d)
 tá an institiúid agus an
 taisceoir bunaithe sa Bhallstát céanna mura bhfuil feidhm ag Airteagal 18(1)(b).
 I gcás ina gceadaítear eis-sreabhadh níos ísle
 den sórt sin a chur i bhfeidhm, cuirfidh na húdaráis inniúla an ÚBE ar an eolas
 faoin gcinneadh agus na cúiseanna atá leis. Déanfaidh na húdaráis inniúla
 athbhreithniú rialta ar na coinníollacha a bheidh ann maidir le heis-sreafaí
 níos ísle den sórt sin.
 Airteagal 411
 Eis-sreafaí breise
 1.
 Beidh comhthaobhacht seachas sócmhainní a chomhfhreagraíonn
 d’Airteagal 404(1) a) go c), arna mbreacadh ag an institiúid maidir le
 conarthaí atá liostaithe in Iarscríbhinn II, faoi réir ag eis-sreabhadh
 breise 15 % de mhargadhluach na sócmhainní a chomhfhreagraíonn d’Airteagal 404(1)(d)
 agus 20 % de mhargadhluach sócmhainní eile.
 2.
 Má mheasann an t-údarás
 inniúil na déileálacha a dhéanann institiúid in idirbhearta caipitil atá faoi
 thionchar an mhargaidh atá sainmhínithe in Airteagal 188 nó sna conarthaí
 atá liostaithe in ábhar Iarscríbhinn II maidir leis na heis-sreafaí
 leachtachta a d’fhéadfadh a bheith ag an institiúid, cuirfidh an institiúid
 eis-sreabhadh breise isteach do na riachtanais chomhthaobhachta bhreise a
 thiocfaidh chun cinn, de réir na gconarthaí a rinne an institiúid, ó mheath
 ábhartha i gcáilíocht chreidmheasa na hinstitiúide amhail íosghrádú trí scór
 ina measúnú creidmheasa seachtrach. Déanfar athbhreithniú rialta ar mhéid an
 mheatha ábhartha sin agus cuirfear in iúl don údarás inniúil é.
 3.
 Cuirfidh an institiúid
 eis-sreabhadh breise isteach a chomhfhreagróidh do na riachtanais
 chomhthaobhachta a thiocfadh chun cinn ón tionchar a bheadh ag cás díobhálach
 an mhargaidh ar dhéileálacha na hinstitiúide sna conarthaí atá liostaithe in Iarscríbhinn II
 más cinn ábhartha iad sin.
 Forbróidh an ÚBE dréachtchaighdeáin theicniúla
 rialála chun cinneadh a dhéanamh maidir le coinníollacha cur i bhfeidhm i dtaca
 leis an smaoineamh a bhaineann le hábharthacht agus modhanna chun an
 t-eis-sreabhadh breise sin a thomhas.
 Cuirfidh an ÚBE na
 dréachtchaighdeáin theicniúla rialála sin faoi bhráid an Choimisiúin faoin 1 Eanáir 2013
 .
 Déantar cumhacht a
 tharmligean chuig an gCoimisiún chun na caighdeáin theicniúla rialála dá
 dtagraítear sa dara fomhír a ghlacadh i gcomhréir leis an nós imeachta atá
 leagtha síos in Airteagail 10 go 14 de Rialachán (AE) Uimh. 1093/2010.
 4.
 Cuirfidh an institiúid eis-sreabhadh breise
 isteach a chomhfhreagróidh do mhargadhluach na n-urrús nó na sócmhainní eile a
 dhíoltar folamh agus a bheidh le seachadadh laistigh den tréimhse 30 lá murar
 leis an institiúid na hurrúis atá le seachadadh nó mura bhfuil siad ar iasacht
 aici ar théarmaí lena n-iarrtar go dtabharfaí ar ais iad tar éis an tréimhse 30
 lá amháin agus nach cuid de shócmhainní leachtacha na hinstitiúide iad na
 hurrúis.
 Airteagal 412
 Eis-sreafaí ó shaoráidí creidmheasa agus leachtachta
 1.
 Tabharfaidh institiúidí tuairisc ar eis-sreafaí
 ó shaoráidí creidmheasa agus leachtachta, a chinnfear mar chéatadán den
 uasmhéid is féidir a tharraingt. Féadfar an
 t-uasmhéid sin is féidir a tharraingt a mheasúnú glan ar an luach de réir Airteagal 406
 den chomhthaobhacht a chuirfear ar fáil más féidir leis an institiúid an chomhthaobhacht
 a athúsáid agus má tá an chomhthaobhacht i bhfoirm sócmhainní leachtacha i
 gcomhréir le hAirteagal 404. Ní fhéadfaidh an chomhthaobhacht a chuirfear
 ar fáil a bheith i bhfoirm sócmhainní arna n‐eisiúint ag contrapháirtí na
 saoráide nó ag ceann dá cuid aonán cleamhnaithe. Má tá an fhaisnéis is gá ar
 fáil don institiúid, cinnfear an t-uasmhéid is féidir a tharraingt le haghaidh
 saoráidí creidmheasa agus leachtachta a chuirtear ar fáil do SSPEanna mar an
 t-uasmhéid a d’fhéadfaí a tharraingt ag glacadh leis na hoibleagáidí a bheidh
 ar SSPEanna agus a bheidh dlite sa 30 lá dar gcionn.
 2.
 Déanfar an t-uasmhéid de
 shaoráidí creidmheasa agus leachtachta neamhtharraingthe is féidir a tharraingt
 a iolrú faoi 5 % má cháilíonn siad d’aicme na neamhchosanta ar mhiondíol
 faoin gcur chuige caighdeánaithe nó faoin gcur chuige IRB maidir le riosca
 creidmheasa.
 3.
 Déanfar an t-uasmhéid de
 shaoráidí creidmheasa agus leachtachta neamhtharraingthe is féidir a tharraingt
 a iolrú faoi 10 % i gcás ina gcomhlíonann siad na coinníollacha seo a
 leanas:
 (a) ní cháilíonn siad d’aicme na
 neamhchosanta ar mhiondíol faoin gcur chuige caighdeánaithe ná faoin gcur chuige
 IRB maidir le riosca creidmheasa;
 (b) cuireadh ar fáil
 iad do chliaint nach custaiméirí airgeadais iad;
 (c) níor cuireadh ar fáil iad ar mhaithe
 le dul in ionad chistiú an chliaint i gcásanna nach bhfuil sé ar a chumas a
 chuid riachtanais chistithe a fháil sna margaí airgeadais.
 4.
 Déanfar an t-uasmhéid de shaoráidí eile
 creidmheasa agus leachtachta neamhtharraingthe a iolrú faoi 100 %. Tá
 feidhm aige sin go háirithe i gcás na nithe seo a leanas:
 (a)
 saoráidí leachtachta atá bronnta ag an
 institiúid ar SSPEanna;
 (b)
 socruithe faoina n-iarrfar ar an institiúid
 sócmhainní a cheannach nó a bhabhtáil ó SSPE.
 5.
 Institiúidí, a bunaíodh agus atá urraithe ag
 rialtas láir nó réigiúnach Ballstáit, féadfaidh siad na láimhseálacha i mír 2
 agus mír 3 a chur i bhfeidhm trí mhaolú ar mhír 4 agus freisin ar shaoráidí
 creidmheasa agus leachtachta a thugtar d’institiúidí díreach ar mhaithe le
 hiasachtaí fógraíochta a cháilíonn d’aicmí na neamhchosanta dá dtagraítear sna
 míreanna sin a chistiú go díreach nó go hindíreach. Ní bheidh na hiasachtaí
 fógraíochta sin ar fáil ach amháin do dhaoine nach custaiméirí airgeadais iad
 ar bhonn neamhiomaíoch, gan beann ar bhrabús d’fhonn cuspóirí beartais phoiblí
 rialtas láir nó réigiúnach an Bhallstáit sin a chur chun cinn. Ní bheifear in
 ann saoráidí den sórt sin a tharraingt ach amháin tar éis iarratas a dhéanamh ar
 iasacht fógraíochta agus suas go dtí méid an iarratais sin.
 Airteagal 413
 Insreafaí
 1.
 Tabharfaidh institiúidí tuairisc ar a gcuid insreafaí
 leachtachta a bhfuil uasteorainn orthu. Beidh insreafaí leachtachta a bhfuil
 uasteorainn orthu cothrom leis na hinsreafaí leachtachta a bheidh teoranta do
 75 % d’eis-sreafaí leachtachta. Féadfaidh institiúidí díolúine a thabhairt
 ón teorainn seo d’insreafaí leachtachta ó thaiscí a thaisctear le hinstitiúidí
 eile agus a cháilíonn do na láimhseálacha atá leagtha amach in Airteagal 108(6)
 nó Airteagal 108(7).
 2.
 Déanfar na hinsreafaí leachtachta a thomhas thar
 an 30 lá dar gcionn. Ní bheidh siad comhdhéanta ach amháin d’insreafaí
 conarthacha ó neamhchosaintí nach bhfuil thar téarma agus nach bhfuil aon chúis
 ag an mbanc a bheith ag súil go mbeidh neamhfheidhmíocht i gceist ina leith
 laistigh den tréimhse ionchasach 30 lá. Cuirfear an t-insreabhadh san áireamh
 go hiomlán cé is moite díobh seo a leanas:
 (a)
 déanfar airgead atá dlite ó chustaiméirí nach
 custaiméirí airgeadais iad a laghdú 50 % dá luach nó leis na ceangaltais
 chonarthacha do na custaiméirí sin chun cistiú a leathnú, cibé acu is airde. Ní
 bhaineann sé sin le hairgead atá dlite ó iasachtú urraithe agus idirbhearta
 caipitil atá faoi thionchar an mhargaidh mar atá sainmhínithe in Airteagal 188
 arna gcomhthaobhú le sócmhainní leachtacha de réir Airteagal 404;
 (b)
 airgead atá dlite ó iasachtú urraithe agus
 idirbhearta caipitil atá faoi thionchar an mhargaidh mar atá sainmhínithe in Airteagal 188
 má tá siad comhthaobhaithe le sócmhainní leachtacha, ní chuirfear san áireamh é
 suas go dtí an luach atá glan ar chaolchorrlaigh na sócmhainní leachtacha agus
 cuirfear san áireamh go hiomlán é i gcás na coda eile den airgead atá dlite;
 (c)
 airgead atá dlite a
 láimhseálann an institiúid a bhfuil an t-airgead sin dlite aici de réir Airteagal 410(4),
 aon saoráidí creidmheasa nó leachtachta neamhtharraingthe agus aon cheangaltais
 eile a fhaightear, ní chuirfear san áireamh iad.
 3.
 Déanfar earraí infhaighte agus iníoctha a
 bhfuiltear ag súil leo thar an tréimhse ionchasach 30 lá ó na conarthaí atá
 liostaithe in Iarscríbhinn II a léiriú ar bhonn glan thar na contrapháirtithe
 agus déanfar iad a iolrú faoi 100 % de ghlanmhéid is infhaighte. Ciallóidh
 bunús glan freisin gan comhthaobhacht a bheidh le fáil a cháilíonn mar
 shócmhainní leachtacha faoi Airteagal 404 a áireamh.
 4.
 Féadfaidh údaráis inniúla
 cead a thabhairt, de mhaolú ar mhír 2 pointe c), insreabhadh níos airde a chur
 i bhfeidhm ar bhonn cáis ar chás má chomhlíontar gach ceann de na coinníollacha
 seo a leanas:
 (a)
 tá cúiseanna ann a bheith ag súil go mbeidh
 insreabhadh níos airde ann fiú amháin faoi anás neamhghnách;
 (b)
 is ionann an contrapháirtí agus
 máthairinstitiúid nó fo-institiúid de chuid na hinstitiúide nó fochuideachta
 eile den mháthairinstitiúid chéanna nó atá nasctha leis an institiúid trí ghaol
 de réir bhrí Airteagal 12(1) de Threoir 83/349/CEE;
 (c)
 de mhaolú ar Airteagal 413, cuireann an
 contrapháirtí eis-sreabhadh siméadrach comhfhreagrach nó eis-sreabhadh níos
 coimeádaí i bhfeidhm;
 (d)
 beidh an institiúid agus an contrapháirtí
 bunaithe sa Bhallstát céanna mura bhfuil feidhm ag Airteagal 18(1)(b).
 I gcás ina gceadaítear eis-sreabhadh níos airde
 den sórt sin a chur i bhfeidhm, cuirfidh na húdaráis inniúla an ÚBE ar an eolas
 faoin gcinneadh agus na cúiseanna atá leis. Déanfaidh na húdaráis inniúla
 athbhreithniú rialta ar na coinníollacha a bheidh ann maidir le heis-sreafaí
 níos airde den sórt sin.
 5.
 Ní thabharfaidh institiúidí tuairisc ar insreafaí
 ó aon cheann de na sócmhainní leachtacha i gcomhréir le hAirteagal 404
 seachas íocaíochtaí atá dlite ar na sócmhainní nach léirítear i margadhluach na
 sócmhainne.
 6.
 Ní thabharfaidh institiúidí
 tuairisc ar insreafaí ó eisiúint nua aon oibleagáidí.
 7.
 Ní chuirfidh institiúidí
 insreafaí leachtachta atá le fáil i dtríú tíortha ina bhfuil srianta aistrithe
 nó atá ainmnithe in airgeadraí nach bhfuil inmhalartaithe san áireamh ach
 amháin a mhéid is a chomhfhreagraíonn siad d’eis-sreafaí sa tríú tír nó san
 airgeadra atá i gceist.
 Teideal III
 Tuairisciú ar chistiú cobhsaí
 Airteagal 414
 Ítimí a chuireann cistiú cobhsaí ar fáil
 1.
 Tabharfar tuairisc ar leithligh d’údaráis
 inniúla ar na hítimí seo a leanas d’fhonn deis a thabhairt measúnú a dhéanamh
 ar infhaighteacht an chistithe chobhsaí:
 (a) cistí dílse;
 (b) na dliteanais seo
 a leanas nach bhfuil ar áireamh i bpointe (a):
 (i) taiscí miondíola a cháilíonn don
 láimhseáil in Airteagal 409(1);
 (ii) taiscí miondíola
 a cháilíonn don láimhseáil in Airteagal 409(2);
 (iii) taiscí a
 cháilíonn don láimhseáil in Airteagal 410(4);
 (iv) de na taiscí sin in
 (iii), iad sin atá faoi réir ráthaithe taisce de réir Threoir 94/19/CE nó ráthaithe
 taisce choibhéisigh i dtríú tír laistigh de théarmaí Airteagal 409(2);
 (v) de na taiscí sin in
 (iii), iad sin a thagann faoi phointe (b) in Airteagal 410(3);
 (vi) méideanna arna
 dtaisceadh nach dtagann faoi (i) nó (iii) mura ndearna custaiméirí airgeadais
 iad a thaisceadh;
 (vii) gach cistiú arna
 fháil ó chustaiméirí airgeadais;
 (viii) ar bhonn leithligh
 maidir le méideanna a thagann faoi (vi) agus (vii) faoi seach, cistiú ó
 iasachtú urraithe agus idirbhearta caipitil atá faoi thionchar an mhargaidh mar
 atá sainmhínithe in Airteagal 188
 –
 arna gcomhthaobhú le sócmhainní leachtacha mar
 atá leagtha amach in Airteagal 404;
 –
 arna gcomhthaobhú le sócmhainní eile;
 (ix) dliteanais a thig ó urrúis arna
 n-eisiúint atá cáilithe don láimhseáil in Airteagal 124;
 (x) dliteanais eile a
 thig ó urrúis arna n-eisiúint;
 (xi) aon dliteanais
 eile.
 2.
 Nuair is infheidhme, cuirfear gach ítim i
 láthair sna cúig bhuicéad seo a leanas de réir ghaireacht an dáta aibíochta atá
 acu agus an dáta is luaithe ar ar féidir iad a ghlaoch go conarthach:
 (a)
 laistigh de thrí mhí,
 (b)
 idir 3 mhí agus 6 mhí;
 (c)
 idir 6 mhí agus 9 mí;
 (d)
 idir 9 mí agus 12 mhí;
 (e)
 tar éis 12 mhí.
 Airteagal 415
 Ítimí óna dteastaíonn cistiú cobhsaí
 1.
 Tabharfar tuairisc ar leithligh d’údaráis
 inniúla ar na hítimí seo a leanas d’fhonn deis a thabhairt measúnú a dhéanamh
 ar na riachtanais maidir le cistiú cobhsaí:
 (a)
 na sócmhainní dá dtagraítear in Airteagal 404,
 arna miondealú de réir chineál na sócmhainne;
 (b)
 urrúis agus ionstraimí
 margaidh airgid nach n-áirítear in (a);
 (c)
 urrúis chothromais de chuid
 aonán neamhairgeadais atá liostaithe ar mhórinnéacs i malartán aitheanta;
 (d)
 urrúis chothromais eile;
 (e)
 ór;
 (f)
 miotail lómhara eile;
 (g)
 iasachtaí agus earraí
 infhaighte nach féidir a athnuachan, agus díobh sin arb iad a gcuid iasachtaithe
 ar leithligh:
 (i) daoine nádúrtha seachas dílseánach
 aonair tráchtála agus comhpháirtíochtaí;
 (ia) fiontair bheaga agus mheánmhéide inar
 lú an taisce chomhiomlán arna taisceadh ag an gcliant nó ag an ngrúpa cliant
 nasctha sin ná EUR 1 milliún;
 (ii) stáit, bainc
 cheannais agus PSEanna (aonáin earnála poiblí);
 (iii) cliaint nach
 dtagraítear dóibh in (i) agus (ii) seachas custaiméirí airgeadais;
 (iv) aon iasachtaithe
 eile;
 (h)
 earraí infhaighte díorthacha;
 (i)
 aon sócmhainní eile;
 (j)
 saoráidí creidmheasa neamhtharraingthe a
 cháilíonn mar shaoráidí ‘meánriosca’ nó ‘meán/íosriosca’ faoi Iarscríbhinn I.
 2.
 Nuair is infheidhme, cuirfear gach ítim i
 láthair sna cúig bhuicéad a ndéantar cur síos orthu in Airteagal 414(2).
 CUID A SEACHT
 GIARÁIL
 Airteagal 416
 An cóimheas giarála a ríomh
 1.
 Ríomhfaidh institiúidí a gcóimheas giarála de
 réir na modheolaíochta atá leagtha amach i míreanna 2 go 10.
 2.
 Ríomhfar an cóimheas giarála
 mar thomhas caipitil institiúide arna roinnt ar thomhas neamhchosanta iomlán na
 hinstitiúide sin agus sloinnfear é mar chéatadán.
 Ríomhfaidh institiúidí an cóimheas giarála mar
 mheán uimhríochtúil simplí na gcóimheas giarála míosúil thar ráithe.
 3.
 Chun críocha mhír 2, beidh an tomhas caipitil
 cothrom le Caipiteal Leibhéal 1.
 4.
 Is ionann tomhas iomlán na
 neamhchosanta agus suim luachanna neamhchosanta na sócmhainní agus na n-ítimí
 go léir lasmuigh den chlár comhardaithe nach n-asbhaintear le linn d’institiúidí
 an tomhas caipitil dá dtagraítear i mír 3 a chinneadh.
 I gcás ina n-áiríonn institiúidí aonáin iomchuí
 ina bhfuil infheistíochtaí suntasacha acu ina gcomhdhlúthú de réir an chreata
 cuntasaíochta iomchuí, ach nach n-áirítear iad ina gcomhdhlúthú stuamachta de
 réir Chaibidil 2 de Theideal II de Chuid a hAon, laghdóidh siad a dtomhas
 neamhchosanta faoin méid a fhaightear nuair a iolraítear an méid atá
 sainmhínithe i bpointe (a) faoin bhfachtóir atá sainmhínithe i bpointe (b):
 (a)
 suim luachanna neamhchosanta na sócmhainní uile
 sna haonáin iomchuí sin atá ar áireamh sa chomhdhlúthú de réir an chreata
 cuntasaíochta iomchuí, ach nach bhfuil ar áireamh sa chomhdhlúthú stuamachta de
 réir Chaibidil 2 de Theideal II de Chuid a hAon;
 (b)
 suim na n-asbhaintí ó ítimí de Chaipiteal Leibhéal 1
 atá sonraithe i bpointe (i) d’Airteagal 33(1) agus i bpointe (d) d’Airteagal 53,
 arna roinnt ar an méid iomlán d’ítimí de Chaipiteal Leibhéal 1.
 Cuirfidh institiúidí luacháil sócmhainní agus ítimí
 atá lasmuigh den chlár comhardaithe i gcrích i gcomhréir le hAirteagal 94.
 5.
 Cinnfidh institiúidí luach neamhchosanta
 sócmhainní i gcomhréir leis na prionsabail seo a leanas:
 (a)
 ciallaíonn luachanna neamhchosanta sócmhainní,
 cé is moite d’ítimí atá liostaithe in Iarscríbhinn II agus díorthaigh
 chreidmheasa, luachanna neamhchosanta mar atá sainmhínithe in Airteagal 106(1);
 (b)
 ní úsáidfear comhthaobhacht fhisiceach ná
 airgeadais, ráthaíochtaí ná maolú riosca creidmheasa ceannaithe chun luachanna
 neamhchosanta na sócmhainní a laghdú;
 (c)
 ní cheadófar glanluacháil ar iasachtaí agus ar
 thaiscí.
 6.
 Cinnfidh institiúidí luach neamhchosanta na n-ítimí
 atá liostaithe in Iarscríbhinn II agus na ndíorthach creidmheasa i
 gcomhréir leis an Modh Marcála ón Margadh atá leagtha amach in Airteagal 269
 nó Modh na Neamhchosanta Tosaigh atá leagtha amach in Airteagal 270. Féadfaidh institiúidí Modh na Neamhchosanta Tosaigh a úsáid
 chun luach neamhchosanta na n-ítimí atá liostaithe in Iarscríbhinn II agus
 na ndíorthach creidmheasa a chinneadh ach amháin má úsáideann siad an modh sin
 freisin chun luach neamhchosanta na n-ítimí sin a chinneadh ar mhaithe leis na
 ceanglais cistí dílse atá leagtha amach in Airteagal 87 a chomhlíonadh.
 Agus luach neamhchosanta na n-ítimí atá
 liostaithe in Iarscríbhinn II agus na ndíorthach creidmheasa á chinneadh,
 cuirfidh institiúidí san áireamh éifeachtaí na gconarthaí le haghaidh nuachana
 agus comhaontuithe glanluachála eile, cé is moite de chomhaontuithe
 glanluachála trastáirgí conarthacha, i gcomhréir le hAirteagal 289.
 7.
 Cinnfidh institiúidí luach neamhchosanta na
 n-idirbheart athcheannaigh, na n-idirbheart maidir le hurrúis nó tráchtearraí a
 iasachtú nó a fháil ar iasacht, na n-idirbheart socraíochta iarchurtha agus na
 n-idirbheart iasachta éarlaise i gcomhréir le hAirteagal 215(1) go (3)
 agus cuirfidh siad san áireamh éifeachtaí na máistir-chomhaontuithe
 glanluachála, cé is moite de chomhaontuithe glanluachála trastáirgí
 conarthacha, i gcomhréir le hAirteagal 201.
 8.
 Cinnfidh institiúidí luach
 neamhchosanta na n-ítimí atá lasmuigh den chlár comhardaithe, cé is moite de na
 hítimí atá liostaithe in Iarscríbhinn II, díorthaigh chreidmheasa,
 idirbhearta athcheannaigh, idirbhearta maidir le hurrúis nó tráchtearraí a
 iasachtú nó a fháil ar iasacht, idirbhearta socraíochta iarchurtha agus
 idirbhearta iasachta éarlaise, i gcomhréir le hAirteagal 106(1), faoi réir
 ag na hathruithe seo a leanas ar na coigeartuithe sonracha ar riosca
 creidmheasa atá liostaithe san Airteagal sin:
 (a)
 is ionann agus 10 % an coigeartú sonrach i
 leith riosca creidmheasa le haghaidh saoráidí creidmheasa neamhtharraingthe, a
 fhéadfar a chealú go neamhchoinníollach aon tráth gan fógra a thabhairt, dá
 dtagraítear sa chéad fhleasc de mhír 4 d’Iarscríbhinn I;
 (b)
 is ionann agus 100 % an coigeartú sonrach i
 leith riosca creidmheasa le haghaidh na n-ítimí eile go léir atá lasmuigh den
 chlár comhardaithe agus liostaithe in Iarscríbhinn I.
 9.
 Cinnfidh institiúidí luachanna neamhchosanta ítimí
 atá liostaithe in Iarscríbhinn II agus na ndíorthach creidmheasa ar ítimí
 lasmuigh den chlár comhardaithe iad i gcomhréir leis an gcur chuige atá leagtha
 amach i mír 6.
 Déanfaidh institiúidí luachanna neamhchosanta
 na n-idirbheart athcheannaigh, na n-idirbheart maidir le hurrúis nó
 tráchtearraí a iasachtú nó a fháil ar iasacht, na n-idirbheart socraíochta
 iarchurtha agus na n-idirbheart iasachtaithe éarlaise ar ítimí lasmuigh den
 chlár comhardaithe iad a chinneadh i gcomhréir leis an gcur chuige atá leagtha
 amach i mír 7.
 10.
 Ar mhaithe leis na ríomhanna atá leagtha amach i
 mír 6, mír 7 agus mír 9, féadfaidh institiúidí rogha a dhéanamh gan an
 prionsabal atá leagtha amach i bpointe (b) de mhír 5 a chur i bhfeidhm.
 Airteagal 417
 Ceanglas tuairiscithe
 1.
 Déanfaidh institiúidí an fhaisnéis go léir is gá
 maidir leis an gcóimheas giarála agus a chomhpháirteanna mar atá cinntithe in Airteagal 416
 a chur faoi bhráid na n-údarás inniúil. Cuirfidh
 údaráis inniúla an fhaisnéis sin san áireamh nuair a bheidh siad ag tabhairt
 faoin athbhreithniú maoirseachta dá dtagraítear in Airteagal 92 de Threoir
 [inserted by OP].
 Déanfaidh údaráis inniúla an fhaisnéis a
 gheofar ó institiúidí a chur faoi bhráid an ÚBE, arna iarraidh sin dó, d’fhonn
 an t-athbhreithniú dá dtagraítear in Airteagal 482 a éascú.
 2.
 Forbróidh an ÚBE dréachtchaighdeáin theicniúla
 cur chun feidhme chun ábhar agus formáid an teimpléid tuairiscithe aonfhoirmigh
 a chinneadh don cheanglas tuairiscithe dá dtagraítear i mír 1, mar aon
 leis na treoracha maidir le teimpléad den sórt sin a úsáid agus minicíochtaí
 agus dátaí tuairiscithe.
 Cuirfidh an ÚBE na dréachtchaighdeáin
 theicniúla cur chun feidhme sin faoi bhráid an Choimisiúin faoin 1 Eanáir 2013
 .
 Tugtar cumhacht don Choimisiún na caighdeáin
 theicniúla cur chun feidhme dá dtagraítear sa chéad fhomhír a ghlacadh i
 gcomhréir leis an nós imeachta atá leagtha síos in Airteagal 15 de Rialachán
 (AE) Uimh. 1093/2010.
 CUID A hOCHT
 NOCHTADH AG INSTITIÚIDÍ
 Teideal I
 Prionsabail Ghinearálta
 Airteagal 418
 Raon feidhme na gceanglas maidir le nochtadh
 1.
 Déanfaidh institiúidí an fhaisnéis atá leagtha
 síos i dTeideal II, faoi réir na bhforálacha atá leagtha síos in Airteagal 419,
 a nochtadh don phobal.
 2.
 Beidh cead na n-údarás
 inniúil faoi Chuid a Trí i leith na n-ionstraimí agus na modheolaíochtaí dá
 dtagraítear i dTeideal III faoi réir an fhaisnéis atá leagtha síos ann a bheith
 nochta ag institiúidí don phobal.
 3.
 Glacfaidh institiúidí
 beartas foirmiúil chun na ceanglais maidir le nochtadh atá a bheidh leagtha
 síos sa Chuid seo a chomhlíonadh, agus beidh beartais acu chun oiriúnacht a nochtuithe
 a mheas, lena n-áirítear fíorú agus minicíocht na nochtuithe. Beidh beartais ag
 institiúidí freisin chun measúnú a dhéanamh féachaint an dtugann a nochtuithe
 léargas cuimsitheach ar a bpróifíl riosca do rannpháirtithe an mhargaidh.
 I gcás nach dtugann na nochtuithe sin léargas
 cuimsitheach ar a bpróifíl riosca do rannpháirtithe
 an mhargaidh, déanfaidh institiúidí an fhaisnéis is gá, de bhreis ar an bhfaisnéis
 sin a cheanglaítear i gcomhréir le mír 1, a nochtadh don phobal. Mar sin féin, ní iarrfar orthu ach amháin faisnéis atá
 ábhartha agus nach faisnéis dhílseánaigh nó rúnda í i gcomhréir le hAirteagal 419
 a nochtadh.
 4.
 Tabharfaidh institiúidí, má iarrtar sin orthu,
 míniú ar a gcinntí rátála d’fhiontair bheaga agus mheánmhéide agus
 d’iarratasóirí corparáideacha eile ar iasachtaí, agus tabharfaidh siad míniú i
 scríbhinn nuair a iarrtar sin orthu. Beidh costais
 riaracháin an mhínithe comhréireach le méid na hiasachta.
 Airteagal 419
 Faisnéis neamhábhartha, dhílseánaigh nó rúnda
 1.
 Féadfaidh institiúidí ceann nó níos mó de na
 nochtuithe atá liostaithe i dTeideal II a fhágáil ar lár mura meastar gur
 faisnéis ábhartha í an fhaisnéis a chuirtear ar fáil le nochtuithe den sórt
 sin, cé is moite de na nochtuithe atá leagtha síos in Airteagal 424.
 Measfar gur faisnéis ábhartha i nochtuitheí
 faisnéis, más rud é, de bharr í a fhágáil ar lár nó míráiteas a thabhairt ina
 leith, go bhféadfaí athrú a dhéanamh nó tionchar a imirt ar mheasúnú nó ar
 chinneadh úsáideora a théann i muinín na faisnéise ar mhaithe le cinntí
 eacnamaíocha a dhéanamh.
 2.
 Féadfaidh institiúidí freisin ceann nó níos mó
 de na míreanna faisnéise atá ar áireamh sna nochtuithe atá liostaithe i dTeideal
 II agus i dTeideal III a fhágáil ar lár freisin má áirítear ar na míreanna sin
 faisnéis a meastar gur faisnéis dhílseánaigh nó rúnda í i gcomhréir leis an dara fomhír agus an tríú fomhír, cé is moite de na nochtuithe atá leagtha síos in Airteagal 424.
 Measfar gur faisnéis dhílseánaigh de chuid institiúide
 í faisnéis de chineál a fhágann, dá nochtfaí don phobal í, go mbainfí an bonn de
 staid iomaíoch na hinstitiúide sin. D’fhéadfaí a
 áireamh léi faisnéis maidir le táirgí nó córais a d’fhágfadh, dá roinnfí le
 hiomaitheoirí í, go mbeadh luach níos ísle ar infheistíochtaí institiúide sna táirgí
 agus sna córais sin.
 Measfar gur faisnéis rúnda
 í faisnéis má tá oibleagáidí i leith custaiméirí nó gaolmhaireachtaí eile le
 contrapháirtithe inti lena gceanglaítear ar institiúid cloí le rúndacht.
 3.
 Sna cásanna dá dtagraítear i mír 2,
 luafaidh an institiúid lena mbaineann ina nochtuithe, más amhlaidh nár
 nochtaíodh na míreanna faisnéise sonracha, an chúis nach bhfuil siad á nochtadh,
 agus foilseoidh sí faisnéis níos ginearálta faoi ábhar an cheanglais maidir le
 nochtadh, cé is moite de chás inar cheart iad sin a aicmiú mar fhaisnéis
 dhílseánaigh nó rúnda.
 Airteagal 420
 Minicíocht an nochta
 Déanfaidh institiúidí na nochtuithe a
 cheanglaítear leis an gCuid seo a nochtadh uair amháin sa bhliain ar a laghad.
 Foilseofar nochtuithe bliantúla i
 gcomhcheangal le dáta foilsithe na ráiteas airgeadais.
 Déanfaidh institiúidí
 measúnú ar an ngá a bheidh ann roinnt de na nochtuithe nó na nochtuithe ar fad
 a fhoilsiú níos minice ná uair sa bhliain i bhfianaise shaintréithe ábhartha a
 gcuid gnó amhail scála oibríochtaí, raon gníomhaíochtaí, láithreacht i dtíortha
 éagsúla, rannpháirtíocht in earnálacha airgeadais difriúla, agus
 rannpháirtíocht i margaí airgeadais idirnáisiúnta agus córais um íocaíocht, um
 ghlanadh agus um imréiteach. Beidh aird faoi leith sa mheasúnú sin ar an ngá a
 d’fhéadfadh a bheith le míreanna faisnéise atá leagtha síos in Airteagal 424,
 agus i bpointí (b) go (e) d’Airteagal 425, agus faisnéis maidir le
 neamhchosaint ar riosca agus míreanna eile a d’fhéadfadh athrú go tobann, a
 nochtadh níos minice.
 Airteagal 421
 Modhanna nochta
 1.
 Féadfaidh institiúidí an meán, an suíomh agus an
 modh fíoraithe iomchuí a chinneadh d’fhonn na ceanglais maidir le nochtadh atá
 leagtha síos sa Chuid seo a chomhlíonadh go héifeachtach. A mhéid agus is
 féidir, déanfar gach nochtadh in aon mheán amháin nó in aon suíomh amháin.
 2.
 I gcás nochtuithe coibhéiseacha a dhéanfaidh institiúidí
 faoi cheanglais chuntasaíochta, faoi cheanglais liostaithe nó faoi cheanglais
 eile, measfar gur comhlíonadh iad ar an gCuid seo. Mura
 bhfuil nochtuithe ar áireamh sna ráitis airgeadais, tabharfaidh institiúidí le
 fios cá bhfuil fáil orthu.
 Teideal II
 Critéir theicniúla maidir le trédhearcacht agus
 nochtadh
 Airteagal 422
 Cuspóirí agus beartais bainistíochta riosca
 1.
 Nochtfaidh institiúidí a gcuid cuspóirí
 bainistíochta riosca agus i gcás gach catagóire riosca ar leithligh, lena
 n-áirítear na rioscaí dá dtagraítear faoin Teideal seo. Áireofar ar na
 nochtuithe sin:
 (a) na straitéisí agus na próisis chun na
 rioscaí sin a bhainistiú;
 (b) struchtúr agus
 eagrú na feidhme bainistíochta riosca ábhartha lena n-áirítear faisnéis faoina
 húdarás agus a reacht, nó socruithe eile iomchuí;
 (c) raon feidhme agus
 cineál an tuairiscithe riosca agus na gcóras tomhais;
 (d) na beartais maidir
 le riosca a fhálú agus a mhaolú, agus na straitéisí agus na próisis chun
 monatóireacht a dhéanamh ar éifeachtacht leanúnach na bhfáluithe agus na
 maolaitheoirí;
 (e) dearbhú atá faofa
 ón gcomhlacht bainistíochta maidir le leordhóthanacht socruithe bainistíochta
 riosca na hinstitiúide ina dtugtar cinnteacht gur leor na córais bhainistíochta
 riosca atá i bhfeidhm maidir le próifíl agus straitéis na hinstitiúide;
 (f) ráiteas riosca
 gairid arna fhaomhadh ag an gcomhlacht bainistíochta ina ndéantar cur síos
 gonta ar phróifíl fhoriomlán riosca na hinstitiúide a bhaineann leis an
 straitéis ghnó. Áireofar sa ráiteas seo cóimheasa agus figiúirí ríthábhachtacha
 ina dtugtar léargas gearr ach cuimsitheach do pháirtithe leasmhara seachtracha ar
 an idirghníomhú a bhíonn ag próifíl riosca na hinstitiúide leis an lamháltas
 riosca arna shocrú ag an gcomhlacht bainistíochta.
 2.
 Nochtfaidh institiúidí an fhaisnéis seo a
 leanas, lena n-áirítear nuashonruithe rialta, a dhéanfar uair sa bhliain ar a
 laghad, maidir le socruithe rialachais:
 (a) líon na stiúrthóireachtaí arna sealbhú
 ag comhaltaí an chomhlachta bainistíochta;
 (b) an beartas
 earcaíochta chun comhaltaí den chomhlacht bainistíochta a roghnú agus an t‐eolas,
 na scileanna agus an saineolas iarbhír atá acu;
 (c) an beartas
 éagsúlachta maidir le comhaltaí den chomhlacht bainistíochta a roghnú, cuspóirí
 an chomhlachta agus aon spriocanna iomchuí atá leagtha amach sa bheartas sin,
 agus a mhéid a baineadh amach na cuspóirí agus na spriocanna sin;
 (d) cibé acu atá nó
 nach bhfuil coiste riosca ar leithligh bunaithe ag an institiúid agus an méid
 uaireanta ar tháinig an coiste le chéile;
 (e) an tuairisc ar an
 sreabhadh faisnéise maidir le riosca a thugtar don chomhlacht bainistíochta ina
 cháil maoirseachta.
 Airteagal 423
 Raon feidhme an chur i bhfeidhm
 Nochtfaidh institiúidí an fhaisnéis seo a
 leanas maidir le raon feidhme chur i bhfeidhm cheanglais an Rialacháin seo i
 gcomhréir le Treoir [inserted by OP]:
 (a)
 ainm na hinstitiúide lena mbaineann ceanglais an
 Rialacháin seo;
 (b)
 breac-chuntas ar na
 difríochtaí sa bhonn comhdhlúite chun críocha cuntasaíochta agus stuamachta,
 ina mbeidh tuairisc ghairid ar na haonáin a áirítear
 ann, agus beidh míniú tugtha maidir lena bhfuil siad:
 (i) comhdhlúite go hiomlán;
 (ii) comhdhlúite go comhréireach;
 (iii) asbhainte as cistí dílse;
 (iv) neamh-chomhdhlúite ná
 neamh-asbhainte;
 (c)
 aon bhac praiticiúil nó dlíthiúil ábhartha reatha
 nó ionchais ar aistriú pras cistí dílse nó aisíoc dliteanas i measc na
 máthairchuideachta agus a fochuideachtaí;
 (d)
 an méid comhiomlán faoinar lú na cistí dílse
 iarbhír ná mar a theastaíonn i ngach fochuideachta nach bhfuil ar áireamh sa
 chomhdhlúthú, agus ainm nó ainmneacha fochuideachtaí den sórt sin;
 (e)
 más infheidhme, cás ina mbaintear úsáid as na
 forálacha atá leagtha síos in Airteagal 6 agus Airteagal 8.
 Airteagal 424
 Cistí dílse
 1.
 Déanfaidh institiúidí an fhaisnéis seo a leanas a
 nochtadh maidir lena gcistí dílse:
 (a)
 réiteach iomlán ar ítimí de Ghnáthchothromas Leibhéal 1,
 de Chaipiteal Breise Leibhéal 1, de Chaipiteal Leibhéal 2 agus scagairí
 agus asbhaintí a chuirtear i bhfeidhm de bhun Airteagail 29 go 32, 33, 53,
 63 agus 74 maidir le cistí dílse na hinstitiúide agus an clár comhardaithe i
 ráitis airgeadais iniúchta na hinstitiúide;
 (b)
 tuairisc ar na príomhghnéithe d’ionstraimí de
 Ghnáthchothromas Leibhéal 1 agus d’ionstraimí de Chaipiteal Breise Leibhéal
 1 agus ionstraimí de Chaipiteal Leibhéal 2 arna n-eisiúint ag an institiúid;
 (c)
 téarmaí agus coinníollacha
 iomlána gach ionstraime de Ghnáthchothromas Leibhéal 1, de Chaipiteal Breise
 Leibhéal 1 agus de Chaipiteal Leibhéal 2;
 (d)
 nochtadh ar leithligh ar chineál
 agus ar mhéideanna na nithe seo a leanas:
 (i) gach scagaire stuamachta a chuirtear
 i bhfeidhm de bhun Airteagail 29 go 32;
 (ii) gach asbhaint a
 dhéantar de bhun Airteagail 33, 53 agus 63;
 (iii) ítimí nach
 n-asbhaintear i gcomhréir le hAirteagail 44, 45, 53, 63 agus 74;
 (e)
 tuairisc ar na srianta go léir a chuirtear i
 bhfeidhm maidir le ríomh cistí dílse i gcomhréir leis an Rialachán seo agus na
 hionstraimí, scagairí stuamachta agus na hasbhaintí a bhfuil feidhm ag na
 srianta sin maidir leo;
 (f)
 i gcás ina nochtann
 institiúidí cóimheasa caipitil ag úsáid eilimintí de chistí dílse arna
 gcinneadh ar bhonn seachas é sin atá leagtha síos sa Rialachán seo, míniú
 cuimsitheach ar an mbonn ar a ríomhtar na cóimheasa caipitil sin.
 2.
 Forbróidh an ÚBE dréachtchaighdeáin theicniúla
 cur chun feidhme d’fhonn teimpléid aonfhoirmeacha maidir le nochtadh a shonrú
 faoi phointí (a), (b), (d) agus (e) de mhír 1.
 Cuirfidh an ÚBE na dréachtchaighdeáin
 theicniúla cur chun feidhme sin faoi bhráid an Choimisiúin faoin 31 Nollaig 2013
 .
 Tugtar cumhacht don
 Choimisiún chun na caighdeáin theicniúla cur chun feidhme dá dtagraítear sa
 chéad fhomhír a ghlacadh i gcomhréir leis an nós imeachta atá leagtha síos in Airteagail 10
 go 14 de Rialachán (AE) Uimh. 1093/2010.
 Airteagal 425
 Riachtanais maidir le cistí dílse
 Déanfaidh institiúidí an fhaisnéis seo a
 leanas a nochtadh maidir leis an tslí a bhfuil an institiúid ag comhlíonadh na
 gceanglas atá leagtha síos in Airteagal 87 agus Airteagal 72 de
 Threoir [inserted by OP]:
 (a)
 achoimre ar chur chuige na hinstitiúide maidir
 le measúnú a dhéanamh ar leordhóthanacht a caipitil inmheánaigh d’fhonn tacú le
 gníomhaíochtaí reatha agus todhchaí;
 (b)
 i gcás institiúidí a
 ríomhann méideanna neamhchosanta atá ualaithe ó thaobh riosca i gcomhréir le Caibidil 2
 de Chuid a Trí, Teideal II, 8 % de na méideanna neamhchosanta atá
 ualaithe ó thaobh riosca maidir le gach ceann de na haicmí neamhchosanta atá
 sonraithe in Airteagal 107;
 (c)
 i gcás institiúidí a
 ríomhann méideanna neamhchosanta atá ualaithe ó thaobh riosca i gcomhréir le Caibidil 3
 de Chuid a Trí, Teideal II, 8 % de na méideanna neamhchosanta atá
 ualaithe ó thaobh riosca maidir le gach ceann de na haicmí neamhchosanta atá
 sonraithe in Airteagal 142. I gcás aicme na neamhchosanta ar mhiondíol,
 beidh feidhm ag an gceanglas seo maidir le gach aon cheann de chatagóirí na
 neamhchosaintí dá gcomhfhreagraíonn na comhghaolta in Airteagal 149(1) go
 (4). I gcás aicme na neamhchosanta ar chothromas, tá feidhm ag an gceanglas
 maidir leo seo a leanas:
 (i) gach ceann de na cineálacha cur
 chuige a fhoráiltear in Airteagal 150;
 (ii) neamhchosaintí
 arna dtrádáil ar an malartán, neamhchosaint ar chothromas príobháideach i
 bpunanna atá éagsúlaithe a ndóthain, agus neamhchosaintí eile;
 (iii) neamhchosaintí
 atá faoi réir ag an athrú chuig córas maoirseachta maidir le ceanglais cistí
 dílse;
 (iv) neamhchosaintí atá
 faoi réir ag forálacha marthanachta maidir le ceanglais cistí dílse;
 (d)
 ceanglais cistí dílse arna ríomh i gcomhréir le
 pointe (b) agus pointe (c) d’Airteagal 87;
 (e)
 ceanglais cistí dílse arna
 ríomh i gcomhréir le Cuid a Trí, Teideal III, Ranna 2 go 4 agus á atá
 nocthaithe ar bhonn leithligh.
 Déanfaidh na hinstitiúidí a bheidh ag ríomh
 na méideanna neamhchosanta atá ualaithe ó thaobh riosca i gcomhréir le hAirteagal 148(5)
 nó 150(2) na neamhchosaintí atá sannta do gach catagóir i dTábla 1 i mír 5
 d’Airteagal 148, nó atá sannta do gach ualú riosca atá luaite in Airteagal 150(2),
 a nochtadh.
 Airteagal 426
 Neamhchosaint ar riosca creidmheasa an chontrapháirtí
 Déanfaidh institiúidí an fhaisnéis seo a
 leanas maidir le neamhchosaintí na hinstitiúide ar riosca creidmheasa an
 chontrapháirtí mar atá sainmhínithe i dTeideal III, Caibidil 6 a
 nochtadh:
 (a)
 plé ar an modheolaíocht a úsáideadh chun
 teorainneacha inmheánacha le caipiteal agus creidmheas a shannadh do
 neamhchosaintí ar chreidmheas an chontrapháirtí;
 (b)
 plé ar bheartais chun comhthaobhacht a fháil
 agus cúlchistí creidmheasa a bhunú;
 (c)
 plé ar bheartais i dtaca le neamhchosaintí ar
 riosca comhghaolmhaireachta;
 (d)
 plé ar thionchar mhéid na comhthaobhachta a
 chaithfeadh an institiúid a sholáthar i gcás ina ndéanfaí íosghrádú ar a rátáil
 chreidmheasa;
 (e)
 oll-luach cóir deimhneach na
 gconarthaí, sochair na glanluachála, glan-neamhchosaint reatha ar chreidmheas,
 comhthaobhacht arna sealbhú agus glan-neamhchosaint ar chreidmheas i leith
 díorthach. Is ionann glan-neamhchosaint ar chreidmheas i leith díorthach agus
 an neamhchosaint ar chreidmheas in idirbhearta díorthach tar éis na sochair ó
 chomhaontuithe glanluachála is infheidhme le dlí agus socruithe comhthaobhachta
 a mheas;
 (f)
 tomhais ar luach na
 neamhchosanta faoi na modhanna atá leagtha síos i Ranna 3 go 6 de Theideal III,
 Caibidil 6, cibé modh is infheidhme;
 (g)
 luach barúlach na bhfáluithe
 díorthach creidmheasa, agus dáileadh na neamhchosaintí reatha ar chreidmheas de
 réir na gcineálacha neamhchosanta ar chreidmheas;
 (h)
 méideanna barúlacha na n-idirbheart
 díorthach creidmheasa, arna leithscaradh idir úsáid do phunanna creidmheasa na
 hinstitiúide féin, chomh maith lena cuid gníomhaíochtaí idirghabhála, lena
 n-áirítear dáileadh na dtáirgí díorthach creidmheasa a úsáideadh, arna
 miondealú tuilleadh trí chosaint a cheannaítear agus a dhíoltar laistigh de
 gach grúpa táirgí;
 (i)
 meastachán ar α
 má fuair an institiúid cead ó na húdaráis inniúla chun meastachán a dhéanamh ar
 α.
 Airteagal 427
 Caipiteal maolánach
 1.
 Nochtfaidh institiúid an fhaisnéis seo a leanas
 faoin tslí atá ag éirí léi an ceanglas maidir le caipiteal maolánach
 frith-thimthriallach dá dtagraítear i dTeideal VII, Caibidil 4 de
 Threoir [inserted by OP] a chomhlíonadh:
 (a) dáileadh geografach a cuid neamhchosaintí
 ar chreidmheas atá ábhartha chun a caipiteal maolánach frith-thimthriallach a
 ríomh;
 (b) comhdhéanamh an chaipitil mhaolánaigh
 fhrith-thimthriallaigh atá sainiúil don institiúid.
 2.
 Forbróidh an ÚBE dréachtchaighdeáin theicniúla
 rialála ina sonraítear na ceanglais maidir le nochtadh atá leagtha amach i mír 1.
 Cuirfidh an ÚBE
 na dréachtchaighdeáin theicniúla rialála sin faoi bhráid an Choimisiúin faoin 31 Nollaig 2014
 .
 Déantar cumhacht a tharmligean chuig an
 gCoimisiún chun na caighdeáin theicniúla rialála dá dtagraítear sa chéad
 fhomhír a ghlacadh i gcomhréir leis an nós imeachta atá leagtha síos in Airteagail 10
 go 14 de Rialachán (AE) Uimh. 1093/2010.
 Airteagal 428
 Coigeartuithe i leith riosca creidmheasa
 Nochtfaidh institiúidí an fhaisnéis seo a
 leanas maidir le neamhchosaint na hinstitiúide ar riosca creidmheasa agus ar
 riosca caolúcháin:
 (a)
 na sainmhínithe chun críocha cuntasaíochta ar
 ‘thar téarma’ agus ‘lagaithe’;
 (b)
 tuairiscí ar na cineálacha cur chuige agus na
 modhanna arna nglacadh chun coigeartuithe ar riosca creidmheasa ginearálta agus
 sonrach a chinneadh;
 (c)
 méid iomlán na
 neamhchosaintí tar éis fritháireamh cuntasaíochta agus gan éifeachtaí an
 mhaolaithe ar riosca creidmheasa a chur san áireamh, agus meánmhéid na
 neamhchosaintí thar an tréimhse arna miondealú de réir na gcineálacha difriúla aicmí
 neamhchosanta;
 (d)
 dáileadh geografach na
 neamhchosaintí, arna miondealú i limistéir shuntasacha de réir aicmí ábhartha
 na neamhchosanta, agus é mionsonraithe tuilleadh más cuí;
 (e)
 dáileadh na neamhchosaintí
 de réir cineálacha tionscail nó contrapháirtí, arna miondealú de réir aicmí na
 neamhchosanta, agus é mionsonraithe tuilleadh más cuí;
 (f)
 miondealú ar aibíocht iarmhair
 na neamhchosaintí go léir, arna miondealú de réir aicmí na neamhchosanta, agus é
 mionsonraithe tuilleadh más cuí;
 (g)
 de réir cineálacha
 suntasacha tionscail nó contrapháirtí, méid na nithe seo a leanas:
 (i) na neamhchosaintí lagaithe agus na
 neamhchosaintí thar téarma, curtha ar fáil ar leithligh;
 (ii) coigeartuithe sonracha agus
 ginearálta i leith riosca creidmheasa;
 (iii) muirir maidir le
 coigeartuithe sonracha agus ginearálta i leith riosca creidmheasa i rith na
 tréimhse tuairiscithe;
 (h)
 méid na neamhchosaintí lagaithe agus na
 neamhchosaintí thar téarma, arna gcur ar fáil ar leithligh, arna miondealú de
 réir limistéar geografach suntasach lena n-áirítear, más féidir é, méideanna na
 gcoigeartuithe sonracha agus ginearálta i leith riosca creidmheasa a bhaineann
 le gach limistéar geografach;
 (i)
 réiteach na n-athruithe sna
 coigeartuithe sonracha agus ginearálta ar riosca creidmheasa i gcás
 neamhchosaintí lagaithe, arna dtaispeáint ar leithligh. Cuimseoidh an fhaisnéis
 sin:
 (i) tuairisc ar chineál na gcoigeartuithe
 sonracha agus ginearálta i leith riosca creidmheasa;
 (i) na comharduithe
 tosaigh;
 (iii) na méideanna a
 thógtar i gcoinne na gcoigeartuithe i leith riosca creidmheasa i rith na
 tréimhse tuairiscithe;
 (iv) na méideanna a
 chuirtear ar leataobh nó a dhéantar a aisiompú maidir le caillteanais mheasta
 ar neamhchosaintí is dócha a bheadh ann i rith na tréimhse tuairiscithe, aon
 choigeartuithe eile lena n-áirítear iad sin arna gcinneadh de bharr difríochtaí
 sa ráta malairte, teaglam gnó, éadálacha agus diúscairtí fochuideachtaí agus
 aistrithe idir coigeartuithe ar riosca creidmheasa;
 (v) na comharduithe
 deiridh.
 Déanfar coigeartuithe sonracha i leith
 riosca creidmheasa agus aisghabhálacha arna dtaifeadadh go díreach chuig an
 ráiteas ioncaim a nochtadh ar bhonn leithligh.
 Airteagal 429
 ECAIanna a úsáid
 I gcás institiúidí a dhéanann méideanna
 neamhchosanta atá ualaithe ó thaobh riosca a ríomh i gcomhréir le Cuid a Trí, Teideal II,
 Caibidil 2, nochtfar an fhaisnéis seo a leanas maidir le gach ceann de na
 haicmí neamhchosanta atá sonraithe in Airteagal 107:
 (a)
 ainmneacha na ECAIanna agus ECAnna ainmnithe
 agus na cúiseanna le haon athruithe;
 (b)
 aicmí na neamhchosanta a n-úsáidtear gach ECAI
 agus ECA ina leith;
 (c)
 tuairisc ar an bpróiseas a
 úsáideadh chun measúnuithe creidmheasa an eisitheora agus na heisiúna a aistriú
 anuas ar na hítimí nach bhfuil áirithe sa leabhar trádála;
 (d)
 comhcheangal na rátála
 seachtraí de gach ECAI nó ECA ainmnithe leis na céimeanna den cháilíocht
 chreidmheasa atá leagtha síos i gCuid a Trí, Teideal II, Caibidil 2,
 ag cur san áireamh nach gá an fhaisnéis seo a nochtadh má chomhlíonann an
 institiúid an comhcheangal caighdeánach arna fhoilsiú ag an ECA;
 (e)
 luachanna na neamhchosanta
 agus luachanna na neamhchosanta tar éis maolú riosca creidmheasa a bhaineann le
 gach céim den cháilíocht chreidmheasa atá leagtha síos i gCuid a Trí, Teideal II,
 Caibidil 2 chomh maith leo sin a asbhaintear as cistí dílse.
 Airteagal 430
 Neamhchosaint ar riosca margaidh
 Déanfaidh institiúidí a ríomhann a gcuid ceanglas
 cistí dílse i gcomhréir le pointe (b) agus pointe (c) d’Airteagal 87(3) na
 ceanglais sin a nochtadh ar leithligh maidir le gach riosca dá dtagraítear sna
 forálacha sin. Ina theannta sin, déanfar na ceanglais
 cistí dílse le haghaidh riosca sonrach an ráta úis de shuíomhanna urrúsúcháin a
 nochtadh ar leithligh.
 Airteagal 431
 Riosca oibriúcháin
 Déanfaidh institiúidí na cineálacha cur
 chuige chun measúnú a dhéanamh ar cheanglais cistí dílse in aghaidh riosca
 oibriúcháin a gcáilíonn an institiúid dóibh a nochtadh; tuairisc ar an modheolaíocht
 atá leagtha síos in Airteagal 301(2), má tá siad in úsáid ag an
 institiúid, lena n-áirítear plé ar na fachtóirí inmheánacha agus seachtracha
 iomchuí a mheastar i gcur chuige tomhais na hinstitiúide, agus i gcás páirtúsáide,
 raon feidhme agus cumhdach na modheolaíochtaí difriúla a úsáideadh.
 Airteagal 432
 Neamhchosaintí i gcothromas nach n-áirítear sa leabhar
 trádála
 Nochtfaidh institiúidí an fhaisnéis seo a
 leanas maidir le neamhchosaintí i gcothromas nach n-áirítear sa leabhar
 trádála:
 (a)
 an t-idirdhealú idir neamhchosaintí bunaithe ar
 a gcuid cuspóirí, lena n-áirítear i gcás gaoil ghnóthachan caipitiúil agus
 cúiseanna straitéiseacha, agus forléargas ar na teicnící cuntasaíochta agus na
 modheolaíochtaí luachála a úsáideadh, lena n-áirítear príomhthoimhdí agus
 cleachtais a dhéanfaidh difear do luacháil agus aon athruithe suntasacha eile
 sna cleachtais sin;
 (b)
 luach an chláir chomhardaithe, an luach cóir
 agus, i gcás na neamhchosaintí sin arna dtrádáil ar an malartán, comparáid le
 praghas an mhargaidh i gcás ina bhfuil sé difriúil go hábhartha ón luach cóir;
 (c)
 cineálacha, nádúr agus méideanna na
 neamhchosaintí arna dtrádáil ar an malartán, na neamhchosaintí ar chothromas
 príobháideach i bpunanna atá éagsúlaithe a ndóthain, agus neamhchosaintí eile;
 (d)
 na gnóthachain nó caillteanais réadaithe
 carnacha a eascraíonn as díolacháin agus as leachtuithe sa tréimhse; agus
 (e)
 iomlán na ngnóthachan nó na gcaillteanas
 neamhréadaithe, iomlán na ngnóthachan nó na gcaillteanas folaigh athluachála, agus
 aon cheann de na méideanna sin atá ar áireamh i nGnáthchothromas Leibhéal 1 nó i
 gCaipiteal Breise Leibhéal 1.
 Airteagal 433
 Neamhchosaint ar riosca ráta úis maidir le suíomhanna
 nach n-áirítear sa leabhar trádála
 Nochtfaidh institiúidí an fhaisnéis seo a
 leanas maidir lena neamhchosaint ar riosca ráta úis maidir le suíomhanna nach
 n-áirítear sa leabhar trádála:
 (a)
 cineál an riosca ráta úis agus na príomhthoimhdí
 (lena n-áirítear toimhdí maidir le réamhíocaíochtaí iasachta agus iompraíocht
 taiscí neamhaibíochta), agus a mhinice a thomhaistear an riosca ráta úis;
 (b)
 an éagsúlacht i dtuillimh, luach eacnamaíoch nó
 tomhas iomchuí eile arna n-úsáid ag an lucht bainistíochta le haghaidh suaite
 de bharr ardú agus ísliú rátaí de réir an mhodha atá ag an lucht bainistíochta
 chun an riosca ráta úis a thomhas, arna miondealú de réir airgeadra.
 Airteagal 434
 Neamhchosaint ar shuíomhanna
 urrúsúcháin
 Nochtfaidh institiúidí a ríomhann méideanna
 neamhchosanta atá ualaithe ó thaobh riosca i gcomhréir le Cuid a Trí, Teideal II,
 Caibidil 5 nó ceanglais cistí dílse i gcomhréir le hAirteagal 326 nó Airteagal 327
 an fhaisnéis seo a leanas, nuair is ábhartha, agus déanfaidh siad é sin ar bhonn
 leithligh dá leabhar trádála agus dá leabhar neamhthrádála:
 (a)
 tuairisc ar chuspóirí na hinstitiúide maidir le
 gníomhaíochtaí urrúsúcháin;
 (b)
 cineál na rioscaí eile lena
 n-áirítear riosca leachtachta ar gné dílís de na sócmhainní urrúsaithe é;
 (c)
 na cineálacha rioscaí ó
 thaobh shinsearacht na suíomhanna urrúsúcháin bunúsacha agus i dtéarmaí
 sócmhainní is bunús leis na suíomhanna urrúsúcháin sin arna ngabháil agus arna
 gcoinneáil le gníomhaíocht athurrúsúcháin;
 (d)
 na róil éagsúla a bhíonn ag
 an institiúid sa phróiseas urrúsúcháin;
 (e)
 léiriú ar chomh
 rannpháirteach is atá an institiúid i ngach ceann de na róil dá dtagraítear i
 bpointe (d);
 (f)
 tuairisc ar na próisis atá i
 bhfeidhm chun monatóireacht a dhéanamh ar athruithe i riosca creidmheasa agus riosca
 margaidh na neamhchosaintí ar urrúsú lena n-áirítear, an tslí a mbíonn tionchar
 ag iompraíocht na mbunsócmhainní ar neamhchosaintí ar urrúsú agus tuairisc ar
 an difríocht idir na próisis sin i gcás neamhchosaintí ar athurrúsú;
 (g)
 tuairisc ar bheartas na
 hinstitiúide chun an úsáid a bhaintear as cosaint fhálaithe agus neamhchistithe
 a rialú chun na rioscaí a bhaineann le hurrúsú coinnithe agus neamhchosaintí ar
 athurrúsú a mhaolú, lena n-áirítear contrapháirtithe fálaithe ábhartha a
 shainaithint de réir chineál ábhartha na neamhchosanta ar riosca;
 (h)
 na cineálacha cur chuige
 chun méideanna neamhchosanta atá ualaithe ó thaobh riosca a ríomh arna leanúint
 ag an institiúid dá cuid gníomhaíochtaí urrúsúcháin, lena n-áirítear na
 cineálacha neamhchosaintí ar urrúsú lena mbaineann gach cur chuige;
 (i)
 na cineálacha SSPEanna a
 úsáideann an institiúid, mar urraitheoir, chun neamhchosaintí tríú páirtí a
 urrúsú, lena n-áirítear an bhfuil neamhchosaintí ar na SSPEanna ag an
 institiúid agus, I gcás go bhfuil, an fhoirm ina bhfuil siad, ar bhonn leithligh
 i gcás neamhchosaintí laistigh agus neamhchosaintí lasmuigh den chlár
 comhardaithe, chomh maith le liosta de na haonáin atá á mbainistiú nó á
 gcomhairliú ag an institiúid agus a dhéanann infheistíocht sna suíomhanna
 urrúsúcháin atá urrúsaithe ag an institiúid nó in SSPEanna a bhfuil an
 institiúid ina hurraitheoir orthu;
 (j)
 achoimre ar bheartais
 chuntasaíochta na hinstitiúide maidir le gníomhaíochtaí urrúsúcháin, lena
 n-áirítear:
 (i) cibé an láimhseáiltear na
 hidirbhearta mar dhíolacháin nó mar mhaoinithe;
 (ii) gnóthachain ar dhíolacháin a aithint;
 (iii) na modhanna, na príomhthoimhdí,
 ionchuir agus athruithe ón tréimhse roimhe sin chun suíomhanna urrúsúcháin a
 luacháil;
 (iv) an láimhseáil a dhéantar ar urrúsuithe
 sintéiseacha mura bhfuil siad cumhdaithe le beartais chuntasaíochta eile;
 (v) conas a dhéantar luacháil ar
 shócmhainní atá ar feitheamh urrúsú agus cibé acu i leabhar neamhthrádála nó i
 leabhar trádála na hinstitiúide a dhéantar iad a thaifeadadh;
 (vi) beartais chun
 dliteanais a aithint ar an gclár comhardaithe le haghaidh socruithe lena
 bhféadfaí a cheangal ar an institiúid tacaíocht airgeadais a chur ar fáil do
 shócmhainní urrúsaithe;
 (k)
 ainmneacha na ECAIanna a úsáidtear i gcomhair
 urrúsuithe agus na cineálacha neamhchosanta a n-úsáidtear gach gníomhaireacht dóibh;
 (l)
 nuair is infheidhme, tuairisc ar Chur Chuige an
 Mheasúnaithe Inmheánaigh mar atá leagtha amach i gCuid a Trí, Teideal II, Caibidil 5,
 Roinn 3, lena n-áirítear struchtúr an phróisis measúnaithe inmheánaigh
 agus an gaol idir measúnú inmheánach agus rátálacha seachtracha, an úsáid a
 bhaintear as measúnú inmheánach seachas chun críocha caipitil IAA, na
 meicníochtaí rialaithe don phróiseas measúnaithe inmheánaigh lena n-áirítear
 plé ar neamhspleáchas, ar chuntasacht, agus ar athbhreithniú ar an bpróiseas
 measúnaithe inmheánaigh, na cineálacha neamhchosanta a gcuirtear an próiseas
 measúnaithe inmheánaigh i bhfeidhm maidir leo agus na fachtóirí anáis a
 úsáidtear chun leibhéil feabhsaithe creidmheasa a chinneadh, de réir an chineál
 neamhchosanta;
 (m)
 míniú ar athruithe suntasacha ar aon cheann de
 na neamhchosaintí cainníochtúla i bpointí (n) go (q) ón tréimhse tuairiscithe
 deiridh;
 (n)
 déanfar miondealú ar leithligh ar an bhfaisnéis
 seo a leanas de réir an chineáil neamhchosanta i gcás an leabhair trádála agus an
 leabhair neamhthrádála:
 (i) méid iomlán na neamhchosaintí gan íoc
 atá urrúsaithe ag an institiúid, ar bhonn leithligh i gcás urrúsuithe
 traidisiúnta agus urrúsuithe sintéiseacha agus urrúsuithe a ngníomhaíonn an
 institiúid díreach mar urraitheoir ina leith;
 (ii) méid comhiomlán
 na suíomhanna urrúsúcháin laistigh den chlár comhardaithe atá coinnithe nó
 ceannaithe agus neamhchosaintí ar urrúsú lasmuigh den chlár comhardaithe;
 (iii) méid comhiomlán
 na sócmhainní atá ar feitheamh urrúsú,
 (iv) i gcás saoráidí
 urrúsaithe atá faoi réir na láimhseála luathamúchta, na neamhchosaintí
 comhiomlána tarraingthe atá inchurtha i leith leasa an tionscnóra agus na
 n-infheisteoirí faoi seach, ceanglais chaipitil chomhiomlána arna dtabhú ag an
 institiúid i gcoinne leas an tionscnóra agus na ceanglais chaipitil
 chomhiomlána arna dtabhú ag an institiúid i gcoinne scaireanna an infheisteora
 d’iarmhéideanna tarraingthe agus de línte neamhtharraingthe;
 (v) méid na suíomhanna
 urrúsúcháin a asbhaintear as cistí dílse nó a bheidh ualaithe ó thaobh riosca
 ag 1250 %;
 (vi) achoimre ar
 ghníomhaíocht urrúsúcháin na tréimhse reatha, lena n-áirítear méid na
 neamhchosaintí atá urrúsaithe agus gnóthachan nó caillteanas aitheanta ar
 dhíolachán;
 (o)
 an fhaisnéis seo a leanas, ar leithligh, maidir
 leis an leabhar trádála agus leis an leabhar neamhthrádála:
 (i) méid comhiomlán na suíomhanna
 urrúsúcháin atá coinnithe nó ceannaithe agus na ceanglais chaipitil ghaolmhara,
 arna miondealú idir neamhchosaintí ar urrúsú agus ar athurrúsú agus arna
 miondealú tuilleadh i líon ábhartha bandaí d’ualú riosca nó de cheanglais chaipitil,
 maidir le gach cur chuige i ndáil le ceanglais chaipitil a úsáidfear;
 (ii) méid comhiomlán na neamhchosaintí ar
 athurrúsú atá coinnithe nó ceannaithe arna miondealú de réir na neamhchosanta
 roimh fhálú/árachas, agus ina dhiaidh sin, agus de réir na neamhchosanta ar
 ráthóirí airgeadais, arna miondealú de réir catagóirí inacmhainneachta
 creidmheasa an ráthóra nó ainm an ráthóra;
 (p)
 maidir leis an leabhar neamhthrádála agus maidir
 le neamhchosaintí atá urrúsaithe ag an institiúid, méid na sócmhainní
 lagaithe/thar téarma urrúsaithe agus na gcaillteanas arna n‐aithint ag an
 institiúid i rith na tréimhse reatha, arna miondealú de réir chineál na
 neamhchosanta;
 (q)
 maidir leis an leabhar
 trádála, iomlán na neamhchosaintí gan íoc atá urrúsaithe ag an institiúid agus
 atá faoi réir ag ceanglas caipitil le haghaidh riosca margaidh, arna miondealú
 i gcinn thraidisiúnta/shintéiseacha agus de réir chineál na neamhchosanta;
 (r)
 nuair is infheidhme, cibé ar
 thug nó nár thug an institiúid tacaíocht de réir théarmaí Airteagal 243(1)
 agus an tionchar ar chistí dílse.
 Airteagal 435
 Beartas luacha saothair
 1.
 Nochtfaidh institiúidí an fhaisnéis seo a
 leanas, maidir le beartas luacha saothair agus cleachtais na hinstitiúide
 maidir leis na catagóirí foirne a mbíonn tionchar ábhartha ag a gcuid gníomhaíochtaí
 gairmiúla ar a bpróifíl riosca:
 (a) faisnéis faoin bpróiseas
 cinnteoireachta a úsáidtear chun an beartas luacha saothair a chinneadh, lena
 n-áirítear más infheidhme, faisnéis faoi chomhdhéanamh agus sainordú an choiste
 luacha saothair, an sainchomhairleoir seachtrach ar úsáideadh a chuid seirbhísí
 chun an beartas luacha saothair a chinneadh agus ról na bpáirtithe leasmhara
 iomchuí;
 (b) faisnéis faoin
 nasc idir pá agus feidhmíocht;
 (c) na saintréithe
 deartha is tábhachtaí den chóras luacha saothair, lena n-áirítear faisnéis faoi
 na critéir a úsáidtear chun feidhmíocht a thomhas agus coigeartú riosca,
 beartas iarchurtha agus critéir dílsithe;
 (d) faisnéis faoi na
 critéir feidhmíochta ar a bhfuil an teidlíocht ar scaireanna, ar roghanna nó ar
 chomhpháirteanna inathraithe de luach saothair bunaithe;
 (e) na
 príomhpharaiméadair agus an réasúnaíocht d’aon scéim comhpháirte athraithí agus
 aon sochair eile neamhairgid;
 (f) faisnéis
 chomhiomlán chainníochtúil maidir le luach saothair, arna miondealú de réir an
 réimse gnó;
 (g) faisnéis
 chomhiomlán chainníochtúil maidir le luach saothair, arna miondealú de réir na
 bainistíochta sinsearaí agus na gcomhaltaí foirne a mbíonn tionchar ábhartha ag
 a gcuid gníomhaíochtaí ar phróifíl riosca na hinstitiúide, ag tabhairt an méid
 seo a leanas le fios:
 (i) méideanna an luacha saothair don
 bhliain airgeadais, á ndeighilt idir luach saothair seasta agus inathraithe,
 agus líon na dtairbhithe;
 (ii) méideanna agus foirmeacha an luacha
 saothair inathraithe, á ndeighilt idir airgead tirim, scaireanna, ionstraimí
 atá nasctha le scaireanna agus cineálacha eile;
 (iii) méideanna an luacha saothair
 iarchurtha gan íoc, á ndeighilt idir codanna dílsithe agus neamhdhílsithe;
 (iv) méideanna an luacha saothair
 iarchurtha a bronnadh le linn na bliana airgeadais, a íocadh amach agus a
 laghdaíodh trí choigeartuithe bunaithe ar fheidhmíocht;
 (v) íocaíochtaí sínithe agus
 scaoilíocaíochtaí nua a rinneadh i rith na bliana airgeadais, agus líon na
 ndaoine a bhain tairbhe as íocaíochtaí den sórt sin;
 (vi) méideanna na scaoilíocaíochtaí a
 bronnadh i rith na bliana airgeadais, líon na ndaoine a bhain tairbhe astu agus
 an íocaíocht is airde dá leithéid a bronnadh ar dhuine amháin.
 (h) líon na ndaoine aonair a fhaigheann
 luach saothair EUR 1 milliún nó níos mó in aghaidh na bliana airgeadais, arna
 mhiondealú i mbandaí pá de EUR 500 000.
 2.
 I gcás institiúidí atá suntasach ó thaobh a
 méide, an chaoi a n-eagraítear iad go hinmheánach agus cineál, raon feidhme
 agus castacht a gcuid gníomhaíochtaí, cuirfear ar fáil don phobal freisin an
 fhaisnéis chainníochtúil dá dtagraítear san Airteagal seo agus déanfar sin ar
 leibhéal na ndaoine a stiúrann gnó na hinstitiúide go hiarbhír de réir bhrí Airteagal 13(1)
 de Threoir [inserted by OP].
 Comhlíonfaidh institiúidí na ceanglais atá leagtha
 amach san Airteagal seo ar bhealach a bheidh oiriúnach dá méid, dá n-eagrúchán
 inmheánach agus do chineál, do raon feidhme agus do chastacht a gcuid gníomhaíochtaí
 agus gan dochar do Threoir 95/46/CE.
 Airteagal 436
 Giaráil
 1.
 Nochtfaidh institiúidí an fhaisnéis seo a leanas
 maidir lena gcóimheas giarála mar atá sainmhínithe in Airteagal 416 agus
 an bhainistíocht a dhéanann siad ar an riosca a bhaineann le giaráil iomarcach
 mar atá sainmhínithe i bpointe (B) d’Airteagal 4(2) de Threoir [inserted
 by OP]:
 (a)
 an cóimheas giarála;
 (b)
 miondealú ar thomhas na
 neamhchosanta iomláine;
 (c)
 tuairisc ar na próisis a
 úsáideadh chun an riosca maidir le giaráil iomarcach a bhainistiú;
 (d)
 tuairisc ar na fachtóirí a
 raibh tionchar acu ar an gcóimheas giarála i rith na tréimhse a dtagraíonn an
 cóimheas giarála nochta dó.
 2.
 Forbróidh an ÚBE dréachtchaighdeáin theicniúla
 cur chun feidhme chun an teimpléad aonfhoirmeach maidir le nochtadh a chinneadh
 don nochtadh dá dtagraítear i mír 1, mar aon leis na treoracha maidir le
 teimpléad den sórt sin a úsáid.
 Cuirfidh an ÚBE na dréachtchaighdeáin
 theicniúla cur chun feidhme sin faoi bhráid an Choimisiúin faoin 30 Nollaig 2014
 .
 Tugtar cumhacht don Choimisiún na caighdeáin
 theicniúla cur chun feidhme dá dtagraítear sa chéad fhomhír a ghlacadh i gcomhréir
 leis an nós imeachta atá leagtha síos in Airteagal 15 de Rialachán (AE) Uimh. 1093/2010.
 Teideal III
 Ceanglais cháilitheachta chun ionstraimí nó
 modheolaíochtaí áirithe a úsáid
 Airteagal 437
 Úsáid a bhaint as an gCur Chuige IRB maidir le riosca
 creidmheasa
 Déanfaidh institiúidí a ríomhann méideanna
 neamhchosanta atá ualaithe ó thaobh riosca faoin gCur Chuige IRB an fhaisnéis
 seo a leanas a nochtadh:
 (a)
 an cead a thugann an t-údarás inniúil don chur
 chuige nó don aistriú faofa;
 (b)
 míniú agus athbhreithniú orthu seo a leanas:
 (i) struchtúr na gcóras rátála inmheánach
 agus an gaol idir rátálacha inmheánacha agus seachtracha;
 (ii) an úsáid a bhaintear as meastacháin
 inmheánacha seachas chun méideanna neamhchosanta atá ualaithe ó thaobh riosca a
 ríomh i gcomhréir le Cuid a Trí, Teideal II, Caibidil 3;
 (iii) an próiseas chun maolú riosca
 creidmheasa a bhainistiú agus a aithint;
 (iv) na meicníochtaí rialaithe do chórais
 rátála lena n-áirítear tuairisc ar an athbhreithniú ar neamhspleáchas, ar
 chuntasacht, agus ar na córais rátála;
 (c)
 tuairisc ar an bpróiseas rátála inmheánach, arna
 gcur ar fáil ar leithligh d’aicmí na neamhchosanta seo a leanas:
 (i) rialtais láir agus bainc cheannais;
 (ii) institiúidí;
 (iii) corparáidí, lena n-áirítear Fiontair
 Bheaga agus Mheánmhéide, iasachtú speisialaithe agus earraí infhaighte
 corparáideacha ceannaithe;
 (iv) miondíol, i gcás gach ceann de na
 catagóirí neamhchosaintí dá gcomhfhreagraíonn na comhghaolta difriúla in Airteagal 149(1)
 go (4);
 (v) cothromas;
 (d)
 luach na neamhchosanta maidir le gach ceann de
 na haicmí neamhchosanta atá sonraithe in Airteagal 142. Maidir le neamhchosaintí ar rialtais láir agus ar bhainc
 cheannais, ar institiúidí agus ar chorparáidí i gcás ina mbaineann institiúidí
 úsáid as a meastacháin féin ar LGDanna nó ar chomhéifeachtaí coinbhéartachta
 chun méideanna neamhchosanta atá ualaithe ó thaobh riosca a ríomh, déanfar iad
 a nochtadh ar leithligh ó neamhchosaintí nach n-úsáideann institiúidí
 meastacháin dá gcuid féin ina leith;
 (e)
 maidir le gach ceann de na
 haicmí neamhchosanta ar rialtais láir agus ar bhainc cheannais, ar institiúidí,
 ar chorparáidí agus ar chothromas, agus thar líon leordhóthanach de ghráid
 féichiúnaí (lena n-áirítear mainneachtain) chun deis a thabhairt difreáil
 fhóinteach a dhéanamh ar riosca creidmheasa, nochtfaidh institiúidí iad seo a
 leanas:
 (i) maidir le neamhchosaintí iomlána,
 lena n-áirítear aicmí na neamhchosanta ar rialtais láir agus ar bhainc
 cheannais, ar institiúidí agus ar chorparáidí, suim na n-iasachtaí gan íoc agus
 luachanna na neamhchosanta maidir le ceangaltais neamhtharraingthe; agus i gcás
 cothromais, an méid gan íoc;
 (ii) meánualach riosca
 atá ualaithe ó thaobh na neamhchosanta;
 (iii) maidir leis na
 hinstitiúidí a úsáideann a meastachán féin ar chomhéifeachtaí coinbhéartachta
 chun méideanna neamhchosanta atá ualaithe ó thaobh riosca a ríomh, méid na
 gceangaltas neamhtharraingthe agus meánluachanna neamhchosanta atá ualaithe ó
 thaobh na neamhchosanta maidir le gach aicme neamhchosanta;
 (f)
 Maidir le haicme na neamhchosanta ar mhiondíol
 agus i gcás gach ceann de na catagóirí mar atá sainmhínithe faoi phointe
 (c)(iv), na nochtuithe a bhfuil cuntas orthu faoi (e) thuas (ar bhonn
 comhthiomsaithe, más infheidhme), nó anailís ar neamhchosaintí (iasachtaí gan
 íoc agus luachanna neamhchosanta i leith ceangaltas neamhtharraingthe) i
 gcoinne lín shuntasaigh de ghráid EL d’fhonn deis a thabhairt difreáil ábhartha
 a dhéanamh ar riosca creidmheasa (ar bhonn comhthiomsaithe, más infheidhme);
 (g)
 na coigeartuithe sonracha iarbhír i leith riosca
 creidmheasa sa tréimhse roimhe sin maidir le gach aicme neamhchosanta (i gcás
 miondíola, maidir le gach ceann de na catagóirí atá sainmhínithe faoi phointe
 (c)(iv) agus an difríocht atá eatarthu ó thaithí roimhe seo;
 (h)
 tuairisc ar na fachtóirí a
 raibh tionchar acu ar chaillteanas ó thaithí sa tréimhse roimhe sin (mar
 shampla, an raibh rátaí mainneachtana níos airde ná an meán san institiúid, nó
 níos airde ná na LGDanna agus na comhéifeachtaí coinbhéartachta ar an meán);
 (i)
 meastacháin na hinstitiúide
 i gcoinne torthaí iarbhír thar thréimhse níos faide. Áireofar leo sin, ar a
 laghad ar bith, faisnéis faoi mheastacháin ar chaillteanais i gcoinne
 caillteanas iarbhír i ngach aicme neamhchosanta (i gcás miondíola, i gcás gach
 ceann de na catagóirí mar atá sainmhínithe faoi phointe (c)(iv) thar thréimhse
 ar leor é chun deis a thabhairt measúnú fóinteach a dhéanamh ar fheidhmíocht na
 bpróiseas rátála inmheánaí do gach aicme neamhchosanta (i gcás miondíola,
 maidir le gach ceann de na catagóirí mar atá sainmhínithe faoi phointe (c)(iv)).
 Nuair is iomchuí, déanfaidh na hinstitiúidí dianscaoileadh breise air sin chun
 anailís a thabhairt ar PD agus, i gcás na n-institiúidí a úsáideann a gcuid meastachán
 féin ar LGDanna nó ar chomhéifeachtaí coinbhéartachta, torthaí LGD agus
 fachtóirí coinbhéartachta i gcoinne na meastachán arna gcur ar fáil sna
 nochtuithe maidir le measúnú cainníochtúil ar riosca thuas.
 (j)
 maidir le gach aicme
 neamhchosanta atá sonraithe in Airteagal 142 agus maidir le gach catagóir
 neamhchosanta dá gcomhfhreagraíonn na comhghaolta difriúla in Airteagal 149(1)
 go 149 (4), comhfhreagraíonn siad:
 (i) leis na hinstitiúidí a úsáideann a
 meastacháin LGD féin chun méideanna neamhchosanta atá ualaithe ó thaobh riosca
 a ríomh, an meán ualaithe ó thaobh na neamhchosanta ar LGD agus PD i gcéatadán
 maidir le gach suíomh geografach ábhartha de neamhchosaintí ar chreidmheas;
 (ii) leis na
 hinstitiúidí nach n-úsáideann a gcuid meastachán LGD féin, an meánluach PD
 ualaithe ó thaobh na neamhchosanta i gcéatadán maidir le gach suíomh geografach
 ábhartha de neamhchosaintí ar chreidmheas.
 Chun críocha phointe (c), áireofar sa
 tuairisc na cineálacha neamhchosanta atá ar áireamh in aicme na neamhchosanta,
 na sainmhínithe, na modhanna agus na sonraí chun meastachán agus bailíochtú a
 dhéanamh ar PD agus, más infheidhme, ar LGD agus ar fhachtóirí coinbhéartachta,
 lena n-áirítear toimhdí arna n-úsáid i ndíorthú na n-athróg sin, agus na
 tuairiscí ar chásanna ina n-imítear ón sainmhíniú ar mhainneachtain mar atá
 leagtha amach in Airteagal 174, lena n-áirítear na deighleoga leathana a
 ndearna imeacht den sórt sin difear dóibh.
 Chun críocha phointe
 (j), ciallaíonn an suíomh geografach ábhartha de neamhchosaintí ar chreidmheas
 neamhchosaintí sna Ballstáit ina bhfuil an institiúid údaraithe agus Ballstáit
 nó tríú tíortha ina ndéanann institiúidí gníomhaíochtaí trí bhrainse nó trí
 fhochuideachta.
 Airteagal 438
 Teicnící a úsáid chun an riosca creidmheasa a mhaolú
 Déanfaidh institiúidí a úsáideann teicnící
 chun riosca creidmheasa a mhaolú an fhaisnéis seo a leanas a nochtadh:
 (a)
 na beartais agus na próisis a bhaineann le
 glanluacháil laistigh agus lasmuigh den chlár comhardaithe agus léiriú ar a
 mhéid a bhaineann an t-aonán úsáid aisti;
 (b)
 na beartais agus na próisis chun luacháil agus
 bainistíocht a dhéanamh ar chomhthaobhacht;
 (c)
 tuairisc ar na príomhchineálacha comhthaobhachta
 arna nglacadh ag an institiúid;
 (d)
 na príomhchineálacha
 ráthóirí agus chontrapháirtithe díorthach creidmheasa agus a n‐acmhainneacht;
 (e)
 faisnéis faoi chomhchruinnithe
 margaidh nó riosca creidmheasa laistigh den mhaolú creidmheasa a glacadh;
 (f)
 maidir le hinstitiúidí a
 ríomhann méideanna neamhchosanta atá ualaithe ó thaobh riosca faoin gCur Chuige
 Caighdeánaithe nó faoin gCur Chuige IRB, ach nach dtugann meastacháin dá gcuid
 féin ar LGDanna ná ar fhachtóirí coinbhéartachta maidir le haicme na
 neamhchosanta, i gcás gach aicme neamhchosanta ar leithligh, luach iomlán na
 neamhchosanta (tar éis, nuair is infheidhme, glanluacháil a dhéanamh laistigh
 nó lasmuigh den chlár comhardaithe) atá cumhdaithe — tar éis coigeartuithe
 luaineachta a bheith curtha i bhfeidhm — le comhthaobhacht airgeadais
 incháilithe, agus le comhthaobhacht incháilithe eile;
 (g)
 maidir le hinstitiúidí a
 ríomhann méideanna neamhchosanta atá ualaithe ó thaobh riosca faoin gCur Chuige
 Caighdeánaithe nó faoin gCur Chuige IRB, i gcás gach aicme neamhchosanta ar
 leithligh, an neamhchosaint iomlán (tar éis, nuair is infheidhme, glanluacháil a
 dhéanamh laistigh nó lasmuigh den chlár comhardaithe) atá cumhdaithe le
 ráthaíochtaí nó le díorthaigh chreidmheasa. Maidir le haicme na neamhchosanta
 ar chothromas, beidh feidhm ag an gceanglas seo maidir le gach ceann de na
 cineálacha cur chuige a bhfuil foráil déanta dóibh in Airteagal 150.
 Airteagal 439
 Ardmhodhanna tomhais i leith riosca oibriúcháin a úsáid
 Na hinstitiúidí a úsáideann na hArdmhodhanna
 Tomhais atá leagtha amach in Airteagail 310 go 313 chun a gceanglais cistí
 dílse in aghaidh riosca oibriúcháin a ríomh, déanfaidh siad tuairisc a nochtadh
 maidir leis an úsáid a bhaineann siad as árachais agus as meicníochtaí
 aistrithe riosca eile ar mhaithe leis an riosca sin a mhaolú.
 Airteagal 440
 Samhlacha inmheánacha um riosca margaidh a úsáid
 Déanfaidh
 institiúidí a ríomhann a gcuid ceanglas caipitil i gcomhréir le hAirteagal 352
 an fhaisnéis seo a leanas a nochtadh:
 (a)
 maidir le gach fophunann atá cumhdaithe:
 (i) saintréithe na samhlacha a úsáideadh;
 (ii) nuair is infheidhme, i gcás na
 samhlacha inmheánacha do riosca incriminteach mainneachtana agus maolaithe agus
 i gcás trádála comhghaoil, na modheolaíochtaí a úsáideadh agus na rioscaí arna
 dtomhas trí úsáid a bhaint as samhail inmheánach lena n‐áirítear tuairisc
 ar an gcur chuige a d’úsáid an institiúid chun tréimhsí leachtachta a
 chinneadh, na modheolaíochtaí a úsáideadh chun measúnú caipitil a bhaint amach
 atá comhsheasmhach leis an gcaighdeán iontaofachta a theastaíonn agus na
 cineálacha cur chuige a úsáideadh chun an tsamhail a bhailíochtú;
 (iii) tuairisc ar an
 tástáil struis a cuireadh i bhfeidhm ar an bhfophunann;
 (iv) tuairisc ar na
 cineálacha cur chuige a úsáideadh chun cruinneas agus comhsheasmhacht na
 samhlacha inmheánacha agus na bpróiseas samhaltaithe a iarthástáil agus a
 bhailíochtú;
 (b)
 raon feidhme chead an údaráis inniúil;
 (c)
 tuairisc ar mhéid agus ar na modheolaíochtaí
 chun na ceanglais atá leagtha amach in Airteagal 99 agus Airteagal 100
 a chomhlíonadh;
 (d)
 an tomhas is airde, is ísle
 agus an meán díobh seo a leanas:
 (i) na tomhais laethúla ar luach faoi
 riosca thar an tréimhse tuairiscithe agus amhail ag deireadh na tréimhse;
 (ii) na tomhais anáis ar an luach faoi
 riosca thar an tréimhse tuairiscithe agus amhail ag deireadh na tréimhse;
 (iii) líon na rioscaí maidir le riosca
 incriminteach mainneachtana agus maolaithe agus maidir le riosca sonrach na
 punainne trádála comhghaoil thar an tréimhse tuairiscithe agus amhail ag deireadh
 na tréimhse;
 (e)
 na heilimintí den cheanglas cistí dílse mar atá
 sonraithe in Airteagal 353;
 (f)
 an mheántréimhse leachtachta
 ionchasach ualaithe do gach fophunann atá cumhdaithe leis na samhlacha
 inmheánacha maidir le riosca incriminteach mainneachtana agus maolaithe agus
 maidir le trádáil chomhghaoil;
 (g)
 comparáid idir na tomhais
 laethúla ar luach faoi riosca ag deireadh an lae agus na hathruithe lá amháin
 ar luach na punainne faoi dheireadh an lae gnó ina dhiaidh sin mar aon le
 hanailís ar aon róluaineacht thábhachtach i rith na tréimhse tuairiscithe.
 CUID A NAOI
 GNÍOMHARTHA TARMLIGTHE AGUS
 GNÍOMHARTHA CUR CHUN FEIDHME
 Airteagal 441
 Gníomhartha tarmligthe
 Beidh sé de chumhacht ag an gCoimisiún
 gníomhartha tarmligthe a ghlacadh, i gcomhréir le hAirteagal 445, maidir
 leis na gnéithe seo a leanas:
 (a)
 soiléiriú ar na sainmhínithe atá leagtha amach
 in Airteagail 4, 22, 137, 148, 188, 237, 267, 294, 371 agus 400 d’fhonn
 cur i bhfeidhm aonfhoirmeach an Rialacháin seo a áirithiú;
 (b)
 soiléiriú ar na sainmhínithe
 atá leagtha amach in Airteagail 4, 22, 137, 148, 188, 237, 267, 294, 371
 agus 400 d’fhonn forbairtí ar mhargaí airgeadais a chur san áireamh, le linn
 chur i bhfeidhm an Rialacháin seo;
 (c)
 leasú ar an liosta d’aicmí
 na neamhchosanta in Airteagal 107 agus Airteagal 142 d’fhonn
 forbairtí ar mhargaí airgeadais a chur san áireamh;
 (d)
 an méid atá sonraithe i
 bpointe c d’Airteagal 118, Airteagal 142(5)(a), Airteagal 148(4)
 agus Airteagal 158(4), chun éifeachtaí boilscithe a chur san áireamh;
 (e)
 liosta agus aicmiú ítimí atá
 lasmuigh den chlár comhardaithe in Iarscríbhinn I agus Iarscríbhinn II;
 (f)
 coigeartú ar na catagóirí de
 ghnólachtaí infheistíochta in Airteagal 90(1) agus Airteagal 91(1)
 chun forbairtí ar mhargaí airgeadais a chur san áireamh;
 (g)
 soiléiriú ar an gceanglas
 atá leagtha síos in Airteagal 92 d’fhonn cur i bhfeidhm aonfhoirmeach an
 Rialacháin seo a áirithiú;
 (h)
 soiléiriú ar dhíolúintí a
 ndéantar foráil dóibh in Airteagal 389;
 (i)
 síneadh dhá mhí dhéag ar fhad
 thréimhse an cheanglais chun cistí dílse a sholáthar atá tráth ar bith níos mó ná,
 nó cothrom leis, an méid atá sonraithe in Airteagal 476 thar na dtréimhsí
 dá bhforáiltear i mír 1 agus mír 2 den Airteagal sin;
 (j)
 modhnú an tomhais chaipitil agus thomhas na
 neamhchosanta iomláine ar an gcóimheas giarála dá dtagraítear in Airteagal 416(2)
 d’fhonn aon easnamh a aimsíodh a cheartú ar bhonn an tuairiscithe dá
 dtagraítear in Airteagal 417(1) sula gcaithfidh institiúidí an cóimheas
 giarála a fhoilsiú mar atá leagtha amach in Airteagal 436(1)(a). Beidh an tarmligean cumhachta sin faoi réir ag an nós
 imeachta dá dtagraítear in Airteagal 446.
 Féadfaidh an Coimisiún tomhas a ghlacadh
 mar a dhéantar tagairt dó faoi phointe (i) de mhír 1 níos mó ná uair amháin, ar
 an gcoinníoll go gcuirtear síneadh ar feadh tréimhsí dhá mhí dhéag as a chéile
 leis an gceanglas cistí dílse a sholáthar atá tráth ar bith níos mó ná, nó
 cothrom leis, an méid atá sonraithe in Airteagal 476. Mar sin féin, ní fhéadfar an ceanglas a shíneadh thar an
 31 Nollaig 2018. Mura gcuirtear síneadh leis an gceanglas roimh dhul
 in éag na tréimhse dhá mhí dhéag ábhartha, ní fhéadfaidh an Coimisiún aon
 bhearta eile a ghlacadh faoi mhír 1(i).
 Faoin 30 Meitheamh 2015,
 tabharfaidh an ÚBE tuairisc don Choimisiún féachaint an gciallódh an staid
 eacnamaíoch atá ag athrú agus forbairtí i gceanglais rialála ábhartha go mbeadh
 call le síneadh a chur leis na ceanglais atá leagtha amach in Airteagal 476.
 Airteagal 442
 Coigeartuithe teicniúla agus ceartuithe teicniúla
 Beidh sé de chumhacht ag an gCoimisiún
 gníomhartha tarmligthe a ghlacadh i gcomhréir le hAirteagal 445, chun
 coigeartú teicniúil agus ceartuithe teicniúla a dhéanamh ar eilimintí
 neamhriachtanacha sna forálacha seo a leanas d’fhonn forbairt ar mhargaí
 airgeadais a chur san áireamh, go háirithe táirgí nua airgeadais, d’fhonn
 coigeartuithe a dhéanamh i leith forbairtí tar éis an Rialachán seo a ghlacadh
 i ngníomhartha reachtacha eile de chuid an AE maidir le seirbhísí airgeadais
 agus cuntasaíocht, lena n-áirítear caighdeáin chuntasaíochta bunaithe ar
 Rialachán Uimh. (AE) 160/2002,
 nó chun cóineasú ar chleachtas maoirseachta a léiriú:
 (a) na ceanglais cistí dílse le
 haghaidh riosca creidmheasa atá leagtha síos in Airteagail 106 go 129,
 agus in Airteagail 138 go 187;
 (b) na
 héifeachtaí atá ag maolú riosca creidmheasa i gcomhréir le hAirteagail 189
 go 236;
 (c) na ceanglais
 cistí dílse maidir le hurrúsú atá leagtha síos in Airteagail 238 go 261;
 (d) na ceanglais
 cistí dílse maidir le rioscaí creidmheasa an chontrapháirtí i gcomhréir le hAirteagail 267
 go 300;
 (e) na ceanglais
 cistí dílse le haghaidh riosca oibriúcháin atá leagtha síos in Airteagail 304
 go 313;
 (f) na ceanglais
 cistí dílse le haghaidh riosca margaidh atá leagtha síos in Airteagail 314
 go 367;
 (g) na ceanglais
 cistí dílse le haghaidh riosca socraíochta atá leagtha síos in Airteagail 368
 go 369;
 (h) na ceanglais
 cistí dílse le haghaidh coigeartú luachála creidmheasa atá leagtha síos in Airteagail 373,
 374 agus 375;
 (i) Cuid a Dó agus Airteagal 95
 de bharr forbairtí i gcaighdeáin chuntasaíochta nó ceanglais a chuireann
 reachtaíocht an Aontais san áireamh nó maidir le cóineasú na gcleachtas
 maoirseachta.
 Airteagal 443
 Ceanglais stuamachta
 Beidh sé de chumhacht ag an gCoimisiún
 gníomhartha tarmligthe a ghlacadh i gcomhréir le hAirteagal 445, chun
 ceanglais stuamachta níos déine a fhorchur, ar feadh tréimhse ama teoranta,
 maidir le gach neamhchosaint nó maidir le neamhchosaintí ar earnáil amháin nó
 níos mó, ar Bhallstáit, i gcás inar gá sin chun aghaidh a thabhairt ar
 athruithe ar dhéine rioscaí micreastuamachta agus rioscaí macrastuamachta a
 thagann chun cinn as forbairtí sa mhargadh tar éis theacht i bhfeidhm an
 Rialacháin seo, go háirithe ar mholadh nó ar thuairim an BERS, maidir leo seo a
 leanas:
 (a) méadú sealadach ar leibhéal na
 gcistí dílse atá leagtha síos in Airteagal 87;
 (b) na scagairí
 stuamachta atá leagtha síos in Airteagail 29 go 32;
 (c) na hasbhaintí
 ó eilimintí de chistí dílse atá leagtha síos in Airteagail 33, 53 agus 63;
 (d) na ceanglais
 cistí dílse le haghaidh riosca creidmheasa atá leagtha síos in Airteagail 106
 go 129, agus in Airteagail 138 go 187;
 (e) na
 héifeachtaí atá ag maolú riosca creidmheasa i gcomhréir le hAirteagail 189
 go 236;
 (f) na ceanglais
 cistí dílse le haghaidh urrúsú atá leagtha síos in Airteagail 238 go 261;
 (g) na ceanglais
 cistí dílse le haghaidh rioscaí creidmheasa i gcomhréir le hAirteagail 268
 go 300;
 (h) na ceanglais cistí dílse le haghaidh riosca oibriúcháin atá leagtha síos in Airteagail 304
 go 313;
 (i) na ceanglais cistí dílse le haghaidh riosca margaidh atá leagtha síos in Airteagail 314
 go 367;
 (j) na ceanglais
 cistí dílse le haghaidh riosca socraíochta atá leagtha síos in Airteagal 368
 agus Airteagal 369;
 (k) na ceanglais
 cistí dílse le haghaidh coigeartú luachála creidmheasa atá leagtha síos in Airteagail 373,
 374 agus 375.
 Beidh an tarmligean cumhachta sin faoi réir ag
 an nós imeachta dá dtagraítear in Airteagal 446.
 Airteagal 444
 Leachtacht
 1. Beidh sé de chumhacht ag
 an gCoimisiún gníomh tarmligthe a ghlacadh i gcomhréir le hAirteagal 445
 d’fhonn an ceanglas ginearálta atá leagtha síos in Airteagal 401 a shonrú
 go mionchruinn. Beidh sonraíocht den sórt sin
 bunaithe ar na hítimí a thuairisceofar de réir Chuid a Sé, Teideal II.
 Sonrófar sa ghníomh tarmligthe freisin na dálaí faoina gcaithfidh údaráis
 inniúla leibhéil insreafa agus eis-sreafa a fhorchur ar institiúidí d’fhonn
 rioscaí sonracha ar a bhfuil siad neamhchosanta a ghabháil.
 2. Ní bheidh
 sé de chumhacht ag an gCoimisiún na hítimí dá dtagraítear i mír 1 a
 mhodhnú nó ítimí breise a chur leis, ach amháin má chomhlíontar ceann de na
 coinníollacha seo a leanas:
 (a)
 bheadh tionchar díobhálach ábhartha ag ceanglas cuimsithe
 leachtachta bunaithe ar na critéir sin, a mheastar go haonair nó go carnach, ar
 phróifíl ghnó agus riosca na n‐institiúidí Eorpacha nó ar mhargaí airgeadais
 nó ar an ngeilleagar; nó
 (b)
 tá an modhnú oiriúnach chun iad a chur ar
 chomhréim le caighdeáin a chomhaontaítear go hidirnáisiúnta do mhaoirseacht
 leachtachta.
 Chun críocha phointe (a), agus measúnú á
 dhéanamh ar an tionchar a bheidh ag ceanglas cuimsithe leachtachta bunaithe ar
 na critéir sin, cuirfidh an Coimisiún san áireamh na tuairiscí dá dtagraítear i
 mír 1 agus mír 2 d’Airteagal 481.
 3. Glacfaidh an Coimisiún an
 chéad ghníomh tarmligthe dá dtagraítear i mír 1 faoin 31 Nollaig 2015
 ar a dhéanaí. Ní bheidh feidhm, áfach, ag gníomh
 tarmligthe arna ghlacadh i gcomhréir leis an Airteagal seo, roimh an 1 Eanáir 2015
 .
 Airteagal 445
 An tarmligean a fheidhmiú
 1.
 Tugtar de chumhacht don Choimisiún gníomhartha
 tarmligthe a ghlacadh faoi réir na gcoinníollacha atá leagtha síos san Airteagal
 seo.
 2.
 Tabharfar tarmligean na gcumhachtaí dá
 dtagraítear in Airteagail 441 go 444 go ceann tréimhse éiginnte ama ón
 dáta dá dtagraítear in Airteagal 488.
 3.
 Féadfaidh Parlaimint na
 hEorpa nó an Chomhairle tarmligean na cumhachta dá dtagraítear in Airteagail 441
 go 444 a chúlghairm tráth ar bith. I gcás cinnidh maidir le cúlghairm, cuirfear
 deireadh le tarmligean na cumhachta atá sonraithe sa chinneadh sin. Beidh
 éifeacht aige ón lá tar éis fhoilsiú an chinnidh in Iris Oifigiúil an Aontais
 Eorpaigh nó ag dáta níos déanaí a shonrófar ann. Ní dhéanfaidh sé difear do
 bhailíocht na ngníomhartha tarmligthe atá i bhfeidhm cheana féin.
 4.
 A luaithe a ghlacfaidh sé
 gníomh tarmligthe, tabharfaidh an Coimisiún fógra ina leith go comhuaineach do
 Pharlaimint na hEorpa agus don Chomhairle.
 5.
 Ní thiocfaidh gníomh
 tarmligthe arna ghlacadh de bhun Airteagail 441 go 444 i bhfeidhm ach
 amháin mura ndéanann Parlaimint na hEorpa ná an Chomhairle agóid ina choinne
 laistigh de thréimhse 2 mhí ó fhógra faoin ngníomh sin a thabhairt do
 Pharlaimint na hEorpa agus don Chomhairle nó más rud é, sula dtéann an tréimhse
 sin in éag, go gcuireann Parlaimint na hEorpa agus an Chomhairle araon in iúl
 nach ndéanfaidh siad agóid ina choinne. Cuirfear síneadh 2 mhí leis an tréimhse
 sin ar thionscnamh ó Pharlaimint na hEorpa nó ón gComhairle.
 Airteagal 446
 Nós imeachta práinne
 1.
 Tiocfaidh gníomhartha tarmligthe arna nglacadh
 faoin Airteagal seo i bhfeidhm gan mhoill agus beidh feidhm acu fad is nach
 gcuirtear aon agóid in iúl i gcomhréir le mír 2. Luafar i bhfógra maidir
 le gníomh tarmligthe chuig Parlaimint na hEorpa agus chuig an gComhairle na
 cúiseanna ar baineadh úsáid as an nós imeachta práinne.
 2.
 Féadfaidh Parlaimint na hEorpa nó an Chomhairle
 agóid a dhéanamh i gcoinne gnímh tharmligthe i gcomhréir leis an nós imeachta
 dá dtagraítear in Airteagal 445(5). I gcás den
 sórt sin, déanfaidh an Coimisiún an gníomh a aisghairm gan mhoill tar éis do
 Pharlaimint na hEorpa nó don Chomhairle fógra a thabhairt maidir leis an
 gcinneadh agóid a dhéanamh.
 Airteagal 447
 An Coiste Baincéireachta Eorpach
 1. D’fhonn gníomhartha cur chun feidhme a
 ghlacadh, beidh de chúnamh ag an gCoimisiún an Coiste Baincéireachta Eorpach
 arna bhunú la Cinneadh 2004/10/CE ón gCoimisiún. Coiste
 de réir bhrí Airteagal 3(2) de Rialachán (AE) Uimh. 182/2011 a bheidh
 sa choiste sin.
 2. I gcás ina ndéanfar
 tagairt don mhír seo, beidh feidhm ag Airteagal 5 de Rialachán (AE) Uimh. 182/2011.
 CUID A DEICH
 FORÁLACHA IDIRTHRÉIMHSEACHA,
 TUARASCÁLACHA AGUS ATHBHREITHNITHE
 Teideal I
 Forálacha idirthréimhseacha
 Caibidil 1
 Ceanglais cistí dílse, gnóthachain agus caillteanais
 neamhréadaithe arna dtomhas de réir luacha chóir agus asbhaintí
 Roinn 1
 Ceanglais cistí dílse
 Airteagal 448
 Ceanglais cistí dílse
 1.
 De mhaolú ar phointe (a) agus phointe (b) d’Airteagal 87(1),
 comhlíonfaidh institiúidí na ceanglais cistí dílse seo a leanas:
 (a)
 gach tráth i rith na tréimhse ón 1 Eanáir 2013
 go dtí an 31 Nollaig 2013:
 (i) cóimheas caipitil de Ghnáthchothromas
 Leibhéal 1 de leibhéal a thagann faoi
 raon arb ionann an luach is ísle atá aige agus 3.5 % agus an luach is
 airde agus 4.5 %;
 (ii) cóimheas
 caipitil de Leibhéal 1 de leibhéal a thagann faoi raon arb ionann an luach
 is ísle atá aige agus 4.5 % agus an luach is airde agus 6 %;
 (b)
 gach tráth i rith na tréimhse ón 1 Eanáir 2014
 go dtí an 31 Nollaig 2014:
 (i) cóimheas caipitil de Ghnáthchothromas
 Leibhéal 1 de leibhéal a thagann faoi
 raon idir 4 % agus 4.5 %;
 (i) cóimheas caipitil
 de Leibhéal 1 de leibhéal a thagann faoi raon idir 4.5 % agus 6 %.
 2.
 Déanfaidh údaráis inniúla an méid seo a leanas:
 (a)
 leibhéil na gcóimheas caipitil de
 Ghnáthchothromas Leibhéal 1 agus de Leibhéal 1 a chomhlíonfaidh
 institiúidí sna raonta atá sonraithe i bpointe (a) agus i bpointe (b) de mhír 1
 a chinneadh;
 (b)
 an cinneadh arna dhéanamh i gcomhréir le pointe
 (a) a fhoilsiú.
 Roinn 2
 Gnóthachain agus caillteanais neamhréadaithe arna dtomhas de réir luacha
 chóir
 Airteagal 449
 Caillteanais neamhréadaithe arna
 dtomhas de réir luacha chóir
 1.
 De mhaolú ar Airteagal 32, i rith na
 tréimhse ón 1 Eanáir 2013 go dtí an 31 Nollaig 2017, ní dhéanfaidh
 institiúidí, le linn dóibh ítimí de Ghnáthchothromas Leibhéal 1 a ríomh,
 ach amháin an céatadán is infheidhme de chaillteanais neamhréadaithe arna
 thomhas de réir luacha chóir a áireamh, cé is moite dóibh sin dá dtagraítear in
 Airteagal 30.
 2.
 Tiocfaidh an céatadán is infheidhme
 chun críocha mhír 1 faoi na raonta seo a leanas:
 (a)
 0 % go 100 % i rith na tréimhse ón 1 Eanáir 2013
 go dtí an 31 Nollaig 2013;
 (b)
 20 % go 100 % i
 rith na tréimhse ón 1 Eanáir 2014 go dtí an 31 Nollaig 2014;
 (c)
 40 % go 100 % i
 rith na tréimhse ón 1 Eanáir 2015 go dtí an 31 Nollaig 2015;
 (d)
 60 % go 100 % i
 rith na tréimhse ón 1 Eanáir 2016 go dtí an 31 Nollaig 2016;
 agus
 (e)
 80 % go 100 % don
 tréimhse idir an 1 Eanáir 2017 agus an 31 Nollaig 2017.
 3.
 Déanfaidh údaráis inniúla an méid seo a leanas:
 (a)
 an céatadán is infheidhme sna raonta atá
 sonraithe i bpointí (a) go (e) de mhír 2 a chinneadh;
 (b)
 an cinneadh arna dhéanamh i gcomhréir le pointe
 (a) a fhoilsiú.
 Airteagal 450
 Gnóthachain neamhréadaithe arna dtomhas
 de réir luacha chóir
 1.
 De mhaolú ar Airteagal 32, i rith na
 tréimhse ón 1 Eanáir 2013 go dtí an 31 Nollaig 2017, ní asbhainfidh
 institiúidí an céatadán is infheidhme de ghnóthachain neamhréadaithe arna
 thomhas de réir luacha chóir óna gcuid ítimí de Ghnáthchothromas
 Leibhéal 1, cé is moite dóibh sin dá dtagraítear in Airteagal 30. Asbhainfear an méid iarmharach a thiocfaidh as sin ó ítimí
 de Ghnáthchothromas Leibhéal 1.
 2.
 Chun críocha mhír 1, beidh an céatadán is infheidhme
 cothrom le 0 % i rith na tréimhse ón 1 Eanáir 2013 go dtí an 31 Nollaig 2013,
 agus tiocfaidh sé, tar éis an dáta sin, faoi na raonta seo a leanas:
 (a)
 0 % go 20 % i rith na tréimhse ón 1 Eanáir 2014
 go dtí an 31 Nollaig 2014;
 (b)
 0 % go 40 % i rith
 na tréimhse ón 1 Eanáir 2015 go dtí an 31 Nollaig 2015;
 (c)
 0 % go 60 % i rith
 na tréimhse ón 1 Eanáir 2016 go dtí an 31 Nollaig 2016;
 (d)
 0 % go 80 % don
 tréimhse idir an 1 Eanáir 2017 agus an 31 Nollaig 2017.
 3.
 De mhaolú ar Airteagal 59, déanfaidh
 institiúidí an céatadán is infheidhme den mhéid iarmharach a asbhaineadh ó
 chaipiteal de Ghnáthchothromas Leibhéal 1 i gcomhréir le mír 1 a
 áireamh in ítimí de Chaipiteal Leibhéal 2, a mhéid is a aithneofaí na
 gnóthachain neamhréadaithe sin arna dtomhas de réir luacha chóir mar chistí
 dílse breise i gcomhréir leis an trasuíomh náisiúnta de Threoir 2006/48/CE. Tiocfaidh an céatadán is infheidhme faoi na raonta seo a
 leanas:
 (a)
 100 % i rith na tréimhse ón 1 Eanáir 2013
 go dtí an 31 Nollaig 2013;
 (b)
 80 % i rith na tréimhse
 ón 1 Eanáir 2014 go dtí an 31 Nollaig 2014;
 (c)
 60 % i rith na tréimhse
 ón 1 Eanáir 2015 go dtí an 31 Nollaig 2015;
 (d)
 40 % i rith na tréimhse
 ón 1 Eanáir 2016 go dtí an 31 Nollaig 2016.
 (e)
 20 % i rith na tréimhse
 ón 1 Eanáir 2017 go dtí an 31 Nollaig 2017.
 4.
 Déanfaidh údaráis inniúla an méid seo a leanas:
 (a)
 cinnfidh siad an céatadán is infheidhme de
 ghnóthachain neamhréadaithe sna raonta atá sonraithe i bpointí (a) go (d) de
 mhír 2 nach bhfuil asbhainte ón gcaipiteal de Ghnáthchothromas Leibhéal 1;
 (b)
 an cinneadh arna dhéanamh i gcomhréir le pointe
 (a) a fhoilsiú.
 Roinn 3
 Asbhaintí
 Foroinn 1
 Asbhaintí as ítimí de Ghnáthchothromas Leibhéal 1
 Airteagal 451
 Asbhaintí as ítimí de
 Ghnáthchothromas Leibhéal 1
 1.
 De mhaolú ar Airteagal 33(1), i rith na
 tréimhse ón 1 Eanáir 2013 go dtí an 31 Nollaig 2017, beidh
 feidhm acu seo a leanas:
 (a)
 asbhainfidh institiúidí ó ítimí de Ghnáthchothromas
 Leibhéal 1 an céatadán is infheidhme atá sonraithe in Airteagal 458
 de na méideanna is gá a asbhaint de bhun phointí (a) go (h) d’Airteagal 33(1),
 cé is moite de shócmhainní cánach iarchurtha atá spleách ar bhrabúsacht todhchaí
 agus a thagann ó dhifríochtaí sealadacha;
 (b)
 cuirfidh institiúidí na
 forálacha ábhartha atá leagtha síos in Airteagal 453 i bhfeidhm maidir
 leis na méideanna iarmharacha is gá a asbhaint de bhun phointí (a) go (h) d’Airteagal 33(1),
 cé is moite de shócmhainní cánach iarchurtha atá ag brath ar bhrabúsacht todhchaí
 agus a thagann ó dhifríochtaí sealadacha;
 (c)
 asbhainfidh institiúidí ó ítimí de Ghnáthchothromas
 Leibhéal 1 an céatadán is infheidhme atá sonraithe in Airteagal 458
 de na méideanna iomlána is gá a asbhaint de bhun phointí (c) go (i) d’Airteagal 33(1),
 tar éis Airteagal 452 a chur i bhfeidhm;
 (d)
 cuirfidh institiúidí na
 ceanglais atá leagtha síos in Airteagal 453(4) nó in Airteagal 453(10)
 i bhfeidhm, de réir mar is iomchuí, maidir leis an méid iomlán iarmharach d’ítimí
 is gá a asbhaint de bhun phointí (c) go (i) d’Airteagal 33(1), tar éis Airteagal 452
 a chur i bhfeidhm.
 2.
 Déanfaidh institiúidí an cion den mhéid
 iarmharach iomlán dá dtagraítear i bpointe (d) de mhír 1, atá faoi réir Airteagal 453(4),
 a chinneadh tríd an méid atá sonraithe i bpointe (a) a roinnt ar an méid atá
 sonraithe i bpointe (b):
 (a)
 méid na sócmhainní cánach iarchurtha atá spleách
 ar bhrabúsacht todhchaí agus a thagann as difríochtaí sealadacha dá dtagraítear
 i bpointe (a) d’Airteagal 452(2);
 (b)
 suim na méideanna dá dtagraítear
 i bpointe (a) agus i bpointe (b) d’Airteagal 452(2).
 3.
 Déanfaidh institiúidí an cion den mhéid
 iarmharach iomlán dá dtagraítear i bpointe (d) de mhír 1, atá faoi réir Airteagal 453(10),
 a chinneadh tríd an méid atá sonraithe i bpointe (a) a roinnt ar an méid atá
 sonraithe i bpointe (b):
 (a)
 méid na sealúchas díreach agus indíreach
 d’ionstraimí de Ghnáthchothromas Leibhéal 1 dá dtagraítear i bpointe (b)
 d’Airteagal 452(2);
 (b)
 suim na méideanna dá
 dtagraítear i bpointe (a) agus i bpointe (b) d’Airteagal 452(2).
 Airteagal 452
 Díolúine ó asbhaint ó ítimí de
 Ghnáthchothromas Leibhéal 1
 1.
 Chun críocha an Airteagail seo, cuimseoidh ítimí
 de Ghnáthchothromas Leibhéal 1 ítimí de Ghnáthchothromas Leibhéal 1
 na hinstitiúide arna ríomh tar éis forálacha Airteagal 3 a chur i bhfeidhm
 agus na hasbhaintí a dhéanamh de bhun phointí (a) go (h) agus (j), (k) agus (l)
 d’Airteagal 33(1), cé is moite de shócmhainní cánach iarchurtha atá
 spleách ar bhrabúsacht todhchaí agus a thagann ó dhifríochtaí sealadacha.
 2.
 De mhaolú ar Airteagal 45(1), i rith na
 tréimhse ón 1 Eanáir 2013 go dtí na 31 Nollaig 2017, ní
 asbhainfidh institiúidí na hítimí atá liostaithe i bpointe (a) agus i bpointe (b)
 atá, i bhfoirm chomhiomlán, cothrom le, nó níos lú ná, 15 % de na hítimí ábhartha
 de Ghnáthchothromas Leibhéal 1 na hinstitiúide:
 (a)
 sócmhainní cánach iarchurtha atá spleách ar
 bhrabúsacht todhchaí agus a thagann ó dhifríochtaí sealadacha agus atá, i
 bhfoirm chomhiomlán, cothrom le, nó níos lú ná, 10 % de na hítimí ábhartha
 de Ghnáthchothromas Leibhéal 1;
 (b)
 i gcás ina bhfuil
 infheistíocht shuntasach déanta ag institiúid in aonán ábhartha, sealúchais
 dhíreacha agus indíreacha atá ag an institiúid d’ítimí de Ghnáthchothromas Leibhéal 1
 an aonáin sin atá, i bhfoirm chomhiomlán, cothrom le, nó níos lú ná, 10 %
 de na hítimí ábhartha de Ghnáthchothromas Leibhéal 1.
 3.
 De mhaolú ar Airteagal 45(2), déanfar na hítimí
 a bhfuil díolúine acu ó asbhaint de bhun mhír 2 a ualú ó thaobh riosca ag 250 %.
 Beidh na hítimí dá dtagraítear i bpointe (b) de mhír
 2 faoi réir cheanglais Theideal IV de Chuid a Trí, de réir mar is infheidhme.
 Airteagal 453
 Ítimí nach n-asbhaintear ó Ghnáthchothromas Leibhéal 1
 1.
 De mhaolú ar phointí (a) go (i) d’Airteagal 33(1),
 i rith na tréimhse ón 1 Eanáir 2013 go dtí na 31 Nollaig 2017,
 cuirfidh institiúidí an tAirteagal seo i bhfeidhm maidir leis na méideanna
 iarmharacha d’ítimí dá dtagraítear i bpointe (b) agus i bpointe (d) d’Airteagal 451(1).
 2.
 Cuirfidh institiúidí na
 nithe seo a leanas i bhfeidhm maidir leis an méid iarmharach de chaillteanais
 na bliana airgeadais reatha dá dtagraítear i bpointe (a) d’Airteagal 33(1):
 (a)
 asbhaintear caillteanais ábhartha ó ítimí Leibhéal 1;
 (b)
 ní asbhaintear caillteanais
 nach bhfuil ábhartha.
 3.
 Asbhainfidh institiúidí an méid iarmharach de na
 sócmhainní doláimhsithe dá dtagraítear i bpointe (b) d’Airteagal 33(1)(b)
 ó ítimí Leibhéal 1.
 4.
 Ní asbhainfear an méid iarmharach de na
 sócmhainní cánach iarchurtha dá dtagraítear i bpointe (c) d’Airteagal 33(1)
 agus beidh sé faoi réir ag ualú riosca 0 %.
 5.
 Asbhainfear leath den mhéid
 iarmharach de na hítimí dá dtagraítear i bpointe (d) d’Airteagal 33(1) ó ítimí
 Leibhéal 1 agus na leath eile ó ítimí Leibhéal 2.
 6.
 Ní dhéanfar méid iarmharach
 na sócmhainní i gciste pinsean le sochar sainithe dá dtagraítear i bpointe (e)
 d’Airteagal 33(1) a asbhaint ó aon eilimint de chistí dílse, agus áireofar
 iad in ítimí de Ghnáthchothromas Leibhéal 1 a mhéid is a aithneofaí an
 méid sin mar chistí dílse bunaidh de réir na mbeart náisiúnta trasuímh faoi
 phointí (a) go (ca) d’Airteagal 57 de Threoir 2006/48/CE.
 7.
 Cuirfidh institiúidí na nithe seo a leanas i
 bhfeidhm maidir le méid iarmharach na sealúchas d’ionstraimí dílse de
 Ghnáthchothromas Leibhéal 1 dá dtagraítear i bpointe (f) d’Airteagal 33(1):
 (a)
 asbhaintear méid na sealúchas díreach ó ítimí Leibhéal 1;
 (b)
 maidir le méid na sealúchas
 indíreach, lena n-áirítear ionstraimí dílse de Ghnáthchothromas Leibhéal 1
 a bhféadfadh ceangal a bheith ar institiúid iad a cheannach de bhua oibleagáide
 conarthaí atá ann cheana nó oibleagáide teagmhasaí, ní asbhainfear é agus beidh
 sé faoi réir ag ualú riosca i gcomhréir le Caibidil 2 nó Caibidil 3 de
 Theideal II de Chuid a Trí agus na ceanglais atá leagtha síos i dTeideal IV
 de Chuid a Trí, de réir mar is infheidhme.
 8.
 Cuirfidh institiúidí na nithe seo a leanas i
 bhfeidhm maidir le méid iarmharach na sealúchas d’ionstraimí de
 Ghnáthchothromas Leibhéal 1 d’aonán ábhartha i gcás ina bhfuil
 tras-sealúchais chómhalartacha ag an institiúid leis an aonán sin dá
 dtagraítear i bpointe (g) d’Airteagal 33(1):
 (a)
 i gcás nach bhfuil infheistíocht shuntasach ag
 institiúid san aonán ábhartha sin, láimhseáiltear méid a sealúchais
 d’ionstraimí de Ghnáthchothromas Leibhéal 1 an aonáin sin amhail is go
 dtagann siad faoi phointe (h) d’Airteagal 33(1);
 (b)
 i gcás ina bhfuil
 infheistíocht shuntasach ag institiúid san aonán ábhartha sin, láimhseáiltear
 méid a sealúchais d’ionstraimí de Ghnáthchothromas Leibhéal 1 an aonáin
 sin amhail is go dtagann siad faoi phointe (i) d’Airteagal 33(1).
 9.
 Cuirfidh institiúidí na nithe seo a leanas i
 bhfeidhm maidir leis na méideanna iarmharacha dítimí dá dtagraítear i bpointe
 (h) d’Airteagal 33(1):
 (a)
 déantar leath de na méideanna is gá a asbhaint a
 bhaineann le sealúchais dhíreacha a asbhaint ó ítimí Leibhéal 1 agus an leath
 eile ó ítimí Leibhéal 2;
 (b)
 ní dhéantar na méideanna a
 bhaineann le sealúchais indíreacha a asbhaint agus tá siad faoi réir ag
 ualuithe riosca i gcomhréir le Caibidil 2 nó Caibidil 3 de Theideal II de
 Chuid a Trí agus na ceanglais atá leagtha síos i dTeideal IV de Chuid a
 Trí, de réir mar is infheidhme;
 10.
 Cuirfidh institiúidí na nithe seo a leanas i
 bhfeidhm maidir leis na méideanna iarmharacha de na hítimí dá dtagraítear i
 bpointe (i) d’Airteagal 33(1):
 (a)
 déantar leath de na méideanna is gá a asbhaint a
 bhaineann le sealúchais dhíreacha a asbhaint ó ítimí Leibhéal 1 agus na leath
 eile ó ítimí Leibhéal 2;
 (b)
 ní dhéantar na méideanna a
 bhaineann le sealúchais indíreacha a asbhaint agus tá siad faoi réir ag
 ualuithe riosca i gcomhréir le Caibidil 2 nó Caibidil 3 de Theideal II de
 Chuid a Trí agus na ceanglais atá leagtha síos i dTeideal IV de Chuid a
 Trí, de réir mar is infheidhme.
 Foroinn 2
 Asbhaintí ó ítimí de Chaipiteal Breise Leibhéal 1
 Airteagal 454
 Asbhaintí ó ítimí de Chaipiteal
 Breise Leibhéal 1
 De
 mhaolú ar Airteagal 53, i rith na tréimhse ón 1 Eanáir 2013 go
 dtí na 31 Nollaig 2017, beidh feidhm acu seo a leanas:
 (a) asbhainfidh institiúidí ó ítimí
 de Chaipiteal Breise Leibhéal 1 an céatadán is infheidhme atá sonraithe in Airteagal 458
 de na méideanna is gá a asbhaint de bhun Airteagal 53;
 (b) cuirfidh
 institiúidí na ceanglais atá leagtha síos in Airteagal 455 i bhfeidhm
 maidir leis na méideanna iarmharacha d’ítimí is gá a asbhaint de bhun Airteagal 53.
 Airteagal 455
 Ítimí nach n-asbhaintear ó ítimí de Chaipiteal Breise
 Leibhéal 1
 1.
 De mhaolú ar Airteagal 53, i rith na
 tréimhse ón 1 Eanáir 2013 go dtí na 31 Nollaig 2017, beidh
 feidhm ag na ceanglais atá leagtha síos san Airteagal seo maidir leis na
 méideanna iarmharacha dá dtagraítear i bpointe (b) d’Airteagal 454.
 2.
 Cuirfidh institiúidí na
 nithe seo a leanas i bhfeidhm maidir le méid iarmharach na n-ítimí dá
 dtagraítear i bpointe (a) d’Airteagal 53:
 (a)
 déantar sealúchais dhíreacha d’ionstraimí dílse de
 Chaipiteal Breise Leibhéal 1 ar scaireanna iad a asbhaint ag a luach de réir na
 leabhar;
 (b)
 ní dhéantar sealúchais
 dhíreacha d’ionstraimí dílse de Chaipiteal Breise Leibhéal 1 nach scaireanna
 iad a asbhaint agus déantar iad a ualú ó thaobh riosca i gcomhréir le Caibidil 2
 nó Caibidil 3 de Theideal II de Chuid a Trí agus beidh siad faoi réir ag
 ceanglais Theideal IV de Chuid a Trí, de réir mar is infheidhme;
 (c)
 sealúchais indíreacha
 d’ionstraimí dílse de Chaipiteal Breise Leibhéal 1, lena n-áirítear ionstraimí
 dílse de Chaipiteal Breise Leibhéal 1 a bhféadfadh oibleagáid a bheith ar
 institiúid iad a cheannach de bhua oibleagáide conarthaí atá ann cheana nó
 oibleagáide teagmhasaí, ní dhéantar iad a asbhaint agus déantar iad a ualú ó
 thaobh riosca i gcomhréir le Caibidil 2 nó Caibidil 3 de Theideal II de
 Chuid a Trí agus beidh siad faoi réir ag ceanglais Theideal IV de Chuid a Trí,
 de réir mar is infheidhme.
 3.
 Cuirfidh institiúidí na nithe seo a leanas i
 bhfeidhm maidir le méid iarmharach na n-ítimí dá dtagraítear i bpointe (b) d’Airteagal 53:
 (a)
 i gcás nach bhfuil infheistíocht shuntasach ag
 institiúid in aonán ábhartha lena bhfuil tras-sealúchais chómhalartacha aici,
 láimhseáiltear méid a sealúchas díreach agus indíreach de na hionstraimí sin de
 Chaipiteal Breise Leibhéal 1 an aonáin sin amhail is go dtagann siad faoi
 phointe (c) d’Airteagal 53;
 (b)
 i gcás ina bhfuil
 infheistíocht shuntasach ag an institiúid in aonán ábhartha lena bhfuil
 tras-sealúchais chómhalartacha aici, láimhseáiltear méid a sealúchas díreach
 agus indíreach de na hionstraimí sin de Chaipiteal Breise Leibhéal 1 an aonáin
 sin amhail is go dtagann siad faoi phointe (d) d’Airteagal 53.
 4.
 Cuirfidh institiúidí na nithe seo a leanas i
 bhfeidhm maidir le méid iarmharach na n-ítimí dá dtagraítear i bpointe (c) agus
 i bpointe (d) d’Airteagal 53:
 (a)
 déantar leath den mhéid a bhaineann le sealúchais
 dhíreacha is gá a asbhaint i gcomhréir le pointe (c) agus pointe (d) d’Airteagal 53
 a asbhaint ó ítimí Leibhéal 1 agus na leath eile ó ítimí Leibhéal 2;
 (b)
 ní dhéantar an méid a
 bhaineann le sealúchais indíreacha is gá a asbhaint i gcomhréir le pointe (c) agus
 pointe (d) d’Airteagal 53 a asbhaint agus beidh siad faoi réir ag ualú
 riosca i gcomhréir le Caibidil 2 nó Caibidil 3 de Theideal II de Chuid a
 Trí agus na ceanglais de Theideal IV de Chuid a Trí, de réir mar is infheidhme.
 Foroinn 3
 Asbhaintí ó ítimí de Chaipiteal Leibhéal 2
 Airteagal 456
 Asbhaintí ó ítimí de Chaipiteal Leibhéal 2
 1.
 De mhaolú ar Airteagal 63, i rith na
 tréimhse ón 1 Eanáir 2013 go dtí na 31 Nollaig 2017, beidh
 feidhm acu seo a leanas:
 (a)
 asbhainfidh institiúidí ó ítimí Leibhéal 2
 an céatadán is infheidhme atá sonraithe in Airteagal 458 de na méideanna
 is gá a asbhaint de bhun Airteagal 63;
 (b)
 cuirfidh institiúidí na
 ceanglais atá leagtha síos in Airteagal 457 i bhfeidhm maidir leis na
 méideanna iarmharacha is gá a asbhaint de bhun Airteagal 63.
 Airteagal 457
 Asbhaintí ó ítimí de Chaipiteal Leibhéal 2
 1.
 De mhaolú ar Airteagal 63, i rith na
 tréimhse ón 1 Eanáir 2013 go dtí na 31 Nollaig 2017, beidh
 feidhm ag na ceanglais atá leagtha síos san Airteagal seo maidir leis na
 méideanna iarmharacha dá dtagraítear i bpointe (b) d’Airteagal 456.
 2.
 Cuirfidh institiúidí na
 nithe seo a leanas i bhfeidhm maidir le méid iarmharach na n-ítimí dá
 dtagraítear i bpointe (a) d’Airteagal 63:
 (a)
 déantar sealúchais dhíreacha d’ionstraimí dílse de
 Chaipiteal Leibhéal 2 ar scaireanna iad a asbhaint ag a luach de réir na
 leabhar ó ítimí Leibhéal 2;
 (b)
 ní dhéantar sealúchais
 dhíreacha d’ionstraimí dílse de Chaipiteal Leibhéal 2 nach scaireanna iad
 a asbhaint agus déantar iad a ualú ó thaobh riosca i gcomhréir le Caibidil 2
 nó Caibidil 3 de Theideal II de Chuid a Trí agus beidh siad faoi réir ag na
 ceanglais de Theideal IV de Chuid a Trí, de réir mar is infheidhme;
 (c)
 sealúchais indíreacha
 d’ionstraimí dílse de Chaipiteal Leibhéal 2, lena n-áirítear ionstraimí
 dílse de Chaipiteal Leibhéal 2 a bhféadfadh oibleagáid a bheith ar
 institiúid iad a cheannach de bhua oibleagáide conarthaí atá ann cheana nó
 oibleagáide teagmhasaí, ní asbhaintear iad agus déantar iad a ualú ó thaobh
 riosca i gcomhréir le Caibidil 2 nó Caibidil 3 de Theideal II de Chuid a
 Trí agus beidh siad faoi réir ag ceanglais Theideal IV de Chuid a Trí, de réir
 mar is infheidhme.
 3.
 Cuirfidh institiúidí na nithe seo a leanas i
 bhfeidhm maidir le méid iarmharach na n-ítimí dá dtagraítear i bpointe (b) d’Airteagal 63:
 (a)
 i gcás nach bhfuil infheistíocht shuntasach ag
 institiúid in aonán ábhartha lena bhfuil tras-sealúchais chómhalartacha aici,
 láimhseáiltear méid na séalúchas díreach agus indíreach atá aici d’ionstraimí de
 Chaipiteal Leibhéal 2 an aonáin sin amhail is go dtagann siad faoi phointe
 (c) d’Airteagal 63;
 (b)
 i gcás ina bhfuil
 infheistíocht shuntasach ag an institiúid in aonán ábhartha lena bhfuil
 tras-sealúchais chómhalartacha aici, láimhseáiltear méid na sealúchas díreach
 agus indíreach d’ionstraimí de Chaipiteal Leibhéal 1 an aonáin sin amhail
 is go dtagann siad faoi phointe (d) d’Airteagal 63.
 4.
 Cuirfidh institiúidí na nithe seo a leanas i
 bhfeidhm maidir le méid iarmharach na n-ítimí dá dtagraítear i bpointe (c) agus
 i bpointe (d) d’Airteagal 63:
 (a)
 déanfar leath den mhéid a bhaineann le
 sealúchais dhíreacha is gá a asbhaint i gcomhréir le pointe (c) agus pointe (d)
 d’Airteagal 63 a asbhaint ó ítimí Leibhéal 1 agus na leath eile ó ítimí
 Leibhéal 2;
 (b)
 ní dhéantar an méid a
 bhaineann le sealúchais indíreacha is gá a asbhaint i gcomhréir le pointe (c)
 agus pointe (d) d’Airteagal 63 a asbhaint agus beidh siad faoi réir ag
 ualú riosca faoi Chaibidil 2 nó Caibidil 3 de Theideal II de Chuid a Trí
 agus na ceanglais atá leagtha síos i dTeideal IV de Chuid a Trí, de réir
 mar is infheidhme.
 Foroinn 4
 Céatadáin is infheidhme maidir le hasbhaint
 Airteagal 458
 Céatadáin is infheidhme maidir le hasbhaint ó ítimí de
 Ghnáthchothromas Leibhéal 1, de Chaipiteal Breise Leibhéal 1 agus de
 Chaipiteal Leibhéal 2
 1.
 Tiocfaidh an céatadán is infheidhme chun chríocha
 phointe (a) agus phointe (c) d’Airteagal 451(1), phointe (a) d’Airteagal 454
 agus phointe (a) d’Airteagal 456 faoi na raonta seo a leanas:
 (a) 0 % go 100 % don tréimhse
 idir an 1 Eanáir 2013 agus an 31 Nollaig 2013;
 (b) 20 % go 100 %
 don tréimhse idir an 1 Eanáir 2014 agus an 31 Nollaig 2014;
 (c) 40 % go 100 % don tréimhse
 idir an 1 Eanáir 2015 agus an 31 Nollaig 2015;
 (d) 60 % go 100 % don tréimhse
 idir an 1 Eanáir 2016 agus an 31 Nollaig 2016;
 (e) 80 % go 100 %
 don tréimhse idir an 1 Eanáir 2017 agus an 31 Nollaig 2017.
 2.
 Déanfaidh údaráis inniúla an méid seo a leanas:
 (a)
 an céatadán is infheidhme sna raonta atá
 sonraithe i mír 1 a chinneadh do gach ceann acu seo a leanas:
 (i) na hítimí uile dá dtagraítear i
 bpointí (a) go (h) d’Airteagal 33(1), cé is moite de shócmhainní cánach
 iarchurtha atá spleách ar bhrabúsacht todhchaí agus a thagann ó dhifríochtaí
 sealadacha;
 (ii) na sócmhainní
 cánach iarchurtha atá spléach ar bhrabúsacht todhchaí agus a thagann ó
 dhifríochtaí sealadacha agus na hítimí dá dtagraítear i bpointe (i) d’Airteagal 33(1);
 (iii) na hítimí dá
 dtagraítear i bpointí (a) go (d) d’Airteagal 53;
 (iv) na hítimí dá
 dtagraítear i bpointí (a) go (d) d’Airteagal 63;
 (b)
 an cinneadh arna dhéanamh i gcomhréir le pointe
 (a) a fhoilsiú.
 Roinn 4
 Leas mionlaigh agus ionstraimí de Chaipiteal Breise Leibhéal 1 agus de
 Chaipiteal Leibhéal 2 arna neisiúint
 ag fochuideachtaí
 Airteagal 459
 Ítimí agus ionstraimí nach
 gcáilíonn mar leasanna mionlaigh a aithint i nGnáthchothromas Leibhéal 1 comhdhlúite
 1.
 De mhaolú ar Theideal III de Chuid a Dó, i rith
 na tréimhse ón 1 Eanáir 2010 go an 31 Nollaig 2017, déanfaidh
 na húdaráis inniúla na hítimí a cháileodh mar chúlchistí comhdhlúite i
 gcomhréir le bearta náisiúnta trasuímh de bhun Airteagal 65 de Threoir
 2006/48/CE nach gcáilíonn mar Ghnáthchothromas Leibhéal 1 comhdhlúite ar
 cheann ar bith de na cúiseanna seo a leanas a aithint i gcistí dílse
 comhdhlúite i gcomhréir le mír 2 agus mír 3:
 (a)
 ní cháilíonn an ionstraim mar ionstraim de
 Ghnáthchothromas Leibhéal 1, agus dá réir sin ní cháilíonn an tuilleamh coinnithe
 agus na cuntais scairbhisigh ghaolmhara mar ítimí de Ghnáthchothromas Leibhéal 1
 comhdhlúite;
 (b)
 mar thoradh ar mhír 2 d’Airteagal 76;
 (c)
 toisc nach institiúid ná
 aonán í an fhochuideachta atá faoi réir cheanglais an Rialacháin seo agus Threoir
 [inserted by OP] de bhua an dlí náisiúnta is infheidhme;
 (d)
 toisc nach bhfuil an
 fhochuideachta áirithe go hiomlán sa chomhdhlúthú de bhun Chaibidil 2 de
 Theideal II de Chuid a hAon.
 2.
 An céatadán is infheidhme de na hítimí dá
 dtagraítear i mír 1 a cháileodh mar chúlchistí comhdhlúite i gcomhréir
 leis na bearta náisiúnta trasuímh maidir le hAirteagal 65 de Threoir
 2006/48/CE, cáileoidh sé mar Ghnáthchothromas Leibhéal 1 comhdhlúite.
 3.
 Chun críocha mhír 2,
 tiocfaidh na céatadáin is infheidhme faoi na raonta seo a leanas:
 (a)
 0 % go 100 % don tréimhse idir an 1 Eanáir 2013
 agus an 31 Nollaig 2013;
 (b)
 0 % go 80 % don
 tréimhse idir an 1 Eanáir 2014 agus an 31 Nollaig 2014;
 (c)
 0 % go 60 % don
 tréimhse idir an 1 Eanáir 2015 agus an 31 Nollaig 2015;
 (d)
 0 % go 40 % don
 tréimhse idir an 1 Eanáir 2016 agus an 31 Nollaig 2016;
 (e)
 0 % go 20 % don tréimhse idir an 1 Eanáir 2017
 agus an 31 Nollaig 2017.
 4.
 Déanfaidh údaráis inniúla an méid seo a leanas:
 (a)
 an céatadán is infheidhme sna raonta atá
 sonraithe i mír 3 a chinneadh;
 (b)
 an cinneadh arna dhéanamh i gcomhréir le pointe
 (a) a fhoilsiú.
 Airteagal 460
 Leasanna mionlaigh agus Caipiteal Breise
 Leibhéal 1 agus Caipiteal Leibhéal 2 cáilitheach a aithint i gcistí dílse
 comhdhlúite
 1.
 De mhaolú ar phointe (b) d’Airteagal 79, phointe
 (b) d’Airteagal 80 agus phointe (b) d’Airteagal 82, i rith na
 tréimhse ón 1 Eanáir 2013 go dtí an 31 Nollaig 2017,
 déanfar na céatadáin dá dtagraítear sna hAirteagail sin a iolrú faoi fhachtóir is
 infheidhme.
 2.
 Chun críocha mhír 1,
 tiocfaidh an fachtóir is infheidhme faoi na raonta seo a leanas:
 (a)
 0 go 1 sa tréimhse ón 1 Eanáir 2013 go
 dtí an 31 Nollaig 2013;
 (b)
 0.2 go 1 sa tréimhse ón 1 Eanáir 2014
 go dtí an 31 Nollaig 2014;
 (c)
 0.4 go 1 sa tréimhse ón 1 Eanáir 2015
 go dtí an 31 Nollaig 2015;
 (d)
 0.6 go 1 sa tréimhse ón 1 Eanáir 2016
 go dtí an 31 Nollaig 2016; agus
 (e) 0.8 go 1 sa tréimhse ón 1 Eanáir 2017 go dtí an 31 Nollaig 2017.
 3.
 Déanfaidh údaráis inniúla an méid seo a leanas:
 (a)
 luach an fhachtóra is infheidhme sna raonta atá
 sonraithe i mír 2 a chinneadh;
 (b)
 an cinneadh arna dhéanamh i gcomhréir le pointe
 (a) a fhoilsiú.
 ROINN 5
 Scagairí breise agus asbhaintí breise
 Airteagal 461
 Scagairí breise agus asbhaintí
 breise
 1.
 De mhaolú ar Airteagail 29 go 33, Airteagal 53
 agus Airteagal 63, i rith na tréimhse ón 1 Eanáir 2013 go dtí an
 31 Nollaig 2017, déanfaidh institiúidí coigeartuithe d’fhonn an céatadán
 is infheidhme de na scagairí nó na n-asbhaintí a éilítear faoi bhearta náisiúnta
 trasuímh maidir le hAirteagal 57 agus Airteagal 66 de Threoir
 2006/48/CE, agus maidir le hAirteagal 13 agus Airteagal 16 de Threoir
 2006/49/CE, agus nach n-éilítear i gcomhréir le Cuid a Dó a chur san áireamh in
 ítimí de Ghnáthchothromas Leibhéal 1, de Chaipiteal Leibhéal 1, de
 Chaipiteal Leibhéal 2 nó in ítimí cistí dílse nó iad a bhaint astu.
 2.
 Chun críocha mhír 1, tiocfaidh an céatadán is infheidhme
 faoi na raonta seo a leanas:
 (a)
 0 % go 100 % don tréimhse idir an 1 Eanáir 2013
 agus an 31 Nollaig 2013;
 (b)
 0 % go 80 % don
 tréimhse idir an 1 Eanáir 2014 agus an 31 Nollaig 2014;
 (c)
 0 % go 60 % don
 tréimhse idir an 1 Eanáir 2015 agus an 31 Nollaig 2015;
 (d)
 0 % go 40 % don
 tréimhse idir an 1 Eanáir 2016 agus an 31 Nollaig 2016;
 agus
 (e)
 0 % go 20 % don
 tréimhse idir an 1 Eanáir 2017 agus an 31 Nollaig 2017.
 3.
 Maidir le gach scagaire nó asbhaint dá
 dtagraítear i mír 1, déanfaidh údaráis inniúla:
 (a)
 na céatadáin is infheidhme sna raonta atá
 sonraithe i mír 2 a chinneadh;
 (b)
 an cinneadh arna dhéanamh i gcomhréir le pointe
 (a) a fhoilsiú.
 4.
 Forbróidh an ÚBE dréachtchaighdeáin theicniúla
 rialála d’fhonn na coinníollacha a shonrú faoina gcinnfidh na húdaráis inniúla
 cibé acu is ceart nó nár cheart coigeartuithe a rinneadh ar chistí dílse, nó ar
 eilimintí díobh, i gcomhréir le bearta náisiúnta trasuímh maidir le Treoir 2006/48/CE
 nó Treoir 2006/49/CE nach n-áirítear i gCuid a Dó a dhéanamh ar ítimí de
 Ghnáthchothromas Leibhéal 1, de Chaipiteal Breise Leibhéal 1, de
 Chaipiteal Leibhéal 2 nó ar ítimí cistí dílse chun críocha an Airteagail
 seo.
 Cuirfidh an ÚBE na dréachtchaighdeáin
 theicniúla rialála sin faoi bhráid an Choimisiúin faoin 1 Eanáir 2013
 .
 Déantar cumhacht a tharmligean chuig an
 gCoimisiún chun na caighdeáin theicniúla rialála dá dtagraítear sa chéad
 fhomhír a ghlacadh i gcomhréir leis na nósanna imeachta atá leagtha síos in Airteagail 10
 go 14 de Rialachán (AE) Uimh. 1093/2010.
 Caibidil 2
 Marthanú ionstraimí caipitil
 Roinn 1
 Ionstraimí lena mbunaítear Státchabhair
 Airteagal 462
 Ionstraimí lena mbunaítear Státchabhair a mharthanú
 1.
 De mhaolú ar Airteagail 24 go 27, 48, 49,
 59 agus 60, i rith na tréimhse ón 1 Eanáir 2013 go dtí an 31 Nollaig 2017,
 beidh feidhm ag an Airteagal seo maidir le hionstraimí caipitil i gcás ina
 gcomhlíonfar na coinníollacha seo a leanas:
 (a)
 eisíodh na hionstraimí roimh an 20 Iúil 2011;
 (b)
 is ionstraimí iad lena mbunaítear Státchabhair;
 (c)
 mheas an Coimisiún go raibh na hionstraimí
 comhoiriúnach don mhargadh inmheánach faoi Airteagal 107 den CFAE.
 2.
 Cáileoidh ionstraimí a cháiligh i gcomhréir leis
 na bearta náisiúnta trasuímh maidir le pointe (a) d’Airteagal 57 de
 Threoir 2006/48/CE mar ionstraimí de Ghnáthchothromas Leibhéal 1,
 d’ainneoin ceachtar díobh seo a leanas:
 (a)
 nár comhlíonadh na coinníollacha atá leagtha
 síos in Airteagal 26;
 (b)
 d’eisigh gnóthas dá
 dtagraítear in Airteagal 25 na hionstraimí agus níor comhlíonadh na
 coinníollacha atá leagtha síos in Airteagal 26, ná in Airteagal 27,
 de réir mar is infheidhme.
 3.
 Cáileoidh ítimí a cháiligh i gcomhréir leis na
 bearta náisiúnta trasuímh maidir le pointe (ca) d’Airteagal 57 agus maidir
 le hAirteagal 66(1) de Threoir 2006/48/CE mar ionstraimí de Chaipiteal
 Breise Leibhéal 1, d’ainneoin nár comhlíonadh na coinníollacha dá dtagraítear
 in Airteagal 49(1).
 4.
 Cáileoidh ítimí a cháiligh i gcomhréir le bearta
 náisiúnta trasuímh maidir le pointí (f), (g) nó (h) d’Airteagal 57 agus
 maidir le hAirteagal 66(1) de Threoir 2006/48/CE mar ionstraimí de
 Chaipiteal Leibhéal 2, d’ainneoin na n-ítimí dá dtagraítear in Airteagal 59
 agus nár comhlíonadh na coinníollacha atá leagtha amach in Airteagal 60.
 Roinn 2
 Ionstraimí
 nach mbunaítear Státchabhair leo
 Foroinn 1
 Incháilitheacht
 mharthanachta agus teorainneacha
 Airteagal 463
 Incháilitheacht chun ítimí a cháiligh mar chistí dílse
 faoi bhearta náisiúnta trasuímh maidir le Treoir 2006/48/CE a mharthanú
 1.
 Ní bheidh feidhm ag an Airteagal seo ach amháin
 maidir le hionstraimí a eisíodh roimh an 20 Iúil 2011 agus nach iad
 na hionstraimí sin dá dtagraítear in Airteagal 462(1) iad.
 2.
 De mhaolú ar Airteagail 24
 go 27, 48, 49, 59 agus 60, beidh feidhm ag an Airteagal seo i rith na tréimhse
 ón 1 Eanáir 2013 go dtí na 31 Nollaig 2021 .
 3.
 Faoi réir na teorann atá sonraithe
 in Airteagal 464(2), déanfar caipiteal de réir bhrí Airteagal 22 de
 Threoir 86/635/CE, agus na cuntais scairbhisigh ghaolmhara, a cháiligh mar
 chistí dílse bunaidh faoi na bearta náisiúnta trasuímh maidir le pointe (a) d’Airteagal 57
 de Threoir 2006/48/CE a cháiliú mar ítimí de Ghnáthchothromas Leibhéal 1,
 d’ainneoin nach gcomhlíonann an caipiteal na coinníollacha atá leagtha síos in Airteagal 262,
 ná in Airteagal 27, de réir mar is infheidhme.
 4.
 Faoi réir na teorann atá sonraithe in Airteagal 464(3),
 déanfar ionstraimí, agus na cuntais scairbhisigh ghaolmhara, a cháiligh mar
 chistí dílse bunaidh faoi na bearta náisiúnta trasuímh maidir le pointe (ca) d’Airteagal 57
 agus Airteagal 154(8) agus (9) de Threoir 2006/48/CE a cháiliú mar ítimí
 de Chaipiteal Breise Leibhéal 1, d’ainneoin nár comhlíonadh na coinníollacha
 atá leagtha síos in Airteagal 49.
 5.
 Faoi réir na dteorainneacha atá sonraithe in Airteagal 464(4),
 déanfar ítimí, agus na cuntais scairbhisigh ghaolmhara, a cháiligh faoi na
 bearta náisiúnta trasuímh maidir le pointí (f), (g) nó (h) d’Airteagal 57
 de Threoir 2006/48/CE a cháiliú mar ítimí de Chaipiteal Leibhéal 2,
 d’ainneoin nár áiríodh na hítimí sin in Airteagal 59 nó nár comhlíonadh na
 coinníollacha atá leagtha amach in Airteagal 60.
 Airteagal 464
 Teorainneacha ar ítimí a mharthanú in
 ítimí de Ghnáthchothromas Leibhéal 1, de Chaipiteal Breise Leibhéal 1 agus
 de Chaipiteal Leibhéal 2
 1.
 I rith na tréimhse ón 1 Eanáir 2013 go
 dtí na 31 Nollaig 2021, beidh teorainn leis an méid a cháileoidh na
 hionstraimí dá dtagraítear in Airteagal 463 mar chistí dílse i gcomhréir
 leis an Airteagal seo.
 2.
 Tá méid na n-ítimí dá dtagraítear in Airteagal 463(3)
 a cháileoidh mar ítimí de Ghnáthchothromas Leibhéal 1 teoranta don
 chéatadán is infheidhme de shuim na méideanna atá sonraithe i bpointe (a) agus i
 bpointe (b):
 (a)
 méid ainmniúil an chaipitil dá dtagraítear in Airteagal 463(3)
 a bhí eisithe an 31 Nollaig 2012 ;
 (b)
 na cuntais scairbhisigh a bhaineann leis na
 méideanna dá dtagraítear i bpointe (a).
 3.
 Tá méid na n-ítimí dá dtagraítear in Airteagal 463(3)
 a cháilíonn mar ítimí de Chaipiteal Breise Leibhéal 1 teoranta don chéatadán is
 infheidhme iolraithe faoin toradh a fhaightear nuair a dhealaítear suim na
 méideanna atá sonraithe i bpointí (c) go (f) ó shuim na méideanna atá sonraithe
 i bpointe (a) agus i bpointe (b):
 (a)
 méid ainmniúil na n-ionstraimí dá dtagraítear in
 Airteagal 463(4) a bhí eisithe fós an 31 Nollaig 2012 ;
 (b)
 na cuntais scairbhisigh a bhaineann leis na
 hionstraimí dá dtagraítear i bpointe (a);
 (c)
 méid na n-ionstraimí dá dtagraítear in Airteagal 463(4)
 a bhí, an 31 Nollaig 2012, os cionn na dteorainneacha atá sonraithe
 sna bearta náisiúnta trasuímh maidir le pointe (a) d’Airteagal 66(1) agus Airteagal 66(1a)
 de Threoir 2006/48/CE;
 (d)
 na cuntais scairbhisigh a
 bhaineann leis na hionstraimí dá dtagraítear i bpointe (c);
 (e)
 méid ainmniúil na
 n-ionstraimí dá dtagraítear in Airteagal 463(4) a bhí eisithe an 31 Nollaig 2012
 ach nach gcáilíonn mar ionstraimí de Chaipiteal Breise Leibhéal 1 de bhun Airteagal 467(4);
 (f)
 na cuntais scairbhisigh a
 bhaineann leis na hionstraimí dá dtagraítear i bpointe (e).
 4.
 Tá méid na n-ítimí dá dtagraítear in Airteagal 463(5)
 a cháileoidh mar ítimí de Chaipiteal Leibhéal 2 teoranta don chéatadán is infheidhme
 den toradh a fhaightear nuair a dhealaítear suim na méideanna atá sonraithe i
 bpointí (e) go (h) ó shuim na méideanna atá sonraithe i bpointe (a) agus i
 bpointe (b):
 (a)
 méid ainmniúil na n-ionstraimí dá dtagraítear in
 Airteagal 463(5) a bhí eisithe fós an 31 Nollaig 2012 ;
 (b)
 na cuntais scairbhisigh a
 bhaineann leis na hionstraimí dá dtagraítear i bpointe (a);
 (c)
 méid ainmniúil an chaipitil ó iasacht
 fho-ordaithe a bhí fós eisithe an 31 Nollaig, laghdaithe leis an méid a
 éilítear de bhun na mbeart náisiúnta trasuímh maidir le pointe (c) d’Airteagal 64(3)
 de Threoir 2006 /48/CE;
 (d)
 méid ainmniúil na n-ítimí dá dtagraítear in Airteagal 463(5),
 seachas na hionstraimí agus an caipiteal ó iasacht fho-ordaithe dá dtagraítear
 i bpointe (a) agus i bpointe (c) den mhír seo, a bhí eisithe an 31 Nollaig 2012;
 (e)
 méid ainmniúil na n-ionstraimí agus na n-ítimí dá
 dtagraítear in Airteagal 463(5) a bhí eisithe an 31 Nollaig 2012
 a chuaigh thar na teorainneacha atá sonraithe sna bearta náisiúnta trasuímh maidir
 le pointe (a) d’Airteagal 66(1) de Threoir 2006/48/CE;
 (f)
 na cuntais scairbhisigh a bhaineann leis na
 hionstraimí dá dtagraítear i bpointe (e);
 (g)
 méid ainmniúil na n-ionstraimí dá dtagraítear in
 Airteagal 463(5) a bhí eisithe an 31 Nollaig 2012 nach gcáilíonn
 mar ítimí de Chaipiteal Leibhéal 2 de bhun Airteagal 468(4);
 (h)
 na cuntais scairbhisigh a bhaineann leis na
 hionstraimí dá dtagraítear i bpointe (g).
 5.
 Chun críocha an Airteagail seo, tiocfaidh na
 céatadáin is infheidhme dá dtagraítear i míreanna 2 go 4 faoi na raonta seo a
 leanas:
 (a)
 0 % go 90 % i rith na tréimhse ón 1 Eanáir 2013
 go dtí an 31 Nollaig 2013;
 (b)
 0 % go 80 % i rith
 na tréimhse ón 1 Eanáir 2014 go dtí an 31 Nollaig 2014;
 (c)
 0 % go 70 % i rith
 na tréimhse ón 1 Eanáir 2015 go dtí an 31 Nollaig 2015;
 (d)
 0 % go 60 % i rith
 na tréimhse ón 1 Eanáir 2016 go dtí an 31 Nollaig 2016;
 (e)
 0 % go 50 % i rith
 na tréimhse ón 1 Eanáir 2017 go dtí an 31 Nollaig 2017;
 (f)
 0 % go 40 % i rith
 na tréimhse ón 1 Eanáir 2018 go dtí an 31 Nollaig 2018;
 (g)
 0 % go 30 % i rith
 na tréimhse ón 1 Eanáir 2019 go dtí an 31 Nollaig 2019;
 (h)
 0 % go 20 % i rith
 na tréimhse ón 1 Eanáir 2020 go dtí an 31 Nollaig 2020;
 (i)
 0 % go 10 % i rith
 na tréimhse ón 1 Eanáir 2021 go dtí an 31 Nollaig 2021.
 6.
 Déanfaidh údaráis inniúla an méid seo a leanas:
 (a)
 na céatadáin is infheidhme sna raonta atá
 sonraithe i mír 5 a chinneadh;
 (b)
 an cinneadh arna dhéanamh i gcomhréir le pointe
 (a) a fhoilsiú.
 Airteagal 465
 Ítimí atá eisiata ó mharthanú in
 ítimí de Ghnáthchothromas Leibhéal 1 agus de Chaipiteal Breise Leibhéal 1 a
 mharthanú in eilimintí eile de chistí dílse
 1.
 De mhaolú ar Airteagail 48, 49, 59 agus 60,
 i rith na tréimhse ón 1 Eanáir 2013 go an 31 Nollaig 2021,
 féadfaidh institiúidí caipiteal, agus na cuntais scairbhisigh ghaolmhara, dá
 dtagraítear in Airteagal 463(4) a eisiaitear ó ítimí de Ghnáthchothromas Leibhéal 1
 toisc go sáraíonn siad an céatadán is infheidhme atá sonraithe in Airteagal 464(2),
 a láimhseáil mar ítimí dá dtagraítear in Airteagal 463(4), a mhéid is nach
 sáraítear, trí áireamh an chaipitil sin agus na gcuntas scairbhisigh gaolmhar,
 teorainn an chéatadáin is infheidhme dá dtagraítear in Airteagal 464(3).
 2.
 De mhaolú ar Airteagail 48, 49, 59 agus 60,
 i rith na tréimhse ón 1 Eanáir 2013 go an 31 Nollaig 2021,
 féadfaidh institiúidí na nithe seo a leanas a láimhseáil mar ítimí dá
 dtagraítear in Airteagal 463(5), a mhéid is nach sáraítear, trína
 n-áireamh, teorainn an chéatadáin is infheidhme dá dtagraítear in Airteagal 464(4):
 (a)
 caipiteal, agus na cuntais scairbhisigh
 ghaolmhara, dá dtagraítear in Airteagal 463(3) a eisiaitear ó ítimí de
 Ghnáthchothromas Leibhéal 1 toisc go sáraíonn siad an céatadán is infheidhme
 atá sonraithe in Airteagal 464(2);
 (b)
 ionstraimí, agus na cuntais
 scairbhisigh ghaolmhara, dá dtagraítear in Airteagal 463(4) a sháraíonn an
 céatadán is infheidhme dá dtagraítear in Airteagal 464(3).
 3.
 Forbróidh an ÚBE dréachtchaighdeáin theicniúla
 rialála d’fhonn na coinníollacha a shonrú chun ionstraimí cistí dílse dá
 dtagraítear i mír 1 agus mír 2 a láimhseáil mar ionstraimí a thig faoi Airteagal 464(4)
 nó 464(5) i rith na tréimhse ón 1 Eanáir 2013 go an 31 Nollaig 2021
 .
 Cuirfidh an ÚBE na
 dréachtchaighdeáin theicniúla rialála sin faoi bhráid an Choimisiúin faoin 1 Eanáir 2013
 .
 Déantar cumhacht a
 tharmligean chuig an gCoimisiún chun na dréachtchaighdeáin theicniúla rialála
 dá dtagraítear sa chéad fhomhír a ghlacadh i gcomhréir leis an nós imeachta atá
 leagtha síos in Airteagail 10 go 14 de Rialachán (AE) Uimh. 1093/2010.
 Airteagal 466
 Amúchadh ar ítimí a marthanaíodh
 mar ítimí de Chaipiteal Leibhéal 2
 Beidh
 na hítimí dá dtagraítear in Airteagal 463(5) a cháilíonn mar ítimí de
 Chaipiteal Leibhéal 2 de bhun Airteagal 463(5) nó Airteagal 464(2)
 faoi réir na gceanglas atá leagtha síos in Airteagal 61.
 Foroinn 2
 Ionstraimí ina bhfuil rogha agus dreasacht fuascailte a áireamh in
 ítimí de Chaipiteal Breise Leibhéal 1 agus de Chaipiteal Leibhéal 2
 Airteagal 467
 Ionstraimí hibrideacha ina bhfuil rogha
 agus dreasacht fuascailte
 1.
 De mhaolú ar Airteagal 48 agus Airteagal 49,
 i rith na tréimhse ón 1 Eanáir 2013 go dtí an 31 Nollaig 2021,
 maidir leis na hionstraimí dá dtagraítear in Airteagal 463(4) a cháiligh
 faoi na bearta náisiúnta trasuímh maidir le hAirteagal 57(ca) de Threoir
 2006/48/CE agus a gcuimsítear ina dtéarmaí agus coinníollacha rogha agus
 dreasacht don institiúid iad a fhuascailt, beidh siad faoi réir na gceanglas
 atá leagtha síos i míreanna 2 go 7.
 2.
 Cáileoidh na hionstraimí mar
 ionstraimí de Chaipiteal Breise Leibhéal 1 ar an gcoinníoll go gcomhlíonfar na
 coinníollacha seo a leanas:
 (a)
 bhí an institiúid ábalta rogha le dreasacht fuascailte
 a fheidhmiú roimh an 1 Eanáir 2013 amháin;
 (b)
 níor fheidhmigh an
 institiúid an rogha;
 (c)
 comhlíonfar na coinníollacha
 atá leagtha síos in Airteagal 49 ón 1 Eanáir 2013.
 3.
 Cáileoidh na hionstraimí mar ionstraimí de
 Chaipiteal Breise Leibhéal 1 i gcomhréir le hAirteagal 463(4) idir an 1 Eanáir 2013
 agus dáta a n-aibíochta iarbhír agus cáileoidh siad ina dhiaidh sin mar ítimí
 de Chaipiteal Breise Leibhéal 1 gan aon teorainn, i gcás ina gcomhlíonfar
 na coinníollacha seo a leanas:
 (a)
 bhí an institiúid ábalta rogha le dreasacht
 fuascailte a fheidhmiú an 1 Eanáir 2013 nó ina dhiaidh sin amháin;
 (b)
 níor fheidhmigh an
 institiúid an rogha ar dháta aibíochta iarbhír na n-ionstraimí;
 (c)
 comhlíonadh na coinníollacha
 atá leagtha síos in Airteagal 49 ó dháta aibíochta iarbhír na
 n-ionstraimí.
 4.
 Ní cháileoidh na hionstraimí mar ionstraimí de
 Chaipiteal Breise Leibhéal 1, agus ní bheidh siad faoi réir Airteagal 463(4)
 ón 1 Eanáir 2013 i gcás nach gcomhlíonfar na coinníollacha seo a
 leanas:
 (a)
 bhí an institiúid ábalta rogha le dreasacht
 fuascailte a fheidhmiú idir an 20 Iúil 2011 agus an 1 Eanáir 2013;
 (b)
 níor fheidhmigh an
 institiúid an rogha ar dháta aibíochta iarbhír na n-ionstraimí;
 (c)
 níor comhlíonadh na
 coinníollacha atá leagtha síos in Airteagal 49 ó dháta aibíochta iarbhír
 na n-ionstraimí.
 5.
 Cáileoidh na hionstraimí mar ionstraimí de
 Chaipiteal Breise Leibhéal 1 i gcomhréir le hAirteagal 463(4) idir an 1 Eanáir 2013
 agus dáta a n-aibíochta iarbhír agus ní cháileoidh siad ina dhiaidh sin mar
 ionstraimí de Chaipiteal Breise Leibhéal 1 i gcás ina gcomhlíonfar na
 coinníollacha seo a leanas:
 (a)
 bhí an institiúid ábalta rogha le dreasacht
 fuascailte a fheidhmiú an 1 Eanáir 2013 nó ina dhiaidh sin;
 (b)
 níor fheidhmigh an
 institiúid an rogha ar dháta aibíochta iarbhír na n-ionstraimí;
 (c)
 níor comhlíonadh na
 coinníollacha atá leagtha síos in Airteagal 49 ó dháta aibíochta iarbhír
 na n-ionstraimí.
 6.
 Cáileoidh ionstraimí mar ionstraimí de
 Chaipiteal Breise Leibhéal 1 i gcomhréir le hAirteagal 463(4) i gcás ina
 gcomhlíonfar na coinníollacha seo a leanas:
 (a)
 bhí an institiúid ábalta rogha le dreasacht
 fuascailte a fheidhmiú an 20 Iúil 2011 nó roimhe sin amháin;
 (b)
 níor fheidhmigh an
 institiúid an rogha ar dháta aibíochta iarbhír na n-ionstraimí;
 (c)
 níor comhlíonadh na
 coinníollacha ata leagtha síos in Airteagal 49 ó dháta aibíochta iarbhír
 na n-ionstraimí.
 Airteagal 468
 Ítimí de Chaipiteal Leibhéal 2 lena ngabhann
 dreasacht fuascailte
 1.
 De mhaolú ar Airteagal 59 agus Airteagal 60,
 i rith na tréimhse ón 1 Eanáir 2013 go dtí an 31 Nollaig 2021,
 maidir le hítimí dá dtagraítear in Airteagal 463(5) a cháiligh faoi na
 bearta náisiúnta trasuímh maidir le pointí (f), (g), nó (h) d’Airteagal 57
 de Threoir 2006/48/CE agus ina gcuimsítear ina dtéarmaí agus coinníollacha
 rogha le dreasacht don institiúid iad a fhuascailt, beidh siad faoi réir na
 gceanglas atá leagtha síos i míreanna 2 go 7.
 2.
 Cáileoidh na hítimí mar
 ionstraimí de Chaipiteal Leibhéal 2 má chomhlíontar na coinníollacha seo a
 leanas:
 (a)
 bhí an institiúid ábalta rogha le dreasacht
 fuascailte a fheidhmiú roimh an 1 Eanáir 2013 amháin;
 (b)
 níor fheidhmigh an
 institiúid an rogha;
 (c)
 comhlíonfar na coinníollacha
 atá leagtha síos in Airteagal 60 ón 1 Eanáir 2013.
 3.
 Cáileoidh na hítimí mar ítimí de Chaipiteal Leibhéal 2
 i gcomhréir le hAirteagal 463(5) idir an 1 Eanáir 2013 agus dáta
 a n-aibíochta iarbhír, agus cáileoidh siad ina dhiaidh sin mar ítimí de
 Chaipiteal Leibhéal 2, i gcás ina gcomhlíonfar na coinníollacha seo a
 leanas:
 (a)
 bhí an institiúid ábalta rogha le dreasacht
 fuascailte a fheidhmiú an 1 Eanáir 2013 nó ina dhiaidh sin amháin;
 (b)
 níor fheidhmigh an
 institiúid an rogha ar dháta aibíochta iarbhír na n-ítimí;
 (c)
 comhlíonadh na coinníollacha
 atá leagtha síos in Airteagal 60 ó dháta aibíochta iarbhír na n-ítimí.
 4.
 Ní cháileoidh na hítimí mar ítimí de Chaipiteal Leibhéal 2
 ón 1 Eanáir 2013 i gcás ina gcomhlíonfar na coinníollacha seo a
 leanas:
 (a)
 bhí an institiúid ábalta rogha le dreasacht
 fuascailte a fheidhmiú idir an 20 Iúil 2011 agus an 1 Eanáir 2013
 amháin;
 (b)
 níor fheidhmigh an
 institiúid an rogha ar dháta aibíochta iarbhír na n-ítimí;
 (c)
 níor comhlíonadh na
 coinníollacha atá leagtha síos in Airteagal 60 ó dháta aibíochta iarbhír
 na n-ítimí.
 5.
 Cáileoidh na hítimí mar ítimí de Chaipiteal Leibhéal 2
 i gcomhréir le hAirteagal 463(5) idir an 1 Eanáir 2013 agus dáta
 a n-aibíochta iarbhír, agus ní cháileoidh siad ina dhiaidh sin mar ítimí de
 Chaipiteal Leibhéal 2, i gcás ina gcomhlíonfar na coinníollacha seo a
 leanas:
 (a)
 bhí an institiúid ábalta rogha le dreasacht
 fuascailte a fheidhmiú an 1 Eanáir 2013 nó ina dhiaidh sin;
 (b)
 níor fheidhmigh an
 institiúid an rogha ar dháta a n-aibíochta iarbhír;
 (c)
 níor comhlíonadh na coinníollacha
 atá leagtha amach in Airteagal 60 ó dháta aibíochta iarbhír na n-ítimí.
 6.
 Cáileoidh ítimí mar ítimí de Chaipiteal Leibhéal 2
 i gcomhréir le hAirteagal 463(5), i gcás ina gcomhlíonfar na coinníollacha
 seo a leanas:
 (a)
 bhí an institiúid ábalta rogha le dreasacht
 fuascailte a fheidhmiú an 20 Iúil 2011 nó roimhe sin amháin;
 (b)
 níor fheidhmigh an
 institiúid an rogha ar dháta aibíochta iarbhír na n-ítimí;
 (c)
 níor comhlíonadh na
 coinníollacha atá leagtha síos in Airteagal 60 ó dháta aibíochta iarbhír
 na n-ítimí.
 Airteagal 469
 Aibíocht iarbhír
 Chun críocha Airteagal 467 agus Airteagal 468,
 déanfar aibíocht iarbhír a chinneadh mar seo a leanas:
 (a)
 maidir leis na hítimí dá dtagraítear i mír 4
 agus mír 5 de na hAirteagail sin, is ionann é agus dáta na céadrogha le dreasacht
 fuascailte a tharlóidh an 1 Eanáir 2013 nó ina dhiaidh sin;
 (b)
 maidir leis na hítimí dá
 dtagraítear i mír 4 de na hAirteagail sin, is ionann é agus dáta na
 céadrogha le dreasacht fuascailte a tharlóidh idir an 20 Iúil 2011 agus
 an 1 Eanáir 2013;
 (c)
 maidir leis na hítimí dá
 dtagraítear i mír 6 de na hAirteagail sin, is ionann é agus dáta na céadrogha
 le dreasacht fuascailte a tharlóidh roimh an 20 Iúil 2011 .
 Caibidil 3
 Forálacha idirthréimhseacha maidir le nochtadh cistí
 dílse
 Airteagal 470
 Nochtadh cistí dílse
 1.
 Beidh feidhm ag an Airteagal seo i rith na
 tréimhse ón 1 Eanáir 2013 go dtí an 31 Nollaig 2021.
 2.
 I rith na tréimhse ón 1
 Eanáir 2013 go dtí an 1 Nollaig 2015, nochtfaidh institiúidí a mhéid a
 sháraíonn an leibhéal de Ghnáthchothromas Leibhéal 1 agus de Chaipiteal Leibhéal 1
 na ceanglais atá leagtha síos in Airteagal 448.
 3.
 I rith na tréimhse ón Eanáir
 2013 go dtí an 31 Nollaig 2017, nochtfaidh institiúidí an fhaisnéis
 bhreise seo a leanas maidir lena gcistí dílse:
 (a)
 maidir leis na scagairí agus na hasbhaintí
 aonair a cuireadh i bhfeidhm i gcomhréir le hAirteagail 449 go 452, 454,
 456 agus 459, an cineál a bhí iontu agus a n-éifeacht ar Ghnáthchothromas Leibhéal 1,
 ar Chaipiteal Breise Leibhéal 1, ar Chaipiteal Leibhéal 2 agus ar chistí
 dílse;
 (b)
 méideanna na leasanna
 mionlaigh agus na n-ionstraimí de Chaipiteal Breise Leibhéal 1 agus de
 Chaipiteal Leibhéal 2, agus an tuilleamh coinnithe agus na cuntais
 scairbhisigh ghaolmhara, arna n-eisiúint ag fochuideachtaí a áirítear i nGnáthchothromas
 Leibhéal 1 comhdhlúite, i gCaipiteal Breise Leibhéal 1 comhdhlúite,
 nó i gCaipiteal Leibhéal 2 comhdhlúite nó i gcistí dílse comhdhlúite i
 gcomhréir le Roinn 4 de Chaibidil 1;
 (c)
 éifeacht na scagairí agus na
 n-asbhaintí aonair, a cuireadh i bhfeidhm i gcomhréir le hAirteagal 461, ar
 Ghnáthchothromas Leibhéal 1, ar Chaipiteal Breise Leibhéal 1, ar Chaipiteal
 Leibhéal 2 agus ar chistí dílse;
 (d)
 cineál agus méideanna na n-ítimí
 a cháilíonn mar ítimí de Ghnáthchothromas Leibhéal 1, de Chaipiteal Leibhéal 1
 agus de Chaipiteal Leibhéal 2 de bhua na maoluithe atá sonraithe i Roinn 2
 de Chaibidil 2 a chur i bhfeidhm.
 4.
 I rith na tréimhse ón 1 Eanáir 2013 go
 dtí an 31 Nollaig 2021, nochtfaidh institiúidí méid na n‐ionstraimí
 a cháilíonn mar ionstraimí de Ghnáthchothromas Leibhéal 1, de Chaipiteal
 Breise Leibhéal 1 agus de Chaipiteal Leibhéal 2 de bhua Airteagal 463
 a chur i bhfeidhm.
 Caibidil 4
 Neamhchosaintí móra, ceanglais cistí dílse, giaráil
 agus íosráta ríofa Basel I
 Airteagal 471
 Forálacha idirthréimhseacha maidir
 le neamhchosaintí móra
 1.
 Ní bheidh feidhm ag na forálacha maidir le
 neamhchosaintí móra arna leagan síos in Airteagail 376 go 392 maidir le
 gnólachtaí infheistíochta a mbaineann a bpríomhghnó go heisiach le seirbhísí nó
 gníomhaíochtaí infheistíochta a sholáthar maidir leis na hionstraimí airgeadais
 atá leagtha amach i bpointí 5, 6, 7, 9 agus 10 de Roinn C d’Iarscríbhinn I
 a ghabhann le Treoir 2004/39/CE agus nach raibh feidhm ag Treoir 93/22/CEE
 ina leith an 31 Nollaig 2006. Tá an díolúine seo
 ar fáil go dtí an 31 Nollaig 2014 nó an dáta ar a dtiocfaidh
 leasuithe ar bith de bhun mhír 2 i bhfeidhm, cibé acu is luaithe.
 2.
 Faoin 31 Nollaig 2014,
 cuirfidh an Coimisiún, ar bhonn comhairliúchán poiblí agus i bhfianaise na
 caibidlíochta leis na húdaráis inniúla, tuarascáil ar an méid seo a leanas chuig
 an bParlaimint agus chuig an gComhairle:
 (a) córas iomchuí le haghaidh maoirseachta
 stuamachta ar ghnólachtaí infheistíochta a mbaineann a bpríomhghnó go heisiach
 le seirbhísí nó gníomhaíochtaí infheistíochta a sholáthar maidir leis na
 díorthaigh tráchtearraí nó na conarthaí díorthacha atá leagtha amach i bpointí
 5, 6, 7, 9 agus 10 de Roinn C d’Iarscríbhinn I a ghabhann le Treoir 2004/39/CE;
 (b) a inmhianaithe is atá sé Treoir 2004/39/CE
 a leasú chun catagóir eile de ghnólachtaí infheistíochta a chruthú a mbaineann
 a bpríomhghnó go heisiach le seirbhísí nó gníomhaíochtaí infheistíochta a
 sholáthar maidir leis na hionstraimí airgeadais atá leagtha amach i bpointí 5,
 6, 7, 9 agus 10 de Roinn C d’Iarscríbhinn I de
 Threoir 2004/39/CE a bhaineann le soláthairtí fuinnimh.
 Ar
 bhonn na tuarascála sin, féadfaidh an Coimisiún tograí a chur isteach chun
 leasuithe a dhéanamh ar an Rialachán seo.
 Airteagal 472
 Ceanglais cistí dílse faoin gCur
 Chuige IRB
 1.
 De mhaolú ar Chaibidil 3 de Chuid a Trí, go dtí an
 31 Nollaig 2017, féadfaidh an t-údarás inniúil catagóirí áirithe
 neamhchosaintí ar cothromas atá sealbhaithe ag institiúidí agus ag
 fochuideachtaí AE d’institiúidí sa Bhallstát sin amhail an 31 Nollaig 2007
 a dhíolmhú ó láimhseáil de réir chur chuige IRB. Déanfaidh
 an t-údarás inniúil na catagóirí neamhchosaintí ar chothromas a bhaineann
 buntáiste as an láimhseáil sin a fhoilsiú i gcomhréir le hAirteagal 133 de
 Threoir [inserted by OP].
 Déanfar an suíomh díolmhaithe a thomhas mar
 líon na scaireanna amhail an 31 Nollaig 2007 agus aon scair bhreise a
 thig go díreach as úinéireacht ar na sealúchais sin, ar an gcoinníoll nach
 méadaítear sciar chomhréireach na húinéireachta i gcuideachta phunainne leo.
 Má mhéadaítear sciar
 chomhréireach na húinéireachta i sealúchas sonrach, de bharr éadála, ní bheidh
 an chuid den sealúchas a théann thar an sciar chomhréireach faoi réir na
 díolúine. Ná ní bheidh feidhm ag an díolúine maidir leis na sealúchais a bhí
 faoi réir na díolúine ar dtús, ach ar díoladh agus ar ceannaíodh ar ais iad.
 Beidh neamhchosaintí ar chothromas
 atá faoi réir na forála seo faoi réir na gceanglas caipitil arna ríomh i
 gcomhréir leis na gCur Chuige Caighdeánaithe faoi Chuid III, Teideal 2, Caibidil II
 agus na gceanglas atá leagtha amach i dTeideal IV de Chuid a Trí, más
 infheidhme.
 Déanfaidh údaráis inniúla
 cur chun feidhme na míre seo a chur in iúl don Choimisiún agus don ÚBE.
 2.
 Agus méideanna neamhchosanta atá ualaithe ó
 thaobh riosca á ríomh chun críocha Airteagal 109(4), déanfar, go dtí an 31 Nollaig 2015,
 an t-ualú riosca céanna a shannadh maidir leis na neamhchosaintí ar rialtais
 láir nó ar bhainc cheannais na mBallstát atá ainmnithe agus cistithe san
 airgeadra intíre Ballstáit ar bith faoi mar a chuirfí i bhfeidhm é maidir le
 neamhchosaintí den sórt sin a bheadh ainmnithe agus cistithe ina n-airgeadra
 intíre.
 3.
 Forbróidh an ÚBE
 dréachtchaighdeáin theicniúla rialála d’fhonn na coinníollacha ar dá réir a
 thabharfaidh Ballstáit an díolúine dá dtagraítear i mír 1 a shonrú.
 Cuirfidh an ÚBE na
 dréachtchaighdeáin theicniúla rialála sin faoi bhráid an Choimisiúin faoin 1 Eanáir 2013
 .
 Déantar cumhacht a
 tharmligean chuig an gCoimisiún chun na dréachtchaighdeáin theicniúla rialála
 dá dtagraítear sa chéad fhomhír a ghlacadh i gcomhréir leis an nós imeachta atá
 leagtha síos in Airteagail 10 go 14 de Rialachán (AE) Uimh. 1093/2010.
 Airteagal 473
 Ceanglais cistí dílse i gcomhair bannaí faoi chumhdach
 1.
 Go dtí an 31 Nollaig 2014, ní bheidh
 feidhm ag an teorainn 10 % maidir le haonaid shinsearacha arna n-eisiúint ag
 Fonds Communs de Créances na Fraince ná ag aonáin urrúsaithe choibhéiseacha
 atá leagtha síos i bpointe (d) agus i bpointe (e) d’Airteagal 124(1), ar
 an gcoinníoll:
 (a) gur comhalta den ghrúpa comhdhlúite
 céanna a bhfuil eisitheoir na mbannaí faoi chumhdach ina chomhalta de chomh
 maith, nó aonán atá cleamhnaithe leis an gcomhlacht lárnach céanna lena bhfuil
 eisitheoir na mbannaí faoi chumhdach cleamhnaithe chomh maith, a thionscain na
 neamhchosaintí ar réadmhaoin chónaithe nó ar mhaoin thráchtála dhochorraithe
 atá urrúsaithe, i gcás ina gcinnfear ballraíocht nó cleamhnacht an chomhghrúpa sin
 an tráth a ndéanfar comhthaobhacht de na haonaid shinsearacha le haghaidh
 bannaí faoi chumhdach;
 (a) go bhfuil an tráinse iomlán céadchaillteanais
 atá mar thaca ag na haonaid shinsearacha sin á choimeád ag comhalta den grúpa
 comhdhlúite céanna a bhfuil eisitheoir na mbannaí faoi chumhdach ina chomhalta de
 chomh maith, nó ag aonán atá cleamhnaithe leis an gcomhlacht lárnach céanna lena
 bhfuil eisitheoir na mbannaí faoi chumhdach cleamhnaithe chomh maith.
 2.
 Faoin 1 Eanáir 2013, déanfaidh an
 Coimisiún athbhreithniú ar oiriúnacht an mhaolaithe atá leagtha amach i mír 1
 agus, más ábhartha, ar oiriúnacht láimhseáil chomhchosúil a úsáid d’fhoirm ar
 bith eile de bhannaí faoi chumhdach. I bhfianaise an
 athbhreithnithe sin, féadfaidh an Coimisiún, más iomchuí, gníomhartha
 tarmligthe a ghlacadh i gcomhréir le hAirteagal 445 d’fhonn an maolú sin a
 dhéanamh buan nó tograí reachtacha a dhéanamh d’fhonn é a úsáid d’fhoirmeacha
 eile de bhannaí faoi chumhdach.
 3.
 Go dtí an 31 Nollaig 2014,
 chun críocha phointe (c) d’Airteagal 124(1), measfar go gcáileoidh
 neamhchosaintí neamhurraithe sinsearacha institiúidí a cháiligh d’ualú riosca
 20 % faoin dlí náisiúnta roimh theacht i bhfeidhm an rialacháin seo do
 chéim 1 den cháilíocht chreidmheasa.
 4.
 Go dtí an 31 Nollaig 2014,
 chun críocha phointe (c) d’Airteagal 124(3), measfar go gcáileoidh
 neamhchosaintí neamhurraithe sinsearacha institiúidí a cháiligh d’ualú riosca
 20 % faoin dlí náisiúnta roimh theacht i bhfeidhm an rialacháin seo d’ualú
 riosca 20 %.
 Airteagal 474
 Díolúine do dhéileálaithe tráchtearraí
 1.
 Ní bheidh feidhm ag na forálacha maidir le ceanglais
 chaiptil arna leagan síos sa Rialachán seo maidir le gnólachtaí infheistíochta
 a mbaineann a bpríomhghnó go heisiach le seirbhísí nó gníomhaíochtaí
 infheistíochta a sholáthar maidir leis na hionstraimí airgeadais atá leagtha
 amach i bpointí 5, 6, 7, 9 agus 10 de Roinn C d’Iarscríbhinn I de
 Threoir 2004/39/CE agus nach raibh feidhm ag Treoir 93/22/CEE maidir
 leo an 31 Nollaig 2006.
 Beidh an díolúine seo i bhfeidhm go dtí an 31 Nollaig 2014
 nó ar an dáta a dtiocfaidh leasuithe ar bith de bhun mhír 2 agus mhír 3 i
 bhfeidhm, cibé acu is luaithe.
 2.
 Faoin 31 Nollaig 2014, cuirfidh an
 Coimisiún, ar bhonn comhairliúchán poiblí agus i bhfianaise na caibidlíochta
 leis na húdaráis inniúla, tuarascáil ar an méid seo a leanas chuig an
 bParlaimint agus chuig an gComhairle:
 (a)
 córas iomchuí le haghaidh maoirseachta
 stuamachta ar ghnólachtaí infheistíochta a mbaineann a bpríomhghnó go heisiach
 le seirbhísí nó gníomhaíochtaí infheistíochta a sholáthar maidir leis na
 díorthaigh tráchtearraí nó na conarthaí díorthacha atá leagtha amach i bpointí
 5, 6, 7, 9 agus 10 de Roinn C d’Iarscríbhinn I a ghabhann le Treoir 2004/39/CE;
 (b)
 a inmhianaithe is atá sé Treoir 2004/39/CE
 a leasú chun catagóir eile de ghnólachtaí infheistíochta a chruthú a mbaineann
 a bpríomhghnó go heisiach le seirbhísí nó gníomhaíochtaí infheistíochta a
 sholáthar maidir leis na hionstraimí airgeadais atá leagtha amach i bpointí 5,
 6, 7, 9 agus 10 de Roinn C d’Iarscríbhinn I de
 Threoir 2004/39/CE a bhaineann le soláthairtí fuinnimh, lena n-áirítear
 leictreachas, gual, gás agus ola.
 3.
 Ar bhonn na tuarascála sin, féadfaidh an
 Coimisiún tograí a chur isteach chun leasuithe a dhéanamh ar an Rialachán seo.
 Airteagal 475
 Giaráil
 1.
 De mhaolú ar Airteagal 416 agus Airteagal 417,
 i rith na tréimhse idir an 1 Eanáir 2013 agus an 31 Nollaig 2021,
 ríomhfaidh agus tuairisceoidh institiúidí an cóimheas giarála tríd an dá cheann
 acu seo a leanas a úsáid mar thomhas caipitil:
 (a)
 Caipiteal Leibhéal 1;
 (b)
 Caipiteal Leibhéal 1, faoi réir na maoluithe
 atá leagtha síos i gCaibidil 2 agus Caibidil 3 den Teideal seo.
 2.
 De mhaolú ar Airteagal 436(1), féadfaidh
 institiúidí rogha a dhéanamh an fhaisnéis faoin gcóimheas giarála a nochtadh bunaithe
 ar cheann amháin de na sainmhínithe nó ar an dá shainmhíniú ar thomhas caipitil
 atá sonraithe i bpointe (a) agus i bpointe (b) de mhír 1. I gcás ina n-athraíonn institiúidí a gcinneadh faoi cén cóimheas
 giarála a nochtfaidh siad, cuimseofar réiteach maidir leis an bhfaisnéis ar
 gach cóimheas giarála suas go dtí nóiméad an athraithe sa chéad nochtadh a
 tharlóidh i ndiaidh athraithe den sórt sin.
 3.
 De mhaolú ar Airteagal 416(2), i rith na
 tréimhse ón 1 Eanáir 2013 go an 31 Nollaig 2017, féadfaidh
 údaráis inniúla cead a thabhairt d’institiúid cóimheas giarála deireadh ráithe
 a ríomh i gcás ina measann siad go bhféadfadh sé nach bhfuil sonraí de cháilíocht
 leormhaith ag na hinstitiúidí chun cóimheas giarála ar meán uimhríochtúil é de
 na cóimheasa giarála míosúla thar ráithe a ríomh.
 Airteagal 476
 Forálacha idirthréimhseacha – Íosráta ríofa Basel I
 1.
 Go dtí an 31 Nollaig 2015, maidir le hinstitiúidí
 a ríomhann méideanna neamhchosanta atá ualaithe ó thaobh riosca i gcomhréir le Cuid
 a Trí, Teideal II, Caibidil a Trí agus institiúidí a úsáideann an
 tArdmhodh Tomhais mar atá sonraithe i gCuid a Trí, Teideal III, Caibidil 4
 lena gceanglais cístí dílse le haghaidh riosca oibriúcháin a ríomh, déanfaidh
 siad an dá cheanglas seo a leanas a chomhlíonadh:
 (c)
 Sealbhóidh siad a gcistí dílse mar a
 cheanglaítear le Cuid a Trí, Teideal II, Caibidil 1;
 (d)
 Comhlíonfaidh siad cóimheas caipitil sealadach
 nach lú ná 6.4 %. Is ionann an cóimheas caipitil
 sealadach agus cistí dílse na hinstitiúide arna shloinneadh mar chéatadán de na
 sócmhainní atá coigeartaithe i leith riosca agus ítimí lasmuigh den chlár
 comhardaithe mar atá leagtha amach in Iarscríbhinn IV.
 2.
 Féadfaidh na húdaráis inniúla, tar éis dóibh dul
 i gcomhairle leis an ÚBE, cur i bhfeidhm mhír 1(b) maidir le hinstitiúidí a
 tharscaoileadh ar an gcoinníoll go gcomhlíonfar gach ceanglas maidir leis an
 gCur Chuige Inmheánach Bunaithe ar Rátálacha atá leagtha amach i gCuid a Trí, Teideal II,
 Caibidil 3, Roinn 6 agus na critéir cháilitheachta maidir le húsáid
 an Chur Chuige Inmheánaigh Bunaithe ar Rátálacha atá leagtha amach i gCuid a
 Trí, Teideal III, Caibidil 4.
 Teideal II
 Tuarascálacha agus athbhreithniú
 Airteagal 477
 Timthriallacht na gceanglas
 caipitil
 Déanfaidh an Coimisiún, i gcomhar leis an
 ÚBE, BERS agus na Ballstáit, agus ag cur rannchuidiú an Bhainc Cheannais
 Eorpaigh san áireamh, monatóireacht thréimhsiúil féachaint an bhfuil éifeachtaí
 suntasacha ag an Rialachán seo ina iomláine, mar aon le Treoir [inserted
 by OP] ar an timthriall eacnamaíoch agus, i bhfianaise an scrúdaithe sin, measfaidh
 siad an bhfuil údar le bearta ceartaitheacha. Faoin 31 Nollaig 2013,
 tuairisceoidh an ÚBE don Choimisiún maidir lenar cheart modheolaíochtaí na
 n-institiúidí faoin gCur Chuige IRB a chomhtháthú ar mhaithe le ceanglais chaipitil
 níos inchomparáide, ach comh-thimthriallacht a mhaolú ag an am céanna, agus
 maidir leis an dóigh a ndéanfaí é sin.
 Bunaithe ar an anailís
 sin agus ag cur rannchuidiú an Bhainc Cheannais Eorpaigh san áireamh,
 dréachtóidh an Coimisiún tuarascáil dhébhliantúil agus cuirfidh sé faoi bhráid
 Pharlaimint na hEorpa agus na Comhairle í, mar aon le tograí iomchuí ar bith.
 Tabharfar aitheantas leormhaith do ranníocaíochtaí ó pháirtithe glactha
 creidmheasa agus iasachta creidmheasa nuair a bheidh an tuarascáil á dréachtú.
 Airteagal 478
 Ceanglais cistí dílse maidir le neamhchosaintí i
 bhfoirm bannaí faoi chumhdach
 Tabharfaidh an Coimisiún, faoin 31 Nollaig 2015
 agus tar éis dó dul i gcomhairle leis an ÚBE, tuairisc do Pharlaimint na hEorpa
 agus don Chomhairle, mar aon le tograí iomchuí ar bith, faoina bhfuil na
 hualuithe riosca atá leagtha síos in Airteagal 124 agus na ceanglais cistí
 dílse le haghaidh riosca shonraigh in Airteagal 325(5) leordhóthanach le
 haghaidh na n-ionstraimí uile atá cáilithe le haghaidh na láimhseála seo agus faoinar
 cheart na critéir atá leagtha síos in Airteagal 124 a dhéanamh níos déine.
 Airteagal 479
 Neamhchosaintí móra
 Faoin 31 Nollaig 2013, déanfaidh
 an Coimisiún athbhreithniú agus tuarascáil ar chur chun feidhme Airteagal 389(1)(j)
 agus 389(2), lena n-áirítear ar cheart do dhíolúintí in Airteagal 389(2) a
 bheith lánroghnach, agus cuirfidh sé an tuarascáil sin, agus togra reachtach, más
 iomchuí, faoi bhráid Pharlaimint na hEorpa agus na Comhairle.
 Maidir leis an
 bhféidearthacht an lánrogha náisiúnta a dhíothú faoi Airteagal 389(2)(c)
 agus maidir le go bhféadfaí í a chur i bhfeidhm ar leibhéal an Aontais,
 cuirfear éifeachtúlacht riosca bainistíochta an ghrúpa san áireamh go sonrach
 san athbhreithniú, agus áiritheofar, ag an am céanna, go bhfuil cosaintí
 leordhóthanacha i bhfeidhm d’fhonn cobhsaíocht airgeadais a áirithiú sna
 Ballstáit uile a bhfuil aonán grúpa corpraithe iontu.
 Airteagal 480
 Leibhéal an chur i bhfeidhm
 1.
 Faoin 31 Nollaig 2013, déanfaidh an
 Coimisiún athbhreithniú agus tuarascáil ar chur i bhfeidhm Chuid a hAon, Teideal II,
 agus Airteagal 108(6) agus 108(7) agus cuirfidh sé an tuarascáil sin, agus
 togra reachtach, más iomchuí, faoi
 bhráid Pharlaimint na hEorpa agus na Comhairle.
 2.
 Faoin 31 Nollaig 2014, déanfaidh an
 Coimisiún tuarascáil ar ar cheart feidhm a bheith ag an gceanglas um chumhdach
 leachtachta atá leagtha síos in Airteagal 410 maidir le gnólachtaí
 infheistíochta agus ar an dóigh ar cheart feidhm a bheith aige maidir leo, agus
 cuirfidh sé, tar éis dó dul i gcomhairle leis an ÚBE, an tuarascáil sin, agus togra
 reachtach, más iomchuí, faoi bhráid Pharlaimint na
 hEorpa agus na Comhairle.
 Airteagal 481
 Ceanglais maidir le leachtacht
 1.
 Déanfaidh an ÚBE monatóireacht agus
 meastóireacht ar na tuarascálacha arna ndéanamh i gcomhréir le hAirteagal 403(1),
 thar airgeadraí agus shamhlacha gnó éagsúla. Tabharfaidh
 an ÚBE, i ndiaidh dó dul i gcomhairle le BERS, gach bliain agus, den chéad uair
 faoin 31 Nollaig 2013, tuarascáil don Choimisiún ar an gcosúlacht go bhféadfadh
 tionchar díobhálach ábhartha a bheith ag sonraíocht maidir leis an gceanglas
 ginearálta um chumhdach leachtachta in Airteagal 401 bunaithe ar na
 critéir maidir le tuairisciú leachtachta i gCuid a Sé Teideal II, a
 bhreithnítear ina n-aonair nó go carnach, ar phróifíl ghnó agus ar riosca
 institiúidí an Aontais nó ar mhargaí airgeadais nó ar an ngeilleagar agus ar
 iasachtú bainc, agus cuirfear fócas faoi leith ar iasachtú chuig fiontair
 bheaga agus mheánmhéide agus ar mhaoiniú trádála, lena n-áirítear iasachtú faoi
 scéimeanna árachais chreidmheasa onnmhairiúcháin oifigiúla.
 Déanfaidh an ÚBE athbhreithniú ina thuarascáil
 go háirithe ar oiriúnacht chalabrú an méid seo a leanas:
 (a) na meicníochtaí lena gcuirtear srian
 ar luach na n-insreafaí leachtachta;
 (b) na heis-sreafaí i gcomhréir le hAirteagal 410(5);
 (c) na caolchorrlaigh
 iomchuí chun críocha Airteagal 406 maidir le sócmhainní arna sealbhú i
 gcomhréir leis na maoluithe atá leagtha síos in Airteagal 407.
 2.
 Tabharfaidh an ÚBE, faoin 31 Nollaig 2013,
 tuarascáil don Choimisiún ar shainmhínithe aonfhoirmeacha ar leachtacht ard
 agus an-ard agus ar cháilíocht chreidmheasa sócmhainní inaistrithe chun
 chríocha Airteagal 404. Déanfaidh an ÚBE tástáil
 go háirithe ar leordhóthanacht na gcritéar seo a leanas agus ar na leibhéil iomchuí
 maidir le sainmhínithe den sórt sin:
 (a)
 íosmhéid trádála na sócmhainní;
 (b)
 íosmhéid trádála gan íoc na sócmhainní;
 (c)
 faisnéis praghsála agus iarthrádála thrédhearcach;
 (d)
 na céimeanna den cháilíocht chreidmheasa dá
 dtagraítear i gCuid a Trí, Teideal II, Caibidil 2;
 (e)
 cuntas cruthaithe ar chobhsaíocht praghsanna;
 (f)
 méid a trádáladh ar an meán agus meánmhéid na
 trádála;
 (g)
 raon tairisceana is atairisceana;
 (h)
 an t-am atá fágtha go dtí an aibíocht;
 (i)
 íoschóimheas láimhdeachais.
 3.
 Faoin 31 Nollaig 2015, tabharfaidh an
 ÚBE tuairisc don Choimisiún maidir lena mbeadh sé oiriúnach a áirithiú go
 n-úsáidfidh institiúidí foinsí cobhsaithe cistithe, lena n-áirítear an measúnú
 ar thionchar ar phróifíl ghnó agus riosca institiúidí an Aontais nó ar mhargaí
 airgeadais nó ar an ngeilleagar agus iasachtú bainc, agus cuirfear fócas faoi
 leith ar iasachtaí a thabhairt d’fhiontair bheaga agus mheánmhéide agus ar
 mhaoiniú trádála, lena n-áirítear iasachtú faoi scéimeanna árachais chreidmheasa
 onnmhairiúcháin oifigiúla agus faoin dóigh a mbeadh sé oiriúnach é sin a
 dhéanamh.
 Faoin 31 Nollaig 2016, cuirfidh an
 Coimisiún tuarascáil, ar bhonn na dtuairiscí sin, agus togra reachtach, más
 iomchuí, faoi bhráid Pharlaimint na hEorpa agus na Comhairle.
 Airteagal 482
 Giaráil
 1.
 Faoin 31 Nollaig 2016, cuirfidh an
 Coimisiún tuarascáil ar thionchar agus ar éifeachtacht an chóimheasa giarála
 faoi bhráid Pharlaimint na hEorpa agus na Comhairle. Nuair is iomchuí, beidh
 togra reachtach ag gabháil leis an tuarascáil sin, togra maidir le leibhéal
 amháin nó níos mó a thabhairt isteach maidir leis an gcóimheas giarála ar a
 mbeadh sé de cheangal ar institiúidí a chomhlíonadh, ina molfaí calabrú
 leormhaith do na leibhéil sin agus coigeartuithe ar bith ar an tomhas caipitil
 agus ar an tomhas neamhchosanta iomlán mar atá sonraithe in Airteagal 416.
 2.
 Chun críocha mhír 1,
 tabharfaidh an ÚBE tuarascáil don Choimisiún faoin 31 Nollaig 2016
 maidir leis an méid seo a leanas ar a laghad:
 (a)
 an ndéanann na ceanglais atá leagtha amach in Airteagal 75
 agus Airteagal 85 de Threoir [inserted by OP] i gcomhréir le hAirteagal 72
 agus Airteagal 92 de Threoir [inserted by OP] chun aghaidh a thabhairt ar
 riosca na giarála iomarcaí, bainistíocht fhónta institiúidí ar an riosca seo a
 áirithiú agus, mura ndéanann, cén feabhsúchán eile a theastaíonn uathu d’fhonn
 na cuspóirí sin a áirithiú;
 (b)
 an mbeadh gá le hathruithe
 ar an modheolaíocht ríofa atá sonraithe in Airteagal 416 lena áirithiú gur
 féidir an cóimheas giarála a úsáid mar tháscaire iomchuí maidir le riosca
 giarála iomarcaí institiúide - agus más amhlaidh, cad iad na hathruithe a
 bheadh i gceist;
 (c)
 an bhfuil difríocht
 ábhartha, i gcomhthéacs tomhas iomlán neamhchosaintí an chóimheasa giarála a
 ríomh, idir luach neamhchosanta na n-ítimí atá liostaithe in Iarscríbhinn II
 agus díorthaigh chreidmheasa a chinntear ag úsáid Modh na Neamhchosanta Tosaigh
 agus luach na neamhchosanta a chinntear ag úsáid an Mhodha um Marcáil ón
 Margadh;
 (d)
 an mbeadh sé níos oiriúnaí
 cistí dílse nó Ghnáthchothromas Leibhéal 1 a úsáid mar thomhas caipitil an
 chóimheasa giarála i gcomhair an chuspóra riosca na giarála iomarcaí a rianú
 agus, más amhlaidh, cad é an calabrú cuí maidir leis an gcóimheas giarála a
 bheadh i gceist;
 (e)
 an bhfuil an fachtóir
 coinbhéartachta 10 % maidir le ceangaltais atá inchealaithe go
 neamhchoinníollach sách coimeádach bunaithe ar an bhfianaise le linn na
 tréimhse breathnóireachta;
 (f)
 an bhfuil an mhinicíocht
 agus an fhormáid maidir le nochtadh na n-ítimí dá dtagraítear in Airteagal 436
 leordhóthanach;
 (g)
 an mbeadh 3 % ina
 leibhéal iomchuí le haghaidh an chóimheasa giarála bunaithe ar Chaipiteal
 Leibhéal I agus, mura mbeadh, cén leibhéal a bheadh ina leibhéal iomchuí;
 (h)
 an mbeadh gá le hathruithe ar
 chreat an chóimheasa giarála arna fhoráil sa Rialachán seo toisc an cóimheas
 giarála a thabhairt isteach mar cheanglas ar institiúidí agus, dá mbeadh, cad
 iad na hathruithe a bheadh i gceist;
 (i)
 an gcuirfeadh tabhairt
 isteach an chóimheasa giarála mar cheanglas ar institiúidí srian go bunúsach ar
 riosca na giarála iomarcaí ar thaobh na n-institiúidí sin agus, dá gcuirfeadh, ar
 cheart don leibhéal don chóimheas giarála a bheith mar an gcéanna le haghaidh
 gach cineáil institiúide nó ar cheart dó a bheith difriúil le haghaidh
 cineálacha éagsúla institiúide agus, sa chás deireanach sin, cad é an calabrú
 breise a theastódh.
 3.
 Déanfar an tréimhse ón 1 Eanáir 2013
 go dtí an 30 Meitheamh 2016 ar a laghad a chuimsiú sa tuarascáil dá
 dtagraítear i mír 2 agus cuirfear an méid seo a leanas ar a laghad san
 áireamh inti:
 (a)
 an tionchar a bhaineann le cóimheas giarála a
 thabhairt isteach, arna chinneadh i gcomhréir le hAirteagal 416, mar
 cheanglas lena mbeadh ar institiúidí iad seo a leanas a chomhlíonadh:
 (i) margaí airgeadais go ginearálta agus
 margaí i gcomhair idirbheart athcheannaigh, díorthach agus bannaí faoi
 chumhdach go háirithe;
 (ii) stóinseacht
 institiúidí;
 (iii) samhlacha gnó
 agus struchtúir institiúidí lasmuigh den chlár comhardaithe;
 (iv) imirce
 neamhchosaintí chuig aonáin nach bhfuil faoi réir maoirseachta stuamachta;
 (v) nuálaíocht
 airgeadais, go háirithe forbairt ionstraimí ina bhfuil giaráil leabaithe;
 (vi) iompar glactha
 rioscaí institiúidí;
 (vii) gníomhaíochtaí
 imréitigh, glanta agus coimeádta;
 (viii) timthriallacht an
 tomhais chaipitil agus tomhas iomlán neamhchosanta an chóimheasa giarála;
 (ix) iasachtú bainc,
 agus fócas faoi leith ar iasachtú le fiontair bheaga agus mheánmhéide agus ar
 mhaoiniú trádála, lena n-áirítear iasachtú faoi scéimeanna árachais chreidmheasa
 onnmhairiúcháin oifigiúla;
 (b)
 an idirghníomhaíocht idir an cóimheas giarála
 leis na ceanglais cistí dílse bunaithe ar rioscaí agus na ceanglais maidir le
 leachtacht mar atá sonraithe sa Rialachán seo;
 (c)
 tionchar na ndifríochtaí
 cuntasaíochta idir caighdeáin chuntasaíochta is infheidhme faoi Rialachán (CE) Uimh. 1606/2002,
 caighdeáin chuntasaíochta is infheidhme faoi Threoir 86/635/CEE agus caighdeáin
 ábhartha eile maidir le comparáideacht an chóimheasa giarála.
 Airteagal 483
 Neamhchosaintí ar riosca creidmheasa aistrithe
 Faoin 31 Nollaig 2013, cuirfidh
 an Coimisiún tuarascáil ar thionchar agus ar éifeachtacht fhorálacha Chuid a
 Cúig chuig Parlaimint na hEorpa agus chuig an gComhairle i bhfianaise
 fhorbairtí an mhargaidh idirnáisiúnta.
 Airteagal 484
 Riosca creidmheasa an chontrapháirtí agus Modh na
 neamhchosanta tosaigh
 Faoin 31 Nollaig 2016, déanfaidh
 an Coimisiún athbhreithniú agus tuarascáil ar chur i bhfeidhm Airteagal 270
 agus cuirfidh sé an tuarascáil sin, agus togra reachtach, más iomchuí, faoi
 bhráid Pharlaimint na hEorpa agus na Comhairle.
 Airteagal 485
 Neamhchosaintí ar mhiondíol
 Laistigh de 24 mí i ndiaidh theacht i
 bhfeidhm an Rialacháin seo, déanfaidh an Coimisiún tuarascáil ar thionchar na
 gceanglas cistí dílse atá leagtha síos sa Rialachán seo maidir le hiasachtaí a
 thabhairt d’fhiontair bheaga agus meánmhéide agus do dhaoine nádúrtha agus
 cuirfidh sé an tuarascáil sin, agus togra reachtach, más iomchuí, faoi bhráid
 Pharlaimint na hEorpa agus na Comhairle.
 Chun na gcríoch sin, tabharfaidh an UBÉ
 tuairisc orthu seo a leanas don Choimisiún maidir le hAirteagal 118:
 (a)
 comparáid idir caillteanais chreidmheasa iarbhír
 gan choinne maidir le hiasachtaí a thabhairt d’fhiontair bheaga agus
 mheánmhéide agus daoine nádúrtha laistigh den Aontas Eorpach thar shaolré
 iomlán eacnamaíoch agus na caillteanais chreidmheasa gan choinne bunaithe ar an
 hualuithe riosca creidmheasa is infheidhme maidir le hiasachtaí a thabhairt
 d’fhiontair bheaga agus mheánmhéide;
 (b)
 anailís faoina gcuireann an
 teorainn EUR 1 milliún srian ar chur i bhfeidhm iomchuí an ualaithe riosca.
 Airteagal 486
 Sainmhíniú ar chaipiteal
 incháilithe
 Faoin 31 Nollaig 2013, déanfaidh
 an Coimisiún athbhreithniú agus tuarascáil ar oiriúnacht an tsainmhínithe ar
 chaipiteal incháilithe atá á chur i bhfeidhm chun críocha Theideal IV de Chuid
 a Dó agus de Chuid a Ceathair agus cuirfidh sé an tuarascáil sin, agus togra
 reachtach, más iomchuí, faoi bhráid Pharlaimint na hEorpa agus na Comhairle.
 CUID A hAON DÉAG
 FORÁLACHA CRÍOCHNAITHEACHA
 Airteagal 487
 1.
 Faoi réir mhír 2, beidh feidhm ag an Rialachán
 seo ón 1 Eanáir 2013 i leith.
 2.
 Beidh feidhm ag Airteagal 436(1) ón
 1 Eanáir 2015 i leith.
 Airteagal 488
 Tiocfaidh an Rialachán seo i bhfeidhm an lá
 tar éis lá a fhoilsithe in Iris Oifigiúil an Aontais Eorpaigh.
 Beidh an Rialachán seo ina
 cheangal go huile agus go hiomlán agus beidh sé infheidhme go díreach i ngach
 Ballstát.
 Arna dhéanamh sa Bhruiséil, an
 Thar ceann Pharlaimint na hEorpa Thar
 ceann na Comhairle
 An tUachtarán An
 tUachtarán
 Iarscríbhinn I
 Aicmiú ítimí atá lasmuigh den chlár comhardaithe
 1.
 Lánriosca:
 –
 Ráthaíochtaí de chineál ionadaithe creidmheasa,
 –
 Díorthaigh chreidmheasa,
 –
 Glacachtaí,
 –
 Formhuinithe ar bhillí nach bhfuil ainm
 institiúide eile orthu,
 –
 Idirbhearta iontaofa,
 –
 Litreacha creidmheasa teannta
 neamh-inchúlghairthe de chineál ionadaithe creidmheasa,
 –
 Sócmhainní a ceannaíodh faoi chomhaontuithe
 réamhcheannaigh glan amach,
 –
 Réamhthaiscí réamh-mhalairte,
 –
 Cion neamhíoctha de scaireanna agus urrúis atá
 páirtíoctha,
 –
 Comhaontuithe maidir le sócmhainní a dhíol agus
 a athcheannach mar atá sainithe in Airteagal 12(3) agus (5) de Threoir
 86/635/CEE,
 –
 Ítimí eile ina n-iompraítear lánriosca freisin.
 2.
 Meánriosca:
 –
 Creidmheasanna doiciméadacha eisithe agus
 dearbhaithe (féach ‘Meánriosca/íosriosca’ chomh maith),
 –
 Barántais agus slánaíochtaí (lena n-áirítear
 bannaí tairisceana, feidhmíochta, custaim agus cánach) agus ráthaíochtaí de
 chineál ionadaithe creidmheasa,
 –
 Litreacha creidmheasa teannta
 neamh-inchúlghairthe nach de chineál ionadaithe creidmheasa iad,
 –
 Saoráidí creidmheasa neamhtharraingthe
 (comhaontuithe maidir le hiasachtaí a thabhairt, urrúis a cheannach,
 ráthaíochtaí nó saoráidí glactha a chur ar fáil) a bhfuil aibíocht tosaigh níos
 faide ná bliain amháin acu,
 –
 Saoráidí eisiúna nótaí (NIFanna) agus saoráidí
 frithgheallta imrothlacha (RUFanna),
 –
 Ítimí eile ina n-iompraítear meánriosca agus mar
 a thuairiscítear iad don ÚBE.
 3.
 Meánriosca/íosriosca:
 –
 Creidmheasanna doiciméadacha ina bhfuil loingsiú
 bunúsach ina chomhthaobhacht agus idirbhearta féinleachtaitheacha eile,
 –
 Saoráidí creidmheasa neamhtharraingthe ina
 gcuimsítear comhaontuithe maidir le hiasachtaí a thabhairt, urrúis a cheannach,
 ráthaíochtaí nó saoráidí glactha a chur ar fáil a bhfuil aibíocht tosaigh suas
 le bliain amháin, bliain amháin san áireamh, acu nach féidir a chur ar ceal gan
 choinníoll tráth ar bith gan fógra nó nach bhforáiltear go héifeachtach iontu maidir
 le huathchealú de bharr meathlaithe in acmhainneacht chreidmheasa an iasachtaí,
 –
 Ítimí eile ina n-iompraítear
 meánriosca/íosriosca agus mar a thuairiscítear iad don ÚBE.
 4.
 Íosriosca:
 –
 Saoráidí creidmheasa neamhtharraingthe ina
 gcuimsítear comhaontuithe maidir le hiasachtaí a thabhairt, urrúis a cheannach,
 ráthaíochtaí nó saoráidí glactha a chur ar fáil agus is féidir a chur ar ceal
 gan choinníoll tráth ar bith gan fógra, nó nach bhforáiltear go héifeachtach
 iontu maidir le huathchealú de bharr meathlaithe in acmhainneacht chreidmheasa
 an iasachtaí. Féadfar a mheas go bhfuil na línte creidmheasa miondíola
 inchealaithe go neamhchoinníollach má cheadaíonn na téarmaí don institiúid iad
 a chealú an oiread is atá ceadaithe faoi reachtaíocht um chosaint tomhaltóirí
 agus reachtaíocht ghaolmhar; agus
 –
 Ítimí eile ina n-iompraítear íosriosca agus mar
 a thuairiscítear iad don ÚBE.
 Iarscríbhinn II
 Cineálacha díorthach
 1.
 Conarthaí ráta úis:
 (a)
 babhtálacha rátaí úis airgeadra aonair;
 (b)
 babhtálacha bonnrátaí;
 (c)
 comhaontuithe ar réamhráta;
 (d)
 todhchaíochtaí ráta úis;
 (e)
 roghanna rátaí úis ceannaithe;
 (f)
 conarthaí eile dá samhail.
 2.
 Conarthaí i malairt eachtrach agus conarthaí
 maidir le hór:
 (a)
 babhtálacha rátaí úis trasairgeadra;
 (b)
 réamhchonarthaí i malairt eachtrach;
 (c)
 todhchaíochtaí airgeadra;
 (d)
 roghanna airgeadra ceannaithe;
 (e)
 conarthaí eile dá samhail;
 (f)
 conarthaí de shamhail (a) go (e) maidir le hór.
 3.
 Conarthaí de shamhail na gconarthaí sin i bpointí
 1(a) go (e) agus 2(a) go (d) maidir le hítimí nó innéacsanna tagartha eile.
 Áirítear leis seo ar a laghad gach ionstraim atá sonraithe i bpointí 4 go 7, 9
 agus 10 de Roinn C d’Iarscríbhinn I a ghabhann le Treoir 2004/39/CE
 nach n-áirítear ar shlí eile i bpointí 1 nó 2.
 Iarscríbhinn III
 Ítimí faoi réir tuairiscithe fhorlíontaigh maidir le
 sócmhainní leachtacha
 1.
 airgead tirim;
 2.
 cúlchistí an bhainc cheannais, a mhéid is gur
 féidir na cúlchistí sin a íostarraingt i dtréimhsí anáis;
 3.
 urrúis inaistrithe in
 ionannas le héilimh ar stáit, ar bhainc cheannais, ar aonáin earnála poiblí, ar
 rialtais réigiúnacha agus údaráis áitiúla, ar an mBanc le haghaidh Socruithe
 Idirnáisiúnta, ar an gCiste Airgeadaíochta Idirnáisiúnta, ar an gCoimisiún
 Eorpach, nó ar bhainc forbartha iltaobhacha, nó éilimh arna ráthú acu sin, agus
 na coinníollacha seo ar fad a leanas á gcomhlíonadh:
 (a)
 sanntar ualú riosca 0 % dóibh faoi Roinn 2
 de Theideal III, Caibidil 2;
 (b)
 déantar iad a thrádáil i gcomhaontú
 athcheannaigh domhain agus gníomhach nó margaí airgid thirim arb é is
 príomhthréith iontu leibhéal íseal comhchruinnithe;
 (c)
 tá siad cruthaithe mar fhoinse iontaofa
 leachtachta trí chomhaontú athcheannaigh nó trí dhíolachán fiú le linn dálaí
 anáis sa mhargadh;
 (d)
 ní ionann iad agus oibleagáid institiúide nó
 ceann ar bith dá haonáin chleamhnaithe.
 4.
 urrúis inaistrithe seachas na hurrúis sin dá
 dtagraítear i bpointe (3) in ionannas le héilimh ar stáit nó ar bhainc
 cheannais nó le héilimh arna ráthú acu, a eisíodh in airgeadra intíre an stáit
 nó an bhainc cheannais, a mhéid is go bhfuil sealbhú féich den sórt sin
 comhoiriúnach le riachtanais leachtachta oibríochtaí an bhainc san airgeadra sin;
 5.
 urrúis inaistrithe in ionannas le héilimh ar stáit,
 ar bhainc cheannais, ar aonáin earnála poiblí, ar rialtais réigiúnacha agus
 údaráis áitiúla, ar an gCoimisiún Eorpach, nó ar bhainc forbartha iltaobhacha
 nó éilimh arna ráthú acu agus na coinníollacha seo a leanas ar fad á
 gcomhlíonadh:
 (a)
 sanntar ualú riosca 20 % dóibh faoi Roinn 2
 de Theideal III, Caibidil 2;
 (b)
 déantar iad a thrádáil i gcomhaontú
 athcheannaigh domhain agus gníomhach nó margaí airgid thirim arb é is
 príomhthréith iontu leibhéal íseal comhchruinnithe;
 (c)
 tá siad cruthaithe mar fhoinse iontaofa
 leachtachta trí chomhaontú athcheannaigh nó trí dhíolachán fiú le linn dálaí
 anáis sa mhargadh;
 (d)
 ní ionann iad agus oibleagáid institiúide nó
 ceann ar bith dá haonáin chleamhnaithe.
 6.
 urrúis inaistrithe seachas na cinn sin dá
 dtagraítear i bpointí (3) go (5) a cháilíonn d’ualú riosca 20 % nó níos mó
 ná sin faoi Roinn 2 de Theideal III, Caibidil 2 nó atá rátáilte go
 hinmheánach go bhfuil cháilíocht chreidmheasa acu, agus coinníoll ar bith de na
 coinníollacha seo a leanas á chomhlíonadh:
 (a)
 ní ionann iad agus éileamh ar SSPE, institiúid
 nó ceann ar bith dá haonáin chleamhnaithe;
 (b)
 is bannaí iad mar atá
 sainithe in Airteagal 22(4) de Threoir 85/611/CEE agus cáilíonn siad don
 láimhseáil in Airteagal 124.
 Iarscríbhinn IV
 Sócmhainní atá coigeartaithe i leith riosca agus ítimí
 atá lasmuigh den chlár comhardaithe maidir leis an gcóimheas caipitil sealadach
 Cuid 1 - Sainmhínithe
 1.
 cuimsítear i “gCrios A” na Ballstáit ar fad agus
 na tíortha eile ar fad atá ina gcomhaltaí iomlána den Eagraíocht um Chomhar
 agus Forbairt Eacnamaíochta (ECFE) agus na tíortha sin a bhfuil socruithe
 iasachtaithe speisialta tugtha i gcrích acu leis an gCiste Airgeadaíochta
 Idirnáisiúnta (CAI) a bhaineann le socruithe ginearálta iasachtaithe an Chiste
 (GAB). Beidh bac ar thír ar bith ina ndéantar a fiachas ceannasach seachtrach a
 athsceidealú, áfach, ó Chrios A ar feadh tréimhse cúig bliana;
 2.
 cuimsítear i ”gCrios B" gach tír nach
 bhfuil i gCrios A;
 3.
 ciallaíonn “Institiúidí creidmheasa Chrios
 A" gach institiúid chreidmheasa atá údaraithe sna Ballstáit, lena
 n-áirítear a mbrainsí i dtríú tíortha, agus gach institiúid chreidmheasa atá
 údaraithe i dtíortha eile Chrios A lena n-áirítear a mbrainsí;
 4.
 ciallaíonn “Institiúidí creidmheasa Chrios B”
 gach institiúid chreidmheasa atá údaraithe lasmuigh de Chrios A, lena
 n-áirítear a mbrainsí laistigh den Aontas;
 5.
 ciallaíonn “an earnáil neamhbhainc” gach
 iasachtaí seachas institiúidí creidmheasa, rialtais láir agus bainc cheannais,
 rialtais réigiúnacha agus údaráis áitiúla, an tAontas Eorpach, an Banc Eorpach
 Infheistíochta (BEI) agus bainc forbartha iltaobhacha;
 6.
 bainc forbartha iltaobhacha dá dtagraítear in Airteagal 112.
 Cuid 2 - sócmhainní atá coigeartaithe
 i leith riosca agus ítimí atá lasmuigh den chlár comhardaithe
 7.
 Sannfar méideanna de riosca creidmheasa, arna
 sloinneadh mar ualuithe céatadáin, d'ítimí sócmhainne i gcomhréir le Cuid 3
 agus Cuid 4, agus go heisceachtúil le Cuid 5. Déanfar an luach ar gach
 sócmhainn de réir na leabhar a iolrú ansin faoin ualú ábhartha d’fhonn teacht
 ar luach atá coigeartaithe i leith riosca.
 8.
 I gcás na n-ítimí lasmuigh den chlár
 comhardaithe atá liostaithe in Iarscríbhinn 1, úsáidfear ríomh dhá chéim arna
 leagan síos i bPointe 17.
 9.
 I gcás na n-ítimí lasmuigh den chlár
 comhardaithe dá dtagraítear i bPointe 17, déanfar na costais a d’fhéadfadh a
 bheith i gceist le conarthaí a ionadú i gcás mainneachtana contrapháirtí a
 ríomh trí cheann amháin den dá mhodh atá leagtha amach in Iarscríbhinn II.
 Déanfar na costais a iolrú faoi ualuithe an chontrapháirtí ábhartha i bpointí
 11-15, cé is moite de na hualuithe 100 % dá bhforáiltear ann, agus déanfar
 iad sin a ionadú le hualuithe 50 % d’fhonn teacht ar luachanna atá coigeartaithe
 i leith riosca.
 10.
 Beidh iomlán luachanna coigeartaithe i leith
 riosca na sócmhainní agus na n-ítimí lasmuigh den chlár comhardaithe a luaitear
 i bpointí 8 agus 9 ina n-ainmneoir ar an gcóimheas sócmhainneachta.
 Cuid 3 - Ualuithe riosca
 11.
 Cuirfear na hualuithe seo a leanas i bhfeidhm maidir
 leis na catagóirí éagsúla d’ítimí sócmhainne, cé go bhféadfaidh na húdaráis
 inniúla ualuithe níos airde a shocrú de réir mar is cuí leo:
 12.
 Ualú nialais
 (a)
 airgead ar láimh agus ítimí coibhéiseacha;
 (b)
 ítimí sócmhainne arb éard iad éilimh ar rialtais
 láir agus ar bhainc cheannais Chrios A;
 (c)
 ítimí sócmhainne arb éard iad éilimh ar an
 Aontas Eorpach;
 (d)
 ítimí sócmhainne arb éard iad éilimh ina
 n-iompraítear ráthaíochtaí follasacha rialtais láir agus bhainc cheannais
 Chrios A nó an Aontais Eorpaigh;
 (e)
 ítimí sócmhainne arb éard iad éilimh ar rialtais
 láir agus ar bhainc cheannais Chrios B atá ainmnithe agus cistithe in
 airgeadraí náisiúnta na n-iasachtaithe;
 (f)
 ítimí sócmhainne arb éard iad éilimh ina
 n-iompraítear ráthaíochtaí follasacha rialtais láir agus bhainc cheannais
 Chrios B atá ainmnithe agus cistithe san airgeadra náisiúnta is coiteann don
 ráthóir agus don iasachtaí;
 (g)
 ítimí sócmhainne atá urraithe chun sástacht na
 n-údarás inniúil, le comhthaobhacht i bhfoirm urrúis rialtais láir nó bhainc cheannais
 Chrios A nó urrúis arna n-eisiúint ag an Aontas Eorpach nó trí thaiscí airgid a
 cuireadh san institiúid iasachta nó trí dheimhnithe taisce nó ionstraimí dá
 samhail arna n-eisiúint agus arna dtaisceadh ag an institiúid iasachta;
 13.
 ualú 20 %
 (a)
 ítimí sócmhainne arb éard iad éilimh ar an BEI;
 (b)
 ítimí sócmhainne arb éard iad éilimh ar bhainc
 forbartha iltaobhacha;
 (c)
 ítimí sócmhainne arb éard iad éilimh ina
 n-iompraítear ráthaíocht fhollasach an BEI;
 (d)
 ítimí sócmhainne arb éard iad éilimh ina
 n-iompraítear ráthaíochtaí follasacha banc forbartha iltaobhacha;
 (e)
 ítimí sócmhainne arb éard iad éilimh ar rialtais
 réigiúnacha nó údaráis áitiúla Chrios A, faoi réir Chuid 4;
 (f)
 ítimí sócmhainne arb éard
 iad éilimh ina n-iompraítear ráthaíochtaí follasacha rialtais réigiúnacha nó
 údaráis áitiúla Chrios A, faoi réir Chuid 4;
 (g)
 ítimí sócmhainne arb éard iad
 éilimh ar institiúidí creidmheasa Chrios A ach nach cistí dílse institiúidí den
 sórt sin iad;
 (h)
 ítimí sócmhainne arb éard
 iad éilimh ag a bhfuil aibíocht de bhliain amháin nó níos lú, ar institiúidí
 creidmheasa Chrios B, seachas urrúis arna n-eisiúint ag institiúidí den sórt a
 aithnítear mar chomhpháirteanna dá gcistí dílse;
 (i)
 ítimí sócmhainne ina
 n-iompraítear ráthaíocht fhollasach institiúidí creidmheasa Chrios A;
 (j)
 ítimí sócmhainne arb éard
 iad éilimh ag a bhfuil aibíocht de bhliain amháin nó níos lú ina n-iompraítear
 ráthaíochtaí follasacha institiúidí creidmheasa Chrios B;
 (k)
 ítimí sócmhainne atá
 urraithe, chun sástacht na n-údarás inniúil, le comhthaobhacht i bhfoirm urrús
 arna n-eisiúint ag an BEI nó ag bainc forbartha iltaobhacha;
 (l)
 ítimí airgid atá á gcruinniú;
 14.
 ualú 50 %
 (a)
 iasachtaí a urraítear go hiomlán, chun sástacht
 na n-údarás inniúil, le morgáistí ar réadmhaoin chónaithe atá nó a bheidh
 áitithe ag an iasachtaí, agus iasachtaí a urraítear go hiomlán, chun sástacht
 na n-údarás inniúil, le scaireanna i gcuideachtaí tithíochta cónaithe san
 Fhionlainn, atá ag feidhmiú i gcomhréir leis an dlí
 Fionlannach 1991 a bhaineann le cuideachtaí tithíochta nó
 reachtaíocht choibhéiseach ina dhiaidh sin, maidir le réadmhaoin chónaithe atá
 nó a bheidh áitithe nó ar cíos ag an úinéir;
 (b)
 “urrúis le taca morgáistí" is féidir a
 láimhseáil mar iasachtaí dá dtagraítear i bpointe (a), má mheasann na húdaráis
 inniúla, ag féachaint don chreat dlíthiúil atá i bhfeidhm i ngach Ballstát, go
 bhfuil siad coibhéiseach i bhfianaise an riosca creidmheasa. Gan dochar do na
 cineálacha urrús a d’fhéadfaí a chur san áireamh sna coinníollacha i bpointe 1
 seo agus go bhfuil siad ábalta iad a chomhlíonadh, d’fhéadfadh sé go mbeadh
 ionstraimí de réir bhrí Iarscríbhinn I C (1) agus C (3) de Threoir 2004/39/CE
 san áireamh in “urrúis le taca morgáistí”. Ní mór do na húdaráis inniúla a
 bheith sásta go sonrach:
 (i) go bhfuil urrúis den sórt sin
 tacaithe go hiomlán agus go díreach le comhthiomsú morgáistí den chineál céanna
 agus na cinn atá sainithe i bpointe (a) agus go bhfeidhmíonn siad go hiomlán
 nuair a chruthaítear na hurrúis le taca morgáistí;
 (ii) go bhfuil muirear ardtosaíochta
 inghlactha ar ítimí na mbunsócmhainní morgáiste atá sealbhaithe go díreach ag
 infheisteoirí in urrúis le taca morgáistí nó thar a gceann ag iontaobhaí nó ag ionadaí
 sainordaitheach sa chéatadán céanna leis na hurrúis atá ina seilbh;
 (c)
 réamhíocaíochtaí agus ioncam fabhraithe: beidh
 na sócmhainní seo faoi réir an ualaithe a fhreagraíonn don chontrapháirtí i
 gcás ina bhfuil institiúid ábalta é a chinneadh i gcomhréir le Treoir 86/635/CEE.
 I gcás nach bhfuil sí ábalta an contrapháirtí a chinneadh, cuirfidh sí ualú
 bunráta 50 % i bhfeidhm;
 15.
 ualú 100 %
 (a)
 ítimí sócmhainne arb éard iad éilimh ar rialtais
 láir agus ar bhainc cheannais Chrios B ach amháin nuair atá siad ainmnithe agus
 cistithe in airgeadraí náisiúnta an iasachtaí;
 (b)
 ítimí sócmhainne arb éard iad éilimh ar rialtais
 réigiúnacha nó údaráis áitiúla Chrios B;
 (c)
 ítimí sócmhainne arb éard iad éilimh ina
 n-iompraítear aibíocht de bhliain amháin nó níos lú ar institiúidí creidmheasa
 Chrios B;
 (d)
 ítimí sócmhainne arb éard iad éilimh ar
 earnálacha neamhbhainc Chrios A agus Chrios B;
 (e)
 “Sócmhainní” inláimhsithe de réir bhrí Airteagal 4(10)
 de Threoir 86/635/CEE;
 (f)
 sealúchais scaireanna, rannpháirtíocht agus
 comhpháirteanna eile de chistí dílse institiúidí creidmheasa eile nach ndéantar
 a asbhaint as cistí dílse na n-institiúidí iasachta;
 (g)
 gach sócmhainn eile ach amháin i gcás ina
 n-asbhaintear iad as cistí dílse;
 16.
 Beidh feidhm ag an láimhseáil seo a leanas maidir
 le hítimí lasmuigh den chlár comhardaithe seachas na cinn a chumhdaítear i
 bpointe 17. Déanfar iad a ghrúpáil ar dtús de réir na ngrúpálacha riosca atá
 leagtha amach in Iarscríbhinn II. Cuirfear san áireamh luach iomlán na n-ítimí
 lánriosca, 50 % de luach na n-ítimí meánriosca agus 20 % de na n-ítimí
 meánriosca/íosriosca, agus socrófar luach na n-ítimí íosriosca ag nialas. Is í
 an dara céim na luachanna lasmuigh den chlár comhardaithe, coigeartaithe mar a
 léirítear thuas, a iolrú faoi na hualuithe is inchurtha i leith na
 gcontrapháirtithe ábhartha i gcomhréir leis an láimhseáil ar ítimí sócmhainne
 mar a leagtar síos i bpointí 11-15 agus Cuid 4. I gcás socruithe
 díolacháin agus athcheannaigh sócmhainne agus réamhcheannaithe glan amach, is
 iad na hualuithe riosca a bheidh i gceist ná iad sin a cheanglaítear ar na
 sócmhainní atá i gceist agus ní na contrapháirtithe sna hidirbhearta. Féadfar
 an chuid de chaipiteal suibscríofa neamhíoctha leis an gCiste Eorpach
 Infheistíochta a ualú ag 20 %.
 17.
 Cuirfear na modhanna atá leagtha amach in Iarscríbhinn II
 i bhfeidhm maidir leis na hítimí lasmuigh den chlár comhardaithe atá liostaithe
 in Iarscríbhinn I cé is moite de:
 (a)
 conarthaí arna dtrádáil ar mhalartáin aitheanta,
 (b)
 conarthaí i malairt eachtrach (cé is moite de
 chonarthaí maidir le hór) a bhfuil aibíocht tosaigh de 14 lá féilire nó níos lú
 acu.
 18.
 I gcás ina n-iompraítear ráthaíochtaí follasacha
 in ítimí lasmuigh den chlár comhardaithe, déanfar iad a ualú amhail is gur
 tabhaíodh iad thar ceann an ráthóra seachas thar ceann an chontrapháirtí. I
 gcás ina n-urraítear an neamhchosaint fhéideartha a thagann ó na hidirbhearta
 lasmuigh den chlár comhardaithe go hiomlán, chun sástacht na n-údarás inniúil,
 le ceann ar bith de na hítimí sócmhainne a aithnítear mar chomhthaobhacht i
 bpointí 12(g) agus 13(k), beidh feidhm ag ualuithe 0 % nó 20 % atá spleách
 ar an gcomhthaobhacht lena mbaineann.
 19.
 Féadfaidh na Ballstáit ualú 50 % a chur i
 bhfeidhm maidir le hítimí lasmuigh den chlár comhardaithe arb urraí nó
 ráthaíochtaí iad de chineál ionadaithe creidmheasa atá ráthaithe go hiomlán,
 chun sástacht na n-údarás inniúil, le morgáistí lena gcomhlíontar na
 coinníollacha atá leagtha amach i bpointe 14(a), faoi réir an ráthóir ceart
 díreach a bheith aige maidir le comhthaobhacht den sórt sin.
 20.
 I gcás ina dtugtar ualú níos ísle d’ítimí
 sócmhainne agus d’ítimí lasmuigh den chlár comhardaithe de bharr ráthaíochtaí
 follasacha nó comhthaobhacht atá inghlactha ag na húdaráis inniúla a bheith
 ann, cuirfear an t-ualú níos ísle i bhfeidhm maidir leis an gcuid sin atá
 ráthaithe nó cumhdaithe go hiomlán leis an gcomhthaobhacht amháin.
 Cuid 4 - Ualú éileamh ar rialtais
 réigiúnacha nó ar údaráis áitiúla na mBallstát
 21.
 D’ainneoin cheanglais phointe 13, féadfaidh na
 Ballstáit ualú nialais a shocrú dá rialtais réigiúnacha nó údaráis áitiúla i
 gcás nach bhfuil aon difríocht ó thaobh riosca de idir éilimh ar rialtais
 réigiúnacha nó údaráis áitiúla agus éilimh ar a rialtais láir de bharr
 chumhachtaí na rialtas réigiúnach agus na n-údarás inniúil maidir le hioncam a
 bhailiú agus de bharr na sainsocruithe institiúideacha a bhfuil sé mar thionchar
 acu deiseanna mainneachtana na rialtas réigiúnach agus na n-údarás áitiúil a
 laghdú. Beidh feidhm ag ualú nialais a shocraítear i gcomhréir leis na critéir
 sin ar éilimh ar dhaoine eile agus ar ítimí lasmuigh den chlár comhardaithe a
 tabhaíodh thar ceann na rialtas réigiúnach agus na n-údarás áitúil lena
 mbaineann agus éilimh ar dhaoine eile agus ar ítimí lasmuigh den chlár
 comhardaithe a tabhaíodh thar ceann daoine eile agus atá ráthaithe ag na
 rialtais réigiúnacha agus na húdaráis áitiúla sin nó urraithe, chun sástacht na
 n-údarás inniúil lena mbaineann, le comhthaobhacht i bhfoirm na n-urrús arna
 n-eisiúint ag na rialtais réigiúnacha nó údaráis áitiúla sin.
 22.
 Tabharfaidh na Ballstáit fógra don ÚBE má
 chreideann siad go mbeidh údar le hualú nialais i gcomhréir leis na critéir atá
 leagtha síos i bpointe 21. Féadfaidh Ballstáit eile an fhéidearthacht a
 thairiscint d’institiúidí creidmheasa, faoi mhaoirseacht a n-údarás inniúil,
 ualú nialais a chur i bhfeidhm i gcás ina bhfuil gnó á ndéanamh acu leis na
 rialtais réigiúnacha nó údaráis áitiúla lena mbaineann nó i gcás ina bhfuil
 éilimh á sealbhú acu atá ráthaithe ag rialtais réigiúnacha nó údaráis áitiúla,
 lena n-áirítear comhthaobhacht i bhfoirm urrús.
 Cuid 5 - Ualú eile
 23.
 Gan dochar do phointe 21, féadfaidh na Ballstáit
 ualú 20 % a chur i bhfeidhm maidir le hítimí sócmhainne atá urraithe, chun
 sástacht na n-údarás inniúil lena mbaineann, le comhthaobhacht i bhfoirm urrús
 arna n-eisiúint ag rialtais réigiúnacha nó ag údaráis áitiúla Chrios A, le
 taiscí arna gcur isteach in institiúidí creidmheasa Chrios A seachas an
 institiúid iasachta, nó le deimhnithe taisce nó ionstraimí dá samhail arna
 n-eisiúint ag institiúidí creidmheasa.
 24.
 Féadfaidh na Ballstáit ualú 10 % a chur i
 bhfeidhm maidir le héilimh ar institiúidí a shainfheidhmíonn sna margaí
 idirbhainc agus fiachais phoiblí ina mBallstáit bhaile agus faoi réir
 dlúthmhaoirseachta ag na húdaráis inniúla i gcás ina bhfuil na hítimí
 sócmhainne sin urraithe go hiomlán, chun sástacht na mBallstát baile, le
 meascán ítimí sócmhainne dá dtagraítear i bpointí 12 agus 13 atá aitheanta ag
 an mBallstát baile mar chinn a chuimsíonn comhthaobhacht leordhóthanach.
 25.
 Tabharfaidh na Ballstáit fógra don ÚBE maidir le
 forálacha ar bith a ghlacfar de bhun phointe 23 agus phointe 24 agus maidir
 leis na cúiseanna leis na forálacha sin.
 Cuid 6 - Comhlachtaí riaracháin
 agus gnóthais neamhthráchtála
 26.
 Chun críocha phointe 13, féadfaidh na húdaráis
 inniúla a áireamh faoi choincheap na rialtas réigiúnach agus na n-údarás áitiúil
 comhlachtaí riaracháin neamhthráchtála a bheidh freagrach do rialtais
 réigiúnacha nó údaráis áitiúla nó údaráis, a fheidhmeoidh, i dtuairim na
 n-údarás inniúil, na freagrachtaí céanna le húdaráis réigiúnacha agus áitiúla.
 27.
 Féadfaidh na húdaráis inniúla a áireamh freisin faoi
 choincheap na rialtas réigiúnach agus na n-údarás áitiúil, eaglaisí agus pobail
 reiligiúnacha arna gcomhdhéanamh i bhfoirm duine dhlítheanaigh faoin dlí
 poiblí, sa mhéid is go mbailíonn siad cánacha i gcomhréir le reachtaíocht a
 thugann de cheart dóibh sin a dhéanamh. Mar sin féin, ní bheidh feidhm sa chás
 seo ag na roghanna atá leagtha amach i gCuid 4.
 Iarscríbhinn
 5
 Tábla comhghaoil
 An Rialachán seo || Treoir 2006/48/CE || Treoir 2006/49/CE
 Airteagal 1 || ||
 Airteagal 2 || ||
 Airteagal 3 || ||
 Airteagal 4(1), (3)-(5), (10), (16)-(22), (24-38), (42), (47), (60), (61), (63), (66), (67), (71), (72) || Airteagal 4 ||
 Airteagal 4(6), (7), (56), (81) || || Airteagal 3
 Airteagal 4(2), (9), (11)-(15), (23), (40), (41), (48), (55), (57), (59), (62), (64), (65), (68), (69), (70), (73)-(80), (82)-(86) || ||
 Airteagal 4(50) || Airteagal 77 ||
 Airteagal 4 || || Airteagal 3(1)m
 Airteagal 4 || || Airteagal 3(1)o
 Airteagal 4 || || Airteagal 3(1)e
 Airteagal 4 || Airteagal 4(14) ||
 Airteagal 4 || Airteagal 4(16) ||
 Airteagal 4 || Airteagal 4(4) || Airteagal 3(3)c
 Airteagal 4 || Airteagal 4(5) ||
 Airteagal 5(1) || Airteagal 68(1) ||
 Airteagal 5(2) || Airteagal 68(2) ||
 Airteagal 5(3) || Airteagal 68(3) ||
 Airteagal 5(4) || ||
 Airteagal 5(5) || ||
 Airteagal 6(1) || Airteagal 69(1) ||
 Airteagal 6(2) || Airteagal 69(2) ||
 Airteagal 6(3) || Airteagal 69(3) ||
 Airteagal 7(1) || ||
 Airteagal 7(2) || ||
 Airteagal 7(3) || ||
 Airteagal 8(1) || Airteagal 70(1) ||
 Airteagal 8(2) || Airteagal 70(2) ||
 Airteagal 8(3) || Airteagal 70(3) ||
 Airteagal 9 || Airteagal 3(1) ||
 Airteagal 10(1) || Airteagal 71(1) ||
 Airteagal 10(2) || Airteagal 71(2) ||
 Airteagal 10(3) || ||
 Airteagal 10(4) || ||
 Airteagal 11 || ||
 Airteagal 12(1) || Airteagal 72(1) ||
 Airteagal 12(2) || Airteagal 72(2) ||
 Airteagal 12(3) || Airteagal 72(3) ||
 Airteagal 12(4) || ||
 Airteagal 13(1) || Airteagal 73(3) ||
 Airteagal 13(2) || ||
 Airteagal 13(3) || ||
 Airteagal 14 || || Airteagal 22(1)
 Airteagal 15(1) || || Airteagal 23
 Airteagal 15(2) || ||
 Airteagal 15(3) || ||
 Airteagal 16(1)-(3) || Airteagal 133(1) ||
 Airteagal 16(4) || Airteagal 133(2) ||
 Airteagal 16(5) || Airteagal 133(3) ||
 Airteagal 16(6) || Airteagal 134(1) ||
 Airteagal 16(7) || ||
 Airteagal 16(8) || Airteagal 134(2) ||
 Airteagal 17(1) || Airteagal 73(1) ||
 Airteagal 17(2) || ||
 Airteagal 17(3) || ||
 Airteagal 18(1) || ||
 Airteagal 18(2) || ||
 Airteagal 18(3) || ||
 Airteagal 18(4) || ||
 Airteagal 18(5) || ||
 Airteagal 18(6) || ||
 Airteagal 18(7) || ||
 Airteagal 19(1) || ||
 Airteagal 19(2) || ||
 Airteagal 19(3) || ||
 Airteagal 19(4) || ||
 Airteagal 20 || Airteagal 73(2) ||
 Airteagal 21 || || Airteagal 3(1), an dara fomhír
 Airteagal 22 || ||
 Airteagal 23 || ||
 Airteagal 24 || ||
 Airteagal 25 || ||
 Airteagal 26 || ||
 Airteagal 27 || ||
 Airteagal 28 || ||
 Airteagal 29 || ||
 Airteagal 30 || ||
 Airteagal 31 || ||
 Airteagal 32 || ||
 Airteagal 33 || ||
 Airteagal 34 || ||
 Airteagal 35 || ||
 Airteagal 36 || ||
 Airteagal 37 || ||
 Airteagal 38 || ||
 Airteagal 39 || ||
 Airteagal 40 || ||
 Airteagal 41 || ||
 Airteagal 42 || ||
 Airteagal 43 || ||
 Airteagal 44 || ||
 Airteagal 45 || ||
 Airteagal 46 || ||
 Airteagal 47 || ||
 Airteagal 48 || ||
 Airteagal 49 || ||
 Airteagal 50 || ||
 Airteagal 51 || ||
 Airteagal 52 || ||
 Airteagal 53 || ||
 Airteagal 54 || ||
 Airteagal 55 || ||
 Airteagal 56 || ||
 Airteagal 57 || ||
 Airteagal 58 || ||
 Airteagal 59 || ||
 Airteagal 60 || ||
 Airteagal 61 || ||
 Airteagal 62 || ||
 Airteagal 63 || ||
 Airteagal 64 || ||
 Airteagal 65 || ||
 Airteagal 66 || ||
 Airteagal 67 || ||
 Airteagal 68 || ||
 Airteagal 69 || ||
 Airteagal 70 || ||
 Airteagal 71 || ||
 Airteagal 72 || ||
 Airteagal 73 || ||
 Airteagal 74 || ||
 Airteagal 75 || ||
 Airteagal 76 || ||
 Airteagal 77 || ||
 Airteagal 78 || ||
 Airteagal 79 || ||
 Airteagal 80 || ||
 Airteagal 81 || ||
 Airteagal 82 || ||
 Airteagal 83 || ||
 Airteagal 84(1) agus (2) || Airteagal 120 ||
 Airteagal 84(3) || ||
 Airteagal 84(4) || ||
 Airteagal 85 || ||
 Airteagal 86 || ||
 Airteagal 87 || ||
 Airteagal 88(1)-(4) || Airteagal 10(1)-(4) ||
 Airteagal 88(5) || ||
 Airteagal 89 || || Airteagal 18(2)-(4)
 Airteagal 90 || ||
 Airteagal 91 || ||
 Airteagal 92 || ||
 Airteagal 93 || || Airteagal 24
 Airteagal 94 || Airteagal 74(1) ||
 Airteagal 95(1) || Airteagal 74(2) ||
 Airteagal 95(2) || ||
 Airteagal 96(1) || ||
 Airteagal 96(2) || ||
 Airteagal 96(3) || ||
 Airteagal 97(1) || || Airteagal 11(1)
 Airteagal 97(2) || || Airteagal 11(3)
 Airteagal 97(3) || || Airteagal 11(4)
 Airteagal 97(4) || || Iarscríbhinn VII, Cuid C, pointe 1
 Airteagal 98 || || Iarscríbhinn VII, Cuid A, pointe 1
 Airteagal 99(1) || || Iarscríbhinn VII, Cuid D, pointe 1
 Airteagal 99(2) || || Iarscríbhinn VII, Cuid D, pointe 2
 Airteagal 100(1) || || Airteagal 33(1)
 Airteagal 100(2)-(10) || || Iarscríbhinn VII, Cuid B, pointí 1-9
 Airteagal 100(11)-(13) || || Iarscríbhinn VII, Cuid B, pointí 11-13
 Airteagal 101 || || Iarscríbhinn VII, Cuid C, pointí 1-3
 Airteagal 102 || Airteagal 76 ||
 Airteagal 103(1) || Airteagal 91 ||
 Airteagal 103(2) || ||
 Airteagal 104 || Airteagal 94 ||
 Airteagal 105 || ||
 Airteagal 106 || Airteagal 78(1)-(3) ||
 Airteagal 107 || Airteagal 79(1) ||
 Airteagal 108(1) || Airteagal 80(1) ||
 Airteagal 108(2) || Airteagal 80(2) ||
 Airteagal 108(3) || Airteagal 80(4) ||
 Airteagal 108(4) || Airteagal 80(5) ||
 Airteagal 108(5) || Airteagal 80(6) ||
 Airteagal 108(6) || Airteagal 80(7) ||
 Airteagal 108(7) || Airteagal 80(8) ||
 Airteagal 108(8) || ||
 Airteagal 109 || Iarscríbhinn VI, Cuid I, pointí 1-5 ||
 Airteagal 110(1) || ||
 Airteagal 110(2)-(5) || Iarscríbhinn VI, Cuid I, pointí 8-11 ||
 Airteagal 111(1) || ||
 Airteagal 111(2) || ||
 Airteagal 111(3) || ||
 Airteagal 111(4) || ||
 Airteagal 111(5) || Iarscríbhinn VI, Cuid I, pointe 15 ||
 Airteagal 111(6) || Iarscríbhinn VI, Cuid I, pointe 17 ||
 Airteagal 112(1) || Iarscríbhinn VI, Cuid I, pointe 18 agus pointe 19 ||
 Airteagal 112(2) || Iarscríbhinn VI, Cuid I, pointe 20 ||
 Airteagal 112(3) || Iarscríbhinn VI, Cuid I, pointe 21 ||
 Airteagal 113 || Iarscríbhinn VI, Cuid I, pointe 22 ||
 Airteagal 114(1) || ||
 Airteagal 114(2) || Iarscríbhinn VI, Cuid I, pointe 37 agus pointe 38 ||
 Airteagal 114(3) || Iarscríbhinn VI, Cuid I, pointe 40 ||
 Airteagal 114(4) || ||
 Airteagal 114(5) || ||
 Airteagal 115(1) || Iarscríbhinn VI, Cuid I, pointe 29 ||
 Airteagal 115(2) || Iarscríbhinn VI, Cuid I, pointe 31 ||
 Airteagal 115(3) || Iarscríbhinn VI, Cuid I, pointí 33-36 ||
 Airteagal 116(1) || Iarscríbhinn VI, Cuid I, pointe 26 ||
 Airteagal 116(2) || Iarscríbhinn VI, Cuid I, pointe 25 ||
 Airteagal 116(3) || Iarscríbhinn VI, Cuid I, pointe 27 ||
 Airteagal 117 || Iarscríbhinn VI, Cuid I, pointe 41 agus pointe 42 ||
 Airteagal 118 || Airteagal 79(2), 79(3) agus Iarscríbhinn VI, Cuid I, pointe 43 ||
 Airteagal 119(1) || Iarscríbhinn VI, Cuid I, pointe 44 ||
 Airteagal 119(2) || ||
 Airteagal 119(3) || ||
 Airteagal 120(1)-(3) || Iarscríbhinn VI, Cuid I, pointí 45-49 ||
 Airteagal 120(4) || ||
 Airteagal 121(1) agus (2) || Iarscríbhinn VI, Cuid I, pointí 51-55 ||
 Airteagal 121(3) agus (4) || Iarscríbhinn VI, Cuid I, pointe 58 agus pointe 59 ||
 Airteagal 122(1) agus (2) || Iarscríbhinn VI, Cuid I, pointe 61 agus pointe 62 ||
 Airteagal 122(3) agus (4) || Iarscríbhinn VI, Cuid I, pointe 64 agus pointe 65 ||
 Airteagal 123(1) || Iarscríbhinn VI, Cuid I, pointe 66 agus pointe 76 ||
 Airteagal 123(2) || Iarscríbhinn VI, Cuid I, pointe 66 ||
 Airteagal 123(3) || ||
 Airteagal 124(1) || Iarscríbhinn VI, Cuid I, pointe 68, mír 1 agus mír 2 ||
 Airteagal 124(2) || Iarscríbhinn VI, Cuid I, pointe 69 ||
 Airteagal 124(3) || Iarscríbhinn VI, Cuid I, pointe 71 ||
 Airteagal 124(4) || Iarscríbhinn VI, Cuid I, pointe 70 ||
 Airteagal 124(5) || ||
 Airteagal 125 || Iarscríbhinn VI, Cuid I, pointe 72 ||
 Airteagal 126 || Iarscríbhinn VI, Cuid I, pointe 73 ||
 Airteagal 127(1) || Iarscríbhinn VI, Cuid I, pointe 74 ||
 Airteagal 127(2) || Iarscríbhinn VI, Cuid I, pointe 75 ||
 Airteagal 127(3) || Iarscríbhinn VI, Cuid I, pointe 77 agus pointe 78 ||
 Airteagal 127(4) || Iarscríbhinn VI, Cuid I, pointe 79 ||
 Airteagal 127(5) || Iarscríbhinn VI, Cuid I, pointe 80 agus pointe 81 ||
 Airteagal 128(1) || Iarscríbhinn VI, Cuid I, pointe 86 ||
 Airteagal 128(2) || ||
 Airteagal 128(3) || ||
 Airteagal 129(1)-(3) || Iarscríbhinn VI, Cuid I, pointí 82-84 ||
 Airteagal 129(4)-(7) || Iarscríbhinn VI, Cuid I, pointí 87-90 ||
 Airteagal 130 || Airteagal 81(1), (2) agus (4) ||
 Airteagal 131(1) || Airteagal 82(1) ||
 Airteagal 131(2) || Iarscríbhinn VI, Cuid 2, pointí 12-16 ||
 Airteagal 131(3) || Airteagal 150(3) ||
 Airteagal 132(1) || Iarscríbhinn VI, Cuid I, pointe 6 ||
 Airteagal 132(2) || Iarscríbhinn VI, Cuid I, pointe 7 ||
 Airteagal 132(3) || ||
 Airteagal 133 || Iarscríbhinn VI, Cuid III, pointí 1-7 ||
 Airteagal 134 || Iarscríbhinn VI, Cuid III, pointí 8-17 ||
 Airteagal 135(1) || ||
 Airteagal 135(2) || ||
 Airteagal 136 || ||
 Airteagal 137(1) || ||
 Airteagal 137(2) || ||
 Airteagal 138(1) || Airteagal 84 (1) agus Iarscríbhinn VII, Cuid 4, pointe 1 ||
 Airteagal 138(1) || Airteagal 84(2) ||
 Airteagal 138(1) || Airteagal 84(3) ||
 Airteagal 138(1) || Airteagal 84(4) ||
 Airteagal 138(1) || ||
 Airteagal 139 || ||
 Airteagal 140 || ||
 Airteagal 141 || ||
 Airteagal 142(1) || Airteagal 86(9) ||
 Airteagal 142(2)-(9) || Airteagal 86(1)-(8) ||
 Airteagal 143(1) || Airteagal 85(1) ||
 Airteagal 143(2) || Airteagal 85(2) ||
 Airteagal 143(3) || ||
 Airteagal 143(4) || Airteagal 85(3) ||
 Airteagal 143(5) || ||
 Airteagal 143(1) || ||
 Airteagal 144 || Airteagal 85(4) agus (5) ||
 Airteagal 145(1) || Airteagal 89(1) ||
 Airteagal 145(2) || Airteagal 89(2) ||
 Airteagal 145(3) || ||
 Airteagal 145(4) || ||
 Airteagal 146 || Airteagal 87(1)-(10) ||
 Airteagal 147(1) agus (2) || Airteagal 87(11) ||
 Airteagal 147(3) agus (4) || Airteagal 87(12) ||
 Airteagal 147(5) || ||
 Airteagal 148(1) || Iarscríbhinn VII, Cuid I, pointe 3 ||
 Airteagal 148(2) || ||
 Airteagal 148(3)-(8) || Iarscríbhinn VII, Cuid I, pointí 4-9 ||
 Airteagal 148(9) || ||
 Airteagal 149 || Iarscríbhinn VII, Cuid I, pointí 10-16 ||
 Airteagal 150(1) || Iarscríbhinn VII, Cuid I, pointe 17 agus pointe 18 ||
 Airteagal 150(2) || Iarscríbhinn VII, Cuid I, pointí 19-21 ||
 Airteagal 150(3) || Iarscríbhinn VII, Cuid I, pointí 22-24 ||
 Airteagal 150(4) || Iarscríbhinn VII, Cuid I, pointí 25-26 ||
 Airteagal 151 || ||
 Airteagal 152 || Iarscríbhinn VII, Cuid I, pointe 27 ||
 Airteagal 153(1) || Iarscríbhinn VII, Cuid I, pointe 28 ||
 Airteagal 153(2)-(5) || ||
 Airteagal 154(1) || Airteagal 88(2) ||
 Airteagal 154(2) || Airteagal 88(3) ||
 Airteagal 154(3) || Airteagal 88(4) ||
 Airteagal 154(4) || Airteagal 88(6) ||
 Airteagal 154(5) || Iarscríbhinn VII, Cuid I, pointe 30 ||
 Airteagal 154(6) || Iarscríbhinn VII, Cuid I, pointe 31 ||
 Airteagal 154(7) || Iarscríbhinn VII, Cuid I, pointe 32 ||
 Airteagal 154(8) || Iarscríbhinn VII, Cuid I, pointe 33 ||
 Airteagal 154(9) || Iarscríbhinn VII, Cuid I, pointe 34 ||
 Airteagal 154(10) || Iarscríbhinn VII, Cuid I, pointe 35 ||
 Airteagal 154(11) || ||
 Airteagal 155 || Iarscríbhinn VII, Cuid I, pointe 36 ||
 Airteagal 156(1) || Iarscríbhinn VII, Cuid II, pointe 2 ||
 Airteagal 156(2) || Iarscríbhinn VII, Cuid II, pointe 3 ||
 Airteagal 156(3) || Iarscríbhinn VII, Cuid II, pointe 4 ||
 Airteagal 156(4) || Iarscríbhinn VII, Cuid II, pointe 5 ||
 Airteagal 156(5) || Iarscríbhinn VII, Cuid II, pointe 6 ||
 Airteagal 156(6) || Iarscríbhinn VII, Cuid II, pointe 7 ||
 Airteagal 156(7) || Iarscríbhinn VII, Cuid II, pointe 7 ||
 Airteagal 157(1) || Iarscríbhinn VII, Cuid II, pointe 8 ||
 Airteagal 157(2) || Iarscríbhinn VII, Cuid II, pointe 9 ||
 Airteagal 157(3) || Iarscríbhinn VII, Cuid II, pointe 10 ||
 Airteagal 157(4) || Iarscríbhinn VII, Cuid II, pointe 11 ||
 Airteagal 158(1) || Iarscríbhinn VII, Cuid II, pointe 12 ||
 Airteagal 158(2) || Iarscríbhinn VII, Cuid II, pointe 13 ||
 Airteagal 158(3) || Iarscríbhinn VII, Cuid II, pointe 14 ||
 Airteagal 158(4) || Iarscríbhinn VII, Cuid II, pointe 15 ||
 Airteagal 158(5) || Iarscríbhinn VII, Cuid II, pointe 16 ||
 Airteagal 159(1) || Iarscríbhinn VII, Cuid II, pointe 17 ||
 Airteagal 159(2) || Iarscríbhinn VII, Cuid II, pointe 18 ||
 Airteagal 159(3) || Iarscríbhinn VII, Cuid II, pointe 19 ||
 Airteagal 159(4) || Iarscríbhinn VII, Cuid II, pointe 20 ||
 Airteagal 160(1) || Iarscríbhinn VII, Cuid II, pointe 21 ||
 Airteagal 160(2) || Iarscríbhinn VII, Cuid II, pointe 22 ||
 Airteagal 160(3) || Iarscríbhinn VII, Cuid II, pointe 23 ||
 Airteagal 160(4) || ||
 Airteagal 161(1) || Iarscríbhinn VII, Cuid II, pointe 24 ||
 Airteagal 161(2) || Iarscríbhinn VII, Cuid II, pointe 25 agus pointe 26 ||
 Airteagal 161(3) || Iarscríbhinn VII, Cuid II, pointe 27 ||
 Airteagal 162(1) || Iarscríbhinn VII, Cuid III, pointe 1 ||
 Airteagal 162(2) || Iarscríbhinn VII, Cuid III, pointe 2 ||
 Airteagal 162(3) || Iarscríbhinn VII, Cuid III, pointe 3 ||
 Airteagal 162(4) || Iarscríbhinn VII, Cuid III, pointe 4 ||
 Airteagal 162(5) || Iarscríbhinn VII, Cuid III, pointe 5 ||
 Airteagal 162(6) || Iarscríbhinn VII, Cuid III, pointe 6 ||
 Airteagal 162(7) || Iarscríbhinn VII, Cuid III, pointe 7 ||
 Airteagal 162(8) || Iarscríbhinn VII, Cuid III, pointe 9 ||
 Airteagal 162(9) || Iarscríbhinn VII, Cuid III, pointe 10 ||
 Airteagal 162(10) || Iarscríbhinn VII, Cuid III, pointe 11 ||
 Airteagal 163(1) || Iarscríbhinn VII, Cuid III, pointe 12 ||
 Airteagal 163(2) || ||
 Airteagal 164 || Iarscríbhinn VII, Cuid III, pointe 13 ||
 Airteagal 165(1) || Iarscríbhinn VII, Cuid IV, pointe 1 ||
 Airteagal 165(2) || Iarscríbhinn VII, Cuid IV, pointe 2 ||
 Airteagal 165(3) || Iarscríbhinn VII, Cuid IV, pointe 3 ||
 Airteagal 166(1) || Iarscríbhinn VII, Cuid IV, pointe 5- ||
 Airteagal 166(2) || Iarscríbhinn VII, Cuid IV, pointe 12 ||
 Airteagal 166(3) || Iarscríbhinn VII, Cuid IV, pointí 13-15 ||
 Airteagal 166(4) || Iarscríbhinn VII, Cuid IV, pointe 16 ||
 Airteagal 167(1) || Iarscríbhinn VII, Cuid IV, pointe 17 ||
 Airteagal 167(2) || Iarscríbhinn VII, Cuid IV, pointe 18 ||
 Airteagal 168(1) || Iarscríbhinn VII, Cuid IV, pointe 19-23 ||
 Airteagal 168(2) || Iarscríbhinn VII, Cuid IV, pointe 24 ||
 Airteagal 168(3) || Iarscríbhinn VII, Cuid IV, pointe 25 ||
 Airteagal 169(1) || Iarscríbhinn VII, Cuid IV, pointí 26-28 ||
 Airteagal 169(2) || Iarscríbhinn VII, Cuid IV, pointe 29 ||
 Airteagal 169(3) || ||
 Airteagal 170 || Iarscríbhinn VII, Cuid IV, pointe 30 ||
 Airteagal 171(1) || Iarscríbhinn VII, Cuid IV, pointe 31 ||
 Airteagal 171(2) || Iarscríbhinn VII, Cuid IV, pointe 32 ||
 Airteagal 171(3) || Iarscríbhinn VII, Cuid IV, pointe 33 ||
 Airteagal 171(4) || Iarscríbhinn VII, Cuid IV, pointe 34 ||
 Airteagal 171(5) || Iarscríbhinn VII, Cuid IV, pointe 35 ||
 Airteagal 172(1) || Iarscríbhinn VII, Cuid IV, pointe 36 ||
 Airteagal 172(2) || Iarscríbhinn VII, Cuid IV, pointe 37, an chéad fhomhír ||
 Airteagal 172(3) || Iarscríbhinn VII, Cuid IV, pointe 37, an dara fomhír ||
 Airteagal 172(4) || Iarscríbhinn VII, Cuid IV, pointe 38 ||
 Airteagal 172(5) || Iarscríbhinn VII, Cuid IV, pointe 39 ||
 Airteagal 173(1) || Iarscríbhinn VII, Cuid IV, pointe 40 ||
 Airteagal 173(2) || Iarscríbhinn VII, Cuid IV, pointe 41 ||
 Airteagal 173(3) || Iarscríbhinn VII, Cuid IV, pointe 42 ||
 Airteagal 174(1) || Iarscríbhinn VII, Cuid IV, pointe 44 ||
 Airteagal 174(2) || Iarscríbhinn VII, Cuid IV, pointe 45 ||
 Airteagal 174(3) || Iarscríbhinn VII, Cuid IV, pointe 46 ||
 Airteagal 174(4) || Iarscríbhinn VII, Cuid IV, pointe 47 ||
 Airteagal 174(5) || ||
 Airteagal 174(6) || ||
 Airteagal 175(1) || Iarscríbhinn VII, Cuid IV, pointe 43 agus pointí 49-56 ||
 Airteagal 175(2) || Iarscríbhinn VII, Cuid IV, pointe 57 ||
 Airteagal 176(1) || Iarscríbhinn VII, Cuid IV, pointí 59-66 ||
 Airteagal 176(2) || Iarscríbhinn VII, Cuid IV, pointí 67-72 ||
 Airteagal 176(3) || ||
 Airteagal 177(1) || Iarscríbhinn VII, Cuid IV, pointí 73-81 ||
 Airteagal 177(2) || Iarscríbhinn VII, Cuid IV, pointe 82 ||
 Airteagal 177(3) || Iarscríbhinn VII, Cuid IV, pointí 83-86 ||
 Airteagal 178(1) || Iarscríbhinn VII, Cuid IV, pointí 87-92 ||
 Airteagal 178(2) || Iarscríbhinn VII, Cuid IV, pointe 93 ||
 Airteagal 178(3) || Iarscríbhinn VII, Cuid IV, pointe 94 agus pointe 95 ||
 Airteagal 178(4) || ||
 Airteagal 179(1) || Iarscríbhinn VII, Cuid IV, pointí 98-100 ||
 Airteagal 179(2) || Iarscríbhinn VII, Cuid IV, pointe 101 agus pointe 102 ||
 Airteagal 179(3) || Iarscríbhinn VII, Cuid IV, pointe 103 agus pointe 104 ||
 Airteagal 179(4) || Iarscríbhinn VII, Cuid IV, pointe 96 ||
 Airteagal 179(5) || Iarscríbhinn VII, Cuid IV, pointe 97 ||
 Airteagal 179(6) || ||
 Airteagal 180(1) || ||
 Airteagal 180(2) || Iarscríbhinn VII, Cuid IV, pointe 105 ||
 Airteagal 180(3) || Iarscríbhinn VII, Cuid IV, pointe 106 ||
 Airteagal 180(4) || Iarscríbhinn VII, Cuid IV, pointe 107 ||
 Airteagal 180(5) || Iarscríbhinn VII, Cuid IV, pointe 108 ||
 Airteagal 180(6) || Iarscríbhinn VII, Cuid IV, pointe 109 ||
 Airteagal 181 || Iarscríbhinn VII, Cuid IV, pointí 110-114 ||
 Airteagal 182 || Iarscríbhinn VII, Cuid IV, pointe 115 ||
 Airteagal 183 || Iarscríbhinn VII, Cuid IV, pointe 116 ||
 Airteagal 184 || Iarscríbhinn VII, Cuid IV, pointí 117-123 ||
 Airteagal 185(1) || Iarscríbhinn VII, Cuid IV, pointe 124 ||
 Airteagal 185(2) || Iarscríbhinn VII, Cuid IV, pointe 125 agus pointe 126 ||
 Airteagal 185(3) || Iarscríbhinn VII, Cuid IV, pointe 127 ||
 Airteagal 185(4) || ||
 Airteagal 186(1) || Iarscríbhinn VII, Cuid IV, pointe 128 ||
 Airteagal 186(2) || Iarscríbhinn VII, Cuid IV, pointe 129 ||
 Airteagal 187 || Iarscríbhinn VII, Cuid IV, pointe 131 ||
 Airteagal 188 || Airteagal 90 agus Iarscríbhinn VIII, Cuid 1, pointe 2 ||
 Airteagal 189(1) || Airteagal 93(2) ||
 Airteagal 189(2) || Airteagal 93(3) ||
 Airteagal 189(3) || Iarscríbhinn VIII, Cuid III, pointe 1 ||
 Airteagal 189(4) || Iarscríbhinn VIII, Cuid III, pointe 2 ||
 Airteagal 189(5) || Iarscríbhinn VIII, Cuid V, pointe 1 agus pointe 2 ||
 Airteagal 189(6) || ||
 Airteagal 190(1) || Airteagal 92(1) ||
 Airteagal 190(2) || Airteagal 92(2) ||
 Airteagal 190(3) || Airteagal 92(3) ||
 Airteagal 190(4) || Airteagal 92(4) ||
 Airteagal 190(5) || Airteagal 92(5) ||
 Airteagal 190(6) || Airteagal 92(6) ||
 Airteagal 190(7) || Iarscríbhinn VIII, Cuid II, pointe 1 ||
 Airteagal 190(8) || Iarscríbhinn VIII, Cuid II, pointe 2 ||
 Airteagal 190(9) || ||
 Airteagal 190(10) || ||
 Airteagal 191 || Iarscríbhinn VIII, Cuid I, pointe 3 agus pointe 4 ||
 Airteagal 192 || Iarscríbhinn VIII, Cuid I, pointe 5 ||
 Airteagal 193(1) || Iarscríbhinn VIII, Cuid I, pointe 7 ||
 Airteagal 193(2) || Iarscríbhinn VIII, Cuid I, pointe 8 ||
 Airteagal 193(3) || Iarscríbhinn VIII, Cuid I, pointe 9 ||
 Airteagal 193(4) || Iarscríbhinn VIII, Cuid I, pointe 10 ||
 Airteagal 193(5)-(9) || ||
 Airteagal 194(1) || Iarscríbhinn VIII, Cuid I, pointe 11 ||
 Airteagal 194(2) || ||
 Airteagal 195(1) || Iarscríbhinn VIII, Cuid I, pointe 12 ||
 Airteagal 195(2) || Iarscríbhinn VIII, Cuid I, pointí 13-17 ||
 Airteagal 195(3) || Iarscríbhinn VIII, Cuid I, pointe 20 ||
 Airteagal 195(4) || Iarscríbhinn VIII, Cuid I, pointe 21 ||
 Airteagal 195(5) || Iarscríbhinn VIII, Cuid I, pointe 22 ||
 Airteagal 195(6)-(10) || ||
 Airteagal 196 || Iarscríbhinn VIII, Cuid I, pointí 23-25 ||
 Airteagal 197(1) || Iarscríbhinn VIII, Cuid I, pointe 26 ||
 Airteagal 197(2) || Iarscríbhinn VIII, Cuid I, pointe 27 ||
 Airteagal 198 || Iarscríbhinn VIII, Cuid I, pointe 29 ||
 Airteagal 199(1) || Iarscríbhinn VIII, Cuid I, pointe 30 agus pointe 31 ||
 Airteagal 199(2) || Iarscríbhinn VIII, Cuid I, pointe 32 ||
 Airteagal 200 || Iarscríbhinn VIII, Cuid II, pointe 3 ||
 Airteagal 201 || Iarscríbhinn VIII, Cuid II, pointí 4-5 ||
 Airteagal 202(1) || Iarscríbhinn VIII, Cuid II, pointe 6 ||
 Airteagal 202(2) || Iarscríbhinn VIII, Cuid II, pointe 6a ||
 Airteagal 202(3) || Iarscríbhinn VIII, Cuid II, pointe 6b ||
 Airteagal 202(4) || Iarscríbhinn VIII, Cuid II, pointe 6c ||
 Airteagal 202(5) || Iarscríbhinn VIII, Cuid II, pointe 7 ||
 Airteagal 203(1) || Iarscríbhinn VIII, Cuid II, pointe 8 ||
 Airteagal 203(2) || Iarscríbhinn VIII, Cuid II, pointe 8(a) ||
 Airteagal 203(3) || Iarscríbhinn VIII, Cuid II, pointe 8(b) ||
 Airteagal 203(4) || Iarscríbhinn VIII, Cuid II, pointe 8(c ) ||
 Airteagal 203(5) || Iarscríbhinn VIII, Cuid II, pointe 8(d) ||
 Airteagal 204(1) || ||
 Airteagal 204(2) || Iarscríbhinn VIII, Cuid II, pointe 9(a) ||
 Airteagal 204(3) || Iarscríbhinn VIII, Cuid II, pointe 9(b) ||
 Airteagal 205 || Iarscríbhinn VIII, Cuid II, pointe 10 ||
 Airteagal 206 || Iarscríbhinn VIII, Cuid II, pointe 11 ||
 Airteagal 207(1) || Iarscríbhinn VIII, Cuid II, pointe 12 ||
 Airteagal 207(2) || Iarscríbhinn VIII, Cuid II, pointe 13 ||
 Airteagal 208 (1) || Iarscríbhinn VIII, Cuid II, pointe 14 ||
 Airteagal 208(2) || Iarscríbhinn VIII, Cuid II, pointe 15 ||
 Airteagal 208(3) || ||
 Airteagal 209(1) || Iarscríbhinn VIII, Cuid II, pointe 16 ||
 Airteagal 209(2) || Iarscríbhinn VIII, Cuid II, pointe 17 ||
 Airteagal 209(3) || ||
 Airteagal 210(1) || Iarscríbhinn VIII, Cuid II, pointe 18 ||
 Airteagal 210(2) || Iarscríbhinn VIII, Cuid II, pointe 19 ||
 Airteagal 211(1) || Iarscríbhinn VIII, Cuid II, pointe 20 ||
 Airteagal 211(2) || Iarscríbhinn VIII, Cuid II, pointe 21 ||
 Airteagal 212(1) || Iarscríbhinn VIII, Cuid II, pointe 22 ||
 Airteagal 212(2) || ||
 Airteagal 212(3) || ||
 Airteagal 213 || Iarscríbhinn VIII, Cuid III, pointe 3 ||
 Airteagal 214 || Iarscríbhinn VIII, Cuid III, pointe 4 ||
 Airteagal 215(1) || Iarscríbhinn VIII, Cuid III, pointe 5 ||
 Airteagal 215(2) || Iarscríbhinn VIII, Cuid III, pointí 6-10 ||
 Airteagal 215(3) || Iarscríbhinn VIII, Cuid III, pointe 11 ||
 Airteagal 215(4) || Iarscríbhinn VIII, Cuid III, pointe 22 agus pointe 23 ||
 Airteagal 215(5) || ||
 Airteagal 216(1) || Iarscríbhinn VIII, Cuid III, pointí 12-15 ||
 Airteagal 216(2) || Iarscríbhinn VIII, Cuid III, pointe 16 ||
 Airteagal 216(3) || Iarscríbhinn VIII, Cuid III, pointe 17 ||
 Airteagal 216(4) || Iarscríbhinn VIII, Cuid III, pointe 18 agus pointe 19 ||
 Airteagal 216(5) || Iarscríbhinn VIII, Cuid III, pointe 20 agus pointe 21 ||
 Airteagal 216(6) || Iarscríbhinn VIII, Cuid III, pointe 22 agus pointe 23 ||
 Airteagal 216(7)-(9) || ||
 Airteagal 217(1) || Iarscríbhinn VIII, Cuid III, pointe 24 ||
 Airteagal 217(2) || Iarscríbhinn VIII, Cuid III, pointe 25 ||
 Airteagal 217(3) || Iarscríbhinn VIII, Cuid III, pointe 26 ||
 Airteagal 217(4) || Iarscríbhinn VIII, Cuid III, pointe 27 ||
 Airteagal 217(5) || Iarscríbhinn VIII, Cuid III, pointe 28 ||
 Airteagal 217(6) || Iarscríbhinn VIII, Cuid III, pointe 29 ||
 Airteagal 217(7) || ||
 Airteagal 218(1) || Iarscríbhinn VIII, Cuid III, pointí 30-32 ||
 Airteagal 218(2) || Iarscríbhinn VIII, Cuid III, pointe 33 ||
 Airteagal 218(3) || Iarscríbhinn VIII, Cuid III, pointe 34 agus pointe 35 ||
 Airteagal 218(4)-(7) || ||
 Airteagal 219(1) || Iarscríbhinn VIII, Cuid III, pointe 36 ||
 Airteagal 219(2) || Iarscríbhinn VIII, Cuid III, pointí 37-40 ||
 Airteagal 219(3)-(6) || ||
 Airteagal 220(1) || Iarscríbhinn VIII, Cuid III, pointí 42-46 ||
 Airteagal 220(2) || Iarscríbhinn VIII, Cuid III, pointí 47-52 ||
 Airteagal 220(3) || Iarscríbhinn VIII, Cuid III, pointí 53-56 ||
 Airteagal 221 || Iarscríbhinn VIII, Cuid III, pointe 57 ||
 Airteagal 222(1) || Iarscríbhinn VIII, Cuid III, pointe 58 ||
 Airteagal 222(2) || ||
 Airteagal 222(3) || ||
 Airteagal 223(1) || Iarscríbhinn VIII, Cuid III, pointe 60 ||
 Airteagal 223(2) || Iarscríbhinn VIII, Cuid III, pointe 61 ||
 Airteagal 224(1) || Iarscríbhinn VIII, Cuid III, pointí 62-65 ||
 Airteagal 224(2) || Iarscríbhinn VIII, Cuid III, pointe 66 ||
 Airteagal 224(3) || Iarscríbhinn VIII, Cuid III, pointe 67 ||
 Airteagal 225(1) || Iarscríbhinn VIII, Cuid III, pointí 68-71 ||
 Airteagal 225(2) || Iarscríbhinn VIII, Cuid III, pointe 72 ||
 Airteagal 225(3) || Iarscríbhinn VIII, Cuid III, pointe 73 agus pointe 74 ||
 Airteagal 226(1) || Iarscríbhinn VIII, Cuid III, pointe 76 ||
 Airteagal 226(2) || Iarscríbhinn VIII, Cuid III, pointe 77 ||
 Airteagal 226(3) || Iarscríbhinn VIII, Cuid III, pointe 78 ||
 Airteagal 227(1) || Iarscríbhinn VIII, Cuid III, pointe 79 ||
 Airteagal 227(2) || Iarscríbhinn VIII, Cuid III, pointe 80 ||
 Airteagal 227(3) || Iarscríbhinn VIII, Cuid III, pointe 80a ||
 Airteagal 227(4) || Iarscríbhinn VIII, Cuid III, pointí 81-82 ||
 Airteagal 228(1) || Iarscríbhinn VIII, Cuid III, pointe 83 ||
 Airteagal 228(2) || Iarscríbhinn VIII, Cuid III, pointe 83 ||
 Airteagal 228(3) || Iarscríbhinn VIII, Cuid III, pointe 84 ||
 Airteagal 228(4) || Iarscríbhinn VIII, Cuid III, pointe 85 ||
 Airteagal 229 || Iarscríbhinn VIII, Cuid III, pointe 86 ||
 Airteagal 230(1) || Iarscríbhinn VIII, Cuid III, pointe 87 ||
 Airteagal 230(2) || Iarscríbhinn VIII, Cuid III, pointe 88 ||
 Airteagal 230(3) || Iarscríbhinn VIII, Cuid III, pointe 89 ||
 Airteagal 231(1) || Iarscríbhinn VIII, Cuid III, pointe 90 ||
 Airteagal 231(2) || Iarscríbhinn VIII, Cuid III, pointe 91 ||
 Airteagal 231(3) || Iarscríbhinn VIII, Cuid III, pointe 92 ||
 Airteagal 232(1) || Iarscríbhinn VIII, Cuid IV, pointe 1 ||
 Airteagal 232(2) || Iarscríbhinn VIII, Cuid IV, pointe 2 ||
 Airteagal 233(1) || Iarscríbhinn VIII, Cuid IV, pointe 3 ||
 Airteagal 233(2) || Iarscríbhinn VIII, Cuid IV, pointe 4 ||
 Airteagal 233(3) || Iarscríbhinn VIII, Cuid IV, pointe 5 ||
 Airteagal 234(1) || Iarscríbhinn VIII, Cuid IV, pointe 6 ||
 Airteagal 234(2) || Iarscríbhinn VIII, Cuid IV, pointe 7 ||
 Airteagal 234(3) || Iarscríbhinn VIII, Cuid IV, pointe 8 ||
 Airteagal 235 || Iarscríbhinn VIII, Cuid VI, pointe 1 ||
 Airteagal 236 || Iarscríbhinn VIII, Cuid VI, pointe 2 ||
 Airteagal 237(1) go (9) || Iarscríbhinn IX, Cuid I, pointe 1 ||
 Airteagal 237(10) || Airteagal 4 pointe 37 ||
 Airteagal 237(11) || Airteagal 4 pointe 38 ||
 Airteagal 237(12) || Airteagal 4 pointe 41 ||
 Airteagal 237(13) || ||
 Airteagal 237(14) || ||
 Airteagal 238(1) || Iarscríbhinn IX, Cuid II, pointe 1 ||
 Airteagal 238(2) || Iarscríbhinn IX, Cuid II, pointe 1a ||
 Airteagal 238(3) || Iarscríbhinn IX, Cuid II, pointe 1b ||
 Airteagal 238(4) || Iarscríbhinn IX, Cuid II, pointe 1c ||
 Airteagal 238(5) || Iarscríbhinn IX, Cuid II, pointe 1d ||
 Airteagal 238(6) || ||
 Airteagal 239(1) || Iarscríbhinn IX, Cuid II, pointe 2 ||
 Airteagal 239(2) || Iarscríbhinn IX, Cuid II, pointe 2a ||
 Airteagal 239(3) || Iarscríbhinn IX, Cuid II, pointe 2b ||
 Airteagal 239(4) || Iarscríbhinn IX, Cuid II, pointe 2c ||
 Airteagal 239(5) || Iarscríbhinn IX, Cuid II, pointe 2d ||
 Airteagal 239(6) || ||
 Airteagal 240(1) || Airteagal 95 (1) ||
 Airteagal 240(2) || Airteagal 95 (2) ||
 Airteagal 240(3) || Airteagal 96 (2) ||
 Airteagal 240(4) || Airteagal 96 (3) ||
 Airteagal 240(5) || Airteagal 96 (4) ||
 Airteagal 240(6) || ||
 Airteagal 241(1) || Iarscríbhinn IX, Cuid IV, pointe 2 agus pointe 3 ||
 Airteagal 241(2) || Iarscríbhinn IX, Cuid IV, pointe 5 ||
 Airteagal 241(3) || Iarscríbhinn IX, Cuid IV, pointe 5 ||
 Airteagal 242(1) || Iarscríbhinn IX, Cuid IV, pointe 60 ||
 Airteagal 242(2) || Iarscríbhinn IX, Cuid IV, pointe 61 ||
 Airteagal 242(3) || ||
 Airteagal 242(4) || ||
 Airteagal 243(1) || Airteagal 101(1) ||
 Airteagal 243(2) || Airteagal 101 (2) ||
 Airteagal 243(3) || ||
 Airteagal 244 || Iarscríbhinn IX, Cuid II, pointe 3 agus pointe 4 ||
 Airteagal 245 || Iarscríbhinn IX, Cuid II, pointí 5-7 ||
 Airteagal 246 || Iarscríbhinn IX, Cuid IV, pointí 6-7 ||
 Airteagal 247 || Iarscríbhinn IX, Cuid IV, pointe 8 ||
 Airteagal 248(1) || Iarscríbhinn IX, Cuid IV, pointí 9-10 ||
 Airteagal 248(2) || Iarscríbhinn IX, Cuid IV, pointe 10 (athrú) ||
 Airteagal 249 || Iarscríbhinn IX, Cuid IV, pointí 11-12 ||
 Airteagal 250(1) || Iarscríbhinn IX, Cuid IV, pointe 13 ||
 Airteagal 250(2) || Iarscríbhinn IX, Cuid IV, pointe 15 ||
 Airteagal 251(1) || Airteagal 100 ||
 Airteagal 251(2) || Iarscríbhinn IX, Cuid IV, pointí 17-20 ||
 Airteagal 251(3) || Iarscríbhinn IX, Cuid IV, pointe 21 ||
 Airteagal 251(4) || Iarscríbhinn IX, Cuid IV, pointí 22-23 ||
 Airteagal 251(5) || Iarscríbhinn IX, Cuid IV, pointí 24-25 ||
 Airteagal 251(6) || Iarscríbhinn IX, Cuid IV, pointí 26-29 ||
 Airteagal 251(7) || Iarscríbhinn IX, Cuid IV, pointe 30 ||
 Airteagal 251(8) || Iarscríbhinn IX, Cuid IV, pointe 32 ||
 Airteagal 251(9) || Iarscríbhinn IX, Cuid IV, pointe 33 ||
 Airteagal 252 || Iarscríbhinn IX, Cuid IV, pointe 34 ||
 Airteagal 253 || Iarscríbhinn IX, Cuid IV, pointí 35-36 ||
 Airteagal 254(1) || Iarscríbhinn IX, Cuid IV, pointí 38, 39 agus 41 ||
 Airteagal 254(2) || Iarscríbhinn IX, Cuid IV, pointe 42 ||
 Airteagal 254(3) || Iarscríbhinn IX, Cuid IV, pointe 43 ||
 Airteagal 254(4) || Iarscríbhinn IX, Cuid IV, pointe 44 ||
 Airteagal 254(5) || ||
 Airteagal 255 || Iarscríbhinn IX, Cuid IV, pointe 45 ||
 Airteagal 256(1) || Iarscríbhinn IX, Cuid IV, pointí 46-47, 49 ||
 Airteagal 256(2) || Iarscríbhinn IX, Cuid IV, pointe 51 ||
 Airteagal 257(1) || Iarscríbhinn IX, Cuid IV, pointe 52 ||
 Airteagal 257(2) || Iarscríbhinn IX, Cuid IV, pointe 53 ||
 Airteagal 257(3) || Iarscríbhinn IX, Cuid IV, pointe 54 ||
 Airteagal 257(4) || ||
 Airteagal 258(1) || Iarscríbhinn IX, Cuid IV, pointe 55 agus pointe 57 ||
 Airteagal 258(2) || Iarscríbhinn IX, Cuid IV, pointe 58 ||
 Airteagal 258(3) || Iarscríbhinn IX, Cuid IV, pointe 59 ||
 Airteagal 259(1) || Iarscríbhinn IX, Cuid IV, pointe 62 ||
 Airteagal 259(2) || Iarscríbhinn IX, Cuid IV, pointí 63-65 ||
 Airteagal 259(3) || Iarscríbhinn IX, Cuid IV, pointe 66 agus pointe 67 ||
 Airteagal 259(4) || ||
 Airteagal 260(1) || Iarscríbhinn IX, Cuid IV, pointe 68 ||
 Airteagal 260(2) || Iarscríbhinn IX, Cuid IV, pointe 70 ||
 Airteagal 260(3) || Iarscríbhinn IX, Cuid IV, pointe 71 (athrú) ||
 Airteagal 261(1) || Iarscríbhinn IX, Cuid IV, pointe 72 ||
 Airteagal 261(2) || Iarscríbhinn IX, Cuid IV, pointe 73 ||
 Airteagal 261(3) || Iarscríbhinn IX, Cuid IV, pointí 74-75 ||
 Airteagal 261(4) || Iarscríbhinn IX, Cuid IV, pointe 76 ||
 Airteagal 262(1) || Airteagal 97(1) ||
 Airteagal 262(2) || Airteagal 97(2) ||
 Airteagal 262(3) || Airteagal 97(3) ||
 Airteagal 263 || Iarscríbhinn IX, Cuid III, pointe 1 ||
 Airteagal 264 || Iarscríbhinn IX, Cuid III, pointí 2-7 ||
 Airteagal 265 || Airteagal 98 (1) agus Iarscríbhinn IX, Cuid III, pointe 8 agus pointe 9 ||
 Airteagal 266(1) || || CAD Iarscríbhinn II, pointe 5
 Airteagal 266(2) || ||
 Airteagal 267(1) || Iarscríbhinn III, Cuid I, pointe 2 ||
 Airteagal 267(2) || Iarscríbhinn III, Cuid I, pointe 3 ||
 Airteagal 267(3) || Iarscríbhinn III, Cuid I, pointe 4 ||
 Airteagal 267(4) || Iarscríbhinn III, Cuid I, pointe 5 ||
 Airteagal 267(5) || Iarscríbhinn III, Cuid I, pointe 6 ||
 Airteagal 267(6) || Iarscríbhinn III, Cuid I, pointe 7 ||
 Airteagal 267(7) || Iarscríbhinn III, Cuid I, pointe 8 ||
 Airteagal 267(8) || Iarscríbhinn III, Cuid I, pointe 9 ||
 Airteagal 267(9) || Iarscríbhinn III, Cuid I, pointe 10 ||
 Airteagal 267(10) || Iarscríbhinn III, Cuid I, pointe 11 ||
 Airteagal 267(11) || Iarscríbhinn III, Cuid I, pointe 12 ||
 Airteagal 267(12) || Iarscríbhinn III, Cuid I, pointe 13 ||
 Airteagal 267(13) || Iarscríbhinn III, Cuid I, pointe 14 ||
 Airteagal 267(14) || Iarscríbhinn III, Cuid I, pointe 15 ||
 Airteagal 267(15) || Iarscríbhinn III, Cuid I, pointe 16 ||
 Airteagal 267(16) || Iarscríbhinn III, Cuid I, pointe 17 ||
 Airteagal 267(17) || Iarscríbhinn III, Cuid I, pointe 18 ||
 Airteagal 267(18) || Iarscríbhinn III, Cuid I, pointe 19 ||
 Airteagal 267(19) || Iarscríbhinn III, Cuid I, pointe 20 ||
 Airteagal 267(20) || Iarscríbhinn III, Cuid I, pointe 21 ||
 Airteagal 267(21) || Iarscríbhinn III, Cuid I, pointe 22 ||
 Airteagal 267(22) || Iarscríbhinn III, Cuid I, pointe 23 ||
 Airteagal 267(23) || Iarscríbhinn III, Cuid I, pointe 26 ||
 Airteagal 267(24) || Iarscríbhinn III, Cuid I, pointe 27 ||
 Airteagal 267(25) || Iarscríbhinn III, Cuid I, pointe 28 ||
 Airteagal 267(26) || Iarscríbhinn III; Cuid VII, a ||
 Airteagal 267(27) || Iarscríbhinn III; Cuid VII, a ||
 Airteagal 267(28)-(31) || ||
 Airteagal 268(1) || Iarscríbhinn III, Cuid II, pointe 1 ||
 Airteagal 268(2) || Iarscríbhinn III, Cuid II, pointe 2 ||
 Airteagal 268(3) || Iarscríbhinn III, Cuid II, pointe 3, an chéad fhomhír agus an dara fomhír ||
 Airteagal 268(4) || Iarscríbhinn III, Cuid II, pointe 3, an tríú fomhír ||
 Airteagal 268(5) || Iarscríbhinn III, Cuid II, pointe 4 ||
 Airteagal 268(6) || Iarscríbhinn III, Cuid II, pointe 5 ||
 Airteagal 268(7) || Iarscríbhinn III, Cuid II, pointe 7 ||
 Airteagal 268(8) || Iarscríbhinn III, Cuid II, pointe 8 ||
 Airteagal 269(1) || Iarscríbhinn III, Cuid III ||
 Airteagal 269(2) || Iarscríbhinn III, Cuid III ||
 Airteagal 269(3) || Iarscríbhinn III, Cuid III ||
 Airteagal 270(1) || Iarscríbhinn III, Cuid IV ||
 Airteagal 270(2) || Iarscríbhinn III, Cuid IV, fonóta 4 ||
 Airteagal 271(1) || Iarscríbhinn III, Cuid V, pointe 1 ||
 Airteagal 271(2) || Iarscríbhinn III, Cuid V, pointe 2 ||
 Airteagal 272(1) || Iarscríbhinn III, Cuid V, pointe 3 agus pointe 4 ||
 Airteagal 272(2) || Iarscríbhinn III, Cuid V, pointe 5 ||
 Airteagal 272(3) || ||
 Airteagal 272(4) || ||
 Airteagal 273(1) || ||
 Airteagal 273(2) || Iarscríbhinn III, Cuid V, pointe 6 ||
 Airteagal 273(3) || Iarscríbhinn III, Cuid V, pointe 7 ||
 Airteagal 273(4) || Iarscríbhinn III, Cuid V, pointe 8 ||
 Airteagal 274(1) || Iarscríbhinn III, Cuid V, pointe 11 ||
 Airteagal 274(2) || Iarscríbhinn III, Cuid V, pointe 12 ||
 Airteagal 275(1) || ||
 Airteagal 275(2) || Iarscríbhinn III, Cuid V, pointe 13 ||
 Airteagal 275(3) || Iarscríbhinn III, Cuid V, pointe 14 ||
 Airteagal 276(1) || ||
 Airteagal 276(2) || Iarscríbhinn III, Cuid V, pointe 15 ||
 Airteagal 276(3) || Iarscríbhinn III, Cuid V, pointe 16 ||
 Airteagal 276(4) || Iarscríbhinn III, Cuid V, pointe 17 ||
 Airteagal 276(5) || Iarscríbhinn III, Cuid V, pointe 18 ||
 Airteagal 276(6) || Iarscríbhinn III, Cuid V, pointe 19 ||
 Airteagal 276(7) || Iarscríbhinn III, Cuid V, pointe 20 ||
 Airteagal 276(8) || Iarscríbhinn III, Cuid V, pointe 21 ||
 Airteagal 277(1) || Iarscríbhinn III, Cuid VI, pointe 1 ||
 Airteagal 277(2) || Iarscríbhinn III, Cuid VI, pointe 2 ||
 Airteagal 277(3) || Iarscríbhinn III, Cuid VI, pointe 3 ||
 Airteagal 277(4) || Iarscríbhinn III, Cuid VI, pointe 4 ||
 Airteagal 277(5) || ||
 Airteagal 277(6) || ||
 Airteagal 278(1) || Iarscríbhinn III, Cuid VI, pointe 5 ||
 Airteagal 278(2) || Iarscríbhinn III, Cuid VI, pointe 6 ||
 Airteagal 278(3) || Iarscríbhinn III, Cuid VI, pointe 6 ||
 Airteagal 278(4) || Iarscríbhinn III, Cuid VI, pointe 7 ||
 Airteagal 278(5) || Iarscríbhinn III, Cuid VI, pointe 8 ||
 Airteagal 278(6) || Iarscríbhinn III, Cuid VI, pointe 9 ||
 Airteagal 278(7) || Iarscríbhinn III, Cuid VI, pointe 10 ||
 Airteagal 278(8) || Iarscríbhinn III, Cuid VI, pointe 11 (athrú) ||
 Airteagal 278(9) || Iarscríbhinn III, Cuid VI, pointe 12 ||
 Airteagal 278(10) || Iarscríbhinn III, Cuid VI, pointe 13 ||
 Airteagal 278(11) || Iarscríbhinn III, Cuid VI, pointe 14 ||
 Airteagal 278(12) || Iarscríbhinn III, Cuid VI, pointe 15 ||
 Airteagal 278(13) || ||
 Airteagal 279(1) || Iarscríbhinn III, Cuid VI, pointe 16 ||
 Airteagal 279(2)-(7) || ||
 Airteagal 280(1) || Iarscríbhinn III, Cuid VI, pointe 18 agus pointe 25 ||
 Airteagal 280(2) || Iarscríbhinn III, Cuid VI, pointe 19 ||
 Airteagal 280(3) || ||
 Airteagal 280(4) || Iarscríbhinn III, Cuid VI, pointe 20 ||
 Airteagal 280(5) || Iarscríbhinn III, Cuid VI, pointe 21 ||
 Airteagal 280(6) || Iarscríbhinn III, Cuid VI, pointe 22 ||
 Airteagal 280(7) || Iarscríbhinn III, Cuid VI, pointe 23 ||
 Airteagal 280(8) || Iarscríbhinn III, Cuid VI, pointe 24 ||
 Airteagal 281(1) || Iarscríbhinn III, Cuid VI, pointe 17 ||
 Airteagal 281(2) || ||
 Airteagal 281(3) || ||
 Airteagal 281(4) || ||
 Airteagal 282 || Iarscríbhinn III, Cuid VI, pointe 26 ||
 Airteagal 283(1) || Iarscríbhinn III, Cuid VI, pointe 27 ||
 Airteagal 283(2) || Iarscríbhinn III, Cuid VI, pointe 28 ||
 Airteagal 283(3) || ||
 Airteagal 283(4) || Iarscríbhinn III, Cuid VI, pointe 29 ||
 Airteagal 283(5) || Iarscríbhinn III, Cuid VI, pointe 30 ||
 Airteagal 283(6) || Iarscríbhinn III, Cuid VI, pointe 31 ||
 Airteagal 284(1) || Iarscríbhinn III, Cuid VI, pointe 32 ||
 Airteagal 284(2) || Iarscríbhinn III, Cuid VI, pointe 33 ||
 Airteagal 284(3)-(10) || ||
 Airteagal 285(1) || Iarscríbhinn III, Cuid VI, pointe 34 ||
 Airteagal 285(2) || Iarscríbhinn III, Cuid VI, pointe 35 ||
 Airteagal 285(3) || ||
 Airteagal 285(4) || ||
 Airteagal 285(5) || ||
 Airteagal 285(6) || ||
 Airteagal 286(1) || Iarscríbhinn III, Cuid VI, pointe 36 ||
 Airteagal 286(2) || ||
 Airteagal 286(3) || Iarscríbhinn III, Cuid VI, pointe 38 ||
 Airteagal 286(4) || Iarscríbhinn III, Cuid VI, pointe 39 ||
 Airteagal 286(5) || Iarscríbhinn III, Cuid VI, pointe 40 ||
 Airteagal 286(6) || Iarscríbhinn III, Cuid VI, pointe 41 ||
 Airteagal 286(7) || ||
 Airteagal 286(8) || ||
 Airteagal 286(9) || ||
 Airteagal 286(10) || ||
 Airteagal 287(1) || Iarscríbhinn III, Cuid VI, pointe 42 ||
 Airteagal 287(2)-(5) || ||
 Airteagal 287(6) || Iarscríbhinn III, Cuid VI, pointe 42 ||
 Airteagal 288(1) || ||
 Airteagal 288(2) || ||
 Airteagal 288(3) || ||
 Airteagal 289 || Iarscríbhinn III, Cuid VII, pointe a ||
 Airteagal 290(1) || ||
 Airteagal 290(2) || Iarscríbhinn III, Cuid VII, pointe b 5 ||
 Airteagal 290(3) || ||
 Airteagal 291(1) || Iarscríbhinn III, Cuid VII, pointe b (iii) ||
 Airteagal 291(2) || Iarscríbhinn III, Cuid VII, pointe b (iv) ||
 Airteagal 291(3) || Iarscríbhinn III, Cuid VII, pointe b (v) ||
 Airteagal 291(4) || Iarscríbhinn III, Cuid VII, pointe b, an cúigiú fomhír (c)-(d) ||
 Airteagal 292(1) || Iarscríbhinn III, Cuid VII, pointe c) ||
 Airteagal 292(2) || Iarscríbhinn III, Cuid VII, pointe c) ||
 Airteagal 292(3) || Iarscríbhinn III, Cuid VII, pointe c) ||
 Airteagal 292(4) || ||
 Airteagal 293(1) || ||
 Airteagal 293(2) || || Iarscríbhinn II, pointí 7-11
 Airteagal 294(1) || ||
 Airteagal 295 || ||
 Airteagal 296 || ||
 Airteagal 297 || ||
 Airteagal 298 || ||
 Airteagal 299 || ||
 Airteagal 300 || ||
 Airteagal 301(1) || Airteagal 104(6) ||
 Airteagal 301(2) || Airteagal 105(1) agus 105(2) ||
 Airteagal 301(3) || ||
 Airteagal 302(1) || Airteagal 102(2) agus 102(3) ||
 Airteagal 302(2) || ||
 Airteagal 303(3) || Airteagal 102(4) ||
 Airteagal 303(3) || Iarscríbhinn X, Cuid IV, pointe 1 ||
 Airteagal 303(3) || Iarscríbhinn X, Cuid IV, pointe 2 ||
 Airteagal 303(4) || ||
 Airteagal 303(5) || ||
 Airteagal 304(1) || Iarscríbhinn X, Cuid I, pointe 1 ||
 Airteagal 305(2) || Iarscríbhinn X, Cuid I, pointí 2-4 ||
 Airteagal 305(3) || Iarscríbhinn X, Cuid I, pointí 5-6 ||
 Airteagal 305(3) || ||
 Airteagal 306(1) || Airteagal 104 (1) ||
 Airteagal 306(2) || Iarscríbhinn X, Cuid II, pointe 1, an chéad abairt ||
 Airteagal 306(3) || Iarscríbhinn X, Cuid II, pointe 1, an dara habairt ||
 Airteagal 306(4) || Iarscríbhinn X, Cuid II, pointe 2 ||
 Airteagal 307(1) || Iarscríbhinn X, Cuid II, pointe 4 ||
 Airteagal 307(2) || ||
 Airteagal 307(3) || ||
 Airteagal 308(1) || Iarscríbhinn X, Cuid II, pointí 5-7 ||
 Airteagal 308(2) || Iarscríbhinn X, Cuid II, pointe 10 agus pointe 11 ||
 Airteagal 309 || Iarscríbhinn X, Cuid II, pointe 12 ||
 Airteagal 310 || Iarscríbhinn X, Cuid III, pointí 1-7 ||
 Airteagal 311(1) || Iarscríbhinn X, Cuid III, pointe 1 ||
 Airteagal 311(2) || Iarscríbhinn X, Cuid III, pointí 8-12 ||
 Airteagal 311(3) || Iarscríbhinn X, Cuid III, pointí 13-18 ||
 Airteagal 311(4) || Iarscríbhinn X, Cuid III, pointe 19 ||
 Airteagal 311(5) || Iarscríbhinn X, Cuid III, pointe 20 ||
 Airteagal 311(6) || Iarscríbhinn X, Cuid III, pointí 21-24 ||
 Airteagal 311(7) || ||
 Airteagal 312(1) || Iarscríbhinn X, Cuid III, pointe 25 ||
 Airteagal 312(2) || Iarscríbhinn X, Cuid III, pointe 26 ||
 Airteagal 312(3) || Iarscríbhinn X, Cuid III, pointe 27 ||
 Airteagal 312(4) || Iarscríbhinn X, Cuid III, pointe 28 ||
 Airteagal 312(5) || Iarscríbhinn X, Cuid III, pointe 29 ||
 Airteagal 313 || Iarscríbhinn X, Cuid V ||
 Airteagal 314(1) || || Airteagal 26
 Airteagal 314(2) || || Airteagal 26
 Airteagal 314(3) || ||
 Airteagal 315 || ||
 Airteagal 316(1) || || Iarscríbhinn I pointe 1
 Airteagal 316(2) || || Iarscríbhinn I pointe 2
 Airteagal 316(3) || || Iarscríbhinn I pointe 3
 Airteagal 317(1) || || Iarscríbhinn I pointe 4
 Airteagal 317(2) || ||
 Airteagal 318(1) || || Iarscríbhinn I pointe 5
 Airteagal 318(2) || ||
 Airteagal 319 || || Iarscríbhinn I pointe 7
 Airteagal 320(1) || || Iarscríbhinn I pointe 9
 Airteagal 320(2) || || Iarscríbhinn I pointe 10
 Airteagal 321(1) || || Iarscríbhinn I pointe 8
 Airteagal 321(2) || || Iarscríbhinn I pointe 8
 Airteagal 322 || || Iarscríbhinn I pointe 11
 Airteagal 323 || || Iarscríbhinn I pointe 13
 Airteagal 324 || || Iarscríbhinn I pointe 14
 Airteagal 325(1) || || Iarscríbhinn I pointe 14
 Airteagal 325(2) || || Iarscríbhinn I pointe 14
 Airteagal 325(3) || || Iarscríbhinn I pointe 14
 Airteagal 325(4) || || Airteagal 19(1)
 Airteagal 326(1) || || Iarscríbhinn I pointe 16a
 Airteagal 326(2) || || Iarscríbhinn I pointe 16a
 Airteagal 326(3) || || Iarscríbhinn I pointe 16a
 Airteagal 326(4) || || Iarscríbhinn I pointe 16a
 Airteagal 326(4) || || Iarscríbhinn I pointe 16a
 Airteagal 327(1) || || Iarscríbhinn I pointe 14a
 Airteagal 327(2) || || Iarscríbhinn I pointe 14b
 Airteagal 327(3) || || Iarscríbhinn I pointe 14c
 Airteagal 327(4) || || Iarscríbhinn I pointe 14a
 Airteagal 328(1) || || Iarscríbhinn I pointe 17
 Airteagal 328(2) || || Iarscríbhinn I pointe 18
 Airteagal 328(3) || || Iarscríbhinn I pointe 19
 Airteagal 328(4) || || Iarscríbhinn I pointe 20
 Airteagal 328(5) || || Iarscríbhinn I pointe 21
 Airteagal 328(6) || || Iarscríbhinn I pointe 22
 Airteagal 328(7) || || Iarscríbhinn I pointe 23
 Airteagal 328(8) || || Iarscríbhinn I pointe 24
 Airteagal 328(9) || || Iarscríbhinn I pointe 25
 Airteagal 329(1) || || Iarscríbhinn I pointe 26
 Airteagal 329(2) || || Iarscríbhinn I pointe 27
 Airteagal 329(3) || || Iarscríbhinn I pointe 28
 Airteagal 329(4) || || Iarscríbhinn I pointe 29
 Airteagal 329(5) || || Iarscríbhinn I pointe 30
 Airteagal 329(6) || || Iarscríbhinn I pointe 31
 Airteagal 329(7) || || Iarscríbhinn I pointe 32
 Airteagal 330(1) || || Iarscríbhinn I pointe 33
 Airteagal 330(2) || || Iarscríbhinn I pointe 33
 Airteagal 330(3) || ||
 Airteagal 331 || || Iarscríbhinn I pointe 34
 Airteagal 332 || || Iarscríbhinn I pointe 36
 Airteagal 333(1) || ||
 Airteagal 333(2) || || Iarscríbhinn I pointe 37
 Airteagal 333(3) || || Iarscríbhinn I pointe 38
 Airteagal 334(1) || || Iarscríbhinn I pointe 41
 Airteagal 334(2) || || Iarscríbhinn I pointe 41
 Airteagal 335(1) || || Iarscríbhinn I pointe 42
 Airteagal 335(2) || ||
 Airteagal 335(3) || || Iarscríbhinn I pointe 43
 Airteagal 335(4) || || Iarscríbhinn I pointe 44
 Airteagal 335(5) || || Iarscríbhinn I pointe 45
 Airteagal 335(6) || || Iarscríbhinn I pointe 46
 Airteagal 336 || || Iarscríbhinn I pointe 8
 Airteagal 337(1) || || Iarscríbhinn I pointí 48-49
 Airteagal 337(2) || || Iarscríbhinn I pointe 50
 Airteagal 338 || || Iarscríbhinn I pointe 51
 Airteagal 339(1) || || Iarscríbhinn I pointe 53
 Airteagal 339(2) || || Iarscríbhinn I pointe 54
 Airteagal 339(3) || || Iarscríbhinn I pointe 55
 Airteagal 339(4) || || Iarscríbhinn I pointe 56
 Airteagal 340 || || Iarscríbhinn III pointe 1
 Airteagal 341(1) || || Iarscríbhinn III pointe 2 agus pointe 2(4)
 Airteagal 341(2) || || Iarscríbhinn III pointe 2(2)
 Airteagal 341(3) || || Iarscríbhinn III pointe 2(1)
 Airteagal 341(4) || || Iarscríbhinn III pointe 2(2)
 Airteagal 341(5) || ||
 Airteagal 342(1) || || Iarscríbhinn III pointe 2(1)
 Airteagal 342(2) || || Iarscríbhinn III pointe 2(1)
 Airteagal 342(3) || || Iarscríbhinn III pointe 2(1)
 Airteagal 343(1) || || Iarscríbhinn III pointe 3(1)
 Airteagal 343(2) || || Iarscríbhinn III pointe 3(2)
 Airteagal 343(3) || || Iarscríbhinn III pointe 3(2)
 Airteagal 343(4) || ||
 Airteagal 344 || ||
 Airteagal 345 || ||
 Airteagal 346(1) || || Iarscríbhinn IV pointe 1
 Airteagal 346(2) || || Iarscríbhinn IV pointe 2
 Airteagal 346(3) || || Iarscríbhinn IV pointe 3
 Airteagal 346(4) || || Iarscríbhinn IV pointe 4
 Airteagal 346(5) || || Iarscríbhinn IV pointe 6
 Airteagal 347(1) || || Iarscríbhinn IV pointe 8
 Airteagal 347(2) || || Iarscríbhinn IV pointe 9
 Airteagal 347(3) || || Iarscríbhinn IV pointe 10
 Airteagal 347(4) || || Iarscríbhinn IV pointe 12
 Airteagal 348(1) || || Iarscríbhinn IV pointe 13
 Airteagal 348(2) || || Iarscríbhinn IV pointe 14
 Airteagal 348(3) || || Iarscríbhinn IV pointe 15
 Airteagal 348(4) || || Iarscríbhinn IV pointe 16
 Airteagal 348(5) || || Iarscríbhinn IV pointe 17
 Airteagal 348(6) || || Iarscríbhinn IV pointe 18
 Airteagal 349(1) || || Iarscríbhinn IV pointe 19
 Airteagal 349(2) || || Iarscríbhinn IV pointe 20
 Airteagal 350 || || Iarscríbhinn IV pointe 21
 Airteagal 351 || ||
 Airteagal 352(1) || || Iarscríbhinn V pointe 1
 Airteagal 352(2) || ||
 Airteagal 352(3) || ||
 Airteagal 353(1) || || Iarscríbhinn V pointe 10b
 Airteagal 353(2) || ||
 Airteagal 353(3) || ||
 Airteagal 354(1) || || Iarscríbhinn V pointe 10
 Airteagal 354(2) || || Iarscríbhinn V pointe 10a
 Airteagal 355(1) || || Iarscríbhinn V pointe 7
 Airteagal 355(2) || || Iarscríbhinn V pointe 8
 Airteagal 355(3) || || Iarscríbhinn V pointe 9
 Airteagal 355(4) || || Iarscríbhinn V pointe 10
 Airteagal 355(5) || || Iarscríbhinn V pointe 8
 Airteagal 356(1) || || Iarscríbhinn V pointe 11
 Airteagal 356(2) || || Iarscríbhinn V pointe 12
 Airteagal 356(3) || || Iarscríbhinn V pointe 12
 Airteagal 357(1) || || Iarscríbhinn V pointe 2
 Airteagal 357(2) || || Iarscríbhinn V pointe 2
 Airteagal 357(3) || || Iarscríbhinn V pointe 5
 Airteagal 357(4) || ||
 Airteagal 358(1) || || Iarscríbhinn V pointe 3
 Airteagal 358(2) || ||
 Airteagal 359(1) || || Iarscríbhinn V pointe 5
 Airteagal 360(1) || || Iarscríbhinn V pointe 5
 Airteagal 360(2) || ||
 Airteagal 361 || || Iarscríbhinn V pointe 5a
 Airteagal 362 || || Iarscríbhinn V pointe 5b
 Airteagal 363(1) || || Iarscríbhinn V pointe 5c
 Airteagal 363(2) || || Iarscríbhinn V pointe 5d
 Airteagal 363(3) || || Iarscríbhinn V pointe 5d
 Airteagal 363(4) || || Iarscríbhinn V pointe 5d
 Airteagal 363(5) || || Iarscríbhinn V pointe 5d
 Airteagal 363(6) || || Iarscríbhinn V pointe 5d
 Airteagal 363(7) || ||
 Airteagal 364(1) || || Iarscríbhinn V pointe 5a
 Airteagal 364(2) || || Iarscríbhinn V pointe 5e
 Airteagal 365(1) || || Iarscríbhinn V pointe 5f
 Airteagal 365(2) || || Iarscríbhinn V pointe 5g
 Airteagal 365(3) || || Iarscríbhinn V pointe 5h
 Airteagal 365(4) || || Iarscríbhinn V pointe 5h
 Airteagal 365(5) || || Iarscríbhinn V pointe 5i
 Airteagal 365(6) || || Iarscríbhinn V pointe 5
 Airteagal 366 || || Iarscríbhinn V pointe 5j
 Airteagal 367 || ||
 Airteagal 367(4) || || Iarscríbhinn V pointe 5l
 Airteagal 367(5) || || Iarscríbhinn V pointe 5l
 Airteagal 367(6) || || Iarscríbhinn V pointe 5l
 Airteagal 368 || || Iarscríbhinn II pointe 1
 Airteagal 369(1) || || Iarscríbhinn II pointe 2
 Airteagal 369(2) || || Iarscríbhinn II pointe 3
 Airteagal 369(3) || ||
 Airteagal 370 || || Iarscríbhinn II pointe 4
 Airteagal 371 || ||
 Airteagal 372 || ||
 Airteagal 373 || ||
 Airteagal 374 || ||
 Airteagal 375 || ||
 Airteagal 376 || || Airteagal 28(1)
 Airteagal 377 || ||
 Airteagal 378 || ||
 Airteagal 379(1) || Airteagal 106(1) ||
 Airteagal 379(2) || Airteagal 106(1) ||
 Airteagal 379(3) || || Airteagal 29(1)
 Airteagal 379(4) || || Airteagal 30(1)
 Airteagal 379(5) || || Airteagal 29(2)
 Airteagal 379(6) || Airteagal 106(2) ||
 Airteagal 379(7) || Airteagal 106(3) ||
 Airteagal 379(8) || ||
 Airteagal 380 || Airteagal 107 ||
 Airteagal 381 || Airteagal 108 ||
 Airteagal 382 || Airteagal 109 ||
 Airteagal 383(1) || Airteagal 110(1) ||
 Airteagal 383(2) || Airteagal 110(2) ||
 Airteagal 384(1) || Airteagal 111(1) ||
 Airteagal 384(2) || Airteagal 111(4) ||
 Airteagal 384(3) || Airteagal 30(4) ||
 Airteagal 384(4) || || Airteagal 31
 Airteagal 385 || ||
 Airteagal 386(1) || || Iarscríbhinn VI, pointe 1
 Airteagal 386(2) || || Iarscríbhinn VI, pointe 2
 Airteagal 386(3) || || Iarscríbhinn VI, pointe 3
 Airteagal 387 || || Airteagal 32(1)
 Airteagal 388(1) || Airteagal 112(1) ||
 Airteagal 388(2) || Airteagal 112(2) ||
 Airteagal 388(3) || Airteagal 112(3) ||
 Airteagal 388(4) || ||
 Airteagal 389(1) || Airteagal 113(3) ||
 Airteagal 389(2) || Airteagal 113(4) ||
 Airteagal 390(1) || Airteagal 114(1) ||
 Airteagal 390(2) || Airteagal 114(2) ||
 Airteagal 390(3) || Airteagal 114(3) ||
 Airteagal 391(1) || Airteagal 115(1) ||
 Airteagal 391(2) || Airteagal 115(2) ||
 Airteagal 392(1) || Airteagal 117(1) ||
 Airteagal 392(2) || Airteagal 117(2) ||
 Airteagal 393 || ||
 Airteagal 394(1) || Airteagal 122a(1) ||
 Airteagal 394(2) || Airteagal 122a(2) ||
 Airteagal 394(3) || Airteagal 122a(3) ||
 Airteagal 394(4) || Airteagal 122a(4) ||
 Airteagal 395 || ||
 Airteagal 396 || ||
 Airteagal 397 || ||
 Airteagal 398 || ||
 Airteagal 399 || ||
 Airteagal 400 || ||
 Airteagal 401 || ||
 Airteagal 402 || ||
 Airteagal 403 || ||
 Airteagal 404 || ||
 Airteagal 405 || ||
 Airteagal 406 || ||
 Airteagal 407 || ||
 Airteagal 408 || ||
 Airteagal 409 || ||
 Airteagal 410 || ||
 Airteagal 411 || ||
 Airteagal 412 || ||
 Airteagal 413 || ||
 Airteagal 414 || ||
 Airteagal 415 || ||
 Airteagal 416 || ||
 Airteagal 417 || ||
 Airteagal 418(1) || Airteagal 145(1) ||
 Airteagal 418(2) || Airteagal 145(2) ||
 Airteagal 418(3) || Airteagal 145(3) ||
 Airteagal 418(4) || Airteagal 145(4) ||
 Airteagal 419(1) || Iarscríbhinn XII, Cuid I, pointe 1 agus Airteagal 146(1) ||
 Airteagal 419(2) || Airteagal 146(2) agus Iarscríbhinn XII, Cuid I, pointe 2 agus pointe 3 ||
 Airteagal 419(3) || Airteagal 146(3) ||
 Airteagal 420 || Airteagal 147 agus Iarscríbhinn XII, Cuid I, pointe 4 ||
 Airteagal 421(1) || Airteagal 148 ||
 Airteagal 421(2) || ||
 Airteagal 422(1) || Iarscríbhinn XII, Cuid II, pointe 1 ||
 Airteagal 422(2) || ||
 Airteagal 423 || Iarscríbhinn XII, Cuid II, pointe 2 ||
 Airteagal 424 || ||
 Airteagal 425 || Iarscríbhinn XII, Cuid II, pointe 4 agus pointe 8 ||
 Airteagal 426 || Iarscríbhinn XII, Cuid II, pointe 5 ||
 Airteagal 427 || ||
 Airteagal 428 || Iarscríbhinn XII, Cuid II, pointe 6 ||
 Airteagal 429 || Iarscríbhinn XII, Cuid II, pointe 7 ||
 Airteagal 430 || Iarscríbhinn XII, Cuid II, pointe 9 ||
 Airteagal 431 || Iarscríbhinn XII, Cuid II, pointe 11 ||
 Airteagal 432 || Iarscríbhinn XII, Cuid II, pointe 12 ||
 Airteagal 433 || Iarscríbhinn XII, Cuid II, pointe 13 ||
 Airteagal 434 || Iarscríbhinn XII, Cuid II, pointe 14 ||
 Airteagal 435(1) || Iarscríbhinn XII, Cuid II, pointe 15 ||
 Airteagal 435(2) || ||
 Airteagal 436 || ||
 Airteagal 437 || Iarscríbhinn XII, Cuid III, pointe 1 ||
 Airteagal 438 || Iarscríbhinn XII, Cuid III, pointe 2 ||
 Airteagal 439 || Iarscríbhinn XII, Cuid III, pointe 3 ||
 Airteagal 440 || ||
 Airteagal 441, an chéad fhomhír || Airteagal 150(1) || Airteagal 41
 Airteagal 441, an dara fomhír || ||
 Airteagal 442 || ||
 Airteagal 443 || ||
 Airteagal 444 || ||
 Airteagal 445(1) || Airteagal 151a ||
 Airteagal 445(2) || Airteagal 151a ||
 Airteagal 445(3) || Airteagal 151a ||
 Airteagal 445(4) || ||
 Airteagal 445(5) || ||
 Airteagal 446 || ||
 Airteagal 447 || ||
 Airteagal 448 || ||
 Airteagal 449 || ||
 Airteagal 450 || ||
 Airteagal 451 || ||
 Airteagal 452 || ||
 Airteagal 453 || ||
 Airteagal 454 || ||
 Airteagal 455 || ||
 Airteagal 456 || ||
 Airteagal 457 || ||
 Airteagal 458 || ||
 Airteagal 459 || ||
 Airteagal 460 || ||
 Airteagal 461 || ||
 Airteagal 462 || ||
 Airteagal 463 || ||
 Airteagal 464 || ||
 Airteagal 465 || ||
 Airteagal 466 || ||
 Airteagal 467 || ||
 Airteagal 468 || ||
 Airteagal 469 || ||
 Airteagal 470 || ||
 Airteagal 471 || ||
 Airteagal 472 || ||
 Airteagal 473 || ||
 Airteagal 474 || ||
 Airteagal 475 || ||
 Airteagal 476 || Airteagal 152(5) ||
 Airteagal 477 || ||
 Airteagal 478 || ||
 Airteagal 479 || ||
 Airteagal 480 || ||
 Airteagal 481 || ||
 Airteagal 482 || ||
 Airteagal 483 || ||
 Airteagal 484 || ||
 Airteagal 485 || ||
 Airteagal 486 || ||
 Airteagal 487 || ||
 Airteagal 488 || ||
 Iarscríbhinn I || Iarscríbhinn II ||
 Iarscríbhinn II || Iarscríbhinn IV ||
 Iarscríbhinn III || ||
 Iarscríbhinn IV, Cuid 1 || Airteagal 152(5) agus Airteagal 1 pointí 14 go 19 de Threoir 2000/12/CE ||
 Iarscríbhinn IV, Cuid 2 || Airteagal 152(5) agus Airteagal 42 de Threoir 2000/12/CE ||
 Iarscríbhinn IV, Cuid 3 || Airteagal 152(5) agus Airteagal 43 de Threoir 2000/12/CE ||
 Iarscríbhinn IV, Cuid 4 || Airteagal 152(5) agus Airteagal 44 de Threoir 2000/12/CE ||
 Iarscríbhinn IV, Cuid 5 || Airteagal 152(5) agus Airteagal 45 de Threoir 2000/12/CE ||
 Iarscríbhinn IV, Cuid 6 || Airteagal 152(5) agus Airteagal 46 de Threoir 2000/12/CE ||
 RÁITEAS AIRGEADAIS REACHTACH LE
 hAGHAIDH TOGRAÍ
 1. LEAGAN AMACH AN TOGRA/TIONSCNAIMH
 1.1. Teideal an togra/tionscnaimh
 1.2. Réimsí
 beartais lena mbaineann i gcreat ABM/ABB
 1.3. An
 cineál togra/tionscnaimh
 1.4. Cuspóirí
 1.5. Na forais leis an togra/tionscnamh
 1.6. Fad agus tionchar airgeadais
 1.7. Modhanna
 bainistíochta atá beartaithe
 2. BEARTA BAINISTÍOCHTA
 2.1. Rialacha
 faireacháin agus tuairiscithe
 2.2. Córas
 bainistíochta agus rialaithe
 2.3. Bearta
 chun calaois agus neamhrialtachtaí a chosc
 3. AN TIONCHAR AIRGEADAIS A MHEASTAR A
 BHEIDH AG AN TOGRA/TIONSCNAMH
 3.1. Ceannteidil
 an chreata airgeadais ilbhliantúil agus na línte buiséid ar a n‐imrítear
 tionchar
 3.2. An
 tionchar a mheastar a bheidh ar chaiteachas
 3.2.1. Achoimre ar an
 tionchar a mheastar a bheidh ar chaiteachas
 3.2.2. An tionchar a
 mheastar a bheidh ar leithreasaí faoi chomhair oibríochtaí
 3.2.3. An tionchar a
 mheastar a bheidh ar leithreasaí de chineál riaracháin
 3.2.4. Comhoiriúnacht
 don chreat airgeadais ilbhliantúil reatha
 3.2.5. Ranníocaíochtaí ó
 thríú páirtithe
 3.3. An tionchar a mheastar a
 bheidh ar ioncam
 RÁITEAS
 AIRGEADAIS REACHTACH LE hAGHAIDH TOGRAÍ
 1.
 CREAT AN TOGRA/TIONSCNAIMH
 1.1.
 Teideal an togra/tionscnaimh
 Togra le haghaidh Rialacháin ó Pharlaimint na hEorpa agus ón
 gComhairle maidir le ceanglais stuamachta i gcomhair institiúidí creidmheasa
 agus gnólachtaí infheistíochta
 1.2.
 Réimsí beartais lena mbaineann i gcreat ABM/ABB[1]
 Margadh Inmheánach – margaí airgeadais
 Margadh Inmheánach – institiúidí airgeadais
 1.3.
 An cineál togra/tionscnaimh
 ý Baineann an
 togra/tionscnamh le gníomhaíocht nua
 ̈ Baineann an
 togra/tionscnamh le gníomhaíocht nua a leanann
 treoirthionscadal/réamhghníomhaíocht[2]
 ̈ Baineann an togra/tionscnamh le síneadh
 ar ghníomhaíocht atá ann cheana
 ̈ Baineann an
 togra/tionscnamh le gníomhaíocht a atreoraíodh i
 dtreo gníomhaíochta nua
 1.4.
 Cuspóirí
 1.4.1.
 Cuspóirí straitéiseacha ilbhliantúla an
 Choimisiúin ar a bhfuil an togra/tionscnamh dírithe
 Ar an gcéad dul síos, tá an tionscadal seo nasctha leis an gcuspóir
 straitéiseach feabhas a chur ar rialú agus ar mhaoirseacht na margaí
 airgeadais. Ní mór leibhéal úrnua na tacaíochta fioscaí atá á cur ar fáil do
 bhainc a chomhoiriúnú le hathchóiriú cumasach rialála chun aghaidh a thabhairt
 ar na heasnaimh a léiríodh le linn na géarchéime airgeadais. Léiríonn an t‐athchóiriú
 seo ar rialáil na mbanc san AE toradh na hoibre comhordaithe idirnáisiúnta ar
 chaipiteal bainc Basel III agus ar an gcreat leachtachta agus tá sé ar
 chomhréim le cuspóir straitéiseach eile maidir le caighdeáin dhomhanda a shocrú
 trí chomhar agus trí chomhaontú le comhpháirtithe idirnáisiúnta.
 1.4.2.
 Cuspóirí sonracha agus na gníomhaíochtaí ABM/ABB
 lena mbaineann
 Cuspóir sonrach Uimh.1 (Margadh
 Inmheánach – institiúidí airgeadais)
 Feabhas a chur ar chóras ceanglas caipitil na n-earnálacha
 baincéireachta, árachais agus pinsean
 Cuspóir sonrach Uimh.1 (Margadh
 Inmheánach – margaí airgeadais)
 Cobhsaíocht agus sláine a chur chun cinn sna margaí airgeadais trí
 mhaoirseacht leordhóthanach, bonneagar stóinsithe margaidh agus ardleibhéal
 trédhearcachta
 Anuas ar an dá chuspóir shonracha thuas a sainaithníodh i bplean
 bainistíochta MARKT le haghaidh 2011, tá an tionscnamh atá dírithe ar na
 cuspóirí sonracha seo a leanas a sainaithníodh sna measúnuithe tionchair a
 ghabhann leis na tograí a fhorbairt:
 - bainistíocht riosca bainc a fheabhsú;
 -
 cosc a chur le deiseanna arbatráiste rialála;
 -
 soiléireacht dhlíthiúil a fheabhsú;
 - an t-ualach
 maidir le comhlíonadh a laghdú;
 - cothrom
 iomaíochta a fheabhsú;
 - comhar maoirseachta
 agus cóineasú a fheabhsú;
 - timthriallacht an iasachtaithe bainc a laghdú;
 Gníomhaíochtaí
 ABM/ABB lena mbaineann
 Margaí airgeadais, institiúidí airgeadais
 1.4.3.
 An toradh agus an tionchar a bhfuil súil leis
 Sonraigh an tionchar
 a bheadh ag an togra/tionscnamh ar na tairbhithe/grúpaí ar a bhfuil sé dírithe.
 Ba cheart, mar thoradh ar na tograí, go gcuirfí feabhas ar
 chaipitliú agus ar bhainistíocht riosca leachtachta earnáil baincéireachta an
 AE. Mar thoradh air sin, ba cheart nach dtarlódh géarchéimeanna baincéireachta
 sistéamacha chomh minic amach anseo. Táthar ag súil go ngnóthófar
 glanbhuntáistí eacnamaíocha de mhéadú bliantúil idir 0.3 % agus 2 %
 ar OTI an AE de bharr na cobhsaíochta airgeadais feabhsaithe. Is ar raon
 leathan páirtithe leasmhara a thitfidh na sochair sin, lena n-áirítear
 iasachtaithe agus creidiúnaithe aonair, iasachtaithe agus creidiúnaithe i bhfiontair
 bheaga agus mheánmhéide agus i mbainc chorparáideacha mhóra, rialtais, agus
 saoránaigh an AE i gcoitinne.
 Beidh ról tábhachtach ag an ÚBE maidir leis na torthaí sin a bhaint
 amach, toisc go n-iarrtar air sna tograí breis agus 50 caighdeán teicniúil
 ceangailteach (BTS) a fhorbairt maidir le saincheisteanna beartais éagsúla.
 Thabharfadh an Coimisiún a fhormhuiniú do na caighdeáin sin sa deireadh thiar
 agus beidh ról an-tábhachtach acu a áirithiú go gcuirfear forálacha atá an‐teicniúil
 chun feidhme go haonfhoirmeach ar fud an AE agus go mbeidh na beartais atá
 beartaithe ag feidhmiú sa chaoi atá ceaptha dóibh. Ba cheart go gcuirfeadh
 obair an ÚBE, dá bhrí sin, le gnóthú éifeachtach na straitéise ábhartha agus na
 gcuspóirí sonracha atá léirithe i ranna 1.4.1 agus 1.4.2.
 1.4.4.
 Táscairí a léiríonn toradh agus tionchar
 Sonraigh na
 táscairí a léiríonn faireachán ar chur chun feidhme an togra/tionscnaimh.
 1. An toradh a bhfuiltear ag súil leis:
 - feabhas ar chobhsaíocht airgeadais trí fheabhas a chur ar rialú
 agus ar mhaoirseacht na mbanc;
 - feabhas ar chaipitliú bhainc an AE agus feabhas ar bhainistíocht
 riosca leachtachta.
 Táscairí:
 - an dinimic a bhaineann leis an gcostas ar chosaint i gcoinne
 mainneachtana institiúidí airgeadais;
 - céatadán na mbanc ar éirigh leo i dtástálacha struis an AE;
 - cóimheasa caipitil agus caipiteal maolánach thar an gceanglas caipitil,
 arna shealbhú ag bainc an AE.
 2. An toradh a bhfuiltear ag súil leis:
 - éifeachtacht fheabhsaithe ar rialú agus ar mhaoirseacht na mbanc san
 AE
 Táscaire:
 - líon na gcaighdeán teicniúil ceangailteach a bheidh forbartha ag
 an ÚBE in am
 1.5.
 Na forais leis an togra/tionscnamh
 1.5.1.
 Na ceanglais is gá a shásamh sa ghearrthéarma nó
 san fhadtéarma
 Bunaithe ar dhá thogra, tá thart ar 60 % den BTS a iarradh ar
 an ÚBE a ullmhú le bheith réidh in 2013 agus beidh gá le méadú ar líon FTE na
 ÚBE ionas go mbeidh sé ar a chumas an t-ualach oibre a láimhseáil. Beidh gá an
 méadú FTEanna a choimeád sna blianta ina dhiaidh sin d’fhonn an BTS atá
 forbartha cheana a leasú agus d’fhonn an 40 % den BTS atá fágtha a ullmhú.
 Lena chois sin, go fadtréimhseach, tiocfaidh obair bhreise BTS a bhaineann le
 forbairt as tograí reachtacha amach anseo sa réimse rialú baincéireachta an AE.
 1.5.2.
 Luach breise a bhaineann le rannpháirteachas an
 AE
 Tá roinnt bonn cirt ann maidir leis an luach breise a bhaineann le rannpháirteachas
 an AE sa tionscnamh seo. Othu sin tá:
 - gá le feabhas a chur ar chomhtháthú mhargadh baincéireachta
 inmheánach an AE;
 - aghaidh a thabhairt ar roinnt teipeanna margaidh agus rialála a
 tugadh chun suntais sa ghéarchéim airgeadais;
 - ceart i dtaobh deiseanna arbatráiste rialála is féidir a dhéanamh
 de bharr na reachtaíochta reatha; agus
 - cur chuige comhsheasmhach a áirithiú ar fud an AE chun dul i
 ngleic le ceisteanna éagsúla a chuimsítear faoi raon feidhme an tionscnaimh, rud
 a cheartódh an gá leis na Ballstáit modhanna difriúla a chuireann an Margadh
 Inmheánach i mbaol scoilte a shaothrú.
 Níos tábhachtaí fós, gan cur chuige coiteann ar leibhéal an AE ní
 bheifí ag súil foráil éifeachtach a dhéanamh maidir le cobhsaíocht airgeadais
 agus comh-thimthriallacht airgeadais iomarcach a rialú, toisc go bhfuil
 beartais reatha ina ndírítear ar phríomhghnéithe sistéamacha dírithe ar
 riachtanais náisiúnta nó ní ann dóibh ar chor ar bith.
 1.5.3.
 Ceachtanna a foghlaimíodh ó thaithí chosúil
 roimhe seo
 Maidir le BTS, is é 2011 an chéad bhliain oibre don ÚBE. Dá bhrí
 sin, níl na chéad sraitheanna den BTS atá nasctha leis an gcreat reachtach le
 seachadadh chuig an gCoimisiún fós.
 1.5.4.
 Comhchuibheas agus sineirgíocht a d'fhéadfadh a
 bheith ann le hionstraimí ábhartha eile
 Luíonn an togra le Rialachán (AE) Uimh. 1093/2010 ó Pharlaimint
 na hEorpa agus ón gComhairle an 24 Samhain 2010 lena mbunaítear
 Údarás Maoirseachta Eorpach (An tÚdarás Baincéireachta Eorpach)
 1.6.
 Fad agus tionchar airgeadais
 ̈ Togra/tionscnamh d’fhad teoranta
 –
 ̈ Togra/tionscnamh in éifeacht ón [LL/MM]BBBB go dtí an [LL/MM]BBBB
 –
 ̈ Tionchar airgeadais ó BBBB go BBBB
 ý Togra/tionscnamh d’fhad
 neamhtheoranta
 –
 Cur chun feidhme le tréimhse thosaigh idir BBBB
 agus BBBB,
 –
 agus feidhm iomlán ina dhiaidh sin.
 1.7.
 Modhanna bainistíochta atá beartaithe[3]
 ̈ Bainistíocht dhíreach láraithe ag an gCoimisiún
 ̈ Bainistíocht indíreach láraithe trí na cúraimí cur chun feidhme a tharmligean chuig:
 –
 ̈ gníomhaireachtaí feidhmiúcháin
 –
 ý comhlachtaí arna mbunú ag na Comhphobail[4]
 –
 ̈ comhlachtaí náisiúnta san earnáil phoiblí/comhlachtaí a bhfuil
 misean de sheirbhís phoiblí acu
 –
 ̈ daoine a bhfuil sé de chúram orthu gníomhartha ar leith a chur
 chun feidhme de bhun Theideal V den Chonradh ar an Aontas Eorpach agus atá
 sainaitheanta sa ghníomh bunaidh ábhartha de réir bhrí Airteagal 49 den
 Rialachán Airgeadais
 ̈ Bainistíocht chomhpháirteach leis na Ballstáit
 ̈ Bainistíocht dhíláraithe le tríú tíortha
 ̈ Comhbhainistíocht le heagraíochtaí idirnáisiúnta (tabhair sonraí)
 I gcás
 ina sonraítear níos mó ná modh bainistíochta amháin, tabhair sonraí sa roinn "Nótaí"
 le do thoil.
 Nótaí
 2.
 BEARTA BAINISTÍOCHTA
 2.1.
 Rialacha faireacháin agus tuairiscithe
 Sonraigh cé chomh
 minic agus na coinníollacha.
 I gcomhréir le hAirteagal 81 de Rialachán (AE) Uimh. 1093/2010,
 déanfaidh an Coimisiún, faoin 2 Eanáir 2014, agus gach trí bliana ina
 dhiaidh sin, tuarascáil ghinearálta a fhoilsiú maidir leis an taithí a gheofar
 mar thoradh ar oibriú an ÚBE agus na nósanna imeachta atá leagtha síos sa
 Rialachán sin. Déanfar meastóireacht sa tuarascáil sin, inter alia, ar an méid
 cóineasaithe atá bainte amach ag maoirseoirí náisiúnta i gcleachtais
 mhaoirseachta agus ar an ngá atá ag an ÚBE le breis acmhainní d’fhonn a
 fhreagrachtaí a chomhlíonadh. Chuirfí an tuarascáil ar aghaidh chuig Parlaimint
 na hEorpa agus chuig an gComhairle.
 2.2.
 Córas bainistíochta agus rialaithe
 2.2.1.
 Na rioscaí a aithníodh
 Cuireadh trí mheasúnú tionchair i gcrích maidir leis an dá thogra,
 ina sainaithnítear na costais agus na sochair a bhaineann le roghanna beartais
 éagsúla d’fhonn aghaidh a thabhairt ar na fadhbanna a aithníodh.
 Maidir le freagrachtaí an ÚBE, tá baol ann go bhfuil an bonn bainte
 d’éifeachtacht na rialacha atá beartaithe de bharr a neamhábaltacht - de bharr
 easnamh acmhainní daonna - BTS d’ardcháilíocht a bhaint amach agus de réir na
 ndátaí atá leagtha amach as togra ón gCoimisiún.
 2.2.2.
 Modhanna rialaithe atá beartaithe
 Tugtar léargas ar chórais bhainistíochta agus rialaithe an ÚBE i gCaibidil III
 de Rialachán (AE) Uimh. 1093/2010
 Chomh maith leis sin, mar a luadh faoi Roinn 2.1, faoi Airteagal 81
 den rialachán seo, beifear ag súil go bhfoilseoidh an Coimisiún tuarascáil gach
 trí bliana maidir leis an taithí a gheofar mar thoradh ar obair an ÚBE agus na
 nósanna imeachta atá leagtha síos sa Rialachán.
 2.3.
 Bearta chun calaois agus neamhrialtachtaí a
 chosc
 Sonraigh bearta
 coisctheacha agus cosanta atá ann cheana nó atá beartaithe.
 I gcomhréir le hAirteagal 66 de Rialachán (AE) Uimh. 1093/2010,
 chun calaois, éilliú agus aon ghníomhaíocht mhídhleathach eile a chomhrac,
 beidh feidhm, gan teorainn ar bith, maidir leis an ÚBE ag Rialachán (CE) Uimh. 1073/1999.
 Aontóidh an ÚBE don Chomhaontú Idirinstitiúideach maidir le himscrúduithe
 inmheánacha arna ndéanamh ag an Oifig Eorpach Frith‐Chalaoise (OLAF) agus
 glacfaidh sé forálacha iomchuí láithreach bonn maidir le foireann uile an
 Údaráis.
 Leagfar amach go sainráite sna cinntí maidir le maoiniú agus sna
 comhaontuithe agus sna hionstraimí cur chun feidhme a dtig astu go bhféadfaidh
 an Chúirt Iniúchóirí agus OLAF seiceálacha ar an láthair a chur i gcrích,
 más gá, ar thairbhithe airgid atá íoctha amach ag an ÚBE agus ar chomhaltaí
 foirne atá freagrach as an airgead sin a leithdháileadh.
 3.
 AN TIONCHAR AIRGEADAIS A MHEASTAR A BHEIDH AG AN
 TOGRA/TIONSCNAMH
 3.1.
 Ceannteidil an chreata airgeadais ilbhliantúil
 agus na línte buiséid ar a n‐imrítear tionchar
 · Línte buiséid atá ann cheana
 In ord
 cheannteidil agus línte buiséid an chreata airgeadais ilbhliantúil.
 Ceannteideal an chreata airgeadais ilbhliantúil || Líne buiséid || Saghas caiteachais || Ranníocaíocht
 Uimhir 1A Iomaíochas le haghaidh fáis agus fostaíochta || LD/LN ([5]) || ó thíortha[6] an CSTE || ó thíortha is iarrthóirí[7] || ó thríú tíortha || de réir bhrí Airteagal 18(1)(aa) den Rialachán Airgeadais
 || 12.04.02.01 Fóirdheontas ÚBE faoi Theideal 1 agus faoi Theideal 2 (Caiteachas foirne agus riaracháin) || LD || TÁ || NÍL || NÍL || NÍL
 · Línte nua buiséid atá á n-iarraidh
 In ord cheannteidil agus línte buiséid an chreata
 airgeadais ilbhliantúil.
 Ceannteideal an chreata airgeadais ilbhliantúil || Líne buiséid || Saghas caiteachais || Ranníocaíocht
 Uimhir [Ceannteideal....................................] || LD/LN || ó thíortha an CSTE || ó thíortha is iarrthóirí || ó thríú tíortha || de réir bhrí Airteagal 18(1)(aa) den Rialachán Airgeadais
 || [XX.YY.YY.YY] || || TÁ/NÍL || TÁ/NÍL || TÁ/NÍL || TÁ/NÍL
 3.2.
 An tionchar a mheastar a bheidh ar chaiteachas
 3.2.1.
 Achoimre ar an tionchar a mheastar a bheidh ar
 chaiteachas
 EUR milliúin (go dtí an 3ú deachúil)
 Ceannteideal an chreata airgeadais ilbhliantúil: || Uimhir 1A || Iomaíochas le haghaidh fáis agus fostaíochta
 DG: MARKT || || || Bliain 2013[8] || Bliain 2014 || Bliain 2015 || IOMLÁN
  Leithreasaí faoi chomhair oibríochtaí || || || ||
 12.04.02.01 || Oibleagáidí || (1) || 0,690 || 0,590 || 0,590 || 1,870
 Íocaíochtaí || (2) || 0,690 || 0,590 || 0,590 || 1,870
 Leithreasaí de chineál riaracháin arna maoiniú ó chlúdach na gclár sonrach[9] || || || ||
 Uimhir na líne buiséid || || (3) || || || ||
 IOMLÁN leithreasaí i gcomhair DG MARKT || Oibleagáidí || =1+1a +3 || 0,690 || 0,590 || 0,590 || 1,870
 Íocaíochtaí || =2+2a +3 || 0,690 || 0,590 || 0,590 || 1,870
  IOMLÁN leithreasaí faoi chomhair oibríochtaí || Oibleagáidí || (4) || 0,690 || 0,590 || 0,590 || 1,870
 Íocaíochtaí || (5) || 0,690 || 0,590 || 0,590 || 1,870
  IOMLÁN leithreasaí de chineál riaracháin arna maoiniú ó chlúdach na gclár sonrach || (6) || || || ||
 IOMLÁN leithreasaí faoi CHEANNTEIDEAL <1A> den chreat airgeadais ilbhliantúil || Oibleagáidí || =4+ 6 || 0,690 || 0,590 || 0,590 || 1,870
 Íocaíochtaí || =5+ 6 || 0,690 || 0,590 || 0,590 || 1,870
 Má tá tionchar ag an togra/tionscnamh ar níos mó ná
 ceannteideal amháin:
  IOMLÁN leithreasaí faoi chomhair oibríochtaí || Oibleagáidí || (4) || || || ||
 Íocaíochtaí || (5) || || || ||
  IOMLÁN leithreasaí de chineál riaracháin arna maoiniú ó chlúdach na gclár sonrach || (6) || || || ||
 IOMLÁN leithreasaí faoi CHEANNTEIDIL 1 go 4 den chreat airgeadais ilbhliantúil (Méid tagartha) || Oibleagáidí || =4+ 6 || || || ||
 Íocaíochtaí || =5+ 6 || || || ||
 Ceannteideal an chreata airgeadais ilbhliantúil: || 5 || " Caiteachas riaracháin "
 EUR milliúin (go dtí an 3ú deachúil)
 || || || Bliain N || Bliain N+1 || Bliain N+2 || Bliain N+3 || ... tabhair na blianta ar fad a theastaíonn le fad an tionchair a thaispeáint (féach pointe 1.6) || IOMLÁN
 DG: <.......> ||
  Acmhainní daonna || || || || || || || ||
  Caiteachas riaracháin eile || || || || || || || ||
 IOMLÁN DG <.......> || Leithreasaí || || || || || || || ||
 IOMLÁN leithreasaí faoi CHEANNTEIDEAL 5 den chreat airgeadais ilbhliantúil || (Iomlán oibleagáidí = Iomlán íocaíochtaí) || || || || || || || ||
 EUR milliún (go dtí an 3ú deachúil)
 || || || Bliain 2013[10] || Bliain 2014 || Bliain 2015 || IOMLÁN
 IOMLÁN leithreasaí faoi CHEANNTEIDIL 1 go 5 den chreat airgeadais ilbhliantúil || Oibleagáidí || 0,690 || 0,590 || 0,590 || 1,870
 Íocaíochtaí || 0,690 || 0,590 || 0,590 || 1,870
 3.2.2.
 An tionchar a mheastar a bheidh ar leithreasaí
 faoi chomhair oibríochtaí
 –
 ̈ Ní éilíonn an togra/tionscnamh go n-úsáidfear leithreasaí faoi
 chomhair oibríochtaí
 –
 ý Éilíonn an togra/tionscnamh go n‐úsáidfear leithreasaí faoi
 chomhair oibríochtaí mar a mhínítear thíos:
 Tugtar léargas ar chuspóirí sonracha an togra faoi Roinn 1.4.2.
 Is caighdeáin theicniúla cheangailteacha (BTS) an príomhchineál aschuir a
 bhfuiltear ag súil leis an ÚBE a tháirgeadh ag úsáid na n-acmhainní a iarradh. Sna tograí, ceanglaítear ar an ÚBE thart ar 55 BTS a
 fhorbairt agus 60 % den BTS sin le bheith réidh in 2013. De bharr chineál an
 tionscnaimh, áfach, ní féidir an tábla thíos a chomhlánú toisc nach féidir BTS
 a ionchur i leith cuspóra shonraigh aonair, toisc - de ghnáth – go gcuidíonn
 BTS amháin le hilchuspóirí sonracha a bhaint amach an tráth céanna. Mar
 shampla, chuirfeadh BTS maidir le feidhmiú comhsheasmhach asbhaintí ón
 gcaipiteal rialaitheach le i) feabhas ar bhainistíocht riosca bainc; ii)
 deiseanna arbatráiste rialála a chosc; iii) soiléireacht dhlíthiúil; iv) cothrom
 iomaíochta; agus v) comhar maoirseachta agus cóineasú.
 Leithreasaí faoi chomhair oibleagáidí in EUR milliúin
 (go dtí an 3ú deachúil)
 Sonraigh cuspóirí agus aschuir ò || || || Bliain N || Bliain N+1 || Bliain N+2 || Bliain N+3 || ... tabhair na blianta ar fad a theastaíonn le fad an tionchair a thaispeáint (féach pointe 1.6) || IOMLÁN
 ASCHUIR
 Saghas aschuir[11] || Meánchostas an aschuir || Líon na n-aschur || Costas || Líon na n-aschur || Costas || Líon na n-aschur || Costas || Líon na n-aschur || Costas || Líon na n-aschur || Costas || Líon na n-aschur || Costas || Líon na n-aschur || Costas || Líon iomlán na n-aschur || Costas iomlán
 CUSPÓIR SONRACH Uimh. 1[12]... || || || || || || || || || || || || || || || ||
 - Aschur || || || || || || || || || || || || || || || || || ||
 - Aschur || || || || || || || || || || || || || || || || || ||
 - Aschur || || || || || || || || || || || || || || || || || ||
 Fo-iomlán chuspóir sonrach Uimh. 1 || || || || || || || || || || || || || || || ||
 CUSPÓIR SONRACH Uimh. 2... || || || || || || || || || || || || || || || ||
 - Aschur || || || || || || || || || || || || || || || || || ||
 Fo-iomlán chuspóir sonrach Uimh. 2 || || || || || || || || || || || || || || || ||
 COSTAS IOMLÁN || || || || || || || || || || || || || || || ||
 3.2.3.
 An tionchar a mheastar a bheidh ar leithreasaí
 de chineál riaracháin – Níl infheidhme
 3.2.3.1.
 Achoimre
 –
 ̈ Ní éilíonn an togra/tionscnamh go n-úsáidfear leithreasaí de
 chineál riaracháin
 –
 ̈ Éilíonn an togra/tionscnamh go n‐úsáidfear leithreasaí riaracháin
 mar a mhínítear thíos:
 EUR milliúin (go
 dtí an 3ú deachúil)
 || Bliain N [13] || Bliain N+1 || Bliain N+2 || Bliain N+3 || ... tabhair na blianta ar fad a theastaíonn le fad an tionchair a thaispeáint (féach pointe 1.6) || IOMLÁN
 CEANNTEIDEAL 5 den chreat airgeadais ilbhliantúil || || || || || || || ||
 Acmhainní daonna || || || || || || || ||
 Caiteachas riaracháin eile || || || || || || || ||
 Fo-iomlán CHEANNTEIDEAL 5 den chreat airgeadais ilbhliantúil || || || || || || || ||
 Lasmuigh de CHEANNTEIDEAL 5[14] den chreat airgeadais ilbhliantúil || || || || || || || ||
 Acmhainní daonna || || || || || || || ||
 Caiteachas eile de chineál riaracháin || || || || || || || ||
 Fo-iomlán lasmuigh de CHEANNTEIDEAL 5 den chreat airgeadais ilbhliantúil || || || || || || || ||
 IOMLÁN || || || || || || || ||
 3.2.3.2.
 Na hacmhainní daonna a mheastar a bheidh
 riachtanach
 –
 ̈ Ní éilíonn an togra/tionscnamh go n-úsáidfear acmhainní daonna
 –
 ̈ Éilíonn an togra/tionscnamh go n‐úsáidfear acmhainní daonna
 mar a mhínítear thíos:
 Sloinnfear an meastachán i méideanna
 iomlána (nó go dtí an 1ú deachúil ar a mhéid)
 || || Bliain N || Bliain N+1 || Bliain N+2 || Bliain N+3 || ... tabhair na blianta ar fad a theastaíonn le fad an tionchair a thaispeáint (féach pointe 1.6)
  Poist don phlean bunaíochta (oifigigh agus gníomhairí sealadacha) ||
 || XX 01 01 01 (Ceanncheathrú agus Oifigí Ionadaíocht an Choimisiúin) || || || || || || ||
 || XX 01 01 02 (Toscaireachtaí) || || || || || || ||
 || XX 01 05 01 (Taighde indíreach) || || || || || || ||
 || 10 01 05 01 (Taighde díreach) || || || || || || ||
 ||  Pearsanra seachtrach (i gcoibhéis lánaimseartha: FTE)[15] ||
 || XX 01 02 01 (CA, INT, SNE ón “clúdach iomlánaíoch") || || || || || || ||
 || XX 01 02 02 (CA, INT, JED, LA agus SNE sna toscaireachtaí) || || || || || || ||
 || XX 01 04 bb [16] || - i gCeanncheathrú [17] || || || || || || ||
 || - i dtoscaireachtaí || || || || || || ||
 || XX 01 05 02 (CA, INT, SNE – Taighde indíreach) || || || || || || ||
 || 10 01 05 02 (CA, INT, SNE – Taighde díreach) || || || || || || ||
 || Línte buiséid eile (sonraigh) || || || || || || ||
 || IOMLÁN || || || || || || ||
 Is é XX an réimse beartais nó an teideal buiséid
 lena mbaineann.
 Comhlíonfar na
 riachtanais acmhainní daonna trí fhoireann ón DG a bhfuil bainistíocht na
 gníomhaíochta faoina cúram cheana agus/nó atá ath-imlonnaithe taobh istigh den DG,
 mar aon le haon leithdháileadh breise a d'fhéadfaí a thabhairt don DG atá i
 mbun bainistíochta faoi chuimsiú an nós imeachta maidir le leithdháileadh
 bliantúil i bhfianaise srianta buiséadacha.
 Cur síos ar na cúraimí a bheidh le déanamh:
 Oifigigh agus gníomhairí sealadacha ||
 Pearsanra seachtrach ||
 3.2.4.
 Comhoiriúnacht don chreat airgeadais
 ilbhliantúil reatha
 –
 ̈ Tá an togra/tioscnamh comhoiriúnach don chreat airgeadais
 ilbhliantúil reatha.
 –
 ý Beidh athchlárú an cheannteidil ábhartha sa chreat airgeadais
 ilbhliantúil ag gabháil leis an togra/tionscnamh seo.
 Mínigh an cineál athchláraithe a bhfuil gá
 leis, agus sonraigh na línte buiséid lena mbaineann agus na méideanna
 comhfhreagracha.
 Tionscnamh nua de chuid an Choimisiúin
 –
 ̈ Éilíonn an togra/tionscnamh go gcuirfear an ionstraim
 sholúbthachta i bhfeidhm nó go ndéanfar athbhreithniú ar an gcreat airgeadais
 ilbhliantúil[18].
 Mínigh a bhfuil gá leis, agus sonraigh na
 ceannteidil agus na línte buiséid lena mbaineann agus na méideanna
 comhfhreagracha.
 3.2.5.
 Ranníocaíochtaí ó thríú páirtithe
 –
 Déantar foráil sa togra/tionscnamh maidir le cómhaoiniú
 atá réamh-mheasta thíos:
 Leithreasaí in EUR milliúin (go dtí an 3ú deachúil)
 || Bliain 2013 || Bliain 2014 || Bliain 2015 || Iomlán
 Sonraigh an comhlacht cómhaoinithe || 60 % de na riachtanais iomlána de réir Ballstáit tríd an ÚBE
 IOMLÁN leithreasaí cómhaoinithe || 1,035 || 0,885 || 0,885 || 2,805
 3.3.
 An tionchar a mheastar a bheidh ar ioncam
 –
 ý Níl impleachtaí airgeadais ar bith ag an togra/tionscnamh ar
 ioncam.
 –
 ̈ Tá an tionchar airgeadais seo a leanas ag an togra/tionscnamh:
 ̈ ar acmhainní dílse
 ̈ ar ioncam ilghnéitheach
 EUR milliúin (go dtí an 3ú deachúil)
 Líne buiséid ioncaim || Leithreasaí atá ar fáil don tréimhse bhuiséadach leanúnach || Tionchar an togra/tionscnaimh[19]
 Bliain N || Bliain N+1 || Bliain N+2 || Bliain N+3 || ... iontráil na colúin ar fad a theastaíonn le fad an tionchair a thaispeáint (féach pointe 1.6)
 Airteagal ............. || || || || || || || ||
 I gcás ioncaim
 ilghnéithigh shannta, sonraigh na línte buiséid a n‐imrítear tionchar
 orthu.
 Sonraigh an modh chun
 an tionchar ar ioncam a ríomh.
 Iarscríbhinn a ghabhann leis an Ráiteas
 Airgeadais Reachtach den togra le haghaidh rialacháin maidir le ceanglais
 stuamachta i gcomhair institiúidí creidmheasa agus gnólachtaí infheistíochta
 agus den togra le haghaidh treorach maidir le gabháil le gnó institiúidí
 creidmheasa agus lena shaothrú agus maidir le maoirseacht stuamachta
 institiúidí creidmheasa agus gnólachtaí infheistíochta
 An mhodheolaíocht a úsáidtear agus na
 príomh‐bhoinn tuisceana bhunúsacha
 Rinneadh na costais a bhaineann leis na cúraimí
 atá le déanamh ag an ÚBE a bhunaítear leis an dá thogra a mheas le haghaidh
 chaiteachas na foirne (Teideal 1), i gcomhréir leis an aicmiú costais i
 ndréachtbhuiséad an ÚBE le haghaidh 2012 a cuireadh faoi bhráid an Choimisiúin.
 Cuimsítear in dhá thogra an Choimisiúin
 forálacha don ÚBE chun thart ar 55 sraith de chaighdeáin theicniúla
 cheangailteacha (BTS) úra a fhorbairt lena áirithiú go bhfuil forálacha de
 chineál ardteicniúil curtha chun feidhme go comhsheasmhach ar fud an AE.[20] De
 réir na dtograí, táthar ag súil leis an ÚBE thart ar 60 % de na BTS úra a
 sheachadadh in 2013. D’fhonn an sprioc seo a bhaint
 amach, teastaíonn méadú ar leibhéal an tsoláthair foirne ag tosú cheana le
 2013. Maidir leis na cineálacha post, beidh oifigigh bhreise beartais,
 dhlíthiúla agus measúnaithe tionchair go sonrach de dhíth maidir le seachadadh
 rathúil agus tráthúil na BTS úra.
 Bunaithe ar mheastacháin sheirbhísí an
 Choimisiúin agus an ÚBE, cuireadh na toimhdí seo a leanas i bhfeidhm chun
 measúnú a dhéanamh ar an tionchar líon na FTEanna a theastaíonn chun BTS a
 bhaineann leis an dá thogra a fhorbairt.
 –
 Dréachtóidh oifigeach beartais amháin 2 BTS de
 mheánchastacht gach bliain; tugann sé seo le tuiscint go bhfuil 17 oifigeach
 beartais de dhíth le haghaidh 2013;
 –
 Tá oifigeach measúnaithe tionchair amháin de
 dhíth le haghaidh 8 bpróiseas BTS; tugann sé seo le tuiscint go bhfuil 4
 oifigeach measúnaithe tionchair de dhíth le haghaidh 2013;
 –
 Tá oifigeach dlíthiúil amháin de dhíth chun 5
 BTS a dhréachtú; tugann sé seo le tuiscint go bhfuil 7 oifigeach dlíthiúil de
 dhíth le haghaidh 2013;
 –
 Tá dhá FTE tacaíochta breise de dhíth chun
 tacaíocht a chur ar fáil don dá phost thuas ar bhonn laethúil.
 Dá
 bhrí sin, tá 30 FTE de dhíth chun BTS atá le bheith réidh in 2013 a
 sheachadadh. De réir an ÚBE, faoi dheireadh 2011, beidh 14 shaineolaí ag obair
 ar BTS. In oirchill an mhéadaithe ar ualach oibre a bhaineann le BTS, tá sé sa
 dréachtbhuiséad le haghaidh 2012 a cuireadh faoi bhráid an Choimisiúin, gur
 iarr an ÚBE 22 FTE cheana, dá bhfuil 17 acu curtha in áirithe i gcomhair na
 hoibre ar BTS.[21]
 Nuair a chuir an ÚBE a dhréachtbhuiséad isteach le haghaidh 2012, níor chuir sé
 iarratas isteach ann maidir leis na 9 FTEanna eile a bhí de dhíth toisc nach
 raibh a fhios aige faoi líon na BTS a d’iarrfaí air a fhorbairt sa dá thogra.
 Cuirfear na poist sin, áfach, san áireamh in iarratais bhuiséid bhliantúil an
 ÚBE atá le teacht.
 Toimhdí eile:
 −
 bunaithe ar dháileadh FTEanna i ndréachtbhuiséad
 2012, meastar go gcuimsíonn an 9 FTE breise 7 gníomhairí shealadacha (79 %),
 1 saineolaí náisiúnta ar iasacht (14 %) agus 1 ghníomhaire conarthach
 (7 %);
 −
 tá meánchostais tuarastal bliantúil maidir le
 catagóirí éagsúla pearsanra bunaithe ar threoir Ard-Stiúrthóireacht BUDG;
 −
 comhéifeacht ualaithe tuarastail do Londain de
 1.344;
 −
 costais oiliúna arna ngabháil ag €1,000 in
 aghaidh an FTE in aghaidh na bliana;
 −
 costais mhisin de €9,700, a measadh bunaithe ar
 dhréachtbhuiséad 2012 le haghaidh misean ina aghaidh an mheán-FTE;
 −
 costais a bhaineann le hearcaíocht (costais
 taistil, óstáin, scrúduithe leighis, suiteáil agus liúntais eile, costais
 aistrithe, srl) de €27,700, a measadh bunaithe ar dhréachtbhuiséad 2012 maidir
 le hearcaíocht in aghaidh an phoist a bheidh le líonadh isteach.
 Glacadh leis go gcoimeádfar an t-ualach
 oibre a bhaineann leis an méadú in FTEanna in 2014 agus i leith, agus tá sé
 nasctha, i bpáirt, leis na BTS atá forbartha cheana a leasú agus, i bpáirt,
 leis an 40 % de BTS atá fágtha a ullmhú faoin dá thogra reachtacha agus
 faoi thograí reachtacha eile atá le teacht sa réimse um rialú baincéireachta.
 Léirítear an modh chun an méadú sa bhuiséad
 a theastaíonn a ríomh maidir leis na chéad trí bliana eile níos mine sa tábla
 thíos. Léiríonn an ríomh go bhfuil 40 % de na costais á gcistiú trí
 bhuiséad an Chomhphobail.
 Léirítear an plean bunaíochta arna bheartú
 maidir leis na seacht bpost do ghníomhairí sealadacha:
 [1] ABM: Bainistiú de réir gníomhaíochtaí – ABB: Bunú an
 bhuiséid de réir gníomhaíochtaí.
 [2] Mar a thagraítear dó in Airteagal 49(6)(a) nó
 (b) den Rialachán Airgeadais.
 [3] Is féidir mionsonraí ar na modhanna bainistíochta
 agus tagairtí don Rialachán Airgeadais a fheiceáil ar shuíomh Gréasáin BudgWeb:
 http://www.cc.cec/budg/man/budgmanag/budgmanag_en.html
 [4] Mar a thagraítear dóibh in Airteagal 185 den
 Rialachán Airgeadais.
 [5] LD = Leithreasaí difreáilte / LN = Leithreasaí
 neamhdhifreáilte
 [6] CSTE: Comhlachas Saorthrádála na hEorpa.
 [7] Tíortha is iarrthóirí agus, nuair is iomchuí, tíortha a
 d'fhéadfadh a bheith ina n‐iarrthóirí ó na Balcáin Thiar.
 [8] Is í bliain N an bhliain a gcuirtear tús le cur chun
 feidhme an togra/tionscnaimh
 [9] Cúnamh agus caiteachas teicniúil agus/nó riaracháin ar mhaithe
 le cláir agus/nó gníomhaíochtaí AE (seanlínte "BA"), taighde
 indíreach, taighde díreach a chur chun feidhme.
 [10] Is í bliain N an bhliain a gcuirtear tús le cur chun
 feidhme an togra/tionscnaimh
 [11] Is ionann aschuir agus táirgí agus seirbhísí le soláthar
 (e.g.:líon na malartuithe mac léinn a fhaigheann maoiniú, iomlán km de bhóithre
 a rinneadh, etc.).
 [12] Mar a thuairiscítear i Roinn 1.4.2. “Cuspóirí
 sonracha...”
 [13] Is í bliain N an bhliain a gcuirtear tús le cur chun
 feidhme an togra/tionscnaimh
 [14] Cúnamh agus caiteachas teicniúil agus/nó riaracháin ar
 mhaithe le cláir agus/nó gníomhaíochtaí AE (seanlínte "BA"), taighde
 indíreach, taighde díreach a chur chun feidhme.
 [15] CA= Gníomhaire ar conradh; INT= Foireann ghníomhaireachta
 ("Intérimaire”); JED= "Jeune Expert en Délégation"
 (saineolaí óg i dToscaireacht); LA= Gníomhaire áitiúil; SNE= Saineolaí
 náisiúnta ar iasacht;
 [16] Faoin
 uasteorainn do phearsanra seachtrach ó leithreasaí faoi chomhair oibríochtaí
 (na seanlínte "BA").
 [17] Le haghaidh na gCistí Struchtúracha, an Chiste Eorpaigh
 Talmhaíochta um Fhorbairt Tuaithe (CETFT) agus an Chiste Eorpaigh Iascaigh
 (CEI) go bunúsach.
 [18] Féach pointí 19 agus 24 den Chomhaontú
 Idirinstitiúideach.
 [19] A fhad a bhaineann le hacmhainní dílse traidisiúnta
 (dleachtanna talmhaíochta, tobhaigh siúcra), ní mór na méideanna a luaitear a
 bheith ina nglanmhéideanna, i.e. méideanna comhlána agus 25 % de chostais
 bhailiúcháin a bheith bainte astu.
 [20] De bhrí gur comhlacht é an ÚBE ag a bhfuil saineolas
 ardspeisialaithe, tugadh an chumhacht dó BTS a fhorbairt mar fhreagairt ar an
 ngá le hionstraim éifeachtach a thabhairt isteach chun caighdeáin theicniúla
 rialála chomhchuibhithe a bhunú i reachtaíocht baincéireachta an AE d’fhonn,
 trí leabhar rialacha aonair fosta, cothromaíocht agus cosaint leormhaith
 taisceoirí, infheisteoirí agus tomhaltóirí a áirithiú ar fud an Aontais. Chuige sin, ullmhaíonn an ÚBE dréachtchaighdeáin theicniúla
 rialála i réimsí arna sainiú ag dlí an Aontais, nach mbaineann le roghanna
 beartais, agus a fhormhuiníonn an Coimisiún níos déanaí trí ghníomhartha
 tarmligthe de bhun CFAE Airteagal 290 d’fhonn éifeacht dhlíthiúil
 cheangailteach a thabhairt dóibh. Roimh dréachtchaighdeáin theicniúla
 cheangailteacha a chur faoi bhráid an Choimisiúin, ní mór don ÚBE obair ullmhúcháin
 chuimsitheach a dhéanamh lena n-áirítear dul i gcomhchomhairle le páirtithe
 leasmhara ar dhréacht-BTS agus deis réasúnta a chur ar fáil do na páirtithe sin
 chun tuairimí a thabhairt ar bhearta molta; measúnuithe tionchair rialála a
 dhéanamh; dréachtú dlíthiúil agus tascanna eile.
 [21] Tá poist eile a d’iarr an ÚBE sa dréachtbhuiséad le
 haghaidh 2012 inchurtha i leith an mhéadaithe ionchais san ualach oibre maidir
 lena mhaoirseacht agus rannóga oibríochtaí. Tá an t-iarratas ar phoist eile
 nasctha leis an bhfianaise ar úsáid acmhainní a thig i rith chéad bhliain
 oibríochta an ÚBE, agus tá sé dírithe i dtreo chomhlíonadh éifeachtach
 thascanna an ÚBE a áirithiú, maidir le sáruithe ar an dlí, láithreacht i
 gcoláistí maoirseoirí, gné tomhaltóirí, gné idirnáisiúnta agus réimsí eile.